
Dialog  ştiinţific  cu 
DALAI  LAMA 
consemnat  de 
Daniel  Goleman 


Emoţiile 
distructive 


HITLER,  Stalin,  Ceausescu,  11  septembrie  2001, 
crimele  şi  violurile  pe  care  ie  vedem  la  jurnalele 
de  ştiri  —  oameni  împotriva  oamenilor  şi  fapte 
împotriva  umanităţii.  Toate  acestea  au  rădăcini 
comune:  ura,  mânia,  furia,  emoţiile  distructive. 

Ce  simt  aceste  emoţii?  De  unde  au  atâta  for- 
ţă? Pot  fi  controlate,  contracarate?  Pot  fi  expli- 
cate, studiate?  Iată  întrebări  la  care,  de-alungul 
timpului,  s-a  răspuns  din  diverse  perspective: 
religioase,  filozofice,  ştiinţifice.  Astâ2i,  pentru 
binele  umanităţii,  pentru  binele  nostru,  avem 
nevoie  de  soluţii. 

Cartea  de  faţă  relatează  o  întâlnire  între  ştiin- 
ţă şi  spiritualitate,  între  specialişti  de  renume, 
care  studiază  creierul  şi  comportamentul  uman, 
şi  gândirea  budistă,  care  a  explorat  lumea  in- 
terioară timp  de  milenii  cu  o  extraordinara  ri- 
gurozitate. 

Pentru  a  ajunge  la  virusul  emoţiilor  distructive 
trebuie  să  începem  prin  a  ne  imuniza  împotriva 
haosului  interior  al  sentimentelor.  Aveţi  acum  în 
mână  antidotul  acestui  virus,  câteva  din  soluţiile 
pentru  atingerea  echilibrului  interior  şi  a  senină- 
tăţii, câteva  elemente  ale  educaţiei  emoţionale 
care  vă  pot  permite  să  vă  controlaţi  emoţiile  dis- 
tructive, în  loc  sa  le  permiteţi  să  vă  contoleze 
viaţa. 

Hrăniţi-vă  spiritul  cu  acest  dialog  ştiinţific,  o 
confruntare  de  idei  pe  care  autorul  o  numeşte, 
pe  bună  dreptate,  festin  intelectual. 


1  Eckhait  TOLLE 
Puterea  prezentului 

2  M.  Scott  PECK 
Psihologia  minciunii 

3  Sue  KNIGHT 
Tehnicile  NPL 

Sfinţia  Sa,  al  XlV-lea  DALAI  LAMA  este  şeful  statului  şi  lide- 
rul spiritual  al  poporului  tibetan.  S-a  născut  la  6  iulie  1935  în 
Taktser,  un  sătuc  din  nord-estul  Tibetului.  Provenind  dintr-o  fa- 
milie de  ţărani,  Sfinţia  Sa  a  fost  recunoscut  la  vîrsta  de  doi  ani, 
conform  tradiţiei  tibetane,  ca  reîncarnare  a  predecesorului  său, 
al  XlII-lea  Dalai  Lama  şi  prin  urmare,  incarnarea  lui  Avalokites- 
vara,  Buddha  Compasiunii. 

Ceremonia  de  încoronare  a  avut  loc  la  22  februarie  1940,  în 
Lhasa,  capitala  Tibetului.  Şi-a  început  studiile  la  vîrsta  de  6  ani 
şi  şi-a  încheiat  doctoratul  în  filozofie  budistă  la  vîrsta  de  25  de 
ani.  în  1963,  Sfinţia  Sa  a  promulgat  o  constituţie  democratică, 
bazată  pe  principiile  budiste  şi  pe  Declaraţia  Universală  a  Drep- 
turilor Omului,  ca  model  pentru  un  viitor  Tibet  liber.  începînd 
cu  1 967,  Sfinţia  Sa  a  iniţiat  o  serie  de  călătorii  care  l-au  purtat 
prin  46  de  ţări  din  întreaga  lume.  în  1989  a  primit  Premiul 
Nobel  pentru  Pace. 

Printre  cărţile  scrise  de  Sfinţia  Sa  Dalai  Lama  se  numără  MyLand 
My  People,  Memoirs  of  The  Dalai  Lama  of  Tibet  {Pămîfr  tul  meu, 
poporul  meu.  Memoriile  lui  Dalai  Lama  din  Tibet,  1983),  A  Po- 
licy  ofKindness  {Politica  amabilităţii,  1990),  Worlds  In  Harmo- 
ny  {Lumi  în  armonie,  1992),  Freedom  in  Exile:  The  Autobiogra- 
phy  of  the  Dalai  Lama  {Libertatea  în  exil:  autobiografia  lui 
Dalai  Lama,  1 99 1),  The  Good  Heart:  A  Buddhist  Perspective  on 
the  Teachings  of  Jesus  {O  inimă  bună,  o  perspectivă  budistă 
asupra  învăţăturilor  lui  Iisus,  1996),  Ethics  for  the  New 
Millennium  (O  etică  pentru  un  nou  mileniu,  2001),  precum  şi 
numeroase  colaborări  la  lucrări  colective,  alături  de  oameni  de 
ştiinţă  occidentali. 

Autor  al  bestseller-ului  mondial  Inteligenţa  Emoţională,  şi  co- 
autor al  cărţii  Primai  Leadership  (în  curs  de  apariţie  la  Curtea 
Veche  Publishing),  DANIEL  GOLEMAN  şi-a  creat  o  reputaţie 
mondială  de  jurnalist  şi  cercetător  în  domeniul  psihologiei  clini- 
ce şi  ştiinţelor  comportamentale,  domenii  în  care  şi-a  obţinut 
doctoratul  la  Universitatea  Harvard.  Redactor  la  The  New  York 
Times,  a  colaborat  cu  numeroase  publicaţii  prestigioase,  printre 
care  People,  Time,  Journal  of  Social  and  Clinical  Psychology, 
Publisher's  Weekly,  Journal  of  Transpersonal  Psychology,  Ob- 
server,  American  Journal  ofPsychotherapy,  Journal  of  Consulting 
and  Clinical  Psychology  şi  Journal  of  Applied  Behavioral 
Science,  fiind  nominalizat  de  două  ori  la  Premiul  Pulitzer.  în 
prezent  este  copreşedinte  al  Consorţiului  de  Cercetare  în  Inteli- 
genţă Emoţională  la  Rutgers  University  şi  membru  al  American 
Association  for  the  Advancement  of  Science. 

Tenzin  Gyatso,  Sfinţia  Sa  cel  de-al  Paisprezecelea 
Dalai  Lama 

Dr.  Richard  J.  Davidson,  profesor  la  Catedra  William  Ja- 
mes, profesor  de  psihologie  şi  psihiatrie  la  Cateda  Vilas;  di- 
rector al  Laboratorului  pentru  Neurologia  Afectelor,  Univer- 
sitatea Wisconsin-Madison 

Dr.  Paul  Ekman,  profesor  de  psihologie  şi  director  al  La- 
boratorului pentru  Interacţiuni  Umane,  Facultatea  de  Medici- 
nă din  San  Francisco,  Universitatea  California 

Dr.  Owen  Flanagan,  profesor  la  Catedra  James  B.  Duke 
şi  la  Catedra  de  Filozofie,  cercetător  în  neurologia  cognitivă 
şi  profesor  asociat  de  psihologie  experimentală  la  Universita- 
tea Duke 

Dr.  Daniel  Goleman,  scriitor;  copreşedinte  al  Consorţiu- 
lui pentru  Cercetarea  Inteligenţei  Emoţionale  din  cadrul  Cen- 
trului de  Studii  Aprofundate  în  psihologie  aplicată  şi  clinică, 
Universitatea  Rutgers 

Dr.  Mark  Greenberg,  membru  al  Catedrei  Bennett  de 
Cercetări  asupra  Prevenirii;  profesor  în  dezvoltare  umană  şi 
studii  asupra  familiei;  director  al  Centrului  de  Cercetări  asu- 
pra Prevenirii  pentru  Promovarea  Dezvoltării  Umane,  Univer- 
sitatea de  Stat  Pennsylvania 

Dr.  Geshe  Thupten  Jinpa,  preşedinte  şi  redactor-şef  al 
Classics  of  Tibet  Series,  editată  de  Institutul  pentru  Studii  Ti- 
betane  din  Montreal,  Canada 

Venerabilul  Ajahn  Maha  Somchai  Kusalacitto,  călugăr 
budist  şi  asistent  de  stareţ,  Mănăstirea  Budistă  Chandaram; 
lector  şi  rector-adjunct  pentru  relaţii  externe  în  cadrul  Univer- 
sităţii Mahachulalongkornrajavidyalaya,  Bangkok 

Dr.  Matthieu  Ricard,  scriitor;  călugăr  budist  la  Mînăsti- 
rea  Shechen  din  Katmandu,  interpret  de  limba  franceză  al 
Sfinţiei  Sale  Dalai  Lama 

Dr.  Jeanne  L.  Tsai,  asistent  universitar  în  psihologie, 
Universitatea  Minnesota,  Minneapolis  şi  St.  Paul 

Dr.  Francisco  J.  Varela,  profesor  de  ştiinţe  cognitive  şi 
epistemologie  la  Catedra  Fondation  de  France,  Ecole  Poly- 
technique;  director  de  cercetare,  CNRS,  Paris;  Şeful  Departa- 
mentului pentru  Neurodinamică,  Spitalul  Salpetriere,  Paris 

Dr.  B.  Alan  Wallace,  lector  asociat,  Departamentul  pen- 
tru Studii  Religioase,  Universitatea  California,  Santa  Barbara 


IN  MEMORIAM 

FRANCISCO  VARELA 
(7  SEPTEMBRIE  1946-28  MAI  2001) 


Buna  dimineaţa,  dragul  meu  prieten  —  te  consider  un  fra- 
te spiritual.  îţi  simţim  foarte  mult  lipsa  aici.  De  aceea  aş  dori 
să-mi  exprim  preţuirea  adîncă  pe  care  o  nutresc  faţă  de  tine, 
ca  frate,  pentru  marile  contribuţii  pe  care  le-ai  adus  la  dezvol- 
tarea ştiinţei,  mai  ales  în  neurologie,  în  ştiinţa  minţii  şi  de  ase- 
menea pentru  contribuţia  ta  la  acest  dialog  între  ştiinţă  şi  gîn- 
direa  budistă.  Nu  vom  uita  niciodată  contribuţiile  tale 
importante.  îmi  voi  aduce  aminte  de  tine  întotdeauna,  pînă  la 
moarte. 

DALAI  LAMA, 
22  mai  2001,  prin  intermediul 
unei  conexiuni  video  private  prin  Internet 
de  la  Madison,  Wisconsin,  către  Francisco  Varela, 
care  ne-a  urmărit  din  patul  său  din  Paris, 
unde  s-a  stins  1 6  zile  mai  tîrziu 


C'UVÎNT  ÎNAINTE 
DE  DALAI  LAMA 


Mare  parte  a  suferinţelor  umane  apar  ca  urmare  a  emoţii- 
lor distructive,  aşa  cum  ura  hrăneşte  violenţa,  iar  nevoia  acu- 
tă alimentează  dependenţa.  Una  dintre  cele  mai  importante 
responsabilităţi  ale  noastre,  ca  fiinţe  pline  de  grijă  faţa  de  se- 
menii noştri,  este  aceea  de  a  căuta  să  reducem  pierderile  ome- 
neşti provocate  de  astfel  de  emoţii,  scăpate  de  sub  control. 
Simt  că  atît  budismul,  cît  şi  ştiinţa  pot  aduce  o  contribuţie  im- 
portantă la  îndeplinirea  acestei  misiuni. 

Budismul  şi  ştiinţa  nu  se  constituie  în  perspective  opuse 
asupra  lumii,  ci  mai  degrabă  în  abordări  diferite,  care  vizează 
aceeaşi  finalitate:  căutarea  adevărului.  In  educaţia  budistă, 
explorarea  realităţii  este  un  aspect  esenţial,  iar  ştiinţa  oferă 
propriile  căi  de  desfăşurare  a  acestei  explorări.  Deşi  obiecti- 
vele ştiinţei  pot  fi  diferite  de  cele  ale  budismului,  ambele  căi 
de  căutare  a  adevărului  lărgesc  cunoaşterea  şi  înţelegerea 
noastră. 

Dialogul  dintre  ştiinţă  şi  budism  este  o  conversaţie  cu 
două  sensuri.  Noi,  budiştii,  putem  folosi  descoperirile  ştiinţei 
pentru  a  ne  clarifica  perspectiva  asupra  lumii  în  care  trăim. 
Dar  şi  oamenii  de  ştiinţă  pot  folosi  unele  dintre  învăţăturile 
budiste.  în  numeroase  domenii,  budismul  poate  contribui  la 
lărgirea  înţelegerii  ştiinţifice,  iar  dialogurile  de  la  Institutului 
pentru  Minte  şi  Viaţă  s-au  concentrat  asupra  unora  dintre 
acestea. 

De  pildă,  în  ce  priveşte  activitatea  minţii,  budismul  pose- 
dă o  cunoaştere  ezoterică  veche  de  secole,  care  a  suscitat  in- 
teresul cercetătorilor  din  domeniul  ştiinţelor  cognitive  şi  neu- 
rologiei, precum  şi  al  celor  care  studiază  emoţiile,  âducînd 
contribuţii  semnificative  la  înţelegerea  acestora,  în  urma  dis- 
cuţiilor noastre,  mai  mulţi  oameni  de  ştiinţă  au  plecat  cu  noi 
idei  de  cercetare  în  domeniile  lor. 

Dar,  pe  de  altă  parte,  şi  budismul  are  de  învăţat  din  ştiin- 
ţă. Am  spus  adesea  că,  dacă  ştiinţa  descoperă  şi  dovedeşte  re- 
alităţi care  vin  în  conflict  cu  concepţia  budistă,  budismul  tre- 
buie sa  se  schimbe,  luînd  în  considerare  aceste  fapte.  Ar 
trebui  să  adoptăm  întotdeauna  o  perspectivă  care  să  fie  în 
acord  cu  faptele.  Daca,  în  urma  cercetărilor,  descoperim  că 
avem  temeiuri  şi  dovezi  în  favoarea  unei  idei,  ar  trebui  sa  o 
acceptăm.  Trebuie  trasată  totuşi  o  distincţie  clară  între  ceea  ce 
ştiinţa  nu  cunoaşte  şi  ceea  ce  ştiinţa  descoperă  că  nu  există. 
Dacă  ştiinţa  descoperă  că  ceva  nu  există,  ar  trebui  să  accep- 
tăm cu  toţii  că  acel  lucru  nu  există,  cît  despre  ceea  ce  ştiinţa 
nu  cunoaşte  pur  şi  simplu,  aceasta  este  o  cu  totul  altă  chestiu- 
ne. Un  exemplu  este  conştiinţa  însăşi.  Deşi  fiinţele  dotate  cu 
sensibilitate,  inclusiv  oamenii,  se  bucură  de  experienţa  con- 
ştientă de  secole,  nu  ştim  încă  ce  este  de  fapt  conştiinţa:  nu 
putem  descrie  natura  sa  completă  şi  felul  în  care  funcţionează. 

în  societatea  modernă,  ştiinţa  a  devenit  o  forţa  de  prim 
rang  în  dezvoltarea  umană  şi  planetară.  Astfel,  inovaţiile  şti- 
inţifice şi  tehnologice  sînt  responsabile  pentru  mari  progrese 
materiale.  Cu  toate  acestea,  ştiinţa  nu  deţine  răspunsul  la  toa- 
te întrebările,  la  fel  cum  nici  religia  nu  deţinea  toate  răspun- 
surile în  trecut.  Cu  cît  urmărim  mai  mult  dezvoltarea  materia- 
la, ignorînd  satisfacţia  care  provine  din  dezvoltarea 
interioară,  cu  atît  valorile  morale  vor  dispărea  mai  repede  din 
comunităţile  noastre.  Şi  în  asemenea  împrejurări  cu  toţii  vom 
cunoaşte  nefericirea,  pentru  că,  atunci  cînd  în  inimile  oame- 
nilor nu  mai  este  loc  pentru  dreptate  şi  cinste,  cei  slabi  sînt 
primii  care  suferă.  Şi  resentimentul  care  se  naşte  dintr-o  ast- 
fel de  inechitate  va  sfîrşi  prin  a-i  afecta  pe  toţi  în  mod  negativ. 


Cuvînt  înainte 

Datorită  impactului  din  ce  în  ce  mai  mare  al  ştiinţei  asu- 
pra vieţilor  noastre,  religiei  şi  spiritualităţii  îi  revine  rolul  de 
a  ne  aminti  de  propria  noastră  umanitate.  Ceea  ce  trebuie  să 
facem  este  să  echilibrăm  progresul  ştiinţific  şi  material  cu 
acea  conştiinţă  a  responsabilităţii,  care  provine  din  dezvolta- 
rea interioară.  Tocmai  de  aceea  cred  că  acest  dialog  între  şti- 
inţă şi  religie  este  important  —  el  poate  duce  la  rezultate  care 
să  fie  de  un  real  folos  umanităţii. 

în  privinţa  problemelor  pe  care  le  provoacă  oamenilor 
propriile  emoţii  distructive,  budismul  are  multe  de  spus  ştiin- 
ţei. Unul  dintre  obiectivele  principale  ale  budismului  este  di- 
minuarea influenţei  emoţiilor  distructive  asupra  vieţilor  noas- 
tre. Budismul  oferă  o  mare  varietate  de  idei  teoretice  şi 
metode  practice,  care  vizează  atingerea  acestui  obiectiv  Dacă 
vreunele  dintre  aceste  metode  se  pot  dovedi,  prin  teste  ştiin- 
ţifice, folositoare,  atunci  avem  toate  motivele  să  găsim  căile 
de  a  le  face  accesibile  tuturor  oamenilor,  fie  că  sînt  sau  nu  in- 
teresaţi de  budism  în  sine. 

Unul  dintre  rezultatele  dialogului  nostru  a  fost  realizarea 
unei  astfel  de  evaluări  ştiinţifice.  Sînt  foarte  bucuros  să  pot 
spune  că  discuţia  iniţiată  de  Institutul  pentru  Minte  şi  Viaţa  şi 
relatată  în  această  carte  a  fost  mai  mult  decît  o  confruntare  de 
idei  între  budism  şi  ştiinţă.  Oamenii  de  ştiinţă  au  mers  mai  de- 
parte şi  au  iniţiat  programe  experimentale  pentru  a  testa  mai 
multe  metode  budiste  care  ar  putea  fi  de  folos  tuturor  în  înţe- 
legerea şi  administrarea  emoţiilor  distructive. 

îi  invit  pe  cititorii  acestei  cărţi  să  ni  se  alăture  în  explora- 
rea cauzelor  şi  a  tratamentelor  emoţiilor  distructive  şi  să  re- 
flecteze asupra  numeroaselor  întrebări  ridicate  aici,  care  au  o 
importanţă  covîrşitoare  pentru  noi  toţi.  Sper  că  veţi  găsi 
această  întîlnire  dintre  ştiinţă  şi  budism  tot  atît  de  stimulativă 
pe  cît  a  fost  pentru  mine.  / 


28  august  2002 


PROLOG: 
O  PROVOCARE  PENTRU  OMENIRE 


între  luna  martie  2000,  cînd  au  avut  loc  evenimentele  pre- 
zentate aici,  şi  finalizarea  acestei  cărţi,  în  toamna  anului 
2002,  s-a  scurs  un  interval  de  timp  cu  o  semnificaţie  aparte, 
în  momentul  în  care  începeau  dialogurile  ce  constituie  nucle- 
ul acestei  relatări,  lumea  lăsa  în  urmă,  cu  o  oarecare  uşurare, 
ororile  secolului  al  XX-lea,  iar  mulţi  dintre  noi  priveau  înain- 
te, spre  viitorul  umanităţii,  cu  speranţă.  Apoi  s-a  produs  tra- 
gedia din  septembrie  2001  şi  ne-am  confruntat  încă  o  dată  cu 
mărturia  vie  a  faptului  ca  în  lumea  noastră  cruzimea  din  cal- 
cul are  încă  o  amploare  considerabilă. 

Deşi  îngrozitoare,  acele  acte  de  barbarie  nu  reprezintă  de- 
cît  un  nou  episod  din  seria  constantă  de  cruzimi  inumane,  de 
care  este  înţesată  istoria  şi  în  economia  cărora  ura  declanşea- 
ză acţiuni  mortale.  Dintre  toate  emoţiile  distructive,  această 
ostilitate  lipsită  de  scrupule  este  cel  mai  îngrijorător  element 
al  psihicului  uman.  în  cea  mai  mare  parte  a  timpului,  acest  soi 
de  barbarie  pîndeşte  din  exterior,  ascunzîndu-se  undeva  la  pe- 
riferia conştinţei  noastre  colective,  ca  o  prezenţă  ameninţă- 
toare, care  aşteaptă  un  nou  moment  să  iasă  la  lumină.  Dar  ura 
brutală  va  ieşi  la  rampă  iar  şi  iar  —  pînă  cînd,  ca  şi  în  cazul 
celorlalte  emoţii  distructive,  vom  înţelege  care  îi  sînt  rădăci- 
nile şi  vom  găsi  mijloace  pentru  a  o  ţine  în  frîu. 

Această  provocare  pentru  umanitate  constituie  preocupa- 
rea centrală  a  cărţii  de  faţă,  ce  relatează  un  proiect  de  colabo- 
rare dintre  Dalai  Lama  şi  un  grup  de  oameni  de  ştiinţă,  care 
s-au  întrunit  pentru  a  înţelege  şi  contracara  emoţiile  distructi- 
ve. Obiectivul  nostru  nu  a  fost  acela  de  a  căuta  să  descoperim 
cum  se  transformă  impulsurile  distructive  ale  unui  individ  în 

acţiuni  de  masă  sau  felul  în  care  nedeptăţile  —  sau  percepe- 
rea acestora  —  dau  naştere  unor  ideologii  care  instigă  la  ură. 
Dimpotrivă,  ne-am  ocupat  de  un  nivel  mult  mai  profund,  cer- 
cetînd  felul  în  care  emoţiile  distructive  erodează  mintea  şi 
sentimentele  umane  şi  ce  măsuri  am  putea  lua  pentru  a  con- 
tracara această  tendinţă  periculoasă  din  natura  noastră  colec- 
tivă. Şi,  desigur,  am  făcut  toate  acestea  împreună  cu  Dalai 
Lama,  a  cărui  viaţă  este  ea  însăşi  o  lecţie  de  reuşită  în  con- 
fruntarea cu  nedeptăţile  istorice. 

Tradiţia  budistă  a  evidenţiat  de  multă  vreme  faptul  că  re- 
cunoaşterea şi  administrarea  emoţiilor  distructive  este  esenţa 
exerciţiului  spiritual  —  unii  susţinînd  chiar  că  orice  lucru 
care  slăbeşte  emoţiile  distructive  este  un  exerciţiu  spiritual. 
Din  punctul  de  vedere  al  ştiinţei,  aceleaşi  stări  emoţionale  ri- 
dică o  provocare  interesantă:  ele  sînt  reacţii  ale  creierului, 
care  au  modelat,  cel  puţin  parţial,  mintea  umană  şi  probabil 
că  au  jucat  un  rol  crucial  în  supravieţuirea  noastră  ca  specie, 
însă  acum,  în  societatea  modernă,  acestea  pun  în  grav  pericol 
soarta  indivizilor  şi  chiar  a  societăţii,  în  ansamblu. 

în  decursul  întîlnirii  noastre  am  explorat  o  varietate  de 
probleme  presante,  referitoare  la  eterna  piatră  de  încercare  a 
omenirii,  propriile  noastre  emoţii  distructive.  Sînt  oare  aces- 
tea o  parte  fUndamentală  a  moştenirii  umane,  imposibil  de 
schimbat?  Ce  face  ca  aceste  înclinaţii  să  fie  atît  de  puternice, 
încît  să  determine  diferiţi  oameni,  care  altfel  sînt  persoane  re- 
zonabile, să  comită  acte  pe  care  ulterior  le  regretă?  Ce  loc 
ocupă  aceste  emoţii  în  evoluţia  speciei  noastre  —  sînt  ele 
esenţiale  pentru  supravieţuire?  Ce  pîrghii  pot  fi  acţionate  pen- 
tru a  scădea  ameninţarea  pe  care  o  constituie  acestea  la  adre- 
sa fericirii  şi  stabilităţii  noastre?  Cît  de  multă  flexibilitate  are 
creierul  şi  cum  am  putea  îndrepta  într-o  direcţie  pozitivă  ace- 
le sisteme  neuronale  din  care  iau  naştere  impulsurile  distruc- 
tive? Şi,  lucrul  cel  mai  important,  cum  am  putea  să  depăşim 
aceste  emoţii? 

întrebări  arzătoare 

Primii  paşi  către  această  întîlnire  în  cadrul  căreia  s-au 
abordat  astfel  de  întrebări  arzătoare  au  fost  făcuţi  atunci  cînd 

eu  şi  soţia  mea  am  fost  găzduiţi  la  o  casă  de  oaspeţi  din  Dha- 
ramsala,  India,  unde  am  întîlnit  un  alt  oaspete,  care  se  ocupa 
de  editarea  a  ceea  ce  avea  să  devină  cartea  Ethics  for  the  New 
Millennium  (O  etică  pentru  noul  mileniu),  a  lui  Dalai  Lama. 
Editorul  mi-a  cerut  să-mi  spun  părerea  asupra  unei  versiuni 
intermediare  a  cărţii,  care  prezintă  propunerea  lui  Dalai  Lama 
cu  privire  la  o  etică  laică,  de  folos  întregii  comunităţi  mondia- 
le —  nu  doar  adepţilor  practicanţi  ai  unei  anumite  religii  — 
şi  dorinţa  sa  de  a  aduce  laolaltă  toate  resursele,  atît  din  Est,  cît 
şi  din  Vest,  ce  ar  putea  ajuta  omenirea  în  această  încercare. 

în  timp  ce  citeam  proiectul,  m-a  uimit  cît  de  relevante  ar 
fi  pentru  teza  susţinută  de  Dalai  Lama  noile  cercetări  asupra 
emoţiilor.  Cîteva  zile  mai  tîrziu,  am  putut  trece  în  revistă 
aceste  cercetări,  în  decursul  unei  scurte  discuţii  cu  Sfinţia  Sa. 
De  pildă,  Dalai  Lama  a  fost  foarte  surprins  de  informaţiile  cu 
privire  la  felul  în  care  copiii  îngrijiţi  corespunzător  prezintă 
primele  semne  ale  capacităţii  de  empatie,  atît  de  importantă 
pentru  sentimentul  de  compasiune,  încă  din  primele  stadii  ale 
vieţii.  L-am  întrebat  dacă  ar  fi  interesat  de  o  prezentare  mai 
detaliată  a  celor  mai  recente  cercetări  din  psihologie  asupra 
emoţiilor.  Da,  a  răspuns  el  —  dar  a  specificat  ca  dorea  să  afle 
detalii  în  privinţa  emoţiilor  negative.  Voia  să  afle,  de  pildă, 
dacă  ştiinţa  îi  poate  spune  care  este  diferenţa  între  mînie  şi  fu- 
rie la  nivel  cerebral. 

Anul  următor,  am  purtat  o  scurta  discuţie  în  timp  ce  Dalai 
Lama  se  pregătea  pentru  o  conferinţă  în  San  Francisco;  cu 
această  ocazie,  şi-a  exprimat  mai  precis  solicitarea,  concen- 
trîndu-se  numai  asupra  emoţiilor  distructive.  Iar  după  cîteva 
luni,  în  timpul  unei  scurte  întîlniri,  în  vreme  ce  el  se  pregătea 
pentru  o  prelegere  religioasă  pe  care  urma  să  o  ţină  la  o  mă- 
năstire budistă  din  New  Jersey,  l-am  întrebat  ce  înţelege  exact 
prin  „emoţii  distructive".  Mi-a  explicat  că  dorea  o  perspecti- 
vă ştiinţifică  asupra  a  ceea  ce  budiştii  numesc  Cele  Trei  Otră- 
vuri: ura,  pofta  şi  iluzia.  Am  căzut  de  acord  că  în  această  pri- 
vinţă perspectiva  occidentală  este  probabil  diferită  de  cea 
budistă,  dar  că  aceste  diferenţe  pot  fi  edificatoare. 

Apoi  i-am  prezentat  dorinţa  sa  lui  Adam  Engle,  preşedin- 
tele Institutului  pentru  Minte  şi  Viaţă,  pentru  a  vedea  dacă  am 

putea  include  subiectul  în  seria  acelor  întruniri  pe  care  insti- 
tutul le  organiza  în  mod  constant  începînd  din  1987,  în  cadrul 
cărora  Dalai  Lama  s-a  întîlnit  cu  mai  mulţi  specialişti  de  sea- 
mă pentru  a  compara  perspectiva  budistă  cu  cea.  a  ştiinţei  oc- 
cidentale asupra  diferitelor  subiecte,  cum  ar  fi  cosmologia 
sau  compasiunea.  Eu  însumi  fusesem  coorganizator  şi  mode- 
rator în  cadrul  celei  de-a  treia  întruniri,  despre  emoţii  şi  sănă- 
tate, iar  această  serie  de  discuţii  părea  un  forum  ideal  pentru 
noul  subiect. 

După  ce  am  primit  undă  verde  de  la  consiliul  ştiinţific 
consultativ  al  institutului,  pentru  mine  a  fost  o  provocare  să 
găsim  acei  oameni  de  ştiinţă  ale  căror  specializări  şi  perspec- 
tive diferite  puteau  aduce  la  lumină  aspectele  perturbatoare, 
supărătoare  şi  periculoase  din  natura  umană.  Aveam  nevoie 
nu  numai  de  specializările  corespunzătoare,  ci  şi  de  oameni 
care  să  ridice  probleme  stringente,  să  se  angajeze  în  explora- 
rea soluţiilor  şi  să  fie  deschişi  faţă  de  examinarea  unor  presu- 
poziţii ascunse,  care  e  posibil  să  le  limiteze  propria  cercetare. 

Membrii  ambelor  părţi  implicate  în  acest  dialog  urmau  să 
fie  atît  profesori,  cît  şi  elevi.  Dalai  Lama  avea  să  fie,  ca  întot- 
deauna, nerăbdător  să  afle  care  erau  descoperirile  ştiinţifice 
recente.  Dar  şi  oamenii  de  ştiinţă  urmau  să  se  întîlnească  cu  o 
paradigmă  alternativă  asupra  minţii  —  elementele  gîndirii 
budiste,  care  a  explorat  lumea  interioară  timp  de  milenii  cu  o 
rigurozitate  extraordinară.  Acest  corp  de  cunoştinţe  posedă 
un  sistem  precis  de  testare  a  profunzimilor  conştiinţei,  pe  care 
ştiinţa  nu  1-a  examinat  încă  şi  constituie  o  provocare  la  adre- 
sa unor  presupoziţii  fundamentale  ce  ghidează  cercetarea  ac- 
tuală din  psihologie.  Pe  scurt,  această  întîlnire  nu  urma  să  fie 
doar  o  informare  la  zi  a  lui  Dalai  Lama,  ci  o  cercetare  comu- 
nă, activă  a  unor  aspecte  profunde  ale  spiritului  uman,  în  care 
Dalai  Lama  (împreună  cu  alţi  învăţaţi  budişti)  urma  să  fie  un 
interlocutor  autentic  pentru  ştiinţă,  deschizînd  căi  care  ar  pu- 
tea lărgi  gîndirea  oamenilor  de  ştiinţă. 

Aşa  cum  cere  tradiţia,  discuţia  avea  să  fie  deschisă  de  un 
filozof,  care  să  fixeze  cadrul  larg  al  cercetării  noastre.  Alan 
Wallace,  pe  vremea  aceea  la  Universitatea  California  din  Santa 
Barbara,  un  specialist  în  budism  şi  traducătorul  permanent  al 

lui  Dalai  Lama  la  aceste  întruniri,  a  fost  organizator  împreu- 
nă cu  mine,  el  ocupîndu-se  de  filozofie,  iar  eu  încercînd  să 
găsesc  combinaţia  potrivită  de  oameni  de  ştiinţă. 

Owen  Flanagan,  un  specialist  în  filozofia  minţii  de  la  Uni- 
versitatea Duke,  urma  să  deschidă  discuţia,  prezentînd  per- 
spectiva occidentală  asupra  unei  întrebări  fundamentale:  care 
emoţii  —  pe  lîngă  cele  mai  evidente,  cum  ar  fi  mînia  sau  ura 
—  ar  trebui  să  fie  considerate  distructive?  Matthieu  Ricard, 
un  călugăr  budist  tibetan  (care  deţine  în  acelaşi  timp  un  doc- 
torat în  biologie),  urma  sa  prezinte  perspectiva  budistă  asupra 
emoţiilor  distructive.  Definiţia  de  lucru  cu  care  am  început 
întîlnirea  era  directă  şi  clară:  emoţiile  distructive  sînt  acele 
emoţii  care  ne  rănesc  pe  noi  înşine  şi  pe  ceilalţi.  Dar  pe  mă- 
sură ce  am  avansat  cu  discuţiile,  au  apărut  mai  multe  păreri 
pe  tema:  ce  emoţii  sînt  într-adevăr  dăunătoare  —  în  ce  mo- 
mente şi  din  ce  cauze.  Diferitele  criterii  de  definire  pentru 
„distructiv"  depindeau  de  perspectivă,  filozofia  morală,  bu- 
dismul şi  psihologia  venind  fiecare  cu  propriile  răspunsuri. 

Paul  Ekman,  psiholog  de  la  Universitatea  California  din 
San  Francisco  şi  expert  de  talie  mondială  în  exprimarea  facia- 
la a  afectelor,  a  deschis  examinarea  ştiinţifică  a  dinamicii  ele- 
mentare a  emoţiilor,  o  problemă  fundamentală,  de  la  care  pu- 
team începe  apoi  explorarea  marii  enigme:  latura  distructivă 
a  naturii  umane.  El  a  prezentat  o  perspectivă  darwinistă,  o 
perspectivă  care  sugerează  ca  emoţiile  distructive  rămîn  în  re- 
pertoriul sentimentelor  umane  ca  un  compromis  al  evoluţiei 
în  lupta  pentru  supravieţuire. 

Pentru  concluzii  mai  detaliate  din  neurologie,  ne-am  în- 
dreptat atenţia  către  Richard  Davidson  de  la  Universitatea 
Madison,  unul  dintre  fondatorii  domeniului  neurologiei  afec- 
telor. El  ne-a  prezentat  descoperiri  care  scot  în  evidenţă  ace- 
le circuite  ale  creierului  implicate  într-o  serie  de  emoţii  dis- 
tructive, de  la  nevoia  unui  dependent  la  frica  paralizantă  a 
unui  pacient  care  suferă  de  o  fobie  şi  furia  necontrolată  a  unui 
criminal  în  masă.  Insă  informaţiile  sale  au  reliefat  şi  o  altă 
arie  de  interes  promiţătoare:  zonele  din  creier  care  inhiba  în- 
clinaţiile distructive,  precum  şi  acelea  care  înlocuiesc  senti- 
mentele perturbatoare  cu  liniştea  sau  bucuria. 

Cu  toţii  avem  o  gamă  comună  de  sentimente,  care  fac  par- 
te din  zestrea  noastră  genetică,  dar  sîntem  diferiţi  în  privinţa 
exprimării  lor  sau  a  valorii  acordate  anumitor  sentimente.  O 
perspectivă  transculturală  a  venit  din  partea  Jeannei  Tsai,  pe 
vremea  aceea  psiholog  la  Universitatea  Minnesota  (acum  la 
Stanford),  ale  cărei  cercetări  se  concentrează  asupra  diferen- 
ţelor dintre  culturi  în  privinţa  felului  în  care  oamenii  trăiesc 
emoţiile.  Descoperirile  ei  ne-au  remintit  tuturor  că  trebuie  să 
ţinem  seama  de  diferenţele  dintre  oameni  chiar  şi  atunci  cînd 
căutăm  mijloace  universale  pentru  a  alunga  ameninţarea 
emoţiilor  negative. 

Odată  cu  analizarea  dinamicii  care  stă  la  baza  tendinţelor 
noastre  distructive,  am  sperat  să  găsim  şi  soluţii.  în  acest 
sens,  l-am  ascultat  pe  Mark  Greenberg,  psiholog  la  Universi- 
tatea Pennsylvania  şi  un  pionier  în  organizarea  programelor 
dedicate  educaţiei  sociale  şi  emoţionale.  El  ne-a  vorbit  despre 
programe  şcolare  pentru  copii,  menite  să  îi  iniţieze  pe  aceştia 
în  elementele  fundamentale  ale  instruirii  emoţionale,  ajutîn- 
du-i  sa-şi  controleze  emoţiile  distructive,  în  loc  să  ie  permită 
acelor  impulsuri  să  le  dicteze  reacţiile.  Aşa  cum  s-a  dovedit 
alterior,  această  prezentare  ne-a  îndemnat  să  începem  alcătui- 
rea unui  program  asemănător  şi  pentru  adulţi. 

în  ultima  zi  a  întîlnirii,  am  analizat  căile  prin  care  colabo- 
rarea dintre  practicanţii  avansaţi  ai  meditaţiei  şi  neurologi  ar 
putea  extinde  şi  adînci  înţelegerea  ştiinţifică  a  potenţialului 
pozitiv  pe  care  l-ar  avea  transformarea  emoţiilor.  Francisco 
Varela,  cofondator  al  Institutului  pentru  Minte  şi  Viaţă  şi  di- 
rector de  cercetare  al  unui  laborator  naţional  de  neurologie 
din  Paris,  a  vorbit  despre  experimentele  de  observare  a  acti- 
vităţii neuronale  care  stă  la  baza  unui  act  de  percepţie  —  cer- 
cetare pe  care  plănuia  să  o  realizeze  cu  colaborarea  unor  prac- 
ticanţi avansaţi  ai  meditaţiei,  pentru  a  beneficia  de  expertiza 
lor  ca  observatori  ai  minţii.  Iar  Richard  Davidson  a  argumen- 
tat în  favoarea  flexibilităţii  creierului,  a  abilităţii  acestuia  de 
a  se  dezvolta  pe  tot  parcursul  vieţii,  şi  a  prezentat  informaţii 
interesante,  care  sugerează  că  practicarea  meditaţiei  poate  de- 
termina o  flexibilitate  benefică  a  centrilor  afectivi  din  creier, 
inhibînd  emoţiile  distructive  şi  încurajîndu-le,  în  schimb,  pe 
cele  pozitive. 

ir-  Deşi,  prin  natura  sa,  subiectul  emoţiilor  distructive  poate 

iţa  sa  trezească  pesimism  şi  mîhnire,  ultima  parte  a  întrunirii 

0  noastre  s-a  desfăşurat  într-o  notă  optimistă,  concentrîndu-ne 
pe  asupra  paşilor  pozitivi  care  pot  fi  realizaţi  pentru  a  contraca- 

la  ra  aceste  forţe  ale  întunericului  —  chiar  şi  numai  în  propriile 

n-  noastre  minţi.  Pentru  a  ajunge  la  virusul  emoţiilor  distructive, 

sc  trebuie  să  începem  prin  a  ne  imuniza  noi  înşine  împotriva  ha- 

să  osului  interior  al  sentimentelor,  cum  ar  fi  frica  paralizantă  sau 

id  furia  oarbă,  care  împiedică  o  acţiune  eficientă.  Şi  în  căutarea 

-a  ştiinţifică  a  unor  soluţii  pentru  atingerea  echilibrului  interior 

şi  a  seninăţii  în  faţa  tumultului  sentimentelor,  cîteva  dintre 
or  aceste  prime  răspunsuri  la  care  am  ajuns  ne-au  oferit  motive 

st  să  fim  optimişti  —  cel  puţin  în  privinţa  viitorului, 

ii-  Cînd  săptămîna  noastră  de  discuţii  s-a  încheiat,  nici  unul 

3t  dintre  noi  nu  era  pregătit  să  plece.  întrebările  care  s-au  formu- 

re  lat  în  acest  interval  şi  posibilităţile  care  au  apărut  au  dat  naş- 

ia  tere  unui  impuls  care  s-a  concretizat  într-o  nouă  întîlnire  de 

i-  două  zile,  care  a  avut  loc  după  cîteva  luni  la  Universitatea 

ta  Wisconsin,  iar  ceva  mai  tîrziu,  într-o  conferinţă  de  două  zile 

it  la  Universitatea  Harvard,  precum  şi  în  mai  multe  proiecte  şti- 

i_  inţifice,  aflate  în  desfăşurare.  Explorarea  intelectuală  a  emo- 

ţiilor distructive  a  dus  astfel  la  căutarea  activă  a  unor  noi  răs- 
)-  punsuri  —  şi  a  antidoturilor, 

ir 

"  Un  subtext  bogat 

i-  Această  întîlnire  a  fost  cea  de-a  opta  din  seria  celor  orga- 

e  nizate  de  Institutul  pentru  Minte  şi  Viaţă.  Ca  şi  în  cazul  ma- 

[-  jorităţii  celorlalte  dialoguri  între  Dalai  Lama  şi  un  mic  grup 

de  oameni  de  ştiinţă  şi  filozofi,  această  întîlnire  a  avut  loc  pe 
:-  parcursul  a  cinci  zile  pline,  la  reşedinţa  lui  Dalai  Lama  din 

a  Dharamsala,  India.  în  fiecare  dimineaţă  asistam  la  cîte  o  ex- 

punere, iar  du^ă-amiezile  exploram  pe  larg  implicaţiile  idei- 
e  lor  discutate.  întîlnirea  ar  fi  avut  premisele  să  devină  un 

1  schimb  de  experienţă  rigid.  Dar  între  noi  s-a  instalat  rapid  o 
atmosferă  degajată,  o  caldă  familiaritate,  mult  mai  propice 
gîndirii  inovatoare  şi  reflecţiilor  spontane,  toate  acestea  dato- 

-  rîndu-se  în  mare  parte  entuziasmului  radiant  şi  perspicacităţii 

lui  Dalai  Lama. 

în  elaborarea  acestei  cărţi,  mie  mi-a  revenit  sarcina  de  a 
relata  cît  mai  fidel  o  colaborare  cu  implicaţii  largi  între  ştiin- 
ţă şi  spiritualitate.  Organizatorul  fiecărei  întîlniri  este  manda- 
tat să  împărtăşească  conţinutul  dezbaterilor  unui  public  cît 
mai  larg  prin  intermediul  unei  cărţi;  aceasta  este  a  şaptea  din 
colecţia  Institutului  pentru  Minte  şi  Viaţă.  (Celelalte  sînt  tre- 
cute la  începutul  cărţii.)  Fiind  singurele  înregistrări  complete 
ale  dialogurilor,  cărţile  încearcă  să  le  redea  cuvînt  cu  cuvînt, 
pentru  a  surprinde  savoarea  spontană  a  conversaţiilor. 

Pentru  a  putea  capta  cît  mai  mult  din  bogăţia  interacţiuni- 
lor dintre  participanţi,  le-am  luat  acestora  şi  cîteva  interviuri 
—  inclusiv  lui  Dalai  Lama  — ,  întrebîndu-i  despre  sentimen- 
tele şi  gîndurile  nerostite  care  i-au  animat  în  momentele-che- 
ie  ale  întrunirii.  Aceste  interviuri  au  scos  la  iveală  un  subtext 
bogat  al  dialogului,  reuşind  să  redea  pe  hîrtie  mai  mult  din  at- 
mosfera care  exista  în  încăpere,  în  toiul  aprinselor  discuţii  in- 
telectuale, al  examinării  problemelor  şi  al  incursiunilor  în  do- 
menii de  pionierat  ale  ştiinţei. 

Conversaţiile  noastre  au  reprezentat  o  sărbătoare  intelec- 
tuală, oferindu-ne  o  gamă  largă  de  descoperiri,  de  la  rezulta- 
tele precise  ale  experimentelor  de  scanare  a  creierului  la  ob- 
servaţiile asupra  comportamentului  copiilor  pe  terenul  de 
joacă,  de  la  informaţii  asupra  perspicacităţii  emoţionale  a 
unui  trib  îndepărtat  din  Noua  Guinee  la  reflecţiile  pe  margi- 
nea studiilor  care  scot  în  evidenţă  temperamentul  echilibrat  al 
bebeluşilor  din  China.  Am  atins  un  spectru  foarte  larg  de  su- 
biecte, de  la  consideraţiile  foarte  abstracte  asupra  unor  ches- 
tiuni filozofice  la  modalităţi  practice  de  predare  în  şcoală  a 
unei  mai  bune  administrări  a  impulsurilor  distructive,  de  la 
aspectele  tehnice  ale  metodelor  neuroştiinţifice  de  explorare 
a  cogniţiei  la  elementele  subtile  ale  cultivării  compasiunii. 

Deşi  nu  au  ieşit  la  iveală  răspunsuri  facile,  poate  că  cele 
mai  interesante  au  fost  întrebările  ridicate  —  focul  încrucişat 
de  provocări  de  la  o  mare  tradiţie  de  gîndire  la  alta,  ca  şi  ma- 
rile enigme  legate  de  viaţa  noastră  personală  şi  de  viitorul 
nostru  ca  specie.  întrebările  erau  de  multe  ori  extrem  de  fer- 

a  tile  şi  uneori  de-a  dreptul  strălucite,  sugerînd  în  mod  constant 

n-  trasee  atrăgătoare  pentru  cercetări  ulterioare, 
a-  Fireşte,  mulţi  cititori  se  vor  simţi  mai  atraşi  de  anumite 

;ît  părţi  ale  conversaţiei  noastre  şi  mai  puţin  de  altele,  iar  unii 


in  vor  alege,  fără  îndoială,  doar  ceea  ce-i  interesează.  Dar  noi  va 

e_  oferim  aici  întregul  festin  intelectual. 

l0  Pe  tot  cuprinsul  dialogului,  Dalai  Lama,  acest  adevărat  far 

lt  al  păcii  în  vremuri  tulburi,  a  avut  un  efect  profund  asupra 

noastră.  Sub  influenţa  lui  tăcută,  ceea  ce  a  început  ca  o  cerce- 
tare  pur  intelectuală  a  devenit  un  fascicul  de  aventuri  perso- 
rl  nale,  în  căutarea  unor  antidoturi  pozitive  pentru  emoţiile  dis- 

tructive. Şi  această  căutare  a  început  deja  să  dea  roade. 

De  pildă,  am  ajuns  să  schiţăm  o  aplicare  practică  a  viziu- 
nii lui  Dalai  Lama  asupra  umanităţii,  descrise  în  Ethics  for  the 
New  Millennium  {O  etică  pentru  noul  mileniu),  exact  cartea 
t_  pe  care  o  consultasem  în  Dharamsala  şi  care  a  fost  punctul  de 

L"  plecare  al  întîlnirii  noastre.  Ne-am  trezit  în  căutarea  unor  me- 

f"  tode  practice  care  puteau  fi  preluate  atît  din  budism,  cît  şi  din 

tradiţia  occidentală,  cu  scopul  de  a  alcătui  o  strategie  de  a  trăi 
cu  atenţia  trează  şi  cu  conştiinţă  de  sine,  cu  autocontrol  şi  res- 
ponsabilitate, cu  empatie  şi  cu  compasiune  —  cu  alte  cuvin- 
te, cu  toate  abilităţile  necesare  oamenilor  pentru  a  depăşi  in- 
e  fluenţa  propriilor  emoţii  distructive. 

a  Un  alt  rezultat  practic  al  întrunirii  a  vizat  chiar  cercetarea 

ştiinţifică,  ca  atare.  Budismul  a  explorat  timp  de  mii  de  ani 
1  mintea  umană  şi  potenţialul  pozitiv  al  acesteia  cu  o  extraordi- 

nară profunzime  şi  rigoare;  ştiinţa  s-a  angajat  în  această  între- 
prindere abia  de  curînd.  Acum,  aceste  două  tradiţii  şi-au  unit 
i  forţele  în  aceeaşi  misiune.  Din  întîlnirea  noastră  au  decurs  o 

i  serie  de  studii  experimentale,  în  care  unele  dintre  cele  mai  noi 

>  şi  mai  sofisticate  instrumente  ştiiinţifice  testează  metodele 

antice  de  cultivare  a  stărilor  emoţionale  pozitive. 
.  Povestea  noastră  începe  tocmai  cu  această  colaborare  ex- 

trem de  interesantă  dintre  o  ştiinţă  a  minţii  veche  de  secole  şi 
neuroştiinţa  de  ultimă  oră. 


Dc  la  stînga  la  dreapta:  Paul  Ekman,  Thupten  Jirtpa,  Jeanne  Tsai,  Mark  Gre- 
cnberg,  Venerabilul  Kusalacitto,  Dalai  Lama,  Daniel  Goleman,  regretatul 
Francisco  Varela,  Richard  Davidson,  Alan  Wallace,  Matthieu  Ricard,  Owen 
Flanagan 


O  colaborare  ştiinţifică 


Madison,  Wisconsin 
21-22  mai  2001 


CAPITOLUL  I 


Un  călugăr  lamaist  în  laborator 


Toţi  cei  care  l-au  cunoscut  pe  lama  Oser  au  fost  uimiţi  de 
strălucirea  sa  —  care  nu  se  datorează  straielor  sale  de  călugăr 
tibetan,  colorate  în  castaniu  şi  auriu,  ci  zîmbetului  sau  lumi- 
nos. Oser  s-a  născut  în  Europa  şi  s-a  convertit  la  budism;  el 
s-a  pregătit  mai  bine  de  trei  decenii  în  Himalaya  pentru  a  de- 
veni călugăr  tibetan,  petrecînd  mulţi  dintre  aceşti  ani  alături 
de  cîţiva  dintre  cei  mai  mari  maeştri  spirituali  ai  Tibetului. 

însă  astăzi  Oser  (al  cărui  nume  a  fost  schimbat  aici  pentru 
a-i  proteja  intimitatea)  este  pe  cale  sa  facă  un  pas  revoluţio- 
nar în  istoria  tradiţiei  spirituale  din  care  face  parte  acum:  el  se 
va  adînci  în  meditaţie  în  timp  ce  creierul  său  va  fi  scanat  de 
aparate  de  ultimă  oră,  destinate  captării  de  imagini  ale  creie- 
rului. Trebuie  precizat  faptul  că  s-au  mai  făcut  încercări  de  a 
studia  activitatea  creierului  unor  practicanţi  ai  meditaţiei  — 
în  laboratoarele  occidentale,  decenii  de-a  rîndul  s-au  efectuat 
experimente  cu  călugări  şi  yoghini.  Unele  dintre  aceste  expe- 
rimente au  dat  la  iveală  capacităţi  extraordinare  de  controlare 
a  respiraţiei,  a  undelor  cerebrale  şi  a  temperaturii  corpului, 
însă  acesta  —  primul  experiment  cu  o  persoană  aflată  la  un 
nivel  atît  de  avansat  de  pregătire  precum  Oser  şi  în  care  sînt 
folosite  aparate  de  măsură  atît  de  sofisticate  —  va  duce  cer- 

cetările  la  un  nivel  cu  totul  nou,  mai  evoluat  decît  orice  s-a  fă- 
cut pînă  acum,  încercînd  să  scoată  în  evidenţă  legăturile  spe- 
cifice dintre  tehnici  mintale  extrem  de  riguroase  şi  impactul 
acestora  asupra  funcţionării  creierului.  Experimentul  are  un 
obiectiv  practic:  acela  de  a  evalua  eficacitatea  meditaţiei  ca 
antrenament  mintal  şi  ca  posibil  răspuns  practic  la  eterna  di- 
lemă a  oamenilor:  cum  putem  să  ne  administrăm  mai  bine 
emoţiile  distructive. 

în  vreme  ce  ştiinţa  modernă  s-a  concentrat  asupra  desco- 
peririi unor  compuşi  chimici  cît  mai  ingenioşi  care  să  ne  aju- 
te să  depăşim  emoţiile  toxice,  budismul  oferă  un  traseu  dife- 
rit, dar  care  necesită  un  efort  mult  mai  mare:  metode  pentru 
antrenarea  minţii,  bazate  în  principal  pe  practica  meditaţiei. 
Mai  mult,  budismul  explică  în  mod  clar  că  antrenamentul  pe 
care  1-a  parcurs  Oser  este  un  antidot  pentru  vulnerabilitatea 
minţii  în  faţa  emoţiilor  toxice.  Dacă  emoţiile  toxice  se  află  la 
o  extremă  a  tendinţelor  umane,  acest  experiment  caută  să  des- 
copere antipodul  acestora,  adică  în  ce  măsură  creierul  poate  fi 
antrenat  să  se  stabilizeze  într-o  zonă  mai  constructivă:  mulţu- 
mire în  locul  dorinţei,  calm  în  locul  agitaţiei,  compasiune  în 
locul  urii. 

In  Occident,  principala  modalitate  de  a  contracara  emoţii- 
le supărătoare  este  prescrierea  de  medicamente  şi,  de  bine,  de 
rău,  nu  este  nici  o  îndoială  că  pastilele  care  modifică  starea 
emoţională  au  adus  o  alinare  pentru  milioane  de  oameni.  însă 
experimentul  desfăşurat  cu  Oser  a  ridicat  o  întrebare  foarte 
interesantă,  anume  dacă  o  persoană,  prin  propriile  sale  efor- 
turi, poate  produce,  în  funcţionarea  creierului,  schimbări  po- 
zitive de  durata,  care  sa  aibă  asupra  emoţiilor  un  impact  mult 
mai  mare  decît  medicamentele.  Şi  această  întrebare  a  dat  apoi 
naştere  la  altele:  de  pildă,  dacă  oamenii  chiar  pot  să-şi  antre- 
neze mintea  pentru  a  depăşi  emoţiile  distructive,  nu  s-ar  pu- 
tea oare  include  în  educaţia  copiilor  anumite  aspecte  practice, 
nereligioase  ale  acestui  antrenament?  Sau  oare  le-am  putea 


Un  călugăr  lamaist  în  laborator 


oferi  adulţilor  un  astfel  de  antrenament  în  administrarea  indi- 
viduală a  stărilor  emoţionale,  indiferent  că  au  sau  nu  înclina- 
ţii spirituale? 

Aceste  întrebări  au  fost  discutate  pe  parcursul  unui  remar- 
cabil dialog  de  cinci  zile,  care  a  avut  loc  cu  un  an  în  urmă  în- 
tre Dalai  Lama,  un  mic  grup  de  oameni  de  ştiinţă  şi  un  filo- 
zof al  minţii  la  reşedinţa  privată  a  Sfinţiei  Sale  din 
Dharamsala,  India.  Experimentul  cu  Oser  a  fost  punctul  cul- 
minant al  mai  multor  direcţii  de  cercetare,  deschise  în  decur- 
sul acestui  dialog.  Cu  acea  ocazie,  Dalai  Lama  a  fost  unul 
dintre  principalii  susţinători  ai  iniţierii  acestor  cercetări:  de 
fapt,  el  a  fost  un  colaborator  activ,  care  a  ajutat  ştiinţa  să-şi 
concentreze  atenţia  asupra  practicilor  din  tradiţia  spirituală 
budistă. 

Dar  experimentele  din  Madison  au  constituit  doar  una  din- 
tre concretizările  acestei  sondări  colective  profunde  în  natura 
emoţiilor,  a  felului  în  care  devin  ele  distructive  şi  a  posibile- 
lor antidoturi  eficiente.  Această  carte  conţine  relatarea  mea 
asupra  conversaţiilor  care  au  inspirat  cercetările  din  Madison, 
asupra  marilor  întrebări  care  au  stat  la  baza  experimentului  şi 
asupra  marilor  implicaţii  ale  acestei  explorări,  extinse  în  sfe- 
ra posibilităţilor  aflate  la  îndemîna  oamenilor  pentru  a  contra- 
cara curentul  centrifugal  al  emoţiilor  noastre  distructive. 

Scrutarea  transcendentului 

Oser  a  venit  la  Laboratorul  E.  M.  Keck  pentru  Studierea 
Funcţionării  şi  Comportamentului  Creierului,  situat  în  cam- 
pusul din  Madison  al  Universităţii  Wisconsin,  la  invitaţia  lui 
Richard  Davidson,  unul  dintre  oamenii  de  ştiinţă  care  a  parti- 
cipat la  dialogurile  de  la  Dharamsala.  Laboratorul  a  fost  înte- 
meiat de  Davidson,  un  pionier  în  domeniul  neurologiei  afec- 
telor, o  ramură  care  studiază  conexiunile  dintre  creier  şi 
emoţii.  Davidson  dorea  ca  Oser  —  un  subiect  extrem  de  inte- 
resant —  să  fie  studiat  intensiv  cu  aparate  de  ultimă  oră  pen- 
tru măsurarea  funcţiilor  creierului. 


28 


EMOŢIILE  DISTRUCTIVE 


Oser  a  petrecut  mai  multe  luni  la  rînd  într-o  sihăstrie 
aproape  completă.  Puse  cap  la  cap,  aceste  luni  însumează 
cam  doi  ani  şi  jumătate.  însă  pe  lînga  aceasta,  în  decursul  ani- 
lor în  care  a  fost  asistentul  personal  al  unui  maestru  tibetan, 
n-a  uitat  să  practice  meditaţia,  chiar  şi  în  mijlocul  activităţi- 
lor sale  zilnice,  aproape  în  mod  constant.  Acum,  în  laborator, 
întrebarea  era  ce  modificări  produsese  acest  antrenament. 

Colaborarea  a  început  încă  dinainte  ca  Oser  să  se  apropie 
măcar  de  aparatele  RMN*,  cu  o  întîlnire  în  care  urma  să  se 
pună  la  punct  protocolul  cercetării.  In  timp  ce  echipa  de  opt 
cercetători  îi  furniza  lui  Oser  informaţiile,  toată  lumea  şi-a 
dat  seama  că  se  aflau  într-o  cursă  contra  cronometru.  Dalai 
Lama  urma  sa  viziteze  laboratorul  a  doua  zi  şi  sperau  să  ob- 
ţină pînă  atunci  măcar  cîteva  rezultate  preliminare  pe  care  să 
i  le  prezinte. 

Consultîndu-se  şi  cu  Oser,  echipa  de  cercetare  a  stabilit  un 
protocol  potrivit  căruia  el  urma  să  treacă  succesiv  de  la  o  sta- 
re obişnuită,  de  repaos  a  minţii  la  mai  multe  stări  meditative 
specifice.  Pentru  cineva  care  ar  fi  crezut  că  meditaţia  este  un 
gen  de  exerciţiu  mintal  unitar,  definit  în  mod  vag,  în  maniera 
Zen,  discuţia  aceasta  i-ar  fi  schimbat  complet  opiniile.  Ar  fi 
ca  şi  cum  am  presupune  că  orice  mîncare  gătită  este  la  fel,  ig- 
norînd  diversitatea  bucătăriilor,  a  reţetelor  şi  a  ingredientelor 
din  întreaga  lume  gastronomică.  Tot  aşa,  există  nenumărate 
tipuri,  foarte  bine  delimitate,  de  antrenament  mintal  — 
reunite  cu  prea  multă  uşurinţă  sub  termenul  occidental  de 
„meditaţie"  —  fiecare  urmînd  instrucţiuni  proprii  şi  condu- 
cînd  la  experienţe  distincte  şi,  aşa  cum  spera  echipa,  la  efec- 
te clare  asupra  activităţii  creierului. 

*  RMN  (Rezonanţă  Magnetică  Nucleară),  în  orig.  engl,  MRI 
(Magnetic  Resource  Imaging);  procedura  denumită  astfel  reprezintă 
folosirea  unui  spectometru  cu  rezonanţă  magnetică  nucleară  pentru 
a  produce  imagini  electronice  ale  unor  structuri  moleculare  şi  atomi- 
ce din  solide,  în  special  ale  părţilor  corpului  uman.  (N.  red.) 

Există  totuşi  şi  asemănări  între  genurile  de  meditaţie  prac- 
ticate în  diferite  tradiţii  spirituale:  un  călugăr  trapist*  care  re- 
cită Rugăciunea  Inimii,  „Kyrie  eleison"**,  are  multe  în  co- 
mun cu  un  călugăr  tibetan  care  intonează  „Om  mani  padme 
hum"***.  Insă  dincolo  de  aceste  asemănări  generale,  există  o 
mare  diversitate  de  practici  de  meditaţie  specifice,  fiecare 
avînd  propriile  strategii  cognitive,  afective  şi  de  concentrare 
a  atenţiei  şi,  prin  urmare,  rezultate  specifice. 

Se  poate  spune  ca  budismul  tibetan  oferă  cea  mai  cuprin- 
zătoare listă  de  opţiuni  în  ce  priveşte  metodele  de  meditaţie 

—  şi  din  această  ofertă  bogată  a  început  echipa  de  cercetători 
din  Madison  să  aleagă  ce  să  studieze.  Sugestiile  iniţiale  ale 
echipei  s-au  oprit  asupra  a  trei  stări  meditative:  vizualizarea, 
concentrarea  asupra  unui  punct  şi  generarea  compasiunii. 
Cele  trei  metode  implicau  strategii  mintale  suficient  de  dis- 
tincte, astfel  încît  echipa  era  destul  de  sigură  că  acestea  vor 
scoate  în  evidenţă  configuraţii  diferite  ale  activităţii  cerebra- 
le. Şi  într-adevăr,  Oser  a  putut  să  ofere  descrieri  precise  pen- 
tru fiecare. 

Una  dintre  metodele  alese,  concentrarea  asupra  unui  punct 

—  o  concentrare  deplină  asupra  unui  singur  obiect  al  atenţiei 

—  poate  fi  considerată  cea  mai  elementară  şi  universală  din- 
tre toate  practicile;  ea  se  regăseşte,  într-o  formă  sau  alta,  în 
toate  tradiţiile  spirituale  ce  folosesc  meditaţia.  Pentru  concen- 
trarea asupra  unui  singur  lucru  este  nevoie  sa  se  dea  deoparte 
zeci  de  mii  de  alte  gînduri  şi  dorinţe  care  plutesc  prin  minte, 
perturbînd-o;  aşa  cum  spunea  filozoful  danez  Kierkegaard: 
.Puritatea  inimii  înseamnă  a  dori  un  singur  lucru  şi  numai 
unul." 


*  Membru  al  ordinului  romano-catolic  cistercian,  reorganizat  de 
abatele  de  Rance  în  1664,  în  cadrul  mănăstirii  La  Trappe  din  Nor- 
mandia.  Acest  ordin  are  reguli  foarte  stricte  pentru  care  şi  regula  tă- 
cerii. (N.  red.) 

**  Doamne,  fie-ţi  milă  de  noi!  (N.  red.) 

***  Montra  lui  Chenrezig  (Buddha  al  compasiunii).  (N.  red.) 

în  sistemul  tibetan  (ca  şi  în  multe  altele)  cultivarea  con- 
centrării este  un  exerciţiu  pentru  începători,  o  cerinţă  prelimi- 
nară pentru  a  putea  trece  la  metode  mult  mai  complexe.  în- 
tr-un anumit  sens,  concentrarea  este  cea  mai  generală  formă 
de  antrenament  mintal,  avînd  multe  aplicaţii  care  nu  ţin  de 
spiritualitate.  Pentru  acest  test,  Oser  a  ales  pur  şi  simplu  un 
anumit  punct  (care  ulterior  s-a  dovedit  a  fi  un  mic  şurub  si- 
tuat deasupra  lui,  în  aparatul  RMN)  asupra  căruia  să-şi  fixe- 
ze îndelung  privirea,  redirecţionîndu-şi  atenţia  asupra  lui  ori 
de  cîte  ori  în  minte  îi  veneau  alte  gînduri. 

Oser  a  mai  propus  alte  trei  metode  pe  care  le  considera  uti- 
le pentru  a  spori  informaţiile  culese:  o  meditaţie  asupra  devo- 
tamentului, o  meditaţie  asupra  lipsei  de  teamă  şi  ceea  ce  el 
numea  „starea  deschisă"1.  Aceasta  din  urmă  se  referă  la  o  sta- 
re de  veghe  liberă  de  orice  gînduri,  în  care  mintea,  după  cum 
o  descria  Oser:  „este  deschisă,  amplă  şi  conştientă,  lipsită  de 
or  ce  activitate  mintală  intenţională.  Deşi  nu  se  concentrează 
asupra  a  ceva  anume,  mintea  este  totuşi  pe  deplin  activă  — 
nu  într-o  manieră  concentrată,  ci  doar  foarte  deschisă  şi  ne- 
preocupată de  nimic.  Pot  apărea  în  minte  gînduri  vagi,  însă 
ele  nu  se  înlănţuiesc  în  secvenţe  mai  lungi  — ,  ci  dispar  tot  aşa 
cum  au  apărut." 

Poate  că  la  fel  de  interesantă  a  fost  şi  descrierea  oferită  de 
Oser  pentru  meditaţia  asupra  lipsei  de  teamă.  Aceasta  presu- 
pune „sa  aduci  în  minte  o  stare  de  certitudine  lipsită  de  tea- 
mă, o  încredere  profundă  că  nimic  nu  o  poate  deranja  —  fer- 
mă şi  categorică,  fară  nici  o  ezitare,  în  care  nu  simţi  aversiune 
faţă  de  nimic.  Intri  într-o  stare  în  care  simţi  că,  indiferent  ce 
se  întîmpla,  „nu  am  nimic  de  cîştigat,  nu  am  nimic  de  pier- 
dut." Un  exerciţiu  ajutător  pentru  această  meditaţie,  a  adăugat 
el,  este  acela  de  a-şi  readuce  în  minte  calităţile  învăţătorilor 
sai.  O  focalizare  similară  asupra  maeştrilor  joaca  un  rol-che- 
ie  în  meditaţia  asupra  devotamentului,  a  spus  el.  în  această 
meditaţie,  mintea  sa  este  dominată  de  o  profundă  apreciere  şi 
recunoştinţă  faţă  de  maeştrii  săi  şi,  mai  ales,  faţă  de  calităţile 
lor  spirituale. 


Un  călugăr  lamaist  în  laborator 


31 


Aceeaşi  strategie  funcţionează  şi  în  meditaţia  asupra  com- 
pasiunii, fiind  luata  ca  model  bunătatea  maestrului  său.  Oser 
a  explicat  că  o  parte  vitală  a  antrenamentului  pentru  genera- 
rea iubirii  şi  a  compasiunii  este  aceea  de  a  face  mintea  sa  se 
concentreze  asupra  suferinţelor  fiinţelor  vii  şi  asupra  faptului 
că  toate  năzuiesc  să  ajungă  la  fericire  şi  să  se  elibereze  de  su- 
ferinţa. La  fel  este  şi  ideea  de  a  „păstra  în  minte  doar  iubirea 
şi  compasiunea  pentru  toate  fiinţele  —  pentru  prieteni  şi  pen- 
tru cei  dragi,  pentru  străini  şi  duşmani  deopotrivă.  Este  o 
compasiune  fără  un  plan  anume,  care  nu  exclude  pe  nimeni. 
Generează  această  iubire  şi  las-o  să  inunde  mintea." 

în  sfîrşit,  tehnica  vizualizării  presupunea  alcătuirea  cu 
ochii  minţii  a  unei  imagini  foarte  amănunţite  a  unei  zeităţi  bu- 
diste, cu  toate  detaliile  sale  complicate.  Aşa  cum  descria  Oser 
procesul:  „începi  cu  detaliile  şi  construieşti  întreaga  imagine 
de  sus  pînă  jos.  La  modul  ideal,  ar  trebui  să  poţi  păstra  în  min- 
te o  imagine  completă  şi  clara."  Cei  familiarizaţi  cu  acele 
thangkas  tibetane  (imaginile  care  atîrnă  pe  ziduri  şi  care  înfă- 
ţişează astfel  de  zeităţi)  ştiu  că  acest  gen  de  imagini  prezintă 
modele  foarte  complicate. 

Oser  era  sigur  că  fiecare  dintre  aceste  şase  practici  de  me- 
ditaţie va  înfăţişa  configuraţii  distincte  ale  creierului.  Pentru 
cercetători,  există  distincţii  clare,  din  punctul  de  vedere  al  ac- 
tivităţii cognitive,  între,  să  zicem,  vizualizare  şi  concentrarea 
asupra  unui  punct.  însă  meditaţiile  asupra  compasiunii,  recu- 
noştinţei şi  lipsei  de  teamă  nu  par  să  difere  prea  mult  în  ce  pri- 
veşte procesele  mintale  implicate,  deşi  diferă  în  mod  clar  în 
privinţa  conţinutului.  Din  punct  de  vedere  ştiinţific,  dacă 
Oser  demonstra  existenţa  unor  amprente  precise  şi  consisten- 
te, la  nivelul  creierului,  pentru  fiecare  dintre  aceste  stări  me- 
ditative, aceasta  ar  fi  fost  o  premieră. 

Centrul  de  control  pentru  spaţiul  lăuntric 

Testele  cu  Oser  au  început  cu  RMN-ul  funcţional,  standar- 
dul actual  inatacabil  al  cercetărilor  asupra  rolului  jucat  de  ere- 

ier  în  comportament.  înainte  de  apariţia  RMN-ului  funcţio- 
nal, cercetătorii  nu  puteau  observa  într-o  manieră  precisă  se- 
ria activităţilor  care  aveau  loc  într-o  anumită  parte  a  creieru- 
lui în  decursul  unei  anumite  activităţi  mintale.  RMN-ul 
standard,  folosit  pe  scară  largă  în  spitale,  oferă  o  imagine  gra- 
fică detaliată  a  structurii  creierului.  însă  RMN-ul  funcţional 
oferă  o  imagine  video  —  o  înregistrare  continuă  a  modului  în 
care  regiunile  creierului  îşi  schimbă  în  mod  dinamic  nivelul 
de  activitate  de  la  un  moment  la  altul.  RMN-ul  standard  ob- 
servă în  mod  static  structurile  individuale  ale  creierului,  în 
vreme  ce  RMN-ul  funcţional  pune  în  evidenţă  felul  în  care 
aceste  structuri  interacţionează  în  timpul  activităţilor. 

RMN-ul  funcţional  îi  putea  oferi  lui  Davidson  un  set  de 
imagini  foarte  clare  ale  creierului  lui  Oser,  în  fîşii  transversa- 
le complete  de  un  milimetru  grosime  —  mai  înguste  decît  o 
unghie.  Aceste  imagini  puteau  fi  apoi  analizate  în  orice  di- 
mensiune pentru  a  putea  observa  precis  ce  se  întîmplă  în  tim- 
pul unui  act  mintal,  decelînd  tiparele  de  activitate  din  creier. 

Cînd  Oser  şi  echipa  de  cercetători  au  intrat  în  încăperile  în 
care  urma  să  se  desfăşoare  experimentul  cu  RMN-ul  funcţio- 
nal, acestea  arătau  ca  un  centru  de  control  pentru  spaţiul  inte- 
rior, într-o  încăpere,  o  mulţime  de  analişti  stăteau  aplecaţi 
asupra  computerelor,  în  vreme  ce  în  alta,  un  grup  de  tehni- 
cieni monitorizau  mulţimea  de  computere  în  timp  ce  îl  ghidau 
pe  Oser  pe  traseul  protocolului  experimental. 

Subiecţii  intră  de  regulă  în  RMN  cu  dopuri  în  urechi  pen- 
tru a  reduce  vaietul  necontenit  al  enormilor  magneţi  rotitori  ai 
maşinii,  un  zgomot  industrial  enervant,  gen  dit,  dit,  dit,  care 
aminteşte  de  înfricoşatoarea  coloană  sonoră  a  filmului  lui  Da- 
vid  Linch,  Eraserhead.  Sunetul  ca  atare  este  destul  de  supă- 
rător, însă  şi  mai  supărătoare  este  senzaţia  de  claustrare.  Tam- 
poanele  de  burete  îţi  ţin  capul  ferm  într-o  anumită  poziţie,  o 
cuşcă  îţi  acoperă  capul,  iar  în  vreme  ce  corpul  alunecă  în  in- 
teriorul maşinii,  îţi  dai  seama  că  faţa  ta  se  afla  la  doar  cîţiva 
centimetri  de  tavanul  containerului. 

Deşi  majoritatea  oamenilor  se  acomodează  cu  acest  spaţiu 
strimt,  unii  devin  claustrofobi,  iar  cîţiva  chiar  au  ameţeli  sau 
vîrtej.  Unii  subiecţi  sînt  puţin  cam  reticenţi  cînd  e  vorba  sa-şi 
petreacă  o  oră  sau  mai  mult  în  RMN5  însă  nerăbdarea  lui  Oser 
era  evidentă;  voia  să  începem  cît  mai  repede. 

O  minisihăstrie 

întins  liniştit  pe  un  pat  mobil  de  spital,  cu  capul  prins  în 
încleştarea  aparatului,  arăta  ca  un  creion  uman  introdus  într-o 
ascuţitoare  cubică  bej  de  proporţii  enorme.  în  locul  călugăru- 
lui singuratic  dintr-o  peşteră  de  pe  vîrful  muntelui,  era  acum 
călugărul  într-un  aparat  de  scanare  a  creierului. 

Purtînd  căşti  în  loc  de  dopuri  pentru  a  putea  comunica  cu 
camera  de  control,  Oser  părea  imperturbabil  în  timp  ce  tehni- 
cienii îl  supuneau  la  lungă  o  serie  de  teste  pentru  a  se  asigura 
că  înregistrarea  imaginilor  RMN  mergea  bine.  în  cele  din 
urmă,  cum  Davidson  era  pe  punctul  de  a  începe  protocolul,  1-a 
întrebat:  „Oser,  cum  te  simţi?"  „Foarte  bine"  1-a  asigurat  Oser 
prin  intermediul  unui  mic  microfon  situat  înăuntrul  maşinii. 

„Creierul  tău  arată  foarte  frumos",  a  spus  Davidson.  „Să 
începem  cu  cinci  repetiţii  ale  stării  deschise."  O  voce  compu- 
terizată a  preluat  controlul,  pentru  a  respecta  orarul  foarte 
precis  al  protocolului.  Comanda  „pornit"  a  fost  semnalul  pen- 
tru ca  Oser  să  înceapă  meditaţia,  urmată  de  o  tăcere  de  60  de 
secunde,  intervalul  acordat  primului  exerciţiu.  Apoi  comanda 
„neutru",  urmată  iar  de  60  de  secunde  de  tăcere,  şi  ciclul  se 
relua  iarăşi  cu  comanda  „pornit". 

Aceeaşi  rutină  1-a  ghidat  pe  Oser  pe  parcursul  celorlalte 
cinci  stări  de  meditaţie,  cu  pauze  între  ele  în  care  tehnicienii 
puneau  la  punct  diferite  variabile.  în  final,  cînd  s-a  încheiat 
toata  runda,  Davidson  1-a  întrebat  pe  Oser  dacă  simţea  nevo- 
ia să  repete  vreo  fază  a  experimentului  şi  răspunsul  a  fost: 
„Aş  vrea  să  repet  starea  deschisă,  compasiunea,  devotamen- 

tul  şi  concentrarea  asupra  unui  punct"  —  cele  pe  care  el  le 
considera  cele  mai  importante  pentru  cercetări. 

Aşa  că  întregul  proces  a  pornit  din  nou.  în  timp  ce  se  pre- ' 
gătea  sa  abordeze  starea  deschisă,  Oser  a  spus  că  ar  dori  să  ră- 
mînă  mai  multă  vreme  în  fiecare  stare.  Putea  să  intre  în  sta- 
rea respectivă,  dar  dorea  s-o  aprofundeze  mai  mult.  însă 
odată  ce  computerele  au  programat  protocolul,  tehnologia 
conduce  întregul  proces;  intervalele  de  timp  nu  puteau  fi 
schimbate.  Totuşi,  tehnicienii  au  început  să  se  gîndească  cum 
să  poată  reprograma  pe  loc  calculatoarele,  astfel  încît  să  mă- 
rească intervalul  de  după  comanda  „pornit"  cu  50%  şi  să 
scurteze  în  mod  corespunzător  intervalul  neutru.  Ciclul  a  por- 
nit din  nou. 

Cu  tot  timpul  petrecut  cu  reprogramarea  şi  rezolvarea  di- 
ficultăţilor tehnice,  întregul  test  a  durat  mai  mult  de  trei  ore. 
Foarte  rar  subiecţii  ies  din  RMN  —  mai  ales  după  ce  au  stat 
atît  de  mult  înăuntru  —  cu  o  altă  expresie  pe  chip  decît  cea  de 
oboseală  şi  uşurare.  însă  Davidson  a  fost  plăcut  surprins  să  îl 
vadă  pe  Oser  ieşind  din  acea  rutină  epuizantă  cu  un  zîmbet 
larg  şi  proclamînd:  „Este  ca  o  mini-sihăstrie!" 

O  zi  foarte,  foarte  buna 

După  o  foarte  scurtă  pauză,  Oser  s-a  îndreptat  spre  un  alt 
laborator  pentru  următoarea  serie  de  teste,  de  data  aceasta  ur- 
mînd  se  fie  folosit  electroencefalograful,  aparatul  care  mă- 
soară undele  cerebrale,  cunoscut  mai  bine  sub  denumirea  de 
EEG.  Majoritatea  studiilor  prin  EEG  folosesc  doar  32  de  sen- 
zori, aşezaţi  pe  scalp  pentru  a  surprinde  activitatea  electrică 
din  creier  —  şi  multe  folosesc  doar  şase. 

Ei  bine,  creierul  lui  Oser  urma  să  fie  monitorizat  de  două 
ori,  folosind  căşti  EEG  diferite,  una  cu  128  de  senzori,  iar 
cealaltă  cu  uimitorul  număr  de  256  de  senzori.  Prima  cască 
urma  să  înregistreze  informaţii  preţioase  în  timp  ce  el  avea  să 
parcurgă  respectivele  stări  de  meditaţie.  Cea  de-a  doua,  cu 

le  256  de  senzori,  urma  să  fie  folosită  în  sinergie  cu  informaţii- 

le obţinute  anterior  cu  ajutorul  RMN-ului. 
•e- '  în  lume  există  numai  trei-patru  alte  laboratoare  de  cerce- 

•ă-  tare  neurologică  care  folosesc  EEG  cu  256  de  senzori.  Mulţi- 

:a-  mea  de  date  obţinute  astfel  este  apoi  analizată  cu  ajutorul 

să  unui  software  analitic  de  ultimă  generaţie,  numit  program  de 

;ia  localizare  a  sursei,  ceea  ce  permit  o  triangulare  prin  care  se 

fi  identifică  precis  locaţia  neuronală  a  unui  anumit  semnal.  Pro- 

m  gramul  de  localizare  a  sursei  poate  ajunge  la  zone  mai  pro- 

ă-  funde  ale  creierului  —  ceea  ce  nu  pot  face  măsurătorile  EEG 

să  obişnuite,  care  monitorizează  doar  straturile  de  suprafaţă  ale 

r-  creierului. 

Mergînd  pe  hol  către  sala  EEG,  Oser  s-a  pregătit  cu  încre- 
i-  dere  pentru  o  altă  runda  a  aceluiaşi  protocol.  însă  de  această 

e.  dată,  în  loc  să  stea  întins  în  măruntaiele  unui  RMN,  urma  să 

at  stea  pe  un  scaun  confortabil,  purtînd  pe  cap  o  cască  asemănă- 

[e  toare  cu  un  cap  de  meduza  —  ceva  de  genul  unei  căşti  de 

îl  baie,  dar  cu  o  mulţime  de  fire  subţiri  ieşind  din  ea  ca  nişte 

st  spaghetti.  Sesiunea  EEG  a  durat  şi  ea  vreo  două  ore. 

După  ce  s-au  încheiat  testele,  cineva  1-a  întrebat  pe  Oser 
dacă  l-au  împiedicat  să  mediteze  condiţiile  din  RMN.  „Sune- 


tul era  supărător,  dar  repetitiv",  a  spus  el.  „Curînd,  poţi  să  uiţi 
de  el  şi  nu  tulbură  prea  mult  meditaţia.  Cred  că  mai  importan- 
ta  este  dispoziţia  în  care  te  afli  în  acea  zi."  Şi,  aşa  cum  urmau 
să  arate  analiştii  mai  tîrziu,  starea  lui  Oser  din  acea  zi  —  şi 

'l~  probabil  din  oricare  altă  zi  —  fusese  foarte,  foarte  bună, 

e 

O  înclinaţie  pentru  ştiinţă 

3. 

în  dimineaţa  următoare,  cădea  o  ploaie  pîcloasă,  în  timp 
l  ce  o  maşină  neagră,  elegantă,  escortată  de  un  convoi  al  poli- 

r  ţiei  din  Madison  şi  de  maşini  în  care  se  aflau  oficiali  de  la  Bi- 

i  roul  Departamentului  de  Stat  pentru  Siguranţa  Diplomatică 

i  trăgea  în  faţa  Centrului  Waisman,  unde  se  află  laboratorul 

i  Keck.  Din  maşina  neagră  şi-a  făcut  apariţia  Dalai  Lama,  zîm- 

bind  către  Davidson,  care  îi  ura  bun  venit.  înainte  de  a  se  opri 
la  centrul  de  conferinţe  din  apropierea  campusului,  pentru  a  i 
se  relata  rezultatele  înregistrate  cu  Oser,  urma  să  facă  un  tur 
al  laboratorului. 

Davidson  1-a  însoţit  pe  Dalai  Lama  într-o  sală  de  şedinţe 
şi  i-a  făcut  o  prezentare  generală  a  echipamentelor  de  labora- 
tor şi  a  cercetărilor  care  se  desfăşurau  acolo.  El  a  punctat  fap- 
tul că,  în  urma  întîlnirilor  sale  precedente  cu  Dalai  Lama,  îşi 
concentrase  atenţia  ştiinţifică  asupra  emoţiilor  pozitive  —  şi 
fusese  extrem  de  uimit  atunci  cînd  Dalai  Lama  spusese  că  re- 
laţia dintre  mamă  şi  copil  este  una  dintre  sursele  compasiunii, 
dar  şi  expresia  naturală  a  acesteia.  Acum,  Davidson  demara 
un  program  de  cercetare  asupra  compasiunii  şi  se  întreba  dacă 
Dalai  Lama  avea  unele  sugestii  cu  privire  la  felul  în  care  se 
putea  stimula  compasiunea.  La  care  Dalai  Lama,  oricînd  gata 
de  glumă,  a  spus  rîzînd:  „Prin  injecţie!" 

Pe  parcursul  traseului  prin  laborator,  prima  oprire  a  fost 
într-o  cameră  în  care  studenţii  în  programe  doctorale,  aflaţi  în 
faţa  unui  şir  de  calculatoare,  analizau  febril  cantitatea  enormă 
de  date  ce  fuseseră  înregistrate  cu  o  zi  înainte,  în  timpul  ex- 
perimentului cu  Oser.  Davidson  i-a  arătat  lui  Dalai  Lama,  pe 
unul  dintre  monitoare,  imaginea  unui  creier  cu  mai  multe  pete 
de  culoare,  fiecare  dintre  ele  indicînd  un  nivel  diferit  de  acti- 
vitate în  diverse  zone  ale  creierului  lui  Oser. 

Anumite  întrebări  ştiinţifice  —  de  pildă,  referitoare  la  na- 
tura conştiinţei  —  îl  preocupau  de  multă  vreme  pe  Dalai 
Lama  şi,  de-a  lungul  anilor,  el  s-a  interesat  de  metodele  care 
ar  putea  răspunde  acestor  întrebări.  Una  dintre  aceste  între- 
bări —  referitoare  la  puterea  minţii,  sau  a  conştiinţei  ca  atare, 
de  a  comanda  creierul  —  a  apărut  în  timp  ce  Davidson  îi  ară- 
ta RMN. 

„Putem  identifica,  cu  o  precizie  spaţială  excelentă,  sursele 
specifice  ale  activităţii  din  creier  în  timpul  desfăşurării  diver- 
selor activităţi  mintale",  i-a  explicat  Davidson.  Apoi  a  adău- 
gat că  punctul  forte  al  EEG  este  viteza,  aşa  cum  punctul  for- 

te  al  RMN  este  precizia  spaţială.  în  vreme  ce  RMN-ul  func- 
ţional poate  detecta  schimbări  ale  creierului  care  au  loc  în- 
tr-un interval  spaţial  de  un  milimetru,  electroencefalograma 
computerizată  poate  detecta  schimbări  ale  creierului  care  au 
loc  într-o  miime  de  secundă. 

Aceasta  1-a  făcut  pe  Dalai  Lama  sa  întrebe:  „Poţi  sa  arăţi 
cum  un  gînd  precede  o  acţiune?  Poţi  spune  dacă  un  gînd  apa- 
re primul,  înainte  să  se  producă  schimbările  din  creier?" 

în  discuţia  care  a  urmat,  Davidson  a  fost  surprins  de  fap- 
tul că  Dalai  Lama  părea  să  aibă  un  simţ  al  faptelor  şi  metode- 
lor ştiinţifice  aproape  supranatural,  un  talent  pe  care  îl  dădu- 
se la  iveală  de  nenumărate  ori  în  decursul  conversaţiilor  sale 
cu  oamenii  de  ştiinţă.  Aşa  cum  a  spus  Davidson:  „L-am  văzut 
pe  Sfinţia  Sa  înţelegînd  date  de  care  oricine  altcineva,  cu  ex- 
cepţia specialiştilor,  s-ar  simţi  depăşit." 

Cioplirea  digitală 

Din  momentul  în  care  datele  obţinute  de  la  RMN  în  urma 
experimentului  cu  Oser  au  început  sa  fie  afişate  pe  compute- 
rul din  camera  de  control,  s-a  declanşat  procesarea  lor  în  mai 
multe  staţii  de  lucru,  care  acţionau  în  paralel.  La  prima  pro- 
cesare, scalpul  lui  Oser  a  fost  înlăturat  matematic  din  imagi- 
ne pentru  a  se  analiza  doar  activitatea  din  creier  ca  atare.  Apoi 
un  alt  program  a  convertit  contururile  unice  ale  creierului  lui 
Oser  într-un  „spaţiu  standard",  un  creier  ideal  uniform,  ceea 
ce  permite  compararea  creierului  unei  persoane  cu  alte  creiere. 

Acest  proiect  s-a  desfăşurat  contra  cronometru,  compri- 
mînd  şapte  zile  de  analiză  a  datelor  într-o  jumătate  de  zi.  De 
regulă,  programul  pentru  o  astfel  de  activitate  de  analiză  a  da- 
telor durează  săptămîni  întregi,  iar  proiectul  concurează  pen- 
tru timpul  de  lucru  pe  computer  cu  alte  20-30  de  proiecte, 
aflate  în  curs  de  desfăşurare  în  laboratorul  lui  Davidson.  însă 
Davidson  voia  să-i  poată  prezenta  lui  Dalai  Lama  măcar  une- 
le rezultate  preliminare  chiar  a  doua  zi,  la  întîlnirea  care  a  în- 

ceput  la  8  a.m.  Astfel  că  procesarea  datelor  a  continuat  pe 
parcursul  nopţii,  ultimul  cercetător  plecînd  la  4.45  a.m.  —  să 
se  odihnească  puţin  • —  şi  revenind  la  lucru  la  7  a.m. 

Datele  furnizate  de  RMN,  care  aveau  potenţialul  de  a  oferi 
rezultatele  cele  mai  concludente,  erau  mult  prea  numeroase  şi 
complexe  pentru  a  putea  scoate  la  iveală  într-un  timp  atît  de 
scurt  altceva  decît  nişte  tipare  generale.  Dar  cu  puţin  timp 
înainte  de  a  începe  sesiunea  de  discuţii  de  după-amiază,  un 
student  răvăşit  şi  transpirat,  care  îşi  petrecuse  ultimele  24  de 
ore  aproape  numai  în  faţa  computerului  care  procesa  datele, 
i-a  adus  lui  Davidson  primele  rezultate. 

De  la  prima  privire  generală,  aruncată  asupra  datelor  pe 
care  ni  le-a  prezentat  Davidson  a  doua  zi,  era  limpede  că  Oser 
fusese  în  stare  să-şi  regleze  în  mod  voluntar  activitatea  cere- 
brală prin  intermediul  unor  procese  pur  mintale.  Prin  contrast, 
majoritatea  subiecţilor  neantrenaţi  în  tehnica  meditaţiei,  căro- 
ra li  se  cere  să  îndeplinească  o  sarcină  mintală  nu  se  pot  con- 
centra exclusiv  asupra  acesteia  —  şi,  în  consecinţă,  semnale- 
le ce  reflectă  strategiile  lor  mintale  voluntare  sînt  însoţite  de 
o  cantitate  considerabilă  de  sunete  reziduale. 

însă,  în  cazul  lui  Oser,  din  analiza  preliminară  reieşea  că 
strategiile  sale  mintale  erau  însoţite  de  modificări  puternice, 
observabile  ale  semnalelor  RMN.  Aceste  semnale  sugerau  că 
vastele  reţele  din  creier  se  modificau  odată  cu  fiecare  stare 
mintală  distinctă  pe  care  o  genera  el.  De  regulă,  o  astfel  de  di- 
ferenţă clară  la  nivelul  activităţii  cerebrale  între  diferite  stări 
ale  minţii  este  o  excepţie,  lăsînd  la  o  parte  cazurile  de  modi- 
ficări primare  ale  conştiinţei  —  de  pildă,  trecerea  de  la  starea 
de  veghe  la  somn.  Dar  creierul  lui  Oser  prezenta  diferenţe 
clare  în  cazul  fiecăreia  dintre  cele  şase  meditaţii. 

Neuro anatomia  compasiunii 

Dacă  rezultatele  RMN-ului  erau  doar  preliminare,  analiza 
EEG,  în  schimb,  scosese  deja  la  iveală  rezultate  bogate,  refe- 

ritoare  la  comparaţia  dintre  creierul  lui  Gser  în  stare  de  repa- 
os  şi  acelaşi  creier  în  timpul  meditaţiei  asupra  compasiunii. 
Cel  mai  spectaculos  rezultat  era  o  creştere  a  activităţii  electri- 
ce fundamentale  numită  gamma,  din  partea  mediană  stîngă  a 
girusului  frontal,  o  zonă  a  creierului  pe  care  experimentele 
anterioare  ale  lui  Davidson  au  identificat-o  drept  un  sediu  al 
emoţiilor  pozitive.  In  testele  realizate  cu  aproape  200  de  su- 
biecţi, laboratorul  lui  Davidson  a  descoperit  că  atunci  cînd 
oamenii  prezintă  niveluri  ridicate  ale  acestei  activităţi  cere- 
brale în  respectiva  zonă  din  cortexul  prefrontal  stîng,  ei  de- 
clară că  resimt  în  mod  simultan  stări  de  fericire,  entuziasm, 
bucurie,  energie  şi  vivacitate. 

Pe  de  altă  parte,  cercetările  lui  Davidson  au  scos  la  iveală 
şi  faptul  că  nivelurile  ridicate  de  activitate  într-o  zonă  parale- 
lă din  cealaltă  parte  a  creierului  —  în  zona  prefrontală  dreap- 
tă—se corelează  cu  resimţirea  unor  emoţii  supărătoare.  Su- 
biecţii cu  un  nivel  ridicat  de  activitate  cerebrală  în  zona 
prefrontală  dreaptă  şi  cu  un  nivel  scăzut  de  activitate  în  zona 
stîngă  sînt  mai  predispuşi  la  sentimente  de  tristeţe,  anxietate 
şi  îngrijorare.  Mai  mult,  dacă  în  raportul  dintre  activităţile  din 
zonele  prefrontale  predomină  partea  dreaptă  probabilitatea  ca 
acea  persoană  să  sufere  la  un  moment  dat  de  depresie  clinică 
sau  anxietate  este  foarte  mare.  Pacienţii  care  suferă  de  depre- 
sie şi  prezintă  semne  de  anxietate  profundă  au  cele  mai  ridi- 
cate niveluri  de  activitate  în  zona  prefrontală  dreaptă. 

Aceste  descoperiri  au  implicaţii  importante  pentru  echili- 
brul nostru  emoţional:  fiecare  dintre  noi  înregistrează  un  anu- 
mit raport  între  activitatea  dreapta-stînga  din  zonele  prefron- 
tale, ce  oferă  un  baromentru  al  dispoziţiilor  emoţionale  prin 
care  trecem  de  la  o  zi  la  alta.  Acest  raport  reprezintă  ceea  ce 
poate  fi  considerat  un  punct  de  reper  emoţional,  o  medie  în 
jurul  căreia  oscilează  stările  noastre  emoţionale  zilnice. 

Fiecare  dintre  noi  are  capacitatea  de  a-şi  schimba  starea 
emoţională,  cel  puţin  într-o  mică  măsură,  şi  astfel  poate  mo- 

difîca  acest  raport.  Cu  cît  raportul  înclină  mai  mult  spre  stin- 
gă, cu  atît  starea  noastră  mintală  tinde  sa  se  îmbunătăţească; 
experienţele  care  provoacă  o  îmbunătăţire  a  stării  noastre 
emoţionale  determină  o  astfel  de  înclinare,  şi  asta  cel  puţin 
temporar.  De  pilda,  cei  mai  mulţi  oameni  înregistrează  mici 
schimbări  pozitive  în  ce  priveşte  acest  raport  atunci  cînd  li  se 
cere  să  îşi  reamintească  evenimente  plăcute  din  trecut  sau 
cînd  privesc  secvenţe  amuzante  sau  emoţionante  dintr-un  film. 

Deşi  de  obicei  astfel  de  schimbări  în  raport  cu  punctul  de 
reper  sînt  modeste,  în  cadrul  întîlnirii  de  la  Madison,  David- 
son  i-a  prezentat  lui  Dalai  Lama  date  de-a  dreptul  uimitoare, 
rezultate  din  testele  efectuate  în  urmă  cu  o  zi  cu  Oser.  în  timp 
ce  acesta  genera  o  stare  de  compasiune  prin  meditaţie,  se  în- 
registra o  înclinare  semnificativă  a  funcţiilor  prefrontale  către 
partea  stîngă,  schimbare  care  era  puţin  probabil  să  se  produ- 
că doar  din  întîmplare. 

Pe  scurt,  schimbarea  stării  creierului  lui  Oser  în  intervalul 
în  care  era  animat  de  compasiune  părea  să  reflecte  o  stare 
emoţională  extrem  de  plăcută.  Se  pare  că  însuşi  actul  de  a  fi 
preocupată  de  bunăstarea  altora  duce  la  creşterea  stării  de 
mulţumire  a  persoanei.  Descoperirile  au  adus  un  suport  ştiin- 
ţific unei  observaţii  făcută  adesea  de  Dalai  Lama:  aceea  că 
persoana  care  meditează  asupra  compasiunii  faţă  de  toate  fi- 
inţele este  beneficiarul  nemijlocit  al  acesteia.  (Printre  benefi- 
ciile cultivării  compasiunii,  aşa  cum  sînt  ele  descrise  în  texte- 
le budiste  clasice,  se  numără  şi  cîştigarea  iubirii  oamenilor  şi 
a  animalelor,  o  minte  senină,  somn  şi  dimineţi  liniştite  şi  vise 
plăcute2.) 

Datele  obţinute  din  experimentul  cu  Oser  erau  remarcabi- 
le şi  din  alt  punct  de  vedere:  aşa  cum  a  subliniat  Davidson,  ele 
reprezentau  probabil  primele  informaţii  asupra  activităţii  cre- 
ierului în  timpul  generării  sistematice  a  compasiunii  —  o  sta- 
re emoţională  în  cea  mai  mare  parte  ignorată  de  cercetările 
psihologice  moderne.  De-a  lungul  deceniilor,  cercetările  din 
psihologie  s-au  concentrat  mult  mai  mult  asupra  a  ceea  ce  ne 

deranjează  —  depresie,  anxietate  şi  altele  asemenea  —  decît 
asupra  a  ceea  ce  ne  face  bine.  Latura  pozitivă  a  experienţelor 
şi  bunătatea  umană  au  fost  în  mare  parte  ignorate  de  aceste 
cercetări;  mai  mult,  practic,  nu  există  înregistrate  nicăieri  în 
analele  psihologiei  cercetări  asupra  compasiunii  ca  atare. 

Schimbarea  spectaculoasă  petrecută  în  creierul  lui  Oser  în 
timpul  meditaţiei  asupra  compasiunii  a  ridicat  o  întrebare  cu 
implicaţii  pentru  metodologia  ştiinţifică:  era  oare  aceasta 
doar  o  ciudăţenie  a  naturii  sau  se  datora,  aşa  cum  presupunea 
Davidson,  antrenamentului  intensiv  pe  care  îl  parcursese  el? 
Dacă  ar  fi  doar  o  ciudăţenie,  atunci  descoperirea  ar  fi  intere- 
santă, dar  fară  valoare  din  punct  de  vedere  ştiinţific;  dacă  s-ar 
datora  antrenamentului,  atunci  ar  avea  implicaţii  profunde 
pentru  potenţialul  dezvoltării  umane.  Aşa  ca  Davidson  i-a  so- 
licitat imediat  ajutorul  lui  Dalai  Lama  pentru  a  găsi  şi  alţi  su- 
biecţi pentru  teste,  care  să  fie  antrenaţi  în  aceeaşi  metodă  de 
meditaţie  asupra  compasiunii,  cu  scopul  de  a  se  asigura  că 
descoperirile  reflectau  un  rezultat  al  practicii  şi  nu  erau  spe- 
cifice doar  creierului  lui  Oser.  în  vreme  ce  scriu  aceste  rîn- 
duri,  se  desfăşoară  în  continuare  teste  cu  o  seamă  de  subiecţi 
foarte  bine  antrenaţi  în  tehnica  meditaţiei. 

Descoperiri  fără  precedent 

Intîlnirea  de  la  Madison  a  fost  organizată  ca  o  prezentare 
ştiinţifică  pentru  Dalai  Lama  asupra  mai  multor  programe  de 
cercetare  înrudite,  inspirate,  toate,  de  dialogul  pe  tema  emo- 
ţiilor distructive  şi  a  antidoturilor  acestora,  care  avusese  loc 
cu  un  an  în  urmă  la  reşedinţa  sa  din  Dharamsala,  India.  Stu- 
diile lui  Davidson  constituiau  una  dintre  direcţii;  în  alte  labo- 
ratoare se  desfăşurau  în  paralel  teste  care  explorau  alte  di- 
mensiuni psihologice  ale  antrenamentului  avansat  în  tehnica 
meditaţiei. 

Deşi  informaţiile  obţinute  de  Davidson  asupra  compasiu- 
nii erau  surprinzătoare,  şi  mai  surprinzătoare  erau  rezultatele 

raportate  de  Paul  Ekman,  unul  dintre  experţii  mondiali  de 
seama  în  ştiinţa  emoţiilor,  care  conduce  Laboratorul  pentru 
Studierea  Interacţiunilor  Umane  de  la  Universitatea  Califor- 
nia din  San  Diego.  Ekman  s-a  aflat  printre  cei  cîţiva  oameni 
de  ştiinţă  care  participaseră  la  întîlnirea  de  la  Dharamsala  şi 
avusese  ocazia  să-1  studieze  pe  Oser  cu  cîteva  luni  înainte,  în 
laboratorul  său.  Relatîndu-i  lui  Dalai  Lama  rezultatele,  şi  Ek- 
man a  început  prin  a  sublinia  natura  colectivă  a  cercetărilor. 
„Oser  a  fost  un  coorganizator.  Multe  dintre  deciziile  pe  care 
le-am  luat  în  decursul  cercetărilor  îi  aparţin  " 

Rezultatul  final  a  constat  în  patru  studii;  în  fiecare  dintre 
acestea,  aşa  cum  a  spus  Ekman:  „am  descoperit  lucruri  pe 
care  nu  le  mai  întîlnisem  pînă  atunci."  Unele  descoperiri  erau 
atît  de  noi,  încît  Ekman  a  mărturisit  că  nu  e  încă  sigur  că  le 
înţelege  complet. 

La  primul  test  s-a  folosit  un  aparat  de  măsură  care  repre- 
zintă încununarea  muncii  de  o  viaţă  a  lui  Ekman,  cel  mai  re- 
putat expert  din  lume  în  exprimarea  facială  a  emoţiilor.  Tes- 
tul constă  în  derularea  cu  rapiditate  a  unei  casete  video,  care 
prezintă  mai  multe  feţe  umane,  cu  o  diversitate  de  expresii. 
Provocarea  stă  în  a  identifica  expresiile  faciale  pe  care  le-ai 
văzut  —  de  pildă,  dispreţ,  mînie  sau  teamă.  Fiecare  expresie 
apare  pe  ecran  doar  o  cincime  de  secundă,  într-una  din  va- 
riante, şi  o  treime  de  secundă,  într-o  a  doua  variantă  —  atît  de 
puţin,  încît  o  poţi  rata  şi  dacă  clipeşti.  De  fiecare  dată,  subiec- 
tul trebuie  să  numească  cele  şase  emoţii  pe  care  consideră  că 
le-a  recunoscut. 

Abilitatea  de  a  recunoaşte  expresii  care  se  succed  atît  de 
rapid  indică  o  capacitate  neobişnuită  de  empatie.  Asemenea 
expresii  ale  emoţiilor  —  numite  microexpresii  —  nu  pot  fi  re- 
cunoscute conştient  nici  de  cel  care  le  manifestă,  nici  de  cel 
care  le  observă.  Deoarece  apar  involuntar,  aceste  manifestări 
ultrarapide  ale  emoţiilor  sînt  complet  necenzurate  şi  astfel 
scot  la  iveală  —  chiar  dacă  numai  pentru  o  clipă  —  ce  simte 
cu  adevărat  persoana  respectivă. 

Cele  şase  microemoţii  evaluate  sînt  universal  valabile  din 
punct  de  vedere  biologic,  adică  sînt  exprimate  la  fel  peste  tot 
în  lume.  Deşi  există  uneori  diferenţe  culturale  semnificative 
în  ce  priveşte  dirijarea  conştientă  a  exprimării  emoţiilor,  cum 
ar  fi  dezgustul,  aceste  expresii  apar  şi  dispar  atît  de  rapid,  în- 
cît nu  sînt  cenzurate  nici  măcar  de  tabuurile  culturale.  Micro- 
expresiile  oferă  o  fereastră  unică,  prin  care  se  poate  observa 
realitatea  emoţională  a  altei  persoane. 

Din  studiile  desfăşurate  cu  mii  de  subiecţi,  Ekman  ştia 
deja  că  aceia  care  se  descurcă  mai  bine  în  ce  priveşte  recu- 
noaşterea acestor  emoţii  subtile  sînt  mai  deschişi  la  experien- 
ţe noi,  mai  curioşi  şi  mai  interesaţi  de  lucruri,  în  general.  Şi 
de  asemenea  sînt  conştiincioşi  —  eficienţi  şi  de  încredere. 
„Aşa  ca  mă  aşteptam  ca  datorită  anilor  de  experienţă  în  prac- 
tica meditaţiei"  —  care  cere  atît  conştiinciozitate,  cît  şi  o  min- 
te deschisă  — ,  „subiecţii  să-şi  fi  dezvoltat  mai  mult  această 
abilitate",  a  explicat  Ekman.  Aşadar,  îşi  dorise  să  afle  dacă 
Oser  putea  să  se  descurce  mai  bine  decît  alţii  în  identificarea 
acestor  emoţii  ultrarapide. 

Apoi  Ekman  a  anunţat  rezultatele  pe  care  le  obţinuse:  atît 
Oser,  cît  şi  un  alt  practicant  occidental  avansat  în  tehnicile  de 
meditaţie,  pe  care  avusese  ocazia  să-1  testeze  prezentau  două 
deviaţii  standard  peste  medie  în  recunoaşterea  acestor  sem- 
nalări faciale  ultrarapide  ale  emoţiilor  (deşi  între  cei  doi  su- 
biecţi existau  diferenţe  cu  privire  la  emoţiile  pe  care  le  puteau 
recunoaşte  cel  mai  bine).  Ambii  au  obţinut  scoruri  mult  mai 
mari  decît  oricare  alt  subiect  dintre  cei  5.000  care  fuseseră 
testaţi.  „Se  descurcă  mai  bine  decît  nişte  poliţişti,  avocaţi, 
psihiatri,  vameşi,  judecători  —  chiar  mai  bine  decît  agenţi  ai 
Serviciilor  Secrete"  —  astfel  fiind  desemnat  grupul  care  an- 
terior se  remarcase  prin  rezultatele  cele  mai  bune. 

„Se  pare  că  unul  dintre  beneficiile  unei  anumite  părţi  a  tra- 
seului pe  care  aceste  două  persoane  l-au  urmat  în  viaţă  este 
acela  că  au  devenit  mult  mai  conştienţi  de  aceste  semne  sub- 
tile care  exprimă  sentimentele  oamenilor",  a  observat  Ekman. 

Oser  are  o  hiperacuitate  pentru  semnele  trecătoare  ale  fricii, 
dispreţului  şi  mîniei.  Celălalt  —  un  occidental  care,  ca  şi 
Oser,  petrecuse  doi-trei  ani  în  retragere  solitară,  după  tradiţia 
tibetană  —  avea  rezultate  la  fel  de  spectaculoase,  deşi  cu  pri- 
vire la  o  categorie  diferită  de  emoţii:  fericire,  tristeţe,  dezgust 
şi,  ca  şi  Oser,  mînie. 

Auzind  rezultatele,  Dalai  Lama  —  care  nu  crezuse  că  Ek- 
man  va  afla  ceva  din  acest  test  ■ —  a  exclamat  surprins:  „Oh! 
In  acest  caz,  înseamnă  că  practicarea  Dharmei  chiar  are  o  in- 
fluenţă. Acesta  este  un  lucru  nou." 

Apoi,  încercînd  să  elucideze  motivul  pentru  care  medita- 
ţia părea  să  aibă  o  influenţă  atît  de  mare,  Dalai  Lama  a  presu- 
pus că  sînt  în  joc  două  abilităţi.  Una  putea  fi  viteza  mărită  a 
procesului  de  cogniţie,  care  ar  duce  la  înlesnirea  perceperii 
stimulilor  rapizi,  în  general.  A  doua  abilitate  ar  fi  o  mai  mare 
sensibilitate  la  emoţiile  altor  oameni,  ceea  ce-1  putea  ajuta  pe 
cel  supus  testului  să  Ie  descifreze  mai  uşor.  Ekman  a  fost  de 
acord  că  cele  două  abilităţi  trebuie  separate  pentru  a  putea  în- 
ţelege mai  bine  rezultatele  experimentului  său,  dar  a  adăugat 
că  nu  putea  face  acest  lucru  doar  pe  baza  acestor  rezultate. 

Iar  Ekman  şi  Dalai  Lama  au  căzut  de  acord  că  nu  le  era 
clar  de  ce  Oser  era  abil  în  descifrarea  anumitor  emoţii,  în  vre- 
me ce  celălalt  subiect  era  abil  în  ce  priveşte  un  alt  set  de  emo- 
ţii. De  ce  nu  erau  amîndoi  la  fel  de  buni  la  toate?  Lăsînd  la  o 
parte  acest  aspect,  Ekman  a  trecut  la  următoarea  descoperire 
—  una  care  era  şi  mai  surprinzătoare,  dacă  nu  de-a  dreptul  de- 
rutantă. 

O  realizare  spectaculoasă 

Una  dintre  cele  mai  primitive  reacţii  din  repertoriul  uman, 
reflexul  de  tresărire,  implică  o  cascadă  de  spasme  musculare 
rapide  ca  reacţie  la  un  zgomot  puternic  şi  suprinzător  sau  la 
vederea  bruscă  a  ceva  supărător.  La  toţi  oamenii,  în  timpul 
tresăririi  se  contractă  involuntar  aceiaşi  cinci  muşchi  faciali, 

mai  ales  în  jurul  ochilor.  Reflexul  de  tresărire  se  declanşează 
La  aproximativ  două  zecimi  de  secundă  după  auzirea  sunetu- 
lui şi  se  sfîrşeşte  la  aproximativ  o  jumătate  de  secundă  după 
acesta.  De  la  început  pînă  la  sfîrşit,  durează  aproximativ  o 
treime  de  secundă.  Intervalul  de  timp  este  întotdeauna  ace- 
laşi; aşa  am  fost  plămădiţi. 

Ca  toate  celelalte  reflexe,  tresărirea  reflectă  activitatea 
trunchiului  cerebral,  partea  reptiliană,  cea  mai  primitivă  a 
creierului.  Ca  şi  restul  reacţiilor  trunchiului  cerebral  —  şi 
spre  deosebire  de  cele  ale  sistemului  nervos  autonom,  cum  ar 
fi  ritmul  bătăilor  inimii  — ,  reflexul  de  tresărire  depăşeşte  ca- 
pacitatea de  reglare  voluntară.  Din  cîte  ştie  neurologia  pînă 
acum,  mecanismele  care  controlează  reflexul  de  tresărire  nu 
pot  fi  modificate  de  nici  un  act  intenţional. 

Ekman  a  devenit  interesat  de  testarea  reflexului  de  tresări- 
re pentru  că  intensitatea  acestuia  prezice  magnitudinea  emo- 
ţiilor negative  pe  care  le  poate  resimţi  o  persoană  —  în  spe- 
cial, teama,  mînia,  tristeţea  şi  dezgustul.  Cu  cît  o  persoană 
tresare  mai  tare,  cu  atît  aceasta  va  tinde  mai  mult  să  resimtă 
emoţii  negative  —  deşi  între  tresărire  şi  sentimentele  poziti- 
ve, cum  ar  fi  bucuria,  nu  există  nici  o  relaţie3. 

Pentru  a  testa  magnitudinea  reflexului  de  tresărire  al  lui 
Oser,  Ekman  a  străbătut  cu  acesta  Golful  San  Francisco,  pînă 
la  laboratorul  psihofiziologic  al  lui  Robert  Levenson  de  la 
Universitatea  California  din  Berkeley.  Acolo  i-au  instalat  lui 
Oser  senzori  pentru  a-i  urmări  ritmul  cardiac  şi  reacţia  de 
transpiraţie  şi  i-au  înregistrat  expresiile  faciale  cu  o  cameră 
video  —  toate  acestea  pentru  a-i  putea  înregistra  reacţiile  fi- 
ziologice la  auzul  unui  sunet  surprinzător.  Pentru  a  elimina 
orice  diferenţe  care  puteau  fi  determinate  de  nivelul  sunetu- 
lui, ei  au  ales  limita  pragului  tolerat  de  om  —  un  sunet  extrem 
de  puternic,  asemănător  zgomotului  unui  pistol  sau  al  unor 
artificii  declanşate  în  apropierea  urechii. 

I-au  dat  lui  Oser  indicaţiile  standard,  spunîndu-i  că  vor  în- 
cepe numărătoarea  inversă  de  la  zece  la  unu,  iar  în  momentul 


46 


EMOŢIILE  DISTRUCTIVE 


în  care  se  va  încheia,  el  va  auzi  un  sunet  puternic.  I-au  cerut 
să  încerce  să-şi  suprime  tresărirea  inevitabilă,  astfel  încît, 
dacă  cineva  l-ar  privi,  să  nu-şi  dea  seama  că  a  auzit  sunetul 
Unii  se  descurcă  mai  bine  decît  alţii  în  această  privinţă,  deşi 
nimeni  nu  reuşeşte  să  se  apropie  măcar  de  eliminarea  comple- 
tă a  tresăririi.  Un  studiu  clasic  din  anii  '40  arată  că  reflexul  de 
tresărire  este  imposibil  de  împiedicat,  în  pofida  celor  mai  in- 
tense eforturi  conştiente  de  a  suprima  spasmele  musculare. 
Nici  un  subiect  testat  de  Ekman  sau  de  Robert  Levenson  nu 
reuşise  să  facă  acest  lucru.  Din  cercetările  anterioare  reieşise 
că  nici  măcar  trăgătorii  de  elită  din  poliţie,  care  trag  cu  arma 
în  mod  constant,  nu  pot  să  nu  tresară. 
Dar  Oser  a  reuşit. 

Ekman  i-a  explicat  lui  Dalai  Lama:  „Cînd  Oser  încearcă  să 
suprime  tresărirea,  aceasta  aproape  dispare.  Eu  n-am  mai  în- 
tîlnit  pe  nimeni  care  să  poată  face  acest  lucru.  Şi  nici  alţi  cer- 
cetători. Este  o  realizare  spectaculoasă.  Nu  avem  nici  o  idee 
cu  privire  la  anatomia  care  îi  permite  să  suprime  reflexul  de 
tresărire." 

Oser  a  practicat  două  tipuri  de  meditaţie  în  timpul  testării 
tresăririi:  concentrarea  asupra  unui  punct  şi  starea  deschisă, 
care  fuseseră  testate  şi  în  cursul  şedinţelor  RMN  de  la  Madison. 
Poate  că  atunci  cînd  se  va  încheia  analiza  datelor  culese  cu 
acea  ocazie,  se  vor  obţine  indicii  despre  ce  părţi  ale  creierului 
au  fost  implicate  în  clipa  în  care  Oser  îşi  suprima  reflexul. 

Din  punctul  de  vedere  al  lui  Oser,  cel  mai  puternic  efect 
1-a  avut  starea  deschisă:  „Cînd  am  intrat  în  starea  deschisă, 
sunetul  exploziv  mi  s-a  părut  mult  mai  slab,  ca  şi  cum  m-aş  fi 
distanţat  de  senzaţiile  mele,  auzind  sunetul  de  la  distanţă."  De 
fapt,  Oser  credea  cu  tărie  că  dintre  toate  experimentele  aces- 
ta va  da  cel  mai  concludent  rezultat,  aşa  că  era  foarte  nerăb- 
dător să  treacă  prin  experimentul  tresăririi  aflîndu-se  în  starea 
deschisă.  Ekman  a  relatat  apoi  că  deşi  fiziologia  lui  Oser  a 
prezentat  cîteva  modificări  uşoare,  nu  i  s-a  mişcat  nici  un 
muşchi  de  pe  faţa,  lucru  pe  care  Oser  1-a  pus  în  legătură  cu 

faptul  ca  mintea  sa  nu  a  fost  surprinsă  de  bubuit.  într-adevăr, 
aşa  cum  a  spus  mai  tîrziu  Oser:  „Dacă  poţi  rămîne  în  această 
stare  în  mod  adecvat,  bubuitul  pare  un  eveniment  neutru,  ca 
o  pasăre  zburînd  pe  cer." 

Deşi  Oser  n-a  manifestat  nici  cea  mai  mică  mişcare  a  muş- 
chilor faciali  în  timp  ce  se  afla  în  starea  deschisă,  reacţiile 
sale  fiziologice  (inclusiv  ritmul  cardiac,  transpiraţia  şi  tensiu- 
nea) indicau  o  creştere  tipică  reflexului  de  tresărire.  Din 
punctul  de  vedere  al  lui  Ekman,  cea  mai  mare  inhibare  în  an- 
samblu s-a  produs  în  timpul  concentrării  intense  asupra  unui 
punct.  în  acest  interval,  în  locul  creşterii  inevitabile,  s-a  pro- 
dus o  scădere  a  ritmului  cardiac  al  lui  Oser,  a  tensiunii  şi  aşa 
mai  departe.  Pe  de  altă  parte,  muşchii  săi  faciali  au  reflectat 
ia  mică  măsură  modelul  tipic  al  reflexului  de  tresărire;  mişcă- 
rile „erau  foarte  slabe,  dar  erau  totuşi  prezente",  a  observat 
Ekman.  „Şi  a  făcut  un  lucru  neobişnuit.  La  toţi  ceilalţi  su- 
biecţi pe  care  i-am  testat,  sprîncenele  coborau.  La  Oser  s-au 
ridicat." 

Pe  scurt,  se  părea  că  acea  concentrare  asupra  unui  punct  a 
iui  Oser  îl  izolase  faţă  de  stimulii  externi  —  chiar  şi  faţă  de 
zgomotul  foarte  puternic  al  unui  foc^de,armă.  Dat  fiind  faptul 
că  cu  cît  tresărirea  unui  subiect  este  mai  puternică,  cu  atît 
acesta  tinde  să  resimtă  mai  intens  emoţii  negative,  perfor- 
manţa lui  Oser  avea  implicaţii  ispititoare,  sugerînd  un  nivel 
remarcabil  de  linişte  emoţională.  Tocmai  acea  linişte  despre 
care  în  textele  antice  se  spune  că  este  unul  dintre  roadele 
practicării  meditaţiei. 

Ekman  i-a  mărturisit  lui  Dalai  Lama,  cu  o  notă  de  mirare 
în  glas:  „Am  crezut  că  exista  o  şansă  foarte  mică,  că  era  foar- 
te puţin  probabil  ca  cineva  să-şi  poată  elimina  acest  reflex 
foarte  primitiv  şi  foarte  rapid.  Totuşi,  din  ceea  ce  ştiam  despre 
meditaţie,  ne-am  gîndit  că  merită  să  încercăm."  Şi  a  meritat 
cu  siguranţă. 

Puterea  bunăvoinţei  iubitoare 

Deşi  reacţiile  lui  Oser  la  testarea  tresăririi  au  fost  remarca- 
bile din  punct  de  vedere  neurologic,  implicaţiile  performanţei 
sale  asupra  evaluării  următoare  au  fost  la  fel  de  profunde  — 
de  data  aceasta  nu  pentru  fiziologie,  ci  pentru  relaţiile  socia- 
le, în  acest  experiment,  Oser  urma  să  poarte  două  discuţii, 
două  confruntări  pe  teme  asupra  cărora  el  şi  interlocutoiul  său 
să  aibă  păreri  diferite.  în  timp  ce  vorbeau,  fiziologia  lor  urma 
să  fie  monitorizată,  pentru  a  se  evalua  impactul  dezacordului 
dintre  ei. 

Partenerii  săi  de  discuţie  urmau  să  fie  amîndoi  oameni  de 
ştiinţă  devotaţi  unei  perspective  raţionaliste,  iar  subiectele 
erau  alese  astfel  încît  să  genereze  un  dezacord:  întrebarea 
dacă  cineva  ar  trebui  să  abandoneze  ştiinţa  şi  să  devină  călu- 
găr (aşa  cum  făcuse  Oser)  şi  tema  reîncarnării.  Pentru  asigu- 
rarea contrastului,  Oser  urma  să  polemizeze  cu  doi  profesori 
—  unul  cumsecade,  iar  celălalt  foarte  arţăgos.  Paul  1-a  descris 
pe  unul  dintre  partenerii  de  conversaţie,  cîştigător  al  premiu- 
lui Nobel  şi  avînd  în  jur  de  75  de  ani,  drept  „unul  dintre  cei 
mai  cumsecade  profesori  pe  care  îi  cunosc"  —  deşi  opiniile 
sale  asupra  subiectelor  în  discuţie  erau  opuse  celor  ale  lui 
Oser.  Celălalt  profesor  trebuia  să  fie  cea  mai  certăreaţă  şi  di- 
ficilă persoană  din  campus  în  opinia  generală.  Dar  acest  pro- 
fesor era  atît  de  refractar,  încît  atunci  cînd  au  sosit  rezultatele 
cercetării,  a  refuzat  să  participe  la  întîlnire!  Deci  Ekman  a 
ales  următorul  candidat  de  pe  lista  celor  care  polemizau  într-o 
manieră  mai  degrabă  agresivă  şi  arţăgoasă. 

în  timpul  conversaţiilor,  atît  fiziologia  lui  Oser,  cît  şi  cea 
a  partenerului  său  erau  monitorizate,  iar  chipurile  lor  erau  fil- 
mate. Rezultatul:  „Fiziologia  lui  Oser  era  practic  aceeaşi,  in- 
diferent cu  cine  stătea  de  vorbă",  a  relatat  Ekman.  „însă  ex- 
presiile sale  erau  extrem  de  diferite."  în  prezenţa  profesorului 
cumsecade,  Oser  zîmbea  mai  des  şi  mai  sincronizat  decît  în 
prezenţa  persoanei  dificile. 

în  timp  ce  profesorul  cumsecade  discuta  cu  Oser  despre 
diferenţele  lor  de  opinie,  cei  doi  zîmbeau,  păstrau  contactul 
vizual  şi  vorbeau  fluent.  De  fapt,  s-au  simţit  atît  de  bine  în 
timp  ce  îşi  explorau  dezacordurile,  încît  nu  voiau  să  se  mai 
oprească. 

însă,  a  spus  Ekman,  „nu  aşa  s-au  petrecut  lucrurile  şi  cu 
persoana  dificilă."  De  la  început,  semnele  fiziologice  ale  in- 
dividului dificil  prezentau  o  creştere  emoţională  pronunţată. 
Şi  totuşi,  în  decursul  discuţiei  lor  de  15  minute,  agitaţia  sa  a 
scăzut,  ca  şi  cum  conversaţia  cu  Oser  l-ar  fi  calmat.  La  sfîr şi- 
nil  discuţiei,  partenerul  certăreţ  şi  căruia  îi  plăcea  de  regulă  să 
discute  în  contradictoriu  a  mărturisit  în  mod  spontan:  „N-am 
putut  să  fiu  certăreţ.  Mi  se  răspundea  întotdeauna  raţional  şi 
eu  zîmbete;  este  copleşitor.  Am  simţit  ceva  —  ca  o  umbră  sau 
ca  o  aură  —  şi  n-am  putut  să  fiu  agresiv." 

Acest  lucru,  a  comentat  Ekman,  „era  exact  ceea  ce  speram 
să  se  petreacă:  cînd  interacţionezi  cu  cineva  care  nu  îţi  întoar- 
ce agresivitatea  sau  care  răspunde  agresivităţii  cu  bunăvoinţă 
iubitoare,  este  în  beneficiul  tău." 

în  sfîrşit,  în  ultimul  experiment,  Ekman  şi  Robert  Leven- 
son  i-au  prezentat  lui  Oser  două  filme  documentare  medicale 
de  pregătire,  ce  fuseseră  folosite  timp  de  mai  mult  de  trei  de- 
cenii în  cercetările  asupra  emoţiilor  pentru  simplul  motiv  ca 
erau  foarte  supărătoare.  într-unui  dintre  acestea,  un  chirurg 
pare  să-i  amputeze  cuiva  un  membru  cu  un  bisturiu  şi  un  fe- 
răstrău —  în  realitate,  medicul  pregătea  un  braţ  amputat  pen- 
tru a  i  se  pune  o  proteză  — ,  în  imagine  apărînd  o  mulţime  de 
singe  şi  de  cheaguri.  însă  camera  era  focalizată  doar  pe  mem- 
bru şi  nu  puteai  vedea  persoana  care 'trecea  prin  acea  opera- 
ţie, în  cel  de-al  doilea  film,  urmăreai  durerea  unui  pacient 
care  suferise  arsuri  grave  şi  căruia  medicii  îi  dezlipeau  bucăţi 
de  piele  arsă  de  pe  corp.  Principala  emoţie  trezită  în  zecile  de 
subiecţi  care  văzuseră  ambele  filme  în  timpul  experimentelor 
era  foarte  clară:  dezgust. 

Cînd  Oser  a  vizionat  filmul  cu  amputarea,  emoţia  pe  care 
a  relatat  că  a  resimţit-o  cel  mai  puternic  a  fost  obişnuitul  dez- 
gust. El  a  comentat  apoi  că  filmul  i-a  amintit  de  învăţăturile 
budiste  referitoare  la  perisabilitatea  şi  la  aspectele  neplăcute 
ale  corpului  omenesc,  care  se  ascund  sub  o  înfăţişare  plăcută, 
însă  reacţia  sa  la  cel  de-al  doilea  film  a  fost  foarte  diferită. 
„Atunci  cînd  vede  întreaga  persoană",  a  relatat  Ekman,  „Oser 
simte  compasiune."  Gîndurile  sale  se  îndreptau  către  suferin- 
ţa omenească  şi  către  felul  în  care  ar  putea  fi  alinată;  avea  un 
simţămînt  de  grijă  şi  preocupare,  amestecat  cu  o  tristeţe  pu- 
ternică, sfîşietoare,  dar  nu  neplăcută. 

Fiziologia  reacţiei  de  dezgust  a  lui  Oser  din  timpul  filmu- 
lui cu  amputarea  nu  a  fost  ieşită  din  comun  —  în  timpul  aces- 
tei emoţii  fiind  înregistrate  schimbările  standard,  care  indicau 
o  accelerare  fiziologică.  însă  atunci  cînd  a  început  să  simtă  în 
mod  spontan  compasiune  în  timpul  filmului  cu  pacientul  ars, 
semnalele  sale  fiziologice  indicau  relaxarea  chiar  mai  puter- 
nic decît  atunci  cînd  fuseseră  măsurate  într-o  stare  de  repaos. 

Ekman  şi-a  încheiat  raportul  asupra  rezultatelor  observînd 
că  fiecare  dintre  studiile  cu  Oser  a  „dus  la  descoperiri  pe  care 
nu  le-am  mai  întîlnit  în  35  de  ani  de  cercetare."  Pe  scurt,  re- 
zultatele înregistrate  cu  Oser  sînt  extraordinare. 

Proiectul  persoanelor  extraordinare 

De  fapt,  Ekman  a  fost  atît  de  impresionat  —  şi  de  intrigat 
din  punct  de  vedere  ştiinţific  —  de  experimentele  cu  Oser,  în- 
cît la  întîlnire  a  anunţat  că  plănuieşte  sa  iniţieze  un  program 
sistematic  de  cercetări  cu  mai  mulţi  subiecţi  la  fel  de  neobiş- 
nuiţi ca  Oser.  Singurul  criteriu  după  care  urmau  să  fie  selec- 
ţionaţi subiecţii  era  acela  de  a  fi  „extraordinari". 

Acest  anunţ  a  constituit,  pentru  psihologia  modernă,  un 
eveniment  extraordinar  în  sine.  Psihologia  s-a  concentrat 
aproape  în  întregime  asupra  cazurilor  problematice,  anorma- 
le şi  obişnuite.  Foarte  rar  psihologii  —  mai  ales  cei  de  talia 

oii  Ekman  —  şi-au  concentrat  atenţia  ştiinţifică  asupra  unor 
subiecţi  care  sa  fie,  într-un  anumit  sens  (nu  din  punct  de  ve- 
dere intelectual),  mult  peste  media  normală.  Şi  totuşi  acum 
Ekman  propunea  studierea  oamenilor  care  excelează  în  pri- 
vinţa mai  multor  calităţi  umane  admirabile.  Anunţul  sau  te 
poate  face  sa  te  întrebi  de  ce  psihologia  nu  a  făcut  acest  lucru 
pină  acum. 

De  fapt,  abia  în  ultimii  ani  s-a  demarat  în  psihologie  un 
program  explicit  de  studiere  a  trăsăturilor  pozitive  din  natura 
■jmană.  La  iniţiativa  lui  Martin  Seligman,  un  psiholog  de  la 
Universitatea  Pennsylvania,  celebru  de  multă  vreme  pentru 
cercetările  sale  asupra  optimismului,  a  început  o  mişcare  pro- 
miţătoare în  ceea  ce  astăzi  se  numeşte  „psihologia  pozitivă" 
—  studiul  ştiinţific  al  bunăstării  şi  calităţilor  umane  pozitive. 
Dar  chiar  şi  în  cadrul  psihologiei  pozitive,  cercetarea  propu- 
să de  Ekman  urma  să  lărgească  perspectiva  ştiinţei  asupra  bu- 
nătăţii omului,  evaluînd  limitele  pozitivităţii  umane. 

Eternul  om  Se  ştiinţă,  Ekman,  a  început  să  precizeze  foar- 
te clar  ce  înţelegea  prin  „extraordinar".  De  pildă,  el  se  aştep- 
ta ca  astfel  de  indivizi  să  existe  în  fiecare  cultură  şi  tradiţie  re- 
ligioasă, poate  că  cel  mai  adesea  sub  forma  unor  persoane 
contemplative.  însă  indiferent  ce  religie  împărtăşeau,  subiec- 
ţii urmau  să  aibă  patru  calităţi. 

Prima  este  aceea  că  ei  emană  un  simţămînt  de  bunătate,  o 
stare  de  o  calitate  palpabilă,  pe  care  ceilalţi -o  observă  şi  o  re- 
cunosc. Această  bunătate  trece  dincolo  de  o  aură  vagă  şi  căl- 
duţă şi  reflectă  cu  acurateţe  întreaga  persoană.  In  această  pri- 
vinţă, Ekman  a  propus  un  test  prin  care  să  fie  înlăturaţi 
şarlatanii:  la  oamenii  extraordinari  „există  o  transparenţă  în- 
tre viaţa  lor  privată  şi  cea  publică,  spre  deosebire  de  majori- 
tatea indivizilor  charismatici,  care  au  o  viaţă  publică  minuna- 
ţi, dar  o  viaţă  privată  deplorabilă." 

O  a  doua  calitate:  altruismul.  Astfel  de  oameni  extraordi- 
nari sînt  o  sursă  de  inspiraţie  prin  lipsa  de  preocupare  pentru 
statut,  faimă  sau  ego.  Nu  sînt  absolut  deloc  preocupaţi  de  po- 

ziţia  lor  sau  de  recunoaşterea  importanţei  lor.  O  astfel  de  lip- 
să de  egoism,  a  adăugat  Ekman,  „este  remarcabilă,  din  punct 
de  vedere  psihologic." 

A  treia  calitate  este  o  prezenţă  impunătoare,  pe  care  cei- 
lalţi o  găsesc  benefică.  „Oamenii  vor  să  fie  în  preajma  aces- 
tor persoane  pentru  că  se  simt  bine  —  deşi  nu  pot  explica 
motivul",  a  spus  Ekman.  Şi,  într-adevăr,  Dalai  Lama  însuşi 
oferă  un  exemplu  elocvent  (deşi  Ekman  nu  i-a  împărtăşit 
acest  lucru);  titlul  tibetan  standard  al  acestuia  nu  este  Dalai 
Lama,  ci  „Kundun",  care  în  tibetană  înseamnă  „prezenţă". 

în  sfîrşit,  astfel  de  indivizi  extraordinari  au  „o  capacitate 
uluitoare  de  atenţie  şi  concentrare".  Şi  din  acest  punct  de 
vedere  Ekman  a  considerat  că  Dalai  Lama  este  exemplar.  Aşa 
cum  a  spus  Ekman  mai  tîrziu:  „la  majoritatea  întrunirilor  şti- 
inţifice, eu  şi  alţi  colegi  sinceri  recunoaştem  că  mintea  ne  mai 
zboară  aiurea.  In  timp  ce  asculţi  pe  cineva  vorbind,  te  gîndeşti 
unde  vei  lua  cina,  atenţia  ta  se  întoarce  la  discurs  pentru  cîte- 
va  minute,  apoi  iarăşi  te  gîndeşti  la  munca  ta  şi  la  vreun  ex- 
periment pe  care  ţi-1  inspiră  cele  spuse.  Dar  stînd  alături  de 
Dalai  Lama  timp  de  cinci  zile  la  întruniri,  am  observat  că 
Sfinţia  Sa  nu  a  pierdut  nici  un  cuvînt  Este  unul  dintre  cei  mai 
atenţi  ascultători  pe  care  i-am  întîlnit  —  se  concentrează 
total  Şi  este  contagios:  în  timpul  celor  cinci  zile  petrecute  cu 
el,  este  uimitor,  dar  foarte  rar  mi-a  zburat  mintea  aiurea  chiar 
şi  pentru  o  secundă." 

Ekman  a  mărturisit  că  lista  era  preliminară  şi  i-a  solicitat 
sugestii  lui  Dalai  Lama.  După  o  mică  discuţie,  Dalai  Lama  a 
făcut  o  observaţie  categorică,  spunînd  că  cultivarea  samadhi, 
capacitatea  de  concentrare  asupra  unui  punct,  nu  este  în  mod 
necesar  o  activitate  spirituală.  „Cînd  este  însoţită  de  practica 
spirituală,  poate  să  constituie  o  pregătire  importantă  sau  un 
ajutor,  însă  nu  este  spirituală  prin  ea  însăşi.  Este  o  unealtă  care 
poate  fi  folosită  pentru  o  largă  varietate  de  sarcini  cognitive." 

însă,  a  adăugat  el,  „stări  ale  minţii  de  o  factură  mai  spiri- 
tuală, cum  ar  fi  practicarea  bunăvoinţei  iubitoare  şi  a  compa- 

suinii,  apar  cu  adevărat  doar  atunci  cînd  trăieşti  stări  de  em- 
patie.  Acestea  au  o  arie  cuprinzătoare,  nu  limitată,  iar  la  baza 
lor  se  află  un  sentiment  de  încredere  şi  curaj.  Trebuie  să  des- 
coperim ce  activităţi  ale  creierului  sînt  rezultatele  acestui  gen 
de  practică  spirituală.  In  cazul  lui  Oser,  acestea  erau  combi- 
nate, însă  în  cercetările  viitoare,  pentru  o  mai  mare  claritate, 
ne-ar  fi  de  folos  să  putem  plănui  studii  care  să  izoleze  efecte- 
le acestor  stări  diferite  ale  minţii." 

Pe  scurt,  oricine  poate  învăţa  să  îşi  dirijeze  atenţia  cu  aju- 
torul concentrării  asupra  unui  punct  —  şi  poate  folosi  această 
abilitate  pentru  orice  scop  uman,  de  iă  îngrijirea  copiilor  pîna 
Ia  război.  Dar  adevărata  empatie  şi  o  compasiune  universală 
vădesc  o  bunătate  care  reprezintă,  pe  lingă  o  admirabilă  cali- 
tate spirituală,  marca  unei  persoane  cu  adevărat  extraordinare. 

Plasticitatea  creierului 

Din  perspectiva  neurologiei,  miza  tuturor  acestor  cercetări 
nu  este  deloc  aceea  de  a  demonstra  că  Oser  sau  vreo  altă  per- 
soană extraordinară  poate  avea  calităţi  intrinseci  remarcabile, 
ci  de  a  lărgi  cîmpul  experimental  al  posibilităţilor  umane. 
Unele  dintre  premisele-cheie  au  început  deja  să  se  extindă,  în 
parte  datorită  unei  revoluţii  la  nivelul  ipotezelor  neuroştiinţe- 
lor,  referitoare  la  maleabilitatea  creierului  însuşi. 

Cu  un  deceniu  în  urmă,  dogma  în  neurologie  susţinea  că 
creierul  conţine  încă  de  la  naştere  numărul  total  şi  definitiv  de 
neuroni  şi  că  nu  este  afectat  de  experienţele  de  pe  parcursul 
vieţii.  Se  credea  că  singurele  schimbări  ivite  pe  parcursul  vie- 
ţii erau  unele  modificări  minore  ale  contactelor  sinaptice  — 
conexiunile  dintre  neuroni  —  şi  moartea  celulelor  odată  cu 
îmbătrînirea  organismului.  însă  noul  cuvînt  de  ordine  în  şti- 
inţa creierului  este  „neuroplasticitatea",  ideea  că  creierul  se 
schimbă  continuu  ca  rezultat  al  experienţelor  noastre  —  fie 
prin  conexiuni  noi  între  neuroni,  fie  prin  generarea  unor  neu- 
roni complet  noi.  Perfecţionarea  muzicală  —  un  muzician 

care  exersează  la  un  instrument  în  fiecare  zi,  timp  de  ani  de 
zile  —  oferă  un  model  bun  de  neuroplasticitate.  Studiile 
folosind  RMN-ul  au  scos  la  iveală  faptul  că  la  un  violonist,  de 
pildă,  zonele  creierului  care  controlează  mişcările  degetelor 
de  la  mîna  care  apasă  corzile  sporesc  în  dimensiuni.  Cei  care 
încep  exersarea  la  o  vîrsta  mai  fragedă  şi  repetă  mai  intensiv 
înregistrează  schimbări  mai  mari  la  nivelul  creierului4. 

în  aceeaşi  sferă  se  încadrează  şi  întrebarea:  de  cît  exerci- 
ţiu este  nevoie  pentru  a  se  produce  o  astfel  de  schimbare  în 
creier,  mai  ales  în  cazul  unei  practici  atît  de  subtile  cum  este 
meditaţia?  O  practică  îndelungată  are  un  efect  incontestabil 
asupra  creierului,  minţii  şi  corpului.  Studiile  efectuate  cu  per- 
sonalităţi de  marcă  dintr-o  plajă  largă  de  domenii  —  de  la 
maeştri  de  şah  şi  violonişti  la  atleţi  olimpici  —  au  scos  la 
iveală  schimbări  profunde  la  nivelul  fibrelor  musculare  şi  al 
abilităţilor  cognitive  corespunzătoare  care  îi  plasează  pe  aceş- 
tia la  limita  superioară  a  unei  abilităţi,  mai  presus  decît  ceilalţi. 

Cu  cît  numărul  total  de  ore  de  antrenament  pe  care  le-au 
efectuat  campioni  este  mai  mare,  cu  atît  schimbările  sînt  mai 
profunde.  De  pildă^:în  riiidul  violoniştilor  de  nivel  mondial, 
toţi  au  exersat  de-a  lunguWieţii  un  total  echivalent  cu  apro- 
ximativ 10.000  de  ore  pină-ad  acceptaţi  la  o  academie  de  mu- 
zică. Cei  de  pe  nivelul  imediat  următor  au  exersat  în  medie 
7.500  de  ore5.  Probabil  că  un  rezultat  similar  al  practicii  înde- 
lungate apare  şi  în  qazul  meditaţiei,  care  poate  fi  considerată, 
din  punctul  de  vedere  al  ştiinţelor  cogniţiei,  un  efort  sistema- 
tic de  reeducare  a  atenţiei  şi  a  altor  abilităţi  mintale  şi  emo- 
ţionale înrudite. 

Aşa  cum  s-a  dovedit,  Oser  depăşea  cu  mult  nivelul  de 
10.000  de  ore  de  practică  a  meditaţiei.  O  mare  parte  dintre 
aceste  oje  de  practică  s-au  acumulat  în  timpul  petrecut  în  izo- 
lare şi-,r$editaţie  intensivă,  pe  lîngă  cei  patru  ani  pe  care  i-a 
petrecut  la  o  sihăstrie,  la  începutul  pregătirii  sale  de  călugăr, 
precum  şi  lungile  perioade  intermitente  de  izolare  din  anii 
care  au  urmat. 

însă  umilinţa  este  una  dintre  virtuţile  care  semnalează  pro- 
gresul spiritual.  Deşi  Oser,  de  pilda,  a  exersat  vizualizarea  în 
izolare  timp  de  opt  ore  pe  zi,  vreme  de  nouă  luni,  el  a  obser- 
vat că  încă  mai  trebuie  să  construiască  imaginea  în  minte  bu- 
cată cu  bucată.  Această  performanţă  nu  poate  fi  comparată, 
spune  el,  cu  acelea  ale  generaţiei  mai  în  vîrstă  de  maeştri  ti- 
betani  care  trăiesc  încă  şi  care  şi-au  petrecut  zece  ani  din  via- 
ţă sau  mai  mult  în  singurătate  pentru  a-şi  antrena  mintea.  De- 
spre vizualizare,  de  pildă,  Oser  spune  că  există  unii 
practicanţi  foarte  experimentaţi  care  pot  vizualiza  o  întreagă 
imagine  complexă,  cu  toate  detaliile,  dintr-odată.  Un  yoghin 
tibetan  pe  care  îl  cunoştea  el  putea  să  facă  acest  lucru  cu  un 
întreg  panteon  de  722  de  imagini  diferite.  „Fără  falsă  modes- 
tie", a  spus  Oser,  „eu  mă  consider  un  practicant  mediu." 

Se  considera  o  persoană  obişnuită,  care  a  ajuns  la  rezulta- 
tele înregistrate  în  laborator  printr-o  pregătire  susţinută  şi  o 
aspiraţie  profundă  către  transformarea  minţii.  „Procesul  ca 
atare",  aşa  cum  a  spus  el,  „are  multe  calităţi  extraordinre,  dar 
nu  neapărat  şi  subiectul  acestuia"  —  adică  el  însuşi.  „Ideea 
importantă  aici  este  că  acest  proces  este  accesibil  oricui  îl 
practică  cu  suficientă  ho tărîre." 

Lăsînd  modestia  la  o  parte,  Oser  pare  să  se  situeze  la  o  ex- 
tremă a  unui  întreg  spectru  de  schimbări  ale  creierului,  de- 
clanşate prin  meditaţie.,  Oser  poate  fi  considerat  un  virtuoz  al 
meditaţiei,  însă  pînă  şr  novicii  încep  să  manifeste  unele 
schimbări  asemănătoare.  Acest  lucru  a  reieşit  limpede  din  alte 
informaţii  culese  de  Davidson  cu  privire  la  schimbări  simila- 
re ale  creierului  la  oameni  care  abia  începuseră  să  practice  un 
anume  tip  de  meditaţie,  „contemplaţia"  —  informaţii  pe  care 
ni  le-a  împărtăşit  în  cadrul  întîlnirii  anterioare  de  la  Dharam- 
sala  (vezi  capitolul  14  pentru  detalii). 

Aceste  studii  i-au  furnizat  lui  Davidson  date  convingătoa- 
re ce  susţin  că  meditaţia  poate  schimba  atît  creierul,  cît  şi  cor- 
pul. Rezultatele  lui  Oser  au  arătat  cît  de  departe  puteau  să 
meargă  aceste  schimbări,  în  ritm  cu  înmulţirea  anilor  de  prac- 

tică  susţinută,  dar  şi  începătorii  au  manifestat  semnele  unor 
transformări  biologice  în  aceeaşi  direcţie.  Deci,  următoarea 
chestiune  pe  care  trebuia  să  o  abordeze  Davidson  viza  faptul 
dacă  pot  fi  folosite  tipuri  specifice  de  meditaţie  pentru  a 
schimba  circuitele  din  creier  asociate  cu  diferitele  aspecte  ale 
emoţiei. 

E  posibil  ca  Davidson  să  fie  unul  dintre  puţinii  neurologi 
care  îndrăznesc  să  ridice  această  întrebare,  pentru  că  labora- 
torul său  foloseşte  o  tehnică  nouă  de  obţinere  a  imaginii,  nu- 
mită scanare  DTI,  pentru  a  găsi  răspunsul  la  aceasta.  Metoda 
indică  conexiunile  dintre  diferitele  regiuni  din  sistemul  ner- 
vos. Pînă  acum,  această  tehnologie  a  fost  folosită  în  principal 
pentru  studierea  pacienţilor  cu  boli  neurologice.  Laboratorul 
lui  Davidson  face  parte  dintr-un  grup  select  de  laboratoare 
care  folosesc  această  tehnică  pentru  cercetări  fundamentale  în 
neurologie  şi  este  singurul  care  o  foloseşte  pentru  cercetări 
asupra  felului  în  care  metodele  de  transformare  a  emoţiilor 
pot  determina  schimbări  în  conexiunile  creierului. 

Poate  că  aspectul  cel  mai  spectaculos  este  acela  că  scana- 
rea prin  tensorul  de  difuzie  poate  plasa  remodelarea  subtilă  a 
creierului  în  centrul  problemei  neuroplasticităţii.  Prin  această 
metodă,  oamenii  de  ştiinţă  pot  identifica  acum  —  în  premie- 
ră absolută  —  schimbările  care  apar  în  creierul  uman  pe  mă- 
sură ce  experienţele  repetate  remodelează  conexiuni  specifi- 
ce sau  adaugă  noi  neuroni6.  Aceasta  reprezintă  o  nouă 
frontieră  temerară  pentru  neuroştiinţă:  abia  în  1998  neurolo- 
gii au  descoperit  că  în  creierul  adult  se  generează  permanent 
noi  neuroni7. 

Pentru  Davidson,  care  admite  bucuros  că  în  această  pri- 
vinţă intră  pe  un  teritoriu  virgin,  o  aplicaţie  imediată  va  fi 
căutarea  unor  noi  conexiuni  în  circuitele  din  creier  care  joacă 
un  rol  crucial  în  reglarea  emoţiilor  supărătoare.  Davidson 
speră  să  afle  daca  există  într-adevăr  noi  conexiuni  asociate  cu 
abilitatea  sporită  a  unei  persoane  de  a-şi  administra  mai  efi- 
cient anxietatea,  teama  sau  mînia. 

Capacitatea  introspectivă:  elementul  crucial 

Prezentarea  finală  a  fost  făcută  de  Antoine  Lutz,  un  cerce- 
tător asociat  al  lui  Francisco  Varela,  specialist  în  neurologia 
cognitivă  şi  director  de  cercetare  la  Centrul  Naţional  de  Cer- 
cetare Ştiinţifică  din  Paris.  Varela,  cofondator  al  întrunirilor 
organizate  de  Institutul  pentru  Minte  şi  Viaţă,  dintre  care  fă- 
cea parte  şi  această  întîlnire,  participase  şi  la  întrunirea  ante- 
rioară de  la  Dharamsala.  însă,  din  păcate,  a  fost  prea  bolnav 
pentru  a  veni  la  Madison;  suferea  de  cancer  de  ficat  în  fază  fi- 
nală. Obligat  să  stea  la  pat,  el  a  asistat  la  întrunirea  de  la  Ma- 
dison din  dormitorul  său  din  Paris,  printr-o  conexiune  video 
prin  Internet.  Dalai  Lama,  care  îl  cunoştea  pe  Varela  de  ani  de 
zile,  a  deschis  discuţiile  de  dimineaţă,  în  cele  două  zile,  cu  un 
salut  călduros  adresat  prietenului  său  care  zăcea  bolnav  la  Paris. 

Obiectivul  studiilor  lui  Varela  şi  Lutz  era  acela  de  a  pune 
la  punct  o  metodologie  de  studiere  a  stărilor  subtile  de  conşti- 
inţă, în  colaborare  cu  observatori  atenţi  ai  minţii,  precum 
Oser,  care  să  aibă  un  antrenament  avansat  în  generarea  unor 
stări  mintale  specifice8.  Ei  monitorizaseră  ce  se  petrecea  în 
creierul  lui  Oser  înainte,  în  timpul  şi  după  momentul  recu- 
noaşterii unei  imagini  —  o  secvenţă  care  începe  şi  se  încheie 
într-o  jumătate  de  secundă9. 

Imaginile  care  trebuiau  recunoscute  erau  stereograme,  ilu- 
zii care  apar  brusc  şi  în  care  un  model  vag  dă  la  iveală  pe  ne- 
aşteptate o  imagine  tridimensională  (acest  gen  de  imagini  a 
fost  la  modă  în  lumea  editorială  cu  puţină  vreme  în  urmă).  La 
prima  vedere,  ochiul  nu  percepe  ceea  ce  este  schiţat;  la  o  exa- 
minare mai  atentă,  mintea  recunoaşte  dintr-o  dată  imaginea 
ascunsă.  Echipa  de  cercetători  a  lui  Varela  efectuase  acest  ex- 
periment cu  zeci  de  subiecţi,  aşa  că  ştiau  ce  se  întîmplă  în  cre- 
ier în  momentul  recunoaşterii.  In  cazul  lui  Oser,  au  vrut  să 
vadă  dacă  stările  meditative  induc  vreo  schimbare  în  activita- 
tea creierului  din  acel  moment.  Aşa  că  Oser  a  făcut  testul  în 
starea  deschisă,  concentrîndu-se  asupra  unui  punct  şi  reali- 
zînd  o  vizualizare. 

Observaţiile  lui  Varela  şi  Lutz  s-au  concentrat  asupra  im- 
pactului fiecăreia  dintre  aceste  stări  (pe  care  ei  le-au  descris 
în  termeni  ştiinţifici  drept  „strategii  de  antrenare  a  atenţiei") 
asupra  unui  moment  de  percepţie,  care  le  succede.  Varela  şi 
Lutz  tatonau  terenul,  încercînd  să  stabilească  ce  diferenţă 
apărea  la  nivelul  percepţiilor  unui  subiect  dacă  acesta,  în  loc 
să  se  afle  într-o  stare  mintală  obişnuită,  se  află  într-o  anume 
stare  meditativă  stabilă.  Vor  apărea  oare  variaţii  detectabile 
de  la  o  stare  la  alta  în  modul  de  operare  a  creierului?  Răspun- 
sul lor:  există  într-adevăr  diferenţe  clare,  cu  amprente  distinc- 
te ale  creierului  atît  în  starea  deschisă,  cît  şi  în  starea  de  con- 
centrare asupra  unui  punct10. 

Insă  obiectivul  ştiinţific  al  lui  Varela  nu  era  atît  acela  de  a 
identifica  hărţile  unice  ale  modelelor  din  creier  asociate  cu  o 
percepţie  care  urmează  fiecărei  stări  meditative,  cît  de  a  ară- 
ta că  aceste  modele  distincte  există  într-adevăr.  Scopul  real  al 
cercetării  de  la  Paris  a  fost  —  aşa  cum  a  argumentat  pe  larg 
Varela  —  pur  şi  simplu  acela  de  a  demonstra  cît  de  important 
este  să  lucrezi  cu  un  observator  atît  de  experimentat  şi  de 
atent  al  minţii  ca  lama  Oser. 

Interesul  ştiinţific  de  a  lucra  cu  un  practicant  experimentat 
al  meditaţiei,  au  subliniat  Varela  şi  Lutz,  provenea  din  faptul 
că  momentul  percepţiei  putea  fi  analizat  în  contextul  stării 
mintale  prezente  exact  în  momentul  de  dinaintea  acesteia  — 
aceasta  fiind  tema -disertaţiei  pe  care  Antoine  Lutz  o  realiza- 
se cu  Varela11 .  De  regulă,  subiecţii  abordează  momentul  recu- 
noaşterii de  pe  poziţia  unui  potpuriu  aleatoriu  de  stări  minta- 
le. Dar  un  subiect  ca  Oser  poate  să  facă  un  lucru  relativ 
remarcabil:  să  adaste  într-o  stare  specifică,  stabilă,  chiar  îna- 
intea percepţiei.  în  acest  fel,  a  sugerat  Varela,  cercetătorii  pot 
controla,  cu  o  precizie  nemaiîntîlnită  pînă  acum,  contextul 
momentului  recunoaşterii  —  starea  mintală  cu  doar  o  zecime 
de  secundă  de  dinaintea  producerii  percepţiei. 

Argumentul  său  abordează  o  dilemă  dificilă  pentru  orice 
cercetător  care  studiază  legăturile  dintre  activitatea  cerebrală 


Un  călugăr  lamaist  în  laborator 


şi  stările  mintale.  Măsurătorile  neurologice,  cum  ar  fi  RMN  şi 
EEG,  sînt  microscoapele  pentru  observarea  minţii,  permiţîn- 
du-le  oamenilor  de  ştiinţă  sa  observe  creierul  în  timpul  unei 
diversităţi  de  stări  mintale.  însă  şi  aceste  metode  furnizează 
de  multe  ori  doar  informaţii  aproximative,  chiar  vagi,  pentru 
că  stările  mintale  pe  care  le  observă  sînt  combinate  cu  alte 
stări.  Deşi  instrumentele  au  o  precizie  extraordinara,  oamenii 
de  ştiinţă  sînt  limitaţi  în  mod  frustrant  de  faptul  că  subiecţii 
experimentelor  (de  regulă,  studenţi  care  se  oferă  voluntari 
pentru  a  cîştiga  ceva  bani  de  buzunar)  nu  le  pot  oferi  decît  cel 
mult  o  perspectivă  brută  asupra  stărilor  mintale  pe  care  le  ob- 
servă. 

Chiar  şi  aşa,  majoritatea  neurologilor  presupun  cu  naivita- 
te că  cerîndu-i  pur  şi  simplu  unui  subiect  să  evoce  o  stare 
mintală  anume  —  cum  ar  fi  să  genereze  în  minte  o  imagine 
sau  să  retrăiască  o  amintire  foarte  emoţionantă  — ,  acesta  va 
face  exact  ceea  ce  a  fost  instruit  în  tot  intervalul  în  care  cre- 
ierul sau  este  măsurat.  Acest  act  de  încredere  este,  prin  forţa 
împrejurărilor,  o  procedură  standard,  dar  informaţiile  astfel 
culese  sînt  afectate  de  regulă  de  mari  inconsecvenţe,  datorate 
variaţiilor  foarte  mari  ale  abilităţii  subiecţilor  de  a  executa  co- 
rect chiar  şi  sarcini  mintale  atît  de  simple.  Pe  scurt,  neurolo- 
giei cognitive  îi  lipseşte  un  element  crucial  pentru  a  măsura 
cu  acurateţe  activitatea  mintală:  subiecţi-obseryatori  experi- 
mentaţi, care  să-şi  definească  cu  exactitate -sââl&  mintale,  dar 
mai  ales  în  care  să  ai  încredere  că  vor  genera  o  stare  mintală 
precisă,  astfel  încît  să  poată  fi  studiată  în  mod  repetat. 

într-adevăr,  pentru  neurologie,  cel  mai  remarcabil  aspect 
al  performanţei  mintale  a  lui  Oser  era  consistenţa  fiecărei 
stări.  în  timpul  sesiunilor  experimentale  de  la  Madison,  pro- 
tocolul cerea  ca  el  să  genereze  o  stare  anume  timp  de  un  mi- 
nut, apoi  să  intre  într-o  stare  neutră  acelaşi  interval  de  timp, 
şi  iarăşi  în  starea  iniţială  pentru  un  minut  —  şi  să  repete  acest 
ciclu  de  cinci  ori.  în  cazul  stărilor  pe  care  Davidson  le-a  stu- 
diat cu  atenţie  pînă  acum,  se  remarcă  fidelitatea  în  timp  faţă 

de  modelul  ales  pentru  a  fi  repetat.  De  pildă,  în  cazul  stării  de 
compasiune,  probabilitatea  de  a  înregistra  de  fiecare  dată  ace- 
laşi model  de  activitate  a  creierului  din  pură  întîmplare  era 
mai  mică  de  unu  la  zece  milioane. 

Şi  dacă  în  cazul  practicanţilor  mai  puţin  experimentaţi  ai 
meditaţiei  nu  avem  garanţia  că  ei  vor  reproduce  cu  fidelitate 
un  gen  specific  de  meditaţie,  în  cazul  lui  Oser,  Davidson  nu 
mai  avea  această  problemă.  Davidson  comenta  pe  marginea 
analizelor  preliminare  în  urma  sesiunilor  de  meditaţie  ale  lui 
Oser,  ca  un  cpţinaisseur  care  se  bucură  de  un  specimen  su- 
perb: „In  fiecare  stare,  activitate  masivă  în  tot  creierul,  o  par- 
te a  acesteia,  focalizaţi  Efecte  superbe  în  ambele  emisfere." 

Ideea  de  bază:  antrenează-ţi  mintea 

De  ce  ar  avea  oare  toate  acestea  vreo  însemnătate  din  per- 
spectiva ştiinţei?  Davicfson  a  rezumat  răspunsul  referindu-se 
la  o  carte  pe  care  Dalai  Lama  a  scris-o  împreună  cu  psihiatrul 
Howard  Cutler,  The  Art  of  Happiness  (Arta  fericirii),  în  care 
Dalai  Lama  spunea  că  fericirea  nu  este  o  caracteristică  fixă, 
un  punct  de  reper  biologic  care  nu  se  schimbă  niciodată.  Dim- 
potrivă, creierul  este  elastic,  iar  partea  noastră  de  fericire  se 
poate  mări  prin  antrenament  mintal. 

„Poate  fi  educat,  pentru  că  însăşi  structura  creierului  nos- 
tru este  modificabilă",  i-a  spus  Davidson  lui  Dalai  Lama.  „Iar 
rezultatele  neurologiei  moderne  ne  inspiră  acum  să  conti- 
nuăm cu  observarea  "altor  subiecţi  antrenaţi,  astfel  încît  să  pu- 
tem examina  aceste  schimbări  mai  în  amănunt.  Acum  avem 
metodele  necesare  pentru  a  arăta  cum  se  schimbă  creierul  în 
urma  acestor  tipuri  de  practici  şi  cum  pot  duce  acestea  la  îm- 
bunătăţirea sănătăţii  noastre  mintale  şi  fizice." 

Să  analizăm  implicaţiile  care  decurg  din  cercetările  asupra 
meditaţiei  ca  atare.  Unele  studii,  de  pildă,  au  folosit  practi- 
canţi relativ  începători  (prin  comparaţie  cu  nivelul  de  expe- 
rienţă al  lui  Oser),  acestora  cerîndu-li-se  să  mediteze  perioa- 

de  foarte  lungi,  pe  parcursul  cărora  era  de  aşteptat  ca  stările 
creierului  lor  să  treacă  printr-o  mulţime  de  experienţe12.  Da- 
torită acestei  imprecizii,  datele  obţinute  din  scanarea  creieru- 
lui sînt  foarte  dificil  de  interpretat  cu  certitudine.  Mai  mult, 
nnii  cercetători  au  emis  speculaţii  discutabile,  care  depăşesc 
eu  mult  fundamentul  oferit  de  datele  experimentale  —  de  pil- 
dă, se  comentează  despre  implicaţiile  metafizice  ale  descoperi- 
rilor. 

Obiectivele  lui  Davidson  în  studierea  meditaţiei  sînt  mai 
modeste  şi  se  înscriu  în  paradigme  ştiinţifice  larg  acceptate, 
în  loc  să  speculeze  asupra  implicaţiilor  teologice  ale  descope- 
ririlor sale,  el  caută  să  folosească  practicanţi  ai  meditaţiei  ex- 
perimentaţi pentru  a  înţelege  mai  bine  ceea  ce  el  numeşte 
„trăsături  modificate"  ale  conştiinţei  —  transformări  de  dura- 
tă ale  creierului  şi  personalităţii,  care  alimentează  bunăstarea 
individului13. 

Reflectînd  asupra  datelor  prezentate  la  întîlnirea  de  la  Ma- 
dison,  Oser  s-a  exprimat  astfel:  „Aceste  rezultata  ale  antrena- 
mentului ne  indică  posibilitatea  ca  un  individ  să  ducă  mai  de- 
parte acest  proces  de  transformare  şi,  aşa  cum  au  susţinut  în 
mod  repetat  unii  dintre  marii  maeştri  ai  contemplaţiei,  să  îşi 
elibereze  în  cele  din  urmă  mintea  de  emoţiile  perturbatoare. 
Din  acel  moment  însăşi  noţiunea  de  iluminare  începe  să  ca- 
pete sens."  Această  posibilitate  —  de  a  elibera  complet  min- 
tea din  strînsoarea  emoţiilor  distructive  —  depăşeşte  orice 
presupoziţii  ale  psihologiei  moderne.  Budismul  însă,  ca  şi 
majoritatea  religiilor  (prin  arhetipul  sfîntului),  susţine  posibi- 
litatea unei  astfel  de  eliberări  interioare  ca  pe  un  ideal,  o  îm- 
plinire a  potenţialului  uman. 

Cînd  l-am  întrebat  pe  Dalai  Lama  ce  părere  are  despre  da- 
tele obţinute  cu  Oser  —  cum  ar  fi  capacitatea  de  a  inhiba  re- 
flexul de  tresărire  —  el  mi-a  răspuns:  „Este  foarte  bine  că  el 
a  putut  să  dea  la  iveală  unele  indicii  ale  abilităţii  yoghine." 
Aici  el  folosea  termenul  de  „yoghin"  nu  în  sensul  occidental, 
de  cîteva  ore  pe  săptămînă  petrecute  într-o  sală  de  antrena- 

ment,  efectuînd  cîteva  posturi,  ci  în  sensul  său  clasic  —  refe- 
rindu-se  la  o  persoană  care  îşi  dedica  întreaga  viaţă  cultivării 
valorilor  spirituale. 

Şi  Dalai  Lama  a  adăugat:  „Dar  există  o  zicală:  «Adevăra- 
tele caracteristici  ale  celui  învăţat  sînt  umilinţa  şi  disciplina 
mintală;  adevărata  caracteristică  a  celui  ce  practică  meditaţia 
este  aceea  că  şi-a  disciplinat  mintea,  eliberîndu-se  de  emoţii- 
le negative.»  Noi  ne  orientăm  către  aceste  perspective  —  şi 
nu  căutăm  sa  dăm  lovitura  sau  să  facem  minuni."  Cu  alte  cu- 
vinte, adevărata  măsură  a  dezvoltării  spirituale  este  data  de 
modul  în  care  o  persoană  îşi  administrează  emoţiile  supără- 
toare, cum  ar  fi  mînia  şi  gelozia  — ,  şi  nu  de  atingerea  unor 
stări  elevate  în  timpul  meditaţiei  sau  de  manifestarea  unor  re- 
zultate deosebite  în  autocontrolul  corpului,  cum  ar  fi  inhiba- 
rea reflexului  de  tresărire. 

Unul  dintre  beneficiile  acestei  agende  de  cercetare  ar  fi 
acela  de  a-i  inspira  pe  oameni  să-şi  administreze  mai  bine 
emoţiile  distractive,  încercînd  unele  dintre  aceste  metode  de 
educare  a  minţii.  Cînd  l-am  întrebat  pe  Dalai  Lama  care  era 
cel  mai  mare  beneficiu  pe  care  spera  că-1  va  aduce  această  di- 
recţie de  cercetare,  el  mi-a  răspuns:  „Prin  antrenarea  minţii, 
oamenii  pot  deveni  mai  calmi  —  mai  ales  cei  care  suferă  de 
o  instabilitate  accentuată.  Aceasta  este  "concluzia  acestor  stu- 
dii asupra  antrenamentului  mintal  budist.  Şi  acesta  este  prin- 
cipalul meu  scop:  eu  nu  mă  gîndesc  cum  sărpromovez  budis- 
mul, ci  cum  poate  contribui  tradiţia  budistă  la  bunăstarea 
societăţii.  Sigur,  ca  budişti,  noi  ne  rugăm  tot  timpul  pentru 
bunăstarea  tuturor  fiinţelor  vii.  Dar  noi  sîntem  doar  oameni; 
cel  mai  bun  lucru  pe  care  îl  poţi  face  este  să  îţi  antrenezi  pro- 
pria minte." 

întîlnirea  de  la  Madison,  unde  s-au  petrecut  toate  acestea, 
a  fost  inspirată  de  conversaţiile  care  avuseseră  loc  la  Dharam- 
sala  cu  un  an  în  urmă.  Acolo,  mulţi  dintre  aceiaşi  oameni  de 
ştiinţă  au  petrecut  împreună  cu  Dalai  Lama  cinci  zile  intense, 
explorînd  marea  enigmă  umana:  natura  emoţiilor  distructive 

şi  ce  poate  face  umanitatea  pentru  a  le  combate.  Relatarea 
acelui  dialog  şi  a  întrebărilor  pe  care  le-a  ridicat  pentru  noi 
toţi  va  constitui  partea  principală  a  istorisirii  noastre.  însă 
înainte  de  a  ajunge  la  Dharamsala,  iată  o  altă  poveste  care 
merită  împărtăşită:  saga  nespusă  a  interesului  de  o  viaţă  al  lui 
Dalai  Lama  pentru  ştiinţă. 


CAPITOLUL  2 


Un  cercetător  al  naturii 


Genealogia  lui  Dalai  Lama  merge  înapoi  pînă  în  secolul  al 
XV-lea,  însă  Tenzin  Gyatso,  al  paisprezecelea  Dalai  Lama, 
este  primul  din  această  linie  care  a  ieşit  din  universul  închis 
al  Tibetului,  pătrunzînd  atît  de  adînc  în  realităţile  crude  ale  lu- 
mii moderne.  în  mod  remarcabil,  el  pare  să  se  fi  pregătit  încă 
din  copilărie  pentru  întîlnirea  cu  perspectiva  ştiinţifică  care 
domină  atît  de  mult  lumea  modernă. 

Aşa  cum  reieşise  limpede  în  cursul  întîlnirilor  de  la  Madi- 
son  —  şi  anterior,  în  cursul  celor  de  la  Dharamsala  —  Dalai 
Lama  arăta  o  erudiţie  complet  neaşteptată  în  ce  priveşte  me- 
todele şi  problemele  ştiinţei,  chiar  surprinzătoare  pentru  un  li- 
der spiritual.  Acest  rafinament  intelectual  îmi  trezise  de  mul- 
tă vreme  curiozitatea  —  şi  Dalai  Lama  a  avut  bunăvoinţa  să 
îmi  acorde  un  interviu  pe  tema  interesului  său  de  o  viaţă  pen- 
tru ştiinţă.  Aceste  interviuri  cu  el  şi  cu  persoanele  din  antura- 
jul său  apropiat  mi-au  permis  să  schiţez,  pentru  prima  dată, 
biografia  sa  ştiinţifică.  Un  ocol  prin  această  latură  puţin  cu- 
noscută a  vieţii  sale  va  scoate  la  iveală  motivele  pentru  care 
el  acordă  o  importanţă  atît  de  mare  dialogurilor  şi  colaborări- 
lor cu  oamenii  de  ştiinţă. 

Povestea  începe  cu  educaţia  tradiţională  a  lui  Dalai  Lama, 
care  a  fost  extrem  de  riguroasă,  cuprinzînd  un  ansamblu  com- 
plex de  domenii,  printre  care  teologie,  metafizică,  epistemo- 
logie, logică  şi  mai  multe  şcoli  de  filozofie.  A  inclus  de  ase- 
menea artele,  inclusiv  poezia,  muzica  şi  teatrul.  De  la  vîrsta 
ie  6  ani,  el  a  petrecut  numeroase  ore  pe  zi  adîncit  în  studiu, 
care  implica  o  parte  importantă  de  memorare,  precum  şi  me- 
ditaţie şi  concentrare  —  toate  acestea  ca  instrumente  ale  dis- 
ciplinei mintale. 

A  primit  de  asemenea  o  pregătire  intensivă  în  dialectică  şi 
argumentare,  care  constituie  nucleul  unei  educaţii  monahale 
tibetane.  în  realitate,  sportul  favorit  al  călugărilor  tibetani  nu 
este  deloc  asemănător  fotbalului  sau  şahului:  este  dezbaterea, 
ia  prima  vedere,  imaginea  călugărilor  care  polemizează  în 
cortea  mănăstirii  este  oarecum  cu  echivalentul  intelectual  al 
■oui  meci  de  rugby.  Un  grup  compact  de  călugări  adunaţi  în 
jmrul  oponentului  lor,  care  îi  asaltează  cu  un  torent  de  cuvin- 
it  —  o  teza  filozofică  pe  care  îi  provoacă  să  o  infirme. 

Călugării  se  străduiesc  să  ajungă  în  faţă  să  răspundă,  une- 
mi  croindu-şi  drum  cu  mîmile  şi  picioarele  cu  o  vigoare  care 
aminteşte  de  o  grămadă  de  rugby.  Apoi,  fluturîndu-şi  mărge- 
lele de  rugăciune  ca  pentru  a-şi  sublinia  ideea,  se  retrag,  ofe- 
wmd  o  replică  logică  foarte  energică  şi  accentuînd  punctul  cul- 
ninant  cu  o  bătaie  mare  din  palme.  Deşi  manifestarea  fizică 
ii  dezbaterii  introduce  o  latură  teatrală,  discursul  filozofic  în 
see  este  la  fel  de  riguros  ca  o  expunere  a  lui  Socrate  sau  a  fi- 
lozofului G.  E.  Moore. 

Şi  apoi  există  un  aspect  pur  recreativ:  o  replică  spirituală 
si  inteligentă  care  întoarce  argumentul  adversarului  în  avan- 
ajul  propriu  îi  aduce  celui  care  o  rosteşte  recunoaştere  şi  o 
snare  apreciere  din  partea  ascultătorilor.  Pe  vremea  cînd  Da- 
iai  Lama  era  copil,  audierea  unor  astfel  de  dezbateri  era  o  dis- 
tracţie populară  printre  tibetanii  neiniţiaţi,  care  îşi  petreceau  o 
parte  din  timpul  liber  în  curtea  unei  mănăstiri,  observînd 
acrobaţiile  intelectuale  ale  călugărilor  care  se  înfruntau. 

Pentru  călugări,  abilitatea  cu  care  luau  parte  la  dezbateri 
constituia  principala  cale  de  a-şi  face  cunoscute  realizările  in- 
telectuale şi  de  a  fi  astfel  evaluaţi.  Dalai  Lama  a  avut  mentori 
experţi  —  şi  parteneri  de  înfruntare  —  în  această  bătălie  inte- 
lectuală, încă  de  la  vîrsta  de  12  ani.  In  fiecare  zi,  principala 
temă  a  studiilor  sale  filozofice  devenea  şi  subiect  de  dezbate- 
re. Prima  sa  participare  la  o  dezbatere  publică  a  avut  loc  la 
vîrsta  de  13  ani,  avînd  drept  oponenţi  stareţi  experimentaţi  de 
la  două  dintre  cele  mai  mari  mănăstiri.  Astfel  de  dezbateri  au 
constituit  partea  principală  a  examenelor  finale  pe  care  le-a 
susţinut  Dalai  Lama,  o  serie  de  spectacole  de  anvergură,  la 
care  a  participat  la  vîrsta  de  24  de  ani. 

Imaginaţi- vă  cum  este  să  fiţi  chestionaţi  timp  de  zece  ore 
de  50  dintre  cei  mai  buni  specialişti  din  domeniul  dumnea- 
voastră de  studiu  şi  în  acelaşi  timp  să  fiţi  evaluat  de  un  juriu 
alcătuit  din  judecători  aspri  şi  vigilenţi  —  nu  o  singură  dată, 
ci  de  patru  ori.  Şi  toate  acestea  în  faţa  unei  audienţe  uriaşe, 
mergînd  pînă  la  20.000  de  spectatori.  Tocmai  prin  această  si- 
tuaţie a  trecut  Dalai  Lama  la  vîrsta  de  16  ani,  cînd  a  susţinut 
examenul  oral  tradiţional  pentru  titlul  de  geshe,  echivalentul 
tibetan  al  doctoratului  în  studii  budiste.  Mai  mult  decît  atît, 
deşi  perioada  de  studiu  pentru  obţinerea  acestui  titlu  durează 
de  regulă  între  20  şi  30  de  ani,  Dalai  Lama  a  susţinut  acest 
examen  după  numai  12  ani  de  studiu. 

In  timpul  unuia  dintre  examene,  15  profesori  i-au  pus  pe 
rînd  întrebări,  în  grupuri  de  cîte  trei,  din  fiecare  din  cele  cinci 
domenii  principale  ale  studiilor  teologice  şi  filozofice;  la  rîn- 
dul  sau,  Dalai  Lama  trebuia  să  provoace  la  dezbatere  doi  sta- 
reţi erudiţi.  într-un  alt  examen  —  de  această  dată  în  timpul 
festivalului  anual  de  început  de  an  din  Lhasa  —  30  de  profe- 
sori l-au  chestionat  pe  rînd  în  materie  de  logică;  alţi  15  i-au 
fost  oponenţi  în  dezbateri  pe  tema  doctrinei  budiste;  şi  încă 
35  l-au  chestionat  în  materie  de  metafizică  şi  alte  discipline. 
La  finalul  acestor  examene,  a  primit  titlul  de  geshe  Iharampa, 
cel  mai  înalt  titlu  de  recunoaştere  intelectuală. 

în  dezbaterea  tibetană,  este  la  fel  de  important  să  pui  între- 
bări corecte  ca  şi  să  dai  răspunsuri  potrivite.  La  sfîrşitul  fie- 
cărei runde  de  întrebări,  aşa  cum  se  obişnuieşte,  Dalai  Lama 
schimba  rolurile  şi  adresa  întrebări  examinatorilor  săi.  Aceas- 
tă artă  de  a  pune  întrebările  potrivite  este  o  calitate  pe  care 
Dalai  Lama  a  utilizat-o  cu  folos  în  susţinerea  interesului  său 
de  o  viaţă  pentru  ştiinţă. 

O  picătură  de  tehnologie 

Gîndiţi-vă  la  dilema  în  care  se  afla  Dalai  Lama,  un  tînăr 
strălucit  şi  curios,  care  crescuse  în  Lhasa  în  anii  '40  şi  '50, 
dornic  să  capete  o  educaţie  ştiinţifică.  Deşi  programa  monas- 
tică tradiţională  îi  oferea  o  cunoaştere  riguroasă  a  nuanţelor 
filozofiei  budiste,  nu-i  oferea  nici  măcar  o  menţiune  cu 
privire  la  descoperirile  ştiinţifice  din  ultimul  mileniu.  De  pil- 
da, un  text  budist  clasic,  adus  în  Tibet  din  India  cu  aproape 
L200  de  ani  în  urmă,  postula  o  cosmologie  în  care  lumea  era 
plată,  iar  luna  strălucea  graţie  luminii  proprii,  ca  şi  soarele. 

Pentru  a-şi  proteja  integritatea  politică  şi  culturală,  Tibetul 
s-a  izolat  de  majoritatea  influenţelor  străine  timp  de  secole. 
Pe  vremea  copilăriei  lui  Dalai  Lama,  cîţiva  tineri  din  familii- 
le nobile  tibetane  sau  din  familii  de  negustori  bogaţi  fuseseră 
trimişi  la  şcolile  administrate  de  britanici  din  oraşele  indiene, 
cum  ar  fi  Darjeeling,  unde  învăţaseră  să  vorbească  engleza, 
însă  potrivit  protocolului  vremii,  Dalai  Lama  avea  foarte  pu- 
ţine contacte,  dacă  nu  deloc  cu  aceşti  vorbitori  de  engleză.  Şi 
în  orice  caz,  în  toată  Lhasa  nu  exista  nici  un  tibetan  care  să 
aibă  vreo  pregătire  specială  în  disciplinele  ştiinţifice. 

Chiar  şi  în  aceste  condiţii,  o  undă  de  tehnologie  modernă 
s-a  strecurat  totuşi  în  împrejurimile  impunătorului  Palat  Pota- 
la  şi  la  Norbulinka,  reşedinţa  de  vară  a  lui  Dalai  Lama.  Une- 
le erau  daruri  oferite  predecesorului  său,  al  treisprezecelea 
Dalai  Lama  (care  fusese  foarte  interesat  de  tehnologia  moder- 
na), de  misiunile  diplomatice  de-a  lungul  anilor,  altele  erau 

bunuri  aduse  de  negustori  din  India  britanică.  Printre  acestea 
se  aflau  un  mic  generator  electric  care  alimenta  cîteva  becuri, 
un  aparat  de  proiecţie  şi  trei  automobile  vechi. 

Altele  erau  daruri  chiar  pentru  Dalai  Lama.  în  1942,  o  ex- 
pediţie americană  de  caritate  i-a  adus  în  dar  tînărului  Dalai 
Lama  un  ceas  de  buzunar  de  aur.  Legaţia  britanică  i-a  adus  în 
dar  de-a  lungul  anilor  mai  multe  jucării  la  modă,  printre  care 
o  maşinuţă  roşie  cu  pedale,  un  trenuleţ  cu  cheiţă  şi  un  set 
mare  de  soldaţi  de  plumb  în  miniatură.  Una  dintre  jucăriile 
sale  favorite  era  un  joc  Meccano,  alcătuit  din  benzi  mici  de 
metal  cu  găuri  pentru  şuruburi,  împreună  cu  rotiţe  şi  tot  felul 
de  piese,  cu  care  s-a  îndeletnicit  ore  întregi,  construind  mici 
minuni  de  inginerie  mecanică.  Macaralele  complicate  şi  va- 
goanele de  tren  pe  care  le-a  asamblat  existau  deja  în  mintea 
sa,  deşi  nu  existau  nicăieri  în  Tibet. 

O  a  treia  rezervă  de  bunuri  occidentale  a  venit  odată  cu  in- 
cursiunea chineză  în  Tibet  din  1910,  care  1-a  expediat  pe  al 
treisprezecelea  Dalai  Lama  într-o  scurtă  perioadă  de  exil,  la 
reşedinţa  administrativă  de  la  Darjeeling,  din  India.  Acolo, 
reprezentantul  politic  britanic  pentru  populaţia  sikh,  care  vor- 
bea tibetana,  sir  Charles  Bell  s-a  împrietenit  cu  liderul  tibe- 
tan,  oferindu-i  numeroase  cadouri  care,  în  final,  aveau  să  sfîr- 
şească  într-o  magazie  din  Palatul  Potala.  Trei  dintre  aceste 
cadouri  urmau  sa  joace  un  rol  special  în  explorările  ştiinţifice 
timpurii  ale  celui  de-al  paisprezecelea  Dalai  Lama:  un  tele- 
scop, un  glob  pămîntesc  şi  un  teanc  de  cărţi  ilustrate,  în  lim- 
ba engleză,  despre  primul  război  mondial. 

O  descoperire  majoră 

Deşi  nu  avea  nici  măcar  o  carte  fundamentală  care  să  tra- 
teze vreun  subiect  ştiinţific,  tînărul  Dalai  Lama  a  devenit  un 
erudit  în  materie  de  ştiinţă,  învăţînd  cu  aviditate  de  unul  sin- 
gur tot  ce  îi  pica  în  mînă.  Acest  impuls  intelectual  1-a  făcut  de 
asemenea  dornic  să  citească  cărţi  în  limba  engleză;  a  găsit  un 

oficial  tibetan  care  îl  putea  ajuta  să  traducă  alfabetul  englez  în 
fonetica  tibetană  şi  a  început  să  înveţe  vocabularul  dintr-un 
dicţionar  tibetan-englez.  Fiind  deja  obişnuit  să  memoreze 
lungi  pasaje  de  text,  a  aplicat  aceeaşi  metodă  pentru  a-şi  for- 
ma vocabularul  în  limba  engleză.  „Am  învăţat  cuvintele  pe  de 
rost",  îşi  aminteşte  el. 

Dalai  Lama  a  devenit  curînd  un  cititor  avid  de  reviste  ilus- 
trate în  limba  engleză,  în  special  al  unui  saptamînal  englezesc 
ilustrat  şi  al  revistei  Life,  la  care  s-a  abonat  prin  intermediul 
delegaţiei  britanice  din  Lhasa.  Aceste  reviste  au  devenit  pro- 
fesorii săi  în  afaceri  externe;  din  paginile  lor  putea  afla  ştiri 
despre  evenimentele  din  lume. 

Dalai  Lama  a  descoperit  de  asemenea  în  rezerva  de  bunuri 
străine  lăsate  de  predecesorul  său  şi  acele  cărţi  cu  imagini  de- 
spre primul  război  mondial,  pe  care  le-a  citit  cu  un  entuziasm 
de  copil.  Deşi  adept  al  doctrinei  budiste  a  nonviolenţei,  era 
interesat  de  maşinile  de  război:  tunuri  Gatling,  tancuri,  avioa- 
ne biplan,  zepeline  şi  submarine  germane  şi  nave  de  război 
britanice. 

Aceleaşi  cărţi  prezentau  hărţi  ale  marilor  cîmpuri  de  bătă- 
lie din  timpul  războiului  şi  ale  ţărilor  implicate  în  marile 
alianţe.  Studiind  aceste  hărţi,  s-a  familiarizat  cu  cartografia 
Franţei,  Germaniei,  Angliei,  Italiei,  Rusiei  —  şi  aşa  s-a  năs- 
cut interesul  său  pentru  geografie. 

Acest  interes  1-a  condus  apoi  pe  tînărul  călugăr  la  o  desco- 
perire care  semnala,  chiar  din  copilărie,  înclinaţia  ştiinţifică  a 
minţii  sale.  In  reşedinţa  sa  privată  se  afla  un  ceas  mecanic 
căruia-i  lipsea  o  limbă,  un  alt  cadou  rămas  de  la  predecesorul 
său,  al  treisprezecelea  Dalai  Lama.  La  început,  Dalai  Lama  a 
fost  intrigat  de  mecanismul  ceasornicului,  aşezat  în  vîrful 
unui  glob  ce  se  mişca  pe  măsura  scurgerii  zilei. 

„Globul  prezenta  anumite  tipare",  îşi  aminteşte  Dalai 
Lama,  „dar  nu-mi  dădeam  seama  ce  erau." 

Dar  pe  măsură  ce  răsfoia  cărţile  cu  harta  Europei,  în  min- 
tea sa  s-a  aprins  o  scînteie,  iar  în  gravurile  de  pe  glob  a  înce- 

put  să  recunoască  contururile  ţărilor  Europei,  apoi  ale  altor 
ţări  despre  care  citise  —  America,  China,  Japonia.  Dalai 
Lama  încă  îşi  aminteşte  momentul  de  surpriză  cînd  „am  înţe- 
les că  era  de  fapt  o  hartă  a  lumii." 

Rotirea  globului,  a  observat  el,  era  proiectată  pentru  a  in- 
dica fusurile  orare  şi  succesiunea  lor  de-a  lungul  zilei  — 
atunci  cînd  pe  o  parte  a  globului  era  amiază,  pe  cealaltă  par- 
te era  miezul  nopţii.  Toate  aceste  descoperiri  au  fost  însoţite 
de  o  alta,  şi  mai  importantă:  şi-a  dat  seama  că  pămîntul  e  rotund! 

Revelaţii 

Mica  revelaţie  a  fost  doar  una  dintr-o  serie  de  descoperiri 
independente  din  copilărie  ale  acestei  minţi  ştiinţifice  în  de- 
venire. O  alta  s-a  produs  prin  intermediul  unei  alte  moşteniri 
de  pe  vremea  celui  de-al  treisprezecelea  Dalai  Lama:  telesco- 
pul. Cum  statutul  sau  înalt  în  societatea  tibetană  1-a  ţinut  se- 
chestrat în  reşedinţa  sa  izolată  din  Palatul  Potala,  una  dintre 
distracţiile  favorite  în  orele  libere  era  aceea  de  a  urmări  cu  te- 
lescopul oamenii  care  intrau  şi  ieşeau  din  oraşul  de  la  poale. 

Noaptea  însă  întorcea  telescopul  către  cer,  studiind  stele- 
le, vîrfurile  vulcanice  şi  craterele  produse  de  meteoriţi  pe 
Lună.  într-o  noapte,  în  timp  ce  privea  prin  telescop,  a  obser- 
vat că  piscurile  şi  craterele  de  pe  Lună  aruncă  umbre.  Cu  si- 
guranţă, şi-a  spus  el,  aceasta  înseamnă  că  sursa  de  lumină 
vine  de  undeva  din  afara  Lunii  —  nu  din  interiorul  acelui 
corp  ceresc,  aşa  cum  învăţase  din  studiile  sale  monahale. 

Pentru  a  verifica  această  bănuială,  a  examinat  fotografiile 
astronomice  ale  Lunii  găsite  într-o  revistă.  Şi  a  descoperit  că 
acestea  înfăţişau  acelaşi  lucru:  o  umbră  pe  o  parte  a  piscuri- 
lor şi  a  craterelor.  Observaţiile  sale  erau  acum  susţinute  de 
dovezi  independente.  Pe  această  bază,  tînărul  Dalai  Lama  şi-a 
confirmat  deducţia  că  Luna  era  luminată  nu  dintr-o  sursa  pro- 
prie, ci  de  lumina  soarelui. 

Amintindu-şi  momentul  zguduitor  al  confruntării  cu  ade- 
vărul ştiinţific,  Dalai  Lama  spune  că  i  s-a  înfiripat  în  minte  „o 
anume  înţelegere":  „Am  realizat  că  descrierea  tradiţională  nu 
era  adevărată."  O  scriere  veche  de  1.200  de  ani  era  contrazi- 
să de  propriile  sale  observaţii  sistematice! 

Această  descoperire  elementară  de  astronomie  a  fost  ur- 
mată de  alte  provocări  la  adresa  cosmologiei  tradiţionale  bu- 
diste1. De  pildă,  a  descoperit  singur  că,  contrar  învăţăturilor 
primite,  soarele  şi  luna  nu  se  află  la  aceeaşi  distanţă  faţă  de 
pâmînt  şi  nu  au  nici  pe  departe  aceleaşi  dimensiuni.  Aceste 
descoperiri  din  copilărie  aveau  să  devină  punctul  de  pornire 
al  unui  principiu  pe  care  Dalai  Lama  1-a  susţinut  în  mod  re- 
petat de  atunci:  dacă  ştiinţa  poate  dovedi  că  anumite  teze  ale 
budismului  sînt  false,  atunci  budismul  va  trebui  să  se  schim- 
be în  conformitate  de  ele. 

Un  mecanic  savant 

Cînd  Dalai  Lama  a  vizitat  laboratorul  neurologic  de  ulti- 
mă generaţie  al  lui  Davidson,  cred  că  cel  mai  mult  i-a  plăcut 
să  se  oprească  la  atelierul  mecanic,  unde  se  realizau  acele  ele- 
mente necesare  laboratorului,  ce  nu  puteau  fi  găsite  la  furni- 
zori. Acea  încăpere  1-a  fascinat  la  fel  de  mult  sau  chiar  mai 
mult  decît  aparatele  sofisticate  de  măsurare  a  creierului.  S-a 
uitat  cu  atenţie  la  strunguri,  la  maşinile  de  găurit  şi  la  unelte- 
le de  mînă  —  toate  facînd  parte  din  atelierul  pe  care  ar  fi  fost 
entuziasmat  să-1  aibă  la  dispoziţie  în  copilărie.  Mai  tîrziu  a 
glumit,  spunîndu-ne  cum  îl  mîncau  palmele  să  apuce  unele 
dintre  acele  unelte. 

Pe  vremea  cînd  era  copil  în  Lhasa,  o  jucărie  nouă  îl  distra 
într-adevăr  pentru  o  vreme,  însă  adevărata  sa  bucurie  era  să 
înceapă  să  o  desfacă,  pentru  a  vedea  cum  funcţionează.  Tînă- 
rul  Dalai  Lama  era  fascinat  cu  precădere  de  mecanismele  cea- 
surilor —  de  felul  cum  o  anumită  piesă  care  se  mişcă  într-o 
parte  dă  naştere  unui  lanţ  de  mişcări  în  altă  parte.  Pentru  a 

studia  principiile  care  făceau  să  funcţioneze  ceasul  său  de 
mînă,  1-a  desfăcut  în  întregime  şi  —  fară  nici  o  îndrumare  sau 
ajutor —  a  reuşit  să-1  asambleze  la  loc,  astfel  încît  să  funcţio- 
neze în  continuare. 

A  făcut  acelaşi  lucru  (cu  mici  excepţii  dezastruoase,  a  ad- 
mis el)  cu  aproape  orice  jucărie  mecanică  pe  care  a  avut-o: 
maşinuţe,  bărci,  avioane.  Dar  pe  măsură  ce  creştea,  pe  lîngă 
aceste  jucării  îl  aşteptau  provocări  mult  mai  mari.  Exista  la 
palat  un  aparat  de  proiecţie  acţionat  de  o  manivelă,  care  a 
constituit  prima  sa  întîlnire  cu  electricitatea.  Generatorul  an- 
tic, acţionat  manual  al  proiectorului  i-a  trezit  fascinaţia  faţă 
de  producerea  curentului  electric  prin  învîrtirea  unei  bobine 
de  sîrmă  în  jurul  unui  magnet.  A  studiat  piesele  ore  întregi, 
neputînd  să  întrebe  pe  nimeni  cum  funcţionează  —  pînă  cînd 
a  descoperit  singur  cum  poată  face  aparatul  să  funcţioneze. 

Acest  exemplu  de  talent  mecanic  1-a  uimit  pe  Heinrich 
Harrer  la  prima  lor  întîlnire.  Harrer,  un  alpinist  austriac,  a  tra- 
versat Himalaya  fugind  dintr-un  lagăr  englez  de  prizonieri 
din  India  şi  a  petrecut  ultimii  ani  ai  celui  de-al  doilea  război 
mondial  şi  cîţiva  ani  după  aceea  în  Lhasa.  La  cererea  asisten- 
ţilor lui  Dalai  Lama,  a  amenajat  o  sală  de  vizionare  la  Norbu- 
linka  pentru  ca  tînărul  lider  să  poată  urmări  benzile  cu  filme 
şi  documentarele  de  ştiri  care  veneau  din  India. 

într-o  zi,  Harrer  a  primit  o  solicitare  expresă  de  a  se  înfă- 
ţişa la  sala  de  proiecţie.  Acolo  1-a  întîlnit  pentru  prima  dată  pe 
Dalai  Lama,  care  la  vremea  aceea  avea  doar  14  ani,  Harrer 
şi-a  dat  foarte  repede  seama  că  Dalai  Lama  mînuia  proiecto- 
rul mult  mai  bine  decît  el  însuşi.  Băiatul  petrecuse  o  bună  par- 
te din  iarna  care  trecuse  desfacînd  aparatul  în  părţile  compo- 
nente şi  apoi  asamblîndu-1  la  loc  fară  să  recurgă  la  nici  un 
manual. 

Apoi  mai  exista  generatorul  cu  ulei  care  alimenta  cîteva 
becuri  electrice  în  Norbulinka.  Generatorul  se  strica  adesea, 
iar  Dalai  Lama  n-a  ratat  ocazia  de  a  încerca  să-1  repare.  Por- 
nind de  la  această  maşinărie,  a  înţeles  cum  funcţionează  mo- 

toarele  cu  combustie  internă  şi  felul  în  care  dinamul  din  ge- 
nerator produce,  prin  rotire,  un  cîmp  magnetic. 

Următoarea  aventură  a  fost  transferarea  noilor  sale  cunoş- 
tinţe despre  motorul  cu  combustie  internă  asupra  a  trei  automo- 
bile vechi  —  un  Dodge  din  1 93 1  şi  două  Baby  Austin  din  1 927 
—  care  fuseseră  dezasamblate  în  India  şi  aduse  peste  Himala- 
ya  pentru  cel  de-al  treisprezecelea  Dalai  Lama  (şi  care  acum 
stăteau  pe  butuci,  ruginind).  Cu  ajutorul  unui  tînăr  tibetan  care 
fusese  instruit  ca  şofer  în  India,  a  reuşit  să  facă  să  meargă  Dodge-ul 
şi  un  Austin  —  o  realizare  extrem  de  incitantă. 

Aşa  că,  pînă  pe  la  vîrsta  de  16  ani,  tînărul  Dalai  Lama  des- 
făcuse complet  şi  reasamblase,  punîndu-le  în  funcţiune,  un 
generator,  un  proiector  şi  două  maşini. 

Soseşte  un  profesor  de  ştiinţe 

O  altă  fascinaţie  ştiinţifică  timpurie  a  reprezentat-o,  pen- 
tru tînărul  Dalai  Lama,  o  carte  de  anatomie  în  limba  engleza, 
care  avea  hărţi  precise  ale  corpului  omenesc.  Paginile  erau 
transparente  şi  prezentau  fiecare  cîte  un  sistem  anatomic.  Da- 
lai Lama  spune:  „îmi  amintesc  chiar  şi  astăzi  foarte  limpede: 
vedeai  un  corp  omenesc  şi  apoi  puteai  înlătura  straturile:  cu 
piele,  fară  piele.  Apoi  înlăturai  muşchii,  apoi  puteai  vedea  ten- 
doanele, apoi  oasele.  Şi  organele  interne.  Era  foarte  detaliat." 

Acest  interes  pentru  anatomie  se  subscria  fascinaţiei  mai 
largi  pentru  biologie  şi  natură,  în  general.  In  copilărie,  urmă- 
rea ciclurile  naturale  ale  vieţii,  facînd  propriile  observaţii  em- 
pirice asupra  insectelor,  păsărilor,  fluturilor,  plantelor  şi  flori- 
lor. Astăzi,  Dalai  Lama  este  interesat  de  aproape  fiecare 
domeniu  al  ştiinţei,  cu  excepţia,  aşa  cum  spune' el,  a  teoriilor 
aride  ale  informaticii. 

însă  în  Lhasa  din  vremea  tinereţii  sale,  această  sete  de  cu- 
noaştere ştiinţifică  era  în  mare  parte  neostoită.  Deşi  pe  tot 
parcursul  copilăriei  sale  au  trăit  în  Lhasa  cam  zece  europeni, 


74 


EMOŢIILE  DISTRUCTIVE 


majoritatea  ţineau  de  delegaţiile  străine,  iar  eticheta  îi  împie- 
dica să-1  vadă  prea  des,  ba  chiar  deloc  pe  Dalai  Lama. 

Harrer  a  fost  o  excepţie.  Venind  singur  în  Lhasa,  el  a  de- 
venit topograf,  cartograf  şi  consilier  pentru  guvernul  tibetan, 
pînă  cînd  s-a  întors  în  Austria  natală  în  1950.  în  ultimul  an  şi 
jumătate  de  şedere  în  Lhasa,  Harrer  a  devenit  un  fel  de  in- 
structor neoficial,  întîlnindu-se  cu  Dalai  Lama  o  dată  pe  săp- 
tămînă,  timp  în  care  acesta  îl  chestiona  pe  tot  felul  de  teme. 

De  pildă,  Churchill,  Eisenhower  şi  Molotov  îi  deveniseră 
lui  Dalai  Lama  nume  cunoscute  prin  intermediul  revistelor  pe 
care  le  citise  şi  care  vorbeau  despre  cel  de-al  doilea  război 
mondial,  dar  nu  înţelegea  ce  legături  aveau  aceste  personali- 
tăţi cu  evenimentele  din  istoria  recentă.  Purta  în  minte  o  ava- 
lanşă de  întrebări  despre  matematică,  geografie,  evenimente 
mondiale  —  şi,  ca  întotdeauna,  despre  ştiinţă.  Cum  funcţio- 
nează bomba  atomică?  Cum  sînt  construite  avioanele  cu  reac- 
ţie? Ce  sînt  elementele  chimice  şi  care  sînt  diferenţele  mole- 
culare dintre  metale? 

Instruirea  pe  care  i-a  acordat-o  Harrer  s-a  concentrat  pe 
lecţii  de  engleză,  geografie  şi  aritmetică,  pe  baza  celor  câtor- 
va manuale  descoperite  în  depozitul  celui  de-al  treisprezece- 
lea Dalai  Lama.  Chiar  şi  aşa,  în  cartea  sa  despre  cei  şapte  ani 
petrecuţi  în  Tibet,  Harrer  sugerează  cu  oarecare  jenă  că  Dalai 
Lama  punea  adesea  întrebări  la  care  el  nu  ştia  să  răspundă. 

„Pe  vremea  aceea  locuitorii  Tibetului  credeau  ca  toţi  occi- 
dentalii ştiau  totul  despre  ştiinţă",  mi-a  mărturisit  de  curînd 
Dalai  Lama.  Apoi  a  adăugat  rîzînd:  „Mai  tîrziu  am  descope- 
rit ca  Harrer  era  de  fapt  alpinist  —  mă  întreb  acum  dacă  el 
chiar  ştia  ceva  despre  ştiinţă!" 

Se  deschide  o  nouă  lume 

După  invadarea  Tibetului  de  către  comuniştii  chinezi,  în 
1959,  Dalai  Lama  a  fost  forţat  să  se  refugieze  în  India;  astfel, 
i  s-a  deschis  dintr-o  dată  o  lume  bogată  în  surse  de  informa- 

de  ştiinţifică,  atît  prin  abundenţa  de  cărţi,  cît  şi  prin  conver- 
saţiile cu  persoane  educate.  Aflat  în  India  în  anii  '60  şi  '70, 
ori  de  cîte  ori  întîlnea  un  om  de  ştiinţă  sau  chiar  un  profesor 
de  ştiinţe,  îl  asalta  cu  întrebări.  Astfel  de  întîlniri  au  fost  to- 
tuşi sporadice  şi  accidentale. 

Alte  preocupări,  mai  presante,  îi  ocupau  timpul  şi  îi  um- 
pleau agenda  de  întîlniri.  Mai  întîi,  formarea  unui  guvern  ti- 
betan  în  exil  şi  ajutorarea  refugiaţilor  din  Tibet,  împrăştiaţi  în 
adăposturi  pe  tot  cuprinsul  Indiei.  Apoi,  îndatoririle  sale  reli- 
gioase, ca  şef  al  ramurii  tibetane  a  budismului  Vajrayana.  Şi 
la  acestea  se  adăugau  strădaniile  de  a  intra  în  contact  cu  alte 
guverne,  agenţii  sau  indivizi  care  puteau  colabora  cu  tibetanii 
exilaţi  pentru  a  se  obţine  o  oarecare  libertate  pentru  compa- 
trioţii ramaşi  în  Tibet. 

Chiar  şi  în  aceste  condiţii,  devora  cărţi  în  limba  engleză  pe 
îeme  de  biologie,  fizică,  cosmologie  —  pe  aproape  orice  teme 
putea  găsi.  Cosmologia  îl  interesa  în  mod  deosebit  şi  citea  tot 
ceea  ce  putea  găsi  despre  astronomie  şi  teoriile  asupra  Uni- 
versului. La  vremea  aceea,  mărturiseşte  el:  „puteam  memora 
multe  date  exacte,  cum  ar  fi  distanţele  corpurilor  cereşti  faţa 
de  Pămînt,  a  Pămîntului  faţă  de  Soare,  a  Soarelui  faţă  de  ga- 
laxii şi  aşa  mai  departe." 

Şi,  în  sfîrşit,  a  putut  sa  aibă  cel  puţin  contacte  sporadice  cu 
oamenii  care  se  pricepeau  la  ştiinţă.  Prin  firea  sa,  lui  Dalai 
Lama  îi  place  să  vorbească  cu  oamenii  pe  care  îi  întîlneşte  de- 
spre preocupările  lor.  Dacă  întîlneşte  un  om  de  afaceri,  vor- 
beşte despre  afaceri;  cu  politicienii  vorbeşte  politică;  cu  teo- 
logii, despre  religie.  Din  cînd  în  cînd,  întîlneşte  cîte  o 
persoană  care  este  la  curent  cu  descoperirile  ştiinţifice  —  sau, 
şi  mai  bine,  chiar  cu  oameni  de  ştiinţă.  Şi  cînd  se  întîmpla 
acest  lucru,  îşi  manifesta  interesul  viu  pentru  preocupările  lor 
ştiinţifice,  punîndu-le  întrebări. 

în  1969,  de  pildă,  Huston  Smith,  un  profesor  de  religie  de 
la  MIT,  a  sosit  împreună  cu  o  echipă  de  filmare  la  Dharamsa- 
la  pentru  a  face  un  documentar  despre  budismul  tibetan.  Da- 

lai  Lama  îşi  aminteşte  foarte  clar  că,  în  timpul  unei  discuţii 
despre  reîncarnare,  Smith  i-a  explicat  pentru  prima  dată  con- 
ceptul de  ADN. 

In  1973,  Dalai  Lama  1-a  întîlnit  pe  profesorul  Karl  Popper 
de  la  Oxford,  un  foarte  reputat  filozof  al  ştiinţei.  Deşi  s-au  în- 
tîlnit la  o  conferinţă  despre  ştiinţă  şi  spiritualitate,  principiul 
failibitaţii  al  lui  Popper  - —  potrivit  căruia,  pentru  a  putea  fi 
validată,  orice  ipoteză  ştiinţifică  trebuie  să  fie  formulată  ast- 
fel încît  să  poată  fi  infirmată  —  i-a  atras  atenţia  în  mod  deo- 
sebit lui  Dalai  Lama,  datorită  pregătirii  sale  în  logică. 

Cu  ocazia  primei  sale  vizite  în  Rusia,  în  1979,  Dalai  Lama 
a  solicitat  o  întîlnire  cu  oamenii  de  ştiinţă.  In  cadrul  acesteia, 
un  psiholog  rus  a  făcut  o  prezentare  detaliată  a  celebrului  ex- 
periment al  lui  Pavlov,  în  care  acesta  a  determinat  cîinii  să  sa- 
liveze ca  reacţie  la  sunetul  unui  clopoţel  care  anunţa  ora  me- 
sei. Acest  studiu  clasic  asupra  condiţionării  a  constituit 
introducerea  lui  Dalai  Lama  în  psihologia  modernă. 

Pînă  prin  anii  '80,  Dalai  Lama  avea  deja  suficiente  date 
pentru  a  se  descurca  în  majoritatea  ramurilor  ştiinţei  moder- 
ne. Aşa  cum  spune  chiar  el:  „pas  cu  pas  am  descoperit  că  pu- 
team căpăta  cîteva  informaţii." 

Conexiunea  cuantică 

Fizica  cuantică,  prin  contestarea  radicală  a  presupoziţiilor 
noastre  referitoare  la  natura  realităţii,  a  exercitat  o  fascinaţie 
deosebită  pentru  Dalai  Lama.  A  dat  curs  acestei  curiozităţi 
discutînd  cu  David  Bohm,  profesor  la  University  of  London 
şi  un  eminent  specialist  în  fizica  teoretică,  care  a  studiat 
cu  Einstein.  Bohm,  care  mulţi  ani  a  fost  prieten  apropiat  cu 
Krishnamurti,  un  cunoscut  lider  spiritual  indian,  a  avut  o  se- 
rie de  conversaţii  particulare  cu  Dalai  Lama  de-a  lungul  ani- 
lor cînd  acesta  călătorea  în  Europa.  în  timpul  prînzului,  cei 
doi  bărbaţi  —  însoţiţi  cîteodată  şi  de  soţia  lui  Bohm  —  purtau 
lungi  discuţii  despre  fizica  cuantică,  gîndirea  budistă  şi  natura 
realităţii. 

într-o  bună  zi,  Bohm  i-a  dat  lui  Dalai  Lama  un  rezumat  de 
două  pagini  al  concepţiilor  filozofice  ale  lui  Niels  Bohr  de- 
spre teoria  cuantică,  care  sprijineau  teza  ştiinţifică  a  naturii 
nesubstanţiale  a  realităţii.  O  viziune  similară  constituie  o  pre- 
misă fundamentală  a  gîndirii  budiste  încă  de  pe  vremea  învă- 
ţăturilor lui  Nagarjuna,  filozoful  indian  din  secolul  al  II-lea,  a 
cărui  lucrare  despre  Principiile  Căii  de  Mijloc  a  rămas  un  ele- 
ment central  în  programa  de  filozofie  care  se  predă  în  mănăs- 
tirile tibetane.  Dalai  Lama  a  fost  încîntat  să  descopere  ca  şi  fi- 
zica modernă  postulează  că  nu  putem  găsi  un  temei  ultim 
pentru  noţiunea  noastră  de  natură  substanţială  a  realităţii.  în 
continuare  a  explorat  această  convergenţă  dintre  fizică  şi  gîn- 
direa  budistă  în  cadrul  unei  întîlniri  pe  tema  presupoziţiilor  fi- 
lozofice ale  fizicii  cuantice,  ţinută  la  Institutul  Niels  Bohr  din 
Copenhaga  şi  la  care  a  participat  şi  profesorul  Bohm. 

Pînă  în  acel  moment,  Dalai  Lama  purtase  deja  discuţii 
profunde  cu  mai  mulţi  specialişti  în  fizica  cuantică,  printre 
care  Anton  Zeilinger,  de  la  Universitatea  din  Viena  şi  Cari 
Friedrich  von  Weizsăcker  (al  cărui  departament  din  cadrul 
prestigiosului  institut  german  Max  Planck  studia  legăturile 
dintre  ştiinţă  şi  filozofie),  ca  şi  cu  astrofizicieni  cum  ar  fi  Piet 
Hut  de  la  Institutul  pentru  Studii  Avansate  Princeton.  Aceste 
discuţii  au  continuat  să  cerceteze  compatibilităţile  fundamen- 
tale dintre  viziunea  budistă  asupra  realităţii  şi  perspectivele 
care  apar  la  frontierele  fizicii  şi  cosmologiei. 

Din  curtea  mănăstirii  în  laboratorul  ştiinţific 

L-am  întrebat  odată  pe  Dalai  Lama  de  ce,  în  calitate  de  că- 
lugăr şi  erudit  tibetan,  a  avut  un  interes  atît  de  intens  pentru 
ştiinţă.  Mi-a  explicat  că  pentru  el  budismul  şi  ştiinţa  nu  sînt 
perspective  incompatibile  asupra  lumii,  ci  mai  degrabă  abor- 
dări diferite,  care  au  aceeaşi  intenţie:  descoperirea  adevărului. 
,in  pregătirea  budistă,  explorarea  realităţii  este  un  aspect 
esenţial,  iar  ştiinţa  este  o  cale  diferită  de  căutare  a  adevărului. 

Deşi  pe  parcurs  finalităţile  pot  fi  diferite,  cercetarea  ştiinţifi- 
că lărgeşte  cunoaşterea  noastră,  iar  noi,  budiştii,  o  putem  fo- 
losi —  desigur,  în  vederea  altor  rezultate." 

Astfel  că,  pentru  Dalai  Lama,  budismul  şi  metoda  ştiinţi- 
fică oferă  strategii  alternative  ale  aceleiaşi  explorări.  De  pil- 
dă, în  tradiţia  Abhidharma  —  o  perspectivă  budistă  funda- 
mentală asupra  minţii  şi  realităţii  —  unul  dintre  elementele 
centrale  ale  analizei  vizează  separarea  caracteristicilor  speci- 
fice de  cele  generale.  Dalai  Lama  consideră  că  aceasta  este  o 
paralelă  foarte  apropiată  cercetării  ştiinţifice,  fie  a  proprietă- 
ţilor fizice,  fie  a  mecanismelor  minţii.  Şi  pe  măsură  ce  ştiinţa 
studiază  mintea  —  îndeosebi  psihologia  şi  ştiinţele  cogniţiei 
—  budismului  poate  oferi  propriile  sale  observaţii. 

Spiritul  dezbaterii  din  tradiţia  monastică  tibetană  reflectă 
de  asemenea  şi  căutarea  neabătută  a  adevărului  —  un  atribut 
care  1-a  atras  pe  Dalai  Lama  către  cercetarea  ştiinţifică.  în 
timpul  unui  prînz  luat  împreună,  David  Bohm  i-a  explicat 
mai  în  amănunt  teoria  falsificabilităţii  a  lui  Popper,  care  sus- 
ţine că  enunţurile  adevărurilor  ştiinţifice  pot  fi  judecate  nu- 
mai dacă  aceste  enunţuri  pot  fi  infirmate  —  e  necesar  ca  toa- 
te ipotezele  ştiinţifice  să  poată  fi  testate.  Acest  principiu 
fundamental  al  metodei  ştiinţifice  duce  la  ridicarea  unui  eşa- 
fodaj natural  al  cunoaşterii,  în  care  rezultate  experimentale 
sau  noi  descoperiri  se  acumulează  pentru  a  infirma  sau  amen- 
da o  ipoteză.  Principiul  falsificabilităţii  îi  permite  astfel  cer- 
cetării ştiinţifice  sa  se  autocorecteze. 

Această  idee  i  s-a  părut  lui  Dalai  Lama  extrem  de  intere- 
santă din  punct  de  vedere  filozofic.  A  înţeles  că  orice  credin- 
ţa naivă  în  „adevărul"  ştiinţei  —  inclusiv  ce  credea  el  pe  vre- 
mea cînd  era  copil  în  Lhasa  —  nu  îşi  are  rostul.  Pentru  că 
altfel  se  pierde  foarte  uşor  din  vedere  natura  speculativă  a 
cercetării  ştiinţifice;  oamenii  tind  să  creadă  că  o  ipoteză  ştiin- 
ţifică este  un  adevăr  absolut,  şi  nu  unul  provizoriu,  contin- 
gent. Dar  deşi  ştiinţa  caută  să  ajungă  cît  mai  aproape  de  ade- 
văr, nici  o  disciplină  ştiinţifică  nu  poate  pretinde  să  îl  deţină 
în  întregime. 

Natura  speculativă  a  gîndirii  ştiinţifice  i-a  fost  lămurită  cel 
mai  bine  lui  Dalai  Lama  prin  lucrările  lui  Thomas  Kuhn,  care 
a  scris  despre  schimbările  de  paradigmă  din  ştiinţă.  Funda- 
mentele clasice  ale  fizicii  newtoniene,  de  pildă,  au  fost  com- 
plet reinterpretate  de  noua  paradigmă  a  fizicii  cuantice.  De 
aici  Dalai  Lama  a  înţeles  că  nu  trebuie  să  considerăm  adevă- 
rurile ştiinţifice  ca  fiind  absolute  şi  neschimbătoare,  ci  drept 
teorii  care  se  pot  perima  dacă  nu  se  potrivesc  cu  noile  fapte 
ştiinţifice. 

Acest  mecanism  puternic  de  căutare  a  adevărului  în  ştiin- 
ţa 1-a  atras  în  mod  deosebit.  Procesul  de  autocorectare,  prin 
care  ştiinţa  continuă  să  îşi  rafineze  căutarea  adevărului  se 
aseamănă  cu  însuşi  spiritul  logicii  budiste  în  care  a  fost  edu- 
cat Dalai  Lama:  „într-un  fel,  metodologiile  gîndirii  budiste  şi 
ale  ştiinţei  sînt,  în  esenţă,  similare." 

Rădăcinile  intîlnirilor  Institutului 
pentru  Minte  şi  Viaţă 

Dar  nu  toate  întîlnirile  lui  Dalai  Lama  cu  oameni  de  ştiin- 
ţă s-au  dovedit  rodnice,  în  1979,  s-a  întîlnit  cu  un  grup  de  oa- 
meni de  ştiinţă  din  Rusia  pentru  a  discuta  despre  natura  con- 
ştiinţei. Dalai  Lama  încerca  să  le  explice  viziunea  budistă 
asupra  conştiinţei,  articulată  într-o  teorie  Abhidharma,  o  con- 
cepţie asupra  minţii  foarte  sofisticată,  care  oferă  o  explicaţie 
amănunţită  a  legăturilor  dintre  percepţia  senzorială  şi  cogni- 
ţie.  „Unul  dintre  savanţii  ruşi  a  respins  cu  dispreţ  ideea,  ex- 
primîndu-şi  imediat  dezacordul",  îşi  aminteşte  Dalai  Lama, 
oarecum  nedumerit.  „El  credea  că  vorbesc  despre  vreo  idee 
religioasă  de  suflet." 

La  o  altă  întîlnire,  organizată  în  grabă  de  gazdele  sale  din- 
tr-o  ţară  europeană,  oamenii  de  ştiinţă  care  au  participat  la 
aceasta  aveau  o  atitudine  condescendentă,  ca  şi  cum  i-ar  fi  fă- 
cut, din  obligaţie,  vreo  mare  favoare  stînd  de  vorbă  cu  el 
Erau  complet  opaci,  incapabili  să  perceapă  că  Dalai  Lama 
le-ar  putea  oferi  vreo  idee  utilă. 

Iar  la  o  conferinţă  despre  religie  şi  ştiinţă,  unul  dintre  sa- 
vanţi s-a  ridicat  pentru  a  se  prezenta  şi  a  proclamat  strident: 
„Eu  sînt  aici  ca  să  apăr  ştiinţa  împotriva  religiei!"  Savantul 
părea  să  creadă  că  scopul  întîlnirii  era  proferarea  unor  atacuri 
religioase  la  adresa  ştiinţei,  şi  nu  căutarea  elementelor  comu- 
ne, însă  cînd,  în  cadrul  aceleiaşi  întîlniri,  Dalai  Lama  a  soli- 
citat un  răspuns  ştiinţific  la  întrebarea  „Ce  este  mintea?",  s-a 
aşternut  o  tăcere  penibilă. 

Era  nevoie  de  o  întîlnire  cu  oameni  de  ştiinţă  mai  avizaţi 
—  şi  mai  deschişi  la  un  dialog  cu  gîndirea  budistă.  Aşa  că 
atunci  cînd  Adam  Engle,  un  om  de  afaceri  american,  şi  Fran- 
cisco Varela,  un  biolog  cu  studii  la  Harvard  şi  care  lucra  în 
Paris,  au  propus  pentru  prima  dată  tocmai  astfel  de  serii  de  în- 
tîlniri de  o  săptamînă  cu  oameni  de  ştiinţă  de  prim  rang,  fie- 
care dintre  acestea  urmînd  să  dezbată  în  profunzime  cîte  un 
singur  subiect  ştiinţific,  Dalai  Lama  a  fost  mai  mult  decît  re- 
ceptiv. Era  foarte  bucuros  că  întîlnirile  sale  cu  oamenii  de  şti- 
inţă nu  aveau  să  mai  fie  sporadice  sau  să  se  datoreze  doar  ini- 
ţiativei sale. 

Prima  întîlnire  a  Institutului  pentru  Minte  şi  Viaţă,  din  oc- 
tombrie 1987,  a  început  sub  auspicii  favorabile.  Jeremy  Hay- 
ward,  un  fizician  şi  filozof  cu  studii  la  Oxford,  a  prezentat  o 
introducere  extinsă  în  metafizica  ştiinţei,  de  la  fundamentele 
logice  pozitiviste  ale  acesteia  pînă  la  noţiunea  de  schimbare 
de  paradigmă  a  lui  Kuhn.  Hayward  a  vorbit  în  detaliu  despre 
schimbarea  de  paradigmă  care  s-a  petrecut  atunci  cînd  fizica 
newtoniană  clasică  a  fost  depăşită  de  teoria  cuantică. 

Prezentarea  sa  a  umplut  unele  spaţii  goale  din  înţelegerea 
lui  Dalai  Lama  asupra  premiselor  filozofice  care  stau  la  baza 
metodei  ştiinţifice.  Şi  astfel  s-a  inaugurat  o  tradiţie  a  acestor 
întîlniri:  oricare  ar  fi  subiectul  de  discuţie,  este  invitat  un  fi- 
lozof care  sa  ofere  o  perspectivă  mai  largă  asupra  acestuia. 

La  acea  primă  întîlnire  s-a  statornicit  şi  formatul,  care  a 
fost  respectat  la  toate  întîlnirile  ulterioare:  dimineaţa  avea  loc 
o  prezentare  a  unui  om  de  ştiinţă  sau  a  unui  filozof,  iar  du- 

pă-amiezele  erau  dedicate  discuţiilor  libere.  Pentru  a  reduce 
confuziile  care  apar  inevitabil  într-un  dialog  între  tradiţii,  cul- 
mi şi  limbaje  foarte  diferite,  Dalai  Lama  are  doi  interpreţi  (în 
3bc  de  unul,  aşa  cum  se  obişnuieşte),  pentru  lămuriri  cruciale 
pe  moment.  Şi  pentru  a  promova  o  atmosferă  de  apropiere  şi 
iie  deschidere  spontană,  întîlnirile  sînt  private,  fără  presă, 
ibar  cu  o  mînă  de  invitaţi  drept  asistenţi. 

Temele  acoperite  reflectă  interesul  ştiinţific  complex  al  lui 
Dalai  Lama.  Printre  acestea  s-au  numărat  metodologia  ştiin- 
ţifică şi  filozofia  ştiinţei,  neurobiologia  şi  ştiinţele  cogniţiei, 
fsihoneuroimunologia  şi  medicina  comportamentală.  La  una 
imtre  întîlniri  s-a  discutat  despre  vise,  moarte  şi  trecerea  de 
î&  viaţă  la  moarte  din  perspective  foarte  diferite,  de  la  psiha- 
sîs&liză  la  neurologie.  O  altă  întîlnire  a  trecut  în  revistă  psiho- 
logia socială  a  altruismului  şi  compasiunii.  O  alta  s-a  concen- 
i&nat  asupra  fizicii  şi  cosmologiei. 

Strîngerea  muniţiei 

Care  au  fost  beneficiile  acestor  dialoguri  cu  oamenii  de 
ştiinţă?  „Acum,  cînd  privesc  în  urmă  la  contactele  pe  care 
le-am  avut  cu  oamenii  de  ştiinţă  de-a  lungul  anilor,  cred  că 
de  au  fost  foarte  rodnice  şi  foarte  utile",  spune  Dalai  Lama. 
j\m  cîştigat  o  mulţime  de  idei  şi  cunoştinţe,  evident.  Dar, 
mai  mult  decît  atît,  cred  că  o  mulţime  de  oameni  de  ştiinţă  au 
xvnt  pentru  prima  dată  ocazia  să  afle  perspectivele  gîndirii 
budiste." 

în  cursul  acestor  dialoguri  a  descoperit  că  ideile  budiste 
i-au  condus  adesea  pe  oamenii  de  ştiinţă  la  perspective  noi 
asupra  propriilor  lor  teorii,  mai  ales  în  ce  priveşte  înţelegerea 
nuanţelor  conştiinţei  umane,  domeniu  în  care  budismul  exce- 
lează cu  precădere.  Pentru  unii  oameni  de  ştiinţă,  acea  prima 
întîlnire  cu  ideile  budiste  a  constituit  o  ocazie  de  a-şi  revizui 
nu  doar  felul  de  a  se  raporta  la  propriile  cercetări  ştiinţifice, 
ci  şi  modul  de  alegere  a  obiectului  de  studiu.  Au  ajuns  să  vadă 
diferit  domeniul  lor  de  cercetare. 

Pentru  Dalai  Lama,  această  răspîndire  a  influenţei  gîndirii 
budiste  în  mai  multe  cercuri  ştiinţifice  reprezintă  o  răsplată 
pentru  ceea  ce,  în  istoria  budistă,  a  însemnat  o  mişcare  de  pio- 
nierat din  partea  sa.  în  aceste  dialoguri  cu  ştiinţa,  Dalai  Lama 
nu  a  fost  doar  un  elev  al  ştiinţei,  ci,  într-o  măsură  semnifica- 
tivă, şi  un  profesor  pentru  aceasta.  în  măsura  în  care  budismul 
deţine  cunoştinţe  unice  —  şi  potenţial  utile  —  asupra  condi- 
ţiei umane,  el  consideră  că  acestea  ar  trebui  împărtăşite,  pen- 
tru a  deveni  o  parte  a  unui  corp  mai  larg  de  cunoştinţe. 

Dalai  Lama  este  deosebit  de  încîntat  că  oamenii  de  ştiinţă 
au  început  să  aibă  o  noua  perspectivă  asupra  budismului.  Aşa 
cum  spune  chiar  el:  „unii  încep  să  vadă  cîtă  relevanţă  poate 
avea  budismul  pentru  ştiinţă.  Cred  că  pe  măsură  ce  trece  tim- 
pul, unii  oameni  de  ştiinţă,  prin  comparaţie  cu  ce  credeau  îna- 
inte, recunosc  acum  utilitatea  acestor  discuţii  cu  gîndirea  bu- 
distă" —  este  o  mare  diferenţă  faţă  de  atitudinea  acelui  om  de 
ştinţă  de  la  o  întîlnire  anterioară,  care  credea  că  trebuie  sa 
apere  ştiinţa  în  faţa  religiei. 

Dialogurile  organizate  de  Institutul  pentru  Minte  şi  Viaţă 
au  fost  utile  şi  într-un  alt  fel:  i-au  oferit  lui  Dalai  Lama  ceea 
ce  el  numeşte  „muniţia"  pentru  conferinţele  sale  publice  din 
întreaga  lume.  Deşi  în  timpul  orelor  de  discuţii  ştiinţifice  nu 
ia  notiţe,  reţine  cu  siguranţă  ideile  esenţiale,  pe  care  le  men- 
ţionează adesea  în  timpul  discuţiilor.  De  pildă,  a  auzit  cu  mul- 
tă vreme  în  urmă  că  dacă  nou-născuţii  sînt  ţinuţi  în  braţe  şi 
mîngîiaţi  mai  mult  timp,  au  o  dezvoltare  neurală  mai  bună  — 
şi  a  repetat  această  descoperire  ştiinţifică  de  sute  de  ori  în  pre- 
legerile publice  despre  compasiune  şi  nevoia  înnăscută  a  oa- 
menilor de  iubire  şi  grijă.  La  fel  procedează  cu  informaţiile 
care  arată  că  ostilitatea  cronică  sporeşte  riscul  deceselor  dato- 
rate bolilor. 

„De  nenumărate  ori  el  ia  fragmente  de  date  empirice  şi  de 
teorii  ştiinţifice",  spune  Alan  Wallace,  care  este  adesea  trans- 
lator la  întîlnirile  lui  Dalai  Lama  cu  oamenii  de  ştiinţă,  „şi  le 
răspîndeşte  peste  tot  în  comunităţile  monastice.  Iar  atunci 

■riaid  călătoreşte  prin  lume;  menţionează  în  mod  repetat  ceea 
ce  află  de  la  întîlniri  cum  sînt  cele  organizate  de  Institutul 
pentru  Minte  şi  Viaţă." 

în  sfîrşit,  un  element  central  în  toate  discuţiile  sale  cu  oa- 
menii de  ştiinţă  a  fost  dorinţa  sa  ca  budismul  să  fie  informat 
p  la  curent  cu  noile  dovezi  ştiinţifice.  Acolo  unde  apar  date 
care  infirmă  în  mod  clar  tezele  budiste,  vrea  să  afle  despre  ele 
—  şi  să  schimbe  lucrurile  în  consecinţă.  în  acest  fel,  tradiţia 
îpţidistă  în  ansamblu  îşi  va  păstra  credibilitatea  în  lumea  mo- 
dernă şi  va  evita  eticheta  de  „superstiţie"  pe  care  i-o  ataşează 
mii  detractori  fară  discernămînt. 

Chiar  şi  aşa,  în  decursul  deceniilor  de  dialog  cu  oamenii 
ds  ştiinţă,  între  doctrinele  fundamentale  ale  budismului  şi 
descoperirile  ştiinţei,  Dalai  Lama  a  descoperit  mai  multe 
acorduri  decît  dezacorduri. 

O  înclinaţie  naturală  pentru  ştiinţă 

în  cadrul  tuturor  acestor  întîlniri,  Dalai  Lama  a  manifestat 
o  combinaţie  unică  de  instruire  spirituală  şi  filozofică,  avînd 
mintea  unui  om  învăţat  cu  dezbaterea  şi  o  mare  deschidere 
către  dialog.  Trecînd  în  revistă  propria  sa  educaţie,  Dalai 
Lama  menţionează  anumite  principii  generale  budiste  care  îl 
mdrumă  în  aceste  întîlniri  cu  ştiinţa.  De  pildă,  budismul  are 
propriile  sale  explicaţii  detaliate  cu  privire  la  natura  minţii  şi 
Ia  relaţiile  dintre  minte  şi  corp.  Apoi,  potrivit  concepţiei  bu- 
diste, experimentul  şi  căutarea  individuală  sînt  mult  mai  im- 
portante decît  încrederea  oarbă  în  cuvintele  lui  Buddha  —  şi 
în  acest  spirit,  Dalai  Lama  consideră  că  este  benefic  să  urmă- 
rească rezultatele  ştiinţei. 

Deşi  cei  nefamiliarizaţi  cu  budismul  pot  să  creadă  că  aces- 
ta nu  este  altceva  decît  o  viziune  nonviolentă  unidirecţională, 
eî  oferă,  de  fapt,  o  mare  varietate  de  învăţături.  Aşa  cum  şti- 
inţa modernă  reprezintă  o  colecţie  variată  de  şcoli  de  gîndire, 
budismul  oferă  şi  el  nenumărate  perspective  asupra  condiţiei 

umane.  în  acest  dialog  cu  ştiinţa,  Dalai  Lama  aduce  în  discu- 
ţie nu  doar  idei  dintr-o  arie  largă  de  texte  din  Vajrayana,  şcoa- 
la cea  mai  răspîndită  în  Tibet,  ci  din  diverse  alte  surse,  care 
aparţin  multor  alte  ramuri  şi  şcoli  de  gîndire  budiste. 

Apoi  este  importantă  pregătirea  sa  în  arta  dezbaterii.  Ade- 
sea, ascultînd  prezentările  oamenilor  de  ştiinţă,  în  cursul  că- 
rora aceştia  stabilesc  corelaţii  între  fenomene  pentru  a  scoate 
în  evidenţă  o  anumită  corespondenţă,  mintea  sa  abilă  în  argu- 
mentare face  evaluări  ce  dovedesc  simţ  critic.  Aşa  cum  s-a  în- 
tâmplat de  nenumărate  ori  în  timpul  discuţiilor  noastre,  Dalai 
Lama  obişnuieşte  să  sublinieze  că  trăsăturile  aflate  în  discu- 
ţie pot  fi  abordate  din  mai  multe  perspective  diferite.  O  core- 
laţie sau  o  corespondenţă  nu  este  invariabilă  —  ea  poate  avea 
loc  în  anumite  cazuri,  iar  în  altele  nu.  Şi  apoi  formulează  con- 
traexemple  şi  întrebări  provocatoare.  Toate  acestea  combinate 
cu  experienţa  sa  în  ceea  ce  specialistul  în  budism  Robert 
Thurman  a  numit  „ştiinţe  lăuntrice"  fac  din  el  un  colaborator 
preţios  pentru  cei  care  sînt  interesaţi  de  cercetările  asupra 
minţii. 

înclinaţia  naturală  a  lui  Dalai  Lama  pentru  metoda  ştiinţi- 
fică iese  în  evidenţă  foarte  clar  atunci  cînd  se  angajează  în 
discuţii  cu  oamenii  de  ştiinţă  pe  tema  cercetărilor  lor.  L-am 
urmărit  de  multe  ori  ascultînd  cu  mare  atenţie  în  vreme  ce  un 
savant  dintr-un  domeniu  sau  altul  descria  o  direcţie  de  cerce- 
tare. Sfinţia  Sa  formulează  apoi  o  serie  de  întrebări  metodo- 
logice, sugestii  şi  dificultăţi  foarte  precise,  la  care  cercetăto- 
rul respectiv  răspunde:  „De  fapt,  Sfinţia  Voastră,  acesta  este 
tocmai  experimentul  pe  care  vrem  să-1  facem  în  continuare." 

Atitudinea  personală  potrivită  a  fost  elementul-cheie  al 
acestor  întîlniri.  Oricît  de  celebri  sau  de  reputaţi  ar  fi  fost  unii 
oameni  de  ştiinţă,  cei  dogmatici,  aroganţi  sau  infatuaţi  s-au 
exclus  singuri  încă  din  start.  Cei  care  au  stat  alături  de  Dalai 
Lama  în  decursul  acestei  întâlniri  de  cinci  zile  trebuiau  sa 
manifeste  o  atitudine  asemănătoare  cu  aceea  din  timpul  dez- 

baterilor  energice  din  mănăstiri,  în  care,  în  urma  schimbului 
âe  argumente  şi  contraargumente,  apar  noi  idei. 

..Este  ca  şi  cum  te-ai  alătura  unei  dezbateri  din  curte",  spu- 
ne Thupten  Jinpa,  unul  dintre  principalii  interpreţi  în  timpul 
acestor  dialoguri.  „Cînd  participi  la  o  întîlnire  în  care  toţi  sînt 
complet  deschişi,  receptivi  si.  dornici  să  gîndească  cu  voce 
îare  şi  să  se  joace  cu  ideile,  merge  bine." 

în  acest  sens,  întîlnirea  noastră  —  a  opta  conferinţă  orga- 
Eizată  de  Institutul  pentru  Minte  şi  Viaţă,  „Emoţiile  distructi- 
ve" —  a  mers  neaşteptat  de  bine.  Această  întîlnire,  mai  mult 
decît  oricare  alta,  a  adus  rezultate  ştiinţifice  prin  colaborarea 
care  a  condus  la  studiile  de  la  Madison.  însă  aceste  studii  nu 
reprezintă  decît  unul  dintre  multele  beneficii  ale  întîlnirii 
isoastre.  Şi  toate  acestea  au  fost  rezultatul  firesc  al  unui 
schimb  deschis  de  idei  şi  descoperiri.  în  cele  ce  urmează  se 
deschide  o  fereastră  asupra  acestui  dialog,  o  cercetare  ştiinţi- 
fică de  cel  mai  înalt  nivel. 

Obosiţi  după  zborul  lung,  ne-am  strecurat  în  Imperial  Ho- 
tel,  un  vestigiu  elegant  de  pe  vremea  Raj-ului  britanic,  la  cî- 
teva  străzi  de  Connaught  Circle,  un  fel  de  Times  Square  din 
New  Deliii.  Sîntem  veniţi  din  mai  multe  ţări  —  Statele  Uni- 
te, Franţa,  Tailanda,  Canada,  Nepal.  în  total,  sîntem  zece:  doi 
neurologi,  trei  psihologi,  doi  călugări  budişti  (unul  tibetan  şi 
unul  Theravadan),  un  filozof  al  minţii  şi  doi  traducători  tibe- 
tani,  experţi  în  filozofie  şi  ştiinţe. 

Subiectul  discuţiilor  noastre  de  o  săptămînă  cu  Dalai 
Lama  urmau  să-1  reprezinte  emoţiile  distructive.  însă  pe  lîn- 
gă  oboseală,  cel  mai  puternic  resimţeam  un  sentiment  de  ne- 
răbdare şi  de  euforie  tăcută  în  aşteptarea  zilelor  care  urmau. 

Aceasta  urma  sa  fie  a  doua  mea  experienţă  ca  moderator 
la  o  săptămînă  de  discuţii  între  Dalai  Lama  şi  un  grup  de  oa- 
meni de  ştiinţă;  condusesem  o  rundă  anterioară  de  discuţii  or- 
ganizate de  Institutul  pentru  Minte  şi  Viaţă  pe  tema  emoţiilor 
şi  sănătăţii  în  1990.  Cel  mai  experimentat  dintre  noi  era  Fran- 
cisco Varela,  cercetător  în  neurologie  cognitivă  la  un  institut 
din  Paris,  care  nu  numai  că  fusese  cofondatorul  acestor  dialo- 
guri, dar  participase  şi  la  trei  dintre  ele  şi  era  prieten  apropiat 
al  lui  Dalai  Lama.  Sănătatea  lui  Francisco  era  o  preocupare 


90 


EMOŢIILE  DISTRUCTIVE 


pentru  mulţi  dintre  noi,  ca  prieteni.  în  ultimii  ani  se  luptase  cu 
un  cancer  la  ficat,  iar  cu  cîteva  luni  înainte  făcuse  un  trans- 
plant de  ficat.  Ştiam  că  starea  sănătăţii  lui  era  fragilă,  deşi 
avea  o  stare  de  spirit  foarte  tonică. 

Un  alt  vechi  participant  era  Richard  Davidson,  şeful  labora- 
torului de  neurologia  afectelor  de  la  Universitatea  Wisconsin; 
el  moderase  ultima  întîlnire  organizată  de  Institut  cu  doi  ani 
în  urmă,  pe  tema  altruismului  şi  a  compasiunii.  Apoi  erau  cei 
doi  translatori.  Thupten  Jinpa,  un  fost  călugăr,  acum  şeful 
unui  proiect  de  traducere  a  textelor  tibetane  clasice,  este  prin- 
cipalul interpret  de  limbă  engleză  al  lui  Dalai  Lama  în  timpul 
călătoriilor  sale  prin  lume.  Alan  Wallace,  de  asemenea  fost 
călugăr  tibetan,  era  pe  atunci  profesor  la  Universitatea  Cali- 
fornia din  Santa  Barbara;  educaţia  sa  ştiinţifică  şi  faptul  că 
vorbea  fluent  în  tibetana  îl  făceau  interpretul  ideal  la  aceste 
întîlniri,  aşa  cum  mai  fusese  de  multe  ori.  Mai  era  şi  Matthieu 
Ricard,  un  parizian  devenit  călugăr  budist,  ce  trăia  acum  în- 
tr-o mănăstire  din  Nepal  şi  era  interpretul  lui  Dalai  Lama  pen- 
tru ţările  vorbitoare  de  limbă  franceză. 

Apoi  mai  erau  nou- veniţii,  care  urmau  să-1  întîlnească  pe 
Dalai  Lama  pentru  prima  dată:  Owen  Flanagan,  filozof  al 
minţii  de  la  Universitatea  Duke;  Jeanne  Tsai,  psiholog  specia- 
list în  influenţele  culturale  asupra  emoţiilor,  pe  atunci  la  Uni- 
versitatea Minnesota;  mentorul  său,  Paul  Ekman,  specialist 
de  talie  mondială  în  psihologia  emoţiilor  de  la  Universitatea 
California  din  San  Francisco;  şi  Mark  Greenberg,  pionier  în 
programe  şcolare  de  educaţie  emoţională  şi  socială,  de  la 
Universitatea  de  Stat  Pennsylvania.  în  sfîrşit,  mai  era  Venera- 
bilul Somchai  Kusalacitto,  un  călugăr  budist  din  Tailanda, 
care  fusese  invitat  la  solicitarea  specială  a  lui  Dalai  Lama. 

în  calitate  de  moderator  şi  coorganizator,  împreună  cu 
Alan  Wallace,  am  răspuns  de  selectarea  şi  invitarea  partici- 
panţilor. Ca  şi  în  cazul  organizării  unei  mari  petreceri,  secre- 
tul constă  în  a  echilibra  amestecul  de  prieteni  vechi  şi  cunoş- 
tinţe noi;  trebuia  de  asemenea  sa  ne  asigurăm  că  vor  fi 


Perspectiva  occidentală 


acoperite  toate  domeniile  ştiinţifice,  necesare  pentru  un  dia- 
log viu.  Cu  cîteva  luni  înainte  ne  reuniserăm  pentru  o  întîlni- 
ae  preliminară  de  două  zile  la  Harvard,  însă  acum  ne  aflam  cu 
uţii  împreună  pentru  o  săptămînă  în  care  puteam  lega  noi  prie- 
tenii. 

în  dimineaţa  următoare,  ne  aflam  într-un  autobuz,  începîn- 
iu-ne  pelerinajul  către  Dharamsala,  oraşul  himalayan  în  care 
trăieşte  Dalai  Lama.  Traseul  către  aeroportul  din  Delhi  fuse- 
se amenajat  pentru  sosirea  preşedintelui  Clinton,  care  a  vizi- 
tei India  în  timpul  săptămînii  noastre  de  discuţii  cu  Dalai 
Lama.  Cu  această  ocazie,  New  Delhi  căpătase  un  aspect  de 
^sat  Potemkin"*:  arterele  principale  erau  împodobite  cu  stea- 
guri colorate  de  satin,  grămezi  de  pămînt  roşu  proaspăt  gata 
si  fie  împrăştiate  pe  străzi.  Adăposturile  din  tablă  şi  carton 
ssu  corturile  pentru  săraci  ce  împînzeau  spaţiile  deschise  ale 
oaşului  fuseseră  mascate  cu  pînze  colorate  decorative. 

în  acea  primăvară,  India  a  fost  mai  blîndă  decît  de  obicei 
ia  ce  priveşte  atacurile  asupra  simţurilor.  Căldura  era  încă  to- 
lerabilă în  Delhi,  chiar  plăcută  dimineaţa  devreme.  însă  în 
tenpul  decolării  avionului  nostru  către  Jammu,  oraşul  cenu- 
pu-maroniu  de  dedesubt  era  acoperit  de  o  pătură  de  smog. 

Pe  cînd  ieşeam  din  aeroportul  din  Jammu,  îndreptîndu-ne 
spre  spaţiile  de  parcare,  unde  am  urcat  într-un  alt  autobuz, 
mb  copacii  prăfuiţi  stăteau  tolăniţi  soldaţi  în  uniforme  de  ca- 
muflaj, începuse  sa  se  încălzească.  în  pofida  traficului  înfîo- 
litor,  contururile  rurale  şi  ritmul  drumului  ne-au  captivat.  în- 
tr-un tîrziu,  munţii  au  început  să  se  profileze  în  depărtare  — 
prima  noastră  panoramă  clară  asupra  vîrfurilor  Himalayei, 
acoperite  de  zăpadă.  Dealurile  de  la  poalele  Himalayei  se  ri- 
dică brusc  din  cîmpiile  de  dedesubt,  facînd  vizibilă  denivela- 
rea produsă  de  coliziunea  dintre  subcontinentuî  indian  şi 


*  După  numele  lui  Grigori  Aleksandrovici  Potemkin,  care  aranja 
sate  false  pentru  vizitele  făcute  de  Ecaterina  cea  Mare  în  Ucraina  şi 
Crimeea.  (N.  reâ.) 

masa  continentală  asiatică.  Cîmpurile  au  devenit  mai  verzi  şi 
mai  puţin  prăfuite,  rîurile,  mai  largi  şi  mai  repezi.  Aerul  s-a 
răcit  şi,  aproape  imperceptibil  la  început,  am  început  să  ur- 
căm. Terenul  a  devenit  deluros,  cu  petice  de  pămînt  ondulate 
şi  case  ascunse  printre  valurile  terenului.  Drumul  a  început  să 
şerpuiască  şi  am  pornit  într-o  ascensiune  serioasă. 

La  căderea  întunericului,  mai  aveam  încă  o  oră  de  mers 
pînă  la  Dharamsala  şi  mergeam  deja  de  şapte  ore.  în  faţa  per- 
spectivei continuării  drumului  pe  întuneric  pe  acest  traseu  de 
munte,  s-a  format  brusc  o  camaraderie  crispată.  „în  cîteva  mi- 
nute o  să  începem  să  cîntăm",  a  comentat  cineva,  însă  în  loc 
să  cîntăm,  am  început  să  ne  împărtăşim  poveşti  de  groază  din 
alte  călătorii  cu  maşina.  Matthieu  a  cîştigat  de  departe  con- 
cursul, cu  povestirea  sa  despre  o  călătorie  de  trei  zile  şi  trei 
nopţi  de  la  Kathmandu  la  Deliii  cu  un  şofer  epuizat. 

în  cele  din  urmă,  am  ajuns  la  McLeod  Ganj,  micul  orăşel 
din  districtul  Dharamsala,  în  care  trăieşte  Dalai  Lama.  Aşeza- 
rea fusese  ridicată  pe  un  deal  unde  guvernul  colonial  britanic 
(de  unde  şi  numele  de  „McLeod")  se  putea  retrage  peste  vară 
pentru  a  scăpa  de  căldura  teribilă,  epuizantă  din  cîmpiile  de 
dedesubt.  McLeod  Ganj  este  agăţat  pe  o  margine  abruptă, 
avînd  în  spate  vîrfurile  înzăpezite  şi  în  faţă  cîmpiile  largi,  veş- 
nic înceţoşate  ale  Indiei.  Chiar  şi  în  timpul  nopţii,  străzile  sînt 
înţesate  de  oameni  care  îşi  croiesc  drum  către  micile  magazi- 
ne şi  restaurante,  aliniate  pe  singura  arteră  principală.  Tibeta- 
nii  mai  bătrîni,  îmbrăcaţi  în  acele  chubas  tradiţionale,  mane- 
vrează cu  dexteritate  mărgelele  de  rugăciune  şi  mormăie 
mantre;  tibetanii  mai  tineri,  în  haine  occidentale  manevrează 
serviete  şi  telefoane  mobile. 

Ultima  glumă  a  fost  sosirea  noastră  ratată:  autobuzul  s-a 
împotmolit  complet  pe  o  străduţă  îngustă,  era  prins  între  ta- 
xiuri parcate  de-o  parte  şi  de  alta  şi  incapabil  să  înainteze  sau 
sa  întoarcă.  Negocierile  zgomotoase  între  şofer  şi  vocile  care 
se  auzeau  din  întuneric  au  continuat  încă  20  de  minute,  pînă 
să  ne  dam  seama  că  ne  aflam  la  două  minute  de  mers  pe  jos 


Perspectiva  occidentală 


destinaţia  noastră  finală,  Chonor  House,  o  casă  de  oaspeţi 
plăcută,  administrată  de  guvernul  tibetan  în  exil,  unde  urma 
să  petrecem  săptămîna.  Am  descărcat  şi  ne-am  împărţit  baga- 
jele pe  străduţa  întunecoasă  şi  noroioasă,  apoi  ne-am  parcurs 
;   pe  jos  ultimii  paşi,  cu  gîndul  la  ziua  de  odihnă  care  ne  aştep- 
■   ti  pînă  luni,  cînd  începea  întrunirea  noastră. 

Dharamsala  este  un  fel  de  Lhasa  în  miniatură;  aici  şi-a  sta- 
;  feffit  guvernul  tibetan  cartierul  general  în  exil.  La  marginea 
:  oraşului,  în  vîrful  unui  mic  deal,  locuieşte  Dalai  Lama,  într-o 
<■:  iecintă  păzită  de  soldaţi  ai  armatei  indiene.  Nimeni  nu  intră  în 
;  clădire  fără  să  fie  verificat.  Pe  cei  cîţiva  acri  ai  clădirii  se  află 
\:  Mrourile  lui  Dalai  Lama,  locuinţa  sa  propriu-zisa,  foarte  sim- 
;  şiă  (pe  care  o  împarte  cu  pisica  favorită)  şi  grădina.  în  apro- 
;  piere  se  află  birourile  guvernamentale,  plasate  în  clădiri  scun- 
!  de.  un  templu  budist  şi  o  mare  sală  de  conferinţe,  unde  urmau 
1  $ă  se  desfăşoare  şi  discuţiile  noastre. 

începe  întrunirea 

Luni  dimineaţă  un  sentiment  de  anticipare  nervoasă  plutea 
\  m  holul  larg  în  care  aşteptam  sosirea  lui  Dalai  Lama.  Cîteva 
lieduri  de  scaune  pentru  asistenţă  încercuiau  spaţiul  în  care 
\  Minau  sa  aibă  loc  discuţiile  noastre,  O  masă  mare  de  cafea 
umplea  mijlocul  unui  spaţiu  oval,  format  de  două  canapele 
lungi,  pe  care  urmau  să  stea  participanţii,  cu  fotolii  care  închi- 
deau cercul  la  fiecare  capăt.  O  echipă  de  filmare  manevra  ca- 
mere de  luat  vederi  plasate  strategic,  urmînd  să  înregistreze 
discuţia  noastră  pentru  arhivă.  Un  curcubeu  de  thangkas  — 
picturi  tibet  ane  pe  suluri  de  hîrtie  —  încercuia  camera,  împre- 
ună cu  şiruri  de  plante  ornamentale  şi  două  vase  mari,  pline 
cu  trandafiri  înfloriţi. 

Unul  dintre  călugării  asistenţi  ai  lui  Dalai  Lama  mişuna 
prin  încăpere,  punînd  la  punct  ultimele  detalii.  Salonul,  folo- 
sit în  alte  ocazii  pentru  ritualuri  şi  prelegeri,  avea  înălţată  în 
iată  o  mică  scenă,  împodobită  cu  un  sul  pictat  mare,  care  îl  în- 

făţişa  pe  Buddha  Sakyamuni  aşezat  chiar  în  spatele  unui  jilţ 
înalt,  colorat,  unde  stătea  de  obicei  Dalai  Lama  în  timp  ce 
conducea  un  ritual.  însă  astăzi  urma  să  stea  aşezat  într-un  fo- 
toliu la  unul  dintre  capetele  amplasamentului  nostru  confor- 
tabil, simplu  de  discuţii. 

Un  murmur  a  traversat  camera,  aşa  cum  urma  să  se  întîm- 
ple  în  fiecare  zi  cînd  intra  Dalai  Lama  în  salon.  Toţi  am  stat 
nemişcaţi  în  timp  ce  el  s-a  apropiat  cu  pas  iute  şi  sigur  de  im- 
punătoarea thangka  înfaţişîndu-1  pe  Sakyamuni  şi  a  făcut  trei 
plecăciuni,  lipindu-şi  capul  de  podea  şi  facînd  o  pauza  pentru 
a  rosti  în  tăcere  o  rugăciune.  Apoi  a  coborît  de  pe  mica  scenă 
spre  locul  în  care  urmau  să  aibă  loc  convorbirile  noastre. 

Adam  Engle,  preşedintele  Institutului  pentru  Minte  şi  Via- 
ţă, 1-a  însoţit  pe  Dalai  Lama  în  încăpere;  Adam  ţinea  o  eşarfă 
albă  lungă,  tradiţionala  khata  tibetană,  pe  care  i-a  oferit-o  lui 
Dalai  Lama  în  semn  de  bun  venit  şi  care,  aşa  cum  se  obiş- 
nuieşte, i-a  fost  înapoiată  imediat.  Apoi  a  coborît  scările  cu 
Dalai  Lama  pînă  lînga  mine,  urmînd  ca  eu  să-i  prezint  apoi 
acestuia  pe  fiecare  dintre  participanţi. 

A  dat  mîiia  cu  toţi  occidentalii,  dar  cînd  a  ajuns  la  Venera- 
bilul Kusalacitto,  amîndoi  s-au  aplecat,  cu  palmele  împreuna- 
te, aducîndu-şi  salutul  tradiţional  al  călugărilor;  Dalai  Lama 
i-a  luat  mîinile  lui  Kusalacitto  într-ale  sale  în  timp  ce  se  încli- 
nau, capetele  lor  rase  aproape  că  s-au  atins  şi  apoi  au  schim- 
bat cîteva  cuvinte.  L-a  întîmpinat  pe  Francisco  Varela  cu  o 
îmbrăţişare,  apoi  şi-a  lipit  fruntea  de  fruntea  acestuia  şi,  cu  un 
zîmbet  larg,  l-a  atins  pe  obraz  cu  afecţiune.  Văzîndu-i  pe  lama 
care  urmau  să-1  asiste  în  timpul  săptămînii  de  discuţii,  a  făcut 
din  nou  o  pauză  şi  a  rostit  cîteva  cuvinte  de  salut  în  tibetană. 
Apoi,  aşa  cum  face  adesea  cînd  intră  într-o  încăpere,  s-a  uitat 
în  jur,  căutînd  feţe  cunoscute  şi  facînd  cu  mîna  prietenilor 
vechi,  aflaţi  de  faţă. 

în  vreme  ce  Dalai  Lama  se  aşeza,  toţi  luaseră  loc  pentru  a 
începe  ziua  de  discuţii.  Dalai  Lama  stătea  într-un  fotoliu 
mare,  la  stînga  lui  aflîndu-se  Alan  Wallace  şi  Thupten  Jinpa, 

care  urmau  să  fie  interpreţii  săi  cu  această  ocazie.  Şi-a  scos 
imediat  pantofii  pentru  a-şi  încrucişa  picioarele.  La  dreapta 
kri  se  afla  un  alt  fotoliu  mare  în  care  urmau  să  stea,  pe  rînd, 
TOrbitorii;  în  prima  dimineaţă,  în  calitate  de  coorganizator  al 
Mlnirii,  în  acel  fotoliu  m-am  aşezat  eu,  pentru  a  deschide 
discuţiile. 

Un  subiect  captivant 

Deşi  însorita,  ziua  aceea  a  adus  o  răcoare  neobişnuită  pen- 
tru sfîrşitul  lui  martie  la  Dharamsala.  Deşi  n-a  spus  nimic 
pînă  a  doua  zi,  în  prima  zi  Dalai  Lama  avea  puţina  febră.  Sin- 
gurul semn  de  răceală  a  fost  un  tuşit  scurt. 

După  ce  Dalai  Lama  s-a  aşezat  în  fotoliul  său,  am  deschis 
discuţia.  „Sfinţia  Voastră,  sînt  foarte  fericit  să  vă  pot  ura  bun 
«nit  la  cea  de-a  opta  conferinţă  a  Institutului  pentru  Minte  şi 
Viaţa.  Aşa  cum  aţi  solicitat,  tema  acesteia  o  constituie  emoţi- 
ile distructive. 

Acesta  este  un  subiect  captivant,  întotdeauna  relevant", 
mn  continuat  eu.  „Cînd  plecam  din  Statele  Unite  pentru  a  veni 
aici,  pe  prima  pagină  a  unei  reviste  importante  era  o  ştire  de- 
spre un  băieţel  de  6  ani  care  şi-a  împuşcat  mortal  un  coleg  de 
ciasă.  Cînd  am  ajuns  în  New  Delhi,  am  văzut  pe  prima  pagi- 
nă în  Times  of  India  o  poveste  similară:  doi  veri  se  certaseră 
pentru  o  bucată  de  pămînt  şi  unul  dintre  ei  1-a  împuşcat  pe  ce- 
lălalt Nu  exista  nici  o  îndoială  că  emoţiile  distructive  sînt  o 
cauză  majoră  a  suferinţei  care  ne  afectează  pe  toţi,  nu  doar  la 
acest  nivel  primar,  ci  în  moduri  mult  mai  subtile.  Scopul  nos- 
tru pentru  această  săptămînă  este  de  a  explora  natura  acestor 
emoţii,  motivele  pentru  care  devin  distructive  şi  ce  am  putea 
face  în  această  privinţă. 

Avem  trei  obiective.  Unul  este  informarea.  Intr-un  anumit 
sens,  aceste  conferinţe  au  început  de  fapt  sub  forma  unei  pre- 
zentări pentru  dumneavoastră,  datorită  interesului  pe  care  îl 
arătaţi  pentru  ştiinţă.  Am  pus  la  punct  un  adevărat  banchet  şti- 


96 


EMOŢIILE  DISTRUCTIVE 


inţific,  pe  care  vi-1  oferim  acum  cape  un  dar.  Al  doilea  obiec- 
tiv este  acela  al  dialogului.  Noi  înţelegem  că  budismul  a  re- 
flectat mai  îndelung  şi  mai  profund  decît  Occidentul  asupra 
acestor  chestiuni  şi  are  multe  multe  lucruri  să  ne  înveţe  asu- 
pra acestora.  Al  treilea  obiectiv  este  acela  de  a  colabora:  de  a 
ne  angaja  într-o  călătorie  intelectuală  pentru  a  vedea  unde  ne 
duc  ideile  noastre.  Am  alcătuit  programul  săptămînii,  aşa  cum 
o  să  vedeţi,  astfel  încît  să  putem  găsi  căi  de  a  pune  în  acţiune 
aceste  idei." 

O  săptămînă  de  discuţii 

„Săptămîna  începe  astăzi  cu  o  abordare  filozofică.  Profe- 
sorul Owen  Flanagan  va  oferi  o, perspectivă  occidentală  asu- 
pra a  ceea  ce  înţelegem  prin  emoţii  distructive.  Matthieu  Ri- 
card  va  oferi  o  perspectivă  budistă;  după-amiază,  Venerabilul 
Kusalacitto  va  îmbogăţi  discuţia,  prezentîndu-ne  perspectiva 
budismului  Theravada  şi  Alan  Wallace  va  fi  moderator.  Mîi- 
ne,  Paul  Ekman  va  vorbi  despre  natura  emoţiilor  dintr-o  per- 
spectivă ştiinţifică  şi  va  explica  mai  în  amănunt  ce  înţelege 
ştiinţa  occidentală  prin  emoţii,  în  particular,  prin  emoţiile  dis- 
tructive şi  în  ce  măsură  reacţiile  emoţionale  ale  oamenilor  pot 
fi  modificate. 

Poimîine,  Richard  Davidson  va  vorbi  despre  sediul  cere- 
bral al  emoţiilor  distructive,  în  special",  am  subliniat  eu,  fo- 
losind un  termen  din  budism,  „cele  Trei  Otrăvuri:  agresivita- 
tea, dorinţa  şi  iluzia.  Va  vorbi  şi  despre  o  temă  foarte 
importantă,  pe  care  o  numim  plasticitatea  neurală,  adică  în  ce 
măsură  reacţiile  creierului  pot  fi  modificate  de  experienţă. 

Această  temă  va  fi  reluată  în  cea  de-a  patra  zi  de  profeso- 
rul Jeanne  Tsai,  care  va  arăta  cum  fiecare  cultură  modelează 
în  mod  diferit  felul  în  care  oamenii  experimentează  şi  îşi  ex- 
primă emoţiile.  Tot  în  aceeaşi  zi,  Mark  Greenberg  va  detalia 
modul  în  care  experienţele  din  copilărie  modelează  reacţiile 
individuale  şi  de  asemenea  ne  va  informa  asupra  noilor  pro- 

jpname  educţionale  care  îi  învaţă  pe  copii  să  aibă  reacţii  emo- 
fpmale  pozitive  încă  din  primii  ani  de  şcoală. 

In  sfîrşit,  în  ultima  zi,  Richard  Davidson  va  lua  din  nou 
covintul  pentru  a  ne  relata  pe  scurt  cîteva  noi  descoperiri  de- 
spre creier  şi  efectele  benefice  ale  contemplaţiei.  Francisco 
l&rela  va  susţine  principala  expunere  din  ultima  zi  despre 
metodele  inovatoare  de  combinare  a  cunoaşterii  practice  a 
ţ  tedismului  cu  metodologiile  ştiinţifice  occidentale  pentru  a 
csplora  conştiinţa  şi  emoţiile  şi  vom  încerca  împreună  cu 
ifeeiniile  voastre  să  transformăm  toate  aceste  informaţii  în- 
Ihei  plan  ştiinţific  de  acţiune." 

Mi-am  încheiat  introducerea  în  tradiţia  tibetană,  cu  un 
|;  gfcd  virtuos  pentru  bunăstarea  semenilor:  „Evident,  speranţa 
:j  noastră  este  că  toate  acestea  vor  fi  în  beneficiul  nu  doar  al  ce- 
;|:  far  de  aici,  ci  al  oamenilor  din  întreaga  lume." 
li'  Apoi  i-am  dat  cuvîntul  —  şi  locul  de  lîngă  Dalai  Lama  — 
ţ  M  Alan  Wallace,  care  juca  cu  această  ocazie  două  roluri:  de 
!  «ordonator  filozofic  şi  de  interpret. 

Un  interpret  neobişnuit:  călugărul  pe  BMW 

Cum  a  devenit  Alan  Wallace,  fiul  unui  teolog  protestant, 
călugăr  budist  tibetan  —  avînd  o  pregătire  excelentă  pentru  a 
I  fi  traducătorul  pe  care  se  bazează  Sfinţia  Sa  atunci  cînd  se  an- 
|  gajează  în  discuţii  cu  oamenii  de  ştiinţă? 
|  Deşi  Alan  provine  din  Pasadena,  copilăria  sa  a  fost  cu  to- 
|"  ml  diferită  de  o  copilărie  obişnuită  în  sudul  Californiei.  Tatăl 
t  săsx,  David  H.  Wallace,  este  un  specialist  în  greaca  biblică  şi 
■  îi  teologia  Noului  Testament,  iar  în  copilărie  Alan  1-a  însoţit 
:  m  călătoriile  sale  în  Edinburgh,  Izrael  şi  Elveţia,  unde  tatăl 
l  sin  studia  cu  unii  dintre  cei  mai  mari  teologi  protestanţi  ai 
-roemii.  In  pofida  moştenirii  sale  protestante  —  pe  lîngă  tatăl 
I :  siu.  misionari  creştini  şi  profesori  de  religie  împînzesc  ambe- 
!  le  laturi  ale  arborelui  genealogic  al  familiei  —  Alan  a  fost 
;  jstras  de  timpuriu  către  ştiinţă  şi  şi-a  propus  să  urmeze  aceas- 


98 


EMOŢIILE  DISTRUCTIVE 


tă  carieră.  A  început  la  Universitatea  California  din  San  Die- 
go,  studiind  ştiinţa  mediului,  iar  vara  lui  1970  1-a  găsit  pe 
Alan  hoinărind  prin  Europa  pînă  la  începerea  primului  său  an 
de  studii  la  o  universitate  germană. 

La  un  cămin  studenţesc  dintr-un  mic  orăşel  din  Alpii  elve- 
ţieni, Alan  a  dat  peste  traducerea  realizată  de  Walter  Yeeling 
Evans-Wenz  şi  intitulată  The  Tibetan  Book  of  the  Great 
Liberation  {Cartea  tibetană  amarii  eliberări),  unul  dintre  pu- 
ţinele texte  tibetane  disponibile  în  limba  engleză  la  acea  vre- 
me (pe  lîngă  Cartea  tibetană  a  morţilor).  Era  prima  întîlnire  a 
lui  Alan  cu  budismul  tibetan,  cu  excepţia  unei  prezentări  su- 
perficiale a  budismului  de  la  un  curs  de  civilizaţie  indiană  pe 
care  îl  urmase.  Deşi  aceste  prime  informaţii  nu-i  erau  prea  fami- 
liare lui  Alan,  traducerea  lui  Evans-Wentz  i-a  trezit  interesul 

Odată  ajuns  la  Universitatea  din  Gottingen,  a  descoperit, 
spre  marea  sa  încîntare,  că  la  o  facultate  din  cadrul  universi- 
tăţii era  un  lama  tibetan  —  un  lucru  foarte  neobişnuit  la  acea 
vreme.  A  renunţat  la  toate  cursurile,  cu  excepţia  celui  de  tibe- 
tană. în  vara  următoare,  în  timp  ce  studia  la  o  mănăstire  bu- 
distă tibetană  din  Elveţia,  a  dat  peste  un  anunţ  al  Bibliotecii 
pentru  Arhive  şi  Scrieri  Tibetane  din  Dharamsala,  care  spu- 
nea ca  vor  organiza  cursuri  de  budism  tibetan  pentru  occiden- 
tali—  şi  că  va  preda  Dalai  Lama.  Alan  a  vîndut  practic  tot  ce 
avea  şi  şi-a  cumpărat  un  bilet  doar  dus  pentru  India. 

în  octombrie  1971,  Alan  a  sosit  la  McLeod  Ganj  şi  s-a  în- 
scris imediat  la  cursul  de  budism  tibetan  de  un  an,  care  era 
susţinut  pentru  un  grup  de  opt  occidentali  —  cursul  despre 
care  se  vorbea  în  ştirea  pe  care  o  găsise.  Din  cei  opt,  şapte  lo- 
cuiau deja  în  Dharamsala.  Aşa  cum  s-a  dovedit  ulterior,  Alan 
era  singura  persoană  din  afara  Dharamsalei  care  răspunsese  la 
anunţul  ce  promova  cursul. 

După  un  an  de  studiu,  Alan  intra  în  primul  an  la  Institutul 
de  Dialectică  Budistă  —  împreună  cu  încă  aproximativ  30  de 
călugări  tibetani  —  care  tocmai  fusese  înfiinţat  la  Dharamsa- 
la în  1973.  Apoi  a  devenit  călugăr  novice  şi  a  stat  acolo  aproa- 
pe patru  ani. 

După  ce  şi-a  petrecut  14  luni  în  acea  mănăstire,  s-a  retras 
smp  de  zece  zile  pentru  a  exersa  meditaţia  vipashyana,  pre- 
iată  la  Dharamsala  de  un  profesor  din  Birmania,  S.N.  Goenka. 
Această  experienţă  1-a  inspirat  pe  Alan  să  pună  în  practică 
ceea  ce  îl  învăţase  teoria  —  voia  să  mediteze.  Aşa  că  s-a  mu- 
st într-o  mică  sihăstrie  de  pe  munte  şi  a  continuat  să  practice 
loeditaţia  în  anul  următor,  timp  în  care  a  făcut  primele  sale 
traduceri,  în  principal  din  texte  medicale  tibetane.  în  1979, 
cznd  Dalai  Lama  a  făcut  una  dintre  primele  sale  vizite  în  Eu- 
ropa, Alan  a  fost  solicitat  să-i  fie  interpret  —  un  rol  pe  care 
l-a  jucat  cu  intermitenţă  de  atunci  încoace. 

Un  alt  moment  de  cotitură  în  viaţa  lui  Alan  s-a  produs  în 
Î984,  cînd,  graţie  reputaţiei  sale  de  traducător,  a  fost  invitat 
Isi  un  institut  înfiinţat  de  Robert  Thurman,  pe  vremea  aceea 
profesor  la  Amherst  College.  Odată  ajuns  acolo,  Alan  s-a  ho- 
nrît  să  se  întoarcă  la  facultate  pentru  a-şi  termina  studiile  şi 
surind  a  fost  admis  la  Amherst.  Acolo,  sub  îndrumarea  lui 
Arthur  Zajonc,  profesor  de  fizică  cuantică,  Alan  a  scris  o  lu- 
crare importantă,  în  care  compara  fundamentele  mecanicii 
cuantice  cu  comentariul  lui  Dalai  Lama  asupra  capitolului  in- 
tttulat  „înţelepciunea"  din  lucrarea  clasică  a  lui  Shantideva:  A 
Guide  to  the  Bodhisattva  Way  of  Life  (O  introducere  în  stilul 
de  viaţă  al  unui  Bodhisattva).  Mai  tîrziu,  teza  a  fost  publica- 
ţi în  două  volume,  fiind  printre  primele  din  cele  peste  20  de 
iserări  ale  sale1.  Cînd  a  absolvit  (cu  summa  cum  laudae), 
arvea  36  de  ani  —  şi  era  călugăr  încă. 

Hoinărind  prin  ţară  pe  o  motocicletă  BMW,  cu  roba  de  că- 
lugăr în  coburii  motocicletei,  Alan  a  dat  peste  un  centru  de 
meditaţie  retras  din  arida  Owens  Valley,  pe  vîrful  dealurilor 
semideşertice  din  regiunea  Sierra  Nevada  din  California. 
Terminîndu-şi  studiile  la  Amherst,  Alan  a  rămas  acolo  nouă 
bni,  în  retragere  solitară.  în  acest  timp,  a  iniţiat  procedeul 
vechi  de  secole  de  reîntoarcere  formală  la  viaţa  laică  —  obiş- 
nuit în  culturile  asiatice,  în  care  mulţi  oameni  îşi  petrec  o  pe- 
rioadă din  viaţă  fiind  călugări  sau  călugăriţe  —  şi  şi-a  conti- 
nuat meditaţiile  în  singurătate. 

Tot  în  această  perioadă,  Alan  a  primit  un  mesaj  de  la  Adam 
Engle,  care  îi  cerea  să  fie  translator  la  prima  conferinţă  a  In- 
stitutului pentru  Minte  şi  Viaţă.  Alan  era  singura  persoană 
care  poseda  atît  o  educaţie  ştiinţifică  solidă,  cît  şi  o  bună  cu- 
noaştere a  limbii  tibetane  şi  a  budismului.  La  început,  Alan  a 
refuzat,  decis  să  se  dedice  meditaţiei.  Dar  Engle  a  insistat,  ob- 
ţinînd  chiar  o  scrisoare  de  la  Dalai  Lama,  prin  care  i  se  soli- 
cita prezenţa  lui  Alan.  De  atunci,  Alan  n-a  pierdut  decît  o  sin- 
gură conferinţă  a  Institutului. 

între  timp,  Alan  şi-a  continuat  studiile,  facînd  un  doctorat 
în  religie  la  Stanford,  unde  teza  sa  despre  atenţie  s-a  bazat 
foarte  mult  pe  lucrările  filozofului  şi  psihologului  american 
de  la  începutul  secolului  al  XX-lea,  William  James,  stabilind 
conexiuni  cu  filozofia  şi  practica  budistă2.  S-a  căsătorit  cu 
Vesna  Acimovic,  o  specialistă  în  studii  asiatice,  şi  a  început 
să  predea  la  Universitatea  California  din  Santa  Barbara,  unde 
a  înfiinţat  un  program  dedicat  culturii,  religiei  şi  limbii  tibe- 
tane, care  în  cele  din  urmă  a  dus  la  înfiinţarea  unei  catedre, 
numită  acum  Catedra  de  Budism  Tibetan  şi  Studii  Culturale 
„Cel  De-al  Paisprezecelea  Dalai  Lama",  După  ce  a  predat  la 
Universitatea  California  din  Santa  Barbara  timp  de  patru  ani, 
s-a  întors  în  deşertul  californian  pentru  şase  luni  de  meditaţie 
în  singurătate.  Alan  a  continuat  să  scrie  pînă  în  ziua  de  astăzi 
despre  potenţialul  colaborării  dintre  ştiinţa  modernă  şi  bu- 
dism —  o  temă  centrală  în  propria  sa  viaţă  —  şi  speră  acum 
să  întemeieze  un  institut  în  care  să  desfăşoare  cercetări  experi- 
mentale şi  teoretice  asupra  pregătirii  în  tehnica  contemplaţiei. 

Un  început  filozofic 

„Bună  dimineaţa",  a  spus  Alan.  „Astăzi  vom  începe  aşa 
cum  am  început  fiecare  dintre  conferinţele  Institutului  pentru 
Minte  şi  Viaţă,  încă  din  1987.  Deşi  tema  centrală  a  acestor 
conferinţe  este  un  dialog  între  budism  şi  ştiinţă,  ne-am  gîndit 

ie  Ia  început  că  ar  fi  foarte  important  să  invităm  şi  un  filozof 
ik  fiecare  întîlnire:  cineva  care  să  ridice  probleme  pe  care  şti- 
|  isţa  propriu-zisă  poate  că  nu  le  formulează  în  mod  explicit. 
Există  mai  multe  motive  pentru  aceasta.  Ştiinţa  nu  este  o 
disciplină  autonomă  nici  chiar  în  civilizaţia  occidentală,  deşi 
|  «azi  apare  de  sine  stătătoare,  ca  şi  cum  ar  fi  independentă  de 
ilozofie  şi  religie.  în  realitate  însă,  orice  cercetare  critică  a  is- 
toriei şi  dezvoltării  ştiinţei  demonstrează  că  acest  lucru  nu 
este  deloc  adevărat.  Ştiinţa  a  apărut  în  sinul  civilizaţiei  noas- 
tre şi  are  rădăcini  adînci  în  filozofia  occidentală,  acestea  mer- 
gmd  pînă  la  Platon,  Aristotel  şi  chiar  mai  departe.  Ştiinţa  are 
odăcini  şi  în  tradiţiile  noastre  teologice,  iudaismul  şi  creşti- 
i  ţarismul,  Aşa  a  fost  mereu,  deşi  mai  puţin  explicit  în  secolul  al 
JEX-lea.  Acesta  este  un  motiv  pentru  a  aduce  în  discuţie  filo- 
zofia în  mod  explicit. 

Mai  există  însă  şi  un  alt  motiv  care  devine  limpede  pentru 
«cine  încearcă  să  înţeleagă  relaţia  dintre  teoria  ştiinţifică, 
cercetarea  ştiinţifică  şi  realitatea  ca  atare.  Cînd  noi,  cei  din 
Occident,  intrăm  prima  dată  în  dialog  cu  budismul,  aproape 
inevitabil  îi  aplicăm  una  dintre  etichetele  noastre  convenţio- 
nale. numindu-1  pur  şi  simplu  o  «religie».  Atunci  e  ca  şi  cum 
I  am  pune  în  dialog  ştiinţa  cu  o  religie,  un  lucru  pe  care  mulţi 
s&meni  îl  vor  considera  nepotrivit.  însă  budismul  nu  a  fost 
niciodată  doar  o  religie,  aşa  cum  o  definim  noi  în  Occident. 
El  a  avut  încă  de  la  început  elemente  filozofice  alături  de  ele- 
mentele empirice  şi  raţionale,  care  pot  trimite  la  termenul  de 
««ştiinţă». 

Astfel,  avem  un  temei  atît  din  perspectiva  occidentală,  cît 
şâ  din  cea  budistă  pentru  a  avea  invitat  aici  un  filozof,  iar  în 
această  dimineaţă  avem  nu  doar  un  singur  filozof,  ci  repre- 
zentanţi ai  ambelor  tradiţii,  profesorul  Flanagan  reprezentînd 
tradiţia  filozofică  occidentală,  iar  Matthieu  Ricard  pe  cea  bu- 
distă." 

Ce  este  o  emoţie  distructivă? 

„Am  fost  invitat  pentru  a  defini  subiectul  emoţiilor  dis- 
tructive şi  pot  să  fac  acest  lucru  într-o  singură  propoziţie: 
emoţiile  distructive  sînt  emoţiile  ce  dăunează  atît  individului 
care  le  resimte,  cît  şi  celor  din  jur."  Grupul  nostru  ajunsese  la 
această  definiţie  simplă  după  două  zile  de  discuţii  aprinse  în 
cadrul  întîlnirii  preliminare  care  avusese  loc  la  Harvard  cu  cî- 
teva  luni  în  urma. 

„Dar  ce  înţelegem  mai  exact  prin  «dăunător»?  Care  sînt 
nuanţele,  nivelurile,  maniera  în  care  un  lucru  poate  părea  dău- 
nător, fară  să  fie  de  fapt  aşa?  Acestea  sînt  chestiunile  despre 
care  vom  discuta  în  zilele  următoare.  Sîntem  interesaţi  nu 
doar  de  natura  emoţiilor  distructive,  ci  şi  de  factorii  care  le 
catalizează:  evenimente,  zestre  genetică,  funcţii  ale  creierului 
şi  orice  alţi  factori  ar  putea  fi  implicaţi.  Care  este  sursa  emo- 
ţiilor distructive;  de  unde  iau  naştere  acestea  de  fapt? 

în  budism,  aceste  întrebări  sînt  considerate  foarte  intere- 
sante. Care  sînt  efectele  emoţiilor  distructive  asupra  individu- 
lui, asupra  mediului  înconjurător,  asupra  altor  oameni?  Oda- 
tă ce  am  identificat  emoţiile  distructive  şi  am  descoperit 
cauzele  şi  efectele  lor  negative,  ne  putem  întreba  ce  antidot 
există  pentru  aceste  suferinţe.  Care  este  leacul?  Cum  le  putem 
combate?  Ar  trebui  să  ne  îndreptăm  către  medicamente,  către 
chirurgie,  către  terapia  genetică,  către  terapia  psihologică  sau 
către  meditaţie? 

în  sfîrşit,  o  temă  centrală  în  budism  încă  de  la  începuturi- 
le sale  a  fost  întrebarea  dacă  ne  putem  elibera  complet  şi  ire- 
versibil de  toate  emoţiile  distructive.  Aceasta  este  o  chestiune 
complexă,  la  care  trebuie  să  reflectăm  cu  toţii. 

Aceste  întrebări  sînt  la  fel  de  pertinente  atît  pentru  tradiţia 
budistă,  cît  şi  pentru  cea  occidentală.  Noi,  occidentalii,  ne-am 
pus  astfel  de  întrebări  încă  din  zorii  civilizaţiei  noastre:  Bi- 
blia, Platon,  Aristotel.  în  budism,  ele  au  fost  întotdeauna  o 
preocupare  centrală.  Existenţa  unei  sfere  de  preocupări  îm- 
părtăşite scoate  la  iveală  importanţa  temei,  însă  există  anumi- 

le  diferenţe  extrem  de  importante  în  ce  priveşte  căile  pe  care 
Secare  dintre  cele  două  tradiţii  explorează  aceste  chestiuni. 
Cred  că  atît  sfera  comună,  cît  şi  diferenţele  de  abordare  ni  se 
vor  părea  la  fel  de  fascinante  şi  trebuie  să  înţelegem  motive - 
ie  care  stau  la  baza  ambelor." 

O  nouă  specie  a  filozofiei 

„Acestea  fiind  spuse",  a  început  Âlan  prezentarea  primului 
vorbitor,  „aş  dori  să  vi-1  prezint  pe  scurt  pe  Owen  Flanagan, 
profesor  de  filozofie  la  Catedra  James  B.  Duke  de  la  Univer- 
sitatea Duke.  Ca  pentru  a  accentua  ideea  de  mai  înainte,  dîn- 
sul  nu  este  doar  profesor  de  filozofie,  ca  şi  cum  filozofia  ar  fi 
q  disciplină  autonomă,  ci  este  de  asemenea  profesor  de  neu- 
fobiologie,  profesor  de  psihologie  experimentală,  profesor  de 
Silinţele  cogniţiei  şi  —  ca  un  coup  de  grăce,  poate  —  profe- 
sor de  literatură." 

într-adevăr,  Owen  Flanagan  face  parte  dintr-o  nouă  cate- 
gorie de  filozofi.  Educat  în  tradiţiile  domeniului  său,  el  este 
de  asemenea  la  curent  cu  toate  domeniile  de  studiu  care  pot  fi 
relevante  pentru  disciplina  sa  de  bază.  Fiind  preocupat  în  spe- 
cial de  filozofia  minţii,  Owen  este  la  curent  cu  descoperirile 
din  psihologie,  ştiinţele  cogniţiei  şi  neurologie  —  de  aceea 
este  foarte  potrivit  pentru  a  participa  la  acest  dialog  despre 
emoţii. 

în  timpul  anilor  săi  de  studiu  la  Fordham,  Owen  era  la  fel 
de  înclinat  să  se  ocupe  de  psihologie  şi  de  filozofie.  în  aceas- 
tă privinţă,  el  consideră  că  seamănă  cu  un  idol  de-al  său,  Wil- 
iiam  James,  care  n-a  putut  să  se  decidă  niciodată  dacă  este 
filozof  sau  psiholog  —  şi  astfel  a  devenit  un  întemeietor  al 
ambelor  domenii  în  America. 

Aşa  cum  s-a  dovedit  în  cazul  lui  Owen,  psihologia  la 
modă  în  acea  vreme  —  behaviorismul,  cu  accentul  său  asupra 
studierii  metodice  a  reacţiilor  la  stimuli  în  cazul  şobolanilor 
—  era  destul  de  respingătoare,  iar  libertatea  şi  rigoarea  inte- 

lectuala  din  filozofie  erau  destul  de  atrăgătoare  pentru  ca  el 
să-şi  continue  studiile  postuniversitare  în  filozofie,  la  Univer- 
sitatea Boston. 

Interesul  lui  Owen  pentru  rolul  emoţiilor  în  viaţa  minţii 
s-a  cristalizat  în  1980,  cînd  s-a  decis  să  introducă  un  capitol 
despre  emoţii  în  cursul  său  de  filozofia  minţii  de  la  Wellesley 
College.  A  descoperit  o  lucrare  ştiinţifică,  scrisă  de  Paul  Ek- 
man  şi  de  colegii  săi,  despre  expresiile  faciale  ale  emoţiilor  la 
oameni  —  unul  dintre  primele  studii  empirice  în  ceea  ce  as- 
tăzi a  devenit  un  domeniu  de  cercetare  important.  Lucrarea 
1-a  fascinat,  pentru  că  oferea  primele  dovezi  serioase  ale  fap- 
tului că  emoţiile  umane  sînt  universale.  Acest  rezultat  era  re- 
levant pentru  o  întrebare  filozofică  referitoare  la  natura  uma- 
nă: oamenii,  prin  natura  lor,  sînt  iubitori  şi  plini  de 
compasiune  sau  sînt  în  mod  inerent  egoişti  —  sau  acţiunile 
lor  intră  într-un  spectru  mai  larg,  care  cuprinde  ambele  carac- 
teristici? 

Emoţiile  ocupă  un  loc  important  în  cartea  pe  care  Owen  o 
consideră  cea  mai  importantă  lucrare  a  sa.  Publicată  în  1991, 
Varieties  of  Moral  Personality  {Tipuri  de  personalităţi  mora- 
le) explorează  rolul  emoţiilor  în  natura  umană,  importanţa  eti- 
cii şi  relativismul  moral.  Un  capitol  esenţial  este  dedicat  cone- 
xiunilor dintre  virtute,  fericire  şi  sănătatea  mintală.  Flanagan 
subliniază  că,  într-o  lume  ideală,  a  fi  bun  —  virtuos  —  ar 
echivala  cu  fericirea  şi  sănătatea  mintală  în  acelaşi  timp.  în 
cel  mai  rău  caz,  moralitatea  şi  emoţiile  unei  persoane  sînt 
foarte  diferite.  întrebarea  este  în  ce  măsură  coincid  acestea  în 
realitate? 

O  viaţă  frumoasă 

îmbrăcat  într-o  hurta  indiana,  bej,  pînă  la  genunchi,  Owen 
a  ocupat  locul  vorbitorului  de  lîngă  Sfinţia  Sa.  îmi  mărturi- 
sise că  se  simţea  puţin  îngrijorat,  fie  şi  numai  pentru  că  de 
obicei  se  plimbă  în  timp  ce  vorbeşte,  iar  atunci  cînd  ţine  pre- 

kgeri,  vorbeşte  foarte  repede,  în  stilul  newyorkez;  or,  aici 
urma  să  stea  jos  şi  să  vorbească  încet  şi  sacadat,  astfel  încît 
Sfinţia  Sa  sa-1  poată  înţelege. 

JEste  o  mare  onoare  să  mă  aflu  aici  şi  să  am  ocazia  de  a 
TOfbi  cu  Sfinţia  Voastră,  cu  ceilalţi  călugări  de  aici  şi  cu  cole- 
^  gfi  mei  occidentali",  şi-a  început  Owen  prelegerea.  „Am  mul- 
li;  te  de  învăţat.  Am  să  încerc  în  ceea  ce  voi  spune  astăzi  sa  ex- 
il; psa  o  perspectivă  foarte  generală  asupra  felului  în  care  noi, 
j  accidentalii,  şi  filozofii,  în  particular,  concepem  rolul  emoţi- 
|  iur  —  rolul  virtuţilor  —  în  alcătuirea  unei  vieţi  frumoase. 
Gîndindu-mă  la  prelegerea  mea,  mi-am  dat  seama  că  nu 
ţaristă  nici  un  domeniu  al  filozofiei,  cel  puţin  în  Occident,  în 
care  să  vorbim  despre  emoţii  ca  atare.  în  filozofie,  vorbim  de 
«soţii  referindu-ne  la  ce  înseamnă  o  viaţa  frumoasă.  Cum 
s  ajjută  sau  cum  dăunează  emoţiile  în  decursul  existenţei  unei 
|  persoane  bune? 

Am  să  încerc  astăzi  să  deschid  anumite  subiecte  pe  care 
$sîu  că  le  vor  aborda  ceilalţi  vorbitori  —  referitoare  la  relaţia 
g  dfratre  ştiinţa  descriptivă  sau  explicativă  şi  etică  şi  la  felul  în 
care  etica  implică  emoţiile.  Aşa  cum  diferitele  forme  ale  bu- 
dismului abordează  mai  multe  perspective  diferite,  şi  noi 
aprem  în  Vest  mai  multe  tradiţii  diferite;  unele  dintre  acestea 
considera  emoţiile  lucruri  îngrozitoare,  iar  altele  le  tratează 
|  ca  fiind  ceva  pozitiv.  O  parte  din  ceea  ce  voi  spune  astăzi  va 
f  f  o  încercare  de  a  prezenta  unele  dintre  principalele  concep- 
■;:  fi  şi  atitudini  pe  care  le  avem  noi  faţă  de  emoţii  şi  de  a  vă  de- 
![  scrie,  din  fotoliul  filozofului,  stările  mintale  pe  care  le  pre- 
ţ  faim  noi  cel  mai  mult  în  Occident. 

Din  conversaţiile  mele  cu  Matthieu,  am  dedus  că  exista 
mele  diferenţe  reale  în  această  privinţă  între  viziunea  budis- 
ta şi  cea  occidentală.  Noi  preţuim  foarte,  foarte  mult  anumite 
ferme  de  respect  de  sine,  stimă  de  sine,  valoare  de  sine  şi  au- 
torealizare.  Avem  de  asemenea  anumite  concepţii  cu  privire 
b  importanţa  iubirii,  inclusiv  iubirea  romantică  şi  prietenia, 
care  cred  că  sînt  diferite  de  cele  budiste." 

O  etică  fără  religie 

„M-am  gîndit  că  ar  fi  de  folos  să  încep  prin  a  spune  cîte 
ceva  despre  munca  mea  de  o  viaţă.  Ezit  puţin  să  o  numesc 
aşa,  pentru  că  suna  ca  şi  cum  munca  mea  de  o  viaţă  s-ar  fi  în- 
cheiat, dar  m-am  ocupat  de  aceste  probleme  de  cînd  eram  un 
puşti  de  13  sau  14  ani.  Poate  că  sună  pretenţios,  dar  chestiu- 
nile care  m-au  interesat  sînt  natura  minţii,  natura  moralităţii 
şi  ce  anume  dă  sens  vieţii.  O  parte  a  interesului  meu  pentru 
aceste  întrebări  provine  din  aceea  că  la  un  moment  dat  mi-am 
pierdut  credinţa  în  creştinismul  romano-catolic  şi  am  devenit 
foarte  preocupat  de  întrebări  cum  ar  fi:  de  ce  să  ne  compor- 
tăm moral  dacă  nu  există  Dumnezeu?" 

Crescut  într-o  familie  tipică,  romano-catolică  din  West- 
chester  County,  de  lîngă  New  York,  Owen  îşi  aminteşte  că  ta- 
tăl său  era  un  catolic  care  credea  în  „focul  iadului".  Pentru  tî- 
nărul  Owen,  care  şi-a  început  educaţia  în  grija  călugăriţelor 
de  la  o  şcoală  parohială  la  vîrsta  de  5  ani,  discuţiile  despre  pă- 
cat, ceruri  şi  iad  erau  destul  de  înfricoşătoare  —  erau  credin- 
ţe impresionante  pentru  un  băieţel  timid  şi  retras.  înclinaţia 
filozofică  a  lui  Owen  a  luat  forma  unei  curiozităţi  precoce 
pentru  teologie  —  în  special  pentru  că  era  tot  timpul  speriat 
să  nu  facă  ceva  greşit  şi  să  sfîrşească  în  iad. 

Prima  sa  revoltă  deschisă  împotriva  constrângerilor  reli- 
giei organizate  s-a  produs  cînd  era  încă  foarte  tînăr.  Unchiul 
său  favorit  —  fratele  mamei  —  era  un  catolic  nepracticant. 
Cînd  unchiul  său  urma  să  se  căsătorească  într-o  biserică  epis- 
copală, mama  lui  Owen,  o  romano-catolică  devotată,  a  vrut, 
fireşte,  să  meargă  la  nuntă. 

Dar  într-o  noapte  Owen  a  auzit-o  spunîndu-i  tatălui  său  că 
s-a  consultat  cu  preotul  parohiei  şi  acesta  i-a  interzis  să  mear- 
gă, pentru  că  ar  fi  însemnat  să  se  roage  într-o  biserică  străină. 
Auzind  acest  lucru,  Owen  a  izbucnit  din  camera  alăturată: 
„Părintele  O'Connor  este  un  bou!" 

Pe  la  13  ani,  Owen  se  strecura  afara  de  la  slujba  de  dumi- 
rea ca  sa  meargă  cu  prietenii  la  restaurant,  să  îşi  cumpere 
dăîite.  Tatăl  său,  temîndu-se  ca  Owen  să  nu  o  apuce  pe  calea 
ochiului  sau  favorit,  i-a  făcut  cadou  o  versiune  prescurtată, 
editată  de  Penguin  Books,  a  lucrării  Summa  Theologiae  a  Sf. 
Tema  din  Aquino,  cu  cele  cinci  argumente  în  favoarea  exis- 
tmţei  lui  Dumnezeu.  Owen  a  citit  cartea  cu  o  fascinaţie  enor- 
testîndu-şi  propriul  simţ  analitic  împotriva  argumentelor 
M  Toma.  Deşi  a  observat  imediat  anumite  slăbiciuni  logice  în 
argumente,  a  fost  totuşi  îneîntat  de  jocul  inteligenţei. 

Revelaţia  lui  Owen  s-a  produs  la  prima  sa  oră  de  filozofie, 
ii  anul  întîi  la  Fordham.  Profesorul  său,  un  tînăr  filozof  de  la 
laie,  a  spus:  „Platon  postulează  că  Binele..."  şi  Owen  a  fost 
complet  fascinat.  Avea  o  idee  vagă  despre  ce  înseamnă  a  pos- 
mm^  dar  nu  mai  auzise  de  nimeni  care  să  facă  acest  lucru  pînă 
atenei.  Apoi  mai  era  articolul  hotărît  care  însoţea  termenul  de 
Mine.  I-a  tăiat  respiraţia;  a  fost  de-a  dreptul  uluit.  Anul  acela, 
m  care  i-a  studiat  pe  Platon,  Aristotel,  Nietzsche  şi  Kant  — 
ak  căror  scrieri  le  găsea  de  neînţeles  —  i-a  definit  destinul  ca 
filozof.  însă  Owen  era  îndrăgostit  şi  de  unele  cursuri  de  psi- 
lologie  pe  care  le  urma,  mai  ales  de  acela  de  istoria  psiholo- 
giei, predat  de  un  preot  ungur,  care  explora  presupoziţiile 
filozofice  ale  diverselor  teorii.  în  această  îmbinare  de  aborda- 
m  filozofică  şi  ştiinţifică  a  unor  probleme  fundamentale, 
Owen  şi-a  descoperit  vocaţia  intelectuală.  Din  acel  moment, 
■Ksiunea  sa  intelectuală  a  fost,  parţial,  aceea  de  a  răspunde  la 
marile  întrebări  etice  fară  a  recurge  la  religie. 

Owen  şi-a  continuat  remarcele  introductive,  observînd  că 
tacrarea  pe  care  Dalai  Lama  tocmai  o  publicase,  Ethics  for 
Ae  New  Millennium,  fusese  scrisă  din  aceeaşi  perspectivă. 
^Ştiu  că  Sfinţia  Sa  a  scris  în  multe  dintre  cărţile  sale  ca  obiec- 
tivul său  este  acela  de  a  ne  ajuta  să  descoperim  un  mod  de  a 
Mm  care  să  poată  fi  acceptat  de  oameni  care  provin  din  tradi- 
ţii religioase  diferite  sau  care  nu  aparţin  nici  unei  tradiţii  reli- 
gioase, şi  cred  că  are  perfectă  dreptate." 

Fapte  versus  valori 

Owen  a  abordat  apoi  tema  referitoare  la  modul  în  care  sînt 
privite  emoţiile  în  filozofia  occidentală  şi  în  budism  —  o 
tema  care  urma  să  ghideze  majoritatea  discuţiilor  din  acea  zi. 
„O  ultimă  observaţie  preliminară:  în  urma  discuţiilor  cu  Mat- 
thieu  şi  în  urma  lecturii  cărţilor  Sfinţiei  Sale,  am  început  să 
observ  o  diferenţă  în  felul  în  care  ne  raportăm  la  emoţii.  în 
Occident,  este  o  mare  diferenţă  între  a  spune  «în  această  ca- 
meră sînt  flori»  şi  a  spune  „Florile  din  această  cameră  sînt 
frumoase."  Pentru  noi,  primul  enunţ  se  referă  la  un  fapt  — 
implică  o  descriere  — ,  în  vreme  ce  al  doilea  implică  o  jude- 
cată de  valoare  sau  o  normă,  în  acest  caz,  una  estetică. 

Oamenii  de  ştiinţă  ne  vor  explica  cum  se  propagă  în  cre- 
ier o  emoţie  cum  ar  fi  mînia  sau  teama.  însă  considerăm  că 
este  ceva  diferit  dacă  mînia  sau  teama  reprezintă  un  lucru  bun 
sau  rău,  ce  ţine  de  filozofie,  într-un  anumit  sens.  La  fel,  a  spu- 
ne că  «Floarea  din  această  cameră  este  frumoasă»,  pe  lîngă 
«în  această  cameră  există  o  floare»,  implică  o  judecată  sepa- 
rată, una  estetică." 

Aceste  remarce  au  provocat  o  lungă  discuţie  în  tibetană 
asupra  distincţiei  filozofice  între  fapt  şi  valoare  şi  asupra  fe- 
lului în  care,  în  Occident,  cele  două  faţete  ale  acestei  distinc- 
ţii sînt  asociate  cu  obiectivitatea  şi,  respectiv,  cu  subiectivita- 
tea. Aşa  cum  se  va  întîmpla  pe  tot  parcursul  dialogului,  Dalai 
Lama  a  pus  o  întrebare  în  tibetană,  pe  care  Jinpa  a  tradus-o  în 
engleză:  „Vrei  să  spui  că  această  distincţie  este  fundamental 
diferită  faţă  de  perspectiva  budistă?" 

„Da,  cred  că  există  o  diferenţă",  a  răspuns  Owen.  „Vom 
descoperi  pe  parcursul  acestei  săptămîni  cît  de  mare  este  di- 
ferenţa. Dar,  de  exemplu,  în  amîndouă  cărţile  dumneavoastră, 
The  Art  of  Happiness  şi  Ethics  of  the  New  Millennium,  atunci 
cînd  spuneţi  «Eu  cred  cu  adevărat  că  noi  avem  adînc  înrădă- 
cinată în  natura  noastră  compasiunea»,  reacţia  mea  este  aceea 
de  a  vă  da  dreptate  să  gîndiţi  că  noi  putem  fi  plini  de  compa- 
siune." 

Sfinţia  Sa  a  rîs,  încîntat  de  această  idee. 

JDar",  a  adăugat  Owen,  „tradiţia  filozofică  occidentală  va 
sccme  că  nu  este  chiar  atît  de  limpede  dacă  noi  sîntem  de  fapt 
pin  natura  noastră  plini  de  compasiune.  O  să  înţelegeţi  de  ce 
isr-o  clipă,  cînd  am  să  vă  relatez  cum  privim  noi,  de  regulă, 
«tura  umană." 

Trei  întrebări  pentru  filozofie 

După  ce  a  proiectat  pe  perete  o  planşă  care  înfăţişa  cone- 
mmnile  dintre  disciplinele  academice,  legate  între  ele  prin  să- 
geţi Owen  a  continuat.  „Aceasta  doar  ca  să  explic  puţin  cum 
fcexez  eu  şi  cum  sper  să  contribui  la  acest  dialog.  Ori  de  cîte 
mi  abordez  o  problemă,  indiferent  ca  este  vorba  de  natura 
conştiinţei  sau  de  viaţa  morală,  sînt  interesat  în  primul  rînd  de 
ixea  ce  spun  oamenii  despre  experienţa  lor,  prin  introspecţie 
—  ceea  ce  oamenii  de  ştiinţă  şi  filozofii  occidentali  numesc 
fenomenologie.  Apoi,  pornind  de  la  relatarea  introspectivă, 
«esc  ceea  ce  spun  neurologii  că  se  petrece  de  fapt  în  creier. 

Sînt  de  asemenea  foarte  interesat,  ca  mulţi  dintre  colegii 
»d  aici  de  faţă,  de  biologia  evoluţionistă.  Ca  majoritatea  oa- 
menilor din  Occident,  atunci  cînd  discutăm  despre  emoţii, 
gjudim  mai  întîi  în  termeni  darwinişti.  Considerăm  că  emo- 
ţfie  ne-au  fost  transmise,  probabil  de  speciile  ancestrale  de 
iominizi  care  au  existat  înainte  de  homo  sapiens.  Prima  între- 
tere  pe  care  o  voi  ridica  este  următoarea:  cum  credem  noi,  în 
Occident,  că  sînt  alcătuiţi  oamenii  —  dacă  sînt  într-un  fel  — 
ii  natura  lor  intimă,  dincolo  de  veşmintele  culturale  şi  istori- 
ce? Spun  «dacă  sînt  într-un  fel»  pentru  că  unii  consideră  că 
#smenii  nu  pot  fi  descrişi  independent  de  cultura  lor.  Dar  ace- 
m  dintre  noi  care  sîntem  influenţaţi  de  teoria  evoluţiei  a  lui 
Dsrwin  credem  că  trebuie  să  existe  unele  trăsături  umane  uni- 
versale, moştenite. 

A  doua  întrebare  mi-a  fost  sugerată  de  textele  din  budis- 
mul tibetan  şi  de  cărţile  Sfinţiei  Sale:  există  oare  vreun  scop 

pe  care  să-1  urmărească  toţi  oamenii?  Aceasta  este  o  întreba- 
re fundamentală  în  etica  occidentală  şi,  aşa  cum  vom  vedea, 
în  această  privinţă  există  multe  asemănări  cu  budismul.  Aş 
vrea  de  asemenea  să  vorbesc  despre  relaţia  dintre  virtute  şi  fe- 
ricire, pentru  că  eu  cred  că  aceasta  ne  preocupă  pe  toţi. 

A  treia  întrebare  este  următoarea:  ce  face  ca  o  persoana  să 
fie  buna?  Aceasta  adînceşte  problema  alcătuirii  prescriptive  a 
sufletului.  Cum  ar  trebui  modificate,  temperate  sau  suprima- 
te emoţiile?  Folosind  meditaţia?  Sau  medicamentele? 

Pentru  a  aborda  aceste  chestiuni,  trebuie  să  vorbesc  şi  de- 
spre emoţiile  constructive  şi  distructive.  Am  să  ofer  propria 
mea  listă  de  stări  ale  minţii  pe  care  noi,  occidentalii,  le  consi- 
derăm distructive  şi  constructive  şi  aceasta  va  da  naştere  la 
discuţii  —  pentru  că  nu  sînt  convins  că  am  dreptate." 

Viziunea  occidentală 

nu  include  compasiunea  intrinsecă 

„Cînd  întreb  care  este  natura  profundă  a  oamenilor,  întreb 
de  fapt  ce  însoţeşte  în  mod  firesc  genul  nostru  de  organism, 
sau  genul  nostru  de  animal  —  chiar  mă  gîndesc  la  oameni  ca 
la  un  soi  de  animale.  în  tradiţia  filozofică  occidentală,  au 
existat  trei  mari  răspunsuri,  perspective  care  se  reiterează  per- 
manent în  Occident." 

Owen  a  proiectat  apoi  o  planşă  pe  care  se  putea  citi: 

1 .  Individualişti  raţionali 

2.  Egoişti  şi  miloşi 

3.  Miloşi  şi  egoişti 

„Una  dintre  acestea  spune  că  sîntem  individualişti  raţio- 
nali: fiecare  persoană  urmăreşte  doar  binele  propriu,  dar  înţe- 
lege în  mod  raţional  că  numai  purtîndu-se  bine  cu  ceilalţi 
poate  să-şi  atingă  scopurile.  Aceasta  este  o  perspectivă  foarte 
răspîndită.  în  economie,  ca  şi  în  filozofie,  mulţi  oameni  con- 
sideră că  lucrurile  merg  bine  numai  pentru  că  fiecare  dintre 

mâ  este  suficient  de  inteligent  încît  să  înţeleagă  că  propria  lui 
fanăstare  depinde  de  felul  în  care  îi  tratează  pe  ceilalţi. 
Şi  pentru  că  veni  vorba,  Sfinţia  Voastră  poate  observa  că 
§  iispunsul  său  —  acela  că  noi  sîntem,  în  fond,  plini  de  corn- 
ii pasiune  —  nu  este  cuprins  în  nici  unul  dintre  cele  trei  răspun- 
suri principale  pe  care  le  oferă  filozofia  occidentală.  Există, 
jilMuşi,  o  tradiţie  occidentală  care  spune  că  oamenii  sînt  atît 
} '«goişti,  cît  şi  miloşi.  Dacă  ne  gîndim  la  cît  de  fragili  sînt  be- 
fcfcişii,  e  limpede  că  ei  nu  ar  putea  supravieţui  dacă  nu  ar  be- 
|;  ;3Kî5cia  de  compasiunea  sau  simpatia  celor  care  le  poarta  de 
ti! ;jpp..  Deci,  pare  destul  de  evident  că  oriunde  am  aşeza  com- 
||»siunea,  înainte  sau  după  egoism,  ea  este  necesară  pentru  su- 
!;!  parvieţuire. 

(  De  observat  că  singura  diferenţă  dintre  al  doilea  şi  al  trei- 
l  fca  răspuns  este  ordinea.  Filozofii  care  cred  că  oamenii  sînt 
!■  «prişti  şi  miloşi  consideră  că,  odată  ce  ne-am  îngrijit  de  nc- 
||  'wmk  noastre  vitale,  rămîne  timp  şi  pentru  a  manifesta  iubire 

compasiune  pentru  cei  din  jur. 
I  Cei  care  susţin  a  treia  poziţie  —  că  noi  sîntem  miloşi  şi 
|  «goişti  —  spun  că  oamenii  sînt  în  principiu  fiinţe  iubitoare, 
şine  de  compasiune,  dar  cînd  ne  lipsesc  resursele  cum  ar  fi 
^laoa,  veşmintele  şi  adăpostul,  compasiunea  lasă  locul  laturii 
l  noastre  egoiste." 

Compasiunea:  doar  pentru  alţii? 

Această  distincţie  a  declanşat  o  altă  discuţie  aprinsa  în  ti- 
fetană  despre  faptul  că  în  limba  engleză  —  şi  în  cultura  occi- 
denitală  —  noţiunea  de  compasiune  pare  să  se  aplice  numai 
akera.  Sfinţia  Sa  1-a  întrebat  pe  Owen:  „Termenul  tibetan 
pentru  grijă  sau  compasiune,  tsewa,  se  referă  atît  la  sine,  cît 
p  la  ceilalţi.  Dar  cînd  vorbeşti  de  compasiune,  tu  te  poţi  re- 
feri şi  la  propria  persoană  şi  la  cei  din  jur?" 

?.Nu  prea  ştiu  cum  să  răspund  la  această  întrebare",  a  răs- 
pms  Owen.  „Textul  care  îmi  vine  în  minte  —  Etica  nicoma- 

hică  a  lui  Aristotel  —  spune  că  iubirea  de  sine  nu  este  întot- 
deauna egoistă.  Ea  înseamnă  a  te  respecta  pe  tine  însuţi." 

„întrebarea  era  însă",  a  spus  Dalai  Lama,  „dacă  termenul 
de  «compasiune»  este  folosit  într-un  sens  pur  altruist."  Aces- 
ta a  fost  un  punct-cheie  de  divergenţă,  iar  între  Sfinţia  Sa  şi 
traducători  s-au  purtat  discuţii  animate,  referitoare  la  diferite- 
le concepte  din  budism  care  ar  putea  fi  traduse  prin  termenul 
unic  de  „compasiune"*. 

Dalai  Lama  a  insistat  asupra  acestui  aspect:  „Pentru  ter- 
menul tibetan  tsewa,  conotaţia  este  «Fie  ca  eu  să  fiu  ferit  de 
suferinţă  şi  de  sursele  suferinţei.»  Şi  apoi  mai  este  empatia, 
pe  baza  căreia  cineva  poate  recunoaşte  înrudirea  dintre  el  şi 
ceilalţi,  iar  apoi  poate  simţi  compasiune  pentru  cei  din  jur. 
Dar  toate  acestea  intră  sub  un  singur  termen:  «compasiune». 
Există  oare  o  diferenţă  semnificativă  între  această  concepţie 
şi  cea  occidentală?" 

„Prima  mea  impresie",  a  spus  Owen,  „este  aceea  că  exis- 
tă o  diferenţă  semnificativă,  dar  am  să  mă  mai  gîndesc  la 
acest  lucru  pe  parcursul  zilei.  Există  cu  certitudine  în  Occi- 
dent opinia  că  îi  poţi  iubi  pe  ceilalţi  numai  dacă  te  iubeşti  pe 
tine  însuţi  —  dacă  nu  te  preţuieşti  pe  tine  însuţi,  dacă  te  urăşti 
sau  nu  te  respecţi,  atunci  nu-i  poţi  iubi  pe  ceilalţi." 

La  aceasta,  Dalai  Lama  a  dat  din  cap  în  semn  de  înţelege- 
re. Acest  aspect  al  lipsei  preţuirii  de  sine  fusese  discutat  şi  la 
întîlnirea  organizată  de  Institutul  pentru  Minte  şi  Viaţă  din 
1990  pe  tema  sănătăţii  şi  a  emoţiilor,  pe  care  am  moderat-o 
tot  eu3.  Sharon  Salzberg,  profesor  american  de  budism,  a  de- 
scris felul  în  care  o  lecţie  de  meditaţie  începe  cu  dezvoltarea 
bunăvoinţei  iubitoare  faţă  de  sine,  înainte  de  a  trece  la  ceilalţi. 
Unul  dintre  motive,  a  explicat  ea,  este  acela  că,  în  prezent,  atît 
de  mulţi  oameni  din  Occident  au  o  stimă  de  sine  foarte  scă- 
zută —  chiar  se  dispreţuiesc.  Cînd  a  auzit  pentru  prima  dată 
acest  lucru,  Dalai  Lama  a  fost  oarecum  neîncrezător;  chiar 
conceptul  de  autoponegrire  îi  era  străin. 


*  în  orig.  engL,  compassion.  (N.  red) 

Acum  a  explicat  pe  larg  în  tibetană  că,  în  viziunea  lui,  a 
arca  grijă  de  propria  persoană  şi  de  ceilalţi  este  un  lucru  esen- 
j  fti  pentru  existenţa  umană  şi  că  omiterea  propriei  persoane 
|  m  viziunea  occidentală  asupra  compasiunii  este  o  omisiune 
|  ■  pava.  În  esenţă,  compasiunea  este  mai  mult  decît  simpla  pre- 
!-4npare  pentru  altul  —  empatia;  înseamnă  o  grijă  atentă,  din 
ţ  inimă,  a  vrea  să  faci  ceva  pentru  a-i  alina  suferinţa  persoanei. 
|i.Jpi  aceasta  indiferent  dacă  este  vorba  de  propria  persoană,  de 
|:  rftecroeva  sau  de  un  animal 

Apoi  s-a  adresat  Venerabilului  Kusalacitto,  pentru  a-i  so- 
!  leita  să  expună  punctul  de  vedere  al  ramurii  budismului  din 
ii«Hre  face  parte:  „în  tradiţia  pali",  a  spus  Venerabilul  Kusala- 
fymHto,  „termenul  pentru  compasiune  se  aplică  atît  propriei  per- 
jimme,  cît  şi  celorlalţi.  Acest  lucru  este  valabil  atît  pentru  ka- 
cît  şi  pentru  metta,  compasiunea  şi  bunăvoinţa 
Şîttfcîtoare",  a  observat  el,  citînd  termenii  din  limba  pali,  un 
jlţigfelect  pe  care  îl  folosea  Buddha  şi  care  continuă  să  fie  folo- 
l0[  ca  limbă  a  textelor  sacre  în  tradiţia  budismului  Theravada 
l ik  Tailanda,  Birmania,  Sri  Lanka  şi  alte  ţari. 
ţ;     JDeci  există  o  omogenitate  aici  între  tradiţia  pali  şi  sân- 
ii «ita  care  a  pătruns  în  budismul  tibetan",  a  concluzionat 
\  Jtlan  Wallace.  „Atît  termenul  de  bunăvoinţă  iubitoare,  cît  şi 
Pî;€rl  de  compasiune  se  referă  atît  la  propria  persoană,  cît  şi  la 
|!:  «tflalţi.  Dar  dacă,  în  context  occidental,  compasiunea  se  refe- 
â  numai  la  alţii,  atunci  starea  mintală  îndreptată  către  propria 
ii  persoană  s-ar  putea  să  fie  opusă  compasiunii  pentru  ceilalţi. 
I  Cfeeotaţiile  termenilor  pot  avea  implicaţii  foarte  serioase." 

Cuvtntul  de  care  limba  engleză  are  mare  nevoie 

JDar,  sigur,  avem  în  Occident  conceptul  de  «a-ţi  plînge  de 
an5ă>>",  a  răspuns  Owen,  „şi  nu  ne  gîndim  la  el  în  termeni 
fcarte  pozitivi.  Este  un  sentiment  exagerat  că  lucrurile  nu 
merg  bine  pentru  tine.  Şi  este  tot  o  formă  de  egoism." 

Dalai  Lama  a  clarificat  explicaţia:  „Cînd  spun  că  în  natu- 
ra umană  este  adînc  înrădăcinată  compasiunea,  folosesc  ter- 
menul care  include  atît  compasiunea  pentru  propria  persoană, 
cît  şi  pentru  ceilalţi.  Dar  în  budism  există  termeni  care  opun 
compasiunea  pentru  propria  persoană  compasiunii  pentru  cei- 
lalţi. Există  un  termen  care,  de  regulă,  se  traduce  prin  «preţui- 
re de  sine»  şi  care  implică  o  atitudine  centrată  pe  sine,  fixa- 
rea bunăstării  personale  drept  cea  mai  înaltă  prioritate  —  spre 
deosebire  de  preţuirea  celor  din  jur,  menţinerea  unei  preocu- 
pări sincere  pentru  bunăstarea  celorlalţi  ca  scop  în  sine,  şi  nu 
doar  pentru  că  acest  lucru  ar  aduce  beneficii  propriei  persoa- 
ne. Dacă  punem  în  opoziţie  aceşti  doi  termeni  şi  apoi  între- 
băm: «Este  oare  în  natura  omului  să-i  preţuiască  pe  ceilalţi?», 
va  trebui  să  ajungem  la  concluzia  că  nu,  aceasta  nu  stă  în  fi- 
rea omului." 

Dalai  Lama  a  observat  ca  discuţia  se  purta  acum  în  arena 
lingvisticii,  una  dintre  multele  discipline  care  inspirau  con- 
cepţiile filozofice  ale  lui  Owen.  Semantica  poate  avea  conse- 
cinţe reale  asupra  felului  în  care  oamenii  percep  lumea.  Unii 
antropologi  au  argumentat  că,  într-un  anumit  sens,  limbajul 
pe  care  îl  folosesc  este  cel  care  le  modelează  oamenilor  reali- 
tatea: s-ar  putea  să  ignorăm  complet  acele  fenomene  sau  con- 
cepte pentru  care  nu  avem  termeni.  Această  idee  a  fost  impli- 
cită în  următoarea  observaţie  a  lui  Dalai  Lama. 

„Engleza  fiind  o  limbă  atît  de  bogată,  ar  trebui  să  existe  un 
termen  care  să  corespundă  cuvîntului  tibetan  pentru  compa- 
siune, care  se  aplică  atît  propriei  persoane  cît  şi  celorlalţi. 
Dacă  nu  există  nici  unul,  va  trebui  să  inventaţi  unul." 

Apoi  Dalai  Lama  s-a  întors  rîzînd  către  Matthieu  Ricard. 
întrebîndu-1  în  tibetană:  „Franceza  stă  mai  bine  în  această  pri- 
vinţă?" Matthieu  i-a  răspuns  că  e  cam  la  fel  şi  în  franceză. 

„Ei  stau  mai  bine  la  iubirea  romantică",  a  glumit  Owen, 
iar  Sfinţia  Sa  a  început  din  nou  sa  rîdă. 


Perspectiva  occidentală 


115 


O  armonie  socială,  dar  nu  una  interioară 

întorcîndu-se  la  prezentarea  sa,  Owen  a  dezvoltat  apoi  su- 
îtectul  emoţiilor  care  contribuie  la  virtute  —  adică  emoţiile 
aere  în  tradiţia  filozofică  occidentală  sînt  considerate  impor- 
tate pentru  o  viaţă  morală.  A  început  cu  cele  considerate  fun- 
fcnentale  pentru  natura  umană.  „Despre  aceste  emoţii  se 
^sme  că  ţin  de  tipul  de  creatură  care  sîntem:  mînie,  dispreţ, 
indignare,  teamă,  fericire,  tristeţe,  iubire,  prietenie,  iertare, 
icainoştinţă,  regret  (sau  remuşcare  pentru  a  fi  făcut  ceva  gre- 
şii), ruşine. 

Şi  mai  este  —  posibil  —  vina.  Ştiu  că  vina  lipseşte  din  lis- 
m  asemănătoare  a  tradiţiei  budiste.  S-ar  putea  să  fie  o  chestiu- 
m  de  semantică  sau  s-ar  putea  ca  într-adevăr  budiştii  să  nu  se 
simtă  foarte  vinovaţi  (ceea  ce  eu  cred  că  e  bine).  însă  în  Oc- 
cident vina  este  o  emoţie  importantă,  legată  de  ruşine. 

Şi  apoi  mai  există  compasiunea.  Această  listă  cuprinde 
«cea  ce  ar  lua  în  considerare  majoritatea  filozofilor  moralişti 
cse  s-au  preocupat  de  natura  binelui.  însă  toate  acestea  sînt 
şm  şi  simplu  emoţii  care  există  în  oameni.  încă  nu  am  speci- 
ficat care  dintre  ele  sînt  bune  sau  rele,  care  ar  trebui  să  fie 
temperate  sau  modificate." 

J)ar  le-ai  numit  pe  toate  emoţii  «morale»",  a  spus  Dalai 
Lama,  zîmbind,  facînd  o  aluzie  subtilă  la  distincţia  anterioară 
a  fui  Owen  dintre  fapt  şi  valoare.  „Nu  este  oare  aceasta  o  ju- 
iecată  evaluativă?" 

rsDe  aceea  am  pus-o  între  ghilimele,  în  caz  că  veţi  între- 
te~  a  spus  Owen  rîzînd.  „Dar  aveţi  perfectă  dreptate.  Noi 
«vem  concepţii  conform  cărora  sentimentele  de  mînie,  dispreţ 
ssu  indignare  sînt  uneori  potrivite,  alteori  nepotrivite." 

Owen  a  continuat  apoi:  „Motivul  principal  pentru  include- 
ica  acestor  emoţii  pe  listă  are  legătură  cu  felul  în  care  privim 
mi  evoluţia.  Noi  credem  că  oamenii  au  evoluat  ca  animale 
sociale  —  avem  nevoie  unii  de  ceilalţi.  Interacţiunea  socială 
fSDvoacă  situaţii  în  care  poţi  fi  tratat  bine  sau  poţi  fi  tratat  rău. 
Fiecare  dintre  aceste  emoţii  apare  ca  reacţie  la  situaţiile  socia- 

le.  De  exemplu,  mă  sperii  dacă  o  persoană  mă  ameninţă  că-mi 
va  face  rău.  Simt  iubire  faţă  de  cineva  care  m-a  tratat  bine, 
posibil  ca  reacţie  la  faptul  că  m-am  purtat  şi  eu  bine  cu  per- 
soana respectivă.  Astfel,  ideea  comună  din  spatele  aşa-numi- 
telor  emoţii  morale  este  aceea  că  ele  ajută  la  structurarea  vie- 
ţii noastre  sociale,  astfel  încît  aceasta  să  se  desfăşoare  cît  mai 
netulburat  posibil.  în  tradiţia  noastră,  este  mai  puţin  impor- 
tant să  te  gîndeşti  la  organizarea  propriului  suflet." 

Interpretul  Thupten  Jinpa  a  reformulat  această  diferenţă 
dintre  viziunile  occidentală  şi  budistă:  „Vreţi  să  spuneţi  că  fi- 
lozofii din  Occident  înţeleg  aceste  emoţii  mai  mult  în  funcţie 
de  capacitatea  lor  de  a  facilita  relaţiile  interpersonale,  decît  în 
funcţie  de  rolul  lor  în  perfecţionarea  naturii  noastre  interioare?" 

„Exact",  a  spus  Owen.  „Noi  punem  un  mare  accent  pe  sine 
—  valoarea  de  sine  şi  stima  de  sine  —  dar  nu  prea  am  făcut 
o  tradiţie  din  a  încerca  să  ne  creăm  o  armonie  interioară. 
Aceste  emoţii  şi  principiile  morale  care  le  guvernează  pe  toa- 
te implică  relaţii  sociale." 

Un  Socrate  nesatisfăcut  sau  un  porc  fericit? 

Apoi  Owen  a  abordat  o  idee  formulată  de  Dalai  Lama  în 
scrierile  sale,  mai  ales  în  Ethics  for  the  New  Millenium:  aceea 
ca  scopul  pe  care  îl  urmăresc  toţi  oamenii  este  fericirea,  „în 
Occident,  opinia  generală  consideră  că  acest  lucru  este  adevă- 
rat", a  comentat  Owen.  „Dar  există  o  îngrijorare.  Aceasta  pro- 
vine de  la  filozoful  Immanuel  Kant,  care  a  spus  că  una  este  să 
fii  fericit  şi  alta  este  să  fii  bun."  Owen  a  adăugat  apoi  cu  fal- 
să seriozitate:  „Am  adus  acest  subiect  în  discuţie  ca  să  ne  în- 
grijorăm cu  toţii." 

Dalai  Lama  a  întrebat:  „Din  această  perspectivă  kantiană, 
în  care  se  trasează  o  distincţie  netă  între  fericire,  pe  de  o  par- 
te, şi  bine,  pe  de  altă  parte,  cum  este  definit  binele?" 

Owen  a  răspuns  prezentînd  următoarea  planşa  pe  care  se 
\  ;pea  citi:  „Ce  este  fericirea?  Plăcere?  Plăceri  superioare?  în- 
lirire?  Virtute?" 

;î;  JIa  şi  în  budism,  toată  lumea  acceptă  că  scopul  este  feri- 
i;«i£&'\  a  explicat  Owen.  „Dar  există  multe  dezacorduri  cu  pri- 
Imm  Ia  definiţia  fericirii.  De  pilda,  înseamnă  ea  pur  şi  simplu 
Igficerile  simţurilor  sau  numai  plăcerile  superioare  deosebite?" 
fr  Dalai  Lama  a  întrebat:  „în  tradiţia  occidentală,  se  face  o 
Hfetoctie  între  bunăstarea  fizică  şi  mintală  si  fericire?  Aceas- 
lliieste  o  distincţie  importantă  în  budism." 
jfî  JDa,  chiar  se  face  o  astfel  de  distincţie",  a  spus  Owen. 
I^Apxiape  toţi  filozofii  care  acceptă  ca  fericirea  este  scopul 
|Naedi  văd  imediat  că  trebuie  să  facă  distincţie  între  aşa-numi- 
ţljfSit  plăceri  superioare  şi  inferioare  —  sau  tipuri  de  fericire. 
|Ite  exemplu,  termenul  lui  Aristotel  de  eudaimonia  s-a  tradus 
pMBilca  vreme  prin  «fericire»,  iar  acum  se  traduce  prin  «înflo- 
IjIk^*.  Este  o  metafora  din  lumea  plantelor  —  vrea  sa  arate 
Ici  o  plantă  nu  trebuie  neapărat  să  fie  fericită  pentru  a  înflori." 
|  Alan  a  întrebat:  „Owen,  vei  explicita  şi  conceptele  de  fe- 
IwEire  superioară  şi  inferioară?  Sînt  destul  de  vagi." 
ui  Owen  a  răspuns  prompt.  „în  Utilitarismul,  filozoful  John 
il;;Staart  Mill  a  spus:  «Fiecare  fiinţă  umană  va  prefera  să  fie  un 
f  Socrate  nesatisfăcut  decît  un  porc  satisfăcut.»  Există  ceva  în 
^capacităţile  lui  Socrate  care  face  ca  acestea  să  fie  dorite  în 
[/Mod  natural  şi  adecvat  de  oameni.  Acesta  este  un  fel  de  a 
■;'  privi  plăcerile  superioare  şi  inferioare." 

Mai  bine  bun  decît  fericit 

.JPoate  că  cea  mai  bună  cale  de  a  aborda  distincţia  kantia- 
nă între  fericire  şi  bine,  sau  virtute",  a  continuat  Owen,  „este 
K  aceea  de  a  întreba  dacă  fericirea  înseamnă  doar  a  te  simţi  în- 
jf  mu  anumit  fel  sau  şi  a/?  într-un  anumit  fel.  Platon  spune  ca 

*  în  orig.  engl.,  flourishing.  (N.  red.) 

cel  care  este  bun  este  fericit  şi  că  cel  fericit  este  bun.  Acestea 
două  merg  în  mod  necesar  împreună.  însă  cei  care  îl  citesc  pe 
Platon  înţeleg  că  individul  fericit  la  care  se  referă  el  nu  pare 
fericit  ca  un  copil  care  primeşte  cadouri.  Fericirea  aceea  este 
o  stare  de  linişte  sufletească. 

Cred  că  atunci  cînd  Kant  a  spus  că  una  este  să  fii  fericit  şi 
alta  este  să  fii  bun,  el  s-a  gîndit  în  primul  rînd  la  faptul  că  este 
foarte  greu  să  fii  o  persoană  morală  —  că  există  întotdeauna 
tentaţii.  S-ar  putea  ca  prescripţiile  unei  vieţi  morale  să-ţi  cea- 
ră să  sacrifici  toate  lucrurile  care  ţi-ar  aduce  fericirea.  S-ar 
putea  să  fie  nevoie  să  renunţi  la  propria  viaţă.  S-ar  putea  să  fii 
nevoit  să  le  ceri  copiilor  tăi  să  renunţe  la  viaţa  lor  pentru  o  ca- 
uză mai  înaltă. 

Kant  a  mers  pînă  acolo  încît  a  spus  că  dacă  realizezi  o  ac- 
ţiune morală  dintr-un  impuls  emoţional  aceasta  nu  are  nici  o 
valoare  morală.  De  exemplu,  el  considera  că  deşi  iubirea  din- 
tre părinţi  şi  copii  este  naturală,  ea  nu  are  o  valoare  morală  — 
pentru  că  moralitatea  trebuie  să  implice  o  luptă  împotriva  si- 
nelui." 

Alan  a  intervenit:  „Este  adevărat  ca  pentru  Kant  este  mai 
bine  să  fii  bun,  decît  să  fii  fericit?" 

Owen  a  răspuns:  „Da.  El  considera  că  dacă  există  vreo  fe- 
ricire la  care  trebuie  să  renunţi  pentru  a  apăra  o  cauză  mora- 
lă importantă,  ar  trebui  să  fii  dispus  să  plăteşti  acest  preţ." 

A  înflori  înseamnă  a  fi  fericit 

Următoarea  temă  abordată  de  Owen  a  fost  felul  în  care 
sînt  caracterizate  emoţiile  în  Occident.  „Unul  dintre  modele 
este  din  vremea  lui  Platon.  El  foloseşte  o  metaforă,  spunînd 
că  raţiunea  este  ca  un  vizitiu  care  mînă  doi  bidivii  nărăvaşi, 
sentimentele  şi  temperamentul,  care  încearcă  tot  timpul  să 
scape  de  sub  control.  Este  o  caracterizare  simplistă,  dar  filo- 
zofii greci  au  această  tradiţie  potrivit  căreia  raţiunea  trebuie 
să  domine  emoţiile  —  dispoziţiile  şi  temperamentul  — ;  care 
sînt  rădăcina  tuturor  necazurilor. 

Temperamentul  se  referă  la  un  anumit  profil  emoţional,  de 
i  «suplu,  o  persoană  timidă  sau  cu  toane  —  este  o  trăsătură. 
!|  Ipkiia  este  o  emoţie;  o  persoană  cu  un  temperament  irascibil 
ffsgte  tot  timpul  predispusă  să  se  înfurie.  Platon  a  argumentat 
â  emoţiile,  temperamentul  şi  apetitul  pentru  sex  şi  mîncare 
ţ0m  cauzele  necazurilor,  iar  raţiunea  omenească  trebuie  să  le 
ţţjm  sub  control. 

|  Elevul  lui  Platon,  Aristotel,  a  adoptat  o  viziune  diferită.  El 
Işnosidera  că  fericirea  este  un  fel  de  înflorire  şi  a  articulat 
IjBKtrina  Căii  de  Mijloc,  care  este  foarte,  foarte  asemănătoa- 
|l|||r  cu  doctrina  budistă.  Aristotel  credea  că  există  anumite  vir- 
mi  —  printre  care  curajul,  prietenia  şi  compasiunea  —  care 
Şm  trebui  să  coexiste  armonios  în  fiecare  individ.  Acest  lucru 
î!bc  obţine  stînd  în  preajma  celor  mai  în  vîrstă  şi  care  au  aces- 
jSfc  caracteristici. 

I  Aristotel  considera  de  asemenea  că  fiecare  virtute  implică 
f^m  componentă  emoţională.  De  exemplu,  există  momente  în 
|*aoe  este  potrivit  să  arăţi  mînie.  dar  trebuie  să  exprimi  canti- 
f  iMtea  potrivită  de  mînie,  în  maniera  potrivită,  faţă  de  persoa- 
Şra»  potrivită,  la  momentul  potrivit.  Nu  este  deloc  o  sarcină 
f:;;^!oară." 

Sfinţia  Sa  a  chicotit  la  auzul  acestora. 
Owen  a  continuat:  „Aristotel  credea  că  un  comportament 
■  iiirtuos  se  obţine,  în  genere,  prin  învăţare,  imitîndu-i  pe  cei 
:  lăirîni,  sau  prin  phronesis,  care  înseamnă  «înţelepciune  prac- 
tica». Dacă  te  confrunţi  cu  o  situaţie  inedită,  trebuie  să  te  gîn- 
|J  ieşti  mai  mult.  însă  de  obicei,  temperarea  emoţiilor  astfel  în- 
!.  A  ele  să  conducă  la  o  acţiune  pozitivă  şi  la  o  stare  de  bine 
;;  tine  de  la  sine,  în  mod  automat.  La  modul  ideal,  nu  va  trebui 
I  sâ-ti  foloseşti  întotdeauna  discemamîntul." 

Aceasta  a  dus  la  o  discuţie  în  tibetană  între  Dalai  Lama, 
|  traducători  şi  şirul  de  călugări  din  spatele  lui,  în  încercarea  de 
!;  a  găsi  termenul  din  tibetană  care  să  corespundă  lui  phronesis. 
i  Au  căzut  de  acord  că  so  sor  togpa,  care  înseamnă  „inteligen- 
h  ţă  cumpanitoare"  este  un  termen  foarte  apropiat. 

O  iluminare  fără  religie 

Owen  s-a  întors  apoi  la  una  dintre  temele  sale  favorite: 
poate  exista  o  filozofie  a  vieţii  morale  care  să  nu  recurgă  la 
fundamente  religioase?  Evident,  secole  de-a  rîndul  în  Occi- 
dent consideraţiile  despre  virtute  au  fost  inseparabile  de  reli- 
gie, Owen  a  oferit  propria  sa  explicaţie:  „In  Occident,  în  de- 
cursul secolelor  al  XVIII-lea  şi  al  XlX-lea,  am  avut  propria 
noastră  Epocă  a  Luminilor  (deşi  ceea  ce  înţelegem  noi  prin 
iluminare  este  ceva  foarte  diferit  de  ceea  ce  se  înţelege  în  bu- 
dism). Uneori,  este  numită  Epoca  Raţiunii;  filozofii  au  înce- 
put să  înţeleagă  că  o  viaţă  morală  nu  trebuie  să  se  sprijine  pe 
nici  o  concepţie  religioasă.  In  decursul  Iluminării  noastre, 
filozofii  au  încercat  să  susţină  diverse  principii  care  ar  guver- 
na acţiunea  morală. 

Majoritatea  occidentalilor,  mai  ales  dacă  nu  sînt  persoane 
religioase,  vor  face  parte  fie  din  tabăra  utilitaristă,  fie  din  cea 
kantiană.  Deşi  noi,  filozofii,  putem  argumenta  săptămîni, 
luni,  ani  sau  secole  întregi  pe  tema  diferenţelor  dintre  aceste 
concepţii,  ele  au  enorm  de  multe  lucruri  în  comun." 

Dalai  Lama  i-a  cerut  lui  Jinpa  sa-i  clarifice  distincţia  din- 
tre noţiunea  utilitaristă  şi  cea  kantiană  de  virtute,  iar  Jinpa  i-a 
oferit  o  scurtă  explicaţie  în  tibetană.  Apoi  s-a  consultat  cu 
Owen:  „Oare  principala  diferenţă  dintre  cele  două  concepţii 
s-ar  putea  caracteriza  în  felul  următor:  utilitariştii  se  vor  an- 
gaja în  acţiuni  morale  pentru  ca  ele  duc  la  un  bine  mai  mare, 
pe  cîtă  vreme  kantienii  argumentează  că  trebuie  să  acţionezi 
moral,  indiferent  de  efectele  colaterale?  Ar  putea  exista  oare 
şi  o  diferenţă  ontologică  între  cele  două,  referitoare  la  statu- 
tul binelui  —  din  punct  de  vedere  utilitarist,  binele  este,  în- 
tr-un anume  sens,  relativ  şi  contextual,  iar  din  perspectivă 
kantiană,  binele  ţine  într-o  oarecare  masară  de  absolut?" 

„Aşa  este",  a  răspuns  Owen.  „Pe  de  alta  parte. . ." 

Dalai  Lama  a  intervenit,  urmărind  această  idee:  „Şi  cum 
poate  cineva  să  apere  un  bine  absolut  fară  să  recurgă  la  o  con- 
diţie teologică?" 

Owen  a  recunoscut:  „Ei  bine,  în  cazul  lui  Kant,  a  existat  o 
tsritogie.  El  era  un  luteran  pietist" 

Dalai  Lama  a  zîmbit  cu  satisfacţie.  Ajunsese  la  concluzia 
Jicare  voia  să  ajungă  —  filozofia  morală  a  lui  Kant  nu  este 
[piqpendentă  de  o  perspectivă  religioasă. 

Cei  o  sută  împotriva  unuia  singur 

Owen  a  continuat:  „Utilitariştii  au  susţinut  ca  ar  putea  să 
moralmente  justificabil,  de  exemplu,  un  comportament 
care  o  sută  de  oameni  obţin  o  plăcere  din  suferinţa  pro- 
unei  singure  persoane.  Dar  alţii  ar  putea  riposta  că  ar 
ia  să  arăţi  lipsă  de  respect  faţă  de  persoană,  care  este  o 
e  superioară,  un  bine  mai  înalt." 
Observînd  că  pauza  pentru  ceaiul  de  dimineaţă  se  apropia 
repeziciune,  Alan  a  spus:  „Trebuie  să  luăm  o  pauza,  dar 
ite  de  asta,  vrem  să  te  mai  chinuim  puţin.  Avem,  pe  de  o 
*  o  sută  de  persoane  în  aşteptare,  iar  pe  de  altă  parte  un 
individ  —  ce  vom  face  ca  utilitarişti?" 
„Utilitariştii  ar  spune  că  coerenţa  logică  îţi  cere  să  acţio- 
pentru  cea  mai  mare  cantitate  de  fericire,  a  cît  mai  mulţi 
ni  pe  termen  lung",  a  răspuns  Owen.  „Ce  înseamnă  pe 
lung?  Un  timp  nedeterminat.  Este  foarte  greu  de  pus 
practică.  Obiecţia  obişnuită  la  adresa  utilitarismului  (deşi 
consideră  ca  este  mai  degrabă  un  avantaj)  spune  ca  dacă 
e  să  sacrifici  o  singură  persoană  pentru  a  salva  vieţile  a 
seta  de  oameni,  utilitarismul  îţi  cere  să  faci  acest  lucru.  Un 
an  ar  obiecta,  spunînd  că  chiar  dacă  o  sută  de  oameni  vor 
ca  urmare  a  deciziei  tale,  nu  trebuie  niciodată  să  încâlci 
jjpEÎBcipiul  de  a  nu  ucide.  Nici  unul  dintre  aceste  două  princi- 
nu  implică  preocuparea  pentru  sentimentele  pe  care  le  ai 
Ipomaru  altcineva;  amîndouă  se  bazează  pe  ideea  că  comporta- 
gKBtul  tău  trebuie  să  fie  ferm  şi  coerent. 

Apoi  Owen  s-a  întors  la  ideea  de  mai  înainte  a  lui  Dalai 
Iama,  referitoare  la  legătura  dintre  credinţa  religioasă  şi  filo- 

zofîe:  „Ideea  principală  pe  care  vreau  s-o  subliniez  este  aceea 
că,  potrivit  concepţiei  noastre  morale  din  Occident,  nu  trebuie 
să  mergi  la  biserică  pentru  a  învăţa  aceste  principii.  Poţi  să 
studiezi  filozofia  morală  şi  apoi  să  trăieşti  încercînd  să  fii  un 
bun  utilitarist  sau  un  bun  kantian.  în  majoritatea  cazurilor, 
aceste  două  atitudini  sînt  apropiate,  pentru  că  ambele  implică 
respectul  egal  pentru  toate  persoanele  —  nimeni  nu  este  mai 
important  decît  ceilalţi." 

Stări  psihice  constructive  si  distructive 

Ţinînd  cont  de  sugestia  lui  Alan  că  pauza  de  ceai  se  apro- 
pia, l-am  rugat  pe  Owen  să  se  apropie  de  o  idee  centrală  — 
lista  stărilor  psihice  constructive  şi  distructive.  Acestea  şi-au 
făcut  apariţia  pe  planşa  de  pe  perete: 

Stări  psihice  distructive 

Stimă  de  sine  redusă 
încredere  în  sine  exagerată 
Tolerarea  unor  emoţii  negative 
Gelozie  şi  invidie 
Lipsa  compasiunii 

Incapacitatea  de  a  avea  relaţii  personale  apropiate 

Stări  psihice  constructive 

Respect  de  sine 

Stimă  de  sine  (dacă  este  cazul) 

Sentimentul  de  integritate 

Compasiune 

Bunăvoinţă 

Generozitate 

Abilitatea  de  a  vedea  ce  este  adevărat,  bun  şi  drept 

Iubire* 

Prietenie* 

„Eu  nu  apăr  această  listă",  a  spus  Owen,  „încerc  doar  să 
descriu  din  fotoliul  filozofului  viziunea  occidentală." 

Parcurgînd  lista  stărilor  psihice  distructive,  Owen  a  obser- 
m&  că  ultimul  element,  incapacitatea  de  a  avea  relaţii  perso- 
nale apropiate,  poate  scoate  la  iveală  alte  diferenţe  între  vi- 
aBHîile  occidentală  şi  budistă.  „Am  însemnat  iubirea  şi 
prietenia  din  lista  a  doua,  pentru  că  sînt  interesat  în  mod  spe- 
fBS&i  de  o  discuţie  despre  ele  în  cursul  acestei  săptămîni.  Aşa 
cam  considerăm  că  este  distructiv  să  nu  poţi  întreţine  relaţii 
;  personale  apropiate,  tot  aşa  considerăm  că  este  constructiv  să 
■i:'îpbeşti  şi  să  ai  prietenii  sincere. 

„Integritatea",  a  dezvoltat  Owen,  „înseamnă  să-ţi  urmezi 
fşjBBDcipiile,  să  trăieşti  potrivit  credinţelor  tale."  Deşi  în  tibeta- 
.m.  există  mai  mulţi  termeni  pentru  onestitate  şi  lipsa  de  vicle- 
ţîflie  sau  de  şiretenie,  nici  unul  dintre  aceştia  nu  pare  să  aibă 
jţoact  aceleaşi  conotaţii  ca  termenul  de  „integritate",  a  remar- 
iotjrJan,  explicîhdu-i  lui  Dalai  Lama  dificultatea  de  a  tradu- 
;*  termenul  în  tibetană. 

JDespre  stima  de  sine,  am  scris  în  paranteză  «dacă  este  ca- 
Mib.  Există  o  mulţime  de  oameni  care  au  o  stimă  de  sine  exa- 
jprată.  Ei  consideră  că  sînt  oameni  integri  —  şi  nu  sînt  aşa. 
j&şa  că  aceste  sentimente  de  preţuire  de  sine  sînt  constructive 
«Mnai  dacă  sînt  meritate.  Cred  că  lucruri  precum  compasiu- 
nea, bunăvoinţa  şi  generozitatea  vor  apărea  atît  pe  lista  noas- 
te cît  şi  pe  cea  budistă.  De  asemenea,  abilitatea  de  a  vedea 
Ibcrurile  aşa  cum  sînt  —  percepţia  directă. 

Lista  ar  putea  să  devină  şi  mai  lungă  dacă  am  include  şi 
jte  stări  psihice  constructive,  mai  puţin  importante,  cum  ar  fi 
«crederea  şi  modestia.  Dar  am  să  mă  opresc  aici,  mulţumesc 
Sfinţiei  Voastre  şi  audienţei." 

în  timp  ce  Owen  încheia  expunerea  listei  sale,  Dalai  Lama 
&  întrebat:  „Aţi  făcut  vreo  distincţie  între  negativ  şi  distruc- 
Owen  a  răspuns  că  nu  —  deşi  acest  aspect  urma  să  fie 
hol  punct  central  al  diferenţelor  dintre  viziunea  budistă  şi  cea 
occidentală,  în  zilele  următoare. 

Yeti  şi  marmotele 

în  timpul  pauzei  de  ceai,  Francisco  Varela,  arătînd  slăbit, 
dar  bucuros,  s-a  apropiat  să-1  salute  pe  Sfinţia  Sa,  care  1-a  în- 
tîmpinat  cu  o  afecţiune  specială,  spunînd  cu  căldură:  „Unul 
dintre  cei  mai  vechi  prieteni  ai  mei  —  un  mare  savant." 

Cu  încurajarea  şi  sprijinul  moral  al  Sfinţiei  Sale,  Francisco 
trecuse  cu  un  an  în  urmă  printr-o  operaţie  de  transplant  de  fi- 
cat, singura  soluţie  medicală  după  ce  hepatita  îi  distrusese  fi- 
catul. Pentru  Francisco,  părea  o  adevărată  minune  faptul  că 
era  acolo,  că  pentru  moment  nu  se  mai  afla  în  stare  critică, 
deşi  trebuia  să  ia  în  fiecare  zi  un  cocktail  complicat  de  medi- 
camente. Simţea  o  recunoştinţă  enormă  pentru  Dalai  Lama, 
pentru  grija  aproape  familială  pe  care  i-o  purta. 

„Mă  simţeam  ca  la  o  reuniune",  a  spus  mai  tîrziu  Francisco 
despre  aceste  momente  petrecute  împreună  cu  Dalai  Lama. 
„Scăpat  în  cele  din  urmă  dintr-un  pericol  de  moarte  —  pentru 
mine  era  ca  o  adevărată  sărbătoare.  A  fost  cu  adevărat  un  dar. 
Un  dar  de  viaţă. . .  de  prietenie." 

în  timpul  pauzei  de  ceai,  activităţile  din  cameră  se  desfă- 
şurau într-un  ritm  mai  relaxat.  Owen  1-a  adus  pe  fiul  său  pen- 
tru o  fotografie  împreună  cu  Dalai  Lama;  cîţiva  observatori 
s-au  apropiat  pe  rînd  pentru  a  schimba  cîteva  cuvinte.  Apoi 
s-a  apropiat  Bhikku  Kusalacitto,  înmînîndu-i  lui  Dalai  Lama 
cîteva  scrieri  în  pali. 

Venerabilul  Somchai  Kusalacitto  s-a  născut  într-o  familie 
de  fermieri,  în  nordul  îndepărtat  al  Tailandei,  în  1947;  tatăl 
sau  era  chinez,  iar  mama,  tailandeză.  Atras  de  timpuriu  către 
studiul  budismului,  a  îmbrăcat  rasa  de  călugăr  la  vîrsta  de  20 
de  ani.  Avînd  înclinaţii  pentru  studiile  academice,  a  ajuns  să 
exceleze  în  textele  sfinte  în  limba  pali,  cuprinse  în  programa 
tradiţională  pentru  călugări,  apoi  a  obţinut  o  licenţă  în  studii 
budiste  în  Tailanda  şi  un  doctorat  în  filozofie  indiană  la  Uni- 
versitatea din  Madras. 

Cariera  academică  a  Venerabilului  Kusalacitto  a  început 
m  numirea  sa  ca  decan  la  Universitatea  Budistă  Mahachula- 
fcEgkornrajavidyalaya  din  Bangkok,  unde  deţine  în  prezent 
postul  de  rector  adjunct  pentru  relaţii  externe  şi  ţine  cursuri 
budism  şi  religii  comparate.  Este  călugăr  şi  asistentul  sta- 
«eplui  la  mănăstirea  budistă  Chandaram,  dar  are  în  acelaşi 

:Wmp  apariţii  frecvente  la  radio  şi  televiziune  şi  scrie  articole 

ifrstru  ziare  şi  reviste  pe  teme  de  budism.  Este  cofondator  al 
p»d  societăţi  internaţionale  pentru  budism^  care  se  preocupă 

]dk  probleme  sociale,  al  unui  grup  care  promovează  introdu- 
licrea  unui  sistem  de  educaţie  alternativă  în  Tailanda  şi  al  încă 
*mn  grup  de  călugări  tailandezi,  devotat  conservării  stilului 
viaţă  simplu  din  tradiţia  monastică  din  pădurile  Tailandei. 

i£L  continua  să  publice  studii  academice  pe  teme  de  budism. 
Pentru  Dalai  Lama,  invitarea  acestui  călugăr  învăţat  din 

^"fctanda  la  întîlnirea  noastră  a  avut  o  importanţă  specială  — 
«  doar  pentru  agenda  noastră  ştiinţifică,  ci  şi  în  ce  priveşte 

oiKnţîa  sa  de  a  deschide  dialogul  între  diferitele  şcoli  budis- 

iifc.  în  primele  secole  ale  budismului  în  India,  cînd  numeroase 

:  ferii  discutau  şi  îşi  disputau  viziunile,  astfel  de  dialoguri  re- 
fcctau  o  adevărată  vîrstă  de  aur.  însă  pe  măsură  ce  budismul 

;  răspîndit  în  toată  Asia  şi  s-a  împărţit  în  ramurile  şi  subra- 
o»rile  de  astăzi,  aceste  dialoguri  s-au  împuţinat;  în  Tibetul 

îmbiat,  ele  practic  au  dispărut. 

în  timp  ce  puneam  la  punct  detaliile  pentru  această  întîlni- 
m.  Dalai  Lama  a  solicitat  în  mod  expres  să  fie  invitaţi  profe- 
sri  care  să  reprezinte  şi  alte  ramuri  ale  budismului.  S-a  plîns 
m  glumă  că  a  purtat  mult  mai  multe  discuţii  cu  călugări  creş- 
mmi  decît  cu  călugări  din  alte  ramuri  ale  budismului.  Ca  repre- 
aastant  al  şcolii  budiste  Vajrayana,  care  a  pătruns  în  Tibet 
prin  India  între  secolele  al  X-lea  şi  al  Xll-leâ,  Dalai  Lama  era 
■erăbdător  să  întîlnească  membri  ai  şcolii  Mahayana  —  cea 
sai  răspîndită  în  Asia  de  Est  —  şi  din  ramura  Theravada,  pre- 
feninantă  în  ţările  din  sud-estul  Asiei,  cum  ar  fi  Tailanda,  pa- 
lm Venerabilului  Kusalacitto. 


126 


EMOŢIILE  DISTRUCTIVE 


Aşa  că  Dalai  Lama  a  acceptat  textele  pali  de  la  bhikku*  şi 
a  spus  în  semn  de  mulţumire:  „Un  călugăr  din  ramura  Thera- 
vada  —  e  foarte  bine.  Pînă  acum,  am  avut  discuţii  serioase 
mai  mult  cu  tradiţiile  occidentale,  decît  cu  fraţii  noştrii  budişti, 
mai  ales  cu  călugării  mai  în  vîrstă  din  tradiţia  Theravada.  Sînt 
foarte  fericit  că  voi  merge  în  Tailanda.  Abia  aştept  această  vi- 
zită. . .  dacă  nu  cumva  mă  va  împiedica  vreun  fulger!" 

„Universitatea  mea  intenţionează  să  vă  acorde  un  titlu 
onorific",  a  spus  Bhikku  Kusalacitto. 

Iar  Alan  a  glumit:  „Şi  atunci  Sfinţia  Voastră  o  să  devină 
doctor  —  dr.  Sfinţia  Sa!" 

înainte  de  a  ne  reîncepe  discuţiile,  l-am  întrebat  pe  Dalai 
Lama:  „Aveţi  observaţii  sau  comentarii  de  făcut?" 

„Ar  fi  ceva",  a  spus  el,  dus  pe  gînduri.  „Cum  funcţionea- 
ză exact  mintea  în  producerea  acestor  emoţii,  în  termeni  de 
stări  cognitive  conceptuale  şi  neconceptuale." 

Alan  a  explicat:  „Este  o  viziune  specific  budistă,  ceva  ce 
Sfinţia  Sa  ar  dori  să  prezinte  din  punctul  său  de  vedere.  Nu  e 
nici  o  grabă,  dar  ne  va  fi  de  folos.  După- amiaza  aceasta  ne 
oferă  un  moment  propice  pentru  acest  lucru." 

Dalai  Lama  dorea  să  prezinte  complexitatea  concepţiei 
budiste  asupra  naturii  cogniţiei  şi  să  clarifice  faptul  că  aceas- 
ta nu  face  distincţia  netă  între  emoţie  şi  cogniţie  (sau  raţiune), 
care  se  regăseşte  în  psihologia  occidentală.  Termenul  tibetan 
shepa,  tradus  adesea  prin  „conştiinţă"  sau  „cogniţie",  le  sub- 
sumează, de  fapt,  pe  amîndouă  —  înţelesul  său  este  mai 
aproape  de  acela  de  „eveniment  mintal".  Evenimentele  min- 
tale pe  care  budismul  le  consideră  „perturbări"  sînt  văzute  ca 
fiind  „conceptuale"  —  un  termen  mai  larg,  care  cuprinde  ceea 
ce  în  engleză  numim  gînduri,  imagini  mintale  şi  emoţii. 

Dalai  Lama  spera  să  poată  spune  toate  acestea  după  prînz 
—  „nu  o  expunere  formală  —  ci  doar  cîteva  cuvinte  explica- 
tive", aşa  cum  a  spus  chiar  el. 


*  In  lb.  pali  în  orig.f  călugăr  care  trăieşte  din  donaţii.  (N.  red.) 

„Vă  pregătiţi  de  40  de  ani  pentru  această  expunere",  i-a 
^cs  cineva  lui  Dalai  Lama,  la  care  el  a  răspuns  cu  o  veche 
prieşte  tibetană. 

„Yeti  stă  în  faţa  vizuinii  unei  marmote;  aşteaptă  să  apară 
l  «sa.  o  înşfacă  şi  o  pune  sub  el,  aşteptînd  să  mai  apară  încă  una 
;  - —  voia  să  prindă  mai  multe.  Apare  o  altă  marmota  şi  Yeti  se 
■ -.-«pede  şi  o  prinde  şi  pe  aceasta  şi  o  pune  sub  el,  în  vreme  ce 
;  prima  marmota  fuge.  Apoi  apare  o  alta  marmota,  Yeti  se  re- 
;  pecie  la  ea  şi  o  prinde  —  iar  marmota  pe  care  stătea  fuge. 
Exact  aşa  este  şi  acum",  a  spus  Sfinţia  Sa  cu  voioşie.  „Am 
o  mulţime  de  marmote  —  dar  am  şi  scăpat  multe  de-a 
:  jtagul  celor  40  de  ani.  Ei  bine,  în  cele  din  urmă  nu  au  mai  ră- 
mas  prea  multe!" 


CAPITOLUL  4 


O  psihologie  budistă 


îmi  amintesc  de  întîlnirea  mea  cu  învăţătorul  tibetan  Cho- 
gyam  Trungpa  din  1974,  cînd  predam  la  Harvard,  în  cadrul 
departamentului  de  psihologie.  „Budismul",  a  declarat  el 
atunci,  „va  pătrunde  în  Occident  ca  o  psihologie." 

La  vremea  aceea,  însăşi  ideea  că  budismul  ar  avea  vreo  le- 
gătură cu  psihologia  ne  părea  multora  dintre  cei  care  lucram 
în  domeniu  de-a  dreptul  absurdă.  Dar  această  atitudine  reflec- 
ta mai  mult  naivitatea  noastră  decît  poziţia  budismului.  Fap- 
tul că  budismul  —  ca  multe  dintre  marile  tradiţii  spirituale  ale 
omenirii  —  avea  propria  teorie  asupra  minţii  şi  funcţionării 
acesteia  era  ceva  nou. 

Şi  într-adevăr,  nimic  din  pregătirea  mea  ca  psiholog  nu 
îmi  sugera  că  psihologia  modernă  nu  ar  fi  decît  o  versiune 
mai  recentă  a  unui  proiect  vechi  de  2.000  de  ani,  care  urmă- 
reşte înţelegerea  minţii  umane.  Teoriile  psihologice  moderne 
îşi  au  rădăcinile  în  ştiinţa  şi  cultura  europeană  şi  americană  şi 
însuşi  domeniul  psihologiei  poate  fi  văzut  ca  determinat  cul- 
tural —  un  domeniu  miop,  aproape  solipsist  prin  omiterea  al- 
tor sisteme  psihologice,  din  alte  locuri  şi  epoci. 

Aşa  cum  s-a  dovedit,  majoritatea  religiilor  asiatice  au  în 
centru  o  psihologie,  deşi  aceasta  este  de  regulă  domeniul  în- 

udaţilor  şi  este  puţin  cunoscută  maselor  de  adepţi  obişnuiţi. 
Be  au  atît  o  latură  teoretică,  cît  şi  una  aplicata,  cu  metode 
pactice,  care  urmăresc  să-i  ajute  pe  „profesionişti"  —  fie  ca 
t  mmt  călugări  sau  yoghini  —  să-şi  disciplineze  şi  să-şi  ordone- 
)m  mintea  şi  inima  pentru  a  ajunge  la  o  stare  superioară. 
y.    Poate  că  cea  mai  bogată  dintre  aceste  psihologii  „alterna- 
ţtfpe"  se  întîlneşte  în  budism.  De  pe  vremea  lui  Gautama  Bud- 
Jb2L  în  secolul  V  î.Hr.,  analiza  minţii  şi  a  mecanismelor  aces- 
a  fost  un  element  central  în  practica  adepţilor  săi.  Această 
iaeîiză  a  fost  codificată  în  decursul  primului  mileniu  de  după 
;«oartea  sa  în  cadrul  unui  sistem  numit  Abhidhamma  în  lim- 
t»  pali.  care  se  vorbea  pe  vremea  lui  Buddha  (sau  Abhidhar- 
l  în  sanscrită),  care  înseamnă  „doctrina  ultimă". 
Fiecare  ramură  a  budismului  de  astăzi  conţine  o  versiune 
m  acestor  învăţături  psihologice  fundamentale  despre  minte, 
jkcare  s-au  adăugat  nuanţele  proprii.  în  ziua  aceea  urma  să 
:a»£em  o  expunere  a  viziunii  tibetane,  accentul  căzînd  asupra 
«soţiilor. 

Un  savant  şi  un  călugăr 

După  pauza  de  ceai,  Matthieu  Ricard,  purtînd  o  robă  de 
«ifeigăr  în  castaniu  şi  portocaliu  ca  aceea  a  lui  Dalai  Lama,  a 
.  hsî  locul  vorbitorului  de  lîngă  Sfinţia  Sa. 

J3in  scaunul  traducătorului",  a  spus  Alan,  reluînd  rolul  de 
Moderator,  „am  să-1  prezint  foarte  scurt  pe  Matthieu,  care  a 
wrdt  pentru  prima  dată  în  Asia  în  1967  şi  trăieşte  aici  din 

Născut  într-un  cerc  privilegiat  al  intelectualităţii  franceze, 
Ifatthieu  Ricard  a  avut  o  copilărie  bogată  în  întîlniri  cu  per- 
swialitâţi  remarcabile.  Mama  sa,  artistă,  era  prietenă  apropia- 
&  cu  Andre  Breton,  unul  dintre  părinţii  picturii  suprarealiste. 
Unul  dintre  unchii  săi  s-a  numărat  printre  primii  aventurieri 
care  au  făcut  înconjurul  Pămîntului  într-o  barcă  fără  motor,  în 
trei  ani.  Iar  naşul  său  a  fost  G.I.  Gurdjieff,  misticul  rus,  care 

a  avut  mulţi  adepţi  printre  intelectualii  francezi  din  deceniile 
de  mijloc  ale  secolului  al  XX-lea  (deşi  mama  sa  era  atrasa  de 
idee  la  acea  vreme,  Matthieu  nu  a  avut  nici  o  legătură  cu 
adepţii  acestuia). 

Printre  invitaţii  la  cină  în  casa  familiei  Ricard  se  aflau 
filozofi  şi  artişti  de  seamă,  prieteni  ai  tatălui  lui  Matthieu  — 
care,  sub  pseudonimul  Jean-Fran9ois  Revel,  a  devenit  unul 
dintre  cei  mai  influenţi  filozofi  şi  politologi  din  Franţa.  Autor  j- 
a  25  de  cărţi  —  cea  mai  cunoscută,  Ni  Marx,  ni  Jesus  {Fără  \ 
Marx  sau  Isus),  a  fost  un  best-seller  internaţional  — ,  Revel  \ 
deţine  fotoliul  La  Fontaine,  unul  dintre  cele  doar  40  de  „Fo- ; 
tolii  ale  Nemuritorilor"  din  Academie  Frangaise;  acesta  este  ! 
unul  dintre  cele  mai  prestigioase  onoruri  oferite  în  Franţa  j 
unui  intelectual.  Un  dialog  între  Matthieu  şi  tatăl  său,  publi- 
cat sub  titlul  Le  moine  et  le  philosophe  {Călugărul  şi  filozo- 
fat), a  devenit  best-seller  internaţional. 

Unul  dintre  prietenii  mamei  sale,  realizatorul  de  filme  do- ; 
cumentare  Arnaud  Desjardins,  a  fost  cel  care  a  încurajat  pri- 
ma încercare  a  lui  Matthieu  de  a-şi  găsi  un  maestru  tibetan. 
Desjardins  făcuse  un  film  documentar  de  patru  ore  pentru  te- 
leviziunea  franceză,  Mesajul  tibetanilor.  încheiat  în  1 966  şi ! 
realizat  în  decursul  a  cîţiva  ani  de  exod  masiv  din  Tibet  a  ; 
multor  mari  maeştri,  ca  urmare  a  ocupaţiei  chineze,  filmul  se  \ 
încheia  cu  o  secvenţă  de  cinci  minute  în  care  erau  înfăţişate  o 
duzină  de  chipuri  ale  unor  mari  maeştri  tibetani  ai  meditaţiei ; 
care  se  aflau  într-o  stare  de  trascendenţă,  în  timp  ce  priveau 
pe  rînd,  în  tăcere,  la  camera  de  luat  vederi.  La  vederea  acelor 
chipuri,  Matthieu  a  rămas  încremenit. 

Aşa  că,  ştiind  doar  cîteva  cuvinte  în  limba  engleză  (studia- 
se, în  schimb,  la  şcoală  germana,  greaca  şi  latina)  —  şi  nici : 
un  cuvînt  în  tibetană  — ,  Matthieu  s-a  îndreptat  către  India. 
Acolo  a  fost  îndrumat  către  un  lama  de  un  prieten  care  sosise 
cu  cîteva  luni  în  urmă  —  dr.  Frederick  Leboyer,  a  cărui  me- 
todă „fară  violenţă"  de  moşire  a  pruncilor  —  într-un  mediu  cu 
lumină  plăcută  şi  scufundînd  nou-născuţii  în  apă  caldă  —  a 
ajuns  la  modă  un  deceniu  mai  târziu. 

Aşa  cum  povesteşte  Matthieu,  viaţa  sa  a  început  realmen- 
te 2  iunie  1967,  în  ziua  în  care  1-a  întîlnit  pentru  prima  dată 
t  mul  dintre  acei  mari  maeştri  tibetani,  prezentaţi  în  filmul 
i  Desjardins,  Kangyur  Rinpoche  —  maestrul  care  1-a  iniţiat 
Iklxidismul  tibetan.  în  tradiţia  tibetană  a  yoghinilor  pelerini, 
fyjmpoche  sînt  cei  care  şi-au  petrecut  cea  mai  mare  parte  din 
în  retragere.  Dar  aşa  cum  se  întîmpla  cu  mulţi  călugări 
şti  din  tradiţia  Nyingma,  Kangyur  Rinpoche  era  căsăto- 
fâ  avea  familie;  trăia  într-o  locuinţă  de  două  camere,  lîngă 

Iul  hymalaian  Darjeeling. 
Matthieu  s-a  simţit  copleşit  de  compasiunea  calmă,  de  în- 
iunea  şi  de  tăria  interioară,  ca  de  stîncă,  a  maestrului 
Avînd  doar  21  de  ani,  Matthieu  a  trăit  timp  de  trei  săptă- 
alături  de  rinpoche  —  şi  deşi  încă  nu  ştia,  viaţa  lui  se 
base  pentru  totdeauna.  întorcîndu-se  la  studii  în  Franţa, 
dat  seama  că  mintea  îi  zbura  mereu  către  acea  întîlnire. 
rel,  îşi  petrecea  săptămânile  libere  din  vacanţe  în  India, 
de  călugării  lamaişti;  chiar  şi  doctoratul  în  biologie, 
la  Institutul  Pasteur  din  Paris,  şi  1-a  pregătit  tot  aici. 
După  absolvirea  facultăţii,  Matthieu  a  lucrat  cu  un  laureat 
premiului  Nobel,  Francois  Jacob,  facînd  propriile  sale  des- 
i  în  genetică.  Tot  în  perioada  doctoratului  a  scris  prima 
carte  —  o  expunere  exhaustivă  a  migraţiei  tuturor  specii- 
animale,  etologia  fiind  una  dintre  pasiunile  sale  (alături 
muzică,  astronomie  şi  fotografierea  naturii).  însă  în  cele 
\  urmă  forţa  chemării  spirituale  a  devenit  atît  de  puternică, 
Ijhdt  Matthieu  a  renunţat  la  cariera  sa  ştiinţifică  şi  şi-a  înce- 
tată de  practicant  al  budismului  tibetan  sub  tutela  lui 
fjfangyur  Rinpoche.  După  moartea  lui  Kangyur,  Matthieu  a 
Şiifcrenit  călugăr  şi  asistentul  personal  al  lui  Dilgo  Khyentse 
iîteopoche,  alături  de  care  a  petrecut  12  ani,  zi  şi  noapte  — 
Imriind  o  carte  despre  acesta  după  moartea  sa1. 

Alan  a  încheiat  prezentarea  lui  Matthieu.  „Acum  este  că- 
îhgar  de  aproape  20  de  ani  şi  este  unul  dintre  cei  mai  bine  pre- 
ptoţi  specialişti  de  origine  occidentală  în  budism,  în  special 

în  tradiţia  Nyingma.  Este  de  multă  vreme  interpretul  Sfinţiei 
Sale  pentru  limba  franceză.  Şi,  fără  alte  adăugiri,  Matthieu,  ai 
cuvîntul..." 

Deşi,  datorită  funcţiei  sale  de  translator,  Matthieu  a  lucrat 
îndeaproape  cu  Dalai  Lama,  în  acea  zi  se  afla  într-o  postură 
stînjenitoare  pentru  orice  călugăr  budist  tibetan,  aşa  cum  avea 
să  recunoască  el  însuşi. 

„Este  puţin  straniu  pentru  mine  să  explic  ceva  despre  bu- 
dism în  prezenţa  Sfinţiei  Sale",  a  început  Matthieu.  „Mă  simt 
ca  un  elev  de  şcoală  la  un  examen.  Şi,  în  calitate  de  fost  om 
de  ştiinţă,  mă  simt  la  fel  în  faţa  atîtor  oameni  învăţaţi.  Dar  la 
urma  urmei,  cu  toţii  trebuie  să  trecem  examene  din  cînd  în 
cînd",  a  spus  Matthieu,  zîmbind  amuzat. 

Primul  obiectiv  pe  care  şi  1-a  fixat  Matthieu  a  fost  acela  de 
a  aborda  diferenţele  dintre  termenul  englezesc  şi  cel  tibetan 
pentru  emoţie.  Aşa  cum  a  subliniat  el,  „emoţie"  este  un  ter- 
men foarte  general.  „Cuvîntul  emoţie  provine,  în  engleză,  din 
latinescul  emovere  —  ceva  care  pune  mintea  în  mişcare,  fie 
către  o  acţiune  dăunătoare,  fie  către  una  neutră  sau  pozitivă. 

în  termeni  budişti,  pe  de  altă  parte,  numim  emoţie  ceva  care 
condiţionează  mintea  şi  o  face  să  adopte  o  anumită  perspectivă 
sau  viziune  asupra  lucrurilor.  Nu  se  referă  în  mod  necesar  la  o 
izbucnire  emoţională,  care  se  produce  brusc  în  minte  —  aceas- 
ta poate  fi  mai  aproape  de  ceea  ce  studiază  oamenii  de  ştiinţă 
sub  numele  de  emoţie.  în  termeni  budişti,  un  astfel  de  eveni- 
ment ar  fi  numit  emoţie  primară  —  cînd,  de  exemplu,  este  clar 
dacă  eşti  mînios,  trist  sau  obsedat  de  un  anumit  lucru." 

Diferenţa  dintre  felul 

în  care  apar  lucrurile  şi  cum  sînt  ele 

Pentru  a  lămuri  această  distincţie  fundamentală  pentru  fe- 
lul în  care  sînt  înţelese  emoţiile,  pe  de  o  parte,  în  budism  şi. 
pe  de  altă  parte,  în  gîndirea  occidentală,  Matthieu  s-a  lansat 
apoi  într-o  prezentare  remarcabil  de  succintă  a  punctului  de 

vedere  al  psihologiei  budiste.  A  început  prin  descrierea  unui 
«Bcdard  foarte  diferit  de  cel  folosit  în  Occident  pentru  etiche- 
g^sa  unei  emoţii  ca  fiind  distructiva:  criteriul  nu  este  doar 
povocarea  unui  rău  evident,  ci  provocarea  unei  vătămări  mai 
mznle  —  distorsionarea  percepţiei  realităţii. 

„Cum  se  face  distincţia  din  punct  de  vedere  budist",  a  con- 
-tooat  el,  „între  emoţiile  constructive  şi  cele  distructive?  în 
k  pnncipiu,  o  emoţie  distructivă  —  la  care  ne  mai  referim  şi  ca 
vfe  on  factor  mintal  care  «oculteaza»  sau  care  «perturbă»  — 
i  «see  ceva  care  împiedică  mintea  să  observe  realitatea  aşa  cum 
;  *s«e.  în  cazul  unei  emoţii  distructive,  se  va  produce  întotdea- 
■  mm  o  discrepanţă  între  felul  în  care  apar  lucrurile  şi  felul  în 
are  sînt  ele. 

Ataşamentul  excesiv  —  dorinţa,  de  pildă  —  nu  ne  va  lăsa 
'.m  descoperim  un  echilibru  între  plăcere  şi  neplăcere,  între 
«BStructiv  şi  distructiv,  între  calităţile  unui  lucru  sau  ale  unei 
şcESoane,  ci  ne  va  face  să  considerăm  pentru  un  timp  acel  lu- 
cra sută  la  sută  atrăgător  şi,  prin  urmare,  ne  va  face  să-1  do- 
wm.  Aversiunea  ne  va  face  orbi  la  anumite  calităţi  pozitive  ale 
«Rectului,  determinîndu-ne  să  avem  o  atitudine  sută  la  sută 
aegativă  faţă  de  acesta,  să  ne  dorim  să  ne  îndepărtăm,  să  îl 
distrugem  sau  să  fugim  de  el. 

Asemenea  stări  emoţionale  afectează  judecata  unei  per- 
soane, abilitatea  sa  de  a  evalua  corect  natura  lucrurilor.  De 
aceea  spunem  ca  ele  oculteaza:  întunecă  felul  în  care  sînt  lu- 
crările în  realitate.  în  cele  din  urmă,  întunecă  şi  o  evaluare 
«ai  profundă  a  naturii  lucrurilor,  care  pot  fi  permanente  sau 
perisabile,  care  pot  avea  proprietăţi  intrinseci  sau  nu.  Şi  ast- 
fel ele  vor  aduce  confuzie  la  toate  nivelurile. 

Prin  urmare,  aceste  emoţii  disturbatoare  vor  afecta  liberta- 
tea unei  persoane,  înlănţuindu-i  gîndurile  astfel  încît  ea  va 
ţunge  să  gîndească,  să  vorbească  şi  să  acţioneze  într-un  mod 
părtinitor.  Spre  deosebire  de  acestea,  emoţiile  constructive  în- 
soţesc o  apreciere  mai  fidelă  a  naturii  lucrurilor  pe  care  le 
percepe  individul  —  ele  se  sprijină  pe  raţionamente  solide." 

Dalai  Lama  a  stat  tăcut,  ascultînd  atent,  întrerupîndu-1 
foarte  rar  pe  Matthieu  cu  cîte  o  întrebare  lămuritoare.  Oame- 
nii de  ştiinţă,  dimpotrivă,  au  luat  notiţe  pe  tot  parcursul  expu- 
nerii sale  —  aceasta  era  prima  intervenţie  a  părţii  budiste  în 
dialogul  nostru. 

Problema  vătămării 

în  vreme  ce  criteriul  iniţial  al  lui  Alan  pentru  emoţiile  dis- 
tructive se  baza  doar  pe  natura  lor  vătămătoare,  Matthieu  a 
arătat  că  în  budism  există  consideraţii  mult  mai  nuanţate. 
„Apoi  ajungem  la  descrierea  emoţiilor  distructive  ca  fiind 
dăunătoare  fie  propriei  persoane,  fie  altcuiva.  Acţiunile  nu 
sînt  în  ele  însele  bune  sau  rele  pentru  că  cineva  a  hotărît  că 
aşa  trebuie  să  fie.  Nu  există  un  lucru  bun  sau  rău  în  sens  ab- 
solut. Există  doar  binele  şi  răul  —  un  efect  exprimat  în  ter- 
meni de  fericire  sau  suferinţă  —  pe  care  gîndurile  sau  acţiu- 
nile noastre  le  provoacă  nouă  înşine  sau  altora. 

Emoţiile  distructive  şi  constructive  mai  pot  fi  deosebite  ş: 
în  funcţie  de  motivaţia  care  le  ispiră:  egocentrică  sau  altruistă, 
binevoitoare  sau  răuvoitoare.  Deci  trebuie  luate  în  considera- 
re atît  motivaţia,  cît  şi  consecinţele  emoţiilor  unui  individ. 

Am  mai  putea  distinge  emoţiile  constructive  de  cele  dis- 
tructive şi  prin  examinarea  modurilor  în  care  se  raportează 
unele  la  altele,  în  termeni  de  antidoturi.  Să  luăm,  de  pildă,  ura 
şi  altruismul.  Ura  poate  fi  definită  drept  dorinţa  de  a-i  vătăma 
pe  alţii  sau  de  a  distruge  ceva  care  aparţine  sau  care  este  drag 
altora.  Emoţia  opusa  acesteia  este  ceva  care  acţionează  în 
mod  direct  ca  un  antidot  al  acestei  dorinţe  de  a  face  rău:  iubi- 
rea altruistă.  Aceasta  acţionează  ca  un  antidot  direct  al  ostili- 
tăţii, deoarece,  deşi  un  om  poate  simţi  în  mod  alternativ  iubi- 
re şi  ură,  nu  poate  simţi  în  acelaşi  moment  atît  iubire,  cît  şi 
ură  faţa  de  aceeaşi  persoană  sau  acelaşi  obiect.  Prin  urmare, 
cu  cît  o  persoană  cultivă  mai  mult  bunăvoinţa  iubitoare,  com- 
pasiunea şi  altruismul  —  cu  cît  ele  pătrund  mai  adînc  în  min- 

m  — .  cu  atît  opusul  lor,  dorinţa  de  a  face  rău,  este  forţată  să 

*  diminueaze  şi,  posibil,  chiar  să  dispară. 

De  asemenea,  atunci  cînd  spunem  că  o  emoţie  este  nega- 
'■;Ws^  nu  înseamnă  atît  că  respingem  ceva,  ci  mai  degrabă  că 
?:  «§e  negativă  în  sensul  că  produce  mai  puţină  fericire,  mai  pu- 
^:pEă  bunăstare,  mai  puţină  luciditate  şi  libertate  şi  mai  multa 
,-dfeorsiune." 

Alan  a  intervenit  cu  o  întrebare  despre  ură.  „Defineşti  ura 
fiind  dorinţa  de  a  distruge  sau  de  a  înlătura  o  persoană, 
}mtz  ce  îi  aparţine  sau  ceea  ce  îi  este  drag.  Mai  devreme,  Sfin- 
\  jjft-Sa  vorbea  despre  posibilitatea  de  a  simţi  compasiune  pentru 
;popria  persoană  şi  aş  dori  să  pun  o  întrebare  asemănătoare.  Nu 
i  ote  oare  posibil  să  simţi  ură  şi  pentru  propria  persoană?  Pari 
m defineşti  ura  ca  referindu-se  numai  la  ceilalţi." 

Răspunsul  lui  Matthieu  a  fost  puţin  surprinzător:  „Cînd  ci- 
■eva  spune  că  se  urăşte  pe  sine,  nu  ura  este  de  fapt  miezul 
acelui  sentiment.  Poţi  să  fii  supărat  pe  tine,  dar  această  supă- 
\  &B€  poate  să  fie  o  formă  de  mîndrie,  un  sentiment  de  frustra- 
\  w  care  apare  din  conştientizarea  faptului  că  nu  te  ridici  la 
î  âăiţirnea  propriilor  aşteptări.  Dar  nu  poţi  să  te  urăşti  pro- 
pîa-zis  pe  tine  însuţi." 

Alan  a  urmărit  în  continuare  aceeaşi  idee.  „Prin  urmare,  în 
iadism  nu  există  ceva  de  genul  aversiunii  faţă  de  sine?" 

Matthieu  şi-a  menţinut  opinia.  „Probabil  că  nu,  pentru  că 
aceasta  ar  fi  împotriva  dorinţei  primare  a  oricărei  fiinţe  vii  de 
&  evita  suferinţa.  S-ar  putea  să  simţi  că  te  urăşti  pe  tine  însuţi 
pentru  că  vrei  să  fii  mult  mai  mult  decît  eşti.  Poate  că  eşti  dez- 
amăgit de  tine  însuţi,  deoarece  nu  eşti  ceea  ce  ai  dori  să  fii  sau 
Jeoarece  eşti  nerăbdător  să  ajungi  mai  repede  acolo  unde 
wei.  Aversiunea  faţă  de  sine  presupune,  de  fapt,  un  mare  ata- 
şament faţă  de  ego.  Chiar  cel  care  se  sinucide  nu  face  acest 
iicru  din  ură  de  sine,  ci  pentru  că  se  gîndeşte  că  astfel  va  scă- 
pa de  o  suferinţă  mai  mare." 

Matthieu  a  adăugat  perspectiva  budistă  asupra  sinuciderii; 
JDar  individul  nu  scapă  de  fapt  de  nimic,  pentru  că  moartea 

este  doar  o  trecere  la  o  altă  stare  a  existenţei.  Deci,  ar  fi  mai 
bine  să  încerce  să  evite  acea  suferinţă  fie  încercînd  să  rezol- 
ve problema  aici  şi  acum,  fie  schimbîndu-şi  atitudinea  faţă  de 
problemă/' 

Cele  84.000  de  emoţii  negative 

Intorcîndu-se  la  ideea  centrală,  Matthieu  a  continuat:  „De 
unde  provin  aceste  emoţii  distructive,  conform  învăţăturii  şi 
practicii  budiste?  în  principiu,  cu  toţii  ştim  că  ne  schimbăm 
continuu,  din  copilărie  pînă  la  bătrîneţe.  Cu  fiecare  clipă,  cor- 
purile noastre  se  schimbă  şi  mintea  noastră  acumulează  noi 
experienţe.  Sîntem  un  flux,  într-o  trasformare  continuă.  Şi  to- 
tuşi avem  în  acelaşi  timp  ideea  că  în  centrul  tuturor  acestor 
schimbări  există  ceva  care  ne  defineşte,  ceva  care  a  rămas 
constant  încă  din  copilărie  şi  care  dă  sens  expresiei  «eu». 

Acest  «eu»  —  hai  să-i  spunem  «ataşamentul  faţă  de  ego» 
—  care  constituie  identitatea  noastră  nu  este  pur  şi  simplu 
gîndul  la  «mine»,  care  ne  vine  în  minte  atunci  cînd  ne  trezim 
dimineaţa,  cînd  spunem  «Simt  că  mi-e  cald»  sau  «Simt  că 
mi-e  frig»  sau  cînd  ne  strigă  cineva.  Ataşamentul  faţă  de  ego 
se  referă  la  o  agăţare  strînsă,  înrădăcinată,  de  o  entitate  ce 
pare  să  fie  în  centrul  fiinţei  noastre  şi  ne  defineşte  ca  indivizi 
distincţi. 

Simţim  de  asemenea  că  acest  «eu»  este  vulnerabil  şi  că 
trebuie  sa-1  protejăm  şi  să-i  facem  pe  plac.  De  aici  vin  aver- 
siunea şi  atracţia:  aversiune  faţă  de  orice  ar  putea  ameninţa 
acest  «eu»  şi  atracţie  faţă  de  orice  îi  oferă  plăcere  sau  confort 
acestui  «eu»  şi  îl  face  sa  se  simtă  sigur  şi  fericit.  Din  aceste 
două  emoţii  elementare,  atracţie  şi  repulsie,  vor  apărea  o  di- 
versitate de  alte  emoţii. 

în  textele  budiste,  se  vorbeşte  de  cele  84.000  de  tipuri  de 
emoţii  negative.  Nu  toate  acestea  sînt  descrise  în  detaliu,  însă 
numărul  mare,  generic  reflectă  complexitatea  minţii  umane  şi 
ne  arată  că  metodele  prin  care  se  poate  trasforma  mintea  tre- 

£bs  să  se  adapteze  la  această  mare  varietate  de  dispoziţii 
-«■tale.  De  aceea  se  vorbeşte  de  cele  84.000  de  uşi  care  duc 
Are  calea  budistă  de  transformare  interioară.  în  orice  caz, 
■xste  emoţii  multiple  se  îmbină  în  cinci  emoţii  principale: 
gL  dorinţă,  confuzie,  mîndrie  şi  gelozie. 
Ura  este  dorinţa  profundă  de  a-i  face  rău  cuiva,  de  a-i  dis- 
E§e  fericirea.  Nu  este  exprimată  neapărat  sub  forma  unei  iz- 
ţlBcoiri  de  mînie.  Nu  se  manifestă  întotdeauna,  dar  se  va  ma- 
nifesta în  circumstanţe  care  declanşează  ostilitatea 
individului.  De  asemenea,  se  află  în  legătură  cu  multe  alte 
««oţii  înrudite,  cum  ar  fi  resentimentul,  dispreţul,  ostilitatea 
îp  aşa  mai  departe. 

La  polul  opus  se  află  ataşamentul,  care  are  de  asemenea 
i  multe  aspecte.  Există  dorinţa  propriu-zisă  pentru  plăceri- 
;  Ic  simţurilor  sau  pentru  un  obiect  pe  care  vrem  să-1  posedăm. 
iiDter  mai  există  şi  aspectul  subtil  al  ataşamentului  faţă  de  no- 
ijtnoea  de  «eu»,  faţă  de  persoană,  şi  faţă  de  realitatea  solidă  a 
feonenelor.  în  principiu,  ataşamentul  se  referă  la  un  gen  de 
fcriinaţie  care  te  face  să  vezi  lucrurile  cum  nu  sînt  de  fapt.  Te 
w  face  sa  te  gîndeşti,  de  pildă,  că  lucrurile  sînt  permanente 
- — că  prietenia,  oamenii,  iubirea,  posesiunile  vor  dura  —  deşi 
€§se  limpede  că  nu  se  va  întîmpla  aşa.  Deci,  ataşamentul  în- 
seamnă a  te  agăţa  de  un  anumit  fel  de  a  percepe  lucrurile. 

Apoi  mai  există  ignoranţa,  lipsa  capacităţii  de  a  discerne 
ce-  trebuie  făcut  sau  ce  trebuie  evitat  pentru  a  ajunge  la  ferici- 
m  şi  a  evita  suferinţa.  Desigur,  ignoranţa  nu  este,  de  regulă, 
privită  ca  o  emoţie  în  cultura  occidentală,  dar  este,  cu  sigu- 
îmţă  un  factor  mintal  care  împiedică  o  evaluare  corectă  şi  lu- 
cidă a  realităţii.  Este  o  stare  mintală  care  întunecă  înţelepciu- 
nea sau  cunoaşterea  de  fond.  Prin  urmare,  este  considerată  un 
aspect  dăunător  al  minţii. 

Şi  mîndria  are  multe  aspecte:  a  fi  mîndru  de  propriile  rea- 
Szări,  a  te  simţi  superior  altora  sau  a-i  dispreţui,  a-ţi  evalua 
greşit  calităţile  sau  a  nu  recunoaşte  calităţile  altora.  Merge 
adeseori  mină  în  mină  cu  ignorarea  propriilor  defecte. 

Gelozia  poate  fi  văzută  ca  incapacitatea  de  a  te  bucura  de 
fericirea  altora.  Oamenii  nu  sînt  niciodată  invidioşi  pe  sufe- 
rinţa altora,  ci  pe  fericirea  lor  şi  pe  calităţile  lor  Din  perspec- 
tivă budistă,  este  o  emoţie  negativă.  Dacă  scopul  nostru  este 
acela  de  a  contribui  la  bunăstarea  altora,  ar  trebui  să  ne  bucu- 
răm dacă  ei  reuşesc  să  ajungă  singuri  la  fericire.  De  ce  ar  tre- 
bui să  fim  invidioşi?  înseamnă  că  o  parte  din  sarcina  noastră 
s-a  realizat  deja.  Ne  rămîne  mai  puţin  de  făcut" 

Eul  iluzoriu 

„De  ce  sînt  toate  aceste  emoţii  elementare  atît  de  strîns  le- 
gate de  noţiunea  de  «eu»?  Să  ne  imaginăm  că  îi  spunem  din- 
tr-o  dată  cuiva:  «Poţi  să  te  înfurii,  te  rog,  tare,  foarte  tare  în 
acest  moment?»  Nimeni  nu  va  reuşi  să  se  înfurie  cu  adevărat 
—  nimeni  nu  poate  face  acest  lucru,  cu  excepţia,  poate,  a  unui 
bun  actor,  care  poate  imita  mînia  la  cerere,  pentru  scurtă  vreme. 

Dar  dacă  îi  spui  aceleiaşi  persoane:  «Eşti  un  ticălos;  eşti 
un  om  dezgustător»,  nu  va  trebui  să  aştepţi  mult.  Acea  per- 
soană se  va  înfuria  imediat  De  unde  această  diferenţă?  Pen- 
tru că  i-ai  vizat  «eul».  De  vreme  ce  această  noţiune  a  existen- 
ţei sinelui  pare  să  fie  la  baza  tuturor  emoţiilor,  înseamnă  că 
dacă  cineva  vrea  să  lucreze  cu  emoţiile,  trebuie  să  cerceteze 
în  profunzime  această  noţiune  de  «eu».  în  urma  analizei  va 
reieşi  oare  ca  o  entitate  care  există  cu  adevărat? 

Prin  urmare,  în  filozofia  şi  practica  budistă,  o  abordare 
foarte  profundă  este  încercarea  de  a  examina  dacă  acest  «eu» 
este  doar  o  iluzie,  doar  un  nume  pe  care  îl  ataşăm  acelui  flux 
sau  curent  în  continuă  transformare.  Nu  putem  găsi  «eul»  în 
nici  o  parte  a  corpului  şi  nu  este  nici  ceva  care  străbate  cor- 
pul în  întregime.  Am  putea  crede  că  rezidă  în  conştiinţă.  Dar 
şi  conştiinţa  este  un  flux  în  continuă  transformare.  Gîndul  tre- 
cut s-a  dus,  cel  viitor  încă  n-a  sosit.  Cum  poate  exista  cu  ade- 
vărat «eul»  în  prezent,  suspendat  între  ceva  care  a  trecut  şi 
altceva  care  încă  nu  a  apărut? 

Şi  dacă  eul  nu  poate  fi  identificat  în  minte  sau  în  corp,  nici 
m  zmîndouă  laolaltă,  nici  ca  ceva  deosebit  de  ele,  este  evident 
ci  du  există  nimic  concret  prin  care  să  justificăm  sentimentul 
xk  de  puternic  al  «eului».  Este  doar  un  nume  dat  unui  flux 
motinuu,  aşa  cum  putem  arăta  către  un  rîu  şi  să-1  numim 
(iffiige  sau  Mississippi.  Asta  este  tot. 

Dar  cînd  ne  agăţăm  de  el,  cînd  credem  că  există  o  barcă  pe 
acel  rîu,  atunci  apar  toate  necazurile  —  cînd  începem  să  ne 
agităm  de  această  noţiune  de  «eu»  ca  de  ceva  care  există  cu 
aievărat,  atunci  acel  lucru  trebuie  protejat  şi  satisfăcut.  Aver- 
wmea,  repulsia,  cele  cinci  emoţii  negative  principale,  cele  20 
secundare  şi,  în  cele  din  urmă,  cele  84.000  de  aspecte  ale 
csaoţiilor  vătămătoare  vor  ieşi  la  iveală." 

Trei  niveluri  ale  conştiinţei 

„Următoarea  întrebare  este:  oare  aceste  emoţii  negative 
wm  inerente  naturii  fundamentale  a  minţii  noastre  sau  nu? 
ftetru  a  răspunde  la  această  întrebare,  trebuie  să  distingem 
iffire  nivelurile  conştiinţei.  Potrivit  budismului,  există  trei  ni- 
iciuri  ale  conştiinţei:  primar,  subtil  şi  foarte  subtil. 

La  nivel  primar,  avem  toate  genurile  de  emoţii.  Nivelul 
primar  corespunde  funcţionării  creierului  şi  interacţiunii  cor- 
polui  cu  mediul  înconjurător.  Nivelul  subtil  corespunde  no- 
ţiuni de  «eu»  şi  facultăţii  de  introspecţie,  prin  care  mintea  îşi 
examinează  propria  natură.  Este  de  asemenea  fluxul  minţii 
care  transmite  înclinaţiile  şi  obiceiurile. 

Nivelul  foarte  subtil  este  latura  fundamentală  a  conştiinţei, 
&ptul  brut  al  existenţei  facultăţii  cognitive2.  Este  conştiinţa 
feră  sau  starea  de  conştienţă,  fără  vreun  obiect  anume  asupra 
druia  să  se  concentreze.  Evident,  de  obicei,  oamenii  nu  per- 
cep conştiinţa  în  acest  fel;  pentru  aceasta  este  nevoie  de  pre- 
gătire în  tehnica  contemplaţiei. 

Cînd  vorbim  de  trei  niveluri  ale  conştiinţei,  nu  vorbim  de 
mei  fluxuri  care  merg  în  paralel  —  ci  este  mai  degrabă  ase- 

meni  unui  ocean  cu  adîncimi  diferite.  Emoţiile  apar  la  nivelul 
primar  şi  subtil,  dar  nu  ajung  la  nivelul  foarte  subtil.  Ele  pot 
fi  comparate  cu  valurile  de  la  suprafaţa  oceanului,  iar  natura 
fundamentală  a  minţii  corespunde  adîncimilor  oceanului. 

Nivelul  foarte  subtil  este  numit  uneori  «strălucitor»,  însă 
cînd  vorbim  de  trăsăturile  strălucitoare  ale  minţii  nu  înseam- 
nă că  ar  exista  ceva  în  minte  care  străluceşte.  Adjectivul 
«strălucitor»  se  referă  pur  şi  simplu  la  facultatea  esenţială  de 
a  fi  conştient,  fără  nici  o  intervenţie  din  partea  constructelor 
mintale  sau  a  emoţiilor.  Cînd  conştiinţa  esenţială,  numită  une- 
ori şi  «natura  ultimă  a  minţii»,  se  realizează  complet  şi  direct, 
fără  văluri,  ea  este  considerată  starea  lui  Buddha." 

Pe  tot  parcursul  expunerii  lui  Matthieu,  Dalai  Lama  a  as- 
cultat cu  atenţie,  uneori  dînd  uşor  din  cap.  Acesta  era  un  teri- 
toriu familiar  şi  nu  a  intervenit  pentru  lămuriri  sau  pentru  a 
critica  vreo  idee. 

Eliberarea  de  emoţiile  distructive 

„Următorul  pas  este  acela  de  a  determina  dacă  omul  se 
poate  elibera  complet  de  emoţiile  distructive.  Acest  lucru  este 
posibil  numai  dacă  emoţiile  negative  nu  sînt  inerente  naturii 
ultime  a  minţii.  Dacă  emoţiile  negative,  cum  este  ura,  ar  fi 
inerente  la  nivelul  cel  mai  subtil  al  minţii,  ar  însemna  că  ele 
sînt  prezente  întotdeauna.  Scrutînd  adîncimile  conştiinţei,  ar 
trebui  să  găsim  acolo  ura,  dorinţa,  invidia,  mîndria  şi  aşa  mai 
departe. 

Dar  însăşi  experienţa  noastră  cotidiană  ne  arată  că  aceste 
emoţii  negative  sînt  intermitente.  Iar  maeştrii  contemplaţiei 
ne  relatează  că,  pe  măsură  ce  coboară  mai  adînc  către  înţele- 
gerea trăsăturilor  fundamentale  ale  conştiinţei,  nu  întîlnesc 
emoţii  negative  în  acel  spectru  strălucitor  de  la  nivelul  foarte 
subtil.  Aceasta  este  o  stare  eliberată  de  orice  emoţii  distructi- 
ve şi  de  negativism. 

Deşi  majoritatea  oamenilor  simt  emoţii  negative  în  diferi- 
se momente,  aceasta  nu  înseamnă  că  ele  sînt  inerente  naturii 
moiţii.  De  exemplu,  dacă  100  de  monede  de  aur  zac  în  praf, 
emd  le  recuperăm,  ele  sînt  pline  de  praf,  dar  aceasta  nu 
icbimbă  natura  aurului  însuşi.  în  baza  experienţelor  contem- 
|:  plative  s-a  formulat  opinia  că  emoţiile  distructive  nu  fac  par- 
ii; ar  din  natura  fundamentală  a  conştiinţei.  Ci,  mai  degrabă,  ele 
|  apar  în  funcţie  de  circumstanţe,  diferite  obiceiuri  şi  înclinaţii 
care  se  manifestă  la  nivelurile  superficiale  ale  conştiinţei. 

Acest  aspect  deschide  posibilitatea  de  a  manevra  aceste 
emoţii  efemere  şi  înclinaţiile  care  le  alimentează.  Dacă  emo- 
|  file  distructive  ar  fi  inerente  naturii  minţii,  nu  ar  avea  nici  un 
|  wms  să  încercăm  să  ne  eliberăm  de  ele.  Ar  fi  ca  şi  cum  am  în- 
cerca să  spălăm  o  bucată  de  cărbune,  care  nu  se  va  albi  nici- 
adata.  Recunoaşterea  posibilităţii  de  eliberare  este  primul  pas 
f  m  calea  trasfbrmării  interioare.  Omul  poate  să  înlăture  norii 
şl  să  descopere  că  dincolo  de  ei  soarele  a  strălucit  întotdeau- 
na şi  cerul  a  fost  întotdeauna  senin. 

Pentru  a  vedea  dacă  aceste  emoţii  distructive  fac  sau  nu 
jparte  din  natura  fundamentală  a  minţii,  trebuie  să  le  exami- 
asm.  Sa  luăm  mînia,  de  exemplu.  O  izbucnire  puternică  de 
«înie  pare  irezistibilă,  incontrolabilă.  Ne  simţim  aproape 
eonstrînşi  sa  ne  înfuriem;  este  ca  şi  cum  nu  am  putea  alege 
decît  să  ne  înfuriem.  Aceasta  pentru  că  nu  privim  natura  mi- 
nei însăşi.  Ce  este  mînia?  Cînd  priveşti  de  la  depărtare  un  nor 
*ie  vară  uriaş,  pare  atît  de  mare,  încît  ai  impresia  că  ai  putea 
să  te  aşezi  pe  el.  Dar  dacă  ai  pătrunde  în  el,  ai  vedea  ca  nu  te 
poţi  agăţa  de  nimic,  nu  găseşti  altceva  decît  vapori  de  apă  şi 
rât.  Dar  în  acelaşi  timp  el  ascunde  soarele,  deci  are  un  efect. 

La  fel  şi  în  cazul  mîniei.  în  abordarea  clasică  a  practicii 
budiste,  cel  ce  meditează  priveşte  direct  mînia  şi  se  întreabă: 
«Mînia  este  asemeni  unui  comandant  de  armată,  unui  foc  ar- 
zător sau  unei  stînci  foarte  grele?  Poartă  vreo  armă  în  mînă? 
Este  ceva  ce  putem  găsi  în  piept,  în  inimă,  în  cap?  Are  vreo 
formă  sau  culoare?»  Evident,  nimeni  nu  se  aşteaptă  să  pri- 

mească  o  suliţă  în  stomac!  Şi  totuşi  acesta  este  felul  în  care 
concepem  mînia,  ca  fiind  ceva  foarte  puternic  şi  constrângător. 

însă  acest  experiment  va  arăta  că,  cu  cît  priveşti  mînia  mai 
îndeaproape,  cu  atît  ea  se  disipează  sub  propriii  tăi  ochi,  ca 
gheaţa  care  se  topeşte  în  lumina  soarelui  de  dimineaţă.  Dacă 
o  priveşti  cu  atenţie,  îşi  pierde  brusc  forţa. 

Omul  poate  descoperi  că  mînia  nu  este  deloc  ceea  ce  cre- 
dea el  că  este.  Este  o  colecţie  de  diferite  evenimente.  în  mie- 
zul mîniei  există,  de  pildă,  o  caracteristică  de  claritate,  de 
strălucire  care  nu  este  încă  răuvoitoare.  într-adevăr,  la  origi- 
nea emoţiilor  distructive  se  află  ceva  care  nu  este  încă  vătă- 
mător. 

Astfel",  a  explicat  Matthieu,  „trăsăturile  negative  ale  emo- 
ţiilor nu  sînt  intrinseci  nici  măcar  emoţiilor  însele.  Dorinţa 
asociată  cu  înclinaţiile  persoanei  provoacă  o  reacţie  în  lanţ,  în 
care  gîndul  iniţial  se  dezvoltă  devenind  mînie.  ură  şi  răutate. 
Dacă  mînia  ca  atare  nu  este  un  lucru  consistent,  înseamnă  că 
mînia  nu  este  o  proprietate  care  să  ţină  de  natura  fundamen- 
tală a  minţii." 

Un  antidot  universal 

„Ajungem  astfel  la  posibilitatea  administrării  emoţiilor 
negative,  nu  doar  prin  observare,  ci  prin  transformarea  inte- 
rioară. Pe  măsură  ce  emoţiile  negative  se  strecoară  în  minte, 
ele  se  transformă  în  dispoziţii  şi,  în  cele  din  urmă,  în  trăsături 
de  caracter.  Prin  urmare,  omul  trebuie  să  înceapă  prin  a  mo- 
difica emoţiile  însele.  Acest  lucru  se  poate  realiza  în  mai  mul- 
te feluri  şi  la  diferite  niveluri  —  începător,  mediu  şi  avansat. 

Atunci  cînd  încercăm  să  evităm  consecinţele  negative  ale 
emoţiilor  distructive,  care  aduc  nefericire  propriei  persoane  şi 
celorlalţi,  prima  cale  este  folosirea  antidoturilor.  Fiecare  emo- 
ţie are  un  antidot  specific.  Aşa  cum  am  spus  mai  devreme,  nu 
poţi  simţi  simultan  ură  şi  iubire  faţă  de  acelaşi  obiect.  Astfel 
că  iubirea  este  un  antidot  direct  al  urii.  în  mod  asemănător, 

ijcnul  poate  contempla  aspectele  neplăcute  ale  unui  obiect  al 
l;:  icrinţei  compulsive  sau  poate  încerca  să-1  evalueze  mai 
|  «biectiv.  în  cazul  ignoranţei  sau  al  lipsei  de  discernămînt,  în- 
l  cracăm  să  înţelegem  mai  nuanţat  ce  trebuie  făcut  şi  ce  trebuie 
I.  cutat.  în  cazul  invidiei,  putem  încerca  sa  aflăm  bucurie  în 
ţ-  lăsaturile  celorlalţi.  în  ce  priveşte  mîndria,  încercăm  să  apre- 
f.:,ciem  realizările  altora  şi  să  deschidem  ochii  în  faţa  propriilor 
k  npastre  defecte,  pentru  a  cultiva  modestia. 
l  Acest  proces  presupune  să  ai  tot  atîtea  antidoturi  cîte  emo- 
j|  p  negative  există.  Astfel,  pasul  următor  —  la  nivelul  inter- 
|  «ediar  —  este  acela  de  a  afla  dacă  există  vreun  antidot  care 
hm  funcţioneze  pentru  toate  laolaltă.  Acest  antidot  poate  fi  ga- 
fa -m  în  meditaţie,  în  examinarea  naturii  ultime  a  tuturor  emoţi- 
|;  fer  negative.  Se  va  descoperi  că  acestea  nu  au  o  consistenţă 
|l::'poprie  —  că  ele  sînt  ceea  ce  budismul  numeşte  deşertăciune. 
|  Aceasta  nu  înseamnă  că  vor  dispărea  dintr-o  dată  în  aer,  ci 
I  fear  că  nu  sînt  atît  de  solide  pe  cît  par. 
|  Procedînd  în  acest  fel,  putem  demola  aparenta  soliditate  a 
|  emoţiilor  negative.  Acest  antidot  —  conştientizarea  deşertăci- 

mii  lor  —  acţionează  asupra  tuturor  emoţiilor,  pentru  că  deşi 
f  emoţiile  se  manifestă  în  moduri  diferite,  toate  sînt  identice 
|  frin  aceea  că  nu  au  o  existenţă  solidă. 

Ultima  cale,  care  este  de  asemenea  cea  mai  riscantă,  con- 
'  siâ  nu  în  neutralizarea  emoţiilor  sau  în  contemplarea  deşertă- 
î  «mii  lor,  ci  în  transformarea  lor,  folosindu-le  drept  cataliza- 
;;.  uri  pentru  a  te  elibera  rapid  de  influenţa  lor.  Este  ca  atunci 
v.  eihd  cel  care  cade  în  mare  se  foloseşte  de  valuri  pentru  a  mo- 
li la  şi  a  ajunge  la  mal. 

i;  Aceste  metode  sînt  uneori  comparate  cu  trei  moduri  posi- 
::  Mie  de  a  manevra  o  plantă  otrăvitoare.  Unul  este  să  smulgi 
atent  planta  cu  tot  cu  rădăcini  din  pămînt.  Acest  fapt  ar  cores- 
punde utilizării  antidoturilor.  O  a  doua  variantă  este  aceea  de 
&  turna  apă  fierbinte  peste  plantă.  Aceasta  este  ca  meditaţia 
asupra  deşertăciunii.  A  treia  alternativă  este  aceea  a  păunului, 
despre  care  se  crede,  potrivit  tradiţiei,  că  se  poate  hrăni  cu 

substanţe  otrăvitoare.  Păunul  se  apropie  şi  mănîncă  planta. 
Nu  numai  că  nu  moare  mîncînd  ceea  ce  ar  ucide  alte  anima- 
le, dar  penele  lui  devin  mai  frumoase.  Aceasta  corespunde 
practicii  de  a  utiliza  şi  trasforma  emoţiile  ca  mijloc  de  înăl- 
ţare a  nivelului  spiritual  al  individului.  Totuşi,  această  ultimă 
metodă  este  riscantă.  Funcţionează  numai  pentru  păuni  — 
făpturile  mai  puţin  experimentate  vor  avea  necazuri  serioase! 

In  toate  cele  trei  cazuri,  rezultatele  sînt  aceleaşi,  se  atinge 
acelaşi  ţel:  nu  mai  sîntem  sclavii  emoţiilor  negative  şi  avan- 
săm către  libertate.  Nu  contează,  de  fapt,  care  metodă  este 
mai  «avansată».  Ele  sînt  ca  o  cheie.  Rostul  cheii  este  de  a  des- 
chide uşa.  Nu  contează  dacă  cheia  este  făcută  din  fier,  din  ar- 
gint sau  din  aur,  atîta  vreme  cît  deschide  uşa.  în  termeni  prac- 
tici, metoda  care  reuşeşte  cel  mai  bine  transformarea 
interioară  a  individului,  oricare  ar  fi  aceasta,  este  cea  mai  po- 
trivită şi  aceea  care  trebuie  aplicată. 

Să  nu  uităm  totuşi  că  ultima  metodă,  oricît  de  atrăgătoare 
ar  părea,  seamănă  cu  încercarea  de  a  lua  un  giuvaer  de  pe  ca- 
pul unui  şarpe.  Dacă,  în  timp  ce  încearcă  să  folosească  emo- 
ţiile drept  catalizatori,  individul  nu  le  transformă  cu  adevărat, 
ci  le  trăieşte  în  mod  obişnuit,  va  deveni  sclavul  lor  mai  mult 
ca  oricînd!" 

înainte,  în  timpul  sau  după? 

Matthieu  a  abordat  apoi  o  temă  înrudită:  momentul  inter- 
venţiei asupra  unei  emoţii  distructive.  Oare  omul  trebuie  să 
trateze  aceste  emoţii  înainte  de  a  apărea,  în  timpul  producerii 
lor  sau  după  aceea? 

„Prima  intervenţie  —  după  apariţia  ei  —  este  metoda  în-  \ 
cepătorului,  pentru  ca  oamenii  devin  conştienţi  de  trăsăturile 
negative  sau  distructive  ale  unor  emoţii  abia  după  ce  le-au 
trăit.  Apoi  îşi  folosesc  raţiunea  pentru  a  examina  consecinţe- 
le —  pentru  a  înţelege,  de  pildă,  că  o  izbucnire  puternică  de 
ură,  care  îi  face  să  perceapă  o  persoană  ca  fiind  în  întregime 

sl  poate  provoca  multă  suferinţă  altora  şi  cu  siguranţă  că 
m  pe  ei  nu-i  face  fericiţi.  în  acest  fel,  putem  deosebi  emoţi- 
r  care  produc  fericire  de  cele  care  provoacă  suferinţă.  Va  de- 
esi  apoi  limpede  faptul  că  data  viitoare  cînd  vor  apărea  aces- 
rsnioţii  este  mai  bine  să  nu  le  laşi  să  te  domine. 
Cînd  individul  a  dobîndit  o  oarecare  experienţă  în  această 
|pactică,  pasul  următor  este  să  trateze  emoţiile  în  momentul 
icerii  lor.  Elementul-cheie  aici  este  acela  de  a  elibera 
dile  în  momentul  în  care  îşi  fac  apariţia  în  minte,  astfel 
:  să  nu  apuce  să  declanşeze  un  lanţ  de  gînduri  care  se  răs- 
ese şi  preiau  controlul  asupra  minţii,  obligînd  astfel  indi- 
să  acţioneze  —  să  facă  rău  cuiva,  de  pildă.  Pentru 
ista,  practicantul  trebuie  să  analizeze  gîndul  nou  apărut  în 
să  se  întrebe  dacă  are  vreo  formă,  vreo  localizare,  vreo 
re  şi  aşa  mai  departe  şi  să  descopere  că  natura  autentică 
tiiapestuia  este  deşertăciunea.  După  ce  căpătăm  experienţă  în 
pBsest  proces,  gîndurile  şi  emoţiile  vin  şi  pleacă  fară  să  dea 
pMşiere  unei  mulţimi  de  gînduri  constrîngătoare,  aşa  cum  o 
re  care  zboară  pe  cer  nu  lasă  nici  o  urmă  sau  aşa  cum  un 
.  pe  apă  dispare  în  clipa  în  care  l-ai  desenat. 
Evident,  pentru  aceasta  este  nevoie  de  o  practică  îndelun- 
H.  dar  prin  exerciţiu  poate  deveni  o  reacţie  perfect  natura- 
Cuvîntul  tibetan  pentru  meditaţie  înseamnă,  de  fapt,  «fa- 
(■eiiarizare».  Individul  se  familiarizează,  prin  exerciţiu,  cu 
\wcest  mod  de  a  vedea  gîndurile  care  vin  şi  pleacă.  Ajungi  să 
r  obişnuieşti. 

Apoi,  cînd  ai  căpătat  o  experienţă  solidă,  urmează  pasul  fi- 
:  ml:  chiar  înainte  ca  o  emoţie  să  se  producă,  eşti  pregătit  pen- 
i  situaţia  ca  aceasta  să  nu  aibă  aceeaşi  putere  de  constrînge- 
m  şi  subjugare.  Acest  pas  este  coroborat  cu  înţelegerea,  o 
stsre  de  transformare  reuşită,  în  care  emoţiile  distructive  nu 
m  mai  produc  cu  aceeaşi  intensitate. 

Am  să  dau  un  exemplu  foarte  banal:  daca  stomacul  tău 
produce  multe  gaze,  este  greu  să  te  abţii  tot  timpul  —  acest 
facru  poate  fi  foarte  dureros.  Dar  nici  nu  este  politicos  să  le 

dai  drumul  pe  măsură  ce  se  adună.  Nici  abţinerea,  nici  simpla 
eliberare  nu  sînt  reacţii  potrivite.  Aşa  că  cea  mai  bună  soluţie 
este  să  tratezi  cauza,  pentru  a  nu  trebui  nici  să  flatulezi,  nici 
sa  suferi! 

Emoţiile  seamănă  oarecum  cu  această  situaţie.  Prin  exer- 
ciţiu, se  ajunge  la  un  moment  în  care  practicanţii  au  mintea 
îmbibată  de  o  bunăvoinţă  iubitoare.  Aceasta  devine  o  a  doua 
natură,  iar  ura  este  înlăturată  din  mintea  individului,  astfel  că 
el  nu  ar  mai  putea  să  facă  rău  cuiva  în  mod  intenţionat.  Ura 
nu  mai  apare  şi  nu  mai  ai  ce  să  reprimi.  Aceasta  reprezintă  o 
validare  a  practicii  spirituale  a  individului." 

împlinirea  profundă 

„S-ar  putea  crede  că  dacă  individul  scapă  de  toate  emoţii- 
le va  deveni  la  fel  de  inert  şi  de  insensibil  ca  un  buştean.  însă 
acest  lucru  este  complet  eronat  Cînd  mintea  este  liberă,  ea 
este  lucidă  şi  clară.  înţeleptul  care  este  complet  împăcat  şi  eli- 
berat de  emoţiile  supărătoare  are  o  sensibilitate  şi  o  grijă  mult 
mai  mare  faţă  de  fericirea  şi  suferinţa  celor  din  jur  —  pe  cîtă 
vreme  o  persoană  preocupată  şi  confuză  nu  este  în  nici  un  caz 
conştientă  de  ceea  ce  se  întîmplă  în  jur.  în  schimb,  înţeleptul 
împăcat  pe  deplin  şi  eliberat  de  emoţiile  supărătoare  are  o 
percepţie  clară  asupra  suferinţei  altora  şi  asupra  legii  cauzei 
şi  efectului;  el  simte  aceste  lucruri  la  fel  de  acut  pe  cît  simţim 
un  fir  de  nisip  care  ne-a  intrat  în  ochi.  Are  o  judecată  mult  mai 
fină  şi  o  compasiune  mult  mai  mare. 

Unii  oamenii  ar  putea  obiecta  spunînd  că  dacă  nu-ţi  ex- 
primi emoţiile  ţi-ai  putea  periclita  sănătatea  minţii.  însă  emo- 
ţiile pot  fi  exprimate  în  diferite  moduri.  De  exemplu,  mînia  se 
poate  exprima  nu  numai  prin  izbucniri  de  furie  şi  insulte,  ci 
confruntînd-o  cu  propria  inteligenţă.  Nu  trebuie  să  ne  repri- 
măm emoţiile.  Le  putem  canaliza  către  un  dialog  cu  inteli- 
genţa, folosindu-le  pentru  a  înţelege  natura  propriei  noastre 
minţi,  observînd  cum  dispar  de  la  sine,  fără  să  lase  în  urmă 

«silinţele  unor  apariţii  ulterioare.  Pe  moment,  individul  poa- 
m  evita  astfel  consecinţele  vătămătoare  ale  urii,  iar  pe  termen 

;  iKg  aceasta  nu  va  mai  avea  motiv  să  reizbucneasca  în  forme 

Vnaefente. 

Ultima  întrebare  este  aceea  dacă  e  posibil  sa  te  eliberezi 
i  Jefmitiv  de  emoţiile  negative.  Răspunsul  la  ea  trimite  la  înţe- 
;Iqpciune  şi  libertate.  Dacă  consideri  că  emoţiile  distructive  ne 
;«smng  libertatea  interioară  şi  ne  afectează  judecata,  înseam- 
m  că  pe  măsură  ce  ne  eliberăm  de  ele,  acestea  îşi  vor  pierde 
-feţa.  înseamnă  că  vom  deveni  mai  liberi  şi  mai  fericiţi. 

Trebuie  să  facem  distincţie  între  plăcere  şi  fericire.  Ferici- 
BC2  este  înţeleasă  aici  ca  un  sentiment  profund  de  împlinire, 
"faoţit  de  un  sentiment  de  pace  şi  de  o  mulţime  de  sentimen- 
7  ite  pozitive,  cum  este  altruismul.  Plăcerea  depinde  de  locul, 
;  circumstanţele  şi  obiectul  său.  Oamenii  în  anumite  momente 
jec  obţine  plăcere  şi  în  altele  nu.  Plăcerea  este  supusă  schim- 
.j'.Hrii.  Un  lucru  plăcut  la  un  moment  dat  poate  să  devină  cu- 
isod  indiferent,  iar  mai  apoi  poate  să  provoace  neplăcere  şi 
:  SKfmnţă.  Plăcerea  se  epuizează  pe  sine  prin  trăirea  ei,  aşa 
cran  o  luminare  arde  din  propria  sa  substanţă  şi  apoi  dispare. 

Spre  deosebire  de  plăcere,  sentimentul  profund  al  împlini- 
ri nu  depinde  de  timp,  de  loc  sau  de  obiecte.  Este  o  stare  a 
lenţii  care  creşte  pe  măsură  ce  este  trăită.  Este  diferită  de  plă- 
cere în  aproape  toate  privinţele.  Ceea  ce  căutăm  de  fapt  atunci 
«fad  încercăm  să  ne  rupem  de  influenţa  emoţiilor  distructive 
este  acea  stabilitate  interioară,  claritate  şi  împlinire  pe  care  le 
«mim,  de  regulă,  fericire." 

Binele  originar,  nu  păcatul  originar 

Matthieu  a  încheiat:  „într-unui  dintre  articolele  sale, 
Owen  a  amintit  un  filozof  care  spunea  că  în  întreaga  istorie  a 
umanităţii  n-a  existat  probabil  nici  un  om  care  să  fi  fost  cu 
adevărat  fericit  şi  cu  adevărat  bun.  Budismul  oferă  o  per- 
spectivă diferită.  Cuvîntul  tibetan  pentru  starea  lui  Buddha 

are  două  silabe:  sang,  care  se  referă  la  cineva  care  a  îndepăr- 
tat toate  vălurile,  şi  gyey,  care  se  referă  la  cineva  care  a  dez- 
voltat toate  calităţile  posibile,  ca  lumina  care  înlocuieşte  în- 
tunericul. Starea  lui  Buddha  este  înţeleasă  drept  binele 
suprem,  actualizarea  binelui  în  nucleul  fundamental  al  con- 
ştiinţei. 

De  vreme  ce  potenţialul  pentru  actualizarea  stării  lui 
Buddha  se  află  în  orice  fiinţă  conştientă,  abordarea  budistă 
este,  prin  urmare,  mai  apropiată  de  ideea  existenţei  unui  bine 
originar,  decît  a  unui  păcat  originar.  Acest  bine  primordial, 
natura  lui  Buddha,  este  natura  ultimă  a  minţii.  Această  stare 
de  înţelegere  este  considerată  complet  golită  de  emoţii  nega- 
tive şi,  în  consecinţă,  de  suferinţă.  Este  posibilă  o  astfel  de 
înţelegere?  Pentru  a  răspunde  la  aceasta,  trebuie  să  ne  bazăm 
pe  mărturia  lui  Buddha  şi  a  altor  iluminaţi. 

Aşa  cum  am  amintit  mai  devreme,  posibilitatea  ilumină- 
rii se  bazează  pe  ideea  că  emoţiile  negative  nu  fac  parte  în 
mod  inerent  din  natura  fundamentală  a  minţii.  O  bucată  de 
aur  poate  să  stea  îngropată  în  pămînt  timp  de  secole  şi  totuşi 
natura  ei  nu  se  schimbă.  Omul  trebuie  doar  să  înlăture  diferi- 
tele straturi  care  acoperă  aurul  şi  să-1  scoată  la  iveală  aşa  cum 
este  şi  cum  a  fost  întotdeauna.  Atingerea  stării  lui  Buddha 
este,  aşadar,  un  proces  de  purificare,  de  acumulare  progresi- 
vă a  calităţilor  pozitive  şi  înţelepciunii.  în  cele  din  urmă, 
practicantul  ajunge  la  o  stare  de  conştiinţă  deplină,  în  care 
emoţiile  negative  sau  distructive  nu  mai  au  mei  un  motiv  să 
apară. 

V-aţi  putea  întreba  cum  poate  să  trăiască  fară  emoţii  o  fi- 
inţă iluminată.  Se  pare  că  este  o  întrebare  greşită,  de  vreme  ce 
tocmai  emoţiile  distructive  îl  împiedică  pe  om  să  vadă  lucru- 
rile aşa  cum  sînt  şi  să  trăiască  normal.  Emoţiile  întunecate 
stau  în  calea  unei  evaluări  corecte  a  naturii  realităţii  şi  a  natu- 
rii minţii  individului.  Cînd  acesta  vede  lucrurile  aşa  cum  sînt, 
îi  este  mai  uşor  să  scape  de  emoţiile  negative  şi  să  dezvolte 
emoţii  pozitive,  care  se  bazează  pe  o  judecată  solidă  —  inclu- 
siv o  compasiune  spontană  şi  naturală. 

Totul  trebuie  să  se  bazeze  pe  experienţa  directă.  Altfel  ar 
§  ca  şi  cum  am  construi  un  castel  minunat  pe  suprafaţa  înghe- 
mă  a  unui  lac;  acesta  se  va  scufunda  atunci  cînd  gheaţa  se  va 
dpi.  Aşa  cum  a  spus  Buddha:  «Eu  v-am  arătat  calea.  Depin- 
de de  voi  să  o  urmaţi.»  Nu  este  ceva  care  vine  de  la  sine.  Ex- 
perienţa cere  perseverenţă,  disciplină  şi  eforturi  constante. 
Aşa  cum  a  spus  marele  eremit  tibetan  Milarepa:  «La  început 
k  vine  nimic,  la  mijloc  nu  rămîne  nimic,  la  sfîrşit  nu  mai 
şkacă  nimic.»  Deci,  este  un  proces  care  durează.  însă  încu- 
sagator  este  faptul  că  dacă  depui  toate  eforturile  de  care  eşti  în 
sere  o  să  poţi  observa  că  funcţionează." 

După  ce  Matthieu  şi-a  încheiat  expunerea,  Dalai  Lama  a 
înclinat  din  cap  către  el,  în  semn  de  apreciere,  spunînd  cu  un 
aimbet:  „Pe  lîngă  titlul  de  gelong"  —  adică  călugăr  —  „Mat- 
ideu  ar  trebui  de  acum  să-1  deţină  şi  pe  acela  de  geshe"  — 
echivalentul  doctoratului  în  studii  spirituale  tibetane. 


CAPITOLUL  5 


Anatomia  perturbărilor  mintale 


Atunci  cînd  un  eveniment  politic  declanşează  în  noi  un 
sentiment  de  revoltă  morală,  putem  oare  să  luăm  măsuri  fer- 
me şi  în  acelaşi  timp  să  ne  ferim  de  influenţa  perturbatoare  a 
furiei?  Mai  exact,  pot  oare  liderii  noştri  politici  să  facă  acest 
lucru,  mai  ales  că  acţiunile  lor  au  consecinţe  în  vieţile  atîtor 
oameni? 

Dat  fiind  că  în  toiul  furiei  oamenii  iau  cu  uşurinţă  decizii 
greşite  şi  pun  în  practică  impulsuri  pe  care  le  regretă  mai  tîr- 
ziu,  răspunsul  la  această  întrebare  nu  este  doar  teorie  pură. 
îmi  amintesc  o  conversaţie  despre  ură  şi  liderii  lumii,  pe  care 
am  purtat-o  cu  Ronald  Heifetz,  directorul  fondator  al  Centru- 
lui Harvard  pentru  Conducere  Publică  din  cadrul  Facultăţii  de 
Administraţie  Publică  John  F.  Kennedy.  El  a  observat  că  mî- 
nia  unui  lider  poate  căpăta  o  putere  deosebită  odată  ce  este 
aplicată  asupra  celor  pe  care  îi  conduce,  pentru  că  oamenii 
sînt  foarte  atenţi  la  ceea  ce  fac  şi  spun  liderii  lor;  prin  urma- 
re, liderii  abili  au  învăţat  să  îşi  calibreze  cu  grijă  felul  de  a-şi 
manifesta  dezaprobarea  şi  mînia.  Dar  pe  lîngă  aceasta,  liderii 
trebuie  să  înveţe  cum  să-şi  controleze  furia  pentru  a  putea  lua 
ei  înşişi  cele  mai  bune  decizii  politice. 

De  pilda,  în  1963,  John  E  Kennedy,  aflînd  că  Uniunea  So- 
«rică  a  adus  rachete  nucleare  în  Cuba,  s-a  înfuriat,  consid- 
mmd  acest  fapt  un  afront  personal  —  la  urma  urmei,  ambasa- 
dorul sovietic  îl  asigurase  cu  doar  cîteva  luni  mai  înainte  că 
aşa  ceva  nu  se  va  întîmpla.  însă  consilierii  apropiaţi  ai  lui 
Jfainedy  au  încercat  în  mod  deliberat  să-1  ajute  să  se  calme - 
m  înainte  de  a  decide  ce  măsuri  trebuie  luate  —  şi  poate  că 
astfel  au  evitat  un  război  mondial. 

Desigur,  revolta  morală  în  arena  politică  poate  mobiliza 
acfiuni  de  anvergură  cu  scopul  de  a  corecta  nedeptăţile  —  ca 
m  cazul  protestelor  lui  Gandhi  împotriva  colonialismului  bri- 
iKiic  sau  al  mişcării  pentru  drepturile  civile  din  America, 
conduse  de  Martin  Luther  King  Jr.  Dar,  aşa  cum  a  observat 
Beifetz,  în  cadrul  unor  asemenea  mişcări,  liderii  ajută  la 
transformarea  revoltei  în  acţiune  eficientă.  O  cale  de  a  face 
mxst  lucru  este  a  îmbrăca  în  cuvinte  sentimentele  oamenilor 
«fel  încît  aceştia  să  afle  că  liderii  lor  îi  înţeleg.  După  care  li- 
derul trebuie  să  facă  următorul  pas:  să  absoarbă  mînia  mase- 
lor şi  să  nu  o  lase  să-i  conducă  la  acte  impulsive,  distructive. 

La  nivel  personal,  tocmai  o  astfel  de  transformare  a  mîniei 
fente  în  acţiune  eficientă  a  fost  unul  dintre  subiectele  care  au 
apărut  în  cursul  discuţiilor  noastre  de  după-amiază.  S-a  dove- 
£t  că  psihologia  budistă  trasează  o  distincţie  între  mînia  ali- 
mentată de  o  percepţie  eronantă,  pe  de  o  parte,  şi  acţiunea  fer- 
mă şi  puternică  —  chiar  furioasă  —  împotriva  răului,  pe  de 
altă  parte.  El  oferă  nu  doar  un  model  pentru  mobilizarea  ener- 
giei morale  în  slujba  compasiunii,  ci  şi  metode  practice  de  a 
lealiza  acest  lucru.  Cum  ar  arăta  lumea  dacă  mai  mulţi  lideri 
ar  aplica  aceste  metode  asupra  lor  înşile? 

O  teorie  budistă 

După  pauza  de  masă,  ne-am  adunat  din  nou.  Ca  la  începu- 
mi  fiecărei  sesiuni  de  discuţii,  în  cameră  se  auzea  murmurul 
conversaţiilor,  care  s-a  întrerupt  brusc  cînd  a  intrat  Dalai 

Lama.  Alan  Wallace  a  deschis  discuţia  de  după-amiază  cu  o 
precizare  importantă:  „în  această  dimineaţă,  cu  toţii  am  avut 
fericita  ocazie  de  a  asculta  doi  reprezentanţi  de  frunte  ai  celor 
doua  tradiţii,  occidentală  şi  budistă.  In  cursul  conversaţiilor 
din  seara  trecută  cu  Owen  şi  Matthieu,  amîndoi  mi-au  spus  să 
atrag  atenţia  asupra  unui  aspect  care  este  poate  evident,  anu- 
me că  nu  există  o  «tradiţie  occidentală»  în  sensul  unui  corp 
monolitic  care  a  traversat  neschimbat  timpul  în  ultimii  2.500 
de  ani,  aşa  cum  nici  budismul  nu  este  o  entitate  monolitică. 

în  realitate,  odată  ce  treci  de  suprafaţă,  descoperi  o  mulţi- 
me de  direcţii,  multe  dintre  ele,  incompatibile  în  diferite  mă- 
suri şi  în  diferite  moduri.  în  acelaşi  timp,  se  pot  face  totuşi 
anumite  generalizări  valide,  aşa  cum  am  văzut  în  această  di- 
mineaţă, ale  unor  trăsături  care  sînt  în  mod  clar  şi  distinct  oc- 
cidentale şi  ale  altora  care  sînt  în  mod  clar  şi  distinct  budiste. 
Aşa  că  acest  duet  a  început  deja.  Dimineaţă,  Sfinţia  Sa  ne-a  j 
împărtăşit  mie  şi  lui  Jinpa  că  are  deja  cîteva  idei.  Aşa  că  acum 
aş  dori  să-1  invit  pe  Sfinţia  Sa  să  ne  vorbească  despre  acestea." 

Dalai  Lama  dorea  să  explice  cîteva  premise  esenţiale  care 
stau  la  baza  concepţiei  budiste  despre  emoţiile  distructive. 
Explicaţiile  sale  s-au  referit  la  Abhidharma,  un  text  fondator 
pentru  epistemologia  foarte  sofisticată  a  budismului,  care  cu- 
prinde nu  doar  o  fenomenologie  a  minţii,  ci  şi  o  teorie  a  cu- 
noaşterii. Această  expunere  teoretică  ne-a  oferit  un  indiciu  — 
rareori  vizibil  occidentalilor  care  nu  cunosc  învăţăturile  sale  ! 
religioase  —  al  pregătirii  academice  a  lui  Dalai  Lama;  ca  un 
geshe  de  cel  mai  înalt  rang,  el  a  fost  atras  de  cele  mai  subtile 
aspecte  ale  temelor  abordate  în  discuţiile  noastre.  Fără  îndo- 
ială, multe  dintre  comentariile  sale  au  trecut  pe  deasupra  mul- 
tora dintre  cei  prezenţi;  de  fapt,  a  fost  o  expunere  avansată 
pentru  cei  care  aveau  doar  o  cunoaştere  elementară  a  gîndirii 
budiste.  Ca  de  obicei  cînd  făcea  comentarii  de  un  nivel  mai 
teoretic,  în  această  după-amiază  el  a  vorbit  în  tibetană  şi  cu- 
vintele i-au  fost  traduse  în  engleză. 

Dalai  Lama  a  făcut  o  pauza  şi  şi-a  împreunat  mîinile,  în 
de  salut  către  Venerabilul  Kusalacitto,  călugărul  tailan- 
care  a  sosit  puţin  mai  tîrziu,  după  care  a  început.  „Ascul- 
expunerile  de  dimineaţă,  m-am  gîndit  —  fără  să  aibă  ne- 
o  legătură  directă  cu  ceea  ce  s-a  discutat  —  că  ar  putea 
|jMe  folos  să  ţinem  seama  de  distincţia  budistă  între  doua  că- 
di principale  ale  experienţei.  Pe  de  o  parte,  sînt  experien- 
care  se  raportează  la  simţurile  noastre  şi  depind  de  aces- 
Pe  de  alta  parte,  sînt  acele  experienţe  care  nu  depind 
de  facultăţile  noastre  senzoriale  şi  care  în  teoria  budis- 
x  descrise  drept  «mintale». 
Concepţia  budista  asupra  a  ceea  ce  numim  «senzaţie»  cu- 
le ambele  domenii,  senzorial  şi  mintal.  Termenul  de 
ţie»  de  aici  nu  este  la  fel  de  cuprinzător  ca  în  limba  en- 
ci  se  referă  doar  la  senzaţiile  de  plăcere,  durere  şi  in- 
nţă..  Prin  comparaţie  cu  sentimentul  sau  senzaţia  din 
simţurilor,  din  perspectivă  budistă,  senzaţia  de  la  nivel 
are  o  semnificaţie  mai  importantă.  Judecăţile  de  valoa- 
corect  sau  greşit,  bun  sau  dăunător,  dezirabil  sau  inde- 
il  —  se  fac  la  nivelul  mintal,  conceptual,  şi  nu  la  cel  sen- 
Cînd  vorbim  de  folosirea  raţiunii,  de  abilitatea  de  a 
consecinţe  pe  termen  lung,  de  procesul  de  analiză, 
«im  despre  activitatea  la  nivelul  a  ceea  ce  budiştii  numesc 
e  discursivă." 

Apoi  el  a  trasat  o  distincţie-cheie  între  cunoaşterea  con- 
ală  şi  nonconceptuala.  „Cunoaşterea  senzorială  este 
iderată  a  fi  nonconceptuală;  relaţia  acesteia  cu  obiectul 
este  mijlocită  de  limbaj  sau  de  concepte.  Ea  este  mai  di- 
jjU&iă  şi  nediscriminatorie.  Să  luăm,  de  pildă,  o  floare  pe  care 
jljMvem  în  faţă.  Cogniţia  vizuală  este  foarte  directă  —  ea  per- 
floarea  prezentă  în  termeni  de  culori  şi  forme.  Dar  cînd 
ijir  gîndeşti  la  floare  —  o  cogniţie  conceptuală  —  aceasta  se 


'  în  orig.  englv  feeîing.  (N.  red.) 

extinde  în  timp,  astfel  încît  cuprinde  şi  floarea  pe  care  ai  vă- 
zut-o  ieri  şi  pe  cea  pe  care  o  vezi  astăzi. 

Cu  toate  acestea,  nivelul  mintal  al  cunoaşterii  nu  este  în 
mod  necesar  conceptual  tot  timpul  De  exemplu,  dacă  te  gîn- 
deşti  la  o  floare  şi  îţi  menţii  atenţia  concentrată  asupra  ei,  poţi 
să  intri  în  contact  direct  cu  un  obiect  care  este  un  construct  al 
minţii  tale  —  nu  un  obiect  fizic,  cum  ar  fi  o  floare  care  există 
în  realitate,  ci  mai  degrabă  un  construct  mintal,  o  formă  imagi- 
nată a  florii.  Contactul  tău  cu  obiectul  este  nemijlocit  în  primul 
moment;  în  acel  moment,  este  o  abordare  nonconceptuală. 

Pe  scurt,  percepţia  senzorială  este  întotdeauna  nonconcep- 
tuală, pe  cîtă  vreme  cogniţia  —  ca  şi  memoria  vizuală  — 
poate  fi  de  două  tipuri:  conceptuală  şi  nonconceptuală." 

Formele:  tangibile,  intangibile  şi  imaginate 

Oamenii  de  ştiinţă  iar  au  luat  notiţe  —  aceasta  era  o  struc- 
tură de  analiză  complet  diferită  de  cele  cu  care  fuseseră  fami- 
liarizaţi în  şcoală.  Dalai  Lama  a  continuat,  subliniind  că  poa- 
te fi  dificil  de  înţeles  cum  ideea  despre  un  lucru  se  poate 
amesteca  cu  imaginea  sa  mintală.  „Multe  perturbări,  cum  ar 
fi  ataşamentul  sau  dorinţa,  se  pot  amplifica  într-o  asemenea 
măsură,  încît  imaginea  ajunge  să  nu  corespundă  cu  realitatea 
din  afara  minţii." 

Acesta  este  un  aspect  esenţial  în  psihologia  budistă:  proce- 
sul prin  care  dorinţa  (sau  aversiunea)  creează  ceva  ce  devine  o 
„forma"  în  minte,  imaginea  închipuită  a  obiectului  dorinţei*. 

„De  fapt,  se  consideră  că  există  cinci  tipuri  de  forme  ima- 
ginare."2 în  acest  punct,  pe  măsură  ce  intra  într-o  zonă  din  ce 
în  ce  mai  delicată,  Dalai  Lama  a  făcut  o  pauză  pentru  a  se 
consulta  cu  Alan,  Jinpa  şi  Amchok  Rinpoche,  directorul  Bi- 
bliotecii de  Studii  şi  Arhive  Tibetane,  care  stătea  în  rînd  cu 
alţi  trei  lama,  în  spatele  său. 

După  o  scurtă  consultare  în  tibetană,  el  a  explicat  că  unul 
dintre  aceste  tipuri  de  forme  imaginare  „apare  în  contextul 

ireî  meditaţii,  cum  ar  fi  vizualizarea",  ca  o  imagine  evocată 
î«enţionat5  intangibilă,  care  există  în  ochiul  minţii3.  Un  al 
ămka  tip  este  „acela  al  imaginii  mintale  care  apare  în  contex- 
mi  perturbărilor."  Acestea,  numite  uneori  forme  imaginare, 
şoc  cuprinde  ceea  ce  în  Occident  s-ar  numi  proiecţii,  fantezii 
m  alte  idei  închipuite  despre  lucruri  sau  persoane.  Ele  repre- 
j  asEti  natura  distorsionată  a  emoţiilor  perturbatoare. 

De  pildă,  imaginea  mintală  pe  care  o  avem  despre  o  per- 
ţwmnă  de  care  sîntem  atraşi  va  fi  o  idealizare  a  persoanei  rea- 
i =lt  Această  imagine,  o  proiecţie  a  minţii,  este  în  mod  inerent 
feşciturbată,  de  vreme  ce  distorsionează  realitatea.  Această  dis- 
tiKSîune  are  loc  nu  doar  în  fantezii  şi  reverii,  ci  chiar  şi  în  tim- 
\fd  activităţii  de  gîndire  obişnuite. 

Perturbările  mintale:  cele  două  tipuri 

JDeci",  a  continuat  Dalai  Lama,  „cînd  vorbim  despre  per- 
pfcbări,  ne  referim  la  tipuri  specifice  de  moduri  conceptuale 
cunoaşterii.  Unele  dintre  antidoturile  acestor  perturbări 
:  fi  de  natură  conceptuală  în  faza  iniţială,  dar  mai  tîrziu  pot 
3hia  în  stări  nonconceptuale."  Cu  alte  cuvinte,  mijloacele 
atru  neutralizarea  emoţiilor  distructive  cuprind  practicile 
î  meditaţie  care  implică  gînduri  —  latura  conceptuală  —  şi 
:  cele  care  transcend  gîndirea  —  latura  nonconceptuală. 
Dalai  Lama  a  observat:  „perturbările  mintale  —  numite 
mas  în  sanscrită  —  sînt  considerate  distorsionate  prin  de- 
me.  Termenul  de  «perturbări  mintale»  se  suprapune  cu  cel 
:  ^emoţii  distructive»,  deşi  nu  perfect.  Dar  fiind  conceptul 
Ijprcalel  cel  mai  apropiat  din  budism,  el  va  juca  un  rol  major  în 
pfocuţia  noastră. 

Există  două  tipuri  principale  de  perturbări  mintale",  a  spus 
ilai  Lama  în  continuare.  „Unul  dintre  ele  reprezintă  o  per- 
fjpectivă  perturbatoare  asupra  realităţii,  iar  celălalt  nu."  Aici 
Irf  se  referea  la  o  distincţie  între  inteligenţa  perturbatoare,  care 
o  natură  cognitivă,  şi  perturbările  emoţionale,  cum  ar  fi 

ataşamentul,  mînia  şi  invidia.  Distincţia  se  face  în  funcţie  de 
sursa  distorsiunii,  daca  aceasta  provine  dintr-o  modificare  a 
gîndurilor  sau  din  devieri  emoţionale.  Iar  această  distincţie 
influenţează  şi  felul  în  care  acea  distorsiune  poate  fi  corecta- 
tă sau  combătută. 

Inteligenţa  perturbatoare  distorsionează  realitatea.  Dalai 
Lama  s-a  referit  la  două  concepţii  pe  care  gîndirea  budistă  le 
consideră  în  mod  tradiţional  distorsionate:  substanţialismul  şi 
nihilismul.  Pe  scurt,  acestea  sînt  două  extreme  filozofice: 
concepţia  nihilistă  neagă  existenţa  unui  lucru  care  există  re- 
almente, în  vreme  ce  concepţia  substanţialistă  susţine  sau  re- 
ifîcă  existenţa  unui  lucru  care  nu  există. 

„Să  ne  imaginăm  că  cineva  susţine  concepţia  nihilistă  şi 
afirmă  inexistenţa  absolută  a  unui  lucru  care  în  realitate  are  o 
existenţă  continuă.  Aceasta  este  o  perspectivă  distorsionată,  o 
expresie  a  inteligenţei  perturbatoare.  Dacă  cineva  răspunde  la 
această  perturbare  spunînd  pur  şi  simplu:  «Această  concepţie 
nu  este  bună,  nu-mi  place»,  perspectiva  distorsionată  nu  va 
dispărea  dintr-o  dată.  O  distorsiune  nu  poate  fi  eliminată  doar 
printr-o  dojană.  Trebuie  să  punem  în  joc  raţiunea;  pentru  a 
combate  o  concepţie  distorsionată,  trebuie  să  folosim  inteli- 
genţa neperturbată,  care  sa  o  contracareze  pe  cea  perturbată. 

Trebuie  să  o  combaţi  prin  ceva  care  determină  în  mod  co- 
rect natura  realităţii  —  nu  doar  printr-o  impresie,  o  dorinţă 
sau  o  rugăciune.  Aceste  concepţii  distorsionate  au  apărut  în 
cursul  unui  proces  de  gîndire,  aşa  că  poţi  ajunge  să  fii  foarte 
convins  că  ele  sînt  adevărate.  Prin  urmare,  ele  trebuie  contra- 
carate prin  aplicarea  unui  raţionament  corect,  astfel  încît  con- 
vingerea anterioară,  că  sînt  adevărate,  să  poată  fi  subminată 
sau  înlăturată.  Astfel  că  budiştii  ar  spune  că  perspectivele  dis- 
torsionate pot  fi  subminate  de  perspective  nedistorsionate." 

Combaterea  perturbărilor 

Apoi  Dalai  Lama  a  adus  discuţia  în  jurul  temei  principale: 
combaterea  stărilor  mintale  distructive,  inclusiv  a  emoţiilor. 

_La  modul  general,  atunci  cînd  adoptăm  un  antidot  specific 
pentru  perturbările  mintale,  acest  antidot  tinde  să  reflecte  na- 
tura perturbărilor  însele.  De  exemplu,  pentru  a  combate  ata- 
şamentul, există  meditaţii  menite  să  înfăţişeze  minţii  caracte- 
risticile neatrăgătoare  ale  obiectului  ataşamentului.  Oricare  ar 
fi  obiectul  după  care  tînjeşti  sau  de  care  te  agăţi,  te  vei  con- 
centra asupra  caracteristicilor  sale  neatrăgătoare  pentru  a 
combate  acea  dorinţă  obsesivă.  Sau,  în  cazul  mîniei  sau  aver- 
siunii, vei  cultiva  bunăvoinţa  iubitoare. 

Aşa  cum  spunea  Matthieu  mai  devreme,  aceste  antidoturi 
combat  în  mod  direct  perturbările  respective.  Antidoturile  nu 
sînt  aspecte  ale  inteligenţei  sau  ale  conştientizării.  însă  pe 
măsură  ce  vei  trezi  bunăvoinţa  iubitoare  sau  compasiunea,  in- 
teligenţa va  avea  cu  siguranţă  un  rol  în  acest  proces. 

Astfel,  cultivarea  bunăvoinţei  iubitoare  şi  a  compasiunii 
prin  meditaţie,  în  context  budist,  depinde  de  concentrarea 
isupra  acelor  aspecte  ale  realităţii  care  trezesc  bunăvoinţa  ir- 
îjitoare.  Aceasta  nu  provine  din  neant,  din  rugăciune  sau  alt- 
ceva asemănător.  Apare  prin  concentrarea  asupra  anumitor 
feţete  ale  realităţii  care  aprind  sau  trezesc  compasiunea  şi  bu- 
năvoinţa iubitoare. 

Să  luăm  acest  termen  occidental,  «emoţie»,  şi  etimologia 
kd  latină,  care  este  «ceea  ce  pune  în  mişcare».  în  viziunea  bu- 
distă, există  două  căi  de  a  pune  în  mişcare  sau  de  a  trezi  min- 
tea.  Una  este  cognitivă,  foloseşte  raţionamentele  şi  ţine  sea- 
ma de  dovezi.  Această  stare  mai  reflexivă",  a  adăugat  el, 
Jinde  să  dea  naştere  emoţiei  pozitive,  cum  ar  fi  trezirea  bu- 
năvoinţei iubitoare. 

Mai  există  şi  o  altă  modalitate,  mult  mai  spontană,  prin 
care  mintea  este  pusă  în  mişcare.  Poate  că  există  şi  un  mic 
element  reflexiv  în  acest  proces,  cînd  priveşti  un  obiect  şi 
spui  ca  «este  atrăgător»,  dar  latura  raţională  în  acest  caz  este 
nesemnificativă.  O  mulţime  de  emoţii  negative  şi  distructive 
apar  din  această  categorie  mai  spontană." 

Pe  parcursul  expunerii,  Dalai  Lama  se  înflăcărase,  susţi- 
nîndu-şi  ideile,  subliniind-o  pe  fiecare  cu  gesturi  care  amin- 
teau de  dezbaterea  în  stil  budist.  Apoi  a  încheiat  spunînd: 
„Prin  urmare,  din  punct  de  vedere  budist,  chiar  şi  atunci  cînd 
avem  de-a  face  cu  perturbări,  înţelegerea  naturii  realităţii  de- 
vine foarte  importantă,  pentru  că  lipsa  acesteia  duce  fie  la  re- 
ificare, fie  la  un  soi  de  nihilism,  fie  la  o  falsă  respingere.  Pen- 
tru acest  motiv,  cogniţia  validă,  verificabilă  este  foarte 
importantă/'4 

Ctteva  întrebări 

După  mişcarea  corpului,  mi-am  dat  seama  că  Francisco 
Varela  dorea  să  pună  o  întrebare;  am  înclinat  capul  pentru  a-i 
da  cuvîntul  şi  am  spus  „Francisco",  pentru  a-i  atrage  atenţia 
Sfinţiei  Sale. 

Observaţiile  făcute  de  Dalai  Lama  despre  reificare  şi  nihi- 
lism, deşi  păreau  complicate,  erau  foarte  familiare  pentru  ma- 
joritatea practicanţilor  budismului  tibetan,  printre  care  şi 
Francisco.  Budismul  ne  încurajează  să  abordăm  realitatea  pe 
două  niveluri.  La  nivel  ultim,  omul  înţelege  deşertăciunea 
minţii  umane  şi  a  naturii;  la  acest  nivel,  entităţile  aparent  so- 
lide se  descompun  în  procesele  care  le  alcătuiesc.  Dar  la  ni- 
velul convenţional  al  realităţii  obişnuite,  toţi  funcţionăm  ca  şi 
cum  eul  şi  toate  obiectele  din  jurul  nostru  ar  fi  cu  adevărat  en- 
tităţile fixe  care  par  a  fi. 

Pentru  Francisco-omul  de  ştiinţă,  concepţia  budistă  a  „si- 
nelui gol"  se  potrivea  bine  cu  modelele  „sinelui  virtual"  care 
sînt  construite  în  domeniile  sale  de  cercetare,  biologia  şi  şti- 
inţele cogniţiei,  ca  şi  în  filozofia  minţii.  în  concepţia  sa,  şine- 
le poate  fi  văzut  ca  o  proprietate  ivită  în  urma  interacţiunii 
minţii  cu  lumea.  Ca  şi  mintea,  eul  nu  are  o  existenţă  materia- 
lă. Nu  poate  fi  localizat  nicăieri,  ci  este  produs  de  o  reţea  sub- 
iacentă de  sisteme  biologice  şi  cognitive.  Totuşi,  printr-un  fel 

de  iluzie  optică  a  minţii,  noi  reificam  eul,  atribuindu-i  o  soli- 
citate care,  la  o  analiză  mai  atentă,  se  dovedeşte  iluzorie. 

Pornind  de  la  aceste  elemente,  Francisco  1-a  rugat  pe  Dalai 
lama  sa  lămurească  premisa  de  la  care  porneşte.  „Atunci  cînd 
TOîbiţi  de  reificarea  realităţii,  vă  referiţi  la  neînţelegerea  natu- 
rii goale  a  realităţii  sau  la  faptul  că  are  o  natură  mai  relativă?" 

„Mă  refer  la  ambele",  i-a  răspuns  Dalai  Lama.  „La  natura 
fenomenologică  a  realităţii  şi  la  natura  sa  ontologică.  Realita- 
tea trebuie  sa  fie  înţeleasă  sub  toate  aspectele."  Cu  alte  cuvin- 
te, în  concepţia  budistă,  realitatea  cotidiană,  relativă,  reflectă 
fenomenologia  experienţelor  noastre  obişnuite;  nivelul  ultim 
M  la  iveală  adevărata  sa  natură  —  ontologia  sa. 

Francisco  a  insistat  asupra  aspectelor  legate  de  adevăr: 
^Cum  evaluaţi  o  situaţie  în  legătură  cu  care  există  mai  mul- 
te opinii?  Cum  poate  exista  o  singură  percepţie  corectă  şi  nu- 
mm  una?" 

Dalai  Lama  a  răspuns:  „Dacă  ne  referim  la  ceea  ce  este  în- 
fiîişat  simţurilor,  există  percepţii  care  sînt  pur  şi  simplu  gre- 
ftfe.  Acest  lucru  este  foarte  pertinent  şi  pentru  ştiinţă.  Dacă 
ceva  este  alb,  atunci  nu  este  negru;  dacă  este  negru,  atunci  nu 
este  alb.  Nu  este  o  chestiune  de  opinie  sau  de  perspectivă;  ci 
este  adevărat  sau  fals. 

însă  dacă  luăm  în  considerare  cunoaşterea  conceptuală,  se 
consideră  că  există  un  număr  infinit  de  perspective  asupra  a 
ceea  ce  este  înfăţişat  minţii.  Aceasta  deoarece  cunoaşterea 
mintală  selectează  trăsături  specifice  ale  obiectului  vizat,  pe 
dtă  vreme  percepţia  senzorială  nu.  Ceea  ce  elimini  sau  păs- 
trezi determină  ce  este  adevărat  din  acea  perspectivă.  Un  in- 
divid selectează  anumite  date  şi  înţelegerea  rezultată  este  ade- 
lârată  din  perspectiva  lui,  în  vreme  ce  alt  individ  selectează 
altceva  şi  acea  cunoaştere  este  adevărată  din  perspectiva  lui. 
©wen  a  adus  în  discuţie  tema  frumuseţii,  diferenţa  dintre  fap- 
te şi  valori,  care  se  situează  în  domeniul  conceptualizării." 

„în  acest  caz",  a  spus  Francisco,  „înţelegerea  adevăratei 
naturi  a  lumii  înseamnă  să  înţelegem  că  este  subdeterminată, 

să-i  înţelegem  multiplicitatea  sau  posibilitatea.  Şi  fac  această 
precizare  pentru  că  tradiţia  empiristă  domină  puternic  mintea 
occidentală.  Empiriştii  ar  traduce  imediat  enunţul  dumnea- 
voastră despre  adevărata  natură  a  realităţii  într-o  abordare  j 
obiectivă,  prin  verificare,  care  este  mult  mai  puţin  subtilă  de- 
cît  ceea  ce  s-a  spus  aici." 

Fragilitatea  perturbărilor 

Dalai  Lama  a  observat  că  Owen  Flanagan  avea  o  întreba- 
re şi  i-a  făcut  semn  să  vorbească.  „Sînt  foarte  confuz  acum", 
a  spus  Owen.  „Aş  dori  o  lămurire  din  partea  Sfinţiei  Voastre 
şi  a  lui  Matthieu." 

Owen  a  început  într-o  notă  de  aprobare.  „Matthieu  a  spus, 
şi  cred  că  filozofii  occidentali  înţeleg  acum  acest  lucru,  că 
există  o  problemă  cu  reificarea  sinelui.  Totuşi,  credinţa  că  tre- 
buie să  existe  un  ego,  un  «eu»  sau  un  sine  are  o  lungă  tradiţie. 

Argumentul  pe  care  l-aţi  oferit  în  scrierile  dumneavoas- 
tră", a  spus  Owen,  indicînd  spre  Dalai  Lama,  „argumentul  pe 
care  1-a  formulat  şi  Matthieu  în  această  dimineaţă  şi  argumen- 
tele filozofice  pe  care  eu  şi  prietenii  mei  le  susţinem  în  Ame- 
rica converg  către  concluzia  că  —  indiferent  că  vorbim  de 
corpul  omenesc  sau  de  felul  în  care  funcţionează  mintea,  de 
felul  în  care  interacţionează  cu  lumea  —  este  o  greşeală  să 
credem  că  există  un  ego  permanent  sau  un  sine.  Acesta  este 
un  tip  de  argument  cu  care  noi  sîntem  familiarizaţi  în  ştiinţe- 
le cogniţiei  şi  în  filozofia  minţii  din  Occident." 

Apoi  a  continuat,  punînd  în  discuţie  trecerea  lui  Matthieu 
de  la  premisele  referitoare  la  tehnicile  avansate  de  meditaţie  I 
la  enunţuri  despre  natura  umană  fundamentală.  „Matthieu  a 
formulat  şi  un  al  doilea  argument  atunci  cînd  a  vorbit  despre 
conştiinţa  luminoasă,  anume  că  odată  ce  cineva  învaţă  anumi- 
te practici  sau  tehnici  de  meditaţie,  înţelege  că  îşi  poate  goli 
mintea  de  toate  stările  emoţionale  perturbatoare.  Apoi  a  tras 
concluzia  că  aceasta  arată  că  emoţiile  perturbatoare  sau  dis- 
tructive nu  sînt  o  parte  inerentă  a  minţii. 

Aici  intervine  problema  mea,  legată  de  logica  acestui  ar- 
gnment.  Accept,  desigur,  că  exista  practici  de  meditaţie  care 
se  autoverifică,  în  sensul  că,  dacă  mintea  mea  este  golita  de 
«ce  conţinut,  atunci  acest  lucru  este  adevărat  despre  mine. 
is&ă  întemeierea  pe  aceste  tehnici  a  unui  enunţ  despre  corn- 
I  pmentele  inerente  ale  minţii  este  problematică.  Daca  mi-aş 
i;  putea  goli  mintea  de  emoţiile  distructive,  de  emoţiile  poziti- 
ţ  ic.,  de  orice  idee  sau  senzaţie,  pe  aceasta  logică,  aş  ajunge  la 
|  concluzia  că  nici  unul  dintre  aceste  lucruri  nu  este  o  compo- 
t  «cută  inerentă  minţii  mele.  Mă  întreb  dacă  Sfinţia  Sa  sau 
l  Matthieu  ar  accepta  această  concluzie." 
I :  Dalai  Lama  a  zîmbit,  aşteptînd  să  intervină.  Apoi  a  ripos- 
IţuL  „S-ar  putea  ca  problema  cu  care  ne  confruntăm  aici  să  fie 
făt  natură  semantică.  Atunci  cînd  budiştii  spun  că  perturbări- 
ţ  fe  dinţii  nu  sînt  părţi  inerente  ale  minţii,  cu  siguranţă  că  ei  nu 
l  jaretind  că  aceste  perturbări  nu  sînt  naturale.  Ca  oricare  alte 
j  trăsături  ale  minţii,  aceste  perturbări  sînt  şi  ele  aspecte  înnăs- 
î  cate  ale  minţii.  Ideea  este  mai  degrabă  aceea  că  perturbările 
Im  au  pătruns  în  ceea  ce  se  numeşte  natura  luminoasă  a  min- 
[  ţi.  care  este  considerată  trăsătura  sa  fundamentală, 
î;  Ideea  se  bazează  pe  mai  multe  premise.  Unul  dintre  aces- 
|  tea  este  că  natura  fundamentală  a  minţii  este  luminoasă.  A 
ioua  este  că  toate  perturbările  pe  care  le  resimţim  provin  din- 
■lr-o  manieră  fundamental  distorsionată  de  a  percepe  lumea, 
fetr-un  anume  sens,  ele  nu  au  un  suport  solid,  stabil  —  ele  nu 
sc  bazează  pe  realitate,  iar  acest  lucru  le  face  fragile. 

Un  alt  temei  este  acela  că  există  antidoturi  puternice  care 
|  m  permit  să  combatem  aceste  perturbări  şi  temelia  pe  care  se 
|  sprijină  ele.  Aceste  antidoturi  intră  într-un  contact  valid  cu  re- 
|  liitatea.  Şi,  în  sfîrşit,  aceste  antidoturi  puternice  sînt  caracte- 
!  fistici  ale  minţii,  ceea  ce  înseamnă  că  dacă  le  cultivi  şi  le  am- 
;;:  flifici,  le  poţi  dezvolta  în  continuare.  Aşa  că  dacă  însumăm 
ioate  aceste  premise,  argumentul  este  acela  că  perturbările  pot 
fL  în  principiu,  înlăturate." 

Owen  era  acum  mulţumit.  „Aceasta  este  ceea  ce  voiam  să 
clarific.  Aceste  observaţii  sînt  foarte  folositoare,  pentru  că 
mulţi  dintre  noi  vom  vorbi  de  caracteristici  naturale  ale  min- 
ţii. Marea  întrebare  pentru  ambele  grupuri  aflate  aici  este  cît 
de  modificabile,  cît  de  maleabile  şi  de  schimbătoare  sînt  aces- 
tea. Există  o  seamă  de  tehnici  pe  care  le  putem  învăţa  unii  de 
la  alţii." 

Lipitorile  minţii 

Dalai  Lama  a  continuat:  „Există  de  asemenea  două  mari 
categorii  ale  perturbărilor  mintale.  Una  dintre  acestea  s-ar  tra- 
duce mai  bine  drept  co-născută  decît  înnăscută.  Ceea  ce  în- 
seamnă că  «apare  împreună  cu»  sau  este  «coemergentă».  Din 
punct  de  vedere  budist,  de  cînd  există  lumea,  mintea  a  fost 
împovărată  de  aceste  perturbări  mintale,  coemergente.  Dar 
mai  există  şi  o  altă  clasă  de  perturbări  mintale,  care  sînt  do- 
bîndite;  pe  acestea  le  adunăm  pe  parcursul  vieţii,  ca  lipitorile 
care  se  lipesc  de  un  vas  ce  navighează  pe  ocean.  Poţi  aduna  o 
mulţime  sau  poţi  aduna  doar  cîteva." 

Aşa  cum  am  înţeles  eu,  aceste  perturbări  mintale  dobîndi- 
te  cuprind  nu  numai  ceea  ce  psihologia  consideră  drept  com- 
portamente nevrotice,  ci  orice  opinie  distorsionată  dobîndită. 
Aici  poate  intra,  de  pildă,  credinţa  în  superioritatea  naturală  a 
unui  anumit  grup. 

„însă  ambele  tipuri",  a  continuat  Dalai  Lama,  „fie  ca  sînt 
co-născute  sau  dobîndite,  sînt  separabile  de  natura  minţii. 
Această  natură  luminoasă  a  minţii  nu  este  un  fel  de  stare  ele- 
vată, nici  ceva  ce  obţii,  ci  ceva  primordial,  fundamental  şi 
esenţial.  Dacă  privim  strict  natura  cunoaşterii  sau  a  minţii, 
putem  observa  că  aceasta  posedă  două  trăsături  evidente.  Una 
este  data  de  evenimentul  propriu-zis  de  a  cunoaşte,  actul  de 
cogniţie  însuşi,  numit  rigpa,  a  cunoaşte  pur  şi  simplu.  Cealal- 
tă este  aspectul  luminos  sau  clar,  factorul  de  conştiinţă  care 
permite  apariţia  fenomenelor;  este  «făuritorul  de  fenomene». 

Natura  fundamentală  a  cogniţiei,  rigpa,  este  evenimentul 
■  Hmm  de  cunoaştere.  Dar  această  luminozitate  fundamentală 
|  cse  acoperita  de  perturbările  mintale,  care  prin  însăşi  natura 
ţ  fcr  sînt  eronate  şi  care  ocultează  —  ele  reprezintă  o  cunoaş- 
1  iere  distorsionată.  Şi,  prin  urmare,  sînt  incompatibile  cu  natu- 
fm  eogniţiei  însăşi,  ceea  ce  sugerează  că  cogniţia  şi  perturbă- 
;i.Mfe  mintale  pot  fi  separate." 

Poate  cu  gîndul  la  cei  trei  maeştri  de  meditaţie  Dzogchen 
Suraspe  stăteau  chiar  în  spatele  lui  —  Mingyur  Rinpoche,  Tsok- 
tWfi  Rinpoche  şi  Sogyal  Rinpoche  — ,  ca  şi  la  occidentalii  care 
liiitadiaseră  cu  aceştia,  Dalai  Lama  a  adăugat  în  treacăt:  „în  caz 
jjci  cineva  de  faţă  e  familiarizat  cu  doctrina  Dzogchen,  nu  mă 
lirfe  la  rigpa  în  sensul  folosit  în  Dzogchen,  de  conştiinţă 
ijpimordială,  pură.  Aici  este  vorba  de  psihologia  budistă  clasi- 
IjiaL  în  care  rigpa  înseamnă  pur  şi  simplu  «cunoaştere»." 

Perturbări  diferite,  antidoturi  diferite 

Această  analiză  a  operaţiilor  minţii  conduce  la  o  varietate 
|;Jr  strategii  de  abordare  a  diversităţii  emoţiilor  perturbatoare, 
.aşa  cum  a  explicat  în  continuare  Dalai  Lama.  „Exista,  deci, 
fcjiferitele  tipuri  de  antidoturi  pentru  diferitele  perturbări  min- 
l'trie.  Unele  dintre  antidoturi  apelează  la  imaginaţie,  suprapu- 
|acxea  fiind  folosita  ca  un  mijloc  dibace  de  combatere  a  unei 
| 'perturbări  mintale.  O  astfel  de  meditaţie  imaginativă  nu  pre- 
'  jBţnine  o  asimilare  a  realităţii. 

Dar  o  mulţime  de  alte  procedee  de  meditaţe  combat  foar- 
:  -ie  precis  perturbările  mintale  printr-un  contact  strîns  cu  reali- 
I  lulea  însăşi.  O  interacţiune  strînsă  cu  realitatea,  corect  aplica- 
iL  se  opune  diametral  şi  copleşeşte  perturbările  mintale,  care, 
prin  natura  lor,  decelează  eronat  natura  realităţii. 

Dacă  ne  referim  la  gradele  de  maturizare  sau  de  «coacere» 
a  stării  mintale  a  unui  individ  —  de  exemplu,  mînia  excesivă 
||  —  contramăsurile  care  folosesc  vreo  formă  de  imaginaţie 
i  pentru  a  o  depăşi  sînt  foarte  primitive.  Nu  este  decît  un  instru- 


164 


EMOŢIILE  DISTRUCTIVE 


ment  temporar;  combate  doar  simptomele.  Dacă  doreşti  cu 
adevărat  să  elimini  complet  acea  perturbare  mintală,  nu  exis- 
tă altă  cale  decît  interacţiunea  cu  realitatea  ca  atare,  pentru  că. 
de  fapt,  cauza  perturbării  este  o  interacţiune  greşită  sau  o  în- 
ţelegere greşită  a  realităţii." 

Matthieu  a  intervenit  pentru  a  clarifica;  „Atunci  cînd  vor- 
bim de  eliberarea  de  emoţiile  negative,  nu  este  vorba  atît  de  a 
scăpa  de  ceva,  cît  de  a  înlătura  o  greşeală.  A  te  elibera  de  o 
manieră  eronată  de  a  administra  apariţia  gîndurilor,  a  te  elibe- 
ra de  o  manieră  eronată  de  a  percepe  realitatea  nu  presupune 
o  golire  propriu-zisă  a  minţii.  Nu  există  «ceva»  de  care  să 
scapi.  Scăpăm  de  necunoaştere  şi  de  percepţiile  greşite/' 

Dalai  Lama  a  adăugat:  „Seamănă  puţin  cu  etapele  de  edu- 
care a  copiilor.  Pe  măsură  ce  dobîndesc  din  ce  în  ce  mai  mul- 
te cunoştinţe,  elimină  gradat  ignoranţa  cu  privire  la  diverse 
subiecte.  Dar  aceasta  nu  înseamnă  că  există  o  entitate  numită 
ignoranţă,  care  este  cioplită  puţin  cîte  puţin." 

Matthieu  a  oferit  exemplul  clasic  al  percepţiei  distorsiona- 
te: „Dacă  confunzi  o  frînghie  cu  un  şarpe,  atunci  cînd  îţi  dai 
seama  că  nu  era  un  şarpe,  ci  o  frînghie  aceasta  nu  înseamnă 
că  şarpele  a  dispărut  undeva." 

Paul  Ekman,  specialistul  în  emoţii,  care  ascultase  cu  aten- 
ţie pînă  atunci,  a  luat  cuvîntul  pentru  prima  dată.  Comentariul 
său  s-a  bazat  pe  concepţia  sa,  potrivit  căreia  emoţiile  au  ser- 
vit un  scop  pozitiv  în  decursul  evoluţiei,  ajutîndu-ne  să  supra- 
vieţuim. El  a  obiectat,  spunînd:  „Mie  mi  se  pare  că  această 
greşeală  poate  fi  foarte  folositoare.  îţi  poate  salva  viaţa,  pen- 
tru că  uneori  nu  este  o  frînghie,  chiar  este  un  şarpe.  Tocmai 
mecanismul  care  te  alertează  iniţial  este  folositor.  O  mare 
parte  a  discuţiei  de  faţă  pare  să  presupună  că  emoţiile  ne  in- 
duc întotdeauna  în  eroare,  dar  nu  le-am  avea  dacă  ne-ar  fi  in- 
dus în  eroare  întotdeauna.  însă  nu  văd  cum  aş  putea  ajusta 
perspectiva  mea  psihologică  la  cadrul  budist  atunci  cînd  este 
vorba  de  a  deosebi  situaţiile  în  care  emoţiile  acţionează  în 
slujba  noastră  de  acelea  în  care  nu  se  întîmplă  acest  lucru." 

Jinpa,  lărnurindu-i  ideea  generală  lui  Dalai  Lama,  1-a  în- 
tebat  pe  Paul:  „Spuneţi  că  din  punct  de  vedere  evoluţionist, 
|  iacă  nu  ar  fi  folositoare,  nu  ar  exista. . .  şi  atunci  de  ce  ar  tre- 
:  lui  să  existe?" 

După  un  scurt  moment,  Dalai  Lama  1-a  întrebat  pe  Paul: 
JCtin  acest  punct  de  vedere,  cum  aţi  privi  moartea?  Obţinem 
|;  «re  vreun  beneficiu  din  moarte?" 

J  rrEste  un  salt  mult  prea  mare,  nu  credeţi?"  a  întrebat  Paul 
ţ  larîndul  său,  surprins  de  întorsătura  discuţiei. 
|  Jdeea  este  că  moartea  este  ceva  la  care  nu  aspiră  nimeni", 
|  m  ripostat  Dalai  Lama,  „dar  chiar  faptul  că  ne-am  născut  în- 
I  seamnă  că  moartea  este  inevitabilă.  Şi  totuşi  naşterea  are  me- 
ii litele  sale  —  trebuie  să  o  folosim  cu  atenţie. 
\  Emoţia  seamănă  cu  moartea  prin  aceea  că  face  parte  din 
f  simţea  noastră,  din  viaţa  noastră,  din  natura  noastră",  a  eon- 
ii; fauat  Dalai  Lama.  „Totuşi,  în  privinţa  emoţiilor,  unele  sînt 
|  fcîructive,  altele  pozitive.  Prin  urmare,  merită  sau,  în  orice 
f  caz,  nu  strică  să  încercăm  să  vedem  ce  tipuri  de  emoţii  sînt 
I  distructive  şi  care  sînt  constructive  sau  benefice.  Pentru  ca 
I  apoi,  pe  baza  acestei  cunoaşteri,  să  încercăm  să  minimalizăm 
aceste  emoţii  distructive  şi  să  încercăm  să  sporim  emoţiile 
.pozitive,  pentru  că  dorim  o  societate  mai  fericită.  Acesta  este 
mi  răspuns  simplu." 

Acest  schimb  de  replici  —  în  care  Paul  a  fost  nedumerit 
dfe  saltul  pe  care  1-a  făcut  Dalai  Lama,  folosind  moartea  drept 
contraexemplu  —  a  scos  la  iveală  ciocnirea  între  două  culturi. 
Dalai  Lama,  după  modelul  dezbaterii,  a  evocat  moartea  drept 
caz  contrar  la  teza  evoluţionistă  potrivit  căreia,  de  vreme 
©e  avem  emoţii,  ele  trebuie  în  mod  necesar  să  ne  fie  de  folos, 
miad  un  rol  în  supravieţuire.  Din  perspectiva  dialecticii  bu- 
diste, această  direcţie  de  argumentare  părea  absurdă,  iar  invo- 
carea morţii  drept  contraexemplu  intenţiona  să  scoată  în  evi- 
denţă absurditatea. 

Oferind  acel  contraargument,  Dalai  Lama  a  sărit  peste  mai 
mulţi  paşi  din  înlănţuirea  logică  a  argumentării,  care  —  daca 
aceasta  ar  fi  fost  o  dezbatere  din  curtea  mănăstirii  —  ar  fi  de- 

curs  cam  aşa:  „Ei  bine,  dacă  prin  prisma  evoluţiei  credeţi  ca 
emoţiile  ne  ajută,  ce  puteţi  spune  despre  mînie?  Despre  furie? 
Despre  cruzimea  umană  pe  care  o  provoacă  acestea?  Despre 
abuzurile  asupra  copiilor?"  Şi  această  înşiruire  s-ar  fi  înche- 
iat cu  întrebarea  sa  despre  utilitatea  morţii  în  evoluţie.  Şi  toa- 
te acestea  pentru  a  reliefa  că  existenţa  unei  anumite  trăsături 
naturale  nu  înseamnă  ipso  facto  că  aceasta  este  şi  utilă  —  o 
idee  susţinută  într-o  manieră  similară  de  gînditori  ca  Stephen 
Jay  Gould,  care  spune  că  nu  toate  trăsăturile  apărute  în  cursul 
evoluţiei  se  pot  adapta5. 

înapoi  la  viaţa  de  zi  cu  zi 

Apoi,  Sfinţia  Sa  ne-a  adus  înapoi,  pe  un  teritoriu  comun, 
la  nivelul  preocupărilor  cotidiene.  „Cadrul  în  care  ar  trebui  sa 
aibă  loc  discuţia  noastră  despre  natura  distructivă  a  emoţiei 
este  înţelegerea  felului  în  care  ne  afectează  emoţiile  în  limi- 
tele unei  existenţe  umane.  Matthieu  ne-a  oferit  o  expunere 
standard  a  perspectivei  budiste,  o  explicaţie  a  emoţiilor  în  ter- 
meni de  aspiraţie  spirituală,  posibilitatea  de  a  ne  elibera  total 
de  aceste  emoţii  distructive  —  ceea  ce  budiştii  numesc  ilumi- 
nare sau  nirvana.  în  această  perspectivă,  anumite  tipuri  de 
perturbări  —  cum  ar  fi  dorinţa  de  a  atinge  natura  inerentă  a 
realităţii  —  dau  naştere  emoţiilor  negative. 

Dar  nu  acesta  este,  de  fapt,  contextul  discuţiei  noastre  — 
noi  discutăm  acum  dintr-o  perspectivă  seculară.  Din  perspec- 
tiva seculară,  nu  este  obligatoriu  ca  această  dorinţă  de  a  atin- 
ge natura  inerentă  a  realităţii  să  fie  perturbatoare.  De  fapt, 
poate  avea  chiar  efecte  pozitive.  Deci,  nu  este  nevoie  să  dis- 
cutăm despre  cum  am  putea  renunţa  la  credinţa  în  natura  ine- 
rentă a  realităţii." 

Paul  Ekman  a  fost  încîntat.  „Sînt  complet  de  acord",  a 
spus  el.  „Pe  mine  mă  interesează  cum  ne  dăm  seama  cînd 
emoţiile  sînt  distructive  şi  cînd  nu,  de  ce  uneori  ele  sînt  dis- 
tructive, alteori  nu,  şi  cum  putem  schimba  această  situaţie.  Ne 

putem  lăsa  păcăliţi  chiar  de  cuvinte  —  cum  ar  fi  termenul 
^negativ»  — ,  pentru  că  ceea  ce,  în  genere,  considerăm  emo- 
ţii negative,  cum  ar  fi  teama,  pot  fi  foarte  pozitive  în  anumi- 
te situaţii." 

„Foarte  adevărat",  a  spus  Dalai  Lama.  „Aşa  este  şi  în 
budism." 

De  la  benzile  desenate  la  Cambridge 

Pîna  în  acest  moment,  discuţia  de  după-amiază  fusese  o 
explorare  ameţitoare,  oarecum  abstractă,  a  unor  aspecte  sub- 
tile ale  psihologiei  şi  filozofiei  budiste.  Dalai  Lama  a  condus 
discuţia  cu  mare  măiestrie,  deoarece  era  încîntat  să  discute 
astfel  de  subtilităţi.  Restul  zilei  urma  să  fie  ocupat  cu  un  răs- 
puns mai  aplicat,  din  tabăra  budistă,  la  expunerea  lui  Owen. 

Ca  şi  Dalai  Lama,  Thupten  Jinpa,  un  savant  budist  foarte 
apreciat,  a  simţit  nevoia  să  clarifice  poziţia  budistă  în  baza  că- 
reia anumite  emoţii  sînt  considerate  distructive.  Prin  consens, 
Jinpa  a  fost  desemnat  să  elucideze  conceptul  de  facultăţi  min- 
tale perturbatoare,  cel  mai  apropiat  echivalent  budist  pentru 
Meea  de  emoţii  distructive.  în  timpul  pauzei  de  prînz,  lucrase 
cu  Alan  la  alcătuirea  unui  rezumat,  bazat  pe  textele  Abhidhar- 
aa  clasice.  Alan  urma  să  renunţe  încă  o  dată  la  rolul  său  de 
interpret  pentru  a  expune  analiza  lui  Jinpa,  lăsîndu-1  pe  aces- 
ta să  slujească  drept  interpret  pentru  Dalai  Lama,  în  caz  că  ar 
fi  apărut  întrebări. 

Miile  de  oameni  care  l-au  văzut  pe  Jinpa  (aşa  cum  îi  spun 
prietenii)  slujind  ca  interpret  ştiu  foarte  puţin  despre  traseul 
neobişnuit  pe  care  1-a  urmat  destinul  său  pînă  a  ajuns  să  devi- 
nă principalul  traducător  de  limba  engleză  al  lui  Dalai  Lama. 
Născut  în  vestul  Tibetului,  aproape  de  graniţa  cu  Nepalul,  Jinpa 
a  ajuns  în  India  încă  de  copil,  odată  cu  familia  sa,  care  a  ple- 
cat în  1960,  imediat  după  ce  Dalai  Lama  a  părăsit  ţara.  Avea 
doar  5  sau  6  ani  cînd  1-a  întîlnit  prima  dată  pe  Dalai  Lama, 
care  se  afla  într-o  vizită  la  o  grădiniţă  pentru  copiii  tibetani 

din  Simla,  India.  Jinpa,  care  în  timpul  vizitei  ajunsese  să-1  în- 
soţească de  Dalai  Lama,  ţinîndu-1  de  mînă,  1-a  întrebat:  „Cînd 
pot  să  devin  călugăr?" 

Pînă  la  vîrsta  de  11  ani,  Jinpa  chiar  intrase  la  o  mănăstire. 
Avînd  darul  de  a  reţine  rapid,  a  început  să  înveţe  engleza  în 
timpul  liber,  după  ce-şi  termina  memorările  şi  lecţiile  zilnice. 
In  primii  ani  de  şcoală  studiase  puţină  engleza,  după  care  a 
continuat  să  înveţe  de  unul  singur,  la  început  folosind  cărţi  in- 
diene cu  benzi  desenate  (adaptări  în  limba  engleză  după  Ra- 
mayana  şi  alte  mari  epopei  din  mitologia  indiană),  trecînd 
apoi  la  povestiri  poliţiste,  ca  acelea  din  seria  Perry  Mason.  Cu 
ajutorul  unui  vechi  aparat  de  radio,  pe  care  a  reuşit  să  şi-1 
cumpere,  a  început  să  asculte  cu  aviditate  BBC-ul,  de  unde  a 
deprins  pronunţia  pe  care  o  are  şi  astăzi,  cu  intonaţia  elevată 
care  aminteşte  de  Oxbridge. 

S-au  dovedit  utile  şi  emisiunile  de  la  Vocea  Americii. 
crainicii  de  aici  folosind  în  mod  intenţionat  un  limbaj  simplu, 
vorbind  rar  şi  repetînd  fiecare  propoziţie.  In  timp  ce  se  afla  la 
o  mănăstire  din  Dharamsala,  pe  la  începutul  anilor  '70,  îşi  pe- 
trecea vremea  alături  de  hipioţii  care  se  îngrămădeau  pe  atunci 
acolo,  pentru  a-şi  exersa  engleza.  în  tot  acest  timp,  Jinpa  a 
adunat  exemplare  vechi  din  revista  Time,  uneori  petrecîndu-şi 
cîte  o  zi  întreagă  pentru  a  descifra  o  pagină  cuvînt  cu  cuvînţ 
cu  ajutorul  unui  dicţionar  de  buzunar.  Pînă  la  vîrsta  de  17  ani, 
putea  citi  rapid  romane  victoriene. 

La  acea  vreme,  datorită  abilităţilor  sale  lingvistice  —  era 
singurul  călugăr  din  mănăstire  care  vorbea  engleza  —  a  fost 
ales  pentru  a  ajuta  la  afacerile  care  susţineau  comunitatea  mo- 
nastică. Deşi  a  trăit  mare  parte  din  timp  într-o  mănăstire  din 
sudul  Indiei,  şi-a  petrecut  doi  ani  „în  pantaloni",  lucrînd  la  o 
fabrică  de  mătase  din  Bangalore;  după  ce  s-a  întors  la  mănăs- 
tire ■ —  şi  la  straiele  de  călugăr  —  a  fost  însărcinat  să  conducă 
o  fabrică  de  covoare.  Dar  setea  sa  de  studiu  1-a  făcut  să  caute 
un  profesor,  un  învăţat  care  trăia  în  apropiere,  într-o  sihăstrie. 
Pentru  a  putea  continua  să  studieze  sub  tutela  acestuia,  Jinpa 

i  părăsit  prima  sa  mănăstire,  alăturîndu-se  mănăstirii  Ganden 
ie  lingă  oraşul  indian  în  care  trăia  învăţătorul  său. 

Acolo,  la  vîrsta  de  20  de  ani,  Jinpa  a  început  să  studieze 
pentru  titlul  de  geshe,  un  ciclu  de  studiu  care  de  obicei  durea- 
ză între  20  şi  30  de  ani.  însă  talentul  la  învăţătură  al  lui  Jinpa 
aficut  ca  în  decursul  studiilor  sale,  fie  la  şcoală,  fie  la  mănăs- 
®re.  distanţa  dintre  el  şi  următorul  elev  să  fie  foarte  mare.  Şi-a 
ischeiat  studiile  pentru  titlul  de  geshe  în  doar  11  ani,  un  inter- 
val extraordinar  de  scurt.  I  s-a  acordat  titlul  de  geshe  Iharam- 
pa.  echivalentul  doctoratului  în  religie,  de  către  Shartse  Col- 
fcge  din  cadrul  universităţii  monastice  Ganden,  unde  a  predat 
apoi  cîţiva  ani  filozofia  budistă. 

Apoi,  din  pură  întîmplare,  i  s-a  ivit  ocazia  de  a  fi  interpret 
pentru  Dalai  Lama.  Aflat  în  Dharamsala  pentru  a-şi  vizita  fra- 
tele şi  sora,  care  învăţau  acolo.  Jinpa  a  auzit  că  Dalai  Lama 
«ma  să  ţină  a  doua  zi  nişte  prelegeri  Dharma.  Hotărîndu-se 
si  rămînă  pentru  a  le  audia,  a  fost  abordat  de  unul  dintre  or- 
g^iizatori,  care  auzise  că  Jinpa  vorbea  bine  engleza.  Interpre- 
tă desemnat  oficial  întîrzia  cu  o  zi.  Oare  putea  Jinpa  să-i  ţină 
locul  pînă  cînd  urma  să  ajungă  acesta? 

Destul  de  ezitant  şi  foarte  emoţionat,  Jinpa  s-a  trezit  tradu- 
când un  text  pe  care-1  ştia  pe  de  rost,  fîindu-i  astfel  uşor  să  tra- 
<fedL  Iar  traducerea  sa  a  fost  difuzată  de  un  mic  post  de  radio 
FM,  la  care  ascultau  vorbitorii  de  limba  engleză  din  public, 
^srindu-i  lui  Jinpa  plăcerea  auxiliară  de  a  se  simţi  ca  unul 
fetre  crainicii  de  emisiuni  sportive  pe  care  îi  asculta  cu  atîta 
şiicere  la  BBC.  Pînă  la  urmă,  a  tradus  majoritatea  prelegeri- 
Star  din  restul  zilelor. 

Pe  această  cale  a  ajuns  să-1  întîlnească  pe  Dalai  Lama, 
care  1-a  întrebat  pe  Jinpa  dacă  ar  vrea  să  călătorească  împre- 
wm  cu  el  ca  interpret  —  o  onoare  pe  care  Jinpa  era  mai  mult 
ifeeît  fericit  să  o  accepte.  Din  1986,  a  fost  principalul  interpret 
&  limba  engleză  al  lui  Dalai  Lama,  mai  ales  în  timpul  călă- 
toriilor peste  ocean  şi  traducătorul  numeroaselor  cărţi  scrise 
âe  acesta. 

în  timpul  întîlnirilor  dintre  Dalai  Lama  şi  filozofii  sau  oa- 
menii de  ştiinţă  din  Occident,  Jinpa  a  fost  surpins  de  cît  de 
puţin  cunoşteau  sau  apreciau  majoritatea  intelectualilor  occi- 
dentali bogatele  tradiţii  filozofice  ale  budismului.  Existau 
burse  academice  pentru  studierea  budismului,  dar  practic  nu 
exista  un  dialog  de  la  egal  la  egal  între  filozofia  occidentală 
şi  cea  budistă.  Urmărind,  în  parte,  remedierea  acestui  deze- 
chilibru intelectual  şi,  în  parte,  extinderea  orizontului  său  in- 
telectual, Jinpa  s-a  înscris  în  1989  la  Universitatea  Cambrid- 
ge  pentru  a  studia  filozofia  occidentală  —  alternînd  studiile 
cu  călătoriile  alături  de  Dalai  Lama,  ca  interpret.  A  absolvit 
cu  o  disertaţie  despre  marele  gînditor  tibetan  din  secolul  al 
XlV-lea,  Tsongkhapa6. 

După  ce  şi-a  luat  licenţa  în  filozofie  şi  doctoratul  în  religie 
la  Cambridge,  Jinpa  a  rămas  la  Girton  College  în  calitate  de 
cercetător  în  religiile  orientale.  Cît  s-a  aflat  la  Cambrige,  a  re- 
nunţat la  straiele  de  călugăr  pentru  a  duce  o  viaţă  laică,  mai 
liberă.  Acum  este  căsătorit  (cu  Sophie  Boyer,  pe  care  a  cunos- 
cut-o  în  timpul  unei  călătorii  în  Canada),  este  tatăl  a  doi  copii 
şi  trăieşte  în  Montreal.  Lucrează  la  redactarea  şi  traducerea 
textelor  tibetane  şi  conduce  Institutul  pentru  Studii  Tibetane, 
un  program  dedicat  aducerii  autorilor  clasici  tibetani  în  patri- 
moniul intelectual  şi  literar  al  lumii.  în  plus,  fidel  căutărilor 
intelectuale  care  l-au  adus  în  Occident,  a  scris  articolul  despre 
filozofia  budistă  tibetană  pentru  Encyclopedia  of  Asian  Phy- 
losophy  (Enciclopedia  filozofiei  asiatice)1 . 

în  decursul  anilor  de  studiu  pentru  geshe,  s-a  remarcat  în 
tehnica  principală  a  discursului  intelectual  tibetan,  dezbaterea 
—  o  tehnică  care  a  devenit  o  a  doua  natură  pentru  el.  Chiar  şi 
astăzi,  în  timp  ce  traduce  pentru  Dalai  Lama,  ridică  din  cînd 
în  cînd  întrebări,  amintind  de  stilul  dezbaterii,  purtîndu-se  ca 
un  partener  intelectual  de  antrenament  al  Sfinţiei  Sale.  Une- 
ori, face  o  mişcare  subtilă,  care  arată  faptul  că  are  o  obiecţie, 
o  mişcare  a  corpului  care  trece  neobservată  pentru  audienţă, 
dar  pe  care  Dalai  Lama  o  vede.  După  care  Jinpa  dă  politicos 
glas  obiecţiei. 

Deşi  rareori  cedează  acestui  impuls  în  timpul  îndatoririlor 
sale  de  interpret  —  şi  niciodată  în  timpul  unei  prelegeri  reli- 
gioase — ,  pe  parcursul  întîlnirii  noastre,  am  putut  să  obser- 
vam mai  bine  abilităţile  polemice  ale  lui  Jinpa,  manifestîn- 
dti-se  aproape  din  reflex,  deşi  de  regulă  mai  ales  sub  forma 
anor  conversaţii  discrete  în  tibetană,  în  care  punea  în  discuţie 
mumite  aspecte  din  filozofia  budistă.  Aceste  microdezbateri 
ac  dus  la  multe  discuţii  animate  în  tabăra  tibetană  —  confe- 
rind conversaţiei  noastre  ceva  din  aspectul  dialecticii  intelec- 
toale  monastice. 

Emoţiile  distructive:  lista  budistă 

Pentru  a  prezenta  punctul  de  vedere  al  lui  Jinpa,  Alan  a 
spus:  „Owen  a  făcut  un  lucru  foarte  util  alcătuind  o  listă  cu  o 
varietate  de  emoţii  distincte  —  un  grup  foarte  eterogen,  din 
perspectivă  budistă.  Credem  că  ar  fi  de  folos  să  zăbovim  cî- 
tva  minute  pentru  a  alcătui  şi  o  listă  budistă.  Aşa  cum  proba- 
Mi  mulţi  dintre  cei  de  faţă  ştiu,  nu  exista  un  termen  budist,  în 
tibetană  sau  sanscrită,  care  să  aibă  aceeaşi  semnificaţie  ca 
acela  de  «emoţie»  din  engleză8. 

Aşa  cum  a  observat  Matthieu,  pentru  budism,  nevoia  de  a 
depăşi  atracţia  distructivă  a  ceea  ce  psihologia  occidentală 
mimeşte  emoţie  este  o  premisă  fundamentală.  însă  budismul 
circumscrie  teritoriul  acestor  emoţii  dăunătoare  altfel  decît 
gîndirea  occidentală,  considerîndu-le  stări  perturbatoare  ale 
minţii,  care  afectează  claritatea  şi  echilibrul  emoţional.  După 
cum  urma  să  devină  evident  în  curînd,  această  perspectivă  a 
dus  la  o  mai  mare  specificitate  şi  la  raţionamente  mai  rafina- 
te în  budism,  prin  comparaţie  cu  Occidentul,  în  stabilirea  ti- 
purilor de  stări  mintale  care  intră  în  această  categorie  —  şi  a 
motivaţiilor. 

Alan  a  continuat:  „Ce  termeni  avem  în  psihologia  budistă 
care  să  se  suprapună  cu  categoriile  occidentale  de  emoţii  dis- 
tructive şi  constructive?  Thupten  Jinpa  a  ales,  dintr-o  listă 

clasica,  şase  perturbări  mintale  elementare;  pe  unele  le  vom 
putea  identifica  drept  emoţii,  pe  altele  nu.  Apoi,  mai  există  o 
listă  de  20  de  perturbări  mintale  derivate.  Şi  aici,  unele  sînt 
emoţii,  altele  nu." 

Pe  un  ecran  a  apărut  titlul  „Şase  perturbări  mintale  princi- 
pale", iar  dedesubt  următoarea  listă: 

1 .  Ataşamentul  sau  dorinţa 

2.  Mînia  (care  include  ostilitatea  şi  ura) 

3.  Trufia 

4.  Ignoranţa  şi  iluzia/amăgirea 

5.  îndoiala  tulburătoare 

6.  Perspectivele  tulburătoare 

„Cele  două  perturbări  mintale,  a  ataşamentului  sau  dorin- 
ţei şi  a  ostilităţii  sau  mîniei",  a  sublimat  Dalai  Lama,  „sînt 
ambele  fixate  pe  ceva.  Una  înseamnă  a  te  apropia  cu  dorinţă, 
ataşament  de  un  obiect,  iar  cealaltă  înseamnă  a  te  îndepărta  cu 
repulsie  de  un  obiect  —  cu  o  anume  nerăbdare." 

Apoi  a  continuat:  „îndoiala  tulburătoare  este  un  tip  speci- 
fic, care  îl  face  pe  individ  să  perceapă  greşit  realitatea.  Nu 
este  pur  şi  simplu  o  incertitudine,  ci  o  îndoială  care  presupu- 
ne îndepărtarea  de  realitate." 

Alan  a  dezvoltat:  „Există  şi  forme  bune  de  îndoială.  De 
fapt,  îndoiala  este  foarte  importantă  pentru  cultivarea  unei  în- 
ţelegeri şi  cunoaşteri  mai  profunde.  în  budism,  ca  şi  în  tradi- 
ţia ştiinţifică,  trebuie  să  fii  sceptic,  altfel  nu  vei  progresa.  Ter- 
menii de  aici  se  referă  la  perturbări  mintale,  însă  aceasta  nu 
înseamnă  că  orice  termen  care  apare  în  listă  se  referă  invaria- 
bil, în  toate  cazurile,  la  o  perturbare." 

„Tot  aşa  cum  nu  toate  îndoielile  sînt  perturbatoare?"  a  în- 
trebat Paul  Ekman.  „în  scrierile  Sfinţiei  Voastre,  spuneţi  că  nu 
orice  mînie  este  perturbatoare.  De  ce  nu  o  numiţi  mînie  per- 
turbatoare, ca  să  înţelegem  că  nu  este  vorba  de  toate  tipurile 
de  mînie?" 

Poate  mînia  să  fie  o  virtute? 

„Există  o  deosebire",  a  spus  Dalai  Lama.  „Există  doi  ter- 
meni foarte  apropiaţi  în  tibetană,  khongdro  şi  shedang.  She- 
dang este  cel  mai  adesea  tradus  prin  «ură».  Khongdro  este 
tradus  de  regulă  prin  «mînie».  Există  într-adevăr  tipuri  de  mî- 
nie  care  sînt  trezite  de  compasiune,  caz  în  care  mînia  este  o 
stare  psihică  aspră,  însă  nu  cred  că  este  ură,  sau  shedang. 
Compasiunea  este  factorul  motivator,  deşi  se  manifestă  sub 
forma  unui  tip  de  mînie." 

„Prin  urmare,  este  o  mînie  corectă,  deoarece  vede  realita- 
tea aşa  cum  este",  a  spus  Francisco  Varela. 

Alan  s-a  întors  către  Dalai  Lama  şi  a  tradus  acest  scurt  co- 
mentariu în  tibetană  drept  „un  tip  valid  de  mînie,  care  este  tre- 
zită de  compasiune  şi  care  înţelege  corect  realitatea".  Apoi  a 
întrebat:  „Există  un  astfel  de  lucru?" 

La  aceasta  Dalai  Lama  a  privit  în  tavan,  căzut  pe  gînduri 
şi  în  cele  din  urmă  a  spus:  „Nu  sînt  sigur  că  putem  spune  ace^t 
lucru.  Dar  există  cu  siguranţă  ceva  numit  «compasiune  per- 
turbatoare»." Această  afirmaţie  i-a  provocat  o  exclamaţie  de 
surpriză  unuia  dintre  participanţi.  „Compasiunea  este  una 
dintre  virtuţile  clasice,  însă  este  posibil  ca  şi  aceasta  să  fie 
perturbatoare." 

„în  ce  condiţii?",  am  întrebat  surprins. 

„Am  întîlnit  această  teză  în  Pramanavarttika,  un  text  cla- 
sic fondator  pentru  epistemologia  tradiţiei  budiste  indo-tibe- 
tane,  însâ  nu  se  oferea  nici  un  exemplu9.  Se  spune  doar  că 
există  un  astfel  de  lucru.  De  regulă,  compasiunea  este  consi- 
derată o  stare  psihică  virtuoasă  sau  bună.  în  mod  asemănător, 
şi  afecţiunea  poate  să  fie  amestecată  cu  ataşamentul."  Proba- 
bil ca  acelaşi  amestec  de  compasiune  şi  ataşament  face  ca  şi 
compasiunea  să  devină  perturbatoare. 

„Şi  de  vreme  ce  există  referiri  precise  la  compasiunea  per- 
turbatoare, poate  că  există  şi  o  mînie  virtuoasă!"  a  propus  Da- 
lai Lama,  izbucnind  în  rîs,  pentru  că  termenul  de  „mînie  vir- 
tuoasă" este  un  oximoron  în  gîndirea  budistă. 

Apoi  Dalai  Lama  a  sugerat:  „Soluţia  mea  ar  fi  să  folosim 
termenul  de  ură,  shedang,  în  loc  de  mînie  pe  listă." 

„Totul  depinde  de  motivaţia  noastră",  a  sugerat  Matthieu 
Ricard.  „Dacă  cineva  se  îndreaptă  spre  o  stîncă,  aproape  că  o 
să  cadă  şi  nu  se  opreşte  cînd  îi  strigi:  «Opreşte-te!»  ai  putea 
să  te  enervezi  şi  să-i  strigi:  «Hei,  prostule,  opreşte-te!»  Moti- 
vaţia ta  este  complet  altruistă.  Te  enervezi  pentru  că  metode- 
le mai  blînde  nu  au  reuşit  să  oprească  acea  persoană  pe  cale 
să-şi  facă  rău." 

Aşa  cum  se  întîmplă  adesea  cînd  tibetani  erudiţi  dezbat  as- 
pecte ale  filozofiei  budiste,  s-a  declanşat  o  discuţie  lungă  şi 
aprinsă  printre  călugării  lamaişti  aflaţi  de  faţă.  Dalai  Lama  nu 
putea  accepta  sugestia  lui  Matthieu  că,  din  punct  de  vedere 
budist,  ar  exista  o  mînie  virtuoasă  —  adică  o  formă  de  mînie 
care  să  nu  fie  perturbatoare.  în  opinia  sa,  dacă  este  cu  adevă- 
rat mînie,  atunci  prin  definiţie  va  fi  perturbatoare  —  chiar 
dacă  se  manifestă  sub  forma  unei  acţiuni  bune.  Pe  de  altă  par- 
te, e  posibil  să  pară  că  acţionezi  cu  mînie,  fară  să  ai  de  fapt 
experienţa  interioară  a  mîniei.  O  astfel  de  mînie  aparentă  poa- 
te fi  determinată  de  compasiune,  ca  în  exemplul  lui  Matthieu. 
însă  Dalai  Lama  nu  dorea  să  lase  vreo  impresie  care  să  sub- 
mineze caracterizarea  budistă  clasică  a  mîniei,  ca  fiind  per- 
turbatoare. 

Alan  a  concluzionat  în  cele  din  urmă:  „Matthieu  a  obser- 
vat că  uneori  un  comportament  mînios  sau  cuvintele  dure  — 
«Opreşte-te,  prostule!»  —  pot  constitui  mijlocul  cel  mai  efi- 
cient sau  chiar  singurul  mijloc  de  a  opri  o  persoană  de  la  un 
accident.  însă  întrebarea  este  dacă,  pentru  a  manifesta  în  ex- 
terior mînia,  trebuie  să  resimţi  în  interior  perturbarea  mintală 
a  acesteia?" 

Dalai  Lama  a  sugerat:  „Dacă  urmăreşti  linia  cogniţiei, 
plasîndu-te  la  un  moment  anterior  în  această  secvenţă,  s-ar 
putea  să  apară  ca  motivaţie  compasiunea.  Apoi,  într-un  mo- 
ment ulterior  al  conştientizării,  ar  putea  apărea  mînia,  care  a 
fost  instigată  de  compasiune.  Acest  lucru  se  poate  întîmplă." 

Dalai  Lama  a  continuat  cu  observaţia  că  în  ramura  budis- 
tă Vajrayana,  ce  predomină  în  Tibet,  există  practici  spirituale 
care  urmăresc  în  mod  explicit  să  transforme  ura  şi  agresiunea 
(ca  şi  dorinţa  şi  ataşamentul),  iar  nu  să  le  combată  pur  şi  sim- 
plu sau  să  le  suprime,  aşa  cum  se  întîmplă  în  alte  ramuri  ale 
budismului.  Se  lucrează  direct  asupra  perturbărilor  mintale 
prin  metode  care,  în  cele  din  urmă,  îl  eliberează  pe  practicant 
din  strînsoarea  acestora.  Pentru  cel  care  a  reuşit  să  se  elibere- 
ze în  acest  fel  de  perturbări,  a  concluzionat  el,  „există  mo- 
mente în  care  cea  mai  eficientă  metodă,  cele  mai  eficace  mij- 
loace capătă  forma  unui  comportament  furios  —  cuvinte 
pline  de  furie  sau  activităţi  pline  de  furie"  —  însă  persoana  nu 
va  simţi  mînia,  în  pofida  manifestării  sale  exterioare10. 

Valoarea  revoltei  morale 

Owen  s-a  înclinat  în  semn  că  vrea  să  intervină  în  discuţie. 
„Sfinţia  Voastră  aţi  fost  foarte  prudent  spunînd  că  ar  putea 
exista  o  formă  de  mînie  născută  din  compasiune,  o  mînie  care 
să  nu  fie  perturbatoare.  Cred  că  există  o  diferenţă  în  această 
privinţă  între  perspectiva  budistă  şi  cea  occidentală.  Cred  că 
acest  aspect  are  legătură  cu  concepţia  lui  Paul  referitoare  la 
emoţiile  pozitive.  Noi  preţuim  indignarea  morală  sau  revolta 
morală  nu  doar  pentru  că  s-ar  putea  dovedi  folositoare  în 
practică.  Preţuim,  de  fapt,  foarte  mult  sentimentul  de  revoltă 
faţă  de  Pol  Pot  sau  Hitler,  Stalin  sau  Miloşevici  —  oricare  din 
această  categorie.  Există  oare  vreo  diferenţă  în  acest  sens?" 

„Există  cu  siguranţă  conceptul  de  revoltă  morală  în  faţa 
nedeptăţilor",  a  răspuns  Dalai  Lama,  „însă  în  context  budist, 
apare  în  Vajrayana,  care  nu  reprezintă  chiar  curentul  principal 
al  psihologiei  budiste.  De  exemplu,  există  ideea  că  semnifica- 
ţia simbolică  a  unei  zeităţi  furioase  este  aceea  de  a  manifesta 
furie  sau  ferocitate  împotriva  unei  forme  a  răului. 

în  cazul  menţionat  de  Matthieu",  a  continuat  el,  „  de  mî- 
nie manifestată  faţă  de  o  persoană  care  este  pe  punctul  de  a 

cădea  de  pe  o  stîncă,  se  petrec  două  lucruri.  Există  compasiu- 
nea îndreptată  către  persoana  aflată  în  pericol  şi  există  mînia 
faţă  de  comportamentul  stupid  al  acelei  persoane.  Acestea 
doua  apar  în  strînsă  legătură. 

în  cultivarea  prin  meditaţie  a  răbdării  şi  a  toleranţei,  prac- 
ticantul se  poate  ocupa  de  o  persoană  care  are  un  comporta- 
ment foarte  rău.  Pe  măsură  ce  vei  cultiva  răbdarea  faţă  de 
acea  persoană,  nu  vei  simţi  nici  un  fel  de  mînie,  ostilitate  sau 
agresivitate  faţă  de  ea;  probabil  vei  simţi  compasiune,  însă 
manifeşti  o  intenţie  clară  de  a  pune  capăt,  de  a  elimina  şi  de 
a  anihila  acel  comportament  deplorabil.  Iar  această  dorinţă 
puternică  de  a  pune  capăt  acelui  comportament  este  perfect 
compatibilă  cu  lipsa  sentimentului  de  mînie  faţă  de  persoana 
respectivă.  Ai  răbdare  în  ce  priveşte  persoana,  nu  acea  activi- 
tate negativă,  iar  acestea  trebuie  cultivate  împreună,  astfel  în- 
cît răbdarea  să  nu  fie  combinată  cu  apatia." 

Ideea  că  oamenii  ar  putea  să  transforme  radical  mînia  în- 
tr-un amestec  de  compasiune  şi  răbdare  1-a  atras  imediat  pe 
Paul  Ekman,  care  reflectase  multă  vreme  la  modul  în  care  s-ar 
putea  facilita  această  schimbare.  „Cred  că  aceasta  este  o  idee 
extrem  de  utilă",  i-a  spus  Paul  lui  Dalai  Lama.  „In  vremea  în 
care  am  citit  despre  aceasta  într-una  din  cărţile  Sfinţiei  Voas- 
tre, am  întîlnit  aceeaşi  idee  şi  în  ultima  carte  a  lui  Richard  La- 
zarus,  un  psiholog  american  care  nu  cunoaşte  deloc  lucrările 
Sfinţiei  Voastre11.  Lazarus  a  observat,  cu  pertinenţă,  cred  eu, 
că  acest  lucru  este  dificil  de  obţinut,  dar  este  posibil.  Sper  ca 
prin  subiectele  pe  care  le  vom  aborda  să  vedem  cum  încearcă 
să  ajungă  la  aceasta  oamenii  care  nu  au  petrecut  ani  de-a  rîn- 
dul  în  meditaţie.  Cred  că  există  şi  paşi  intermediari. 

In  plus,  mi  se  pare  că  am  amestecat  două  teme  diferite",  a 
adăugat  Paul.  „Una  se  referă  la  ce  pot  realiza  fiinţele  umane 
cu  un  mare  efort  de  concentrare  şi  străduinţă,  cum  ar  fi  să  nu 
fie  niciodată  vulnerabili  în  faţa  mîniei  —  acesta  este  unul  din- 
tre lucrurile  pe  care  noi,  cei  din  Occident,  îl  putem  învăţa  din 
teoria  şi  practica  budistă.  Cealaltă  temă  vizează  posibilitatea 

ca  în  viaţa  obişnuită,  aşa  cum  sugera  Matthieu,  să  existe  si- 
tuaţii în  care  am  putea  fi  de  acord  că  mînia  nu  este  distructi- 
vă sau  dăunătoare." 

„Cred  că  acesta  este  un  aspect  la  care,  probabil,  vom  re- 
veni în  mod  repetat  în  zilele  care  urmează",  a  răspuns  Alan. 
Şi  cîtă  dreptate  a  avut!  în  realitate,  trasformarea  mîniei  a  de- 
venit una  dintre  cele  mai  profunde  teme  ale  discuţiei  noastre, 
nu  doar  în  teorie,  ci  şi  pentru  vieţile  unora  dintre  cei  prezenţi 

—  cum  ar  fi  chiar  Paul. 

Mai  multe  perturbări 

Alan  era  în  mod  evident  nerăbdător  să  continue  prezenta- 
rea listei  emoţiilor  distructive,  alcătuită  de  Jinpa.  Şi  a  conti- 
nuat. „Ne-am  simţit  foarte  bine  discutînd  despre  primele  şase 
perturbări  mintale  primare,  însă  cred  că  următoarele  20  de 
perturbări  mintale  derivate  vi  se  vor  părea  şi  mai  interesante 

—  aşa  că  de  ce  să  nu  trecem  chiar  acum  la  prezentarea  lor? 
Toate  izvorăsc  din  perturbările  primare:  dorinţa  sau  ataşa- 
mentul, mînia  şi  ignoranţa"  —  cele  Trei  Otrăvuri,  aşa  cum 
sînt  numite  în  literatura  budistă. 

Şi  o  nouă  listă  şi-a  făcut  apariţia  pe  ecran: 

20  DE  PERTURBĂRI  DERIVATE 

Mînia 

1.  Furia 

2.  Resentimentul 

3.  Duşmănia 

4.  Invidia/gelozia 

5.  Cruzimea 

Ataşamentul 

6.  Zgîrcenia 

7.  Vanitatea 

8.  Excitaţia 

9.  Ascunderea  propriilor  vicii 

10.  Obtuzitatea 

Ignoranţa 

11.  Credinţa  oarbă 

12.  Trîndăvia  spirituală 

13.  Neglijenţa 

14.  Lipsa  introspecţiei 

Ignoranţa  +  ataşamentul 

15.  Lăudăroşenia 

16.  înşelăciunea 

17.  Neruşinarea 

18.  Lipsa  de  respect  faţă  de  alţii 

19.  Lipsa  de  conştiinciozitate 

20.  Zăpăceala 

„Dintre  cele  20  de  perturbări  derivate",  a  început  Alan, 
„primele  cinci  sînt  provocate  de  mînie.  Furia  este  pur  şi  sim- 
plu o  descărcare  exagerată,  o  izbucnire  de  mînie.  Resenti- 
mentul înseamnă  menţinerea  mîniei  în  stare  latentă,  în  timp. 
Duşmănia  este  un  alt  derivat  —  toate  acestea  sînt  în  mod  clar 
sentimente  de  mînie.  Invidia  şi  gelozia  sînt  de  asemenea  con- 
siderate derivate  ale  mîniei,  Cînd  am  discutat  cu  Thupten  Jinpa 
despre  acestea  şi  am  încercat  să  vedem  din  ce  derivă  fiecare, 
Jinpa  credea  cu  tărie  că  invidia  şi  gelozia  derivă  din  ataşa- 
ment. Eu  sînt  destul  de  sigur  că  derivă  atît  din  ataşament,  cît 
şi  din  mînie.  Apoi  ne-am  uitat  în  text  şi  acolo  erau  la  mînie. 
Aşa  că  aici  se  mai  poate  discuta.  Cruzimea  este  în  mod  foar- 
te clar  un  derivat  al  mîniei. 

Apoi  ajungem  la  perturbări  care  derivă  din  ataşament. 
Zgîrcenia  mai  este  numită  şi  avariţie.  Vanitatea  —  aceasta  se 
leagă  de  ceea  ce  spunea  Owen  în  această  dimineaţă  —  este  o 
exagerare  a  propriilor  calităţi.  «Excitaţia»  este  un  termen  teh- 
nic cu  o  relevanţă  specială  pentru  meditaţie:  mintea  este  agi- 
tată, pentru  că  este  atrasă  în  mod  compulsiv  de  un  obiect  al 
dorinţei. 

Ascunderea  propriilor  vicii  este  un  tip  de  halucinaţie/înşe- 
lăciune care  apare  din  ignoranţă.  Aici  intră  şi  ascunderea  de 
sine.  «Obtuzitatea»  este  de  asemenea  un  termen  care  are  o  le- 
gătură strînsă  cu  meditaţia,  deşi  are  manifestări  mult  mai  ubi- 
cue: este  o  lipsă  de  claritate  a  minţii.  Cei  care  practică  medi- 
taţia devin  foarte  familiari  cu  această  stare." 

Cînd  ignoranţa  perturbă 

Următorul  set  de  perturbări  derivă  din  ceea  ce  budismul 
numeşte  iluzionare  sau  ignoranţă.  Lista  a  început  cu  „credin- 
ţa oarbă",  şi  Alan  a  observat  imediat  că  acest  lucru  ar  putea 
părea  foarte  straniu  în  ochii  occidentalilor.  „Credinţa  însăşi 
este  considerată  o  virtute,  dar  nu  şi  credinţa  oarbă.  Credinţa 
inteligentă  se  întemeiează  pe  realitate,  iar  absenţa  acesteia 
este  considerată  o  perturbare  mintală. 

„Următoarea  perturbare,  numită  lelo  în  tibetană,  se  tradu- 
ce adesea  drept  «lenevie»,  însă  este  mult  mai  clar  delimitată. 
Dacă  o  persoană  lucrează  16  ore  pe  zi,  gîndindu-se  numai  la 
a  cîştiga  cît  mai  mulţi  bani,  fără  nici  o  preocupare  pentru  vir- 
tute, din  perspectivă  budistă  poţi  spune  că  persoana  respecti- 
vă este  dominată  de  lelo.  O  persoană  obsedată  de  muncă  e 
limpede  că  nu  e  leneşă,  însă  ea  este  considerată  lelo  în  sensul 
că  este  complet  letargică  şi  trîndavă  cînd  vine  vorba  de  culti- 
varea virtuţii  şi  de  purificarea  minţii.  Noi  am  tradus  acest  ter- 
men prin  «trîndăvie  spirituală»,  împrumutînd  din  tradiţia 
creştină,  unde  această  noţiune  este  folosită  într-un  sens  foar- 
te asemănător  cu  acela  din  budism. 

„«Neglijenţa»  este  tot  un  termen  împumutat  din  literatura 
dedicată  meditaţiei,  unde  înseamnă  lipsă  de  concentrare,  cînd 
devii  pur  şi  simplu  neatent.  Monitorizarea  interioară  este 
esenţială  în  practica  meditaţiei,  iar  absenţa  acesteia,  adică 
atunci  cînd  îţi  lipseşte  reflecţia  interioară,  înseamnă  neglijen- 
ţă. Cred  că  aceasta  are  legătură  cu  unele  dintre  lucrurile  de- 

spre  care  vorbeşti  tu,  Dan,  în  Inteligenţa  emoţională*.  Dacă 
ai  deficienţe  la  acest  capitol,  atunci  vei  fi  mai  puţin  inteligent 
din  punct  de  vedere  emoţional." 

„Conştiinţa  de  sine?"  am  întrebat  eu,  pentru  că  acesta  era 
termenul  general  folosit  în  cartea  mea  pentru  aceste  gen  de 
atenţie  introspectivă. 

„Budiştii  nu  ar  folosi  chiar  acest  termen",  a  răspuns  Alan 
(probabil  pentru  că  ideea  de  sine  este  considerată  o  reificare 
iluzorie,  aşa  cum  subliniase  Dalai  Lama  mai  devreme),  „însă 
seamănă  foarte  mult. 

Acum",  a  continuat  Alan,  „ajungem  la  un  ultim  grup,  care 
cuprinde  derivate  atît  ale  ataşamentului,  cît  şi  ale  ignoranţei. 
Lăudăroşenia  —  care  este  o  impostură  de  un  tip  foarte  aparte 
—  apare  atunci  cînd  pretinzi  în  mod  conştient  şi  intenţionat 
că  ai  anumite  calităţi  pe  care  în  realitate  nu  le  ai  sau  atunci 
cînd  îţi  exagerezi  propriile  trăsături  pozitive.  înşelarea  este 
cealaltă  latură  a  acesteia,  atunci  cînd  încerci  să-ţi  ascunzi,  să-ţi 
ocultezi  şi  să-ţi  minimalizezi  trăsăturile  negative. 

Neruşinarea  este  ca  şi  cum  ţi-ar  lipsi  complet  conştiinţa, 
ca  atunci  cînd,  indiferent  dacă  cineva  te  prinde,  nu  ai  în  tine 
nici  cea  mai  mică  urmă  de  decenţă.  Aceasta  este  considerată 
o  perturbare  mintală.  Nu  înseamnă  o  lipsă  a  remuşcărilor  — 
atunci  cînd  te  angajezi  într-o  acţiune  cu  adevărat  ruşinoasă,  îţi 
pasa  oare  vreun  pic?  Continui  chiar  dacă  eşti  prins?  Lipsa  res- 
pectului faţă  de  alţii  este  cealaltă  faţetă  a  acesteia,  o  lipsă  de 
preocupare  pentru  felul  în  care  vor  privi  alţii  comportamentul 
tău.  Aceasta  nu  înseamnă  că  ar  trebui  să  ţii  cu  dinţii  de  repu- 
taţie sau  ceva  asemănător,  însă  dovedeşte  lipsa  unei  preocu- 
pări realiste  pentru  faptul  ca  eşti  o  fiinţă  socială,  care  trăieşte 
printre  alţi  oameni.  Dacă  faci  ceva  lipsit  de  virtute  sau  ceva 
reprobabil  şi  pur  şi  simplu  nu-ţi  pasă  ce  cred  ceilalţi  despre 
acest  lucru  înseamnă  că  eşti  afectat  de  această  perturbare 
mintală. 


*  Apărută  la  Curtea  Veche  Publishing,  Bucureşti,  2001.  (N.  reâ). 

Lipsa  de  conştiinciozitate  este  o  atitudine  complet  blazată 
faţă  de  propriul  corp,  limbaj  şi  minte,  lipsa  oricărei  moderaţii 
sau  preocupări  pentru  faptul  dacă  acţiunile  tale  sînt  bune  sau 
nu.  In  sfîrşit,  zăpăceala  este  asemănătoare  cu  neglijenţa.  Este 
pur  şi  simplu  o  minte  incoerentă,  atrasă  la  întîmplare  de  lu- 
crurile care  îi  trec  prin  faţă.  Toate  aceste  perturbări  se  nasc 
atît  din  ignoranţă,  cît  şi  din  ataşament." 

A  fi  afectat  de  numărul  17 

Aceste  explicaţii  s-au  bazat  pe  surse  tibetane.  Dar  ca  şi  în 
psihologia  occidentală  modernă,  şi  în  budism  există  mai  mul- 
te şcoli  de  gîndire.  Venerabilul  Kusalacitto,  călugăr  tailandez 
din  tradiţia  Theravada,  a  fost  rugat  să  prezinte  concepţiile  din 
scrierile  clasice  pali.  B hanţe  (aşa  cum  li  se  spune  călugărilor 
în  Tailanda)  a  comentat:  „Dacă  ne  putem  întoarce  puţin  la  nu- 
mărul 17,  neruşinarea,  în  pali  se  foloseşte  cuvîntul  ahirika, 
«fără  ruşine».  Dacă  ai  ahirika,  poţi  foarte  uşor  să  faci  lucruri 
rele  —  nu  doar  să-i  deranjezi  pe  ceilalţi,  ci  chiar  să  ucizi. 
Nu-ţi  pasă  de  maniere,  de  buna  creştere  sau  de  faptul  că  ocupi 
o  poziţie  importantă  în  societate,  o  foloseşti  chiar  pentru  sco- 
puri rele.  Acesta  este  sensul  lui  ahirika. 

Numărul  18  în  pali  ar  fi  anottopa,  a  nu  avea  consideraţie 
faţă  de  ceilalţi.  Nu-ţi  este  teamă  de  o  karma  rea.  Poţi  de  ase- 
menea să  faci  lucruri  rele,  însă  pentru  că  nu  te  gîndeşti  nicio- 
dată la  consecinţe." 

„Este  o  formă  de  iresponsabilitate  totală  şi  o  lipsă  de  preocu- 
pare pentru  consecinţele  pe  termen  lung",  a  concluzionat  Alan. 

Comentariul  lui  bhante  a  provocat  o  dezbatere  asupra 
nuanţelor  înţelesului  acestor  două  perturbări,  iar  Alan  a  con- 
sultat o  lucrare  numită  The  Mind  andlts  Functions  (Mintea  şi 
funcţiile  sale),  a  lui  Geshe  Rabden,  unul  dintre  primii  săi  pro- 
fesori, din  care  participanţii  primiseră  extrase,  ca  parte  a  ma- 
terialelor pregătitoare  pentru  conferinţă.  Astfel  de  dezbateri 
reflectă,  parţial,  disputele  îndelungate  dintre  diferitele  ramuri 

ale  budismului  cu  privire  la  fenomenologia  conştiinţei.  Jinpa 
spera  ca,  în  urma  dezbaterii,  oamenii  de  ştiinţă  aflaţi  în  sala 
să  capete  o  idee  despre  complexitatea  literaturii  dedicate  psi- 
hologiei budiste  şi  despre  diversitatea  surselor12. 

Owen  a  intervenit  în  discuţie  pentru  a  face  o  observaţie: 
„într-unui  din  dialogurile  lui  Platon,  unul  dintre  interlocutorii 
lui  Socrate,  Thrasymachos,  încerca  să  explice  că  este  mult 
mai  bine  sa  pari  drept  decît  să  fii  drept.  Este  foarte  limpede, 
din  punctul  său  de  vedere,  că  este  foarte  plăcut  să  pari  bun, 
fară  să  fii,  de  fapt,  bun." 

„înseamnă  că  este  afectat  de  numărul  17!"  a  exclamat  Alan. 

„Este  afectat  de  numărul  17  şi  îşi  apără  starea",  a  interve- 
nit şi  Owen.  „De  fapt,  el  susţine  că,  în  adîncul  său,  fiecare 
persoană  aspiră  către  acest  lucru.  Şi  —  cel  puţin  pentru  el  — 
este  o  stare  foarte  plăcută." 

Alan  a  avut  ultimul  cuvînt:  „în  budism,  justificarea  pe 
care  o  aduce  el  ar  fi  numită  inteligenţă  deviată." 

Perturbările  dereglează  echilibrul  minţii 

„Aceasta  este  o  schiţă  simplă",  a  conchis  Alan.  „Acum 
aveţi  şi  lista  noastră.  O  să  observaţi  că  unele  dintre  acestea 
pot  fi  catalogate  drept  emoţii,  în  timp  ce  altele  nu  sînt  deloc 
emoţii.  însă  aceasta  este  o  clasificare  relevantă  pentru  scopu- 
rile budismului.  Catalogarea  emoţiilor  ca  atare  nu  s-a  realizat 
niciodată,  pentru  că  nu  s-a  considerat  că  ar  avea  vreo  utilita- 
te anume." 

„Există  o  întrebare  foarte  importantă",  a  spus  Francisco 
Varela.  „Noi  sîntem  de  acord,  de  exemplu,  că  neruşinarea  este 
o  stare  psihică  deviată  şi  totuşi  nu  pare  să  fie  însoţită  de  o 
emoţie  clară.  Ce  sînt  atunci  perturbările  mintale  dacă  nu  sînt 
emoţii?" 

„Stări  ale  minţii,  procese  mintale",  a  sugerat  Alan,  apelînd 
la  termenii  neutri,  folosiţi  de  obicei. 

„Da",  a  spus  Francisco,  „dar  nu  este  puţin  ciudat  că  unele 
dintre  acestea  sînt  însoţite  de  emoţii,  iar  altele  nu?" 

„Sfinţia  Sa  a  spus  mai  înainte  că  toate  stările  minţii  sînt  în- 
soţite de  sentimente",  i-a  reamintit  Alan.  „Plăcerea  şi  durerea 
făceau  parte  din  lista  sa  de  emoţii.  Tristeţea  şi  bucuria,  ferici- 
rea..." 

„Da,  este  corect",  a  recunoscut  Francisco.  „însă,  de  pildă, 
ruşinea  este  o  emoţie.  Neruşinarea,  pe  de  altă  parte,  poate  să 
fie  perfect  neutră.  Ce  ne  spune  nouă  despre  natura  minţii  fap- 
tul că  cineva  poate  să  fie  afectat  de  o  perturbare  mintală  care 
nu  se  bazează  pe  o  emoţie?" 

Francisco  sublinia  prin  aceasta  o  diferenţă  fundamentală 
la  nivelul  paradigmelor  care  au  dat  naştere  noţiunii  occiden- 
tale şi,  respectiv,  budiste  de  emoţii  distructive.  Pentru  Occi- 
dent valenţele  pozitive  sau  negative  ale  unei  emoţii  —  plăcu- 
te sau  neplăcute  —  contează  alături  de  răspunsul  la  întrebarea 
dacă  acea  emoţie  poate  să-i  determine  pe  oameni  să  facă  rău 
altora  sau  lor  înşile. 

Pentru  budism,  distructivitatea  depinde  de  o  localizare 
mult  mai  subtilă  a  răului:  depinde  de  faptul  dacă  o  stare  psi- 
hică (inclusiv  o  emoţie)  perturbă  mintea  şi  interferează  cu 
progresul  spiritual.  Alan  a  rezumat  această  idee:  „în  tibetană, 
o  perturbare  mintală  este  definită  drept  un  proces  mintal  care 
are  rolul  de  a  deregla  echilibrul  minţii.  Acesta  este  numitorul 
comun  al  tuturor  perturbărilor,  indiferent  daca  au  sau  nu  o 
componentă  emoţională  puternică." 

Un  context  mai  larg  pentru  perturbări 

Ca  şi  mai  devreme,  Dalai  Lama  a  simţit  nevoia  să  le  ofe- 
re oamenilor  de  ştiinţă  prezenţi  o  imagine  mai  amplă  asupra 
contextului  teoretic  budist  în  care  apare  această  listă  de  emo- 
ţii perturbatoare,  spunînd:  „Personal,  eu  cred  că  nu  toate  ele- 
mentele din  listă  sînt  în  mod  necesar  perturbări  pure.  Include- 
rea neglijenţei  pe  listă  nu  înseamnă  că  toate  cazurile  de 

neglijenţă  sînt  perturbatoare.  La  fel  şi  în  cazul  îndoielii.  Exis- 
tă forme  poziţie  de  îndoiala  —  de  pildă,  cultivarea  unei  înţe- 
legeri şi  cunoaşteri  spirituale  mai  profunde.  Ca  şi  în  demersul 
ştiinţific,  trebuie  sa  fim  sceptici  —  nu  poţi  să  progresezi  fară 
îndoială.  Aşa  că  cele  20  de  stări  trecute  pe  listă  sînt  perturba- 
toare numai  în  momentul  în  care  ocurenţele  lor  derivă  din 
perturbările  principale." 

Apoi  a  continuat,  explicînd  într-un  context  mai  larg  că 
aceste  20  de  stări  mintale  perturbatoare  fac  parte  dintr-o  listă 
mai  lungă.  „Mulţi  factori  mintali  nu  au  nici  o  legătură  cu  per- 
turbările mintale  primare.  De  exemplu,  atunci  cînd  cineva 
doarme  profund  fară  să  viseze,  nu  mai  există  nici  o  conştiin- 
ţă a  ruşinii.  Cu  siguranţă  că  nu  poţi  spune  că  eşti  afectat  de 
perturbarea  mintală  a  neruşinării  pentru  simplul  motiv  că  nu 
ai  nici  un  sentiment  de  ruşine.  Trebuie  să  se  combine  cu  una 
dintre  perturbările  mintale  primare  pentru  a  deveni  o  pertur- 
bare mintală  derivată. 

Pentru  a  înţelege  mai  bine  perturbările  mintale,"  a  conti- 
nuat el,  „trebuie  să  le  privim  în  contextul  mai  larg  al  Abhi- 
dharmakosha,  un  text  budist  sanscrit,  care  enumeră  51  de  fa- 
cultăţi mintale,  deşi  nici  această  listă  nu  este  completă.  Există 
cinci  factori  mintali  omniprezenţi,  care  sînt  sentimentul,  dis- 
cernămîntul,  intenţia,  contactul  şi  atenţia;  cinci  factori  mintali 
stabilizatori,  aspiraţia,  aprecierea,  reamintirea,  concentrarea 
şi  inteligenţa;  patru  factori  mintali  variabili  —  variabili  în 
sensul  că  pot  fi  virtuoşi  sau  nu  —  anume  letargia,  regretul, 
cercetarea  generală  şi  examenul  amănunţit;  şi  1 1  factori  min- 
tali buni,  printre  care  şi  credinţa."  Apoi  a  concluzionat:  „Lista 
perturbărilor  mintale  capătă  mai  mult  sens  în  acest  context," 

Prin  urmare,  ca  şi  în  ştiinţele  cogniţiei,  în  budism,  mode- 
lul minţii  cuprinde  şi  procesele  neutre  ale  vieţii  mintale,  care 
fac  posibilă  percepţia  şi  gîndirea.  însă  spre  deosebire  de  mo- 
delul ştiinţific,  analiza  budistă  are  un  scop  practic,  spiritual. 
Cei  11  factori  buni  reprezintă  elemente  ale  minţii  care  joacă 
un  rol  esenţial  în  progresul  spiritual.  La  pol  opus,  perturbări- 

le  minţii  reprezintă  obstacole  în  calea  progresului.  Derivate 
din  cele  Trei  Otrăvuri  —  dorinţa,  aversiunea  şi  iluzia  —  stă- 
rile perturbatoare  ale  minţii  interferează  cu  exerciţiul  discipli- 
nei etice,  ai  meditaţiei  şi  al  înţelegerii.  în  această  lumina,  de- 
vine mai  clar  în  ce  sens  neglijenţa,  să  zicem,  sau  neruşinarea 
obstrucţionează  progresul  spiritual  şi  devin  astfel  perturba- 
toare. 

Perturbare  fără  emoţie? 

Richard  Davidson,  ale  cărui  cercetări  asupra  emoţiilor 
aveau  legătură  cu  unele  dintre  aceste  subiecte,  a  adresat  o  pri- 
mă întrebare  în  cadrul  întîlnirii  „Mă  pot  întoarce  la  întreba- 
rea dacă  se  poate  produce  o  perturbare  fără  să  existe  o  emo- 
ţie negativă?  Mulţi  oameni  de  ştiinţă  occidentali  care  studiază 
emoţiile  ar  fi  de  acord  că  emoţiile  implică  o  valenţă  pozitivă 
sau  negativă  —  că  acolo  unde  apare  o  emoţie  este  prezentă  şi 
o  tendinţă  afectivă  pozitivă  sau  negativă.  Aceste  perturbări 
sînt  procese  mintale  complexe,  care  par  să  includă  o  compo- 
nentă emoţională.  Ele  par  să  implice  şi  alte  lucruri,  dar  din 
perspectiva  din  care  vorbesc  eu,  fiecare  dintre  acestea  pare  să 
includă  cel  puţin  o  componentă  emoţională.  Mă  întreb  dacă 
toate  perturbările  implică  în  mod  necesar  o  emoţie  negativă 
sau  dacă  este  posibil  ca  acestea  să  apară  fară  a  fi  însoţite  de 
vreo  emoţie  negativă." 

„Vreau  să  aduc  o  clarificare  atît  ca  interpret,  cît  şi  ca  mo- 
derator", a  răspuns  Alan.  „Cu  cîteva  minute  în  urmă,  Sfinţia 
Sa  a  caracterizat  ataşamentul  ca  un  gen  de  atracţie,  un  impuls 
compulsiv  către  un  obiect,  iar  aversiunea  sau  ostilitatea  drept 
o  îndepărtare  de  un  obiect.  Prin  prisma  terminologiei  occi- 
dentale, este  foarte  uşor  să  capeţi  impresia  că  a  te  îndrepta  că- 
tre ceva  este  un  lucru  pozitiv,  iar  a  te  îndepărta  este  ceva  ne- 
gativ. 

Dar  cînd  spunem  «pozitiv»  vrem  să  spunem  virtuos,  ne- 
distorsionat şi  neperturbator?"  a  întrebat  Alan  apoi.  „Sau  prin 

«pozitiv»  înţelegem  ceva  mai  aproape  de  ataşament,  în  vreme 
ce  «negativ»  este  ceva  mai  aproape  de  aversiune?" 

„Utilizarea  acestor  termeni  în  Occident",  a  răspuns  Richie 
(aşa  cum  îi  spune  aproape  toată  lumea),  „se  referă  de  regulă 
la  liste  convenţionale  de  emoţii  pozitive  şi  negative.  Emoţii 
cum  ar  fi  fericirea  şi  satisfacţia  ar  fi  incluse  în  lista  pozitivă. 
Noţiunea  de  ataşament  nu  a  pătruns  în  lexiconul  occidental  al 
psihologiei  emoţiilor." 

„Probabil  că  ar  fi  considerat  ceva  pozitiv,  nu-i  aşa?"  a  în- 
trebat Alan.  „De  pildă,  ca  atunci  cînd  spui  «Mă  înnebunesc 
după  grapefruit»?" 

„Probabil",  a  răspuns  Richie.  „Aceasta  trimite  la  o  altă  în- 
trebare: dacă  şi  emoţiile  pozitive  pot  conduce  la  distorsiuni 
ale  capacităţii  noastre  de  a  înţelege  realitatea  într-un  mod  ase- 
mănător cu  emoţiile  distructive,  aşa  cum  a  descris  Matthieu. 
Din  perspectivă  budistă,  emoţiile  pozitive  care  sînt  asociate 
cu  ataşamentul  ar  conduce  probabil  tot  la  o  întunecare  a  abi- 
lităţii noastre  de  a  înţelege  corect  realitatea." 

Aici  Alan  şi  Richie  au  scos  în  evidenţă  o  diferenţă  funda- 
mentală între  premisele  care  stau  la  baza  celor  două  liste,  bu- 
distă şi  occidentală.  Distincţia  budistă  între  stări  psihice  bune 
şi  rele  (sau  pozitive  şi  negative)  se  bazează  pe  aceea  că  stări- 
le bune  ne  duc  mai  aproape  de  deschiderea  spirituală,  pe  cîtă 
vreme  cele  rele  o  obstrucţionează. 

Dimpotrivă,  abordarea  occidentală  pune  în  opoziţie  emo- 
ţiile plăcute  —  pozitive  —  cu  cele  neplăcute  —  negative. 
Principiul  pe  care  se  bazează  distincţia  occidentală  se  pare  că 
se  rezumă  la  a  decide  dacă  o  emoţie  ne  face  să  ne  simţim  bine 
sau  nu,  în  vreme  ce  doctrina  de  bază  a  budismului  priveşte 
emoţiile  în  funcţie  de  măsura  în  care  ne  ajută  sa  progresăm 
spiritual  sau  ne  ţin  pe  loc. 

Atunci  cînd  ataşamentul  poate  fi  pozitiv 

„Pentru  a  răspunde  la  întrebarea  dacă  există  forme  poziti- 
ve de  ataşament",  a  spus  Dalai  Lama,  „este  important  să  ţi- 

nem  seama  de  contextul  budist,  în  care  aspiraţia  spirituală  ul- 
timă este  obţinerea  iluminării,  iar  ataşamentul  este  văzut  ca 
unul  dintre  principalele  obstacole,  care  îl  împiedică  pe  indi- 
vid să  atingă  această  stare.  Din  acest  punct  de  vedere,  ataşa- 
mentul este  considerat  una  dintre  perturbările  primare. 

Un  nivel  subtil  al  ataşamentului  perpetuează  la  infinit  ci- 
clul renaşterilor.  Aşa  că,  din  acest  punct  de  vedere,  ataşamen- 
tul va  fi  văzut  cu  siguranţă  drept  o  perturbare,  o  ocultare.  Dar 
dacă  schimbăm  cadrul  discuţiei  şi  lăsăm  la  o  parte  această  as- 
piraţie ultimă  de  obţinere  a  eliberării  —  daca  vorbim  despre 
înţelegerea  naturii  emoţiilor  în  context  laic,  atunci  cu  siguran- 
ţa că  se  schimbă  întreaga  definiţie. 

Unele  forme  de  ataşament  care,  din  punct  de  vedere  al  spi- 
ritualităţii budiste,  pot  fi  considerate  perturbări  nu  sînt  în  mod 
necesar  distructive.  în  cadrul  societăţii,  unele  forme  de  ataşa- 
ment sînt  chiar  pozitive.  însă  pentru  a  atinge  nirvana  ele  tre- 
buie să  fie  văzute  ca  distructive." 

„Deci  termenul  «perturbator»  este  contextual",  am  spus  eu. 

„Termenul  «distructiv»  poate  fi  contextual",  a  explicat 
Jinpa.  „Ataşamentul  care  poate  fi  distructiv  din  punct  de  ve- 
dere budist  poate  fi  de  folos  atunci  cînd  treci  în  contextul  vie- 
ţii de  zi  cu  zi,  ,  unde  oamenii  aspiră  către  o  viaţă  mai  fericită 
şi  o  societate  mai  fericită." 

Cine  este  responsabil? 

Următoarea  întrebare  a  venit  de  la  Jeanne  Tsai,  acum  cer- 
cetător al  emoţiilor  la  Universitatea  Stanford.  „Din  perspecti- 
vă budistă",  a  întrebat  ea,  „se  face  vreo  diferenţiere  între  in- 
divizi care  sînt  mai  mult  sau  mai  puţin  responsabili  de  starea 
lor  perturbatoare?  în  psihologia  clinică,  noi  lucrăm  cu  aceas- 
tă noţiune,  potrivit  căreia  unii  indivizi  nu  au  deloc  control 
asupra  comportamentelor  lor  distructive:  indivizi  care  au 
schizofrenie  sau  diverse  stări  psihotice  din  cauza  unei  dere- 
glări genetice  sau  biologice  sau  poate  din  cauza  unui  eveni- 

ment  care  a  avut  loc  la  naştere.  Care  este  perspectiva  budistă 
asupra  unui  psihopat  sau  asupra  unei  persoane  care  are  com- 
portamente foarte  distructive  faţă  de  alţi  oameni  şi  nu  are  de- 
loc remuşcări  sau  care  nu  are  nici  un  control  asupra  acestor 
comportamente?" 

„Există  cu  siguranţă  în  concepţia  budistă  o  noţiune  parale- 
lă referitoare  la  valorile  morale",  a  răspuns  Dalai  Lama.  „Ac- 
ţiunile comise  din  ignoranţă  de  oameni  sînt  considerate  mai 
puţin  negative  decît  dacă  cele  comise  de  indivizi  care  acţio- 
nează în  cunoştinţă  de  cauză  şi  pe  deplin  conştienţi  de  conse- 
cinţele şi  gravitatea  acţiunii,  considerată  moralmente  repro- 
babilă. Ignoranţa  este,  prin  urmare,  adeseori  o  scuză.  De 
exemplu,  este  posibil  ca  o  persoană  care  merge  pe  stradă  să 
ucidă  furnici  fără  ca  măcar  să  le  vadă.  în  acest  caz,  ajungi  să 
ucizi  şi  îţi  încarci  karma  — ,  dar  această  povară  atîrnă  foarte 
puţin.  Nici  nu  ştii  că  s-a  întîmplat. 

Sau",  a  continuat  Dalai  Lama,  „copiii  care  se  distrează 
omorînd  muşte  sau  hrănind  păianjenii  cu  ele  —  ei  nici  măcar 
nu  ştiu  că  muştele  pot  să  sufere.  Aceste  gen  de  ucidere  este 
motivată  de  ignoranţă  şi  iluzie.  în  mod  asemănător,  oamenii 
care  sacrifică  animale  gîndindu-se  că  acest  lucru  va  fi  pe  pla- 
cul vreunui  zeu  acţionează  tot  din  iluzie,  pentru  că  nu  ştiu  că 
acest  lucru  provoacă  suferinţă.  Rareori,  cred  eu,  fac  acest  lu- 
cru din  răutate  sau  din  vreo  dorinţă  propriu-zisă  de  a  răni 
creatura  respectivă.  Mai  degrabă  cred  că  este  un  lucru  bun, 
care  va  fi  pe  placului  zeităţii. 

Acest  gen  de  ucidere  are  ca  motivaţie  iluzia.  Un  al  doilea 
nivel  al  responsabilităţii  morale  apare  atunci  cînd  uciderea 
este  provocată  de  ataşament.  Vrei  să  mănînci  acest  bivol.  Nu 
vrei  să-i  faci  rău;  doar  vrei  să-i  mănînci  carnea.  Un  alt  nivel 
este  acela  la  care  vrei  să  răneşti.  Vrei  cu  adevărat  să  faci  rău 
şi  ajungi  să  ucizi  cu  intenţie. 

în  termeni  de  responsabilitate,  cea  mai  mică  povară  pen- 
tru karma  este  cea  care  provine  din  iluzie;  ceva  mai  mult  atîr- 
nă cea  care  provine  din  ataşament;  cea  mai  grea  şi  care  adu- 

ce  cea  mai  mare  responsabilitate  va  fi  aceea  care  se  naşte  din 
răutate.  Psihoticii,  schizofrenicii  şi  aşa  mai  departe  suferă  de 
o  formă  intensă  de  delir.  Prin  urmare,  uciderea  din  cauza  schi- 
zofreniei este  provocată  de  o  iluzie  foarte  adîncă,  de  delir. 
Responsabilitatea. şi  repercusiunile  karmice  sînt  şi  mai  mici, 
datorită  intensităţii  iluziei." 

Eu  am  întrebat:  „Ce  credeţi  despre  cazul  pe  care  l-am 
menţionat,  în  care  un  băiat  de  6  ani  s-a  înfuriat,  s-a  dus  la 
şcoală  cu  un  pistol  şi  a  ucis  o  fetiţă?  Oricum,  nu  a  fost  acuzat 
de  crimă." 

Aceasta  a  declanşat  o  lungă  discuţie  în  cercul  tibetan,  dez- 
bătîndu-se  nuanţele  cazului.  „Este  furios",  a  spus  în  cele  din 
urmă  Dalai  Lama.  „Acesta  este  cu  siguranţă  un  exemplu  de 
crimă  determinată  de  mînie.  Este  de  asemenea  o  crimă  provo- 
cată de  o  mare  doză  de  iluzie.  Am  oare  dreptate  să  presupun 
că  acest  băiat  de  6  ani  a  dorit,  poate,  să  o  împuşte  pe  fetiţă, 
dar  că  nu  a  înţeles  prea  clar  faptul  că,  odată  ce  a  comis  fapta, 
fetiţa  nu  va  mai  reveni  niciodată  la  viaţă?" 

„Nu  este  clar  dacă  el  a  înţeles  ce  este  moartea",  am  răs- 
puns eu. 

„Cum  ar  fi  putut  să  creadă  că  nu  va  muri?"  a  întrebat  Mat- 
thieu  cu  o  nuanţă  de  scepticism.  „Chiar  nu  ştia  ce  este  moartea?" 

„Această  întrebare  ţine  de  psihologia  creşterii",  am  subli- 
niat eu. 

La  aceasta,  Mark  Greenberg,  specialist  în  psihologia  creş- 
terii, a  explicat:  „Noi  credem  că,  pînă  la  vîrsta  de  7  ani,  ma- 
joritatea copiilor  nu  înţeleg  consecinţele  permanente  ale  unei 
astfel  de  acţiuni.  Putem  presupune  că  ceea  ce  a  dorit  el  a  fost 
s-o  facă  să  se  simtă  prost  sau  chiar  să-i  facă  rău  fizic,  dar  în- 
tr-un mod  temporar,  nu  definitiv." 

Alan  a  atras  atenţia  asupra  unuia  dintre  factorii  care  ar  pu- 
tea, la  un  copil  de  vîrstă  fragedă,  să  contribuie  la  această  „cre- 
dinţă magică"  că  moartea  nu  este  definitivă.  „Şi  să  ţinem  cont 
că  copiii  de  6  ani  se  uita  la  desene  animate,  în  care  persona- 
jele sînt  ucise,  le  sînt  retezate  capetele,  cad  în  prăpastie,  sînt 

ciuruite  de  gloanţe,  iar  după  aceea  îşi  revin.  Din  genul  de  in- 
formaţii pe  care  le  primesc  din  media  nu  reiese  clar  că  moar- 
tea este  ireversibilă." 

„Aşa  este",  a  fost  de  acord  Matthieu.  „Am  citit  ca  adoles- 
cenţii americani  văd  40.000  de  astfel  de  crime  la  televizor 
pînă  la  vîrsta  de  20  de  ani.  Cu  siguranţă  că  acest  lucru  are  o 
influenţă." 

Alan  a  profitat  de  această  observaţie  pentru  a  formula  o 
concluzie  generală  a  discuţiei  de  pe  parcursul  zilei:  „  Poate  că 
morala  întregii  poveşti  este  aceea  că  noi  toţi  avem  nevoie  de 
mai  multa  claritate,  că  trebuie  să  fim  mai  responsabili  —  şi  de 
asemenea  să  observăm  că  este  ora  patru.  Ar  trebui  să-i  mulţu- 
mim Sfinţiei  Sale  pentru  faptul  că  a  fost  alături  de  noi.  Vă 
mulţumim  tuturor  foarte  mult  —  şi  în  special  celor  doi  vorbi- 
tori de  astăzi." 

Şi  astfel,  ne-am  încheiat  ziua  tot  aşa  cum  o  începuserăm: 
reflectînd  la  rolul  pe  care  l-au  jucat  emoţiile  distructive  în  ca- 
zul şocant  al  unui  ucigaş  de  6  ani. 

Au  oare  vreo  valoare  furia,  panica  sau  depresia?  Pot  oare 
emoţiile  distructive  să  fie  nişte  „timpane"  ale  evoluţiei  —  nişte 
produse  secundare,  accidentale  ale  selecţiei  naturale? 

în  inginerie,  timpanele  sînt  efecte  arhitecturale  secundare, 
care  apar  în  urma  trasării  domului  şi  boitelor  —  ele  nu  au  nici 
o  funcţie  importantă,  le  obţii  „gratis".  Sînt  un  element  de  de- 
sign  care  poate  reprezenta  un  bonus  estetic  sau  care  însoţesc 
pur  şi  simplu  construcţia,  fară  să  fie  necesare  pentru  structu- 
ra de  rezistenţă. 

In  1994,  Owen  Flanagan  a  trimis  un  articol  academic 
către  Societatea  pentru  Filozofie  şi  Psihologie,  intitulat  „De- 
constructive  Dreams:  The  Spandrels  of  Sleep"  („Visele  de- 
constructive:  timpanele  somnului").  Tema  articolului  se  in- 
spira dintr-o  teorie  a  lui  Stephen  Jay  Gould  şi  Richard 
Lewontin,  în  care  se  vorbea  despre  felul  în  care  apar  timpan- 
ele în  decursul  evoluţiei.  Ca  şi  în  arhitectură,  „timpanele"  din 
comportamentul  uman  nu  îndeplinesc  nici  o  funcţie  pentru 
supravieţuire,  ci  apar  ca  un  deşeu  al  unei  trăsături  relevante. 
Argumentul  lui  Flanagan  cu  privire  la  vise,  influenţat  de  cer- 
cetările de  pionierat  ale  lui  Alan  Hobson,  de  la  Harvard,  era 
acela  că  deşi  somnul  are  o  funcţie  de  adaptare,  mama  Natură 
nu  i-a  acordat  visării  un  asemenea  rol.  Visele  sînt  bogate  şi 

pot  fi  folosite  pentru  explorarea  sinelui,  dar  ele  nu  sînt,  din 
această  perspectivă,  esenţiale  pentru  supravieţuire. 

In  acelaşi  fel,  emoţiile  distructive  pot  fi  văzute  ca  „tim- 
pane", ca  deşeuri  ale  unei  trăsături  folositoare  din  comporta- 
mentul uman,  dar  care  nu  au  nici  o  funcţie  pentru  supravieţui- 
re, ci  dimpotrivă,  uneori  atîrnă  negativ  în  supravieţuire.  Acest 
principiu  se  poate  aplica  în  mod  rezonabil  oricăror  emoţii  su- 
părătoare, mai  ales  în  cazul  dorinţei,  mîniei,  fricii  sau  tristeţii 
(ca  să  nu  mai  vorbim  de  invidia  şi  gelozia  din  lista  budistă), 
în  momentul  în  care  depăşesc  o  anumită  limită  şi  devin  dis- 
tructive. Şi  într-adevăr,  o  mare  parte  din  manualul  de  diag- 
nosticare editat  de  Asociaţia  Americană  de  Psihiatrie  poate  fi 
citit  ca  o  tipologie  a  emoţiilor  inutile  şi  distructive,  tulburări 
create  de  o  emoţie  altminteri  folositoare  care  a  depăşit  un 
punct-limită,  devenind  un  exces,  care  este  deplasată  sau  pur 
şi  simplu  a  scăpat  de  sub  control. 

Nu  întreg  repertoriul  de  comportamente  umane  reprezintă 
forme  de  adaptare,  deşi  majoritatea  par  să  fie  astfel.  Owen 
Flanagan  este  de  acord  cu  şcoala  de  gîndire  evoluţionistă, 
care  ridică  întrebarea  în  ce  constă  valoarea  de  adaptare  a  unei 
anumite  trăsături  umane.  Exact  acelaşi  lucru  îl  face  şi  Paul 
Ekman  cu  emoţiile  elementare.  El  consideră  că  acestea  au 
evoluat  aproape  sigur  ca  adaptări  la  mediu,  fiind  necesare 
pentru  supravieţuire.  însă  una  dintre  întrebările  pe  care  le-a 
ridicat  expunerea  sa  de  a  doua  zi  a  fost  dacă  nu  cumva,  în  po- 
fida faptului  că  emoţiile  elementare  au  o  utilitate  în  evoluţie, 
emoţiile  distructive  ar  putea  fi  doar  „timpane"  în  designul 
comportamentului  uman  —  elemente  pe  care  trebuie  să  le  ac- 
ceptăm, dar  care  nu  sînt  necesare? 

Un  ton  mai  grav 

Cu  o  zi  în  urmă,  fusese  un  soare  splendid;  a  doua  zi  s-au 
adunat  nori  de  furtună  şi  discuţiile  au  fost  punctate  de  tunete 
pe  parcursul  întregii  zile.  Pe  la  vremea  prînzului,  se  pornise  o 
burniţă  rece,  intermitentă. 

Zvonurile  despre  un  cîine  turbat  care  bîntuia  prin  oraş 
ne-au  făcut  să  nu  ne  aventurăm  prea  mult  pe  drumuri;  auzi- 
sem că  atacase  şapte  oameni.  Dick  Grace,  unul  dintre  obser- 
vatorii noştri  şi  un  om  cu  o  fire  miloasă,  a  întîlnit-o  pe  una 
dintre  victime,  un  copil  a  cărui  faţă  fusese  desfigurată  de  o 
muşcătură  urîtă,  şi  a  aranjat  să  primească  îngrijiri  la  spital. 

In  acea  zi,  pe  Dalai  Lama  îl  supăra  tuşea;  avea  o  răceală 
pe  care  o  căpătase  cu  o  săptămînă  în  urmă,  în  timpul  unei  ex- 
cursii de  cinci  zile  în  sudul  Indiei,  unde  s-a  dus  pentru  a  hiro- 
tonisi mai  multe  sute  de  tibetani  care  deveneau  călugări.  Bur- 
niţa, cîinele  turbat  şi  răceala  lui  Dalai  Lama  au  imprimat  zilei 
un  ton  oarecum  mai  sumbru  —  un  fundal  potrivit,  poate,  pen- 
tru discuţia  noastră  despre  emoţiile  distructive. 

Pentru  a  deschide  sesiunea,  m-am  întors  la  metafora  tapi- 
seriei, spunînd:  „Sfinţia  Voastră,  aşa  cum  ştiţi  din  întîlnirile 
noastre  anterioare  de  aici,  acest  dialog  seamănă  puţin  cu  ţese- 
rea unei  tapiserii  avînd  un  model  foarte  complicat,  care  capă- 
tă contur  pe  măsură  ce  înaintăm.  Ieri  am  fixat  iţele  pe  război, 
fundamentele  filozofice.  Owen  Flanagan  ne-a  prezentat  di- 
versele probleme  discutate  de  filozofia  morală,  în  Occident. 
Matthieu  a  rezumat  pentru  noi  concepţia  budistă  asupra  trăsă- 
turii esenţiale  a  emoţiilor,  aceea  de  a  ne  întuneca  percepţia  şi 
ideea  că  asupra  lor  putem  interveni  în  diferite  moduri,  înain- 
te, în  timpul  şi  după  producerea  unei  emoţii  perturbatoare. 
Am  văzut  lista  emoţiilor  perturbatoare  prezentată  de  Alan, 
care  a  fost  foarte  interesantă  prin  juxtapunerea  cu  lista  pre- 
zentată de  Owen  mai  devreme,  nu  doar  pentru  că  existau  mul- 
te puncte  comune,  ci  şi  datorită  diferenţelor  importante.  Aces- 
tea sînt  doar  cîteva  dintre  temele  pe  care  le  putem  discuta  din 
nou  pe  parcursul  acestei  zile. 

Sfinţia  Voastră  a  fost  suficient  de  amabil  să  ne  ofere  o  des- 
chidere către  concepţia  sofisticată  din  psihologia  budistă  cu 
privire  la  natura  emoţiilor  perturbatoare  şi  la  desfăşurarea 
proceselor  mintale.  Avem  mare  nevoie  de  astfel  de  explicaţii: 

dacă  vrem  să  intervenim  eficient  într-un  proces,  trebuie  să  îl 
înţelegem  foarte  bine,  astfel  încît  remediile  să  fie  adecvate 
problemei. 

Deci,  acestea  au  fost  iţele  războiului.  Acum  o  să  începem 
să  ţesem  pe  ele  —  şi  din  aceste  întrepătrunderi  va  începe  să 
iasă  la  iveală  bogăţia  modelului.  începem  cu  Paul  Ekman, 
care  este  profesor  de  psihologie  şi  directorul  Laboratorului 
pentru  Interacţiuni  Umane  de  la  Facultatea  de  Medicină  a 
Universităţii  California  din  San  Francisco.  Dar  ar  trebui  să 
mai  ştiţi  că  el  este  un  specialist  în  mimică  şi  citirea  expresii- 
lor faciale  ale  emoţiilor.  A  făcut  cercetări  la  scară  mondială 
mai  bine  de  30  de  ani  şi  are  o  abilitate  personală  specială  — 
e  aproape  un  fel  de  siddhf\  am  spus  eu,  folosind  cuvîntul 
sanscrit  ce  desemnează  o  capacitate  umană  extraordinară. 

„A  învăţat  singur  să-şi  controleze  fiecare  dintre  cei  peste 
80  de  muşchi  ai  feţei,  pentru  a  putea  analiza  cu  precizie  şi 
evalua  ştiinţific  conexiunile  dintre  mişcările  fiecărui  muşchi 
şi  emoţiile  specifice.  Drept  rezultat,  a  căpătat  o  abilitate  ex- 
traordinară de  a  sesiza  emoţii  foarte  rapide,  care  dau  la  ivea- 
lă, prin  expresiile  faciale,  adevăratele  sentimente  ale  indivi- 
dului. A  ajutat  şi  membri  ai  agenţiilor  guvernamentale,  cum 
ar  fi  Serviciul  Secret,  să  deprindă  această  abilitate." 

Apoi,  pe  o  notă  mai  veselă,  am  adăugat:  „Voiam  doar  să 
vă  previn  că,  dacă  aveţi  cumva  sentimente  ascunse,  el  le  va 
detecta." 

Detectorul  de  emoţii 

Iată  un  moment  tipic  cu  Paul  Ekman.  Era  o  zi  de  început 
de  decembrie  neobişnuit  de  caldă  la  Cambridge,  eu  şi  Paul  ne 
plimbam  pe  trotuarele  pietruite,  de-a  lungul  fermecătoarelor 
case  victoriene  vopsite  în  galben,  îndreptîndu-ne  către  o  în- 
trunire de  la  Centrul  pentru  Religii  Comparate  al  Facultăţii  de 
Teologie  de  la  Harvard.  în  dimineaţa  aceea  eu  răspundeam  de 
coordonarea  eforturilor  a  şapte  specialişti  foarte  diferiţi  care 

urmau  să-şi  prezinte  ideile  şi  contribuţiile  pe  tema  emoţiilor 
distructive  în  faţa  lui  Dalai  Lama  în  luna  martie.  Deşi  mintea 
îmi  zbura  în  parte  la  întrunirea  la  care  trebuia  să  fug  în  cîteva 
clipe,  Paul  a  spus  ceva  ce  mi-a  atras  atenţia. 

Fiind  cel  mai  proeminent  expert  pe  plan  mondial  în  studiul 
manifestării  faciale  a  emoţiilor,  Paul  realizase  o  casetă  video 
de  o  oră,  care,  m-a  asigurat  el,  poate  să  înveţe  pe  oricine  să 
recunoască  cele  mai  mici  semne  ale  mîniei  sau  fricii  —  sau 
ale  altei  emoţii  majore  — ,  pe  măsură  ce  acestea  se  succed  pe 
chipul  unei  persoane.  Oamenii  pot  învăţa  într-o  singură  oră, 
mi-a  spus  el,  să  detecteze  indiciile  microemoţiilor,  chiar  dacă 
acestea  durează  doar  a  douăzeci  şi  cincea  parte  dintr-o  secundă. 

Nu  eram  doar  interesat,  eram  de-a  dreptul  fascinat,  chiar 
entuziasmat.  In  prelegerile  mele,  vorbisem  ani  de  zile  despre 
faptul  că  empatia,  abilitatea  de  a  citi  emoţiile  unei  alte  persoa- 
ne, se  poate  învăţa.  Şi  fusesem  întrebat  adeseori  cum  s-ar  pu- 
tea face  acest  lucru.  Acum,  Paul  îmi  oferea  un  răspuns  mult 
mai  exact. 

Insă  pe  măsură  ce  ne  apropiam  de  Centru,  Paul  a  început 
să  vorbească  despre  ceva  ce  mi  se  părea  irelevant  pentru  tema 
discuţiei  noastre,  povestindu-mi  despre  o  carte  pe  care  o 
scria.  Eram  interesat,  dar  mă  simţeam  presat  de  gîndurile  de- 
spre întîlnirea  pe  care  trebuia  să  o  prezidez  peste  cîteva  clipe. 
Mi-a  trecut  prin  minte  că  în  minutul  care  ne  mai  rămăsese  aş 
fi  preferat  să  aflu  mai  multe  despre  acea  casetă  video.  Pentru 
o  clipă  m-a  încercat  nerăbdarea,  chiar  am  simţit  puţină  irita- 
re, deşi  eram  sigur  că  nu  se  vedea  acest  lucru. 

Şi  exact  în  acel  moment,  Paul  a  strecurat  în  ceea  ce-mi 
spunea  un  comentariu:  „De  exemplu,  pentru  cineva  care  a  fă- 
cut exerciţiile  de  pe  casetă  de  detectare  a  emoţiilor,  ar  fi  evi- 
dent că  în  acest  moment  eşti  puţin  cam  enervat  pe  mine." 

A  fost  ca  un  mic  miracol:  cum  şi-a  dat  seama  că  m-am 
enervat  pentru  o  fracţiune  de  secundă,  m-am  întrebat  eu?  Dar 
Paul  nu  a  lăsat  nici  o  impresie  că  ar  fi  făcut  ceva  neobişnuit. 
S-a  întors  la  casetă,  povestindu-mi  cum  a  ajutat  agenţi  ai  po- 

liţiei  să-şi  dezvolte  capacitatea  de  empatie.  Şi  a  încheiat  exact 
în  clipa  în  care  intram  în  camera  în  care  urma  să  înceapă  în- 
trunirea noastră. 

Acest  episod  este  tipic  pentru  talentul  lui  Paul:  nu  este  un 
cititor  al  gîndurilor  —  dar  este,  fară  nici  o  îndoială,  un  cititor 
al  emoţiilor  prin  excelenţă. 

Cercetînd  ceea  ce  n-afost  cercetat 

Cariera  academică  a  lui  Paul  a  început  la  15  ani,  cînd,  pă- 
răsindu-şi  familia  dezbinată  din  New  Jersey,  şi-a  găsit  un  re- 
fugiu la  Universitatea  din  Chicago,  unde  exista  un  program  în 
cadrul  căruia  erau  admişi  elevi  străluciţi,  care,  ca  şi  el,  nu-şi 
terminaseră  liceul  într-un  fel,  aceasta  i-a  salvat  viaţa:  a  trecut 
de  la  răzvrătirea  plictisită  de  acasă  la  marile  aventuri  intelec- 
tuale, dintre  care  una,  descoperirea  lui  Freud,  1-a  condus  la 
decizia  de  a  deveni  psihoterapeut. 

Paul  a  studiat  apoi  psihologia  clinică  la  Universitatea 
Adelphi,  unde  exista  unul  dintre  puţinele  programe  pentru  ab- 
solvenţi, care,  la  acea  vreme,  se  concentra  mai  mult  asupra 
practicii  clinice,  decît  asupra  cercetării  teoretice.  Şi  totuşi  el 
s-a  dovedit  oaia  neagră  a  clasei,  devenind  cercetător,  şi  nu 
psihoterapeut.  Momentul  de  cotitură  s-a  produs  atunci  cînd, 
student  fiind,  a  asistat  la  unele  şedinţe  de  psihoterapie  din 
spatele  unei  oglinzi  semitransparente  şi  a  fost  impresionat  de 
cît  de  mult  din  conţinutul  important  nu  se  transmitea  prin  cu- 
vinte, ci  pe  canale  nonverbale,  cum  ar  fi  tonul  vocii,  expresi- 
ile faciale  şi  gesturile. 

Aşa  că  Paul  şi-a  propus  ceea  ce  va  deveni  ţelul  vieţii  sale: 
să  cerceteze  ceea  ce  nu  mai  fusese  examinat.  De  la  Adelphi 
s-a  dus  la  Institutul  Langley  Porter,  spitalul  de  psihiatrie  din 
cadrul  Facultăţii  de  Medicină  a  Universităţii  California  din 
San  Francisco,  în  mare  parte  datorită  prezenţei  acolo  a  lui  Jur- 
gen  Ruesch,  unul  dintre  puţinii  cercetători  care  publicaseră 
ceva  despre  comportamentul  nonverbal. 

înrolat  în  armată  imediat  după  absolvirea  facultăţii,  Paul  a 
devenit  psiholog-şef  la  o  mare  bază  de  pregătire  militară  — 
Fort  Dix,  New  Jersey.  Deşi  era  acolo  pentru  a  face  psihotera- 
pie şi  nu  cercetări,  nici  unul  dintre  cei  40.000  de  soldaţi  care 
treceau  prin  bază  la  fiecare  opt  săptămîni  nu  aveau  nici  timp 
şi  nici  chef  să  stea  cu  un  psiholog.  însă  Paul  urma  să  obţină 
acolo  două  dintre  primele  sale  succese  în  calitate  de  cercetător. 

într-un  studiu,  el  a  arătat  că  daca  soldaţilor  li  s-ar  fi  permis 
să  se  „deselecţioneze"  singuri  în  timpul  primelor  trei  zile  de 
antrenament  —  adică  să  declare  că  nu  erau  potriviţi  pentru 
serviciul  militar  şi  să  fie  trimişi  acasă  —  nu  ar  fi  existat  nici 
o  schimbare  în  procentul  global  de  lăsare  la  vatră.  Cu  alte  cu- 
vinte, nu  s-ar  fi  profitat  nejustificat  de  această  oportunitate  de 
a  scăpa  de  armată,  dar  toată  lumea  ar  fi  fost  mai  fericită  să  se 
renunţe  la  soldaţii  care  oricum  ar  fi  făcut  o  cădere  nervoasă  în 
cursul  pregătirii  de  teren  şi  ar  fi  fost  trimişi  acasă.  După 
aceea,  generalul  care  răspundea  de  Fort  Dix  a  schimbat  poli- 
tica bazei,  oferindu-le  noilor  recruţi  ocazia  de  a  renunţa  la  ar- 
mată în  primele  zile  de  pregătire. 

Apoi  Paul  s-a  concentrat  asupra  soldaţilor  care  erau  trimişi 
la  carceră,  în  mare  parte  pentru  că  lipsiseră  nemotivat  de  la 
apel.  Paul  a  arătat  că  majoritatea  s-au  predat  după  ce  au  lip- 
sit, iar  cei  care  au  primit  drept  pedeapsă  sarcini  suplimentare 
în  cadrul  companiei  rareori  au  mai  lipsit  după  aceea.  însă  cei 
care  erau  trimişi  la  carceră  continuau  să  lipsească  în  propor- 
ţie de  90%.  Această  concluzie  a  dus  la  o  altă  schimbare  de  po- 
litică, pedeapsa  standard  devenind  îndatoririle  suplimentare 
în  cadrul  companiei  în  locul  trimiterii  la  carceră. 

Aceste  succese  de  început  l-au  făcut  pe  Paul  să  creadă  ca 
lumea  poate  fi  schimbată  prin  cercetare,  nu  prin  psihoterapie. 

Omul  cu  7.000  de  feţe 

După  ce  s-a  întors  la  Langley  Porter,  în  anii  '60,  pentru  a 
lucra  în  cercetare,  Paul  1-a  cunoscut  pe  Sylvan  Tomkins,  un 

filozof  devenit  psiholog,  ale  cărui  lucrări  despre  expresiile 
nonverbale  ale  emoţiilor  au  devenit  o  sursă  de  inspiraţie  pen- 
tru Paul.  Obţinînd  o  bursă  pentru  studierea  gesturilor  şi  a  ex- 
presiilor emoţionale  dintr-o  perspectivă  transculturală,  Paul  a 
studiat  un  grup  de  băştinaşi  din  Noua  Guinee,  despre  care  se 
credea  că  trăiau  aproape  ca  oamenii  din  Epoca  de  Piatră.  Aco- 
lo a  descoperit  că  modurile  de  exprimare  a  emoţiilor  ale 
membrilor  acestui  trib  îndepărtat  erau  recognoscibile  oriunde 
în  lume  —  fapt  ce  a  devenit  o  descoperire  de  referinţă  pentru 
înţelegerea  naturii  universale  a  expresiilor  emoţiilor.  Aceasta 
1-a  condus  la  o  lectură  serioasă  a  lui  Darwin,  care  propusese 
cu  multă  vreme  în  urmă  aceeaşi  universalitate. 

L-am  întîlnit  pentru  prima  dată  pe  Paul  la  începutul  anilor 
'80,  cînd  am  scris  un  articol  despre  cercetările  sale  asupra  ex- 
presiilor faciale  ale  emoţiilor.  La  acea  vreme,  Paul  înţelesese 
că  expresiile  faciale  oferă  o  fereastră  directă  către  emoţiile 
unei  persoane  —  dar  nu  exista  încă  o  metodă  ştiinţifică  de 
descifrare  a  emoţiilor  după  mişcările  muşchilor  principali  ai 
feţei.  Aşa  că  Paul  şi-a  propus  să  pună  la  punct  o  astfel  de  me- 
todă. Pentru  aceasta,  el  şi  colegul  său  de  cercetare,  Wallace 
Friesen,  au  petrecut  aproximativ  un  an  studiind  anatomia  fa- 
cială şi  învăţînd  în  acelaşi  timp  să-şi  mişte  în  mod  conştient 
fiecare  muşchi  al  feţei,  unul  cîte  unul,  astfel  încît  au  putut  să 
observe  ce  rol  juca  fiecare  în  configuraţia  expresiei  unei  emo- 
ţii date.  Anatomia  facială  permite  aproximativ  7.000  de  com- 
binaţii distincte  ale  acestor  muşchi. 

Această  cercetare  a  fost  mai  mult  decît  dificilă  —  a  fost 
de-a  dreptul  dureroasă.  Paul  a  împrumutat  o  metodă  a  lui 
Guillaume  Duchenne  du  Bologne,  un  neurolog  din  secolul  al 
XlX-lea,  care  a  stimulat  electric  muşchii  faciali  pentru  a  de- 
scrie modul  în  care  îşi  schimbă  configuraţia  —  numai  că  per- 
soana asupra  căreia  Duchenne  făcea  experimentele  nu  simţea 
durerea  pe  faţă  şi  astfel  nu  era  deranjată  de  şocurile  electrice 
uşoare.  Paul  nu  era  la  fel  de  norocos.  Atunci  cînd  avea  îndo- 
ieli cu  privire  la  modul  exact  în  care  se  mişca  un  muşchi,  in- 

troducea  un  ac  prin  piele  în  muşchiul  respectiv  şi  îl  stimula 
electric.  Nu  era  deloc  distractiv,  îşi  aminteşte  Paul. 

însă  rezultatul,  obţinut  şase  ani  mai  tîrziu,  a  fost  o  revolu- 
ţie în  studierea  ştiinţifică  a  emoţiilor.  Cercetările  lui  Paul  au 
scos  la  iveală  faptul  că  fiecare  emoţie  poate  fi  cartografiata 
prin  mişcările  muşchilor  faciali  —  cu  o  asemenea  acurateţe, 
încît  formula  pentru  o  anumită  emoţie  poate  fi  tradusă  într-o 
notaţie  precisă.  Pentru  prima  oară,  oamenii  de  ştiinţă  puteau 
măsura  cu  exactitate  emoţiile  unei  persoane,  pur  şi  simplu 
prin  observarea  moment  cu  moment  a  schimbărilor  muşchilor 
faciali. 

Astăzi,  Sistemul  de  Interpretare  a  Mişcărilor  Faciale  este 
folosit  de  peste  400  de  cercetători  din  întreaga  lume.  Două 
echipe  de  cercetători  încearcă  să  automatizeze  sistemul,  astfel 
încît  într-o  bună  zi  —  probabil  în  următorii  cinci  ani  —  cerce- 
tătorii să  poată  obţine  date  despre  cele  mai  mici  transformări 
emoţionale  prin  care  trece  o  persoană,  aşa  cum  o  EEG  oferă 
informaţii  sistematice  despre  fluxul  undelor  cerebrale. 

Oportunitatea  de  a  participa  la  această  întrunire  a  coincis 
cu  cercetările  lui  Paul  pentru  cartea  pe  care  încerca  să  mi-o 
descrie  în  timpul  plimbării  noastre  de  la  Cambridge1.  Cartea 
ar  urma  să  trateze  multe  dintre  temele  pe  care  le  discutăm 
aici,  în  special  întrebarea  cînd  anume  sînt  emoţiile  funcţiona- 
le sau  disfuncţionale  şi  cum  putem  schimba  lucrurile  care  ne 
tulbură  emoţional.  Deşi  Paul  simţea  că  în  deceniile  de  cerce- 
tare asupra  emoţiilor  învăţase  multe  lucruri  care  l-ar  interesa 
pe  Dalai  Lama,  era  entuziasmat  cu  privire  la  ceea  ce  urma  să 
înveţe  el  însuşi.  Paul  bănuia  că  secolele  de  cercetare  asupra 
psihicului  uman  în  Tibet  i-ar  putea  oferi  lecţii  utile  despre 
metodele  de  a  administra  experienţa  emoţională,  metode  pe 
care  oamenii  de  ştiinţă  din  Occident  le  cunosc  prea  puţin. 

Paul  avea  şi  obiective  mai  personale  în  ce  priveşte  întîlni- 
rea  noastră  de  la  Dharamsala.  Cum  fusese  însărcinat  —  în  ar- 
mată, în  perioada  de  vîrf  a  Războiului  Rece  - —  să  evalueze 

posibilele  pierderi  în  cazul  unui  război  nuclear,  Paul  a  deve- 
nit un  membru  activ  în  grupurile  care  militează  pentru  dezar- 
marea nucleară.  Activismul  sau  a  fost  moştenit  de  fiica  sa, 
aflată  acum  la  vîrsta  colegiului,  Eve,  care  de  la  vîrsta  de  15 
ani  a  sprijinit  activ  cauza  tibetană.  Interesele  fiicei  sale  l-au 
influenţat  pe  Paul  să  vină  la  Dharamsala,  unde  a  adus-o  şi  pe 
ea  ca  să  asiste;  din  felul  în  care  se  purta,  era  limpede  că  Paul 
era  încîntat  să  o  aibă  alături  pe  fiica  sa  în  timpul  acestei  săp- 
tămîni. 

Universaliile 

Avînd  ca  obiectiv  o  trecere  în  revistă  a  perspectivei  ştiin- 
ţifice asupra  emoţiilor,  Paul  a  început  spunînd:  „Sfinţia  Voas- 
tră, este  o  mare  onoare  să  vă  pot  vorbi.  Trebuie  să-mi  cer  scu- 
ze pentru  faptul  că,  deşi  am  petrecut  40  de  ani  studiind 
emoţiile,  am  petrecut  doar  patru  luni  învăţînd  cîte  ceva  despre 
budism.  Tot  ce  ştiu  este  ceea  ce  am  citit  din  patru  cărţi  pe  care 
le-aţi  scris,  aşa  că  vă  rog  dinainte  să-mi  iertaţi  naivitatea  cu 
care  voi  încerca  poate  sa  fac  conexiuni  şi  va  reieşi  că  nu  am 
înţeles  prea  bine  aceste  scrieri. 

în  ceea  ce  voi  spune,  voi  încerca  să  deosebesc  faptele  ştiin- 
ţifice, în  sprijinul  cărora  avem  dovezi,  de  teorie,  în  sprijinul  că- 
reia nu  avem  dovezi,  dar  care  ridică  unele  dintre  cele  mai  inte- 
resante întrebări.  Voi  încerca  să  zăbovesc  mai  mult  asupra 
teoriilor,  decît  asupra  faptelor,  dar  am  sa  încep  cu  acestea  din 
urmă. 

Sa  încep  cu  chestiunea  universaliilor.  Cînd  mi-am  început 
cercetările  în  acest  domeniu,  opinia  generală  în  Occident  era 
aceea  că  emoţiile  sînt  foarte  diferite  de  la  o  cultură  la  alta,  ca 
şi  limbile  sau  valorile.  Se  presupunea  că  ele  sînt  învăţate  şi  că 
variază  şi  reflectă  specificul  fiecărei  culturi  în  parte.  Această 
perspectivă  era  în  contradicţie  cu  concepţia  expusă  în  cartea 
lui  Charles  Darwin  din  1872,  Exprimarea  emoţiilor  la  oameni 

şi  animale.  Darwin  susţinea  că  emoţiile  noastre  au  evoluat,  ca 
noi  avem  în  comun  cu  animalele  unele  emoţii  şi  ca  ele  con- 
stituie o  forţă  unificatoare  pentru  întreaga  omenire." 

In  timp  ce  Paul  a  început  să  prezinte  o  serie  de  chipuri 
umane  cu  expresii  dramatice,  a  observat:  „în  prima  mea  cer- 
cetare, am  arătat  aceste  chipuri  şi  altele  asemănătoare  unor 
subiecţi  din  21  de  culturi  diferite  de  pe  glob.  Privitorilor  li  s-a 
cerut  să  spună  ce  emoţie  înfăţişa  fiecare.  în  pofida  diferenţe- 
lor culturale  şi  de  limbaj,  fiecărei  feţe  i  s-a  atribuit  aceeaşi 
emoţie  în  toate  culturile.  Toată  lumea  a  spus  că  primul  chip 
înfăţişa  o  expresie  de  fericire,  deşi  foloseau  un  cuvînt  diferit 
pentru  aceasta.  Despre  următoarea  imagine  toată  lumea  a 
spus  că  prezintă  dezgust  sau  dispreţ. 

Acest  tip  de  cercetare  avea  totuşi  un  neajuns.  Pentru  că 
toţi  oamenii  pe  care  îi  studiasem  avuseseră  acces  la  aceleaşi 
programe  de  televiziune  şi  filme,  aţi  putea  spune  că  ei  au  în- 
văţat acele  expresii  de  la  Charlie  Chaplin,  John  Wayne  sau 
Richard  Gere"  —  o  aluzie  la  faptul  că  Gere  stătea  chiar  în 
spatele  lui  Paul,  asistînd  la  discuţie  —  „şi  că  nu  ar  fi  produ- 
sul evoluţiei.  Pentru  a  înlătura  aceast  neajuns,  a  trebuit  să  stu- 
diez oameni  care  nu  avuseseră  nici  un  contact  cu  lumea  exte- 
rioară. Exista  la  acea  vreme  un  om  de  ştiinţă  care  studia  un 
grup  de  băştinaşi  din  Noua  Guinee,  care  trăiau  ca  în  Epoca  de 
Piatră  şi  care  sufereau  de  o  anumită  boală,  iar  el  înregistrase 
peste  30.000  de  metri  de  peliculă  cinematografică  cu  aceşti 
oameni  care  foloseau  încă  unelte  de  piatră  şi  nu  avuseseră 
nici  un  contact  cu  lumea  exterioară. 

Am  petrecut  şase  luni  studiind  acele  filme.  Atunci  am  fă- 
cut descoperirea,  pentru  că  nu  am  văzut  nimic  din  ce  nu  vă- 
zusem anterior.  Nu  era  nimic  unic,  nimic  nou  şi  mi-am  dat 
seama,  după  succesiunea  de  secvenţe  din  cadrul  filmelor,  că 
interpretările  mele  referitoare  la  emoţiile  lor  erau  corecte.  Nu 
a  trebuit  să  învăţ  limbajul  expresiilor  lor  —  expresiile  lor  fa- 
ciale. Limbajul  expresiilor  lor  era  acelaşi  ca  al  meu. 

în  cercetările  sale,  Paul  Ekman  a  prezentat  aceste  fotografii,  care  înfăţişea- 
ză o  diversitate  de  emoţii,  unor  oameni  din  diverse  culturi,  cerîndu-le  să  nu- 
mească emoţiile  înfăţişate. 

în  1967,  am  mers  în  Noua  Guinee  pentru  a-i  studia  pe 
aceşti  oameni",  a  adăugat  Paul,  în  timp  ce  prezenta  imagini 
cu  expresii  spontane,  fotografiate  de  echipa  sa.  „Iată  aici  un 
băiat  care  arata  bucurie.  Această  femeie  înfăţişează  surpriza, 
prin  sprîncenele  ridicate.  în  următoarea  fotografie,  femeia  din 

fundal  se  uită  la  mine  mînioasă  pentru  că  am  încălcat  o  cutu- 
mă culturală,  acordîndu-i  atenţie. 

Bărbatul  din  cealaltă  imagine  prezintă  o  expresie  de  dez- 
gust; aici,  el  mă  priveşte  mîncînd  din  conservele  pe  care 
le-am  adus  cu  mine;  şi  eu,  fireşte,  am  avut  o  expresie  simila- 
ră cînd  am  gustat  din  hrana  lui. 

Ei  bine,  acestea  sînt  exemple  simpatice,  dar  nu  sînt  dovezi 
propriu-zise;  trebuia  sa  fac  experimente  sistematice.  In  cel 
mai  interesant  experiment,  le-am  spus  o  poveste  şi  le-am  ce- 
rut să-mi  arate  cum  ar  arăta  faţa  lor  în  fiecare  poveste."  In 
timp  ce  vorbea,  Paul  a  prezentat  cîteva  cadre  de  pe  filmul  fă- 
cut de  el  cu  membrii  tribului  din  Noua  Guinee. 


Un  băiat  arată  bucuria;  o  femeie  înfăţişează  mînie.  Bărbatul  de  alături  este 
dezgustat,  văzîndu-1  pe  Paul  că  mănîncă  mîncare  din  conservă. 

„Nu  ştiau  ce  este  aceea  o  cameră  de  filmat,  aşa  că  nu  au 
fost  stînjeniţi  de  faptul  că  i-am  filmat  în  decursul  următoare- 
lor scenarii:  «Arată-mi  cum  ar  arăta  faţa  ta  dacă  ai  fi  pe  cale 
să  te  iei  la  bătaie»;  sau  «daca  cineva  ţi-a  făcut  ceva  ce  nu  îţi 

place,  dar  nu  ai  să  te  iei  totuşi  la  bătaie»;  sau  «dacă  ai  afla  la 
un  moment  dat  că  copilul  tău  a  murit».  în  sfîrşit,  «dacă  vin  în 
satul  tău  prieteni  pe  care  nu  i-ai  mai  văzut  de  multă  vreme». 

Nu  ar  trebui  să  fie  surprinzător  faptul  că  atunci  cînd  le-am 
arătat  aceste  imagini  studenţilor  americani,  care  nu-i  cunoş- 
teau pe  aceşti  oameni,  ei  n-au  avut  nici  o  dificultate  în  a  le  în- 
ţelege emoţiile.  Pentru  mine,  acest  lucru  a  fost  decisiv  pentru 
demonstrarea  universalităţii  expresiilor  faciale.  Darwin  avea 
dreptate:  această  trăsătură  face  parte  din  zestrea  comună  a 
umanităţii. 

Există  universalii  nu  doar  în  ce  priveşte  expresiile  emoţii- 
lor, ci  şi  în  ce  priveşte  unele  dintre  evenimentele  care  provoa- 
că emoţiile.  Nu  avem  dovezi  substanţiale  în  acest  sens,  dar 
datele  pe  care  le  avem  sugerează  că  lucrurile  stau  la  fel  pen- 
tru toţi  oamenii  la  un  nivel  abstract,  chiar  dacă  detaliile  pot  să 
difere.  în  cazul  tristeţii  sau  al  angoasei,  cauza  comună  este  o 
pierdere  importantă.  Ce  sau  cine  este  această  pierdere  poate 
să  difere  de  la  un  individ  la  altul  şi  de  la  o  cultură  la  alta. 

Aşa  cum  există  universalii  la  nivelul  factorilor  care  pro- 
voacă o  emoţie,  există  de  asemenea  universalii  şi  la  nivelul 
unora  dintre  schimbările  care  se  produc  în  corpul  nostru  atunci 
cînd  resimţim  o  emoţie.  Cu  ajutorul  unui  coleg,  Robert 
Levenson,  de  la  Universitatea  California  din  Berkeley,  am 
observat  schimbările  de  la  nivelul  organelor  corpului  în  cazul 
fiecărei  emoţii  în  parte.  Să  luăm  doar  exemplele  mîniei  şi  fri- 
cii, în  cazul  ambelor  emoţii,  se  produce  o  accelerare  a  ritmu- 
lui cardiac  şi  apare  transpiraţia.  însă  în  cazul  mîniei,  mîinile 
devin  fierbinţi,  în  vreme  ce  în  cazul  fricii  mîinile  devin  reci. 
Această  diferenţă  la  nivelul  temperaturii  pielii  este  universa- 
lă. Spun  că  este  universală  deoarece  am  făcut  acest  experi- 
ment şi  cu  membrii  unei  culturi  din  munţii  din  vestul  Suma- 
trei,  populaţia  Minangkabao,  şi  am  obţinut  exact  aceleaşi  date 
cu  privire  la  fiziologie. 

18  tipuri  de  ztmhete 

Un  alt  aspect  este  diferenţa  dintre  expresiile  voluntare  şi 
cele  involuntare.  Această  descoperire  nu-mi  aparţine  mie,  ci 
unui  neurolog  francez  de  la  sfîrşitul  secolului  al  XlX-lea,  dr. 
Guillaume  Duchenne* 

Paul  a  prezentat  o  imagine  a  dr.  Duchenne,  cu  un  pacient 
care  avea  un  zîmbet  simulat  şi  o  alta  unde  avea  un  zîmbet  au- 
tentic, „în  imaginea  din  stînga,  pacientul  nu  resimţea  nici  o  du- 
rere la  nivelul  feţei.  Dr.  Duchenne  îi  aplica  electrozi  pentru  a-i 
stimula  muşchii  feţei.  El  a  descoperit,  de  pildă,  ce  muşchi  ridi- 
că buzele.  însă  atunci  cînd  s-a  uitat  la  imagine,  a  spus:  «El  zîm- 
beşte,  dar  nu  pare  fericit.»  Aşa  ca  i-a  spus  subiectului  o  glumă 
şi  a  făcut  a  doua  fotografie.  Diferenţele  între  cele  doua  zîmbete 
apar  la  nivelul  muşchilor  din  jurul  ochilor,  care  ridică  pomeţii." 


în  stînga;  Paul  Ekman  exemplifică  un  2Îmbet  simulat.  în  dreapta,  un  zîmbet 
Duchenne  (autentic), 


*  ■Guillaume  Benjamin  Arnaud  Duchenne  (1806-1875),  neurolog 
francez,  a  cercetat  şi  descoperit  în  premieră  mai  multe  tulburări  ner- 
voase şi  musculare,  introducînd  în  tratarea  acestora  electrodiagnoza 
şi  electro terapia.  A  studiat  musculatura  feţei  şi  implicarea  neu- 
ro-musculară  în  exprimarea  emoţiilor.  (N.  red.) 

După  ce  ne-a  prezentat  fotografii  ale  sale  cu  un  zîmbet  si- 
mulat şi  cu  un  zîmbet  autentic,  Paul  a  comentat:  „Duchenne 
spunea  că  muşchii  din  jurul  ochilor  nu  pot  fi  controlaţi  în  mod 
conştient.  Mişcarea  se  produce  doar  în  cazul  unei  emoţii  au- 
tentice. Ca  să  reproduc  cuvintele  lui  Duchenne:  «Absenţa 
acestei  mişcări  dezvăluie  o  falsă  prietenie.»  Sfinţia  Voastră, 
într-una  din  cărţile  dumneavoastră  vă  manifestaţi  interesul 
faţa  de  zîmbet.  Eu  am  încercat  să  deosebesc  18  forme  diferi- 
te de  zîmbet." 

Cuvintele  acestea  i-au  provocat  lui  Dalai  Lama  un  zîmbet 
foarte  larg,  care  părea  să-i  solicite  toţi  muşchii  feţei.  „Opt- 
sprezece!" a  exclamat  Dalai  Lama.  Apoi  a  adăugat,  cu  mali- 
ţiozitate: „Cînd  îl  vei  găsi  pe  al  nouăsprezecelea?" 

„Eu  sper  că  nu  se  va  întîmpla",  a  răspuns  Paul.  „Mi-e  şi 
aşa  destul  de  greu  să-i  conving  pe  oameni  că  există  18  tipuri. 
Daţi-mi  voie  să  vă  spun  cîte  ceva  despre  cercetările  din  ulti- 
mul deceniu.  Descoperirile  lui  Duchenne  au  fost  complet  ig- 
norate pînă  acum  15  ani,  de  parcă  nici  n-ar  fi  existat. 

Prima  dovadă  propriu-zisă  am  obţinut-o  în  urma  studiilor 
noastre  privind  diferenţele  de  zîmbet  în  situaţiile  în  care  oa- 
menii minţeau,  pretinzînd  că  se  simt  bine,  cînd  de  fapt  se  sim- 
ţeau îngrozitor.  In  studiile  pe  care  le-am  efectuat  împreună  cu 
Richard  Davidson,  am  descoperit  tipare  diferite  la  nivelul  ac- 
tivităţii cerebrale  în  cazul  acestor  două  tipuri  de  zîmbete.  Cea 
mai  mare  parte  a  activităţii  cerebrale  asociate  unei  bucurii  au- 
tentice se  produce  numai  atunci  cînd  sînt  solicitaţi  muşchii 
din  jurul  ochilor."2 

Minciunile,  detectarea  lor  şi  ansamblul  emoţional 

După  discuţia  despre  zîmbetele  simulate,  Paul  a  trecut  la 
cercetările  sale  despre  înşelare  şi  minciună.  „De  lucrurile 
acestea  m-am  ocupat  doar  în  America.  Cercetarea  noastră  a 
demonstrat  că  majoritatea  oamenilor  pot  fi  uşor  înşelaţi  — 

chiar  şi  poliţiştii,  psihiatrii,  avocaţii  şi  vameşii.  Aceştia  nu 
sînt  capabili  să  detecteze  minciunile,  discutînd  pur  şi  simplu 
cu  cineva." 

„Dar  politicienii?"  a  întrebat  Dalai  Lama  zîmbind.  Deşi 
comentariul  a  fost  făcut  pe  un  ton  neutru,  Paul  a  sesizat  o 
urmă  de  tristeţe.  Pe  durata  zborului  către  India,  Paul  citise  au- 
tobiografia lui  Dalai  Lama,  Libertate  în  exil,  şi  fusese  frapat 
de  cît  de  des  menţiona  Dalai  Lama  că  fusese  înşelat  de  min- 
ciunile politicienilor,  atunci  cînd  China  a  invadat  Tibetul 

Paul  a  răspuns:  „Am  studiat  doar  minciunile  politicienilor, 
nu  m-am  întrebat  dacă  ei  pot  recunoaşte  cînd  cineva  minte. 
Insă,  într-un  fel,  mi  se  pare  surprinzător  că  oamenii  nu-şi  pot 
da  seama  cînd  sînt  minţiţi,  deoarece  există  atîtea  indicii  com- 
portamentale subtile,  care  indică  dacă  cineva  spune  adevărul 
sau  minte.  Acestea  pot  fi  depistate  dacă  examinăm  faţa  şi  to- 
nul vocii.  Aceste  examinări  ale  corpului  şi  feţei  sînt  corecte 
în  proporţie  de  peste  85%  atunci  cînd  e  vorba  să  se  discearnă 
adevărul  de  minciună. 

Am  găsit  doar  un  grup  foarte  mic  de  oameni  care  pot  face 
evaluări  la  fel  de  corecte  ca  măsurătorile  noastre  obiective. 
Aceşti  oameni  se  pricep  foarte  bine  să  asculte,  să  privească  şi 
să  recunoască  imediat.  încerc  să  descopăr  cum  apare  această 
abilitate,  deoarece  mai  puţin  de  1%  din  oameni  o  au."3 

Apoi  Paul  a  trecut  la  tema  relaţiei  strînse  dintre  expresiile 
faciale  ale  emoţiilor  şi  schimbările  din  corp.  „Pe  parcursul 
cercetărilor  noastre,  am  descoperit  ceva  care  ne-a  surprins. 
Dacă  adopţi  în  mod  intenţionat  o  expresie  facială,  îţi  provoci 
o  schimbare  fiziologică.  Adoptînd  o  anumită  expresie,  de- 
clanşezi în  fiziologia  ta  acele  schimbări  asociate  în  mod  obiş- 
nuit emoţiei  înfăţişate.  Acest  lucru  s-a  observat  atît  în  cerce- 
tările efectuate  asupra  fiziologiei  corpului,  cît  şi  în  unele 
studii  efectuate  împreună  cu  Richard  Davidson,  asupra  modi- 
ficărilor din  creier.  Faţa  nu  este  un  simplu  mijloc  de  exprima- 
re, ci  şi  un  mijloc  de  activare  a  emoţiilor."4 

„Sînt  incluse  şi  expresiile  voluntare?"  a  întrebat  Dalai  Lama. 

Paul  a  răspuns:  „Este  vorba  numai  de  expresiile  voluntare 
—  însă  aceste  expresii  declanşează  sistemul  involuntar."  Cu 
alte  cuvinte,  impunîndu-i  feţei  să  afişeze  un  zîmbet,  în  creier 
se  declanşează  o  activitate  specifică  fericirii  —  la  fel  cum  o 
grimasă  declanşează  în  creier  o  activitate  specifică  tristeţii, 
aceasta  fiind  o  altă  descoperire  făcută  de  Paul  împreună  cu 
Richard  Davidson. 

Paul  a  adăugat:  „Aş  vrea  să  menţionez  că  există  diferenţe 
individuale  în  ce  priveşte  emoţiile.  Am  început  cu  universali- 
ile, însă  în  ultimii  zece  ani  m-am  ocupat  de  diferenţele  dintre 
indivizi.  Oamenii  au  stiluri  afective  diferite.  în  cazul  unora, 
emoţiile  se  declanşează  mult  mai  repede  decît  în  cazul  altora. 
Unii  oameni  au  reacţii  emoţionale  mult  mai  puternice.  La  al- 
ţii, emoţiile  persistă  mult  mai  mult  timp.  Emoţiile  unora  sînt 
foarte  evidente,  ale  altora  foarte  greu  de  depistat. 

Descoperirile  noastre  arată  de  asemenea  că,  la  majoritatea 
oamenilor,  sistemul  emoţional  este  unificat,  nu  fragmentat. 
Nu  e  posibil,  aşa  cum  susţineau  înainte  oamenii  de  ştiinţă,  ca 
exprimarea  să  fie  impetuoasă  şi  reacţia  fiziologică  redusă.  Di- 
feritele părţi  ale  ansamblului  emoţional  merg  mînă  în  mînă. 
Expresiile  sînt  puternice  sau  rapide  şi  la  fel  sînt  şi  schimbări- 
le corespunzătoare  de  la  nivelul  corpului,  declanşate  de  siste- 
mul nervos  autonom.  Am  demonstrat  de  asemenea  că,  în  an- 
samblu, aceste  diferenţe  dintre  indivizi  nu  se  limitează  la  o 
singură  emoţie.  Dacă  aveţi  o  reacţie  de  mînie  puternică,  veţi 
avea  şi  o  reacţie  de  frică  puternică." 

Aceste  diferenţe  sugerează  un  motiv  pentru  care  oamenii 
se  înşeală  asupra  emoţiilor:  cu  toţii  —  în  mod  firesc,  dar  in- 
corect —  presupunem  că  ceilalţi  trăiesc  emoţiile  în  acelaşi  fel 
ca  noi.  Descoperirile  lui  Paul  sugerează  de  asemenea  că  unii 
oameni  —  cei  cu  reacţii  emoţionale  rapide,  puternice  şi  de 
durată  —  pot  avea  dificultăţi  mai  mari  în  a-şi  administra  emo- 
ţiile. Acest  aspect  ne  face  să  ne  întrebăm  cît  de  devreme  în 
viaţă  apar  aceste  diferenţe  în  ce  priveşte  trăirea  emoţiilor. 
Paul  crede  că,  dacă  am  şti  acest  lucru,  am  putea  interveni  în 

timpul  dezvoltării  oamenilor,  pentru  a  le  oferi  o  şansă  mai 
mare  de  a-şi  administra  emoţiile.  Pentru  Paul,  această  posibi- 
litate părea  foarte  departe  de  ceea  ce  ştim  în  momentul  de 
faţă.  Şi  totuşi,  expunerea  lui  Mark  Greenberg,  care  a  avut  loc 
două  zile  mai  tîrziu,  descria  tocmai  genul  de  programe  prin 
care  copiii  sînt  ajutaţi  să  îşi  adminstreze  emoţiile. 

Libertatea  de  expresie 

Paul  mi-a  spus  mai  tîrziu  că  a  fost  uimit  de  felul  deschis  şi 
liber  în  care  îşi  exprima  Dalai  Lama  sentimentele.  Faţa  sa,  a 
observat  Paul,  era  neobişnuit  de  expresivă,  dînd  la  iveală, 
moment  cu  moment,  nu  numai  schimbări  ale  emoţiilor,  ci  şi 
ale  gîndurilor:  puteai  observa  cînd  se  concentra,  cînd  se  îndo- 
ia, cînd  înţelegea,  cînd  era  de  acord.  Şi  apoi,  mai  presus  de 
toate,  era  buna  sa  dispoziţie  extraordinară,  o  stare  permanen- 
tă de  uimire  şi  de  încîntare,  care  se  manifesta  ca  o  bucurie 
contagioasă  în  faţa  fiecărui  aspect  al  vieţii  pe  care  îl  întîlnea. 

Aceasta  nu  înseamnă,  a  observat  Paul,  că  Dalai  Lama  este 
străin  de  sentimentele  de  tristeţe  sau  de  altele  de  acest  gen. 
Dimpotrivă,  el  pare  să  reacţioneze  puternic  la  suferinţa  alto- 
ra, tristeţea  pentru  suferinţa  altora  fiind  evidentă  pe  chipul 
sau  —  cel  puţin  pentru  o  clipă.  însă  Paul  a  fost  de  asemenea 
uimit  şi  de  rapiditatea  cu  care  depăşea  o  emoţie  tulburătoare 
—  a  remarcat  că  reacţia  sa  tipică  faţă  de  ceilalţi  era  să  caute 
întotdeauna  bucuria  şi  amuzamentul,  latura  pozitivă  a  eveni- 
mentelor. 

Fiind  un  connaisseur  al  chipului  uman,  Paul  şi-a  dat  sea- 
ma că  chipul  lui  Dalai  Lama  era  neobişnuit  în  mai  multe  pri- 
vinţe, în  primul  rînd,  era  neobişnuit  de  mare  şi  cu  muşchii 
foarte  bine  articulaţi.  însă  şi  mai  surprinzător  era  cît  de  tînăr 
părea  —  chipul  său  avea  tonusul  muscular  al  unui  bărbat  de 
20  de  ani,  nu  al  unuia  de  64.  Acest  lucru,  a  presupus  Paul,  era 
o  consecinţă  a  faptului  că  Dalai  Lama  nu  şi-a  reprimat  nicio- 
dată emoţiile,  ci  dimpotrivă,  le-a  lăsat  întotdeauna  să  se  ma- 

nifeste  liber  pe  chipul  său  —  ceea  ce  înseamnă  că  muşchii  fe- 
ţei sînt  folosiţi  mai  mult  decît  de  obicei.  în  vreme  ce  majori- 
tatea oamenilor  dobîndesc  o  conştiinţă  de  sine  care  îi  face  să 
reprime  exprimarea  liberă  a  emoţiilor  proprii,  Dalai  Lama  pă- 
rea complet  lipsit  de  o  astfel  de  conştiinţă  de  sine  în  privinţa 
exprimării  emoţiilor. 

Această  lipsă  de  reprimare,  la  rîndul  său,  vorbeşte  despre 
un  neobişnuit  sentiment  de  încredere.  Majoritatea  copiilor, 
pîna  la  vîrsta  de  4  sau  5  ani,  ajung  să  se  ruşineze  de  anumite 
sentimente  şi  aşa  încep  să-şi  formeze  un  tipar  de  reprimare  a 
acelei  părţi  din  spectrul  emoţiilor,  care  durează  toată  viaţa. 

însă  Paul  credea  că  Dalai  Lama  părea  să  nu  fi  învăţat  nici- 
odată să  se  jeneze  de  ceea  ce  simte  —  un  lucru  care  li  se  în- 
tîmpla  doar  celor  mai  norocoşi  copii. 

în  încleştarea  emoţiilor 

Paul  a  trecut  de  la  informaţiile  ştiinţifice  referitoare  la  ex- 
presiile emoţionale  la  ceea  ce  se  petrece  în  momentul  în  care 
trecem  printr-o  emoţie.  „în  Occident,  unul  dintre  lucrurile  de- 
spre care  considerăm  că  deosebeşte  emoţia  de  alte  fenomene 
psihice  este  acela  că  o  emoţie  se  produce  foarte  repede.  Ea 
poate  apărea  într-o  fracţiune  de  secundă  (chiar  dacă  la  unii 
oameni  durează  mai  mult).  Un  al  doilea  aspect  distinctiv  este 
estimarea  automată.  Evaluarea  care  declanşează  o  emoţie  este 
atît  de  rapidă,  încît  nici  nu  sîntem  conştienţi  că  s-a  petrecut. 
Nu  sîntem  martori  ai  procesului  de  evaluare  care  generează 
emoţia.  De  obicei,  devenim  conştienţi  de  faptul  că  sîntem 
speriaţi,  furioşi  sau  trişti  după  ce  se  declanşează  emoţia,  şi  nu 
înainte. 

Momentul  în  care  devenim  conştienţi  se  plasează  la  o  ju- 
mătate de  secundă  sau  un  sfert  de  secundă  după  declanşarea 
emoţiei,  şi  nu  mai  devreme.  Aceasta  se  înţelege  prin  estimare 
automată."  Cu  alte  cuvinte,  ne  putem  afla  sub  impactul  unei 
emoţii  mai  înainte  de  a  observa  că  aceasta  s-a  declanşat. 

Dalai  Lama  a  cerut  o  clarificare.  „Aici  par  să  fie  implica- 
te două  lucruri.  Unul  este  procesul  declanşării  emoţiei;  celă- 
lalt este  trăirea  emoţiei  ca  atare.  Sugeraţi  oare  că  devenim 
conştienţi  de  ambele  abia  după  producerea  emoţiei?" 

„Nu",  a  explicat  Paul,  „de  regula,  devenim  conştienţi  oda- 
tă ce  emoţia  s-a  declanşat.  Cînd  începe,  aceasta  atrage  şi  con- 
centrează atenţia  asupra  ei,  dar  nu  şi  în  timpul  procesului  care 
a  generat-o.  Viaţa  noastră  s-ar  schimba  enorm,  în  bine  sau  în 
rău,  dacă  am  face  evaluarea  în  mod  conştient,  dacă  am  deveni 
responsabili  de  declanşarea  fiecărei  emoţii.  Or,  dimpotrivă, 
oamenii  simt  că  emoţiile  vin  peste  ei.  Nu  eu  aleg  să  am  o 
emoţie,  să-mi  fie  frică  sau  să  mă  înfurii.  Mă  înfurii  dintr-o 
dată.  De  regulă,  pot  să-mi  dau  seama  ce  a  făcut  cineva  ca 
să-mi  provoace  această  emoţie,  dar  nu  sînt  conştient  de  pro- 
cesul prin  care  evaluez,  de  pildă,  ce  a  făcut  Dan  ca  să  mă  în- 
furie. 

Acesta  este  un  element  central  în  felul  în  care  înţelegem 
emoţiile  în  Occident,  anume  că  putem  cerceta,  dar  nu  cunoaş- 
tem momentul  declanşării  —  un  proces  crucial.  Noi  conştien- 
tizăm o  emoţie  numai  cînd  începem  să  o  trăim.  Nu  sîntem  stă- 
pînii  acesteia  de  la  bun  început." 

„Mă  întreb",  a  spus  Dalai  Lama,  „dacă  este  ceva  analog  cu 
o  situaţie  din  practica  meditaţiei,  în  care  cultivi  abilitatea  in- 
trospectivă de  a-ţi  monitoriza  propriile  stări  mintale.  Pe  de  o 
parte,  eşti  foarte  atent  la  apariţia  excitaţiei,  atunci  cînd  min- 
tea devine  agitată  şi  distrasă  şi,  pe  de  altă  parte,  la  apariţia 
momentelor  în  care  mintea  cedează  delăsării  şi  începe  să  se 
estompeze  şi  să-şi  piardă  claritatea.  Pe  măsură  ce  dezvolţi 
această  abilitate  introspectivă,  în  fazele  incipiente,  cînd  încă 
nu  este  suficient  de  dezvoltată,  eşti  capabil  să  constaţi  apari- 
ţia atît  a  excitaţiei,  cît  şi  a  delăsării  numai  după  ce  acestea 
s-au  produs.  însă  pe  măsură  ce  devii  din  ce  în  ce  mai  experi- 
mentat şi  cultivi  această  abilitate  cu  mai  multă  fineţe,  devii 
capabil  să  discerni  din  timp  momentul  în  care  excitaţia  sau 

delăsarea  sînt  pe  cale  să  apară.  La  fel  stau  lucrurile  şi  în  ca- 
zul apariţiei  ataşamentului  sau  a  ostilităţii." 

„Acesta  este  un  aspect  foarte  important",  a  răspuns  Paul. 
„Este  un  lucru  despre  care  noi  ştim  foarte  puţin.  Dar  sper  să 
prind  cîteva  sugestii  despre  modul  în  care  ne  putem  dezvolta 
abilitatea  de  a  cunoaşte  procesul  de  estimare." 

„Acest  aspect  ar  putea  să  prezinte  interes  pentru  Dan",  a 
spus  Alan,  traducînd  o  observaţie  anterioară  a  lui  Dalai  Lama. 
„Potrivit  psihologiei  budiste,  această  abilitate  —  introspecţia, 
monitorizarea  propriilor  stări  mintale  —  este  considerată  un 
derivat  al  inteligenţei." 

Teoriile  cu  privire  la  inteligenţa  emoţională,  despre  care 
am  scris,  postulează  faptul  că  conştiinţa  de  sine  este  una  din- 
tre cele  patru  capacităţi  principale  ale  acesteia5.  Aşa  că,  pentru 
a  lămuri  conexiunea,  am  întrebat:  „O  inteligenţă  emoţională?" 

„De  fapt,  inteligenţa  emoţională  este  numai  unul  dintre  as- 
pectele acesteia",  a  răspuns  Paul.  „  Prajna  înseamnă  uneori 
«înţelepciune»,  însă  în  psihologia  budistă  este  înţeleasă  mai 
precis  drept  «inteligenţă»." 

în  modelul  inteligenţei  emoţionale,  conştiinţa  de  sine  — 
inclusiv  abilitatea  de  a  ne  monitoriza  propriile  emoţii  —  re- 
prezintă abilitatea  principală,  necesară  pentru  a  fi  inteligent  în 
viaţa  emoţională.  La  modul  ideal,  aici  intră  şi  detectarea  emo- 
ţiilor distructive  în  momentul  în  care  sînt  pe  cale  să  se  forme- 
ze —  aşa  cum  a  spus  Dalai  Lama  că  se  întîmpla  şi  în  practi- 
ca meditaţiei  — ,  şi  nu  doar  după  ce  ele  au  pus  stăpînire  pe 
mintea  noastră,  de  altfel,  cazul  cel  mai  răspîndit,  aşa  cum  a 
arătat  Paul.  Dacă  putem  deveni  conştienţi  de  emoţiile  distruc- 
tive în  clipa  în  care  se  trezesc,  avem  şanse  mari  să  putem  ale- 
ge cum  să  răspundem  la  ele. 

Gînduri  private,  sentimente  publice 

„Estimarea  care  se  face",  a  continuat  Paul,  „este  influen- 
ţată de  două  lucruri.  Este  influenţată  de  istoria  speciei  noastre 

pe  această  planetă.  Există  un  teoretician  care  considera  că  lu- 
crurile la  care  reacţionăm  reflectă  înţelepciunea  acumulată 
de-a  lungul  epocilor.  Mai  este  influenţată  şi  de  istoria  noastră 
personală.  Atît  filogeneza,  cît  şi  ontogeneza  —  ceea  ce  s-a 
dovedit  util  şi  avînd  rol  de  adaptare  pentru  omenire  şi  ceea  ce 
s-a  dovedit  util  şi  avînd  rol  de  adaptare  pentru  propria  noas- 
tră creştere  şi  dezvoltare  —  determină  reacţia  de  estimare. 

Emoţiile  sînt  publice,  nu  private.  Prin  aceasta  înţeleg  fap- 
tul că  expresia  le  semnalează  altora,  prin  voce,  chip  şi  gesturi, 
ce  emoţie  simţim.  Gîndurile  noastre  sînt  private;  emoţiile  însă 
nu.  Alţii  ştiu  cum  ne  simţim  —  şi  acest  lucru  este  foarte  im- 
portant pentru  crearea  relaţiilor  dintre  oameni." 

Această  observaţie  a  declanşat  o  lungă  discuţie  în  tibeta- 
nă,  Dalai  Lama  căutînd  echivalentul  tibetan  pentru  termenul 
„gînd".  aşa  cum  îl  folosise  Paul  Aici  intervine  o  problemă 
fundamentală  în  dialogul  lui  Dalai  Lama  cu  psihologia:  în  vi- 
ziunea budistă,  gîndurile  sînt  considerate,  în  mod  normal,  în- 
cărcate de  emoţii,  iar  emoţiile  sînt  invariabil  combinate  cu 
gînduri,  aşa  că  termenul  tibetan  pentru  gînd  include  şi  nuanţa 
sa  afectivă.  Sistemul  tibetan  nu  ţine  prea  mult  la  distincţia 
clară  dintre  gînd  şi  emoţie,  care  se  face  în  Occident,  ci  consi- 
deră mai  degrabă  că  acestea  se  întrepătrund  —  o  concepţie 
mai  apropiată  de  realitatea  creierului,  dezvăluită  de  neurolo- 
gia modernă6. 

„Cineva  poate  avea  o  atitudine  care  se  amestecă  cu  o  emo- 
ţie —  să  zicem,  o  atitudine  negativă,  care  este  urmata  de  ceva 
asociat  cu  ura",  a  observat  Dalai  Lama. 

„Multe  gînduri  implică  emoţii",  a  recunoscut  Paul,  „dar 
nu  toate  gîndurile.  Dacă  gîndul  este  conectat  cu  o  emoţie,  o 
sa  poţi  observa  un  indiciu  al  emoţiei.  Permiteţi-mi  să  aduc  un 
exemplu  pe  care  l-am  subliniat  intens  în  lucrarea  mea  despre 
înşelare.  Dacă  vorbiţi  cu  un  individ  suspectat  de  un  delict  şi 
pare  că  se  sperie,  nu  ştiţi  dacă  este  animat  de  frica  de  a  fi  prins 
sau  de  frica  unei  persoane  oneste,  nevinovate  că  nu  va  fi  ere- 

zută.  Nu. putem  spune  ce  proces  mintal  are  loc.  Putem  identi- 
fica emoţia  legată  de  gînd,  dar  nu  şi  conţinutul  gîndului.  în 
ambele  cazuri  îi  va  fi  frică. 

în  piesa  lui  Shakespeare,  Othello  o  ucide  pe  Desdemona.  El 
avea  dreptate  atunci  cînd  a  observat  că  ei  îi  e  frică,  dar  a  greşit 
în  atribuirea  cauzei  fricii.  A  crezut  că  este  o  femeie  care  se  teme 
pentru  că  a  fost  prinsă  înşelîndu-şi  soţul.  însă  era  o  femeie  care 
se  temea  pentru  viaţa  ei,  din  cauza  unui  un  soţ  gelos." 

„în  context  budist",  a  spus  Dalai  Lama,  „se  face  adesea  în- 
cercarea de  a  înţelege  relaţia  cauzală  dintre  emoţii  şi  gînduri. 
în  multe  cazuri,  avem  o  emoţie  puternică  care  dă  naştere  unei 
anume  intenţii;  adesea  emoţia  precede  gîndul  sau  acţionează 
ca  un  catalizator  pentru  acesta. 

în  filozofia  morala  budistă  vorbim  despre  trei  tipuri  de 
stări  mintale  nevirtuoase,  dintre  care  două  sînt  strîns  legate  de 
emoţii.  Una  este  pizma/aviditatea,  iar  cealaltă,  reaua-voinţă. 
Pizma  este  generată  de  un  ataşament  puternic  faţă  de  un  anu- 
mit obiect.  Ataşamentul  dă  mai  apoi  naştere  gîndului  «Eu 
vreau  acest  lucru.»  Pizma  poate  fi  provocată  şi  de  mînie  sau 
de  alte  emoţii.  în  mod  asemănător,  mînia  şi  ura  determină 
adesea  reaua-voinţă  şi  gîndurile  asociate." 

„Nu  am  nici  o  obiecţie",  a  răspuns  PauL 

„Ideea  este",  a  explicat  Dalai  Lama,  „că  emoţiile  par  să 
preceadă  gîndurile." 

„Uneori  le  preced",  a  răspuns  Paul,  „alteori  sînt  simultane, 
iar  alteori  apar  după  acestea." 

A  acţiona  fără  să  gtnăeşti 

„încă  două  lucruri:  atunci  cînd  se  declanşează  o  emoţie,  ea 
generează  schimbări.  Generează  schimbări  în  expresia  noas- 
tră, pe  chip,  în  voce,  schimbări  ale  modului  de  a  gîndi,  ale  im- 
pulsurilor de  a  acţiona.  Toate  acestea  se  petrec  involuntar,  şi 
dacă  nu  le  dăm  curs,  simţim  că  în  noi  se  duce  o  luptă.  Ne  lup- 
tăm să  păstrăm  controlul,  să  nu  arătăm  ce  simţim,  să  nu  vor- 

bim,  să  nu  acţionăm.  Un  aspect  definitoriu  al  emoţiei  este 
acela  că  ne  stăpîneşte  pentru  o  clipă  sau  uneori  pentru  mai 
multe  clipe",  a  spus  Paul. 

„Emoţiile  pot  fi  foarte  scurte.  Se  poate  ca  o  emoţie  să  nu 
dureze  mai  mult  de  o  secundă  sau  două.  Pot  să  fiu  fericit  în- 
tr-un moment  şi  furios  în  clipa  următoare  şi  apoi  imediat  să 
fiu  trist.  Sau  o  emoţie  poate  dura  mai  multă  vreme. 

Ceea  ce  am  descris  eu  aici  este,  de  fapt,  o  perspectivă  evo- 
luţionistă asupra  emoţiei.  în  autobiografia  lui  Charles  Dar- 
win, există  o  afirmaţie  referitoare  la  concepţia  sa  potrivit  că- 
reia «toate  fiinţele  umane  s-au  dezvoltat  prin  selecţie 
naturală,  astfel  încît  senzaţiile  plăcute  le  servesc  drept  ghid  şi 
mai  ales  plăcerea  derivată  din  sociabilitate  şi  din  iubirea  faţă 
de  familie.»  Cred  că  această  frază  coincide  parţial  cu  opiniile 
Sfinţiei  Voastre,  deşi  există  şi  diferenţe  interesante." 

în  acel  moment,  Paul  i-a  înmînat  Sfinţiei  Sale  un  exemplar 
din  Exprimarea  emoţiilor  la  oameni  şi  animale,  lucrarea  cla- 
sică a  lui  Darwin  despre  emoţii,  pe  care  Paul  o  reeditase  de 
curînd,  însoţită  de  comentarii  ştiinţifice  moderne.  „Una  din- 
tre ideile  de  bază  ale  lui  Darwin,  care  a  rezistat  timpului,  se 
referă  la  continuitatea  speciilor.  Cu  alte  cuvinte,  emoţiile  nu 
sînt  specifice  numai  oamenilor.  în  gîndirea  occidentală,  s-a 
crezut  în  repetate  rînduri  că  animalele  au  emoţii,  iar  oamenii 
nu,  sau  că  oamenii  au  emoţii,  iar  animalele  nu.  Dacă  recu- 
noaştem faptul  că  şi  animalele  au  emoţii,  s-ar  putea  să  nu  le 
mai  tratăm  aşa  cum  le  tratăm  astăzi.  Deci,  există  o  continui- 
tate între  specii,  aşa  cum  există  o  universalitate  a  culturilor. 

O  altă  idee  a  lui  Darwin  este  probabil  cea  mai  problemati- 
că: anume  aceea  că  emoţiile  noastre  au  evoluat  de-a  lungul  is- 
toriei omenirii  pentru  a  ne  ajuta  în  situaţiile  cele  mai  importan- 
te ale  vieţii  —  educaţia  copiilor,  prietenie,  împerechere, 
antagonisme  —  şi  că  funcţia  emoţiei  este  aceea  de  a  ne  pune 
în  mişcare  foarte  repede,  fară  să  fie  nevoie  să  stăm  să  ne  gîndim. 

Am  în  minte  un  exemplu  foarte  sugestiv  din  călătoria  pe 
care  am  facut-o  venind  aici",  a  spus  Paul,  evocînd  experien- 
ţele noastre  foarte  stresante  pe  şoselele  Indiei,  înţesate  de  un 

amestec  impredictibil  de  imense  camioane  Tata,  autobuze 
umplute  pînă  la  refuz,  taxiuri,  ricşe,  pietoni,  vaci  stînd  la  soa- 
re —  toate  acestea  urmînd  legea  mişcării  browniene,  aleatoa- 
re. Cînd  un  vehicul  îl  depăşea  pe  altul,  din  direcţie  opusă  ve- 
nea de  multe  ori  un  altul  cu  viteză.  De  aici  rezulta  o  adevărată 
aventură,  serii  de  mişcări  care  urcau  adrenalina  la  cote  maxi- 
me, cu  cei  doi  şoferi  care  apăsau  tot  timpul  pe  claxon  pînă  re- 
uşeau să  se  strecoare  unul  pe  lîngă  altul 

Avînd  proaspătă  în  minte  acea  scenă,  Paul  a  continuat: 
„Conduci  maşina  şi  dintr-o  dată  o  altă  maşină  se  apropie  ca  şi 
cum  ar  fi  gata  să  te  lovească.  Fără  să  te  gîndeşti,  înainte  de 
a-ţi  da  seama  ce  se  întîmpla,  tragi  de  volan  şi  apeşi  frina. 
Emoţia  tocmai  ţi-a  salvat  viaţa.  Dacă  ai  fi  stat  să  te  gîndeşti 
pentru  a  recunoaşte  pericolul,  şi  apoi  să  analizezi  ce  e  de  fă- 
cut, nu  ai  fi  supravieţuit.  Ei  bine,  aceleaşi  emoţii  ne  pot  pro- 
voca însă  şi  necazuri." 

Dalai  Lama  a  pus  o  întrebare:  „Nu  aţi  fi  de  acord  că  reac- 
ţia rapidă  a  fost  un  reflex  condiţionat,  pentru  că,  dacă  persoa- 
na respectivă  nu  ar  fi  ştiut  să  conducă,  sau  cum  să  apese  frî- 
na,  nu  ar  fi  putut  să  evite  accidentul?" 

„Absolut  corect",  a  răspuns  Paul.  „Este  într-adevăr  intere- 
sant faptul  că  deşi  noi  învăţăm  toate  aceste  lucruri  nu  în  copi- 
lărie, ci  la  maturitate,  ele  devin  totuşi  o  parte  a  mecanismului 
emoţional.  Devin  o  parte  a  unui  reflex  interiorizat:  dacă  ceva 
se  mişcă  repede  în  cîmpul  nostru  vizual,  reacţionăm.  Nu  con- 
tează ce  este.  Cu  cît  o  reacţie  este  mai  apropiată  de  acest  re- 
flex, cu  atît  ne  va  fi  mai  uşor  sa  o  deprindem.  însă  majorita- 
tea lucrurilor  faţă  de  care  ne  manifestăm  emoţional  sînt 
lucruri  cu  care  ne-am  deprins  în  timpul  creşterii.  întrebarea  la 
care  mă  voi  opri  mai  tîrziu  este:  putem  să  ne  dezvăţăm  de  une- 
le dintre  ele?" 

Principalele  familii  de  emoţii 

„Ultima  dintre  ideile  lui  Darwin,  relevante  pentru  discuţia 
noastră,  este  aceea  că  există  diferite  tipuri  de  emoţii.  Ele  nu 

sînt  pur  şi  simplu  pozitive  sau  negative.  Fiecare  emoţie  are 
propriul  său  scop  şi  semnal  Prin  urmare,  ne  punem  întrebarea 
cît  de  multe  emoţii  există?  Eu  am  alcătuit  o  listă  cu  acelea  pen- 
tru a  căror  existenţă  avem  dovezi  ştiinţifice  suficiente." 

Problema  stabilirii  emoţiilor  principale  —  cele  din  care 
derivă  altele  —  a  constituit  un  subiect  de  dezbateri  aprinse  în 
acest  domeniu  ştiinţific.  Există  mai  multe  şcoli  de  gîndire  şi 
un  corp  de  cercetări  recente  care  analizează  această  întrebare, 
inclusiv  studii  transculturale,  care  încearcă  să  vadă  dacă  o 
emoţie  este  universală  şi  studii  asupra  mai  multor  specii,  care 
cercetează  dacă  o  emoţie  apare  şi  la  primate;  aceşti  doi  fac- 
tori ar  putea  constitui  indicii  ale  faptului  că  o  anumită  emoţie 
ar  fi  putut  fi  esenţială  pentru  evoluţie.  Potrivit  lui  Paul,  exis- 
tă cam  pînă  la  zece  emoţii  principale:  mînia,  frica,  tristeţea, 
dezgustul,  dispreţul,  surpriza,  bucuria,  stînjeneala,  vina  şi  ru- 
şinea. „Fiecare  dintre  aceste  cuvinte  desemnează  o  familie  de 
emoţii  —  nu  doar  o  singură  emoţie.  Există,  de  exemplu,  o  fa- 
milie a  sentimentelor  de  mînie." 

Lista  pe  care  ne-a  expus-o  Paul  prezenta  mai  multe  asemă- 
nări cu  cea  a  stărilor  psihice  din  psihologia  budistă.  Privind 
retrospectiv  la  sfîrşitul  săptămînii,  Dalai  Lama  avea  să  gă- 
sească această  idee  a  familiilor  de  emoţii  foarte  interesantă. 
Pentru  moment,  el  a  făcut  unele  comparaţii  la  obiect  cu  tipo- 
logia budistă,  cu  care  era  familiarizat,  ceea  ce  1-a  condus  la  o 
lungă  discuţie  în  tibetana  cu  Jinpa,  care  intrase  în  dispoziţia 
sa  polemică  obişnuită.  în  cele  din  urmă,  Dalai  Lama  1-a  între- 
bat pe  Paul:  „Aţi  spune  că  pizma  este  o  emoţie?  Aici  sîntem 
în  dezacord." 

„Este  apropiată  de  invidie",  a  răspuns  Paul.  „Cred  că  fie- 
care emoţie  are  o  familie  de  sentimente  înrudite;  pizma  face 
parte  din  familia  invidiei"  —  care  nu  se  afla  pe  lista  emoţii- 
lor esenţiale  pentru  evoluţie. 

Apoi  a  continuat:  „Am  început  să  studiez  dispreţul  crezînd 
că  era  o  emoţie  exclusiv  occidentală  —  în  special,  englezeas- 
că. Insă  probele  în  favoarea  universalităţii  sale  erau  foarte 


220 


EMOŢIILE  DISTRUCTIVE 


bune  şi  există  date  care  susţin  că  se  întîlneşte  şi  la  animale,  nu 
doar  la  oameni.  Stephen  Suomi  este  un  om  de  ştiinţă  care  a 
observat  că  atunci  cînd  un  mascul  dintr-o  specie  de  primate 
este  provocat  de  un  mascul  mai  tînăr,  el  răspunde  cu  aceeaşi 
expresie  musculară  ce  exprimă  dispreţul  la  oameni." 

Dalai  Lama  a  întrebat:  „Toate  emoţiile  de  pe  această  listă  — 
frica,  mînia,  dezgustul  şi  aşa  mai  departe  —  sînt  spontane? 
Există  toate  şi  la  animale?  Oare  declanşarea  acestora  este  în 
mod  necesar  inconştientă  —  nu  ar  putea  să  existe  cazuri  de  fii- 
că, de  exemplu,  care  să  rezulte  din  anumite  procese  de  gîndire?" 

„Da",  a  spus  Paul,  „frica  apare  atunci  cînd  avem  aşteptări 
negative.  Să  spunem,  de  exemplu,  că  aştept  să  aflu  rezultatul 
unui  examen  medical,  ca  să  văd  dacă  am  cancer.  Trebuie  să 
aştept  cîteva  zile  şi  —  nu  în  permanenţă,  dar  adesea,  ori  de 
cîte  ori  îmi  amintesc  de  lucrul  acesta  şi  ma  gîndesc  la  conse- 
cinţe —  mi  se  face  frică.  După  părerea  mea  —  şi  nu  toată  lu- 
mea e  de  acord  —  şi  primatele  sînt  capabile  de  acest  proces. 
Unele  primate,  cel  puţin,  pot  fi  conştiente  de  sentimentele  lor 
şi  pot  chiar  să  anticipeze  evenimente  emoţionale  şi  să  sufere 
înainte  să  se  producă  durerea  propriu-zisă." 

Dalai  Lama  a  continuat:  „Chestiunea  aceasta  ridică  pro- 
blema inteligenţei  perturbate.  în  mod  clar  putem  induce  frica 
folosindu-ne  inteligenţa  atunci  cînd  cîntărim  lucrurile,  cînd 
anticipăm  şi  aşa  mai  departe.  Mă  întreb  în  ce  măsură  pot  şi 
animalele  să  îşi  trezească  astfel  de  emoţii,  precum  frica,  prin 
gîndire.  Probabil  că  în  principiu  este  posibil,  dar  în  compara- 
ţie cu  cît  aplică  oamenii  acest  tipar,  este  mai  degrabă  o  acti- 
vitate marginală." 

„înclin  să  fiu  de  acord",  a  spus  Paul,  „dar  mă  face  să  mă 
gîndesc  la  cît  de  mult  subestimăm  ceea  ce  se  întîmplă  cu  ce- 
lelalte animale.  E  atît  de  simplu  să  subestimezi!"  Ultima  ob- 
servaţie rezona  puternic  cu  scrierile  lui  Dalai  Lama  despre 
compasiune,  care  recomandă  ca  oamenii  să  nu  ucidă  nici  mă- 
car o  insectă. 

Şapte  tipuri  de  fericire 

Fiecare  familie  de  emoţii,  a  explicat  Paul,  include  un  com- 
plex de  sentimente  asociate,  la  fel  ca  în  cazul  celor  şapte  va- 
riaţiuni  din  familia  fericirii: 

Amuzament 

Fiero  (plăcerea  de  a  întîmpina  o  provocare) 
Uşurare 

Entuziasmul  în  faţa  noului 
Uluire,  încîntare 

Plăceri  ale  simţurilor  (asociate  fiecărui  simţ  în  parte) 
Calm  şi  pace 

„Cred  că  fiecare  dintre  acestea  este  o  emoţie,  însă  nu  pen- 
tru toate  există  dovezi  suficiente.  Am  adăugat  o  ultimă  emo- 
ţie y  osibilă  —  starea  de  calm  sau  de  pace  —  ca  urmare  a  lu- 
crurilor la  care  m-am  gîndit  în  ultima  săptămînă.  Nu  sînt  prea 
mulţumit  de  nici  unul  dintre  termeni,  dar  sînt  în  aceeaşi  sferă." 

„Ce  ziceţi  de  «serenitate»?",  am  sugerat  eu,  amintind  de 
termenul  folosit  în  literatura  budistă  pentru  o  stare  de  mulţu- 
mire echilibrată. 

„Nu  e  un  cuvînt  rău",  a  fost  de  acord  Paul.  „Faptul  că  nu 
avem  un  cuvînt  pentru  un  anume  sentiment  nu  înseamnă  că  el 
nu  există,  aşa  cum  nici  existenţa  unui  cuvînt  nu  înseamnă 
existenţa  stării,  aşa  cum  a  sublinat  Sfinţia  Sa  într-una  din  căr- 
ţile sale.  Ca  exemplu,  voi  alege  cuvîntul  fiero,  care  se  referă 
la  plăcerea  care  se  naşte  atunci  cînd  faci  faţă  unei  provocări 
dificile.  în  limba  engleză,  nu  avem  un  cuvînt  pentru  emoţia 
aceasta,  iar  din  cîte  ştiu  eu,  nici  în  limba  germană  sau  rusă  nu 
există  un  astfel  de  cuvînt.  însă  în  limba  italiană  exista  un  cu- 
vînt specific  pentru  acest  sentiment." 

Atît  Matthieu  cît  şi  Francisco  au  remarcat  faptul  ca  limba 
franceză  are  un  cuvînt  similar,  fierte,  tradus  de  obicei  prin 
„mîndrie",  ca  în  cazul  în  care  te-ai  achitat  foarte  bine  de  o  sar- 
cină, însă,  a  adăugat  Francisco,  în  cazul  termenului  francez, 
„fericirea  nu  intră  în  ecuaţie". 

„E  un  comentariu  util",  a  spus  Paul.  „Era  lucrul  următor 
şi  ultimul  despre  care  voiam  să  discut  înainte  de  pauză. 
Termenul  «fericire»  ca  atare  nu  ne  precizează  tipul  de  feri- 
cire. Eu  identific  şapte  tipuri  de  fericire.  Asta  nu  înseamnă 
că  nu  pot  fi  mai  multe;  numărul  acesta  reflectă  o  limită  a 
imaginaţiei  mele.  Gama  amuzamentului  se  poate  întinde  de 
la  foarte  slab  pînă  la  foarte  puternic.  Fiero  este  altceva.  Şi 
mai  există  şi  sentimentul  minunat  de  uşurare:  «Ah!  Nu  am 
cancer.» 

Mai  există  sentimentul  de  entuziasm  faţă  de  lucrurile  noi. 
Apoi,  avem  sentimentul  de  uluire  şi  încîntare,  o  emoţie  foar- 
te interesantă,  pe  care  o  resimţim  atunci  cînd  sîntem  copleşiţi. 
Celor  mai  mulţi  dintre  noi  nu  ni  se  întîmplă  foarte  des,  dar 
este  o  emoţie  foarte  importantă.  Şi  mai  este  sentimentul  de 
calm  şi  de  pace.  Acestea  sînt  cele  şapte  tipuri  diferite  de  feri- 
cire pe  care  le  disting  eu." 

Alan  a  întrebat:  „Uluirea,  aşa  cum  apare  ea  pe  lista  asta,  se 
naşte  doar  atunci  cînd  e  vorba  de  ceva  bun,  elevat  sau  extra- 
ordinar? Dacă  am  văzut  un  accident  de  maşină  în  care  corpul 
unei  persoane  a  fost  făcut  bucăţi,  iar  eu  am  spus:  «Uau,  ce  ne- 
bunie!» —  putem  spune  că  este  un  fel  de  uluire?" 

Paul  a  replicat:  „Sincer,  nu  ştiu  care  e  răspunsul.  însă  atunci 
cînd  le-am  cerut  oamenilor  să  relateze  momente  de  uluire, 
mi-au  vorbit  doar  de  lucruri  încîntătoare." 

„Deci  de  ceva  bun",  a  tras  concluzia  Alan. 

„Da,  în  sensul  în  care  folosesc  eu  termenul",  a  clarificat 
Paul  lucrurile,  „o  putem  numi  uluire  pozitivă." 

în  acel  moment  am  declarat  că  e  timpul  să  facem  pauza  de 
dimineaţă.  Pe  parcursul  pauzei  de  ceai,  Sfinţia  Sa  mi-a  măr- 
turisit ca  este  foarte  interesat  de  corespondenţele  neuronale 
ale  proceselor  mintale  descrise  de  Paul.  A  fost  mulţumit  atunci 
cînd  i-am  spus  că  Richard  Davidson  urma  să  discute  despre 
lucrul  acesta  în  ziua  următoare. 

Dispoziţiile  emoţionale  şi  declanşatorii  lor 

După  pauză,  Paul  a  continuat:  „Dispoziţiile  nu  sînt  pe  lis- 
tă. Dispoziţiile  sînt  înrudite  cu  emoţiile,  totuşi  sînt  diferite. 
Diferenţa  cea  mai  evidentă  dintre  ele  este  durata.  Emoţiile  vin 
şi  pleacă  în  cîteva  secunde  sau  minute,  dar  o  dispoziţie  poate 
să  dureze  o  zi  întreagă." 

„Cum  defineşti  o  dispoziţie?",  a  întrebat  Dalai  Lama. 
„Este  impactul  rămas  după  o  trăire  emoţională?" 

Paul  a  răspuns:  „întrebarea  aceasta  trimite  la  o  a  doua  di- 
ferenţă dintre  dispoziţii  şi  emoţii.  Atunci  cînd  trăim  o  emoţie, 
putem  spune,  de  regulă,  ce  anume  a  declanşat-o.  Putem  spe- 
cifica evenimentul  care  a  declanşat-o,  care  a  fost  cauza  emo- 
ţiei, în  cazul  unei  dispoziţii,  de  cele  mai  multe  ori  nu  putem 
face  acest  lucru.  Ne  trezim  avînd  o  dispoziţie  foarte  iritabila 
sau  una  pozitivă;  ne  trezim  foarte  temători  sau  trişti,  şi  asta 
fară  nici  un  motiv  cunoscut.  Cred  că  dispoziţiile  acestea  sînt 
rezultatul  unor  schimbări  interne,  care  nu  ţin  de  ceea  ce  ni  se 
întîmplă  în  exterior. 

Acesta  este  unul  dintre  modurile  în  care  apare  o  dispozi- 
ţie, dar  mai  există  şi  un  altul:  atunci  cînd  avem  o  experienţă 
emoţională  foarte  intensă.  Dacă  ne  amuzăm  în  mod  repetat 
într-o  scurtă  perioadă  de  timp,  consecinţa  va  fi  o  dispoziţie 
euforică.  Dacă  ne  înfuriem  de  mai  multe  ori  la  rînd,  vom  fi 
iritabili  pentru  o  bună  bucată  de  vreme.  Aşadar,  acestea  sînt 
două  căi  diferite  de  creare  a  unei  dispoziţii." 

Am  întrebat:  „Nu  e  posibil  ca  anumite  gînduri  latente,  de 
care  nu  sîntem  conştienţi,  să  declanşeze  o  anumită  dispozi- 
ţie?" Mă  gîndeam  la  terapia  cognitivă,  care  susţine  că  emoţi- 
ile supărătoare  sînt  declanşate  de  gînduri  subtile  din  adîncul 
minţii  —  iar  conştientizarea  acestor  gînduri  ne  oferă  posibili- 
tatea de  a  ne  elibera  de  sub  controlul  lor. 

„Cu  siguranţă  că  ar  putea  fi",  a  fost  de  acord  Paul.  „Despre 
cauzele  dispoziţiilor  nu  ştim  la  fel  de  multe  ca  despre  cauze- 
le emoţiilor  " 

Dalai  Lama  a  întrebat  dacă  condiţiile  medicale  sau  de  me- 
diu în  care  trăieşte  cineva  —  să  spunem,  o  climă  mohorîtă  — 
pot  influenţa  şi  ele  dispoziţiile,  iar  Paul  a  recunoscut  că  este 
posibil.  Alan  a  mai  întrebat:  „Dar  menţinerea  vreme  îndelun- 
gată a  unei  relaţii  chinuitoare  nu  influenţează  şi  ea  dispoziţia?'' 

„Aici  e  vorba  despre  dispoziţia  produsă  ca  urmare  a  unei 
experienţe  emoţionale  intense",  a  răspuns  Paul 

„însă  acesta  ar  fi  un  declanşator  ce  poate  fi  identificat",  a 
observat  Dalai  Lama. 

„Da",  a  spus  Paul.  „Atunci  cînd  o  dispoziţie  se  naşte  pe 
cea  de-a  doua  cale,  a  experienţei  emoţionale  intense,  ştii  de  ce 
te  afli  în  dispoziţia  respectivă." 

Apoi  a  continuat:  „Atunci  cînd  ne  aflăm  într-o  anumită 
dispoziţie,  ea  influenţează  şi  ne  constrînge  să  gîndim  într-un 
anume  fel.  Devenim  vulnerabili  în  puncte  în  care  de  obicei  nu 
sîntem.  Aşadar,  dispoziţiile  negative  ne  creează  o  mulţime  de 
probleme,  deoarece  ne  schimbă  modul  de  a  gîndi.  Dacă  mă 
trezesc  într-o  dispoziţie  iritabilă,  caut  o  ocazie  de  a  ma  înfu- 
ria. Lucruri  care  de  regulă  nu  m-ar  deranja  acum  mă  deran- 
jează. Pericolul  pe  care  îl  prezintă  o  dispoziţie  nu  este  doar 
acela  că  ne  modifică  modul  de  a  gîndi;  de  asemenea,  ea  ac- 
centuează emoţiile.  Atunci  cînd  sînt  într-o  dispoziţie  iritabilă, 
mă  înfurii  mai  tare  şi  mai  repede,  furia  durează  mai  mult  şi 
este  mai  greu  de  controlat  decît  de  obicei.  E  o  stare  îngrozi- 
toare. . .  în  care  n-aş  vrea  să  fiu  niciodată." 

Această  ultimă  digresiune  urma  să  se  dovedească  profeti- 
că pentru  Paul  pînă  la  sfîrşitul  întrunirii. 

Apoi  a  început  o  discuţie  colaterală  în  tibetană,  între  Da- 
lai Lama,  călugării  lamaişti  care  erau  de  faţă  şi  traducători, 
moment  în  care  Alan  ne-a  spus  nouă,  celorlalţi:  „Caută  echi- 
valentul tibetan  pentru  «dispoziţie».  Nu  este  aşa  uşor"  —  ca 
.şi  în  cazul  cuvîntului  „emoţie",  în  tibetană  nu  există  un  ter- 
men pentru  „dispoziţie". 

„Aş  dori  să-i  reamintesc  încă  o  dată  Sfinţiei  Voastre  ceea 
ce  aţi  spus  în  cărţi",  a  spus  Paul.  „Dacă  nu  ai  un  nume  pentru 
ceva,  aceasta  nu  înseamnă  că  acel  lucru  nu  există." 

„Ne  străduim  să  explicăm  faptul  ca  dispoziţiile  apar  în 
mod  spontan,  inexplicabil",  a  explicat  Jinpa. 

în  legătură  cu  acest  subiect,  Dalai  Lama  a  spus:  „Trebuie 
să  existe  anumite  condiţii,  chiar  dacă  acestea  pot  să  nu  fie  evi- 
dente pentru  noi." 

Paul  a  răspuns:  „Există  cu  siguranţă  anumite  condiţii  care 
creează  dispoziţiile.  Ele  ne  sînt,  de  regulă,  inaccesibile  —  sînt 
în  afara  conştiinţei  noastre  şi  de  aceea  nu  ştim  de  ce  simţim 
ceea  ce  simţim.  De  regulă,  spunem:  «Nu  ştiu  de  ce  sînt  aşa  de 
nervos.»  Dar  aceasta  nu  înseamnă  că  nu  există  un  motiv;  ci 
doar  că  noi  nu-1  cunoaştem." 

„Psihologia  budistă",  a  continuat  Dalai  Lama  ideea,  „are 
anumite  concepte  pentru  cauza  şi  mecanismul  de  producere  a 
mniiei.  Termenul  folosit  pentru  ceea  ce  dă  naştere  mîniei  se 
traduce  literal  prin  «nefericire  mintală»,  dar  nu  este  vorba 
chiar  despre  asta.  Este  un  sentiment  constant  de  insatisfacţie. 
Cînd  ai  această  insatisfacţie,  poţi  deveni  cu  uşurinţă  iritabil. 
Eşti  imediat  gata  să  te  înfurii.  Mă  întreb  cît  de  aproape  este 
aceasta  de  conceptul  de  care  vorbiţi." 

„îmi  sună  foarte  apropiat",  a  fost  de  acord  Paul.  „Foarte 
apropiat." 

Psihologia  budistă  explică  apariţia  în  minte  a  unei  anumi- 
te stări,  cum  ar  fi  mînia,  atît  prin  cauze  imediate,  cît  şi  prin 
cauze  mai  îndepărtate.  Acestea  pot  cuprinde  stimuli  externi 
din  mediu,  starea  fiziologică  a  persoanei,  gîndurile  sale  şi  alte 
influenţe  ascunse  (inclusiv  ceea  ce  budiştii  consideră  expe- 
rienţe din  vieţi  trecute,  care  au  fost  stocate  în  minte  sub  for- 
ma unor  înclinaţii). 

însă  diferenţa  fundamentală  este  aceea  că  budiştii  încear- 
că să  se  elibereze  complet  de  mînie,  în  vreme  ce  majoritatea 
occidentalilor  consideră  mînia,  în  proporţia  şi  situaţia  adecva- 
tă, ca  fiind  potrivită  —  şi  puţini  îşi  pun  întrebarea  dacă  ea  ar 
putea  să  fie  eradicată  defînitv. 

Paul  a  trecut  apoi  la  examinarea  familiei  mîniei,  începînd 
cu  rudele  emoţionale  ale  acesteia,  ura  şi  resentimentul.  „Eu 
nu  folosesc  aceşti  termeni  în  acelaşi  fel  în  care  sînt  folosiţi  de 
regulă  în  Occident,  sau  aşa  cum  sînt  folosiţi  în  scrierile  Sfin- 
ţiei Sale",  a  început  Paul.  „Termenii  precişi  nu  contează  prea 
mult.  Ceea  ce  contează  este  să  vedem  dacă  acestea  sînt  stări 
dinstincte,  importante. 

Resentimentul  este  sentimentul  durabil  în  timp  că  eşti  tra- 
tat incorect  şi  nedept.  Resentimentul  nu-1  simţim  tot  timpul 
dar  atunci  cînd  se  produce  un  eveniment  care  ni-1  readuce  în 
atenţie,  el  reapare.  Resentimentul  se  poate  inflama  ca  un  fu- 
runcul şi  poate  să  ne  acapareze  în  întregime  mintea,  dar  nu  se 
întîmplă  întotdeauna  aşa.  El  poate  să  dispară  complet  din 
minte  şi  să  apară  doar  atunci  cînd  aflăm  anumite  veşti." 

„Cînd  acest  resentiment  nu  se  manifestă,  cînd  el  nu  se  in- 
flamează, ar  fi  oare  potrivit  să  spunem  că  face  parte  din  ace^ 
categorie  cuprinzătoare  care  apare  atît  de  des  în  psihologia 
occidentală,  subconştientul?"  a  întrebat  Dalai  Lama. 

„Nu  putem  spune  unde  anume  rezidă",  a  spus  Paul.  „Este 
în  afara  conştiinţei,  gata  de  a  se  trezi  din  nou." 

„în  psihologia  budistă",  a  spus  Dalai  Lama,  „există  con- 
cepţia potrivit  căreia  multe  dintre  aceste  emoţii  nu  trebuie  ne- 
apărat să  se  manifeste.  De  fapt,  emoţiile  însele  pot  sa  fie  sim- 
ţite sau  experimentate,  dar  ele  sînt  prezente  şi  sub  forma 
înclinaţiilor  care  rămîn  inconştiente,  sau  adormite,  pînă  cînd 
sînt  catalizate." 

Aici  am  intervenit:  „Termenul  pali  pentru  acestea  este 
anusayas,  «tendinţe  latente»."  Potrivit  acestui  concept  din 
psihologia  budistă,  mintea  are  înclinaţii  pentru  diferite  stări 
emoţionale,  inclusiv  distructive,  din  cauza  unor  experienţe 
trecute,  care  s-au  transformat  în  obiceiuri  mintale7.  Aceste  în- 
clinaţii latente  sînt  considerate  motivul  pentru  care,  dacă  o 
mînie  puternică  se  declanşează  la  un  moment  dat,  aceasta 
poate  apărea  şi  mai  tîrziu,  cu  o  altă  ocazie,  mai  puternică  sau 
mai  puţin  reţinută  —  chiar  dacă  între  timp  ea  dispare  cu  de- 
săvîrşire  şi  este  înlocuită  de  compasiunea  iubitoare  sau  de  ier- 

tare.  în  condiţiile  declanşatoare  potrivite,  mînia  latentă  va  re- 
veni cu  întreaga  ei  forţă.  Din  perspectiva  idealului  budist  de 
eradicare  a  emoţiilor  distructive,  chiar  şi  aceste  tendinţe  la- 
tente trebuie  sa  fie  înlăturate. 

Paul  a  conchis:  „Resentimentul  poate  reapărea  cu  uşurin- 
ţă, însă  elementul-cheie  este  sentimentul  de  incorectitudine  şi 
nedreptate.  Ura,  ca  şi  resentimentul,  durează  mai  mult.  Ea  im- 
plica cel  puţin  trei  emoţii:  dezgustul,  mînia  şi  dispreţul." 

„Nu  aţi  distinge",  a  întrebat  Dalai  Lama,  „resentimentul 
care  se  bazează  pe  realitate  de  resentimentul  care  este  deter- 
minat doar  de  gînduri  care  nu  au  vreo  legătură  cu  realitatea? 
Le-aţi  pune  în  aceeaşi  categorie?" 

„Ei  bine,  există  tipuri  diferite  de  resentiment",  a  răspuns 
Paul.  „Ura,  ca  şi  resentimentul,  durează  mai  mult.  Ca  şi  re- 
sentimentul, poate  fi  inconştientă.  Ca  şi  resentimentul,  se 
poate  inflama,  pînă  cînd  ajunge  să-ţi  ocupe  tot  timpul  gîndu- 
rile.  Dar  diferă  de  resentiment  într-o  privinţă  importantă:  deşi 
este  concentrată  asupra  unei  persoane,  ea  nu  se  concentrează 
asupra  unei  nedreptăţi  sau  incorectitudini  precise.  Sper  ca  în 
această  după-amiază  să  putem  discuta  dacă  ura  este  în  mod 
necesar  distructivă.  Depinde  de  tipul  de  ură,  aş  susţine  eu." 

Paul  a  dat  un  exemplu:  „Ura  mea  pentru  Hitler  mă  poate 
motiva  să  îmi  dedic  întreaga  viaţă  luptei  împotriva  bigotismu- 
lui şi  violenţei.  în  opinia  mea,  ura  nu  trebuie  să  ducă  neapă- 
rat la  un  comportament  autodistructiv,  şi  nici  la  un  comporta- 
ment menit  să  distrugă  o  altă  persoană." 

Subtilităţile  iubirii  şi  compasiunii 

Avînd  încă  expusă  lista  cu  familiile  principale  de  emoţii, 
Paul  a  trecut  la  una  dintre  cele  aproximativ  15  elemente  înru- 
dite din  familia  bucuriei,  iubirea.  Fireşte  că  iubirea  include 
bucuria,  dar  o  şi  depăşeşte.  în  vreme  ce  impulsurile  momen- 
tane de  iubire  pot  să  ofere  bucurie,  iubirea  se  referă  la  un  an- 
gajament pe  termen  lung  —  un  ataşament  complex  — ,  nu 
doar  la  o  emoţie  trecătoare. 

„încerc  să  deosebesc  trei  tipuri  de  iubire,  şi  aş  dori  să 
avem  cîte  un  cuvînt  pentru  fiecare  în  engleză.  Există  iubirea 
părintească.  Există  prietenia  iubitoare.  Şi  există  iubirea  ro- 
mantică —  adesea,  cea  mai  scurtă  dintre  cele  trei",  a  adăugat 
Paul,  rîzînd. 

„Iubirea  romantică  nu  este  doar  o  subdiviziune  a  prieteniei 
iubitoare?",  a  întrebat  Dalai  Lama. 

„Nu  cred  că  iubirea  romantică  supravieţuieşte  fără  să  se 
dezvolte  prietenia  iubitoare  —  aceasta  oferă  structura",  a  răs- 
puns Paul  „Prietenia  iubitoare  nu  se  dezvoltă  întotdeauna  şi 
atunci  iubirea  romantică  nu  supravieţuieşte.  Iubirea  romanti- 
că are  două  ingrediente  suplimentare.  Unul  este  intimitatea 
sexuală,  care  nu  există  în  prietenia  iubitoare,  iar  celălalt,  de 
ordin  normativ,  este  naşterea  şi  creşterea  copiilor  într-o  rela- 
ţie pe  termen  lung. 

Aceste  tipuri  de  iubire  sînt  contexte  în  care  apar  multe  alte 
emoţii.  îmi  iubesc  fiica  (care  este  acolo),  dar  aceasta  nu  în- 
seamnă că  nu  mă  înfurii  uneori  pe  ea  sau  nu-mi  fac  o  mulţi- 
me de  griji.  Rareori  simt  dezgust  faţă  de  ceea  ce  face  ea,  dar 
mă  simt  adesea  surprins  sau  mîndru.  Am  o  mulţime  de  emo- 
ţii faţă  de  ea,  dar  cheia  nu  sînt  emoţiile.  Cheia  este  un  anga- 
jament de  durată,  necondiţionat. 

Unde  intră  compasiunea?  Aici  înaintez  pe  nisipuri  mişcă- 
toare. Este  o  trăsătură  emoţională?  Sau  este  o  atitudine,  şi  nu 
o  trăsătură?  Compasiunea  pare  cu  siguranţă  o  stare  în  care  re- 
acţionezi la  emoţiile  altora.  Eşti  în  stare  să  apreciezi  şi  să 
simţi  ceea  ce  simt  aceştia,  dar  este  mai  mult  decît  empatie.  De 
ce  nu  se  poate  deprinde  uşor?  Cum  poate  cineva  să  înveţe 
compasiunea?  Există  oameni  care  deprind  mai  uşor  compa- 
siunea decît  alţii  —  şi  dacă  da,  care  este  explicaţia?" 

Dalai  Lama  manifesta  un  interes  special  pentru  ceea  ce 
spunea  Paul,  dînd  din  cap  în  semn  de  aprobare  în  timp  ce 
acesta  vorbea. 

„Cel  mai  apropiat  model  de  compasiune  la  care  mă  pot 
gîndi",  a  observa  Paul,  „este  preocuparea  şi  grija  necondiţio- 

nată  pe  care  o  are  o  mamă  pentru  copilul  său.  Este  o  stare  atît 
de  puternică,  încît  nu  găsesc  cuvintele  potrivite  pentru  a  o  de- 
scrie, împiedică  apariţia  multor  acţiuni  negative.  Aceasta  nu 
înseamnă  că  o  mamă  nu  se  înfurie  uneori  pe  copilul  ei,  însă, 
la  modul  ideal,  ea  nu-i  face  niciodată  rău  copilului.  Ştiu  că  în 
Occident  oamenii  m-ar  întreba  de  ce  nu  spun  «doică»  şi  co- 
pil, dar  nu  sînt  sigur  că  acesta  ar  fi  un  model  la  fel  de  bun,  din 
punct  de  vedere  biologic,  ca  acela  al  mamei  şi  copilului.  Este 
totuşi  posibil.  Dar  cercetările  au  început  să  ne  spună  cîte  ceva 
despre  unii  dintre  hormonii  care  mediază,  la  nivel  biologic, 
relaţia  dintre  mamă  şi  copil.  Am  să-i  las  însă  acest  subiect 
prietenului  meu,  Richie"  —  Richard  Davidson,  care  urma  să 
vorbească  a  doua  zi  despre  biologia  emoţiilor. 

„Paul,  chiar  şi  în  scrierile  budiste,  tot  acesta  este  modelul 
care  se  foloseşte  — ■  mama  şi  copilul",  a  spus  Dalai  Lama.  Aşa 
cum  va  explica  Alan  mai  tîrziu:  „Intr-o  meditaţie  tibetană 
obişnuită  asupra  compasiunii,  vezi  toate  fiinţele  vii  ca  şi  cum 
ar  fi  mama  ta,  ţinînd  cont  că  undeva,  într-o  viaţă  trecută,  ele 
trebuie  să-ţi  fi  fost,  de  fapt,  mame.  Acest  procedeu  urmăreşte 
să  trezească  un  sentiment  de  afecţiune  şi  gratitudine  prin  con- 
centrarea asupra  persoanei  care  ţi-a  arătat  cea  mai  mare  iubi- 
re şi  compasiune."8 

„Definiţia  tehnică  a  compasiunii",  a  clarificat  Matthieu, 
din  perspectivă  budistă,  „este  dorinţa  ca  ceilalţi  sa  poată  fi  li- 
beri de  suferinţă  şi  de  cauzele  suferinţei,  în  vreme  ce  iubirea 
este  definită  drept  dorinţa  ca  ceilalţi  să  fie  fericiţi  şi  să  desco- 
pere cauzele  fericirii." 

„Nu  există  nici  o  îndoială  că  părinţii  şi-ar  sacrifica  viaţa 
pentru  copiii  lor  fară  să  se  gîndească,  datorită  naturii  acestei 
implicări",  a  continuat.  Paul.  „înainte  de  a  vă  citi  cărţile,  cre- 
deam că  acesta  este  un  sentiment  unic,  că  nu  simţi  aşa  ceva 
decît  pentru  copilul  tău.  Aţi  ridicat  întrebarea  dacă  cineva 
poate  simţi  aşa  ceva  pentru  un  grup  mai  mare  de  persoane. 
Sper  să  putem  reveni  la  această  chestiune,  pentru  că  tot  ce  pot 
spune  este  că  şi  eu  mă  întreb  acelaşi  lucru." 

„Mă  întreb  dacă  faceţi  o  distincţie  între  compasiunea  per- 
turbatoare şi  neperturbatoare",  a  comentat  Dalai  Lama.  „Un 
exemplu  de  compasiune  perturbatoare  este  un  caz  în  care 
obiectul  compasiunii  unui  individ  este  în  acelaşi  timp  obiect 
al  ataşamentului  său.  Omul  vede  obiectul  respectiv  ca  dezira- 
bil.  îţi  vezi  copilul  ca  fiind  atît  de  dulce  şi  de  adorabil,  încît 
dacă  îi  stă  în  cale  vreun  pericol,  vei  simţi  atît  ataşament,  cît  şi 
compasiune.  Pe  cîtă  vreme,  în  alte  cazuri,  obiectul  compasiu- 
nii unui  individ  nu  este  deloc  şi  obiect  al  ataşamentului  —  ar 
putea  fi  chiar  un  inamic.  Aceasta  ar  fi  o  compasiune  nepertur- 
batoare." 

„Aceasta  este  o  distincţie  foarte  problematică",  a  răspuns 
Paul.  „Cred  că  posesivitatea  este  un  aspect  al  primului  tip  de 
compasiune.  Ca  părinte,  eu  simt  că  lucrul  cel  mai  greu  pe  care 
trebuie  să-1  învăţ  este  să-i  acord  autonomie  copilului  meu. 
Exact  în  momentul  în  care  copiii  au  crescut  suficient  ca  să-şi 
poată  face  singuri  rău,  eu  nu  îi  mai  pot  controla.  Trebuie  fă  le 
acord  propria  lor  libertate,  şi  acest  lucru  este  foarte  dificil 
pentru  un  părinte,  pentru  că  nu  vrei  să  li  se  întîmple  nimic 
rău.  Dar  dacă  nu  le  acorzi  libertatea  de  a-şi  conduce  singuri 
viaţa,  este  ceva  rău.  A  fi  părinte  înseamnă  a  fi  condamnat  la 
griji." 

„Eşti  un  tată  foarte  bun!",  a  spus  Dalai  Lama,  la  început 
rîzînd,  apoi  dînd  din  cap  cu  o  expresie  serioasă  care  sublinia 
sinceritatea  remarcei  sale,  în  vreme  ce  rîsul  din  sala  se  risi- 
pea. Sfinţia  Sa  mi-a  spus  mai  tîrziu  că  a  găsit  că  remarcele  lui 
Paul  erau  convingătoare  şi  înduioşătoare.  Iar  Paul  avea  să-şi 
aminteasă  acest  moment  ca  pe  unul  dintre  vîrfurile  emoţiona- 
le ale  săptămînii. 

între  impuls  şi  acţiune: 
punctele  de  influenţă  din  minte 

Paul  a  revenit  apoi  la  un  aspect  important:  cum  am  putea 
să  ne  controlăm  mai  bine  emoţiile  distructive.  El  a  recunos- 

cut  încă  de  la  început  ca  ştiinţa  ştie  puţine  lucruri  despre  fe- 
lul în  care  sînt  declanşate  emoţiile,  cu  excepţia  faptului  că  par 
să  se  declanşeze  în  mod  automat,  momentul  iniţierii  situîn- 
du-se  în  afara  conştiinţei  noastre.  De  aceea  emoţiile  ne  pot  lua 
prin  surprindere,  invadîndu-ne  atenţia  conştientă.  întrebarea 
este  dacă  putem  face  ceva  pentru  a  modifica  acele  evaluări 
iniţiale  care  le  declanşează,  în  aşa  fel  încît  ele  să  devină  mai 
puţin  necontrolate.  în  acest  fel,  am  putea  cîştiga  ceva  mai 
mult  timp  între  impulsul  de  a  acţiona  în  funcţie  de  ele  şi  reac- 
ţia noastră  efectivă  —  şi  astfel  am  avea  o  şansă  mai  mare  de 
a  reacţiona  mai  echilibrat. 

„Cu  mai  bine  de  40  de  ani  în  urmă,  cînd  eram  psihotera- 
peut",  a  spus  Paul,  „profesorul  meu  mi-a  spus:  «Obiectivul  pe 
care  trebuie  să-1  urmăreşti  pentru  pacienţii  tăi  este  să  măreşti 
intervalul  dintre  impuls  şi  acţiune.  Dacă  ei  vor  lărgi  acest  ;n- 
terval,  atunci  au  cîştigat  ceva.»  Sfinţia  Voastră  v-aţi  referit  la 
mărirea  timpului  de  estimare  de  dinaintea  impulsului.  Nu 
este  intervalul  dintre  impuls  şi  acţiune,  ci  dintre  estimare  şi 
impuls.  Este  o  diferenţă  extraordinară  şi  foarte  importantă." 

Pe  scurt,  există  două  puncte  în  care  conştiinţa,  înţelegerea 
a  ceea  ce  se  petrece,  poate  determina  o  schimbare  în  abilita- 
tea noastră  de  a  controla  emoţiile  distructive.  Să  spunem,  de 
exemplu,  că  cineva  se  aşază  nepoliticos  în  faţa  noastră  la  o 
coadă.  Cînd  se  întîmplă  acest  lucru,  are  loc  o  estimare  —  se 
evaluează  acţiunile  acelei  persoane:  este  nepoliticos.  Dacă 
am  fi  conştienţi  de  această  estimare,  dacă  am  monitoriza-o, 
am  putea  s-o  influenţăm,  intrînd  într-un  fel  de  dialog  cu  noi 
înşine,  chestionînd  premisa  pe  care  se  bazează,  observînd 
poate  că  persoana  respectivă  nu  ne-a  văzut  sau  că  acesta  nu 
este  un  motiv  suficient  pentru  a  ne  înfuria.  Să  numim  aceasta 
„conştientizarea  estimării".  însă  Paul  avea  puţine  speranţe  că 
acest  lucru  se  poate  obţine,  pentru  că  estimările  se  petrec  de 
regulă  prea  repede  şi  în  zone  ale  creierului  aflate  în  afara  con- 
trolului nostru  conştient. 

Dacă  înaintăm  puţin  în  timp,  a  continuat  Paul,  ajungem  în 
momentul  în  care  estimarea  s-a  produs  deja  (persoana  respec- 
tivă a  acţionat  nepoliticos  şi  incorect)  şi  imediat  apare  im- 
pulsul de  a  acţiona  —  să  zicem,  de  a  riposta  violent  la  gestul 
persoanei  în  cauză.  Aici,  a  observat  Paul,  conştiinţa  are  o  a 
doua  şansă  de  a  ne  permite  să  facem  o  alegere.  Am  putea  în- 
văţa să  devenim  conştienţi  de  astfel  de  impulsuri  şi  să  fim  ca- 
pabili să  le  evaluăm  în  mod  deliberat  în  acest  moment,  iar 
apoi  să  alegem  dacă  vrem  să  continuăm  şi  să  acţionăm  sub 
acel  impuls.  Această  „conştientizare  a  impulsului",  credea 
Paul,  ne  este  accesibilă  în  anumite  momente  —  dar  nu  este 
uşor  de  atins  şi  va  fi  nevoie  de  exerciţiu. 

Acum,  înaintînd  iarăşi  în  timp  cu  un  moment  sau  două, 
pînă  în  clipa  în  care  am  început  să  vorbim,  ne  auzim  vocea, 
simţim  tensiunea  din  corp  şi,  înainte  de  a  rosti  mai  mult  de  un 
cuvînt  sau  două,  conştientizăm  oarecum  ceea  ce  se  petrece.  în 
această  clipă,  capacitatea  de  a  ne  observa  pe  noi  înşine  în 
timp  ce  acţionăm  ne  oferă  un  al  treilea  moment  de  alegere. 
Paul  1-a  numit  „conştientizarea  acţiunii",  abilitatea  de  a  ne 
monitoriza  propriile  acţiuni  şi  de  a  întrerupe  sau  modifica 
tendinţele  —  obiceiurile  emoţionale  —  pe  măsură  ce  apar. 

întrebarea  este  cum  să  ne  educăm  atenţia  conştientă,  astfel 
încît  să  putem  mări  abilitatea  de  a  ne  monitoriza  propriile  es- 
timări şi  să  putem  lărgi  intervalul  de  timp  dintre  impuls  şi  ac- 
ţiune. Aici  Paul  s-a  referit  la  ceea  ce  aflase  despre  meditaţia 
contemplativă,  o  practică  budistă  care  exersează  abilitatea  de 
a  monitoriza  ceea  ce  se  petrece  în  propria  minte.  Aşa  cum  a 
înţeles  Paul  meditaţia  contemplativă,  aceasta  oferă  un  mijloc 
de  a  obţine  o  conştientizare  a  acţiunii  şi  o  conştientizare  a  im- 
pulsului (deşi  el  se  întreba  dacă  poate  oferi  şi  o  conştientiza- 
re a  estimării).  Alte  tehnici  pe  care  le  considera  de  folos  pen- 
tru conştientizarea  acţiunii  includ  deprinderea  de  a  fi  mai 
atent  la  feedback-ul  propriului  corp.  însă  el  credea  că  aceste 
tehnici  nu  ar  fi  de  ajutor  în  ce  priveşte  conştientizarea  impul- 
sului şi  cu  atît  mai  puţin  în  cazul  conştientizării  estimării. 

Problema  centrală  este  alegerea.  El  a  argumentat  că  emo- 
ţiile nu  au  fost  menite  şi  nu  au  evoluat  astfel  încît  noi  să  pu- 
tem alege  cum  evaluăm  şi  ce  facem.  Deşi  emoţiile  ne  sînt 
adeseori  de  folos,  ne-ar  fi  mult  mai  bine  dacă  am  putea  să  ne 
exercităm  dreptul  de  alegere  atunci  cînd  emoţiile  ne  duc  la 
acte  care  sînt  distructive  pentru  alţii  sau  pentru  noi  înşine, 
atunci  cînd  nu  percepem  corect  ceea  ce  se  întîmplă.  Pe  scurt, 
Paul  a  scos  în  evidenţă  trei  momente  de  alegere  diferite:  în 
timpul  estimării,  în  timpul  impulsului  şi  în  timpul  acţiunilor 
desfăşurate. 

„Permiteţi-mi  să  revin  acum  la  subiectul  mai  general  al  fe- 
lului în  care  funcţionează  estimarea  automată.  Nu  este  ca  şi 
cum  am  reacţiona  la  ceva  anume:  faţă  de  anumite  lucruri  ne 
manifestăm  emoţional,  iar  faţă  de  altele  nu.  Mai  mult,  ne  ma- 
nifestam emoţional  în  raport  cu  lucruri  faţă  de  care  şi  alţi  oa- 
meni se  manifestă  la  fel,  iar  alteori  ne  manifestăm  emoţional 
în  raport  cu  lucruri  care  altora  nu  le  trezesc  nici  o  emoţie." 

„Am  dreptate  dacă  spun",  a  întrebat  Dalai  Lama,  „că  teza 
generală  susţinută  de  psihanaliza  şi  psihologia  occidentală 
este  aceea  că  manifestările  fizice  şi  verbale  ale  emoţiilor  ne- 
gative sînt,  de  fapt.  indezirabile  şi  că,  prin  urmare,  omul  tre- 
buie să  încerce  să  prevină  apariţia  lor?  Dar,  în  ce  priveşte 
emoţiile  ca  atare,  există  concepţia  potrivit  căreia  ele  sînt  ele- 
mente naturale  ale  psihicului  uman  şi  nu  este  nimic  în  nere- 
gulă cu  ele.  Ele  constituie  ceva  care  nu  poate  fi  schimbat  sau 
îmbunătăţit."  Aici,  Dalai  Lama  punea  în  contrast  ţelul  budist 
de  eliminare  a  emoţiilor  distructive  cu  obiectivul  psihoterape- 
utic  de  a  schimba  nu  emoţiile  însele,  ci  felul  în  care  oamenii 
reacţionează  la  acestea. 

Răspunsul  lui  Paul  a  sărit  peste  acest  subiect  şi  a  trecut  la 
întrebarea  dacă  există  reacţii  emoţionale  fundamentale,  struc- 
turale, care  nu  pot  fi  eliminate.  „Este  improbabil  ca  oamenii 
să  poată  învăţa  să  nu  se  manifeste  emoţional  faţă  de  anumite 
evenimente.  Daca  ai  dintr-odată  o  senzaţie  de  cădere  liberă, 
aşa  cum  se  întîmplă  atunci  cînd  zbori  cu  avionul  şi  intri  brusc 

într-un  gol  de  aer,  apare  o  senzaţie  de  frică.  Am  vorbit  cu  pi- 
loţi de  avioane  şi  pînă  şi  ei  au  această  reacţie  de  frică,  chiar 
dacă  este  o  situaţie  prin  care  trec  în  fiecare  zi.  Aceasta  este, 
cel  puţin  după  părerea  mea,  o  reacţie  emoţională  înnăscută; 
nu  vom  putea  scăpa  de  ea." 

Dalai  Lama  a  întrebat:  „Este  adevărat  că  piloţii,  indiferent 
de  faptul  că  trec  prin  asta  în  mod  repetat,  continuă  să  aibă 
aceeaşi  emoţie?  Eu  am  descoperit  că  pe  măsură  ce  m-am 
obişnuit  tot  mai  mult  cu  zborul,  reacţia  mea  de  frică  s-a  dimi- 
nuat —  cu  cît  zbor  mai  mult,  cu  atît  transpir  mai  puţin." 

„Sînt  două  chestiuni  diferite",  a  explicat  Paul.  „Prima  este 
aceea  dacă  reacţia  de  frică  se  diminuează.  în  al  doilea  rînd,  ei 
n-ar  fi  devenit  piloţi  de  avion  dacă  lucrul  acesta  i-ar  fi  speriat 
prea  tare.  Iar  piloţii  de  avion  nu  au  trecut,  bineînţeles,  prin  ex- 
perienţele prin  care  aţi  trecut  dumneavoastră,  aşa  că  nu  putem 
face  o  generalizare  pornind  de  la  experienţa  pe  care  aţi 
avut-o." 

„Daca  vrei  să  ţii  cont  de  experienţa  mea",  a  spus  Dalai 
Lama,  „ar  trebui  sa  ţii  seama  de  faptul  că  atunci  cînd  am  în- 
ceput să  zbor  eram  realmente  îngrozit!"  —  o  mărturisire  care 
a  stîrnit  rîsul.  „Ideea  este  că  ar  trebui  sa  ţinem  cont  de  expe- 
rienţa piloţilor  —  şi  că  frica  nu  trebuie  să  existe  de  la  bun  în- 
ceput." 

Eliberarea  de  frică 

Paul  a  continuat:  „Problema  pe  care  o  discutăm  acum  este 
foarte  importantă.  Le  putem  cere  oamenilor  să  înveţe  să  nu  se 
mai  teamă  de  lucrurile  de  care  se  tem?  Eu  aş  spune  că  pentru 
cei  mai  mulţi  oameni  este  peste  puterile  lor  să  se  dezveţe  de 
lucrurile  care  sînt  produsul  evoluţiei  noastre.  Dar  acelea  sînt 
puţine.  Cele  mai  multe  lucruri  care  ne  sperie  sau  ne  înfurie 
sînt  unele  pe  care  le-am  învăţat  şi,  deci,  ar  trebui  sa  fie  posi- 
bil să  ne  dezvaţam  de  ele." 

„Există  un  corolar  în  budism",  a  remarcat  Dalai  Lama, 
„anume  că  perturbările  mintale  apar  pe  două  căi.  Fie  în  urma 
unui  eveniment  spontan,  de  scurtă  durată  —  se  produce  un 
eveniment  şi  apare  o  perturbare  mintală.  Alte  perturbări  min- 
tale au  o  cauză  mai  profundă  decît  simplele  circumstanţe  ac- 
cidentale. Ele  se  nasc  datorită  predilecţiilor  şi  înclinaţiilor 
uzuale.  Acestea  din  urmă  sînt  mai  greu  de  remediat." 

Subiectul  acesta  mi-a  amintit  de  o  chestiune  pe  care  dori- 
sem sa  o  subliniez  mai  devreme,  şi  anume  ce  se  schimbă  — 
şi  ce  nu  se  schimbă  —  prin  psihoterapie.  „Sfinţia  Voastră", 
am  spus,  „aş  vrea  să  menţionez  un  studiu  realizat  de  Lester 
Luborsky  de  la  Universitatea  din  Pennsylvania.  El  a  descope- 
rit că,  în  urma  psihoterapiilor  reuşite,  ceea  ce  se  schimba  erau 
acţiunile  oamenilor,  şi  nu  sentimentele  lor  —  aceeaşi  teamă 
sau  aceeaşi  mînie  persistau  şi  după  psihoterapie,  deşi  erau 
mai  slabe.  însă  oamenii  respectivi  erau  capabili  să-şi  schim- 
be modul  de  a  reacţiona,  chiar  dacă  aveau  acelaşi  impuls 
emoţional." 

„Aceasta  ar  putea  să  fie  o  limită  a  acelei  abordări  terapeu- 
tice —  ar  trebui  să  existe  şi  abordări  mai  bune",  a  comentat 
Paul.  „Dacă  îmi  permiteţi  să  folosesc  o  metaforă  din  dome- 
niul calculatoarelor,  putem  spune  că  avem  un  sistem  de  sto- 
care, în  care  sînt  înmagazinate  evenimentele  de  care  am  învă- 
ţat să  ne  temem,  am  învăţat  că  ne  înfurie  sau  ne  întristează.  Pe 
toată  durata  vieţii  noastre,  în  sistemul  de  stocare  intră  tot  fe- 
lul de  lucruri.  Uneori,  pot  exista  perioade  critice  în  care  să  ne 
fie  mai  greu  să  eliminăm  lucrurile  care  au  intrat.  Forţa  pe  care 
a  avut-o  evenimentul  emoţional  atunci  cînd  am  deprins 
reacţia  asociată  poate  şi  ea  să  contribuie  la  dificultatea  de  a  o 
elimina. 

Aş  vrea  să  revin  la  o  chestiune  pe  care  a  discutat-o  Sfinţia 
Sa:  aceea  că  există  o  diferenţă  importantă  între  controlul  re- 
acţiei noastre  înainte  şi  pe  durata  unei  emoţii.  Există  trei  pro- 
cese mintale  diferite  —  sau,  dacă  vreţi,  trei  oportunităţi  dife- 
rite. Obiectivul,  cred  eu,  este  să  ne  descurcăm  mai  bine  decît 

pacienţii  menţionaţi  de  Dan.  Obiectivul  este  nu  să  avem  reac- 
ţii emoţionale  faţă  de  anumite  lucruri,  iar  apoi  să  ne  spunem: 
«Oare  de  ce  m-am  înfuriat?  Oare  de  ce  lucrul  ăsta  m-a  spe- 
riat?» Obiectivul  este  ca  lucrul  acesta  să  nu  se  mai  întîmple. 

Dar  dacă  nu  poţi  atinge  acest  obiectiv,  atunci  următorul 
obiectiv  este  să  nu  dai  curs  emoţiei  respective,  să  nu  o  laşi 
să-i  afecteze  în  mod  negativ  pe  cei  din  jur.  Iar  dacă  nu  poţi 
atinge  nici  acest  obiectiv,  singurul  lucru  pe  care  îl  poţi  face  este 
să  înveţi  ceva  din  asta,  în  speranţa  că  data  viitoare  te  vei  des- 
curca mai  bine.  Primul  pas  este,  cred  eu,  adevăratul  obiectiv." 

„Aceste  trei  obiective  corespund  celor  trei  etape:  înainte,  în 
timpul  şi  după  apariţia  unei  emoţii?",  a  întrebat  Dalai  Lama. 

„Se  pare  că  da",  a  spus  Paul,  „dar  aş  vrea  să  explorăm  pro- 
blema aceasta  cu  ajutorul  unui  exemplu.  însă  înainte  de  a  da 
exemplul,  vreau  să  mai  precizez  o  chestiune  teoretică:  unul 
dintre  motivele  pentru  care  întîmpinăm  atît  de  multe  dificul- 
tăţi atunci  cînd  avem  reacţii  emoţionale  este  acela  că  emoţia 
însăşi  ne  transformă  în  sclavi.  Apare  ceea  ce  eu  numesc  pe- 
rioada refractară,  în  care  informaţiile  noi  nu  sînt  luate  în  con- 
siderare sau,  dacă  sînt  luate  în  considerare,  interpretarea 
noastră  este  părtinitoare  şi  privim  lumea  numai  din  perspecti- 
va care  presupune  acele  emoţii.  Perioada  refractară  poate 
dura  numai  cîteva  secunde  sau  mult  mai  mult.  Cîtă  vreme 
persistă,  nu  putem  să  ne  eliberăm  de  3ub  încătuşarea  emoţiei. 
Asta  nu  înseamnă  că  trebuie  să-i  dăm  curs,  însă  ea  oricum  ne 
ţine  captivi.  Atunci  cînd  perioada  refractară  ia  sfîrşit,  şi  emo- 
ţiile pot  lua  sfîrşit. 

întrebarea  la  care  eu  nu  am  un  răspuns  este:  care  sînt  prac- 
ticile ce  ne  pot  ajuta  să  scurtăm  această  perioadă  refractară?", 
a  spus  Paul,  observînd  că  există  trei  căi  de  a  interveni:  să  nu 
avem  deloc  reacţii  emoţionale,  sa  scurtăm  perioada  refracta- 
ră sau  sa  ne  controlăm  mai  bine  reacţiile  pe  durata  perioadei 
refractare. 

Cazul  lui  Tim  cel  hărţuit 

Apoi,  Paul  a  revenit  la  exemplul  pe  care  îl  promisese,  pre- 
luat din  paginile  cărţii  pe  care  o  scria,  Gripped  by  Emotion. 

„Să  zicem  că  există  un  băiat  pe  care  îl  cheamă  Tim  şi  care 
în  copilărie  era  hărţuit  de  un  tată  crud;  hărţuielile  se  manifes- 
tau sub  forma  unor  glume,  însă  intenţia  lor  era  crudă,  era 
aceea  de  a  batjocori  şi  de  a  umili.  Dacă  Tim  se  supăra  cînd  ta- 
tăl lui  îl  ironiza,  lucrul  acesta  îi  făcea  plăcere  tatălui,  care,  în 
consecinţă,  îl  hărţuia  şi  mai  mult.  încă  de  timpuriu,  poate  îna- 
inte de  vîrsta  de  5  ani,  posibilitatea  ca  o  persoană  care  deţine 
putere  să-1  umilească  prin  intermediul  unor  ironii  a  fost  înglo- 
bată în  sistemul  emoţional  de  stocare  al  lui  Tim, 

Acum,  după  20  de  ani,  Tim  este  un  bărbat  în  toată  firea. 
Este  pe  picioarele  lui.  Nimeni  nu  încearcă  să-1  umilească,  dar 
dacă  cineva  îl  ironizează,  reacţionează  înfiiriindu-se  imediat. 
Nu  poate  accepta  o  ironie  sau  o  glumă,  chiar  dacă  este  făcută 
cu  intenţii  bune.  Atunci  cum  se  va  descurca  Tim?  Evident,  nu 
vrea  sa  se  înfurie  întotdeauna.  Uneori,  după  ceva  vreme,  se 
gîndeşte:  «N-ar  fi  trebuit  să  fac  asta.  A  fost  o  reacţie  exagera- 
tă. N-au  vrut  să  mă  jignească»,  dar  nu  se  poate  abţine. 

Aşadar,  primul  pas  este  identificarea  evenimentului  de- 
clanşator —  pentru  ca  şinele  său  conştient  să  ştie  că  există  un 
declanşator  foarte  important  şi  să-i  cunoască  originea.  Lucrul 
acesta  nu  e  întotdeauna  uşor.  Poate  că  are  nevoie  de  ajutorul 
afectuos  al  prietenilor,  care  să-1  facă  să  înţeleagă  ce  anume  îi 
stîrneşte  o  mînie  atît  de  puternică.  Odată  ce  dispune  de  aceas- 
tă cunoaştere,  următorul  pas  este  să  analizeze  puţin  lucrurile, 
luînd  în  considerare  faptul  că  glumele  pot  avea  şi  motive  be- 
nigne, nu  doar  negative,  şi  să  facă  exerciţii  mintale  pentru  a-şi 
reevalua  opinia  referitoare  la  ironii. 

Şi  apoi  poate  începe  să  dea  o  nouă  formă  reacţiei  sale. 
Poate  ajunge  chiar  să  simtă  cînd  e  pe  cale  să  apară  o  ironie  şi 
să  se  pregătească  pentru  ea.  Astfel,  treptat,  impactul  ironiilor 
ca  declanşator  al  mîniei  poate  să  se  atenueze. 

Posibilitatea  de  a  anula  această  declanşare  este  influenţa- 
tă, cred  eu,  de  şapte  factori.  Primul  factor  depinde  de  cît  de 
aproape  este  evenimentul  respectiv  de  reflexul  evoluţionist. 
Nimeni  nu  ştie  cu  adevărat  care  este  reflexul  evoluţionist  la 
mînie,  dar  să  presupunem  că  el  constă  în  a  fi  iritat  de  faptul 
ca  cineva  sau  ceva  interferează  cu  ceea  ce  încerci  să  faci. 

Cu  cît  evenimentul  declanşator  este  mai  aproape  de  acest 
reflex,  cu  atît  mai  greu  îi  va  fi  cuiva  să-1  ignore.  Dacă  tatăl  lui 
Tim,  în  loc  să-1  ironizeze,  l-ar  fi  tras  de  mîini  şi  l-ar  fi  ţinut 
aşa  pînă  cînd  ar  fi  început  să  ţipe,  mînia  deprinsă  astfel  ar  fi 
fost  mult  mai  greu  de  eliminat,  pentru  că  declanşatorul  este 
mult  mai  apropiat  de  motivul  iritării.  Ironizarea  este  ceva  mai 
departe.  Putem  învăţa  să  ne  înfuriem  pe  orice,  însă  cu  cît 
această  furie  va  fi  mai  îndepărtată  de  reflexul  apărut  prin  evo- 
luţie, cu  atît  ne  va  fi  mai  uşor  să  ne  dezvăţăm  de  ea. 

Să  dau  un  alt  exemplu.  Atunci  cînd  şeful  departamentului 
meu  a  aflat  despre  ceea  ce  scriam,  mi-a  spus:  «Explică-mi  şi 
mie:  de  ce  mă  înfurii  atunci  cînd  conduc  către  birou  şi  intru 
pe  un  drum  cu  o  singură  bandă,  iar  cineva  încalcă  regula  ne- 
scrisă de  a  a-şi  respecta  locul  în  rînd  şi  maşina  lui  îmi  intră  în 
faţă?  Ce  importanţă  are?  Nu  fac  decît  să  întîrzii  trei  sau  patru 
secunde.  La  birou  nu  mă  înfurii  atunci  cînd  cineva  pune  pie- 
dici unui  plan  pentru  departament,  la  care  am  muncit  luni  de 
zile.  E  un  lucru  de  o  importanţă  covîrşitoare,  dar  nu  mă  înfu- 
rie, pe  cînd  celălalt  da.  De  ce?» 

I-am  spus:  «Cred  că  experienţa  prin  care  treci  atunci  cînd 
o  altă  maşină  îţi  apare  în  faţă  e  foarte  aproape  de  motivul  iri- 
tării şi  se  petrece  la  nivel  fizic.  Aşadar,  deşi  pare  să  nu  aibă 
importanţă,  are  importanţă  prin  prisma  a  ceea  ce  este  depozi- 
tat în  creierul  nostru.  E  mult  mai  greu  să  administrăm  astfel 
de  lucruri.»" 

„Este  un  exemplu  foarte  bun",  a  comentat  Dalai  Lama. 

„Cel  de-al  doilea  factor",  a  continuat  Paul,  „este  momen- 
tul în  care  a  fost  deprins  acel  declanşator.  E  posibil  să  existe 
perioade  critice,  în  care,  dacă  înveţi  ceva,  îţi  va  fi  mult  mai 

greu  să-1  elimini  mai  tîrziu.  Convingerea  generală  în  Occi- 
dent este  că  cu  cît  acest  lucru  se  întîmplă  mai  devreme  în  via- 
ţă, cu  atît  este  mai  greu.  Lui  Tim  îi  va  fi  foarte  greu  să  înde- 
părteze acest  declanşator,  deoarece  el  s-a  format  destul  de 
timpuriu  în  viaţa  sa. 

Cel  de-al  treilea  factor  este  încărcătura  emoţională  pe  care 
a  avut-o  declanşatorul  atunci  cînd  a  fost  deprins.  în  exemplul 
de  faţă,  este  vorba  de  o  emoţie  foarte  puternică.  Tatăl  său  îl 
hărţuia  fără  milă.  E  foarte  greu  să  depăşeşti  acest  lucru.  Re- 
petiţia poate  fi  un  al  patrulea  factor,  care  să  contribuie  şi  el  la 
intensitatea  emoţiei. 

Cel  de-al  cincilea  factor  e  ceva  mai  complex.  Unii  oameni 
vor  avea  dificultăţi  mult  mai  mari  decît  alţii.  Dacă  Tim  este 
genul  de  persoană  ale  cărui  emoţii  se  declanşează  de  obicei 
rapid  şi  sînt  puternice,  atunci  el  va  avea  mai  multe  probleme 
decît  alţii.  Aceeaşi  experienţă  trăită  de  o  altă  persoană  ar  fi 
putut  conduce  la  consecinţe  diferite. 

Cel  de-al  şaselea  factor  îl  reprezintă  dispoziţia  iritabilă  în 
care  se  poate  afla  Tim.  Chiar  dacă  Tim  a  ajuns  realmente  pînă 
acolo  încît  sa  nu  mai  reacţioneze  aproape  niciodată  la  ironii 
înfiiriindu-se,  el  ar  putea  reacţiona  astfel  dacă  s-ar  afla  într-o 
dispoziţie  iritabilă,  deoarece  dispoziţiile  ne  fac  să  fim  mai 
vulnerabili. 

Ultimul  factor  este  temperamentul/' 

„Care  spuneţi  că  ar  fi  diferenţa  dintre  dispoziţie  şi  tempe- 
rament?", a  întrebat  Dalai  Lama.  Mi-a  spus  mai  tîrziu  că  dis- 
tincţia pe  care  o  făcuse  Paul  între  dispoziţie  şi  temperament 
este  foarte  utilă  şi  că  reprezintă  un  lucru  căruia  psihologia  bu- 
distă nu-i  acordase  prea  multă  atenţie. 

„Cea  mai  simplă  cale  de  a  le  diferenţia  este  prin  durată",  a 
spus  Paul.  „Dispoziţiile  durează  ore,  de  regulă,  nu  mai  mult 
de  o  zi.  însă  temperamentul  este  observabil  pe  o  perioadă  lun- 
gă, deşi  nu  neapărat  întreaga  viaţă.  Nu  ştim  exact.  Se  pare  că 
unele  temperamente  se  moştenesc,  iar  altele  se  formează  în 
virtutea  experienţei.  Chiar  şi  cele  moştenite  sînt,  bineînţeles, 

influenţate  de  experienţe.  însă  sînt  destul  de  stabile  de-a  lun- 
gul mai  multor  ani.  Dacă  Tim  are  un  temperament  ostil,  dacă 
mînia  este  o  reacţie  care  apare  frecvent  şi  cu  uşurinţă,  îi  va  fi 
mult  mai  greu  să  îşi  depăşească  problemele  decît  dacă  ar 
avea,  în  esenţă,  un  temperament  sociabil  şi  prietenos." 

Un  telefon  care  nu  mai  venea 

„Aş  vrea  sa  mai  luăm  un  exemplu.  Este  vorba  de  ceva  ce 
mi  s-a  întîmplat  chiar  mie,  acum  o  lună,  pe  cînd  mă  gîndeam 
şi  îmi  notam  despre  ce  voiam  să  vorbesc  aici.  Nu  sînt  foarte 
mîndru  de  întîmplare,  dar  este  un  exemplu  bun,  pentru  că  îl 
ştiu  foarte  bine.  Soţia  mea,  Mary  Ann,  care  preda  la  o  altă 
universitate  decît  mine,  era  la  Washington,  la  o  conferinţă.  Eu 
locuiesc  în  San  Francisco.  Ori  de  cîte  ori  unul  dintre  noi  este 
plecat,  sună  acasă  în  fiecare  seară,  să  vorbim.  Cînd  m-a  sunat 
vineri  seară,  i-am  spus  că  sîmbătâ  aveam  să  mă  întîlnesc  la 
cină  cu  un  cercetător  ca  să  lucrăm.  I-am  spus  că  urma  să 
ajung  probabil  acasă  pe  la  ora  11  p.m.,  iar  la  ea  va  fi  2  a.m., 
deci  prea  tîrziu  ca  să  mă  mai  sune.  Aşa  că  ea  mi-a  spus:  «Te 
sun  duminică  dimineaţă.» 

«Perfect»,  am  spus  eu. 

Mary  Ann  mă  cunoaşte  foarte  bine  şi  ştie  că  duminica, 
atunci  cînd  ea  este  plecată,  mă  instalez  în  faţa  computerului 
de  la  7.30  a.m.  Iar  7.30  a.m.  înseamnă  10  a.m.  la  ea.  Nici  un 
telefon;  8.30,  iarăşi  nici  un  telefon.  La  ora  9,  în  Washington 
era  deja  12,  aşa  că  am  început  să  mă  înfurii  puţin.  De  ce  nu 
ma  sună?  Mai  rău,  am  început  să  mă  gîndesc  că  nu  mă  sună 
pentru  că  s-a  întîmplat  ceva  în  noaptea  de  dinainte,  aşa  că  am 
devenit  gelos.  Apoi  m-am  înfuriat  pe  mine  pentru  că  fusesem 
gelos,  dar  şi  pe  ea,  pentru  că  dacă  m-ar  fi  sunat,  n-aş  mai  fi 
fost  gelos.  După  cum  observaţi,  eram  în  perioada  refractară. 
Pe  parcursul  acestei  perioade,  eram  incapabil  să  accesez  in- 
formaţiile de  care  dispuneam  ca  să  pun  capăt  acestei  emoţii. 

Următorul  gînd  care  mi-a  trecut  prin  cap  a  fost  că  poate  a 
avut  un  accident.  Mi  s-a  făcut  frică.  Oare  să  sun  la  poliţia  din 
Washington?  Apoi  m-am  înfuriat  din  nou.  De  ce  trebuie  să-mi 
fie  frică?  Dacă  ar  suna,  nu  mi-ar  mai  fi  frica. 

Se  face  ora  1 1 ,  ora  2  p.m.  la  Washington.  în  cele  din  urmă, 
la  prînz,  ora  mea,  mă  sună.  La  momentul  respectiv  eram  deja 
furios,  dar  am  făcut  tot  posibilul  să  nu  spun  nimic.  N-am 
spus:  «De  ce  n-ai  sunat?»  N-am  spun  nici:  «M-ai  făcut  să  trec 
prin  nişte  emoţii  îngrozitoare.»  Vreau  să  spun  lucrurile  astea, 
dar  nu  o  fac.  însă  sînt  incapabil  să-mi  temperez  tonul  vocii. 
Nu  vreau  să  se  simtă,  dar  nu  mă  pot  împiedica,  aşa  că  ştiu  că 
ea  ştie  că  sînt  furios. 

Ea  nu  mă  întreabă:  «Eşti  furios?»  Discuţia  mă  nemulţu- 
meşte. Cu  siguranţă  nu  e  încîntată  de  furia  mea,  dar  nici  nu 
putem  vorbi  despre  asta.  Am  sentimentul  că  dacă  spun  ceva, 
dacă  îmi  cer  scuze  pentru  asta,  furia  mea  va  izbucni.  Aşa  că 
trebuie  să  evit  subiectul.  După  două  sau  trei  minute,  închidem 
telefonul  şi,  ştiind  că  ea  va  ajunge  acasă  în  seara  următoare, 
ne  spunem:  «ne  vedem  mîine». 

Apoi,  perioada  refractară  se  încheie  şi  ma  gîndesc:  «Ştiu 
ca  Mary  Ann  detestă  să  vorbească  la  telefon.»  De  fapt,  detes- 
tă atît  de  mult  să  vorbească  la  telefon,  încît  dacă  e  acasă  şi  tre- 
buie sa  sune  pe  cineva,  mă  roagă  pe  mine  să  sun  în  locul  ei. 
Eu  îi  spun  adesea:  «Da,  dar  numai  dacă  speli  tu  vasele.»  Aşa 
că  dacă  m-aş  fi  gîndit  la  lucrul  ăsta,  mi-aş  fi  dat  seama  că  nu 
mă  suna  nu  pentru  că  este  infidelă  sau  neatenta,  ci  pentru  că 
detestă  să  vorbească  la  telefon. 

Mă  cunosc  de  asemenea  şi  pe  mine  şi  ştiu  că,  fiindcă  am 
fost  abandonat  de  mama  mea  pe  cînd  aveam  14  ani,  furia  mea 
la  ideea  de  a  fi  abandonat  de  o  femeie  este  scenariul  emoţio- 
nal al  vieţii  mele.  N-am  avut  niciodată  ocazia  să-mi  manifest 
furia  aceasta  faţă  de  mama  mea,  aşa  că  sentimentul  acesta  stă 
şi  aşteaptă.  Sînt  sensibil  la  acest  subiect.  Ştiu  lucrul  acesta, 
dar  am  ignorat  aceste  informaţii.  Nu  aveam  acces  la  ele  pe 
durata  perioadei  refractare.  Ştiu,  de  asemenea,  după  20  de  ani 


242 


EMOŢIILE  DISTRUCTIVE 


de  căsnicie,  că  Mary  Ann  este  o  femeie  de  încredere.  Nu  am 
nici  un  motiv  să  fiu  gelos.  Toate  informaţiile  existau  în  min- 
tea mea,  dar  nu  puteam  ajunge  la  ele  pe  durata  perioadei  re- 
fractare, pentru  că  nu  puteam  să  fac  altceva  decît  să  interpre- 
tez lucrurile  care  erau  în  concordanţă  cu  emoţia  pe  care  o 
trăiam. 

Din  fericire,  am  făcut  toată  această  reevaluare  probabil  la 
două  minute  după  conversaţia  de  la  telefon.  Am  sunat-o  îna- 
poi, dar  nu  i-am  spus  nimic  despre  faptul  că  aş  fi  fost  furios, 
însă  de  data.  asta  am  avut  o  conversaţie  foarte  plăcută.  Cîteva 
zile  mai  tîrziu,  am  amintit  de  episodul  respectiv,  iar  ea  mi-a 
spus:  «Mi-am  dat  seama  că  erai  furios,  dar  n-am  vrut  să  spun 
nimic  despre  asta.» 

Cred  că  dacă  m-aş  afla  din  nou  în  situaţia  asta,  nu  m-aş 
mai  înfuria,  pentru  că  am  învăţat  ceva.  Nu  am  putut  să  scur- 
tez perioada  refractară,  dar  am  putut  să  mă  împiedic  să  acţio- 
nez şi  să  spun  lucruri  pe  care  le-aş  fi  regretat.  Apoi  am  anali- 
zat ceea  ce  se  întîmplase,  astfel  încît  genul  acesta  de  situaţii 
să  nu  îmi  mai  trezească  mînia.  Nu  voi  mai  repeta  aceeaşi  gre- 
şeală. 

Ar  fi  prea  mult  să  ne  pretindem  să  anticipăm  întotdeauna 
apariţia  unei  emoţii,  dar  învăţarea  din  aceste  episoade  emo- 
ţionale face  parte  din  dezvoltarea  inteligenţei  emoţionale." 

Relatarea  aceasta  a  fost  unul  dintre  momentele  care  l-au 
impresionat  în  mod  deosebit  pe  Sfinţia  Sa  din  prezentarea  fă- 
cută de  Paul.  După  părerea  lui,  abordarea  lui  Paul  era  un  fel 
de  contemplaţie  asupra  recunoaşterii  naturii  distructive  a  mî- 
niei  —  similară  unei  practici  analitice  budiste,  care  urmăreş- 
te administrarea  unor  astfel  de  emoţii,  în  cadrul  căreia  practi- 
cantul analizează  logic  ce-ar  avea  de  pierdut  dacă  ar  da  curs 
acelor  emoţii.  însă  Paul  nu  era  budist;  pentru  Dalai  Lama, 
abordarea  ştiinţifică  a  lui  Paul  rezona  cu  propria  sa  convinge- 
re, conform  căreia  toate  religiile  importante  ale  lumii  au  în 
centrul  lor  obiectivul  de  a  accentua  trăsăturile  bune  ale  natu- 
rii umane. 

Există,  bineînţeles,  metode  specializate  şi  specifice  budis- 
mului pentru  administrarea  emoţiilor  distructive9.  însă  Dalai 
Lama  era  de  părere  ca  abilitatea  de  a-ţi  antrena  mintea  pentru 
a  înţelege  mai  bine  latura  distructivă  a  emoţiilor  —  şi  apoi  de 
a  o  controla  —  stă  în  puterea  fiecărui  om,  aşa  cum  sugera 
exemplul  lui  Paul. 

Mînia:  înlăturarea  a  ceea  ce  ne  supără 

Paul  dorea  să  continue  să  exploreze  mînia  „pentru  că  e  o 
emoţie  foarte  supărătoare  —  o  emoţie  pe  durata  căreia  există 
cea  mai  mare  probabilitate  să-i  rănim  pe  ceilalţi.  în  primul 
rînd,  nu  cred  că  violenţa  însoţeşte  în  mod  obligatoriu  mînia 
—  adică  nu  este  o  consecinţă  necesară  din  punct  de  vedere 
biologic.  Eu  susţin,  deşi  nu  am  dovezi,  că  reacţia  de  mînie 
conţine  obligatoriu  tendinţa  de  a  înlătura  obstacolul  care  ne 
^upără.  Acest  lucru  nu  presupune  în  mod  necesar  violenţă." 

Dalai  Lama  a  întrebat:  „Vreţi  să  spuneţi  că  violenţa  sau 
vătămarea  celorlalţi  nu  este  realmente  scopul  sau  obiectivul 
mîniei,  din  perspectivă  evoluţionistă  —  că  mai  degrabă  sco- 
pul mîniei  este  acela  de  a  elimina  interferenţele?" 

„Aceasta  este  părerea  mea",  a  spus  Paul.  „Nu  există  do- 
vezi şi  nici  nu  există  neapărat  un  consens  între  toţi  savanţii 
sau  oamenii  de  ştiinţă  occidentali.  Am  enumerat  aici  cele  mai 
frecvente  evenimente  care  preced  mînia:  interferenţele  fizice, 
frustrarea,  o  persoană  care  încearcă  să  ne  facă  rău,  mînia  unei 
alte  persoane.  Unul  dintre  cele  mai  periculoase  aspecte  ale 
mîniei  este  acela  că  mînia  trezeşte,  la  rîndul  ei,  mînie.  E  nevo- 
ie de  eforturi  uriaşe  pentru  a  nu  răspunde  cu  mînie  la  mînie." 

La  aceasta,  Dalai  Lama  a  dat  din  cap  viguros,  în  semn  de 
aprobare. 

Paul  a  continuat:  „Dezamăgirea  faţa  de  opiniile  altei  per- 
soane, care  ne  deranjează  poate  şi  ea  sa  genereze  mînie.  In- 
terferenţa este  tema  comună  a  tuturor  acestora." 

Dalai  Lama  a  comentat:  J5în  budism,  există  un  principiu 
conform  căruia  toleranţa  şi  mînia  sînt  antagonice.  Toleranţa 
sau  răbdarea  în  faţa  suferinţei  provocate  de  alţii  este  opusul 
violenţei.  încerc  să  înţeleg  dacă  principiul  acesta  se  încadrea- 
ză în  punctul  dumneavoastră  de  vedere,  conform  căruia  scopul 
mîniei,  din  punct  de  vedere  evoluţionist,  nu  este  violenţa." 

Paul  a  răspuns:  „Aş  merge  puţin  mai  departe  şi  aş  spune 
chiar  că,  de  foarte  multe  ori,  cea  mai  bună  modalitate  de  a  în- 
lătura obstacolul  este  aceea  de  a  înţelege  perspectiva  celuilalt, 
în  loc  să  reacţionezi  verbal  sau  fizic,  te  opeşti  şi  încerci  să  în- 
ţelegi de  ce  ţi  se  pare  că  cealaltă  persoană  reprezintă  un  ob- 
stacol, în  scrierile  Sfinţiei  Sale,  există  o  distincţie  între  act  şi 
agent,  care  cred  că  este  realmente  foarte  compatibilă  cu  punc- 
tul de  vedere  occidental" 

Formele  de  violenţă 

Paul  a  continuat:  „Vreau  să  subliniez  încă  o  dată  că  «mî- 
nia» este  un  cuvînt  care  numeşte  o  familie  de  sentimente. 
Acestea  variază  în  intensitate,  de  exemplu,  de  la  enervare  la 
mînie  şi  pînă  la  furia  oarbă.  Alţi  membri  ai  familiei  mîniei 
sînt  indignarea,  manifestările  demonstrative  de  mînie,  proas- 
ta dispoziţie,  furia  pasivă  şi  dorinţa  de  răzbunare.  Am  vorbit 
mai  devreme  despre  cazurile  speciale  ale  resentimentului  şi 
urii,  înrudite  cu  mînia. 

Abia  de  curînd  am  început  să  citesc  lucrări  ştiinţifice  pe 
tema  violenţei.  Nu  este  specialitatea  mea,  aşa  că  expunerea 
mea  fi  scurtă  şi  parţială.  Probabil  că  întrebarea  cea  mai  im- 
portantă la  care  nu  s-a  răspuns  încă  este  următoarea:  avem 
oare  cu  toţii  un  punct  nevralgic,  putem  fi  aduşi  toţi  în  pragul 
violenţei?  Nu  pot  da  un  răspuns.  Pot  doar  să  spun  că,  după  pă- 
rerea mea,  răspunsul  este  negativ.  Unii  oameni  pot  fi  aduşi 
acolo,  iar  alţii  nu.  însă  nu  ştim  —  şi  este  foarte  important  să 
aflăm." 

Actele  de  cruzime,  era  de  părere  Paul,  reprezintă  un  caz  cu 
o  mare  relevanţă.  „Din  nefericire,  nu  este  anormal  să  acţio- 
nezi cu  cruzime,  dacă  există  încurajările  potrivite.  însă  primul 
act  de  cruzime  este  cel  mai  dificil  —  şi  în  cazul  infidelităţii 
conjugale  sau  al  minciunii,  odată  ce  cineva  a  trecut  această 
barieră,  îi  vine  din  ce  în  ce  mai  uşor  să  o  treacă  din  nou.  So- 
luţia pentru  prevenirea  cruzimii  constă,  deci,  în  găsirea  unor 
modalităţi  de  a  împiedica  producerea  primului  act." 

Ştiind  ca  tibetanii  suferiseră  acte  de  cruzime  grave  din 
partea  opresorilor  lor,  Paul  spera  să  exploreze  mai  în  amănunt 
subiectul  acesta  cu  Dalai  Lama.  El  credea  că  cruzimea  îşi 
poate  găsi  antidotul  în  contrariul  său,  compasiunea.  Dacă  cei 
care  comit  acte  de  cruzime  ar  putea  fi  ajutaţi  să  înţeleagă  că-i 
fac  rău  unei  persoane  asemenea  lor,  dacă  ar  putea  fi  determi- 
naţi să  resimtă  compasiune  faţă  de  aceştia,  atunci  le-ar  fi  mai 
greu  —  dacă  nu  imposibil  —  să  fie  cruzi.  însă,  de  regulă,  vic- 
tima este  depersonalizată  cu  mult  înainte  ca  actul  de  cruzime 
să  se  producă,  aşa  că  agresorii  sînt  orbi  la  trăsăturile  omeneşti 
ale  victimelor  lor. 

Paul  a  continuat:  „Unul  dintre  lucrurile  pe  care  le  ştim  din 
studierea  războaielor  este  acela  că  aproape  jumătate  dintre 
soldaţii  americani  nu  trag  niciodată  cu  arma  pe  durata  luptei. 
Aceste  informaţii,  desprinse  dintr-un  studiu  realizat  în  urma 
războiului  din  Coreea,  a  provocat  îngrijorare  în  rîndurile  ar- 
matei. Acest  lucru  îmi  sugerează  că,  şi  într-o  situaţie  în  care 
ai  fost  educat  să-ţi  urăşti  duşmanul  şi  în  care  propria  ta  viaţă 
este  în  pericol,  nu  oricine  poate  să  ucidă.  Unii  oameni  nu  pot, 
dar  nu  ştim  destule  despre  caracteristicile  celor  care  pot  să 
ucidă  şi  ale  celor  care  nu  pot." 

„Poate  că  acesta  este  motivul  pentru  care",  a  spus  Dalai 
Lama,  „soldaţii  sînt  supuşi  îndoctrinării  intensive." 

„însă  nu  funcţionează  întotdeauna",  a  spus  Paul.  „Poate  că 
nu  oricine  poate  să  ucidă.  Eu,  cel  puţin,  prefer  să  cred  că  acest 
lucru  este  adevărat." 

„Dar  ce  puteţi  spune  despre  războiul  tehnologic?",  a  între- 
bat Dalai  Lama. 

„Războiul  tehnologic  este  mult  mai  periculos  —  implica- 
ţiile sînt  mult  mai  mari",  a  spus  Paul. 

„Aşa  e,  aşa  e  —  e  mult  mai  periculos",  a  fost  de  acord  Da- 
lai Lama.  De  fapt,  un  istoric  din  cadrul  armatei  Statelor  Uni- 
te susţine  că  de-a  lungul  istoriei  războaielor,  numărul  de 
morţi  a  crescut  direct  proporţional  cu  distanţa  de  la  care  era 
posibil  să  ucizi.  în  vremurile  cînd  se  trăgea  cu  puşca,  era  o 
vorbă:  „Nu  trage  pînă  cînd  nu  îi  vezi  inamicului  albul 
ochilor."  însă  mulţi  soldaţi  nu  trăgeau  tocmai  pentru  că  îşi 
priveau  inamicii  în  ochi  şi  îşi  dădeau  seama  de  ceea  ce  erau 
pe  cale  să  facă. 

„Ar  fi  mult  mai  bine  dacă  ne-am  lupta  cu  săbiile,  decît  cu 
armele  de  foc",  a  fost  de  acord  Paul.  „în  felul  acesta,  eşti  ne- 
voit să  te  apropii  de  persoana  respectivă." 

în  continuare,  Paul  a  spus:  „Cei  care  studiază  violenţa  dis- 
*  ting  mai  multe  tipuri  ale  acesteia.  Violenţa  instrumentală  este 
pusă  în  joc  atunci  cînd  se  urmăreşte  realizarea  unui  obiectiv. 
Un  tîlhar  îţi  cere  să-i  dai  banii,  ameninţîndu-te  cu  violenţa; 
dacă  nu-i  dai  portofelul,  el  va  comite  actul  violent  de  a  ţi-1 
smulge. 

Violenţa  instrumentală  este  diferită  de  crimele  pasionale, 
situaţia  tipică  fiind  aceea  în  care  îţi  descoperi  partenerul  în 
braţele  altei  persoane,  iar  în  tumultul  pasiunii,  comiţi  actul  de 
violenţă.  Ştim  prea  bine  că  cei  care  comit  crime  pasionale  ra- 
reori comit  şi  un  altfel  de  act  de  violenţă." 

Apoi,  Paul  ne-a  arătat  o  fotografie  de  ziar,  în  care  o  feme- 
ie cuprinsă  de  mînie  încerca  cu  disperare  să  atace  un  bărbat. 
„Bărbatul  pe  care  încerca  sa-1  atace  îi  omorîse  fiica.  Tocmai 
fusese  condamnat  în  instanţa.  Atunci  cînd  a  fost  anunţată  sen- 
tinţa, el  nu  a  exprimat  nici  o  emoţie,  iar  acesta  a  fost  momen- 
tul culminant.  Pînă  atunci,  ea  nu  încercase  niciodată  să-şi  ma- 
nifeste violent  furia  faţă  de  acel  individ.  Interesant  în  acea 
imagine  era  faptul  că  soţul  ei  încerca  să  o  împiedice,  prin- 

zînd-o  de  braţ.  Imaginea  ne  arăta  clar  ca,  pînă  şi  în  faţa  celor 
mai  îngrozitoare  ofense,  nu  toţi  oamenii  reacţionează  cu  vio- 
lenţa. Chiar  dacă  în  acest  caz  putem  înţelege  violenţa  femeii,  ne 
linişteşte  faptul  că  soţul  ei  nu  era  violent.  Nu  toţi  oamenii  sînt. 

Eu  nu  sînt  psihiatru,  însă  astăzi  exista  în  psihiatrie  o  afec- 
ţiune numită  furie  explozivă  intermitentă;  aici  se  încadrează 
cei  care  manifestă  violenţă  cronică  impulsivă  şi  severă  —  ex- 
cesivă în  raport  cu  orice  provocare.  Cele  mai  multe  cercetări 
recente  sugerează  faptul  că  la  această  stare  gravă  se  ajunge  pe 
doua  căi.  Una  este  o  leziune  craniană,  provocată  într-o  arie  a 
creierului  ce  răspunde  de  regulă  de  controlul  emoţiilor,  iar 
cealaltă  este  o  dereglare  de  natură  genetică,  care  ţine  de  reac- 
ţiile exagerate." 

Este  compasiunea  înscrisă  în  natura  umană? 

„înainte  de  a  încheia,  aş  vrea  să  revin  puţin  la  tristeţe  şi  la 
suferinţă  şi  să  pun  în  lumină  o  diferenţă  importantă",  a  spus 
Paul,  în  timp  ce  ne  prezenta  o  planşă  cu  chipul  schimonosit 
de  suferinţă  al  unei  femei.  Atunci  cînd  a  văzut  planşa,  chipul 
lui  Dalai  Lama  a  reflectat  fugar  expresia  ei  angoasată. 

Paul  a  comparat  imaginea  acelei  femei  cu  o  fotografie  din 
ziar,  care  prezenta  un  grup  de  bărbaţi  furioşi,  aflaţi  la  o  de- 
monstraţie politică.  „Vă  cer  mai  întîi",  a  spus  Paul,  „să  obser- 
vaţi diferenţele  dintre  reacţia  pe  care  o  aveţi  atunci  cînd  pri- 
viţi această  femeie  şi  reacţia  pe  care  o  aveţi  atunci  cînd  îi 
priviţi  pe  bărbaţii  furioşi  din  cealaltă  planşă.  Nu  cred  că  atunci 
cînd  observam  reacţia  de  mînie  într-o  fotografie  aceasta  are 
asupra  noastră  acelaşi  impact  ca  şi  atunci  cînd  sîntem  prezenţi 
acolo.  însă  fotografia  acestei  femei  pe  care  nu  o  cunoaştem 
impresionează  mult  mai  mulţi  oameni:  îi  poţi  simţi  suferinţa. 
Ea  suferă,  iar  o  parte  importantă  din  natura  suferinţei  ei  este 
reprezentată  de  semnalele  care  imploră  ajutorul,  iar  noi  sesi- 
zăm aceste  semnale." 

„în  consecinţă,  aş  spune  că  stă  în  firea  omului  să  dea  do- 
vadă de  compasiune",  a  spus  Dalai  Lama. 

„Nu  resping  această  perspectivă",  a  răspuns  Paul. 

„Dar  ar  putea  fi  un  argument  slab",  a  spus  Dalai  Lama 
rîzînd. 

„Nu",  a  negat  Paul.  „De  fapt,  cred  că  este  o  chestiune  im- 
portantă. Aceasta  este  una  dintre  lecţiile  pe  care  le  învăţam 
din  suferinţă  şi  este  extrem  de  relevantă  pentru  însuşirea  com- 
pasiunii. Compasiunea  se  naşte  mult  mai  uşor  ca  reacţie  la  su- 
ferinţă, decît  ca  reacţie  la  mînie." 

„Mă  întreb",  a  sugerat  Dalai  Lama,  „dacă  exista  realmen- 
te o  distincţie  validă  între  a  privi  imaginea  unei  persoane  fu- 
rioase, care  nu  trezeşte  în  privitor  o  reacţie  emoţională,  şi  a 
privi  o  imagine  impresionantă,  care  trezeşte  o  reacţie." 

„Dacă  este  validă?",  a  replicat  Paul.  „Aş  spune  că  da.  Pu- 
terea suferinţei  este  atît  de  mare,  încît  ne  influenţează  chisr 
prin  intermediul  unei  fotografii.  Mînia  este  contagioasă,  dacă 
cineva  se  înfurie  pe  noi,  vom  răspunde  înfuriindu-ne  —  aşa 
cum,  atunci  cînd  cineva  rîde,  ne  face  şi  pe  noi  să  rîdem.  Fri- 
ca nu  este  la  fel  de  contagioasă.  Poate  să  fie,  dar  nici  pe  de- 
parte la  fel  de  mult  ca  mînia,  veselia  sau  suferinţa.  Pentru 
mine,  acesta  este  un  dat.  Este  dovada  marii  puteri  pe  care  o 
are  suferinţa  de  a  trezi  compasiune  —  şi  ar  putea  conta  în  în- 
cercarea de  a-i  învăţa  pe  alţii  să  dea  dovadă  de  compasiune. 
Nu  sînt  în  măsură  să  explic  implicaţiile,  nu  fac  decît  să  men- 
ţionez posibilitatea  lor. 

în  încheiere,  vreau  să  spun  că,  după  mai  mult  de  35  de  ani 
de  studiere  a  emoţiilor,  sînt  impresionat  de  cît  de  puţine  lu- 
cruri ştim  despre  acestea.  Sîntem  abia  la  început.  Ştiinţa  a  în- 
ceput să  le  acorde  mai  multă  atenţie  abia  în  ultimii  10-15  ani. 
Aş  vrea  să-mi  închei  expunerea  cu  un  citat  din  Charles  Dar- 
win,  al  cărui  descendent  mă  consider,  într-un  fel. 

Este  un  citat  care  apare  pe  ultima  pagină  a  cărţii  sale,  Ex- 
primarea emoţiilor  la  oameni  şi  animale:  «Exprimarea  liberă 
a  unei  emoţii  prin  semne  exterioare  duce  la  intensificarea 
acesteia.» 

Acest  enunţ  ridică  problema  controlării  exprimării.  Daca 
exprimarea  intensifică  emoţia,  iar  noi  nu  vrem  să  dăm  curs 
acelei  emoţii,  atunci  avem  o  tehnică  ce  ne  poate  fi  de  ajutor 
cînd  sîntem  sub  impactul  unei  emoţii:  să  nu  o  exprimăm  în 
mod  deschis. 

Am  să  continuu  acum  tot  cu  Darwin.  «Pe  de  altă  parte,  re- 
primarea semnelor  exterioare,  în  măsura  în  care  este  posibilă, 
ne  atenuează  emoţiile.  Cel  care  face  gesturi  violente  îşi  va 
spori  furia.  Cel  care  nu-şi  controlează  manifestările  de  frică 
va  simţi  şi  mai  multă  frică,  iar  cel  care  rămîne  pasiv  atunci 
cînd  este  copleşit  de  suferinţă  ratează  cea  mai  bună  şansă  de 
a-şi  recupera  elasticitatea  minţii.» 

Cred  că  Darwin  ridică  unele  probleme  despre  care  sper  că 
vom  continua  să  discutăm.  Am  citit  cărţile  lui  de  multe  ori, 
dar  de  fiecare  dată  cînd  le  citesc  descopăr  lucruri  pe  care  îna- 
inte nu  le  văzusem.  Ceea  ce  m-a  impresionat  în  mod  deosebit 
în  acest  pasaj  este  conceptul  de  elasticitate  a  minţii.  Şi  vă 
mulţumesc  foarte  mult  pentru  oportunitatea  de  a  fi  putut  să 
discut  cu  dumneavoastră." 

Cînd  Paul  a  încheiat,  s-a  întrebat  dacă  ceea  ce  spusese  a 
fost  util  sau  interesant  pentru  Dalai  Lama  —  pe  care  îl  consi- 
deră, într-un  anumit  sens,  conştiinţa  umanităţii.  în  ce-1  priveş- 
te pe  Dalai  Lama,  acesta  a  apreciat  în  mod  deosebit  datele  şti- 
inţifice solide,  referitoare  la  universalitatea  emoţiilor,  care 
confereau  un  temei  propriului  său  mesaj,  referitor  la  existen- 
ţa unui  nucleu  comun  al  umanităţii.  Dalai  Lama  a  făcut  o  ple- 
căciune adîncă  în  faţa  lui  Paul,  cu  mîinile  împreunate,  în 
semn  de  apreciere. 


CAPITOLUL  7 


Cultivarea  echilibrului  emoţional 

* 


„Cum  definiţi  sănătatea  mintală?"  Cu  ocazia  celei  de-a 
doua  conferinţe  a  Institutului  pentru  Minte  şi  Viaţă  din  1989, 
Alan  Wallace  i-a  pus  această  întrebare  dr.  Lewis  Judd,  pe 
atunci  directorul  centrului  federal  de  cercetări  psihiatrice  din 
cadrul  Institutului  Naţional  pentru  Sănătate  Mintală. 

Alan  a  fost  uluit  să  descopere  că,  din  perspectivă  occiden- 
tală, nu  există  un  răspuns  clar  la  această  întrebare.  Sănătatea 
mintală  în  sine,  nu  fusese  studiată  în  psihiatrie.  în  schimb, 
cercetările  se  concentrau  asupra  tulburărilor  mintale,  iar  sănă- 
tatea mintală  era  definită,  din  principiu,  ca  absenţa  bolii.  In- 
strumentele oferite  de  psihiatrie  sînt  menite  sa  combată  simp- 
tomele  suferinţei  emoţionale,  nu  să  promoveze  bunăstarea 
emoţională.  Freud  însuşi  proclamase  că  obiectivul  psihanali- 
zei este  „nevroza  normală". 

în  budism,  în  schimb,  există  mai  multe  criterii  clare  pentru 
definirea  bunăstării  mintale  şi  sociale,  ca  şi  un  set  de  practici 
pentru  dobîndirea  ei.  Cînd  nu  e  vorba  numai  de  înţelegerea 
perturbărilor  mintale  şi  de  combaterea  lor,  ci  şi  de  ajungerea 
la  stări  excepţionale  de  sănătate  mintală,  budismul  are  de  ofe- 
rit Occidentului  un  bagaj  uriaş.  Acest  lucru  a  fost  demonstrat 
în  cursul  acelei  dupa-amiezi. 

Cînd  ne-am  reunit  după  pauza  de  prînz,  Dalai  Lama  a  re- 
venit la  diferenţa  grăitoare  dintre  budism  şi  perspectivele  şti- 
inţifice: criteriile  conform  cărora  o  emoţie  este  judecată  drept 
„distructiva".  în  vreme  ce  standardul  ştiinţific  vizează  gradul 
de  nocivitate  al  unei  emoţii  pentru  sine  sau  pentru  ceilalţi,  re- 
gula de  bază  a  budismului  este  mult  mai  subtilă:  emoţiile  de- 
vin distructive  în  momentul  în  care  perturbă  echilibrul  mintal. 

„Criteriul  pe  care  îl  folosesc  ca  să  disting  între  emoţiile 
constructive  şi  cele  distructive",  a  explicat  Dalai  Lama,  „poa- 
te fi  observat  de  îndată  ce  apare  o  emoţie  distractiva  —  cal- 
mul, serenitatea,  echilibrul  minţii  sînt  de  îndată  perturbate. 
Alte  emoţii  nu  perturbă  echilibrul  sau  starea  de  bine  de  înda- 
tă ce  se  manifestă,  ci  chiar  le  sporesc  —  aşa  că  le  numim  con- 
structive. 

Există,  de  asemenea,  emoţii  stimulate  de  inteligenţă.  De 
exemplu,  compasiunea  poate  fi  trezită  cîntărind  suferinţa  oa- 
menilor. Cînd  resimţim  realmente  compasiunea,  este  adevărat 
că  mintea  este  oarecum  tulburată,  dar  mai  mult  la  suprafaţă, 
în  profunzime,  trăim  un  sentiment  de  încredere;  deci,  la  un 
nivel  mai  profund,  nu  există  nici  o  tulburare.  Consecinţa 
acestui  sentiment  de  compasiune,  trezit  în  urma  unui  act  de 
reflecţie,  este  aceea  că  mintea  dobîndeşte  o  stare  de  calm. 

Consecinţele  mîniei  —  în  special,  efectele  sale  pe  termen 
lung  —  sînt  acelea  că  mintea  este  tulburată.  De  regulă,  atunci 
cînd  compasiunea  nu  mai  este  o  simplă  stare  mintală,  ci  devi- 
ne un  comportament,  ea  tinde  să  se  manifeste  prin  aspecte  fo- 
lositoare altora,  în  vreme  ce,  atunci  cînd  mînia  ajunge  să  fie 
transpusă  în  act,  în  general,  devine,  evident,  distructivă.  Chiar 
dacă  nu  se  manifestă  ca  violenţă,  în  clipa  respectivă,  dacă  ai 
avea  posibilitatea  să-ţi  oferi  ajutorul,  nu  a-i  face-o.  Şi  acesta 
este  tot  un  tip  de  emoţie  distructivă." 

Cum  spui  „emoţie"  în  tibet  ană? 

Una  dintre  dilemele  create  de  expunerea  lui  Paul  fusese 
aceea  că  termenul  englezesc  pentru  „emoţie"  nu  are  un  echi- 

valent  tibetan  direct  —  cele  două  culturi  par  să  abordeze 
această  chestiune  în  maniere  foarte  diferite.  Dalai  Lama  a 
propus  să  clarificăm  acest  aspect  esenţial  Provocarea  consta 
în  a  găsi  un  termen  tibetan  care  să  corespundă  cu  o  precizie 
analitică  termenului  englezesc  de  emoţie. 

După  cîteva  încercări,  am  ajuns  la  o  definiţie  de  lucru:  o 
emoţie  este  o  stare  mintală  care  are  o  componentă  afectivă 
puternică.  Din  aceasta  însă  se  exclud  sentimentele  pur  senzo- 
riale, cum  ar  fi  o  tăietură  la  deget  sau  epuizarea;  sentimente- 
le trebuie  să  fie  asociate  cu  o  evaluare  —  adică  gînduri. 

însă  Francisco  Varela  a  revenit  la  ideea  de  bază,  anume  că 
în  tibetană  nu  există  un  cuvînt  pentru  „emoţie":  „sînt  foarte 
surprins,  deoarece  se  pare  că  gîndirea,  fie  că  e  vorba  de  una 
iraţională  sau  raţională,  este  în  mod  clar  diferită  de  emoţie. 
De  exemplu,  occidentalii  sînt  puţin  obsedaţi  de  ideea  că  emo- 
ţiile ^e  află  dincolo  de  controlul  voluntar,  iar  gîndurile  sînt  în- 
trucîtva  raţionale.  Atunci  cum  se  poate  ca  în  limba  tibetană, 
dată  fiind  capacitatea  ei  enormă  de  a  distinge  evenimentele 
mintale,  să  lipsească  această  distincţie  primară?" 

Răspunzîndu-i  lui  Francisco,  Dalai  Lama  a  contestat  pre- 
supoziţia filozofică  din  spatele  acestei  întrebări  —  aceea  că 
opoziţia  occidentală  dintre  emoţie  şi  gîndire  era  clasificarea 
firească,  şi  nu  asimilarea  lor  în  aceeaşi  clasă,  cum  se  întîmplă 
în  sistemul  tibetan. 

Dalai  Lama  a  început  cu  o  observaţie  dezarmantă.  „Poate 
că  e  o  temă  de  cercetare  viitoare",  a  afirmat  el,  sugerînd  po- 
sibilitatea descoperirii  unui  echivalent  sanscrit  al  cuvîntului 
„emoţie"  în  surse  din  afara  budismului,  sau  în  surse  la  care 
Tibetul  nu  avusese  acces1.  Aşa  cum  a  subliniat  Dalai  Lama  în 
particular,  marele  savant  Tsongkhapa  afirma  într-o  completa- 
re că  dacă  o  idee  nu  este  de  găsit  în  textele  traduse  în  tibeta- 
nă nu  înseamnă  că  ea  nu  poate  fi  găsită  undeva  în  budism. 

Insă  apoi  a  sugerat  o  cale  de  reflecţie  diferită.  „Ţinînd  cont 
că  obiectivul  fundamental  al  practicii  budiste  este  atingerea 
nirvanei,  atunci  cînd  studiem  mintea,  ceea  ce  ne  preocupă  re- 

almente  sînt  stările  mintale  care  împiedică  realizarea  acestui 
obiectiv.  Este  ceea  ce  au  în  comun  cele  şase  stări  primare  şi 
cele  20  de  stări  derivate"  —  factorii  mintali  negativi  pe  care 
îi  trecuse  în  revistă  cu  o  zi  înainte  Jinpa.  Unele  sînt  emoţii,  iar 
altele  nu.  Dar  lucrul  acesta  nu  este  cu  adevărat  important.  Im- 
portant este  că  numitorul  comun  al  tuturor  acestor  stări  e  ace- 
la că  el  reprezintă  obstacole. 

în  schimb,  psihologia  modernă  nu  are  ca  ţel  nirvana",  a 
subliniat  Dalai  Lama  —  determinîndu-1  pe  Richie  să  intervi- 
nă cu  remarca:  „încercăm  să  schimbăm  asta!" 

Dalai  Lama  a  continuat:  „încercînd  să  înţeleg  de  ce  Occi- 
dentul acordă  atît  de  multa  importanţă  distingerii  emoţiilor, 
îmi  dau  seama  că,  începînd  cu  Iluminismul  şi  chiar  mai  de- 
vreme, cu  Toma  d'Aquino,  raţiunea  şi  inteligenţa  au  avut  o 
prioritate  uriaşă.  Ce  poate  sta  în  calea  raţiunii?  Emoţiile. 

Aveţi  doua  categorii  opuse.  Faptul  că  în  gîndirea  occiden- 
tală există  un  termen  specific  pentru  emoţie  nu  înseamnă  ne- 
apărat că  înţelegerea  naturii  emoţiilor  ocupă  vreun  loc  aparte. 
Poate  că  iniţial  motivul  care  a  determinat  etichetarea  unei  en- 
tităţi drept  emoţie  a  fost  acela  de  a  întări  statutul  raţiunii, 
identificînd  ceea  ce  este  nerezonabil,  iraţional." 

Contestarea  de  către  Dalai  Lama  a  distincţiei  occidentale 
dintre  emoţie  şi  cogniţie  este  susţinută  chiar  de  descoperiri  re- 
cente din  neurologie.  în  creier,  se  pare,  nu  există  vreo  separa- 
re neta  între  gîndire  şi  emoţie,  căci  s-a  aflat  că  fiecare  arie  din 
creier  care  joacă  un  anumit  rol  în  activitatea  emoţională  are 
anumite  conexiuni  şi  cu  aspecte  ale  cogniţiei.  Circuitele  pen- 
tru emoţie  şi  cogniţie  se  intersectează  —  aşa  cum  şi  budismul 
postulează  că  aceste  două  elemente  sînt  inseparabile2. 

Meditaţia  ca  fereastră  către  emoţiile  subtile 

Paul  a  fost  de  acord  cu  explicaţia  istorică  oferită  de  Dalai 
Lama  pentru  apariţia  emoţiei  ca  o  categorie  importantă  în 
gîndirea  occidentală.  însă  el  era  de  părere  că  problema  trecea 

de  la  definirea  emoţiei  prin  limbaj  la  diferenţele  fundamenta- 
le ale  cadrelor  culturale.  Paul  se  întreba  dacă  nu  cumva  lui 
Dalai  Lama  îi  era  la  fel  de  greu  să  înţeleagă  presupoziţiile 
analizei  ştiinţifice  a  emoţiilor  pe  cît  îi  era  lui  să  înţeleagă  sub- 
tilităţile practicii  meditative  avansate,  fiindcă  nu  trăise  pe  pie- 
lea lui  experienţa  şi  nici  nu  cunoştea  teoria  care  stătea  la  baza 
acelei  experienţe.  însă  în  afară  de  această  confuzie,  întorsătu- 
ra pe  care  a  luat-o  discuţia  era  inconsistentă  şi  puţin  decepţio- 
nanta  pentru  Paul,  care  sperase  să  ne  implicăm  mai  mult  în 
discutarea  problemei  pe  care  o  ridicase  el  în  dimineaţa  aceea. 

Fără  sa  se  dea  încă  bătut,  Paul  a  spus  că  dorea  să  pună  o 
întrebare  „referitoare  la  ceea  ce  aţi  spus  acum  cîteva  minute, 
despre  diferenţa  dintre  emoţiile  distructive  şi  cele  constructi- 
ve/şi despre  tulburările  superficiale  şi  cele  de  profunzime.  Vă 
înţeleg  cuvintele,  sau,  mai  bine  zis,  traducerea  lor,  dar  nu  am 
înţeles  cu  adevărat  ceea  ce  aţi  spus.  Mă  întreb  dacă  nu  cumva 
există  aspecte  ale  activităţii  emoţionale  pe  care  nu  le  înţelegi 
fară  o  anumită  pregătire.  E  posibil  să  existe  modalităţi  speci- 
fice în  care  cei  ce  practică  budismul  tibetan  îşi  trăiesc  propri- 
ile emoţii  şi  care  să  fie  inaccesibile,  şi  deci  incomprehensibi- 
le, celor  care  nu  îl  practică?" 

Dalai  Lama  a  fost  de  acord,  în  principiu,  „că  pot  exista 
anumite  aspecte  ale  emoţiilor  care  să  rămîne  incomprehensi- 
bile pînă  cînd  nu  le  experimentezi  tu  însuţi.  De  exemplu,  unul 
dintre  aspectele  importante  ale  practicii  meditaţiei  budiste 
este  reflecţia  asupra  naturii  efemere  a  vieţii,  asupra  morţii, 
asupra  naturii  trecătoare  a  lucrurilor.  Se  spune  că,  cu  cît  îţi 
prelungeşti  mai  mult  meditaţia,  cu  atît  îţi  aprofundezi  înţele- 
gerea şi  cunoaşterea.  La  început,  înţelegi  în  plan  intelectual 
că  timpul  trece,  dar  nu  simţi  lucrul  acesta.  Apoi  te  familiari- 
zezi cu  aceasta  înţelegere  prin  intermediul  meditaţiei,  iar  în 
cele  din  urmă  se  naşte  un  sentiment  puternic.  Acest  gen  de 
emoţie  subtilă  se  dobîndeşte  prin  meditaţie. 

La  fel  se  întîmplă  şi  cu  existenţa  unor  niveluri  de  înţelege- 
re a  naturii  inerente  a  sinelui,  care  sînt  false  din  perspectiva 


Cultivarea  echilibrului  emoţional  255 


budistă.  însă  nivelurile  există,  iar  unele  sînt  atît  de  subtile,  în- 
cît, dacă  nu  ai  o  experienţă  directă  a  deşertăciunii  lor,  nu  eşti 
capabil  nici  măcar  să  le  defineşti  ca  o  falsă  stare  de  spirit." 

Am  fost  izbit  de  perspectivele  radical  diferite  pe  care  fie- 
care parte  le  aducea  în  dicuţie  şi  am  spus:  „Atunci  cînd  ne-am 
întîlnit  ca  să  pregătim  acest  dialog,  am  formulat  o  definiţie  de 
lucru  a  emoţiilor  distructive,  ca  fiind  acele  emoţii  care  ne  fac 
rău  nouă  înşine  sau  altora.  Definiţia  pe  care  aţi  dat-o  dumnea- 
voastră emoţiilor  distructive,  ca  fiind  ceea  ce  tulbură  pacea 
minţii,  este,  în  comparaţie  cu  aceasta,  extrem  de  subtilă." 

„Da",  a  recunoscut  Dalai  Lama. 

Am  continuat:  „Este  o  perspectivă  cu  totul  diferită  —  o 
discrepanţă  profundă.  lata  un  motiv  pentru  care  ne  inte- 
resează cum  aplicaţi  acest  principiu  călăuzitor  —  ce  cultivaţi 
şi  ce  prezervaţi  prin  această  practică.  Ce  stări  emoţionale,  la 
care  se  ajunge  printr-o  practică  îndelungată,  ar  putea  să  călău- 
zească psihologia  occidentală  către  descoperirea  unei  moda- 
lităţi de  a  aborda  emoţiile  distructive?" 

O  deziluzie  de  proporţii  calmează  mintea 

Richard  Davidson  a  continuat  tema  lansată  de  mine:  „Mai 
există  şi  alte  emoţii  în  afara  compasiunii  care  să  conserve  ori 
să  instaleze  calmul  în  minte?" 

Răspunsul  lui  Dalai  Lama  a  fost  surprinzător:  „O  altă 
emoţie  este  renunţarea."  Alan  a  clarificat  imediat  lucrurile: 
„De  regulă,  o  traduc  prin  termenul  de  «renunţare»,  dar  după 
etimologie,  o  traducere  mai  literala  ar  fi  «stare  de  emergenţă»." 

„Acesta  este  primul  pas  către  înţelegerea  reală  şi  deplină  a 
gradului  nostru  de  vulnerabilitate  în  faţa  suferinţei",  a  spus 
Dalai  Lama.  „Dacă  înţelegem  cît  de  îngrozitor  de  vulnerabili 
sîntem  şi  dacă  recunoaştem  că  aceste  perturbări  mintale  ne 
fac  sa  fim  atît  de  vulnerabili,  putem  întrevedea  posibilitatea 
ca  mintea  să  se  elibereze  de  aceste  perturbări. 

în  felul  acesta  recunoşti  natura  suferinţei,  dar  sesizezi  şi 
posibilitatea  ieşirii  din  această  vulnerabilitate  universală  la 
suferinţă  —  de  aceea  se  numeşte  stare  de  emergenţă.  Starea 
aceasta  de  emergenţă  poate  fi  numită  şi  emoţie;  conţinutul  ei 
emoţional  este  uriaş.  Ea  atrage  după  sine  o  deziluzie  radicală 
faţă  de  întregul  samsara",  tărîmul  lumesc  al  suferinţei  şi  al 
vulnerabilităţii  noastre  la  suferinţă.  „Aşa  că,  fie  că  o  numiţi 
dezgust  sau  deziluzie,  este  vorba  de  o  tristeţe  profundă,  pro- 
vocată de  ceea  ce  este  lumesc.  Teoretic,  toate  acestea  sînt  pre- 
mergătoare constatării  posibilităţii  nirvanei  —  eliberarea 
completă  şi  ireversibilă  de  perturbările  mintale." 

Matthieu  a  dezvoltat:  „E  un  sentiment  puternic  de  inutili- 
tate, de  lehamite  deplină  faţă  de  preocupările  lumeşti  pentru 
plăcere  şi  durere,  faimă  şi  obscuritate,  elogii  şi  acuze.  Este  o 
emoţie  care  te  face  să  doreşti  să  te  desprinzi  de  tot  —  o  dezi- 
luzie şi  o  înţelegere  a  zădărniciei  de  a  pune  preţ  pe  samsara" 

Dalai  Lama  a  conchis:  „Dezvrăjirea  care  se  produce  se 
concentrează  în  principal  asupra  perturbărilor  mintale,  fiind 
însoţită  de  o  recunoaştere  de  tipul  «Aici  este  sursa  problemei 
mele.»  De  aici  se  naşte  atitudinea  de  emergenţă,  care  înseam- 
nă a  aspira  la  eliberarea  de  ele.  Aşa  că  acesta  este  un  exemplu 
de  emoţie  care  calmează  mintea." 

Emoţiile  bune 

Matthieu  a  revenit  la  întrebarea  lui  Richie,  referitoare  la 
emoţiile  care,  cultivate  prin  meditaţie,  aduc  pacea  minţii. 
„Vorbim  adesea  despre  un  fel  de  serenitate,  care  nu  e  numai 
pace,  ci  un  fel  de  invulnerabilitate  —  nu  bucurie  în  sensul  bu- 
curiei exprimate,  ci  un  fel  de  serenitate  care,  la  fel  ca  un  mun- 
te, nu  poate  fi  zdruncinată  de  vîntul  împrejurărilor.  Este  altce- 
va decît  pasivitatea  sau  indiferenţa.  De  exemplu,  dacă  te 
confrunţi  cu  suferinţa  altora,  serenitatea  nu  te  împiedică  să 
simţi  o  compasiune  deplină.  Dacă  vrei  să  faci  un  anumit  lu- 
cru, îţi  da  mai  mult  curaj,  nu  te  deprimă  de  parcă  ar  fi  un  eve- 

niment  trist,  care  să-ţi  rănească  propriul  ego.  Serenitatea 
invulnerabilă  faţă  de  circumstanţele  exterioare  nu  este  nicide- 
cum sinonimă  cu  pasivitatea;  este  o  altă  calitate  specifică,  ce 
însoţeşte  calmul  interior." 

Serenitatea,  a  adăugat  Dalai  Lama,  contracarează  senti- 
mentele puternice  de  atracţie  sau  ataşament  ce  provoacă  dez- 
echilibrul minţii.  „Vă  amintiţi  că  am  vorbit  despre  compasiu- 
nea perturbatoare,  care  este  amestecată  cu  ataşamentul 
Compasiunea  perturbatoare  este,  de  fapt,  ceva  de  care  dorim 
să  ne  debarasăm.  Cum  eliminăm  componenta  ataşamentului, 
care  o  face  să  fie  perturbatoare?  Acesta  este  motivul  pentru 
care  în  budism  cultivarea  compasiunii  începe  cu  serenitatea. 
în  felul  acesta,  dobîndeşti  un  anumit  echilibru,  care  împiedi- 
că apoi  fixarea  ataşamentului  sau  a  dorinţei.  Compasiunea  se 
naşte  apoi  din  serenitate.  Şi  aceasta  este  compasiunea  nepertur- 
batoare, adică  cea  pe  care  căutăm  cu  adevărat  să  o  cultivăm." 

Mi-am  amintit  de  listele  foarte  precise  cu  factori  mintali 
benefici  şi  nocivi,  din  vechiul  sistem  budist  de  psihologie. 
Aşa  că  m-am  adresat  Venerabilului  Kusalacitto  cu  întrebarea: 
„Lista  emoţiilor  perturbatoare  —  sau  distructive  —  pe  care  a 
prezentat-o  Jinpa  ieri,  inspirîndu-se  din  Abhidharma,  are 
drept  corespondent  o  listă  de  opuşi  benefici  pentru  fiecare 
dintre  aceste  emoţii  perturbatoare.  Puteţi  să  amintiţi  cîteva 
dintre  stările  sau  emoţiile  de  pe  lista  pozitivă?" 

Bhante  a  răspuns  revenind  la  distincţia  făcută  de  Paul  Ek- 
man,  între  gînd  şi  emoţie.  El  a  început  prin  a  sublinia  că  în 
sistemul  budist  nu  gîndul  este  cel  care  face  ca  o  stare  de  spi- 
rit să  fie  nocivă,  ci  mai  degrabă  emoţia  care  îl  acompaniază. 
Jn  textele  pali,  atunci  cînd  vorbim  despre  gînd,  gîndul  nu 
este  altceva  decît  mintea,  citta,  care  este  foarte  luminoasă  şi 
pură  —  şi  totodată  neutră;  nici  rea,  nici  bună.  însă  atunci  cînd 
vorbim  despre  emoţii,  cuvîntul  echivalent  este  kiatasecra,  o 
stare  a  minţii  care  poate  fi  clasificată  pe  mai  multe  grupe  - — 
unele  neutre,  unele  bune,  altele  nocive." 

„Ma  interesează  cele  bune",  i-am  reamintit  eu. 

Mi-a  răspuns  că  textele  pali  oferă  o  listă  de  25  de  emoţii 
bune,  constructive,  printre  care  se  află  credinţa,  încrederea  în 
sine,  elasticitatea  sau  flexibilitatea  minţii,  acuitatea  şi  înţelep- 
ciunea. 

Jinpa  a  dezvoltat  subiectul,  amintind  de  Abhidharma  Sa- 
muccaya,  modelul  echivalent  folosit  de  tibetani.  Printre  cele 
5 1  de  stări  mintale  enumerate  de  Abhidharma  se  numărau  şi 
perturbările  amintite  de  el  cu  o  zi  înainte.  Acum  a  tradus  cele 
1 1  stări  benefice  de  pe  listă  cam  aşa:  „credinţa,  capacitatea  de 
a  simţi  sentimentul  de  ruşine,  conştiinţa,  lipsa  ataşamentului, 
lipsa  urii  şi  absenţa  înşelării.  în  plus,  mai  există  un  factor 
mintal  amintit  sub  denumirea  de  nonviolenţă,  asemănător  lip- 
sei urii." 

Dalai  Lama  a  explicat:  „Atunci  cînd  se  spune  lipsa  urii  sau 
absenţa  înşelării,  nu  este  vorba  despre  simpla  absenţă  a  aces- 
tora, ci  mai  degrabă  de  ceva  diametral  opus  acestora  două." 
Erudiţii  Abhidharma,  de  exemplu,  cercetează  dacă  compasiu- 
nea ar  trebui  asociată  mai  degrabă  cu  lipsa  urii  sau  cu  lipsa 
violenţei. 

Jinpa  a  continuat:  „Apoi  mai  este  vigoarea  sau  zelul,  elas- 
ticitatea, serenitatea.  Iar  apoi  avem  conştiinţa  alertă  —  preo- 
cuparea pentru  virtute  sau  absenţa  ei  în  privinţa  trupului,  cu- 
vîntului  sau  minţii.  Acestea  sînt  cele  11  stări  benefice." 

„Indiferent  daca  sistemul  include  51  de  factori  mintali, 
mai  mulţi  sau  mai  puţini,  nu  înseamnă  că  vreunul  dintre  aces- 
te seturi  este  exclusiv,  că  nimic  nu  a  fost  lăsat  pe  dinafară",  a 
adăugat  Dalai  Lama.  „Sînt  doar  liste  cu  valoare  de  sugestie, 
orientative,  indicînd  ceea  ce  este  important."3 

„După  cum  arata  venerabilul  bhante,  într-un  anumit  sens, 
mintea  ca  atare  este  neutră,  iar  factorii  mintali  sînt  cei  care  o 
colorează  într-un  fel  sau  altul  Atunci  cînd  apar  stări  mintale 
nocive,  ele  colorează  în  mod  automat  mintea,  şi  nu  numai 
mintea,  ci  şi  ceilalţi  factori  asociaţi,  inclusiv  sentimentele. 
Aşadar,  şi  aceşti  factori  mintali  pot  fi  caracterizaţi  ca  fiind  no- 
civi sau  perturbatori.  Ceilalţi  factori  mintali  care  apar  împre- 

una  nu  reprezintă  toţi  perturbări  mintale,  dar  de  îndată  ce  apa- 
re o  perturbare  mintală,  tot  ce  mai  apare  odată  cu  ea  este  de 
asemenea  perturbat." 

Aşa  cum  mi-a  spus  mai  tîrziu  Dalai  Lama,  la  întîlnirea  de 
la  sfîrşitul  zilei,  avea  sentimentul  că  această  trecere  în  revistă 
a  elementelor  de  bază  ale  psihologiei  budiste  lipsise  din  dis- 
cuţiile purtate  cu  o  zi  înainte.  Era  mulţumit  că  avusese  ocazia 
să  le  explice  mai  în  detaliu  oamenilor  de  ştiinţă  prezenţi  mo- 
delul budist  al  minţii,  oferindu-le  o  înţelegere  mai  bună  a  con- 
textului din  perspectiva  căruia  aborda  el  problema  emoţiilor 
distructive. 

De  la  teorie  la  practică 

Matthieu  a  subliniat  că  analiza  respectivă  nu  era  numai  te- 
oretică. Factorii  mintali  puteau  fi  folosiţi  într-o  manieră  prac- 
tică, realizîndu-se  un  echilibru  între  ei  pe  durata  transformă- 
rii minţii.  „Vorbim  despre  patru  lucruri  care  trebuie  cultivate: 
iubirea,  serenitatea,  compasiunea  şi  bucuria.  Deşi  poate,  pen- 
tru început,  nu  veţi  remarca  vreo  relaţie  simbiotică,  acest  lu- 
cru se  va  întîmpla  pe  măsura  ce  veţi  continua.  Dacă  practicaţi, 
de  exemplu,  bunăvoinţa  iubitoare,  se  poate  întîmpla  ca  ataşa- 
mentul dumneavoastră  să  crească,  aşa  că  atunci  veţi  trece  la 
practicarea  serenităţii.  Dacă  veţi  continua  să  practicaţi  sereni- 
tatea, la  un  moment  dat  riscaţi  să  cădeţi  în  indiferenţă,  aşa  că 
în  acel  moment  veţi  căuta  să  treziţi  compasiunea  faţă  de  cei 
care  suferă. 

Acum,  dacă  sînteţi  începător  şi  vă  gîndiţi  în  mod  excesiv 
la  suferinţele  oamenilor,  puteţi  ajunge  la  depresie.  Aşa  că  în- 
cercaţi să  resimţiţi  bucuria  în  faţa  aspectelor  pozitive  ale  feri- 
cirii altora.  în  felul  acesta  putem  înţelege  cum  se  combină 
aceste  lucruri  în  ansamblul  practicii." 

Dalai  Lama  a  explicat  principiul  general,  aflat  la  baza  ex- 
punerii lui  Matthieu:  „Cele  două  aspecte  majore  ale  acestei 
practici,  anume  înţelepciunea  şi  abilităţile,  trebuie  să  acţione- 

ze  întotdeauna  în  conjuncţie.  Nici  o  problemă,  nici  o  pertur- 
bare mintală,  nici  o  emoţie  distructivă  nu  poate  fi  îndepărtată 
printr-o  abordare  unilaterală.  întotdeauna  ele  trebuie  aborda- 
te dintr-o  multitudine  de  perspective,  există  o  varietate  de  fac- 
tori mintali,  o  varietate  de  moduri  de  a  înţelege.  E  o  abordare 
mult  mai  complexă  decît  un  simplu  «Aceasta  este  problema 
şi  acesta  este  antidotul.» 

La  un  nivel  foarte  profund,  atunci  cînd  ajungi  realmente  la 
o  înţelegere  directă  a  deşertăciunii,  aceasta  acţionează  ca  un 
antidot  pentru  toate  perturbările  mintale.  Dar  nu  înseamnă  că, 
odată  cu  această  înţelegere,  toate  problemele  dispar  cît  ai 
clipi;  însă  în  cele  din  urmă  ea  contracarează  toate  perturbări- 
le mintale.  între  timp,  pînă  cînd  ajungem  la  acel  nivel,  este 
foarte  important  să  ştim  că  atunci  cînd  combatem  perturbări- 
le mintale  şi  alte  tendinţe  nocive,  avem  întotdeauna  nevoie  de 
acest  amestec  de  înţelepciune  şi  abilităţi. 

Ca  să  fac  o  analogie,  imaginaţi-vă  că  vreţi  să  construiţi 
ceva  —  să  spunem,  un  avion.  Nu  puteţi  construi  nimic  dacă 
nu  aveţi  decît  un  element,  de  exemplu,  o  bucată  de  metal,  pe 
care  să  o  transformaţi  într-un  avion.  întotdeauna  este  nevoie 
de  acumularea  a  mii  de  factori  pentru  a  putea  crea  produsul. 
Acelaşi  lucru  este  adevărat  şi  cu  privire  la  transformarea  min- 
ţii. Chiar  şi  atunci  cînd  se  ajunge  la  o  înţelegere  directă  a  de- 
şertăciunii, înţelegerea  aceasta  presupune  factori  multipli. 
Există  factorul  contemplaţiei;  factorul  samadhi  sau  concen- 
trarea profundă;  factorul  zelului  sau  vigorii  pe  care  trebuie  să 
o  insuflaţi  ca  să  ajungeţi  la  acea  înţelegere.  Aşa  că  pînă  şi  în- 
ţelegerea deşertăciunii  are  o  mulţime  de  faţete,  nu  constă  nu- 
mai într-un  singur  lucru." 

Un  tip  pozitiv  de  frică 

Din  unghiul  său  filozofic,  Owen  Flanagan  a  ridicat  o 
obiecţie.  „Dan  a  sugerat,  iar  Sfinţia  Sa  a  părut  să  fie  de  acord, 
că  definiţia  budistă  a  emoţiilor  distructive  este  în  esenţă 

aceasta:  orice  emoţie  care  provoacă  un  anumit  tip  de  dezechi- 
libru sau  de  nelinişte.  Sînt  oarecum  preocupat  şi  aş  vrea  să 
pun  problema  în  stilul  lui  Paul  Unele  dintre  emoţiile  de  pe 
lista  lui  Paul,  cum  ar  fi  mînia,  frica  şi  tristeţea,  trezesc  un  sen- 
timent negativ  şi  provoacă  tulburare. 

într-o  lume  ideală,  nimeni  nu  ar  vrea  să  trăiască  aceste 
stări.  Dar  aceasta  nu  este  o  lume  ideală.  Mai  mult,  stările 
acestea  au  aproape  sigur  o  explicaţie  din  punctul  de  vedere  al 
rolului  jucat  în  adaptare,  în  termeni  evoluţionişti.  în  Occi- 
dent, cei  mai  mulţi  oameni  sînt  convinşi  că  emoţiile  funda- 
mentale fac  parte  din  echipamentul  evoluat  care  a  ajutat  spe- 
cia noastră  să  supravieţuiască,  să  se  reproducă  şi  să  ajungă  la 
cota  actuală  de  dezvoltare. 

întrebarea  mea  este  următoarea:  putem  ajunge  la  un  acord 
amiabil  în  ce  priveşte  distincţia  între  emoţiile  care  trezesc  un 
sentiment  negativ  şi  cele  distructive?  Cred  că  pînă  la  urmă, 
majoritatea  dintre  noi  vom  ajunge  să  spunem  că  există  ocazii 
în  care  e  cît  se  poate  de  potrivit  să  te  simţi  trist,  dată  fiind  o 
anumită  situaţie,  şi  că  de  fapt  ar  fi  chiar  inuman  să  nu  te  simţi 
astfel.  Ar  fi  ciudat  să  nu  resimţi  furie  sau  revoltă  cînd  vezi  că 
un  copil  este  agresat.  Ar  fi  straniu  să  nu  existe  anumite  lucruri 
care  să-ţi  provoace  frica.  Stările  sau  emoţiile  acestea  negati- 
ve pot  deveni  distructive.  Acestea  sînt  stările  pe  care  căutăm 
să  le  depăşim  cît  mai  repede.  însă  una  dintre  funcţiile  mîniei, 
de  exemplu,  este  aceea  de  a  determina  pe  altcineva  să  încete- 
ze să  mai  facă  un  anumit  lucru,  astfel  încît  ambele  părţi  să 
poată  reveni  la  normal. 

Ideea  mea  urmează  doctrina  aristotelică  a  căii  de  mijloc, 
despre  care  vorbeam  ieri.  Aş  spune  că  ceea  ce  face  ca  o  anu- 
mită stare  emoţională  să  fie  distructivă  este  dozarea  ei  în  ex- 
ces sau  dimpotrivă,  deficitară.  Cineva  care  nu  dă  dovadă  de 
empatie  atunci  cînd  vede  pe  altcineva  suferind  are  o  deficien- 
ţa. Cineva  care  plînge  o  lună  de  zile  pentru  că  a  pierdut  ac- 
ţiuni la  bursă  are  o  problemă  în  celălalt  sens." 

„Unii  psihologi",  a  adăugat  Richard  Davidson,  „în  acord 
cu  ceea  ce  spune  Owen,  au  sugerat  că  emoţiile  ar  fi  distructi- 
ve atunci  cînd  sînt  resimţite  într-un  context  nepotrivit  sau 
nenormativ.  Atunci  cînd  frica,  de  exemplu,  este  resimţită  în- 
tr-o situaţie  familiară,  în  care  nu  există  nici  un  motiv  de  frică, 
ea  este  distructivă.  însă  daca  simţim  frică  în  clipa  în  care  un 
tigru  se  pregăteşte  să  sară  asupra  noastră,  aceasta  este  o  emo- 
ţie adecvată  şi  ne  ajută  să  supravieţuim." 

„Chiar  şi  din  punct  de  vedere  budist",  a  spus  Dalai  Lama, 
„există  cazuri  în  care  frica  este  constructivă  şi  pozitivă.  De 
exemplu,  senzaţia  deziluziei  despre  care  am  vorbit  mai  devre- 
me —  acea  aspiraţie  generală  de  a  ieşi  din  existenţa  aceasta 
întunecată.  Această  aspiraţie  către  libertate  se  întemeiază,  de 
fapt,  pe  frica  de  a  ne  afla  la  dispoziţia  puterii  incontrolabile  a 
perturbărilor  negative.  Acesta  este  un  tip  pozitiv  de  frică,  ce 
dă  naştere  unei  stări  spirituale  de  aspiraţie. 

Pe  lista  celor  51  de  factori  mintali,  cîţiva  dintre  ei  sînt  cu- 
noscuţi drept  factori  variabili  sau  schimbători,  pentru  că,  în 
funcţie  de  condiţii,  ei  pot  fi  pozitivi  sau  negativi,  constructivi 
sau  distructivi.  Pe  lista  aceasta  se  pot  afla  frica,  tristeţea  şi 
multe  alte  emoţii,  despre  care  nu  putem  spune  în  mod  catego- 
ric că  sînt  constructive  sau  distructive." 

Paul  Ekman  nu  s-a  declarat  satisfăcut.  „Nu  sînt  sigur  dacă 
avem  aici  un  acord  sau  un  dezacord  fundamental,  pentru  că  se 
pare  că  toate  emoţiile  tulbură  echilibrul.  Acesta  este  efectul 
lor.  Pîna  acum,  am  făcut  trei  încercări,  din  perspectivă  occi- 
dentală, de  a  defini  emoţiile  distructive.  Acestea  sînt  fie  emo- 
ţii excesive,  fie  emoţii  inadecvate  la  situaţie,  fie  emoţii  care 
ne  fac  rău  nouă  ori  altora.  Definiţiile  se  suprapun,  dar  întot- 
deauna echilibrul  este  afectat.  Frica  despre  care  vorbeaţi  afec- 
tează echilibrul.  Dacă  afectează  echilibrul,  înseamnă  oare  că 
este  distructivă?  Sau  poate  afecta  echilibrul  şi  să  fie  totuşi 
constructivă? 


Cultivarea  echilibrului  emoţional  263 


Revenirea  la  o  perspectivă  practică 

întrebările  lui  Paul  au  rămas  fără  răspuns  însă,  căci  Dalai 
Lama  a  îndreptat  discuţia  în  altă  direcţie.  „Este  important  să 
reţinem",  a  început  el,  „că  scopul  principal  al  discuţiei  noas- 
tre, al  seminarului,  este  să  aducem  o  contribuţie  societăţii  — 
nu  să  aspirăm  la  nirvana.  Eu  sînt  budist  —  ţelul  meu  ultim 
este  atingerea  stării  lui  Buddha.  Acesta  este  obiectivul  meu. 
Astfel  am  posibilitatea  să  ajung  la  iluminare."  Apoi,  arătînd 
către  Matthieu,  a  spus  în  glumă:  „Sîntem  într-un  fel  de  com- 
petiţie —  vrem  să  vedem  cine  ajunge  primul  acolo." 

Redevenind  serios,  a  reluat:  „Scopul  nostru  aici  este  să  în- 
cercăm să  facem  societatea  mai  bună.  în  ce  mă  priveşte, 
agenda  mea  de  aici  face  parte  din  categoria  pe  care  eu  o  nu- 
mesc etică  seculară.  Aşadar,  este  important  pentru  toţi  să  ne 
păstrăm  alura  de  oameni  de  ştiinţă.  în  unele  situaţii  probabil 
că  vom  fi  nevoiţi  să  evocăm  idei  budiste  specifice,  caz  în  care 
vom  renunţa  la  atitudinea  ştiinţifică  şi  o  vom  adopta  pe  aceea 
budistă/' 

Aceasta  era  o  temă-cheie  pentru  Dalai  Lama  şi  reprezenta 
ideea  de  bază  din  ultima  sa  carte,  Ethicsfor  the  New  Millen- 
nium.  Pentru  scopurile  noastre,  definiţia  funcţională  a  emoţi- 
ilor distructive  trebuia  să  facă  abstracţie  de  aspiraţia  budistă 
către  eliberare  şi  să  rămînă  la  nivelul  relativ  al  vieţii  cotidie- 
ne, unde  scopul  este  crearea  unei  societăţi  mai  bune. 

O  mare  parte  a  conversaţiei  pe  această  temă  de  după-amia- 
ză  a  fost  puţin  cam  abstractă,  concentrîndu-se  asupra  unor  as- 
pecte subtile  ale  filozofiei  şi  epistemologiei  budiste.  Dalai 
Lama  mi-a  mărturisit  mai  tîrziu  că  a  simţit  că  discuţia  a  fost 
utilă,  în  sensul  că  le-a  putut  arăta  oamenilor  de  ştiinţă  că  teo- 
riile budiste  despre  minte  şi  emoţii  se  întemeiază  pe  o  istorie 
bogată  a  practicii  meditaţiei  şi  pe  o  gîndire  filozofică  sistema- 
tică. Şi  a  simţit  că  mai  ales  pe  tema  minţii  şi  a  emoţiilor  cu- 
noştinţele budiste  pot  aduce  o  contribuţie  la  ştiinţă. 

La  întîlnirile  anterioare  ale  Institutului  pentru  Minte  şi 
Viaţă,  el  observase  că,  la  început,  oamenii  de  ştiinţă  erau  cam 
neîncrezători  faţă  de  gîndirea  budistă,  dar  pe  măsură  ce  dis- 
cuţia avansa,  începeau  să  ia  mai  în  serios  conceptele  acesteia. 
Totuşi,  nu  voia  să  lase  impresia  că  vrea  să  folosească  aceste 
întîlniri  pentru  a  promova  budismul  Şi  de  asemenea  îi  era 
teamă  că  dacă  discuţia  avansa  prea  mult  în  această  direcţie,  ea 
ar  deveni  plictisitoare  pentru  unii  dintre  oamenii  de  ştiinţă. 
Aşa  că  ne-a  invitat  în  pauza  de  ceai,  sugerîndu-ne  să  revenim 
la  o  perspectivă  mai  practică. 

Educarea  emoţiilor  la  adulţi 

După  pauza  de  ceai,  l-am  întrebat  pe  Dalai  Lama  asupra 
căror  aspecte  practice  crede  că  trebuie  să  ne  concentrăm  dis- 
cuţia. Această  întrebare  urma  să  iniţieze  o  dezbatere  care  va 
lua  amploare  în  următoarele  zile  şi  va  duce  la  unul  dintre  pro- 
iectele majore  care  au  rezultat  din  întîlnirile  noastre. 

Dalai  Lama  s-a  gîndit  un  moment  şi  apoi  a  spus:  „Una  din- 
tre convingerile  mele  cele  mai  puternice  este  aceea  că  o  înţe- 
legere mai  profundă  a  naturii  minţii  noastre,  a  stărilor  minta- 
le şi  a  emoţiilor  trebuie  să  conducă  la  formularea  unui  gen  de 
filozofie  a  educaţiei.  Nu  pot  să  spun  însă  care  ar  fi  coordona- 
tele ei,  şi  nici  nu  am  timp  să  reflectez  asupra  lor." 

I-am  spus  că  aceasta  avea  să  fie  exact  tema  expunerii  de 
joi,  cînd  Mark  Greenberg  urma  să  ne  vorbească  despre  pro- 
gramele şcolare,  desemnate  să-i  ajute  pe  copii  să-şi  adminis- 
treze emoţiile  distructive. 

„Foarte  bine",  a  spus.  Apoi  mi-a  răspuns  la  întrebare  în- 
tr-un mod  diferit,  revenind  la  o  idee  din  cadrul  expunerii  de 
dimineaţă.  „Paul  Ekman  ne-a  relatat  un  moment  din  viaţa  sa 
personală,  în  care,  după  episodul  mîniei,  el  a  reflectat  asupra 
motivelor  datorită  cărora  nu  trebuie  să  se  lase  purtat  de  acea 
mînie,  ceea  ce  1-a  ajutat  apoi  să  se  pregătească  pentru  viitoa- 
re evenimente  de  acest  gen.  Fapt  ce  sugerează  că  dacă,  dim- 

potrivă,  el  nu  ar  fi  acordat  atenţie  acestor  reflecţii  şi  ar  fi  sa- 
vurat trăirea  acelei  emoţii,  aceasta  ar  fi  devenit  şi  mai  distruc- 
tivă, pentru  că  ar  fi  dus  la  şi  mai  multă  mînie." 

„Vreţi  să  spuneţi",  a  afirmat  Paul,  „că  ar  trebui  sa  ne  edu- 
căm emoţiile.  Există  două  niveluri  în  acest  sens.  Unul  începe 
cu  dezvoltarea  timpurie  —  educaţia  copiilor.  Dar  mai  există 
şi  restul  oamenilor,  ca  noi  —  noi  nu  mai  sîntem  copii,  ci 
adulţi.  Cum  ne  putem  educa  emoţiile?  Prin  ce  mijloace  putem 
face  acest  lucru,  fără  să  devenim  budişti?" 

„Exact  —  aceasta  este  întrebarea",  a  fost  de  acord  Dalai 
Lama. 

„E  foarte  important,  dacă  vrem  să  trăim  într-o  lume  mai 
bună",  a  accentuat  Paul,  fără  să  ştie  că  într-o  zi  urma  să 
iniţieze  tocmai  un  astfel  de  program  de  educare  a  emoţiilor. 

„Sfinţia  Voastră",  am  spus  eu,  preluînd  ideea  lui  Paul, 
„unul  dintre  motivele  pentru  care  am  dorit  să  purtăm  acest 
dialog  este  acela  că,  chiar  şi  în  context  laic,  putem  învăţa  din 
concepţiile  şi  practica  budistă  multe  lucruri  care  pot  fi  aplica- 
te, separat  de  budism,  aceleiaşi  realităţi  emoţionale  umane." 

„Da,  da  —  aşa  este",  a  spus  Dalai  Lama,  dînd  din  cap. 

Aşa  cum  mi-a  mărturisit  mai  tîrziu,  motivaţia  profundă  a 
lui  Dalai  Lama  pentru  a  participa  la  aceste  dialoguri  era  par- 
ţial aceea  de  a  pune  budismul  tibetan,  cu  rădăcinile  sale  în 
gîndirea  indiană  antică,  în  situaţia  de  a  contribui  la  soluţiona- 
rea problemelor  din  lumea  modernă.  Entuzismul  său  pentru 
aceste  dialoguri  era  la  fel  de  mare  ca  atunci  cînd  ţinea  confe- 
rinţe publice  în  întreaga  lume,  în  cursul  cărora  sublinia  nece- 
sitatea de  a  ne  transforma  în  oameni  mai  buni  —  de  pildă,  în- 
locuind mînia  cu  compasiunea  şi  grija.  însă  credea  că  efortul 
de  a  transforma  societatea  nu  va  da  rezultate  prin  intermediul 
unor  învăţăminte  religioase,  ci  prin  intermediul  unei  educaţii 
generale  —  o  educaţie  cu  o  bază  ştiinţifică.  Şi,  credea  el,  oa- 
meni de  ştiinţă  ca  aceia  prezenţi  la  această  întîlnire  puteau 
contribui  la  atingerea  acestui  obiectiv  mai  larg. 

Un  sistem  imunitar  pentru  emoţii 

Acceptînd  provocarea  lansată  de  Dalai  Lama,  m-am  întors 
la  ideea  lui  Paul,  referitoare  la  momentul  intervenţiei:  înain- 
tea, în  timpul  sau  după  desfăşurarea  unei  emoţii  distructive. 
Am  spus:  „Una  dintre  ideile  pe  care  le-am  discutat  la  prînz  se 
referea  la  momentul  în  care  cineva  este  prizonierul  unei  emo- 
ţii, de  exemplu,  cînd  este  foarte  furios,  aşa  cum  era  Paul.  Ce 
se  poate  face  pentru  a  scurta  această  perioadă  sau  pentru  a-i 
ajuta  pe  oameni  să  se  elibereze  de  ea,  după,  în  timpul  sau 
chiar  înainte  să  apară?" 

„Poziţia  mea  fundamentală  în  ce  priveşte  întreaga  proble- 
mă a  administrării  acestor  emoţii  distructive  puternice",  a  răs- 
puns Dalai  Lama,  „este  următoarea.  Ca  şi  în  problemele  fizi- 
ce, dacă  avem  un  sistem  imunitar  foarte  sănătos,  chiar  dacă 
sîntem  expuşi  unor  boli,  cum  ar  fi  o  răceală,  avem  mai  multe 
şanse  să  ne  revenim,  oricare  ar  fi  afecţiunea.  însă  dacă  sistemul 
imunitar  este  deficitar,  nu  numai  că  sîntem  mult  mai  predispuşi 
la  boli,  dar  şi  şansele  de  recuperare  sînt  mult  mai  reduse. 

La  fel",  a  continuat  Dalai  Lama,  „atunci  cînd  este  vorba  de 
abordarea  emoţiilor  distructive  şi  de  reducerea  lor,  unui  om 
obişnuit  îi  este  foarte  greu  să  aplice  un  antidot  în  regim  de  ur- 
genţă, cînd  emoţia  puternică  s-a  declanşat  deja. 

Din  acest  motiv,  regret  să  o  spun,  lucrul  acesta  e  dificil 
chiar  şi  pentru  cei  mai  mulţi  practicanţi  ai  meditaţiei,  atunci 
cînd  sînt  în  culmea  mîniei.  Chiar  dacă  la  nivel  raţional  ştim 
că  mînia  este  distructivă,  că  nu  trebuie  să  ne  lăsăm  furaţi  de 
forţa  acesteia,  că  trebuie  să  cultivăm  iubirea  faţă  de  ceilalţi, 
şansele  de  a  ne  aminti  acest  lucru  în  culmea  mîniei  sînt  foar- 
te limitate.  De  fapt,  a  te  gîndi  la  iubire  în  acele  momente  pare 
chiar  imposibil  —  ţi-ai  luat  adio  de  la  iubire  şi  compasiune. 

Ceea  ce  se  impune  este  o  pregătire  generală,  în  urma  căre- 
ia starea  mintală  de  bază  să  fie  asemeni  unui  sistem  imunitar 
sănătos.  Familiarizaţi-vă  cu  aceste  practici  —  cu  înţelepciu- 
nea şi  abilităţile.  Familiarizarea  cu  ele  vă  conferă  mai  multă 
putere,  mai  multă  experienţă.  Ulterior,  cînd  veţi  sesiza  că  vă 

mîniaţi,  vă  ataşaţi  de  ceva  ori  deveniţi  invidioşi,  vă  va  fi  mult 
mai  uşor  să  administraţi  aceste  emoţii.  Dacă  aveţi  această 
pregătire  de  bază,  la  modul  ideal,  veţi  fi  capabil  sa  depistaţi 
semnele  care  prevestesc  emoţiile,  dacă  nivelul  dumneavoas- 
tră de  înţelegere  este  suficient  de  înalt.  înseamnă  că  veţi  fi 
cultivat  un  temperament  care  să  va  permită  să  depistaţi  sem- 
nele timpurii  ale  acestor  emoţiii,  astfel  încît  să  puteţi  preveni 
escaladarea  lor. 

Sau,  dacă  acest  lucru  nu  este  posibil,  atunci  cînd  apar 
emoţii  puternice  precum  mînia,  puteţi  să  nu  vă  lăsaţi  dominat 
de  ele.  Stările  emoţionale  nu  ar  mai  dura  mult;  nu  aţi  mai  fi 
copleşit  de  ele.  Dacă  nici  acest  lucru  nu  este  posibil,  cel  pu- 
ţin v-aţi  asigura  că  aceste  emoţii  distructive  puternice  nu  se 
traduc  în  acţiuni  negative,  cu  efecte  distructive  pentru  ceilalţi 
şi  pentru  sine. 

De  fapt,  în  unele  cazuri,  deşi  ai  resimţit  emoţii  distructive 
puternice,  dacă  ulterior  regreţi  şi  îţi  dai  seama  că  au  fost  ne- 
potrivite şi  distructive,  ai  şanse  să  cultivi  o  nouă  hotărîre  de  a 
te  schimba.  Aceasta  este  o  cale  de  a  învăţa  din  experienţa  ace- 
lei emoţii." 

Deşi  obiectivul  budist  este  eliberarea  completă  de  mînie, 
acesta  este  doar  un  ideal.  Este,  cu  siguranţă,  un  ideal  care  le 
depăşeşte  pe  cele  propuse  de  filozofii  occidentali,  de  la  Aris- 
totel  încoace,  pînă  la  psihologia  modernă.  Totuşi,  Dalai  Lama 
dorea  sa  menţinem  discuţia  în  termeni  realişti,  recunoscînd 
faptul  că  în  lumea  laică  este  imposibil  să  eliminăm  complet 
emoţile  negative. 

Din  această  perspectivă,  punctul  de  vedere  budist  nu  sus- 
ţine că  n-ar  trebui  să  avem  sentimente  de  mînie,  ci  ca,  atunci 
cînd  le  resimţim,  trebuie  sa  luăm  în  considerare  şi  alte  opţiuni 
de  a  aborda  situaţia  în  mod  eficient  —  şi  nu  doar  sa  reacţio- 
năm la  mînie.  Dalai  Lama  credea  cu  tărie  că  unul  dintre  mo- 
tivele principale  pentru  care  ne  reuniserăm  acolo  era  acela  de 
a  explora  diferite  metode  de  a-i  ajuta  pe  oameni  să  reducă  for- 
ţa mîniei  din  vieţile  lor. 

Contemplaţia:  o  redută 
împotriva  emoţiilor  distructive 

Acesta  a  fost  un  alt  moment  în  care  Dalai  Lama  1-a  atras 
pe  Venerabilul  Kusalacitto  în  conversaţie.  Adresîndu-se  călu- 
gărului tailandez,  Dalai  Lama  a  spus:  „Ne-ar  fi  de  mare  folos 
acum  să  dăm  discuţiei  o  turnură  mai  practică,  vorbind  despre 
cultivarea  contemplaţiei  şi  despre  efectele  acesteia  asupra 
emoţiilor."  La  aceasta  am  adăugat  că  exerciţiul  contemplaţiei 
poate  fi  adaptat  unei  abordări  laice  a  emoţiilor  distructive,  din 
moment  ce  contemplaţia  poate  fi  deprinsă  fără  să  fii  budist. 

în  ce-1  priveşte,  bhante  credea  că,  în  ciuda  echipamentelor 
de  testare  şi  a  mijloacelor  materiale,  oamenii  de  ştiinţă  nu  au 
găsit  încă  o  cale  sigură  de  atenuare  a  emoţiilor  disturbatoare 
—  iar  aici  budismul  poate  fi  de  mare  ajutor,  în  special  în  ce 
priveşte  metodele  de  abordare  a  stărilor  nocive,  precum  riî- 
nia.  Cu  puţine  încurajări,  bhante  bl  iniţiat  un  rezumat  scurt, 
dar  clasic  al  concepţiilor  budiste. 

„După  cum  a  spus  Sfinţia  Sa,  ar  trebui  să  discutăm  acum 
în  termenii  eticii  laice  —  deşi  cred  că  acum  e  posibil  ca  şi  oa- 
menii de  ştiinţă  sa  vrea  să  ajungă  la  nirvana",  a  adăugat  el  rî- 
zînd.  „Vor  să  ştie  cum  se  practică  acest  tip  de  meditaţie,  fiind- 
că tocmai  prin  intermediul  acestei  tehnici  învăţăm  că  emoţiile 
nu  sînt  intrinseci.  Emoţiile  sînt  relative,  şi  în  fiecare  zi  apar 
sentimente  noi,  însă  nu  stau  cu  noi  pentru  totdeauna;  ne  rămîn 
alături  o  vreme,  apoi  pleacă.  Fie  că  sînt  emoţii  constructive 
sau  distructive,  ele  ne  rămîn  în  preajmă  doar  temporar,  după 
care  dispar. 

Buddha  a  explicat  efemeritatea  lucrurilor,  de  aceea  emoţi- 
ile negative  nu  ne  afectează.  Există  un  moment  foarte  impor- 
tant, în  care  luăm  primul  contact  cu  lumea  exterioară,  cînd 
percepem  culorile,  sunetele  şi  restul.  Potrivit  Satipatthana 
Sutta,  Buddha  ne  sfătuieşte  să  fim  conştienţi  şi  receptivi  în 
momentul  în  care  vedem  imagini,  auzim  sunete  sau  intrăm  în 
contact  cu  vreun  obiect  tangibil.  Dacă  ne  putem  perfecţiona 

practica  contemplaţiei  şi  a  receptivităţii,  vom  putea  vedea  cu- 
lorile şi  sunetele  aşa  cum  sînt  —  nu  ne  vom  mai  gîndi  dacă 
un  lucru  este  bun  sau  rău,  dacă  o  imagine  este  frumoasă  sau 
urîta,  dacă  un  sunet  este  plăcut  sau  supărător.  Atunci  cînd  ne 
comportăm  în  această  maniera,  mintea  rămîne  foarte  calmă. 
Nici  o  emoţie  negativă  care  ne-ar  putea  tulbura  nu  va  ajunge 
la  noi." 

Apoi,  Venerabilul  Kusalacitto  a  detaliat  un  alt  aspect  al 
contemplaţiei,  concentrarea,  în  care  atenţia  este  îndreptată 
asupra  unui  obiect  neutru,  de  regulă,  ritmul  firesc  al  respira- 
ţiei, exerciţiu  care  ne  ajută  să  ne  protejăm  de  emoţiile  distruc- 
tive, blocîndu-le.  „E  ca  şi  cum  aţi  fi  ales  un  obiect  alternativ 
în  minte.  în  locul  mîniei,  invidiei  sau  agresivităţii,  mintea 
dumneavoastră  se  concentrează  acum  asupra  unui  obiect  ne- 
utru al  atenţiei.  De  exemplu,  rămîneţi  atent  la  inspiraţii  şi  ex- 
piraţii cît  mai  mult  timp  posibil." 

Apoi  a  rezumat:  „Aşadar,  în  satipatthana  cultivaţi  mai  în- 
tîi  contemplaţia  şi  receptivitatea,  concentrîndu-vă  asupra  cor- 
pului, inspirînd  şi  expirînd,  urmărind  senzaţiile  într-o  stare  de 
receptivitate  contemplativă.  Atîta  vreme  cît  practicaţi  con- 
templaţia şi  receptivitatea,  trăiţi  într-o  fortăreaţă  în  care  emo- 
ţiile distructive  nu  vă  pot  ajunge,  nu  vă  pot  răni." 

Apoi  bhante  a  descris  ce  se  întîmplă  atunci  cînd  atenţia 
concentrată  ia  drept  obiect  al  ei  mintea  însăşi  —  poziţia  de 
observare  contemplativă.  „Apoi,  odată  ce  vă  puteţi  direcţiona 
mintea,  ea  însăşi  poate  deveni  obiectul  contemplaţiei.  în  acel 
moment,  puteţi  afla  dacă  mintea  dumneavoastră  este  într-o 
stare  bună  sau  rea,  dacă  este  tulburată  de  mînie,  invidie,  lăco- 
mie, ură  sau  iluzie  —  sau  nu.  Vă  daţi  seama  de  ceea  ce  se  în- 
tîmplă de  îndată  ce  în  minte  apare  ceva." 

Odată  ce  a  fost  cultivată  o  astfel  de  receptivitate  extrem  de 
precisă  şi  de  concentrată,  în  cele  din  urmă  se  instalează  un 
anumit  nivel  de  serenitate  şi  de  invulnerabilitate  faţă  de  emo- 
ţiile distructive.  Atunci  el  a  spus:  „Mintea  nu  este  nici  veselă, 
nici  tristă,  nici  nu  are  păreri  de  rău.  După  aceea  —  după  ce 

ajungeţi  să  cunoaşteţi  adevărata  natură  a  minţii  —  nici  o  emo- 
ţie negativă  nu  vă  mai  poate  face  rău.  Prin  intermediul  aces- 
tei tehnici,  obiectul  atenţiei  îl  poate  reprezenta  chiar  şi  un  ob- 
stacol, o  stare  mintală  nocivă,  o  compulsie." 

în  acest  stadiu  al  contemplaţiei,  a  spus  el,  orice  ajunge  la 
conştiinţă  este  perceput  „numai  ca  formă  şi  nume";  mintea  ră- 
mîne  neutră,  orice  ar  apărea  în  ea,  „Observaţi  pur  şi  simplu 
tot  ce  apare  în  minte  ca  pe  un  proces  natural,  care  vine  şi  tre- 
ce, care  vă  însoţeşte  pentru  o  vreme,  apoi  se  îndepărtează  — 
nu  rămîne  veşnic.  Iar  după  aceea  vă  puteţi  bucura  de  o  stare 
de  pace  şi  calm." 

Cu  acestea,  Venerabilul  Kusalacitto  şi-a  încheiat  prezenta- 
rea căii  contemplaţiei,  smsatipatthana,  spunînd:  „Aceasta  este 
tehnica  contemplaţiei,  aşa  cum  a  descris-o  Buddha  însuşi." 

Prezentul  înşelător 

Ultimul  nivel  al  contemplaţiei,  aşa  cum  1-a  descris  bhan- 
îe,  vorbeşte  de  un  punct  în  care  percepţia  se  rafinează  în  aşa 
măsură,  încît  cel  care  meditează  poate  întrerupe  conexiunea 
dintre  impresia  senzorială  iniţială  şi  mişcarea  minţii  către  eti- 
chetarea ei  şi  reacţia  faţă  de  aceasta.  în  loc  să  vadă  lumea  prin 
prisma  categoriilor  uzuale  şi  a  emoţiilor  reflexe,  mintea  poa- 
te intra  într-o  stare  de  neutralitate,  în  care  este  eliberată  de  au- 
tomatisme. 

Ştiam  că  Francisco  Varela  efectuase  studii  tocmai  asupra 
acestor  procese  ale  percepţiei,  aşa  că  i-am  spus  Venerabilului 
Kusalacitto:  „Aţi  enunţat  două  idei  în  legătură  cu  care  aş  vrea 
să-i  cer  părerea  şi  lui  Francisco,  pentru  că  au  legătură  cu  mo- 
dul în  care  înţelegem  noi  mintea  şi  emoţiile.  Aţi  spus  că  dacă 
am  avea  o  atitudine  contemplativă  în  momentul  primului  con- 
tact senzorial,  nu  am  mai  fi  nevoiţi  să  parcurgem  întregul  pro- 
ces al  etichetării,  al  găsirii  unui  cuvînt  pentru  ceea  ce  simţim. 
Cu  alte  cuvinte,  scurtcircuităm  o  emoţie  pe  cale  să  se  produ- 
că. Evităm  complet  panta  emoţiilor  distructive. 

Celalalt  lucru  pe  care  l-aţi  spus  a  fost  că,  dacă  totuşi  se  de- 
clanşează o  reacţie  emoţională,  ne  putem  linişti,  concentrîn- 
du-ne  asupra  respiraţiei  pînă  cînd  emoţia  se  disipează.  Aces- 
tea sînt  două  strategii  diferite.  Francisco,  spune-mi,  te  rog, 
dacă  prima  strategie  poate  fi  încorporată  în  perspectiva  noas- 
tră asupra  procesării  informaţiilor?" 

„Să  spunem  că  ar  trebui  să  aplicăm  o  strategie  de  învăţare 
prin  meditaţie",  a  răspuns  Francisco,  „în  sensul  în  care  vor- 
bea Paul  azi  dimineaţă,  sa  sesizăm  impulsul  înainte  să  se  ex- 
prime. După  aceea  nu  ai  decît  o  foarte  mica  breşa  de  timp  la 
dispoziţie.  Din  punct  de  vedere  ştiinţific,  nu  există  nici  o  no- 
ţiune care  să  ne  spună  că  putem  într-adevăr  să  prelungim 
acest  moment,  ca  să  sesizăm  impulsul  înainte  de  a  căpăta  o 
expresie.  Ideea  nu  a  pătruns  pînă  acum  în  literatura  de  specia- 
litate. 

Dacă  cineva  este  foarte  bine  pregătit  astfel  încît  reuşeşte 
să  facă  aceste  distincţii  atît  de  fine,  ar  fi  rezonabil  să  spunem 
că  procesul  a  fost  încetinit  sau  că  de  fapt  inteligenţa  s-a  ascu- 
ţit ori  a  devenit  mai  rapidă?  Şi  exista,  din  punct  de  vedere  şti- 
inţific, vreo  cale  de  a  face  această  distincţie?  Ce  indicii  ar  tre- 
bui să  căutăm?" 

Dalai  Lama  a  răspuns  imediat.  „Există,  în  unele  texte  bu- 
diste, referiri  la  unii  yoghini  care  atinseseră  niveluri  superioa- 
re ale  înţelegerii  şi  care  puteau  transforma  clipele  în  eoni,  iar 
eonii  îi  puteau  contracta  într-o  clipă  —  însă  există  întotdeau- 
na o  restricţie.  Cel  puţin  din  perspectiva  yoghinilor.  Dacă,  de 
exemplu,  există  aproape  de  noi  un  yoghin  care  transformă  cli- 
pele în  eoni,  acest  lucru  nu  are  un  impact  fizic  asupra  timpu- 
lui nostru  —  este,  deci,  o  experienţă  subiectivă.  Lucrul  acesta 
ţine,  de  fapt,  de  rafinarea  individuală  a  facultăţii  discernămîn- 
tului.  Totuşi,  e  posibil  să  încetinim  procesul  de  instalare  a 
unei  emoţii.  Lucrul  acesta  ar  putea  avea  utilitate  pentru  abor- 
darea perturbărilor  mintale." 

Originea  agăţării 

„Acum  vreau  să  precizez,  pentru  mine  şi  pentru  ceilalţi,  că 
vorbesc  în  calitate  de  budist",  a  spus  Dalai  Lama.  „în  Princi- 
piile Căii  de  Mijloc  &  lui  Nagarjuna,  el  descrie  un  mecanism 
cauzal  prin  care  se  nasc  în  noi  perturbările,  la  originea  căruia 
se  găseşte  surprinderea  unui  fel  de  realitate  intrinsecă  a  lucru- 
rilor, a  sinelui  şi  a  celorlalţi,  şi  a  sinelui  în  lume.  Apoi,  cînd 
începi  să  interacţionezi  cu  ceilalţi  sau  cu  lumea  pentru  un 
obiect,  începi  să  proiectezi.  Procesul  de  proiecţie  decide  dacă 
obiectul  este  dezirabil  sau  indezirabil,  provocînd  o  atracţie 
sau  o  respingere. 

Există  un  mecanism  cauzal  şi,  datorită  acestuia,  budismul, 
chiar  dacă  procesul  se  derulează  de  regulă  foarte  rapid,  con- 
sideră posibil  ca  un  yoghin  sau  un  practicant  al  meditaţiei 
foarte  bine  pregătit  să  separe  cauza  de  procesele  proiecţiei. 

De  fapt,  nici  nu  e  nevoie  ca  acela  ce  meditează  să  fie  atît 
de  avansat.  Dacă  vei  contempla  cu  adevărat  shunya,  natura 
«eului»,  a  sinelui,  pot  apărea  schimbări,  efecte.  Astfel  poţi  in- 
terveni, în  special  în  cea  de-a  doua  etapă  a  proiecţiei,  contro- 
lînd  situaţia,  astfel  încît  să  nu  ducă  la  perturbări.  Atunci  este 
posibil,  chiar  dacă  s-a  produs  agăţarea  de  realitatea  intrinsecă 
a  sinelui  sau  a  obiectului,  să  prelungeşti  acel  interval  dintre 
momentul  agăţării  şi  apariţia  efectivă  a  perturbării.  Există  o 
breşă  în  implicarea  mintală,  proiecţia,  iar  acea  perioadă  poa- 
te fi  prelungită. 

De  asemenea,  doar  pentru  că  cineva  percepe  un  obiect  nu 
înseamnă  neapărat  că  îl  reifică  —  că  se  agaţă  de  realitatea  in- 
trinsecă a  acelui  obiect." 

La  acestea,  Francisco  a  răspuns:  „Atunci,  ar  fi  logic  ca 
aceasta  să  se  reflecte  în  derularea  fizică  a  procesului  şi  în  cre- 
ier. Ar  trebui  să  vedem  nişte  schimbări." 

Dalai  Lama  a  precizat:  „Nu  ştim  dacă  veţi  putea  să  găsiţi 
în  creier  manifestarea  opoziţiei  dintre  reificare  şi  percepere, 

fiindcă  aici  scopul  este  perceperea  unui  obiect.  Nu  înseamnă 
neapărat  că  îl  reifici.  Ramîne  de  văzut  dacă  distincţia  este  ob- 
servabilă în  creier. 

Ca  să  vorbim  în  termeni  mai  precişi,  ce  se  întîmplă  atunci 
cînd  percepem  o  floare?  In  prima  clipă,  nu  facem  decît  sa  per- 
cepem floarea  însăşi,  fără  să  o  reificăm.  Aceasta  este  o  cu- 
noaştere validă.  însă  în  mod  normal,  în  clipa  următoare  se 
produce  reificarea  florii,  iar  de  îndată  ce  are  loc  reificarea,  cu- 
noaşterea devine  falsă4. 

Aşadar,  Francisco",  a  conchis  Dalai  Lama,  „rămîne  de  vă- 
zut dacă  puteţi  găsi  conexiunea  neurală  exactă  a  simplei  per- 
ceperi a  florii  versus  momentul  imediat  următor  al  reificării 
florii." 

„Interesant  experiment,  nu-i  aşa?",  a  adăugat  Francisco. 
Ctteva  propuneri  modeste 

Mereu  dornic  să  exploreze  posibilităţile  experimentale, 
Dalai  Lama  a  continuat  prin  a  propune  un  alt  experiment,  şi 
mai  interesant  pentru  el:  „Să  vedem  dacă,  prin  simpla  studie- 
re a  creierului,  putem  discerne  între  cunoaşterea  validă  şi  cea 
falsă.  De  exemplu,  ar  fi  interesant  un  experiment  în  care  să  i 
se  dea  subiectului  o  fotografie  a  unei  persoane  pe  care  o  cu- 
noaşte după  nume,  dar  pe  care  nu  a  văzut-o  pîna  atunci.  Su- 
biectului i  se  spune  că  aceea  este  persoana  al  cărui  nume  îl 
cunoaşte,  iar  de  acum  încolo  el  va  crede  că  persoana  de  care 
a  auzit  este  cea  din  fotografie.  însă  în  realitate  fotografia  res- 
pectivă este  a  altcuiva.  Iar  din  punctul  de  vedere  al  epistemo- 
logiei budiste,  aceasta  este  o  cunoaştere  falsă. 

Mai  tîrziu,  i  se  spune  subiectului  că  a  fost  o  glumă  —  ca 
fotografia  nu  este  a  persoanei  care  credea  el  că  este  şi  i  se  ara- 
tă fotografia  acesteia.  Aşa  că,  din  acel  moment,  el  e  renunţat 
complet  la  opinia  anterioară  şi  are  o  altă  opinie,  care  este  o 
cunoaştere  validă.  Ceea  ce  avem  aici  sînt  două  cunoştinţe 
succesive  în  raport  cu  unul  şi  acelaşi  obiect,  anume  imaginea 

din  fotografie.  într-un  moment  este  o  cunoaştere  falsă,  în  al- 
tul, o  cunoaştere  validă.  Mă  întreb  dacă  există  vreo  posibili- 
tate de  a  le  observa  sau  de  a  distinge  între  acestea  două  numai 
pe  baza  activităţii  cerebrale/' 

Richard  Davidson  a  răspuns:  „Există  experimente  foarte 
relevante  în  această  direcţie.  Vă  voi  da  ca  exemplu  un  expe- 
riment foarte  simplu.  Să  spunem  că  aveţi  două  lumini  de  in- 
tensităţi diferite,  o  lumină  puternică  şi  una  mai  slabă.  Lumi- 
na puternică  este  precedată  de  un  ton  de  o  anumită  frecvenţă, 
iar  lumina  slabă  de  un  ton  de  o  altă  frecvenţă,  aşa  că  atunci 
cînd  se  aude  un  anumit  ton,  ştii  ce  lumina  va  urma.  Apoi  mai 
este  prezentată  o  lumină  a  cărei  intensitate  este  medie;  aceas- 
tă lumină  este  precedată  uneori  de  un  ton,  alteori  de  celălalt. 
Se  dovedeşte  că  există  un  loc  în  creier  care  percepe  direct  in- 
tensitatea luminii,  indiferent  de  tonul  care  o  precede.  însă 
există  şi  alte  regiuni  ale  creierului,  ce  corespund  aşteptărilor 
create  de  tonuri." 

Stîrnindu-i-se  interesul,  Dalai  Lama  a  continuat  să  propu- 
nă o  altă  serie  de  experimente.  „Poate  că  ar  fi  interesant,  din 
perspectiva  neurobiologiei,  să  se  observe  dacă  pot  fi  depista- 
te diferenţe  în  activitatea  creierului  atunci  cînd  mintea  perce- 
pe un  obiect  şi  atunci  cînd  nu  îl  percepe  —  adică  atunci  cînd 
el  se  prezintă  minţii,  însă  aceasta  nu  îl  înregistrează  ca  atare." 

Ideile  de  cercetare  nu  mai  conteneau:  „Şi  de  asemenea,  ar 
putea  cineva  să  depisteze  diferenţa  dintre  perceperea  directă 
a  unui  obiect  fizic  şi  simplul  fapt  de  a  avea  o  imagine  generi- 
că a  lui  în  minte?  Asta  ar  fi  fascinant." 

Referindu-se  la  ultima  propunere,  Francisco  a  spus: 
„Acest  lucru  a  fost  demonstrat  deja  —  există  o  mulţime  de 
date  de  observaţie  pe  această  temă." 

Imediat,  Dalai  Lama  a  continuat:  „De  asemenea,  se  mai 
pune  şi  întrebarea  dacă,  prin  studierea  creierului,  se  poate  dis- 
tinge între  activarea  inteligenţei  şi  activarea  emoţiilor  care  nu 
sînt  asociate  cu  inteligenţa." 

Apoi  a  schimbat  registrul.  „Dacă  am  putea  reveni  la  bu- 
dism numai  pentru  o  clipa,  aş  spune  că  există  două  tipuri  prin- 
cipale de  meditaţie.  Una  este  pur  şi  simplu  o  meditaţie  con- 
centrată —  de  exemplu,  shamatha  sau  samadhi,  care  constă 
doar  în  stabilizarea,  focalizarea,  concentrarea  minţii  —  spre 
deosebire  de  vipashyana,  sau  meditaţia  interioară,  în  care  in- 
vestighezi realmente  natura  realităţii.  Ar  fi  fascinant  să  ve- 
dem dacă  pot  fi  descoperiţi  corespondenţi  cerebrali  pentru 
aceste  două  tipuri  foarte  diferite  de  meditaţie  budista."  Acest 
lucru  avea  să  se  realizeze,  de  fapt,  în  laboratorul  lui  Richard 
Davidson  din  Madison,  în  anul  următor,  aşa  cum  am  văzut  în 
capitolul  1. 

Intrînd  în  spiritul  propunerilor  pentru  cercetare,  Richie  a 
intervenit  şi  el:  „O  alta  chestiune  relevantă  pentru  oamenii  de 
ştiinţă  occidentali  ar  fi  să  privească  ignoranţa  sau  iluzia  ca  pe 
nişte  emoţii  care  ne  influenţează  percepţia  şi  ne  deformează 
abilitatea  de  a  percepe  natura  aşa  cum  este.  Presupunînd  că 
acesta  este  un  model  valid,  putem  căuta  în  creier  acele  arii  în 
care  circuitele  emoţionale  pot  influenţa  circuitele  perceptua- 
le,  deformînd  astfel  abilitatea  noastră  de  a  percepe  lumea  aşa 
cum  este.  Chiar  există  unele  experimente,  pe  care  vi  le  vom 
prezenta  mîine,  şi  care  sînt  direct  legate  de  această  chestiune." 

înapoi  la  o  diferenţă  fundamentală 

Alan  Wallace  a  schimbat  subiectul,  revenind  la  o  chestiu- 
ne foarte  importantă  pe  care  Paul,  Owen  şi  Richie  o  ridicase- 
ră: „Există  o  diferenţă  fundamentală  în  atitudinea  budistă  faţă 
de  unele  dintre  aceste  emoţii  distructive?  Aristotel  spunea  că 
trebuie  să  găsim  măsura  potrivită  pentru  mînie  şi  pentru  alte 
emoţii.  Richie  sugerase  cerinţa  de  a  găsi  contextul  potrivit 
pentru  manifestarea  emoţiilor.  Budismul  acceptă  această  linie 
sau  propune  ceva  fundamental  diferit? 

Dacă  ne  ghidăm  după  ceea  ce  a  spus  Sfinţia  Sa,  rămînînd 
totuşi  în  context  laic  —  adică  excluzînd  aspiraţia  supremă  la 

nirvana  —  se  pare  că  există  totuşi  diferenţe  semnificative.  în- 
tr-un context  precum  iubirea  romantică,  dacă  vrem  să  ajun- 
gem la  nirvana,  trebuie  să  renunţăm  la  iubire,  căci  aceasta 
este  amestecată  cu  ataşamentul  şi  ne  împiedică  să  căutăm  nir- 
vana, însă  în  contextul  vieţii  de  zi  cu  zi,  lasînd  la  o  parte  nir- 
vana, dacă  nu  există  nici  iubire  romantică,  nici  afecţiune  în- 
tre oameni  care  să  se  împerecheze  şi  să  aibă  copii,  rasa  umană 
s-ar  stinge.  Aşadar,  budismul  aderă  la  ideea  că  există  circum- 
stanţe adecvate  şi  o  măsură  adecvată  pentru  iubirea  romantică." 

Alan  a  continuat:  „însă  ajungem  apoi  la  mînie.  Idealul  bu- 
dist pare  să  difere  de  idealul  aristotelic  şi  de  cel  al  psihologiei 
moderne.  Chiar  dacă,  la  drept  vorbind,  este  foarte  greu  să  eli- 
mini pur  şi  simplu  mînia,  în  budism  există  idealul  ca,  în  via- 
ţa aceasta,  să  excluzi  mînia  chiar  şi  în  situaţii  în  care  ai  putea 
spune  că  mînia  este  justificată  ori  îndreptăţită.  Budistul  nu 
spune  că  nu  ar  trebui  să  ai  nici  o  emoţie,  ci  că  ar  trebui  să  iei 
în  considerare  alte  opţiuni  care  ar  rezolva  situaţia  în  mod 
adecvat  şi  eficient,  fară  mînie.  Eu  cred  că  aceasta  este  o  dife- 
renţă semnificativă." 

Dalai  Lama  a  adăugat  în  engleză,  foarte  clar:  „însă  în  con- 
text laic,  oamenilor  obişnuiţi  le  este  imposibil  să  elimine,  prin 
metode  obişnuite,  toate  emoţiile  negative." 

Am  rezumat  cele  spuse:  „Aşadar,  concluzia  este,  Sfinţia 
Voastră,  ca  nu  ne  putem  elibera  complet,  dar  că  putem  inves- 
tiga şi  explora  metode  pentru  a  diminua  emoţiile  negative. 
Acesta  este  motivul  pentru  care  ne  aflăm  aici." 

„Aşa  e",  a  spus  Dalai  Lama,  din  nou  în  engleză,  cu  căldu- 
ră. „Strategia  aceasta,  în  orice  caz,  merită  pusă  la  încercare  — 
este  o  tentativă  benefică." 

Ziua  s-a  încheiat  în  această  notă. 

Pentru  Paul,  ziua  fusese  puţin  frustrantă,  în  principal  de- 
oarece discuţia  de  după-amiază  deviase  şi  nu  părea  să  aibă 
prea  multe  în  comun  cu  prezentarea  sa.  Deşi  înainte  de  pauza 
de  ceai  Dalai  Lama  chiar  spusese:  „Să  abandonăm  discuţia 
aceasta  despre  nirvana  şi  să  revenim  la  realităţile  vieţii  coti- 

diene",  Paul  avea  sentimentul  că  de  fapt  nu  se  întîmplase  aşa; 
discuţia  devenise  prea  teoretică,  pierzînd  din  vedere  ceea  ce 
putea  avea  utilitate  practică.  Aşa  cum  întrebase  şi  Dalai 
Lama,  dintre  toate  acestea,  ce  putea  fi  de  folos  oamenilor  care 
nu  doresc  să  urmeze  calea  budismului,  ci  caută  numai  o  cale 
de  a-şi  administra  mai  bine  emoţiile  distructive? 

împărtăşeam  ceva  din  frustrarea  lui  Paul.  Dar  ştiam  şi  că 
astfel  de  discuţii  se  sedimentează  şi  se  dezvoltă,  de  regulă,  pe 
parcursul  întregii  întruniri.  Multe  dintre  temele  şi  ideile  pe 
care  le  abordaserăm  în  trecere  în  ziua  aceea  aveau  să  dea  roa- 
de pe  măsură  ce  discuţia  avansa. 


OOOZ  sţfMtw  zz 


CAPITOLUL  8 


Neurologia  emoţiilor 


De-a  lungul  timpului,  psihologia  ca  disciplină  s-a  îndepăr- 
tat treptat  de  originile  sale  din  filozofie  şi  ştiinţele  umaniste, 
apropiindu-se  de  ştiinţele  creierului.  Această  schimbare  ine- 
xorabilă s-a  petrecut  pe  măsură  ce  noi  generaţii  de  metode  de 
cercetare  a  creierului  au  pus  în  evidenţă  tot  mai  clar  bazele 
neurale  ale  vieţii  noastre  mintale  şi  emoţionale. 

Freud  şi  cei  care  au  mers  pe  urmele  sale  timp  de  trei  sfer- 
turi de  secol  nu  aveau  nici  o  cale  de  a  studia  direct  felul  în 
care  creierul  determină  comportamentul;  pe  vremea  lui 
Freud,  legăturile  dintre  operaţiile  creierului  şi  comportamen- 
tul nostru  erau  terra  incognita,  un  continent  necartografiat. 
Cu  siguranţă,  unele  teorii  temerare  —  cum  ar  fî  concepţia  lui 
Freud  despre  puterea  proceselor  inconştiente  de  a  ne  determi- 
na acţiunile  —  au  fost  confirmate  de  neurologie.  însă  lipsa 
completă  a  metodelor  de  observare  a  modului  de  operare  a 
creierului  le-a  permis  teoreticienilor  din  copilăria  psihologiei 
să  născocească  ceea  ce  astăzi  par  explicaţii  fanteziste  pentru 
comportamentul  uman,  care  nu  au  nici  o  legătură  cu  ceea  ce 
se  întâmplă,  de  fapt,  în  creier. 

Această  situaţie  s-a  schimbat  radical  —  la  un  secol  după 
Freud,  noile  teorii  din  psihologie  sînt  dictate  din  ce  în  ce  mai 

mult  de  descoperirile  din  cercetările  asupra  creierului.  Dacă 
în  cea  mai  mare  parte  a  secolului  al  XX-lea  psihologia  expli- 
ca orice,  de  la  schizofrenie  la  dezvoltarea  copilului,  fară  să 
ţină  aproape  deloc  seama  de  activitatea  creierului,  astăzi  acest 
lucru  pare  de  neconceput. 

Bazele  neurologice  ale  gîndirii  psihologice  actuale  au  ie- 
şit clar  în  evidenţă  din  expunerea  lui  Richard  Davidson,  cu 
privire  la  creier  şi  emoţii.  Davidson  a  fost  un  deschizător  de 
drumuri  în  căutarea  substratului  neurologic  al  emoţiilor,  iar 
cercetările  sale  au  atras  un  formidabil  arsenal,  de  ultimă  oră, 
de  metode  ştiinţifice  pentru  cercetarea  creierului. 

De  exemplu,  laboratorul  lui  Davidson  de  la  Madison  folo- 
seşte o  versiune  foarte  avansată  a  EEG,  aparatul  folosit  în 
secţiile  de  neurologie  ale  spitalelor  pentru  măsurarea  undelor 
cerebrale.  O  EEG  obişnuită  însă  poate  înregistra  numai  acti- 
vitatea cerebrală  care  are  loc  iinediat  sub  scalp  —  este  ca  şi 
cum  am  dori  să  aflăm  starea  vremii  din  Statele  Unite  măsu- 
rînd  doar  temperaturile  de  la  graniţa  cu  Canada.  Davidson  lu- 
crează însă  cu  un  software  de  ultimă  generaţie  şi  cu  un  mă- 
nunchi special  de  electrozi,  care  acoperă  mult  mai  multe  zone 
decît  un  EEG  obişnuit.  Aceasta  îi  permite  să  înregistreze  ac- 
tivitatea cerebrală  din  zone  profunde  ale  creierului,  şi  nu  doar 
de  la  suprafaţă  —  ca  şi  cum  ar  alcătui  o  hartă  a  vremii,  baza- 
tă pe  temperaturi  din  întreaga  ţară. 

Apoi  mai  există  RMN-ul  funcţional,  care  înregistrează 
cele  mai  mici  schimbări  din  fluxul  sanguin  din  creier  şi  astfel 
oferă  o  măsură  diferită  a  operaţiilor  interne  ale  creierului  în 
timpul  activităţii  mintale.  Şi  spre  deosebire  de  scanerele 
RMN  folosite  în  majoritatea  spitalelor,  care  oferă  doar  instan- 
tanee ale  creierului,  RMN-ul  funcţional  oferă  echivalentul 
unei  înregistrări  video,  permiţîndu-le  cercetătorilor  să  urmă- 
rească schimbările  prin  care  trece  creierul  în  timpul  unei  ac- 
tivităţi date.  RMN-ul  funcţional  şi  EEG  cu  localizarea  sursei 
au  fost,  fireşte,  folosite  în  timpul  experimentelor  de  la  Madi- 
son cu  lama  Oser. 

în  sfîrşit,  laboratorul  lui  Davidson  lucrează  şi  cu  un  tomo- 
graf  cu  emisie  de  pozitroni,  cunoscut  sub  numele  de  scanare 
TEP,  care  foloseşte  coloranţi  radioactivi  pentru  a  evalua  acti- 
vitatea neurotransmiţătorilor  din  creier.  Acesta  permite  cerce- 
tătorilor să  afle  care  dintre  sutele  de  substanţe  neurochimice 
sînt  implicate  într-o  anumită  activitate  mintală. 

Dacă  Freud  ar  fi  avut  acces  la  metodele  pe  care  le  foloseş- 
te Davidson  în  mod  obişnuit,  teoriile  sale  ar  fi  fost,  fără  îndo- 
ială, foarte  diferite.  în  expunerea  sa  din  sesiunea  următoare 
de  discuţii,  Davidson  s-a  referit  la  rezultate  obţinute  prin  toa- 
te aceste  metode. 

în  cea  de-a  treia  zi  de  discuţii,  trecerea  în  revistă  de  către 
Davidson  a  rolului  creierului  în  apariţia  emoţiilor  distructive 
a  stimulat  o  revenire  la  aspectele  practice,  pe  măsură  ce  înce- 
peam să  întrevedem  posibilitatea  alcătuirii  unui  program  de- 
semnat să-i  ajute  pe  oameni  nu  doar  să  depăşească  emoţiile 
distructive,  ci  şi  să  le  cultive  pe  cele  pozitive.  Acesta  s-a  do- 
vedit un  moment  de  cotitură  pentru  întrunirea  noastră. 

Vremea  s-a  răcit  dintr-o  dată;  cerul  s-a  acoperit  de  nori  şi 
furtuna  părea  că  va  izbucni  în  cursul  după-amiezii.  Şi  răceala 
lui  Dalai  Lama  părea  mai  acută  în  acea  zi.  în  pofida  atmosfe- 
rei mohorîte,  Dalai  Lama  ne-a  surprins  pe  toţi,  coborînd  foar- 
te devreme  pentru  discuţiile  de  dimineaţă.  Aştepta  cu  nerăb- 
dare expunerea  lui  Richard  Davidson  despre  corelaţiile 
cerebrale  ale  emoţiilor  distructive;  întrebările  sale  rapide  şi 
întreruperile  din  cursul  prezentării  dezvăluiau  interesul  său 
foarte  ridicat. 

în  vreme  ce  ultimii  participanţi  şi  observatori  se  strecurau 
în  încăpere,  am  început  prin  a  trece  în  revistă  elementele  cen- 
trale care  au  condus  la  tema  discuţiilor  din  acea  zi.  „Să  ne 
amintim  modelul  pe  care  venerabilul  Kusalacitto  ni  1-a  împăr- 
tăşit, anume  că  există  un  grup  de  emoţii  pozitive  care  devin 
din  ce  în  ce  mai  puternice,  pe  măsură  ce  emoţiile  perturbatoa- 
re slăbesc.  Acest  model  ne  oferă  o  cale  de  a  face  progrese  — 

şi  o  sugestie  a  posibilităţilor  de  dezvoltare  umană  — .  chiar 
daca  nu  vorbim  neapărat  despre  nivelul  ultim  de  împlinire. 

„Apoi,  Sfinţia  Voastră  ne-a  cerut  să  ne  întoarcem  la  apli- 
caţii mai  practice  —  să  ne  concentrăm  asupra  a  ceea  ce  pot 
face  oamenii,  concret,  în  slujba  eticii  laice  şi  a  umanităţii. 
După  aceea  ne-am  oprit  la  rolul  iluziei  ca  sursă  a  emoţiilor 
perturbatoare.  Richard  Davidson  va  continua  această  temă  as- 
tăzi, vorbindu-ne  despre  fundamentele  emoţiilor  perturbatoa- 
re, ale  celor  Trei  Otrăvuri:  dorinţa,  agresivitatea  şi  iluzia. 

îl  cunoaşteţi  cu  toţii  pe  Richard  Davidson;  el  a  fost  mode- 
ratorul întrunirii  anterioare  a  Institutului  pentru  Minte  şi  Via- 
ţă. Şi  este  unul  dintre  cei  mai  eminenţi  cercetători  din  dome- 
niul în  plină  dezvoltare  al  neurologiei  afective  —  sau 
neurologia  emoţiilor." 

O  educaţie  alternativă 

Cariera  lui  Davidson  a  început  atunci  cînd  a  ţinut  pentru 
prima  dată  în  mînă  un  electrod,  pe  vremea  cînd  era  elev  la  li- 
ceul Midwood,  o  şcoală  cu  mare  căutare  pentru  elevii  săi  su- 
pradotaţi,  cu  înclinaţie  pentru  ştiinţă.  Misiunea  sa  legată  de 
acel  electrod  era  banală:  se  oferise  să  lucreze  voluntar  la  la- 
boratorul de  experimente  în  timpul  somnului  de  la  Maimoni- 
des  Medical  Center  şi  i  se  dăduse  sarcina  de  a  curăţa  electro- 
zii care  fuseseră  lipiţi  pe  capul  subiecţilor  ale  căror  ritmuri 
cerebrale  erau  măsurate  în  timpul  somnului. 

Acel  gen  de  electrozi  au  constituit  un  instrument  esenţial 
în  preocupările  sale  de  atunci  încoace.  Astăzi,  ca  director  al 
Laboratorului  pentru  Neurologie  Afectivă  de  la  Universitatea 
Wisconsin  din  Madison,  Davidson  —  numit  Richie  practic  de 
toţi  cei  care  îl  cunosc  cît  de  cît  —  se  află  pe  punctul  de  a 
transforma  psihologia  într-o  veritabilă  ştiinţă  a  creierului. 

Eu  şi  Richie  ne  cunoaştem  de  multă  vreme  —  din  acea  zi 
din  1972  cînd  a  intrat  pentru  prima  dată  la  seminarul  de  psi- 
hofiziologie  de  luni  noaptea  al  lui  Gary  Schwartz,  primul  său 
curs  ca  student  la  Harvard,  iar  întîmplarea  a  făcut  să  se  aşeze 

lîngă  mine.  Eu  tocmai  mă  întorsesem  după  15  luni  de  studiu 
în  India,  unde  fusesem  cu  o  bursă  predoctorală  de  la  Harvard, 
timp  în  care  m-am  concentrat  asupra  practicilor  de  meditaţie 
şi  psihologiilor  tradiţionale  asiatice.  Mă  înscrisesem  la  acest 
curs  pentru  a  învăţa  metodele  psihofiziologiei,  pe  care  urma 
să  le  folosesc  în  cercetările  pentru  disertaţia  mea  asupra  me- 
ditaţiei ca  modalitate  de  a-i  ajuta  pe  oameni  să-şi  administre- 
ze mai  bine  reacţiile  fizice  la  stres.  Şi,  aşa  cum  s-a  dovedit  ul- 
terior, eu  —  pe  lîngă  oportunitatea  de  a  studia  cu  Schwartz  — 
fusesem  unul  dintre  motivele  pentru  care  Richie  alesese  să 
vină  la  Harvard. 

în  timp  ce  mă  aflam  încă  în  India,  am  scris  o  serie  de  arti- 
cole în  Journal  of  Transpersonal  Psychology,  o  publicaţie 
obscură  şi  de  mică  circulaţie,  despre  meditaţie  şi  efectele 
acesteia  asupra  minţii  şi  corpului.  Richie,  pe  vremea  aceea  la 
Universitatea  New  York,  era  deja  interesat  de  tradiţiile  orien- 
tale şi  de  studiul  minţii  şi  reuşise  să  descopere  şi  să  citească 
acele  articole.  Aşa  că  mă  cunoştea  din  ceea  ce  scrisesem  şi, 
deşi  nu  mă  văzuse  niciodată,  alesese  în  mod  intuitiv  scaunul 
care  trebuia. 

După  ore,  m-am  oferit  sa-1  duc  acasă  pe  Richie  cu  maşina 
mea,  un  Volkwagen  roşu,  care  avea  bordul  înţesat  de  fotogra- 
fii cu  yoghini  hinduşi,  călugări  tibetani  şi  alţi  învăţători  spiri- 
tuali cu  care  am  studiat  sau  cu  care  m-am  întîlnit  în  timpul  pe- 
lerinajului meu  prin  India.  Richie,  a  cărui  lume  se  limitase 
pîna  atunci  în  mare  măsură  la  Brooklin  şi  la  campusul  Uni- 
versităţii New  York,  situat  pe  University  Heights  din  Bronx, 
odată  ce  a  intrat  în  maşină,  a  avut  un  fel  de  epifanie:  „Am  în- 
lemnit pur  şi  simplu",  mi-a  mărturisit  el  peste  ani  de  zile. 

Pe  drum,  am  purtat  o  discuţie  lungă  despre  interesul  meu 
pentru  meditaţie  şi  efectele  sale  şi  cum  se  potrivesc  acestea  cu 
interesele  sale  personale  şi  ştiinţifice.  A  fost  unul  din  acele 
momente  în  care  Richie  ştia  că  se  afla  la  locul  potrivit:  avea 
un  sentiment  de  participare  şi  siguranţă,  ca  şi  cum  ştia  că 
„asta  era".  Acel  drum  a  simbolizat  pentru  Richie  începutul 
educaţiei  sale  alternative,  o  odisee  care,  în  cele  din  urmă,  1-a 

dus  în  India  pentru  a  studia  cu  unii  dintre  maeştrii  meditaţiei 
despre  care  îi  povestisem  în  acea  noapte  —  şi  în  cele  din  urmă 
1-a  adus  la  această  întîlnire  cu  Dalai  Lama  din  Dharamsala. 

Forţînd  nota 

Pe  cînd  încă  eram  amîndoi  la  Harvard,  eu  şi  Richie  am 
scris  un  articol  academic,  în  care  argumentam  că  antrenarea 
atenţiei  prin  intermediul  meditaţiei  ar  crea  „efecte  caracteris- 
tice", schimbări  psihobiologice  benefice  şi  de  durată  —  un 
nucleu  timpuriu  al  ideilor  pe  care  Davidson  le  va  urmări  mai 
tîrziu,  cu  referire  la  plasticitatea  creierului  şi  la  emoţii1.  însă 
la  acest  capitol  va  ajunge  mult  mai  tîrziu  în  cariera  sa;  aceste 
idei  erau,  la  acea  vreme,  cu  mult  înaintea  ştiinţei  care  avea  să 
le  susţină. 

Ca  om  de  ştiinţă,  Richie  a  forţat  întotdeauna  nota,  găsind 
baze  şi  metode  de  a  studia  mintea  pe  care  ceilalţi  le  respin- 
geau la  început  pentru  ca  mai  apoi  să  le  accepte.  Chiar  şi  pe 
vremea  cînd  era  student  la  Universitatea  New  York,  Davidson 
a  făcut  muncă  de  pionierat,  studiind  imaginarul  mintal  şi  lu- 
crînd  cu  psihologul  Judith  Rodin  (acum,  preşedinte  al  Uni- 
versităţii Pennsylvania).  La  acea  vreme,  psihologia  era  în 
mare  măsură  dominată  de  behaviorişti,  care  desconsiderau 
studiul  oricăror  experienţe  interioare  şi  susţineau  că  numai 
acţiunile  observabile  trebuie  să  facă  obiectul  investigaţiei  şti- 
inţifice. Fascinaţia  lui  Richie  pentru  procesele  mintale  — 
cum  ar  fi  imaginile  pe  care  le  vedem  numai  cu  ochiul  minţii 
—  era  categoric  împotriva  curentului  vremii. 

însă  Richie  nu  s-a  lăsat  abătut,  continuîndu-şi  cercetarea 
în  ceea  ce  era  la  acel  moment  un  domeniu  nou,  psihologia 
cognitivă.  în  următorul  deceniu,  specialiştii  în  psihologie 
cognitivă,  cu  metodelor  lor  inventive  de  studiere  a  mecanicii 
operaţiilor  minţii,  aveau  să  îi  detroneze  pe  behaviorişti  şi 
dreptul  lor  de  a  dicta  care  anume  cercetare  era  „potrivită" 
pentru  psihologie.  însă  şi  ei  au  impus,  la  rîndul  lor,  o  opinie: 

anume  ca  operaţiile  mintale  cum  ar  fi  formarea  imaginilor  şi 
memoria  pot  fi  studiate,  iar  emoţiile  nu.  Richard  Davidson 
urma  să  deschidă  drumul  către  răsturnarea  a  ceea  ce  deveni- 
se noua  dogmă  ştiinţifică. 

Richie  îşi  aminteşte  o  discuţie  grăitoare,  pe  care  a  avut- o 
chiar  înainte  să  termine  maşterul  cu  mentorul  nostru  de  la 
Harvard,  răposatul  psiholog  David  McClelland.  în  acea  con- 
versaţie, McClelland  i-a  spus  lui  Richie  că  dacă  simte  că  se 
află  pe  cale  să  facă  o  descoperire,  să  aibă  încredere  în  intuiţia 
lui  de  savant,  să  creadă  în  el  însuşi  şi  să  nu  se  gîndească  la  ce 
va  crede  restul  lumii  —  în  cele  din  urmă,  ceilalţi  îl  vor  urma. 

Acel  sfat  1-a  ajutat  pe  Richie  să  parcurgă  următorii  zece 
ani  din  cariera  lui  —  ani  singuratici,  în  care  drumul  pe  care 
înainta  nu  era  numai  neexplorat  şi  neapreciat  de  ceilalţi,  dar 
era  practic  inexistent  pe  harta  cercetărilor  ştiinţifice.  Pe  la 
mijlocul  anilor  '70,  Richie  alesese  deja  să  studieze  nu  numai 
emoţiile,  ci  şi  legăturile  dintre  creier  şi  emoţii.  Ba  mai  mult, 
se  concentrase  asupra  rolului  lobilor  prefrontali  în  formarea 
emoţiilor  într-o  vreme  în  care  dogma  convenţională  din  neu- 
rologie susţinea  că  emoţiile  îşi  aveau  sediul  în  profunzimea 
creierului,  în  sistemul  periferic  şi  la  nivelului  trunchiului  ce- 
rebral, care  erau  printre  primele  părţi  ale  creierului  care  au 
evoluat.  Regiunea  prefrontală,  ultima  parte  a  creierului  apă- 
rută în  cursul  evoluţiei,  era  văzută  ca  fiind  dedicată  în  mod 
exclusiv  „funcţiilor  superioare",  în  special  gîndirea  şi  planifi- 
carea acţiunilor. 

Dar  Richie  studiase  cu  Norman  Geschwind,  marele  neuro- 
log behaviorist  de  la  Facultatea  de  Medicină  de  la  Harvard, 
care  făcuse  observaţii  clinice  minuţioase  asupra  felului  în 
care  leziunile  creierului  modificau  emoţiile  pacienţilor.  Un  alt 
sprijin  a  venit  prin  cursul  de  neuroanatomie  de  la  MIT,  cu 
Walle  Nauta,  unul  dintre  cei  mai  mari  neuroanatomişti  ai  se- 
colului al  XX-lea.  Specialitatea  lui  Nauta  era  regiunea  fronta- 
lă şi  de  la  el  a  aflat  Richie  că  există  semne  de  conexiune  în- 
tre cortexul  prefrontal  şi  centrii  emoţionali  situaţi  adînc  în 

creier.  Acele  legături  erau  puţin  cunoscute  şi  foarte  contesta- 
te; Nauţa  sfida  concepţia  oficială  şi  1-a  inspirat  pe  Richie  să 
creadă  că  încercarea  de  a  urmări  conexiunea  dintre  regiunile 
prefrontale  şi  emoţii  ar  putea  fi  o  strategie  de  cercetare  fertilă. 

Lansarea  unui  nou  domeniu  de  cercetare 

în  acei  ani,  pe  cînd  Richie  era  asistent  universitar  în  cadrul 
campusului  Purchase  al  Universităţii  de  Stat  din  New  York, 
deseori  dosarele  lui  pentru  burse  de  cercetare  şi  unele  artico- 
le destinate  revistelor  academice  au  fost  respinse.  însă  treptat 
i  s-au  alăturat  şi  alţi  cercetători.  Interesul  ştiinţific  a  fost  tre- 
zit în  parte  din  cauza  unor  întrebări  fundamentale,  de  pildă  de 
ce,  în  aceleaşi  condiţii  de  stres,  un  anumit  subiect  cedează 
nervos  şi  fizic,  în  vreme  ce  altul  rezistă  şi  poate  să  ducă  o  via- 
ţă lungă  şi  sănătoasă.  Diferenţele  la  nivelul  circuitelor  din 
creier  puteau  oferi  un  răspuns. 

Apoi,  sociologia  ştiinţei  era  în  schimbare:  studiul  emoţii- 
lor a  înflorit  în  perioada  de  glorie  a  psihanalizei  freudiene, 
pentru  ca  după  aceea  să  se  diminueze  în  faţa  criticilor  ştiinţi- 
fice aduse  de  behaviorişti.  în  anii  '60  ai  secolului  trecut,  be- 
havioriştii  deţineau  monopolul  în  universităţi,  pentru  ca  apoi 
să  cedeze  treptat  ştafeta  specialiştilor  în  psihologia  cognitivă. 
Abordarea  cognitivistă  era  însă  la  fel  de  rigidă  ca  şi  cea  beha- 
vioristă;  modelul-standard  pentru  operaţiile  minţii  era  com- 
puterul. 

însă  pe  măsură  ce  cercetătorii  în  domeniul  creierului  au 
început  să  studieze  cum  ia  naştere  viaţa  mintală  prin  activita- 
tea cerebrală,  a  apărut  domeniul  neurologiei  cognitive. 
Aceasta  urma  să  deschidă  în  cele  din  urmă  calea  pentru  un 
studiu  ştiinţific  al  emoţiilor:  oamenii  de  ştiinţă  au  constatat  că 
există  o  reţea  complexă  de  legături  neurale  ce  conectează  gîn- 
durile  şi  sentimentele,  cogniţia  şi  emoţia.  La  acea  vreme, 
Richard  Davidson  era  deja  considerat  unul  dintre  iniţiatorii 
unui  nou  domeniu,  cunoscut  sub  numele  de  neurologie  afec- 

tivă,  adică  studiul  creierului  şi  al  emoţiilor.  Cercetări  care  pe 
vremuri  erau  considerate  speculaţii  nefondate  au  devenit  nu- 
cleul formativ  al  unei  noi  discipline  ştiinţifice.  Intuiţia  încă- 
păţînată a  lui  Richie  s-a  confirmat. 

In  1985,  Richie  se  afla  la  Universitatea  Wisconsin,  unde 
exista  un  climat  foarte  favorabil  intereselor  sale  de  cercetare; 
cu  ajutorul  universităţii,  a  reuşit  să  strîngă  10  milioane  de  do- 
lari pentru  a  construi  un  laborator  în  care  să-şi  poată  continua 
cercetările,  alături  de  colaboratori  din  domenii  foarte  variate, 
de  la  neurologie  la  fizică.  în  prezent,  este  directorul  Labora- 
torului pentru  Neurologia  Afectelor  şi  al  Laboratorului  W.M. 
Keck  pentru  Comportamentul  şi  Monitorizarea  Funcţiilor 
Creierului,  unul  dintre  puţinele  laboratoare  din  lume  care  se 
concentrează  asupra  studiului  relaţiilor  dintre  emoţii  şi  creier. 
La  Wisconsin,  el  ţine  cursuri  atît  la  facultatea  de  medicină,  cît 
şi  ţa  catedra  de  psihologie;  una  dintre  aceste  catedre  poartă 
numele  lui  William  James,  idolul  său  în  domeniul  psihologiei. 

încă  de  la  începutul  carierei  sale,  Richie  a  avut  un  interes 
ştiinţific  profund  pentru  felul  în  care  creierul  evidenţiază  ca- 
lităţile experienţelor  umane.  Era  de  asemenea  convins  că,  în 
multe  privinţe,  moneda  de  schimb  a  culturii  moderne  este  şti- 
inţa, şi  că,  dacă  întrebările  referitoare  la  conştiinţa  umană  ar 
fi  abordate  ştiinţific,  am  putea  să  le  aducem  în  avangarda  cul- 
turii, devenind  nu  doar  acceptabile,  ci  şi  eficiente. 

O  alta  dovadă  a  meritelor  sale  ştiinţifice  a  venit  atunci 
cînd  Congresul  Statelor  Unite  a  solicitat  Institutului  Naţional 
de  Sănătate  să  aleagă  cinci  centre  de  cercetare  a  interacţiuni- 
lor dintre  minte  şi  corp,  iar  Davidson  a  primit  una  dintre  aces- 
te prestigioase  burse  de  finanţare  —  în  valoare  de  11  miloane 
de  dolari  —  pentru  a  studia,  printre  altele,  impactul  medita- 
ţiei asupra  creierului,  asupra  sistemului  imunitar  şi  endocrin 
şi  asupra  stării  de  sănătate,  în  general.  A  fost  pentru  prima 
dată  cînd  Richie  a  inclus  termenul  de  „meditaţie"  într-un  do- 
sar pentru  solicitarea  unei  finanţări  federale.  Finanţarea  obţi- 

nuta  în  1999  a  simbolizat  o  schimbare  majoră  în  ştiinţă;  cu 
doar  cinci  ani  în  urmă  ar  fi  fost  de  neimaginat. 

Iar  astăzi,  pentru  prima  dată  în  cariera  sa,  el  simte  că  me- 
todele ştiinţei  pot  aborda  cu  rigurozitate  întrebările  referitoa- 
re la  relaţia  dintre  creier  şi  conştiinţă.  Folosind  instrumentele 
de  cercetare  a  creierului  de  ultimă  oră  din  laboratorul  său, 
Davidson  a  dovedit  fără  urmă  de  îndoială  cum  lobii  prefron- 
tali  şi  sistemul  limbic  ne  permit  să  amestecăm  gîndurile  şi 
sentimentele,  cogniţia  şi  emoţia.  I-a  făcut  astfel  dreptate  nu 
numai  lui  Walle  Nauta,  ci  şi  lui  însuşi. 

Neurologia  emoţiilor  perturbatoare 

Richie  părea  foarte  relaxat  atunci  cînd  a  luat  cuvîntul.  El 
fusese  moderatorul  celei  de-a  cincea  întîlniri  organizate  de 
Institutul  pentru  Minte  şi  Viaţă,  dedicată  altruismului  şi  com- 
pasiunii şi  cu  această  ocazie  i-a  înmînat  lui  Dalai  Lama  volu- 
mul dedicat  acelei  întîlniri,  Visions  of  Compassion  {Viziuni 
asupra  compasiunii),  pe  care  îl  editase  împreună  cu  Anne 
Harrington  de  la  Universitatea  Harvard2. 

„Oamenii  de  ştiinţă  care  participă  la  aceste  întîlniri",  a  în- 
ceput el,  „sînt  în  mod  irevocabil  marcaţi  de  aceste  discuţii. 
Cînd  ne  întoarcem  la  comunităţile  ştiinţifice  de  care  aparţi- 
nem, sîntem  alţi  oameni.  Din  punctul  nostru  de  vedere,  aces- 
te întîlniri  au  determinat  schimbări  foarte  importante." 

Această  afirmaţie  urma  să  se  dovedească  foarte  adevărată 
în  acea  zi. 

„în  această  dimineaţă",  a  continuat  el,  începîndu-şi  expu- 
nerea, „aş  dori  să  trec  în  revistă  trei  elemente  centrale.  Primul 
se  referă  la  unele  dintre  mecanismele  creierului  care  stau  la 
baza  emoţiilor  şi  a  reglării  acestora  şi  analizează  unele  dintre 
originile  lor  evoluţioniste.  Apoi  aş  dori  să  discut  unele  aspec- 
te esenţiale  pentru  perspectiva  neurologiei  asupra  stărilor 
emoţionale  perturbatoare.  în  al  treilea  rînd,  voi  aduce  în  dis- 
cuţie unele  fapte  şi  teorii  referitoare  la  trei  stări  emoţionale 


Neurologia  emoţiilor 


291 


perturbatoare  majore:  mînia,  agresivitatea  şi  teama  alcătuiesc 
un  prim  mănunchi;  dorinţa  este  al  doilea;  iluzia  sau  ignoran- 
ţa al  treilea." 

Richie  a  început  să  explice:  „Unul  dintre  cele  mai  impor- 
tante lucruri  pe  care  le-am  învăţat  în  neurologie  este  acela  că 
nici  unul  dintre  tipurile  de  comportamente  complexe,  cum  ar 
fi  emoţia,  nu-şi  are  sediul  într-o  singură  arie  a  creierului. 
Dimpotrivă,  mai  multe  părţi  ale  creierului  lucrează  împreună 
pentru  a  produce  comportamente  complexe.  Nu  există  un  sin- 
gur centru  al  emoţiei,  aşa  cum  nu  există  un  singur  centru  pen- 
tru a  putea  juca  tenis  —  şi  nici  pentru  vreun  alt  comportament 
mai  sofisticat.  Toate  acestea  implică  interacţiuni  între  mai 
multe  arii  ale  creierului." 


Lobul 
frontal 


Lobul 
occipital 


Lobul  temporal  Hipocampul 


Emoţiile  implică  o  orchestrare  a  activităţii  circuitelor  din  întregul  creier,  în 
special  în  lobul  frontal,  care  adăposteşte  funcţiile  de  comandă  ale  creierului 
(cum  ar  fi  planificarea);  nucleul  amigdalian,  activ  în  special  în  trăirea  emo- 
ţiilor negative,  cum  ar  fi  teama;  şi  hipocampul,  care  reglează  acţiunile  în 
funcţie  de  context.  Toate  zonele  prezentate  în  imagine  sînt  active  pe  parcur- 
sul trăirii  emoţiilor. 


Printre  ariile  corticale  importante  pe  care  le-a  menţionat  se 
află  lobul  frontal,  situat  chiar  în  spatele  frunţii,  o  zonă  critică 


292 


EMOŢIILE  DISTRUCTIVE 


pentru  reglarea  emoţiilor,  despre  care  Richie  urma  să  vor- 
bească în  amănunt  mai  tîrziu.  O  alta  este  lobul  parietal,  o  arie 
a  creierului  unde  se  adună  toate  reprezentările  furnizate  de 
simţuri  —  cum  ar  fi  vederea,  auzul  sau  pipăitul.  Lobul  parie- 
tal joacă  de  asemenea  un  rol  şi  în  reprezentările  mintale,  ca 
atunci  cînd  vedem  ceva  „cu  ochiul  minţii". 

Fiind  întotdeauna  o  gazdă  atentă,  în  vreme  ce  Richie  a  în- 
ceput sa  prezintă  un  diapozitiv,  Dalai  Lama  i-a  atras  atenţia 
unui  călugăr  din  sală  să  închidă  luminile  din  cameră  şi  apoi  a 
verificat  dacă  operatorul  camerei  video  care  înregistra  discu- 
ţiile pentru  arhivă  se  putea  descurca  cu  lumina  scăzută. 

Richie  s-a  concentrat  apoi  asupra  acelor  arii  din  creier  re- 
levante pentru  emoţiile  distructive  şi  controlarea  acestora.  A 
prezentat  o  imagine  care  înfăţişa  creierul  în  secţiune,  din  faţă 
către  spate,  permiţîndu-ne  să  privim  în  interiorul  acestuia. 

Richie  a  indicat  către  lobii  frontali,  care  constituie  centrii 
de  comandă  ai  creierului  şi  joacă  un  rol  important  în  reglarea 
emoţiilor,  Apoi  ne-a  atras  atenţia  asupra  unei  alte  regiuni-che- 
ie  pentru  emoţii,  nucleul  amigdalian,  aflat  adînc  în  mijlocul 
creierului,  în  regiunea  numită  sistemul  limbic.  La  un  adult, 
nucleul  amigdalian  are  aproximativ  1,5  cm3,  aproape  de  di- 
mensiunea unei  nuci,  iar  în  realitate  sînt  două  amigdale  —  se 
formează  în  pereche,  cîte  una  de  fiecare  parte  a  creierului. 

„Nucleul  amigdalian",  a  spus  Richie,  „este  foarte  impor- 
tant pentru  anumite  tipuri  de  emoţii  negative,  în  special  tea- 
ma." In  zilele  următoare  am  aflat  mai  multe  despre  nucleul 
amigdalian  —  care  joacă  un  rol  central  în  cazul  emoţiilor  dis- 
tructive. 

Aşa  cum  face  adeseori,  Dalai  Lama  a  întrebat  dacă  impli- 
caţiile se  extind  şi  la  animale.  El  manifestă  o  compasiune  de- 
votată pentru  toate  fiinţele  vii,  inclusiv  pentru  animale,  iar  pe 
întreg  parcursul  dialogului  nostru  —  ca  şi  în  cursul  altor  dis- 
cuţii —  a  căutat  întotdeauna  să  lărgească  cadrul  discuţiei,  ast- 
fel încît  să  cuprindă  şi  animalele.  Apoi  a  observat  că  anima- 
lele manifestă  unele  emoţii,  precum  frica,  compatibile  cu  cele 

ale  oamenilor  şi  a  întrebat  dacă  creierul  animalelor  are  ace- 
leaşi structuri  ca  şi  cel  uman.  Richie  a  răspuns  că  toate  mami- 
ferele au  aceleaşi  structuri  ale  creierului,  dar  că  există  dife- 
renţe importante  la  nivelul  lobilor  frontali,  care  sînt  mai  mari 
la  oameni. 

Emoţii  nepotrivite 

Davidson  a  continuat  apoi  cu  perspectiva  sa  neuroanato- 
mică  asupra  creierului,  trecînd  la  hipocamp,  o  structură  lun- 
gă, aflată  chiar  în  spatele  nucleului  amigdalian,  despre  care  se 
consideră  că  este  legat  de  funcţia  memoriei.  Aşa  cum  a  obser- 
vat el,  hipocampul  joacă  un  rol  important  pentru  emoţii,  pen- 
tru că  de  el  depinde  felul  în  care  apreciem  contextul  eveni- 
mentelor. „M-aş  putea  afla  într-un  context  în  care  mi  se 
întîmplă  lucruri  bune  —  de  pildă  acasă,  unde  mă  simt  în  si- 
guranţă şi  sînt  înconjurat  de  iubirea  celor  dragi  — ,  astfel  că 
doar  acţiunea  de  a  intra  în  acest  mediu  fizic  îmi  produce  sen- 
zaţia de  confort.  Evaluarea  acestui  mediu  fizic  ca  situaţie  im- 
plică hipocampul.  Unele  tulburări  emoţionale  implică  dis- 
funcţii  ale  hipocampului,  în  special  depresia  şi  stresul 
posttraumatic." 

„Am  auzit",  a  spus  Dalai  Lama,  „că  atunci  cînd  o  anumi- 
tă parte  a  creierului  este  afectată,  deşi  activitatea  mintală  co- 
respunzătoare va  fi  afectată  şi  ea  un  timp,  după  o  vreme,  alte 
părţi  ale  creierul  vor  prelua  din  funcţiile  părţii  afectate.  în  ce 
măsură  este  posibil  să  se  întîmple  acest  lucru?  Cînd  se  poate 
produce  această  înlocuire  în  timp  şi  cînd,  în  cazul  în  care  este 
afectată  o  anumită  zonă  a  creierului,  afecţiunea  este  irecupe- 
rabilă?" 

„Aceasta  este  o  întrebare  foarte  importantă",  a  răspuns  Ri- 
chie. „Atît  în  cazul  depresiei,  cît  şi  al  astresului  posttraumatic 
s-a  descoperit  că  hipocampul  se  micşorează.  Aceasta  se  poa- 
te măsura  precis.  Dar  în  ultimul  an  s-au  făcut  unele  descope- 
riri care  indică  faptul  că,  atunci  cînd  depresia  este  tratată  cu 

medicamente  antidepresive,  se  previne  atrofierea  hipocampu- 
lui, care  are  loc  atunci  cînd  depresia  nu  este  tratată3.  De  unde 
reiese  că  această  structură  a  creierului  este  foarte  maleabilă, 
într-o  anumită  măsură,  funcţiile  hipocampului  şi  ale  altor 
structuri  pot  fi  preluate  de  alte  părţi  ale  creierului  —  deşi  doar 
într-o  măsură  limitată,  din  cîte  ştim  noi.  Dar  acest  proces  spe- 
cific nu  a  fost  studiat  în  detaliu  pentru  această  regiune  a  cre- 
ierului." 

„Ca  să  fiu  sigur  că  am  înţeles",  a  spus  Dalai  Lama,  „atun- 
ci cînd  nu  eşti  deprimat,  funcţiile  principale  ale  hipocampului 
sînt  memoria  şi  recunoaşterea  contextului?  Aceasta  înseamnă 
că  atunci  cînd  eşti  deprimat,  este  afectată  şi  funcţia  obişnuită 
a  hipocampului?" 

„Corect." 

„Şi  după  ce  depăşeşti  depresia,  funcţiile  acestuia  revin  la 
normal." 
„Corect." 

Apoi  a  urmat  o  glumă  a  lui  Dalai  Lama:  „Dacă  singura 
funcţie  a  hipocampului  este  să  te  deprime,  ar  fi  mai  bine  să 
scăpăm  de  el!" 

„însă  aceasta  nu  este  singura  lui  funcţie",  a  spus  David- 
son,  zîmbind  la  auzul  glumei.  „Avem  nevoie  de  el.  Dar  func- 
ţiile lui  ne  explică  o  percepţie  asupra  emoţiilor  distructive, 
existentă  în  Occident:  expresia  unei  emoţii  care  nu  este  ade- 
cvată situaţiei.  De  pildă,  este  firesc  ca  un  om  să  simtă  tristeţe 
atunci  cînd  moare  o  persoană  iubită.  însă  o  persoană  depri- 
mată resimte  tristeţea  în  contexte  neadecvate.  Una  dintre  ipo- 
teze este  aceea  ca  hipocampul  unei  astfel  de  persoane  nu 
funcţionează  corect.  Hipocampul  ne  oferă  informaţii  despre 
context  şi  ne  ajută  să  ne  reglăm  reacţiile  emoţionale,  astfel  în- 
cît acestea  să  fie  adecvate  contextului.  Prin  urmare,  una  din- 
tre problemele  tulburărilor  emoţionale  este  exprimarea  unor 
emoţii  în  contexte  neadecvate. 

La  fel  stau  lucrurile  şi  în  cazul  fricii  şi  al  fobiei,  extrema 
patologică  a  fricii.  Este  normal  să  ne  temem  ca  reacţie  la  o 

ameninţare  la  adresa  supravieţuirii  noastre,  însă  cineva  care 
suferă  de  fobie  va  trăi  frica  şi  în  alte  contexte,  în  care  nu  exis- 
tă nici  o  ameninţare  pentru  supravieţuirea  fizică.  Şi  în  acest 
caz  s-a  emis  ipoteza  că  ar  fi  vorba  de  o  problemă  a  hipocam- 
pului. 

Cu  alte  cuvinte,  unul  dintre  testele  prin  care  putem  decide 
daca  o  persoană  suferă  sau  nu  de  tulburări  emoţionale  este  să 
vedem  dacă  emoţiile  persoanei  sînt  neadecvate  contextului  — 
şi  dacă  este  aşa,  acest  lucru  se  poate  datora  unei  disfuncţii  a 
hipocampului.  Pînă  acum,  au  fost  studiate  frica  şi  tristeţea, 
dar  această  ipoteză  se  poate  aplica  şi  în  cazul  altor  emoţii, 
cum  ar  fi  mînia  şi  anxietatea." 

Cum  schimbă  creierul  experienţele  noastre 

Richie  a  vorbit  apoi  despre  modificările  dimensiunilor 
creierului  de-a  lungul  evoluţiei  la  diferite  specii,  de  la  prima- 
te la  oameni.  „Acum,  Sfinţia  Voastră,  dacă  privim  lobul  fron- 
tal al  creierului  în  raport  cu  restul  creierului,  la  oameni,  acest 
raport  este  mai  mare  decît  la  oricare  altă  specie.  Aceasta  ne 
arată  că  lobul  frontal  joacă  un  rol  important  pentru  trăsături- 
le specific  umane.  Una  dintre  cele  mai  importante  trăsături 
umane  poate  fi  abilitatea  de  a  ne  regla  emoţiile  —  şi  aici  lo- 
bii frontali  par  să  joace  un  rol-cheie.  în  mod  asemănător,  lo- 
bii frontali  sînt  implicaţi  în  multe  dereglări  emoţionale  — 
emoţiile  distructive ." 

încă  o  dată,  Dalai  Lama  a  raportat  cele  spuse  de  Davidson 
la  animale:  „Sugeraţi  că  la  animale  nu  există  un  sistem  de  re- 
glare a  emoţiilor?" 

„Există,  într-o  anumită  măsură,  dar  nu  este  la  fel  de  sofis- 
ticat ca  la  oameni." 

Dalai  Lama  a  dat  din  cap,  satisfăcut  de  răspunsul  primit. 

„Una  dintre  cele  mai  interesante  descoperiri  din  neurolo- 
gie în  ultimii  cinci  ani  este  aceea  că  ariile  creierului  pe  care 
le-am  descris  pînă  acum,  lobii  frontali,  nucleul  amigdalian  şi 

hipocampul,  se  schimbă  ca  reacţie  la  experienţă.  Reprezintă 
părţi  ale  creierului  care  sînt  foarte  afectate  de  mediul  emoţio- 
nal în  care  creştem  şi  de  experienţele  repetitive,"  Acest  su- 
biect al  schimbărilor  produse  de  experienţă  în  creier  —  „elas- 
ticitatea neurală"  —  va  fi  o  temă  centrală  în  discuţiile  care 
urmează. 

„Deosebit  de  fascinant  în  aceste  descoperiri  este  faptul  că 
impactul  mediului  înconjurător  asupra  dezvoltării  creierului 
merge  pînă  la  nivel  genetic.  Acest  aspect  a  fost  studiat  pînă 
acum  doar  la  animale,  însă  avem  temeiuri  să  credem  că  la  fel 
stau  lucrurile  şi  la  oameni.  Dacă  eşti  crescut  într-un  mediu 
propice  dezvoltării,  se  produc  schimbări  demonstrabile, 
obiective  în  manifestarea  zestrei  genetice.  De  exemplu,  exis- 
tă gene  ale  unor  molecule  care  joacă  un  rol  important  în  re- 
glarea emoţiilor  noastre  şi  care  reacţionează  la  un  mediu  im- 
pregnat de  iubire." 

„Sugeraţi",  a  vrut  să  ştie  Dalai  Lama,  „că  persoanele  cres- 
cute într-un  mediu  iubitor  au  o  abilitatea  mai  mare  de  a-şi  re- 
gla emoţiile?" 

„Da,  exact",  a  răspuns  Richie.  „Există  dovezi  în  acest  sens 
la  nivelul  animalelor  şi  Mark  Greenberg  va  explora  mîine  la- 
tura umană  a  acestui  fenomen,  cînd  ne  va  vorbi  despre  învă- 
ţarea emoţională  la  copii.  O  chestiune  înrudită  este  aceea  ca 
neurologii  au  crezut  pînă  de  curînd  —  cu  un  an  sau  doi  în 
urmă  —  că  ne  naştem  cu  un  anumit  număr  de  neuroni  şi  că 
acest  număr  nu  mai  creşte  pe  parcursul  vieţii.  Ei  credeau  că 
schimbările  apărute  odată  cu  dezvoltarea  ţineau  doar  de  apa- 
riţia unor  noi  conexiuni  între  aceste  celule  şi  că  nu  se  mai 
dezvoltă  noi  celule  neuronale,  în  urma  morţii  neuronilor  exis- 
tenţi, de-a  lungul  timpului.  In  ultimii  doi  ani,  am  descoperit 
că  această  opinie  este  falsă.  Astăzi,  este  demonstrat  faptul  că 
la  oameni  se  dezvoltă  noi  neuroni  pe  tot  parcursul  vieţii4. 
Aceasta  este  o  descoperire  fantastică." 

Dalai  Lama  părea  foarte  intrigat  de  acest  lucru  şi  a  între- 
bat: „Cînd  vorbiţi  de  formarea  de  noi  neuroni,  vreţi  să  spuneţi 

că  în  vreme  ce  unii  neuroni  încetează  să  mai  existe  şi  sînt  eli- 
minaţi ca  reziduuri,  apar  alţii  complet  noi,  şi  nu  în  continua- 
rea celor  care  au  dispărut?" 

Davidson  a  răspuns:  „Apar  alţii  noi  din  ceea  ce  noi  numim 
celule  stern  —  care  pot  deveni  orice  tip  de  celule  din  orga- 
nism. O  celulă  stern  poate  deveni  o  celulă  de  rinichi;  poate 
deveni  o  celulă  de  inimă;  sau  poate  deveni  un  neuron." 

„într-un  fel,  este  ca  o  celulă  generică",  a  remarcat  Dalai 
Lama.  „Şi  alţi  neuroni  mor  pur  şi  simplu,  încetează  să  mai  fie 
neuroni  —  şi  ce  se  întîmpla  cu  ei?" 

„Dispar,  sînt  reabsorbiţi  în  alte  celule",  a  spus  Richie. 

Dalai  Lama  a  întrebat:  „Dacă  unii  dintre  neuronii  din  creier 
mor,  alţii  continuă  să  trăiască,  iar  alţii  sînt  produşi  în  timpul 
vieţii,  ce  face  ca  unii  dintre  ei  sa  continue  să  trăiască?  Există 
neuroni  care  continuă  să  trăiască  pe  tot  parcursul  vieţii?" 

;;încă  nu  ştim  cu  siguranţă",  i-a  răspuns  Richie,  „însă  se 
crede  că  noii  neuroni  care  apar  sînt  asociaţi  cu  învăţarea  con- 
tinuă şi  cu  memoria.  Aceştia  continuă  să  se  dezvolte  chiar  şi 
la  oameni  de  peste  60  de  ani." 

„Aha!",  a  spus  Dalai  Lama  —  care  are  peste  60  de  ani  — 
ascultînd  cu  mare  interes. 

Creierul  lui  Einstein 

Apoi  Dalai  Lama  a  schimbat  subiectul.  Era  curios  în  legă- 
tură cu  rezultatele  pe  care  le  citise  despre  noi  analize  efectua- 
te pe  creierul  lui  Einstein.  L-a  întrebat  pe  Richie:  „Potrivit  ra- 
poartelor, se  pare  că  este  ceva  neobişnuit  în  legătură  cu 
creierul  lui  Einstein.  Despre  ce  anume  este  vorba?" 

„Există  o  arie  în  lobul  parietal,  numită  girusul  angular, 
care  este  mai  mare  în  creierul  lui  Einstein,  potrivit  relatărilor. 
Aici  se  întîlnesc  toate  simţurile,  aşa  cum  spuneam  şi  mai  de- 
vreme." 

„Este  vorba  doar  de  o  legendă  care  s-a  perpetuat  sau  se  ba- 
zează pe  fapte?" 

„Nu  a  fost  studiată  suficient,  dar  este  o  chestiune  intere- 
santă. Einstein  mărturisea  că  atunci  cînd  începea  să  gîndeas- 
că,  percepea  adesea  o  mulţime  de  imagini  vizuale,  ceea  ce  se 
cheamă  sinestezie.  Sinestezia  este  o  asociere  de  registre  sen- 
zoriale într-un  conţinut  mintal.  Se  speculează  că  această  arie 
a  creierului,  care  era  mai  mare  la  Einstein,  îi  permitea  să  gîn- 
dească  în  felul  în  care  gîndea." 

„Probabil  că  nu  se  poate  afla  acest  lucru",  a  răspuns  Dalai 
Lama,  „dar  credeţi  că  Einstein  s-a  născut  cu  acest  lob  parie- 
tal mărit?  Poate  să  fie  aceasta  o  explicaţie  a  geniului  său  — 
sau  credeţi  că  s-a  dezvoltat  datorită  felului  în  care  şi-a  folosit 
mintea  de-a  lungul  vieţii  şi  că  acea  arie  s-a  dezvoltat  pur  şi 
simplu?  Care  a  fost  oul  şi  care  găina?" 

„Probabil  ambele",  a  spus  Richie. 

„Un  răspuns  foarte  prudent",  a  spus  Dalai  Lama  rîzînd. 
Apoi  a  continuat:  „încerc  să  fac  o  legătură  între  această  ches- 
tiune şi  o  conversaţie  în  care  se  susţinea  că  fiecare  proces  de 
gîndire  trebuie  să  apară  în  urma  unei  activităţi  a  creierului. 
Mă  situez  pentru  moment  nu  doar  pe  poziţia  unui  budist,  ci  a 
oricărei  persoane  care  afirmă  existenţa  unor  vieţi  anterioare  şi 
ulterioare  acesteia  —  o  teorie  care  susţine  că  o  mare  varieta- 
te de  stări  ale  conştiinţei  care  nu  depind  de  activitatea  creie- 
rului pot  să  treacă  de  la  o  viaţă  la  alta."  Conversaţia  la  care  se 
referea  avusese  loc  în  timpul  celei  de-a  doua  întîlniri  a  Insti- 
tutului pentru  Minte  şi  Viaţă.  întrebarea  era:  conştiinţa  poate 
continua  să  existe  în  anumite  forme  şi  după  moarte,  fară  su- 
portul creierului? 

Richie  a  răspuns  citînd  un  pionier  american  atît  în  psiho- 
logie, cît  şi  în  filozofie.  „în  primul  capitol  al  lucrării  sale 
Principles  of  Psychology  {Principiile  psihologiei),  scrisă  în 
1890,  William  James  spunea  că  creierul  este  singurul  organ 
nemijlocit  care  stă  la  baza  operaţiilor  mintale  şi  că  restul  prin- 
cipiilor psihologiei  nu  constituie  decît  o  notă  de  subsol  la 
această  teză." 

Francisco  Varela  a  obiectat  că  într-o  lucrare  ulterioara,  The 
Varieties  ofReligiousExperience  {Tipologia  experienţelor  re- 
ligioase), James  şi-a  contrazis  această  teză, 

„Deci",  a  spus  Richie,  „James  nu  a  fost  coerent  în  această 
privinţă  şi  cu  siguranţă  nu  avem  la  dispoziţie  dovezile  nece- 
sare pentru  a  ajunge  la  o  concluzie  certă." 

Thupten  Jinpa  a  comentat  maliţios:  „Din  punctul  de  vede- 
re al  literaturii  tradiţionale  tibetane,  aş  spune  că  scrierile  mai 
tîrzii  sînt  considerate  mai  de  încredere." 

La  care  Richie  a  replicat;  „în  ştiinţă,  este  exact  pe  dos." 

Specificul  inteligenţei  umane 

întorcîndu-se  la  expunerea  sa,  Richie  a  prezentat  o  planşă 
cu  cortexul  prefrontal,  pe  care  erau  schiţate  ariile  centrale: 
cortexul  frontal  laterodorsal,  orbitofrontal  şi  ventromedian  — 
această  ultimă  zonă  avînd  o  importanţă  specială  pentru  emo- 
ţii. Planşa  lui  Richie  înfăţişa  două  imagini  ale  creierului,  una 
din  lateral,  iar  cealaltă  de  la  bază.  „Lobul  frontal  este  împăr- 
ţit în  mai  multe  arii  diferite.  Aria  cunoscută  sub  numele  de 
cortexul  ventromedian  este  foarte  importantă  pentru  emoţii. 
Pacienţii  care  au  suferit  leziuni  ale  acestei  arii  manifestă  un 
comportament  emoţional  neregulat,  perturbat,  cum  ar  fi  iz- 
bucnirile emoţionale. 

Părţii  celei  mai  din  faţă  a  lobului  frontal  i-a  fost  atribuit, 
prin  tradiţie,  un  rol  important  în  anumite  tipuri  de  procese 
cognitive,  în  special  în  planificare.  în  măsura  în  care  şi  anu- 
mite aspecte  ale  emoţiei  implică  anticiparea  viitorului  —  ca 
atunci  cînd  anticipăm  cu  nerăbdare  întîlnirea  cu  o  persoană 
dragă,  pe  care  n-am  mai  văzut-o  de  multă  vreme  — ,  aceasta 
parte  a  creierului  va  juca  un  rol  activ  în  reprezentarea  acestui 
obiectiv  în  minte."  La  un  nivel  mai  general,  motivaţia  depin- 
de, în  parte,  de  activitatea  din  această  regiune  a  lobului  fron- 
tal, care  proiectează  în  minte  sentimentele  pe  care  le  vom 
avea  atunci  cînd  ne  vom  atinge  obiectivele5. 

„Aş  vrea  să  zăbovesc  puţin  mai  mult  asupra  lobului  fron- 
tal, pentru  ca  este  foarte  important  pentru  activitatea  de  con- 
trolare a  emoţiilor  şi,  în  special,  pentru  emoţiile  distructive. 
Ariile  din  creier  implicate  în  declanşarea  iniţială  a  unei  emo- 
ţii sînt  diferite  de  ariile  creierului  implicate  în  controlul  unei 
emoţii."  Nucleul  amigdalian  joacă  un  rol  central  în  circuitele 
care  declanşează  o  emoţie,  în  vreme  ce  cortexul  prefrontal 
răspunde  în  bună  parte  de  procesul  de  reglare. 

„în  situaţii  obişnuite,  ariile  creierului  care  declanşează  o 
emoţie  şi  cele  care  răspund  de  controlul  acesteia  sînt  activate 
în  mod  simultan  —  aşa  că  atunci  cînd  este  declanşată  o  emo- 
ţie, sînt  declanşate  şi  mecanismele  implicate  în  controlarea  ei. 
Acest  aspect  ne  poate  ajuta  să  înţelegem  emoţiile  distructive, 
pentru  că  putem  examina  acele  arii  din  creier  care  sînt  impli- 
cate în  controlul  emoţiilor  pentru  a  vedea  dacă  funcţionează 
corespunzător." 

„Una  dintre  trăsăturile  unice  ale  speciei  umane  este  nive- 
lul său  de  inteligenţă",  a  spus  Dalai  Lama.  „Puteţi  identifica 
una  sau  mai  multe  părţi  ale  creierului  care  se  corelează  strict 
cu  nivelul  excepţional  al  inteligenţei  umane  —  partea  care 
este  în  mod  distinctiv  umană?" 

Răspunsul  lui  Richie  a  revenit  la  importanţa  lobilor  fron- 
tali. „Mai  devreme,  am  spus  că  orice  comportament  complex 
implică  interacţiuni  între  diferite  arii  ale  creierului.  Inteligen- 
ţa este  cu  siguranţă  o  trăsătură  foarte  complexă  şi  presupune 
în  mod  cert  interacţiuni  între  diferite  arii  ale  creierului.  Aces- 
ta este  un  răspuns  prudent. 

Dar  permiteţi-mi  să  ofer  un  răspuns  mai  speculativ.  E  lim- 
pede că  lobii  frontali  joacă  un  rol  important  în  ce  priveşte  tră- 
săturile unice  ale  inteligenţei  umane  —  nu  doar  în  ceea  ce,  în 
Occident,  considerăm  inteligenţa  cognitivă,  ci  şi  în  ce  priveş- 
te inteligenţa  emoţională.  Lobii  frontali  sînt  esenţiali  pentru 
ambele." 

Faptul  că  unele  dintre  ariile  creierului  sînt  implicate,  în 
acelaşi  timp,  în  emoţiile  pozitive  şi  în  facultatea  gîndirii  i-a 


atras  atenţia  lui  Dalai  Lama.  El  considera  că  aceasta  este  o 
confirmare  din  partea  neurologiei  a  ceea  ce  a  crezut  dintot- 
deauna:  anume  că  emoţiile  constructive,  pozitive  pot  fi  baza- 
te pe  raţiune  şi  sporite  de  aceasta.  Obiceiul  său  ca  într-o  dez- 
batere să  ridice  obiecţii  care  aparent  infirmă  concluziile 
anterioare  1-a  condus  la  următoarea  întrebare. 


Ventromedian 


Laterodorsal 


Orbitofrontal 


Vedere 
laterală 


Vedere 
de  la  bază 


Cortexul  prefrontal,  localizat  chiar  în  spatele  frunţii,  adăposteşte  centrii  de 
comandă  ai  creierului  care  răspund  de  abilităţi  cum  ar  fi  gîndirea  anticipa- 
tivă.  Zona  ventromediană  a  cortexului  prefrontal  este  vitală  pentru  reglarea 
emoţiilor. 


„Aţi  spus  mai  devreme  că  tipul  de  imagini  mintale  pe  care 
le  avea  Einstein  poate  fi  corelat  cu  o  zona  din  spatele  creieru- 
lui", a  spus  Dalai  Lama.  „Imaginile  mintale  care  apar  atunci 
cînd  gîndeşti  par  să  aibă  un  corespondent  în  lobul  parietal,  co- 
rect? Dacă  numim  acest  lucru  imaginaţie,  atunci  puterea  ima- 
ginaţiei unei  persoane  ar  părea  foarte  strîns  legata  de  nivelul 
său  de  inteligenţă.  Şi  atunci  aţi  spune  că  lobul  parietal,  care 
nu  face  parte  din  lobul  frontal,  joacă  de  asemenea  un  rol  cru- 
cial în  inteligenţa  specific  umană?"  Punînd  această  întrebare, 
Dalai  Lama  se  legăna  uşor  înainte  şi  înapoi,  absorbit  de  firul 
argumentării.  . 

Richie  a  răspuns:  „Da.*Cu  siguranţă.  însă  la  oameni,  mai 
mult  decît  în  cazul  altor  specii,  există  conexiuni  masive  între 
lobul  frontal  şi  cel  parietal  Capacitatea  imaginativă,  în  sen- 
sul gîndirii  creative  a  lui  Einstein,  implică  cu  siguranţă  cone- 
xiuni între  lobul  frontal,  care  răspunde  de  formarea  unor  con- 
cepte mai  abstracte,  şi  imaginile  vizuale  mintale." 

Eu  am  adăugat:  „Einstein  mărturisea  că  ideile  îi  veneau 
mai  întîi  vizual  şi  abia  după  aceea  le  punea  în  cuvinte.  Vedea 
ecuaţiile  şi  legile  fizice  mai  întîi  sub  formă  de  imagini." 

Creierul  din  cava 

Richie  a  continuat:  „Sfinţia  Voastră,  mai  există  două  as- 
pecte generale.  Primul  este  acela  că  lobii  frontali,  nucleul 
amigdalian  şi  hipocampul  au  legături  strînse  cu  corpul,  mai 
ales  cu  sistemul  imunitar;  cu  sistemul  endocrin,  care  reglează 
activitatea  hormonală;  şi  cu  sistemul  nervos  autonom,  care 
reglează  ritmul  inimii,  tensiunea  şi  aşa  mai  departe.  Toate 
acestea  încep  să  ne  ofere  o  explicaţie  a  felului  în  care  mintea 
poate  să  influenţeze  corpul;  astfel,  vom  înţelege  impactul 
emoţiilor  nu  doar  asupra  sănătăţii  noastre  mintale,  ci  şi  asu- 
pra sănătăţii  noastre  fizice." 

Această  afirmaţie  1-a  făcut  pe  Dalai  Lama  să  pună  o  între- 
bare în  aparenţă  bizară:  „Este,  teoretic,  posibil  (chiar  daca  la 
ora  actuală  nu  este  încă  realizabil)  să  desprinzi  capul  unei 
persoane  vii  şi  apoi  să  îl  alimentezi  mecanic  cu  sînge  şi  oxi- 
gen —  cu  tot  ce-i  trebuie  — ,  iar  creierul  să  continue  să  func- 
ţioneze ca  un  creier?  Este  posibil  în  principiu?" 

Tocmai  această  întrebare  a  fost  dezbătută  foarte  serios  de 
specialiştii  în  filozofia  minţii.  Richie  a  răspuns:  „Există  un 
filozof  numit  Daniel  Dennett  care  a  scris  un  articol  exact  de- 
spre acest  lucru,  despre  «creierul  din  cuvă»,  ca  metafora6. 
Numai  capul  —  exact  ceea  ce  aţi  întrebat.  Cred  că,  în  princi- 
piu, este  posibil.  Una  dintre  întrebările  interesante  este  dacă 
un  creier  menţinut  în  această  stare  ar  putea  simţi  emoţii." 

La  care  Alan  a  spus  în  glumă:  „Cu  alte  cuvinte,  s-ar  putea 
să  nu  o  deranjeze  că  e  doar  o  minte?" 

„Deci,  în  principiu",  a  spus  Dalai  Lama,  „răspunsul  este 
da,  dar  există  o  dificultate  legată  de  emoţii?" 

„Corect." 

„Dar  cum  ramîne  cu  inteligenţa?  Ar  mai  fi  un  creier  inte- 
ligent?" Şi  apoi  Dalai  Lama  a  adăugat  rîzînd:  „Aşa  ar  fi  cel 
mai  bine  —  ai  avea  inteligenţă  fără  emoţii!" 

„Cred  că  ar  continua  să  existe  emoţii",  a  spus  Richie. 

Revenind  la  un  ton  mai  serios,  Dalai  Lama  a  fost  de  acord 
cu  Richie:  „Atîta  vreme  cît  există  o  conştiinţă  de  sine  sub  for- 
ma «Eu  sînt»,  trebuie  să  existe  emoţii  care  să  însoţească 
această  conştiinţă." 

Creierul  divizat 

Richie  a  trecut  apoi  la  un  alt  aspect  legat  de  lobii  frontali. 
„La  toate  speciile  vertebrate,  creierul  este  împărţit  în  două,  iar 
cercetările  aprofundate  asupra  diferenţelor  funcţionale  dintre 
aceste  două  jumătăţi  sugerează  că  la  oameni  şi  la  alte  prima- 
te superioare  regiunile  din  lobii  frontali  din  emisfera  stînga  şi 
dreaptă  diferă  în  ce  priveşte  funcţia  pe  care  o  îndeplinesc  în 
cazul  emoţiilor.  Datele  pe  care  le  avem  sugerează  că  regiuni- 
le din  cortexul  frontal  sting  joacă  un  rol  important  în  emoţii- 
le pozitive,  în  vreme  ce  lobul  frontal  din  dreapta  joacă  un  rol 
în  emoţiile  negative. 

„într-unui  din  experimente,  le-am  arătat  subiecţilor  ima- 
gini desemnate  să  activeze  emoţii  pozitive  sau  negative.  Ima- 
ginile pozitive  includeau,  de  exemplu,  imaginea  unei  mame 
care  îşi  ţinea  cu  dragoste  copilul  în  braţe.  Imaginile  negative 
înfăţişau  oameni  care  fuseseră  răniţi,  cu  arsuri  sau  victime  ale 
unor  accidente." 

Jinpa  a  observat:  „Pentru  a  fi  exacţi,  aici  folosiţi  termenii 
negativ  şi  pozitiv  cu  referire  la  calitatea  unei  experienţe,  şi  nu 
la  dihotomia  distructiv  versus  constructiv?" 

„Da.  Atunci  cînd  le-am  prezentat  subiecţilor  imaginile  ne- 
gative, desemnate  să  evoce  emoţii  cum  ar  fi  teama,  am  obser- 
vat activarea  unei  arii  din  cortexul  frontal  drept,  care  reflectă 
o  accelerare  a  metabolismului  în  această  regiune.  Atunci  cînd 
le-am  prezentat  imagini  pozitive,  cum  ar  fi  imaginea  unei 
mame  iubitoare  cu  copilul  ei,  am  observat  un  tipar  foarte  di- 
ferit: activarea  în  partea  stingă  a  unor  arii  ale  cortexului  orbi- 
tal, activarea  părţii  superioare  a  lobului  frontal  şi  de  aseme- 
nea activarea  unora  dintre  ariile  motorii.  însă  toate  aceste  arii 
sînt  situate  în  partea  stîngă,  nici  una  nu  este  în  partea  dreaptă 
—  un  tipar  foarte  diferit  de  cel  al  emoţiilor  negative."  Richie 
a  adăugat  apoi  o  observaţie  tehnică:  anume  că  acest  tipar  este 
valabil  în  cazul  tuturor  indivizilor  dreptaci  şi  de  asemenea 
pentru  cea  mai  mare  parte  a  stîngacilor,  dar  nu  pentru  toţi. 

Instinctele  ştiinţifice  ale  lui  Dalai  Lama  au  intrat  iarăşi  în 
scenă.  A  întrebat:  „Aţi  presupune  că  dacă  aţi  repeta  acest  ex- 
periment după  o  vreme  —  să  zicem,  după  cîteva  săptămîni, 
sau  atunci  cînd  subiectul  are  o  stare  de  sănătate  bună  şi  apoi 
cînd  are  o  stare  de  sănătate  proastă,  cînd  este  înfometat  şi  cînd 
este  sătul  —  aceste  variaţii  ar  marca  vreo  diferenţă?  Sau  con- 
sideraţi că  întotdeauna  se  activează  aceleaşi  arii?" 

„O  întrebare  foarte  bună",  a  răspuns  Richie.  „Pînă  acum 
am  realizat  acest  experiment  cu  aceiaşi  subiecţi  de  trei  ori  în 
decurs  de  două  luni.  Am  lăsat  să  treacă  mai  multe  săptămîni 
între  sesiuni  şi  de  fiecare  dată  am  efectuat  testele  la  aceeaşi 
oră  din  zi.  Oamenii  pot  să  fie  mai  mult  sau  mai  puţin  înfome- 
taţi, mai  mult  sau  mai  puţin  obosiţi,  însă,  în  general,  obser- 
văm acelaşi  tipar  al  activării  de  fiecare  dată  cînd  facem  teste- 
le. Este  un  tipar  stabil  de-a  lungul  timpului." 

„Este  oare  stabil  şi  dacă  experimentul  se  produce  imediat 
după  ce  au  simţit  o  altă  emoţie  puternică?",  a  întrebat  Dalai 
Lama. 

„O  altă  întrebare  foarte  bună",  a  răspuns  Richie.  „Nu  cu- 
noaştem însă  răspunsul.  Dar  ştim  totuşi  că  o  emoţie  foarte  pu- 
ternică va  afecta,  la  majoritatea  oamenilor,  starea  emoţională 

din  momentul  următor.  Majoritatea  oamenilor  nu-şi  revin 
foarte  repede  după  o  emoţie  puternică;  recuperarea  cere  un 
anumit  interval  de  timp.  Unii  oameni  îşi  revin  mai  repede,  al- 
ţii mai  încet.  Credem  că  aceasta  este  o  diferenţă  foarte  impor- 
tantă între  oameni",  a  spus  Richie,  subliniind  astfel  o  obser- 
vaţie pe  care  o  sugerase  Paul  cu  o  zi  în  urmă,  cînd  am  discutat 
despre  intervalul  de  timp  în  care  oameni  se  pot  afla  sub  im- 
pactul unei  emoţii. 

Femeia  care  nu  cunoştea  frica 

Dalai  Lama  mi-a  mărturisit  odată  în  glumă  că  atunci  cînd 
ascultă  o  descriere  tehnică  cu  privire  la  funcţiile  creierului  îi 
trece  uneori  prin  cap  ceea  ce  el  numeşte  un  „gînd  de  călugăr": 
„Cu  ce  mă  ajută  pe  mine  să  ştiu  care  părţi  ale  creierului  meu 
se  activează  atunci  cînd  iau  naştere  emoţiile  pozitive  şi  care 
părţi  se  activează  atunci  cînd  apar  emoţiile  negative?  Este  su- 
ficient pentru  mine  sa  ştiu  că,  prin  practica  mea  budistă,  pot 
realiza  o  îmbunătăţire." 

Dar  astăzi  asculta  cu  atenţie. 

Următorul  subiect  pe  care  1-a  abordat  Richie  a  fost  nucle- 
ul amigdalian  şi  rolul  pe  care  îl  joacă  acesta  în  cazul  fricii.  El 
a  început  prin  relatarea  unui  experiment  care  foloseşte  ima- 
gini ale  chipurilor  umane  (realizat  de  Paul  Ekman),  cu  expre- 
sii care  variază  de  la  fericire  extremă  pînă  la  o  mare  tristeţe, 
în  vreme  ce  li  se  înfăţişau  chipurile,  subiecţilor  le  era  măsu- 
rat fluxul  sanguin  către  creier. 

„Doar  atunci  cînd  subiecţilor  li  s-a  prezentat  un  chip  care 
reflecta  frica  s-a  produs  o  activare  în  nucleul  amigdalian",  a 
spus  Richie.  „Cînd  li  s-a  prezentat  un  chip  fericit,  nu  s-a  pro- 
dus nici  o  activare  în  regiunea  nucleului  amigdalian.  Numai 
perceperea  unui  chip  înspăimîntat  este  suficientă  pentru  a  ac- 
tiva nucleul  amigdalian.  Acesta  este  important  atît  pentru  de- 
tectarea semnalelor  de  frică,  cît  şi  pentru  generarea  fricii  ca 
atare." 

Apoi  a  continuat:  „Există  o  boală  de  piele  numită  maladia 
Urbach-Weithe,  în  care  la  nivelul  pielii  se  adună  depozite  mi- 
nerale anormale,  care  se  manifestă  sub  forma  decolorării  pie- 
lii. In  unele  cazuri,  boala  are  o  componentă  neurologică,  re- 
strînsa  la  zona  nucleului  amigdalian:  în  nucleul  amigdalian  se 
formează  depozite  minerale,  care  provoacă  moartea  celulelor. 
Observaţiile  realizate  în  cazul  unei  paciente  care  suferea  de 
maladia  Urmach-Weithe  au  oferit  informaţii  foarte  importan- 
te referitoare  la  rolul  nucleului  amigdalian.  Pacientei  i  s-a  ce- 
rut să  deseneze  cum  ar  arăta  un  individ  în  timpul  trăirii  unor 
emoţii  diferite. 

Desenele  înfăţişau  chipuri  fericite,  triste,  surprinse,  dez- 
gustate şi  furioase  —  toate  emoţiile  fiind  corect  reprezentate. 
Dar  în  cazul  imaginii  care  trebuia  să  reprezinte  un  individ  că- 
ruia îi  este  frică,  ea  a  desenat  un  prunc  mergînd  de-a  buşilea." 

Dalai  Lama  a  întrebat:  „Concluzia  este  că  ea  nu  putea  în- 
ţelege expresia  sentimentului  real  de  frică?  Sau  că  pacienta 
nu  putea  simţi  frica?  Cum  ar  fi  reacţionat  dacă  ar  fi  fost  ame- 
ninţată cu  un  obiect  ascuţit?  Nu  i-ar  fi  fost  frică?" 

„Nu",  a  spus  Richie.  „Dacă  ai  fi  înţepat-o  cu  un  ac,  ar  fi 
avut  o  reacţie:  de  durere.  Dar  dacă  o  ameninţai  cu  un  obiect 
periculos  —  şi  s-a  realizat  acest  experiment  cu  şocurile  elec- 
trice —  reacţia  ce  constă  în  intensificarea  transpiraţiei  la  ni- 
velul pielii,  pe  care  o  întîlnim  la  majoritatea  oamenilor,  la  ea 
nu  se  manifesta." 

„Acest  lucru  înseamnă  că  avea  mai  mult  curaj?",  a  între- 
bat Dalai  Lama. 

„Nu,  nu  neapărat.  A  fost  pusă  în  situaţii  de  risc  şi  a  ales  op- 
ţiunile cele  mai  riscante,  dar  mă  îndoiesc  că  am  putea  numi 
acest  lucru  curaj.  Eu  i-aş  spune  mai  degrabă  inconştienţă,  de- 
cît  curaj." 

„înseamnă  că  ei  nu  îi  era  frică  nici  de  moarte?" 
„Tot  ce  se  poate.  Nu  ştiu  sigur." 

„Dar  nu  se  poate",  a  spus  Dalai  Lama.  „Atîta  vreme  cît 
există  o  înţelegere  firească  a  expresiei  «eu  exist»,  vor  exista 
şi  emoţii  legate  de  moarte  şi,  prin  urmare,  frică,  în  orice  grad 
ar  fi  aceasta." 

Richie  a  acceptat:  „Alte  cercetări  realizate  asupra  nucleu- 
lui amigdalian  confirmă  intuiţia  Sfinţiei  Voastre  ca  şi  în  acest 
caz  subiectul  resimte  totuşi  forme  de  frică,  dar  nu  în  totalitate." 

„Mi  se  pare  corect." 

„De  regulă,  leziunile  la  nivelul  nucleului  amigdalian  afec- 
tează senzaţia  de  frică  în  faţa  ameninţărilor  distincte  şi  evi- 
dente", a  lămurit  Richie. 

Matthieu  a  întrebat:  „Nu  i-ar  fi  frică  nici  dacă  ar  fi  pe 
punctul  de  a  cădea  de  pe  o  stîncă?" 

„Nu",  a  spus  Richie,  „nu  ar  simţi  deloc  frică  şi  ar  fi  foarte 
periculos  să  meargă  pe  munte." 

Alan,  preluînd  o  observaţie  făcută  de  unul  dintre  cei  care 
asistau  la  discuţii,  Sogyal  Rinpoche,  a  spus:  „Mă  întreb  dacă 
nu  cumva  există  un  înţeles  al  imaginii  pe  care  a  ales-o,  cu 
pruncul  care  se  tîrăşte,  care  este  o  reprezentare  aproape  arhe- 
tipală a  vulnerabilităţii." 

„S-ar  putea",  a  spus  Richie.  „Dintre  puţinele  lucruri  pe 
care  ni  le-a  spus  atunci  cînd  a  desenat  imaginea,  reiese  că  pri- 
mul lucru  care  i-a  venit  în  minte  în  legătură  cu  teama  a  fost 
un  copil  care  se  poate  pune  în  pericol  tîrîndu-se," 

Revenirea  la  starea  de  calm 

Am  abandonat  discuţia  acelui  caz  şi  Richie  a  discutat  dife- 
renţele dintre  reacţiile  emoţionale  ale  oamenilor.  „Există  dife- 
renţe foarte  adînci  între  reacţiile  oamenilor  la  unul  şi  acelaşi 
eveniment.  Noi  credem  că  aici  se  află  cheia  pentru  a  înţelege 
de  ce  unii  oameni  sînt  mai  predispuşi  la  emoţiile  distructive, 
iar  alţii  sînt  mult  mai  puţin  vulnerabili  în  faţa  acestora. 

Cînd  vorbesc  despre  aceste  diferenţe  între  oameni,  vor- 
besc, de  fapt,  despre  diferenţe  la  nivelul  creierului  —  însă 

aceasta  nu  înseamnă  că  diferenţele  sînt  genetice.  Avem  moti- 
ve foarte  serioase  să  credem  că  multe  dintre  aceste  diferenţe 
de  la  nivelul  creierului  sînt  rezultatul  experienţelor  prin  care 
trec  oamenii. 

Una  dintre  cele  mai  importante  diferenţe  pe  care  le-am 
studiat  o  reprezintă  ceea  ce  eu  numesc  «funcţia  de  recupera- 
re». Aceasta  se  referă  la  intervalul  de  timp  necesar  pentru  ca 
o  persoană  să  revină  la  starea  de  calm,  după  ce  a  trecut  prin- 
tr-o  emoţie." 

Acesta  era  un  alt  fel  de  a  spune  ceea  ce  spusese  şi  Paul  Ek- 
man  cu  o  zi  în  urmă,  referindu-se  la  „perioada  refractară"  şi 
la  intervalul  de  timp  necesar  pentru  a  ieşi  din  această  stare. 

„Există  diferenţe  foarte  mari  între  oameni,  care  pot  fi  mă- 
surate obiectiv,  nu  doar  în  funcţie  de  ceea  ce  spun  subiecţii", 
a  spus  Richie  în  continuare.  „Pe  baza  funcţiilor  creierului,  pu- 
tem spune  că  unii  oameni  au  o  reacţie  prelungită,  în  vreme  ce 
alţii  revin  la  starea  de  calm  foarte  repede. 

Atunci  cînd  li  se  înfăţişează  imagini  ameninţătoare,  su- 
biecţii care  revin  repede  la  starea  de  calm  sînt  aceia  care  pre- 
zintă o  activare  mai  mică  în  regiunea  nucleului  amigdalian  şi 
de  mai  scurtă  durată.  Există  şi  subiecţi  care  prezintă  o  activa- 
re mai  pronunţată  în  cortexul  prefrontal  stînga  —  aria  impor- 
tantă pentru  emoţiile  pozitive.  Aceşti  subiecţi  mărturisesc  în 
acelaşi  timp  că  experienţa  lor  cotidiană  este  plină  de  vigoare, 
optimism  şi  entuziasm. 

Aceste  diferenţe  s-au  observat  şi  la  copiii  foarte  mici,  de 
doar  10  luni.  însă  diferenţele  nu  sînt  stabile  —  adică  un  copil 
care  la  vîrsta  de  3  ani,  să  zicem,  manifestă  o  reacţie  prelun- 
gită la  un  eveniment  negativ,  stresant,  nu  va  manifesta  în  mod 
necesar  aceeaşi  reacţie  şi  la  vîrsta  de  13  ani.  Aceste  diferenţe 
sînt  mult  mai  puţin  stabile  la  copii,  în  raport  cu  adulţii.  Ceea 
ce  înseamnă  că  structura  pe  care  o  va  căpăta  creierul  nostru  în 
primii  ani  de  viaţă  depinde  în  mare  măsură  de  mediul  încon- 
jurător. 

Aş  mai  dori  să  menţionez  încă  trei  trăsături  foarte  impor- 
tante în  acest  grup  de  caracteristici",  a  continuat  Richie. 
„Dacă  subiecţilor  care  îşi  revin  foarte  repede  după  un  eveni- 
ment negativ  li  se  cere  să  îşi  controleze  în  mod  voluntar  emo- 
ţiile, să  suprime  mînia  sau  frica,  vor  reuşi  să  facă  mai  bine 
acest  lucru.  Putem  demonstra  experimental  cu  exactitate 
acest  lucru.  Nu  numai  că  aceşti  subiecţi  prezintă  în  mod  spon- 
tan o  reacţie  cu  o  durată  mai  scurtă  şi  îşi  revin  mai  repede,  dar 
sînt  şi  mult  mai  capabili  să  îşi  controleze  în  mod  activ  emoţi- 
ile, dacă  li  se  cere  acest  lucru. 

„De  asemenea,  subiecţii  care  îşi  revin  mai  repede  prezintă 
şi  un  nivel  mai  scăzut  al  cortizolului,  care  joacă  un  rol  central 
în  cazul  stresului.  Cortizolul  este  un  hormon  produs  de  glan- 
dele suprarenale,  situate,  adică,  deasupra  rinichilor,  dar  sînt 
controlate  de  creier.  Cînd  are  ioc  un  eveniment  stresant,  ma- 
joritatea oamenilor  vor  elibera  cortizol,  însă  cei  care  îşi  revin 
mai  repede  prezintă,  în  general,  un  nivel  scăzut  al  cortozolu- 
lui  în  starea  de  calm.  Ştim  că  atunci  cînd  nivelul  cortizolului 
este  ridicat  pentru  o  perioadă  mai  lungă  de  timp,  acest  lucru 
poate  ucide  celulele  din  hipocamp"  —  fapt  observat  în  cazul 
unor  tulburări  cum  ar  fi  stresul  posttraumatic  şi  depresia  acută. 

Ultimul  aspect  se  referă  la  faptul  că  cei  care  îşi  revin  mai 
repede  prezintă  şi  o  funcţionare  mai  bună,  în  anumite  privin- 
ţe, a  sistemului  imunitar,  ceea  ce  înseamnă  că  ei  vor  avea  şi  o 
stare  de  sănătate  fizică  mai  bună.  De  pildă,  prezintă  niveluri 
mai  ridicate  de  activitate  a  anticorpilor,  prima  line  de  apara- 
rare  pe  care  o  foloseşte  sistemul  imunitar  pentru  a  elimina  di- 
verşi agenţi  patogeni  care  intră  în  corpul  nostru,  de  la  tumo- 
rile canceroase  pînă  la  banala  răceală." 

Aceste  descoperiri  referitoare  la  diferenţele  privind  abili- 
tatea de  recuperare  după  o  emoţie  perturbatoare  sînt  impor- 
tante cînd  se  pune  problema  ca  oamenii  să  fie  ajutaţi  să  înve- 
ţe să-şi  administreze  stresul  emoţional.  în  genere,  diferenţele 
descoperite  la  nivelul  unui  sistem  biologi^  sugerează  existen- 
ţa unui  anume  grad  de  elasticitate  - —  adica^xistenţa  unui  po- 

tenţial  de  schimbare  în  acea  arie.  De  pildă,  studiile  care  core- 
lează alimentele  consumate  cu  nivelul  colesterolului  au  arătat 
în  mod  clar  că  nivelul  colesterolului  poate  fi  îmbunătăţit  dacă 
consumăm  anumite  alimente,  iar  pe  altele  le  evităm. 

Cînd  este  vorba  de  administrarea  emoţiilor  perturbatoare, 
întrebarea  este  dacă  oamenii  pot  învăţa  să-şi  îmbunătăţească 
performanţele  —  de  pildă,  să-şi  redobîndească  mai  repede 
calmul.  Pînă  la  sfîrşitul  zilei,  urma  să  găsim  cîteva  răspunsuri 
practice  la  această  întrebare. 

Mînia:  prima  dintre  Cele  Trei  Otrăvuri 

Dalai  Lama  a  solicitat  în  mod  expres  ca  o  parte  a  discuţi- 
ilor noastre  să  se  concentreze  asupra  bazei  neurologice  a  ce- 
lor trei  stări  distructive,  cunoscute  în  budism  sub  numele  de 
Cele  Trei  Otrăvuri  —  mînia,  dorinţa  şi  iluzia.  După  ce  a  pre- 
zentat bazele  neurologice,  Richie  a  abordat  prima  „otravă", 
mînia. 

„în  literatura  psihologică,  sînt  descrise  mai  multe  tipuri  de 
mînie.  Un  tip  este  mînia  îndreptată  către  interior,  adică  o  mî- 
nie  care  nu  se  manifestă  în  afară.  Un  alt  tip  este  mînia  îndrep- 
tată în  exterior,  care  poate  duce  la  furie.  Mai  există,  de  ase- 
menea, mînia  asociată  cu  anumite  stări  de  tristeţe.  în  sfîrşit, 
există  şi  mînia  ce  poate  fi  transformată  într-un  impuls  con- 
structiv, care  să  ducă  la  depăşirea  unui  obstacol." 

Această  lista  1-a  intrigat  pe  Dalai  Lama.  Uimit  de  logica 
împărţirii  în  aceste  categorii,  a  întrebat:  „Pe  ce  bază  au  fost 
trasate  distincţiile  între  aceste  tipuri  de  mînie?  Este  vorba 
doar  de  diferenţele  de  comportament  sau  expresie?  Sau  dis- 
tincţiile au  o  altă  bază?" 

„Distincţiile  sînt  trasate  pe  baza  mai  multor  tipuri  de  infor- 
maţii", a  răspuns  Richie.  „Un  prim  tip  de  informaţii  sînt  cele 
obţinute  prin  analiza  răspunsurilor  la  chestionare  completate 
de  subiecţii  aleşi.  Un  al  doilea  tip  de  informaţii  este  oferit  de 

datele  comportamentale  şi  un  al  treilea  de  fiziologie.  Am  să 
descriu  în  continuare  cîteva  dintre  descoperirile  fiziologice. 

Atunci  cînd  un  subiect  relatează  că  este  mînios,  dar  nu-şi 
exprimă  mînia,  cercetările  au  scos  la  iveală  faptul  ca  subiec- 
tul prezintă  un  tipar  de  activare  în  partea  dreaptă  a  lobului 
frontal,  care  este  asociata  şi  cu  alte  tipuri  de  emoţii  negative. 
Subiectul  prezintă  şi  o  activare  la  nivelul  nucleului  amigda- 
lian.  La  copiii  care  plîng  ca  reacţie  la  o  frustrare,  mînia  apare 
adesea  în  conjuncţie  cu  tristeţea  —  şi  această  mînie  este  legată 
de  acest  tipar  de  activare  în  partea  dreaptă  a  lobilor  frontali. 

Apoi,  mai  există  un  gen  de  mînie,  asociat  cu  ceea  ce  noi 
numim  «comportament  de  abordare»,  care  apare  atunci  cînd 
cineva  face  încercări  constructive  de  a  elimina  un  obstacol. 
Această  mînie  a  fost  studiată  pe  mai  multe  cai.  Dacă  îi  arăţi 
unui  prunc  o  jucărie  foarte  interesantă  şi  în  acelaşi  timp  îl  ţii 
cu  blîndeţe  de  mîini,  împiedicîndu-1  astfel  să  se  joace  cu  ea, 
îi  vor  apărea  pe  chip  semne  de  mînie,  ca  reacţie  la  această  si- 
tuaţie. Atunci  cînd  îi  aplici  unui  copil  acest  tip  de  constrînge- 
re,  el  manifestă  un  tipar  de  activare  frontală  stingă.  Acest  lu- 
cru a  fost  interpretat  drept  o  încercare  de  a  înlătura  obstacolul 
şi  de  a-şi  atinge  scopul  —  de  a  se  juca  cu  acea  jucărie  intere- 
santă. 

La  adulţi,  acelaşi  gen  de  mînie  a  fost  studiat  la  subiecţi 
care  încercau  să  rezolve  o  problemă  foarte  dificilă  de  mate- 
matică. Deşi  efortul  de  a  rezolva  acea  problemă  dificilă  este 
frustrant,  are  loc  totuşi  o  încercare  activă  de  a  rezolva  problema 
şi  de  a  atinge  scopul.  Şi  în  acest  caz,  descoperim  o  activare 
frontală  stingă.  Acesta  este  un  tip  de  mînie  pe  care  în  Occi- 
dent îl  numim  mînie  constructivă:  mînia  asociată  cu  încerca- 
rea de  a  înlătura  un  obstacol." 

Dacă  este  constructivă,  mai  este  mînie? 

Această  noţiune  de  mînie  constructivă  ne-a  făcut  sa  ne  în- 
toarcem la  discuţia  din  prima  zi,  despre  diferenţele  dintre  psi- 

hologia  occidentală  şi  cea  budistă  în  stabilirea  elementelor 
care  fac  ca  o  emoţie  să  fie  distructivă  —  în  cazul  de  faţă,  mînia, 
Alan  a  luat  cuvîntul,  vorbind  din  perspectiva  budismului: 
„Atunci  cînd  cineva  încearcă  să  depăşească  un  obstacol,  cum 
ar  fi  o  problemă  dificilă  de  matematică,  intervine  un  aspect 
constructiv  —  faptul  că  rezolvăm  problema.  Dar  mînia  ne 
ajută  să  rezolvăm  acea  problemă?  Chiar  dacă  apare  în  cursul 
acestui  proces,  există  dovezi  clare  care  să  indice  că  frustrarea, 
mînia,  iritarea  şi  exasperarea  ne  ajută  efectiv  să  ne  atingem 
scopul?" 

„Aceasta  este  o  întrebarea  foarte  importantă",  a  recunos- 
cut Richie.  „Mînia,  ca  oricare  altă  emoţie,  poate  fi  descompu- 
să în  părţile  sale  componente.  O  anumită  trăsătură  a  mîniei 
poate  să  fie  prezentă  şi  în  stări  emoţionale  care  nu  sînt  de  mî- 
nie,  şi  acesta  este  elementul  constructiv." 

Referindu-se  la  acest  aspect,  Paul  Ekman  a  sugerat:  „Ar 
putea  să  fie  perseverenţa.  Mînia  poate  oferi  motivaţia  con- 
structivă a  perseverenţei,  care  ne  face  să  încercăm  să  rezol- 
văm problema  de  matematică,  în  loc  să  o  abandonăm." 

„Şi  atunci  de  ce  mai  este  numită  mînie?",  a  întrebat  Dalai 
Lama,  puţin  nedumerit  de  faptul  că  o  astfel  de  perseverenţă 
constructivă  poate  fi  văzută  drept  mînie,  chiar  dacă  apare  ca 
reacţie  la  frustrare.  Această  caracterizare  este  incompatibilă 
cu  categoria  budistă  a  mîniei,  care,  prin  definiţie,  implică  o 
distorsionare  a  realităţii,  o  modificare  a  percepţiei,  prin  care 
trăsăturile  negative  ale  lucrurilor  sînt  exagerate. 

„Este  numită  mînie",  a  răspuns  Richie,  „pentru  că  subiec- 
ţii relatează  faptul  că  se  simt  frustraţi,  iar  frustrarea  face  par- 
te, de  regulă,  din  familia  mîniei." 

Acest  răspuns,  oarecum  circular,  nu  părea  să-i  fi  risipit  ne- 
dumerirea lui  Dalai  Lama,  aşa  că  i-am  cerut  lui  Richie  să  lă- 
murească motivaţia  cognitivă  reala  care  a  declanşat  frustrarea 
la  subiecţii  experimentului.  Richie  a  explicat:  „Sfinţia  Voas- 
tră, imaginaţi- vă  că  vă  cer  să  luaţi  numărul  4.786  şi  să  scadeţi 
din  el  19  şi  apoi  sa  continuaţi  să  scădeţi  19  din  fiecare  rezul- 

tat  şi  sa  zicem  că  vă  spun  ca  viteza  cu  care  efectuaţi  această 
operaţie  este  o  măsură  a  inteligenţei  dumneavoastră.  Atunci 
cînd  subiecţii  se  află  în  febra  acestei  operaţii,  ajung  să  fie  foar- 
te frustraţi  pentru  că  este  foarte  greu  să  efectuezi  această  ope- 
raţie într-un  ritm  alert.  Unii  subiecţi  renunţă.  Iar  alţii  vor  perse- 
vera în  încercarea  de  a  efectua  operaţia." 

Alan  a  abordat  problema  dintr-o  perspectivă  nouă.  „Exis- 
tă o  provocare  foarte  dificilă  în  meditaţia  budistă,  numită  shi- 
nay^  sau  liniştea  meditativă7.  Se  pune  întrebarea  cum  se  poa- 
te dezvolta  tenacitatea  necesară  pentru  a  atinge  această  stare. 
Se  poate  ajunge  acolo  prin  cultivarea  bucuriei,  credinţei  şi  en- 
tuziasmului. Cel  care  încearcă  să  atingă  liniştea  meditativă 
pornind  de  la  furie,  mînie,  iritare  sau  exasperare  nu  ajunge 
prea  departe." 

însă  Dalai  Lama  a  spus:  „Sînt  uşor  în  dezacord  cu  părerea 
lui  Alan.  Chiar  şi  în  context  budist,  conştientizarea  deziluziei 
şi  aspiraţia  către  eliberare  de  care  vorbea  Alan  ieri  —  spiritul 
de  emergenţă  —  depind  de  măsura  în  care  te  revoltă  şi  te  dez- 
gustă să  fii  controlat  de  perturbări.  Individul  nu  mai  poate  su- 
porta suferinţa  produsă  de  sarnsara,  este  deziluzionat,  chiar 
dezgustat  —  şi  aceasta  este  o  caracteristică  bună  şi  construc- 
tivă." 

Alan  a  ripostat,  spunînd  că  în  acest  caz  „individul  este  în- 
tr-adevăr dezgustat  de  samsara,  dar  aceasta  face  loc  credinţei 
şi  bucuriei  în  cursul  practicii  spirituale.  Conţinu:  să  cred  că  nu 
poţi  progresa  prea  mult  pe  calea  eliberării  dacă  rămîi  în  sta- 
rea emoţională  de  dezgust," 

Dalai  Lama  ne-a  readus  la  subiectul  discuţiei:  „Doar  pen- 
tru a  lămuri  acest  aspect  —  în  cazul  acestui  tip  de  mînie  con- 
structivă, se  produce  o  activitate  observabilă  în  partea  stîngă 
a  creierului?" 

„Da",  a  spus  Richie,  „iar  trăsătura  cea  mai  importantă  este 
perseverenţa  în  încercarea  de  a  depăşi  obstacolul." 

Strigătul  de  ajutor  al  lunetistului: 
mtnia  patologică 

„Sfinţia  Voastră,  aş  dori  să  prezint  acum  un  tip  patologic 
de  mînie,  care  poate  duce  la  furie  şi  violenţă,  şi  datele  pe  care 
le  avem  despre  aceasta  din  studiul  creierului.  Un  individ  în- 
clinat către  mini  a  patologică  poate  fi  incapabil  să  anticipeze 
consecinţele  negative  ale  manifestărilor  extreme  de  mînie. 
Această  inabilitate  de  a  anticipa  acele  consecinţe  negative 
pare  să  implice  nu  doar  lobul  frontal,  ci  şi  nucleul  amigdalian. 
Există  un  studiu  foarte  recent,  care  arată  că  la  indivizii  care  au 
manifestat  în  mod  repetat  o  agresivitate  severa  se  produce  o 
atrofiere  sau  o  micşorare  drastică  a  nucleului  amigdalian8. 

Ideea  este  că  nucleul  amigdalian  este  necesar  pentru  a  an- 
ticipa consecinţele  negative,  iar  indivizii  înclinaţi  spre  mani- 
festări patologice  extreme  de  furie  sînt  incapabili  să  anticipe- 
ze consecinţele  furiei  lor. 

în  Statele  Unite,  a  existat  un  individ,  pe  nume  Charles 
Whitman,  care  a  omorît  mai  mulţi  oameni,  trăgînd  de  pe  un 
turn  din  campusul  Universităţii  Texas  din  Austin  şi  pe  ur  mă 
s-a  sinucis,  A  lăsat  în  urmă  un  bilet,  în  care  ruga  să-i  fie  exa- 
minat creierul  pentru  a  fi  descoperite  posibile  indicii  ale  unei 
stări  patologice.  Cînd  s-a  efectuat  autopsia,  s-a  descoperit  că 
avea  o  tumoare  pe  creier,  care  apăsa  asupra  nucleului  amig- 
dalian. Deşi  acesta  este  doar  un  caz,  el  sugerează  că  s-ar  pu- 
tea să  existe  o  legătură  importantă  între  nucleul  amigdalian  şi 
manifestările  patologice  de  violenţă." 

Dorinţa:  a  doua  otravă 

Accelerînd  puţin  expunerea,  Richie  a  trecut  apoi  la  neuro- 
chimia  dorinţei  compulsive.  „Există  în  creier  un  compus  chi- 
mic numit  dopamină;  aproape  toate  manifestările  de  depen- 
denţă studiate  implică  disfuncţii  la  nivelul  acestui  sistem 
chimic.  Majoritatea  cercetărilor  efectuate  au  avut  drept  su- 
biecţi persoane  dependente  de  droguri,  dar  aceleaşi  disfuncţii 

au  fost  observate  şi  la  cei  dependenţi  de  jocurile  de  noroc, 
care  sînt  mînaţi  de  o  dorinţă  puternică  de  a  juca  jocuri  de  no- 
roc, deeori  facînd  datorii  foarte  mari.  Disfuncţia  dopaminei 
pare  să  fie  o  trăsătură  generică  în  toate  cazurile  de  dorinţă 
compulsivă.  Cercetările  recente  indică  faptul  ca  în  sistemul 
care  reglează  dopamina  au  loc  schimbări  moleculare  clare, 
schimbări  care  se  produc  în  cursul  sevrajului  şi  care  afectea- 
ză serios  funcţionarea  acestui  sistem."9 

Dopamina  joacă  un  rol  important  în  cazul  recompensei  şi 
în  sentimentele  plăcute  care  apar  ca  reacţie  la  recompensă, 
însă  Richie  a  atras  atenţia  asupra  faptului  ca  dependenţele 
sînt  guvernate  nu  doar  de  acest  mecanism  biologic,  ci  şi  de 
obiceiuri  dobândite.  „Dorinţa  este,  de  asemenea,  foarte  puter- 
nic condiţionată,  astfel  încît  obiecte  sau  stimuli  care  înainte 
erau  neutri  pot  să  capete,  prin  deprindere,  o  importanţă  enor- 
mă. Perrniteţi-mi  să  dau  un  exemplu.  Dacă  o  persoană  depen- 
dentă de  droguri  îşi  administrează  de  regulă  drogurile  într-o 
anumită  încăpere  sau  cu  un  anume  gen  de  ustensile,  acea  în- 
căpere sau  acele  ustensile  pot  să  producă  singure  schimbări  în 
creier,  asemănătoare  cu  schimbările  produse  de  drogul  pro- 
priu-zis. 

într-unui  din  studiile  realizate,  unor  persoane  dependente 
de  cocaină  li  s-a  prezentat  o  înregistrare  video  cu  ustensilele 
pe  care  obişnuiau  să  le  folosească  pentru  a-şi  administra  dro- 
gul —  şi  s-a  descoperit  că  în  creier  s-au  produs  schimbări  ase- 
mănătoare cu  cele  provocate  de  consumul  de  cocaină.  Studiul 
a  descoperit  că  o  anumită  arie  din  creier,  numită  nucleus  ac- 
cumbens,  este  activă  în  mod  special  în  sevraj.  Aceasta  este  o 
arie  foarte  bogată  în  dopamină  şi  se  pare  că  este  implicată  în 
toate  formele  de  dorinţă  compulsiva  şi  de  dependenţă10. 

„Noi  facem  o  distincţie  între  circuitele  din  creier  implica- 
te în  manifestarea  plăcerii  —  satisfacţia  —  şi  cele  asociate  cu 
manifestarea  dorinţei.  Adesea,  acestea  două  merg  mînă  în 
mînă,  adică  dorim  lucruri  care  ne  plac.  Dar  în  cazul  dorinţei 
compulsive,  circuitul  asociat  cu  dorinţa  pare  să  fie  întărit,  iar 

cel  asociat  cu  plăcerea,  slăbit.  Pentru  că  senzaţia  de  plăcere 
sau  satisfacţie  slăbeşte  şi  sentimentul  de  dorinţă  creşte,  ne  do- 
rim din  ce  în  ce  mai  mult  şi  ne  place  din  ce  în  ce  mai  puţin. 
Continuăm  să  ne  dorim  acel  lucru  —  dar  avem  nevoie  de  o 
cantitate  din  ce  în  ce  mai  mare  pentru  a  ne  procura  aceeaşi 
plăcere.  Aceasta  este  o  problemă  majoră  în  cazul  dorinţei  din 
dependenţă.  Există  multe  exemple  în  care  s-a  observat  că  cir- 
cuitul care  stă  la  baza  plăcerii  a  fost  afectat  în  mod  dramatic 
în  cazul  unor  forme  de  dependenţă  —  de  pildă,  în  cazul  ţiga- 
retelor şi  dependenţei  de  nicotină." 

Iluzia:  a  treia  otravă 

în  timp  ce  Richie  trecea  la  tema  iluziei,  ultimul  subiect 
care  avea  să  fie  discutat  în  acea  dimineaţă,  în  apropiere  a  iz- 
bucnit un  tunet  puternic,  care  prevestea  apropierea  furtunii. 

„Aş  dori  să  trec  acum  la  discutarea  iluziei,  a  felului  în  care 
o  înţelegem  noi  ca  neurologi  şi  la  diferenţele  sau  asemănări- 
le între  perspectiva  noastră  şi  cea  budistă." 

Această  remarcă  1-a  făcut  pe  Dalai  Lama  să  întrebe:  „în 
budism,  avem  o  definiţie  foarte  clară  a  ceea  ce  înţelegem  prin 
iluzie.  Ce  înţelegeţi  prin  «iluzie»  în  contextul  de  faţă?" 

Richie  a  răspuns:  „Prin  iluzie  înţeleg  emoţiile  perturbatoa- 
re care  ne  înceţoşează  capacitatea  de  a  vedea  lumea  cu  clari- 
tate." 

Dalai  Lama  a  insistat,  solicitînd  o  caracterizare  mai  preci- 
să, „în  budism,  vorbim  de  fenomene  iluzorii  şi  de  o  înţelege- 
re iluzorie  sau  o  cunoaştere  iluzorie  a  realităţii.  Felul  în  care 
apar  lucrurile  şi  felul  în  care  le  înţelegem  noi  pot  fi  ambele 
iluzorii.  Vă  referiţi  la  ambele  aspecte?" 

„Mai  mult  la  cunoaşterea  realităţii",  a  lămurit  Richie.  „Noi 
considerăm  ca  iluzia  este  acea  perturbare  a  percepţiei  şi  cog- 
niţiei  cauzată  de  emoţii.  Iluzia  implică  exercitarea  unei  influ- 
enţe a  circuitelor  emoţionale  din  creier  asupra  circuitelor  ere- 

ierului  responsabile  de  perceperea  lucrurilor  sau  de  cunoaşte- 
re şi  de  asemenea  asupra  circuitelor  implicate  în  procesele  de 
gîndire." 

„Aşadar",  a  clarificat  Dalai  Lama,  „este  distorsionarea 
percepţiei." 

„Da",  a  acceptat  Richie.  „Se  apropie  foarte  mult  de  ceea 
ce  spunea  ieri  Matthieu  despre  cunoaşterea  realităţii,  aşa  cum 
este  ea.  Aceste  influenţe  ne  întunecă  capacitatea  de  a  percepe 
realitatea.  Ele  reflectă  felul  în  care  emoţiile  perturbă  atît  per- 
ceperea realităţii,  cît  şi  gîndirea.  De  exemplu,  persoanele  care 
de  regulă  sînt  anxioase  şi  temătoare  îşi  vor  concentra  atenţia 
asupra  semnelor  de  ameninţare.  Cei  care  suferă  de  fobia  so- 
cializării, de  pildă,  se  tem  de  multe  situaţii  sociale,  cum  ar  fi 
să  se  afle  în  preajma  altor  oameni,  să  fie  evaluaţi  de  alţi  oa- 
meni, să  vorbească  în  public  —  lucruri  de  genul  acesta.  Cînd 
le  este  prezentată  imaginea  unui  chip  cu  o  expresie  neutră, 
fară  nici  o  expresie  emoţională,  subiecţii  de  acest  gen  mani- 
festă o  activare  a  nucleului  amigdalian,  care  la  subiecţii  nor- 
mali apare  doar  atunci  cînd  le  este  prezentat  un  chip  cu  o  ex- 
presie înfricoşată." 

Richie  a  descris  apoi  conexiunile  anatomice  dintre  nucelul 
amigdalian  şi  acele  părţi  ale  sistemului  care  răspund  de  pro- 
cesul vederii.  „Nucelul  amigdalian  se  proiectează  pînă  în  aria 
primară  a  creierului,  acolo  unde  sînt  recepţionate  mai  întîi  in- 
formaţiile vizuale.  Aceste  legături  constituie  un  mecanism 
prin  care  emoţiile  noastre  negative  pot  influenţa  percepţia  in- 
formaţiilor vizuale  încă  din  primul  moment  al  apariţiei  lor." 

Dalai  Lama  a  comentat:  „în  budism  există  o  distincţie  cla- 
ră între  percepţia  vizuală  propriu-zisă  şi  conştientizarea  min- 
tală a  percepţiei  vizuale.  Sugeraţi  că  aceste  conexiuni  cu  cor- 
texul vizual  influenţează  pînă  şi  percepţia  vizuală  ca  atare?" 

„Exact." 

„în  textele  de  epistemologie  budistă,  se  vorbeşte  de  diferi- 
te condiţii  în  care  se  manifestă  iluziile,  situaţii  în  care  pînă  şi 
percepţia  vizuală,  de  pildă,  este  distorsionată.  Acestea  sînt 

condiţii  care  preced  nemijlocit  o  stare  mintală.  Mai  precis,  o 
stare  mintală  cognitivă  poate  influenţa  în  mod  real  percepţia 
vizuală." 

„Ceea  ce  înseamnă  că  datele  experimentale  sînt  în  acord 
cu  perspectiva  budistă",  a  spus  Richie,  trecînd  la  relatarea 
unui  experiment  care  ajungea  exact  la  aceeaşi  concluzie.  „Să 
zicem  că  pe  un  ecran  vi  se  prezintă  două  cuvinte  —  «cuţit»  şi 
«creion»  —  unul  deasupra  celuilalt;  imediat  după  aceea  pe 
ecran  apare  un  punct  şi  trebuie  să  apăsaţi  un  buton  imediat  ce 
vedeţi  punctul.  Uneori,  punctul  apare  în  locul  în  care  se  afla 
mai  înainte  cuvîntul  «creion»,  alteori  apare  în  locul  în  care 
era  cuvîntul  «cuţit».  Persoanele  anxioase  reacţionează  mult 
mai  rapid  atunci  cînd  punctul  apare  în  locul  ocupat  anterior 
de  un  cuvînt  cu  o  încărcătură  emoţională  care  reprezintă  o 
ameninţare,  cum  ar  fi  cuvîntul  «cuţit».  Acest  rezultat  este 
foarte  clar  şi  poate  fi  uşor  demonstrat." 

Apoi  Richie  a  întărit  spectaculos  această  concluzie.  A  pre- 
zentat o  planşă  pe  care  erau  scrise  mai  multe  cuvinte,  fiecare 
cu  o  culoare  diferită  —  „măr"  cu  mov  şi  „casa"  cu  galben. 
Unele  cuvinte  aveau  o  încărcătură  emoţională,  de  pildă,  „sîn- 
geros"  şi  „tortură".  Şi  toate  cuvintele  erau  scrise  în  tibetană, 
nu  în  engleză,  ceea  ce  a  stîrnit  un  murmur  apreciativ  printre 
tibetanii  aflaţi  în  încăpere. 

Aceasta  era  o  variantă  a  testului  Stroop,  un  test  psihologic 
clasic,  care  evaluează  felul  în  care  emoţiile  influenţează  per- 
cepţia; subiecţilor  li  se  cere  să  spună  cu  ce  culoare  este  scris 
fiecare  cuvînt.  Richie  a  explicat:  „Dacă  sînteţi  anxioşi,  veţi 
reacţiona  mult  mai  lent  cînd  vi  se  va  cere  să  numiţi  culoarea 
pentru  un  cuvînt  care  trezeşte  anxietatea,  pentru  că  vederea 
cuvîntului  respectiv  vă  tulbură  şi  astfel  vă  este  afectată  capa- 
citatea de  a  accesa  numele  culorii.  Acesta  este  un  alt  exemplu 
de  situaţie  în  care  emoţiile  ne  influenţează  percepţia:  viteza 
cu  care  veţi  rosti  numele  culorii  este  afectată  de  emoţie,  dacă 
sînteţi  o  persoană  anxioasă. 

Sfinţia  Voastră,  aş  dori  să  închei  cu  un  citat  pe  care  îl  con- 
sider foarte  potrivit.  Este  din  TheArt  ofHappiness,  pe  care  aţi 
scris-o  împreună  cu  Howard  Cutler:  «Antrenarea  sistematică 
a  minţii,  cultivarea  fericirii,  transformarea  interioară  autenti- 
că prin  selectarea  conştientă  şi  concentrarea  asupra  unor  stări 
mintale  pozitive  şi  prin  rezistenţa  în  faţa  stărilor  mintale  ne- 
gative, toate  acestea  sînt  posibile  datorită  însăşi  structurii  şi 
funcţiilor  creierului.  Dar  circuitele  din  creierul  nostru  nu  sînt 
statice,  şi  nici  fixe,  pentru  totdeauna.  Creierele  noastre  sînt  şi 
ele  adaptabile.»" 

Richie  reprodusese  acelaşi  citat  şi  la  sfîrşitul  unui  articol 
pe  care  îl  scrisese  pentru  numărul  dedicat  aniversării  sfîrşitu- 
lui  de  mileniu  al  revistei  Psychological  Bulletin.  Citatul  redă 
viziunea  personală  a  lui  Richie  cu  privire  la  ceea  ce  ar  putea 
să  fie  psihologia  —  ceea  ce  1-a  atras  către  acest  domeniu. 
Acele  cuvinte  descriau  foarte  sugestiv  o  îmbinare  fericită  în- 
tre interesele  sale  personale  şi  cele  profesionale.  Pentru  Ri- 
chie, Dalai  Lama  reprezenta  întruparea  calităţilor  emoţionale 
dezirabile,  cum  ar  fi  serenitatea  şi  compasiunea,  şi  posibilita- 
tea ca  aceste  calităţi  să  fie  dobîndite  de  noi  toţi  —  reprezenta 
capacitatea  umană  de  transformare. 

în  această  notă  optimistă,  cei  prezenţi  în  sală  au  început  să 
aplaude  şi  Richie  şi-a  împreunat  palmele  într-un  salut  către 
Dalai  Lama,  care  i-a  luat  mîinile  într-ale  sale  şi  şi-a  atins 
fruntea  cu  ele,  în  semn  de  apreciere. 


CAPITOLUL  9 

Potenţialul  nostru 
pentru  schimbare 


în  celebra  lor  carte,  Le  moine  et  le  philosophe,  Matthieu 
Ricard  şi  tatăl  său,  filozoful  francez  Jean-Frangois  Re  vel, 
s-au  angajat  într-un  dialog  complex  pe  teme  de  ştiinţă,  bu- 
dism şi  sensul  vieţii.  Aici,  Matthieu  argumentează  că  de  două 
mii  de  ani,  sau  chiar  mai  mult,  practicanţii  budismului  au  fo- 
losit ceea  ce  poate  fi  considerată  o  „ştiinţă  a  interiorului",  o 
metodă  sistematică  de  a  transforma  lumea  interioară  a  omu- 
lui pentru  a-1  ajuta  să  devină  mai  bun  —  să  fie  mai  puţin  ego- 
ist şi  să  aibă  mai  multă  compasiune,  să  dobîndească  mai  mult 
calm  şi  linişte  sufletească.  Unul  dintre  rezultatele  acestui  pro- 
gram, observă  el,  este  eliberarea  de  sub  tirania  emoţiilor  dis- 
tructive. 

Astăzi,  psihologia  a  început  să  îmbrăţişeze  aceeaşi  con- 
vingere —  nu  pe  o  bază  religioasă,  ci  pe  una  ştiinţifică.  în  psi- 
hologie, obiectivul  principal  este  acela  de  a  influenţa  funcţio- 
narea creierului  pentru  a  se  obţine  ameliorarea  echilibrului 
emoţional.  Iar  cînd  este  vorba  de  suprimarea  emoţiilor  dis- 
tructive, acest  obiectiv  devine  şi  mai  presant. 

în  discuţia  de  dimineaţă,  Richard  Davidson  subliniase  fap- 
tul că  în  creier  emoţiile  şi  intelectul  se  întrepătrund  —  apă- 
rînd  posibilitatea  ca  potenţialul  pozitiv  al  acestor  conexiuni  să 

ne  permită  să  aducem  mai  multă  inteligenţă  în  viaţa  noastră 
emoţională.  Mai  precis,  dictonul  —  neexplorat  în  discuţiile 
de  dimineaţă  —  potrivit  căruia  experienţele  repetate  modifi- 
că creierul  ridică  întrebarea  cum  am  putea  să  ne  educăm  cel 
mai  bine  emoţiile.  Aceste  subiecte  practice  urmau  să  fie  abor- 
date în  sesiunea  de  după-amiază  —  dar  nu  înainte  ca  discuţi- 
ile să  demareze  surprinzător,  cu  întrebări  referitoare  la  cele 
mai  subtile  niveluri  ale  vieţii  mintale. 

După  prînz,  manifestîndu-şi  nerăbdarea,  Dalai  Lama  a  so- 
sit iarăşi  devreme  în  sală,  pe  cînd  ceilalţi  abia  se  adunau.  A 
stat  puţin  de  vorbă  cu  cei  care  sosiseră  deja  despre  pana  de 
curent  ce  se  produsese  în  timpul  prînzului.  In  vreme  ce  mem- 
brii personalului  tehnic  ajustau  microfoanele,  Alan  Wallace  a 
profitat  de  momentul  de  pauză  pentru  a  pune  o  întrebare  per- 
sonală înainte  de  începerea  discuţiilor. 

întrebarea  lui  Alan  trimitea  la  o  temă  abordată  anterior  în 
cursul  zilei,  referitoare  la  legăturile  dintre  activitatea  mintală 
şi  funcţionarea  creierului.  „De  vreme  ce  încă  n-am  început 
discuţiile  formale,  aş  vrea  să-i  pun  Sfinţiei  Voastre  o  întreba- 
re. Credeţi  că  —  cel  puţin  la  nivelul  activităţii  mintale  de  bază 
—  este  posibil  să  existe  corespondenţi  neurali  pentru  fiecare 
stare  mintală?" 

Dalai  Lama  a  răspuns:  „Nu  avem  motive  să  credem  că  sta- 
rea cea  mai  subtilă  —  numită  «minte  înnăscută»,  natura  esen- 
ţială a  conştiinţei  însăşi,  adică  natura  luminoasă  a  acesteia  — 
ar  avea  corespondenţi  neurali,  pentru  că  aceasta  nu  este  fizi- 
că şi  nici  nu  este  parte  din  creier.  Insă  corelaţiile  sînt  cu  sigu- 
ranţă posibile  pentru  toate  celelalte  procese  mintale  care  se 
manifestă  în  decursul  vieţii  omului." 

Odată  cu  menţionarea  expresiei  „minte  înnăscută",  Dalai 
Lama  a  adus  în  discuţie  un  subiect  care  reprezintă  un  punct 
central  al  interesului  său  personal  pentru  neurologie.  Perspec- 
tiva sa  budistă  include  noţiunea  de  continuitate  a  minţii  la  un 
nivel  foarte  subtil.  Mai  exact,  deşi  Dalai  Lama  accepta  teoria 
neurologiei  că  evenimentele  mintale  obişnuite  sînt  corelate  cu 

activitatea  creierului,  el  credea  că,  la  un  nivel  mai  subtil  al 
conştiinţei,  creierul  şi  mintea  sînt  două  entităţi  separate. 

Ba  chiar  considera  ca  presupunerea  tacită  din  neurologia 
cognitivă,  potrivit  căreia  mintea  şi  creierul  reprezintă  în  mod 
invariabil  două  laturi  ale  aceleiaşi  activităţi,  limitează  orizon- 
tul cercetării  ştiinţifice.  Credea  că  această  presupoziţie  îi  im- 
pune ştiinţei  să-şi  caute  răspunsurile  numai  într-un  cadru  li- 
mitat arbitrar.  Poate  că  în  urma  numeroaselor  descoperiri  şi 
progrese  realizate  în  neurologie,  oamenii  de  ştiinţă  vor  depăşi 
această  paradigmă  şi  vor  lărgi  limitele  pe  care  şi  le-a  stabilit 
neurologia. 

De  pildă,  unul  dintre  fenomenele  care  i-ar  plăcea  să  fie 
studiate  de  oamenii  de  ştiinţă  este  ceea  ce  tibetanii  numesc 
„rămînerea  în  starea  de  lumină  clară"  după  moarte.  Se  spune 
că  aceasta  reprezintă  situaţia  în  care  unii  practicanţi  avansaţi 
ai  meditaţiei  sînt  capabili,  în  momentul  morţii,  să  rămînă  în- 
tr-o stare  meditativă  timp  de  mai  multe  zile  după  ce  respira- 
ţia lor  încetează,  interval  în  care  corpul  lor  nu  prezintă  nici  un 
semn  de  descompunere.  Deşi  acest  fenomen  este,  se  înţelege, 
destul  de  rar,  Dalai  Lama  a  auzit  de  curînd  de  un  călugăr  obiş- 
nuit, care,  aşa  cum  i-au  relatat  martorii,  a  rămas  în  starea  de 
lumină  clară  timp  de  patru  zile  după  moartea  sa. 

La  celălalt  capăt  al  vieţii,  Dalai  Lama  se  întreba  dacă  şti- 
inţa ar  putea  să  identifice  cu  precizie  momentul  în  care  fătul 
devine  conştient  sau  momentul  în  care  începe  să  raţioneze. 
Din  perspectivă  budistă,  acel  punct  este  marcat  de  momentul 
trezirii  conştiinţei  subtile  în  minte. 

Influenţe  subtile 

Aceste  consideraţii  l-au  dus  pe  Dalai  Lama  la  o  altă  serie 
de  întrebări,  care  ar  sugera  existenţa  unei  conştiinţe  subtile  ce 
guvernează  atît  creierul,  cît  şi  corpul.  „Există  aici  un  lucru 
care  mă  interesează  foarte  mult:  o  cogitaţie  foarte  subtilă, 
aproape  sub  limita  conştiinţei.  De  pildă,  atunci  cînd  un  indi- 

vid  stă  în  linişte  şi  se  gîndeşte  la  ceva,  şi  dintr-o  dată,  din 
această  stare  calmă,  ajunge  să  se  înfurie,  fără  acţiunea  nici 
unui  stimul  din  afară,  încotro  căutăm  cauza?  Există  oare  do- 
vezi empirice  constrîngătoare,  care  sa  ne  permită  să  spunem 
că  creierul  a  dat  naştere  acelei  cogitaţii  subtile,  care  a  dus  la 
mînie  sau  la  alte  emoţii?  Sau  s-ar  putea  ca  acest  prag  subtil 
sau  cogitaţie  cvasiconştientă  să  fi  avut  un  efect  asupra  creie- 
rului —  care,  la  rîndul  său,  a  reacţionat  trezind  alte  emoţii? 

„Fără  îndoială  că  diferitele  stări  de  echilibru  sau  de  deze- 
chilibru ale  corpului  —  bune  sau  rele  —  influenţează  stările 
mintale.  Acesta  este  un  lucru  demonstrat.  Dar  pe  mine  mă  in- 
teresează în  ce  măsură  mintea  ca  atare  şi  mai  ales  gîndurile 
foarte  subtile  pot  avea  o  influenţă  asupra  creierului.  în  acest 
caz,  nu  va  exista  o  corelaţie  uniderecţională  de  la  creier  la  ac- 
tivitatea mintală,  ci  ea  se  va  face  şi  invers,  de  la  activitatea 
mintală  la  creier." 

Pe  măsură  ce  intrau,  participanţii  începeau  să  fie  atenţi  la 
această  conversaţie.  Francisco  Varela  a  preluat  ideea,  vorbind 
din  perspectiva  neurologiei  cognitive.  „Cred  că  Sfinţia  Sa  se 
referă  la  un  aspect  foarte  important,  care  în  ştiinţa  modernă 
poartă  numele  de  emergenţă  (evident,  cu  un  sens  total  diferit 
decît  cel  pe  care  îl  are  în  budism).  în  termeni  matematici,  se 
poate  spune  că  starea  emergentă  apare  ca  o  consecinţă  a  unei 
stări  globale.  Starea  minţii  trebuie  să  exercite  o  influenţă  asu- 
pra unei  componente  neurale  mărunte,  locale.  Aşadar,  nu  nu- 
mai că  creierul  dă  naştere  stărilor  mintale,  dar  şi  stările  min- 
tale trebuie  să  fie  capabile  să  modifice  starea  creierului. 
Aceasta  este  în  mod  necesar  adevărat.  Cu  toate  acestea,  nu  a 
fost  cercetată  prea  atent  această  direcţie,  pentru  că  ideea  pare 
să  contrazică  presupoziţiile  occidentale.  Dar  este  logic  impli- 
cită în  discursul  ştiinţei  actuale." 

Apoi,  Dalai  Lama  a  dus  discuţia  într-o  direcţie  surprinză- 
toare: „Mă  gîndeam  la  influenţele  filozofice  şi  teologice  care 
încă  se  exercită  asupra  ştiinţei  moderne  a  creierului.  Owen,  ai 
menţionat  contextul  kantian  al  ştiinţei  modrne.  Dar  dacă  pri- 

vim  fundalul  teologic  al  ştiinţei  occidentale,  ale  cărei  presu- 
puneri sînt  perpetuate  fără  să  fie  puse  în  discuţie,  se  poate  ob- 
serva că  acesta  nu  cuprinde  ideea  de  continuitate  a  conştiinţei 
de  la  o  viaţă  la  alta  —  ci  se  presupune,  din  principiu,  că  acest 
lucru  este  imposibil. 

De  vreme  ce,  din  perspectivă  budistă,  noi  considerăm  că 
toate  procesele  mintale  derivă  din  mintea  înnăscută,  acea  lu- 
minozitate care  constituie  natura  fundamentală  a  conştiinţei, 
am  putea  spune  că  toate  procesele  mintale  care  au  fost  studia- 
te de  neurologie  sînt  proprietăţi  emergente  ale  acestei  naturi 
esenţiale  a  conştiinţei.  Eu  cred  că  neurologia  modernă  lucrea- 
ză cu  o  perspectivă  complet  diferită,  în  care  toate  acestea  sînt 
proprietăţi  emergente  nu  ale  vreunei  luminozităţi  esenţiale,  ci 
ale  creierului.  Este  o  mare  diferenţă." 

Este  oare  mintea  doar  o  marionetă  a  creierului? 

Alan  a  urmărit  implicaţiile  discuţiei.  „Aşa  cum  a  observat 
Francisco,  în  majoritatea  textelor  de  specialitate  se  vorbeşte 
de  o  influenţă  de  jos  în  sus:  creierul  face  un  anumit  lucru  şi 
mintea  îl  urmează  cu  fidelitate,  ca  o  marionetă.  însă  Richie  a 
atras  atenţia  asupra  felului  în  care  experienţa  şi  mediul  modi- 
fică stările  creierului  într-un  mod  foarte  concret,  semnificativ, 
chiar  pînă  la  nivel  molecular.  Nu  am  auzit  încă  nimic  despre 
felul  în  care  atitudinile  modifică  creierul. 

Sfinţia  Sa  a  ridicat  întrebarea  dacă  gîndurile  însele  pot  să 
aibă  un  impact  asupra  creierului  atunci  cînd  pur  şi  simplu  stai 
şi  te  gîndeşti.  Cauzalitatea  nu  merge  îm  ambele  sensuri?  Nu 
ar  fi  de  folos  să  încercaţi  să  utilizaţi  un  alt  limbaj,  uzînd  de  tot 
prestigiul  şi  autoritatea  pe  care  le  deţineţi  în  neurologie? 

Atunci  cînd  spuneţi  pur  şi  simplu  «experienţă  şi  mediu», 
ca  să  fiu  sincer,  ca  om,  mă  simt  lipsit  de  orice  putere.  Vorbind 
la  nivel  afectiv,  şi  nu  raţional,  mă  simt  ca  şi  cum  ar  trebui  să 
caut  un  mediu  potrivit  care  să  aibă  un  efect  bun  asupra  creie- 
rului meu.  Ca  şi  cum  ar  trebui  să  aştept  ca  experienţele  să 

vină  la  mine.  Mă  simt  ca  un  pion,  la  fel  ca  atunci  cînd  aud  de 
toate  aceste  lucruri  pe  care  mi  le  face  creierul.  Dar  dacă  psi- 
hologia de  astăzi  ar  începe  să  folosească  o  terminologie  dife- 
rită, dacă  ar  spune  că  şi  atitudinile,  gîndurile  şi  valorile  ne 
afectează  creierul,  ne-ar  oferi  o  bază  cognitivă  pentru  credin- 
ţa că  putem  schimba,  totuşi,  ceva  prin  igienă  psihologică  şi 
educaţie  emoţională  —  ideea  pe  care  a  amintit-o  şi  Sfinţia  Sa. 
Trebuie  să  simţiţi  că  acest  efort  are  un  temei  real" 

Dalai  Lama  a  preluat  această  idee.  „Cînd  pui  un  accent  atît 
de  mare  pe  mediu,  creier  şi  aşa  mai  departe,  e  ca  şi  cum  tu 
n-ai  putea  fi  niciodată  sursa  schimbărilor.  Alţii  trebuie  să  le 
realizeze  pentru  tine,  nu  tu  însuţi.  Mulţi  credincioşi  gîndesc  la 
fel,  că  orice  schimbare  în  bine  în  viaţa  lor  nu  poate  veni  decît 
din  afară,  de  pildă  de  la  Dumnezeu,  fără  ca  ei  să  depună  prea 
mult  efort.  Cred  că  aceasta  este  o  mare  greşeală." 

„Cred  că  avem  o  uşoară  neînţelegere",  a  răspuns  Richie 
Davidson.  „Ori  de  cîte  ori  ai  anumite  gînduri  sau  emoţii  pe 
care  le  generezi  singur  —  de  pildă,  dacă  stai  în  linişte  şi  ge- 
nerezi imaginea  unei  scene  vizuale  —  îţi  controlezi  creierul, 
îţi  schimbi  creierul.  Acest  lucru  poate  fi  demonstrat  precis  în 
laborator.  Ştim  că  oamenii  îşi  modifică  tot  timpul,  în  mod  vo- 
luntar, creierul. 

Dacă  luăm  în  considerare  conceptul  de  «proprietate  emer- 
gentă», aşa  cum  1-a  folosit  Francisco,  gîndurile  şi  emoţiile  la 
care  vă  referiţi  sînt  proprietăţi  emergente  ale  creierului  şi,  la 
rîndul  lor,  au  influenţe  asupra  altor  sisteme  ale  creierului. 
Dacă  generăm  în  sinea  noastră  sentimente  de  bunăvoinţă  iu- 
bitoare sau  compasiune  ori  un  anume  tip  de  imagini,  acest  lu- 
cru va  produce  în  mod  invariabil  schimbări  în  creier.  Există 
astăzi  o  documentaţie  ştiinţifică  substanţială  care  arată  că  oa- 
menii pot  într-adevăr  realiza  acest  lucru.  Potrivit  neurologiei 
actuale,  atunci  cînd  îmi  mişc  mîna,  determin  o  schimbare  a 
creierului  meu.  Cred  că  pur  şi  simplu  ar  trebui  să  exprimăm 
mai  bine  această  idee." 

„Important  în  ideea  lui  Richie",  a  dezvoltat  Francisco, 
„este  faptul  că  pînă  şi  în  cazul  unor  acţiuni  foarte  simple,  cum 
ar  fi  mişcarea  mîinii,  iluzia  voinţei,  pe  care  o  acceptăm  cu  to- 
ţii, este  deja  o  manifestare  a  acestei  cauzalităţi  de  sus  în  jos. 
Totul  lucrează  după  acest  model  în  creier  —  cauza  se  află  la 
ambele  capete." 

Nimeni  nu  a  reacţionat  la  expresia  provocatoare  a  lui 
Francisco,  „iluzia  voinţei",  iar  Owen  Flanagan  a  remarcat  că 
filozofia  s-a  luptat  cu  aceleaşi  întrebări  în  ce  priveşte  mintea 
şi  creierul.  „O  tradiţie  importantă  în  Occident,  numită  uneori 
dualism  cartezian,  susţine  ceea  ce  un  filozof  a  numit  «mitul 
fantomei  din  maşină».  Ideea  era  aceea  că  există  un  suflet  mic. 
necorporal,  care  interacţionează  cu  creierul,  aşa  cum  spunea 
Descartes,  prin  intermediul  glandei  pineale.  Teza  cea  mai  larg 
răspîndită  astăzi  printre  filozofi  este  aceea  că  mintea  este,  de 
fapt,  creierul.  Aceasta  nu  înseamnă  că  este  adevărat,  ci  doar 
că  majoritatea  celor  care  lucrăm  în  această  ramură  a  filozofiei 
credem  că  aşa  este. 

Este  sigur  adevărat  că  această  cauzalitate  este  atît  ascen- 
dentă, cît  şi  descendentă.  Gîndurile  noastre  de  nivel  superior 
ne  pot  schimba  corpul,  însă  procesele  superioare  de  gîndire, 
în  pofida  faptului  că  sînt  proprietăţi  emergente,  sînt  ele  înse- 
le procese  ale  creierului.  Din  felul  în  care  Sfinţia  Sa  a  pus  în- 
trebarea, am  detectat  posibilitatea  unei  viziuni  dualiste,  anu- 
me aceea  că,  la  un  anumit  nivel,  s-ar  putea  să  existe  ceva  mai 
mult  decît  activitate  cerebrală  —  că  există  gînduri  care  nu  sînt 
ele  însele  evenimente  cerebrale,  dar  afectează  evenimentele 
care  au  loc  în  creier.  însă  concepţia  ortodoxă,  susţinută  la  ora 
actuală  de  filozofii  din  Occident  şi  cred  că  şi  de  majoritatea 
neurologilor,  este  aceea  că  orice  eveniment  mintal,  oricît  de 
exotic  ar  fi,  chiar  o  stare  de  luminozitate,  nu  este  altceva  de- 
cît o  stare  a  creierului." 

Cînd  mintea  conduce  creierul 

Netulburat  şi  ferm,  Dalai  Lama  şi-a  urmărit  în  continuare 
interesul  pentru  acele  procese  mintale  în  care  mintea  guver- 
nează activitatea  creierului.  El  a  continuat:  „Atunci  cînd  ne 
mişcăm  ochii,  este  clar  că  percepţia  vizuală  ni  se  schimbă, 
însă  atunci  cînd  ne  concentrăm  atenţia  asupra  unui  obiect  din 
cîmpul  nostru  vizual,  ţinînd  în  continuare  ochii  nemişcaţi,  se 
pare  că  acesta  este  un  eveniment  pur  mintal.  Aceasta  nu  în- 
seamnă că  nu  există  corespondenţi  neurali  ai  acestei  schim- 
bări a  atenţiei,  dar  pare  totuşi  un  exemplu  clar  a  ceea  ce  Fran- 
cisco a  numit  cauzalitate  descendentă  —  mintea  care 
influenţează  fiziologia."  Apoi  a  întrebat  cum  este  descrisă  în 
termeni  ştiinţifici  această  modificare  a  atenţiei  conştiente. 

Richie  Davidson,  ale  cărui  cercetări  au  legături  directe  cu 
această  întrebare,  a  răspuns:  „Expresia  care  a  fost  folosită  în 
neurologia  cognitivă  este  «atenţie  spaţială»,  adică  atunci  cînd 
ai  privirea  concentrată  asupra  unui  punct,  dar  eşti  conştient  şi 
de  ceea  ce  se  petrece  la  periferia  cîmpului  vizual." 

„Ce  se  schimbă,  de  fapt,  în  acest  mecanism  de  selecţie?", 
a  întrebat  Dalai  Lama.  „Pare  evident  că  aici  sînt  implicate 
două  procese.  Unul  este  percepţia  vizuală  propriu-zisă,  iar  ce- 
lălalt este  ceva  cu  totul  diferit,  un  proces  în  decursul  căruia 
sînt  alese  şi  identificate,  separate  şi  evaluate  lucrurile  din  acel 
cîmp  vizual  —  dar  nu  într-o  legătură  directă  cu  direcţia  în 
care  este  aţintită  privirea.  Astfel  că  întrebarea  mea  este  dacă 
această  cogniţie  mintală  are  vreo  conexiune  cu  o  altă  arie  a 
creierului,  pe  lîngă  cortexul  vizual?" 

Dalai  Lama  a  continuat,  propunînd  experimente  pentru 
gînduri,  întrebînd  ce  s-ar  petrece  în  creier  atunci  cînd  indivi- 
dul ar  privi  pasiv  la  ceea  ce  se  află  în  cîmpul  său  vizual  şi  ce 
s-ar  petrece  atunci  cînd  şi-ar  păstra  ochii  deschişi,  concen- 
trîndu-se  asupra  unui  sunet. 

„Sfinţia  Voastră",  a  răspuns  Richie,  „este  o  întrebare  exce- 
lentă —  aţi  anticipat  cercetările  actuale  asupra  mecanismelor 
creierului  care  stau  la  baza  atenţiei."  Abilitatea  de  a-ţi  distri- 

bui  selectiv  atenţia  asupra  diverselor  elemente  din  cîmpul  vi- 
zual fară  a-ţi  mişca  ochii,  a  spus  Richie,  implică  părţi  ale  lo- 
bului frontal  şi  ale  cortexului  parietal  însă  concentrarea  asu- 
pra unui  sunet  activează  lobul  frontal  şi  conexiunile  cu 
cortexul  auditiv.  în  situaţia  în  care  ochii  ar  fi  deschişi,  iar 
atenţia  pasivă,  s-ar  produce  o  dezactivare  la  nivelul  mecanis- 
melor de  control  ale  lobului  frontal  care  dirijează  atenţia,  dar 
ar  continua  activitatea  din  sistemele  senzoriale  specifice  ve- 
derii. 

în  timp  ce  răspundea  la  întrebările  lui  Dalai  Lama,  mîini- 
le  lui  Richie  erau  într-o  mişcare  continuă,  cu  gesturi  foarte 
clare,  elegante  şi  precise,  care  ilustrau  fiecare  propoziţie  — 
aproape  ca  ale  unui  dirijor.  Era  mult  mai  degajat  decît  atunci 
cînd  îşi  prezentase  materialul  pregătit. 

Dimineaţă,  Richie  adusese  cu  el  un  mulaj,  un  model  de 
plastic  al  creierului  omenesc,  care  stătuse  pe  masa  din  faţa  lui 
toată  ziua,  fară  să  fie  folosit.  însă  acum  Thupten  Jinpa  a  luat 
modelul  pentru  a  clarifica  afirmaţiile  lui  Richie  — ,  dar  a  re- 
nunţat şi  i  1-a  înmînat  lui  Francisco  pentru  a  desprinde  struc- 
turile relevante  şi  a  le  arăta  şi  celorlalţi. 

între  timp,  Dalai  Lama  şi-a  continuat  argumentarea:  „Să 
luăm  două  situaţii  diferite,  în  care  cogniţia  mintală  este  mai 
degrabă  pasivă,  decît  alertă  şi  dinamică.  Una  este  o  stare  in- 
voluntară, eşti  obosit  şi  mintea  îţi  este  goală,  echidistantă. 
Probabil  că  partea  creierului  care  răspunde  de  cogniţia  minta- 
lă este  dezactivată.  Dar  mai  există  şi  posibilitatea  ca  mintea  ta 
să  fie  foarte,  foarte  clară  şi  tu  să  alegi  în  mod  voit  să  nu  acti- 
vezi identificarea  mintală  şi  toate  celelalte  procese.  Nu  vor 
exista  anumite  corelaţii  neurale  pentru  fiecare  dintre  aceste 
două  situaţii,  voluntară  şi  involuntară?  Aceste  conexiuni  sînt 
ele  distincte  şi  identificabile  în  creier?" 

în  acel  moment,  Francisco  a  desprins  de  pe  mulaj  ambala- 
jul de  plastic,  după  care  1-a  aşezat  în  faţa  lui  Richie  —  iar  mu- 
lajul s-a  desfăcut  imediat  în  bucăţi,  provocînd  rîsul  tuturor. 

„Un  creier  fracturat!",  a  spus  Richie,  după  care  a  conti- 
nuat: „Ca  să  răspund  la  întrebarea  Sfinţiei  Voastre,  specialiş- 
tii nu  au  studiat  această  problemă  în  mod  explicit,  dar  putem 
emite  predicţii  foarte  precise.  Specialiştii  vorbesc  de  o  creşte- 
re a  raportului  între  semnal  şi  zgomotul  de  fond  în  starea  de 
alertă.  Informaţia  senzorială,  perceptivă  şi  mintală  specifică 
acestei  stări  are  un  semnal  mai  puternic  prin  comparaţie  cu 
zgomotul  de  fond;  va  avea  un  nivel  foarte  ridicat  de  activare, 
însă  atunci  cînd  sîntem  obosiţi,  se  va  înregistra  o  activitate  de 
fond  foarte  pronunţată  în  alte  părţi  ale  creierului,  care  va  fi 
irelevantă,  şi  vom  putea  prezice  o  activitate  mai  scăzută  în 
aria  vizuală  a  creierului.  Aşadar,  atunci  cînd  alegem  să  fim 
alerţi,  ar  trebui  să  observăm  un  tipar  de  activare  mult  mai  pro- 
nunţat, asociat  atît  cu  evenimentele  senzoriale,  cît  şi  cu  cele 
mintale/' 

Această  afirmaţie  1-a  făcut  pe  Dalai  Lama  să  ceară  o  alta 
lămurire.  „Lăsînd  deoparte  cazul  în  care  individul  este  pur  şi 
simplu  obosit,  aţi  reuşit  să  identificaţi  corespondenţe  neurale 
corespunzătoare  stării  în  care  individul  este  foarte  odihnit  şi 
simţurile  sale  sînt  alerte,  dar  alege  în  mod  conştient  să  nu  de- 
clanşeze nici  o  activitate  mintală,  să  nu  judece,  să  nu  identi- 
fice etc.  materialul  furnizat  de  simţuri?" 

Aici  Dalai  Lama  părea  să  se  refere  la  o  stare  de  meditaţie 
asemănătoare  cu  ceea  ce  —  în  timpul  experimentelor  din  la- 
boratorul lui  Richie  de  la  Madison  —  lama  Oser  numise 
„conştiinţa  deschisă",  o  stare  în  care  individul  continuă  să  fie 
foarte  conştient  de  activitatea  sa  mintală,  dar  nu  se  angajează 
în  fluxul  acesteia.  Atenţia  conştientă  rămîne  nemişcată  şi 
echilibrată.  Deşi  activitatea  mintală  pare  să  indice  o  oarecare 
activitate  neurală,  Dalai  Lama  se  întreba  dacă  au  fost  cerceta- 
te procesele  neurale  care  să  corespundă  acestei  stări  de  con- 
ştiinţă „pasivă". 

„Nu  s-au  desfăşurat  cercetări  în  această  direcţie",  a  răs- 
puns Richie.  însă  în  decurs  de  aproximativ  un  an,  Richie  avea 
să  desfăşoare  chiar  el  astfel  de  experimente  la  Madison. 

Emoţii  impulsive  versus  emoţii  deliberate 

în  acel  moment,  Dalai  Lama  s-a  uitat  în  direcţia  mea  şi  a 
dat  din  cap  în  semn  că  putem  deschide  sesiunea  de  discuţii 
programată  din  acea  după-amiază.  Eu  am  început  prin  a-i  în- 
treba: „Există  întrebări  pe  care  aţi  dori  să  le  ridicaţi  sau  aspec- 
te pe  care  aţi  dori  să  le  lămuriţi?" 

După  discuţiile  nostre,  Dalai  Lama  mi-a  mărturisit  că  fu- 
sese intrigat  de  relaţia  dintre  stările  emoţionale  şi  activitatea 
din  cortexul  frontal  stîng  şi  drept  şi  nucleul  amigdalian  şi  de-a 
dreptul  impresionat  de  faptul  că  acum  exista  o  modalitate 
mult  mai  sofisticată  de  a  investiga  corespondenţele  dintre  stă- 
rile mintale  şi  creier.  El  intuia  că  ar  putea  exista  conexiuni 
strînse  cu  psihologia  budistă,  deşi  nu  era  încă  clar  modul  pre- 
cis în  care  neurologia  s-ar  putea  suprapune  cu  teoria  budistă 
asupra  -minţii.  De  pilda,  se  întreba  ce  rol  se  va  descoperi  că 
joacă  raţiunea  sau  gîndirea,  în  general,  în  emoţiile  bune  sau  în 
cele  distructive  —  de  vreme  ce  raţiunea  este,  de  asemenea,  o 
funcţie  a  lobilor  frontali. 

După  o  pauză  lungă,  Dalai  Lama  a  spus:  „Am  ascultat  o 
mulţime  de  informaţii  ştiinţifice  despre  emoţiile  negative, 
cum  ar  fi  frica,  mînia  şi  aşa  mai  departe.  Toţi  oamenii  au  aces- 
te emoţii;  ele  sînt  foarte  naturale.  Mă  interesează  să  aflu  dacă, 
din  perspectivă  neurologică,  putem  detecta  o  diferenţă  calita- 
tivă, percepută  de  budism,  între  două  tipuri  de  emoţii.  Pe  de 
o  parte,  există  emoţiile  impulsive,  cum  ar  fi  mînia.  Ele  pot  să 
difere  în  intensitate  de  la  un  individ  la  altul,  dar  nu  există  nici 
un  indiciu  ca  le  poţi  cultiva  în  mod  deliberat  sau  că  le  poţi 
spori  capacitatea. 

Pe  de  altă  parte,  exista  emoţii  cum  ar  fi  compasiunea  şi 
dezamăgirea  faţă  de  starea  de  neiluminare,  despre  care  vor- 
besc budiştii.  Putem  întări  efectiv  aceste  stări  emoţionale, 
dacă  le  cultivăm  în  mod  deliberat  printr-o  practică  prelungită 
şi  prin  obişnuinţă.  Să  luăm  credinţa,  de  exemplu.  Există  cre- 
dinţa oarbă,  care  este  spontană,  dar  există  şi  alte  tipuri  de  ere- 

dinţă,  care  se  bazează  pe  admirarea  şi  aprecierea  calităţilor  — 
ceea  ce  budiştii  ar  numi  credinţa  bazată  pe  înţelegere. 

Puteţi  imagina  un  experiment  ştiinţific  care  să  detecteze 
dacă  există  diferenţe  apreciabile  între  aceste  două  tipuri  de 
emoţii,  impulsive  şi  deliberate?" 

„Sfinţia  Voastră",  a  răspuns  Richie,  „ieri  aţi  menţionat  că 
anumite  tipuri  de  emoţii  pozitive  ar  fi  mult  mai  probabil  să  se 
fondeze  pe  raţiune,  pe  cîtă  vreme  anumite  tipuri  de  emoţii  ne- 
gative apar  în  mod  spontan.  în  neurologie,  aceasta  este  o  ob- 
servaţie foarte  interesantă.  în  această  dimineaţă,  am  prezentat 
cîteva  dovezi  care  indică  faptul  că  anumite  tipuri  de  emoţii 
pozitive  sînt  asociate  cu  activarea  lobului  frontal  stîng  al  cre- 
ierului. Aceasta  este  de  asemenea  o  arie  în  care  au  loc  şi  anu- 
mite procese  de  gîndire." 

Pe  măsură  ce  Richie  a  început  să  dezvolte  subiectul,  inte- 
resul lui  Dalai  Lama  s-a  accentuat:  „Şi  există  dovezi  foarte 
solide  că  ne  putem  folosi  abilităţile  de  raţionare  pentru  a  spori 
activitatea  în  această  arie,  lucru  care,  la  rîndul  său,  poate  pro- 
mova anumite  emoţii  pozitive.  Potrivit  anumitor  studii,  cu  cît 
activarea  din  aria  frontală  stingă  este  mai  puternică,  cu  atît 
sînt  mai  pronunţate  anumite  emoţii  pozitive,  cum  ar  fi  vigoa- 
rea, zelul  şi  perseverenţa." 

M-am  gîndit  că  Dalai  Lama  ar  fi  interesat  şi  de  rolul  lobi- 
lor frontali  în  tipurile  de  acte  emoţionale  impulsive,  pe  care  el 
le  punea  în  opoziţie  cu  emoţiile  deliberate,  aşa  că  l-am  între- 
bat pe  Richie  dacă  există  cercetări  în  această  direcţie. 

„N-am  avut  timp  să  vorbesc  despre  aceasta  mai  devreme", 
a  spus  Richie,  „dar  există  dovezi  că  în  anumite  tipuri  de  emo- 
ţii negative  spontane  —  de  pildă,  atunci  cînd  oamenii  comit 
acte  de  violenţă  sau  alte  acte  antisociale  în  mod  impulsiv,  fară 
să  se  gîndească  —  activitatea  din  lobii  frontali  este  sub  limi- 
tă. Tocmai  a  apărut  un  studiu  care  arată  că  este  vorba  chiar  de 
o  atrofiere,  adică  de  o  micşorare  a  lobului  frontal,  la  indivizii 
care  au  o  înclinaţie  către  aceste  gen  de  comportament  antiso- 
cial spontan  —  un  comportament  care  nu  este  precedat  de  de- 
liberare1. 

Sfinţia  Voastră,  una  dintre  concluziile  pe  care  le  sugerea- 
ză aceste  date  este  aceea  că  există  anumite  tipuri  de  gînduri 
pe  care  le  putem  cultiva  pentru  a  ne  întări  emoţiile  pozitive  şi 
că  acele  gînduri  ar  trebui  să  fie  asociate  cu  schimbări  în 
această  arie  a  creierului.  Insă  este  nevoie  de  studii  mai  amă- 
nunţite în  această  direcţie." 

Descătuşarea  gîndurilor:  războinicii  porumbei 

Aici  a  intervenit  Matthieu  Ricard,  „Am  vorbit  foarte  mult 
despre  posibilitatea  de  schimbare.  Cum  se  produce  această 
schimbare  în  contextul  practicii  contemplaţiei?  Ştim  că  emo- 
ţiile durează  cîteva  secunde,  că  dispoziţiile  durează,  să  zicem, 
o  zi  şi  că  temepramentul  se  şlefuieşte  de-a  lungul  anilor.  Aşa 
că  dacă  vrem  să  ne  schimbăm,  este  limpede  că  trebuie  să  ac- 
ţionăm mai  întîi  asupra  emoţiilor,  ceea  ce  ne  va  ajuta  să  re 
schimbăm  dispoziţiile,  fapt  care  va  duce  în  cele  din  urmă  la 
fixarea  modificărilor  de  temperament.  Cu  alte  cuvinte,  tre- 
buie să  începem  prin  a  lucra  cu  acele  evenimente  instantanee 
care  au  loc  în  mintea  noastră.  Aşa  cum  obişnuim  noi  să  spu- 
nem, dacă  avem  grijă  de  minute,  orele  îşi  vor  purta  singure  de 
grijă. 

Cum  ar  trebui  să  procedăm  însă  în  termeni  practici?  Pe- 
rioada refractară  şi  toate  celelalte  vor  fi  puţin  cam  prea  abs- 
tracte pentru  cel  care  vrea  să  înceapă  chiar  acum  să  se  ocupe 
de  emoţiile  sale.  Prin  urmare,  unul  dintre  elementele-cheie  se 
referă  la  felul  în  care  se  înlănţuie  gîndurile,  la  felul  în  care  un 
gînd  duce  la  altul. 

învăţătorul  meu  mi-a  spus  o  poveste  despre  un  fost  co- 
mandant de  oşti  din  estul  Tibetului,  care  a  renunţat  la  toate  ac- 
tivităţile sale  militare  şi  lumeşti  şi  s-a  retras  într-o  peşteră 
pentru  a  medita.  A  stat  acolo  timp  de  cîţiva  ani.  într-o  bună  zi, 
în  faţa  peşterii  sale  s-au  aliniat  mai  mulţi  porumbei  şi  el  le-a 
dat  o  mînă  de  grăunţe.  însă  în  vreme  ce  îi  privea,  stolul  de  po- 
rumbei i-a  amintit  de  legiunile  de  războinici  pe  care  îi  avuse- 

se  sub  comanda  lui  şi  acest  gînd  i-a  amintit  la  rîndul  său  de 
expediţiile  în  care  fusese  —  şi  a  devenit  foarte  mînios  gîndin- 
du-se  la  foştii  săi  inamici.  Aceste  amintiri  i-au  invadat  curînd 
mintea,  după  care  a  coborît  în  vale,  şi-a  găsit  tovarăşii  de  lup- 
tă şi  s-a  dus  iarăşi  la  război! 

Povestea  arată  cum  un  gînd  izolat  poate  să  se  dezvolte 
devenind  o  adevărată  obsesie,  ca  un  norişor  alb  care  se  trans- 
formă într-un  nor  întunecat  şi  imens,  străbătut  de  fulgere. 
Cum  putem  face  faţă  acestei  situaţii? 

Atunci  cînd  vorbim  de  meditaţie,  cuvîntul  pe  care-1  folo- 
sim în  tibetană  înseamnă,  de  fapt,  «familiarizare».  Trebuie  să 
ne  familiarizăm  cu  o  nouă  modalitate  de  a  aborda  apariţia 
gîndurilor.  La  început,  cînd  apare  un  gînd  de  mînie,  de  dorin- 
ţă sau  de  invidie,  nu  sîntem  pregătiţi  pentru  el.  Aşa  că,  în  de- 
curs de  cîteva  secunde,  acel  gînd  a  dat  deja  naştere  unui  al 
doilea  şi  unui  al  treilea  gînd  şi  în  curînd  mintea  noastră  este 
invadată  de  gînduri  care  ne  întăresc  mînia  -sau  invidia  —  iar 
apoi  este  deja  prea  tîrziu.  Avem  deja  necazuri,  ca  atunci  cînd 
de  la  o  singură  scînteie  se  aprinde  pădurea  întreagă. 

Calea  principală  de  a  interveni  a  fost  numită  «a  privi  îna- 
poi» la  un  gînd.  Atunci  cînd  apare  un  gînd,  trebuie  să  îl  pri- 
vim şi  să  ne  uităm  în  urmă,  la  sursa  din  care  provine.  Trebuie 
să  investigăm  natura  acelui  gînd,  care  pare  atît  de  solid.  în 
timp  ce  îl  privim,  aparenta  sa  soliditate  se  va  dizolva  şi  gîndul 
se  va  disipa  fără  să  dea  naştere  unui  lanţ  de  gînduri.  Scopul  nu 
este  acela  de  a  încerca  să  blochezi  apariţia  gîndurilor  —  ori- 
cum acest  lucru  nu  este  posibil  — ,  ci  acela  de  a  nu  le  lăsa  să-ţi 
invadeze  mintea.  Şi  acest  exerciţiu  trebuie  repetat  mereu  şi 
mereu,  pentru  că  nu  sîntem  învăţaţi  să  ne  administrăm  gîndu- 
rile  în  acest  fel.  Sîntem  ca  o  coală  de  hîrtie  care  a  stat  rulată 
multă  vreme.  Dacă  încercăm  să  o  netezim  pe  masă,  se  va 
încolăci  din  nou,  în  clipa  în  care  luăm  mina  de  pe  ea.  Aici  in- 
tervine antrenamentul. 

Unii  se  întreabă  ce  fac  cei  care  se  retrag  în  sihăstrie,  stînd 
aşezaţi  timp  de  opt  ore  pe  zi.  Exact  acest  lucru:  se  familiari- 

zează  cu  o  nouă  modalitate  de  a  aborda  apariţia  gîndurilor. 
Atunci  cînd  începi  să  te  obişnuieşti  să  recunoşti  gîndurile  pe 
măsură  ce  apar,  este  ca  şi  cum  ai  recunoaşte  rapid  o  persoană 
dintr-o  mulţime.  Atunci  cînd  în  minte  apare  un  gînd  puternic 
de  atracţie  sau  de  mînie,  despre  care  ştii  că  este  pe  cale  să 
ducă  la  o  proliferare  a  altor  gînduri  asemănătoare,  poţi  să 
spui:  «Ah,  iată  că  vine  acel  gînd.»  Acesta  este  primul  pas.  Iar 
acest  prim  pas  te  ajută  să  eviţi  să  fii  invadat  de  acel  gînd. 

Cînd  te-ai  obişnuit  să  faci  acest  lucru,  procesul  de  admi- 
nistrare a  propriilor  gînduri  devine  mult  mai  natural.  Nu  mai 
trebuie  să  te  lupţi  şi  să  aplici  antidoturi  specifice  fiecărui  gînd 
negativ,  pentru  că  ştii  deja  cum  să  le  faci  să  dispară,  fără  să 
mai  lase  nici  o  urmă.  Gîndurile  se  dezleagă  singure.  Exem- 
plul dat,  de  regulă,  este  acela  al  şarpelui.  Dacă  şi-a  înnodat 
din  greşeală  corpul,  poate  să  defacă  nodul  fară  efort,  fară  să 
aibă  nevoie  de  vreun  ajutor  din  afară.  în  cele  din  urmă,  va 
veni  vremea  ca  gîndurile  să  vină  şi  să  plece  ca  o  pasăre  care 
trece  pe  cer  fară  să  lase  nici  o  urmă.  Celălalt  exemplu  tipic 
este  acela  al  hoţului  care  intră  într-o  casă  goală.  Proprietarul 
nu  are  nimic  de  pierdut  şi  hoţul  nu  are  nimic  de  cîştigat. 

Aceasta  este  o  experienţă  a  libertăţii.  Nu  devii  pur  şi  sim- 
plu apatic,  ca  o  legumă,  ci  ai  ajuns  să-ţi  domini  gîndurile. 
Acestea  nu  te  mai  pot  duce  de  nas.  Dar  aici  se  ajunge  numai 
prin  antrenament  susţinut  şi  experienţă  autentică. 

Aceasta  este  totodată  şi  calea  prin  care  îţi  poţi  dezvolta 
gradual  anumite  calităţi  care  îţi  vor  deveni  o  a  doua  natură,  un 
nou  temperament.  Să  luăm  ca  exemplu  compasiunea.  A  exis- 
tat în  secolul  al  XlX-lea  un  mare  ermit,  numit  Patrul  Rinpo- 
che.  într-o  bună  zi,  i-a  spus  unui  discipol  al  său  să  se  ducă  în- 
tr-o peşteră  şi  să  mediteze  şase  luni,  timp  în  care  să  nu  se 
gîndească  la  altceva  decît  la  compasiune.  La  început,  senti- 
mentul de  compasiune  este  pentru  toate  fiinţele  neîndoielnic 
fals  şi  artificial.  Apoi,  treptat,  mintea  se  umple  de  compasiune; 
compasiunea  rămîne  în  minte  fară  să  mai  facem  vreun  efort. 

După  ce  au  trecut  cele  şase  luni,  discipolul  stătea  la  intra- 
rea în  peşteră  şi  a  zărit  jos,  în  vale,  un  călăreţ  singuratic  cîn- 
tînd.  Yoghinul  a  avut  un  soi  de  premoniţie  clară,  un  sentiment 
puternic  că  omul  acela  urma  să  moară  în  decurs  de  o  săptamî- 
nă.  Apoi,  contrastul  dintre  imaginea  călăreţului  care  cînta  ve- 
sel şi  acea  intuiţie  bruscă  pe  care  o  avusese  a  făcut  ca  yoghi- 
nul să  fie  cuprins  de  o  tristeţe  fără  margini,  gîndindu-se  la 
existenţa  condiţionată  a  oamenilor,  ceea  ce  budiştii  numesc 
samsar  a.  în  acel  moment,  mintea  i-a  fost  invadată  de  o  com- 
pasiune copleşitoare,  care  nu  1-a  mai  părăsit  niciodată.  I-a  de- 
venit o  a  doua  natură,  sensul  suprem  al  meditaţiei.  Vederea 
acelui  om  nu  a  fost  decît  un  declanşator  —  esenţială  a  fost  fa- 
miliarizarea anterioară.  Incidentul  respectiv  nu  ar  fi  avut  ace- 
laşi efect  asupra  lui  dacă  nu  ar  fi  petrecut  ultimele  şase  luni 
cufundîndu-se  în  compasiune. 

Noi  discutăm  aici  despre  cum  am  putea  să  ajutăm  societa- 
tea. Dacă  aspirăm  să  contribuim  cu  ceva  la  societate  —  să  do- 
bîndim  o  nouă  viziune  asupra  lucrurilor  —  trebuie  să  înce- 
pem cu  noi  înşine.  Trebuie  să  luăm  decizia  de  a  ne 
transforma,  şi  această  transformare  se  poate  realiza  numai 
prin  exerciţiu,  nu  prin  idei  care  zboară.  Aceasta  este  contribu- 
ţia care  vine  din  practica  budistă." 

Pe  tot  parcursul  discursului  lui  Matthieu,  Dalai  Lama -a 
stat  aplecat  înainte,  ascultînd  cu  atenţie.  Apoi  şi-a  scos  oche- 
larii şi,  cu  un  ton  extrem  de  sincer,  a  spus:  „Foarte  bine,  mi- 
nunat." 

Paul  Ekman  ascultase  şi  el,  captivat. 
Aserviţi  de  emoţii 

Apoi,  Venerabilul  Amchok  Rinpoche  a  vorbit  foarte  încet 
de  la  locul  său,  din  spatele  lui  Dalai  Lama:  „în  ce  măsura  pot 
fi  întărite  prin  gîndire  emoţiile  negative,  aşa  cum  se  întîmplă 
cu  emoţiile  pozitive  sau  constructive?" 

Richard  Davidson  a  răspuns:  „Cred  că  există  o  clasă  de 
emoţii  distructive  care  apar  în  mod  spontan,  aşa  cum  a  spus 

şi  Sfinţia  Sa.  O  emoţie  de  acest  gen  apare  însoţită  de  o  lungă 
perioadă  refractară,  ca  să  folosesc  expresia  lui  Paul  Ekman; 
odată  ce  o  emoţie  a  fost  declanşată,  ea  preia  controlul.  Există 
date  care  indică  faptul  că  aceste  emoţii  sînt  asociate  cu  o  ac- 
tivare liberă  sau,  în  orice  caz,  mai  puţin  inhibată  a  unor  struc- 
turi cum  ar  fi  nucleul  amigdalian,  care  sînt  conectate  cu  cor- 
texul frontal." 

Richie  a  argumentat  că  astfel  de  emoţii  impulsive  sînt  mai 
degrabă  slăbite  de  gîndire,  decît  întărite:  „Reflecţia  susţinută 
va  activa  cortexul  frontal  şi  va  inhiba  nucleul  amigdalian.  Iar 
în  acest  fel,  potrivit  neurologiei,  însuşi  actul  de  a  gîndi  ar  tre- 
bui să  acţioneze  ca  un  inhibitor  asupra  acestui  tip  de  emoţii 
distructive.  Dar  aceasta  nu  înseamnă  că  nu  există  anumite 
emoţii  distructive  care  pot  fi  întărite  prin  gîndire.  Probabil  că 
există.  însă  acele  emoţii  distructive  foarte  puternice,  care  apar 
în  mod  spontan,  vor  fi,  probabil,  combătute  de  gîndire." 

Paul  Ekman  stătea  pregătit  să  intervină.  „întrebarea  mea 
se  referă  la  termenul  de  «gîndire».  In  exemplul  pe  care  l-am 
prezentat  ieri,  despre  propria  mea  experienţă  în  încleştarea 
emoţiilor,  îmi  treceau  prin  minte  o  mulţime  de  gînduri:  «Este 
oare  cu  un  alt  bărbat?  A  avut  un  accident  de  maşină?»  Aţi  pu- 
tea spune  că  toate  acestea  erau  gînduri  nerezonabile,  dar  nu 
cred  că  era  vorba  de  o  lipsă  totală  de  activitate  a  abilităţilor 
cognitive  —  care  presupun  că  înseamnă  activitate  la  nivelul 
lobilor  frontali." 

Richie  nu  a  fost  de  acord  cu  această  concluzie.  „Cred  că  în 
acel  caz,  Paul,  gîndurile  tale  erau  cele  conduse  de  emoţii  şi  nu 
invers,  adică  nu  gîndurile  erau  cele  care  dirijau  sau  reglau 
emoţiile.  Gîndurile  au  apărut  ca  o  consecinţă  a  emoţiei  pe 
care  o  resimţeai." 

„Eram  dominat  complet  de  emoţie",  a  spus  Paul. 

„Noi  vorbim  de  folosirea  gîndirii  pentru  a  ne  regla  emoţi- 
ile într-un  mod  mult  mai  conştient  şi  mai  voluntar  decît  de 
obicei",  a  spus  Richie.  în  acea  situaţie,  gîndurile  tale  nu  erau 
intenţionate.  Ele  îţi  apăreau  spontan,  ca  o  consecinţă  a  emo- 

ţiei.  Numai  atunci  cînd  ai  încercat  să  depăşeşti  emoţia,  atunci 
cînd  te-ai  distanţat  puţin  de  acel  eveniment  ai  început  să  cul- 
tivi gînduri  voluntare,  care  au  suprimat  mînia." 

„Cred  că  este  ceva  mai  complicat",  a  răspuns  Paul,  „pen- 
tru că,  în  combinaţie  cu  toate  acele  gînduri,  exista  o  conştiin- 
ţă deliberată  şi  un  efort  de  a  mă  convinge  sa  nu  acţionez  con- 
form acelor  gînduri  şi  sentimente.  însă  acesta  era  un  alt  gen 
de  gînd.  Eu  mă  întreb  la  ce  nivel  de  precizie  putem  ajunge 
atunci  cînd  spunem  că  genul  corect  de  gînduri,  gîndurile 
bune,  cele  care  nu  sînt  aservite  emoţiilor,  implică  lobul  fron- 
tal Şi  la  fel,  atunci  cînd  spunem  că  celelalte  feluri  de  gîndire 
conştientă,  care  nu  sînt  voluntare,  ci  dirijate  de  emoţii,  nu  im- 
plică deloc  acea  parte  a  creierului." 

„Pacienţii  care  au  suferit  leziuni  ale  lobului  frontal",  a  ob- 
servat Richie,  „nu-şi  pot  dirija  în  mod  voit  gîndurile.  Aici  se 
află  diferenţa  esenţială."2 

Dalai  Lama  a  intervenit:  „Şi  din  punct  de  vedere  budist,  se 
disting  mai  multe  tipuri  de  gînduri.  Unele  sînt  valide,  altele 
nu.  De  exemplu,  gîndurile  implicate  în  dezvoltarea  compasiu- 
nii se  întemeiază  pe  o  experienţă  valida  sau  pe  anumite  obser- 
vaţii valide.  Dar  există  şi  alte  tipuri  de  gînduri,  care  pot  duce 
la  o  amplificare  a  mîniei.  Te  poţi  gîndi  că  cineva  te-a  tratat  ne- 
cinstit şi,  deşi  poate  fi  un  gînd  fals,  începi  apoi  să  reflectezi  la 
acest  lucru.  Este  un  tip  de  raţionare,  dar  nu  se  bazează  pe  o 
temelie  solidă  şi  nici  nu  susţine  emoţia  într-o  măsură  foarte 
mare. 

Am  dreptate,  Paul,  dacă  presupun  că  tu  sugerezi,  de  fapt, 
că  ar  fi  mult  prea  simplist  să  asociem  gîndurile  valide  cu  ac- 
tivitatea lobului  frontal  şi  alte  tipuri  de  gînduri  cu  o  activita- 
te în  altă  parte  a  creierului?" 

„Da",  a  spus  Paul. 

„Da",  a  întărit  şi  Richie.  „Şi  nu  asta  voiam  să  spun.  Sub 
influenţa  unei  înlănţuiri  de  gînduri  negative,  individul  poate 
plănui  să  comită  o  acţiune  imorală  sau  violentă,  gîndindu-se 
la  ea  şi  fixîndu-şi  în  minte  toate  detaliile  în  mod  premeditat. 

Şi  această  activitate  implică  lobii  frontali,  într-un  mod  cît  se 
poate  de  negativ.  Deci,  nu  am  vrut  să  sugerez  că  orice  activi- 
tate a  lobilor  frontali  este  în  mod  necesar  legată  de  gîndurile 
pozitive.  Nu  este  deloc  aşa." 

.  Deşi  această  concluzie  trimitea  la  un  răspuns  mai  direct  la 
întrebarea  iniţială  a  lui  Amchok  Rinpoche,  referitoare  la  cul- 
tivarea ideologică  şi  deliberată  a  emoţiilor  distructive,  cum  ar 
fi  ura,  ne-am  oprit  aici  şi  nu  am  explorat  toate  implicaţiile. 
Aşa  cum  putem  afla  de  la  ştirile  zilei,  există  o  varietate  de 
aplicaţii  negative  ale  lobilor  frontali,  cum  ar  fi  lozincile  care 
îi  aţîţă  pe  oamenii  care  aparţin  unui  anumit  grup  să  îi  urască 
pe  alţii,  care  ţin  de  un  alt  grup.  Dar  în  acest  moment  discuţia 
noastră  s-a  îndreptat  către  căutarea  unor  remedii. 

Educaţia  inimii 

Am  revenit  la  un  comentariu  anterior  al  lui  Dalai  Lama. 
„Aceasta  ne  readuce  la  observaţia  Sfinţiei  Sale,  că  trebuie  si 
înţelegem  în  detaliu  complexitatea  emoţiilor  distructive  pen- 
tru a  putea  să  găsim  remediile  lor  —  mai  ales  atunci  cînd  stu- 
diem cum  pot  fi  educaţi  oamenii  astfel  încît  ei  să  depăşească 
aceste  emoţii.  Matthieu  a  prezentat  un  model,  inspirat  de 
practica  budistă,  în  care  începi  cu  efortul  de  a  aduce  în  minte 
o  stare  pozitivă,  cum  ar  fi  compasiunea,  şi  apoi  repeţi  exerci- 
ţiul pînă  cînd  devine  o  stare  familiară,  un  obicei,  moment  în 
care  ea  devine  stabilă.  Aceasta  pare  să  sugereze  un  model  ge- 
neral după  care  am  putea  începe  să  schimbăm  aceste  procese 
şi  să-i  ajutăm  pe  oameni -să  cîştige  mai  mult  control  asupra 
emoţiilor  distructive. 

Ştiu  că  pe  toţi  ne  interesează  acest  lucru,  Sfinţia  Voastră", 
am  adăugat  eu,  sperînd  să  îndrept  discuţia  spre  aplicaţiile 
practice  —  spre  modurile  în  care  oamenii  ar  putea  fi  ajutaţi 
să-şi  depăşească  emoţiile  distructive. 

Mark  Greenberg  a  luat  cuvîntul.  „Aş  dori  să  fac  o  obser- 
vaţie şi  apoi  să-i  pun  o  întrebare  lui  Richie.  Toate  acestea  ne 

arată  că  nu  căutăm  doar  moduri  de  a  dezvolta  reflecţia,  ci  şi  o 
educaţie  a  inimii.  Acestea  sînt  două  procese  fundamentale.  Şi 
ambele  trebuie  stimulate.  întrebarea  este,  aşadar,  următoarea: 
crezi  că  dacă  noi,  ca  adulţi,  am  cultiva  prin  exerciţiu  bună- 
voinţa iubitoare,  aceasta  ar  putea  influenţa  şi  perioada  de  eli- 
berare din  strînsoarea  emoţiilor  negative?" 

„Sau  cît  de  puternic  sîntem  afectaţi  de  ele  sau  cît  de  des?", 
am  adăugat  eu. 

Ştiam  că  Richie  ar  fi  răspuns  afirmativ  la  această  întreba- 
re, dar  a  intervenit  Matthieu  şi  ne-a  îndreptat  atenţia  într-o 
altă  direcţie.  „într-un  studiu  efectuat  asupra  copiilor  aflaţi  în 
perioada  de  recuperare  după  o  traumă  provocată  de  o  catas- 
trofa naturală,  s-a  descoperit  că  exista  o  diferenţă  semnifica- 
tivă în  privinţa  intervalului  de  recuperare  la  copiii  din  Ban- 
gladesh, care  proveneau  din  comunităţi  budiste.  Copiii  care 
fuseseră  educaţi  în  spiritul  valorilor  budiste  şi-au  revenit  mult 
mai  repede  şi  au  fost  mult  mai  puţin  traumatizaţi  decît  copiii 
care  proveneau  din  alte  culturi.  Se  pare  că  acest  fapt  se  dato- 
rează felului  în  care  fuseseră  educaţi,  în  spiritul  cultivării  bu- 
năvoinţei. 

în  societatea  tibetană,  de  pildă,  foarte  rar  vezi  copii  care 
omoară  insecte.  îmi  aduc  aminte  că  am  călătorit  în  Franţa  în- 
tr-un autocar  împreună  cu  un  grup  de  călugări  tibetani  şi,  la 
un  moment  dat,  şoferul  a  omorît  o  albină.  Tibetanii  au  fost 
de-a  dreptul  şocaţi.  Studiul  efectuat  asupra  copiilor  din  Ban- 
gladesh arată  că  această  cultivare  a  compasiunii  se  corelează 
cu  o  abilitate  mai  dezvoltată  de  recuperare  în  urma  stresului 
şi  a  traumelor." 

Dalai  Lama  dorea  să  mai  adauge  ceva  la  povestea  lui  Mat- 
thieu despre  călugărul  care  meditase  timp  de  şase  luni  asupra 
compasiunii.  „Din  punct  de  vedere  budist,  succesul  meditaţiei 
sale  asupra  compasiunii  a  depins  de  purificarea  de  negativita- 
te  şi  de  amplificarea  calităţilor  pozitive,  a  virtuţilor.  Medita- 
torul nu  repeta  pur  şi  simplu  termenul  de  «compasiune»  ca  pe 
o  mantră,  în  fiecare  oră,  în  fiecare  secundă  —  «compasiune, 

compasiune,  compasiune».  Nu  acesta  este  procesul  de  fami- 
liarizare. Procesul  implică  mai  degrabă  o  îndreptare  a  fiecă- 
rui gînd  conştient  către  ţelul  de  a  cultiva  compasiunea,  astfel 
încît,  în  orice  activitate  s-ar  angaja  individul,  face  întotdeau- 
na aceasta  din  acea  direcţie.  Acesta  este  un  tip  de  dedicare 
unidirecţională.  Şi  aceasta  este  ceea  ce  a  dat  naştere  experien- 
ţei sale." 

Matthieu  a  dezvoltat  ideea:  „Aceste  practici  sînt  uneori 
foarte  dificile,  în  sutre,  se  explică  cum  poţi  să  urmezi  aceas- 
tă disciplină  cu  fiecare  gest.  Cînd  se  ridică,  practicantul  gîn- 
deşte:  «Fie  să  mă  ridic  pentru  a  elibera  toate  făpturile  vii  de 
suferinţă.»  Cînd  îşi  leagă  centura,  se  gîndeşte:  «Fie  să  cultiv 
centura  contemplaţiei.»  Cînd  coboară  scările,  îşi  spune:  «Fie 
să  cobor  iarăşi  pentru  a  elibera  toate  făpturile  vii  de  suferin- 
ţă.» Cînd  deschide  uşa:  «Fie  ca  uşa  eliberării  să  se  deschidă 
pentru  toate  făpturile  vii.»  Cînd  închide  uşa,  îşi  spune:  «Fîe 
ca  uşa  suferinţei  să  se  închidă  pentru  toate  făpturile  vii.»  Ast- 
fel, fiecare  clipă  se  umple  cu  gîndul  compasiunii.  Compasiu- 
nea va  deveni  o  parte  a  fluxului  de  gînduri  al  minţii." 

„Cred  că  descrierea  făcută  de  Matthieu  antrenamentului 
budist  este  foarte  pertinentă  din  perspectiva  neurologiei",  a 
spus  Richie  Davidson.  „Putem  începe  să  ne  gîndim  cum 
schimbă  efectiv  creierul  acest  gen  de  antrenament,  în  care  fie- 
care acţiune  este  asociată  cu  gîndul  de  a  cultiva  compasiunea. 
Avem  toate  motivele  să  credem  că  un  antrenament  atît  de  pro- 
fund şi  de  sistematic  ne  poate  afecta  creierul  în  anumite  mo- 
duri, începem  astfel  să  detectăm  precis  ce  regiuni  ale  creierului 
şi  ce  conexiuni  pot  fi  stimulate  pentru  a  facilita  recuperarea 
mai  rapidă  după  genul  de  traume  la  care  s-a  referit  Matthieu; 
există  cercetări  care  pot  constitui  un  model  de  descoperire  a 
beneficiilor  acestui  tip  de  antrenament.  Insă  nimic  de  acest 
gen  nu  a  fost  studiat  pînă  acum  cu  instrumente  ştiinţifice, 
pentru  simplul  motiv  că  genurile  de  intervenţii  cu  care  am 
avut  noi  de-a  face  în  Occident  se  situează,  am  putea  spune,  la 
nivelul  şcolii  de  infirmieri  prin  comparaţie  cu  nivelul  pe  care 
îl  descrie  Matthieu." 

40  de  ore  pentru  compasiune 

Pe  tot  parcursul  discuţiei,  Paul  dăduse  din  cap  că  este  de 
acord.  Acum  a  întrebat:  „Ce  s-ar  întîmpla  dacă  guvernatorul 
Californiei  ar  veni  şi  ţi-ar  spune  ţie,  Richie,  sau  Sfinţiei  Voas- 
tre: «Vă  acord  40  de  ore  pentru  a-i  antrena  pe  toţi  gardienii  de 
închisoare,  dacă  credeţi  ca  la  sfîrşit  aceştia  vor  deveni  mai 
umani  şi  mai  miloşi»?  A  obţine  40  de  ore  ar  fi  un  lucru  extra- 
ordinar, dar  este  posibil  Cunosc  situaţii  în  care  guvernanţii  au 
fost  dispuşi  să  acorde  acest  interval  de  timp.  Evident,  acest 
interval  este  foarte  scurt  în  comparaţie  cu  miile  de  ore  necesa- 
re antrenamentului  de  care  vorbiţi.  Dar  s-ar  putea  schimba  ceva 
în  comportamentul  oamenilor  în  decursul  celor  40  de  ore?" 

„Am  o  poveste  despre  aceasta",  a  răspuns  Matthieu.  „Este 
despre  un  om  care  preda  meditaţia  în  închisoare.  Nu  era  me- 
ditaţia budistă,  ci  doar  o  tehnică  de  relaxare  a  minţii.  Avea 
de-a  face  cu  criminali  înrăiţi,  oameni  care  făceau  închisoare 
pe  viaţă  şi  continuau  să  se  ucidă  între  ei  în  închisoare.  Unul 
dintre  aceştia,  un  şef  de  grup,  a  început  exerciţiile  pentru  că  i 
s-a  părut  că  e  ceva  nou.  Şi  la  un  moment  dat  în  cursul  pregă- 
tirii a  spus  —  într-un  fel  foarte  dramatic  —  că  se  simte  ca  şi 
cum  un  zid  s-ar  fi  prăbuşit  dintr-o  dată.  Şi-a  dat  seama  că  pîna 
atunci  funcţionase  numai  sub  impulsul  urii. 

înainte,  toate  relaţiile  sale  cu  ceilalţi  implicau  ură  şi  domi- 
naţie şi  apoi  toate  acestea  au  dispărut  dintr-o  dată.  Aceasta 
spune  multe  despre  elasticitate,  despre  faptul  că  pentru  încer- 
carea unor  idei  noi  nu  e  nevoie  neapărat  de  mii  de  ore.  Apoi 
şeful  de  bandă  s-a  străduit  din  răsputeri  să  se  acomodeze  cu 
acest  nou  sentiment,  a  încercat  să-1  împărtăşească  cu  cei  cîţi- 
va  oameni  care  se  pregăteau  împreună  cu  el.  Din  păcate,  după 
un  an  de  zile,  a  fost  el  însuşi  ucis  în  închisoare,  însă  în  acest 
ultim  an  din  viaţa  lui  a  trăit  o  experienţă  complet  diferită." 

„Eşti  mulţumit  de  răspuns?",  l-am  întrebat  pe  Paul. 

„Nu",  a  spus  el.  „încă  aştept  să  primesc  un  răspuns  de  la 
Richie  şi  de  la  Sfinţia  Sa." 

Dalai  Lama  i-a  oferit  un  răspuns:  „Există  o  tehnică  de  me- 
ditaţie clasică  în  budismul  tibetan  pentru  cultivarea  compa- 
siunii, numită  «schimbul  între  sine  şi  ceilalţi»,  prin  care  îţi 
imaginezi  că  te  pui  în  locul  victimei.  Schimbi  locurile." 

„Credeţi  că  implementarea  acestei  tehnici  ar  aduce  ace- 
leaşi beneficii  şi  în  cazul  gardienilor?",  1-a  întrebat  Paul  pe 
Dalai  Lama. 

„Cu  siguranţă  ar  avea  ce  învăţa  din  această  experienţă",  a 
răspuns  acesta. 

Compasiunea  nu  este  neapărat  religioasă 

Mark  Greenberg  i-a  sugerat  lui  Paul  să  lărgească  cadrul 
întrebării  dincolo  de  preocuparea  sa  pentru  închisori.  „Dar 
dacă  am  introduce  un  antrenament  pentru  cultivarea  bună- 
voinţei iubitoare,  sau  alt  gen  de  tehnică  de  meditaţie,  la  pro- 
fesori, astfel  încît  aceştia  să  devină  mai  atenţi  cu  elevii  lor? 
Evident,  capacitatea  lor  de  a  accepta  o  astfel  de  pregătire  ar  fi 
variată.  Marea  întrebare  este,  aşadar,  următoarea:  pentru 
aceia  care  vor  opune  rezistenţă  la  o  astfel  de  pregătire  sau  o 
vor  găsi  prea  ciudată,  putem  descoperi  moduri  de  aplicare  a 
ei  care  să  fie  atît  de  laice  încît  să  fie  considerate  acceptabile? 
Aceasta  este  o  întrebare  foarte  importantă  pentru  noi,  cei  care 
lucrăm  cu  profesorii,  pentru  că  mulţi  profesori  nu  manifestă 
prea  multă  compasiune  faţă  de  elevii  lor." 

Dalai  Lama  a  făcut  un  gest  sugestiv,  ca  şi  cum  ar  atinge  un 
deget  de  cap.  „Aceasta  este  problema  esenţială.  Cultivarea 
bunăvoinţei  iubitoare  şi  a  compasiunii  nu  este,  în  esenţă,  un 
comportament  religios.  Are  o  valabilitate  şi  o  aplicabilitate 
mult  mai  generale.  Nu  trebuie  să  fii  o  persoană  religioasă  sau 
să  te  alături  unui  cult  religios  pentru  a  face  acest  lucru.  De 
aceea  cred  că  este  important  să  dezvoltăm  tehnici  cu  o  orien- 
tare laică,  şi  nu  pur  şi  simplu  religioasă." 

„40  de  ore  sînt  oare  suficiente  pentru  un  asemenea  antre- 
nament?", a  întrebat  din  nou  Paul. 

„Cred  că  40  de  ore  ar  fi  suficient",  1-a  asigurat  Matthieu. 
„Oamenii  se  gîndesc  foarte  rar  la  ceea  ce  simt  ceilalţi.  Por- 
nind în  această  direcţie  se  va  declanşa  un  proces  care  va  con- 
tinua de  la  sine.  Dacă  oamenii  ar  petrece  40  de  ore  concen- 
trîndu-se  asupra  acestui  fel  de  a  privi  lucrurile,  s-ar  produce  o 
diferenţă  uriaşă/' 

Voiam  să  îl  stimulez  pe  Dalai  Lama  să  se  gîndească  la  ce 
anume  ar  trebui  inclus  într-un  asemenea  program.  Aşa  că 
m-am  întors  către  el  şi  am  spus:  „Richie  a  sugerat  că  dacă  oa- 
menii ar  cultiva  bunăvoinţa  iubitoare,  chiar  şi  gardienii  din 
închisori,  acest  exerciţiu  le-ar  schimba  modul  de  a  se  raporta 
la  emoţiile  distructive.  Le-ar  depăşi  mult  mai  repede  şi  ar  fi 
mult  mai  înclinaţi  către  cultivarea  emoţiilor  pozitive.  Apoi  se 
mai  ridică  întrebarea  referitoare  la  aplicabilitatea  numeroase- 
lor tehnici  utile  pentru  cultivarea  stărilor  pozitive,  pe  care  le 
găsim  în  budismul  tibetan.  Lăsînd  deoparte  budismul,  vă  vin 
în  minte  şi  alte  tehnici  care  pot  fi  modificate  pentru  uzul  pu- 
blicului larg  şi  care  pot  avea  aplicaţii  practice,  ajutîndu-i  în 
acest  fel  pe  oameni?" 

Dalai  Lama  mi-a  răspuns  cu  multa  energie:  „Eu  am  discu- 
tat chestiunea  unei  etici  morale  şi  laice  de  multe  ori.  Dificul- 
tatea este  aceea  că,  în  conştiinţa  publicului,  termenul  de  «eti- 
că» este  aproape  un  lux.  Putem  să-1  ocolim,  dacă  vrem,  şi  e  în 
regulă.  Dar  trebuie  să  nu  uităm  că  lucruri  precum  educaţia  şi 
sănătatea  nu  reprezintă  un  lux;  ci  sînt  imperative.  De  exem- 
plu, în  ştiinţa  şi  cercetarea  medicală,  foarte  multe  eforturi  sînt 
dedicate  găsirii  modului  ideal  de  hrănire,  necesar  pentru  o 
dezvoltare  deplină  a  creierului  la  copii,  găsirii  tipului  de  exer- 
ciţii pe  care  copiii  ar  trebui  să  le  facă  pe  măsură  ce  cresc  etc. 

Sănătatea  nu  este  considerată  niciodată  un  lux.  Şi  nici  edu- 
caţia nu  este  considerată  în  societatea  noastră  un  lux  —  şi  ea 
reprezintă  un  imperativ.  Şi  totuşi  cînd  analizăm  sistemul  de 
educaţie,  observăm  că  nu  le  oferim  copiilor  decît  informaţie. 
Ei  învaţă  să  citească  şi  să  acumuleze  cît  mai  multe  informa- 
ţii, care  le  vor  permite  în  cele  din  urmă  să  obţină  o  slujbă. 

Dar  unde  sînt  educaţia  şi  cercetările  care  să  se  ocupe  cu 
adevărat  de  dezvoltarea  minţii?  Oamenii  spun:  «Ah,  ar  fi  un 
lucru  bun,  dar  nu  este  imperios  necesar,  ca  educaţia  sau  sănă- 
tatea.» Aşa  că  avem  nevoie  de  alt  termen  în  locul  celui  de 
«etică»  sau  de  «etică  laică»,  ceva  de  genul  «societate  paşni- 
că», «înflorire  socială»  sau  «înflorire  umană»  —  ceva  care  să 
nu  aibă  o  conotaţie  etică  sau  religioasă.  Poate  că  aşa  ceva  s-ar 
potrivi  mai  bine  într-o  programă  de  studii  sociale,  decît  în- 
tr-una  de  studii  religioase  sau  etice  şi  astfel  ar  fi  un  studiu  se- 
cularizat. 

Ţelul  este  acela  să  vedem  ce  putem  face  în  cercetarea  me- 
dicală sau  ştiinţifică  pentru  a  aduce  mai  multă  bunăstare  so- 
cială: o  înflorire  a  păcii,  a  armoniei,  un  sentiment  de  bunăsta- 
re la  nivelul  indivizilor  şi  al  societăţii  ca  întreg.  Acesta  ar 
trebui  să  devină  un  imperativ,  ca  şi  sănătatea  sau  educaţia. 
Apoi,  sub  această  umbrelă,  am  putea  ridica  problematica  edu- 
cării copiilor,  nu  doar  ca  să  înveţe  matematica  şi  altele,  ci 
cum  să  devină  capabili"  să  combată  emoţiile  distructive  şi  să 
cultive  emoţii  bune  sau  pozitive." 

„Ei  bine,  vă  aduc  veşti  bune",  i-am  spus.  „Mark  Green- 
berg  ne  va  descrie  exact  un  astfel  de  program." 

„Pe  care  noi  îl  numim  învăţare  socială  şi  emoţională",  a 
adăugat  Mark.  ■    "  * 

Dalai  Lama  a  fost  încîntat  de  acest  nume,  spunînd:  „Ah, 
este  foarte  potrivit,  nu-r  aşa?"  Apoi  a  adăugat:  „Acest  pro- 
gram ar  trebui  să  aibă  p  aplicabilitate  universală.  Aşa  cum,  de 
exemplu,  dacă  înveţi  în  Beijing  sau  oriunde  altundeva  în 
lume,  ţi  se  va  preda,  printre  altele,  matematica.  Aceasta  nu 
este  considerată  o  disciplină  chinezească  sau  occidentală  ■ — 
este  universală.  în  mod  asemănător,  învăţarea  emoţională  şi 
socială  ar  trebui  să  fie  considerată  peste  tot  în  lume  o  disci- 
plină obligatorie,  ca  şi  ştiinţele,  matematica,  scrisul  şi  cititul." 

„Sfinţia  Voastră",  i-am  spus,  „chiar  putem  spune  că  aceas- 
ta devine  o  mişcare  internaţională;  există  nu  doar  în  Statele 
Unite,  ci  şi  în  alte  ţări  —  Israel,  Coreea,  Olanda,  ca  să  numesc 
numai  cîteva." 

„Acesta  este  unul  dintre  motivele  pentru  care  eu  şi  Jeanne 
Tsai  vom  face  mîine  prezentarea  împreună",  a  adăugat  Mark. 
„Dacă  ne  gîndim  la  această  mişcare  ca  la  una  globală  sau  uni- 
versală, va  trebui  să  ne  gîndim  şi  la  felul  în  care  interacţionea- 
ză  ea  cu  mediile  culturale." 

Un  program  de  educaţie  pentru  adulţi 

Foarte  energic  în  această  zi,  Paul  a  insistat  să  ne  menţină 
pe  o  anume  direcţie.  „Mark  ne  va  vorbi  despre  copii,  însă  lu- 
mea are  mari  probleme  acum  din  cauza  adulţilor.  Sper  că  vom 
putea  să  discutăm  puţin  despre  ce  ar  trebui  să  cuprindă  un 
program  de  educaţie  a  adulţilor.  Dacă  am  avea  un  astfel  de 
program,  sînt  foarte  încrezător  că  l-am  putea  încerca  şi  am 
putea  chiar  să  obţinem  şi  sprijin  pentru  aplicarea  lui.  Nu  poa- 
te exista  un  grup  mai  potrivit  pentru  a  realiza  acest  program 
decît  cel  care  se  află  în  această  încăpere  acum." 

Arătînd  către  Dalai  Lama,  am  spus:  „Putem  apela  la  unul 
dintre  consultanţii  de  aici?" 

„Adulţii  sînt  deja  nărăviţi",  a  răspuns  Dalai  Lama.  „Ei  sînt 
ca  un  copac  bătrîn  şi  contorsionat,  spre  deosebire  de  o  mlădi- 
ţă  tînără,  care  este  maleabilă.  Cînd  te-ai  obişnuit  să  fii  un  în- 
căpăţînat bătrîn,  este  mai  greu  să  te  îndrepţi",  a  spus  el  rîzînd. 
Apoi  a  continuat;  „Sigur,  aceasta  nu  trebuie  să  ne  descuraje- 
ze, pentru  că  este  un  lucru  care  trebuie  făcut.  Şi  trebuie  făcut 
cît  mai  bine  cu  putinţă,  doar  că  va  fi  o  provocare  mai  grea. 
însă  dacă  zece  oameni  vor  fi  ajutaţi,  sau  măcar  unul  singur, 
înseamnă  că  merită  —  cu  siguranţă  nu  strică  să  încercăm." 

„Aşadar",  l-am  întrebat,  „ce  aţi  recomanda?" 

„Nu  ştiu,  nu  ştiu",  a  spus  el,  căzut  pe  gînduri.  Dar  a  înce- 
put să  se  gîndească  la  acea  întrebare. 

Secularizarea  practicii  budiste 

Mark  Greenberg  a  fost  inspirat  de  sugestia  lui  Paul.  „Aş 
vrea  să  continuu  ideea  lui  Paul",  a  spus  el.  „în  ce  priveşte  an- 

trenamentul  laic  pe  care  l-am  putea  face  cu  adulţii,  am  vorbit 
deja  de  ideea  de  a  ne  pune  în  locul  celuilalt.  Mă  întreb  dacă 
există  vreo  modalitate  de  a  seculariza  metoda  înlănţuirii  emo- 
ţiilor, de  care  vorbeaţi  mai  devreme",  a  spus,  întorcîndu-se 
către  Matthieu,  care  ne  spusese  povestea  cu  războinicul  şi  po- 
rumbeii. 

„Mie  mi  se  pare  foarte  laica",  a  spus  Matthieu.  Nu  este  im- 
plicat aici  nici  un  aspect  al  credinţei  religioase.  Presupune  o 
tradiţie  care  a  fost  folosită  şi  dezvoltată  de-a  lungul  a  mii  de 
ani  de  experienţă  contemplativă,  dar  metoda  se  poate  explica 
şi  mai  simplu.  Luată  separat,  ea  nu  presupune  vreo  perspecti- 
vă religioasă  şi  nici  măcar  una  filozofică.  Este  pur  şi  simplu 
foarte  pragmatică." 

Aceasta  mi-a  reamintit  de  activitatea  lui  Jon  Kabat-Zinn 
de  la  Centrul  Medical  al  Universităţii  Massachusetts  din 
Worcester3.  Folosind  o  adaptare  a  meditaţiei  contemplative, 
care  îi  antrenează  pe  oameni  să  îşi  urmărească  în  fiecare  cli- 
pă gîndurile  şi  sentimentele  fără  să  reacţioneze,  Kabat-Zinn 
i-a  ajutat  pe  pacienţi  să-şi  găsească  liniştea,  fapt  care  le-a  işu- 
rat  suferinţele  fizice  şi  psihice  şi  chiar  le-a  ameliorat  simpto- 
mele  bolii.  Am  spus:  „Există  aplicaţii  ale  contemplaţiei  bu- 
diste care  sînt  folosite  în  spitale,  fară  să  se  menţioneze 
cuvîntul  budism.  Se  folosesc  doar  pentru  binele  pacienţilor 
—  şi  aceştia  sînt  foarte  entuziaşti  în  raport  cu  aceste  tehnici, 
sînt  încîntaţi  de  metodă  ca  atare. 

La  fel  şi  în  cazul  empatiei.  în  tratamentul  infractorilor  care 
au  molestat  copii,  primul  pas  este  de  a-i  face  să  retrăiască  de- 
lictul din  punctul  de  vedere  al  copilului,  pentru  că  tocmai  lip- 
sa empatiei  i-a  împins  către  acel  act,  în  primă  instanţă.  Aceas- 
tă tehnică  se  aseamănă  cu  practica  meditaţiei  în  care  te  pui  în 
locul  celuilalt." 

Matthieu  a  adus  în  discuţie  experienţa  unuia  dintre  lama 
care  ne  asistau:  „Sogyal  Rinpoche  a  fost  implicat  într-o  serie 
de  programe  foarte  reuşite,  în  care  se  lucra  cu  cei  aflaţi  pe  pa- 

tul  de  moarte,  programe  în  cadrul  cărora  se  implementau  anu- 
mite consecinţe  din  practica  budistă,  fără  a  se  aborda  neapă- 
rat idei  specific  budiste."  Prin  binecunoscuta  sa  lucrare  The 
Tibetan  Book  of  Living  and  Dying  (Cartea  tibetană  a  vieţii  şi 
a  morţii),  Sogyal  Rinpoche  a  introdus  în  Occident  o  aborda- 
re tibetană  tradiţională,  prin  care  muribundul  şi  persoanele 
apropiate  acestuia  sînt  ajutaţi  să  facă  faţă  aspectelor  spiritua- 
le şi  emoţionale  ale  confruntării  cu  experienţa  morţii4. 

„In  practica  budistă",  a  observat  Richie,  „din  cîte  înţeleg 
eu,  se  cultivă  adesea  un  anumit  nivel  de  concentrare  înainte 
de  introducerea  anumitor  practici.  Exemplul  pe  care  1-a  dat 
Matthieu  cu  individul  care  învaţă  să  asocieze  fiecare  acţiune 
cu  gîndurile  compasiunii  şi  bunăvoinţei  iubitoare  este  extrem 
de  dificil  de  realizat  în  cazul  majorităţii  oamenilor,  pentru  că, 
în  ce  priveşte  abilităţile  de  concentrare  şi  focalizare  a  atenţiei, 
aceştia  se  află  în  stadiul  unui  copil  de  grădiniţă.  Sfinţia  Voas- 
tră, ce  aţi  recomanda  să  intre  într-un  program  de  educaţie 
pentru  adulţi  care  nu  au  o  abilitate  prea  dezvoltată  de  a  se 
concentra?" 

Matthieu  a  remarcat:  „Nu  are  rost  să  încerci  de  la  început 
să  aplici  un  astfel  de  antrenament  de  mai  multe  ore.  Este  mai 
bine  să  lucrezi  în  sesiuni  scurte,  sub  formă  de  exerciţii.  Poţi 
exersa  timp  de  trei  minute  în  timp  ce  te  plimbi  prin  casă  şi  în- 
cercînd  să  gîndeşti  în  acel  fel.  Aceasta  te  va  familiariza  oare- 
cum cu  acea  stare.  Sau  poţi  să  exersezi  doar  zece  minute  pe 
zi  la  început." 

De  ce  emoţiile  ne  creează  probleme 

Apoi  a  vorbit  Dalai  Lama.  „Mi-ar  plăcea  să  prezint  ceva 
inspirat  de  conceptul  budist  tradiţional  al  Celor  Patru  Nobile 
Adevăruri,  însă  într-un  context  laic.  Nu  este  doar  o  tehnică  în 
genul  aceleia  de  a-ţi  impune  un  anumit  gînd  ori  de  cîte  ori 
deschizi  uşa  sau  altceva.  Este  mult  mai  analitică  şi  cogitativă. 

Ea  constă  în  a  privi,  înainte  de  toate,  problemele  uriaşe 
care  afectează  societatea  noastră  la  ora  actuală.  Aşa  cum  ai 
observat,  Paul,  există  foarte  multă  suferinţă  în  lume.  însă  în 
loc  să  căutăm  cauzele  dincolo  de  noi,  în  plan  economic  şi  aşa 
mai  departe,  să  începem  prin  a  accepta  că  avem  cu  toţii  emo- 
ţii distructive  şi  apoi  să  ne  întrebăm  care  este  natura  acestor 
emoţii  distructive  —  să  le  examinăm  cu  adevărat,  să  le  anali- 
zăm şi  să  luăm  în  considerare  efectele  lor.  Ce  impact  au  emo- 
ţiile noastre  distructive  —  ura,  prejudecăţile  şi  aşa  mai  departe 
—  asupra  societăţii  ca  întreg?  Ce  rol  joacă  ele  în  problemele 
uriaşe  şi  suferinţele  prin  care  trece  societatea  acum? 

Odată  ce  omul  reuşeşte  să  vadă,  printr-o  analiză  atentă,  re- 
laţia dintre  problemele  sale  interioare  şi  cele  exterioare  de 
care  vorbim,  acest  lucru  îl  va  îndemna  să  ridice  şi  alte  între- 
bări. Ce  putem  spune  despre  elasticitate  —  despre  elasticita- 
tea mintală?  Sînt  maleabile  aceste  emoţii  distructive  la  care 
sîntem  supuşi  cu  toţii?  Le  putem  diminua?  Şi  dacă  le-am  pu- 
tea diminua,  ce  impact  ar  putea  avea  acest  lucru  asupra  socie- 
tăţii ca  întreg  şi  asupra  nenumăratelor  probleme  cu  care  se 
confruntă  aceasta? 

Odată  ce  ai  ridicat  această  întrebare,  dacă  lansezi  ipoteza 
că  oamenii  nu  sînt  complet  determinaţi,  că  mintea  noastră  şi 
creierul  nostru  sînt  maleabile,  avînd  posibilitatea  de  a  se  dez- 
volta, de  a  se  transforma  şi  de  a  diminua  aceste  emoţii  dis- 
tructive, se  va  pune  apoi  întrebarea  cum  putem  realiza  acest 
lucru.  O  serie  de  metode  pentru  administrarea  emoţiilor  dis- 
tructive pot  fi  chiar  cele  de  care  a  vorbit  Matthieu,  dar  putem 
avea  la  dispoziţie  un  cadru  mult  mai  larg  de  contextualizare 
şi  examinare. 

Acesta  este  exact  genul  de  examinare  şi  educaţie  care  ar 
trebui  introdus  în  sistemul  şcolar.  Copiii  se  lovesc  de  toate 
aceste  probleme,  dar  sînt  ei  educaţi  să  pună  în  legătură  emo- 
ţiile proprii  cu  problemele  cu  care  se  confruntă  societatea? 
Unde  este  educaţia  care  să-i  ajute  să-şi  atenueze  propriile 
emoţii  negative  şi  să  cultive  emoţiile  pozitive? 

S-au  făcut  atîtea  cercetări  în  privinţa  sănătăţii  fizice.  Toţi 
cei  din  această  cameră  au  auzit  de  importanţa  exerciţilor  fizi- 
ce, a  nutriţiei  etc.  Dar  nu  există  măcar  o  singură  metodă  de 
practicare  a  exerciţiilor  fizice.  Te  poţi  duce  la  o  sala  de  gim- 
nastică sau  poţi  practica  un  anumit  sport  —  apar  o  mulţime 
de  lucruri  ca  răspuns  la  o  cunoaştere  care  derivă  dintr-o  exa- 
minare atentă." 

Alan  a  comentat:  „De  ce  oamenii  nu  ar  lua  prea  în  serios 
tehnica  de  care  a  vorbit  Matthieu,  de  pildă?  Cînd  ar  putea  să 
o  aleagă,  să  o  încerce,  să  spună:  «Nu  funcţionează»  şi  apoi  să 
treacă  la  altceva.  De  ce?  Pentru  că  în  majoritatea  cazurilor, 
acea  practică  nu  este  integrată  într-o  perspectivă  mai  largă, 
care  să  facă  din  ea  un  imperativ,  şi  nu  un  lux." 

Venerabilul  Kusalacitto  a  intervenit,  vorbindu-ne  de  pro- 
gramele educaţionale  din  ţara  sa,  Tailanda.  Acolo,  timp  de  mii 
de  ani,  educaţia  s-a  făcut  în  cadrul  templelor,  unde  se  preda 
ca  materie  cultivarea  calităţilor  pozitive.  In  ultimul  secol  însă, 
educaţia  laică  şi  cea  religioasă  au  fost  separate  şi  mulţi  călu- 
gări tailandezi  sînt  îngrijoraţi  de  faptul  că  acum  copiii  nu  mai 
primesc  acele  lecţii  de  formare  a  caracterului.  în  consecinţă, 
de  vreo  30  de  ani  încoace,  aceştia  organizează  tabere  de  vară, 
în  care  copiii  sînt  învăţaţi,  de  exemplu,  cum  să  mediteze  şi 
cum  să  ducă  o  viaţă  morală.  într-unui  din  jocurile  practicate 
în  aceste  tabere,  fiecare  copil  scrie  pe  o  bucată  de  hîrtie  lucru- 
rile la  care  vrea  să  renunţe,  cum  ar  fi  mînia,  iluzia  şi  invidia, 
după  care  pune  hîrtia  într-un  borcan  pe  care  îl  lasă  simbolic 
în  urmă,  în  loc  să  îl  ia  cu  el  acasă. 

Văzînd  că  după  o  lună  de  zile  copiii  se  întorc  acasă  cu  o 
stare  de  spirit  pozitivă,  mulţi  părinţi  au  spus  că  ar  vrea  şi  ei  să 
încerce  acelaşi  lucru.  în  consecinţă,  călugării  au  organizat  o 
tabără  de  scurtă  durată  pentru  adulţi,  care  începe  vineri  seara 
şi  ţine  pînă  duminică  după-amiaza  —  cam  40  de  ore  în  total. 
Adulţii  au  învăţat  aceleaşi  lucruri  ca  şi  copiii,  iar  mulţi  dintre 
ei  au  fost  foarte  satisfăcuţi  la  sfîrşitul  cursului.  Apoi,  bhante 

a  încheiat:  „Poate  că  această  informaţie  se  va  dovedi  utilă 
atunci  cînd  vom  vorbi  despre  un  program  educaţional  pe  ter- 
men scurt." 

După  care  am  luat  pauza  de  ceai.  în  timpul  pauzei,  se  pu- 
tea simţi  entuziasmul  participanţilor  —  în  special  al  lui  Ri- 
chie,  Mark  şi  Paul  —  pentru  un  program  de  educaţie  emoţio- 
nală a  adulţilor.  S-au  purtat  discuţii  animate  despre  un  proiect 
de  program  care  sa  implementeze  aceste  idei  şi  despre  cum 
s-ar  putea  demonstra  eficacitatea  sa,  evaluîndu-1  la  o  scara 
comportamentală  şi  biologică. 

O  sală  de  antrenament 
pentru  abilităţile  emoţionale 

După  ceai,  am  redeschis  sesiunea  de  discuţii,  spunînd: 
„Ceva  s-a  aprins  aici  —  o  hotărîre,  un  interes  serios  pfentru 
implementarea  unui  program  de  genul  celui  despre  care  a 
vorbit  Sfinţia  Sa.  Să  continuăm  această  discuţie." 

Paul  a  preluat  subiectul,  spunînd  că  există  tehnici  psiholo- 
gice foarte  bune  pentru  dezvoltarea  abilităţilor  interpersonale 
şi  a  unor  aptitudini  cum  ar  fi  empatia  şi  că,  pe  lîngă  acestea, 
ar  mai  trebui  preluate  unele  dintre  metodele  budiste.  „Ar  tre- 
bui să  preluăm  tot  ce  este  mai  bun  din  ambele  tradiţii.  Eu  cred 
de  asemenea  că  antrenamentul  ar  trebui  sa  fie  viu,  interactiv. 
Trebuie  să  fie  practic,  nu  didactic." 

Dalai  Lama  a  dat  din  cap  în  semn  că  este  de  acord  şi  a  as- 
cultat cu  atenţie  în  timp  ce  Paul  a  continuat.  „Cred  că  în  de- 
cursul ultimelor  ore  m-am  molipsit  de  o  parte  din  optimismul 
lui  Richie.  Acum  cred  că  dacă  vom  depune  un  efort  serios, 
vom  reuşi  să  determinăm  o  schimbare  în  oameni.  Vom  fi  co- 
pleşiţi, pentru  că  cererea  este  foarte  mare.  Este  aceeaşi  nevo- 
ie care  face  ca  lumea  să-şi  îndrepte  atenţia  către  Sfinţia  Sa. 
Este  setea  de  schimbare  a  vieţii  noastre  interioare  şi  a  felului 
în  care  ne  purtăm  unii  cu  alţii. 


Potenţialul  nostru  pentru  schimbare 


351 


Se  oferă  o  mulţime  de  metode  trăznite,  dar  nu  cred  că  exis- 
tă vreo  metodă  bine  pusă  la  punct,  care  să  combine  ce  are  mai 
bun  de  oferit  Occidentul  şi  Orientul.  Aş  dori  să  dedicăm  o 
bună  parte  din  timpul  rămas  pentru  a  schiţa  un  plan  de  educa- 
ţie concret  şi  detaliat.  Continuu  să  spun  că  ar  trebui  să  fie  un 
program  pentru  adulţi,  în  parte  pentru  că  sînt  adult,  în  parte 
pentru  că  adulţii  care  deţin  poziţii  de  putere  iau  decizii  proas- 
te şi  adesea  pline  de  cruzime." 

Richie  a  adăugat:  „Unul  dintre  lucrurile  de  care  mai  vor- 
beam în  timpul  pauzei,  Sfinţia  Voastră,  este  combinarea  dez- 
voltării unui  astfel  de  program  cu  evaluarea  schimbărilor  pe 
care  le-ar  produce  la  nivelul  creierului  şi  comportamentului. 
Ar  trebui  să  putem  demonstra  că  un  astfel  de  program,  dacă 
are  succes,  poate  schimba  în  bine  creierul  şi  comportamentul. 
Dovezile  în  această  privinţă  vor  fi  grăitoare,  la  fel  ca  dovezi- 
le că  exerciţiile  fizice  ajută  la  buna  funcţionare  a  inimii." 

Paul  a  izbucnit.  „Săli  de  antrenament  pentru  abilităţile 
emoţionale!"  în  timp  ce  rîsetele  din  sală  se  potoleau,  el  a 
adăugat:  „Vorbesc  serios!  Oamenii  le-ar  căuta,  dacă  ar  şti  că 
există." 

„în  Tibet  se  cheamă  mănăstiri",  a  glumit  Alan. 

Paul  a  continuat:  „Pot  fi  implicaţi  oamenii  care  au  cumpă- 
rat The  Art  of  Happiness  şi  Inteligenţa  emoţională.  Există 
foarte  mulţi  oameni  care  îşi  doresc  mai  mult  decît  o  simplă 
lectură.  Cititul  este  doar  primul  pas;  acum  trebuie  să  le  ofe- 
rim un  program  pe  care  să-1  poată  aplica." 

Owen  avea  o  idee.  „Pentru  a  răspunde  la  provocarea  lan- 
sată de  Sfinţia  Sa,  şi  anume  de  a  găsi  un  termen  potrivit  pen- 
tru o  asemenea  abordare,  aş  sugera  termenul  grecesc  eudai- 
monia,  pe  care  1-a  folosit  şi  Augustin.  Acesta  nu  are  o 
conotaţie  intrinsec  religioasă.  Este  vechi  de  cînd  lumea,  dar 
se  referă  exact  la  ceea  ce  căutăm  noi:  înflorirea  umană.  Un  lu- 
cru pe  care  îl  căutăm  cu  toţii  şi  care  a  fost  totdeauna  dorit, 
deşi  educaţia  noastră  nu  ne-a  ajutat  prea  mult." 

„Există  oare  vreun  loc  care  sa  se  cheme  «sală  de  eudaimo- 
nie»?"  am  glumit  eu.  „Ca  sala  de  sport?" 

„Ca  să  ne  întoarcem  la  observaţia  lui  Richie",  a  spus  Paul, 
„atunci  cînd  începi  să  joci  tenis,  nu  reuşeşti  să  trimiţi  prea 
multe  mingi  peste  fileu.  Dar  pe  măsură  ce  înveţi,  în  creierul 
tau  se  produc  schimbări  care  stau  la  baza  abilităţilor  ce-ţi  per- 
mit să  trimiţi  mingile  peste  fileu.  Acesta  este  modelul:  trebuie 
să  devenim  jucători  abili  pe  terenul  emoţional.  Trebuie  să  do- 
bîndim  mai  multe  abilităţi  emoţionale.  Nu  ştiu  dacă  este  mo- 
mentul potrivit  să  discut  detaliile  unui  astfel  de  program. . ." 

„încearcă",  l-am  încurajat  eu. 

„Am  în  minte  trei  lucruri",  a  îndrăznit  Paul.  „Mai  întîi,  tre- 
buie să-i  învăţăm  pe  oameni  să  fie  mai  sensibili  la  semnele 
subtile  ale  emoţiilor  manifestate  de  cei  din  jur,  prin  mimica, 
vocea  şi  gesturile  lor.  Astăzi,  deţinem  tehnicile  pentru  a  face 
acest  lucru  şi  ştim  că  se  poate  învăţa.  Mulţi  oameni  nu  se  des- 
curcă foarte  bine  în  această  privinţă,  dar  oricine  poate  învăţa 
să  se  descurce  binişor  în  decurs  de  două  ore. 

în  al  doilea  rînd,  trebuie  să-i  învăţăm  pe  oameni  despre 
senzaţiile  interne  ale  emoţiilor,  astfel  încît  aceştia  să  devină 
mai  conştienţi  de  momentul  în  care  apar  emoţiile.  Fiecare 
emoţie  produce  reacţii  fizice  diferite;  oamenii  pot  fi  educaţi 
să-şi  recunoască  emoţiile  după  senzaţiile  fizice.  Este  puţin 
mai  greu,  însă  este  ca  un  fel  de  conştiinţă  de  sine.  Există  teh- 
nici actoriceşti  pe  care  le  putem  folosi  pentru  a-i  ajuta  pe  oa- 
meni să  fie  mai  atenţi  la  aceste  aspecte." 

„Contemplaţia  asupra  senzaţiilor  corporale  face  exact  ace- 
laşi lucru",  am  observat  eu. 

„Al  treilea  lucru",  a  continuat  Paul,  „este  preluat  de  la  re- 
gretatul profesor  Norman  Kagan,  care  a  dezvoltat  un  program 
numit  Reconstituirea  Procesului  Interacţiunilor  Personale5. 
Iei  două  persoane  —  cel  mai  adesea  soţ  şi  soţie,  dar  se  pot 
alege  oricare  doi  indivizi  care  au  deja  relaţii  apropiate,  care 
ţin  unul  la  altul.  Ii  înregistrezi  pe  o  casetă  video  în  timp  ce  în- 
cearcă sa  soluţioneze  un  conflict.  După  ce  au  rezolvat  con- 

flictul  şi  ajung  la  o  soluţie  unică  —  acesta  este  obiectivul  — 
fiecare  stă  de  vorbă  cu  un  interlocutor,  cu  cineva  care  urmă- 
reşte înregistrarea  şi  le  cere  să  dezvolte  şi  să  explice  senti- 
mentele pe  care  le-au  avut,  dar  nu  le-au  dat  glas:  răspunsuri- 
le pe  care  le-ar  fi  dat  sau  ce  simţeau  cînd  credeau  că  pierd 
controlul  asupra  situaţiei.  Acest  lucru  se  face  cu  fiecare  în 
parte,  separat.  Apoi  sînt  puşi  iarăşi  faţă  în  faţă  pentru  a  discu- 
ta din  nou  despre  aceeaşi  problemă. 

Eu  nu  spun  că  ar  trebui  să  aplicăm  exact  aceeaşi  metodă. 
Dar  cheia  acestei  tehnici  este  să-i  faci  pe  oameni  să  exerseze 
în  mod  repetat  administrarea  conflictelor  emoţionale,  cu  an- 
trenori care  îi  pot  ajuta  să  înţeleagă  mai  bine  procesul  şi  să 
aplice  căi  noi  de  a  administra  conflictul  Acest  program  a  fost 
folosit,  de  fapt,  pe  scară  largă  în  două  state  americane,  cu  gar- 
dieni de  închisoare." 

Jeanne  Tsai,  care  urma  să-şi  ţină  prezentarea  a  doua  zi,  a 
ascultat  tot  timpul  cu  atenţie.  Acum  a  luat  cuvîntul.  „Multe 
dintre  lucrurile  pe  care  le  propunem  noi  aici  sînt  folosite  în 
prezent  pe  scară  largă  în  psihoterapia  occidentală.  De  exem- 
plu, tehnicile  lui  Norman  Kagan  au  fost  folosite  în  cazul 
cuplurilor  cu  probleme.  Putem  împrumuta  de  asemenea  teh- 
nici din  terapiile  comportamentale  cognitive.  Mulţi  oameni 
nu  ştiu  cum  se  leagă  gîndurile  şi  emoţiile  lor,  producînd  în 
consecinţă  anumite  comportamente.  Cheia  este  să  ne  gîndim 
la  utilizarea  acestor  tehnici  psihoterapeutice  ajutînd  oameni 
care  nu  au  tulburări  psihologice,  care  se  consideră  oameni 
fără  probleme,  dar  care  ar  putea  beneficia  totuşi  de  pe  urma 
acestor  tehnici." 

„în  budism,  percepţia  de  sine  este  puţin  diferită  de  cea  oc- 
cidentală", a  observat  Alan.  „Din  punct  de  vedere  budist,  sîn- 
tem  cu  toţii  «bolnavi».  De  aceea  suferim  cu  toţii." 

Beneficiile  economice  ale  educării  adulţilor 

„Eu  cred  că  e  problematic  să  punem  acest  program  la  dis- 
poziţia adulţilor,  pentru  că  este  foarte  dificil  de  ajuns  la  ei",  a 

spus  Matthieu.  „Nu  vreau  să  spun  că  ar  trebui  sacrificată  o  ge- 
neraţie, dar  este  limpede  că  dacă  am  începe  cu  nivelul  şcolar, 
oamenii  ar  putea  să  observe  beneficiile  acestui  program.  Apoi 
am  putea  dezvolta  echivalentul  unor  şcoli  pentru  adulţi  care 
să  derive  sau  să  ia  naştere  din  programele  pentru  copii.  Altfel, 
cum  poţi  ajunge  la  adulţi,  cu  excepţia  mass-media?" 

Mark  a  spus:  „Matthieu  a  ridicat  o  întrebare  importantă  şi 
poate  detaliezi  tu,  Dan.  Ce  beneficii  ar  obţine  economia  dacă 
muncitorii  ar  fi  mai  inteligenţi  în  plan  emoţional?  Unul  din- 
tre lucrurile  pe  care  le  învăţăm  lucrînd  cu  copiii  —  şi  care 
este  valabil  şi  în  cazul  meu  —  este  că  avem  nevoie  de  practi- 
că repetată;  oamenii  nu  pot  învăţa  doar  din  exerciţii  de  scur- 
tă durată.  Trebuie  să  exersăm  zilnic  sau  cel  puţin  regulat  şi 
trebuie  să  existe  o  motivaţie  importantă  pentru  a  continua  să 
exersăm.  Pentru  că  schimbarea  se  produce  foarte  greu,  s-ar 
putea  ca  atelierele  de  lucru  de  un  weekend  să  fie  doar  parţial 
bune.  Adeseori,  tocmai  aceasta  este  dificultatea  principală,  de 
care  ne  lovim  în  cazul  şedinţelor  de  psihoterapie  de  o  oră  pe 
săptămînă. 

în  această  privinţă  putem  învăţa  foarte  multe  din  practica 
budistă  a  exerciţiilor  repetate.  Plecînd  de  la  aceasta,  cum  pu- 
tem construi  un  model  care  să  cuprindă  această  practică  repe- 
tată? Am  început  sa  mă  gîndesc  la  mediul  de  lucru,  de  exem- 
plu, pentru  că  oamenii  vin  la  slujbă  în  fiecare  dimineaţă." 

„După  cum  se  pare",  am  răspuns  eu,  „ceea  ce  a  sugerat 
Sfinţia  Sa  poate  aduce  beneficii  reale.  Este  un  lucru  bun  pen- 
tru nivelul  de  bază." 

„Ce  înseamnă  aceasta?",  a  întrebat  Dalai  Lama,  legat  de 
expresia  «nivel  de  bază»  pe  care  nu  o  cunoştea. 

„Profit",  a  explicat  Alan. 

„Acesta  ar  putea  să  fie  un  avantaj",  am  continuat  eu,  ba- 
zîndu-mă  pe  datele  din  cărţile  mele  Working  With  Emoţional 
Intelligence  şi  Primai  Leadership,  în  care  am  analizat  pe  larg 
descoperirile  care  arată  că  productivitatea  muncitorilor  şi  efi- 
cienţa liderilor  sînt  asociate  cu  gradul  inteligenţei  lor  emoţio- 

nale6.  De  pildă,  dacă  ne  gîndim  la  agenţii  de  vînzări,  unii  pot 
vinde  de  1  milion  de  dolari  pe  an,  iar  alţii  doar  în  valoare  de 
100.000.  Cînd  îi  compari  pe  cei  mai  buni  agenţi  de  vînzări  cu 
cei  care  se  situează  pe  la  mijloc,  ce  îi  separă?  Se  dovedeşte, 
de  fapt,  că  nu  este  vorba  de  abilităţi  tehnice  sau  de  inteligen- 
ţă. Ci  de  măsura  în  care  reuşesc  să-şi  administreze  propriile 
sentimente  —  în  special  emoţiile  perturbatoare  —  de  cît  de 
motivaţi  sînt,  de  cît  de  perseverenţi  sînt  şi  de  felul  în  care  ştiu 
să-şi  administreze  relaţiile  interpersonale.  Exact  ce  spuneai 
tu,  Paul  —  cît  de  sensibili  sînt  la  ceea  ce  simt  alţi  oameni,  cît 
de  bine  ştiu  să  interacţioneze  cu  alţii  şi  aşa  mai  departe.  Aces- 
tea sînt  lucrurile  care  îi  diferenţiază  —  şi  despre  acestea  vor- 
bim acum. 

Se  poate  observa  acelaşi  lucru  la  liderii  care  au  foarte  mult 
succes.  De  exemplu,  o  companie  multinaţională  are  preşe- 
dinţi pentru  diferite  divizii,  iar  unele  dintre  aceste  divizii  sînt 
mai  profitabile  decît  se  estima  iniţial,  iar  altele  mai  puţin  pro- 
fitabile. Dacă  îi  studiezi  pe  liderii  acestor  departamente,  ob- 
servi aceeaşi  diferenţă:  felul  în  care  reuşesc  să-şi  administre- 
ze propriile  emoţii  şi  relaţii  interpersonale  contează  foarte 
mult  pentru  rezultatele  în  afaceri.  Cei  care  nu  reuşesc  sa-şi 
administreze  mînia  şi  ţipă  la  angajaţi  îi  fac  pe  aceştia  să  devi- 
nă anxioşi;  nu  vor  avea  rezultate  bune  în  privinţa  performan- 
telor departamentului." 

„Dar",  m-a  întrebat  Dalai  Lama,  „nu  ai  fi  de  acord  că  aceia 
care  par  să  fie  mai  agresivi  în  munca  lor  par  să  aibă  şi  mai 
mult  succes?" 

„Agresivi  în  ce  sens?" 

„Aroganţi,  categorici  în  afirmaţii." 

„Se  dovedeşte,  de  fapt,  că  nu  e  aşa." 

„Pe  termen  lung",  a  replicat  Dalai  Lama,  „sînt  întru  totul 
de  acord.  Cel  care  este  onest,  sincer  cu  siguranţă  că  pe  termen 
lung  va  avea  succes.  Dar  ceilalţi  ar  putea  să  se  descurce  la  fel 
de  bine  pe  termen  scurt. . ." 

La  aceasta  am  răspuns:  „Există  studii  care  arată  că  stilul 
emoţional  al  unui  lider  afectează  climatul  emoţional  al  celor 
care  lucrează  pentru  el.  Dacă  acest  climat  este  pozitiv,  profi- 
tul creşte,  pentru  că  oamenii  depun  toate  eforturile.  Daca  oa- 
menilor nu  le  place  şeful,  dacă  nu  se  simt  bine  la  locul  de 
munca,  aceasta  afectează  compania,  pentru  că  angajaţii  nu 
vor  depune  toate  eforturile,  ci  doar  un  minim  necesar.  Liderii 
care  au  un  stil  emoţional  pozitiv  îi  inspiră  pe  angajaţi.  Ei 
creează  valori  comune  în  ceea  ce  au  de  făcut,  pe  care  angaja- 
ţii le  găsesc  rezonabile  sau  importante,  şi  apoi  le  reamintesc 
oamenilor  acea  misiune.  Aceşti  lideri  creează  un  climat  pozi- 
tiv şi  obţin  rezultate  foarte  bune. 

în  mod  asemănător,  liderii  care  petrec  mult  timp  stabilind 
relaţii  armonioase  cu  angajaţii,  ajungînd  să-i  cunoască  au  un 
efect  foarte  pozitiv.  Acelaşi  lucru  este  valabil  şi  despre  liderii 
care  trag  angajaţii  deoparte  şi-i  întreabă:  «Ce-ţi  doreşti  tu 
pentru  tine,  pentru  viaţa  şi  cariera  ta?  Cum  te  pot  ajuta  să  re- 
alizezi ceea  ce  doreşti?»  Liderii  care  pun  un  accent  mare  pe 
colaborare,  care  iau  decizii  după  ce  ascultă  ce  au  de  zis  toţi 
ceilalţi  au  un  impact  foarte  pozitiv. 

însă  liderul  care  acţionează  coercitiv,  care  spune:  «Fă  asta 
pentru  că  aşa  spun  eu»,  are  un  efect  negativ  asupra  stării  de 
spirit.  Liderul  arogant  poate  fi  eficient  în  situaţii-limită,  atunci 
cînd  există  o  criză  reală  şi  este  important  să  respecţi  ordinele. 
Dar  dacă  acesta  este  singurul  mod  în  care  ştie  să  conducă,  va 
avea  un  efect  foarte  negativ. 

Aşa  că  în  afaceri,  aşa  cum  sugerai  tu,  Mark,  există  un  mo- 
tiv foarte  serios  pentru  a  introduce  un  astfel  de  program.  S-au 
realizat  studii  şi  cu  privire  la  modul  în  care  oamenii  pot  fi  aju- 
taţi să  se  schimbe  în  acest  mediu  al  afacerilor  şi  concluziile 
seamănă  foarte  mult  cu  modelul  lui  Matthieu.  Nu  poţi  face 
asta  doar  printr-un  seminar.  Nu  poţi  să  îi  schimbi  într-un  week- 
end,  pentru  că  trebuie  să-i  ajuţi  să  îşi  schimbe  anumite  obi- 
ceiuri elementare  —  şi  pentru  aceasta  trebuie  să  foloseşti  si- 
tuaţiile de  la  locul  de  muncă  în  sensul  unor  oportunităţi  de 

învăţare  continuă.  Dacă  un  şef  are  un  temperament  agresiv, 
dar  vrea  să  se  schimbe,  trebuie  să  exerseze  în  fiecare  zi  în  toa- 
te situaţiile  posibile,  timp  de  mai  multe  luni;  abia  apoi  se  va 
schimba." 

Noi  probleme,  noi  remedii 

Aşa  cum  mi-a  mărturisit  mai  tîrziu,  Dalai  Lama  era  foarte 
satisfăcut  de  faptul  că  mare  parte  a  participanţilor  păreau  să 
fie  de  acord  în  privinţa  importanţei  de  a  dezvolta  un  program 
practic.  Dar  în  acelaşi  timp  rămînea  precaut.  Văzuse  prea 
multe  grupuri  care  vorbiseră  despre  planuri  pe  care  nu  le-au 
aplicat  niciodată.  Apoi  s-a  întrebat  dacă  ceea  ce  era  conside- 
rat foarte  important  de  acest  mic  grup  va  fi  la  fel  de  interesant 
pentru  lumea  largă. 

Aşa  că  Dalai  Lama  a  formulat  o  dificultate  strategică.  El  a 
observat  că  oamenii  cad  foarte  repede  de  acord  în  privinţa  ne- 
voii de  a  fi  soluţionate  probleme  cum  ar  fi  sărăcia  sau  bolile. 
Dar  odată  ce  o  societate  devine  prosperă  şi  sănătoasă,  apare 
alt  gen  de  probleme,  a  căror  cauză  este  şi  norul  emoţiilor  dis- 
tructive. Atunci,  trebuie  să-i  ajuţi  pe  oameni  să-şi  administre- 
ze propriile  stări  mintale,  a  spus  el,  observînd:  „în  felul  aces- 
ta, putem  construi  o  lume  mai  bună,  o  familie  mai  bună 
pentru  fiecare  individ.  Dar  acest  lucru  poate  să  fie  atrăgător 
pentru  puţini  oameni.  în  această  sală  am  adunat  o  seamă  de 
persoane  de  la  universităţi  diferite  şi  cu  specializări  diferite, 
dar  toţi  sînteţi  aici  pentru  că  aveţi  un  anume  interes  pentru 
acest  subiect. 

Dar  aş  dori  să  aflu  dacă  faptul  că  recunoaşteţi  nevoia  unei 
schimbări  pe  scară  largă  şi  posibilitatea  de  a  dezvolta  un  anu- 
mit program  de  antrenament  reflectă  o  recunoaştere  mai  lar- 
gă la  nivelul  societăţii,  în  special  printre  colegii  dumneavoas- 
tră, de  la  universităţile  unde  lucraţi.  Sau  cei  de  aici  sîntem 
reprezentanţii  unei  minorităţi  infime?  Pentru  că  altfel  tot  ce 
discutăm  acum  rămîne  doar  un  ecou  în  aceasta  încăpere." 

„Părerea  mea",  a  spus  Richie,  „este  că  nu  se  reduce  la 
această  încăpere.  De  pildă,  Asociaţia  Americană  de  Psiholo- 
gie, cea  mai  mare  organizaţie  de  psihologi  din  întreaga  lume, 
care  are  aproape  40.000  de  membri,  a  lansat  un  program,  nu- 
mit Psihologia  Pozitivă,  care  se  concentrează  asupra  înfloririi 
umane.  Şi  au  folosit  exact  cuvîntul  «înflorire».  Ei  consideră 
ca  am  petrecut  prea  mult  timp  concentrîndu-ne  asupra  trăsă- 
turilor negative  şi  că  acum  trebuie  să  ne  îndreptăm  atenţia 
asupra  trăsăturilor  pozitive.  Cred  că  comunitatea  academică  a 
început  să  înţeleagă  că  este  momentul  să  ne  aplecăm  asupra 
acestor  lucruri." 

Dalai  Lama  a  dat  din  cap  satisfăcut. 

Paul  a  adăugat:  „Cred  că  nu  este  vorba  doar  de  comunita- 
tea academică.  Acelaşi  lucru  se  petrece  şi  în  comunităţile  de 
afaceri  şi  în  comunitatea  medicală.  Nu  spun  că  se  acceptă  fap- 
tul că  putem  învăţa  ceva  din  practica  budistă  —  ci  se  recu- 
noaşte că  nu  am  reuşit  să  rezolvăm  problema.  Acesta  este  lu- 
crul acceptat  astăzi,  şi  este  acceptat  pe  scară  largă." 

„Da,  aşa  este",  a  spus  Dalai  Lama,  exprimîndu-şi  acordul. 

Un  consens  asupra  problemei 

„Eu  aş  mai  adăuga  o  perspectivă  pe  termen  lung",  a  spus 
Mark  Greenberg.  „Disoluţia  practicilor  religioase  şi  disoluţia 
comunităţilor  în  multe  culturi,  nu  doar  în  America,  au  provo- 
cat o  fragmentare  care  a  dus  la  multe  forme  de  violenţă.  Sînt 
adesea  chemat  să  vorbesc  în  mass-media  despre  violenţă.  Pri- 
ma întrebare  este  întotdeauna  următoarea:  «Ce  facem  cu 
aceşti  copii  violenţi?»  Şi  următoarea  întrebare  vizează  întot- 
deauna cadrul  mai  larg:  «Ce  nu  este  în  regulă  cu  societatea 
noastră?»  De  ce  nu  există  un  control  social  adecvat  şi  o  dez- 
voltare personală  potrivită?" 

„Ce  înţelegi  prin  «control  social»?"  am  întrebat  eu.  Intr-o 
lumină  totalitară,  această  afirmaţie  putea  să  fie  periculoasă. 

„Violenţa  care  apare  în  mass-media  este  un  exemplu  de 
lipsa  a  acestui  control  social  în  America",  a  răspuns  Mark. 
„Lipsa  legilor  pentru  controlul  armelor  de  foc  este,  evident, 
un  alt  exemplu.  Ştim  că  aceste  lucruri  provoacă  o  rată  a  vio- 
lenţei mult  mai  ridicată  în  societatea  noastră  decît  în  alte  so- 
cietăţi." 

Dalai  Lama  a  observat  că,  dacă  discuţia  noastră  reflectă  un 
interes  mai  larg,  la  nivel  de  societate  şi  ca  număr  de  discipli- 
ne, „atunci  nu  ar  fi  oare  benefic,  în  loc  să  încercăm  sa  schi- 
ţăm o  programa  sau  o  structură  de  program,  să  căutăm  mai 
degrabă  să  atragem  cît  mai  mulţi  oameni  în  acest  proiect? 
Să-i  invităm  ca  parteneri  de  dialog  şi  abia  apoi  sa  încercăm  sa 
punem  la  punct  detaliile?  în  acest  fel,  am  putea  alcătui  un 
plan  clar  şi  aplicabil,  o  propunere  care  să  poată  fi  înaintată 
unui  departament  al  unui  guvern  şi  poate  chiar  Naţiunilor 
Unite." 

Francisco  Varela  a  adus  în  discuţie  o  perspectivă  diferită. 
„Sfinţia  Voastră,  am  ascultat  opiniile  unora  dintre  prietenii 
mei  aici,  de  faţa,  care  provin  cu  toţii  din  Statele  Unite  şi  s-ar 
putea  ca  situaţia  discutată  să  nu  fie  universală.  în  Statele  Uni- 
te există  o  cultură  cu  totul  specială.  La  ora  actuală,  situaţia 
din  ţara  mea,  Franţa,  este  diferită.  Franţa  a  acordat  timp  de  se- 
cole o  importanţă  foarte  mare  educaţiei  orientate  către  perfor- 
manţe raţionale,  în  tradiţia  pur  occidentală  a  dominaţiei  raţiunii 
asupra  emoţiilor.  Copiii  beneficiază  de  o  educaţie  extraordi- 
nară, dar  se  concentrează  asupra  performanţelor  intelectuale. 
Pentru  a  pune  în  mişcare  acest  elefant  alb,  aşa  cum  este  el 
acum,  ar  fi  nevoie  de  foarte  mult  timp,  iar  la  nivelul  publicu- 
lui, nu  există  o  recunoaştere  sau  o  conştientizare  a  nevoii  unei 
educări  a  emoţiilor  şi  a  abilităţilor  sociale  ale  copiilor.  în 
Franţa,  aceasta  ar  fi  o  idee  de  pionierat. 

Deşi  toată  lumea  recunoaşte  că  violenţa  socială  este  o  pro- 
blemă şi  la  ora  actuală,  are  loc  o  revizuire  a  sistemului  edu- 
caţional tocmai  din  cauza  acestei  probleme,  însă  tot  în  cadrul 

parametrilor  tradiţionali.  Se  fac  anumite  schimbări  pe  ici,  pe 
colo,  dar  eu  aş  fi  mai  puţin  optimist  în  legătură  cu  situaţia 
noastră  " 

Dalai  Lama  a  fost  de  acord  cu  faptul  că  ţările  europene, 
cum  este  Franţa,  ar  putea  să  fie  mai  rezervate  faţă  de  un  ast- 
fel de  model  educaţional  inedit.  Dar  credea  că  America,  fiind 
o  ţară  atît  de  tînără  şi  atît  de  diversă,  ar  putea  fi  mult  mai  des- 
chisă, oferind  un  laborator  de  experimentare,  iar  dacă  experi- 
mentul ar  avea  succes,  ţările  europene  vor  urma  şi  ele  acest 
model. 

Elementul  esenţial,  considera  el,  era  iniţiativa.  Asistase  la 
prea  multe  discuţii  de  acest  gen,  în  care  se  manifestase  entu- 
ziasm faţă  de  proiecte  bune,  pentru  ca  mai  tîrziu  să  vadă  cum 
hotărîrea  oamenilor  se  risipeşte.  Aşa  că  ne-a  prevenit:  „Este 
important  să  ne  asigurăm  că  discuţiile  pe  care  le  purtăm  aici 
nu  ramîn  doar  expresii  ale  unor  opinii  şi  aspiraţii  personale, 
ci  că  încercăm  să  le  aplicăm  în  mod  eficient.  Cineva  trebuie 
să  schimbe  lucrurile,  aşa  că  întrebarea  este  cum  putem  reuşi 
acest  lucru  cît  sîntem  încă  entuziaşti?  Discuţia  ca  atare  este  o 
karma  bună,  dar  trebuie  să  treacă  dincolo  de  acumularea  unei 
karme  bune,  pentru  a  fi  aplicată  în  societate." 

Răspunzîndu-i  lui  Dalai  Lama,  Paul  a  propus  o  altă  întîl- 
nire  pentru  a  pune  la  punct  detaliile  unui  astfel  de  curriculum. 
Şi  chiar  a  trecut  la  acţiune:  această  întîlnire  a  avut  loc  la  Bos- 
ton, anul  următor,  cu  un  grup  lărgit  de  participanţi,  în  cadrul 
căreia  s-au  discutat  detaliile  proiectului  şi  posibilităţile  de  a-1 
evalua  ştiinţific. 

Un  ajutor  pentru  cei  aiuriţi  din  fire 

Intorcîndu-se  la  conţinutul  unui  astfel  de  program,  Mat- 
thieu  a  sugerat:  „Un  element  pe  care  ar  trebui  cu  siguranţă 
să-1  adăugăm  la  cele  trei  formulate  de  Paul  este  o  scurtă  se- 
siune de  introspecţie.  La  urma  urmei,  cel  mai  bun  lucru  pe 


Potenţialul  nostru  pentru  schimbare 


361 


care  îl  putem  face  este  să  privim  în  oglinda  minţii.  Chiar  şi  cî- 
teva  minute  de  introspecţie  ne  pot  oferi  o  perspectivă  cu  totul 
nouă." 

„Am  putea  face  acest  lucru  în  doze  mici,  dar  repetate  de-a 
lungul  a  20  sau  40  de  ore",  a  spus  Paul. 

„Cîţi  oameni  practică  măcar  trei  minute  de  introspecţie  pe 
zi,  în  tăcere?"  a  întrebat  Matthieu. 

Owen,  care  devenise  scepticul  nostru  de  serviciu,  a  inter- 
venit, cu  o  notă  de  precauţie:  „Ca  sa  ne  asigurăm  că  nu  rein- 
ventăm  roţi  pe  care  le  avem  deja,  ar  trebui  să  studiem  ceea  ce 
se  face  la  ora  actuală,  cel  puţin  în  educaţia  morală  din  şcolile 
publice  din  Statele  Unite.  Regretatul  psiholog  de  la  Harvard, 
Lawrence  Kohlberg,  a  făcut  cercetări  importante  în  această 
direcţie  şi  cunosc  multe  şcoli  care  au  aplicat  tehnicile  sale.  De 
exemplu,  copiii  din  aceste  şcoli  participă  la  jocuri  muzicale 
cu  morală,  în  care  adoptă  perspectiva  altora.  Aceste  şcoli  în- 
cearcă să  se  conducă  asemeni  unor  adevărate  comunităţi.  Este 
ca  în  modelul  lui  Dan:  directorul  şi  profesorii  impun  respect, 
dar  lucrează  alături  de  elevi  pentru  a  se  asigura  că  totul  merge 
bine.  M-ar  interesa  să  aflu  cît  de  cunoscute  sînt  aceste  metode. 

Un  motiv  de  pesimism,  chiar  şi  în  Statele  Unite,  este  acela 
observat  de  Mark,  lipsa  controlului  social.  Cînd  americanii 
aud  de  lucruri  cum  ar  fi  «educaţie  etică»  sau  «exersarea  inte- 
ligenţei emoţionale»,  cred  că  vrei  să  le  impui  un  anumit  sis- 
tem de  valori.  Fără  să-şi  dea  seama  că  deja  li  s-a  impus  un  sis- 
tem de  valori.  Ştim  că,  din  aceleaşi  motive  pentru  care  nu  se 
poate  impune  un  control  asupra  armelor  de  foc,  anumite  ti- 
puri de  reforme  curriculare,  în  pofida  faptului  că  sînt,  în  mod 
evident,  măsuri  utile,  pot  întîmpina  foarte  multă  rezistenţă, 
dacă  nu  li  se  dau  nume  potrivite.  Aşa  că  mie  îmi  plac  unele 
dintre  ideile  care  au  fost  formulate  aici." 

„Pe  această  temă",  a  spus  Alan  Wallace,  „cam  acum  100 
de  ani,  William  James  a  scris  o  cărţulie  minunată,  foarte  ac- 
cesibilă, numită  Talks  to  Teachers  (Discuţii  cu  profesorii),  în 
care  îşi  expune  principiile  sale  de  psihologie  şi  le  aplică  la 

sfera  educaţiei7.  Una  dintre  temele  centrale  ale  cărţii  este  ceea 
ce  el  numeşte  «atenţie  voluntară  susţinută».  El  observă  că 
unii  oameni  par  să  fie  de  la  natură  mai  aiuriţi,  în  vreme  ce  al- 
ţii tind  să  fie  mult  mai  adunaţi,  mai  capabili  să  se  concentreze. 

Apoi  dezvoltă,  într-un  mod  de-a  dreptul  fascinant,  tema 
rolului  atenţiei  susţinute  în  morală,  în  educaţie  şi  într-o  mul- 
ţime de  alte  domenii  foarte  importante  ale  vieţii  omeneşti.  El 
spune  că  un  sistem  educaţional  care  i-ar  putea  educa  pe  elevi 
sa-şi  dezvolte  această  abilitate  a  atenţiei  voluntare  susţinute 
ar  fi  sistemul  educaţional  prin  excelenţă.  In  budism,  aceasta 
se  numeşte  contemplaţie  sau  introspecţie,  antrenament  sha- 
mata,  linişte  meditativă.  Trebuie  cultivate  amîndouă. 

în  cursul  discuţiilor  pe  care  le-am  avut  cu  un  profesor  de 
pedagogie  de  la  Stanford,  care  a  desfăşurat  o  mulţime  de  cer- 
cetări de  teren  în  licee,  el  mi-a  spus  că  mare  parte  din  timpul 
lecţiilor  era  consumată  pentru  a-i  face  pe  elevi  să  fie  atenţi. 
Numai  o  parte  relativ  mică  era  folosită  pentru  a  preda  lecţiile 
propriu-zise.  James  a  indicat  posibilitatea  unui  astfel  de  an- 
trenament pentru  dezvoltarea  atenţiei  susţinute,  însă  a  spus: 
«Nu  ştiu  cum  s-ar  putea  face.» 

Budismul  are  un  avantaj  enorm  în  această  privinţă  —  însă 
un  astfel  de  program  nu  trebuie  să  fie  neapărat  budist.  Nu  tre- 
buie să  vorbeşti  despre  karma  sau  despre  Cele  Patru  Adevă- 
ruri Nobile  sau  să  exersezi  respiraţia  controlată,  lucru  pe  care 
copiii  de  10  ani  nu  vor  fi  în  stare  să-1  facă.  Aceasta  ar  fi  o  altă 
oportunitate  de  cercetare  şi  creativitate  —  găsirea  unor  meto- 
de care  să  dezvolte,  tot  în  sesiuni  de  scurtă  durată,  atenţia  sus- 
ţinută. Poate  s-ar  lucra  cu  corpul,  desfaşurînd  diverse  acţiuni. 
Cred  că  astfel  am  răspunde,  după  100  de  ani,  provocării 
lansate  de  William  James  şi  la  care  nu  a  existat  pînă  acum  nici 
un  răspuns  în  sistemul  educaţional  occidental.  Acesta  ar  fi 
încă  un  element  care  ar  trebui  cuprins  în  curriculum." 

Ziua  noastră  de  discuţii  se  apropia  de  sfîrşit  şi,  pentru  a 
concluziona,  m-am  îndreptat  spre  Dalai  Lama.  „Ne-aţi  lansat 
o  provocare  faţă  de  care  se  pare  că  sîntem  foarte  entuziaşti. 

Cred  că  din  toate  acestea  va  ieşi  pînă  la  urma  ceva,  Sfinţia 
Voastră.  Mi  s-a  cerut  să  vă  întreb  dacă,  în  condiţiile  în  care 
vom  continua  cu  proiectul  acestui  program  educaţional  şi 
vom  organiza  un  seminar  la  care  să  atragem  cît  mai  mulţi  par- 
ticipanţi, veţi  fi  de  acord  sa  veniţi?" 

„Cum  propunerea  îmi  aparţine,  voi  veni  cu  siguranţă." 
Apoi  a  adăugat:  „Evident,  nu  e  obligatoriu  să  fiu  de  faţă.  Dar 
dacă  aş  putea  contribui  în  vreun  fel,  sînt  întotdeauna  gata  să 
vin  şi  să  particip  la  discuţii." 

„Vom  ţine  seama  de  acest  lucru  atunci  cînd  vom  organiza 
întîlnirea"  l-am  asigurat  eu.  „Discuţia  de  azi  a  fost  foarte 
fructuoasă." 

Cu  aceasta,  Dalai  Lama  s-a  ridicat  şi  ne-a  urat  la  toţi  noap- 
te bună.  în  timp  ce  ieşea  din  sală,  mărturisea  că  este  încîntat 
de  entuziasmul  grupului  de  a  pune  la  punct  un  program  efi- 
cient, care  să  îi  ajute  pe  oameni  să  combată  emoţiile  distruc- 
tive. Se  gîndea  la  o  expresie  tibetană  care  spune  „cuvintele 
mele  au  fost  date  în  grija  vîntului"  —  el  spusese  limpede  ce 
avea  de  spus  şi  acum  rămînea  de  văzut  ce  se  va  întîmpla. 

Cît  despre  Richie,  acesta  mi-a  povestit  cît  de  surprins  fu- 
sese de  faptul  că  discuţia  din  acea  zi  s-a  încheiat  cu  un  plan 
de  acţiune  —  însă  proiectul  i  se  părea  promiţător.  Şi  deşi  Da- 
lai Lama  nu  ştia,  ar  fi  fost  încîntat  să  afle  că,  după  cină,  unii 
dintre  participanţi  au  continuat  să  dezbată  tema  zilei  —  sădind 
seminţele  pentru  ceea  ce  avea  să  devină  un  program  pentru 
sprijinul  adulţilor  numit  Cultivarea  Echilibrului  Emoţional. 

CAPITOLUL  10 


Influenta  culturii 


Pe  la  mijlocul  anilor  '60,  tînărul  Paul  Ekman  a  vizitat-o  pe 
Margaret  Mead,  unul  dintre  cei  mai  mari  antropologi  ai  seco- 
lului trecut,  pentru  a  discuta  despre  cercetările  pe  care  era  pe 
cale  să  le  desfăşoare.  Paul  urma  să  călătorească  în  Noua  Gui- 
nee pentru  a  face  cercetări  asupra  expresiilor  faciale  în  cadrul 
unui  trib  îndepărtat,  oameni  a  căror  integritate  culturală  nu 
fusese  încă  contaminată  de  contacte  sistematice  cu  străinii  şi 
cu  atît  mai  puţin  cu  mass-media  modernă.  Ekman  urma  să  le 
prezinte  fotografii  cu  occidentali  care  exprimau  emoţii  ele- 
mentare —  frică,  dezgust,  mînie,  tristeţe,  supriza  şi  fericire  — 
pentru  a  vedea  dacă  membrii  tribului  din  Noua  Guinee  le  vor 
recunoaşte. 

Mead  credea  că,  precum  obiceiurile  şi  valorile,  expresiile 
faciale  diferă  de  la  o  cultură  la  alta  şi  era  sceptică  cu  privire 
la  proiectul  lui  Ekman.  în  spatele  scepticismului  său,  aşa  cum 
avea  să  mărturisească  mai  tîrziu  în  autobiografia  sa,  se  afla, 
de  fapt,  un  program  social.  Ca  mulţi  alţi  specialişti  din  ştiin- 
ţele sociale  din  aceeaşi  generaţie,  ea  promova  forţa  superioa- 
ră a  culturii  ca  o  replică  dată  rasiştilor  din  vremea  sa  —  de  la 
colonialişti  la  fascişti  — ,  care  speculau  presupusele  diferenţe 
înnăscute  între  oameni  ca  „dovezi"  ale  tezei  că  unii  oameni 

sînt  biologic  inferiori  altora.  Insistînd  asupra  maleabilităţii 
naturii  umane,  Mead  şi  alţii  argumentau  ca  diferenţele  nu 
erau  determinate  biologic,  ci  se  datorau  unor  condiţii  care  pot 
fi  modificate  şi  îmbunătăţite. 

Dar  aşa  cum  afirma  Dalai  Lama  în  lucrarea  sa  Ethics  for 
the  New  Millennium,  condiţia  umană  comună  —  începînd 
chiar  cu  zestrea  noastră  biologică  comună  —  face  să  fim  cu 
toţii  fraţi  şi  surori,  în  pofida  diferenţelor  culturale.  Şi  într-a- 
devăr, aşa  cum  ne-a  mărturisit  Ekman,  cercetările  lui  au  ofe- 
rit dovezi  puternice  în  favoarea  acestei  naturi  comune  a  tutu- 
ror oamenilor:  membrii  tribului  din  Noua  Guinee  au  putut  să 
recunoască  emoţiile  exprimate  de  un  grup  de  bărbaţi  şi  femei 
ale  căror  cultură  şi  societate  erau  complet  diferite  de  ale  lor. 

Scoţînd  în  evidenţă  faptul  că  universalitatea  expresiilor 
emoţionale  indică  o  zestre  biologică  comună  a  umanităţii, 
Ekman  s-a  alăturat  astfel  programului  ştiinţific  inaugurat  de 
Darwin  — -  ale  cărui  lucrări  a  început  să  le  studieze  intens.  Aşa 
cum  scria  Ekman  în  comentariul  său  recent  la  lucrarea  lui 
Darwin,  Exprimarea  emoţiilor  la  oameni  şi  animale,  „Expe- 
rienţa socială  influenţează  atitudinile  faţă  de  emoţii,  creează 
reguli  de  manifestare  şi  receptare,  dezvoltă  şi  reglează  situa- 
ţiile particulare  care  vor  determina  cel  mai  rapid  apariţia  unei 
emoţii."  Cu  alte  cuvinte,  cultura  influenţează  ce  emoţii  mani- 
festăm şi  cînd  anume.  Dar  adaugă  el:  „Expresiile  emoţiilor 
noastre,  configuraţiile  particulare  ale  mişcărilor  musculare 
par  să  fie  fixe,  permiţînd  recunoaşterea  lor  de-a  lungul  gene- 
raţiilor, culturilor  şi  în  interiorul  unei  culturi  între  străini  şi 
băştinaşi." 

O  maximă  din  ştiinţele  sociale  spune  că:  „în  anumite  pri- 
vinţe, fiecare  persoană  are  ceva  comun  cu  toţi  oamenii,  în  alte 
privinţe,  seamănă  cu  unii  oameni,  iar  în  alte  privinţe  nu  sea- 
mănă cu  nici  un  alt  individ."  în  vreme  ce  cercetările  lui  Paul 
Ekman  despre  expresiile  faciale  s-au  concentrat  în  mare  mă- 
sură asupra  primului  nivel  (universaliile)  şi  parţial  asupra  ce- 
lui de-al  treilea  nivel  (diferenţele  individuale),  studiile  cultu- 


Influenţa  culturii 


369 


rale  se  ocupă  de  nivelul  intermediar,  acolo  unde  oamenii  din 
aceeaşi  cultură  prezintă  trăsături  comune  distinctive  în  reper- 
toriul comportamental.  Jeanne  Tsai  a  adus  această  perspecti- 
vă în  discuţia  noastră,  prezentîndu-ne  rezultatele  unora  dintre 
cercetările  desfăşurate  de  ea  şi  de  alţi  cercetători  asupra  cul- 
turii şi  emoţiilor. 

Influenţa  culturii  asupra  emoţiilor  a  constituit  interesul  de 
o  viaţă  al  lui  Jeanne;  a  fost  tema  centrală  a  studiilor  şi  cerce- 
tărilor sale  ca  student,  ca  absolvent  şi  —  funcţie  ocupată  în 
timpul  întîlnirii  noastre  —  ca  asistent  universitar  la  Universi- 
tatea din  Minnesota  (între  timp,  s-a  alăturat  departamentului 
de  psihologie  de  la  Universitatea  Stanford).  Studiile  sale  au 
fost  influenţate  de  o  sensibilitate  specifică  unui  cunoscător 
nativ;  părinţii  săi,  ambii  profesori  universitari,  erau  imigranţi 
din  Taiwan. 

Părinţii  Jeannei  au  venit  în  Statele  Unite  ca  studenţi  în  fi- 
zica. Limba  maternă  a  Jeannei  a  fost  taiwaneza  —  educatoa- 
rea sa  de  la  grădiniţă  i-a  sfătuit  pe  părinţii  săi  să  nu-i  vorbeas- 
că în  taiwaneză  ca  să  nu  vorbească  engleza  cu  accent.  (Ironia 
este  că,  de  vreme  ce  engleza  nu  era  limba  maternă  a  părinţilor 
săi,  un  sfat  mult  mai  bun  ar  fi  fost  acela  ca  ei  să  vorbească  cu 
ea  numai  în  taiwaneză,  astfel  încît  Jeanne  să  poată  învăţa  en- 
gleza de  la  vorbitorii  nativi!) 

Jeanne  a  crescut  în  Pittsburgh,  unde  mai  trăiau  doar  cîteva 
familii  de  americani  asiatici.  Apoi,  familia  s-a  mutat  în  Cali- 
fornia, unde  Jeanne  a  mers  la  Stanford  pentru  a  urma  faculta- 
tea şi  la  Berîteley  pentru  studiile  postuniversitare.  Numai 
după  ce  s-a  mutat  în  California,  unde  există  o  populaţie  de 
origine  asiatică  mult  mai  numeroasă,  Jeanne  a  început  să-şi 
dea  seama  că  multe  dintre  credinţele  sale  şi  felul  ei  şi  al  pă- 
rinţilor de  a  se  comporta  aveau  legătură  cu  originea  sa  asiatică. 

Jeanne  a  început  să  înţeleagă  îndeosebi  legăturile  trecute 
—  şi  prezente  —  cu  originea  sa  taiwaneză.  Printre  acestea  se 
număra  un  anume  simţ  al  modestiei  şi  al  loialităţii  şi  în  ace- 
laşi timp  o  atenţie  specială  şi  grijă  pentru  ceea  ce  simt  alţii. 

Importanţa  redusă  acordată  propriei  persoane,  care  rezultă 
din  aceste  atitudini,  a  ajuns  să  înţeleagă  Jeanne,  este  adesea 
interpretată  greşit  de  americanii  de  origine  europeană,  ca  res- 
pect de  sine  scăzut  sau  lipsa  încrederii  în  sine.  înţelegerea 
acestor  diferenţe  a  trezit  interesul  lui  Jeanne  pentru  impactul 
culturii  asupra  psihologiei,  o  temă  pe  care  a  putut-o  studia  la 
Stanford,  unde  a  descoperit  că  interesele  sale  personale  şi 
profesionale  pot  să  meargă  mînă  în  mînă. 

Pînă  cînd  şi-a  susţinut  teza  de  licenţă  asupra  diferenţelor 
privind  relaţiile  dintre  tineri  şi  bătrîni  la  americanii  de  origi- 
ne chineză  şi  americanii  de  origine  europeană,  domeniul  psi- 
hologiei culturale  —  care  avusese  o  dezvoltare  timpurie  prin 
anii  '60,  după  care  a  intrat  în  declin  —  era  în  plină  revigora- 
re, în  acelaşi  timp,  colegii  ei  erau  absorbiţi  de  problema  poli- 
ticilor identitare  de  la  sfîrşitul  anilor  '80,  Jeanne  şi  prietenii 
săi  fiind  foarte  preocupaţi  de  întrebări  de  genul  ce  înseamnă 
să  fii  american  de  origine  asiatică.  Aceasta  a  facut-o  pe  Jean- 
ne să  se  întrebe  în  ce  măsură  cultura  influenţează  sentimentul 
identităţii,  felul  în  care  simţim,  gîndim  şi  ne  comportăm  —  cu 
alte  cuvinte,  ca  psiholog,  a  căutat  să  integreze  cultura  în  dia- 
logul ştiinţific  pe  tema  comportamentului  uman. 

Jeanne  a  ales  să-şi  continue  studiile  la  Berkeley,  unde  pu- 
tea lucra  cu  Robert  Levenson,  un  cercetător  eminent,  care  în- 
cepuse să  exploreze  felul  în  care  emoţiile  diferă  de  la  o  cultu- 
ră la  alta,  de  la  un  gen  la  altul  şi  de  la  o  vîrstă  la  alta. 
Cercetările  pe  care  Jeanne  le-a  început  atunci  şi  le  continuă 
de  atunci  încoace  urmau  să  constituie  subiectul  expunerii  sale 
din  această  dimineaţă. 

începe  o  nouă  zi 

în  vreme  ce  participanţii  îşi  ocupau  locurile  în  sală,  l-am 
întrebat  pe  Dalai  Lama  între  patru  ochi:  „Vă  simţiţi  mai 
bine?"  Ca  şi  vremea,  care  se  îmbunătăţea,  răceala  sa  era  „mai 
bine  astăzi",  a  spus  el,  dar  o  tuse  rebelă  a  continuat  să-1  supe- 
re pe  tot  parcursul  zilei. 

Călugărul  care  se  ocupa  de  sala  de  discuţii  avusese  grijă  sa 
facă  o  curăţenie  ireproşabilă,  cu  o  meticulozitate  care  dove- 
dea un  mare  respect,  dar  nu  se  atinsese  de  materialele  pe  care 
le  lăsaseră  pe  masă  vorbitorii.  De  cînd  începusem  discuţiile, 
faţa  de  masă  verde  se  umpluse  cu  articole,  aparate  foto,  bu- 
căţi roz  din  mulajul  de  creier,  acum  împrăştiate  peste  tot,  pe 
lingă  echipamentul  obişnuit  de  înregistrare.  Era  un  instanta- 
neu al  resturilor  lăsate  în  urmă  de  marea  energie  care  anima- 
se grupul  nostru  în  ziua  precedentă  şi  care  continuase  să  ne 
anime  şi  în  timpul  discuţiei  de  seară,  în  cursul  căreia  se  dez- 
voltaseră noi  planuri  pentru  un  program  de  cultivare  a  echili- 
brului emoţional. 

Pentru  încălzire,  am  deschis  discuţiile  întorcîndu-mă  la 
metafora  cu  ţeserea  unui  covor.  „Ieri  am  continuat  să  ţesem 
modelul  şi  a  ieşit  limpede  la  iveală  un  anumit  tipar.  Richie 
ne-a  vorbit  despre  baza  neurologică  a  emoţiilor  perturbatoare 
—  ce  se  întîmplă  în  creier  în  timpul  resimţirii  Celor  Trei  Otră- 
vuri şi  cum  putem  interveni  pentru  a  ameliora  acest  proces. 
Este  limpede  că  ştiinţa  creierului  nu  poate  aborda  anumite  su- 
biecte de  un  interes  profund  din  perspectivă  budistă,  cum  ar 
fi  întrebarea  dacă  conştiinţa  rezidă  sau  nu  în  întregime  în  cre- 
ier. Dar  are  multe  de  spus  despre  ceea  ce  putem  face  cu  toţii 
pentru  a  ne  îmbunătăţi  viaţa  emoţională.  Au  fost  descrise  cî- 
teva  principii  esenţiale,  dintre  care  unul  este  acela  că  expe- 
rienţa şi  învăţarea  dezvoltă  creierul,  astfel  încît  putem  alcătui 
un  program  de  pregătire  care  le  va  permite  oamenilor  să-şi 
administreze  mai  bine  aceste  emoţii  distructive." 

întorcîndu-mă  către  Dalai  Lama,  am  adăugat:  „Discuţia 
noastră  de  după-amiază  a  fost,  cred  eu,  foarte  animată.  S-a 
depus  multă  energie  în  jurul  ideii  de  a  crea  un  plan  de  acţiu- 
ne pentru  a  le  oferi  oamenilor  metode  practice  de  a  aplica 
principiile  eticii  seculare  descrise  de  dumneavoastră.  Este  un 
plan  excelent  şi  ar  trebui  să  îl  continuăm  împreună  —  nu  doar 
discutînd,  ci  şi  prin  fapte.  După  pauză,  Mark  Greenberg  ne  va 
descrie  unele  programe  pentru  copii,  care  prezintă  deja  rezul- 
tate promiţătoare. 

Dar  mai  întîi  va  trebui  să  lăsăm  puţin  deoparte  toate  aces- 
tea şi  să  abordăm  o  temă  de  fond.  Dacă  vrem  să  alcătuim  un 
astfel  de  program,  atunci  trebuie  să  fie  pentru  toată  lumea. 
Trebuie  să  acordăm  atenţie  nu  doar  trăsăturilor  prin  care 
oamenii  se  aseamănă,  adică  acelora  pe  care  le-am  căutat  pînă 
acum,  ci  şi  anumitor  diferenţe  importante,  în  special  în  rela- 
ţie cu  mediul  cultural.  Care  este  impactul  culturii  asupra  emo- 
ţiilor? Oare  cultura  influenţează  fundamental  modul  în  care 
am  aborda  acest  program?  De  care  elemente  trebuie  să  ţinem 
seama  pe  măsură  ce  înaintăm  în  această  direcţie? 

Sîntem  foarte  norocoşi  să  o  avem  alături  de  noi  pe  Jeanne 
Tsai,  fiica  unor  profesori  taiwanezi,  care  au  emigrat  în  Ame- 
rica. Ea  a  crescut  într-o  familie  chineză  bilingvă  şi  a  abordat 
tema  culturii  ca  psiholog,  folosind  atît  metodologia  ştiinţifică 
obiectivă,  cît  şi  experienţa  personală.  Cercetările  se  desfăşoa- 
ră mai  bine  atunci  cînd  cei  implicaţi  au  o  înţelegere  intuit;vă 
a  temelor  studiate,  aşa  cum  este  cazul  lui  Jeanne.  Ea  va  dis- 
cuta despre  relaţiile  dintre  cultură  şi  emoţii,  o  temă  care  con- 
stituie, cred  eu,  o  parte  esenţială  a  dezbaterii  noastre." 

Pe  tot  parcursul  introducerii  mele,  Jeanne  a  ascultat  cu  o 
nerăbdare  stăpînită.  La  prima  vedere,  părea  să  aibă  o  atitudine 
aproape  distantă,  însă  pe  măsură  ce  a  început  să  vorbească,  a 
dat  dovadă  de  foarte  mult  calm,  siguranţă  şi  claritate  a  discur- 
sului. Şi  deşi  la  început  părea  să  fie  puţin  emoţionată,  în  timp 
ce  i  se  adresa  direct  lui  Dalai  Lama,  emoţiile  sale  s-au  risipit. 

Dalai  Lama  a  solicitat  în  mod  expres  participarea  unui  om 
de  ştiinţă  care  să  reprezinte  o  cultură  asiatică,  iar  în  această 
dimineaţă  părea  să  fie  mai  atent  ca  de  obicei,  în  pofida  tusei 
supărătoare.  Aproape  pe  tot  parcursul  expunerii,  a  stat  aplecat 
în  faţă  în  fotoliul  său.  In  timp  ce  Jeanne  vorbea,  gesturile  sale 
graţios  controlate  îi  subliniau  vocea  delicată. 

Identităţi  diferite 

Jeanne  a  început  prin  a-i  mărturisi  lui  Dalai  Lama  că  se 
simte  foarte  onorată  de  oportunitatea  de  a  discuta  cu  Sfinţia 

Sa  despre  cultură  şi  emoţii.  Apoi  a  plonjat  direct  în  tema  dis- 
cuţiei: „în  psihologia  americană,  există  un  interes  din  ce  în  ce 
mai  mare  pentru  felul  în  care  cultura  influenţează  comporta- 
mentul uman  şi  pentru  înţelegerea  modului  în  care  se  aplică 
principiile  psihologice  unor  oameni  care  provin  din  culturi  di- 
ferite, mai  ales  în  cazul  celor  care  nu  provin  din  cultura  occi- 
dentală. Acest  interes  este  provocat  de  diversitatea  culturală 
în  creştere  din  Statele  Unite,  de  procesul  de  globalizare  şi  de 
faptul  că  din  ce  în  ce  mai  mulţi  oameni  ca  mine,  care  au  fost 
expuşi  influenţei  mai  multor  culturi,  lucrează  astăzi  în  dome- 
niul psihologiei  în  Occident. 

Astăzi  aş  dori  să  vă  vorbesc  despre  felul  în  care  cultura  ne 
influenţează  emoţiile  şi  ceea  ce  simţim.  Cu  cîteva  zile  în 
urmă,  Paul  Ekman  vorbea  despre  trăsături  emoţionale  comu- 
ne la  indivizi  din  culturi  diferite,  însă  eu  am  să  mă  concentrez 
asupra  felului  în  care  diferenţele  culturale  pot  determina  dife- 
renţe la  nivelul  emoţiilor.  Aceste  diferenţe  sînt  extrem  de  im- 
portante mai  ales  atunci  cînd  analizăm  cum  putem  promova 
stări  emoţionale  constructive  şi  un  comportament  constructiv 
şi  cum  să  le  minimalizăm  pe  cele  distructive.  în  Statele  Uni- 
te ştim,  de  exemplu,  că  multe  tratamente  care  par  să  aibă  efect 
asupra  americanilor  de  origine  europeană  nu  sînt  eficiente 
pentru  americanii  cu  ascendenţă  asiatică.  De  exemplu,  psiho- 
terapia —  faptul  de  a  merge  la  un  specialist  care  să  te  ajute  să 
îţi  rezolvi  problemele  emoţionale  —  este  un  lucru  faţă  de  care 
mulţi  membri  ai  culturilor  asiatice  manifestă  reticenţe1. 

Cum  influenţează  cultura  emoţiile?  Culturile  se  aseamănă 
şi  se  deosebesc  în  mai  multe  feluri.  Sociologii  au  identificat  o 
trăsătură  prin  care  cultura  occidentală  diferă  de  culturile 
neoccidentale:  aceasta  vizează  concepţia  despre  sine,  care,  la 
rîndul  său,  influenţează  emoţiile  sau  modul  în  care  simţim," 
Jeanne  a  explicat  că  nucelul  lăuntric  al  sinelui  pare  să  fie  mai 
puţin  influenţat  de  mediul  cultural,  în  vreme  ce  partea  mai  de 
suprafaţă  pare  puternic  influenţată  de  acesta.  Acest  strat  exte- 
rior urma  să  fie  tema  expunerii  ei  de  astăzi. 

Deşi  orice  perspective  culturale  de  amploare,  cum  ar  fi  per- 
cepţiile asupra  sinelui,  se  înscriu  într-un  spectru  larg,  Jeanne  a 
scos  în  evidenţă  extremele,  pentru  a-şi  sublinia  ideea.  „Un  tip 
al  acestui  strat  exterior  este  ceea  ce  psihologii  Hazel  Markus 
şi  Shinobu  Kitayama  numesc  eul  «independent»  —  tipic  in- 
divizilor care  trăiesc  în  culturile  occidentale  —  în  care  şinele 
este  conceput  ca  fiind  separat  de  ceilalţi  indivizi,  inclusiv  de 
părinţi,  fraţi  sau  surori,  colegi  de  muncă  şi  prieteni.  Pentru 
aceşti  oameni,  eul  este  format  din  valori  şi  credinţe  —  din 
atribute  interne2. 

Spre  deosebire  de  acesta,  există  şi  un  eu  «interdependent», 
specific,  de  regulă,  indivizilor  care  trăiesc  într-o  cultură  asia- 
tică. Aceşti  oameni  se  văd  pe  sine  în  interdependenţă  cu  cei- 
lalţi indivizi,  ca  facînd  parte  dintr-un  context  social.  Eul  inter- 
dependent este  definit  în  funcţie  de  relaţiile  sociale.  Culturile 
japoneză,  chineză,  coreeană  şi  taiwaneza  sînt  cele  care  au  fost 
studiate  cel  mai  mult  pînă  acum.  Cultura  tibetană  n-a  fost  stu- 
diată aproape  deloc." 

Dalai  Lama,  care  acum  trăieşte  în  India,  a  întrebat:  „Dar 
cultura  indiană?" 

„S-au  realizat  unele  cercetări  cu  subiecţi  din  India3.  Mem- 
brii diferitelor  grupuri  asiatice  diferă  între  ei  în  privinţa  tipu- 
rilor de  relaţii  pe  care  le  cultivă.  Se  pare  că  membrii  culturii 
chineze  se  concentrează  mai  mult  asupra  relaţiilor  de  familie, 
în  vreme  ce  membrii  culturii  japoneze  se  concentrează  atît 
asupra  relaţiilor  de  familie,  cît  şi  asupra  relaţiilor  cu  colegii 
de  lucru.  Numărul  relaţiilor  lor  sociale  semnificative  este 
mult  mai  mare4.  Şi  m-aş  aştepta  ca  tibetanii  să  aibă  un  cerc  de 
relaţiile  sociale  chiar  mai  cuprinzător."  Jeanne  se  gîndea  (deşi 
nu  a  spus-o)  că,  dată  fiind  influenţa  puternică  a  budismului, 
tibetanii  s-ar  strădui  sa  considere  fiecare  individ  în  parte  la  fel 
de  important  ca  şi  ceilalţi. 

„Nu  sînt  atît  de  sigur",  a  spus  Dalai  Lama  rîzînd.  „Exista, 
de  exemplu,  familii  nomade,  care  trăiesc  foarte  izolat  pe  cîm- 
piile  îndepărtate." 

Jeanne  a  continuat:  „De  unde  ştim  că  aceste  perspective 
diferite  asupra  sinelui  chiar  există?  Deşi  avem  cîteva  exemple 
din  literatură  şi  din  artă,  în  calitate  de  psihologi,  noi  preferăm 
să-i  întrebăm  chiar  pe  oameni  despre  ei  înşişi.  Aşa  că  îi  între- 
băm pe  subiecţii  din  diferite  culturi:  «Cine  eşti  tu?»  America- 
nii, care  au  un  eu  independent,  ar  spune:  «Sînt  un  om  socia- 
bil, prietenos,  inteligent,  sînt  un  om  bun»,  în  vreme  ce  un 
membru  al  unei  culturi  asiatice  ar  spune:  «Sînt  fiica  sau  fiul 
lui. . .,  lucrez  la  compania  cutare,  cînt  la  pian.»  Ei  se  definesc 
mai  curînd  în  termenii  rolurilor  sociale  decît  ai  atributelor  in- 
terne."5 

Gata,  ca  întotdeauna,  să  indice  un  element  care  pare  sa  in- 
firme o  teorie,  Dalai  Lama  a  întrebat:  „Atunci  cum  vă  expli- 
caţi faptul  că  în  tradiţia  culturală  occidentală  numele  de  fami- 
lie este  considerat  numele  cel  mai  important?  Există  în 
cultura  occidentală  o  identificare  foarte  puternică  cu  familia. 
La  tibetani  nu  se  întîmplă  aşa." 

„Aşa  este",  a  spus  Jeanne,  adăugind:  „încă  nu  i-am  studiat 
pe  tibetani."  Era  obişnuită  cu  astfel  de  provocări.  După  păre- 
rea ei,  existenţa  contraexemplelor  nu  făcea  decît  să  ateste 
complexitatea  unei  culturi  şi  faptul  că,  în  cadrul  oricărei  cul- 
turi, există  contradicţii  în  raport  cu  modelul  cultural  dominant. 

Tocmai  ca  o  confirmare  tacită  a  acestei  idei,  Thupten  Jinpa 
a  adăugat:  „Tibetanii  discută  deja  despre  necesitatea  de  a  fo- 
losi numele  de  familie,  căci  altfel  apar  tot  felul  de  confuzii. 
Există  atît  de  mulţi  Tenzin,  încît  dacă  strigi  acest  nume  într-o 
mulţime,  îţi  vor  răspunde  şase  oameni"  —  remarcă  ce  a  stîr- 
nit  amuzamentul 

Pe  cine  pui  mai  întîi,  pe  tine  sau  pe  ceilalţi? 

Jeanne  ne-a  readus  la  subiectul  discuţiei:  „Aceste  perspec- 
tive culturale  diferite  asupra  sinelui  influenţează  ţelurile  pe 
care  şi  le  alege  un  om  în  viaţă.  Pentru  cineva  care  are  un  eu 
independent,  ţelul  vieţii  sale  va  fi  acela  de  a-şi  separa  eul,  de 

a-1  distinge  de  al  celorlalţi.  Aceşti  oameni  fac  asta  în  primul 
rînd  prin  exprimarea  convingerilor  personale,  vorbind  despre 
ceea  ce  simt  şi  accentuînd  importanţa  propriei  persoane,  în 
special  în  relaţie  cu  alţi  oameni. 

în  Statele  Unite,  primim  tot  timpul  astfel  de  mesaje.  Ni  se 
spune  să  «ne  exprimăm  pe  noi  înşine»;  acesta  este  unul  din- 
tre cîntecele  celebre  ale  Madonnei.  In  reclame,  ni  se  spune 
«alege-ţi  propriul  drum»;  acesta  este  cel  mai  important  drum. 
Există  şi  un  proverb  foarte  cunoscut,  care  spune:  «copilul 
care  nu  plînge  nu  mănîncă»;  numai  dacă  faci  gălăgie  şi  îţi 
spui  opiniile  cu  voce  tare  vei  fi  băgat  în  seamă. 

însă  aceste  ţeluri  sînt  diferite  de  cele  ale  unui  individ  cu  un 
sine  interdependent,  care  urmăreşte  să  intre  în  contact  cu  cei- 
lalţi şi  să  cultive  relaţiile  cu  aceştia.  Facem  acest  lucru  prin 
ponderarea  opiniilor  noastre  interne  şi  prin  minimalizarea  im- 
portanţei acordate  propriei  persoane  în  raport  cu  ceilalţi  oa- 
meni. Un  mesaj  interdependent  este  şi  proverbul  japonez  care 
spune:  «Cuiul  care  iese  în  evidenţă  va  fi  îndoit.»  Aici,  în  Sa- 
tul Copiilor  Tibetani,  am  văzut  o  fotografie  de  la  o  serbare 
şcoalară,  unde  se  spune  «Pune-i  pe  ceilalţi  înaintea  ta»,  care 
este  de  asemenea  un  mesaj  interdependent. 

Aceste  perspective  diferite  asupra  sinelui  influenţează  di- 
ferite aspecte  ale  emoţiilor.  Am  să  vorbesc  despre  trei  dintre 
acestea.  în  primul  rînd,  influenţează  ce  anume  reprezintă  o 
emoţie  dezirabilă.  Am  să  dau  două  exemple.  Primul  se  bazea- 
ză pe  ideea  că  pentru  occidentali  este  important  să  ieşi  în  evi- 
denţă, cîtă  vreme  pentru  orientali  este  important  să  nu  ieşi  în 
evidenţă.  în  consecinţă,  în  Occident  ne  place  să  spunem  lu- 
cruri bune  despre  noi  înşine." 

Aici,  Dalai  Lama  a  intervenit  din  nou,  nefîind  convins  de 
aceste  distincţii,  trasate  atît  de  precis  între  orientali  şi  occi- 
dentali, care  contraziceau  credinţa  sa  că  oamenii  prezintă  mai 
multe  asemănări  decît  diferenţe.  „Aceste  distincţii  se  bazează 
pe  date  statistice?",  a  întrebat  el.  „Pot  fi  generalizate?" 

„Da",  1-a  asigurat  Jeanne.  „în  mare  parte." 

încă  sceptic,  Dalai  Lama  a  adus  iarăşi  un  contraexemplu: 
„Există  însă,  cu  siguranţă,  şi  excepţii  —  de  exemplu,  celebra 
replică  a  lui  Mao  Zedong,  care  spunea  că  vîntul  din  Est  va  în- 
toarce vîntul  din  Vest."  Aceasta  a  fost  spusă  cu  un  zîmbet  forţat. 

„Există,  într-adevăr,  şi  excepţii",  a  acceptat  Jeanne.  Jean- 
ne  descoperise  că  pentru  a  formula  cît  mai  clar  un  argument, 
psihologii  care  se  ocupă  cu  studiul  diferenţelor  culturale  sînt 
obligaţi  să  vorbească  despre  formele  radicale  ale  acestor  dife- 
renţe —  deşi  în  acelaşi  timp  recunosc  că  există  variaţii  consi- 
derabile în  cadrul  diferitelor  culturi.  Ea  a  constatat  că  rezis- 
tenţa este  o  reacţie  iniţială  comună,  atunci  cînd  oamenii  aud 
pentru  prima  dată  vorbindu-se  de  psihologia  culturală,  mai 
ales  în  cazul  acelora  care  simt  că  accentuarea  diferenţelor  cul- 
turale poate  mai  degrabă  să  separe  decît  să  unească  oamenii. 
Şi  totuşi  Jeanne  —  ca  şi  mine  —  a  fost  puţin  surprinsă  de  apa- 
renta rezistenţă  a  lui  Dalai  Lama  faţă  de  ideea  diferenţelor 
culturale;  ne  aşteptam  ca  el  să  fie  foarte  interesat  de  influen- 
ţele culturale  asupra  emoţiilor. 

Să  fii  mulţumit  de  tine 

Jeanne  a  continuat:  „Asiaticii  preţuiesc  autoanularea;  pen- 
tru că  noi  dorim  să  promovăm  relaţiile  cu  cei  din  jur,  sîntem 
mult  mai  critici  cu  noi  înşine.  Aceasta  trăsătură  este,  poate, 
cel  mai  bine  ilustrată  de  conceptul  pe  care  îl  numim  respect 
de  sine  —  felul  în  care  ne  privim  pe  noi  înşine.  De  regula, 
măsurăm  acest  respect  cerîndu-le  oamenilor  să  completeze 
chestionare  cu  propoziţii  de  genul:  «în  general,  sînt  mulţumit 
de  mine;  Cred  că  am  anumite  calităţi;  Am  o  atitudine  poziti- 
vă faţă  de  mine  însumi.»  Subiecţii  care  au  un  respect  de  sine 
pronunţat  manifestă  un  acord  puternic  faţă  de  aceste  enunţuri, 
în  vreme  ce  ceilalţi  nu. 

în  cultura  americană,  considerăm  că  este  foarte,  foarte  im- 
portant să  ai  un  mare  respect  de  sine.  în  California,  s-au  in- 
vestit milioane  de  dolari  în  sistemul  de  învăţămînt  pentru  dez- 

voltarea  respectului  de  sine  al  elevilor.  Credem  că  un  respect 
de  sine  ridicat  este  un  lucru  bun,  iar  un  respect  de  sine  scăzut 
este  un  lucru  rău;  lipsa  respectului  de  sine,  de  exemplu,  este 
pusa  în  legătură  cu  depresia  şi  stările  de  anxietate.  Este  inte- 
resant însă  că  atunci  cînd  măsurăm  respectul  de  sine  la  gru- 
puri foarte  numeroase  de  americani  şi  de  membri  ai  unor  cul- 
turi asiatice,  diferenţele  se  încadrează  în  limite  normale."6 

Respectul  de  sine  a  reprezentat  subiectul  unor  discuţii 
aprinse  în  cursul  unei  întîlniri  anterioare  dintre  Dalai  Lama  şi 
un  grup  de  psihologi,  pe  care  am  moderat-o  în  1989.  Pe  atunci, 
Dalai  Lama  a  fost  şocat  sa  afle,  pentru  prima  dată,  că  o  pro- 
blemă frecventă  a  multor  occidentali  era  aceea  ca  nu  aveau 
gînduri  pozitive  faţă  de  ei  înşişi  —  adică  aveau  un  respect  de 
sine  scăzut.  Ceea  ce  1-a  surprins  cel  mai  mult  a  fost  ideea  că 
oamenii  pot  avea  o  compasiune  atît  de  scăzută  fată  de  ei  în- 
şişi —  că  bunătatea  se  manifestă  foarte  uşor  faţă  de  alţii,  dar 
foarte  puţin  faţă  de  sine.  Dar  însăşi  ideea  că  lipsa  respectului 
de  sine  este  o  problemă  reflectă  faptul  că  americanii  au  o  per- 
spectivă diferită  asupra  sinelui:  părerea  exagerat  de  bună 
despre  propria  persoană  şi  anxietatea  care  apare  atunci  cînd 
individul  simte  că  nu  este  la  înălţimea  acestei  imagini  de  sine 
supradimensionate. 

Aceasta  ar  fi  fost,  pentru  Jeanne,  o  ilustrare  perfectă  a 
ideei  pe  care  încerca  să  o  exprime:  din  cauză  că  americanii 
preţuiesc  foarte  mult  stima  de  sine,  ei  cred  că  cei  care  nu  au 
stimă  de  sine  au  o  problemă,  în  multe  alte  culturi  însă,  o  stimă 
de  sine  atît  de  pronunţată  ar  fi  văzută  la  fel  de  problematic. 

Apoi  Jeanne  a  prezentat  o  planşă  care  înfăţişa  rezultatele 
unor  teste  cu  privire  la  respectul  de  sine,  făcute  asupra  a  mai 
multe  grupuri  de  elevi  de  colegiu  —  de  la  un  nivel  foarte  scă- 
zut pînă  la  cel  mai  ridicat: 

1.  Japonezi  care  nu  au  „călătorit  niciodată  în  afară". 

2.  Japonezi  care  au  „călătorit  în  afară". 

3.  Asiatici  care  au  emigrat  de  curînd. 

4.  Asiatici  care  au  emigrat  de  multă  vreme. 

5.  A  doua  generaţie  de  asiatici  stabiliţi  în  Canada. 

6.  A  treia  generaţie  de  asiatici  stabiliţi  în  Canada. 

7.  Canadieni  de  origine  europeană. 

Canadienii  de  origine  europeană  erau  grupul  cu  cel  mai  ri- 
dicat respect  de  sine. 

„Cu  cît  membrii  unui  grup  au  fost  expuşi  mai  multă  vre- 
me la  cultura  americană,  cu  atît  respectul  lor  de  sine  a  cres- 
cut", a  observat  Jeanne.  „Pentru  americani,  media  normală 
este  mai  mare  decît  ceea  ce  reprezintă  media  şi  proporţia  nor- 
mală la  japonezi/'7 

„Există  studii  care  să  arate  că  prosperitatea  îţi  conferă  un 
respect  de  sine  mai  pronunţat  sau  mai  scăzut?",  a  întrebat  Da- 
lai Lama.  „Eu  aş  spune  că  oamenii  care  se  bucură  de  mai  mul- 
tă bunăstare  ar  avea  un  respect  de  sine  mai  pronunţat,  în  vre- 
me ce  oamenii  cu  un  nivel  de  trai  mai  scăzut  ar  avea  un 
respect  de  sine  mai  redus,  în  medie.  Mă  întreb  dacă  studiile 
de  specialitate  pot  proba  acest  lucru." 

„Este  posibil",  a  răspuns  Jeanne,  gîndindu-se  la  mulţimea 
factorilor  foarte  complecşi  care  intervin  şi  care  fac  dificilă 
examinarea  directă  a  relaţiei  dintre  statutul  socio-economic  şi 
respectul  de  sine. 

Apoi,  rezumînd,  Jeanne  a  spus:  „Ideea  este  că  asiaticii,  din 
cauza  faptului  că,  în  medie,  au  un  respect  de  sine  scăzut,  vor 
apărea  ca  fiind  mai  puţin  sănătoşi  psihologic,  în  raport  cu 
standardele  culturii  americane.  Dar  nu  este  aşa  —  se  întîmplă 
doar  ca  ei  să  nu  pună  un  accent  foarte  mare  pe  propria  persoa- 
nă, aşa  cum  fac  anglo-americanii." 

Ce  este  dezirabil:  conflictul 
sau  iubirea  romantică? 

Al  doilea  exemplu  al  Jeannei  despre  diferenţele  culturale 
în  raport  cu  stările  emoţionale  dezirabile  se  referea,  în  mod 
ironic,  la  conflictele  interpersonale.  Datele  comparau  cuplu- 
rile de  americani  de  origine  europeană  şi  pe  cele  de  americani 

de  origine  chineză  şi  proveneau  din  cercetările  pe  care  Jean- 
ne  le  desfaşurase  împreună  cu  Robert  Levenson  la  Berkeley8. 
„In  virtutea  viziunii  lor  asupra  sinelui,  occidentalii  valorizea- 
ză diferenţa  în  raport  cu  ceilalţi,  pe  cîtă  vreme  asiaticii  valo- 
rizează asemănarea  cu  ceilalţi",  ne-a  reamintit  Jeanne.  „Occi- 
dentalii preţuiesc  mai  mult  decît  asiaticii  conflictul  sau 
dezacordul,  pentru  că  acestea  reprezintă  o  oportunitate  de  a-şi 
exprima  propriile  opinii  şi  stări  interioare;  prin  urmare,  occi- 
dentalii văd  cu  ochi  mai  buni  confictul  decît  asiaticii.  Con- 
flictele sînt  rele  pentru  ambele  grupuri,  însă  occidentalii  se 
descurcă  mai  bine." 

Datele  lui  Jeanne  arătau  de  asemenea  că  există  o  gradare 
în  funcţie  de  nivelul  de  aculturaţie  al  americanilor  de  origine 
chineză.  Cu  cît  aceştia  erau  mai  înrădăcinaţi  în  cultura  chi- 
neză, cu  atît  prezentau  mai  puţine  emoţii  pozitive  în  cursul 
conversaţiilor  conflictuale9. 

„Există  iubire  autentică?",  a  întrebat  Dalai  Lama  cu  privi- 
re la  acele  cupluri. 

„Da",  a  spus  Jeanne.  „Ei  spun  că  se  iubesc  şi  că  s-au  întîl- 
nit  în  mod  constant  timp  de  cel  puţin  un  an  de  zile  —  ceea  ce 
reprezintă  o  perioadă  lungă  pentru  cuplurile  de  liceeni."  La 
aceasta,  venerabilul  Amchok  Rinpoche  cu  greu  şi-a  putut  stă- 
pîni  rîsul. 

Jeanne  1-a  întrebat  pe  Dalai  Lama:  „Puteţi  ghici  care  a  fost 
cea  mai  puternică  arie  de  dezacord  pentru  aceste  cupluri? 
Este  aceeaşi,  atît  pentru  americanii  de  origine  europeană,  cît 
şi  pentru  cei  de  origine  chineză." 

Dalai  Lama  s-a  gîndit  mult  înainte  de  a  răspunde,  apoi  a 
spus:  „Problema  căsătoriei?"  Apoi  a  explicat  ce  voia  să  spu- 
nă prin  aceasta,  anume  că  „în  absenţa  căsătoriei  propriu-zise, 
tinerii  ar  fi  putut  alege  să  se  despartă  sau  să-şi  schimbe  parte- 
nerul. Aceasta  este  o  atitudine  foarte  occidentală,  însă  pentru 
cuplurile  asiatice  lucrurile  ar  putea  fi  diferite  —  pentru  ei, 
problema  ar  putea  fi  aceea  de  a  obţine  permisiunea  părinţilor 
sau  cel  puţin  acordul  acestora." 

Am  întrebat-o  pe  Jeanne  dacă  aceste  cupluri  de  americani 
de  origine  asiatică  ar  avea  nevoie  de  permisiunea  părinţilor 
pentru  a  se  căsători,  iar  ea  a  spus:  „Unii  dintre  ei  da",  deşi  nu 
credea  că  aceste  cupluri  ajunseseră  la  acel  moment. 

„Aprobarea  părinţilor  este  foarte  importantă  pentru  asia- 
tici", a  observat  Dalai  Lama,  „indiferent  că  părinţii  au  sau  nu 
exigenţe  clare  în  această  privinţă.  Chiar  şi  în  Occident,  dacă 
relaţia  dintre  tată  şi  fiică  este  foarte  bună,  fiica  va  ţine  cont  de 
sentimentele  tatălui." 

Apoi  a  rîs,  încîntat  de  această  ultimă  remarcă,  uitîndu-se 
direct  la  Paul  Cu  o  zi  în  urmă,  Paul  şi  fiica  sa,  Eve,  avusese- 
ră o  conversaţie  privată  cu  Dalai  Lama  şi  Eve  îi  ceruse  sfaturi 
despre  cum  să  evite  emoţiile  distructive  în  iubirea  romantică. 
Iar  Dalai  Lama  îi  dăduse  un  sfat  surprinzător:  să  ţină  seama 
de  trăsăturile  negative  ale  partenerului  şi  să-1  coboare  pe 
acesta  de  pe  piedestalul  idealizării  pentru  a-1  face  mai  uman. 
în  acest  fel,  a  spus  el,  aşteptările  tale  faţă  de  cealaltă  persoa- 
nă vor  fi  mult  mai  realiste  şi  te  vei  simţi  mult  mai  puţin  dez- 
amăgită de  ceea  ce  face  el.  A  spus  de  asemenea  că  iubirea  tre- 
buie să  depăşească  simpla  atracţie,  pentru  a  se  ajunge  la 
respect  reciproc  şi  la  prietenie. 

Acest  sfat  părea  să  fie  în  acord  cu  descoperirile  lui  Jean- 
ne. Continuîndu-şi  ideea,  Jeanne  a  spus:  „Interesant  este, 
Sfinţia  Voastră,  faptul  că  cea  mai  puternică  arie  de  dezacord, 
atît  pentru  cuplurile  americane  de  origine  europeană,  cît  şi 
pentru  cuplurile  de  origine  chineză,  este  aceeaşi.  Pe  toţi  îi  în- 
grijora gelozia.  Toţi  erau  preocupaţi  de  faptul  că  partenerul 
petrece  mult  prea  mult  timp  cu  alte  persoane." 

Aplicînd  logica  sa  clară  la  acest  tărîm  al  pasiunilor,  Dalai 
Lama  a  spus:  „Dacă  oamenii  ar  fi  cu  adevărat  raţionali  şi  dacă 
ar  fi  în  stare  să-şi  utilizeze  foarte  bine  inteligenţa,  atunci,  în- 
tr-o societate  laică  modernă,  în  care  există  o  foarte  mare  liber- 
tate sexuală,  ar  fi  mai  puţine  motive  de  gelozie,  tocmai  pen- 
tru că  există  o  foarte  mare  libertate." 

„Da",  a  răspuns  Jeanne,  „dar  noi  nu  sîntem  fiinţe  raţiona- 
le tot  timpul." 

Alan  a  întrebat:  „Oare  asta  nu  înseamnă  că  iubirile  din  co- 
legiu sînt  puţin  iraţionale?",  facîndu-1  să  rîdă  pe  Dalai  Lama. 

„Toate  iubirile  sînt  aşa",  a  glumit  Paul. 

Aceasta  m-a  făcut  sa-i  pun  o  întrebare  mult  mai  serioasă 
lui  Dalai  Lama,  cu  privire  la  perspectiva  budistă  asupra  aces- 
tui subiect:  „Gelozia  este  în  mod  clar  o  emoţie  perturbatoare, 
nu-i  aşa?  Dar  oare  şi  iubirea  romantică  este  la  fel?" 

După  o  lungă  discuţie  în  tibetană,  Alan  ne-a  explicat  ca 
este  dificil  de  tradus  în  tibetană  înţelesul  precis  al  expresiei 
„iubire  romantică".  Iubirea  romantică  îi  fusese  explicată  lui 
Dalai  Lama  ca  însemnînd  „ceea  ce  în  multe  cazuri  nu  este 
doar  un  simplu  ataşament,  în  sens  perturbator,  ci  un  amestec 
mult  mai  complex  de  ataşament,  grijă  şi  afecţiune".  Această 
explicaţie  i-a  fost  oferită  de  Thupten  Jinpa,  care,  deşi  a  fost 
călugăr,  acum  e  căsătorit  şî  tatăl  a  doi  copii. 

Şi  într-adevăr,  aşa  cum  a  observat  Alan,  la  aceste  întîlniri 
cu  oamenii  de  ştiinţă,  cei  doi  foşti  călugări  —  el  şi  Jinpa  — 
iiiierveneau  uneori  cu  propriile  lor  opinii  asupra  unor  astfel 
de  chestiuni,  completînd  opiniile  celor  care  erau  de-o  viaţă 
călugări,  cum  este  şi  Dalai  Lama.  Dalai  Lama  înţelesese  la  în- 
ceput că  „iubirea  romatică"  era  acelaşi  lucru  cu  dorinţa  sexu- 
ală şi,  din  perspectivă  budistă,  era  categorisită  drept  o  pertur- 
bare a  minţii.  însă  Alan  a  ridicat  o  obiecţie,  facînd  o  paralelă 
cu  compasiunea  perturbată;  aşa  cum  a  observat  el,  şi  într-un 
caz  şi  în  celălalt  era  vorba  de  hibrizi,  în  care  unul  dintre  ele- 
mente poate  fi  considerat  perturbat,  iar  celălalt  nu.  La  care 
Jinpa  a  adăugat  că  aspectele  neperturbate  ale  iubirii  romanti- 
ce includ  sentimente  de  apropiere,  empatie,  prietenie  şi  altele, 
specifice  iubirii  tandre  şi  de  durata. 

Dalai  Lama  a  conchis:  „Iubirea  romantică  este  complexă, 
pentru  că  nu  cuprinde  doar  dorinţa  sexuală,  ci  şi  un  element 
uman.  De  pildă,  oamenii  nu  simt  iubire  romantică  pentru  un 
obiect  neînsufleţit,  deşi  pot  simţi  ataşament.  Aşa  că  iubirea 

romantică  cuprinde,  de  regulă,  atît  atracţia  sexuală,  cît  şi  ast- 
fel de  elemente  umane,  cum  ar  fi  bunăvoinţa  iubitoare  şi  com- 
pasiunea. Or,  dacă  aşa  stau  lucrurile,  nu  este  adevărat  că  iubi- 
rea romantică  este  pur  şi  simplu  o  perturbare  a  minţii,  pentru 
că  are  mai  multe  faţete,  unele  elemente  fiind  perturbatoare, 
iar  altele  bune. 

însă  chiar  şi  aşa,  din  punct  de  vedere  budist,  deşi  se  poate 
să  nu  fie  una  dintre  emoţiile  perturbatoare,  este  totuşi  o  stare 
perturbată,  pentru  că  la  baza  acestei  iubiri  se  află  un  ataşa- 
ment puternic.  Şi  acest  ataşament  se  face  simţit  în  iubirea  pe 
care  o  resimţi,  în  sentimentul  de  intimitate  şi  de  apropiere  faţă 
de  obiectul  ataşamentului.  întrebarea  este  dacă  pot  exista  şi 
forme  adecvate  ale  acestui  ataşament,  iar  răspunsul  este,  chiar 
şi  din  punct  de  vedere  budist,  afirmativ.  Pînă  şi  ataşamentul 
poate  să  fie  foarte  folositor,  pentru  că  de  pe  urma  sa  beneficia- 
ză bunăvoinţa  iubitoare  şi  compasiunea  cu  care  este  asociat." 

Jeanne  a  rezumat  apoi  reacţiile  cuplurilor  de  îndrăgostiţi, 
atunci  cînd  li  s-a  cerut  să  vorbească  despre  o  arie  de  conflict 
din  relaţia  lor.  Ea  a  observat  reacţii  negative,  cum  ar  fî  mînia, 
combativitatea  şi  agresivitatea,  ca  şi  reacţii  pozitive,  cum  ar 
fi  afecţiunea,  fericirea  şi  încrederea  în  partener.  „Am  consta- 
tat că  nu  existau  diferenţe  culturale  în  suma  totală  a  reacţiilor 
emoţionale  negative,  dar  existau  diferenţe  în  suma  reacţiilor 
pozitive.  Americanii  de  origine  europeană  experimentau  mai 
multe  emoţii  pozitive  în  timpul  conflictelor  decît  americanii 
de  origine  chineză,  întărind  ideea  că,  în  culturile  occidentale, 
conflictul  este  mai  dezirabil  decît  în  culturile  asiatice10. 

Bebeluşii  asiatici  sînt  mult  mai  puţin  dificili 

„Un  alt  aspect  sub  care  perspectivele  asupra  sinelui  influ- 
enţează emoţiile  este  componenta  fiziologică  —  cum  reacţio- 
nează corpurile  noastre.  Ca  persoane  cu  euri  independente, 
americanii  de  origine  europeană  preţuiesc  mult  mai  mult  stă- 
rile excitante  fiziologic,  pentru  că  este  important  să  te  afli  în- 

tr-o  stare  plăcută.  Aşa  că  ei  prezintă  o  excitaţie  fiziologică 
mult  mai  pronunţată  în  timpul  unei  emoţii  şi  apoi  tind  să  re- 
vină mai  greu  la  o  stare  cu  un  grad  scăzut  de  excitaţie,  în  tim- 
pul perioadei  de  recuperare. 

„Emile  interdependente,  dimpotrivă,  preţuiesc  mai  mult 
stările  de  excitaţie  redusă.  Eurile  independente  se  concentrea- 
ză asupra  propriei  persoane  şi  vor  să  se  simtă  bine  — ,  dar 
propria  noastră  excitaţie  poate  să-i  facă  pe  alţii  să  se  simtă 
rău.  Aşa  că  eurile  interdependente  manifestă  un  grad  mai  re- 
dus de  excitaţie  în  timpul  unei  emoţii  şi  revin  mai  repede  la  o 
stare  cu  un  grad  scăzut  de  excitaţie,  astfel  încît  ceilalţi  oameni 
să  nu  se  simtă  prost.  Cu  alte  cuvinte,  din  punctul  de  vedere  al 
acestor  persoane,  starea  emoţională  proprie  ar  trebui  să  aibă 
un  impact  cît  mai  mic  asupra  stării  emoţionale  a  altora." 

Apoi  Jeanne  a  trecut  la  coroborarea  datelor  obţinute  de  Je- 
rome  Kagan,  specialist  în  psihologia  creşterii  la  Harvard,  care 
a  comparat  reacţiile  fiziologice  ale  unor  bebeluşi  de  4  luni  din 
Beijing  cu  cele  ale  unor  bebeluşi  americani  de  origine  euro- 
peană, de  aceeaşi  vîrstă11.  Copiilor  li  s-au  înfăţişat  mai  mulţi 
stimuli  senzoriali,  obiecte  în  mişcare,  şi  li  s-a  urmărit  com- 
portamentul. S-a  observat  că  bebeluşii  americani  de  origine 
europeană  plîngeau  mai  mult,  făceau  mai  multă  gălăgie  şi 
erau  mai  agitaţi  —  arătau  mult  mai  îngrijoraţi." 

Dalai  Lama  era  surprins  şi  gesticula  puternic  în  timp  ce 
discuta  aceste  date  cu  traducătorii.  Căuta  o  explicaţie. 
„Aceasta  este  o  informaţie  foarte  interesantă.  Există  diferen- 
ţe semnificative  în  experienţele  lor  în  primele  patru  luni  de 
viaţă?" 

„Aceasta  este  întrebarea",  a  spus  Jeanne.  „Şi  încă  nu  ştim 
răspunsul." 

„Este  un  lucru  esenţial",  a  spus  Dalai  Lama.  Dacă  au  exis- 
tat diferenţe  în  ceea  ce  priveşte  experienţa  lor  din  primele  pa- 
tru luni  de  viaţă,  aceste  diferenţe  ar  putea  elimina  o  explica- 
ţie genetică.  Diferenţele  observate  chiar  la  un  interval  atît  de 
scurt  de  la  naştere  se  pot  datora  influenţelor  exercitate  asupra 

lor  încă  din  perioada  intrauterină,  care  au  acţionat  prin  inter- 
mediul reacţiilor  emoţionale  ale  mamei,  sau  se  pot  datora  fe- 
lului în  care  copiii  sînt  îngrijiţi  şi  purtaţi  după  naştere. 

„Exact",  a  spus  Jeanne,  preluînd  implicaţiile  acestei  idei. 
„Nu  ştim  încă  dacă  aceste  diferenţe  sînt  genetice." 

„Care  ar  fi  momentul  în  care,  din  punctul  de  vedere  al  psi- 
hologiei creşterii",  a  întrebat  Dalai  Lama,  „copilul  începe 
sa-şi  recunoască  mama?" 

Jeanne  a  privit  către  Mark  Greenberg,  specialistul  în  psi- 
hologia creşterii.  „Depinde  de  simţurile  la  care  ne  referim",  a 
explicat  Mark.  „în  primele  zile  de  viaţă,  copilul  poate  recu- 
noaşte cu  ajutorul  mirosului  sutienul  mamei  sale  faţă  de  cel  al 
altei  femei." 

„Şi  asta  se  întîmplă  imediat?",  a  întrebat  Dalai  Lama.  „în- 
seamnă că  este  vorba  de  un  sentiment  spontan  de  dependenţă." 

„Din  punct  de  vedere  auditiv,  copiii  pot  recunoaşte  vocea 
mamei  încă  de  la  naştere",  a  spus  Mark.  „în  ce  priveşte  vede- 
rea, durează  ceva  mai  mult,  deoarece  sistemul  vizual  nu  este 
încă  complet  în  acel  moment." 

Pasiunea  lui  Dalai  Lama  pentru  experimente  s-a  manifestat 
din  nou:  „Am  aici  o  propunere  pentru  tine,  Mark.  Dacă  într-o 
zi  nou-născutul  ar  fi  alăptat  de  propria  mamă,  iar  a  doua  zi  de 
o  altă  femeie,  ar  exista  vreo  diferenţă  în  reacţia  copilului?" 

„Da",  i-a  spus  Mark. 

Richard  Davidson  ne-a  relatat  o  altă  descoperire  făcută  în 
urma  cercetărilor.  „Dacă  punem  pe  abdomenul  mamei,  cînd 
aceasta  este  însărcinată  în  al  treilea  trimestru,  un  casetofon  la 
care  să  se  audă  foarte  tare  o  anumită  voce,  fătul  va  avea  o  re- 
acţie fiziologică  diferită  la  vocea  mamei  sale  faţă  de  reacţia 
pe  care  ar  avea-o  la  auzul  vocii  unei  alte  persoane  —  chiar  şi 
înainte  de  naştere." 

Totuşi,  a  remarcat  Jeanne,  „încă  nu  este  clar  dacă  aceste 
diferenţe  sînt  genetice  sau  dacă  se  datorează  mediilor  timpu- 
rii diferite." 

„Dar  dacă  copiii  sînt  din  Taiwan?",  a  întrebat  Dalai  Lama. 

Jeanne  a  răspuns  zîmbind:  „Mi-ar  plăcea  să  fac  experi- 
mentul ăsta." 

Dalai  Lama  a  continuat  discuţia  pe  tema  influenţelor  me- 
diului. „Pot  apărea  diferenţe  şi  în  cazul  în  care  copilul  a  cres- 
cut într-un  orfelinat  sau  la  o  creşă  încă  de  la  naştere." 

„Da",  a  fost  de  acord  Jeanne. 

„Dacă  părinţii  lucrează,  copiii  sînt  probabil  în  îngrijirea 
cuiva",  a  spus  Dalai  Lama,  cîntărind  încă  datele  înregistrate 
de  Kagan  în  Beijing.  „într-un  sistem  comunist,  acest  lucru  se 
întîmplă  foarte  des." 

„Da,  aşa  este." 

„Aşa  că  nu  putem  spune  că  e  vorba  de  influenţe  chinezeşti 
sau  asiatice." 

Jeanne  a  fost  de  acord  din  nou,  adăugînd:  „Nu  am  reuşit 
încă  să  găsim  motivele  acestor  diferenţe  culturale.  Dar  unul 
dintre  motive  ar  putea  fi  perspectiva  asupra  sinelui."  întrebă- 
rile lui  Dalai  Lama  au  facut-o  pe  Jeanne  să-şi  dorească  ca  psi- 
hologia culturală,  ca  ştiinţă,  să  fi  fost  mai  avansată.  Toate  lu- 
crurile pe  care  le-a  menţionat  el  —  modelele  de  creştere  a 
copiilor,  rolurile  diferite  jucate  de  părinţi  în  diverse  culturi  — - 
puteau  fi  foarte  bine  sursele  diferenţelor  culturale  pe  care  le 
descoperiseră  Kagan  şi  alţii.  Datele  disponibile  în  acel  moment 
erau  prea  sărace  ca  să  poată  fi  identificaţi  factorii  culturali. 

Dalai  Lama  a  ridicat  o  altă  problemă:  „Din  moment  ce 
China  comunistă  este  o  societate  unică  în  Asia,  în  care  ingi- 
neria socială  —  dacă  putem  folosi  acest  cuvînt  —  se  practică 
în  mod  deliberat,  poate  că  ea  nu  este  un  exemplu  reprezenta- 
tiv pentru  toate  comunităţile  asiatice." 

„Este  adevărat",  a  fost  de  acord  Jeanne.  „însă  şi  alte  grupuri 
din  Asia,  care  nu  sînt  influenţate  de  comunism,  manifestă  dife- 
renţe similare  în  comparaţie  cu  culturile  de  tip  occidental." 

în  continuare,  Jeanne  a  prezentat  date  privind  comparaţia 
dintre  copiii  americani  de  origine  chineză —  copiii  născuţi  în 
Statele  Unite  din  părinţi  chinezi  —  şi  copiii  americani  de  ori- 
gine europeană12.  S-au  înregistrat  aceleaşi  rezultate:  „în  esen- 

ţă,  s-a  descoperit  ca  copiii  americani  de  origine  chineză  se  pu- 
teau calma  mai  uşor,  după  ce  fuseseră  iritaţi,  decît  copiii  ame- 
ricani de  origine  europeană." 

Dalai  Lama  a  avut  din  nou  o  întrebare  referitoare  la  meto- 
dologie: „Mă  întreb  care  sînt  diferenţele  sau  asemănările  de 
comportament  în  familiile  în  care  au  crescut  aceşti  copii." 

„Din  nefericire",  a  spus  Jeanne,  „autorii  studiului  au  gru- 
pat copiii  numai  în  funcţie  de  moştenirea  lor  culturala,  fară  să 
ţină  cont  de  alţi  factori  specifici  care  ar  putea  să  influenţeze 
aceste  diferenţe." 

Jeanne  era  de  părere  că  întrebările  puse  de  Dalai  Lama 
erau  foarte  pertinente,  scoţînd  în  evidenţă  ce  nu  se  aflase  în 
psihologia  culturală  şi  sugerînd  în  acelaşi  timp  posibile  meca- 
nisme prin  care  cultura  îşi  exercită  influenţa.  Ea  a  conchis  că, 
din  diverse  motive,  „copiii  asiatici  sînt  mai  puţin  iritabili  şi 
mai  capabili  să  se  calmeze  decît  copiii  occidentali.  Unele  date 
sugerează  că  această  diferenţă  se  păstrează  şi  la  adulţi  —  de 
exemplu,  în  studiul  efectuat  asupra  cuplurilor,  la  cuplurile 
americane  de  origine  chineză,  tensiunea  arterială  pe  durata 
conflictului  era  mai  mică  decît  la  cuplurile  americane  de  ori- 
gine europeană." 

Jeanne  a  oferit  date  suplimentare,  furnizate  de  o  cercetare 
asupra  reflexului  de  tresărire,  asemănătoare  cu  cercetarea  re- 
alizată de  Paul  Ekman  şi  de  Robert  Levenson  împreună  cu 
lama  Oser.  Studiul  arăta  că  americanii  de  origine  chineză  îşi 
reveneau  mult  mai  repede  —  tensiunea  lor  arterială  cobora 
mai  repede  —  după  ce  auzeau  un  zgomot  puternic  neaşteptat, 
decît  americanii  de  origine  mexicană13.  în  general,  cu  cît  re- 
flexul de  tresărire  este  mai  puternic,  cu  atît  reacţiile  emoţio- 
nale tipice  ale  unei  persoane  sînt  mai  intense.  Aceste  date,  a 
spus  Jeanne,  sugerează  că  trebuie  să  existe  anumite  elemente 
în  mediul  cultural  care  influenţează  reacţiile  noastre  fiziolo- 
gice la  anumite  emoţii,  însă  deocamdată  se  ştiu  prea  puţine 
despre  acest  lucru. 

Atenţia:  concentrată  asupra  propriei  persoane 
sau  asupra  altora? 

O  altă  diferenţă  culturală  este  aceea  că,  în  timpul  eveni- 
mentelor cu  încărcătură  emoţională,  asiaticii  tind  să  se  con- 
centreze mai  mult  asupra  altora,  în  vreme  ce  occidentalii  se 
concentrează  asupra  propriei  persoane.  „Sigur,  există  diferen- 
ţe şi  printre  asiatici,  şi  printre  occidentali",  a  observat  Jeanne, 
„însă  ideea  de  bază  este  aceea  că  occidentalii  se  vor  gîndi  la 
ei  înşişi  în  cursul  unei  interacţiuni  sociale,  în  vreme  ce  o  persoa- 
nă cu  un  eu  interdependent  se  va  gîndi  la  celălalt.  Cerîndu-le  oa- 
menilor să  ne  spună  cînd  au  trăit  cele  mai  intense  emoţii,  con- 
statăm că  asiaticii  vorbesc  despre  evenimente  care  au  o  mai 
mare  legătură  cu  alţii  decît  cu  ei  înşişi.  în  cazul  occidentali- 
lor, se  întîmplă  exact  pe  dos:  cele  mai  intense  emoţii  apar  în 
legătură  cu  evenimente  care  li  s-au  întîmplat  lor  înşile." 

Cazul  discutat  se  referea  la  ruşine,  o  emoţie  extrem  de  i*:n- 
portantă  în  culturile  asiatice,  în  care  adesea  se  vorbeşte 
despre  ruşine  ca  însemnînd  să  fii  văzut  într-o  lumină  proastă 
de  ceilalţi;  în  legătură  cu  aceasta  este  folosită  şi  expresia  „a-ţi 
crăpa  obrazul".  Jeanne  ne-a  prezentat  cîteva  date  obţinute  în 
urma  unui  studiu  realizat  de  ea,  în  care  a  comparat  membri  ai 
culturii  Hmong,  un  grup  din  Laos,  sud-estul  Asiei,  cu  ameri- 
cani de  origine  europeană.  A  citit  cu  voce  tare  un  exemplu  de 
ruşine  dat  de  un  bărbat  american  de  origine  europeană:  „Am 
acceptat  o  slujbă  de  director  adjunct  şi  credeam  că  o  să  mă 
descurc  foarte  bine.  După  vreo  cinci  luni,  mi-am  dat  seama  că 
mă  descurcam  foarte  rău  şi  mi-a  fost  ruşine  de  cît  de  prost  îmi 
făceam  treaba.  Am  fost  stînjenit  şi  ruşinat  de  slabele  mele 
performanţe/' 

„Prin  contrast,  iată  cum  descria  o  femeie  Hmong  o  expe- 
rienţă a  ruşinii:  «Eu  sînt  o  X  —  acesta  fiind  un  nume  de  fa- 
milie. La  noi  în  sat  este  un  preot,  şi  el  este  un  X.  A  fost  prins 
avînd  o  aventură  cu  una  dintre  enoriaşele  lui.  Nu  ne  este  rudă 
de  sînge,  dar  poartă  acelaşi  nume  şi  1-a  făcut  de  ruşine.  De  trei 

ani  avea  acea  aventură  şi  acest  lucru  mă  face  să  mă  simt  foar- 
te ruşinată.»  Acţiunile  altei  persoane  o  făceau  să  se  simtă  ru- 
şinată. Nici  măcar  nu  se  cunoşteau  —  dar  aparţineau  aceluiaşi 
clan  (celula  socială  principală  în  societatea  Hmong),  aşa  că 
împărţeau  acelaşi  nume."14 

Un  alt  exemplu  provine  dintr-un  studiu  asupra  unor  elevi 
de  colegiu  cărora  li  s-a  cerut  să  alcătuiască,  apoi  să  citească 
scenarii  ipotetice,  în  care  trebuiau  să-şi  imagineze  că  au  făcut 
ceva  greşit  sau  că  fratele  lor  a  făcut  ceva  greşit.  Chinezii  se 
simţeau  mult  mai  ruşinaţi  şi  mai  vinovaţi  atunci  cînd  fratele 
lor  era  responsabil  pentru  o  greşeală,  decît  se  simţeau  ameri- 
canii", a  spus  Jeanne15. 

Apoi  a  conchis:  „Prin  comparaţie  cu  occidentalii,  asiaticii 
resimt  mai  multă  ruşine  şi  vină,  ca  şi  mîndrie,  pentru  actele 
de  care  sînt  responsabile  alte  persoane  decît  ei  înşişi,  pentru 
că  perspectiva  lor  asupra  sinelui  se  bazează  mai  mult  pe  cei- 
lalţi. Aşadar,  perspectivele  culturale  asupra  sinelui  par  să  in- 
fluenţeze felul  în  care  resimţim  emoţiile  —  care  sînt  emoţiile 
dezirabile,  fie  că  punem  accentul  asupra  noastră  sau  asupra 
celor  din  jur.  Cultura  pare  să  intre  în  corpurile  noastre,  influ- 
enţîndu-ne  fiziologia. 

Cred  că  aceste  diferenţe  culturale  au  implicaţii  serioase 
asupra  modului  în  care  alcătuim  programe  ca  acela  de  care 
am  vorbit  ieri.  De  exemplu,  dacă  venim  cu  un  program  pen- 
tru dezvoltarea  competenţelor  emoţionale,  este  foarte  proba- 
bil ca  americanii  să  creadă  că  oricine  are  nevoie  de  acest  pro- 
gram, în  afară  de  ei  —  pe  cîtă  vreme  în  culturile  asiatice 
lucrurile  ar  putea  să  stea  cu  totul  akfel." 

La  această  ultimă  observaţie,  Dalai  Lama  a  ripostat  în  glu- 
mă: „Nu  ştiu  cît  de  tipic  americană  este  această  reacţie,  pen- 
tru că  şi  tibetanii,  atunci  cînd  aud  rostite  învăţăturile  lui  Bud- 
dha,  în  genere  îşi  vor  spune:  «Ei  bine,  acestea  sînt  pentru 
alţii»,  ca  şi  cum  ar  spune:  «Alţii  au  nevoie  de  aşa  ceva,  nu  eu.»" 

Această  remarcă  a  facut-o  pe  Jeanne  să  se  întrebe  dacă 
acelaşi  lucru  nu  ar  fi  şi  mai  clar  în  rîndul  americanilor,  cînd 

vine  vorba,  să  zicem,  de  cultivarea  compasiunii.  Jeanne  a  ci- 
tat nişte  studii  care  arătau  că  americanii,  mai  mult  decît  mem- 
brii altor  culturi,  se  consideră  peste  medie,  mai  buni  decît  ma- 
joritatea celorlalţi  oameni.  „Din  nefericire,  această  atitudine 
este  foarte  americană.  Trebuie  să  alcătuim  programe  potrivi- 
te, astfel  încît  să  fie  acceptate  de  membrii  unor  culturi  diferi- 
te. Cred  că  prin  recunoaşterea  diferenţelor  culturale  şi  prin  in- 
tegrarea lor  în  programele  noastre  putem  începe  cu  adevărat 
să  facem  progrese  în  ce  priveşte  un  antrenament  universal 
pentru  dezvoltarea  compasiunii." 

După  ce  Jeanne  a  încheiat,  Dalai  Lama  i-a  luat  mîinile  în- 
tr-ale sale  şi  s-a  înclinat  în  faţa  ei. 

Recunoaşterea  asemănărilor 

Deşi  Dalai  Lama  a  ascultat  cu  mare  atenţie  expunerea  lui 
Jeanne,  pornea  de  la  un  scepticism  fundamental  faţă  de  im- 
portanţa diferenţelor  culturale  în  zestrea  genetică  comună  şi 
universalitatea  condiţiei  umane.  în  cursul  unei  discuţii  ulte- 
rioare, a  ridicat  o  problemă  foarte  interesantă:  „Sînt  puţin  ne- 
dumerit de  faptul  că  insistaţi  atît  de  mult  asupra  existenţei 
unei  diferenţe  fundamentale  între  orientali  şi  occidentali  în 
administrarea  emoţiilor.  Poate  că  vorbim,  de  fapt,  de  un  fac- 
tor care  ţine  de  spiritualitate.  Diferenţele  pot  să  nu  rezide  atît 
de  mult  la  nivelul  culturii  ca  atare,  sau  al  etnicităţii,  ci  să  fie 
vorba  mai  degrabă  de  diferenţe  ale  tradiţiilor  spirituale  moş- 
tenite. 

De  exemplu,  în  tradiţia  iudeo-creştină,  în  care  divinitatea 
ocupă  locul  central  şi  tot  efortul  spiritual  se  concentrează 
asupra  atingerii  uniunii  cu  transcendentul,  se  pune  un  accent 
mai  mic  pe  corectarea  vieţii  emoţionale  interioare  sau  pe  rea- 
lizarea unui  echilibru  interior.  Credinţa  autentică  în  Dumne- 
zeu Creatorul  şi  acţiunile  care  decurg  din  iubirea  faţă  de 
Dumnezeu  duc  la  o  iubire  autentică  faţă  de  alte  fiinţe  umane. 
Şi  atunci  acţiuni  cum  ar  fi  crima,  furtul  sau  violul  sînt  împo- 

triva  credinţei  tale  în  Dumnezeu.  Acesta  este  un  imbold  foar- 
te puternic  de  a  deveni  un  om  mai  bun. 

„în  cazul  unui  budist  însă,  aspiraţia  sa  ultima  este  atinge- 
rea nirvanei.  Accentul  se  pune  pe  interior,  astfel  că  emoţiile 
negative  şi  acţiunile  care  decurg  din  acestea  devin  foarte  im- 
portante; de  aceea  trebuie  să  ştim  ce  se  petrece  cu  adevărat  în 
minte.  Prin  urmare,  în  budism,  ţelul  este  diferit.  Vedeţi,  din 
perspectivă  culturală,  budiştii  au  o  atitudine  fundamental  di- 
ferită faţă  de  emoţii.  Din  acest  punct  de  vedere,  chiar  şi  cele 
mai  subtile  grade  de  încredere  în  realitatea  sinelui  şi  a  lumii 
devin  negative  şi  acţionează  ca  o  piedică. 

Aşadar,  poate  că  diferenţele  provin  din  această  orientare 
fundamentală  diferită:  către  transcendent  sau  către  evoluţia 
interioară.  Dar  lăsînd  deoparte  credinţa  religioasă,  noi  nu  vor- 
bim acum  de  diferenţe  subtile.  Ci  vorbim  de  o  etică  laică.  Iar 
în  această  privinţă  nu  cred  că  există  diferenţe  fundamentale  în- 
tre occidentali  şi  orientali.  Sînt  profund  convins  de  acest  lucru." 

Apoi,  devenind  puţin  mai  vesel,  a  adăugat:  „Uneori,  cred 
că  savanţii  accentuează  prea  mult  diferenţele  din  domeniul 
lor  de  cercetare.  Nu  abordează  lucrurile  dintr-o  perspectivă 
holistă  —  încercînd  să  vadă  întregul.  Se  concentrează  asupra 
diferenţelor  mărunte.  Chiar  şi  în  mine,  o  singură  persoană, 
există  atît  de  multe  diferenţe:  Dalai  Lama  cel  de  dimineaţă, 
Dalai  Lama  cel  de  după-amiază,  Dalai  Lama  cel  de  seara.  O 
mulţime  de  diferenţe  —  în  starea  de  spirit  şi  chiar  la  nivelul 
corpului,  pentru  că  poţi  să  fii  flămînd  sau  sătul" 

Ne  întorsesem  la  tema  centrală,  ridicată  în  cursul  acelei 
conversaţii  dintre  Paul  Ekman  şi  Margaret  Mead:  studiile  cul- 
turale implică  un  anumit  program  social  Jeanne  era  de  acord 
cu  Dalai  Lama  asupra  faptului  că  există  atît  asemănări,  cît  şi 
diferenţe  culturale  şi  că  există  o  variaţie  foarte  mare  la  nive- 
lul comportamentului  individual.  Este  adevărat  că,  la  un  anu- 
mit nivel,  toţi  indivizii  sînt  în  esenţă  la  fel  Totuşi,  ea  credea 
ca  amploarea  diferenţelor  culturale  rămîne  o  temă  deschisă 
cercetării  ştiinţifice  şi  exact  acest  lucru  încercau  să  determine 

în  mod  precis  ea  şi  alţi  cercetători.  A  recunoscut  şi  că  decizia 
unui  cercetător  de  a  studia  asemănările  sau  diferenţele  cultu- 
rale depinde  într-o  oarecare  măsură  de  programul  său  social. 
Interesul  său  pentru  diferenţele  culturale  era  în  mare  măsură 
o  reacţie  la  faptul  că  acestea  au  fost  ignorate  aproape  complet 
de  majoritatea  cercetătorilor  americani,  ceea  ce  a  dus  la  apa- 
riţia nevoii  de  a  aduce  aceste  diferenţe  în  atenţia  psihologiei 
occidentale.  Jeanne  era  foarte  conştientă  de  faptul  că  atunci 
cînd  psihologia  occidentală  vorbeşte  de  „universalii"  în  pri- 
vinţa emoţiilor,  de  cele  mai  multe  ori  se  referă  la  „populaţia 
albă  anglo-americană  majoritară".  In  mod  asemănător,  ea  în- 
ţelegea faptul  că  Dalai  Lama,  al  cărui  ţel  era  de  a  uni  oame- 
nii din  tradiţii  culturale  diferite,  dorea  să  pună  accentul  în 
primul  rînd  pe  asemănările  dintre  aceştia  sau  pe  natura  uni- 
versală a  experienţei  umane. 

Apoi  Jeanne  a  abordat  ideea  adusă  în  discuţie  de  Dalai 
Lama.  „Mai  întîi,  trebuie  recunoscut  că  tradiţiile  religioase  în 
culturile  asiatice  şi  occidentale  diferă  într- adevăr,  iar  aceste 
diferenţe  pot  explica  şi  diferenţele  culturale  în  ce  priveşte 
emoţiile,  pe  care  le-am  descris  astăzi.  Este  interesant  însă  fap- 
tul că  chinezii  care  au  fost  subiecţii  studiilor  pe  care  vi  le-am 
prezentat  în  această  dimineaţă  nu  sînt  budişti.  Sînt  creştini  şi, 
cu  toate  acestea,  acele  diferenţe  despre  care  am  vorbit  tot  apar. 

Dar,  a  adăugat  ea,  sînt  de  acord  cu  Sfinţia  Voastră  că  exis- 
tă o  mulţime  de  diferenţe  individuale  în  cadrul  fiecărui  grup 
cultural  şi,  de  fapt,  aceste  perspective  culturale  asupra  sinelui 
reprezintă  diferite  moduri  globale  de  a  fi  la  care  indivizii  re- 
acţionează. Sigur  că  există  occidentali  care  sînt  foarte  intere- 
saţi de  budism  şi  care  probabil  sînt  mult  mai  interdependenţi. 
Dar  fiecare  individ  dintr-o  anumită  cultură  reacţionează  la 
mesajele  dominante,  specifice  acelei  culturi  într-un  anume  fel. 

In  Statele  Unite,  de  exemplu,  unul  dintre  aceste  mesaje 
este  acela  că  tu,  ca  individ,  eşti  special  şi  ar  trebui  să  arăţi  cît 
de  special  eşti.  Asta  nu  înseamnă  că  fiecare  american  din 

această  cameră  simte  acest  lucru,  dar  înseamnă  ca  fiecare  răs- 
punde la  un  mesaj  cultural  mai  amplu.  Cred  ca  tocmai  în 
aceasta  rezidă  diferenţele  culturale." 

Individual  versus  colectiv 

Ştiam  din  călătoriile  mele  că  multe  culturi  occidentale  nu 
sînt  nici  pe  departe  atît  de  individualiste  precum  cultura  ame- 
ricană; unele  sînt  mai  colectiviste,  în  genul  celor  asiatice.  „în 
culturile  scandinave",  am  menţionat  eu  drept  ilustrare,  „exis- 
tă o  etică  foarte  asemănătoare  cu  cea  din  culturile  asiatice,  po- 
trivit căreia  nu  trebuie  să  ieşi  în  evidenţă."  Datele  lui  Jeanne 
arătau,  de  fapt,  că  americanii  de  origine  scandinavă  se 
exprimă  emoţional  mai  puţin  decît  cei  ai  căror  strămoşi  sînt 
din  sudul  şi  centrul  Europei,  în  special  în  timpul  trăirii  unor 
stări  de  fericire16. 

Jeanne  a  recunoscut  că  alţi  cercetători  au  făcut  multe  stu- 
dii asupra  diferenţelor  dintre  individualism  şi  colectivism  în 
diferite  culturi  occidentale17.  „Dar",  a  adăugat  ea,  „este  încă 
nevoie  de  studii  care  să  arate  dacă  o  cultură  occidentală  co- 
lectivistă este  mai  individualistă  decît  cultura  asiatică." 

„Există  aici  un  fel  de  anomalie",  a  observat  Dalai  Lama. 
„Avem,  pe  de  o  parte,  creştinismul,  ca  religie  occidentală  ti- 
pică, în  care  există  un  singur  creator,  la  fel  în  iudaism  şi  chiar 
în  islamism.  în  toate  aceste  trei  religii  mediteraneene,  aşa-nu- 
mitele  religii  occidentale,  există  o  credinţă  unică  într-un  crea- 
tor exterior,  responsabil  de  întreaga  creaţie  şi  de  orice  creatură. 
Din  această  perspectivă,  sîntem  cu  toţii  asemănători,  pentru 
că  toţi  am  fost  creaţi  de  acelaşi  Dumnezeu,  ceea  ce  ne  oferă  o 
rădăcină  comună  şi  ne  face  fraţi  şi  surori,  aceeaşi  familie  cu 
acelaşi  tată.  Dacă  urmăm  teologia,  ajungem  la  ideea  unei  ne- 
diferenţieri  individuale,  la  o  uniformitate  sau  omogenitate. 

O  religie  tipic  asiatică  sau  orientală,  cum  este  budismul, 
nu  conţine  o  astfel  de  idee  a  unui  creator  exterior,  care  a  creat 
totul.  Ci  dimpotrivă,  situaţia  fiecărei  fiinţe  conştiente  este  de- 

terminată  de  karma  sa  individuală,  care  ne  aruncă  în  lume. 
Chiar  şi  lumea  în  care  trăim  este  produsul  karmei  noastre. 
Una  dintre  cele  patru  legi  ale  karmei  spune  că  dacă  nu  dai 
naştere  cauzei,  nu  vei  trăi  efectul.  Dar  dacă  ai  dat  naştere  ca- 
uzei, cu  siguranţă  vei  trăi  efectul.  Şi  toate  acestea  au  loc  la  ni- 
vel individual,  astfel  că  experienţele  prin  care  treci  fac  parte 
din  individualitatea  ta.  Lumea  în  care  trăieşti  este  creată  de 
tine,  ca  individ.  Nu  există  o  sursă  exterioară  comună,  care  să 
ne  fi  creat  pe  toţi. 

Aceasta  ar  însemna  că  există  un  individualism  foarte  pu- 
ternic în  budism,  pe  cîtă  vreme  se  pare  că  este  exact  pe  dos. 
Şi  atunci  mă  întreb,  de  vreme  ce  nu  există  temeiuri  teologice, 
trebuie  să  existe  vreun  alt  factor  care  să  explice  existenţa 
acestui  eu  interdependent  în  Asia  şi  a  individualismului  pro- 
nunţat din  Occident.  Ce  alţi  factori  ar  mai  putea  interveni?" 

Jeanne  a  lansat  o  ipoteză:  „S-ar  putea  ca  factorii  econo- 
mici şi  unităţile  familiale  să  aibă  o  influenţă.  Cred  că  şinele 
este  influenţat  de  o  multitudine  de  factori.  Situaţia  de  care 
discutăm  acum  este  foarte  complexă.  Nu  este  deloc  simplu. 
Nu  toate  culturile  occidentale  sînt  la  fel,  aşa  cum  nu  toate  cul- 
turile asiatice  sînt  într-un  singur  fel.  De  exemplu,  în  cadrul 
unei  anumite  culturi,  întîlnim  din  ce  în  ce  mai  des  indivizi 
care  ţin  de  două  culturi,  cum  sînt  şi  eu,  adică  oameni  influen- 
ţaţi nu  doar  de  o  singură  cultură.  în  anumite  situaţii,  sînt  foar- 
te independentă,  iar  în  altele,  foarte  interdependentă.  Aceste 
trăsături  se  manifestă  într-un  mod  foarte  complex  la  nivelul 
indivizilor/6 

Alan  a  adăugat:  „Atunci  cînd  discutăm  despre  o  anumită 
religie  —  de  pilda,  creştinismul  —  este  foarte  important  să 
luăm  în  considerare  evoluţia  sa  istorică.  In  timpul  Reformei 
protestante,  se  punea  un  accent  foarte  mare  pe  relaţia  directă 
a  omului  cu  Dumnezeu,  fară  intermedierea  preotului,  şi  mai 
puţin  pe  comunitate.  în  perioada  Iluminismului,  se  pune  un 
accent  puternic  pe  raţiunea  individuală.  Cred  că  acest  accent 
foarte  mare  asupra  individului  este  de  dată  relativ  recentă.  în 

creştinismul  medieval  —  înainte  de  Reforma  protestantă  — 
găsim  o  situaţie  mult  mai  apropiată  de  perspectiva  asiatică." 

„Ceea  ce  arată  că",  a  conchis  Jeanne,  „culturile  se  află  tot 
timpul  în  schimbare." 

Acesta  era,  credea  Dalai  Lama,  elementul-cheie.  Aşa  cum 
mi-a  mărturisit  el  mai  tîrziu,  avea  încă  dubii  şi  îndoieli  meto- 
dologice referitoare  la  legitimitatea  generalizărilor  în  cazul 
diferenţelor  culturale,  chiar  din  acest  motiv,  evoluţia  cul- 
turilor. Observase  în  sînul  propriei  sale  culturi  că  prin  comu- 
nicarea cu  alte  culturi  apăreau  schimbări.  S-ar  putea  dovedi 
util  să  aflăm  care  sînt  diferenţele  privind  intensitatea  cu  care 
membrii  unui  anumit  grup  trăiesc  anumite  emoţii  —  dar  chiar 
şi  aşa,  toţi  vom  simţi  aceleaşi  lucruri.  Fiind  o  personalitate  pe 
scena  globală  a  lumii,  Dalai  Lama  prefera  să  pună  accentul 
mai  întîi  pe  trăsăturile  comune  ale  oamenilor  şi  abia  apoi  să 
semnaleze  diferenţele,  acolo  unde  era  cazul.  Convingerea  sa 
profundă,  aceea  că  oamenii  sînt,  în  esenţă,  asemănători  la  un 
nivel  fundamental,  avea  drept  consecinţă  faptul  că  pentru  el 
nu  există  chinezi,  indieni  sau  americani;  ci  este  preocupat  în 
primul  rînd  de  găsirea  unor  soluţii  la  dilemele  umane  cu  care 
ne  confruntăm  cu  toţii. 

în  timpul  pauzei  de  ceai,  a  avut  loc  un  schimb  de  idei  mult 
mai  personal  între  Jeanne  şi  Dalai  Lama.  Jeanne  a  simţit  că 
era  important  să-i  mărturisească  lui  Dalai  Lama  că  empatiza 
cu  situaţia  tibetanilor  şi  cu  lupta  lor  împotriva  Chinei  comu- 
niste. El  i-a  spus  că  nu  are  nici  un  fel  de  resentimente  faţă  de 
chinezi  şi  că  are  un  mare  respect  pentru  cultura  chineză.  Ea  a 
profitat  de  această  oportunitate  şi  i-a  spus  că  mulţi  americani 
de  origine  chineză,  chiar  dacă  îşi  respectă  moştenirea,  simpa- 
tizează de  asemenea  cu  lupta  tibetanilor.  Cînd  i-a  spus  cît  de 
mult  înseamnă  pentru  el  să  audă  acest  lucru,  ochii  lui  Jeanne 
s-au  umplut  de  lacrimi  —  şi  ai  lui  la  fel. 

Pe  cînd  lucram  la  cartea  mea  apărută  în  1995,  Inteligenţa 
emoţională,  încercam  să  dovedesc  cît  de  mult  ar  beneficia  co- 
piii de  pe  urma  introducerii  unei  educaţii  emoţionale  în  şcoli. 
La  acea  vreme  însă  era  o  idee  foarte  radicală  în  domeniul 
educaţiei  şi  foarte  puţine  şcoli  aplicau  măsurile  pentru  care 
pledam  eu.  Şi  mai  puţine  erau  programele  educaţionale  care 
puteau  aduce  informaţii  precise  în  sprijinul  eficienţei  lor. 

Una  dintre  aceste  rare  excepţii  era  un  program  educaţional 
al  cărui  corealizator  era  Mark  Greenberg,  care  urma  să  vor- 
bească în  continuare.  Programul  PSGA  (Promovarea  Strate- 
giilor de  Gîndire  Alternativă)*  îi  ajuta  pe  copiii  surzi  să  folo- 
sească limbajul  pentru  a-şi  înţelege  şi  administra  mai  bine 
emoţiile  —  pentru  a  deveni  conştienţi  de  propriile  sentimen- 
te, pentru  a  şi  le  recunoaşte,  pe  ale  lor  şi  pe  ale  altora,  şi  pen- 
tru a  le  controla  mai  bine1.  Aceste  abilităţi  sînt  în  acelaşi  timp 
şi  principalele  elemente  ale  inteligenţei  emoţionale,  iar  în  car- 
tea mea  m-am  referit  la  programul  lui  Mark  ca  la  un  model 
pentru  educarea  abilităţilor  emoţionale  —  numită  acum  de 
pedagogi,  aşa  cum  a  menţionat  Mark,  „învăţare  socială  şi 
emoţională". 


*  în  orig.  engl.,  PATHS  (Promoting  Alternative  Thinking 
Strategies).  (N.  red) 

După  pauza  de  ceai,  ne-am  concentrat  atenţia  tocmai  asu- 
pra educaţiei  sociale  şi  emoţionale.  Eu  am  arătat  că,  în  multe 
şcoli,  copiii  beneficiază  deja  de  programe  în  genul  celui  de 
care  vorbiserăm  cu  o  zi  în  urmă,  pentru  adulţi.  I-am  spus  lui 
Dalai  Lama  că  Mark,  un  pionier  în  crearea  unui  astfel  de  pro- 
gram aplicat  la  scara  largă,  ni-1  va  prezenta  în  detaliu.  Am 
adăugat  apoi  că  programul  lui  Mark  —  un  lucru  rar  în  lumea 
educaţiei  —  a  trecut  printr-o  evaluare  riguroasă  pentru  a-i  fi 
testată  eficienţa  reală,  constituind  astfel  un  temei  ştiinţific  se- 
rios pentru  extinderea  programelor  de  educaţie  emoţională  a 
copiilor. 

Mark,  am  spus  eu,  îşi  consideră  cercetările  mai  mult  decît 
educaţie  —  este  vorba  în  acelaşi  timp  şi  de  o  prevenire,  de  o 
strategie  de  a  reduce  riscurile  cu  care  se  confruntă  tinerii.  La 
Universitatea  de  Stat  Pennsylvania  el  deţine  cateda  Edna  Pe- 
terson  Bennett  pentru  Cercetări  asupra  Prevenirii  şi  conduce 
Centrul  de  Cercetări  asupra  Prevenirii  pentru  Promovarea 
Dezvoltării  Umane.  Supervizează  parţial  două  programe  fi- 
nanţate de  guvernul  federal,  unul  dintre  acestea  (care  a  primit 
o  finanţare  de  aproape  60  de  milioane  de  dolari  în  13  ani)  fi- 
ind un  proiect  realizat  în  comun  de  patru  universităţi  pentru  a 
testa  un  program  educaţional  care  să  reducă  riscurile  violen- 
ţei, infracţionalităţii  şi  abandonului  şcolar  în  rîndul  copiilor. 

„Convingerea  care  stă  la  baza  activităţii  sale",  am  conti- 
nuat eu,  „este  aceea  că  dacă  îi  învăţăm  pe  copii  toate  aceste  lu- 
cruri acum,  putem  să  prevenim  apariţia  unor  probleme  mai  tîr- 
ziu,  mai  ales  a  problemelor  cauzate  de  emoţiile  perturbatoare 
—  violenţă,  suicid,  abuzul  de  droguri  şi  aşa  mai  departe." 

Mark  Greenberg  a  crescut  în  perioada  de  explozie  a  nata- 
lităţii. A  copilărit  în  Harrisburg,  Pennsylvania  şi  şi-a  făcut 
studiile  la  Universitatea  Johns  Hopkins.  Acolo  a  audiat  pri- 
mul său  curs  de  psihologie,  ţinut  de  Mary  Ainsworth,  specia- 
list în  psihologia  creşterii,  şi  a  fost  cucerit  de  acest  domeniu. 
Ainsworth  era  colegă  cu  psihologul  britanic  John  Bowlby; 
ambii  erau  experţi  de  talie  modială  în  studiul  legăturii  timpu- 

rii  dintre  părinţi  şi  copii  ca  bază  a  capacităţii  copiilor  de  a-şi 
manifesta  iubirea  şi  ataşamentul  de-a  lungul  întregii  vieţi. 
Mark  a  fost  de-a  dreptul  fascinat  de  felul  în  care  se  dezvoltă 
o  personalitate  umană  în  funcţie  de  relaţiile  personale  stabili- 
te în  primii  ani  de  viaţa. 

La  Universitatea  Virginia,  unde  Mark  a  mers  după  termi- 
narea facultăţii  pentru  a-şi  continua  studiile  în  psihologia  cli- 
nică şi  a  dezvoltării,  a  început  să  lucreze  cu  copii  surzi  din 
pură  întîmplare.  într-o  zi,  a  fost  trimis  să  dea  un  test  de  inte- 
ligenţă unui  copil  de  5  ani,  care  avea  deficienţe  de  auz  şi  care, 
a  observat  Mark,  a  devenit  de-a  dreptul  îngrozit  atunci  cînd 
mama  lui  a  ieşit  din  încăpere.  Intrigat  de  acest  lucru,  Mark  a 
început  să  facă  cercetări  asupra  ataşamentului  dintre  copil  şi 
părinte  în  cazul  copiilor  cu  deficienţe.  Aceste  cercetări  i-au 
trezit  interesul  pentru  problemele  de  comportament  la  copiii 
cu  deficienţe  de  auz  şi  pentru  felul  în  care  ar  putea  fi  preve- 
nite acestea  —  ceea  ce,  ulterior,  1-a  determinat  pe  Mark  şi  pe 
colega  lui,  Carol  Kusche,  să  dezvolte  programul  PSGA. 

Programul  PSGA  a  fost  testat  riguros.  S-a  dovedit  atît  de 
eficient,  încît  directorii  şcolilor  unde  fusese  aplicat  la  copiii 
surzi  au  întrebat  dacă  nu  putea  fi  aplicat  şi  celorlalţi  elevi.  As- 
tăzi se  foloseşte  pe  scară  largă  în  peste  100  de  inspectorate 
şcolare  americane  şi  de  asemenea  peste  hotare,  în  ţări  precum 
Olanda,  Australia  şi  Anglia. 

Odată  cu  PSGA,  Mark  a  devenit  un  pionier  într-o  nouă  ra- 
mură a  psihologiei:  domeniul  prevenirii  elementare,  care  ca- 
ută să  protejeze  copiii  de  probleme  care  pot  apărea  mai  tîrziu, 
deprinzîndu-i  de  mici  cu  abilităţile  necesare  unui  trai  normal 
Această  mişcare  din  ce  în  ce  mai  largă  în  favoarea  educaţiei 
sociale  şi  emoţionale  caută  să  includă  lecţii  elementare  de 
dezvoltare  a  abilităţilor  sociale  şi  emoţionale  în  programul  tu- 
turor şcolilor.  Mark  este  director  de  cercetare  al  Centrului 
pentru  învăţarea  Academică,  Socială  şi  Emoţională,  care 
funcţionează  în  cadrul  Universităţii  Illinois  din  Chicago  şi 
este  condus  de  Roger  Weissberg2. 

Mark  era  nerăbdător  să-şi  împărtăşească  cunoştinţele  lui 
Dalai  Lama  şi  să  găsească  o  legătură  între  acestea  şi  dezvol- 
tarea capacităţilor  lobilor  prefrontali,  care  stau  la  baza  dez- 
voltării sociale  şi  emoţionale.  Dar  mai  exista  şi  o  altă  latură  a 
vieţii  lui  Mark  pentru  care  această  întîlnire  avea  o  semnifica- 
ţie specială,  pentru  că,  încă  de  pe  vremea  colegiului,  el  prac- 
tica meditaţia.  Pentru  Mark,  psihologiile  orientale  precum  bu- 
dismul oferă  o  expertiză  care  Occidentului  îi  lipseşte. 

Metodele  psihoterapiei  şi  psihologiei  urmăresc  să-i  ajute 
pe  oameni  să-şi  dezvolte  un  ego  sănătos  —  maturitate  emo- 
ţională, încredere  în  sine  şi  aşa  mai  departe.  Dar  ţelurile  psi- 
hologiei occidentale  se  opresc  aici.  Aşa  cum  au  argumentat 
specialişti  în  psihologia  transpersonală,  ca  Daniel  Brown  şi 
Ken  Wilber,  psihologia  orientală,  deşi  recunoaşte  faptul  că 
trebuie  să  ne  construim  un  ego  sănătos  înainte  de  a  renunţa  la 
el,  se  ocupă  şi  de  pasul  următor:  dezvoltarea  sinelui  dincolo 
de  ego.  Atinsesem  unele  dintre  aspectele  acestei  diferenţe  în 
cursul  discuţiilor  noastre  despre  deosebirile  dintre  metodele 
budiste  şi  cele  occidentale  cu  privire  la  emoţiile  distructive. 

Cel  mai  grăitor  pentru  Mark  era  Dalai  Lama  însuşi,  un 
model  în  privinţa  abilităţilor  de  a  echilibra  preocupările  spiri- 
tuale cu  implicarea  în  acţiuni  sociale.  Şi  era  de-a  dreptul  fas- 
cinat de  importanţa  pe  care  o  acorda  Dalai  Lama  deprinderii 
abilităţii  de  a  administra  emoţiile  distructive  —  nucleul  cer- 
cetărilor sale.  în  sfîrşit,  Mark  credea  că,  atît  din  punct  de  ve- 
dere ştiinţific,  cît  şi  spiritual,  provocarea  este  aceea  de  a  echi- 
libra mintea  şi  inima  —  şi  de  a  face  tot  ce  se  poate  pentru  a-i 
ajuta  pe  copii  să-şi  găsească  acest  echilibru. 

Educarea  inimii 

Pentru  expunere  Mark  se  îmbrăcase  cu  o  vestă  tibetană 
maronie.  Cu  o  seară  înainte,  glumea  spunînd  că  toţi  vorbito- 
rii arătau  tot  mai  mult  ca  nişte  tibetani  şi  că  pînă  la  sfîrşitul 
întîlnirii  probabil  vorbitorii  vor  fi  îmbrăcaţi  în  robe  de  călu- 

gar.  Deşi  are  o  voce  blîndă,  de  regulă  Mark  vorbeşte  foarte  re- 
pede şi,  ca  şi  Owen,  a  trebuit  să  facă  tot  timpul  un  efort  con- 
ştient ca  să  vorbească  mai  rar. 

El  a  început  prin  a  le  mulţumi  lui  Dalai  Lama  şi  Institutu- 
lui pentru  Minte  şi  Viaţă  pentru  că  şi-au  îndreptat  atenţia  asu- 
pra problemei  emoţiilor  distructive  şi  a  spus  că  pentru  el  este 
o  bucurie  şi  o  binecuvîntare  faptul  că  ne  poate  împărtăşi  gîn- 
durile  sale.  Apoi  ne-a  prezentat-o  pe  soţia  sa,  Christa,  care  îi 
este  şi  partener  de  lucru  în  cercetări.  Multe  dintre  lucrurile  pe 
care  ni  le  va  relata,  ne-a  prevenit  Mark,  sînt  rezultatul  cerce- 
tărilor efectuate  împreună  cu  soţia  sa  şi  cu  alţi  colegi  în  ulti- 
mii 20  de  ani. 

„Mă  gîndeam  să  încep  cu  un  citat  din  opera  Sfinţiei  Voas- 
tre: «Chiar  dacă  societatea  nu  pune  accent  pe  acest  lucru,  cea 
mai  importantă  aplicaţie  a  cunoaşterii  şi  a  educaţiei  este  spri- 
jinirea înţelegerii  importanţei  de  a  ne  angaja  în  cît  mai  multe 
acţiuni  bune  şi  în  disciplinarea  propriilor  noastre  minţi.  Utili- 
zarea cea  mai  potrivită  a  inteligenţei  şi  a  cunoştinţelor  noas- 
tre vizează  realizarea  unor  schimbări  în  interior  care  să  ducă 
la  dezvoltarea  bunăvoinţei.» 

Discuţia  mea  se  va  concentra  asupra  cunoştinţelor  dobîn- 
dite  de  psihologia  occidentală  despre  unii  dintre  factorii  care 
pot  educa  inimile  —  care  pot  dezvolta  bunăvoinţa.  Analogia 
pe  care  a  facut-o  Sfinţia  Sa  cu  sistemul  imunitar  mi  se  pare 
fascinantă  şi  foarte  utilă.  Obiectivul  nostru,  din  perspectivă 
laică,  ar  trebui  să  fie  acela  de  a  promova  un  sistem  imunitar 
emoţional  cît  mai  puternic.  Astfel,  atunci  cînd  vor  apărea 
emoţiile  distructive  —  şi  vor  apărea  cu  siguranţă  —  ne  vom 
putea  folosi  inteligenţa  şi  inima  pentru  a  administra  mai  efi- 
cient aceste  emoţii  pe  moment.  Vreau  să  accentuez  faptul  că 
problema  o  reprezintă  emoţiile  care  apar  spontan,  pentru  ca 
putem  învăţa  foarte  multe  lucruri  utile  pe  care  le  putem  apli- 
ca atunci  cînd  sîntem  prinşi  în  încleştarea  acestor  emoţii. 

In  cercetările  dedicate  dezvoltării  copilului,  această  imu- 
nitate se  numeşte  «factori  de  protecţie».  Astăzi,  aş  dori  să 

vorbesc  atît  despre  factorii  de  protecţie,  cît  şi  despre  factorii 
de  risc  ce  influenţează  bunăstarea  emoţională  a  copiilor.  Am 
să  discut  cîteva  minute  despre  bebeluşi,  după  care  am  să  de- 
dic cea  mai  mare  parte  a  discuţiei,  aşa  cum  s-a  exprimat  Dan, 
măsurilor  practice  pe  care  le  putem  lua  pentru  a-i  deprinde  pe 
şcolari  cu  abilităţile  sociale  şi  emoţionale. 

Mi  s-a  părut  foarte  interesant  ce  a  spus  Sfinţia  Sa  ieri, 
anume  că,  într-unui  din  textele  budiste,  modelul  folosit  ade- 
sea pentru  compasiune  şi  empatie  este  relaţia  dintre  mamă  şi 
prunc.  Şi  mi  s-a  părut  de  asemenea  interesant  ce  aţi  spus  as- 
tăzi, în  discuţia  despre  iubirea  romantică,  anume  că  în  anumi- 
te etape  ale  creşterii,  ataşamentul  poate  fi  o  necesitate  şi  un 
sprijin.  Dată  fiind  natura  esenţială  a  relaţiei  dintre  părinte  şi 
prunc,  aş  dori  să  subliniez  trei  aspecte  esenţiale  în  privinţa  co- 
piilor foarte  mici.  în  primul  rînd,  cercetările  arată  că  atunci 
cînd  părinţii  recunosc  emoţiile  negative  ale  copiilor  lor  — 
mînia  sau  tristeţea  —  şi  îi  ajută  să  le  facă  faţă,  de-a  lungul 
timpului,  copiii  dezvoltă  un  control  fiziologic  mai  bun  asupra 
emoţiilor  şi  manifestă  un  comportament  mult  mai  pozitiv. 

Pe  de  alta  parte,  atunci  cînd  părinţii  îi  ignoră  sau  îi  pedep- 
sesc pe  copii  pentru  că  exprimă  emoţiile  sau  se  supără  pe  ei 
—  am  văzut  mulţi  părinţi  care  se  supără  pe  copiii  lor  atunci 
cînd  aceştia  sînt  nervoşi  — ,  de-a  lungul  timpului,  în văţînd  că 
anumite  emoţii  nu  pot  fi  împărtăşite,  copiii  şi  le  reprimă.  Ca 
urmare,  copilul  devine  foarte  stresat,  atît  fiziologic,  cît  şi  psi- 
hologic, pentru  că  emoţia  respectivă  rămîne  şi  devine  un  ob- 
stacol în  calea  dezvoltării  unei  încrederi  elementare  între  co- 
pil şi  adulţi.  Observaţiile  făcute  de  Mary  Ainsworth  asupra 
copiilor  foarte  mici  şi  asupra  mamelor  lor  au  scos  la  iveală 
astfel  de  tipare.  Pînă  la  vîrsta  de  1  an,  unii  copii  vor  ajunge  să 
evite  contactul  cu  mama,  în  loc  să  se  îndrepte  către  ea,  atunci 
cînd  sînt  supăraţi  sau  iritaţi.  Ei  trăiesc  un  conflict  de  apropie- 
re-evitare  în  privinţa  contactului  fizic  şi  emoţional.  Am  con- 
statat că  aceia  care  au  astfel  de  probleme  nu  deprind  o  strate- 
gie sănătoasă  de  a-şi  administra  emoţiile. 

Al  doilea  aspect  este  acela  că  unul  dintre  cei  mai  impor- 
tanţi factori,  din  mulţimea  factorilor  de  risc  care  îi  afectează 
pe  copii,  este  depresia  maternă.  Mamele  care  suferă  de  depre- 
sie sînt  letargice  şi  triste,  avînd  copii  care  mai  tîrziu  prezintă 
comportamente  agresive,  anxietate  şi  depresie.  în  prezentarea 
sa,  Richie  Davidson  a  arătat  ca  adulţii  care  suferă  de  depresie 
manifestă  o  activare  mai  scăzută  la  nivelul  lobului  frontal 
stîng.  Lucrările  Geraldinei  Dawson  scot  în  evidenţă  acelaşi  ti- 
par şi  la  mamele  depresive3. 

în  plus,  cercetările  lui  Dawson  au  arătat  şi  faptul  că,  pînă 
la  vîrsta  de  1  an,  copiii  ale  căror  mame  suferă  de  depresie  ma- 
nifestă şi  ei  acelaşi  tipar:  o  mai  mică  activitate  la  nivelul  lo- 
bului frontal  stîng.  Aşadar,  chiar  şi  la  o  vîrstă  fragedă,  copiii 
ale  căror  mame  sînt  depresive  manifestă  mai  puţine  emoţii 
pozitive  şi  un  tipar  anormal  al  activităţii  cerebrale.  Un  ele- 
ment important  este  acela  că  relaţiile  stabilite  la  o  vîrstă  fra- 
gedă determină  evoluţia  social-emoţională  ulterioară.  Suma 
emoţiilor  pozitive,  cum  ar  fi  bucuria,  care  sînt  trăite  în  cursul 
relaţiilor  de  la  o  vîrstă  fragedă  este  vitală  pentru  dezvoltarea 
traseelor  cerebrale  corecte.  Ştim  astăzi  că  fiecare  perioadă  de 
creştere  este  importantă  pentru  dezvoltarea  emoţională  şi  tre- 
buie să  începem  cu  începutul ." 

Pe  scurt,  daca  bebeluşii  se  simt  bine,  acest  lucru  ajuta  la 
dezvoltarea  circuitelor  cerebrale  care  le  vor  permite  să  aibă 
sentimente  pozitive,  cum  ar  fi  bucuria,  pe  toată  durata  vieţii. 
Dalai  Lama  mi-a  mărturisit  mai  tîrziu  că  a  fost  foarte  încîntat 
de  această  descoperire.  El  menţiona  adesea  această  nevoie 
biologică  de  afecţiune  drept  element  central  al  viziunii  sale 
umanitare  asupra  eticii.  Era  convins  că  oamenii  resimt  o  ne- 
voie biologică  de  a  li  se  acorda  această  grijă  —  o  nevoie  ase- 
mănătoare cu  nevoia  de  hrană  a  corpului.  Acum  avea  şi  sus- 
ţinere ştiinţifică. 

Al  treilea  aspect  menţionat  de  Mark  se  referea  la  felul  în 
care  carenţele  sociale  şi  emoţionale  de  la  un  nivel  mai  gene- 
ral afectează  creierul  copilului.  „Ştim  că  aceste  carenţe  pot 

afecta  nivelul  dopaminei  şi,  drept  rezultat,  pot  afecta  dezvol- 
tarea şi  maleabilitatea  creierului.  Aşa  ca  ar  trebui  să  ne  preo- 
cupe serios  faptul  că  în  lume  există  un  număr  din  ce  în  ce  mai 
mare  de  copii  care  trăiesc  în  orfelinate,  unde  sînt  lipsiţi  de  gri- 
ja şi  de  relaţiile  emoţionale  apropiate  cu  părinţii.  Din  cauza 
SIDA,  în  acest  deceniu  vom  asista  la  o  sporire  a  numărului  de 
orfani,  mai  ales  în  ţările  africane  şi  asiatice.  De  exemplu,  în 
Africa  de  Sud,  28%  dintre  femeile  însărcinate  sînt  seropoziti- 
ve  şi  se  estimează  că  va  exista  1  milion  de  orfani  numai  în 
Africa  de  Sud  în  următorul  deceniu.  Este  extrem  de  important 
să  căutăm  soluţii  la  această  problemă." 

La  această  perspectivă  sumbră,  Dalai  Lama  —  ale  cărui 
emoţii  se  pot  citi  foarte  uşor  pe  chip  —  a  căpătat  o  expresie 
foarte  tristă,  aproape  ca  şi  cum  ar  fi  fost  gata  sa  izbucnească 
în  lacrimi.  După  un  scurt  moment  şi-a  revenit  şi  a  închis  ochii 
pentru  o  clipă,  clătinînd  din  cap,  ca  şi  cum  ar  fi  rostit  o  rugă- 
ciune scurtă. 

Fereastra  prefontală  a  competenţei  emoţionale 

„Aş  dori  acum  să  trec  la  copiii  preşcolari",  a  continuat 
Mark.  „în  această  perioadă,  copiii  învaţă  foarte  mult  şi  se 
dezvoltă  multe  dintre  trăsăturile  creierului.  între  3  şi  7  ani,  în- 
cep sa  se  dezvolte  anumite  abilităţi  sociale  foarte  importante. 
Aceste  abilitaţi  sînt  foarte  asemănătoare  cu  cele  de  care  vor- 
beşte adeseori  Sfinţia  Sa.  Printre  acestea  se  numără  autocon- 
trolul, capacitatea  copilului  de  a  se  calma  cînd  este  supărat  şi 
abilitatea  de  a-şi  păstra  atenţia  focalizată,  despre  care  ne-a 
vorbit  Alan  ieri. 

Tot  în  această  perioadă,  la  copii  se  înregistrează  şi  o  creş- 
tere semnificativă  a  conştiinţei  emoţionale.  în  primele  faze 
ale  dezvoltării  limbajului,  copiii  au  foarte  puţine  cuvinte  pen- 
tru emoţii.  Dar  în  anii  de  dinaintea  intrării  la  şcoală,  abilita- 
tea copilului  de  a  vorbi  despre  emoţii  şi  de  a  le  recunoaşte  se 
dezvoltă  spectaculos.  în  sfîrşit,  în  această  perioadă,  copiii  în- 


404 


EMOŢIILE  DISTRUCTIVE 


cep  să  facă  planuri  şi  să  gînclească  anticipativ  pentru  prima 
dată.  De  exemplu,  putem  întreba  un  copil  de  4  sau  5  ani  ce  ar 
face  dacă  l-ar  necăji  un  alt  copil  La  această  vîrstă,  copiii  pot 
începe  să-şi  folosească  noile  abilităţi  cognitive  pentru  a  gîndi 
anticipativ  şi  a  elabora  strategii  sau  planuri  alternative. 

Aceste  abilităţi  care  apar  în  timpul  creşterii  combină  infor- 
maţiile oferite  atît  de  emoţii,  cît  şi  de  gîndire.  Astăzi,  se  recu- 
noaşte faptul  că  acestea  sînt  procese  care  au  corespondenţi  la 
nivelul  lobilor  frontali,  adică  ceea  ce  ne  spunea  Richie  ieri. 
De  pildă,  un  stil  dejoacă  constant  agresiv  la  copiii  de  5  sau  6 
ani  nu  va  dispărea  în  timp  —  aceşti  copii  vor  continua  să  fie 
agresivi.  Cel  puţin  jumătate  dintre  copiii  care  manifestă  o 
agresivitate  timpurie  continuă  să  manifestă  aceeaşi  agresivi- 
tate şi  la  adolescenţă.  Şi  cu  cît  acest  comportament  persistă, 
cu  atît  lucrurile  tind  să  se  înrăutăţească  şi  să  capete  nuanţe  de 
cruzime  şi  violenţă."4 

Scrierile  lui  Mark  scoteau  clar  în  evidenţă  faptul  că  copiii 
care  se  manifestă  impulsiv  au  dificultăţi  cu  integrarea  emoţi- 
ilor şi  a  gîndurilor.  Impulsivitatea  şi  agresivitatea  lor  apar 
parţial  dintr-o  inabilitate  de  a  gîndi  anticipativ  şi  de  a-şi  con- 
trola impulsurile  emoţionale.  Atît  planificarea,  cît  şi  controlul 
impulsurilor  sînt  funcţii  ale  lobilor  prefrontali. 

Nu  întîmplător,  în  cazul  copiilor  care  au  suferit  leziuni  ale 
lobilor  frontali  —  în  urma  unui  accident  sau  a  unei  boli  — 
procentul  de  recuperare  este  foarte  mic.  Aceasta  este  o  pro- 
blemă foarte  gravă,  pentru  că  lobii  prefrontali  sînt  zone  criti- 
ce pentru  integrarea  proceselor  emoţionale  şi  de  gîndire.  Spre 
deosebire,  să  zicem,  de  centrii  limbajului  din  lobii  temporali, 
lobii  prefrontali  se  refac  mult  mai  puţin  în  urma  unor  leziuni5. 
Dacă  un  copil  mic  a  suferit  o  leziune  a  lobilor  temporali, 
funcţiile  limbajului  vor  fi  preluate  de  alte  arii  ale  creierului  şi 
copilul  îşi  poate  dezvolta  normal  abilităţile  de  vorbire.  Insă 
dacă  leziunea  este  la  nivelul  lobilor  prefrontali,  astfel  de  sub- 
stituiri nu  au  loc  şi  copilul  rămîne  cu  un  handicap  social  şi 
emoţional. 

Aceste  date  neurologice  scot  în  evidenţă  semnificaţia  ariei 
prefrontale  pentru  o  dezvoltare  emoţională  sănătoasă  a  copi- 
lului. Lobii  prefrontali,  aşa  cum  a  spus  şi  Richie,  au  evoluat 
şi  au  crescut  mult  la  oameni  faţa  de  alte  primate.  Pentru  că 
această  arie  este  cea  mai  nouă  parte  a  creierului  apărută  prin 
evoluţie,  se  pare  că  are  prea  puţine  în  comun  cu  celelalte  arii. 

Dar  chiar  şi  aşa,  aria  prefrontală  este  foarte  maleabilă,  for- 
mîndu-şi  circuitele  ca  rezultat  al  experienţelor  şi  cunoştinţe- 
lor pe  care  le  acumulăm,  în  special  în  cursul  perioadei  sur- 
prinzător de  lungi  în  care  această  arie  se  dezvoltă  anatomic. 
Dintre  toate  organele  corpului,  creierul  se  maturizează  ulti- 
mul din  punct  de  vedere  anatomic;  etapele  progresive  ale  dez- 
voltării mintale  şi  sociale  a  copilului  reflectă  această  creştere 
prelungită.  Ariile  prefrontale  se  maturizează  ultimele,  conti- 
nuînd  să  se  dezvolte  din  punct  de  vedere  anatomic  pînă  după 
20  de  ani  —  ceea  ce  face  ca  primii  ani  de  viaţă  să  reprezinte 
o  oportunitate  esenţială  pentru  a-i  deprinde  pe  copii  cu  cele 
mai  utile  lecţii  de  viaţă.  Aceasta  era  concluzia  celor  relatate 
de  Mark  în  continuare. 

„Pe  de  altă  parte,  copiii  care  au  o  gîndire  anticipativă  dez- 
voltată şi  sîht  conştienţi  de  emoţiile  lor  la  vîrsta  la  care  tre- 
buie să  meargă  la  şcoală,  pe  la  5  sau  6  ani,  sînt  supuşi  unui 
risc  mult  mai  mic  de  a  suferi  mai  tîrziu  de  tulburări  de  agre- 
sivitate şi  anxietate.  Ştim  că,  la  vîrsta  la  care  copiii  merg  la 
şcoală,  există  deja  circuite  cerebrale  foarte  clare,  care  vor 
funcţiona  în  viitor,  chiar  dacă  aceste  tipare  nu  sînt  complet 
stabile. 

Toate  acestea  au  legături  şi  cu  conceptul  percepţiei  selec- 
tive, de  care  am  vorbit  deja.  Copiii  agresivi  sau  anxioşi  sînt 
foarte  vigilenţi  —  se  uită  tot  timpul  înjur  pentru  a  vedea  cine 
e  pe  cale  să  le  facă  rău,  pentru  că  acest  lucru  li  s-a  mai  întîm- 
plat  şi  pînă  atunci.  Sînt  foarte  rapizi;  reacţionează  foarte  repe- 
de, în  şcoală,  o  situaţie  clasică  în  care  se  observă  reacţiile  este 
încolonarea.  Copiii  trebuie  să  se  încoloneze  de  mai  multe  ori 
pe  zi,  pentru  a  merge  la  masă,  pentru  a  intra  în  clasă  din  pauză, 
iar  în  timpul  acestui  proces  de  încolonare  se  întîmpla  multe. 

Toate  aceste  evenimente  mărunte,  cotidiene,  sînt  foarte 
grăitoare.  Un  copil  poate,  de  pildă,  să  fie  îmbrîncit  de  un  alt 
copil;  în  loc  să  evalueze  situaţia  pentru  a  vedea  ce  se  întîmplă 
de  fapt,  un  copil  agresiv  va  reacţiona  adesea  foarte  repede  cu 
agresivitate  şi  aşa  apare  bătaia.  Tocmai  aceste  reacţii  emoţio- 
nale rapide  ne  interesează  aici.  Copiii  care  au  antecedente  de 
agresivitate  sînt  deja  «montaţi»,  ca  să  zic  aşa;  ei  sînt  gata  sa 
vadă  un  afront  sau  o  jignire  în  orice  gest,  chiar  dacă  nu  este 
aşa  sau  chiar  daca  a  fost  doar  un  accident6. 

Aşa  cum  a  menţionat  Matthieu  ieri,  s-ar  putea  ca  şcolile  să 
fie  singurele  instituţii  solide  care  să  poată  oferi  o  educaţie 
universală  pentru  dezvoltarea  sănătăţii  emoţionale.  în  decur- 
sul ultimilor  20  de  ani,  împreună  cu  colegi  din  America  şi  din 
alte  ţări,  am  început  să  testăm  ştiinţific  posibilitatea  de  a  in- 
terveni eficient  în  şcoli  pentru  a  pune  bazele  sănătăţii  emoţio- 
nale. Sînt  foarte  bucuros  să  pot  spune  că  avem  acum  la  dispo- 
ziţie dovezi  ştiinţifice  care  arată  că,  folosind  programul 
PSGA  de  două  pînă  la  cinci  ori  pe  săptămînă,  putem  cotribui 
cu  succes  la  sporirea  bunăstării  emoţionale  a  copiilor7.  Atunci 
cînd  este  aplicat  exact,  PSGA  poate  dezvolta  abilităţile  socia- 
le şi  emoţionale  ale  copiilor  şi  poate  contribui  la  dezvoltarea 
anumitor  abilităţi  de  gîndire.  Nu  ar  trebui  să  separăm  abilită- 
ţile sociale  şi  emoţionale  de  abilităţile  de  gîndire.  în  modelul 
budist,  inteligenţa  cuprinde  ambele  categorii.  în  America 
însă,  le  separăm  adesea.  Dezvoltarea  socială  a  copiilor  şi  dez- 
voltarea lor  cognitivă  le  abordăm  în  mod  separat;  însă  ştim  ca 
există  conexiuni  foarte  puternice  între  aceste  două  seturi  de 
abilităţi." 


O  perspectivă  practică: 

nu  poţi  gîndi  dacă  nu  eşti  calm 

„în  timpul  rămas  la  dispoziţie",  a  spus  Mark,  „am  să  fiu 
practic.  Aş  dori  să  folosesc  experienţa  noastră  cu  programul 
PSGA  din  ultimii  19  ani  drept  exemplu  pentru  felul  în  care  se 

poate  lucra  în  cadrul  structurii  seculare  şi  foarte  conservatoa- 
re a  sistemului  educaţional  —  o  structură  foarte  rezistentă  la 
schimbare.  Am  lucrat  în  şcoli  publice  din  America,  dar  pro- 
gramul nostru  a  fost  folosit  şi  în  Anglia,  Olanda,  Canada,  Bel- 
gia, Australia,  Ţara  Galilor  —  numeroase  locuri  din  lume. 
încă  nu  şi  în  Franţa,  deşi  a  fost  tradus  în  franceza",  a  adăugat 
el,  provocînd  rîsul  asistenţei,  pentru  că  aceasta  devenise  una 
dintre  glumele  noastre  favorite. 

„Vreau  să  spun  de  la  bun  început  că,  în  opinia  mea,  pro- 
gramul este  încă  într-o  fază  rudimentară.  Adică  nu  trebuie 
considerat  un  model  finalizat,  ci  doar  un  punct  de  plecare.  în 
plus,  trebuie  să  mai  spun  că  acest  program  a  avut  de  cîştigat 
din  activitatea  multor  altor  cercetători  în  domeniul  prevenirii, 
în  special  Maurice  Elias,  Roger  Weissberg  şi  Myrna  Shure. 

Ştim  că  programele  eficiente  trebuie  să  aibă  cel  puţin  cinci 
caracteristici.  în  primul  rînd,  ele  trebuie  să-i  ajute  pe  copii  să 
se  calmeze.  Aceasta  se  leagă  de  reducerea  perioadei  de  recu- 
perare după  un  vîrf  emoţional,  despre  care  ne-a  vorbit  Paul 
marţi,  fie  că  este  vorba  de  mînie,  invidie  sau  entuziasm.  în  al 
doilea  rînd,  ele  trebuie  să-i  facă  pe  copii  să  fie  mai  conştienţi 
de  stările  emoţionale  ale  celor  din  jur.  A  treia  caracteristică 
poate  fi  considerată  ceva  mai  occidentală:  încurajarea  discu- 
ţiilor deschise  despre  sentimente  ca  o  cale  de  a  rezolva  con- 
flictele interpersonale.  A  patra  se  referă  la  o  abilitate  foarte 
importantă:  elaborarea  de  planuri  şi  gîndirea  anticipativă, 
pentru  a  evita  situaţiile  dificile.  Iar  ultima  se  referă  la  felul  în 
care  comportamentul  nostru  îi  afectează  pe  ceilalţi;  aceasta 
este  legată  de  empatie  şi  grija  pentru  cei  din  jur. 

Pentru  a  ilustra  cele  spuse,  am  să  prezint  unele  dintre  re- 
gulile pe  care  le  considerăm  principii  după  care  putem  să 
trăim,  pe  care  le  predăm  profesorilor  şi  elevilor.  Apoi  am  să 
prezint  exerciţii  concrete,  pe  care  le  utilizăm  pentru  a  dezvol- 
ta fiecare  dintre  abilităţile  amintite  pînă  acum. 

Noi  am  elaborat  un  sistem  de  reguli  pentru  profesori  şi 
elevi,  care  poate  fi  considerat  o  ideologie  despre  cum  funcţio- 

nează  emoţiile.  Există  patru  mari  principii  pe  care  vrem  să  le 
transmitem  copiilor.  Primul  este  acela  ca  sentimentele  sînt  in- 
dicii importante.  Ele  pot  proveni  din  noi  înşine  sau  din  exte- 
rior, ca  indicii  cu  privire  la  stările  celor  din  jur,  şi  ne  oferă  in- 
formaţii foarte  importante.  Aceste  informaţii  se  pot  referi  la 
noi  înşine  —  la  un  lucru  pe  care  ni-1  dorim  sau  de  care  avem 
nevoie  —  sau  se  pot  referi  la  nevoile  altora. 

Noi  îi  învăţăm  pe  copii  că  aceste  informaţii  nu  trebuie  ig- 
norate, ci  trebuie  examinate.  Pentru  a  deveni  conştienţi  de 
emoţii,  trebuie  să  înţelegem  cum  aflăm  ce  simţim  în  raport  cu 
o  anumită  situaţie,  cum  putem  pune  în  cuvinte  aceste  senti- 
mente şi  cum  putem  recunoaşte  astfel  de  sentimente  inclusiv 
la  cei  din  jur.  Cred  că,  într-un  fel,  acest  lucru  este  corespun- 
zător ideii  de  a-ţi  folosi  inteligenţa  —  şi  ideii  budiste  de  în- 
florire: sa  fii  în  stare  să  îţi  foloseşti  raţiunea  nu  pentru  a  su- 
prima emoţiile,  ci  pentru  a  le  examina  şi  a  lua  decizii  în  raport 
cu  ele. 

Acesta  este  un  principiu,  anume  că  emoţiile  sînt  indicii 
importante.  însă  noi  facem  mai  mult  decît  să  le  spunem  acest 
lucru  copiilor  —  le  oferim  şi  instrumente  pentru  a-1  pune  în 
practică,  aşa  cum  voi  arăta  mai  tîrziu.  Acesta  este  un  element 
important,  pentru  că  mulţi  copii  se  tem  de  sentimentele  lor  — 
şi  adesea  nu  pot  să-şi  separe  sentimentele  de  comportament. 
De  fapt,  mulţi  dintre  adulţi  au  aceeaşi  problemă.  Este  un  lu- 
cru dificil  şi  în  majoritatea  formelor  de  psihoterapie  cu  adulţi 
este  nevoie  de  mult  timp  pentru  a-1  deprinde.  Aşadar,  este 
foarte  important  să-i  ajutăm  pe  copii  să  înţeleagă  faptul  că 
sentimentele  lor  sînt  diferite  de  comportament. 

Şi  vorbim  despre  acest  lucru  într-o  manieră  foarte  simplă. 
Afişăm  în  sălile  de  clasă  mesaje  de  genul:  «Toate  sentimente- 
le sînt  acceptabile.  Comportamentele  pot  fi  bune  sau  rele.» 
Copiii  trebuie  să  înţeleagă  că  toţi  oamenii  au  uneori  senti- 
mente de  invidie,  lăcomie,  dezamăgire  —  întregul  spectru  al 
sentimentelor.  însă  sentimentele  sînt  distincte  de  comporta- 
ment şi  de  aceea  spunem  că  unele  comportamente  sînt  potri- 
vite, iar  altele  nepotrivite. 

Cum  se  poate  preda  însă  acest  principiu  într-o  lecţie?  Să 
luăm  drept  exemplu  o  lecţie  despre  invidie  —  o  emoţie  foar- 
te importantă  la  copii.  Le  cerem  copiilor  să  ne  arate  o  expre- 
sie care  exprimă  invidia.  In  timpul  lecţiei,  discutăm  despre  in- 
vidie şi  le  arătăm  elevilor  imagini  cu  diferite  expresii  faciale 
care  exprimă  invidia.  Le  putem  spune  o  povestire  despre  un 
copil  care  a  fost  invidios  la  un  moment  dat  şi  despre  felul  în 
care  a  reuşit  să  depăşească  acea  stare.  Putem  să-i  punem  pe  ei 
să  vorbească  despre  momente  în  care  au  simţit  invidie,  să  facă 
un  desen  sau  să  scrie  în  jurnalul  lor  personal  despre  asta.  Vor- 
bim apoi  despre  comportament  —  despre  ce  putem  face  atunci 
cînd  simţim  invidie.  Sentimentul  de  invidie  poate  fi  foarte 
greu  de  controlat  atunci  cînd  pune  stăpînire  pe  noi,  dar  putem 
lua  totuşi  decizii  cu  privire  la  felul  în  care  să  ne  comportăm. 

Al  doilea  principiu  recomandă  separarea  sentimentelor  de 
comportament.  întrebarea  este  care  tipuri  de  comportamente 
sînt  adecvate  şi  care  nu?  Multor  copii  le  ia  foarte  mult  timp 
să  facă  această  distincţie.  Adesea,  atunci  cînd  resimt  o  anumi- 
tă emoţie,  să  zicem  mînie,  şi  au  fost  pedepsiţi  pentru  un  anu- 
mit lucru,  ei  ajung  să  amestece  emoţiile  pe  care  le-au  resim- 
ţit şi  comportamentul  pentru  care  au  fost  pedepsiţi.  Şi  ajung 
să  creadă  că  pînă  şi  a  avea  anumite  emoţii  este  deja  un  lucru 
rău.  Este  foarte  important  să-i  ajutăm  să  înţeleagă  că  senti- 
mentele sînt  doar  o  parte  din  noi  înşine.  Ele  apar  inevitabil  şi 
trebuie  să  le  acordăm  atenţie.  Nu  este  nimic  în  neregulă  cu 
aceste  sentimente  —  sînt  fireşti. 

Al  treilea  principiu  despre  care  le  vorbim  copiilor  este 
acela  că  nu  poţi  să  gîndeşti  dacă  nu  eşti  calm.  Este  ca  un  fel 
de  mantră,  dacă  doriţi,  în  clasele  cu  care  lucrăm.  Se  refera  la 
ideea  lui  Matthieu,  că  emoţiile  determină  mintea  să  vadă  lu- 
crurile într-un  anumit  fel  şi  la  experienţa  lui  Paul,  cu  telefo- 
nul soţiei.  Ii  învăţăm  pe  copii  că  mai  întîi  trebuie  să  se  calme- 
ze, astfel  încît  să  poată  vedea  clar  ce  se  petrece  şi  apoi  sa 
decidă  ce  trebuie  făcut.  Ce  trebuie  să  facem  cu  o  emoţie?  Pu- 

nem  această  întrebare  de  nenumărate  ori.  Şi  le  prezentăm 
apoi  metode  concrete  de  a  se  calma  atunci  cînd  apar  astfel  de 
sentimente." 

Dalai  Lama  a  întrebat:  „Cînd  le  spuneţi  copiilor  că  ar  tre- 
bui mai  întîi  să  se  calmeze  pentru  a  evalua  situaţia  şi  a  vedea 
ce  pot  face  nu  înseamnă  oare  că  le  recomandaţi  deja  să-şi  mo- 
difice emoţiile?" 

„Ei  bine",  a  răspuns  Mark,  „înseamnă  că  le  spunem  să-şi 
controleze  impulsul.  Dar  nu  le  cerem  să  le  elimine.  Vrem  sa 
se  calmeze,  astfel  încît  să-şi  poată  spune  în  sinea  lor:  «Sînt 
nervos.  Ce  pot  să  fac  în  legătură  cu  asta?  De  ce  sînt  nervos?» 
Le  recomandăm  să  controleze  izbucnirea  emoţiei  —  nu  le 
spunem  că  emoţia  ar  trebui  ignorată,  ci  doar  că  mai  întîi  tre- 
buie să  ne  calmăm  şi  să  ne  folosim  inteligenţa." 

Paul  Ekman  a  explicat  faptul  că  aceasta  implică  o  reduce- 
re a  intensităţii  emoţiei. 

Ideea  era  că,  din  perspectiva  acestui  program,  orice  emo- 
ţie este  acceptabilă  —  dar  acţiunile  determinate  de  emoţii  s-ar 
putea  să  nu  fie  astfel.  Aceasta  se  afla  într-un  puternic  contrast 
cu  viziunea  budistă,  potrivit  căreia  nu  toate  emoţiile  sînt 
bune.  Dalai  Lama  s-a  gîndit  o  vreme  la  acest  aspect  înainte  de 
a-i  face  semn  lui  Mark  că  poate  să  continue. 

„Al  patrulea  principiu  pe  care  îl  folosim  este  regula  de 
aur",  a  continuat  Mark.  „Noi  considerăm  că  acest  exemplu  de 
înţelepciune  străveche  este  extrem  de  important.  Le  spunem 
copiilor:  «Trataţi-i  pe  ceilalţi  aşa  cum  aţi  vrea  să  vă  trateze  ei 
pe  voi.»  Sigur  că  aici  ideea  este  aceea  de  a-i  îndemna  să  adop- 
te perspectiva  altora. 

Acestea  sînt  cele  patru  principii  fundamentale  pe  care  în- 
cercăm să  le  insuflăm  copiilor  prin  lecţii  repetate  —  şi  nu  nu- 
mai copiilor,  ci  şi  profesorilor,  directorului  şi  celorlalte  per- 
soane care  lucrează  cu  copiii." 

Dalai  Lama  s-a  întors  la  ideea  la  care  se  referise  în  între- 
barea anterioară.  A  întrebat  din  nou  dacă  nu  apare  o  uşoară 
contradicţie  „atunci  cînd  le  spuneţi  copiilor,  pe  de  o  parte,  că 

toate  emoţiile  sînt  acceptabile  ca  atare,  deşi  nu  toate  compor- 
tamentele sînt  la  fel,  pentru  ca  apoi,  de  îndată  ce  un  copil  ma- 
nifestă o  emoţie  cum  ar  fi  mînia,  sa-i  spuneţi  «Calmează-te.» 
Nu  ar  fi  mai  potrivit  să-i  spuneţi:  «Văd  că  eşti  foarte  furios. 
Şi  eu  mă  înfurii  adesea,  dar  nu  ar  fi  mai  bine  să  nu  mai  fii  atît 
de  furios?»  Adică  să-i  ajutaţi  pe  copii  să-şi  diminueze  mînia." 

Mark  a  răspuns:  „Eu  cred  că  tocmai  acest  lucru  îl  facem. 
Nu  sînt  sigur  că  există  o  contradicţie  aici.  Cred  că  o  să  fiţi  de 
acord  cu  mine  atunci  cînd  am  să  prezint  mijloacele  practice 
de  aplicare  a  acestor  principii." 

Cum  să  o  faci  pe  broasca  ţestoasă 

Trecînd  la  aspectele  practice,  Mark  ne-a  relatat  o  poveste 
folosită  în  cadrul  PSGA  —  însoţită  de  imagini  —  pentru  co- 
piii între  3  şi  7  ani.  „Este  o  poveste  despre  o  mică  broască  ţes- 
toasă. Acesteia  îi  plăcea  să  se  joace,  fie  singură,  fie  cu  priete- 
nii, îi  plăcea  să  se  uite  la  televizor  sau  să  se  joace  pe-afară, 
însă  nu  prea  îi  plăcea  să  meargă  la  şcoală." 

Dalai  Lama  a  cerut  lămuriri,  părînd  să  fie  puţin  surprins 
atunci  cînd  a  înţeles  că  nu  era  o  povestire  adevărată,  ci  o  po- 
veste pentru  copii.  După  ce  s-a  lămurit,  şi-a  atins  capul  şi,  fi- 
ind evident  fermecat  de  poveste,  a  ascultat  zîmbind  şi  apro- 
bînd  din  cap  la  fiecare  episod. 

„Nu-i  plăcea  să  stea  în  bancă  şi  să  asculte  ce  spune  profe- 
sorul timp  de  o  oră  întreagă",  a  povestit  Mark.  „îi  era  foarte 
greu.  Adesea,  micuţa  ţestoasă  se  înfuria  pe  prietenii  săi.  Aceş- 
tia îi  furau  creionul,  o  împingeau  sau  o  necăjeau  într-un  fel 
sau  altul  şi,  cînd  se  întîmpla  asta,  micuţa  ţestoasă  se  înfuria 
foarte,  foarte  tare.  Adesea  reacţiona  lovindu-şi  prietenii  sau 
spunîndu-le  răutăţi.  După  o  vreme,  ceilalţi  copii  n-au  mai  vrut 
să  se  joace  cu  ea." 

Cînd  povestea  ajunge  în  acest  punct,  a  spus  Mark,  copiilor 
li  se  arată  imagini  cu  micuţa  ţestoasă  care  sta  singură  pe  tere- 
nul de  joacă.  „Şi  micuţa  ţestoasă  se  simţea  tristă",  continua 

povestea.  „Se  simţea  furioasă  şi  nedumerită  şi  în  acelaşi  timp 
era  tristă,  pentru  că  nu  se  putea  controla  şi  nu  ştia  cum  să  re- 
zolve problema.  Apoi,  într-o  bună  zi,  a  întîlnit  o  broască  ţes- 
toasă foarte  bătrînă  şi  înţeleaptă,  care  avea  300  de  ani  şi  trăia 
la  marginea  oraşului.  Şi  micuţa  i-a  spus:  «Ce  pot  să  fac? 
Şcoala  este  o  adevărată  problemă  pentru  mine.  Nu  pot  să  mă 
port  frumos.  încerc,  dar  nu  reuşesc  niciodată.»  La  care  ţestoa- 
sa bătrînă  şi  înţeleaptă  i-a  spus:  «Soluţia  problemei  se  află  în 
tine  însăţi.  Este  carapacea  ta.  Atunci  cînd  eşti  supărată  sau 
foarte  furioasă  şi  nu  poţi  să  te  controlezi,  te  poţi  retrage  în  ca- 
rapacea ta.»" 

Mark,  care  lucrează  regulat  cu  copii  surzi,  a  arătat  cum 
trebuia  să  procedeze  mica  ţestoasă,  înfaşurînd  o  palmă  în  ju- 
rul pumnului  de  la  cealaltă  mînă  şi  retrăgîndu-şi  degetul 
mare,  care  simboliza  capul  ţestoasei. 

„«Cînd  eşti  în  carapace,  te  poţi  calma.  Cînd  mă  retrag  în 
carapacea  mea»,  i-a  spus  bătrînă  ţestoasă,  «fac  trei  lucruri, 
îmi  spun  să  mă  opresc;  respir  adînc  o  dată  sau  de  mai  multe 
ori,  dacă  simt  nevoia;  şi  apoi  îmi  spun  care  este  problema.» 
Apoi  cele  două  ţestoase  au  început  să  exerseze  această  strate- 
gie. Şi  micuţa  ţestoasă  a  spus  că  ar  vrea  să  încerce  acest  exer- 
ciţiu la  şcoală. 

A  doua  zi,  în  timp  ce  ea  îşi  vedea  de  treabă,  un  alt  copil  a 
început  să  o  necăjească.  A  simţit  cum  începe  să  se  înfurie; 
mîinile  i  s-au  înfierbîntat  şi  inima  a  început  să-i  bată  mai  tare. 
Şi-a  amintit  ce  i-a  spus  bătrînă  ţestoasă  şi  şi-a  retras  mîinile  şi 
picioarele  în  carapace,  unde  este  linişte  şi  nimeni  nu  o  poate 
deranja  şi  s-a  gîndit  ce  ar  trebui  să  facă  în  continuare.  A  res- 
pirat adînc  şi,  cînd  a  ieşit  din  nou  din  carapace,  a  văzut  chi- 
pul zîmbitor  al  profesorului  său. 

A  încercat  apoi  din  nou  şi  din  nou  acelaşi  exerciţiu.  Une- 
ori reuşea  să  se  calmeze,  alteori  nu,  dar  încet,  încet  a  învăţat 
cum  să  se  controleze  folosindu-şi  carapacea.  A  început  să-şi 
facă  prieteni  şi  acum  îi  place  mai  mult  la  şcoală,  pentru  că 
este  o  ţestoasă  care  ştie  cum  să  se  poarte. 

După  ce  le  spunem  copiilor  povestea  cu  ţestoasa,  îi  punem 
sa  intre  în  pielea  personajelor.  Un  copii  poate  fi  într-o  zi  ţestoa- 
sa bătrîna,  a  doua  zi  ţestoasa  tînără,  iar  în  altă  zi,  profesorul. 
Aceasta  îi  face  să  vadă  situaţia  din  puncte  de  vedere  diferite. 

Există  cîteva  puncte-cheie  în  această  poveste  şi  sînt  sigur 
că  Sfinţia  Voastră  le-a  observat  deja.  în  primul  rînd,  ţestoasa 
învaţă  să  devină  conştientă  de  sentimentele  sale  înainte  sa  le 
transpună  în  comportamente  distructive.  Al  doilea  este  foarte 
important:  ţestoasa  învaţă  să-şi  asume  răspunderea.  Faptul  că 
ajunge  să  se  controleze  îi  poate  da  un  sentiment  de  satisfac- 
ţie. Este  o  parte  a  procesului  de  creştere  şi  de  maturizare. 

Noi  folosim  această  poveste  pentru  a-i  deprinde  pe  copii  cu 
o  anumită  abilitate",  a  continuat  Mark.  „îi  învăţăm  pe  aceşti 
copii  foarte  mici  să  «o  facă  pe  ţestoasa».  îi  învăţăm  acest  lu- 
cru în  diferite  feluri,  în  funcţie  de  context,  dar  întotdeuna  îi  în- 
văţăm în  aşa  fel  încît  să-şi  folosească  corpul.  Pe  cei  mai  mulţi 
copii  îi  învăţăm  să  facă  următorul  exerciţiu",  a  spus  Mark, 
după  care  şi-a  încrucişat  mîinile  pe  piept  şi  a  respirat  adînc. 

„V-aş  ruga  să  facem  cu  toţii  acest  exerciţiu  timp  de  un  mi- 
nut. Respiraţi  adînc.  Este  foarte  liniştitor  —  şi  în  plus,  atunci 
cînd  ţii  mîinile  încrucişate,  nu  poţi  lovi  pe  nimeni",  a  spus 
Mark  în  glumă. 

La  care  Dalai  Lama  a  răspuns  cu  un  zîmbet  maliţios:  „Dar 
te  poţi  uita  urît!" 

în  timp  ce  toţi  cei  din  sală  încercau  „să  o  facă  pe  ţestoasa", 
Mark  a  spus:  „încercăm  să  îi  învăţăm  pe  copii  acest  lucru  încă 
de  la  început,  recompensîndu-i  cu  aplicarea  unei  ştampile 
colorate,  care  înfăţişează  o  broască  ţestoasă  ori  de  cîte  ori  sînt 
nervoşi  şi  reuşesc  să  se  calmeze.  Acest  lucru  îi  oferă  profeso- 
rului un  indiciu  vizibil  al  faptului  că  copiii  se  calmează.  însă 
un  aspect  şi  mai  important  este  acela  pe  care  l-au  observat 
psihologii  ruşi  Vygotsky  şi  Luria,  care  spun  că  anticiparea 
motorie  este  foarte  importantă  pentru  învăţare.  Noi  credem  că 
copiii  învaţă  din  ceea  ce  se  află  în  jur  mai  întîi  prin  interme- 
diul unor  acţiuni  fizice  şi  abia  apoi  această  învăţare  capătă 

trăsături  conceptuale  la  nivelul  minţii.  De  aceea  vrem  să-i  fa- 
cem să  asocieze  o  acţiune  cu  această  idee  de  calmare.  Şi  în 
plus  este  foarte  greu  să  fii  agresiv  cînd  eşti  în  această  stare. 

Am  început  să  lucrăm  pentru  prima  dată  în  1981,  folosind 
limbajul  semnelor  cu  copiii  surzi.  Pentru  că  aceştia  au  adesea 
un  limbaj  foarte  sărac,  am  început  prin  a  le  spune  să  facă  pe 
ţestoasa  în  felul  acesta",  a  spus  Mark,  arătînd  din  nou  cu  mîi- 
nile  mişcarea  unei  ţestoase  care  se  retrage  în  carapace.  „însă 
de-a  lungul  timpului,  am  considetrat  că  este  mai  potrivit  ges- 
tul încrucişării  braţelor,  pentru  că  poate  fi  combinat  cu  respi- 
raţia adîncă,  respiraţie  care  are  un  efect  calmant. 

Adeseori,  le  este  greu  să  se  calmeze;  într-un  fel,  este  ca  şi 
cum  s-ar  trage  înapoi.  Au  nevoie  de  un  sprijin  serios  din  par- 
tea adulţilor.  Cînd  un  profesor  întîlneşte  un  copil  care  arată 
foarte  supărat  şi  furios,  de  multe  ori  se  întîmplă  ca  acesta  să 
nu  se  poată  calma  de  unul  singur.  Noi  îi  recomandăm  profe- 
sorului să  ia  copilul  de  mînă  şi  să-i  spună:  «Văd  că  eşti  foar- 
te supărat.  Hai  să  ne  calmăm  împreună.  Am  să  încerc  şi  eu 
odată  cu  tine.  Hai  să  respirăm  adînc»  şi  apoi  să-1  întrebe: 
«Acum  te  simţi  mai  bine?»  Este  asemeni  relaţiei  dintre  mamă 
şi  prunc,  în  care  mama  «construieşte»  sau  structurează  inter- 
acţiunea. Profesorii  trebuie  să  practice  acest  exerciţiu  de  mul- 
te ori,  astfel  încît  copiii  să-şi  interiorizeze  această  abilitate. 

Un  alt  exerciţiu  pe  care  îl  predăm  copiilor  în  acelaşi  timp 
cu  imitarea  broaştei  ţestoase  este  ceea  ce  noi  numim  dialogul 
cu  tine  însuţi  sau  monologul,  ca  o  cale  de  a-ţi  controla  com- 
portamentul. Uneori  se  mai  numeşte  şi  autocontrol  verbal. 
Ideea  este  aceea  de  a  vorbi  cu  tine  însuţi  şi  de  a  folosi  limba- 
jul ca  pe  un  substitut  al  comportamentului  manifest  sau  al 
unei  exprimări  emoţionale  foarte  intense." 

Aici  Mark  a  formulat  o  idee  esenţială:  anume  că  apti- 
tudinea de  autocontrol  este  o  condiţie  preliminară  a  unui 
comportament  responsabil.  învăţăturile  morale,  neînsoţite  de 
o  deprindere  a  abilităţilor  necesare  pentru  a  le  urma,  nu  sînt 
suficiente.  „Noi  credem  că  dacă  copiii  nu  pot  învăţa  cum  să 

se  calmeze  atunci  cînd  sînt  cu  adevărat  furioşi,  nimic  din  ceea 
ce  îi  învăţăm  noi  despre  progresul  moral  sau  despre  sentimen- 
te nu  va  avea  relevanţă.  Acesta  este  elementul  primar,  esen- 
ţial. Şi  este  foarte  dificil;  e  nevoie  de  exerciţii  repetate.  Adult 
fiind,  eu  am  încă  de  lucru  în  această  privinţă. 

Folosim  tehnica  ţestoasei  numai  cu  copiii  foarte  mici. 
Pentru  cei  mari,  este  mult  prea  imatură;  s-ar  simţi  stînjeniţi  şi 
au  şi  mai  puţină  nevoie  de  ea.  Copiii  mici,  din  acest  interval 
de  3-7  ani,  au  un  grad  de  instabilitate  emoţională  mult  mai  ri- 
dicat şi  mult  mai  multe  dificultăţi  în  a-şi  controla  comporta- 
mentul, decît  copiii  mai  mari." 

Cum  arăţi  ceea  ce  simţi 

Mark  ne-a  prezentat  apoi  o  planşă  cu  desene  ale  unor  chi- 
puri umane,  fiecare  înfaţişînd  o  emoţie  diferită:  o  faţă  zîmbi- 
toare  pentru  fericire,  o  faţă  morocănoasă  pentru  mînie  etc. 
„Un  al  doilea  obiectiv  este  acela  de  a-i  învăţa  pe  copii  mai 
multe  lucruri  despre  sentimente.  Pornim  gradat  în  primii  ani, 
de  la  sentimentele  simple,  iar  pe  parcursul  următorilor  ani  din 
şcoala  primară  trecem  la  sentimente  mai  complexe.  în  primul 
rînd,  le  atribuim  culori.  Vorbim  de  sentimente  galbene  sau 
sentimente  confortabile.  Nu  le  numim  niciodată  bune  sau 
rele;  toate  sentimentele  sînt  acceptabile.  Folosim  cuvîntul 
«confortabil»,  pe  care  copiii  îl  înţeleg  foarte  uşor  chiar  şi  la  o 
vîrstă  fragedă.  Apoi  vorbim  de  sentimente  albastre  ca  senti- 
mente inconfortabile.  Vorbim  de  sentimente  ca  fiind  confor- 
tabile sau  inconfortabile  în  funcţie  de  stările  pe  care  le  pro- 
voacă în  interior  (deşi  uneori  acest  lucru  devine  foarte 
complicat).  De  exemplu,  atunci  cînd  vorbim  de  «speriat»  sau 
«temător»,  în  acelaşi  timp  le  indicăm  opusul,  adică  a  fi  «în  si- 
guranţă». 

Lecţiile  sînt  compuse  din  mai  multe  părţi  —  profesoara  va 
prezenta  imagini  cu  oameni  sau  cu  chipuri  umane,  poate 
vorbi  de  o  situaţie  cînd  ea  însăşi  a  simţit  acele  emoţii  pe  vre- 


416 


EMOŢIILE  DISTRUCTIVE 


mea  cînd  era  copil,  poate  relata  o  poveste  şi  îi  pune  pe  copii 
sa  vorbească  despre  situaţii  în  care  au  trăit  astfel  de  emoţii.  în 
plus,  la  sfîrşitul  fiecărei  lecţii,  profesoara  înmînează  cîte  o 
«faţă  sensibilă»,  un  cartonaş  pe  care  este  un  chip  cu  o  anumi- 
tă expresie,  şi  fiecare  copil  înşiruie  aceste  cartoane  pe  un  inel 
şi  le  ţine  pe  bancă.  Şi  profesoara  va  ţine  un  set  de  astfel  de 
chipuri  pe  catedră  şi  chiar  şi  directorul,  dacă  programul  a  pă- 
truns în  întregime  în  acea  şcoală. 

Copilul  începe  cu  cîteva  astfel  de  cartonaşe,  pentru  ca 
apoi,  în  timp,  să  ajungă  să  aibă  pe  inel  din  ce  în  ce  mai  mul- 
te chipuri.  Acestea  sînt  folosite  pe  tot  parcursul  zilei  pentru 
a-şi  manifesta  stările  interioare  şi  pentru  a  deveni  mai  con- 
ştienţi de  ele.  Aşa  cum  îi  învăţăm  pe  copii  să  facă  pe  ţestoasa 
—  pentru  că  acesta  este  un  comportament  pe  care  îl  pot  folo- 
si oricînd  în  timpul  zilei,  mai  ales  în  timpul  unei  stări  emoţio- 
nale intense  —  folosim  aceste  «feţe  sensibile»  în  timpul  unor 
situaţii  reale.  De  exemplu,  în  anumite  momente  —  poate  di- 
mineaţa sau  atunci  cînd  copiii  se  întorc  din  pauza  de  prînz  şi 
sînt  foarte  agitaţi  —  profesorul  va  spune:  «Vreau  să  căutaţi  în 
cartonaşele  voastre  şi  să-mi  arătaţi  care  dintre  ele  corespunde 
cu  ceea  ce  simţiţi  acum.» 

în  cîţiva  ani,  reuşim  să-i  învăţăm  pe  copii  o  varietate  de 
sentimente,  începînd  cu  cele  primare,  cum  ar  fi  fericirea,  tris- 
teţea, frica  şi  siguranţa,  trecînd  apoi  la  unele  mai  complexe, 
cum  ar  fi  dezamăgirea  şi  mîndria;  şi  ajungem  treptat  la  senti- 
mente şi  mai  complexe,  cum  ar  fi  stînjeneala  şi  umilinţa.  Pîna 
la  vîrsta  de  1 1  ani,  ajungem  să  discutăm  cu  ei  despre  expe- 
rienţe foarte  complexe,  cum  ar  fi  sentimentul  de  respingere  şi 
sentimentul  de  iertare. 

Ca  veni  vorba,  îi  învăţăm  şi  ce  înseamnă  «privat»  —  sen- 
timent reprezentat  de  un  cartonaş  alb  —  încă  de  la  primele 
lecţii,  astfel  încît  copiii  să  înveţe  că  nu  este  necesar  să  arate 
ceea  ce  simt.  Pot  să  se  simtă  foarte  confortabil  sau  foarte  in- 
confortabil,  dar  nu  trebuie  neapărat  să  arate  acest  lucru.  De 
fapt,  am  învăţat  asta  de  la  un  copil  surd.  în  primii  ani,  am  ho- 

tărît  să  le  înmînăm  copiilor  inclusiv  cartoane  cu  chipuri  lipsi- 
te de  orice  expresie  şi  să  vedem  ce  fac  cu  ele.  Unul  dintre  co- 
pii a  scris  pe  cartonaş:  «nu  e  treaba  nimănui».  Nu  voia  să  spu- 
nă nimănui  cum  se  simţea  în  acea  zi. 

Experienţa  din  primii  ani  de  aplicare  a  programului  PSGA 
a  condus  la  două  concluzii.  Una  este  aceea  că  de  regulă  sub- 
estimăm abilităţile  copiilor,  iar  cealaltă  că  şi  ei  ne  pot  învăţa 
cîte  ceva  despre  emoţiile  pe  care  ar  trebui  să  le  introducem. 
Un  alt  exemplu  în  acest  sens  a  fost  acela  al  unui  copil  surd  de 
9  ani.  Intr-o  zi,  acesta  i-a  spus  profesoarei:  «Am  nevoie  de  o 
faţă  nouă.  Am  un  sentiment  pentru  care  am  nevoie  de  un 
chip...»  Profesoara  1-a  întrebat:  «Despre  ce  sentiment  este 
vorba?»  La  care  el  a  răspuns,  folosind  limbajul  semnelor: 
«Rău-fericit».  «Ce  înseamnă  rău-fericit?»,  1-a  întrebat  profe- 
soara. «Este  ca  atunci  cînd  îi  pui  o  piedică  cuiva,  acesta  cade 
şi  tu  rîzi  de  el.»  Am  petrecut  un  an  de  zile  în  laborator  pentru 
a  ne  decide  ce  sentiment  era  acela  şi  ne-am  hotărît  asupra  cu- 
vîntului  «răutăcios».  Este  un  cuvînt  foarte  puternic  pentru  un 
copil. 

Se  pare  că  învăţîndu-i  pe  copii  despre  sentimente,  nu-i 
ajutăm  doar  să  recunoască  ce  se  întîmplă  în  sinea  lor  sau  ce 
se  întîmplă  în  interiorul  altei  persoane,  ci  le  putem  arăta  de 
asemenea  că,  vorbind  despre  sentimente,  se  pot  rezolva  pro- 
blemele. Am  să  dau  un  exemplu  cu  termenul  «răutăcios». 

Copiilor  le  este  foarte  greu  cînd  sînt  tachinaţi  sau  sîcîiţi  de 
alţii  şi  mulţi  dintre  ei  pur  şi  simplu  nu  pot  să  se  controleze  în 
asemenea  situaţii.  Adulţii  le  vor  spune  adesea  să-1  ignore  pe 
cel  care  îi  necăjeşte,  pentru  că  acesta  va  renunţa.  In  unele  ca- 
zuri chiar  aşa  se  întîmplă,  însă  este  foarte  greu  să  rămîi  impa- 
sibil la  sîcîieli.  Copiii  adeseori  îl  ignoră  pe  cel  care  îi  tachi- 
nează, în  schimb,  procedînd  astfel,  îi  oferă  acestuia  suficiente 
motive  pentru  a  continua,  pentru  că  un  copil  îl  necăjeşte  pe  un 
altul  pentru  a  obţine  o  reacţie. 

Aşadar,  atunci  cînd  îi  învăţăm  pe  copii  cuvîntul  «răută- 
cios», îi  învăţăm  că  pot  să-i  spună  celui  care  îi  necăjeşte: 

«Eşti  răutăcios.»  în  acest  fel,  comentează  sentimentele  celui- 
lalt, în  loc  să  reacţioneze  la  comportamentul  acestuia.  Este  un 
fel  de  metacontrol  al  situaţiei.  într-o  bună  zi,  am  intrat  într-o 
clasă  şi  am  văzut  un  copil  care  îl  necăjea  pe  altul.  Cel  tachi- 
nat i-a  spus  celui  care  îl  necăjea:  «Simţi  nevoia  să  fii  răută- 
cios? Te-a  supărat  ceva  mai  devreme?»  Este  o  mare  diferenţă 
între  această  reacţie  şi  aceea  de  a  te  simţi  rănit.  Iar  cel  care  îl 
necăjea  a  încetat." 

Formarea  conexiunilor  cerebrale 

„Tachinarea  exemplifică  foarte  bine  un  fenomen  foarte 
complicat.  Mai  întîi  de  toate,  atunci  cînd  copiii  sînt  tachinaţi, 
uneori  se  simt  răniţi  şi  umiliţi,  uneori  se  simt  doar  încurcaţi, 
iar  alteori  simt  că  fac  într-adevăr  parte  dintr-un  grup.  Este 
foarte  complicat,  însă,  de  regulă,  cînd  vorbim  cu  elevii  din 
clasă,  ei  spun  că  orice  formă  de  tachinare  este  rea  şi  negativă. 
Pe  măsură  ce  cresc,  observăm  o  formă  diferită  a  acestui  gen 
de  comportament,  care  este  bîrfa.  Pînă  la  vîrsta  de  10  ani,  co- 
piii se  adună  în  găşti,  bîrfesc  şi  spun  poveşti  unii  despre  alţii, 
un  lucru  care  este,  la  rîndul  său,  foarte  dureros.  Copiilor  le 
este  foarte  greu  să-şi  controleze  emoţiile  atunci  cînd  ceilalţi 
spun  lucruri  false  despre  ei.  Prin  urmare,  cu  cei  de  vîrste  mai 
mari  petrecem  foarte  mult  timp  discutînd  despre  bîrfa." 

„Aparent,  atunci  cînd  ne  ocupăm  de  problema  tachinării 
între  copii",  a  spus  Dalai  Lama,  „o  explicaţie  ar  fi  aceea  că  in- 
teligenţa lor  nu  este  încă  dezvoltată  suficient  şi  astfel  nu  înţe- 
leg pe  deplin  contextul.  însă  eu,  personal,  cred  că  nu  ai  nevo- 
ie de  o  dezvoltare  foarte  mare  a  facultăţilor -cognitive  pentru 
a  înţelege  tachinarea.  Adesea  este  doar  o  joacă  —  o  joacă  pe 
care  o  putem  observa  şi  la  animale.  Cîinii  se  muşcă  adesea 
unii  pe  alţii  în  joacă.  Şi  par  să  ştie  că  aceasta  nu  este  o  răutate." 

Mark  a  răspuns:  „De  aceea  este  foarte  important  ca  acela 
tachinat  sa  ştie  să  se  calmeze  şi  să  vadă  dacă  cel  care  îl  necă- 
jeşte vrea  doar  să  facă  o  gluma  sau  vrea  să-1  supere.  Copiii 

care  sînt  fie  agresivi,  fie  foarte  sensibili  reacţionează  imediat, 
aproape  automat.  Nu  ştim  cum  se  petrec  lucrurile  în  creier; 
s-ar  putea  să  existe  anumite  circuite  care  să  fie  mai  sensibile 
la  astfel  de  situaţii. 

Ca  şi  părinţii,  profesorii  se  confruntă  uneori  cu  probleme 
insolubile.  Doi  copii  vin  în  fugă  de  pe  terenul  de  joacă  şi  unul 
dintre  ei  spune:  «Mi-a  luat  mingea.»  «Nu,  el  mi-a  luat-o  mie, 
eu  am  avut-o  primul.»  «Ba  nu,  eu.»  Problema  este  că  profe- 
sorul nu  a  fost  de  faţă,  ca  să  ştie  cine  a  avut  primul  mingea. 
Sau  poate  că  evenimentul  care  a  declanşat  conflictul  a  avut 
loc  cu  două  zile  în  urmă.  Foarte  rar  poţi  să  afli  cine  a  declan- 
şat conflictul;  poţi  să  bănuieşti,  dar  nu  poţi  fi  sigur.  Adesea  se 
întîmplă  ca  profesorul  să  nu  vrea  să  piardă  timpul  descîlcind 
această  situaţie  şi  atunci  spune:  «Bine,  bine,  staţi  jos  amîndoi. 
Nu  mai  aveţi  voie  la  joacă.»  Sînt  pedepsiţi  amîndoi. 

Noi  le  spunem  profesorilor  că  adesea,  atunci  cînd  copiii 
vin  la  ei  foarte  surescitaţi,  primul  lucru  care  se  întîmplă  este 
că  ajung  să  se  enerveze  şi  ei.  Le  recomandăm  să  le  spună  co- 
piilor: «Amîndoi  păreţi  foarte  supăraţi  şi  acum  încep  să  mă 
simt  şi  eu  la  fel.  Trebuie  să  ne  liniştim  cu  toţii.»  O  modalita- 
te este  să  le  ceară  copiilor  să  caute  printre  cartonaşele  cu  chi- 
puri şi  să  arate  ce  simt  în  acel  moment.  Teoretic,  aceasta  în- 
seamnă activarea  lobului  frontal  stîng"  —  aria  despre  care 
Richie  spunea  că  contribuie  la  inhibarea  emoţiilor  supărătoare. 

„înseamnă  să-ţi  foloseşti  centrii  limbajului  din  acea  arie  a 
creierului  care  răspunde  de  procesele  de  gîndire  pentru  a  în- 
cepe să  înţelegi  şi,  pe  această  cale,  a  putea  să  administrezi 
emoţia  trăită.  Evident  că  uneori  funcţionează,  iar  alteori  nu", 
a  încheiat  Mark. 

„Este  foarte  adevărat",  a  spus  şi  Dalai  Lama.  „Din  punct 
de  vedere  budist,  aici  este  vorba  de  o  deviere  abilă  a  atenţiei 
de  la  acea  emoţie  puternică,  astfel  încît  mintea  să  poată  fi 
adusă  într-o  stare  neutră." 

Dînd  din  cap  în  semn  de  aprobare,  Mark  a  adăugat:  „Şi  noi 
credem  că  în  procesul  de  creştere,  în  acest  interval  cuprins  în- 

tre  3  şi  8  sau  9  ani,  în  care  copiii  învaţă  să  eticheteze  emoţii- 
le, putem  contribui  la  întărirea  acestor  conexiuni  cerebrale. 
Nu  ştim  prea  multe  depre  conexiunile  dintre  nucleul  amigda- 
lian  şi  lobii  frontali,  sau  între  hipocamp  şi  lobii  frontali,  în 
plus,  există  o  mulţime  de  structuri  cerebrale  între  acestea,  cu 
multe  conexiuni  pe  care  nu  le  înţelegem  încă  prea  bine.  Dar 
credem  că  este  foarte  important  să  întărim  aceste  abilităţi  pînă 
ce  devin  obiceiuri  în  această  etapă  critică  a  creşterii.  Dacă 
aceleaşi  abilităţi  vor  trebui  deprinse  mai  tîrziu,  va  fi  nevoie  de 
reînvăţare.  Şi  reînvăţarea  este  întotdeuna  mai  grea  decît  învă- 
ţarea" 

Aici  Mark  a  formulat  iarăşi  un  motiv  important  în  favoa- 
rea educării  emoţionale  a  copiilor:  este  mult  mai  uşor  să-i 
ajuţi  să  dobîndească  abilităţi  emoţionale  eficiente  la  vîrsta  la 
care  se  dezvoltă  pentru  prima  dată  circuitele  şi  conexiunile 
cerebrale  importante,  decît  să  schimbi  modul  de  operare  al 
acestor  conexiuni  odată  ce  au  devenit  adulţi.  Ca  întotdeauna, 
un  strop  de  prevenire  valorează  mai  mult  decît  un  tratament 
—  sau  ani  întregi  de  psihoterapie,  consiliere  pentru  renunţa- 
rea la  droguri  sau  chiar  închisoarea. 

Zonele  de  pace  din  clasele  de  şcoală 

„în  plus",  a  spus  Mark,  „avem  la  dispoziţie  un  context  mai 
larg  pentru  a  dezvolta  la  copii  abilitatea  de  soluţionare  a  pro- 
blemelor şi  de  rezolvare  a  conflictelor.  Şi  aici  folosim  ilustra- 
ţii şi  poveşti.  De  exemplu,  folosim  un  afiş  cu  semnale  de  con- 
trol —  adică  un  semafor,  pe  care  copiii  îl  recunosc  imediat." 

Apoi  Mark  a  prezentat  un  afiş  cu  un  astfel  de  semafor,  fie- 
care lumină  reprezentînd  o  anumită  etapă  a  procesului  de  au- 
tocontrol: 

Lumina  roşie:  Respiră  adînc.  Spune-ţi  care  este  problema 
şi  cum  te  simţi. 

Lumina  galbenă:  Ce  pot  să  fac?  Oare  va  funcţiona? 

Lumina  verde:  încearcă  să  aplici  cea  mai  bună  idee  care 
ţi-a  venit.  A  funcţionat? 

Acest  afiş  —  realizat  de  Roger  Weissberg  şi  colegii  săi  de 
la  Universitatea  Yale  —  se  afla  pe  pereţii  fiecărei  clase  din 
şcolile  publice  din  New  Haven,  pe  care  le-am  vizitat  la  înce- 
putul anilor  '90  pentru  a  scrie  despre  un  program  temerar,  de- 
dicat educaţiei  emoţionale.  De-a  lungul  anilor,  programul  din 
New  Haven  —  care,  ca  şi  PSGA,  a  ajuns  un  model  naţional 
—  s-a  răspîndit  pe  scară  largă  şi  pedagogi  din  întreaga  lume 
au  venit  aici  pentru  a  învăţa  cum  să  creeze  propriile  lor  pro- 
grame de  „dezvoltare  socială",  aşa  cum  se  numeau  acolo. 

Mark  a  explicat  lumina  roşie  a  semaforului:  „Ideea  este 
aceea  că  atunci  cînd  simţi  o  emoţie  importantă,  acesta  este  un 
semnal  care  îţi  oferă  informaţia,  iar  primul  lucru  pe  care  tre- 
buie să-1  faci  este  să  te  opreşti  şi  să  te  calmezi.  Fireşte,  este 
exact  ceea  ce  ţestoasa  cea  bătrînă  a  învăţat-o  pe  mica  ţestoa- 
să, adică  să  facă  ceea  ce  scrie  în  dreptul  luminii  roşii  —  res- 
piră adînc,  analizează  problema  şi  vorbeşte  despre  felul  în 
care  te  simţi  în  raport  cu  ea,  fie  cu  tine  însuţi,  fie  cu  alţii. 

Apoi  îi  învăţăm  pe  copii  ce  trebuie  să  facă  atunci  cînd  apa- 
re lumina  galbenă.  Aici  trebuie  să-i  învăţăm  să  găsească  dife- 
rite soluţii  pentru  problemele  lor  şi  îi  punem  să  aplice  o  mul- 
ţime de  strategii  diferite  de  rezolvare  a  problemelor,  prin 
interpretarea  unor  roluri.  Este  foarte  important  sa  creezi  con- 
textul potrivit.  Profesorul  trebuie  să  creeze  o  atmosferă  de  fa- 
milie în  clasă  —  o  familie  departe  de  casă.  Această  familie 
trebuie  să  fie  un  loc  în  care  toţi  să  se  simtă  în  siguranţă  şi  prin 
urmare  soluţiile  pe  care  le  formulăm  trebuie  să  ţină  cont  să 
nu-i  rănească  pe  cei  din  jur.  Nu  trebuie  să  devii  prieten  la  ca- 
taramă cu  oricine,  dar  trebuie  să  te  înţelegi  cu  cei  din  jur.  O 
parte  din  această  capacitate  de  a  te  înţelege  cu  cei  din  jur  în- 
seamnă să  înţelegi  că  pe  parcursul  zilei  trăieşti  într-un  mediu 
în  care  nu  vrei  să-i  răneşti  pe  cei  din  jur. 

Ca  urmare  a  acestei  filozofii,  nu  pierdem  prea  mult  timp 
încurajîndu-i  pe  copii  să  găsească  soluţii  agresive,  negative 

—  nu  este  eficient.  Dimpotrivă,  le  spunem:  «Dacă  scopul  tău 
este  să  te  înţelegi  cu  cei  din  jur  şi  să  nu-i  răneşti,  ce  poţi  să 
faci  atunci  cînd  cineva  te  tachinează?  Ce  poţi  să  faci  atunci 
cînd  cineva  te  vorbeşte  de  rău  pe  la  spate?  Ce  poţi  să  faci 
atunci  cînd  un  coleg  te  împinge  şi  te  simţi  foarte  furios  pe 
el?»  Apoi  îi  punem  să-şi  încerce  ideile  şi  la  final  îi  întrebăm 
dacă  au  funcţionat. 

Lipim  peste  tot  aceste  afişe  cu  semnale  de  control.  Le  li- 
pim în  clasa,  pe  uşa  care  dă  spre  terenul  de  joacă,  în  sala  de 
mese,  în  biroul  directorului.  în  unele  şcoli,  aşezăm  nişte  co- 
nuri roşii  —  ca  acelea  folosite  în  controlul  traficului  rutier  — 
în  anumite  locuri  de  pe  terenul  dejoacă,  iar  copiii  ştiu  că  dacă 
se  simt  suparăţi  sau  furioşi  se  pot  duce  să  stea  în  acel  loc  şi 
nimeni  nu-i  va  deranja. 

în  fundul  clasei  aşezăm  uneori  ceea  ce  se  cheamă  o  «masă 
a  păcii»  sau  un  «scaun  al  păcii».  în  trecut,  acestea  erau  numi- 
te în  şcoli  «scaune  de  pauză».  Erau  folosite  pentru  a-i  calma 
pe  copii,  însă  aceştia  le  percepeau  tot  ca  pe  o  pedeapsă.  Noi 
desenăm  un  cerc  roşu  pe  scaun  şi  le  spunem  că  se  pot  aşeza 
acolo  atunci  cînd  sînt  foarte  surescitaţi,  pentru  a  se  calma  şi  a 
se  gîndi  la  ceea  ce  pot  să  facă." 

„Aşadar,  există  o  zonă  a  păcii  în  fiecare  clasă?"  am  între- 
bat eu,  gîndindu-mă  la  felul  în  care  a  folosit  Dalai  Lama  acea 
expresie  atunci  cînd  a  propus  ca  Tibetul  să  devină  o  astfel  de 
zonă,  liberă  de  orice  fel  de  arme. 

„Ei  bine,  nu  chiar  în  toate  clasele",  a  răspuns  Mark,  „dar 
am  încercat  această  idee  şi  a  funcţionat  foarte  bine.  în  multe 
şcoli  americane  am  aplicat  un  program  dedicat  rezolvării  con- 
flictelor, în  care  copiii  mai  mari  sînt  învăţaţi  cum  să  intervină 
în  conflictele  dintre  copiii  mai  mici.  Elevii  de  1 1  ani  sînt  în- 
văţaţi cum  să  se  plimbe  pe  terenul  de  joacă  şi  să  intervină 
atunci  cînd  văd  copii  mai  mici  care  au  probleme.  în  şcolile  în 
care  am  aplicat  PSGA,  aceştia  poartă  un  tricou  care  are  im- 
primat pe  el  afişul  cu  semnalele  de  control  şi  acest  lucru  este 
foarte  sugestiv.  Afişăm  peste  tot  aceste  semnale,  astfel  ca 

atunci  cînd  copiii  mai  mari  intervin,  ei  să  poată  spune:  «Hai 
să  mergem  la  lumina  roşie  mai  întîi,  pentru  că  avem  o  proble- 
mă. Mergem  să  ne  calmăm.»  Şi  apoi  spun:  «Să  trecem  la  lu- 
mina galbenă.  Mai  întîi  vorbeşti  tu,  iar  celălalt  ascultă,  apoi 
vorbeşte  el  şi  tu  asculţi.» 

Am  făcut  studii  experimentale  minuţioase  cu  programul 
PSGA  şi  acum  ştim,  din  încercări  aleatoare  controlate,  că  acei 
copii  care  trec  prin  acest  program  devin  mai  capabili  sa  vor- 
bească despre  sentimentele  lor  şi  să  înţeleagă  sentimentele 
altora."8 

Instinctele  ştiinţifice  ale  lui  Dalai  Lama  s-au  trezit  iarăşi  şi 
a  cerut  lămuriri  cu  privire  la  metodele  folosite  pentru  a  trage 
concluzia  că  programul  a  funcţionat.  „într-o  anumită  şcoala, 
în  unele  clase  s-a  aplicat  acest  program,  iar  în  altele  nu?" 

„Nu",  i-a  răspuns  Mark,  „de  regulă,  avem  o  şcoală  în  care 
s-a  aplicat  programul  şi  alta  în  care  nu  s-a  aplicat.  Altfel  ar  in- 
terveni contaminarea,  deoarece  conducerea  şcolii  ar  încerca 
să  aplice  programul  în  toată  şcoala."  însă  şcolile  comparate 
sînt  situate  în  cartiere  asemănătoare,  iar  şcolile  în  care  s-a 
aplicat  programul  sînt  alese  la  întîmplare,  ne-a  asigurat  Mark. 

Apoi  a  continuat  explicînd  unele  dintre  metodele  folosite 
pentru  a  evalua  ce  au  învăţat  copiii.  „Le  punem  întrebări  de 
genul:  «Cum  ştii  cînd  eşti  furios  sau  trist?»  Cei  care  au  fost 
incluşi  în  program  reuşesc  să  răspundă  mai  bine  la  astfel  de 
întrebări  —  sînt  mai  abili  în  a-şi  identifica  sentimentele  şi  a 
vorbi  despre  ele  —  decît  cei  care  nu  au  participat  la  program, 
în  rîndul  lor,  întâlnim  o  scădere  aproape  imediată  a  relatărilor 
cu  privire  la  simptome  de  depresie  şi  tristeţe.  De  fapt,  aceste 
simptome  sînt  relativ  uşor  de  schimbat.  Cînd  copiii  învaţă  cît 
de  mult  contează  să  vorbească  despre  propriile  sentimente  şi 
să  le  împărtăşească  cuiva,  acesta  devine  un  antidot  foarte  pu- 
ternic pentru  depresie.  în  timp,  observăm  şi  o  reducere  a  com- 
portamentelor agresive.  Nu  este  vorba  de  scăderi  dramatice, 
însă  sînt  totuşi  semnificative  şi  le-am  înfăţişat  în  mod  repetat 
în  mai  multe  studii. 

Putem  să  facem  o  analogie  cu  bolile  de  inimă.  Ştim  ca 
exista  anumiţi  factori  care  influenţează  bolile  de  inimă,  cum 
ar  fi  dieta,  factorii  genetici,  exerciţiile  fizice.  Şi  ştim  că  dacă 
reducem  factorii  de  risc  în  rîndul  populaţiei,  aceasta  va  duce 
la  o  scădere  uşoară  a  ratei  bolilor  de  inimă.  Tot  aşa,  prin  pro- 
gramul nostru,  reducem  factorii  de  risc  cum  ar  fi  incapacita- 
tea de  a  te  calma,  de  a  te  pune  în  locul  celuilalt  sau  de  a  găsi 
o  soluţie  a  problemei.  Şi  astfel  obţinem  o  uşoară  reducere  a 
comportamentelor  agresive  şi  a  acţiunilor  determinate  de 
emoţii  distructive." 

Căutăm  bătrtni  înţelepţi 

Apoi  Mark  a  accentuat  cît  de  important  este  pentru  copii 
să-i  vadă  pe  adulţi  dovedind  aceste  abilităţi  emoţionale.  „în 
şcoală,  este  extrem  de  important  ca  profesorii  să  fie  un  model 
şi  să-şi  însuşească  ei  înşişi  aceste  calităţi.  Pentru  mulţi  profe- 
sori, acesta  este  un  lucru  foarte  dificil.  Este  extrem  de  solici- 
tant şi  există  diferenţe  individuale  în  ce  priveşte  capacitatea 
de  a  face  acest  lucru.  însă  dacă  le  oferim  un  sprijin  săptămî- 
nal,  facînd  astfel  încît  unul  dintre  membrii  echipei  noastre  să 
lucreze  cu  ei,  reuşita  lor  poate  avea  o  influenţă  profundă  asu- 
pra felului  în  care  îşi  folosesc  copiii  abilităţile  emoţionale. 

Chiar  atunci  cînd  am  îndoieli  asupra  faptului  că-i  pot  face 
pe  profesori  să-şi  dezvolte  abilitatea  de  a  se  calma,  de  a-şi 
aborda  inteligent  problemele  şi  de  a  le  oferi  copiilor  un  exem- 
plu în  ce  priveşte  folosirea  inteligenţei,  de  multe  ori  se  dove- 
deşte că  ei  pot,  de  fapt,  să  facă  acest  lucru.  Aceasta  se  potri- 
veşte cu  ideea  lui  Aristotel,  amintită  de  Owen,  că  virtuţile  se 
dezvoltă  în  urma  contactului  cu  cei  mai  bătrîni  şi  mai  înţe- 
lepţi. Este  esenţial  ca  adulţii  să  ofere  ei  înşişi  acest  model. 
Am  constatat  că  atunci  cînd  profesorii  nu  aplică  ei  înşişi  lu- 
crurile pe  care  le  predau  copiilor,  nici  copiii  nu  le  aplică. 

Evident  că  părinţii  joacă  şi  ei  un  rol  foarte  important.  John 
Gottman  şi  alţi  cercetători  au  adus  dovezi  importante  privind 

faptul  că  mulţi  părinţi  oferă  ei  înşişi  această  educaţie  emoţio- 
nală9. Cînd  copilul  este  furios  sau  trist,  părinţii  nu-1  tratează 
cu  indiferenţă.  Nici  nu-1  pedepsesc.  îl  ajuta  să  înţeleagă  că  nu 
trebuie  să  se  lase  copleşit  de  sentimente,  că  ceea  ce  simte  este 
acceptabil,  dar  că  situaţia  se  poate  schimba  şi  că  este  un  lucru 
firesc.  Şi  astfel  de  copii  manifestă  aceleaşi  abilităţi  pozitive: 
un  comportament  mai  bun  şi  o  abilitate  sporită  de  a-şi  admi- 
nistra surescitarea  fiziologică. 

Primul  lucru  despre  care  am  vorbit  azi  dimineaţă  a  fost  fe- 
lul în  care  părinţii  îi  pot  ajuta  pe  bebeluşi  să-şi  administreze 
emoţiile.  în  acelaşi  fel,  dar  la  un  nivel  de  creştere  diferit,  pă- 
rinţii şi  profesorii  le  pot  fi  de  folos  şi  copiilor  de  10  ani.  Paul 
ar  putea  spune  că  şi  părintele  unui  copil  de  20  de  ani  poate  fi 
de  folos,  pentru  că  înţelepciunea  bătrînilor  este  utilă  în  fieca- 
re etapă  a  vieţii.  Toţi  căutăm  astfel  de  învăţători. 

Nu  trebuie  să  credem  însă  că  copilăria  reprezintă  graniţa 
zonei  de  intervenţie.  Nu  ştim  prea  multe  despre  adulţi,  dar 
credem  că  se  poate  învăţa  şi  în  cursul  adolescenţei  şi  chiar 
dincolo  de  aceasta.  Alte  programe,  dedicate  de  astă  dată  edu- 
caţiei sociale  şi  emoţionale  în  rîndul  adolescenţilor,  au  dus  la 
o  reducere  a  consumului  de  ţigări  şi  de  droguri  şi  a  ratei  com- 
portamentelor agresive.  S-a  dovedit  că  astfel  de  programe, 
studiate  cu  atenţie  în  cursul  unor  aplicaţii  experimentale,  sînt 
într-adevăr  eficiente  chiar  şi  la  această  vîrstă  a  adolescenţei. 

însă  deşi  adulţii  sînt  foarte  importanţi  în  viaţa  copiilor, 
emoţiile  se  încing  întotdeauna  în  relaţiile  cu  ceilalţi  copii.  As- 
tăzi ştim  că  cel  mai  bun  instrument  de  evaluare  încă  din  copi- 
lărie a  sănătăţii  mintale  pe  care  o  va  manifesta  o  persoană  la 
vîrsta  adultă  este  ceea  ce  spun  ceilalţi  copii  despre  ea  în  timpul 
anilor  de  şcoală10.  Copiii  văd  adesea  la  alţi  copii  lucruri  pe 
care  adulţii  nu  le  observă. 

Din  acest  motiv,  cred  că  este  foarte  important  ca  un  astfel 
de  program  să  se  aplice  peste  tot,  adică  să  nu  se  rezume  la  un 
context  psihoterapeutic,  în  care  un  adult  învaţă  un  singur  co- 
pil Şi  nici  părintele  nu  se  poate  ocupa  singur  de  acest  lucru, 

pentru  că  foarte  important  este  contextul  relaţiilor  sociale  ale 
copilului.  Trebuie  să  creăm  în  şcoli  contexte  în  care  copiii  sa 
vadă  că  astfel  de  abilităţi  sînt  valorizate  în  relaţiile  lor  socia- 
le, nu  doar  de  către  adulţi,  ci  şi  de  către  ceilalţi  copii.  Ei  tre- 
buie să  înţeleagă  încă  de  la  o  vîrstă  fragedă  că  aplicarea  aces- 
tor abilităţi  înseamnă  în  mare  măsură  a  te  maturiza.  în 
America,  aceasta  reprezintă  o  problemă  serioasă,  din  cauza 
schimbărilor  din  ultimii  20  de  ani  în  privinţa  timpului  petre- 
cut de  adulţi  alături  de  copiii  lor." 

Dalai  Lama  s-a  întors  către  Jinpa  şi  i-a  spus  în  şoaptă  cît 
de  încîntat  era  de  cele  spuse  de  Mark.  El  afirmase  tot  timpul 
că  există  o  nevoie  reală  de  a  introduce  ceva  asemănător  în  sis- 
temul educaţional  şi  acum  vedea  că  se  făcuse  ceva  concret  şi 
eficient  în  acest  sens.  Mai  tîrziu,  Dalai  Lama  mi-a  spus  şi  mie 
că  a  fost  foarte  bucuros  să  afle  de  existenţa  acestei  încercări 
sistematice  de  a-i  ajuta  pe  copii  să-şi  administreze  emoţiile 
distinctive.  A  fost  impresionat  atît  de  detalii,  cît  şi  de  faptul 
că  aceste  metode  făceau  efectiv  parte  din  educaţia  copiilor. 

Un  model  pentru  compasiune 

Mark  a  continuat:  „Unul  dintre  lucrurile  de  care  ne-am 
ocupat  mai  puţin,  poate  din  cauza  viziunii  noastre  occidenta- 
le asupra  lumii  şi  a  atenţiei  pe  care  am  acordat-o  prevenirii 
psihopatologiei,  este  dezvoltarea  emoţiilor  pozitive.  însă  am 
început  să  ne  ocupăm  de  această  latură  în  ultimii  şapte-opt 
ani,  relatîndu-le  copiilor  povestiri  adevărate  despre  persona- 
lităţi importante  din  viaţa  reală.  Unele  personalităţi  sînt  copii 
ca  ei,  care  au  realizat  lucruri  importante  în  beneficiul  umani- 
tăţii, altele  sînt  adulţi,  ca  Sfinţia  Voastră. 

M-am  gîndit  să  vă  aduc  un  exemplu  despre  cum  putem  fo- 
losi povestirile  pentru  a  introduce  programul  PSGA  în  disci- 
plinele de  dezvoltarea  vorbirii  şi  programa  de  lectură,  astfel 
încît  să  putem  integra  aceste  lecţii  în  orarul  obişnuit  al  unei 
zile  de  şcoală.  Este  o  povestire  despre  un  celebru  jucător  de 

baseball  din  America,  Jim  Abbott,  care  are  un  singur  braţ.  Pe 
noi  ne  interesează  să-i  învăţăm  pe  copii  sa  persevereze  în  faţa 
obstacolelor,  iar  Jim  Abbott  a  avut  de  trecut  un  obstacol 
enorm.  El  le  povesteşte  copiilor  că  atunci  cînd  era  mic,  toată 
lumea  îi  spunea  că  nu  va  putea  să  ajungă  niciodată  jucător  de 
baseball,  pentru  că  are  un  singur  braţ.  Le  spunem  copiilor  po- 
vestea vieţii  lui,  le  povestim  cum  a  ajuns  el  să  aibă  succes  şi 
apoi  le  cerem  să  vorbească  despre  un  ţel  pe  care  cred  că  nu-1 
pot  atinge.  îi  punem  să  şi-1  noteze  şi  să  se  gîndească  la  paşii 
care  ar  trebui  făcuţi  pentru  a-1  îndeplini. 

Un  alt  exemplu  este  Aung  San  Suu  Kyi  din  Birmania  (nu- 
mită acum  Myanmar)",  a  spus  Mark,  obţinînd  un  semn  de 
aprobare  din  partea  lui  Dalai  Lama,  care  o  cunoştea  ca  laureat 
al  premiului  Nobel  pentru  pace;  mersese  pînă  la  graniţa  cu 
Birmania  pentru  a  se  alătura  unui  grup  de  laureaţi  Nobel  care 
manifestau  în  sprijinul  ei.  „Folosim  exemplul  vieţii  sale  pen- 
tru a-i  învăţa  pe  copii  despre  responsabilitatea  socială,  despre 
faptul  că  uneori  trebuie  să-ţi  sacrifici  propria  viaţă  pentru  un 
lucru  important.  Le  povestim  despre  cum  a  fost  ţinută  în  arest 
la  domiciliu  mulţi  ani  şi  despre  mişcarea  democratică  din 
Myanmar  şi  le  explicăm  de  ce  oamenii  sînt  atît  de  puternic 
ataşaţi  de  anumite  lucruri,  încît  perseverează  pentru  a  le  obţi- 
ne, chiar  dacă  acest  fapt  cere  mari  sacrificii. 

După  ce  le  prezentăm  biografia  ei,  îi  punem  pe  copii  să  al- 
cătuiască un  mic  proiect  despre  îmbunătăţirea  vieţii  în  şcoală 
sau  în  cartierul  în  care  locuiesc.  Vrem  să  le  insuflăm  unele 
dintre  emoţiile  şi  ţelurile  lui  Aung  San  Suu  Kyi.  Apoi  desco- 
peră aceste  ţeluri  în  ei  înşişi  şi  descoperă  faptul  că  aceleaşi  ţe- 
luri ar  fi  dezirabile  şi  pentru  comunitatea  în  care  trăiesc. 

Un  alt  exemplu  pe  care  îl  folosim  este  acela  al  unei  ame- 
ricance de  origine  asiatică,  Maya  Lin.  Ea  a  proiectat  Monu- 
mentul Veteranilor  din  Vietnam  de  la  Washington  şi  Monu- 
mentul Luptei  pentru  Drepturile  Civile  din  Montgomery, 
Alabama.  Folosim  povestea  ei  pentru  a  ilustra  felul  în  care 
oamenii  pot  folosi  arta  pentru  a  comemora  evenimente  şi  lu- 

cruri  importante.  Mai  folosim  şi  o  carte  pentru  copii  despre 
un  părinte  care  şi-a  dus  fiul  la  Monumentul  Veteranilor  din 
Vietnam  pentru  a  vedea  numele  bunicului  său  înscris  aici  — 
cartea  se  cheamă  The  Wall  (Zidul)  şi  este  scrisă  de  Eve  Bun- 
ting.  Este  o  carte  foarte  emoţionanta,  pentru  că  tratează  teme 
ca  moartea  şi  războiul. 

Apoi  vorbim  despre  felul  în  care  zidurile  pot  comemora 
sau  celebra  evenimente  importante  din  istorie.  După  care  toa- 
tă clasa  plănuieşte  şi  realizează  un  proiect  pentru  a  comemo- 
ra un  eveniment  din  cadrul  comunităţii.  Noi  nu  ştim  despre  ce 
eveniment  va  fi  vorba.  Poate  fi  ceva  care  s-a  petrecut  în  şcoa- 
lă în  timpul  anului  sau  vreun  eveniment  istoric  care  a  avut  loc 
în  cartier;  scopul  este  să-i  îndemnăm  pe  copii  către  idealul 
responsabilităţii  sociale  —  şi  poate  începutul  compasiunii. 

Vorbesc  cu  modestie  despre  aceste  exemple,  pentru  că  de 
abia  acum  începem  să  învăţăm  cum  să  lucrăm  cu  emoţiile  po- 
zitive. Pînă  acum,  ne-am  concentrat  mai  mult  asupra  adminis- 
trării emoţiilor  distructive.  Mă  interesează  foarte  mult  ideile 
dumneavoastră  despre  metodele  de  dezvoltare  a  compasiunii. 
Ştiu  că  în  budism  există  o  experienţă  de  mii  de  ani  în  dezvol- 
tarea compasiunii  la  tinerii  călugări  şi  cred  că  avem  multe  de 
învăţat  din  aceste  tehnici,  care  pot  fi  folosite  alături  de  tehni- 
cile occidentale. 

Poate  că  ar  trebui  să  pun  această  întrebare  Sfinţiei  Sale.  Ce 
puteţi  să  ne  recomandaţi  în  ce  priveşte  dezvoltarea  compasiu- 
nii la  adolescenţi?" 

Dalai  Lama  a  întrebat  în  tibetană  ce  sugestii  au  ceilalţi 
participanţi,  la  care  Matthieu  a  spus:  „Există  un  obicei  foarte 
simplu,  pe  care  l-am  observat  în  unele  familii  tibetane  şi  care 
mi  se  pare  minunat.  De  ziua  lui,  un  copil  face  cadouri  tuturor 
celorlalţi  membri  ai  familiei  şi  aceasta  îl  face  foarte  fericit. 
Aceste  gesturi  mărunte  nu  sînt  principii  impunătoare,  dar  sînt 
elocvente." 

Mark  a  fost  de  acord.  „Ştim  că  pentru  copii  importante 
sînt  lucrurile  mărunte,  care  se  întîmplă  în  fiecare  zi,  nu  ideile 
măreţe." 

Un  repertoriu  al  compasiunii 

Apoi  Dalai  Lama  ne-a  împărtăşit  opiniile  sale.  „Cred  că 
administrarea  emoţiilor  negative  este  un  lucru  foarte  impor- 
tant, dar  nu  este  de  ajuns  pentru  a  rezolva  problemele.  Din 
programul  pe  care  l-aţi  prezentat,  reiese  limpede  că  sînteţi 
conştient  de  nevoia  de  a  dezvolta  şi  a  cultiva  emoţiile  poziti- 
ve. Deşi  aceste  emoţii  nu  pot  fi  întotdeauna  aplicate  direct,  ca 
un  antidot,  în  momentul  critic,  ele  îl  vor  pregăti  pe  copil,  sau 
chiar  pe  adult,  să-şi  administreze  mult  mai  bine  emoţiile  ne- 
gative. Cît  despre  tehnicile  specifice  care  ar  putea  fi  folosite 
pentru  a  realiza  acest  lucru,  nu  am  propriu-zis  nici  o  sugestie 
—  pot  să  spun  doar  că  o  atmosferă  de  iubire  autentică  şi  de 
compasiune,  atît  în  sînul  familiei,  din  partea  părinţilor,  cît  şi 
la  şcoală,  din  partea  unor  profesori  care  să  manifeste  o  preo- 
cupai e  şi  o  grijă  sinceră  pentru  binele  copiilor,  va  avea  un  im- 
pact foarte  puternic.  Este  foarte  greu  să  încerci  să-i  înveţi  pe 
copii  valoarea  şi  importanţa  compasiunii  şi  a  iubirii  numai 
prin  intermediul  cuvintelor.  Faptele  sînt  mai  grăitoare  decît 
vorbele." 

Mark  îşi  începuse  expunerea  de  dimineaţă  ştiind  că  Dalai 
Lama  nu  pretinde  niciodată  că  ar  şti  ceva  despre  subiecte  în 
genul  educaţiei  copiilor  şi  a  fost  uimit  de  sugestiile  sale.  Pe 
un  ton  aprobator,  a  continuat:  „Tocmai  de  aceea  folosim 
exemple  şi  poveşti.  Am  să  vă  spun  o  altă  poveste  pe  care  o  fo- 
losim cu  copiii  de  clasa  a  treia.  Aceasta  este  o  poveste  adevă- 
rată. O  poveste  despre  un  băieţel  de  13  ani  care  trăia  în  sub- 
urbiile prospere  ale  Philadelphiei.  Numele  său  este  Trevor 
Ferrell.  într-o  seară,  privea  ştirile  la  televizor  şi  a  văzut  un  re- 
portaj despre  oamenii  fără  adăpost  care  trăiau  pe  străzile  din 
centrul  oraşului.  S-a  dus  la  tatăl  său  şi  i-a  spus:  «Tată,  ştiu  că 

avem  nişte  pături  în  garaj.  Aş  vrea  să  mă  duc  să  le  împart  oa- 
menilor din  oraş  care  stau  pe  străzi.  Dorm  pe  gurile  de  canal 
şi  se  încălzesc  de  la  aburii  care  ies  de  dedesubt.» 

Tatăl  său  s-a  gîndit  că  era  o  idee  ciudată,  dar  1-a  ajutat  să 
ducă  păturile  şi  gestul  i-a  făcut  pe  amîndoi  să  simtă  că  au  fă- 
cut un  lucru  bun.  A  doua  zi,  Trevor  a  început  să  lipească  afi- 
şe în  băcănie  şi  pe  stradă,  pe  care  scria:  «Are  cineva  pături 
care  nu-i  mai  trebuie?  Aveţi  alimente  care  vă  prisosesc?»  în- 
tr-o saptămînă,  a  reuşit  să  umple  garajul  cu  alimente  şi  la  ora 
actuală  în  Philadelphia  există  mai  multe  aşezăminte  care  se 
numesc  «Adăpostul  lui  Trevor»,  unde  se  împarte  mîncare 
pentru  săraci." 

Dalai  Lama  a  zîmbit  şi  a  dat  aprobator  din  cap,  în  timp  ce 
Mark  relata  povestirea. 

„Le  spunem  copiilor  această  poveste  şi  o  folosim  împreu- 
nă cu  posterul  cu  semnalele  de  control.  Le  vorbim  despre  fe- 
lul în  care  Trevor  a  fost  nevoit  să  se  calmeze  atunci  cînd  a 
simţit  că  ceva  nu  e  în  regulă,  după  care  s-a  gîndit:  «Ce  pot  să 
fac?»  Ideea  este  că  nu  numai  adulţii  ca  Sfinţia  Sa  pot  fi  mo- 
dele de  urmat,  ci  şi  copiii.  încercăm  să  comunicăm  prin  inter- 
mediul poveştilor,  dar  căutăm  mereu  idei  noi." 

Alan  Wallace  a  făcut  o  sugestie  cu  privire  la  felul  în  care 
s-ar  putea  cultiva  latura  pozitivă  a  emoţiilor.  „Aţi  pornit  de  la 
ideea  că  toate  emoţiile  sînt  fireşti  şi  acceptabile,  iar  prima 
mea  reacţie  a  fost  că  nu  toate  sînt  acceptabile.  A  doua  mea  re- 
acţie a  fost  că  s-ar  putea  totuşi  să  fie  bine  să  le  recunoaştem 
şi  să  nu  le  judecăm  înainte  de  a  le  recunoaşte.  însă  cineva  ar 
putea  spune  că,  aşa  cum  în  comunism  toţi  oamenii  sînt  egali, 
dar  unii  sînt  mai  egali  decît  alţii,  toate  sentimentele  sînt  bune, 
dar  unele  sînt  mai  bune  decît  altele.  William  James  avea  un 
principiu  care  mie  mi  se  pare  de-a  dreptul  genial  şi  îl  folosesc 
în  fiecare  zi:  lucrurile  care  ne  preocupă  devin  realitatea  noas- 
tră, iar  cele  care  nu  ne  preocupă  se  risipesc  şi  dispar.  Un  nu- 
măr destul  de  important  dintre  cartonaşele  cu  chipuri  înfăţi- 
şau emoţii  negative.  Copiii  ar  putea  să-şi  creeze  un  repertoriu 

mai  bogat  de  cartonaşe  care  sa  exprime  compasiunea,  răbda- 
rea, prietenia,  mai  ales  cînd  ajung  la  vîrsta  de  10,  11,  12  ani 
şi  tot  aşa. 

O  temă  centrală  dintr-un  text  clasic  numit  Bodhicaryava- 
tara  sau  O  introducere  în  stilul  de  viaţă  al  unui  Bodhisattva 
este  aceasta;  cînd  încep  să  apară  sentimentele,  observă  mai 
întîi  felul  în  care  eşti  afectat  de  ele.  Atunci  cînd  un  copil  ma- 
nifestă generozitate,  cum  se  simte  în  acel  moment?  Urmăreş- 
te nu  doar  felul  în  care  se  manifestă  celălalt  în  raport  cu  ge- 
nerozitatea ta,  ci  şi  felul  în  care  te  simţi  tu  atunci  cînd  eşti 
generos.  Copiii  pot  ajunge  astfel  să  devină  din  ce  în  ce  mai 
sensibili  şi  să  fie  cît  mai  conştienţi  de  virtuţi,  fără  să  fie 
nevoie  să  le  spui:  «Ar  trebui  să  faci  acest  lucru.»  Sfinţia  Sa  a 
spus  adeseori  că  aceste  virtuţi  sînt  fireşti.  Dacă  vor  începe  să 
fie  preocupaţi  de  ele  şi  vor  folosi  cartonaşe  pentru  ele,  vor  fi 
încîntaţi." 

„Este  o  idee  excelentă",  a  spus  Mark.  „în  Occident  sîntem, 
cred  eu,  preocupaţi  mai  ales  de  emoţiile  distructive,  în  mare 
măsură  pentru  că  lucrăm  în  mediul  şcolar,  unde  combaterea 
violenţei  este  cea  care  atrage  fondurile  pentru  aplicarea  unor 
astfel  de  programe.  Dar  nu  ne-am  ocupat  prea  mult  de  emoţi- 
ile pozitive  nici  măcar  la  copiii  de  vîrste  mai  mici.  Să  vă  dau 
un  exemplu  simplu:  în  ultimele  două  zile,  ascultînd  discuţiile 
purtate  aici,  am  început  să-mi  notez  toate  titlurile  de  lecţii  noi 
pe  care  ar  trebui  să  le  facem.  Nu  avem  nici  o  lecţie  despre  ve- 
neraţie şi  uimire.  Aici  am  învăţat  multe  despre  direcţiile  în 
care  ar  trebui  să  înaintez  şi  vă  sînt  foarte  recunoscător  pentru 
acest  lucru." 

Dalai  Lama,  care  fusese  foarte  mişcat  de  expunere,  şi-a 
dus  palmele  împreunate  la  frunte  ca  un  omagiu  adus  lui  Mark. 


CAPITOLUL  12 


încurajarea  compasiunii 


De  ce  ştiinţa  occidentală  a  ignorat  pînă  acum  compasiunea? 

Aceasta  fusese  întrebarea  centrală  într-un  dialog  foarte 
grăitor,  care  a  avut  loc  la  cea  de-a  cincea  întîlnire  organizată 
de  Institutul  pentru  Minte  şi  Viaţă,  dedicată  altruismului  şi 
compasiunii.  întrebarea  a  fost  ridicată  de  Anne  Harrington, 
istoric  al  ştiinţei  la  Universitatea  Harvard1.  Ea  spunea:  „Din 
punct  de  vedere  istoric,  cu  cît  ştiinţele  occidentale  au  sondat 
mai  adînc  realitatea,  cu  atît  conceptele  de  genul  compasiunii 
au  devin  mai  puţin  importante.  Altruismul  nu  este  decît  o  stra- 
tegie genetică  de  adaptare",  aşa  explică  evoluţionismul  aceas- 
tă absenţă  a  egoismului. 

Dimpotrivă,  a  observat  ea,  „folosind  metodele  budiste  de 
explorare  a  realităţii,  omul  ajunge  la  o  realitate  foarte  diferi- 
tă", o  realitate  în  care  „compasiunea  este  fundamentală,  con- 
stituie cadrul  dominant  în  care  se  desfăşoară  dramele  vieţii  şi 
în  care  toate  fiinţele  sînt  unite,  şi  nu  într-o  competiţie  acerbă." 

Dalai  Lama  a  răspuns  că  ştiinţa  este  un  domeniu  relativ  tî- 
năr,  iar  curentul  principal  din  ştiinţă,  despre  înţelegerea  natu- 
rii umane  ca  fiind  în  esenţă  agresivă,  egoistă  şi  calculată,  este 
doar  un  punct  de  vedere  arbitrar,  situat  într-o  anumită  etapă  a 
evoluţiei  studiului  naturii  umane. 

Poate  că  această  perspectivă  negativă  asupra  naturii  uma- 
ne provine  din  faptul  că  psihologia  a  urmat  modelul  medici- 
nii, care  se  ocupă  mai  mult  de  boli,  decît  de  sănătate,  a  obser- 
vat Richard  Davidson,  care  fusese  organizatorul  întîlnirii. 
Tendinţa  din  psihologie  de  a  studia  emoţiile  negative  ar  putea 
sa  fie  o  reflectare  a  acestei  tendinţe  din  medicina,  a  mai  spus  el. 

La  această  supoziţie,  Ervin  Staub,  specialist  în  psihologie 
socială  la  Universitatea  din  Massachusetts,  răspunsese  ca  în 
ultimii  30  de  ani,  unii  psihologi  au  început  să  studieze  altru- 
ismul şi  empatia,  deşi  încă  nu  le  legaseră  de  compasiune.  Şi 
el  credea  că  venise  vremea  să  se  acorde  atenţie  atît  compasiu- 
nii, cît  şi  emoţiilor  pozitive  în  general. 

Această  atenţie  acordată  compasiunii  şi  emoţiilor  pozitive 
s-a  manifestat  şi  în  cursul  discuţiilor  noastre  de  după-amiază. 
Luînd  cuvîntul  de  deschidere,  i-am  spus  lui  Dalai  Lama  că  aş 
dori  să  continuu  un  subiect  important,  despre  care  discutase- 
răm în  timpul  prînzului  la  Chonor  House:  programele  şcolare 
de  tipul  celui  descris  de  Mark  se  concentrează  îndeosebi  asu- 
pra ponderării  emoţiilor  negative  şi  mai  puţin  asupra  cultivă- 
rii celor  pozitive,  care  reprezintă  antidoturile  emoţiilor  nega- 
tive. „Ne  întrebam"  i-am  spus,  „dacă  budismul,  care  are  un 
tezaur  foarte  bogat  de  metode  de  cultivare  a  emoţiilor  poziti- 
ve, nu  poate  oferi  tehnici  care  să  poată  fi  adaptate  la  un  con- 
text laic  pentru  programe  educative  de  aceste  gen." 

Aşa  cum  face  adesea  atunci  cînd  i  se  solicită  direct  o  solu- 
ţie, Dalai  Lama  a  şovăit  mai  întîi,  dorind  să  reflecteze  puţin. 
„Aşa  cum  a  spus  Matthieu  în  expunerea  lui,  în  concepţia  bu- 
distă, există  84.000  de  tipuri  diferite  de  perturbări  ale  minţii 
şi,  prin  urmare,  există  84.000  de  tipuri  diferite  de  antidoturi. 
Aş  dori  să  pornim  de  aici,  să  vedem  ce  aveţi  de  spus  în  aceas- 
tă privinţă  şi  poate  pe  urmă  voi  avea  şi  eu  ceva  de  adăugat." 

Am  observat  că  Alan  era  nerăbdător  să  intervină  şi  m-am 
întors  către  el,  dîndu-i  cuvîntul.  El  a  început  referindu-se  din 
nou  la  lucrarea  clasică  Guide  to  the  Bodhisattva  Way  of  Life, 
a  înţeleptului  Shantideva,  pe  care  o  menţionase  şi  în  cursul 

discuţiilor  de  dimineaţă.  „Există  în  această  lucrare  un  întreg 
capitol  dedicat  cultivării  răbdării  sau  toleranţei  ca  antidot  al 
mîniei  şi  urii.  O  altă  abordare  trimite  înapoi  la  învăţăturile  ce- 
lor Patru  Nemărginiri  —  compasiunea,  serenitatea,  bucuria 
altruistă  şi  bunăvoinţa  iubitoare."  Aici  Alan  se  referea  la  un 
set  de  practici  meditative  budiste  clasice,  desemnate  să  culti- 
ve aceste  stări. 

„Bunăvoinţa  iubitoare  este  şi  ea  diametral  opusă  urii",  a 
continuat  Alan,  „Dacă  ura  este  o  atitudine  sau  o  emoţie  prin 
care  binele  unei  alte  persoane  este  de  nesuportat  —  «Nu  îmi 
place  că  eşti  fericit,  pentru  că  eşti  duşmanul  meu»  — ,  bună- 
voinţa iubitoare  este  exact  opusul.  înseamnă  a  dori  fericirea 
şi  sursele  acesteia  pentru  celălalt. 

Aşadar,  cu  cît  cultivi  mai  mult  bunăvoinţa  iubitoare,  cu 
atît  ai  mai  puţin  de-a  face  cu  mînia  şi  cu  ura.  Este  ca  şi  cum 
ai  avea  un  sistem  imunitar  puternic:  poţi  să  intri  în  zona  in  - 
festată de  boală  fară  să-ţi  faci  griji  că  o  să  te  îmbolnăveşti, 
pentru  că  eşti  imun.  La  fel  se  întîmplă  şi  în  cazul  celorlalte 
Patru  Nemărginiri:  compasiunea  este  diametral  opusă  cruzi- 
mii. Cruzimea  este  plăcerea  provocată  de  suferinţa  altuia  şi 
chiar  dorinţa  de  a  provoca  suferinţă.  Compasiunea  este  exact 
opusul  acesteia  —  «Fie  ca  tu  să  te  eliberezi  de  suferinţă  şi  de 
sursele  acesteia»",  a  spus  Alan,  repetînd  o  frază  folosită  în 
cursul  meditaţiei.  Astfel  de  propoziţii  sînt  repetate  în  minte  şi, 
în  acelaşi  timp,  practicantul  încearcă  să  genereze  în  sine  sen- 
timentul de  compasiune,  pînă  cînd  atît  gîndul,  cît  şi  sentimen- 
tul se  întipăresc  adînc  şi  sînt  trăite  profund  (chiar  dacă  nu  de 
la  început). 

Apoi  Alan  a  trecut  la  un  concept  eminamente  budist,  mu- 
dita,  care  se  referă  la  bucuria  provocată  de  bunăstarea  sau  bu- 
curia altei  persoane.  Aşa  cum  se  întîmplă  adesea  în  cazul  con- 
ceptelor budiste  referitoare  ia  emoţii,  nici  acesta  nu  are  un 
echivalent  precis  în  limba  engleză,  ceea  ce  sugerează  ca  acest 
concept  nu  este  prea  des  invocat  în  cultura  noastră2. 

„Cu  cît  cultivi  mai  mult  bucuria  altruistă",  a  explicat  Alan, 
„cu  atît  vei  combate  mai  tare,  în  mod  natural,  opusul  aceste- 
ia, invidia  —  «Nu  pot  suporta  faptul  că  eşti  fericit;  nu  pot  su- 
porta faptul  că  eşti  celebru  sau  prosper.»  Prin  bucuria  altru- 
istă, te  bucuri  de  norocul  celorlalţi  şi  astfel  subminezi  invidia 
chiar  înainte  de  a  apărea. 

In  sfîrşit,  serenitatea  este  diametral  opusă  ataşamentului  şi 
aversiunii.  Pe  măsură  ce  cultivi  serenitatea,  este  ca  şi  cum  ai 
avea  un  sistem  imunitar  din  ce  în  ce  mai  puternic,  care-ţi  per- 
mite să  duci  cu  tine  o  zonă  de  pace  oriunde  ai  merge." 

Matthieu  a  adăugat:  „Există  alte  două  căi  complementare 
de  a  cultiva  emoţiile  pozitive.  Una  începe  cu  raţiunea,  iar  cea- 
laltă începe  cu  generarea  unor  emoţii  fundamentale,  pe  care 
apoi  le  prelucrezi. 

Prima  metodă  se  referă  la  a  te  pune  în  locul  altora.  Există 
o  serie  de  exerciţii  prin  care  înveţi  gradat  cum  să-i  consideri 
pe  ceilalţi  mai  întîi  egali  cu  tine,  apoi  să  te  pui  în  locul  celor- 
lalţi, apoi  să  consideri  că  ceilalţi  sînt  mai  importanţi  decît  tine 
şi  uneori  să  adopţi  acea  viziune  a  altora  despre  tine,  potrivit 
căreia  eşti  egoist  şi  arogant.  începi  să  te  superi  pe  acest  ego 
văzut  din  perspectiva  celorlalţi,  aşa  cum  te-ai  supăra  pe  cine- 
va care  ar  avea  un  comportament  egoist."  Apoi  a  adăugat  că 
un  întreg  capitol  din  cartea  lui  Shantideva,  la  care  se  referise 
Alan,  descrie  metode  tot  mai  rafinate  de  a  realiza  acest 
schimb  de  perspective. 

Cealaltă  cale  este  aceea  de  a  genera  sentimentul  funda- 
mental al  bunăvoinţei  iubitoare  —  de  pildă,  gîndindu-te  la  o 
persoană  pe  care  o  iubeşti  foarte  mult,  exemplul  clasic  fiind  o 
mamă  foarte  buna.  Şi  apoi  îţi  imaginezi  că  mama  trece  prin- 
tr-o  situaţie  foarte  gravă.  Trebuie  să  ne  folosim  foarte  mult 
imaginaţia,  pentru  că  avem  de-a  face  cu  emoţiile.  Să  zicem  că 
ţi-o  imaginezi  ca  pe  o  căprioară  urmărită  de  un  vînător.  Sare 
peste  o  stîncă  şi  îşi  rupe  piciorul.  Vînătorul  o  ajunge  din  urmă 
şi,  înainte  de  a-i  da  lovitura  de  graţie,  ea  se  uită  la  tine  şi  spu- 
ne: «Ajută-mă,  fiule!»  Şi  tu  te  simţi  complet  neputincios.  Sau 

îţi  imaginezi  o  persoană  care  îţi  e  foarte  dragă  şi  care  nu  a 
avut  ce  mînca  luni  de  zile  şi  îţi  cere  o  îmbucătură.  Faci  toate 
aceste  exerciţii  pentru  a  genera  un  sentiment  foarte  puternic 
de  bunăvoinţă  iubitoare  faţă  de  o  persoană  pe  care  o  iubeşti 
cu  adevărat." 

După  ce  sentimentul  de  bunăvoinţă  iubitoare  devine  foar- 
te puternic,  practicantul  extinde  acest  sentiment  la  alţi  oameni 
şi,  în  cele  din  urmă,  la  toate  fiinţele  vii,  aşa  cum  ne-a  explicat 
Matthieu.  „Apoi  încerci  să  extinzi  acest  sentiment  şi  la  alte  fi- 
inţe, înţelegînd  că,  în  realitate,  nu  ai  nici  un  motiv  să  nu  simţi 
acest  lucru  pentru  toate  fiinţele  vii.  Poţi  folosi  ambele  meto- 
de, în  complementaritate,  pentru  a  obţine  ceva  ce  simţi  de  la 
sine  şi  poţi  extinde  prin  raţiune." 

„Eu  am  o  versiune  mult  mai  modestă  a  acestei  metode",  a 
spus  Paul  Ekman.  „Este  o  tehnică  pe  care  am  folosit-o  atunci 
cînd  mă  pregăteam  pentru  o  situaţie  despre  care  ştiam  că  va 
fi  dificilă.  Am  anumite  imagini  vizuale  pe  care  le  folosesc  în 
mod  repetat,  pentru  că  sînt  foarte  utile  în  generarea  emoţiilor 
pozitive.  Mă  concentrez  asupra  acestor  imagini  vizuale,  apoi 
încep  să  simt  emoţia  pozitivă  şi,  în  acest  fel,  pot  aborda  acea 
situaţie  dificilă  într-o  stare  de  spirit  pozitivă.  Aceasta  este  o 
tehnică  despre  care  cred  că  este  asemănătoare  cu  aceea  de 
care  ne-ai  vorbit,  dar  este  mult  mai  simplă. 

Cealaltă  tehnică  se  bazează  pe  propriile  mele  cercetări  şi 
are  legătură  cu  ceea  ce  ne-a  povestit  Mark.  Reproduc  mişcă- 
rile musculare  ale  unui  zîmbet  pentru  a  genera  o  stare  emo- 
ţională pozitivă",  aşa  cum  reieşea  din  cercetarea  lui,  potrivit 
căreia  evocarea  intenţionată  a  unui  zîmbet  stimulează  efectiv 
modificări  specifice  în  creier. 

„Mai  folosesc  de  asemenea  şi  o  versiune  uşor  schimbată  a 
metodei  ţestoasei",  a  continuat  Paul.  Lucrînd  cu  membrii 
acelei  culturi  primitive  din  Noua  Guinee,  observam  mereu  că 
atunci  cînd  nu  se  simţeau  în  largul  lor,  oamenii  se  ţineau  în 
felul  acesta",  a  spus  el,  încrucişîndu-i  braţele  şi  ţinîndu-se  cu 
palmele  de  umeri. 

„Am  fotografii  cu  sute  oameni  care  stau  în  această  poziţie. 
Folosesc  această  metodă  pentru  că  astfel  mă  ţin  în  braţe,  ma 
încurajez  şi  mă  simt  mai  bine.  Nu  ştiu  dacă  se  poate  aplica  şi 
atunci  cînd  eşti  în  încleştarea  unei  emoţii.  Nu  am  încercat. 
Pînă  acum,  le-am  testat  doar  ca  metode  de  pregătire  atunci 
cînd  anticipez  o  situaţie  dificilă." 

Compasiunea:  marele  tranchilizant 

Acum  Dalai  Lama  avea  multe  de  spus.  „La  modul  gene- 
ral, înainte  de  a  te  angaja  în  practica  budistă,  e  bine  să  vezi 
care  sînt  beneficiile  şi  care  este  ţelul.  Aceasta  este  o  metoda 
foarte  eficientă.  Dacă  sari  peste  această  etapă  şi  ţi  se  spune  di- 
rect să  cultivi  compasiunea,  chiar  dacă  vei  reuşi  acest  lucru, 
probabil  că  vei  cultiva  ceva  mai  degrabă  născocit,  care  nu  va 
însemna  prea  mult  pentru  tine. 

De  exemplu,  în  budism,  un  procedeu  clasic  de  cultivare  a 
compasiunii  este  acela  de  a  vedea  toate  celelalte  fiinţe  vii  aşa 
cum  o  vezi  pe  propria  ta  mamă.  Este  o  sarcină  foarte  dificilă 
să  încerci  să-ţi  dovedeşti,  prin  raţiune,  că  fiecare  fiinţă  vie  ţi-a 
fost  de  fapt  mamă  într-o  viaţă  anterioară  din  trecutul  infinit. 
Dar  nu  acesta  este  motivul  principal  pentru  care  trebuie  să 
vezi  fiecare  fiinţă  vie  ca  şi  cum  ar  fi  propria  ta  mamă.  Atunci 
de  ce  faci  acest  lucru?  Pentru  că  dacă  priveşti  un  individ  ca  şi 
cum  ar  fi  propria  ta  mamă,  îl  vei  privi  cu  un  sentiment  de  căl- 
dură, dragoste,  bunătate,  afecţiune  şi  recunoştinţă.  Dacă  înţe- 
legi motivaţia,  atunci,  chiar  dacă  nu  eşti  absolut  sigur  că  fie- 
care fiinţă  vie  a  fost  de  fapt  mama  ta  în  trecut,  cunoscînd  scopul 
şi  anticipînd  beneficiul,  eşti  dispus  să  încerci. 

în  mod  asemănător,  dacă  cineva  are  o  înclinaţie  foarte  pu- 
ternică spre  ataşament  —  o  dorinţă  mistuitoare  —  unul  dintre 
antidoturile  elementare  presupune  să-ţi  foloseşti  foarte  mult 
imaginaţia.  îţi  imaginezi  că  tot  pămîntul  este  acoperit  cu  oase 
şi  schelete.  Sigur  că  este  un  mod  foarte  neplăcut,  foarte  nea- 
trăgător de  a  vedea  realitatea.  Şi  atunci  de  ce  să  faci  acest  lu- 

cru?  Mai  degrabă  mi-aş  imagina  tot  pămîntul  acoperit  de 
flori.  Dar  înţelegi  apoi  că  acest  lucru  te  ajută  să-ţi  calmezi 
mintea,  care  în  prezent  este  perturbată  de  dorinţă.  Acesta  poa- 
te fi  un  mijloc  temporar  eficient  pentru  a  combate  sentimen- 
tul care  te  tulbură.  Trebuie  să  te  întrebi  mereu  ce  este  acest  lu- 
cru care  îţi  tulbură  liniştea.  Dacă  înţelegi  că  problema  o 
reprezintă  propriile  tale  înclinaţii  perturbatoare,  atunci  vei  în- 
ţelege singur  de  ce  ar  trebui  să  foloseşti  acest  antidot  în  mod 
sistematic. 

întorcîndu-ne  la  problema  compasiunii,  putem  avea  ade- 
sea impresia  că  această  cultivare  a  compasiunii  şi  a  bunăvoin- 
ţei iubitoare  este  un  lucru  pe  care  îl  faci  pentru  alţii,  un  fel  de 
ofrandă  pe  care  o  aduci  celor  din  jur.  Insă  aceasta  este  o  mo- 
dalitate foarte  superficială  de  a  vedea  lucrurile.  Ştiu  din  pro- 
prie experienţă  că  atunci  cînd  cultiv  compasiunea,  eu  sînt  cel 
care  obţine  un  beneficiu  direct,  imediat,  şi  nu  ceilalţi.  Dacă 
îmi  cultiv  compasiunea,  obţin  un  beneficiu  de  100%,  în  vre- 
me ce  beneficiul  celorlalţi  poate  să  fie  de  doar  50%.  Aşa  că 
principalul  motiv  de  a  cultiva  compasiunea  este  interesul  per- 
sonal." Dalai  Lama  a  observat  că  în  scrierile  sfinte  budiste,  un 
bodhisattva,  adică  cel  care  atinge  un  nivel  foarte  înalt  de  îm- 
plinire spirituală  prin  practici  dedicate  compasiunii,  este  foar- 
te fericit  şi  se  simte  foarte  bine,  pentru  că  îi  preţuieşte  pe  cei- 
lalţi mai  mult  decît  pe  sine  şi  poate  resimţi  o  compasiune  şi  o 
bunăvoinţă  iubitoare  extraordinar  de  mari. 

„Din  modesta  mea  experienţă,  ştiu  că  ori  de  cîte  ori  senti- 
mentul de  grijă  sau  de  preocupare  creşte  în  inima  mea,  acest 
fapt  îmi  dă  mai  multă  tărie  interioară.  Rezultatul:  simt  mai 
puţină  teamă  şi  mai  multă  fericire.  Mai  sînt  probleme  ici  şi 
colo?  Nu-i  nimic,  nu  contează.  Dacă  aflu  veşti  şocante  sau 
triste,  poate  că  sînt  trist  pentru  cîteva  clipe,  dar  apoi  îmi  revin 
foarte  repede  şi  iarăşi  este  pace  în  sufletul  meu"  —  ceea  ce 
venea  să  confirme  o  trăsătură  a  reacţiilor  emoţionale  ale  lui 
Dalai  Lama,  care-1  uimise  pe  Paul  Ekman. 

„Cred  ca  exerciţiul  compasiunii  este  ca  un  medicament  care 
îţi  redă  liniştea  atunci  cînd  te  simţi  foarte  agitat",  a  concluzio- 
nat Dalai  Lama.  „Compasiunea  este  marele  tranchilizant." 

Pe  tot  parcursul  discursului  său  despre  compasiune,  Dalai 
Lama  a  fost  foarte  animat,  aproape  exuberant,  facînd  gesturi 
foarte  energice  —  era  limpede  că  era  foarte  convins  de  ceea 
ce  spunea. 

Matthieu  a  adus  discuţia  într-un  context  social  mai  larg. 
„Dacă  citim  Declaraţia  Drepturilor  Omului,  vedem  că  există 
cam  58  de  articole.  însă  în  ce  priveşte  relaţiile  cu  ceilalţi,  se 
pare  că  a  recunoaşte  faptul  că  ceilalţi  vor  la  fel  de  mult  ca  şi 
noi  să  fie  fericiţi  este  articolul  fundamental  care  poate  defini 
drepturile  omului,  Aşa  cum  noi  nu  vrem  să  suferim,  nici  cei- 
lalţi nu  vor.  Prin  urmare,  ceilalţi  au  exact  aceleaşi  drepturi  ca 
şi  noi,  pentru  că  au  aceleaşi  dorinţe.  Aceasta  rezumă  întreaga 
Declaraţie  a  Drepturilor  Omului." 

Compasiunea  schimbă  creierul 

Apoi  discuţia  noastră  a  revenit  la  temele  din  expunerea  lui 
Richie  Davidson  din  ziua  precedentă,  despre  cercetările  actu- 
ale din  neurologie,  iar  Francisco  Varela  a  făcut  conexiuni  cu 
problema  compasiunii.  „Am  descoperit  o  conexiune  foarte 
interesantă  cu  practica  cultivării  compasiunii  prin  schimbarea 
perspectivei  proprii  cu  a  altora,  cînd,  la  început,  ne  folosim 
imaginaţia  pentru  a  genera  o  emoţie  care  este  uşor  nefirească, 
după  care  ne  obişnuim  cu  ea  şi  reuşim  să  o  întreţinem  în  con- 
tinuare. Există  din  ce  în  ce  mai  multe  date  care  arată  ca  per- 
cepţia şi  imaginaţia  sînt  funcţii  mintale  foarte  strîns  legate  în- 
tre ele.  Evident  că  le  putem  distinge,  dar  există  o  suprapunere 
extrem  de  mare  între  imaginea  mintală  şi  percepţia  unei  situa- 
ţii reale. 

Prin  urmare,  putem  învăţa  şi  putem  schimba  lucrurile  cu 
ajutorul  imaginaţiei,  chiar  în  sens  fiziologic.  Este  vorba  de 
neuroplasticitate.  Din  perspectiva  neurologiei,  acest  lucru  nu 

este  deloc  surprinzător;  ar  trebui  să  funcţioneze.  Un  exemplu 
bun  este  următorul:  antrenorii  de  schi  au  elaborat  recent  teh- 
nici de  antrenament  mintal  pentru  schiori,  care  pot  fi  folosite 
şi  în  timpul  verii.  Schiorii  stau  întinşi  în  pat  şi  îşi  imaginează 
că  schiază  pe  pîrtie.  După  care,  atunci  cînd  schiază  efectiv,  se 
constată  că  schiază  mai  bine.  în  acelaşi  fel  funcţionează  şi 
pregătirea  pentru  dezvoltarea  compasiunii." 

Am  subliniat  implicaţiile  acestei  descoperiri:  „Dacă  aces- 
te practici  sînt  eficiente,  nu  înseamnă  că  are  loc  o  transforma- 
re la  nivel  neural?  Din  punct  de  vedere  neurologic,  antrena- 
mentul înseamnă  repetarea  unui  anumit  exerciţiu  pînă  cînd 
acesta  devine  deprindere  şi  modifică  circuitele  din  creier,  ast- 
fel încît  ţelul  pe  care  îl  urmărim  —  de  exemplu,  dezvoltarea 
compasiunii  şi  a  serenităţii  —  devine  o  realitate  la  nivelul 
creierului."  Ştiind  că  cercetările  sale  ar  putea  să  ofere  un  răs- 
puns, m-am  întors  către  Richie  şi  l-am  întrebat:  „Nu-i  aşa?" 

„Da",  a  spus  Richie.  „Matthieu  a  explicat  foarte  clar  acest 
lucru  ieri.  Cînd  începem  un  antrenament  de  acest  gen,  gene- 
răm o  stare  trecătoare  de  compasiune  sau  alte  emoţii  pozitive, 
care  apar  şi  dispar.  Cînd  practicăm  aceste  exerciţii  în  mod  sis- 
tematic, se  transformă  într-o  dispoziţie  sau  într-un  tempera- 
ment. Cînd  ajung  sa  devină  trăsături  de  caracter,  există  date 
care  indică  faptul  că  este  vorba  de  o  schimbare  relativ  perma- 
nentă la  nivelul  creierului." 

Francisco  a  menţionat  cercetările  care  au  arătat  că  la  mu- 
zicieni, în  urma  studiului  muzical,  se  dezvoltă  zone  specifice 
ale  creierului.  Cu  alte  cuvinte,  orele  îndelungi  de  exerciţii  la 
vioară  modifică  proporţia  celulelor  implicate  în  performanţa 
muzicală  şi  le  sporesc  conductivitatea3.  Această  observaţie  1-a 
făcut  pe  Richie  să  îi  relateze  lui  Dalai  Lama  despre  un  studiu 
ce  fusese  publicat  de  curînd  în  revista  Nature,  o  revistă  pres- 
tigioasă, despre  şoferii  de  taxi  din  Londra4.  „S-a  constatat  că 
ariile  din  creier  care  îi  ajută  pe  şoferi  să  se  orienteze  au  fost 
întărite  după  şase  luni  de  condus  pe  străzile  Londrei." 

Dalai  Lama  şi -a  amintit  că  în  textele  budiste  clasice  sînt 
descrise  etapele  progresive  de  învăţare  a  meditaţiei  şi  acest 
fapt  părea  relevant  pentru  explicaţiile  neurologice  despre  care 
discutasem.  Antrenamentul  porneşte  de  la  înţelegerea  cuvin- 
telor şi  a  sensului  acestora  —  de  pildă,  cuvîntul  „compasiu- 
ne", în  urma  reflecţiei  prelungite,  înţelesul  cuvîntului  devine 
limpede  şi  sigur  —  practicantul  ajunge  sa  cunoască  foarte 
bine  conceptul  şi  îl  poate  folosi  în  mod  eficient  în  practica 
meditativă.  La  început,  evocarea  compasiunii  poate  să  nece- 
site un  efort  deliberat  şi  poate  părea  un  sentiment  simulat.  Dar 
pe  măsură  ce  practica  avansează,  sentimentul  de  compasiune 
devine  natural  şi  spontan,  putînd  fi  evocat  cu  uşurinţă.  în  fi- 
nal, nu  mai  este  nevoie  de  nici  un  efort.  „Aceste  etape  sînt  nu- 
mite generic  cunoaştere,  sau  înţelepciune,  care  derivă  din  as- 
cultare, gîndire  şi  meditaţie",  a  conchis  el. 

Francisco  i-a  răspuns  lui  Dalai  Lama:  „în  ce  priveşte  da- 
tele neurobiologice,  interesant  este  faptul  că  acest  sentiment 
de  familiaritate  şi  uşurinţă  se  datorează  faptului  că  organis- 
mul nostru  s-a  schimbat.  Creierul  s-a  reconfigurat  şi  putem 
spune  că  sîntem  o  altă  persoană  datorită  acestor  schimbări. 
Familiarizarea  are  drept  efect  schimbări  de  durată  în  creier." 

Jinpa  a  adăugat:  „O  metaforă  folosită  în  textele  tradiţiona- 
le budiste  este  aceea  a  uleiului  îmbibat  într-o  bucată  de  pînză. 
Nu  le  mai  poţi  separa." 

O  cultură  a  bunătăţii 

„Mark  a  făcut  o  observaţie  pe  care  o  consider  foarte  im- 
portantă", am  spus  eu.  „A  spus  că  prima  învăţare  este  uşoară, 
învăţarea  ulterioară  cere  mai  mult  efort,  pentru  că,  aşa  cum  ai 
spus,  este,  de  fapt,  reînvăţare.  îi  putem  ajuta  pe  copii  să  înve- 
ţe aceste  lucruri  de  la  început,  astfel  încît  creierul  să  dezvolte 
anumite  conexiuni  de  durată?  Mark,  poate  poţi  să  detaliezi 
puţin  felul  în  care  se  întrepătrunde  învăţarea  acestor  lecţii  la 
vîrsta  potrivită  cu  dezvoltarea  acelor  arii  din  creier  despre 

care  ne-a  vorbit  Richie  —  ariile  prefrontale,  nucleul  amigda- 
lian  şi  hipocampul  — ,  adică  ariile  implicate  în  controlul  emo- 
ţiilor. Aşa  cum  ai  spus,  acestea  sînt  ariile  cele  mai  importan- 
te pentru  învăţare  şi  experienţă/4 

Mark  a  răspuns:  „Lobii  frontali  se  dezvoltă  foarte  mult  în 
copilăria  timpurie  şi  înainte  de  adolescenţă.  Sîntem  departe 
de  a  înţelege  totul  cu  exactitate,  însă  aceasta  dezvoltare  are 
loc  tocmai  în  perioada  în  care  încep  să  se  dezvolte  autocon- 
trolul şi  capacitatea  de  a  folosi  limbajul  pentru  a  intra  în  dia- 
log cu  tine  însuţi.  în  această  perioadă,  încep  să  se  activeze  şi 
aceste  mecanisme  cerebrale. 

Am  să  dau  un  exemplu.  Noaptea  trecută,  am  primit  un 
e-mail  de  la  o  profesoară.  în  momentul  de  faţă,  lucrăm  cu  co- 
pii de  3  ani  şi  jumătate  şi  4  ani  şi  încercăm  să  ne  adaptăm  me- 
todele pentru  a  vedea  cum  vor  funcţiona  la  copiii  cu  vîrste  atît 
de  mici.  în  ultimele  săptămîni,  profesoara,  care  lucrează  cu 
copii  săraci  în  cadrul  unui  program  de  sprijinire,  le-a  predat 
lecţia  cu  broasca  ţestoasă.  Săptămîna  trecută  a  mers  în  vizită 
la  trei  familii.  în  fiecare  caz,  părinţii  i-au  spus  că  acei  copii 
aplicau  acasă  ideea  din  poveste  în  mod  spontan,  ca  şi  cum  ar 
fi  fost  ceva  foarte  firesc.  O  mamă  i-a  relatat  chiar  că  la  un  mo- 
ment dat  era  supărată  şi  fiica  ei,  în  vîrstă  de  3  ani  şi  jumătate, 
i-a  spus  că  ar  trebui  să  facă  pe  ţestoasa! 

Cred  că  ai  dreptate,  Dan.  Aceasta  are  legătură  cu  ceea  ce 
spunea  Matthieu  despre  o  cultură  a  bunătăţii.  Exemplul  său  a 
fost  să  nu  mai  ucizi  musca.  Dacă  copiii  tibetani  te  văd  că 
omori  o  muscă,  se  supără.  Aici  se  cultivă  bunătatea  aşa  cum, 
sincer  să  fiu,  nu  prea  vedem  în  America." 

„Cred  că  tocmai  am  asistat  la  o  demonstraţie  a  acestei  bu- 
nătăţi", am  spus  eu,  „cînd  Sfinţia  Sa  a  văzut  o  insectă."  Cu  cî- 
teva  minute  mai  înainte,  fusesem  uimit  de  o  manifestare 
spontană  a  acestui  gen  de  compasiune.  în  timp  ce  vorbea,  Da- 
lai Lama  a  observat  o  mică  insectă  care  se  tîra  pe  braţul  foto- 
liului său.  S-a  oprit,  s-a  aplecat  s-o  privească  şi  a  gonit-o 
blînd  cu  un  şerveţel  pentru  a  nu  o  răni  —  apoi  s-a  uitat  sa 

vadă  daca  e  în  siguranţă  şi  a  constatat  că  era  încă  pe  fotoliul 
său.  In  timp  ce  Thupten  Jinpa  traducea  ceea  ce  tocmai  spuse- 
se Dalai  Lama,  acesta  şi-a  folosit  iarăşi  şerveţelul,  de  data 
asta  pentru  a  culege  insecta.  I-a  dat  apoi  şerveţelul  unui  călu- 
găr tînăr  din  spatele  lui,  care  a  dus-o  în  grădină  şi  a  eliberat-o. 

Cu  rîsul  său  caracteristic,  Dalai  Lama  ne-a  explicat:  „îmi 
era  teamă  că  din  greşeală  mi-aş  putea  pune  mîna  pe  el  şi  aş 
acumula  acea  karmă  pe  care  o  capeţi  atunci  cînd  faci  ceva 
fară  intenţie,  dar  este  totuşi  o  oarecare  karmă.  Gîndăcelul  pă- 
rea să  aibă  un  picior  rupt  şi  nu  era  într-o  formă  prea  bună,  aşa 
că  l-am  ferit  de  pericol.  Probabil  că  sînt  bine  dispus  acum! 
Dacă  aş  fi  fost  prost  dispus...",  a  spus  el,  facînd  un  gest  rău- 
tăcios, ca  şi  cum  ar  fi  strivit  un  gîndac,  stîrnind  hohote  de  rîs. 

„Cred  că  Owen  a  spus",  am  continuat  eu,  „că  atunci  cînd 
oamenii  sînt  bine  dispuşi,  sînt  mai  altruişti.  Tocmai  aţi  dovedit 
acest  lucru"  —  am  spus  eu,  facîndu-1  să  rîdă  pe  Dalai  Lama. 

„Odată  ce  buna  dispoziţie  devine  temperament,  tot  timpul 
eşti  bine  dispus",  a  adăugat  Richie. 

„Prin  urmare,  întrebarea  este",  am  spus  eu,  „cum  putem 
să-i  ajutăm  pe  copii  să  fie  tot  timpul  în  acea  dispoziţie  în  care 
ar  face  ceea  ce  a  făcut  Dalai  Lama  acum?" 

Mark  ne-a  oferit  un  exemplu.  „Uneori,  le  spun  profesori- 
lor o  poveste  despre  doi  fraţi;  unul  era  tot  timpul  nemulţumit, 
în  vreme  ce  celălalt  părea  tot  timpul  mulţumit.  în  dimineaţa 
de  Crăciun  şi-au  primit  amîndoi  cadourile  şi  se  jucau  cu  ele 
în  camera  lor.  Cel  care  era  tot  timpul  nemulţumit  primise  un 
computer  nou  cu  jocuri  şi  un  mic  robot,  dar  atunci  cînd  tatăl 
său  1-a  întrebat  dacă  e  mulţumit,  el  a  spus:  «Nu.  Acum  toţi 
ceilalţi  copii  or  să  mă  invidieze  şi  bateriile  se  vor  termina  şi 
va  trebui  să  cumpăr  altele  noi»  şi  aşa  mai  departe. 

Celălalt  băiat  primise  cadou  doar  o  grămadă  de  bălegar  de 
cal.  Cînd  tatăl  său  a  intrat  în  camera  lui,  1-a  găsit  jucîndu-se 
fericit  în  grămada  de  bălegar.  Şi  1-a  întrebat:  «De  ce  eşti  atît 
de  bucuros?»  La  care  el  a  răspuns:  «Ştiu  că  trebuie  să  fie  şi 

un  cal  pe  undeva  pe  aici!»  Aşa  că  încercăm  să-i  deprindem  pe 
profesori  să  dezvolte  la  copii  această  atitudine  mai  optimistă. 
Este  interesant  că  această  bună  dispoziţie  este  o  caracteristică 
foarte  importantă  în  budism." 

Combaterea  cruzimii 

Paul  Ekman  a  adus  în  discuţie  modul  în  care  creierul  înva- 
ţă comportamentele  negative.  „S-ar  putea  ca  prima  dată  cînd 
individul  acţionează  într-o  manieră  plină  de  cruzime  să  fie  cel 
mai  greu.  Dacă  însă  continui  să  acţionezi  cu  cruzime,  proba- 
bil îţi  vei  schimba  creierul,  astfel  încît  cruzimea  să  devină  o 
trăsătură  de  caracter.  Şi  ajungi  să  fii  crud  fară  rezerve  sau  fară 
să  te  mai  gîndeşti.  Şi  putem  observa  multe  astfel  de  situaţii. 

Ce  poţi  face  atunci  cînd  te  confrunţi  cu  cineva  care  a  ales 
cruzimea  ca  mod  de  a  fi,  iar  nu  compasiunea,  şi  e  pe  cale  să 
se  comporte  crud  faţă  de  tine  sau  faţă  de  altcineva?  Cum  pu- 
tem reacţiona  pentru  a  face  ca  persoana  respectivă  să  nu  se 
mai  poarte  cu  cruzime?" 

„Depinde  de  context",  a  spus  Dalai  Lama.  „în  orice  situa- 
ţie concretă  se  pune  mai  întîi  întrebarea  dacă  poţi  sau  nu  să 
faci  ceva.  Dacă  te  gîndeşti  că  există  o  posibilitate,  prima  op- 
ţiune este  calea  cea  mai  paşnică,  teoretic  vorbind.  Va  trebui  să 
încerci  să  îţi  foloseşti  raţiunea  sau  orice  alt  mijloc  paşnic  pen- 
tru a  convinge  persoana  respectivă  să  nu  acţioneze  cu  cruzime. 

Evident,  aici  mă  situez  iarăşi  pe  o  poziţie  budistă.  Există 
patru  tipuri  de  metode  iluminate  pe  care  un  bodhisattva  le 
poate  urma  în  mod  gradat.  Prima  opţiune  este  cea  pacificatoa- 
re, în  care  încerci  să  calmezi  situaţia  prin  vorbe,  raţiune,  em- 
patie  sau  orice  alte  mijloace  ai  la  dispoziţie.  Dacă  aceasta  nu 
funcţionează,  a  doua  opţiune  este  ceva  mai  fermă:  înseamnă 
să  lărgeşti  sau  să  extinzi  contextul,  oferindu-i  persoanei  res- 
pective ceva.  îi  oferi  un  dar.  îi  oferi  ceva  care  să  liniştească 
apele.  Poţi  să-i  oferi  chiar  anumite  informaţii  sau  un  obiect 
tangibil  pentru  a  redresa  situaţia,  pentru  a  rezolva  problema. 

Dacă  nu  se  schimbă  nimic,  treci  la  a  treia  opţiune,  care 
este  dominaţia  sau  manifestarea  forţei.  Te  foloseşti  de  superi- 
oritatea forţei  tale  pentru  a  domina  persoana  respectivă,  mul- 
ţimea sau  orice  altceva  se  poate  afla  în  discuţie.  Există  anu- 
mite situaţii  în  care  nici  această  metodă  nu  funcţionează  şi 
ultima  opţiune  este  ferocitatea  sau  furia  —  chiar  şi  violenţa 
este  o  posibilitate.  Dintre  cele  46  de  precepte  secundare  ale 
unui  bodhisattva,  unul  este  legămîntul  de  a  răspunde  prin  for- 
ţă într-o  situaţie  care  cere  o  intervenţie  în  forţă,  bazată  pe  mo- 
tive altruiste.  Aşa  că  această  compasiune  plină  de  furie  poate 
sa  capete  şi  forma  violenţei.  în  principiu,  violenţa  este  permi- 
să, dacă  este  motivată  de  compasiune. 

însă  în  practică  este  mai  complicat  şi  trebuie  să  recurgi  la 
ea  numai  atunci  cînd  chiar  nu  mai  ai  o  altă  opţiune  pentru  a-1 
opri  pe  cel  care  se  poartă  cu  cruzime.  Pentru  ca,  odată  ce  am 
comis  o  acţiune  violentă,  situaţia  devine  impredictibilă  şi  vio- 
lenţa provoacă  mai  multă  violenţă  —  se  pot  întîmpla  multe 
lucruri  neprevăzute.  E  mai  sigur  să  aştepţi  să  vezi  ce  se  întîm- 
pla. în  astfel  de  situaţii,  nu  strică  să  încerci  să  rosteşti  rugă- 
ciuni sau  blesteme  —  sau,  dacă  nu  merge  nici  aşa,  atunci,  să 
ţipi!",  a  adăugat  el  rîzînd. 

„Acestea  sînt  opţiunile  unui  bodhisattva  şi  funcţionează 
prin  încercare  şi  eroare  —  acesta  nu  ştie  precis  care  dintre  ele 
va  funcţiona  în  acea  situaţie.  Pe  cîtă  vreme  una  dintre  virtuţi- 
le lui  Buddha  este  aceea  de  a  şti  imediat  şi  precis  care  acţiu- 
ne este  potrivită.  Un  Buddha  nu  are  nevoie  de  metoda  încer- 
cării şi  erorii."  El  a  adăugat  însă  că  noi  nu  sîntem  la  acest 
nivel,  ci  mai  degrabă  „pe  calea  unui  bodhisattva." 

„Sfinţia  Voastră,  este  mai  greu  să  manifeşti  cruzime  faţă  de 
cineva  care  emană  bunăvoinţă  iubitoare?",  a  vrut  să  ştie  Paul. 

„în  general,  dă",  i-a  răspuns  Dalai  Lama.  „Eu  menţionez 
adesea  un  citat  din  lucrarea  Introducere  în  stilul  de  viaţă  al 
unui  Bodhisattva,  care  spune  că  generozitatea  este  mult  mai 
uşor  de  cultivat  decît  toleranţa  sau  îngăduinţa.  Motivul  este 
acela  că  toţi  avem  ocazia  să  ne  manifestăm  generozitatea. 


446 


EMOŢIILE  DISTRUCTIVE 


Oriunde  te-ai  duce,  oamenii  sînt  foarte  bucuroşi  să  primească 
darurile  şi  generozitatea  ta.  însă  toleranţa  şi  îngăduinţa  pot  fi 
cultivate  doar  atunci  cînd  întîlnim  adversitate,  inamici,  cruzi- 
me, iar  aceste  ocazii  sînt  mai  rare. 

Autorul  acestei  cărţi,  Shantideva,  se  încurajează  pe  sine  şi 
îl  încurajează  şi  pe  cititor;  cînd  te  confrunţi  cu  adversitatea 
sau  cu  cruzimea,  ar  trebui  să  simţi  fiero,  bucuria  de  a  face  faţă 
unei  provocări,  pentru  că  astfel  ai  ocazia  de  a-ţi  exersa  răbda- 
rea. Aceste  oportunităţi  nu  le  întîlnim  la  tot  pasul.  Mai  ales  că 
dacă  tu  nu  le  faci  rău  altora,  scad  şi  şansele  ca  ei  sa-ţi  facă  râu 
ţie.  Cu  cît  înaintezi  pe  această  cale,  cu  atît  vei  întîlni  mai  pu- 
ţin oameni  care  să-ţi  fie  adversari." 

Venerabilul  Kusalacitto  a  adăugat  la  cele  spuse  de  Dalai 
Lama  o  poveste  în  genul  unui  avertisment,  din  textele  sfinte 
pali.  „într-o  bună  zi,  Buddha  s-a  întîlnit  cu  un  dresor  de  cai, 
pe  care  1-a  întrebat:  «Ce  metode  foloseşti  pentru  a  face  caii  să 
alerge  foarte  repede?»  Dresorul  a  răspuns:  «Eu  împart  caii  în 
trei  categorii.  în  prima  categorie  intră  caii  care  învaţă  foarte 
repede.  Este  de  ajuns  să  le  arăt  cravaşa,  iar  ei  aleargă  foarte 
repede  —  aceştia  sînt  cei  mai  buni  cai.  în  a  doua  categorie  in- 
tra caii  pe  care  trebuie  să-i  mîn  tot  timpul,  pentru  că  altfel  nu 
aleargă.  însă  cei  din  cea  de-a  treia  categorie  sînt  cei  mai  difi- 
cili. Oricît  i-aş  biciui,  ei  se  aşază  pe  jos  şi  refuză  să  alerge.» 

Apoi  Buddha  1-a  întrebat:  «Şi  ce  faci  cu  aceşti  cai?»  La 
care  dresorul  a  răspuns:  «îi  las  în  pace,  nici  nu  mă  mai  stră- 
duiesc.» Buddha  a  spus  că  la  fel  stau  lucrurile  şi  cu  oamenii. 
Numai  unii  oameni  pot  fi  educaţi;  alţii  nu  pot  fi  pregătiţi,  ori- 
cîte  eforturi  am  face.  Pe  aceştia,  el  îi  va  îndruma  numai  atît 
cît  le  permite  karma  acumulată  de  ei  în  vieţile  anterioare,  însă 
dincolo  de  asta  nu-i  mai  poate  ajuta." 

Richie  Davidson  a  invocat  date  care  sugerează  faptul  că 
s-ar  putea  sa  existe  o  urmă  de  speranţă  chiar  şi  pentru  cazuri 
aparent  imposibile,  cum  ar  fi  criminalii  psihopaţi.  „în  Statele 
Unite,  unii  oameni  de  ştiinţă  au  studiat  un  grup  de  psihopaţi 
care  au  fost  închişi  pentru  comiterea  unor  acte  de  cruzime.  O 

caracteristică  a  psihopaţilor  este  aceea  că  atunci  cînd  se  con- 
fruntă cu  o  recompensă  sau  cu  un  lucru  pe  care  şi-1  doresc,  ei 
sînt  atît  de  captivaţi  de  aceste  lucruri  —  de  obiectul  dorinţei 
—  încît  nu  mai  sînt  atenţi  la  posibilele  consecinţe  negative  pe 
care  le-ar  putea  avea  încercarea  de  a  obţine  ceea  ce  vor. 

S-a  descoperit  totuşi  că  dacă  sînt  educaţi  să  nu  acţioneze 
imediat  şi  să  aibă  răbdare,  încep  să  fie  mai  atenţi  la  posibile- 
le consecinţe  negative,  iar  comportamentul  lor  prezintă  ame- 
liorări sensibile.  In  cazul  infractorilor  aflaţi  în  închisoare, 
această  ameliorare  poate  apărea  destul  de  repede.  Aceste  re- 
zultate sugerează  faptul  că  e  posibil  să  existe  anumite  tehnici 
care  nu  au  fost  încă  aplicate  în  mod  sistematic,  dar  care  me- 
rită încercate,  chiar  şi  cu  indivizi  dificili  şi  greu  de  modelat." 

Empatia  şi  pacea  sufletească  plină  de  iubire: 
antidoturi  ale  cruzimii 

Matthieu  s-a  întors  la  întrebarea  lui  Paul  despre  cum  ar 
trebui  să  ne  purtăm  cu  o  persoană  care  manifestă  cruzime, 
„Pentru  a  bate  din  palme,  e  nevoie  de  două  mîini.  Dacă  cine- 
va nu  este  într-o  dispoziţie  conflictuala,  este  mult  mai  greu  sa 
ajungi  să  te  cerţi  cu  acea  persoană.  Este  greu  să  judeci  numai 
pe  baza  textelor  şi  a  biografiilor,  dar  există  multe  povestiri 
despre  maeştri  ai  meditaţiei  şi  sihastri  din  Tibet  care  au  fost 
atacaţi  de  tîlhari  şi  uneori  chiar  de  animale  sălbatice.  Cînd  tîl- 
harii  întîlnesc  o  persoană  foarte  senină,  plină  de  iubire,  atitu- 
dinea şi  intenţiile  lor  iniţiale  se  liniştesc,  aşa  cum  apa  fiartă  se 
răceşte  dacă  torni  peste  ea  apă  rece.  Există  o  mulţime  de  ast- 
fel de  povestiri  şi  probabil  că  unele  dintre  ele  sînt  adevărate." 

Jeanne  Tsai  1-a  întrebat  pe  Paul:  „Din  experienţa  dumnea- 
voastră, ne  puteţi  spune  daca  există  dovezi  care  să  indice  fap- 
tul că  anumite  expresii  faciale  sau  posturi  ale  corpului  sînt 
dezarmante  pentru  oamenii  care  se  comportă  agresiv?" 

După  ce  s-a  gîndit  cîteva  momente,  Paul  a  spus  că  nu  exis- 
tă dovezi  directe.  „Se  pare  că  persoanele  care  se  poartă  cu 

cruzime  nu  sîht  sensibile  la  semnele  de  suferinţă  sau  teamă  — 
pentru  că  îşi  depersonalizează  victimele.  O  parte  a  problemei 
stă  în  a  găsi  metode  pentru  a-i  face  să  vadă  că  victimele  sînt 
semeni  de-ai  lor.  Indivizii  a  căror  slujbă  le  impune  să  fie  cruzi 
mărturisesc  că  nu  reacţionează  la  durerea  altora.  Surprinzător 
este  faptul  că  astfel  de  indivizi  sînt  foarte  cumsecade  în  fami- 
lie. Este  greu  de  crezut,  dar  asta  este  ceea  ce  relatează  ei.  Aşa- 
dar, există  şi  o  latură  negativă  a  acestei  plasticităţi  a  creieru- 
lui: oamenii  pot  învăţa  şi  să  nu-i  mai  privească  pe  ceilalţi  ca 
pe  semeni  de-ai  lor." 

Această  concluzie  mi-a  reamintit  de  observaţiile  făcute 
asupra  torţionarilor.  Am  spus:  „Cercetările  făcute  asupra  ce- 
lor care  au  lucrat  pentru  regimuri  dictatoriale  din  America  La- 
tină şi  Grecia  arată  că  procesul  prin  care  aceştia  devin  torţio- 
nari reprezintă  o  formă  metodică  de  îndoctrinare.  Se  începe 
prin  a-i  convinge  pe  viitorii  torţionari  că  victimele  sînt  întru- 
pări ale  răului,  şi  nu  oameni.  Primul  pas  este  acela  de  a  ajun- 
ge sa  nu  te  mai  raportezi  la  celălalt  ca  la  o  fiinţă  umană"  — 
depersonalizarea,  aşa  cum  a  spus  Paul.  „Apoi,  treptat,  sînt 
convinşi  să  facă  un  anumit  lucru  care  la  început  este  foarte 
neplăcut,  dar  care,  prin  repetare  sistematică,  ajunge  să  devină 
un  obicei.  Probabil  că  la  nivelul  creierului  se  petrec  anumite 
schimbări  nefericite." 

Matthieu  a  intervenit:  „Ştiţi  cu  toţii,  probabil,  povestirile 
despre  copiii  războinici  din  Africa,  forţaţi  să  ucidă  o  persoa- 
nă pentru  a-şi  învinge  reţinerile  faţă  de  actul  uciderii.  Am  au- 
zit şi  povestiri  despre  oameni  obişnuiţi,  forţaţi  să  muncească 
în  lagăre  de  concentrare.  Mulţi  dintre  ei  spun  că  deşi  în  prima 
săptămînă  aveau  tot  timpul  lacrimi  în  ochi,  după  cîteva  săptă- 
mîni  deveneau  indiferenţi." 

La  acestea  am  adăugat  şi  eu  o  poveste  despre  felul  în  care 
absenţa  empatiei  deschide  calea  către  cruzime.  „în  California, 
într-o  închisoare  se  află  un  individ  care  şi-a  ucis  bunicii, 
mama  şi  cinci  studente  de  la  Universitatea  din  California. 
Cumnatul  meu  i-a  luat  un  interviu  pentru  un  proiect  de  cerce- 

tare  şi  1-a  întrebat:  «Cum  ai  putut  să  faci  aşa  ceva?  Nu  simţi 
nici  un  fel  de  milă  pentru  victimele  tale?»  La  care  criminalul 
a  răspuns  foarte  prozaic:  «A,  nu,  dacă  mi-ar  fi  fost  milă  de  ele 
n-aş  mai  fi  putut  să  le  ucid.»  Nu  simţea  nici  un  fel  de  mila  şi 
aceasta  era  explicaţia  cruzimii  lui." 

Cum  să  cultivăm  empatia 

Apoi  am  concluzionat:  „Cred  că  deprinderea  empatiei  la  o 
vîrstă  foarte  fragedă  ocupă  un  loc  extrem  de  important  în  ca- 
drul acestui  program  educaţional  despre  care  vorbim,  chiar  şi 
numai  ca  o  vaccinare  împotriva  cruzimii  umane  care  ar  putea 
apărea  în  viaţă." 

Dalai  Lama  a  continuat  tema  referitoare  la  cultivarea  com- 
pasiunii. Răspunsul  său  oferea  un  indiciu  cu  privire  la  moti- 
vul pentru  care,  de  foarte  multe  ori  în  cadrul  discuţiei,  se  re- 
ferea şi  la  animale  - —  şi  motivul  pentru  care  fusese  atît  de 
preocupat  de  acel  gîndăcel  de  pe  braţul  fotoliului  său. 

„O  cale  de  a  dezvolta  empatia",  a  spus  el,  „este  aceea  de  a 
începe  cu  fiinţe  minuscule,  cum  sînt  furnicile  şi  insectele.  Ai 
grijă  de  acestea,  înţelegi  că  şi  ele  vor  să  fie  fericite,  să  simtă 
plăcere  şi  să  nu  sufere.  Trebuie  să  începi  de  aici,  de  la  insec- 
te, şi  să  ajungi  să  empatizezi  cu  ele,  apoi  treci  la  reptile  şi  aşa 
mai  departe.  în  cele  din  urmă,  vei  ajunge  la  fiinţele  umane  în 
general  şi  la  tine  însuţi. 

Pe  de  altă  parte,  dacă  omori  insectele  şi  nu  ţii  seama  de 
faptul  că  şi  acestea  îşi  doresc  să  obţină  plăcerea  şi  să  evite  su- 
ferinţa, vei  face  acelaşi  lucru  şi  cînd  va  fi  vorba  de  animale 
din  ce  în  ce  mai  asemănătoare  cu  noi.  Nici  măcar  scheunatul 
unui  cîine  rănit  nu-ţi  va  mai  atrage  atenţia.  Dacă  te-ai  obişnuit 
deja  să  fii  indiferent  faţă  de  plăcerea  sau  suferinţa  unei  insec- 
te, îţi  va  fi  mai  uşor  să  faci  la  fel  şi  în  cazul  unei  păsări,  al 
unui  cîine  şi  chiar  în  cazul  unei  alte  fiinţe  umane,  care  cere 
ajutor.  Cu  o  atitudine  de  genul  «Eu  nu  simt  nimic»,  îţi  va  fi 
uşor  să  ignori  suferinţa.  Nu  vei  simţi  nimic  pînă  cînd  ceva  nu 
te  va  atinge  personal. 

Dacă  ai  o  sensibilitate  mai  mare  faţă  de  durerea  şi  suferin- 
ţa animalelor",  a  continuat  Dalai  Lama,  „vei  avea  o  sensibili- 
tate şi  o  empatie  mai  mari  şi  faţă  de  ceilalţi  semeni  ai  tai.  în 
budism,  există  o  expresie  unică  prin  care  te  referi  la  celelalte 
fiinţe  ca  la  o  «mamă».  Ideea  este  că  totul  depinde  de  felul  în 
care  te  raportezi  la  celelalte  fiinţe  vii." 

Mark  a  observat:  „Acest  lucru  ne  creează  multe  probleme 
în  Occident.  De  exemplu,  în  oraşul  meu,  în  prima  zi  din  sezo- 
nul de  vînătoare,  şcolile  sînt  închise,  astfel  încît  toată  lumea 
să  poată  merge  la  vînătoare.  Dacă  m-aş  gîndi  să  aplic  unele 
dintre  aceste  idei  în  educaţia  copiilor,  ar  însemna  să  întîmpin 
opoziţia  ideologică  reala  a  aproape  40%  dintre  locuitorii  din 
zona  rurală  în  care  trăiesc." 

„Şi  mai  este  şi  pescuitul",  a  adăugat  Dalai  Lama. 

„Mă  întreb  cum  ar  putea  fi  soluţionat  acest  conflict  de  va- 
lori", a  spus  Mark. 

„E  posibil",  a  sugerat  Dalai  Lama,  „ca  la  un  moment  dat 
să  se  ajungă  la  interzicerea  vînătorii  peste  tot  în  lume,  dar  este 
aproape  imposibil  să-ţi  imaginezi  o  măsură  similară  la  scară 
globală  în  cazul  pescuitului  sau  al  păsărilor  de  curte." 

Cum  să  duci  o  viaţă  bună 

Owen  a  avut  o  reacţie  diferită,  care  ne-a  readus  la  întreba- 
rea mea  de  la  început,  despre  cum  să  cultivi  emoţiile  poziti- 
ve. „Eu  sînt  mai  convins  decît  am  fost  chiar  înainte  de  a  vorbi 
în  prima  zi  cu  Sfinţia  Sa  că  vorbim,  de  fapt,  despre  etică. 
Emoţiile  sînt  doar  o  mică  parte  din  imaginea  de  ansamblu  a 
ceea  ce  înseamnă  să  fii  un  om  bun,  să  trăim  corect,  să  facem 
ca  oamenii  să  fie  miloşi,  buni  şi  paşnici.  Cercetările  lui  Mark 
sînt  extrem  de  importante.  Am  discutat  despre  plasticitatea 
creierului  şi  despre  cum  i-am  putea  ajuta  şi  pe  adulţii  ca  noi 
să  se  schimbe  şi  am  acceptat  cu  toţii  că  acesta  este  uh  lucru 
dificil.  O  zicală  spune  că  nu  mai  înveţi  cal  bătrîn  în  buiestru. 

Probabil  că  nu  este  chiar  aşa,  dar  cred  că  tipul  de  intervenţii 
pe  care  le  foloseşte  Mark  în  cazul  copiilor  sînt  extrem  de  im- 
portante. 

Am  alcătuit  o  listă  cu  unele  dintre  principalele  virtuţi  şi 
stări  pozitive  ale  minţii:  cinstea  sau  dreptatea,  iubirea  sau  ca- 
ritatea, răbdarea,  compasiunea,  generozitatea,  recunoştinţa, 
toleranţa,  curajul,  onestitatea,  cunoaşterea  de  sine.  Sau  prin- 
cipii cum  ar  fi  acela  de  a  trata  fiecare  persoană  ca  şi  cum  ar  fi 
la  fel  de  importantă  ca  oricare  altă  persoană  şi  de  a  recunoaş- 
te că  tu  însuţi  nu  eşti  mai  important  decît  oricine  altcineva. 
Genul  de  lucruri  despre  care  ne-a  vorbit  Mark  în  această  di- 
mineaţă sînt  moduri  de  a-i  ajuta  pe  tineri  să  trăiască  în  acord 
cu  aceste  valori.  într-un  fel,  se  poate  spune  ca  tot  ceea  ce  dis- 
cutăm aici  este,  de  fapt,  filozofie  morală  şi  că  încercăm  să 
schiţăm  o  etică  seculară.  Şi  nu  avem  cum  să  evităm  o  astfel 
de  discuţie." 

Dalai  Lama  a  dat  din  cap  aprobator.  însă,  aşa  cum  mi-a 
mărturisit  mai  tîrziu,  se  temea  puţin  de  plasarea  problemei  în 
contextul  moralei,  considerînd  că  dacă  practicile  sau  tehnici- 
le care  ar  putea  fi  de  ajutor  ar  fi  prezentate  în  termeni  de  pro- 
gres moral,  ar  fi  mai  puţin  atrăgătoare  pentru  o  mulţime  de 
oameni.  Unii  oameni  sînt,  fireşte,  atraşi  de  un  asemenea  pro- 
gres, dar  numai  cîţiva  aleşi.  El  simţea  că  de  cele  mai  multe  ori 
oamenii  au  o  atitudine  de  genul:  „Da,  e  bine  să  fii  o  persoană 
morală,  dar  nu  e  obligatoriu."  Pentru  majoritatea  oamenilor,  a 
fi  o  persoană  morală  nu  este  un  lucru  la  fel  de  atrăgător  ca 
acela  de  a  fi  o  persoană  sănătoasă,  de  pildă. 

Aşadar,  este  mult  mai  bine  să  le  prezinţi  lucrurile  sub  for- 
ma unei  necesităţi  —  pentru  că  nimeni  nu  va  spune  că  nu  vrea 
să  fie  sănătos  şi  fericit.  El  observase  că  mulţi  oameni  s-au 
apucat  de  yoga  nu  pentru  virtuţile  sale  spirituale,  ci  pentru 
a-şi  întări  sănătatea.  De  aceea,  un  program  educativ  pentru 
cultivarea  emoţiilor  pozitive  ar  avea  mai  mult  succes  dacă 
oamenilor  li  s-ar  spune  că  reprezintă  o  necesitate  pentru 
dobîndirea  unei  sănătăţi  mai  bune  sau  a  fericirii. 

Cea  mai  bună  cale  de  a  atrage  publicul,  considera  el,  este 
aceea  de  a-i  prezenta  dovezi  sau  analize  ştiinţifice  cu  privire 
la  felul  în  care  pot  fi  cultivate  emoţiile  pozitive  şi  la  aspecte- 
le distructive  ale  vieţii  emoţionale  —  fără  să  vorbeşti  despre 
precepte  etice  sau  morale  sau  despre  vreo  religie.  Chiar  şi  în 
discuţiile  noastre,  se  temea  că  accentul  pus  asupra  perspecti- 
vei budiste  poate  fi  puţin  cam  exagerat,  pentru  că  poate  duce 
la  o  restrîngere  a  aplicabilităţii  măsurilor.  Obietivul  său  este 
acela  de  a  ajunge  la  conştiinţa  tuturor  oamenilor  —  avem  cu 
toţii  aceste  emoţii  distructive  pentru  că  sîntem  cu  toţii  oameni 
şi,  prin  urmare,  cu  toţii  trebuie  să  ni  le  conştietizăm. 

Fericire,  virtute  şi  iluzii  pozitive 

în  acest  punct,  Owen  a  redirecţionat  iarăşi  discuţia,  către 
o  descoperire  legată  de  ceea  ce  spusese  Jeanne  Tsai,  în  spe- 
cial de  sentimentul  exagerat  al  respectului  de  sine  ce  caracte- 
rizează culturile  individualiste.  Owen  a  spus  că  ar  dori  să  ci- 
teze anumite  date  care  „s-ar  putea  să  ne  facă  sa  avem  dubii 
faţă  de  această  perspectivă  occidentală  individualistă  asupra 
sinelui.  De-a  lungul  istoriei,  filozofii  au  discutat  intens  despre 
relaţia  dintre  virtute  şi  fericire  şi,  aşa  cum  am  spus  în  prima 
zi,  au  ajuns  la  o  concluzie  generala,  aceea  că  o  persoană  vir- 
tuoasă este  o  persoană  fericită  —  că  adevărata  fericire  vine 
doar  odată  cu  virtutea. 

Aducerea  în  această  discuţie  a  problemei  sănătăţii  mintale 
este  ceva  nou.  Să  luăm,  de  pildă,  criteriile  folosite  de  psiho- 
logi şi  psihiatri  pentru  a  decide  cînd  o  persoană  este  sănătoa- 
să psihic.  Lista  de  criterii  variază,  însă  este  interesant  faptul 
că  pe  nici  o  listă  dintre  cele  pe  care  le-am  studiat  în  cursul 
cercetărilor  mele  nu  apare  bunătatea.  O  caracteristică  care 
apare  însă  pe  listele  tuturor  este  înţelegerea  corectă  a  propriei 
persoane  şi  a  lumii  în  care  trăieşti.  Cu  alte  cuvinte,  potrivit 
definiţiilor  occidentale,  o  persoană  sănătoasă  din  punct  de  ve- 
dere mintal  este  o  persoană  care  nu  trăieşte  în  iluzie,  care 
vede  lucrurile  aşa  cum  sînt. 

în  schimb,  studiile  realizate  cu  subiecţi  din  America  de 
Nord  au  arătat  că  cei  care  au  obţinut  scoruri  foarte  ridicate  în 
ce  priveşte  fericirea  şi  grija  pentru  alţii  sînt  persoane  care  se 
iluzionează  foarte  mult.  Permiteţi-mi  să  explic  ce  înţeleg  prin 
iluzionare.  Uneori  sînt  numite  «iluzii  pozitive»,  însă  nu  e 
foarte  limpede  că  sînt  cu  adevărat  pozitive.  Majoritatea  ame- 
ricanilor cred  că  ei  şi  persoanele  pe  care  le  iubesc  arată  mult 
mai  bine  decît  alţii.  Cred  că  ei  şi  persoanele  pe  care  le  iubesc 
sînt  mai  deştepţi  decît  alţii.  Cînd  interpretează  o  piesă  muzi- 
cală sau  ţin  un  discurs,  se  evaluează  mult  mai  bine  pe  ei  în- 
şişi decît  pe  ceilalţi." 

Dalai  Lama,  care  chicotise  în  tăcere  pînă  atunci,  a  spus  cu 
maliţiozitate:  „Poate  că  europenii  ar  fi  de  altă  părere." 

La  care  Richie  a  dat  replica,  de  acum  bine  cunoscută;  „Cu 
excepţia  Franţei,  desigur." 

Francisco  a  adăugat:  „Ei  bine,  mulţi  europeni  au  această 
părere  despre  America." 

Owen  a  revenit  la  un  ton  mai  serios,  dar  informaţiile  pe 
care  ni  le-a  relatat  au  stîrnit  iarăşi  rîsul:  „înţeleg.  Dar  am  să 
vă  mai  spun  încă  două  rezultatele  din  studii  realizate  cu  pro- 
fesori americani.  Să  presupunem  că  Richie,  prietenul  meu 
Paul,  Franciso  şi  cu  mine  scriem  un  articol  împreună.  Acesta 
se  publică  şi  noi  ieşim  în  oraş  să  sărbătorim  evenimentul  şi 
fiecare  e  de  acord  că  a  contribuit  la  acel  articol  în  proporţie 
de  25%.  Trec  şase  luni.  Cineva  îl  întreabă  pe  Richie  care  este 
procentajul  contribuţiei  sale  la  acel  articol.  Şi  el  spune  33%. 
Apoi  îl  întreabă  pe  Paul,  şi  el  spune  tot  33%.  Francisco  şi  cu 
mine  am  contribuit  tot  cu  33%.  Şi  dintr-o  dată  contribuţiile 
noastre  însumate  ajung  la  un  procent  de  126%.  Cu  cît  trece 
mai  mult  timp,  cu  atît  percepţia  noastră  de  sine  ne  este  mai  fa- 
vorabilă. După  20  de  ani,  fiecare  o  să-şi  amintească  că  a  con- 
tribuit cu  75%  la  acel  articol!" 

După  care  a  continuat:  „Mai  există  şi  un  alt  set  de  greşeli 
pe  care  le  fac  americanii  din  categoria  celor  mulţumiţi  şi  fe- 
riciţi. Să  presupunem  că  unei  persoane  i  se  spune  că  probabi- 

litatea  cancerului  de  sîn  la  femeile  americane  este  de  unu  la 
nouă.  Dacă  întrebi  una  dintre  aceste  femei  fericite  care  crede 
ea  ca  este  probabilitatea  de  a  se  îmbolnăvi  de  cancer  la  sîn,  ea 
va  răspunde  «Foarte  scăzută,  în  cazul  meu.»  La  fel  răspund  şi 
în  cazul  accidentelor  rutiere  şi  al  tuturor  tipurilor  de  dezastre. 
Chiar  daca  le  spui  oamenilor  care  sînt  procentajele  reale,  ei 
subestimează  foarte  mult  probabilitatea  ca  acel  lucru  să  li  se 
întîmple  lor.  Acest  lucru  este  important  deoarece  persoanele 
care  au  dat  răspunsurile  cele  mai  realiste,  cel  puţin  printre 
americani,  suferă  de  depresii  uşoare!" 

Apoi  Owen  a  concluzionat:  „Aşa  cum  a  spus  Jeanne  de  di- 
mineaţă, vorbind  despre  influenţa  culturii  asupra  imaginii  si- 
nelui, cultura  americană  pune  un  accent  foarte  mare  pe  res- 
pectul de  sine.  însă  cînd  ajungem  la  un  respect  de  sine  foarte 
ridicat,  nu  mai  vedem  lucrurile  aşa  cum  sînt.  Cînd  m-am  în- 
tîlnit  cu  Jeanne  pentru  prima  dată  în  decembrie  anul  trecut,  ea 
mi-a  indicat  anumite  cercetări  recente,  realizate  cu  subiecţi 
japonezi.  în  Japonia,  oamenii  nu  fac  astfel  de  evaluări  exage- 
rat de  optimiste,  dar  rămîne  de  văzut  dacă  ei  sînt  mai  fericiţi 
sau  mai  virtuoşi." 

Dalai  Lama  a  reluat  ideea  lui  Owen  despre  respectul  de 
sine:  „Din  punct  de  vedere  budist,  noi  nu  considerăm  că  res- 
pectul de  sine  ca  atare  este  o  virtute  sau  un  bine  absolut.  Dacă 
cineva  are  un  respect  de  sine  exagerat,  riscă  să  pice  în  arogan- 
ţă, care  este  o  perturbare  mintală.  Atunci,  este  încurajat  să 
cultive  un  antidot,  care  să-i  reducă  puţin  avîntul.  Pe  de  altă 
parte,  dacă  reduci  această  stimă  de  sine  pînă  la  o  cotă  foarte 
scăzută,  va  trebui  să  practici  meditaţii  despre  importanţa  şi 
valoarea  vieţii  umane  şi  despre  faptul  că  tu  ai  aceeaşi  natură 
ca  şi  Buddha,  natura  luminoasă  a  conştiinţei.  A  medita  la  ast- 
fel de  lucruri  te  ajută  să-ţi  recapeţi  respectul  de  sine. 

Problema  nu  este  dacă  respectul  de  sine  este  un  bine  abso- 
lut, ci  să  ajungi  la  un  respect  de  sine  realist  şi  echilibrat.  Dacă 
ai  un  respect  de  sine  exagerat,  acesta  te  va  face  să  ai  aşteptări 

mult  prea  mari  şi,  la  rîndul  lor,  acestea  te  vor  face  să  fii  mult 
mai  vulnerabil  la  dezamăgiri.  Este  un  lanţ  al  slăbiciunilor." 

Richie  a  făcut  o  distincţie  importantă:  „în  cercetările  de- 
spre care  ne-a  vorbit  Owen,  este  adevărat  că  cu  cît  oamenii 
declară  că  au  emoţii  mai  pozitive,  cu  atît  prezintă  mai  mult 
aceste  forme  de  iluzionare,  însă  această  corelaţie  nu  este  va- 
labilă întotdeauna.  Există  un  mic  procent  de  oameni  care  ma- 
nifestă un  nivel  ridicat  de  emoţii  pozitive,  dar  nu  sînt  prinşi  în 
iluzii.  Ar  fi  interesant  să-i  studiem  pe  aceşti  oameni.  In  cazul 
lor,  am  putea  constata  un  respect  de  sine  moderat  —  nu  exa- 
gerat —  şi  o  evaluare  mult  mai  precisă  a  realităţii." 

Matthieu  s-a  întors  la  practica  spirituală  tibetană,  în  care, 
a  spus  el,  „este  foarte  important  să  cultivi  umilinţa.  Dacă  în- 
trebi un  mare  învăţat  ce  ştie,  el  îţi  va  spune:  «Nu  ştiu  nimic.» 
Uneori,  apare  astfel  o  situaţie  foarte  interesantă.  îmi  amintesc 
de  doi  mari  învăţaţi  din  Tibet  care  au  venit  în  vizită  la  o  mă- 
năstire din  Nepal,  la  Khyentse  Rinpoche,  unul  dintre  cei  mai 
mari  învăţători  din  ultimul  secol.  Unuia  dintre  cei  doi  învăţaţi 
i  s-a  cerut  să  ţină  o  prelegere  şi  el  a  spus:  «Eu  nu  ştiu  nimic.» 
Apoi  a  adăugat  despre  prietenul  său:  «Nici  el  nu  ştie  nimic.» 
Era  absolut  convins  de  modestia  colegului  său!" 

Cu  aceasta,  ne-am  oprit  pentru  pauza  de  ceai.  în  timpul 
pauzei,  Mark  a  discutat  cu  Dalai  Lama  despre  posibilitatea  de 
a  le  ţine  profesorilor  din  şcolile  tibetane  prelegeri  despre  me- 
todele de  învăţare  socială  şi  emoţională.  Dalai  Lama  1-a  invi- 
tat pe  Mark  sau  pe  unul  dintre  colegii  săi  să  vină  la  Dharam- 
sala  pentru  a  le  prezenta  aceste  metode  profesorilor  tibetani, 
în  timpul  sesiunilor  lor  anuale  de  pregătire. 

Există  un  bine  universal? 

După  pauza  de  masă,  tonul  discuţiei  s-a  schimbat.  Dacă 
înainte  de  pauză  cei  care  au  luat  cuvîntul  i  s-au  adresat,  mai 
mult  sau  mai  puţin  formal,  lui  Dalai  Lama,  în  această  ultimă 

oră  de  discuţii  a  zilei  intervenţiile  au  fost  mult  mai  spontane, 
participanţii  discutînd  mai  mult  unii  cu  alţii. 

Am  deschis  sesiunea  cu  o  idee  care  apăruse  în  timpul  pa- 
uzei de  ceai.  „Cum  se  poate  combina  în  mod  pertinent  ceea 
ce  a  spus  Jeanne  de  dimineaţă  cu  ceea  ce  a  spus  Mark?  Cum 
pot  fi  introduse  astfel  de  lecţii  în  şcoli  sau  cum  le  pot  fi  ofe- 
rite ele  oamenilor  într-un  mod  care  să  respecte  şi  să  valorifice 
diferenţele  culturale?  Mark  a  afirmat  că  elevilor  implicaţi  în 
astfel  de  programe  li  se  spune  că  toate  emoţiile  sînt  accepta- 
bile, însă  din  punct  de  vedere  budist,  nu  toate  emoţiile  sînt  ac- 
ceptabile. Acesta  este  doar  un  exemplu  privind  modalităţi  di- 
ferite de  a  valoriza  emoţiile,  de  la  o  cultură  la  alta,  aşa  cum  a 
spus  Jeanne.  Cum  putem  ţine  seama  de  astfel  de  diferenţe? 

„Nu  ştim",  a  spus  Mark.  „Concepţia  răspîndită  în  Ameri- 
ca de  Nord  şi  Europa,  potrivit  căreia  e  bine  să  vorbeşti  despre 
sentimentele  tale,  s-ar  putea  să  fie  eficientă  doar  în  cultura  oc- 
cidentală, nu  e  obligatoriu  să  fie  valabilă  şi  în  alte  culturi.  Ar 
trebui  să  recunoaştem  faptul  că  astfel  de  programe  educaţio- 
nale reprezintă,  într-o  oarecare  măsură,  un  substituit  artificial 
pentru  o  armonie  care  lipseşte. 

Cred  că  toate  lucrurile  despre  care  am  vorbit  azi  diminea- 
ţă sînt,  în  fond,  trăsături  universale  —  ideea  de  autocontrol, 
conştientizarea  stărilor  lăuntrice  ale  minţii,  gîndirea  anticipa- 
tivă,  folosirea  inteligenţei.  Cred  că  diferenţele  se  află  la  nive- 
lul detaliilor.  De  exemplu,  în  cadrul  programului  PSGA,  pro- 
fesorul alege  în  fiecare  zi  un  alt  elev  care  să-i  fie  asistent. 
Acesta  stă  în  faţa  clasei  şi  îl  ajută  pe  profesor  în  timpul  lec- 
ţiei. Poate  să  ţină  planşele  sau  să  interpreteze  un  anumit  rol 
dintr-o  povestire. 

La  sfîrşitul  lecţiei,  copilul  este  complimentat.  De  pildă, 
profesoara  ar  putea  spune:  «Ai  fost  un  asistent  foarte  bun  as- 
tăzi»; sau  «Eşti  un  copil  foarte  bun  şi  prietenos»;  sau  «îmi 
plac  pantofii  tăi.»  Apoi,  copilul  alege  doi  colegi  de  clasă  pe 
care  vrea  să-i  laude.  Şi,  în  cele  din  urmă,  îşi  face  singur  un 
compliment  în  faţa  întregii  clase.  Complimentele  sînt  scrise 

pe  o  foaie  de  hîrtie,  puse  în  plic  şi  trimise  acasă  părinţilor,  că- 
rora li  se  cere  să  mai  adauge  şi  ei  un  compliment. 

Aceasta  este  o  idee  tipic  americană  şi  nu  cred  ca  ar  func- 
ţiona prea  bine  în  cadrul  culturilor  asiatice.  înseamnă  a-1  în- 
curaja pe  copil  să  se  umfle  în  pene,  dacă  vreţi,  pentru  a-i  dez- 
volta conştiinţa  importanţei  de  sine.  Am  aplicat  acest  model 
în  Olanda,  Anglia  şi  America,  iar  părinţii  sînt  de-a  dreptul  en- 
tuziaşti. Lipesc  scrisoarea  pe  perete,  acasă.  De  multe  ori 
spun:  «în  fine,  auzim  şi  noi  lucruri  bune  despre  copilul  nos- 
tru. Acestea  îl  fac  pe  el  să  se  simtă  bine,  dar  şi  pe  noi.»  însă 
aceeaşi  idee  ar  putea  să  producă  efecte  contrare  sau  să  fie 
considerată  stranie  în  alte  culturi." 

Jeanne  Tsai  i-a  răspuns  lui  Mark,  relatîndu-i  o  povestire 
despre  ea.  „Cînd  am  absolvit  liceul,  a  avut  loc  o  ceremonie  în 
care  directorul  îl  nominaliza  pe  fiecare  elev  în  parte.  în  timp 
ce  directorul  vorbea  despre  meritele  fiecărui  elev,  asupra 
acestuia  era  focalizată  lumina  unui  reflector.  Toţi  prietenii 
mei  americani  de  origine  europeană  radiau  de  bucurie  cînd  se 
apropiau  de  scenă  şi  zîmbeau  larg  către  asistenţă,  în  timp  ce 
directorul  spunea,  de  pildă,  că  respectivul  a  avut  rezultate 
foarte  bune  la  matematică  şi  acum  va  merge  la  cutare  sau  cu- 
tare facultate. 

Cînd  mi-a  venit  rîndul,  mă  uitam  în  pămînt  în  timp  ce  di- 
rectorul vorbea  despre  realizările  mele  ca  elev.  Aşa  credeam 
ca  trebuie.  Eram  umilă,  aşa  cum  mă  învăţaseră  părinţii  mei  să 
fiu.  Apoi  am  înţeles  că  colegii  mei  americani  vor  crede  că  mă 
uit  în  jos  pentru  că  mă  simţeam  tristă,  şi  nu  mîndră.  Cînd  am 
înţeles  acest  lucru,  mi-am  ridicat  privirea  şi  am  zîmbit,  dar 
prietenii  mei  mi-au  mărturisit  mai  tîrziu  că  nu  mi-au  înţeles 
comportamentul.  Iată  un  exemplu  de  diferenţe  culturale." 

Dalai  Lama  s-a  frecat  cu  mîna  pe  cap  rîzînd  pe  înfundate. 

Mark  a  ridicat  apoi  problema  diferenţelor  culturale  într-un 
context  mai  larg,  spunînd:  „încă  o  dată  spun,  acestea  sînt  di- 
ferenţe mărunte,  nu  fundamentale  —  dar  trebuie  să  ţinem  sea- 
ma de  ele  pe  măsură  ce  modelul  devine  cultural." 

Ca  pedagog  în  America,  Mark  era  deja  conştient  de  aces- 
te aspecte,  legate  de  diversitatea  culturală.  Şi  totuşi,  atunci 
cînd  a  lucrat  cu  elevi  din  alte  ţari,  de  pildă  din  Olanda  sau  din 
Marea  Britanie,  a  constatat  adesea  că  oamenii  de  acolo  au 
spus  la  început  că  astfel  de  programe  educaţionale  sînt  „prea 
americane"  şi  că  ele  nu  vor  funcţiona  în  cultura  lor.  în  astfel 
de  situaţii,  Mark  îi  încurajează  să  modifice  programele  pen- 
tru a  se  potrivi  cît  mai  bine  în  contextul  culturii  lor,  însă  atunci 
cînd  revine  în  acea  ţară,  după  cîteva  luni,  constată  că  ei  apli- 
că programele  exact  aşa  cum  le-au  primit,  spunînd  că  par  să 
funcţioneze  foarte  bine  şi  aşa.  Astfel  de  surprize  l-au  adus  pe 
Mark  la  concluzia  că  accentul  pus  de  Dalai  Lama  pe  trăsătu- 
rile comune  ale  oamenilor  nu  este  important  doar  în  plan  etic, 
ci  are  şi  o  latură  practică. 

Laudă,  bunătate  şi  învăţare  eficientă 

într-o  scurtă  conversaţie  avută  în  treacăt,  cineva  din  gru- 
pul nostru  i-a  făcut  lui  Mark  o  sugestie  pentru  PSGA,  pe  care 
acesta  a  adus-o  în  discuţie:  recunoaşterea  şi  aprecierea  acte- 
lor altruiste  —  lucruri  făcute  de  copii  pentru  a-i  ajuta  pe  alţii 
—  în  locul  complimentelor  legate  de  aspectul  fizic  sau  altele 
de  aceste  gen.  „Este  o  idee  foarte  interesantă",  a  spus  Mark. 
„La  întoarcere,  o  să  încercăm  să  experimentăm  cu  cîteva  cla- 
se astfel  de  complimente." 

Dalai  Lama  i-a  sugerat:  „Laudele  aduse  copiilor  constituie 
una  dintre  cele  mai  eficiente  metode  de  corectare  a  compor- 
tamentului. De  exemplu,  dacă  întîi  lauzi  copilul  şi  apoi  îi  atragi 
atenţia  asupra  greşelilor,  spunîndu-i:  «Eşti  un  copil  foarte  is- 
teţ, o  să  poţi  corecta  această  situaţie»,  îi  vei  da  foarte  multă 
încredere  în  el" 

Această  afirmaţie  a  fost  cea  mai  mare  surpriză  a  zilei  pen- 
tru Mark,  care  se  aştepta  ca  Dalai  Lama  să  obiecteze  la  ideea 
laudei,  deoarece  i-ar  putea  stimula  pe  copii  să  se  supraapre- 
cieze,  exagerîndu-şi  egoul  —  sau  cel  puţin  i-ar  face  să  se  con- 

centreze  prea  mult  asupra  propriei  persoane.  Dar,  aşa  cum  a 
înţeles  acum  Mark,  Dalai  Lama  era  conştient  de  nevoia  de  a-i 
ajuta  pe  copii  să-şi  dezvolte  o  încredere  sănătoasă  în  sine  şi 
de  a  le  da  sentimentul  ca  eforturile  lor  sînt  apreciate. 

Apoi,  Dalai  Lama  a  dezvoltat  ideea  încurajării  pozitive. 
„Cînd  un  dresor  lucrează  cu  animale  de  circ,  indiferent  că  este 
vorba  de  lei  sau  tigri  —  sau  de  balene  ucigaşe  —  nu  le  dre- 
sează doar  prin  pedepse.  El  foloseşte  întotdeauna  încurajarea 
pozitivă,  de  pilda,  dîndu-i  balenei  peşti.  Oamenii  nu  sînt  fiin- 
ţe foarte  puternice  din  punct  de  vedere  fizic,  însă  minţile 
noastre  sînt  foarte  puternice,  aşa  că  cea  mai  bună  cale  de  a 
schimba  oamenii  este  bunătatea  autentică.  Laudele  îl  fac  pe 
copil  să  fie  bucuros  şi  entuziast.  Mărturisesc  că  nu  am  petre- 
cut pînă  acum  nici  o  zi  întreagă  alături  de  un  copil!  Probabil 
că  dacă  aş  petrece  nu  o  zi  întreagă,  ci  doar  o  zi  de  şcoală  în 
preajma  lor,  le-aş  rupe  urechile!  Apoi  a  izbucnit  în  rîs,  mi- 
mînd  cum  ar  face  asta. 

„Ei  bine",  i-am  sugerat  eu,  „nu  uitaţi  de  broasca  ţestoasă." 

A  izbucnit  iarăşi  în  rîs,  încrucişîndu-şi  braţele  ca  în  poves- 
tea cu  ţestoasa  şi  apoi  a  spus:  „în  tibetană  există  o  zicală 
potrivită  în  acest  caz:  «Dacă  eşti  furios,  muşcă-ţi  degetele.»" 

Richie  a  adăugat:  „Sfinţia  Voastră,  există  într-adevăr  date 
ştiinţifice  care  atestă  faptul  că  se  pot  învăţa  lucruri  foarte  di- 
verse apelînd  la  încurajare,  şi  nu  la  pedeapsă.  Recompensarea 
unui  comportament  dezirabil  duce  la  o  mai  bună  învăţare  de- 
cît  pedepsirea." 

Paul  a  intervenit  şi  el.  „Un  alt  studiu  pe  acelaşi  subiect,  re- 
alizat acum  aproximativ  30  de  ani,  arată  că  dacă  profesorul 
zîmbeşte  atunci  cînd  predă,  elevii  reţin  mai  multe  din  cele 
spuse  de  el  decît  dacă  acesta  n-ar  zîmbi.  Despre  asta  vorbeaţi 
şi  dumneavoastră,  cum  să  foloseşti  bunătatea  într-un  context 
bun.  Cred  că  aceasta  este  o  altă  trăsătură  universală." 

Aici  am  adus  şi  eu  în  discuţie  un  alt  studiu:  „Emoţiile  per- 
turbatoare interferează  cu  abilitatea  de  a  recepta  şi  a  înţelege 
informaţia.  Dacă  copiii  sînt  nervoşi,  nu  pot  învăţa  bine.  în- 

tr-un  fel,  introducerea  unor  astfel  de  programe  în  şcoli  îi  poa- 
te ajuta  pe  dascăli  să-şi  îndeplinească  misiunea  principală. 
Studiile  efectuate  asupra  unor  programe  de  genul  celui  pre- 
zentat de  Mark  au  arătat  că,  după  un  an  sau  doi  de  aplicare, 
performanţele  şcolare  ale  copiilor  s-au  îmbunătăţit." 

Toate  aceste  date  ştiinţifice  rezonau  cu  ideile  lui  Dalai 
Lama,  aşa  cum  mi-a  mărturisit  el  mai  tîrziu.  Pentru  el,  scopul 
cel  mai  adînc  al  dobîndirii  cunoştinţelor  este  acela  de  a  redu- 
ce diferenţa  dintre  distorsiunile  percepţiei  noastre  şi  realitate. 
La  baza  acestei  viziuni  filozofice  stă  ideea  că  tocmai  ignoran- 
ţa şi  neputinţa  noastră  de  a  percepe  corect  realitatea  stau  în 
calea  împlinirii  propriilor  aspiraţii.  Prin  procesul  de  dobîndi- 
re  a  cunoştinţelor,  ne  putem  apropia  mai  mult  de  realitate  şi 
astfel  ne  putem  rezolva  problemele.  Dar,  aşa  cum  a  reieşit  şi 
din  discuţiile  noastre  din  această  săptămînă,  există  multe 
emoţii  distructive  care  stau  în  calea  perceperii  corecte  a  rea- 
lităţii, în  această  privinţă,  Dalai  Lama  considera  că  este  im- 
portant sa  introducem  în  sînul  educaţiei  ideea  că  limpezirea 
minţii  este  un  pas  esenţial  în  procesul  de  învăţare. 

Schimbarea  sistemului  educaţional 

Paul  ne-a  readus  la  ideea  lui  Mark,  referitoare  la  lipsurile 
care  pot  apărea  dacă  relaţia  dintre  părinte  şi  copil  nu  merge 
bine.  „Cum  funcţionează  tehnicile  tale  în  cazul  unor  copii  cu 
handicapuri  emoţionale  şi  care  provin  din  medii  nefavorabile 
—  să  zicem,  părinţi  care  suferă  de  depresie  sau  care  nu  agre- 
ează contactul  fizic?" 

Mark  a  răspuns:  „Trebuie  să  ne  gîndim  la  aceasta  ca  la  o 
problemă  de  sănătate  publică.  Unii  copii  au  un  trecut  încărcat 
de  traume  şi  greutăţi,  iar  alţii  au  părinţi  care  îi  sprijină  foarte 
mult.  Putem  spune  că  la  copiii  normali,  aceste  programe  întă- 
resc imunitatea.  Ii  ajuta  să  rezolve  mai  uşor  problemele  şi  să 
vorbească  mai  uşor  despre  emoţiile  lor.  însă  nu  poate  fi  vorba 
de  ameliorarea  problemelor  de  comportament,  pentru  că 
aceşti  copii  nu  au  probleme  de  acest  gen. 

Cel  mai  mare  impact  îl  au  însă  asupra  copiilor  cu  proble- 
me emoţionale  medii,  nu  grave."  De  pildă,  Mark  ne-a  poves- 
tit că  copiii  deprimaţi  beneficiază  cel  mai  mult  de  pe  urma 
programelor  de  învăţare  socială  şi  emoţională,  în  vreme  ce 
aceia  al  căror  comportament  este  scăpat  complet  de  sub  con- 
trol sau  care  au  probleme  de  sănătate  mintală  grave  au  nevo- 
ie de  un  sprijin  mult  mai  serios.  Programele  de  acest  gen  nu-i 
ajută  prea  mult  nici  pe  copiii  care  suferă  de  tulburare  de  defi- 
cit de  atenţie  —  în  unele  cazuri  pentru  că  au  leziuni  organice, 
ca  în  situaţia  copiilor  care  au  suferit  o  intoxicaţie  cu  alcool  în 
stadiu  intrauterin.  Apoi  a  conchis:  „Aceşti  copii  au  dificultăţi 
foarte  mari  cu  învăţarea  prin  experienţă.  Aşadar,  acestea  re- 
prezintă limite  clare  ale  aplicabilităţii  unui  model  de  sănătate 
publică." 

Apoi  Mark  a  trecut  la  o  problemă  înrudită,  din  sfera  poli- 
ticilor publice,  educaţia  profesorilor.  „Profesorii  parcurg  p;,- 
tru  ani  de  facultate,  dar  nu  li  se  cere  să  se  înscrie  la  un  curs  în 
care  să  fie  abordate  problemele  despre  care  am  discutat  noi 
astăzi  —  în  nici  o  universitate  din  lume.  Ei  învaţă  despre  pro- 
gramele educaţionale  şi  despre  istoria  pedagogiei.  învaţă  de- 
spre domeniul  pe  care  şi  l-au  ales,  cum  ar  fi  matematica  sau 
ştiinţele  naturii.  Poate  învaţă  şi  cum  să  încurajeze  sau  să  pe- 
depsească copiii  —  dar  nu  învaţă  nimic  despre  dezvoltarea 
emoţională.  Nu  învaţă  cum  să-i  facă  pe  copii  să  fie  mai  con- 
ştienţi, în  orice  sens  al  cuvîhtului,  sau  cum  să  creeze  armonie. 
Dacă  vrem  să  avem  un  impact  important,  atunci  trebuie  să  în- 
cepem prin  a-i  învăţa  pe  profesori  toate  aceste  lucruri  înainte 
să  intre  în  sala  de  clasă." 

„într-un  fel",  a  spus  Dalai  Lama,  „acest  lucru  este  mai 
uşor  de  implementat,  pentru  că  mergi  direct  la  sursă." 

„Da",  a  spus  Mark,  „este  uşor  de  implementat  —  dar  este 
foarte  greu  să  determini  sistemul  pedagogic  să  vadă  că  aces- 
ta este  un  subiect  de  maximă  importanţă.  Nu  cunosc  nici  o 

universitate  în  America  care  să  le  ceară  profesorilor  un  curs 
despre  dezvoltarea  emoţională  şi  socială  a  copilului  înainte  de 
a  li  se  permite  să  predea.  Aceasta  este  o  problemă  majoră  la 
nivelul  politicilor  publice." 

Eu  am  prezentat  o  perspectivă  diferită:  „în  America  şi  în 
alte  ţări  dezvoltate,  oamenii  au  început  să  devină  din  ce  în  ce 
mai  conştienţi  de  faptul  că  ceva  nu  funcţionează  cum  trebuie, 
în  special  în  privinţa  educaţiei  copiilor.  Acesta  devine  un  fac- 
tor de  motivaţie  pentru  introducerea  anumitor  schimbări  în 
şcoli.  Acum  o  lună,  am  fost  rugat  de  un  profesor  dintr-un  oră- 
şel, numit  Littleton,  să  merg  în  Colorado  pentru  a  ţine  o  pre- 
legere în  faţa  membrilor  asociaţiei  directorilor  de  şcoală  din 
acest  stat" 

Apoi  i-am  povestit  lui  Dalai  Lama  despre  incidentul  tragic 
care  a  avut  loc  la  Liceul  Columbine  din  Littleton,  în  care  doi 
elevi  şi-au  ucis  un  profesor  şi  12  colegi  de  clasă  înainte  de  a 
se  sinucide.  „Din  păcate,  astfel  de  incidente  au  loc  tot  mai 
des.  Şi  îi  determină  pe  dascăli  să  fie  din  ce  în  ce  mai  deschişi 
în  faţa  schimbărilor.  Multe  dintre  aceste  programe  de  învăţa- 
re socială  şi  emoţională  sînt  introduse  în  şcoli  ca  programe  de 
prevenire  a  violenţei.  Dar,  aşa  cum  aţi  spus,  dacă  vrem  să 
educam  copiii  în  spiritul  acestor  programe,  avem  nevoie  de  o 
atmosferă  de  bunăvoinţă  iubitoare  —  ceea  ce  înseamnă  că 
trebuie  să-i  instruim  mai  întîi  pe  profesori." 

„Lucrînd  în  mediul  academic",  a  adăugat  Alan,  „întîlnesc 
acest  gen  de  rezistenţă  chiar  printre  colegii  mei.  Provocarea 
este  să  ne  străduim  noi  înşine  —  era  cît  pe-aci  să  spun  «ei» 
—  să  devenim  mai  buni,  să  aducem  mai  mult  altruism  etc.  în 
sălile  de  curs,  adică  să  ne  schimbăm  noi,  profesorii.  Rezisten- 
ţa foarte  mare  nu  este  faţă  de  ideea  că  societatea  ar  trebui  să 
se  schimbe  sau  că  altcineva  ar  trebui  să  se  schimbe,  ci  faţă  de 
ideea  că  noi,  profesorii,  ar  trebui  să  ne  schimbăm.  Există  un 
fel  de  inerţie  şi  de  teamă,  ceva  de  genul:  «Ar  fi  mult  prea 
greu. . .  Nu  cred  că  pot  să  fac  acest  lucru. . .  Pot  să  scriu  cărţi, 
dar  aş  putea  face  asta?  Poate  că  nu.» 


încurajarea  compasiunii 


463 


Creştinismul  şi  iudaismul  şi  de  asemenea  ştiinţa",  a  conti- 
nuat Alan,  „ne  oferă  puţine  speranţe  pentru  o  astfel  de  schim- 
bare interioară.  De  regulă,  credem  că  schimbările  vin  din  afa- 
ră, în  tradiţia  iudeo-creştină,  schimbarea  vine  din  bunăvoinţa 
sau  graţia  divină.  în  ştiinţă,  vine  prin  consumul  de  medica- 
mente sau  prin  vreun  procedeu  de  terapie  genetică." 

Richie  era  mult  mai  optimist.  „Cred  că  în  astfel  de  cazuri, 
învăţarea  prin  puterea  exemplului  este  foarte  importantă. 
Mark  vorbea  de  puterea  exemplului.  Gîndiţi-vă  la  cîte  lucruri 
s-ar  putea  schimba  dacă  ar  exista  în  fiecare  şcoală  cel  puţin 
un  profesor  care  să  manifeste  o  bunăvoinţă  iubitoare  şi  com- 
pasiune." 

Legat  de  aceasta,  m-am  gîndit  că,  deşi  există  astfel  de  pro- 
fesori devotaţi  în  şcoli,  ei  nu  sînt  priviţi  ca  nişte  modele  de  ur- 
mat. Este  nevoie  atît  de  programe  care  să  dezvolte  aceste  ati- 
tudini la  profesorii  care  nu  le  posedă  în  mod  natural,  cît  şi  de 
un  sprijin  instituţional. 

Richie  a  continuat,  sugerînd  că  dacă  aceşti  profesori  ar  fi 
văzuţi  drept  modele  demne  de  urmat  şi  dacă  ceilalţi  ar  fi  în- 
curajaţi să  adopte  aceeaşi  atitudine,  „ar  apărea  o  rază  de  spe- 
ranţă în  sistemul  educaţional.  Trebuie  să  începem  cu  paşi 
mici,  iar  această  schimbare  se  poate  realiza  prin  crearea  unor 
modele." 

„Această  notă  optimistă",  am  spus  eu,  „este  foarte  potrivi- 
tă pentru  încheierea  discuţiilor  de  astăzi." 

La  sfîrşitul  zilei,  Dalai  Lama  mi-a  spus  că  a  fost  foarte  în- 
cîntat  să  afle  de  aceste  programe  de  educaţie  emoţională  — 
se  potriveau  foarte  bine  cu  viziunea  sa  asupra  scopului  pro- 
fund al  „educaţiei"  în  genere:  orice  sistem  educaţional  trebuie 
să  cuprindă  lecţii  despre  minte  şi  emoţii. 

Cea  de-a  cincea  zi  a  întîlnirii  urma  să  ne  reamintească  fap- 
tul că  discuţia  noastră  despre  emoţiile  distructive  făcea  parte 
dintr-o  agendă  mai  cuprinzătoare:  explorarea  modurilor  în 
care  budismul  combinat  cu  ştiinţa  occidentală  ar  putea  sa  ne 
ofere  o  înţelegere  mai  profundă  a  minţii  omeneşti.  Pentru  Da- 
lai Lama,  ştiinţa  creierului  îi  oferă  psihologiei  budiste  infor- 
maţii despre  partea  de  „hardware"  care  ar  sta  la  baza  părţii 
sale  de  ,joftwarec\  adică  teoriile  budiste  asupra  minţii.  Aşa 
cum  mi-a  mărturisit,  înţelegerea  bazelor  neurobiologice  ale 
stărilor  mintale  constituie  unul  dintre  cele  mai  mari  cîştiguri 
pe  care  gînditorii  budişti  le  pot  obţine  de  pe  urma  dialogului 
cu  ştiinţa.  Ştiinţa  creierului  poate  oferi  o  validare  solidă  — 
sau  o  infirmare  —  a  teoriilor  budiste  asupra  minţii. 

Epistemologia  budistă  face  distincţie  între  ceea  ce  nu  se 
ştie  încă  şi  ceea  ce  se  ştie  că  nu  este  posibil  Descoperirile  din 
neurologie,  considera  Dalai  Lama,  nu  sînt,  pînă  în  acest  mo- 
ment, în  contradicţie  cu  gîndirea  budistă.  Şi,  în  spiritul  cerce- 
tării autentice,  interesul  său  a  sporit  vizibil  atunci  cînd  au  fost 
aduse  în  discuţie  astfel  de  descoperiri,  aşa  cum  s-a  întîmplat 
în  această  ultimă  zi. 

în  această  ultimă  dimineaţă  a  întîlnirii  noastre,  în  timp  ce 
toţi  stăteam  în  picioare,  aşteptînd  ca  Dalai  Lama  să  ia  loc, 

acesta  a  făcut  un  tur,  trecînd  pe  la  toţi  vorbitorii  de  pînă  atunci, 
strîngînd  mîinile  fiecăruia.  în  încăpere  se  instalase  o  atmosfe- 
ră foarte  plăcută  şi  tihnită  în  timp  ce  ne  ocupam  locurile. 
Peste  noapte  căzuse  o  ploaie  blîndă  şi  liniştită;  cerul  se  înse- 
ninase şi  aerul  era  proaspăt. 

Astăzi,  urma  să  ne  întoarcem  de  la  domeniul  aplicaţiilor 
practice  la  o  agendă  ştiinţifică  mai  largă.  Francisco  Varela 
urma  sa  fie  primul  vorbitor,  iar  Richie  Davidson  al  doilea. 
Cum  Dalai  Lama  îl  cunoştea  atît  de  bine  pe  Francisco,  am 
spus  doar,  zîmbind:  „Aşa  cum  ştiţi,  Francisco  Varela  deţine 
funcţii  de  cercetare  la  multe  instituţii  prestigioase  din  Franţa 
—  dar  pentru  că  vorbesc  atît  de  prost  franceza,  am  să  vă  scu- 
tesc de  chinul  de  a  mă  asculta  pronunţînd  numele  acestor  in- 
stituţii şi  am  să-i  dau  cuvîntul  direct  lui  Francisco." 

O  teorie  radicală 

Dintre  toţi  oamenii  de  ştiinţă  care  veniseră  la  Dharamsala 
pentru  această  întîlnire,  Francisco  Varela  avea,  poate,  cea  mai 
interesantă  poveste  de  viaţă  —  cel  puţin  în  privinţa  distanţe- 
lor, dacă  nu  şi  a  timpului.  Francisco  s-a  născut  la  Tulcahuano, 
în  sudul  statului  Chile,  unde  tatăl  său,  inginer,  era  însărcinat 
cu  activităţi  portuare.  Francisco  îşi  petrecea  vacanţele  în 
Monte  Grande,  un  sat  îndepărtat,  doar  cu  vreo  50  de  locuitori, 
situat  în  Anzii  chilieni,  unde  trăia  bunicul  său  şi  unde  oame- 
nii continuau  să  trăiască  ca  în  secolul  al  XlX-lea:  nu  existau 
drumuri,  televizor  sau  radio.  Pentru  el,  Monte  Grande  era  că- 
minul său  spiritual. 

Cititor  pasionat,  cu  înclinaţie  către  ştiinţă,  Francisco  nu  a 
prea  îndrăgit  şcoala  şi  a  fost  un  elev  mediu  pînă  a  intrat  la  fa- 
cultate, unde  performanţele  obţinute  în  biologie  sub  îndruma- 
rea mentorului  său,  Humberto  Maturana,  i-au  adus  o  bursă  de 
doctorat  la  Harvard.  Era  în  1968,  anul  în  care  reorganizarea 
instituţiilor  sociale,  ce  măturase  întreaga  lume  ajunsese  la 
apogeu. 

După  terminarea  facultăţii,  Francisco  a  devenit  fascinat  de 
marea  întrebare  filozofică  la  care  neurologia  căuta  un  răs- 
puns: care  este  legătura  dintre  minte  şi  creier?  în  spiritul  vre- 
mii, era  foarte  critic  la  adresa  paradigmei  dominante  a  mo- 
mentului, care  vedea  creierul  după  modelul  unui  sistem  de 
procesare  a  informaţiei  în  genul  computerului.  Dar  aşa  cum  îi 
stă  bine  unui  om  de  ştiinţă,  a  plecat  de  la  lucrurile  elementa- 
re, concentrîndu-şi  cercetările  asupra  ochiului  de  albină,  un 
aparat  vizual  complex,  complet  diferit  de  ochiul  vertebrate- 
lor, ca  să  nu  mai  vorbim  de  cel  al  omului.  îndrumătorul  său, 
Thorsten  Wiesel,  avea  să  cîştige  mai  tîrziu  premiul  Nobel 
pentru  cercetări  asupra  aparatului  vizual. 

în  1970,  Francisco  a  refuzat  o  slujbă  la  Harvard  pentru  un 
post  la  Universitatea  din  Chile  —  o  alegere  motivată,  în  par- 
te, de  faptul  că  Allende  tocmai  cîştigase  alegerile  în  această 
ţară  şi  Francisco,  avînd  o  orientare  politică  de  stînga,  era  un 
susţinător  entuziast  al  acestuia.  A  fost  o  epocă  de  speranţă  şi 
deschidere  în  Chile,  unde  socialismul  egalitarist  promitea  să 
aducă  o  nouă  ordine  socială  şi  economică. 

Optimismul  acelor  vremuri  se  reflecta  şi  în  atmosfera  des- 
chisă din  universitate.  împreună  cu  vechiul  său  mentor  (acum 
coleg),  Humberto  Maturana,  Francisco  s-a  angajat  în  cerce- 
tări la  frontiera  biologiei.  împreună  cu  Maturana,  Francisco  a 
dezvoltat  teoria  radicală  a  ceea  ce  ei  numesc  „autopoiesis" 
(adică  autoreproducere),  care  explică  felul  în  care  un  orga- 
nism viu  se  naşte  şi-şi  perpetuează  identitatea  chiar  dacă  toa- 
te elementele  din  care  este  alcătuit  se  află  într-o  schimbare 
continuă1.  Aşa  cum  spune  el,  o  celulă  „se  naşte  dintr-un 
amestec  de  chimie  şi  fizică";  fiind  o  reţea  autoorganizată  de 
reacţii  biochimice,  ea  produce  molecule  care  creează  apoi  o 
barieră  ce  limitează  însăşi  reţeaua.2  Cu  alte  cuvinte,  celula  se 
autocreează. 

în  loc  să  reducă  viaţa  la  moleculele  componente,  autopo- 
iesis-ul  vede  organismul  ca  fiind  mai  mult  decît  suma  părţilor 
sale.  Proprietăţile  întregului  apar  din  dinamica  părţilor,  dar  nu 

pot  fi  explicate  apelînd  doar  la  suma  părţilor  sale.  Teoria  se 
aplică  la  toate  formele  de  viaţă,  de  la  o  singură  celulă  pînă  la 
sistemul  imunitar,  minte  şi  chiar  la  comunităţi  întregi,  aşa 
cum  au  spus  Varela  şi  Maturana  mai  tîrziu,  în  lucrarea  lor  din 
1987,  The  Tree  ofKnowledge  {Copacul  cunoaşterii)3.  La  în- 
ceputul anilor  '70,  teoria  autopoiesis-ului  era  considerată  o 
erezie,  deşi  acum  influenţează  gînditori  dintr-o  diversitate  de 
domenii,  de  la  filozofia  minţii  şi  ştiinţele  cogniţiei  pînă  la  te- 
oria complexităţii. 

Apoi,  au  venit  zilele  sumbre  ale  anului  1973  —  după  lovi- 
tura de  stat  militară  condusă  de  Pinochet,  universitatea  a 
ajuns  sub  controlul  poliţiei  şi  Francisco  s-a  văzut  ameninţat 
cu  închiderea  laboratorului  dacă  nu-şi  denunţa  colegii  care 
colaboraseră  cu  Allende.  Cercetările  pe  care  le  făcea  împreu- 
nă cu  Maturana  au  fost  oprite.  Mai  mult,  poliţia  începuse  să-i 
încolţească  pe  mulţi  dintre  prietenii  şi  colegii  lui  Francisco. 
Cum  şi  el  fusese  un  membru  activ  în  politica  de  stînga,  a  în- 
ţeles că  era  doar  o  chestiune  de  timp  pînă  ce  poliţia  va  ajun- 
ge şi  la  el,  împreună  cu  soţia  şi  cu  cei  trei  copii,  Francisco  a 
fugit  în  Costa  Rica,  cea  mai  îndepărtată  ţară  în  care  îşi  puteau 
permite  să  ajungă  şi  care  mai  accepta  încă  refugiaţi  politici 
din  Chile.  Ajungînd  acolo  cu  doar  100  de  dolari  în  buzunar, 
Francisco  a  obţinut  o  slujbă  ca  profesor  de  biologie  la  univer- 
sitate. 

O  întîlnire  decisivă 

Următoarea  schimbare  importantă  a  avut  loc  la  numai  cî- 
teva  luni,  cînd  i  s-a  oferit  o  slujbă  la  Universitatea  Colorado 
din  Denver.  Ajungînd  acolo  în  1974,  Francisco  s-a  întîlnit  cu- 
rînd  cu  Jeremy  Hayward,  un  fizician  format  la  Cambridge,  pe 
care  îl  ştia  de  la  Harvard  şi  care  între  timp  renunţase  la  carie- 
ra ştiinţifică  pentru  a  studia  cu  Chogyam  Trungpa,  un  lama  ti- 
betan.  Trungpa  era  o  raritate  la  acea  vreme,  un  foarte  reputat 
călugăr  tibetan  care  se  refugiase  din  Tibet  în  acelaşi  an  cu  Da- 

lai  Lama,  în  1959,  şi  mersese  sa  studieze  la  Oxford.  A  deve- 
nit unul  dintre  primii  profesori  proeminenţi  de  budism  tibetan 
din  Occident,  într-o  vreme  în  care  era  încă  o  minune  să  întîl- 
neşti  un  lama  tibetan  în  America. 

La  acea  vreme,  Francisco  se  simţea  ca  şi  cum  întreaga  sa 
viaţă  fusese  ştearsă  cu  buretele.  Ororile  violentei  lovituri  de 
stat  din  Chile,  distrugerea  bruscă  a  unei  lumi  raţionale,  care, 
pentru  el,  avea  sens,  îi  lăsaseră  sentimentul  că  pluteşte  în  de- 
rivă. Nu  existau  explicaţii  satisfăcătoare  pentru  cruzimile  la 
care  asistase.  Toţi  acei  ani  de  filozofie  şi  raţionalism,  de  mar- 
xism şi  ştiinţă,  nu-1  ajutau;  lumea  nu  mai  avea  nici  un  sens 
pentru  el.  Aşa  că  atunci  cînd  Hayward  i-a  spus:  „Vino  să-1  cu- 
noşti pe  Trungpa",  Francisco  şi-a  spus:  „La  naiba  —  de  ce 
nu?"  Şi  s-a  dus. 

Deşi  un  raţionalist  care  nu  avea  nici  un  interes  pentru  filo- 
zofia sau  religia  orientală,  Francisco  a  fost  totuşi  impresionat 
de  Trungpa  —  de  mintea  sa  ascuţită,  de  umorul  şi  spiritul  său 
de  observaţie.  La  un  moment  dat,  în  cursul  discuţiei,  Francis- 
co i-a  povestit  lui  Trungpa  despre  confuzia  lui  şi  i-a  spus  că 
nu  ştia  ce  să  facă.  Trungpa  i-a  aruncat  o  privire  lungă  şi  pă- 
trunzătoare, după  care  a  spus:  „De  ce  vrei  neapărat  să  faci 
ceva?  Ce-ar  fi  să  nu  faci  nimic?" 

La  auzul  acestor  cuvinte,  mintea  lui  Francisco  s-a  blocat. 
A  nu  face  nimic  reprezenta  o  propunere  radicală  pentru  cine- 
va învăţat  să  gîndească  tot  timpul,  să  analizeze  tot  timpul, 
însă  viaţa  ne  învaţă  că  uneori  toată  această  frămîntare  duce  la 
şi  mai  multă  confuzie.  Şi  dintr-o  dată  whammo  —  dintr-o  dată 
exista  o  alternativă,  liniştea  sufletească  şi  chiar  un  posibil 
sens.  „Dar  cum  reuşeşti  acest  lucru?",  a  întrebat  Francisco. 
„Am  să  te  învăţ  eu",  i-a  răspuns  Trungpa  —  şi  a  început  chiar 
atunci  să-1  înveţe  practica  meditaţiei. 

Meditaţia  a  devenit  o  adevărată  dragoste  pentru  Francisco, 
o  pasiune.  Curînd,  a  început  să  meargă  la  un  centru  din  Mun- 
ţii Stîncoşi,  unde  se  retrăgea  cîte  o  lună  pentru  meditaţie.  Me- 
ditaţia a  venit  să-i  ostoiască  o  sete  veche.  A  înţeles  că  dinco- 

lo  de  acest  ego  de  atotcunoscător,  de  raţionalist  şi  de  om  de 
ştiinţă,  fundamentele  existenţei  îi  erau  necunoscute.  Prin  me- 
ditaţie, a  descoperit  un  sentiment  al  existenţei  în  adîncul  fiin- 
ţei sale,  fară  să  trebuiască  să-1  articuleze  sau  să-1  exprime  în 
vreun  fel.  Acea  bucurie  pură,  plăcerea  simplei  existenţe  părea 
firească,  bună,  chiar  fascinantă. 

Neîncrezător  la  început,  Francisco  a  început  să-i  citească 
pe  clasicii  budismului  şi  comentarii,  ceea  ce  i-a  permis  să 
descopere  frumuseţea  concepţiei  budiste,  nu  doar  ca  practică, 
ci  şi  ca  filozofie  şi  chiar  ca  ştiinţă  a  minţii.  Pe  măsură  ce  a  do- 
bîndit  o  cunoaştere  solidă  a  concepţiei  budiste,  a  început  să 
reflecteze  asupra  relaţiilor  dintre  aceasta  şi  ştiinţa  occidentală. 

Trungpa  întemeiase  de  puţin  timp  Institutul  Naropa,  o  uni- 
versitate în  Boulder,  care  studiază  teme  ale  budismului.  îm- 
preună cu  Jeremy  Hayward,  Francisco  şi  alţii  au  alcătuit  pro- 
gramul unei  şcoli  de  vară,  dedicată  studierii  relaţiilor  dintre 
ştiinţă  şi  budism.  Programul  Perspective  Contrastante  în  Şti- 
inţele Cogniţiei  a  adunat  un  grup  eterogen  de  25  de  specialişti 
în  budism  şi  ştiinţele  minţii.  însă  această  primă  întîlnire  din- 
tre budism  şi  ştiinţă  s-a  dovedit  un  dezastru.  în  loc  să  fie  un 
dialog,  această  incursiune  s-a  transformat  într-o  confruntare, 
nici  una  dintre  părţi  nu  a  ascultat  ce  spunea  cealaltă.  Discuţi- 
ile au  fost  foarte  aprinse  şi  s-au  produs  neînţelegeri  grave.  Nu 
a  apărut  nici  o  urmă  a  deschiderii  necesare  dialogului  auten- 
tic, ca  să  nu  mai  vorbim  de  spiritul  de  prietenie,  esenţial  pen- 
tru un  dialog. 

In  mod  paradoxal,  acest  eşec  urma  să  se  dovedească  util 
pentru  plănuirea  întîlnirilor  organizate  de  Institutul  pentru 
Minte  şi  Viaţă.  A  fost,  în  primul  rînd,  o  lecţie  care  1-a  averti- 
zat pe  Francisco  asupra  faptului  că  nu  era  de  ajuns  să  adune 
la  un  loc  specialişti  de  vîrf  şi  budişti  —  oamenii  de  ştiinţă  tre- 
buiau să  fie  deschişi  dialogului  (şi  la  fel  şi  reprezentanţii  ta- 
berei). 

Apoi  a  avut  loc  o  întîlnire  cu  singurul  budist  care  era  po- 
trivit pentru  un  astfel  de  dialog:  Dalai  Lama.  în  1983,  Fran- 
cisco a  fost  invitat  la  o  întîlnire  în  Austria,  despre  spiritualita- 
te şi  ştiinţă,  unde  Dalai  Lama  era  unul  dintre  vorbitori.  La  o 
masă  de  la  începutul  conferinţei,  Francisco  a  primit  un  loc 
lîngă  Dalai  Lama.  „Vă  ocupaţi  de  studiul  creierului?",  1-a  în- 
trebat Dalai  Lama  —  şi  s-a  lansat  imediat  într-o  serie  de  în- 
trebări despre  creier.  Această  conversaţie  a  continuat  în  parti- 
cular, pe  toată  durata  conferinţei,  lăsîndu-le  amîndurora 
sentimentul  că  trebuie  să  continue  discuţiile. 

Deşi  în  1980  Francisco  s-a  întors  să  predea  în  Chile,  în 
1984  se  afla  în  Germania,  la  Institutul  Max  Planck,  pentru  ca 
un  an  mai  tîrziu  să  se  mute  la  Paris,  unde  s-a  alăturat  Centru- 
lui de  Cercetări  în  Epistemologia  Aplicată,  un  grup  de  specia- 
lişti de  pe  lîngă  Ecole  Polytechnique.  în  1988,  a  fost  numit  di- 
rector de  cercetare  la  Centre  National  de  la  Recherche 
Scientifique.  în  anii  în  care  s-a  c  ^upat  de  noile  sale  responsa- 
bilităţi din  Franţa,  Francisco  nu  a  mai  putut  să  se  întîlnească 
cu  Dalai  Lama. 

Apoi,  în  primăvara  lui  1985,  în  timp  ce  vorbea  cu  buna  sa 
prietenă,  Joan  Halifax,  Francisco  a  aflat  că  fusese  deja  plănui- 
tă o  întrunire  pe  tema  budismului  şi  ştiinţei  de  către  un  grup 
condus  de  Adam  Engle,  care  aflase  şi  el  de  interesul  lui  Dalai 
Lama  pentru  un  dialog  cu  oamenii  de  ştiinţă.  Francisco  a  pus 
imediat  mîna  pe  telefon  şi  1-a  sunat  pe  Adam,  care  i-a  spus  că 
întîlnirea  pe  care  o  plănuiseră  cu  Dalai  Lama  urma  să  se  con- 

!;.  centreze  asupra  relaţiilor  dintre  budism  şi  fizică.  Francisco  a 
argumentat  convingător  faptul  că  întrunirea  ar  fi  mult  mai  fer- 
tilă dacă  s-ar  concentra  asupra  relaţiilor  dintre  budism  şi  şti- 

!|  inţele  cogniţiei  şi  a  întrebat  dacă  s-ar  putea  alătura  echipei 
pentru  a  organiza  această  întrunire4.  Cei  doi  şi-au  unit  forţele 

j;:  pentru  organizarea  a  ceea  ce  a  devenit  de  atunci  încoace  seria 
întîlnirilor  Institutului  pentru  Minte  şi  Viaţă,  Francisco  fiind 

!:     savantul  fondator,  iar  Adam,  administratorul 

întîlnirea  de  faţă  era  a  patra  la  care  participa  Francisco; 
stabilit  la  cartierul  sau  general  din  Paris,  el  este  astăzi  recu- 
noscut în  întreaga  lume  drept  lider  în  combinarea  neurologiei, 
psihoneuroimunologiei,  fenomenologiei  şi  ştiinţelor  cogni- 
ţiei.  Pe  lîngă  funcţiile  academice  pe  care  le  îndeplineşte, 
Francisco  a  publicat  peste  200  de  articole  în  reviste  ştiinţifi- 
ce, majoritatea  despre  mecanismele  biologice  ale  cogniţiei  şi 
conştiinţei  şi  a  scris  şi  editat  15  cărţi,  multe  dintre  acestea  tra- 
duse în  mai  multe  limbi.  Ca  om  de  ştiinţă,  Francisco  este  greu 
de  catalogat.  El  a  trecut  cu  abilitate  de  la  neurologie  la  imu- 
nologie,  de  la  ştiinţele  cogniţiei  la  filozofia  minţii  şi  de  aici  la 
biologia  teoretică.  Este  un  adevărat  erudit,  care  combină  pre- 
cizia experimentală  cu  o  mare  creativitate  teoretică5. 

Din  păcate,  Francisco  se  lupta  de  multă  vreme  cu  hepatita 
C;  cu  cîteva  luni  urma,  după  ce  aşteptase  cu  înfrigurare  să  se 
găsească  un  donator,  Francisco  a  trecut  printr-o  operaţie  de 
transplant  de  ficat.  Nu  a  ştiut  pînă  în  ultimul  moment  dacă  va 
putea  veni  la  Dharamsala.  A  venit  însoţit  de  soţia  lui,  Amy 
Cohen,  o  psihanalistă  născută  în  America,  care  sperase  să  par- 
ticipe şi  ea  la  întîlnirea  Institutului  pentru  Minte  şi  Viaţă  din 
1991,  însă  la  acea  vreme  era  însărcinată  cu  fiul  lor,  Gabriel, 
aşa  că  a  trebuit  să  rămînă  acasă.  în  timpul  întîlnirii  de  faţă, 
Francisco  lua  un  adevărat  cocktail  de  medicamente  şi,  împre- 
ună cu  Amy,  îşi  supraveghea  cu  mare  atenţie  starea  de  sănă- 
tate. Acum,  în  ultima  zi,  Francisco  a  început  ceea  ce  avea  să 
fie  ultima  sa  expunere  ştiinţifică  în  prezenţa  lui  Dalai  Lama. 

Un  dar  de  viaţă 

„Sfinţia  Voastră",  a  spus  Francisco,  „ca  şi  colegii  mei  de 
pînă  acum,  aş  dori  să  încep  cu  un  gînd  personal.  Mi  se  pare  o 
adevărată  minune  ca  mă  aflu  aici,  alături  de  dumneavoastră, 
încă  o  data.  Este  cu  adevărat  uimitor  faptul  că  am  putut  păs- 
tra legătura  de-a  lungul  anilor.  însă  acum,  în  mod  special,  este 
pentru  mine  un  dar  de  viaţă  faptul  ca  m-am  întors  aici  şi  am 

şansa  de  a  vorbi  cu  dumneavoastră."  Apoi  Francisco  a  adău- 
gat: „Pentru  mine,  bunătatea  şi  sprijinul  pe  care  mi  le-aţi 
acordat  în  momentele  dificile  au  fost  de-a  dreptul  vitale", 
după  care  a  făcut  o  pauză,  părînd  să-şi  stăvilească  lacrimile. 

într-un  fel,  se  putea  spune  că  graţie  lui  Dalai  Lama  Fran- 
cisco era  încă  în  viaţă.  Francisco  fusese  diagnosticat  cu  can- 
cer la  ficat,  provocat  de  hepatita  C,  în  primăvara  lui  1997. 
După  operaţie,  i  s-a  spus  că  ar  trebui  să  se  înscrie  pe  lista  de 
aşteptare  pentru  un  transplant  de  ficat.  însă  Francisco  începu- 
se să  se  întrebe  cît  de  departe  ar  trebui  să  meargă  cu  efortul 
de  a  se  menţine  în  viaţă  şi  se  gîndise  serios  să  nu  se  înscrie  pe 
lista  de  aşteptare  —  fapt  ce-i  atrăgea  o  moarte  rapidă. 

în  timp  ce-şi  cîntărea  decizia,  Francisco  a  primit  pe  neaş- 
teptate un  fax  de  la  Dalai  Lama,  care  îi  spunea  ca  auzise  ca 
este  bolnav  şi  spera  că  va  face  tot  ce-i  stă  în  putinţă  pentru  a 
continua  să  trăiască.  Francisco  a  luat  acest  mesaj  ca  pe  un 
semn  şi  în  acelaşi  timp  ca  pe  un  sprijin  emoţional,  de  care 
avea  atîta  nevoie.  Primind  această  încurajare,  el  s-a  hotărît 
să-şi  treacă  numele  pe  lista  de  aşteptare  pentru  un  transplant 
de  ficat;  această  intervenţie  chirurgicală  a  avut  loc  în  anul  di- 
naintea întîlnirii  noastre.  Operaţia  de  transplant  este  întotdea- 
una riscantă  şi  Francisco  a  fost  nevoit  să  stea  trei  luni  de  zile 
la  terapie  intensivă,  pentru  că  organismul  său  părea  să  respin- 
gă noul  organ.  Cu  toate  acestea,  cînd  a  venit  la  Dharamsala, 
el  părea  surpinzător  de  optimist. 

Fiind  cel  mai  experimentat  dintre  vorbitori,  Francisco  lua- 
se cuvîntul  de  multe  ori  pînă  atunci.  însă  astăzi  era  o  situaţie 
deosebită,  aşa  cum  mi-a  mărturisit  mai  tîrziu  —  în  timp  ce-şi 
începea  expunerea,  s-a  simţit  puţin  copleşit.  Dacă  lucrurile  ar 
fi  luat  alt  curs,  poate  că  acest  moment  nu  ar  mai  fi  existat. 

în  timp  ce  se  aşeza  pe  scaunul  vorbitorului,  Francisco  era 
copleşit  de  un  sentiment  de  recunoştinţă  faţa  de  Dalai  Lama, 
pentru  sprijinul  pe  care  i-1  acordase  în  timpul  lunilor  dificile. 
Cînd  Dalai  Lama  1-a  întîmpinat  pe  Francisco  în  pauza  de  ceai 
din  prima  zi  a  întîlnirii  —  prima  dată  cînd  se  vedeau  după 

operaţie  —  1-a  îmbrăţişat  îndelung,  păstrînd  o  tăcere  ca  de  ru- 
găciune. Stînd  acum  lîngă  Dalai  Lama,  Francisco  se  simţea 
copleşit  de  căldura  şi  grija  sa  şi  avea  sentimentul  unei  calde 
apropieri.  Părea  să  fie  mai  degrabă  o  reuniune  personală,  de- 
cît  o  sesiune  ştiinţifică  —  ca  o  discuţie  cu  un  vechi  prieten. 

Această  atmosferă  grea  s-a  schimbat  de  îndată  ce  Francis- 
co şi-a  deschis  laptopul  pentru  a  face  o  prezentare  în  Power- 
Point —  prima  din  cadrul  întîlnirii  —  şi  se  pare  că  prima  la 
care  asista  Dalai  Lama.  Cînd  ecranul  cu  cristale  lichide  s-a  lu- 
minat prima  dată,  Dalai  Lama  a  exclamat:  „Foarte  impresio- 
nant!" Apoi  a  apărut  prima  imagine  grafică:  titlul  expunerii 
străbătea  ecranul  într-o  mişcare  de  animaţie.  Această  imagine 
a  stîrnit  aplauze  spontane,  iar  Sfinţia  Sa  a  rostit  echivalentul 
în  tibetana  al  lui  „Uau!" 

„Ştiam  că  o  să  vă  placă,  Sfinţia  Voastră",  a  spus  Francisco 
rîzînd,  după  care  a  continuat:  „Am  dori  sa  discutăm  despre 
posibilitatea  de  a  lărgi  acest  proiect,  de  a  vedea  cum  ar  putea 
fi  continuate  cercetările  iniţiate  de  Institutul  pentru  Minte  şi 
Viaţă.  Mai  întîi  eu  şi  apoi  Richie  vom  discuta  despre  ceea  ce 
se  face  la  ora  actuală  în  acest  sens.  Cu  această  ocazie,  putem 
aborda  o  întrebare  esenţială:  cum  pot  colabora  realmente  cer- 
cetarea neurologică  a  conştiinţei  cu  tradiţia  meditaţiei?" 

înlăturarea  tabuului  subiectivităţii 

„Ştiu  că  aţi  manifestat  întotdeauna  un  mare  interes  pentru 
relaţia  dintre  conştiinţă  şi  creier,  un  domeniu  care  mă  fasci- 
nează şi  pe  mine  şi  pe  mulţi  dintre  colegii  mei  aflaţi  aici,  de 
faţă.  Ştiinţa  a  făcut  progrese  remarcabile  în  această  direcţie: 
în  urmă  cu  10  sau  15  ani,  cuvîntul  «conştiinţă»  era  privit  cu 
suspiciune;  astăzi  au  loc  conferinţe  pe  această  temă  şi  mulţi 
studiază  intens  domeniul6. 

Cred  că  această  schimbare,  Sfinţia  Voastră,  a  fost  determi- 
nată de  doi  factori.  Unul  este  acela  că  astăzi  există  metode 
noi,  neagresive,  de  a  lucra  cu  subiecţi  umani,  iar  al  doilea  îl 

reprezintă  o  atitudine  mult  mai  deschisă  faţă  de  studiul  con- 
ştiinţei. Aceşti  doi  factori  se  combină  şi  ne  permit  să  conti- 
nuăm cercetările  în  această  zonă." 

în  opinia  lui  Francisco,  unul  dintre  punctele  de  cotitură  s-a 
produs  cu  ocazia  unei  conferinţe  care  s-a  ţinut  la  Tucson,  în 
1994,  unde  un  tînăr  filozof,  David  Chalmers,  a  prezentat  un 
studiu  despre  ceea  ce  el  numea  „problema  dificilă  a  conştiin- 
ţei". Chalmers  susţinea  că  este  imposibil  să  studiezi  conştiin- 
ţa fară  să-i  întrebi  pe  subiecţi  ce  trăiri  au  —  o  propunere  de 
bun-simţ,  totuşi  radicală  pentru  neurologii  care  anterior  se  ba- 
zau doar  pe  o  tehnologie  foarte  sofisticată  în  sondarea  creie- 
rului. 

La  acea  vreme,  Francisco  se  ocupa  deja  de  cîteva  decenii 
de  problema  dificilă  a  conştiinţei.  Să  ne  amintim  că  behavio- 
riştii  eliminaseră  mărturiile  subiecţilor  despre  propriile  expe- 
rienţe din  cadrul  studiului  ştiinţific  de  pe  la  mijlocul  secolu- 
lui trecut,  spunînd  că  astfel  de  informaţii  nu  prezintă 
încredere.  Francisco  respinsese  repetat  această  ipoteză,  în  nu- 
meroase publicaţii.  Cartea  sa,  The  Embodied  Mind  {Mintea 
întrupată)  —  publicată  în  1991,  dar  începută  cu  zece  ani  mai 
înainte  — ,  susţinea  că  antrenamentul  budist  în  tehnica  medi- 
taţiei contemplative  furniza  o  metodă  de  a-i  ajuta  pe  oameni 
să  devină  colaboratori  la  „persoana  întîi"  —  să  relateze  pro- 
priile lor  experienţe  —  în  studiul  conştiinţei7.  In  1996,  Fran- 
cisco a  lansat  ideea  că  această  abordare,  pe  care  el  o  numea 
neuro fenomenologie,  oferea  o  cale  de  a  rezolva  problema  di- 
ficilă a  conştiinţei  —  o  metodă  explorată  în  detaliu  în  antolo- 
gia sa  din  1999,  The  View  from  Within  {Vedere  dinăuntru)*. 
Iar  în  ultima  sa  carte  din  2002,  On  Becoming  Aware:  The 
Pragmatics  of  Experiencing  {Despre  cum  să  devii  conştient: 
Pragmatica  trăirii),  demonstra  ştiinţific  utilitatea  acestei 
abordări9. 

Apoi  Francisco  a  continuat:  „Acest  interes  reînnoit  pentru 
studierea  conştiinţei  nu  este  vizibil  din  afara  acestui  domeniu 
ciudat,  pe  care  îl  numim  cultură  ştiinţifică,  însă  devine  din  ce 

în  ce  mai  clar  faptul  că  această  metodă  a  persoanei  întîi  oferă 
informaţii  extrem  de  valoroase.  Este  vorba  aici  despre  luarea 
în  considerare  a  experienţelor  subiective.  Unii  o  numesc  ex- 
perienţă personală,  sau  fenomenologie,  sau  nivelul  personal. 
Noi  folosim  termenii  de  «fenomenologie»,  «experienţă»  şi 
«persoana  întîi»  ca  sinonimi.  Deşi  terminologia  variază  — 
poţi  să-i  spui  cum  doreşti  — ,  ceea  ce  ştiinţa  s-a  străduit  sa 
evite  în  trecut,  adică  subiectivitatea,  devine  din  ce  în  ce  mai 
important. 

Există  astăzi  o  diversitate  de  astfel  de  metode,  mai  mult 
sau  mai  puţin  sofisticate.  O  parte  a  expunerii  de  astăzi  va  ana- 
liza ce  metode  pot  fi  folosite  şi  în  ce  condiţii.  Tradiţia  medi- 
taţiei este  foarte  importantă,  însă  există  şi  altele  şi  am  dori  să 
le  discutăm  pe  toate  într-un  context  mai  larg." 

Cealaltă  jumătate  a  poveştii 

Pentru  a-şi  ilustra  ideea  cu  privire  la  necesitatea  de  a  folo- 
si date  la  persoana  întîi  în  neurologie,  Francisco  a  ridicat  în- 
trebarea ce  se  petrece  în  creier  atunci  cînd  ai  o  imagine  min- 
tală. „Să  presupunem  că  vă  arăt  această  bucată  de  hîrtie",  a 
spus  el,  ridicînd  în  mînă  o  bucată  de  hîrtie,  „şi  apoi  vă  spun 
sa  închideţi  ochii  şi  să  o  vizualizaţi  în  minte.  întrebarea  este 
dacă  această  imagine  mintală  are  aceeaşi  natură  cu  imaginea 
pe  care  aţi  văzut-o  mai  înainte.  Mai  demult,  se  credea  că  am 
putea  afla  răspunsul  cercetînd  dacă  cortexul  vizual  se  activea- 
ză în  ambele  situaţii.  Rezultatul  obţinut  în  laborator  este  inte- 
resant, pentru  că  nici  nu  infirmă,  nici  nu  confirmă  ipoteza.  în 
cazul  anumitor  tipuri  de  imagini  mintale,  cortexul  vizual  este 
într-adevăr  activ,  ca  şi  cum  am  vedea  efectiv  acea  imagine. 
Dar  în  cazul  altora,  nu. 

De  exemplu,  i-aţi  putea  spune  unei  persoane:  «închide 
ochii  şi  imaginează-ţi  că  desenezi  o  harta  a  traseului  de  aici 
pînă  la  hotelul  nostru,  Chonor  House,  şi  apoi  pînă  la  Dharam- 
sala.»  în  astfel  de  situaţii,  cortexul  vizual  nu  este  prea  activ, 

adică  în  timp  ce-ţi  imaginezi  traseul,  deşi  poate  să  devină  ac- 
tiv daca  desenezi  pe  hîrtie  harta  pe  care  ţi-ai  imaginat-o.  Exis- 
tă de  asemenea  şi  diferenţe  individuale  la  nivelul  funcţiilor 
creierului:  pentru  aceeaşi  sarcină,  jumătate  din  subiecţi  au 
cortexul  vizual  activ,  iar  cealaltă  jumătate  nu.  Aceste  rezulta- 
te oferă  un  răspuns  la  întrebarea  pe  care  aţi  ridicat-o  în  aceas- 
tă dimineaţă,  dacă  tiparele  cerebrale  sînt  aceleaşi  la  toţi  oa- 
menii, în  realitate,  se  pare  că  diferenţele  individuale  în 
privinţa  vizualizării  pot  determina  tipare  de  activare  foarte 
diferite." 

în  opinia  lui  Francisco,  această  descoperire  venea  să  dove- 
dească nevoia  de  a  studia  relatări  la  persoana  întîi  în  cerceta- 
rea neurologică.  Oricît  de  solide  ar  fi  metodele  de  studiu  ale 
minţii,  se  pot  pierde  interpretări  importante  ale  datelor  dacă 
nu  se  ţine  seama  de  relatările  persoanei  studiate.  Dacă,  de 
exemplu,  studiile  asupra  proceselor  de  vizualizare  ar  folosi 
numai  tehnologia  de  scanare  a  creierului,  rezultatele  ar  fi 
foarte  deconcertante  —  la  jumătate  din  cazuri,  cortexul  vizu- 
al se  activează,  iar  la  cealaltă  jumătate  nu,  în  funcţie  de  para- 
digma experimentală  aplicată. 

Dacă  datele  despre  imaginile  mintale  ar  fi  analizate  doar 
în  raport  cu  mediile  de  grup,  rezultatele  ştiinţifice  ale  acestor 
studii  ar  fi  aproape  nule.  S-ar  pierde  astfel,  a  subliniat  Fran- 
cisco, efectele  diferite  pe  care  le  au  asupra  cortexului  vizual 
strategiile  diferite  de  vizualizare  pe  care  le  folosesc  oamenii. 
Singura  cale  de  a  înţelege  cu  adevărat  ce  se  petrece  în  creier 
este  aceea  de  a  le  cere  oamenilor  să  relateze  cît  mai  precis  ce 
operaţii  mintale  desfăşoară  atunci  cînd  le  este  măsurată  acti- 
vitatea cerebrală.  Dacă  în  astfel  de  studii  nu  apelăm  la  relată- 
rile la  persoana  întîi,  neurologia  este  pe  jumătate  oarbă. 

O  expertiză  lăuntrică 

„Un  alt  aspect  esenţial",  a  continuat  Francisco,  „este  ace- 
la că  aceste  cercetări,  care  se  află  încă  la  început  şi  în  plină 

dezvoltare,  scot  în  evidenţă  faptul  că  nu  poţi  folosi  observaţi- 
ile subiecţilor  fară  să  ţii  seama  de  nivelul  lor  de  pregătire.  A 
fi  în  stare  să  te  plimbi  prin  grădină  şi  să  admiri  florile  nu  te 
transformă  automat  într-un  botanist;  pentru  asta  e  nevoie  de 
pregătire. 

Această  idee  —  aceea  ca  abilităţile  oamenilor  de  a-şi  ob- 
serva propria  experienţă  variază  —  s-ar  putea  să  vi  se  pară 
evidentă,  dar  aţi  fi  surprinşi  să  aflaţi  cît  de  puţin  evidentă, 
aproape  revoluţionară,  li  se  pare  cercetătorilor  din  Occident. 
Toata  lumea  ştie  că  trebuie  să  te  antrenezi  pentru  a  fi  un  bun 
sportiv,  muzician  sau  matematician.  însă  cînd  e  vorba  de  ob- 
servarea propriei  experienţe,  oamenii  consideră  că  nu  e  nimic 
de  învăţat  —  totul  e  înnăscut.  Există  o  adevărată  cultură  a  or- 
birii în  această  privinţă,  a  cărei  amploare  este  greu  de  subes- 
timat." 

Aşa  că  Francisco  a  propus  o  corecţie  a  acestei  situaţii:  fo- 
losirea unor  metode  obiective  —  ceea  ce  el  a  numit  metode 
ale  persoanei  a  doua  şi  a  treia  —  pentru  a  corobora  relatările 
la  persoana  întîi.  „Persoana  întîi"  este  subiectul  experienţelor; 
„persoana  a  doua"  este  un  operator  de  interviu  foarte  experi- 
mentat; iar  „persoana  a  treia"  se  referă  la  măsurătorile  obiec- 
tive pe  care  le  execută  cercetătorul.  „Ideea  de  bază  este  aceea 
de  a  combina  metoda  persoanei  întîi,  care  cere  pregătire,  cu 
abordarea  empirică  a  persoanei  a  treia,  care  este  neurologia 
aşa  cum  o  ştim  noi.  Să  luăm,  de  pildă,  un  studiu  realizat  cu 
ajutorul  EEG,  cu  care  putem  detecta  tipurile  de  activitate 
electrică  din  creier.  Ai  la  îndemînă  două  jumătăţi  ale  poveştii: 
semnalele  înregistrate  de  maşină,  care  reprezintă  perspectiva 
persoanei  a  treia,  şi  persoana  întîi,  care  dă  propria  descriere  şi 
spune,  de  exemplu,  că  a  avut  un  sentiment  de  surpriză.  Aşa- 
dar, prin  combinarea  acestor  două  tipuri  de  informaţii,  putem 
ajunge  mult  mai  aproape  de  înţelegerea  experienţei,  dar  şi  a 
temeliei  sale  biologice  şi  organice. 

Aşadar,  recapitulînd,  punctul  de  plecare  este  o  redescope- 
rire a  importanţei  perspectivei  persoanei  întîi,  iar  ipoteza  de 
lucru  este  aceea  că  descrierea  persoanei  întîi  poate  însoţi 
abordarea  empirică.  O  condiţie  necesară  este,  evident,  culti- 
varea unei  discipline  riguroase  a  observaţiei  —  ceea  ce  este  o 
idee  cu  totul  noua  în  Occident" 

Acest  lucru  1-a  intrigat  pe  Sfinţia  Sa,  care  considera  ca 
practicanţii  meditaţiei  ar  fi  oamenii  cei  mai  potriviţi  pentru 
aşa  ceva. 

Un  start  greşit 

„întorcîndu-ne  puţin  în  urmă,  vă  amintiţi,  Sfinţia  Voastră, 
că  în  1992  cîţiva  oameni  de  ştiinţă,  printre  care  şi  Richie,  au 
venit  aici  să  efectueze  cîteva  studii  cu  yoghini  şi  călugări?'* 

Francisco  se  referea  la  o  încercare  anterioară  de  colabora- 
re, după  cea  de-a  treia  întîlnire  a  Institutului  pentru  Minte  şi 
Viaţă,  cînd  Dalai  Lama  1-a  invitat  să  studieze  activitatea  cere- 
brală a  unor  practicanţi  avansaţi  ai  meditaţiei,  yoghini  care 
trăiau  în  mici  colibe,  în  munţii  care  străjuiau  Dharamsala. 
Francisco  a  fost  însoţit  de  Richie  Davidson,  de  Cliff  Saron, 
colegul  lui,  şi  de  un  alt  cercetător,  Greg  Simpson,  împreună 
cu  Alan  Wallace  ca  interpret. 

în  fiecare  zi,  timp  de  cîteva  săptămîni,  echipa  de  cercetă- 
tori —  înarmată  cu  o  scrisoare  de  recomandare  de  la  Dalai 
Lama  —  căra  pe  munte  aparatul  EEG  şi  restul  instrumentelor 
pentru  a  se  întîlni  cu  un  yoghin  sau  altul.  Şi  în  fiecare  zi  se 
confruntau  cu  scepticism  şi  obstacole.  Cei  mai  mulţi  yoghini 
se  fereau  să-şi  dea  acordul  să  le  fie  studiat  creierul  Aşa  cum 
a  spus  unul  dintre  ei,  mai  mult  sau  mai  puţin  prudent:  „Ceea 
ce  măsoară  aceste  maşinării  s-ar  putea  să  nu  aibă  nimic  de-a 
face  cu  ceea  ce  se  petrece  în  timpul  meditaţiei  mele.  Aşa  că 
ar  putea  să  pară  că  nu  se  petrece  nimic,  ceea  ce  ar  putea  pro- 
voca îndoieli  în  mintea  practicanţilor  budişti."  Aşa  că  el  şi 
ceilalţi  au  refuzat  să  colaboreze. 

Pe  Francisco  acest  eşec  1-a  învăţat  cîteva  lecţii  eficiente. 
Una  era  aceea  că  este  de-a  dreptul  naiv  să-i  ceri  unui  yoghin 
care  a  meditat  timp  de  20  de  ani  şi  care  nu  are  nici  un  interes 
pentru  ştiinţă  să  participe  la  un  experiment  ştiinţific.  Dimpo- 
trivă, trebuie  să  lucrezi  fie  cu  tibetani  occidentalizaţi,  fie  cu 
practicanţi  occidentali  avansaţi,  cu  care  colaborarea  este  po- 
sibilă. A  doua  lecţie  a  fost  aceea  că  realizarea  testelor  în  ast- 
fel de  condiţii  aspre  însemna  că  cercetarea  era  limitată  la  mă- 
surătorile care  erau  posibile  pe  teren,  superficiale,  prin 
comparaţie  cu  rigoarea  şi  precizia  măsurătorilor  realizate  în 
laborator.  Era  mai  bine  să-1  aduci  pe  yoghin  în  laborator  de- 
cît  să  aduci  laboratorul  la  el. 

„A  fost  o  experienţă  extrem  de  interesantă",  a  continuat 
Francisco,  „dar  am  înţeles  că,  pentru  a  studia  cu  adevărat  abi- 
lităţile care  ne  interesau,  aveam  nevoie  de  o  tehnologie  cu 
care  să  le  studiem  creierul.  Măsurătorile  psihologice  pe  care 
le  foloseam  pe  atunci,  cum  ar  fi  măsurarea  vitezei  de  reacţie, 
nu  erau  suficiente.  Aşa  că  astăzi  folosim  o  tehnică  electrică 
mult  mai  sofisticată.  De  ce  electrică?  Pentru  că  experienţele 
se  petrec  foarte  repede.  Tehnici  cum  ar  fi  studierea  metabolis- 
mului sîngelui  sînt  foarte  importante,  dar  sînt  lente.  Durează 
minute  întregi  să  obţii  o  imagine  a  alimentării  cu  sînge  a  unei 
regiuni  a  creierului. 

însă  momentul  trăirii  este  uite-aşa",  a  spus  el  pocnind  din 
degete.  „Ce  studiem  noi  se  petrece  de  o  mie  de  ori  mai  repe- 
de, într-un  interval  de  ordinul  milisecundelor,  nu  al  secunde- 
lor. Aşa  că  tehnicile  de  măsurare  trebuie  să  se  bazeze  pe  mă- 
surători electrice  sau,  în  cele  din  urmă,  pe  măsurători 
magnetice.  Ne  fixăm  asupra  unei  stări  mintale  extrem  de  sim- 
ple şi  facem  măsurători  de  suprafaţă  ale  schimbărilor  electri- 
ce care  se  petrec  în  creier  cu  ajutorul  electroencefalogramei. 
Sau  măsurăm  cîmpurile  magnetice  cu  ajutorul  unei  maşinării 
foarte  sofisticate,  un  fel  de  aparat  cuantic,  care  nu  poate  fi 
transportată  aici,  la  Dharamsala.  însă  nu  facem  numai  măsu- 
rători, ci  realizăm  o  mulţime  de  analize.  Aici  s-au  înregistrat 

progrese,  în  privinţa  descoperirii  unor  tehnici  cu  totul  noi  de 
extragere  a  informaţiilor  dintr-o  simplă  măsurare." 

Melodia  creierului 

Apoi  Francisco  a  schiţat  două  obiective  complementare  pe 
care  credea  că  trebuie  să  le  urmărească  cercetările  realizate  în 
cadrul  Institutului  pentru  Minte  şi  Viaţă.  Propriile  sale  cerce- 
tări ar  urma  să  se  concetreze  asupra  dinamicii  activităţii  min- 
tale în  intervale  de  o  fracţiune  de  secundă,  iar  Richie  David- 
son  urma  să  studieze  schimbările  de  durată  care  au  loc  în 
creier,  într-o  perioadă  mai  lungă:  luni  sau  chiar  ani. 

„De  exemplu,  atunci  cînd  apare  mînia,  există  o  perioadă 
refractară,  în  care  ai  timp  să  observi  apariţia  mîniei  şi  să  în- 
cerci să  suprimi  acţiunea  care  urmează.  De  unde  reiese  că  tre- 
buie să  înţelegem  foarte  bine  dinamica  apariţiei  acestei  stări. 
Trebuie  să  înţelegem  în  detaliu  un  moment  de  trăire.  Cum 
apare  un  moment  de  conştiinţă,  de  activitate  cognitivă,  o  per- 
cepţie sau  o  emoţie?  Dacă  am  înţelege  mai  bine  aceste  lu- 
cruri, am  putea  să  aflăm  şi  cum  să  folosim  aceste  cunoştinţe, 
însă  se  ştiu  foarte  puţine  despre  ceea  ce  se  petrece  în  creier  în 
momentul  apariţiei  unei  stări." 

Aici,  Dalai  Lama  a  devenit  mai  atent;  răspunsul  la  aceas- 
tă întrebare  îi  suscita  interesul  de  multă  vreme.  Deşi  expune- 
rea care  a  urmat  părea  o  discuţie  ezoterică  pentru  mulţi  dintre 
cei  aflaţi  în  sală,  din  punctul  său  de  vedere,  aceasta  avea  să  fie 
una  dintre  cele  mai  bogate  secţiuni  din  întreaga  săptămînă. 

„Atunci  cînd  realizăm  un  act  cognitiv  —  de  exemplu, 
atunci  cînd  avem  o  percepţie  vizuală  —  percepţia  respectivă 
nu  constă  doar  în  existenţa  unei  imagini  pe  retină.  Există  mul- 
te alte  zone  din  creier  care  se  activează  în  acest  moment.  Ma- 
rea întrebare  este,  Sfinţia  Voastră,  cum  reuşesc  aceste  zone 
multiple  să  interacţioneze  coerent,  formînd  un  întreg  unitar. 
Atunci  cînd  mă  uit  la  Sfinţia  Voastră,  restul  elementelor  care 
alcătuiesc  experienţa  mea  din  acest  moment  —  poziţia  corpu- 

lui,  starea  emoţională  —  alcătuiesc  un  întreg.  Aceste  elemen- 
te nu  sînt  dispersate,  ca  şi  cum  aş  percepe  un  lucru  într-o  di- 
recţie şi  m-aş  mişca  în  alta. 

Cum  se  petrece  acest  lucru?  Imaginaţi-vă  că  fiecare  zonă 
din  creier  este  ca  o  notă  muzicală.  Fiecare  are  o  tonalitate.  De 
ce  o  tonalitate?  Din  punct  de  vedere  empiric,  se  produce  o  os- 
cilaţie. Neuronii  din  creier  oscilează  tot  timpul.  Fiecare  face 
vuuum"  —  şi  Francisco  şi-a  ridicat  braţele  într-un  gest  expan- 
siv —  „şi  apoi  fsss"  —  lăsîndu-şi  mîinile  să  cadă.  „Acest 
vuuum  se  produce  atunci  cînd  diferite  locuri  din  creier  osci- 
lează şi  se  armonizează.  Cînd  o  undă  cerebrală  se  propagă  în- 
tr-o parte  a  creierului  şi  alta  în  altă  parte,  ele  se  sincronizează 
şi  oscilează  la  unison. 

Cînd  creierul  intră  într-un  anumit  tipar  —  pentru  a  avea  o 
percepţie  sau  pentru  a  face  o  mişcare  —  frecvenţele  acestor 
oscilaţii  se  armonizează,  ceea  ce  noi  numim  frecvenţă  fixă. 
Undele  oscilează  împreună  în  mod  sincron/' 

„E  corect  dacă  spun  că  această  metaforă",  a  spus  Dalai 
Lama,  „înseamnă  că  fiecare  dintre  aceste  oscilaţii  este  ca  o  to- 
nalitate diferită  şi  atunci  cînd  se  combină  este  ca  şi  cum  ai 
crea  muzică?" 

„Creezi  muzică,  exact",  a  spus  Francisco.  „Multe  tipare 
ale  oscilaţiilor  din  creier  se  selectează  spontan  unele  pe  cele- 
lalte pentru  a  crea  melodia,  adică  momentul  de  experienţă. 
Acesta  este  acel  vuuum.  însă  nu  există  un  dirijor  al  acestei  or- 
chestre. Ceea  ce  este  un  lucru  fundamental." 

Francisco  a  mimat  gesturile  unui  dirijor,  balansîndu-şi 
braţele  prin  aer.  „Nu  există  nici  un  omuleţ  care  să  spună 
«Acum  tu,  acum  tu  şi  acum  tu.»  Nu  aşa  se  petrec  lucrurile. 
Pentru  a  înţelege  funcţionarea  coerentă  a  întregului  creier, 
mecanismul  esenţial  este  formarea  tranzitorie  a  unor  grupuri 
sincronizate  de  neuroni,  care  sînt  distribuite  peste  tot  în  cre- 
ier. Aceasta  a  fost  o  descoperire  importantă,  care  ne-a  permis 
să  întrezărim  cum  apare  un  moment  de  experienţă."10 

Familiile  din  creier 


Aici  Dalai  Lama  şi-a  schimbat  rolul  său  obişnuit  de  critic 
cu  acela  de  interlocutor  ştiinţific:  „Acest  proces  variază  de  la 
un  individ  la  altul?  în  unele  cazuri  este  mai  rapid?  Este  sta- 
bil? Depinde  de  vîrstă?" 

„Acestea  sînt  întrebări  foarte  bune,  Sfinţia  Voastră",  a  răs- 
puns Francisco.  „Probabil  că  este  foarte  constant.  Se  pare  că 
funcţionarea  creierului  este  guvernată  de  o  lege  universală  — 
constatăm  acelaşi  lucru  chiar  şi  la  animale.  Cu  toate  acestea, 
tiparele  specifice  variază  cu  siguranţă  de  la  un  individ  la  al- 
tul, în  funcţie  de  cunoştinţele  şi  de  propria  lor  experienţă  de 
viaţă.  Sincer  să  fiu,  răspunsul  la  această  întrebare  este  încă 
neelucidat. 

Dacă  aşezăm  electrozi  în  anumite  regiuni  ale  creierului, 
putem  măsura  oscilaţiile.  Dacă  vom  aşeza  apoi  un  alt  electrod 
într-o  altă  regiune  a  creierului,  vom  descoperi  o  altă  oscilaţie 
—  un  vuuum.  Iar  aceste  oscilaţii  se  sincronizează:  încep  şi  în- 
cetează împreună.  Acesta  este  mecanismul  de  bază." 

Dalai  Lama  a  întrebat:  „într-o  locaţie  dată  din  creier,  vom  de- 
tecta anumite  diferenţe  în  funcţie  de  distanţa  dintre  electrozi?" 

„Absolut",  a  spus  Francisco.  „Folosim  o  cască  cu  electrozi 
care  acoperă  creierul.  Căutăm  regiuni  care  sînt  cît  mai  înde- 
părtate, fiindcă  ne  interesează  integrarea  la  scară  largă.  La  o 
scara  mai  mică,  lucrurile  stau  altfel  —  dacă  neuronii  sînt  foar- 
te apropiaţi,  în  mod  inevitabil  ei  sînt  sincronizaţi,  deoarece 
sînt  interconectaţi.  Pentru  că  sînt  atît  de 
apropiaţi,  se  comportă  ca  o  familie, 
însă  întrebarea  este:  poate  o  familie  de 
aici  din  Dharamsala  sa  se  sincronizeze 
cu  o  familie  din  Delhi?  Aceasta  este 
analogia.  Aici  lucrurile  stau  altfel, 
deoarece  au  nevoie  de  un  mecanism 
pentru  a  se  sincroniza." 

Apoi  Francisco  ne-a  arătat  o  planşă 
cu  o  imagine  ce  prezenta  un  contrast 

alb-negru  foarte  puternic,  care  la  prima 
vedere  părea  să  fie  doar  o  aglomerare 
de  pete,  deşi,  după  o  cercetare  mai 
atentă,  se  dovedea  a  fi  faţa  unei  femei. 

„Acum  o  vedeţi?",  ne-a  întrebat  el. 
„După  ce  ai  detectat-o,  nu  poţi  să  nu  o 
mai  observi,  nu-i  aşa?  Astfel  de  ima- 
gini se  numesc  feţe  lunare,  ca  omul 
din  lună  —  cu  alte  cuvinte,  feţe  cu 

Imagine  imperceptibila      contrast  foarte  puternic.  Nu  SÎnt  UŞOr 

de  perceput,  însă  cei  mai  mulţi  oameni  le  pot  depista  ime- 
diat cu  puţină  atenţie. 

Astfel  de  feţe  sînt  foarte  uşor  recunoscute  atunci  cînd  sînt 
orientate  spre  dreapta."  Apoi,  arătîndu-ne  aceeaşi  imagine  în- 
toarsă pe  dos,  ne-a  întrebat:  „Dar  acum,  vedeţi  o  faţă  aici? 
Foarte  puţini  oameni  o  văd.  Stimulii  inversaţi  sînt  mult  mai 
dificil  de  perceput.  în  cadrul  experimentului,  vom  numi  pri- 
ma imagine  imagine  perceptibilă  —  în  cele  din  urmă,  oame- 
nii reuşesc  să  identifice  chipul  — ,  iar  pe  cea  mai  dificilă,  ima- 
gine imperceptibilă." 

Anatomia  unei  clipe  din  activitatea  minţii 

în  acel  moment,  Francisco  ne-a  arătat  o  altă  schemă  care 
înfăţişa  succesiunea  şi  coordonarea  temporală  din  experimen- 
tul său,  care  deconstruia  un  moment  din  activitatea  minţii11, 
Subiecţilor  care  au  participat  voluntar  la  experimentul  din  la- 
boratorul lui  Francisco  din  Paris  li  se  făcea  o  evaluare  cu  aju- 
torul EEG  şi  în  acelaşi  timp  li  se  cerea  să  apese  pe  un  buton 
ori  de  cîte  ori  recunoşteau  vreo  imagine.  Imaginile  se  succe- 
dau extrem  de  repede,  atît  de  repede,  încît  o  imagine  trebuia 
depistată  în  cîteva  miimi  de  secundă. 

După  cum  se  vede  în  grafic,  cînd  este  prezentat  modelul  în 
contrast  alb-negru,  în  primele  180  de  milisecunde  mintea  su- 
biectului intră  în  acţiune.  Actul  recunoaşterii  se  petrece  abia 

la  180-360  de  milisecunde  după  înfăţişarea  imaginii  —  cam 
la  finalul  primei  treimi  de  secundă.  în  următoarea  şesime  de 
secunda  creierul  persoanei  se  odihneşte  după  acel  act  de  re- 
cunoaştere. Mişcarea  —  apăsarea  butonului  —  se  petrece  în 
următoarea  şesime  de  secundă.  întreaga  secvenţă  se  încheie 
înainte  să  se  scurgă  trei  sferturi  de  secundă. 

„La  început,  aproximativ  o  zecime  de  secundă  nu  se  petre- 
ce nimic.  îmi  place  să  mă  gîndesc  la  acest  interval  ca  la  un  fel 
de  pregătire  de  start,  vuuum,  vuuum",  a  spus  el,  imitînd  zgo- 
motul unui  motor  care  se  ambalează.  „Fiecare  neuron  încear- 
că să-şi  caute  aliaţi  ca  să  formeze  grupuri  sincronizate",  a 
subliniat  el,  referindu-se  la  prima  figură  a  graficului,  unde 
existau  foarte  puţine  conexiuni  — ,  iar  imaginea  nu  fusese 
încă  recunoscută. 


Imagine 
perceptibilă 


Imagine 
impercep- 
tibilă 


Prezentarea  Recunoaşterea  Desincroniza- 

imaginii  (180-360      rea  (360-540 

(0-180  msec.)  msec.) 
msec.) 


Reacţie 
motorie 


(540-720 
msec.) 


în  cea  de-a  doua  figură,  apăreau  brusc  mai  multe  cone- 
xiuni încrucişate,  indicate  prin  linii  negre,  pe  măsură  ce  celu- 
lele creierului  din  arii  disparate  formau  alianţe.  „Apoi  încep 

să  se  formeze  grupurile;  se  naşte  un  tipar.  Aceasta  este  real- 
mente o  urgenţă,  fiindcă  nimeni  nu  le-a  cerut  să  se  sincroni- 
zeze —  de  exemplu,  între  electrodul  acesta  şi  acesta.  Se  sin- 
cronizează de  la  sine.  Acest  moment  are  loc,  după  datele  pe 
care  le  avem  din  alte  experimente,  la  aproximativ  o  treime  de 
secundă  după  apariţia  stimulului  şi  corespunde  momentului 
recunoaşterii  efective  a  chipului. 

Din  momentul  recunoaşterii,  putem  vedea  o  mulţime  de  li- 
nii verzi,  ceea  ce  reprezintă  opusul  sincronizării.  Dispare  sin- 
cronizarea din  creier.  Totul  oscilează  disparat.  întregul  vuuum 
devine  acum  fsss",  spuse  el,  fluturîndu-şi  mîinile  în  jurul  ca- 
pului. „Cu  alte  cuvinte,  creierul  spune  «ştergeţi  tiparul  oscila- 
ţiilor»." 

Urmărirea  celor  mai  subtile  mişcări  din  creier 

Dalai  Lama  ascultase  foarte  atent,  legănîndu-se  uşor  îna- 
inte şi  înapoi  în  scaunul  său.  Acum  a  întrebat:  „Ai  putea  să 
concepi  un  studiu  care  să  pună  în  lumină  stimulii  auditivi  — 
sunetele  —  în  loc  de  stimulii  vizuali?  Apoi  ai  putea  să  depis- 
tezi procesele  —  în  a  doua  etapă,  sincronizarea,  iar  în  a  treia, 
desincronizarea?  Iar  apoi  să  compari  rezultatele  obţinute  cu 
dinamica  stimulilor  vizuali,  ca  să  vezi  dacă  în  a  treia  etapă 
apare  acelaşi  tipar?" 

„Am  făcut  acest  experiment",  a  răspuns  Francisco,  „şi  am 
găsit  aceleaşi  tipare.  Am  făcut  experimente  cu  stimuli  audi- 
tivi, cu  memoria,  cu  conflictul  focalizării  atenţiei  dintre  vizu- 
al şi  auditiv.  Răspunsul  este  întotdeauna  acelaşi:  există  un 
anumit  tipar  în  momentul  în  care  se  declanşează  percepţia, 
urmează  apoi  un  moment  de  recunoaştere,  iar  apoi,  în  mo- 
mentul acţiunii,  reprezentat  de  apăsarea  butonului,  se  formea- 
ză un  nou  tipar. 

Atunci  cînd  persoana  respectivă  îşi  aminteşte  că  trebuie  să 
apese  pe  buton  se  formează  un  alt  set  de  sincronizări,  în  ca- 
drul unui  nou  grup  de  neuroni.  Se  produce  recunoaşterea, 

apoi  fsss,  desincronizarea.  După  aceea,  persoana  îşi  aminteş- 
te să  apese  pe  buton,  iar  pentru  aceasta  este  nevoie  de  un  nou 
tipar  de  sincronizare,  într-un  nou  tipar  de  neuroni." 

„Se  pare  că  odată  ce  s-a  format  o  sincronizare,  rolul  ace- 
lor neuroni  s-a  încheiat",  a  observat  Dalai  Lama. 

„Aşa  este  —  sînt  trecători.  Şi  asta  îmi  place.  E  acelaşi  ca- 
racter tranzitoriu  ca  şi  în  cazul  stărilor  mintale."  Francisco  se 
referea  la  elementele  de  bază  din  care  se  compune  orice  mo- 
ment de  conştiinţă  în  teoria  budistă  Abhidharma  cu  privire  la 
minte.  „Vin  şi  trec,  se  corelează  formînd  tipare  trecătoare  în 
neuroni.  Pentru  mine,  aceasta  a  fost  în  mod  clar  o  descoperi- 
re foarte  mare.  Creierul  se  dezactivează  în  mod  dinamic;  se 
formează  o  ruptură,  prin  care  este  marcată  trecerea  de  la  un 
moment  la  altul.  Există  recunoaşterea,  iar  apoi  acţiunea,  şi 
acestea  sînt  punctate.  E  ca  şi  cum,  în  loc  de  un  flux  continuu, 
ai  awea  «percepţie,  pauză,  acţiune».  Acest  proces  este  siste- 
matic; l-am  întîlnit  în  cele  mai  diferite  situaţii." 

Coordonarea  minţii 

Rezultatele  lui  Francisco  sînt  în  acord  cu  cele  la  care  au 
ajuns  alţi  cercetători  care  au  studiat  coordonarea  acţiunilor 
fine  ale  minţii.  Benjamin  Libet,  neurochirurg  la  Facultatea  de 
Medicină  de  la  Universitatea  California,  din  San  Francisco,  a 
descoperit,  de  exemplu,  că  activitatea  electrică  a  cortexului 
motor  se  declanşează  cam  cu  un  sfert  de  secundă  înainte  ca 
persoana  respectivă  să  fie  conştientă  de  intenţia  sa  de  a-şi 
mişca  degetul.  Şi  mai  trece  încă  un  sfert  de  secundă  de  la  con- 
ştientizarea intenţiei  de  a  mişca  degetul  şi  pînă  la  iniţierea 
mişcării  propriu-zise.  Ca  şi  cercetările  lui  Francisco,  cele  ale 
lui  Libet  dezvăluie  o  mulţime  de  componente  subtile,  altmin- 
teri invizibile,  care,  în  experienţa  noastră,  apar  ca  un  eveniment 
unic  şi  compact:  recunoaşterea  unei  feţe,  mişcarea  unui  deget. 

în  următoarea  întrebare,  Dalai  Lama  a  intervenit  insistent 
asupra  detalierii  activităţii  mintale  dintr-un  moment:  „Instru- 
mentele de  măsurare  pe  care  le  folosiţi  par  să  fie  extrem  de 
sensibile,  avînd  o  precizie  de  pînă  la  milisecundă.  Dar  apare 
oare  o  ruptură  între  prezentarea  iniţială  şi  momentul  recu- 
noaşterii şi  în  cazul  în  care  îi  prezentaţi  cuiva  o  fotografie  ce 
reprezintă  o  faţă  atît  de  familiară,  încît  persoana  respectivă  să 
o  recunoască  instantaneu,  fără  să  fie  nevoită  să  se  gîndească 
la  asta  sau  să  şi-o  reamintească?" 

„Chiar  am  făcut  asta,  iar  răspunsul  este  că  pauza  se  scur- 
tează, dar  ea  există  totuşi",  a  răspuns  Francisco. 

în  acel  moment,  s-a  declanşat  o  discuţie  aprinsă  în  tibeta- 
nă,  punîndu-se  la  îndoială  existenţa  unei  etape  iniţiale  de  con- 
ştientizare nonconceptuală,  înainte  ca  memoria  şi  alte  aspec- 
te ale  cogniţiei  să  dea  naştere  acelui  vuuum  al  lui  Francisco. 
Dalai  Lama,  încîntat  de  apariţia  acestei  oportunităţi  de  a  ex- 
plora un  subiect  ce-1  interesa  foarte  mult  —  distincţia  între 
procesele  conceptuale  şi  cele  nonconceptuale  ale  minţii  —  a 
continuat:  „Sînteţi  de  acord  să  spunem  că  acest  lucru  indică 
faptul  că  primul  moment  este  nonconceptual,  este  doar  o  per- 
cepţie vizuală  ce  surprinde  forma  prezentată  subiectului,  iar 
al  doilea  este  conceptual,  cînd  se  admite:  «Aa,  deci  asta 
este»?  Aceste  informaţii  par  să  se  coroboreze  cu  psihologia 
budistă." 

„Ceea  ce  te  determină  să  apeşi  pe  buton",  a  spus  Francis- 
co. „Abia  cînd  spun  «Aa,  recunosc  asta»,  ajung  la  momentul 
deciziei  de  a  apăsa  pe  buton.  Deci  acesta  este  un  moment  con- 
ceptual. Primul  constă  doar  în  perceperea  tiparelor,  nu  presu- 
pune un  proces  conceptual." 

Dalai  Lama  a  insistat,  intrigat  de  implicaţiile  pe  care  le-a 
remarcat:  „Sînteţi  de  acord  că  acest  rezultat  se  coroborează  cu 
un  principiu  din  psihologia  budistă,  care  spune  că  primul  mo- 
ment este  o  percepţie  pur  vizuală,  nonconceptuală,  iar  al  doi- 
lea moment,  oricare  ar  fi  durata  sa,  este  acela  în  care  mintea 
conceptuală  înţelege  «Aa,  despre  asta  e  vorba»?  De  exemplu, 

dacă  mă  uit  la  Alan  Wallace  aici,  de  faţa,  îi  recunosc  imediat 
chipul  fară  să  fie  nevoie  să-mi  dau  seama  despre  cine  este 
vorba.  în  aparenţă,  pare  să  fie  ceva  instantaneu,  dar  de  fapt. . ." 

„De  fapt,  durează  cel  puţin  200  de  milisecunde",  a  inter- 
venit Francisco. 

„Exact  acesta  este  punctul  de  vedere  budist",  a  continuat 
Dalai  Lama.  „Deşi,  în  mare,  pare  să  se  producă  instantaneu, 
în  realitate  nu  se  produce  instantaneu.  Mai  întîi  apare  o  im- 
presie, iar  apoi  etichetarea  —  recunoaşterea  conceptuală  —  şi 
aceasta  este  o  succesiune." 

„Absolut",  a  spus  Francisco.  „De  regulă,  în  condiţii  nor- 
male, nu  poţi  comprima  un  moment  mintal  în  mai  puţin  de 
150  de  milisecunde.  Chiar  şi  atunci  cînd  este  vorba  de  ceva 
care  se  produce,  practic,  imediat." 

Acesta  este,  de  fapt,  un  element-cheie  în  epistemologia 
budistă.  Primul  moment,  să  zicem,  al  unei  cogniţii  vizuale 
este  percepţie  pură  —  o  percepţie  brută,  fară  nici  o  etichetă 
—  dar  la  scurtă  vreme  urmează  cogniţia  mintală,  murmurul 
gîndirii,  punînd  în  joc  memoria  şi  penniţîndu-i  subiectului  să 
recunoască  şi  să  eticheteze  obiectul  perceput  vizual.  în  mode- 
lul budist,  înţelegerea  faptului  că  primul  moment  nu  este  con- 
ceptual şi  că  abia  cele  care  îi  urmează  sînt  conceptuale  oferă 
o  cale,  o  oportunitate  pentru  eliberarea  lăuntrică.  Această  pă- 
trundere în  natura  procesului  continuu  prin  care  construim  re- 
alitatea reprezintă  o  treaptă  necesară  (deşi  nu  şi  suficientă)  în 
eliberarea  minţii  de  inerţia  obişnuinţei  mintale. 

Avansînd  pe  acest  teritoriu  al  discuţiei  noastre,  i-am  lăsat 
în  urmă  pe  majoritatea  celor  aflaţi  în  încăpere,  inclusiv  pe 
mulţi  oameni  de  ştiinţă.  însă  Dalai  Lama  era  nerăbdător  să 
afle  ce  a  descoperit  ştiinţa  despre  ceea  ce  se  petrece  pe  dura- 
ta apariţiei  în  minte  a  momentului  experienţei  şi  să  vadă  în  ce 
măsură  aceste  descoperiri  se  potriveau  cu  modelele  budiste 
din  textele  cu  care  era  familiarizat.  Era  o  ocazie  rară  de  a  afla 
o  descriere  detaliată  a  acestui  proces,  şi  a  descoperit  paralele 
izbitoare  între  perspectiva  ştiinţifică  şi  cea  budistă,  cele  două 
viziuni  confirmîndu-se  reciproc. 

Dovezi  moderne  într-o  dezbatere  antică 

„în  epistemologia  budistă",  a  explicat  Dalai  Lama,  „au 
existat  o  mulţime  de  dezbateri  despre  natura  percepţiei  şi  de- 
spre raporturile  cu  obiectul  perceput.  Una  dintre  şcoli  susţine 
că  prin  experienţa  vizuală  percepem  obiectul  în  mod  direct, 
fără  medierea  unei  reprezentări  mintale.  Ochiul  intră  în  con- 
tact imediat  cu  obiectul.  Alţii  au  criticat  această  perspectivă, 
susţinînd  că  există  ceva  care  se  cheamă  namba  şi  care  se  tra- 
duce aproximativ  prin  «aspect».  Acesta  este  similar  reprezen- 
tării mintale,  sau,  în  acest  caz,  unei  imagini  vizuale  create  în 
parte  de  minte  —  şi  aceasta  ar  fi,  de  fapt,  ceea  ce  organizea- 
ză datele  senzoriale  aleatoare  într-o  imagine  coerentă  la  nivel 
senzorial.  Şi  abia  apoi  apare  experienţa  senzorială  pro- 
priu-zisă.  Aceasta  nu  este  o  simplă  reprezentare,  o  imagine  în 
oglindă. 

Există  patru  şcoli  principale  de  gîndire  în  tradiţia  budis- 
mului indian,  preocupate  de  aceste  aspecte.  Prima  şcoală, 
Vaibhashika,  susţine  că  percepţia  este  o  simplă  situaţie  de  re- 
prezentare în  oglindă.  Celelalte  trei  şcoli  susţin  că  percepţia 
este  un  proces  mai  activ,  latura  subiectivă  jucînd  "un  rol  orga- 
nizatoric prin  intermediul  acestui  namba."  El  a  adăugat  că 
toate  aceste  şcoli  sînt  de  acord  că  există,  în  principiu,  două 
moduri  de  cunoaştere,  unul  nonconceptual  şi  unul  conceptual; 
dezacordul  se  menţine  la  nivelul  răspunsului  dat  la  chestiunea 
dacă  percepţiile  senzoriale  sînt  în  mod  necesar  deformate12. 

Dezbaterea  durează  de  mai  bine  de  1.000  de  ani.  Pe  scurt, 
problema  în  discuţie  este  dacă  percepem  vizual  obiectele  în 
sine  (fără  medierea  unei  imagini  «interne»)  sau  percepem  vi- 
zual obiectele  din  lumea  exterioară  prin  intermediul  unor  re- 
prezentări mintale  «interne».  Ultimul  punct  de  vedere  este 
propriu  şcolilor  mai  sofisticate  filozofic  din  tradiţia  budistă 
indo-tibetană13. 

Dalai  Lama  era  încîntat  de  faptul  că  ştiinţa  începuse  să  gă- 
sească metode  prin  care  să  disece  diferitele  etape  ale  unei  sin- 
gure experienţe,  oferind  astfel  conexiuni  fertile  între  aceste 

descoperiri  şi  idei  foarte  sofisticate  ale  gîndirii  budiste.  A 
avut  loc  o  discuţie  vie  în  tibetană,  în  jurul  ideii  dacă  are  sau 
nu  sens  să  postulăm  momentul  iniţial  al  experienţei  senzoria- 
le ca  fiind  modelat  de  gîndire  sau  de  o  imagine  mintala,  aşa 
cum  susţinea  Jinpa.  însă  Jinpa  era  în  minoritate,  iar  Dalai 
Lama  nu  a  fost  de  acord  cu  el. 

Francisco  ne-a  readus  la  miza  ştiinţifică  a  discuţiei:  „Neu- 
rologia ne  spune  că  organizarea  activă  internă  se  petrece  nu 
numai  în  sfera  perceptuală,  ci  şi  în  contextul  mai  larg  al  ce- 
lorlalte activităţi  mintale,  precum  memoria,  anticiparea,  repa- 
usul şi  mişcarea,  intenţia.  Vederea,  de  exemplu,  presupune 
percepţia  prin  intermediul  simţurilor,  dar  şi  modelarea  aces- 
teia în  funcţie  de  alte  condiţii." 

Principiile  filozofiei  budiste  rezonau  pentru  Francisco  cu 
dezbateri  ştiinţifice  similare:  „De  exemplu,  a  spune  că  emo- 
ţia colorează  percepţia  este  o  interpretare  care  pe  mine  nu  mă 
satisface  prea  mult,  deoarece  sugerează  că  există  o  percepţie, 
iar  peste  ea  se  suprapune  o  emoţie.  Mai  există  şi  un  alt  punct 
de  vedere,  conform  căruia  emoţia  —  adică  tendinţa  către  miş- 
care —  este  o  predispoziţie  cu  ajutorul  căreia  organismul  iese 
în  întîmpinarea  lumii.  Nu  e  ca  şi  cum  ai  avea  o  percepţie  pe 
care  ai  picta-o  cu  o  emoţie;  ci  ca  şi  cum  tocmai  actul  întîlni- 
rii  cu  lumea,  percepţia,  este  deja  modelat  intrinsec  prin  emo- 
ţie. Nu  poate  exista  percepţie  fară  o  componentă  emoţională. 
Dar  aş  numi  deformare  o  percepţie  foarte  iluzorie  care  se  pro- 
duce atunci  cînd  o  emoţie,  de  exemplu,  se  prelungeşte  atît  de 
mult,  încît  devine  perturbatoare  sau  patologică.  Insă  în  mod 
normal,  nu  există  percepţie  fară  emoţie." 

Un  interes  subtil 

Richie  Davidson  a  venit  cu  un  exemplu.  „Sfinţia  Voastră, 
în  cazul  anumitor  tipuri  de  obiecte  vizuale  mai  complexe  — 
de  exemplu,  un  chip  neutru,  care  nu  exprimă  nici  o  emoţie  — 
reacţia  iniţială  a  zece  oameni  diferiţi  nu  va  fi  în  mod  necesar 

aceeaşi,  din  cauza  temperamentelor  lor  emoţionale  diferite.  în 
primele  200  de  milisecunde,  reacţia  faţă  de  chipul  respectiv 
va  fi  diferită  în  cazul  unei  persoane  anxioase  comparativ  cu  o 
persoană  cu  un  temperament  calm",  a  explicat  Richie.  Aceas- 
tă diferenţă  imediată  a  tiparelor  activităţii  neurale  a  fost  de- 
pistata în  aria  frontală  fusiformă,  o  parte  a  creierului  care  în- 
registrează feţele,  iar  această  diferenţă  se  produce  ca  reacţie 
la  chipurile  neutre,  care  pot  fi  agreabile  sau  dezagreabile. 

Dalai  Lama  a  opinat  că  aceasta  s-ar  putea  totuşi  datora 
unui  proces  conceptual  El  a  explicat:  „Interesul  meu  real  în 
această  chestiune  este  foarte  subtil.  Chiar  în  acele  prime  200 
de  milisecunde,  cînd  deja  depistaţi  anumite  diferenţe  de  la  un 
individ  la  altul,  se  poate  spune  că,  poate  în  primele  100  de  mi- 
lisecunde, se  produce  numai  o  percepţie  vizuală  —  simpla  se- 
sizare —  şi  abia  apoi  intervine  cunoaşterea  conceptuală,  în 
următoarea  sută  de  milisecunde?  Există  dovezi  în  acest  sens? 
Ipoteza  mea  este  că  prima  sută  de  milisecunde  este  la  fel  pen- 
tru toţi  cei  zece  oameni  şi  că  variaţiile  de  temperament  îşi 
spun  cuvîntul  abia  după  ce  a  fost  implicat  aparatul  conceptual." 

Richie  a  spus:  „Datele  sugerează. . ."  dar  a  fost  întrerupt  de 
Thupten  Jinpa,  care,  în  spiritul  dezbaterii,  a  venit  cu  o  provo- 
care: „Aş  propune  un  contraargument  aici,  anume  că  starea 
mintală  precedentă  va  influenţa  deja  momentul  iniţial  al  per- 
cepţiei vizuale." 

Dalai  Lama  a  acceptat  provocarea.  „Da,  în  principiu,  pri- 
mul moment  al  percepţiei  vizuale  este  influenţat  de  starea 
mintală  precedentă  —  dar  numai  în  sensul  că  claritatea  expe- 
rienţei se  întemeiază  pe  momentul  precedent;  acesta  nu  va 
modifica  însă  percepţia  ca  atare.  Ulterior,  cînd  începi  să  raţio- 
nezi —  să  evaluezi  sentimentele  pozitive  sau  negative  pe  care 
le  ai  faţă  de  obiectul  experienţei  —  apare  un  eveniment  nou. 
Dar  eu  cred  că  există  totuşi  un  moment  foarte  scurt  —  o  ze- 
cime de  secundă,  poate  —  cînd  temperamentul,  starea  de  să- 
nătate, vîrsta  şi  alte  lucruri  de  aceste  gen  nu  influenţează  per- 
cepţia vizuală  ca  atare." 

Francisco  a  răspuns:  „Nu  cred  că  putem  afla  acest  lucru 
atît  de  amănunţit,  Sfinţia  Voastră,  însă  se  pare  că  există  ceva 
dovezi  conform  cărora  atunci  cînd  este  văzută  o  imagine,  mo- 
dul în  care  este  percepută,  tratată  şi  modelată  imaginea  vine 
ca  o  continuare  a  ceea  ce  se  întîmpla  înainte.  Felul  în  care  cre- 
ierul modelează  această  imagine  este  afectat  de  aşteptări, 
amintiri  şi  asocieri  — -  dar  acestea  nu  o  determină.  Cred  că  sînt 
de  acord  cu  Jinpa,  în  sensul  că  se  continuă  ceva  de  la  momen- 
tul anterior.  Nu  cred  că  există  vreo  dovadă  a  faptului  că  pu- 
tem avea  o  percepţie  vizuală  pură.  Aceasta  se  produce  întot- 
deauna în  contextul  a  ceea  ce  tocmai  s-a  întîmplat  sau  al  altor 
evenimente  din  trecut,  care  sînt  acum  active  în  memorie.  Nu 
cred  că  putem  realmente  determina  o  mişcare  foarte  fină  care 
să  nu  fie  decît  percepţie." 

„Cum  se  poate  verifica  asta  din  punct  de  vedere  neurolo- 
gic?", s-a  întrebat  Alan. 

„Uite,  asta  este  o  întrebare  bună.  Am  putea  verifica  dacă 
se  poate  îmbunătăţi  acest  tip  de  analiză",  a  răspuns  Francisco. 
„Stadiul  actual  al  cercetărilor  nu-mi  permite  să-ţi  răspund  la 
întrebare,  pentru  că  acum  nu  putem  coborî  decît  pînă  la  nive- 
lul de  70  de  milisecunde." 

O  sugestie  strălucită 

Richie  voia  să  scoată  în  evidenţă  faptul  că  datele  disponi- 
bile sînt  clare  şi  sprijină  ipoteza  lui  Dalai  Lama.  Primele  com- 
ponente ale  măsurătorilor  pe  creier,  folosite  pentru  a  evalua 
aceste  momente  extrem  de  rapide  ale  activităţii  mintale,  dez- 
văluie că  în  primele  70-100  de  milisecunde,  oamenii  reacţio- 
nează extrem  de  asemănător.  Diferenţele  dintre  indivizi  în  ce 
priveşte  activitatea  cerebrală  încep  să  se  producă  după  100  de 
milisecunde  —  Richie  era  uluit  că  datele  provenite  din  cerce- 
tare corespundeau  exact  sugestiei  lui  Dalai  Lama. 

„Există  o  metodă",  a  spus  Richie,  „care  foloseşte  acelaşi 
tip  de  măsurători  electrice  şi  prin  intermediul  căreia  putem 

detecta  realmente  activitatea  din  trunchiul  cerebral  înainte  ca 
ea  să  se  extindă  către  cea  mai  sofisticată  parte  a  creierului, 
cortexul  Activitatea  din  trunchiul  cerebral  este  destul  de  ase- 
mănătoare la  toţi  oamenii.  Acesta  ar  putea  să  fie  momentul  pe 
care  îl  descrieţi,  care  realmente  este  asemănător  şi  nu  reflec- 
tă aprecierea,  neaprecierea  sau  aşteptările.  Nu  este  decît  per- 
ceperea unor  informaţii  senzoriale  pure." 

Dalai  Lama  a  murmurat:  „Asta  este",  indicînd  faptul  că 
exact  acesta  era  obiectul  interesului  lui. 

Alan  a  continuat  cu  investigaţiile  lui:  „Conform  epistemo- 
logiei budiste,  aşa  cum  o  înţeleg  eu,  acest  moment  este  atît  de 
scurt,  încît  un  om  obişnuit  nici  măcar  nu-1  poate  sesiza." 

„Aşa  e  —  el  se  petrece  în  primele  25-40  de  milisecunde", 
a  spus  Richie. 

„Dacă  este  imposibil  să  coroborăm  aceste  date  cu  o  măr- 
turie la  persoana  întîi,  atunci  e  greu  să-mi  imaginez  cum  am 
putea  ajunge  la  aceste  date  doar  prin  intermediul  neurolo- 
giei", a  subliniat  Alan. 

„De  ce  nu?",  a  întrebat  Francisco.  „Dacă  putem  elabora 
metode  mai  rafinate  prin  care  să  distingem  dinamica  formării 
unei  percepţii,  atunci  acest  lucru  nu  este  imposibil.  Insă  cu 
tehnicile  indirecte  de  astăzi  de  măsurare  a  activităţii  din  trun- 
chiul cerebral,  este  foarte  greu,  aşa  că  va  trebui  să  dezvoltăm 
metode  mai  precise.  Deja  facem  progrese  —  ajungînd  să  mă- 
surăm la  nivelul  zecilor  de  milisecunde,  ceea  ce  înseamnă 
mult.  însă  rămîn  necunoscute  niveluri  mult  mai  subtile. 
Aceasta  este  una  din  întrebări  —  dacă  putem  obţine  o  relata- 
re la  persoana  întîi  despre  acestea.  In  principiu,  s-ar  putea." 

Dalai  Lama  a  propus  o  teorie  care  să  fie  testată  experimen- 
tal: „Ipoteza  mea  este  că,  în  general,  în  cazul  percepţiei  sen- 
zoriale, primul  moment  este  nonconceptual;  nu  facem  decît 
să  căpătăm  o  impresie.  în  al  doilea  moment  se  produce  un  fel 
de  identificare.  Ne-am  aştepta  ca  acest  lucru  să  se  petreacă 
peste  tot.  Dar  cred  că  atunci  cînd  închidem  ochii  şi  avem  doar 

o  imagine  mintala,  nu  se  produce  acea  succesiune  a  imaginii 
simple  urmate  de  identificare.  Probabil  că  identificarea  se  pe- 
trece simultan." 

„De  fapt",  a  spus  Richie,  „aici  nu  este  implicată  activita- 
tea trunchiului  cerebral,  aşa  că  aveţi  perfectă  dreptate!  Este  o 
sugestie  strălucită!  In  cazul  imaginilor  pure,  a  imaginilor 
mintale,  trunchiul  cerebral  —  implicat  în  primele  40  de  mili- 
secunde  —  nu  este  implicat.  Totul  se  petrece  numai  în  cortex, 
deci  este  exact  aşa  cum  spuneţi.  însă  atunci  cînd  privim  real- 
mente o  imagine,  procesele  senzoriale  activează  trunchiul  ce- 
rebral." 

„Mă  întrebam",  a  spus  Dalai  Lama,  „dacă  putem  vedea 
vreo  diferenţă  între  o  situaţie  în  care  avem  numai  o  percepţie 
vizuală  şi  o  alta  în  care  parcurgem  un  proces  de  gîndire,  fiind 
în  acelaşi  timp  conştienţi  de  ceea  ce  vedem  —  de  exemplu, 
ştiind  că  ne  place  sau  nu  ne  place.  Un  alt  caz  ar  fi  să  avem 
percepţia  vizuală,  iar  apoi  să  închidem  ochii,  astfel  încît  să  nu 
mai  privim,  dar  să  parcurgem  procesul  mintal  aferent.  în  ast- 
fel de  cazuri,  aţi  descoperi  o  diferenţă  în  activitatea  cerebrală?" 

Richie  a  răspuns:  „într-unui  din  cazuri,  stimulul  vizual 
este  prezent,  iar  în  celălalt  este  absent.  într-unui  din  cazuri, 
avem  activitate  în  trunchiul  cerebral,  iar  în  celălalt  caz  nu 
avem.  Se  pune  problema  dacă  putem  fi  conştienţi  de  activita- 
tea din  trunchiul  cerebral.  Conform  neurologiei  moderne,  sin- 
gura cale  de  a  conştientiza  activitatea  din  trunchiul  cerebral 
este  ca  acea  activitate  să  ajungă  la  cortex,  deci  este  un  para- 
dox" —  nu  o  putem  cunoaşte,  din  moment  ce  trebuie  ca  acele 
informaţii  să  ajungă  la  cortex  pentru  a  le  cunoaşte. 

Richie  a  mai  adăugat  o  idee  grăitoare:  „Poate  că  există  un 
proces  prin  care  yoghinii  foarte  avansaţi  să  poată  deveni  con- 
ştienţi de  activitatea  din  trunchiul  cerebral  înainte  ca  aceasta 
să  ajungă  la  cortex,  însă  în  Occident  nu  ştim  nimic  despre 
acest  lucru," 

în  anul  următor,  Richie  avea  să  testeze  tocmai  astfel  de 
yoghini  avansaţi  în  laboratorul  său  din  Madison. 

Ştiinţa  la  persoana  întîi 

Francisco  —  presat  de  timp  —  a  revenit  la  tema  noastră 
iniţială,  importanţa  relatărilor  la  persoana  întîi,  „Doar  ca  să 
închei,  Sfinţia  Voastră,  vreau  să  combin  ceea  ce  tocmai  am 
discutat  —  experimentele  de  recunoaştere  facială  —  cu  rela- 
tările la  persoana  întîi  ca  instrument  de  analiză.  Am  început 
acum  să  facem  acelaşi  gen  de  experimente,  însă  în  loc  să  pre- 
zentăm imagini  şi  să-i  cerem  persoanei  să  apese  pe  buton, 
după  fiecare  prezentare  îi  cerem  persoanei  respective  să  ne 
relateze  experienţa  sa  şi  starea  de  spirit  care  a  precedat  stimu- 
larea: «eram  neatent...  mă  gîndeam  la  prietena  mea...  eram 
foarte  pregătit».  în  felul  acesta,  obţinem  o  relatare  la  persoa- 
na întîi  minimală.  Dar  nu  mai  puţin  fenomenologică14. 

Aceşti  subiecţi  sînt  inteligenţi,  însă  nu  foarte  pregătiţi;  cu 
toate  acestea,  descoperi  imediat  că  există  diferite  tipuri  de  aş- 
teptare." Un  grup  manifesta  ceea  ce  el  numea  „o  stare  de 
atenţie  constantă"  —  subiecţii  erau  relaxaţi  şi  în  aşteptare. 
Atenţia  asociată  cu  un  anumit  grad  de  aşteptare  era  starea  ce- 
lui de-al  doilea  grup  de  subiecţi.  Membrii  celui  de-al  treilea 
grup  erau  oarecum  neatenţi.  Şi,  în  fine,  mai  erau  cei  care  erau 
total  nepregătiţi  —  care  făceau  altceva,  de  exemplu  visau  cu 
ochii  deschişi. 

„Dacă  adunăm  datele  de  la  aceste  patru  categorii,  vom  ve- 
dea în  ce  fel  diferă  ele,  în  funcţie  de  starea  diferită  a  minţii", 
a  spus  Francisco.  La  cei  care  erau  în  starea  de  atenţie  constan- 
tă, avînd  sau  nu  aşteptări,  se  înregistra  un  grad  mare  de  osci- 
laţii şi  de  activitate  cerebrală.  Prin  comparaţie  cu  aceştia,  la 
cei  nepregătiţi  se  înregistrau  tipare  mult  mai  puţin  coerente  şi 
sincronizate;  aceşti  oameni  erau  visători  sau  neatenţi,  nu  erau 
pregătiţi. 

„Dar  dacă  erau  neatenţi  înseamnă  că  exista  ceva  activitate 
cerebrală",  a  observat  Dalai  Lama.  Cu  alte  cuvinte,  gîndurile 
care  ne  distrag  atenţia  sînt  ele  însele  activitate  cerebrală. 

„Exact  aşa  este",  a  recunoscut  Francisco. 

„Deci  erau  două  categorii  de  subiecţi  nepregătiţi",  a  con- 
tinuat Dalai  Lama.  „Intr-unul  din  cazuri,  mintea  era  activă, 
dar  tulburată,  iar  în  celălalt  este  vorba  de  o  simplă  lipsă  de 
concentrare,  o  stare  în  care  individului  nu-i  pasă  ce  se  petre- 
ce în  jur.  Aluneci  pur  şi  simplu  într-un  fel  de  amorţeală  sau, 
ca  să  folosesc  un  termen  budist,  devii  leneş."  Aici  Dalai  Lama 
se  referea  la  o  tipologie  clasică  în  practica  budistă,  descrisă  în 
detaliu  în  literatura  dedicată  stării  de  calm,  specifică  medita- 
ţiei: excitaţia,  în  care  mintea  este  agitată  sau  tulburată,  şi 
amorţeala,  în  care  atenţia  „implodează"  şi  îşi  pierde  trăsătura 
de  energie. 

Francisco  a  răspuns:  „Vrem  să  vedem  pur  şi  simplu  care 
sînt  diferenţele  atunci  cînd  ţi  se  cere  să  îndeplineşti  o  sarcină, 
în  acest  caz,  este  vorba  de  un  grup  de  oameni  care  sînt  pur  şi 
simplu  zăpăciţi  şi  în  cazul  lor  tiparele  sînt  atît  de  diferite,  în- 
cît nu  se  combină  într-unui  stabil.  Pe  cîtă  vreme,  atunci  cînd 
execuţi  cu  precizie  sarcina,  acestea  se  combină  întotdeauna 
într-un  tipar  stabil." 

Francisco  a  trecut  apoi  la  o  altă  idee:  „Acest  experiment  a 
fost  efectuat  cu  subiecţi  care  nu  aveau  o  pregătire  specială. 
Acum  vom  lucra  cu  practicanţi  avansaţi  ai  meditaţiei,  care 
pot  să  dea  mai  multe  detalii  în  descrierea  unui  moment  de  ex- 
perienţă. De  exemplu,  vrem  să  lucrăm  cu  călugări  de  la  mă- 
năstirile din  Dordogne,  din  sudul  Franţei;  şi  sperăm  să  vină  în 
laborator  şi  practicanţi  experimentaţi  ai  budismului  pentru  a 
face  acest  experiment.  Este  evident  că  dacă  am  putut  consta- 
ta anumite  diferenţe  lucrînd  cu  oameni  obişnuiţi,  cu  atît  mai 
multe  detalii  vom  obţine  dacă  vom  lucra  cu  subiecţi  mai  ex- 
perimentaţi. Aici  există  o  posibilitate  de  colaborare  reală,  nu 
doar  în  teorie,  ci  într-un  sens  foarte  concret." 

înapoi,  la  lucrurile  în  sine 

Voiam  să  continuăm  discuţia  despre  încercarea  ştiinţei  de 
a  înţelege  ce  se  petrece  în  momentul  percepţiei  sau  al  expe- 
rienţei şi  despre  foarte  sofisticata  analiză  budistă  dedicată 
acestor  aspecte.  Aici  se  părea  că  ideile  budiste  puteau  deveni 
o  sursă  de  ipoteze  care  să  îndrume  cercetarea  ştiinţifică.  Aşa 
că  am  întrebat  ce  beneficii  s-ar  putea  obţine  din  folosirea  unor 
observatori  atît  de  experimentaţi:  „Dacă  vom  folosi  o  meto- 
dologie specifică  persoanei  întîi,  ce  pot  să  observe  subiecţii 

—  atît  oamenii  obişnuiţi,  cît  şi  cei  antrenaţi?" 

Francisco  mi-a  răspuns  spunînd  că  metodele  persoanei  în- 
tîi, a  doua  şi  a  treia  —  adică  persoana  care  trăieşte  experien- 
ţa, un  operator  de  interviu  experimentat  şi  metodele  obiective 

—  „nu  sînt  altceva  decît  moduri  diferite  de  a  valida  acelaşi 
gen  de  informaţii.  Există  diferite  tipuri  de  validare,  toate  vi- 
zînd  ceea  ce  poate  deveni  cunoaştere  intersubiectivă  —  o  cu- 
noaştere care  să  fie  valabilă  pentru  toţi  oamenii,  nu  doar  pen- 
tiu  un  anumit  individ.  De  exemplu,  un  practicant  al  meditaţiei 
care  se  află  într-o  stare  meditativă  are,  într-un  fel,  o  experien- 
ţă imediată.  El  poate  să  păstreze  tăcerea  fară  să  manifeste  nici 
un  semn  al  faptului  că  are  acea  experienţă,  caz  în  care  expe- 
rienţa lui  nu  poate  constitui  o  informaţie  utilă  pentru  noi.  Tre- 
buie să  existe  cel  puţin  o  expresie,  o  relatare;  dacă  nu  spune 
nimic,  ceilalţi  nu  pot  lua  parte  la  cunoaştere. 

Dacă  mai  este  implicată  şi  o  a  doua  persoană,  sînt  posibi- 
le două  situaţii  extreme.  Una  este  să  avem  o  a  doua  persoană 
foarte  experimentată,  de  exemplu  un  profesor  foarte  priceput, 
care  poate  îndruma  subiectul  aflat  în  starea  de  meditaţie,  pu- 
nîndu-i  întrebările  potrivite  —  «Ai  observat  cutare  sau  cutare 
lucru?»  Dar  mai  există  şi  alte  tehnici  în  Occident,  cum  ar  fi 
metodele  de  interviu  prin  care  subiectul  este  îndrumat  să  re- 
trăiască în  memorie  o  anumită  experienţă,  în  toate  detaliile. 
Sau  o  altă  tehnică  de  interviu,  care  nu  foloseşte  atît  de  mult 

instrucţiunile,  prin  care  se  extrag  informaţii  care  altfel  ar  fi 
foarte  greu  de  obţinut  de  la  subiect. 

Toate  aceste  metode  au  dezavantaje,  puncte  tari  şi  puncte 
slabe.  Mai  există  şi  o  formă  ceva  mai  banală  a  metodei  per- 
soanei a  doua,  în  care  subiectului  i  se  cere  pur  şi  simplu  să 
completeze  un  chestionar.  Aceasta  este,  de  fapt,  maniera  în 
care  tehnica  persoanei  întîi  a  fost  folosită  multă  vreme  în  psi- 
hologie şi  ştiinţele  cogniţiei.  Deşi  este  folosită  pe  scară  largă 
în  ştiinţele  cogniţiei,  rămîne  totuşi  o  metodă  foarte  limitată, 
pentru  că  a  doua  persoană  nu  este  un  expert,  adică  nu  poate 
ghida  relatările  persoanei  întîi.  Şi  mai  există,  evident,  cea 
de-a  treia  persoană,  adică  metodele  prin  care  se  realizează 
măsurători  obiective. 

Permiteţi-mi  să  vă  prezint  ceea  ce  eu  numesc  diferitele 
«ramuri»  pe  care  le  folosim  în  cazul  persoanei  întîi.  Tradiţia 
budistă  este  o  ramură  foarte  importantă,  care  acoperă  atît  ni- 
velul persoanei  întîi  —  autoobservarea  —  cît  şi  nivelul  unei 
persoane  a  doua,  foarte  experimentată.  Relaţia  dintre  profesor 
şi  elev  devine  aici  extrem  de  sofisticată;  nu  se  rezumă  doar  la 
o  solicitare  sumară  de  genul:  «Completează  chestionarul.» 

în  Occident  există  şi  o  tradiţie  fenomenologică  unică.  In 
cadrul  acesteia,  prima  persoană  este  considerată  o  temelie  a 
felului  nostru  de  a  gîndi  despre  lume  şi  minte.  Au  fost  dezvol- 
tate, în  cadrul  fenomenologiei,  mai  multe  metode  care  cores- 
pund atît  persoanei  întîi,  cît  şi  persoanei  a  doua.  De  exemplu, 
William  James  poate  fi  văzut  ca  aparţinînd  acestei  tradiţii,  şi 
în  special  Edmund  Husserl,  în  Germania,  care  a  pus  bazele 
fenomenologiei.  Fenomenologia  este  foarte  diferită  de  alte 
şcoli  filozofice  din  Occident,  îndeosebi  faţă  de  tradiţia  empi- 
ristă  sau  filozofia  americană  a  minţii." 

Dalai  Lama  dorea  să  ştie  dacă:  „Există  o  definiţie  simplă 
a  fenomenologiei?  Fenomenologia  înseamnă  o  simplă  de- 
scriere?" 

Francisco  i-a  răspuns:  „Poate  mă  vor  corecta  colegii  mei 
dacă  greşesc,  însă  eu  cred  că  punctul  de  vedere  al  lui  Husserl 
era  acela  că  individul  nu  se  poate  concepe  pe  sine  şi  lumea 
din  jur  fără  să  realizeze  mai  întîi  ceea  ce  el  numea  «întoarce- 
rea la  lucrurile  în  sine»  —  cu  alte  cuvinte,  la  felul  în  care  apar 
lucrurile.  Adică  să  nu  ai  nici  o  presupoziţie  a  priori  despre  fe- 
lul în  care  ar  trebui  să  fie  lumea  —  că  ar  trebui  să  existe  Dum- 
nezeu, materie,  că  ar  trebui  să  existe  cutare  sau  cutare  lucru 
—  ci  să  priveşti  pur  şi  simplu,  să  pleci  de  la  felul  în  care  îţi 
apare  lumea  ca  atare.  Aceasta  este  ceea  ce  el  numea  reducţie 
fenomenologică. 

Este,  prin  urmare,  o  abordare  foarte  meditativă.  Cînd  vrei 
să  analizezi  ceva,  primul  lucru  pe  care  trebuie  să-1  faci  este 
să-ţi  suspenzi  toate  ideile  despre  acel  lucru,  toate  prejudecă- 
ţile, toate  tiparele  obişnuinţelor,  să  îl  observi  pur  şi  simplu  şi 
de  aici  să  porneşti.  Aceasta  a  fost  marea  contribuţie  a  lui  Hus- 
serl şi,  de  fapt,  el  a  construit  o  întreagă  filozofie  pe  această 
bază,  o  tradiţie  care  durează  de  un  secol  şi  care  continuă  şi  as- 
tăzi." 

„E  corect",  a  întrebat  Dalai  Lama,  „să  spunem  că  ideea  de 
bază  este  aceea  de  a  uita  sau  de  a  pune  între  paranteze  orice 
concepţii  metafizice  şi  religioase  ar  avea  subiectul  şi  de  a  în- 
cepe pur  şi  simplu  de  la  experienţa  sa?  Nu  este  implicată  aici 
o  aroganţă  foarte  subtilă,  care  mă  face  să  cred  că  sînt  în  stare 
să  cunosc  toate  lucrurile?" 

„Nu  să  cunosc  toate  lucrurile",  a  răspuns  Francisco,  „ci  să 
cunosc  fundamentele.  Este  aceeaşi  aroganţă  ca  şi  aroganţa  de 
care  poate  da  dovadă  cel  ce  meditează  atunci  cînd  spune; 
«Am  să  îmi  observ  propria  minte  şi  să  văd  ce  se  afla  acolo.»" 

Dalai  Lama  a  întrebat:  „Oare  nu  este  vorba  de  faptul  că  în 
final,  cunoaşterea  trebuie  să  fie  verificată  de  experienţa  indi- 
vidului? Şi  în  mod  asemănător,  oricît  de  sofisticat  ar  fi  un  sis- 
tem filozofic,  în  cele  din  urmă  validarea  vine  din  confrunta- 
rea cu  experienţa." 

„Aceasta  este  şi  ideea  lui  Husserl,  anume  că  baza  o  repre- 
zintă validarea  prin  intermediul  experienţei",  a  răspuns  Fran- 
cisco. 

„Aceasta  este  şi  o  idee  budistă  fundamentală",  a  observat 
Dalai  Lama.  „O  sugestie  asemănătoare  există  şi  în  scrierile 
budiste,  atunci  cînd  lui  Buddha  i  se  pun  o  mulţime  de  între- 
bări şi  el  spune  că  trebuie  să  pui  totul  în  legătură  cu  propria 
experienţa." 

Francisco  a  subliniat  că  şcoala  lui  Husserl  are  „descrieri 
foarte  elaborate  cu  privire  la  timp  şi  spaţiu.  S-au  făcut  mari 
descoperiri  în  această  privinţă,  însă  metoda  —  cum  să-1  înveţi 
pe  un  elev  să  aplice  metoda  fenomenologică  la  cutare  sau  cu- 
tare lucru  —  rămîne  încă  vagă  şi  obscură.  Tradiţia  fenomeno- 
logică nu  a  elaborat  în  detaliu  această  metodă.  Cred  că  budis- 
mul poate  să  aducă  o  mare  contribuţie  la  această  tradiţie 
filozofică,  independent  de  foloasele  aduse  ştiinţei." 

Dincolo  de  naivitate: 

yoghinii  ca  fenomenologi  experimentaţi 

Francisco  a  spus  apoi  că,  lucrînd  împreună  cu  Richie,  a 
ajuns  la  o  modalitate  de  a  combina  toate  aceste  ramuri  şi  me- 
tode diferite  ale  persoanei  întîi,  fapt  ce  le-a  permis  să  clarifi- 
ce posibilităţile  oferite  de  acest  demers.  Prima  persoană  re- 
prezintă o  dimensiune,  separîndu-1  pe  începător  de  maestru, 
în  funcţie  de  gradele  de  experienţă.  A  doua  persoană  reprezin- 
tă o  altă  dimensiune,  la  nivelul  căreia  se  distinge  între  o  a 
doua  persoană  naivă  şi  un  îndrumător  expert. 

A  treia  dimensiune  care  rămîne  de  explorat,  a  propus  el, 
este  timpul.  „Fie  poţi  relata  experienţa  imediată,  fie  poţi  să  te 
întorci  în  timp  şi  să-ţi  aminteşti  ce  ai  trăit  în  urmă  cu  două  zile 
sau  în  urmă  cu  o  lună.  Există  o  mulţime  de  tehnici  noi  în  şti- 
inţele cogniţiei  şi  în  psihologia  experimentală,  folosite  atît 
pentru  autodescrieri  imediate,  cît  şi  pentru  reamintirea  unor 

experienţe  mai  vechi  —  şi  există  neajunsuri  în  cazul  ambelor 
tipuri.  Noi  încercăm  sa  definim  cazuri  diferite  şi  să  nu  consi- 
derăm că  metoda  persoanei  întîi  este  un  caz  izolat.  De  exem- 
plu, în  studiile  clasice  pe  tema  hipnozei,  ai  nevoie  de  un  ex- 
pert care  să  inducă  starea  de  hipnoză  şi  de  un  subiect  care  să 
intre  în  această  stare,  care  este  probabil  un  subiect  neexperi- 
mentat şi  oferă  o  relatare  imediată. 

în  cazul  relatărilor  verbale  clasice,  folosite  pe  scară  largă 
în  psihologia  experimentală,  ai  de-a  face  cu  începători  şi  cu  o 
relatare  imediată  sau  intermediara,  iar  nivelul  persoanei  a 
doua  este  foarte  naiv." 

„Tocmai  de  aceea  ar  fi  un  lucru  extrem  de  important  să  re- 
uşim să  aducem  în  laborator  un  practicant  avansat  al  medita- 
ţiei", am  observat  eu. 

Francisco  a  fost  de  acord  cu  mine,  spunînd  că  astfel  ar  fi 
posibil  să  explorăm  întreaga  plajă  a  experienţei.  Dar,  a  adău- 
gat el,  „în  realitate,  pînă  în  acest  moment,  ştiinţa  nu  a  făcut 
altceva  decît  să  exploreze  un  mic  colţişor  în  care  subiecţi  ne- 
experimentaţi ofereau  relatări  unor  persoane  neexperimentate." 

Richie  a  intervenit  şi  el:  „în  domeniul  cercetării  emoţiilor, 
acesta  este  un  aspect  extrem  de  important.  în  majoritatea  cer- 
cetărilor care  se  bazează  pe  mărturiile  subiecţilor  despre  ex- 
perienţele lor,  aceştia  sînt  intervievaţi  pe  baza  unui  chestionar 
foarte  simplu:  «Cît  de  mulţumiţi  sînteţi  de  viaţa  pe  care  o 
aveţi?  Foarte  satisfăcut,  extrem  de  satisfăcut,  destul  de  satis- 
făcut sau  nesatisfăcut.»  Şi  subiectul  nu  trebuie  decît  să  încer- 
cuiască  un  număr. 

Astfel  de  chestionare",  a  continuat  el,  „constituie,  de  fapt, 
baza  unei  literaturi  ştiinţifice  foarte  bogate,  care  se  ocupă  de 
aşa-numita  bunăstare  umană,  dar  care  se  bazează  pe  astfel  de 
examinări  introspective  nedisciplinate  şi  superficiale  ale  ex- 
perienţei subiecţilor  şi  nu  e  de  mirare  ca  s-au  găsit  atîtea  in- 
conveniente. Aşa  că  ideea  de  a  aduce  în  laborator  observatori 
care  au  trecut  printr-un  antrenament  sistematic,  pentru  a  oferi 
o  descriere  amănunţită  a  stărilor  lor  lăuntrice,  va  fi  un  factor 

de  progres  extrem  de  important  în  acest  domeniu.  Va  fi  de 
mare  folos  în  special  prin  prisma  posibilităţii  de  a  face  dis- 
tincţii subtile  între  caracteristici  ale  aceleiaşi  emoţii." 

O  astfel  de  propunere  fusese  avansată  în  urmă  cu  ani  de 
zile  de  Francisco,  în  special  în  lucrarea  lui  The  Embodied 
Mind,  dar  şi  în  scrieri  mai  recente;  Alan  Wallace  lansase  şi  el 
aceeaşi  idee  în  scrierile  sale15.  Owen,  de  asemenea,  formula- 
se argumente  în  acest  sens  în  filozofia  minţii  —  şi  această 
parte  a  întîlnirii  era  o  mică  epifanie  pentru  el,  avînd  ocazia  să 
observe  cît  de  bogată  este  taxonomia  stărilor  mintale  în  budism 
şi  faptul  că  observatori  ai  minţii  foarte  experimentaţi  ar  putea 
contribui  la  dezvoltarea  cercetărilor  din  ştiinţa  creierului. 

Dar  odată  ajunşi  la  problema  acestor  observatori  care  ar 
avea  abilitatea  de  a  face  distincţii  foarte  subtile,  relevante,  să 
zicem,  pentru  cercetările  lui  Francisco,  se  punea  următoarea 
întrebare:  unde  pot  fi  găsiţi?  Dalai  Lama  credea  că  se  putea 
apela  la  unii  practicanţi  foarte  avansaţi,  specializaţi  în  tehni- 
cile Mahamudra  şi  Dzogchen  —  tehnici  de  meditaţie  foarte 
avansate  —  care  ar  putea  avea  capacitatea  de  a  fi  conştienţi 
de  astfel  de  momente  ale  experienţei  (în  special  practicanţi 
care  au  exersat  îndelung  ceea  ce  a  amintit  Matthieu  în  prima 
zi,  sub  numele  de  „claritatea"  conştiinţei.)  Dar  el  se  întreba 
totuşi  dacă  aceştia  ar  putea  să  comunice  această  experienţă, 
lucru  care  ar  depinde,  cel  puţin  parţial,  de  cît  de  bine  infor- 
maţi vor  fi  cu  privire  la  termenii  tehnici  folosiţi  pentru  de- 
scrierea acestor  stări  ale  minţii. 

Dalai  Lama  a  observat  că  şi  călugării  —  iar,  într-o  anumi- 
tă măsură,  chiar  şi  copiii  tibetani  care  se  aflau  în  şcolile  din 
comunităţile  pentru  refugiaţi,  amenajate  în  India  —  studiază 
elemente  ale  psihologiei  budiste.  Unii  călugări  studiază,  evi- 
dent, în  profunzime  sistemele  de  psihologie  şi  epistemologie 
budiste.  însă  Dalai  Lama  credea  că  dacă  aceste  teme  ar  fi  în- 
văţate „nu  doar  în  mod  izolat,  fară  aplicaţiile  practice,  ci  îm- 
preună cu  cunoştinţele  oferite  de  neurologia  cognitivă,  ar  sus- 
cita un  interes  mult  mai  mare."  Călugării  ar  învăţa  să  pună  în 

legătura  experienţa  lor  din  practica  contemplativă  cu  structuri- 
le teoretice  —  o  idee  pe  care  Francisco  o  considera  fascinantă. 

Un  nou  tip  de  colaborator 

Unul  dintre  mesajele  oferite  ştiinţei  de  aceste  studii  se  re- 
feră la  felul  în  care  se  poate  conecta  experienţa  —  fenomeno- 
logia stării  mintale  —  cu  activitatea  cerebrală.  Aşa  cum  a 
spus  Richie:  „Folosind  practicanţi  foarte  experimentaţi  în  ca- 
litate de  colaboratori  în  cadrul  experimentelor,  am  putea  că- 
păta mai  multă  încredere  în  conexiunile  pe  care  le  observăm 
între  ceea  ce  ne  relatează  oamenii  cu  privire  la  experienţele 
lor  şi  schimbările  specifice  din  creier;  iar  acest  fapt  ne-ar  per- 
mite să  trasăm  cu  mai  multă  precizie  aceste  conexiuni.  Aceas- 
ta s-ar  putea  dovedi  o  strategie  de  cercetare  foarte  importan- 
tă pentru  viitor." 

Astfel  de  practicanţi  abili  reprezintă  o  nouă  clasă  de  cola- 
boratori pentru  ştiinţa  creierului,  indivizi  care  pot  genera  stări 
mintale  şi  pot  oferi  descrieri  ale  acestora  cu  o  precizie  fară 
precedent.  Această  cunoaştere  lăuntrică  precisă  fusese  un  fel 
de  Graal  pentru  un  grup  de  psihologi  americani  la  începutul 
secolului  al  XX-lea.  Numiţi  „introspecţionişti",  aceştia  spe- 
rau să  poată  studia  mintea  prin  intermediul  observaţiilor  in- 
trospective, obţinute  de  la  subiecţi.  într-una  din  variantele 
acestei  metode,  de  pildă,  voluntarii  (care  erau,  încă  de  pe 
atunci,  studenţi)  urmau  să  scrie  pe  hîrtie  cît  de  repede  posibil 
tot  ceea  ce  le  trecea  prin  minte  cuvînt  cu  cuvînt,  încercînd  în 
acest  fel  să  ţină  pasul  cu  fluxul  continuu  al  stărilor  lor  mintale. 

Insa  din  cauza  faptului  că  astfel  de  metode  nu  furnizau  ni- 
mic care  sa  poată  fi  folosit  —  chiar  şi  numai  pentru  motivul 
că  subiecţii  nu  aveau  experienţa  sau  disciplina  cerută  pentru 
a  realiza  această  sarcină  — ,  mişcarea  s-a  risipit,  fiind  consi- 
derată o  fundătură  ştiinţifică.  (Unul  dintre  meritele  neaştepta- 
te ale  introspecţionismului  s-a  vădit  mai  degrabă  în  literatură 

decît  în  psihologie:  scriitoarea  Gertrude  Stein  a  studiat  cu 
William  James  la  Radcliffe,  unde  a  învăţat  metoda  scrierii 
prin  asociaţii  libere,  care  va  deveni  semnul  distinctiv  al  scrie- 
rilor sale). 

Acum,  la  aproape  un  secol  după  stingerea  acestei  mişcări, 
scopul  —  dacă  nu  şi  mijloacele  — ■  introspecţioniştilor  urma 
să  fie  reabilitat.  Instrumente  cum  ar  fi  RMN  şi  EEG  compu- 
terizată oferă  o  precizie  fără  precedent  în  observarea  activită- 
ţilor creierului.  Iar  practicanţii  foarte  experimentaţi  ai  medi- 
taţiei oferă  o  clasă  de  colaboratori  foarte  promiţătoare, 
colaboratori  care  pot  lucra  cot  la  cot  cu  oamenii  de  ştiinţă. 
Exact  o  astfel  de  colaborare  fusese  anticipată  cu  mai  mult  de 
un  deceniu  în  urmă  de  Francisco,  care  argumenta  că  este  ne- 
voie de  studierea  atît  a  amprentei  biologice  a  unei  stări,  cît  şi 
a  experienţei  lăuntrice  a  contururilor  acesteia,  pentru  a  obţine 
o  imagine  completă. 

în  mod  surpinzător,  Dalai  Lama  considera  şi  el  această 
abordare  combinată  foarte  promiţătoare  pentru  studiul  ştiinţi- 
fic al  conştiinţei  omeneşti.  Aşa  cum  mi-a  spus  mai  tîrziu,  mo- 
tivele pentru  care  insista  asupra  introducerii  educaţiei  ştiinţi- 
fice în  programul  de  studiu  al  mănăstirilor  nu  vizau  doar 
faptul  de  a  aduce  la  cunoştinţa  călugărilor  teoriile  ştiinţifice 
dezbătute  la  ora  actuală,  ci  şi  formarea  unui  grup  special,  din 
care  să  poată  apărea  la  un  moment  dat  călugări  capabili  să 
participe  chiar  la  astfel  de  cercetări. 

Speranţa  sa,  mi-a  explicat  el,  „este  aceea  ca  într-o  bună  zi, 
în  viitor,  să  putem  avea  un  om  de  ştiinţă  care  să  fie  în  acelaşi 
timp  şi  un  practicant  al  budismului."  Viziunea  sa  asupra  călu- 
gărilor care  vor  ajunge  să  aibă  o  pregătire  ştiinţifică  foarte  so- 
lidă alături  de  o  experienţă  aprofundată  ca  practicanţi  ai  bu- 
dismului lăsa  să  se  întrevadă  posibilitatea  ca,  undeva  în  viitor, 
aceşti  călugări  să  desfăşoare  ei  înşişi  astfel  de  cercetări  ştiin- 
ţifice asupra  lor  înşile. 

Dar  avînd  obişnuinţa  de  a  gîndi  nu  doar  din  perspectiva 
anilor,  ci  şi  a  secolelor,  Dalai  Lama  era  conştient  de  faptul  ca 

s-ar  putea  sa  mai  treacă  mult  timp  pînă  se  va  ajunge  acolo.  Cu 
un  zîmbet  ştrengăresc,  a  adăugat:  „Este  posibil  ca  noi  să  nu 
apucăm  să  vedem  rezultatele  pozitive  ale  acestei  colaborări." 

Se  înfiripă  o  colaborare 

în  acel  moment  am  anunţat  că  a  sosit  vremea  pauzei  de 
ceai.  însă  avîntul  conversaţiei  dintre  Dalai  Lama  şi  Francisco 
fusese  atît  de  puternic,  încît  cei  doi  au  continuat  să  discute  şi 
în  pauză. 

„Există  două  moduri  în  care  poţi  să  fii  nepregătit  pentru 
observaţia  lăuntrică",  a  spus  Dalai  Lama,  revenind  la  o  idee 
din  timpul  discuţiilor.  „Unul  este  acela  de  a  folosi  terminolo- 
gia shinay  (adică  meditaţia  de  calmare)  —  atunci  cînd  cazi  în 
amorţeală,  cînd  mintea  este  inactivă,  ca  şi  cum  ar  fî^ goală.  Ce- 
lălalt mod  de  a  fi  nepregătit  este  foarte  diferit  şi  implică  exci- 
taţia, agitaţia,  tulburarea.  în  acest  caz,  mintea  este  prinsă  în 
gînduri  despre  trecut  sau  în  încercări  de  a  anticipa  viitorul;  <e 
concentrezi  asupra  unui  singur  lucru,  dar  nu  este  lucrul  asu- 
pra căruia  ar  trebui  să  te  concentrezi.  Eu  m-aş  aştepta  să  exis- 
te tipuri  diferite  de  activitate  cerebrală  în  aceste  două  cazuri, 
deşi  ambele  cazuri  presupun  că  nu  eşti  pregătit.  Ar  trebui  să 
faceţi  o  distincţie  între  aceste  două  tipuri." 

„Este  o  sugestie  foarte  bună",  a  fost  de  acord  Francisco. 
„Trebuie  să  lucrăm  cu  subiecţi  care  au  pregătirea  necesară 
pentru  a  face  astfel  de  distincţii.  Majoritatea  subiecţilor  con- 
sideră că  sînt  fie  tulburaţi,  fie  în  aşteptare,  dar  cu  un  subiect 
mai  antrenat  am  putea  să  aflăm  ce  tip  de  tulburare  intervine." 

în  acest  moment  pauza,  de  ceai  s-a  încheiat  şi  discuţia  lor 
s-a  întrerupt  —  deşi  colaborarea  urma  să  continue.  Pentru 
Francisco,  măsura  succesului  expunerii  sale  era  interesul 
foarte  mare  pe  care  îl  manifestase  Dalai  Lama.  Judecind  după 
acest  criteriu,  era  foarte  mulţumit,  chiar  dacă  nu  reuşise  să 
acopere  toate  punctele  pe  care  îşi  propusese  să  le  discute. 

Dar  deşi  fusese  încurajat  de  întrebările  şi  de  propunerile 
lui  Dalai  Lama,  Francisco  era  puţin  frustrat  de  faptul  că  nu  a 
putut  discuta  în  detaliu  ideile  apărute  în  discuţie  cu  privire  la 
folosirea  drept  colaboratori  a  unor  practicanţi  avansaţi  ai  me- 
ditaţiei —  una  dintre  pasiunile  sale  principale  ca  om  de  ştiin- 
ţă. Dar  această  continuare  urma  să  aibă  loc  cîteva  luni  mai  tîr- 
ziu,  în  laboratorul  său  din  Paris.  Acolo,  avîndu-1  drept 
colaborator  pe  lama  Oser,  Francisco  urma  să  pună  în  practică 
unele  dintre  experimentele  critice  cu  privire  la  impactul  me- 
ditaţiei la  nivel  neurologic,  despre  care  se  discutase  aici,  la 
Dharamsala.  Şi  acele  experimente,  aşa  cum  se  va  dovedi,  ur- 
mau să  constituie  o  parte  a  moştenirii  lăsate  de  Francisco,  una 
dintre  ultimele  sale  activităţi  pe  scena  ştiinţei. 


CAPITOLUL  14 


Creierul  proteiform 


Pentru  Dalai  Lama,  primatul  faptelor  asupra  teoriei  în  cău- 
tarea adevărului  reprezintă  unul  dintre  aspectele  atrăgătoare 
ale  ştiinţei  modeme.  Orice  teorie,  orice  lege,  orice  afirmaţie 
dogmatică  din  ştiinţă  poate  fi  răsturnată  mîine  dacă  se  vor 
descoperi  informaţiile  potrivite,  care  să  arate  că  este  greşită. 
Cercetările  oferă  un  mecanism  de  autocorecţie,  un  instrument 
prin  intermediul  căruia  ştiinţa  se  poate  ghida  singură  în  cău- 
tarea adevărului. 

Tema  despre  care  urma  să  discute  Richie  Davidson  în  ul- 
tima dimineaţă  de  discuţii  oferea  un  exemplu  elocvent.  Dece- 
nii de-a  rîndul,  ştiinţa  creierului  a  susţinut  că  este  un  dat  fap- 
tul că  sistemul  nervos  central  nu  produce  neuroni.  Fiecare 
student  la  neurologie  a  învăţat  acest  adevăr;  era  considerat  un 
fapt  incontestabil,  şi  nu  o  teorie.  Dar  această  dogmă  de  ne- 
zdruncinat a  fost  zdruncinată  totuşi  —  de  fapt,  răsturnată  — 
la  sfîrşitul  anilor  '90,  în  mare  măsură  datorită  cercetărilor  din 
biologia  moleculară  şi  cercetărilor  asupra  celulelor1.  S-a  de- 
monstrat că  este  complet  fals  ceea  ce  pînă  de  curînd  fusese 
considerat  un  adevăr  definitiv. 

Această  descoperire  —  că  sistemul  nervos  şi  creierul  ge- 
nerează noi  celule  ca  rezultat  al  învăţării  sau  al  unor  experien- 
ţe repetate  —  a  aşezat  tema  plasticităţii  creierului  în  centrul 

cercetărilor  din  neurologie2.  Richie  credea  că  plasticitatea  ne- 
urală —  abilitatea  creierului  de  a  se  reorganiza  pe  măsură  ce 
acumulează  experienţă  —  va  reorganiza  psihologia  însăşi  în 
următorii  ani.  Chiar  cercetările  lui  au  deschis  calea  infiltrării 
în  psihologie  a  acestor  noi  idei  din  neurologie. 

Cînd  Richie  i-a  luat  locul  lui  Francisco  în  scaunul  vorbito- 
rului, am  prezentat  contribuţia  pe  care  urma  să  o  aducă  el  la 
discuţia  noastră  de  dimineaţă;  Francisco  se  concentrase  asu- 
pra proceselor  care  au  loc  într-un  moment  al  experienţei,  iar 
Richie  urma  să  discute  acum  despre  efectele  de  durată  ale  an- 
trenamentului minţii  şi  despre  felul  în  care  acesta  afectează 
creierul. 

„Sfinţia  Voastră",  a  început  Richie,  „aş  dori  să  revin  la 
tema  emoţiilor  distructive  şi  să  vorbesc  despre  unele  antido- 
turi ale  acestor  emoţii  şi  despre  felul  în  care  vorbim  noi  de- 
spre aceste  antidoturi  în  termeni  neurologici  —  mai  precis, 
despre  felul  în  care  folosirea  pe  termen  lung  a  anumitor  prac- 
tici de  meditaţie  pentru  a  schimba  funcţiile  creierului  şi  alte 
activităţi  ale  organismului  pot  avea  efecte  de  durată.  Este  vor- 
ba de  schimbarea  temperamentului  prin  modificări  de  durată 
la  nivelul  creierului. 

Una  dintre  căile  pe  care  putem  aborda  problema  antidotu- 
rilor pentru  emoţiile  distructive  este  aceea  de  a  facilita  activa- 
rea acelor  regiuni  ale  lobului  frontal  care  suprimă  sau  modi- 
fică activitatea  nucleului  amigdalian.  S-a  dovedit  că  nucleul 
amigdalian  este  foarte  important  în  anumite  tipuri  de  emoţii 
negative  şi  ştim  astăzi  că  anumite  regiuni  ale  lobilor  frontali 
reduc  activitatea  nucleului.  Prin  intermediul  acestui  meca- 
nism putem  schimba  creierul  astfel  încît  o  persoană  va  avea 
mai  puţine  reacţii  emoţionale  negative  şi  mai  multe  reacţii 
emoţionale  pozitive." 

„Sugerezi",  a  întrebat  Dalai  Lama,  „că  ar  exista  o  posibi- 
litate de  a  realiza  anumite  medicamente  care  să  reducă  emo- 
ţiile negative,  că  s-ar  putea  schimba  emoţiile  provocînd  anu- 
mite schimbări  în  creier?" 

„Este  o  întrebare  bună",  a  răspuns  Richie.  „în  cazul  medi- 
camentelor, problema  este  că  atunci  cînd  îi  dai  cuiva  o  pilula, 
aceasta  afectează  toate  substanţele  chimice  din  creier."  Cu 
alte  cuvinte,  din  cauză  că  medicamentele  funcţionează  acţio- 
nînd  asupra  sistemelor  chimice  care  îndeplinesc  sarcini  foar- 
te complexe  peste  tot  în  creier  —  şi  în  restul  corpului  —  ele 
provoacă  în  mod  inevitabil  efecte  secundare  nedorite.  Medi- 
cina accepta,  evident,  faptul  că  acesta  este  preţul  ce  trebuie 
plătit  pentru  remediul  bolii. 

„Sau  ar  putea  fi  vorba  de  o  intervenţie  electrică  ori  despre 
alt  gen  de  intervenţie  medicala?",  a  întrebat  din  nou  Dalai 
Lama.  „Este  şi  asta  o  posibilitate  pe  care  o  aveţi  în  vedere?" 

„De  fapt,  ceea  ce  am  eu  în  vedere  este  folosirea  meditaţiei 
ca  o  cale  de  a  schimba  creierul",  a  răspuns  Richie. 

Dar  pentru  început  a  abordat  întrebarea  cu  privire  la  noile 
intervenţii,  descriind-o  pe  una  dintre  acestea,  care  stimulează 
creierul  cu  ajutorul  unui  magnet  special  cu  sarcină  mare,  care 
induce  un  curent  în  creier  atunci  cînd  se  afla  în  apropierea 
acestuia.  Mai  multe  grupuri  de  cercetători  au  descoperit  că 
folosirea  acestui  instrument  pentru  a  stimula  lobul  frontal 
stîng  la  pacienţii  care  suferă  de  depresie  duce  la  o  atenuare  a 
simptomelor3.  Dar  metoda  are  anumite  limite  şi  un  mare  ne- 
ajuns —  anume  că  provoacă  dureri  de  cap  foarte  puternice 
timp  de  o  oră  sau  două  după  şedinţa  de  tratament.  Iar  pentru 
a-şi  atinge  scopul,  este  nevoie  de  două  sau  de  trei  şedinţe  pe 
săptamînă,  timp  de  doua  luni. 

„Se  produce  oare  vreo  scădere  a  inteligenţei,  a  abilităţii  de 
a  raţiona  sau  a  vreunei  alte  facultăţi  mintale?",  a  întrebat  Da- 
lai Lama. 

„în  momentul  de  faţă  nu  ştim",  a  răspuns  Richie.  „Nu  s-au 
realizat  încă  studii  pe  termen  lung.  Eu  prefer  să  folosesc  alte 
metode,  mult  mai  puţin  agresive  —  adică  sînt  sub  controlul 
pacientului,  cum  este  meditaţia. 

„Da  —  şi  sînt  şi  mai  sigure",  a  spus  Dalai  Lama. 

Schimbarea  temperamentului 

Richie  a  continuat:  „Sfinţia  Voastră,  în  decursul  acestei 
săptămîni  am  vorbit  despre  faptul  că  atunci  cînd  apare  o  emo- 
ţie negativă,  unii  oameni  sînt  predispuşi  prin  temperament  să 
reacţioneze  foarte  puternic  şi  imediat.  Este  o  reacţie  automa- 
tă; Paul  Ekman  a  folosit  expresia  «perioadă  refractară»  pen- 
tru acel  interval  în  care  emoţia  este  foarte  greu  de  stăpînit, 
odată  ce  s-a  instalat.  Cînd  se  află  în  încleştarea  emoţiei,  indi- 
vidul nu  este  receptiv  la  alte  informaţii,  noi. 

Una  dintre  posibilităţi  este  aceea  de  a  cultiva  anumite  abi- 
lităţi care  să  poată  facilita  subminarea  emoţiei  negative  auto- 
mate. Aceasta  i-ar  oferi  individului  posibilitatea  de  a  stopa  şi 
de  a  scurta  perioada  refractară  — -  şi  de  a  deveni  mai  conştient 
de  acel  moment  iniţial  în  care  apare  emoţia,  astfel  încît  aceas- 
ta să  poată  fi  oprită  înainte  de  apariţia  efectelor  negative. 


Aria  mediană  din  cortexul  frontal,  indicată  prin  zona  de  umbră,  este  aria 
prefrontală  legată  cel  mai  strîns  de  nucleul  amigdalian. 


în  ce  priveşte  restructurarea  cognitivă  despre  care  am  vor- 
bit, Sfinţia  Voastră  ne-a  oferit  unele  informaţii  foarte  valoroa- 
se pentru  noi,  ca  oameni  de  ştiinţă  occidentali.  De  pildă,  mie 
mi  s-a  părut  extrem  de  interesantă  observaţia  pe  care  aţi  fa- 

cut-o,  anume  că  este  mult  mai  probabil  ca  emoţiile  pozitive  să 
apară  ca  o  consecinţă  a  gîndirii  conştiente,  pe  cîtă  vreme 
emoţiile  negative  apar  adesea  în  mod  spontan. 

în  Occident  există  o  anumită  abordare,  numită  terapie  cog- 
nitivă, care  presupune  a-i  învăţa  pe  oameni  să  se  gîndească 
diferit  la  evenimentele  supărătoare  din  viaţa  lor.  în  loc  să  cul- 
tive în  mod  automat  obiceiul  de  a  reacţiona  prin  reacţii  emo- 
ţionale negative,  ei  reflectează  asupra  lucrurilor  care  îi  supă- 
ră —  şi  pot  să  ajungă  la  reacţii  mult  mai  pozitive.  în  cele  din 
urmă,  este  vorba  de  cultivarea  unor  sentimente  pozitive  ca 
atare,  despre  care  noi  credem  că  pot  reprezenta  un  antidot  di- 
rect al  anumitor  tipuri  de  emoţii  negative. 

Aş  dori  să  ne  întoarcem  acum  la  mecanismele  creierului 
care  permit  funcţionarea  acestor  tipuri  de  antidoturi  şi  la  mo- 
dul în  care  practicile  de  tipul  meditaţiei  ar  putea  afecta  aces- 
te mecanisme  cerebrale." 

Prezentîndu-ne  prima  sa  planşă,  Richie  a  continuat:  „Dia- 
grama arată  ariile-cheie  din  lobul  frontal.  Porţiunea  mediană, 
situată  în  profunzimea  lobului  frontal,  este  aria  cea  mai  strîns 
legată  de  amigdală." 

„Nucleul  amigdalian  este  acea  arie  care  are  legături  foarte 
strînse  cu  aspectele  negative  ale  experienţei,  cum  ar  fi  depre- 
sia?", a  întrebat  Dalai  Lama. 

„Da",  i-a  spus  Richie.  „Amigdala  este  mai  activă  la  cei 
care  suferă  de  depresie.  Este  mai  activă  la  cei  care  suferă  de 
tulburare  de  stres  posttraumatic.  Este  mai  activă  la  cei  an- 
xioşi.  Aria  mediană  a  lobului  frontal  joacă  un  rol  inhibitor: 
cînd  această  arie  devine  mai  activă,  nucleul  amigdalian  pre- 
zintă o  scădere  a  gradului  de  activare.  Diferenţele  de  tempe- 
rament dintre  oameni  sînt  determinate  de  gradul  în  care  aces- 
te arii  ale  cortexului  prefrontal  sînt  active  şi,  corespunzător, 
de  gradul  scăzut  de  activitate  în  nucleul  amigdalian." 

Aceste  diferenţe  de  temperament  datorate  activării  ariilor 
prefrontale  au  aruncat  o  lumină  nouă  asupra  unor  date  proble- 
matice. Unul  dintre  studiile  dedicate  sentimentului  de  bunăs- 

tare  al  oamenilor  a  scos  la  iveala  diferenţe  neglijabile  în  ce 
priveşte  nivelul  de  satisfacţie  printre  paraplegici,  oamenii 
obişnuiţi  şi  cîştigătorii  la  loterie.  Informaţiile  despre  paraple- 
gici erau  cele  mai  surprinzătoare.  Deşi  pierderea  unui  mem- 
bru este  o  experienţă  devastatoare,  un  număr  surprinzător  de 
mare  dintre  aceşti  subiecţi  au  început  să  aibă  dispoziţii  pozi- 
tive la  numai  cîteva  săptămâni  după  accidentul  în  urma  căru- 
ia şi-au  pierdut  abilitatea  de  a-şi  folosi  membrul  respectiv.  în 
mod  asemănător,  cei  mai  mulţi  dintre  subiecţii  care  au  pier- 
dut o  persoană  iubită  îşi  revin  la  dispoziţia  normală  la  aproxi- 
mativ un  an  de  zile  după  aceea.  Şi  studiul  a  mai  arătat  că,  în 
principiu,  nu  există  nici  o  diferenţă  în  ceea  ce  priveşte  dispo- 
ziţia psihică  zilnică  între  cei  care  cîştigă  foarte  bine  şi  cei  cu 
venituri  foarte  modeste. 

Pe  scurt,  există  surprinzător  de  puţine  conexiuni  între  con- 
diţiile concrete  de  viaţă  şi  dispoziţiile  noastre  emoţionale  pre- 
dominante. Pe  de  altă  parte,  studiile  cu  gemeni  identici,  cres- 
cuţi separat  arată  că  aceştia  au  niveluri  foarte  asemănătoare  în 
ce  priveşte  dispoziţiile  negative  şi  pozitive  —  dacă  unul  din- 
tre gemeni  este,  de  regulă,  bine  dispus  şi  entuziast,  celălalt  va 
fi  şi  el  la  fel;  dacă  unul  este  morocănos  şi  melancolic,  celălalt 
va  fi  la  fel.  Aceste  descoperiri  au  dus  la  opinia  că  fiecare  din- 
tre noi  are  un  nivel  al  fericirii  fix,  un  raport  biologic  determi- 
nat între  dispoziţiile  bune  şi  cele  proaste.  Şi  pentru  că  acest 
nivel  este  determinat  biologic,  supărările  şi  bucuriile  vieţii 
pot  să-1  modifice  pentru  o  vreme,  însă  el  va  tinde  apoi  să  re- 
vină la  normal4. 

Ceea  ce  sugerează  de  asemenea  că  nu  putem  face  prea 
multe  pentru  a-1  schimba;  la  urma  urmei,  biologia  este  cea 
care  ne  dictează  destinul,  nu-i  aşa? 

Ei  bine,  nu  e  chiar  aşa.  Cel  puţin  aceasta  a  fost  concluzia 
descoperirilor  lui  Richie  —  el  a  descoperit  o  cale  de  a  modi- 
fica în  sens  pozitiv  acest  nivel  fix. 

O  nouă  planşă  prezenta  o  imagine  a  creierului  cu  mici  pete 
luminoase  —  care  indicau  o  activitate  sporită  —  în  timpul 

emoţiilor  pozitive.  Richie  a  explicat:  „în  aeest  studiu,  am  cău- 
tat să  descoperim  care  este  aria  asociată  cel  mai  puternic  cu 
relatările  subiectului  referitoare  la  emoţiile  pozitive  din  viaţa 
de  zi  cu  zi,  cum  ar  fi  zelul,  vigoarea,  entuziasmul  şi  buna  dis- 
poziţie. Şi  este  aria  din  stînga  cortexului  frontal. 

Este  aceeaşi  arie  strîns  legată  de  scăderea  gradului  de  ac- 
tivare la  nivelul  nucleului  amigdalian.  Aşadar,  întrebarea  este 
cum  putem  stimula  această  arie  care  inhibă  nucleul  amigda- 
lian,  astfel  încît  să  putem  spori  emoţiile  pozitive  ale  unei  per- 
soane şi  să  reducem  emoţiile  negative?  Inspiraţi  de  multe  din- 
tre învăţăturile  Sfinţiei  Voastre,  am  încercat  să  vedem  dacă 
meditaţia  va  avea  efecte  pe  termen  lung  asupra  acestei  arii  a 
creierului  şi  dacă  poate  ajuta  la  reducerea  emoţiilor  negative 
şi  la  sporirea  celor  pozitive." 

Alan  a  întrebat:  „Oare  compasiunea,  în  care  este  prezentă 
empatia  faţă  de  suferinţa  altei  persoane  —  poate  chiar  pînă  la 
punctul  de  a  fi  inundat  de  compasiune  — ,  se  poate  observa  ia 
nivelul  ariei  frontale  stingi?" 

„Nu  ştim  —  şi  aceasta  este  una  dintre  întrebările  pe  care 
am  dori  să  le  explorăm  împreună",  i-a  răspuns  Richie.  „Ştim 
însă  că  oamenii  care  înregistrează  scoruri  mari  la  măsurarea 
emoţiilor  pozitive  relatează  de  asemenea  că  desfăşoară  mai 
multe  activităţi  altruiste.  Dar  nu  avem  la  îndemînă  decît  rela- 
tările lor;  nu  ştim  dacă  acţiunile  lor  corespund  realmente 
acestei  descrieri." 

De  fapt,  compasiunea  avea  să  fie  una  dintre  stările  măsu- 
rate în  decursul  cercetărilor  ulterioare  ale  lui  Richie. 

Cazul  unui  geshe  fericit 

„Aş  dori  să  vă  prezint  acum  două  experimente  pe  care 
le-am  efectuat,  Sfinţia  Voastră.  Unul  este  istoria  de  caz  a  unei 
singure  persoane,  dar  este  foarte  sugestiv  şi  interesant.  Celă- 
lalt este  un  experiment  ceva  mai  formal,  pe  care  l-am  realizat 
de  curînd  cu  Jon  Kabat-Zinn,  care  s-a  prezentat  Sfinţiei  Voas- 

tre  cu  ocazia  ultimei  întîlniri  organizate  de  Institutul  pentru 
Minte  şi  Viaţă5.  Jon  Kabat-Zinn  a  dezvoltat  metode  pentru 
utilizarea  meditaţiei  contemplative  în  cadrul  unor  comunităţi 
foarte  diferite,  de  la  pacienţi  de  spital,  muncitori,  deţinuţi  şi 
pînă  la  profesioniştii  care  lucrează,  de  regulă,  în  centrele  ur- 
bane dm  diferite  locuri  din  Statele  Unite. 

într-un  proiect  în  care  am  fost  implicat  alături  de  Francis- 
co şi  alţi  cercetători,  am  avut  ocazia  să  studiem  un  călugăr 
care  a  venit  la  laboratorul  nostru  din  Madison.  Am  putut  să-i 
plasăm  electrozi  pe  cap  şi  să  măsurăm  activitatea  electrică  a 
creierului  său,  pentru  a  vedea  dacă,  în  starea  sa  obişnuită,  de 
zi  cu  zi,  activitatea  în  această  regiune  asociată  cu  emoţiile  po- 
zitive puternice  şi  cu  o  scădere  a  activităţii  nucleului  amigda- 
lian  este  realmente  mai  mare." 

Cînd  Davidson  a  prezentat  planşa  cu  călugărul  conectat  la 
un  EEG  în  laborator,  Dalai  Lama  1-a  recunoscut  şi  a  exclamat 
îneîntat:  „Acest  geshe  este  acum  stareţul  uneia  dintre  cele  mai 
importante  mînăstiri  din  India!" 

„Rezultatele  au  fost  extrem  de  interesante  şi  de  tulburătoa- 
re", a  continuat  Davidson.  înregistrat  activitatea  cere- 
brală din  creierul  lui  geshe  şi  am  putut  să  o  comparăm  cu  ac- 
tivitatea cerebrală  a  altor  indivizi  care  au  participat  la 
experimentele  din  laboratorul  meu  în  ultimii  doi  ani.  Aveam 
175  de  subiecţi  testaţi  pînă  atunci,  în  cazul  cărora  folosisem 
măsurători  identice." 

Şi  în  timp  ce  prezenta  planşa  în  care  era  înfăţişat  raportul 
între  activitatea  din  aria  prefrontală  stîngă  şi  cea  dreaptă  a  lui 
geshe,  Davidson  a  explicat  descoperirea:  „Geshe  avea  cea 
mai  mare  valoare  pozitivă  dintre  toţi  cei  175  de  subiecţi  tes- 
taţi pînă  în  acel  moment." 

„Chiar  şi  în  viaţa  de  zi  cu  zi,  este  un  om  foarte,  foarte 
bun",  a  remarcat  Dalai  Lama.  „Are  un  excelent  simţ  al  umo- 
rului, este  foarte  relaxat.  Şi  este  de  asemenea  un  mare  erudit." 

Dalai  Lama  îl  cunoştea  pe  geshe  ca  pe  un  călugăr  practi- 
cant şi  erudit,  dar  nu  ca  yoghin,  în  sensul  în  care  este  folosit 

acest  cuvînt  de  către  tibetani  —  adică  o  persoană  care  petre- 
ce lungi  perioade  de  timp  în  meditaţie  solitară.  Analele  budis- 
mului tibetan  sînt  pline  cu  relatări  despre  realizările  marilor 
yoghini  din  trecut  şi  Dalai  Lama  ştia  că  există  şi  astăzi  mulţi 
yoghini  devotaţi,  care  petrec  ani  de  zile  în  sihăstrie.  La  un 
moment  dat,  i-a  cerut  Biroului  său  pentru  Religii  să  cercete- 
ze dacă  există  practicanţi  avansaţi  ai  meditaţiei  care  ar  putea 
coopera  cu  cercetătorii.  Această  investigaţie  s-a  defaşurat  nu 
doar  în  rîndul  tibetanilor,  ci  şi  printre  yoghinii  indieni,  ca  şi 
printre  practicanţii  budismului  Theravada,  vipashyana  şi 
adepţii  altor  tradiţii  budiste  de  meditaţie. 


Scorul  înregistrat  de  G.D.,  care  reprezintă  o  asimetrie  prefrontală 
în  raport  cu  eşantionul  standard 


-0,18       -0,08        0,02  0,12  0,22  0,32 

Scorul  asimetric  înregistrat  de  EEG 


Distribuţia  raportului  între  activitatea  la  nivelul  ariilor  prefrontală  stîngă  şi 
dreaptă  la  175  de  subiecţi  testaţi.  Emoţiile  negative  activează  aria  prefron- 
tală dreaptă,  cele  pozitive,  pe  cea  stîngă;  raportul  prezice  seria  dispoziţiilor 
emoţionale  prin  care  va  trece  subiectul  de  la  o  zi  la  alta.  Geshe  („G.D.")  a 
obţinut  o  valoare  mai  mare  —  adică  mai  pozitivă  —  decît  oricare  dintre  cei 
175  de  subiecţi  testaţi. 

Cu  toate  acestea,  Dalai  Lama  simţea  ca  este  important  ca 
oamenii  de  ştiinţă  să  înţeleagă  că  faptul  de  a  fi  yoghin, 
indiferent  de  tradiţia  urmată,  nu  garantează  de  la  sine  că  per- 
soana respectivă  s-a  eliberat  de  emoţiile  negative.  Acest  lucru 
depinde,  a  observat  el,  în  mare  măsură  de  practicile  implica- 
te; Vedele  antice  sînt  pline  de  povestiri  despre  yoghini  foarte 
furioşi  sau  invidioşi. 

Spre  deosebire  de  aceştia,  geshe,  un  practicant  obişnuit, 
care  duce  o  viaţă  de  călugăr,  era  într-adevăr  foarte  avansat  în 
plan  spiritual,  după  părerea  lui  Dalai  Lama.  Ca  un  savant  bu- 
dist devotat,  chiar  şi  acest  călugăr  „relaxat"  îşi  verifica  con- 
stant propria  minte  pentru  a  se  asigura  că  trăieşte  aşa  cum  se 
cuvine  —  şi  acesta  era  motivul  cel  mai  probabil  pentru  care 
înregistrase  rezultate  atît  de  spectaculoase  în  experimentul  lui 
Davidson. 

O  excepţie  fericită 

Veselul  geshe  este  o  excepţie,  în  termeni  statistici,  pentru 
că  raportul  dintre  activitatea  prefrontală  stingă  şi  cea  dreaptă 
a  fost,  în  cazul  lui,  mult  peste  restul  valorilor  din  grafic,  ce 
corespundeau  emoţiilor  pozitive.  Ce  poate  explica  această  va- 
loare extrem  de  pozitivă  înregistrată  în  cazul  lui  geshe  rămî- 
ne  o  întrebare  deschisă.  Ca  orice  călugăr  budist  obişnuit,  el 
face  în  fiecare  zi  multe  exerciţii  de  meditaţie,  care  au  contri- 
buit poate  la  modelarea  reacţiilor  din  creierul  său.  Richie  a 
menţionat  faptul  că  geshe  a  făcut  astfel  de  exerciţii,  cum  ar  fi 
cel  de  cultivare  a  compasiunii,  zilnic,  timp  de  peste  30  de  ani. 

Pentru  mine,  rezultatele  obţinute  cu  geshe  reprezentau  o 
revelaţie  de  proporţii,  pentru  că  în  mintea  mea  nu  exista  nici 
un  dubiu  că  tocmai  practica  susţinută  a  meditaţiei  era  cauza 
care  a  dus  la  obţinerea  acelor  rezultate.  încă  de  pe  vremea  pri- 
mei mele  excursii  în  India,  de  la  începutul  anilor  '70,  ca  stu- 
dent masterand  ce  studia  metodele  de  meditaţie,  am  fost  intri- 

gat  de  o  anumită  stare  existenţială  foarte  palpabilă  —  o  anu- 
me seninătate  —  pe  care  o  observasem  la  mulţi  dintre  cei  pe 
care  i-am  întîlnit  şi  care  practicau  meditaţia  de  ani  de  zile,  fie 
că  o  practicau  în  cadrul  programului  zilnic,  specific  unui  că- 
lugăr, cum  era  şi  cazul  lui  geshe,  fie  că  era  vorba  de  un  yo- 
ghin  care  se  retrăgea  în  meditaţii  solitare,  prelungite  şi  intensive. 

Acum  am  înţeles  ce  mă  impresionase  atît  de  puternic. 
Schimbarea  din  creier  —  înclinaţia  spre  stînga  a  balanţei 
emoţionale  —  era,  se  pare,  un  rezultat  al  practicii  spirituale. 
Cu  2.000  de  ani  în  urmă,  autorii  Abhidharmei,  opera  funda- 
mentală a  psihologiei  budiste,  au  susţinut  că  progresul  în 
practica  spirituală  poate  fi  urmărit  cu  ajutorul  unui  raport:  cît 
de  dese  şi  cît  de  puternice  sînt  emoţiile  bune  pe  care  le  resim- 
ţim în  raport  cu  cele  distructive.  Ştiinţa  modernă  a  creierului 
părea  să  spună  acelaşi  lucru. 

De  regulă,  emoţiile  noastre  sînt  provocate  de  schimbarea 
condiţiilor  de  viaţă,  fie  în  bine,  fie  în  rău.  însă  cei  care  prac- 
tică meditaţia  dezvoltă  treptat  un  loc  lăuntric  aparte  pentru 
stările  lor  emoţionale,  un  loc  în  care  domneşte  serenitatea  şi 
care  este  mai  puţin  vulnerabil  la  suişurile  şi  coborîşurile  vie- 
ţii. Treptat,  susţine  textul  Abhidharmei,  dispoziţiile  emoţiona- 
le ale  practicantului  ajung  să  fie  guvernate  din  ce  în  ce  mai 
mult  de  o  realitate  interioară,  şi  nu  de  evenimentele  exterioa- 
re. Termenul  sanscrit  pentru  acest  sentiment  de  plenitudine 
este  Sukha,  un  fel  de  mulţumire  interioară  şi  bucurie  calmă, 
care  persistă  indiferent  de  circumstanţele  exterioare.  Sukha 
diferă  de  starea  obişnuită  de  fericire  sau  de  plăcere,  care  de- 
pind, de  regulă,  de  ceea  ce  ni  se  întîmplă.  în  acest  sens,  suk- 
ha pare  să  reflecte  acea  înclinaţie  prefrontală  stingă  —  în 
esenţă,  un  nivel  foarte  ridicat  al  emoţiilor  pozitive. 

Din  perspectiva  Abhidharmei,  „toate  fiinţele  din  lume  sînt 
tulburate",  aşa  cum  a  spus  în  mod  foarte  provocator  Buddha. 
prin  aceea  că  ele  sînt  vulnerabile  la  perturbările  şi  denaturări- 
le percepţiei,  cauzate  de  emoţiile  distructive.  în  schimb,  sta- 
rea supremă  de  bine  este  o  stare  în  care  nu  mai  apare  nici  mă- 

car  o  singură  emoţie  distructivă  —  o  stare  în  care  sentimen- 
tele pozitive  de  compasiune,  bunăvoinţă  iubitoare  şi  serenita- 
te  domină  mintea. 

Cînd  am  studiat  pentru  prima  dată  modelul  Abhidharma 
cu  privire  la  sănătatea  mintală,  pe  vremea  cînd  eram  încă  stu- 
dent la  maşterul  de  psihologie  clinică  de  la  Harvard,  această 
perspectivă  mi  se  părea  foarte  atrăgătoare.  Oferea  o  psiholo- 
gie pozitivă,  un  model  pentru  dezvoltarea  umană  ce  ţintea 
dincolo  de  limitele  teoriilor  dominante  în  Occident.  Dar  deşi 
mi  se  părea  că  aduce  cu  sine  un  ideal  admirabil,  părea  foarte 
puţin  probabil  să  poată  fi  atins.  Acum  însă,  pe  baza  datelor  în- 
registrate în  experimentul  cu  geshe,  care  demonstrau  o 
schimbare  prefrontală  extrem  de  pozitivă,  acest  ideal  al  dez- 
voltării umane  devenise  o  posibilitate  reală. 

Mai  mult,  trebuie  să  spun  că  mulţi  dintre  oamenii  pe  care 
i-am  întîlnit  au  un  tonus  pozitiv,  optimist,  care  vădeşte  tocmai 
o  astfel  de  modificare  în  aria  prefrontală  stingă.  De  fapt,  Ri- 
chie însuşi  este  unul  dintre  cei  mai  optimişti  oameni  pe  care 
i-am  cunoscut.  Cînd  l-am  întrebat  odată  dacă  se  încadrează  şi 
el  în  categoria  celor  care  au  o  astfel  de  deviaţie  spre  stînga  în 
raportul  fericirii,  mi-a  spus:  „în  mod  cert  sînt  de  stînga  — 
doar  că  nu  am  o  deviaţie  cu  trei  grade  standard",  cum  avea 
geshe. 

Acest  fapt  ridică  unele  întrebări  importante  cu  privire  la 
explicaţia  rezultatelor  foarte  pozitive  înregistrate  cu  geshe. 
Era  vorba  oare  doar  de  o  anomalie  unică  în  cazul  său,  de  un 
accident  genetic  —  sau  rezultatele  înregistrate  reflectau  un  pro- 
gres într-un  continuum  pozitiv,  la  care  putem  aspira  cu  toţii? 

Următoarea  secţiune  din  expunerea  lui  Richie  urma  să  dis- 
cute tocmai  despre  aceasta. 

Biotehnologia  se  întîlneşte 
cu  o  tehnică  străveche 

Dar  deşi  rezultatele  înregistrate  cu  geshe  erau  foarte  inte- 
resante, a  subliniat  Richie,  datele  proveneau  de  la  o  singură 


522 


EMOŢIILE  DISTRUCTIVE 


persoană  —  şi  încă  una  foarte  puţin  obişnuită.  Ar  putea  fi  oare 
observate  schimbări  asemănătoare  în  activitatea  cerebrală  şi 
la  oamenii  obişnuiţi?  Pentru  a  răspunde  la  această  întrebare, 
el  şi  colegii  săi  au  hotarît  să  examineze  angajaţii  unei  corpo- 
raţii din  domeniul  biotehnologiei6. 

Din  cauza  presiunilor  enorme  ale  competiţiei  actuale  din 
industria  biotehnologiei  pentru  dezvoltarea  şi  comercializa- 
rea unor  produse  noi,  a  spus  Davidson,  „angajaţii  acestor  cor- 
poraţii trebuie  să  lucreze  adesea  cu  termene-limită  foarte 
strînse.  Chiar  şi  în  cele  mai  bune  condiţii  de  lucru,  ei  relatea- 
ză că  trec  printr-un  stres  enorm.  Ca  urmare,  am  simţit  că  aceş- 
tia ar  trebui  să  fie  subiecţii  experimentului  nostru  şi  că  astfel 
am  putea  să-i  şi  ajutăm." 

Richie  a  apelat  la  colaborarea  lui  Jon  Kabat-Zinn,  de  la 
Universitatea  din  Massachusetts.  El  a  explicat:  „în  Occident, 
Jon  era  probabil  persoana  cea  mai  experimentată  în  ce  priveş- 
te folosirea  meditaţiei  contemplative  ca  practică  seculară  şi 
predase  astfel  de  tehnici  multor  categorii  diferite  de  oameni. 
Jon  era  foarte  entuziast  în  privinţa  acestei  colaborări;  a  acceptat 
să  zboare  cu  avionul  din  Massachusetts  la  Madison,  Wiscon- 
sin,  în  fiecare  săptămînă,  timp  de  zece  săptămîni  la  rînd,  pen- 
tru a  coordona  el  însuşi  antrenamentele. 

Participanţii  au  fost  recrutaţi  în  luna  iulie,  cînd  le-am  ce- 
rut angajaţilor  companiei  să  se  înscrie  pe  o  listă,  în  cazul  în 
care  erau  interesaţi  să  înveţe  tehnica  meditaţiei.  înainte  de  a 
începe  activitatea  propriu-zisă  cu  grupurile  de  meditaţie,  toţi 
participanţii  au  venit  la  universitate  şi  am  făcut  pentru  fieca- 
re în  parte  cîte  o  EEG.  Le-am  măsurat  de  asemenea  şi  funcţi- 
ile altor  sisteme  din  organism.  După  ce  examinările  s-au  în- 
cheiat, adică  în  luna  septembrie,  participanţii  au  fost  înscrişi 
aleatoriu  fie  în  grupul  de  meditaţie,  fie  într-un  grup  pe  care 
l-am  numit  «grupul  de  control,  alcătuit  din  lista  de  aşteptare», 
acestora  din  urmă  spunîndu-le  că  nu  mai  aveam  locuri  pentru 
ei  şi  că  urmau  să  se  alăture  mai  tîrziu  grupului  de  meditaţie." 

Dalai  Lama  dorea  o  lămurire:  „Le-aţi  spus  asta  pentru  ca 
nu  mai  era  loc  sau  a  fost  ceva  deliberat?" 

„A  fost  ceva  deliberat",  a  explicat  Davidson,  „astfel  încît 
să  putem  avea  un  grup  care  să  constituie  un  eşantion  de  con- 
trol —  indivizi  care  proveneau  din  aceeaşi  corporaţie,  erau 
supuşi  aceloraşi  condiţii  de  stres  şi  aveau  acelaşi  interes  pen- 
tru meditaţie.  Cele  două  grupuri  erau  identice.  Cînd  am  făcut 
examinările  preliminare,  nici  noi  nu  ştiam  care  dintre  angajaţi 
va  intra  în  grupul  de  meditaţie  şi  care  în  grupul  de  control. 

Apoi,  cei  din  grupul  de  meditaţie  au  urmat  antrenamentul 
standard  pe  care  îl  oferă  Jon  Kabat-Zinn.  Acesta  constă  din- 
tr-o  şedinţă  pe  săptămînă,  de  doua  pînă  la  trei  ore,  timp  de  opt 
săptămîni,  plus  o  şedinţă  de  meditaţie  solitară  de  o  zi7.  Am 
obţinut  de  la  preşedintele  corporaţiei  permisiunea  ca  angaja- 
ţii să  poată  lipsi  de  la  slujbă  pentru  a  participa  la  şedinţe." 

Dalai  Lama  a  zîmbit  larg  cînd  a  auzit  acest  lucru  —  se 
pare  că  era  de  acord  cu  această  politică  a  companiei. 

„Am  amenajat  o  cameră  foarte  drăguţă  din  sediul  compa- 
niei drept  cameră  de  meditaţie.  După  şase  săptămîni,  a  avut 
loc  o  şedinţă  de  meditaţie  solitară  de  o  zi.  în  plus,  fiecărui 
participant  i  s-a  cerut  să  practice  meditaţia  timp  de  45  de  mi- 
nute pe  zi.  La  sfîrşitul  fiecărei  zile,  fiecare  participant  com- 
pleta un  mic  chestionar,  în  care  spunea  cît  de  mult  a  exersat 
în  acea  zi.  Acestea  nu  i-au  fost  înmînate  lui  Jon  Kabat-Zinn 
decît  la  sfîrşitul  antrenamentului;  şi  au  fost  păstrate  pentru 
examinări  ulterioare.  Pregătirea  s-a  încheiat  pe  la  mijlocul  lui 
noiembrie;  am  aranjat  în  aşa  fel  încît  antrenamentul  să  se  des- 
făşoare toamna,  pentru  că  la  sfîrşitul  acestuia  fiecare  partici- 
pant, fie  din  grupul  de  meditaţie,  fie  din  grupul  de  aşteptare, 
urma  să  primească  cîte  un  vaccin  contra  gripei." 

Vaccinurile  erau  unele  obişnuite  împotriva  gripei,  care  se 
fac  în  fiecare  sezon.  „în  ce  scop  au  fost  făcute?",  a  întrebat 
Dalai  Lama. 

Davidson  a  explicat:  „Dacă  prelevăm  probe  de  sînge  la 
anumite  intervale  după  vaccinare,  putem  avea  o  evaluare  can- 

titativă  a  funcţionării  sistemului  imunitar  al  subiecţilor.  în 
acest  fel,  puteam  afla  dacă  meditaţia  a  avut  vreun  efect  asu- 
pra sistemului  imunitar. 

Există  o  anecdotă  interesantă,  care  nu  este  oficială,  dar 
care  are  legătură  cu  acest  caz.  Cînd  Statele  Unite  au  trimis 
trupe  în  Golf  pentru  operaţiunea  Furtună  în  Deşert,  înainte  de 
a  pleca  în  misiune,  toţi  soldaţii  au  fost  vaccinaţi  împotriva  he- 
patitei C.  S-a  dovedit  că  un  mare  procent  din  rîndul  soldaţilor 
nu  au  avut  seroconversie  ca  reacţie  la  vaccin.  Adică,  în  cazul 
lor,  vaccinul  nu  a  funcţionat.  S-a  presupus  că  stresul  provocat 
de  gîndul  că  vor  merge  la  război  a  interferat  cu  sistemul  lor 
imunitar  şi  aceasta  a  făcut  ca  ei  să  nu  aibă  reacţia  imunitară 
normală  la  vaccin.  Mai  există  însă  un  studiu  publicat  de  cu- 
rînd,  care  arată  că  acei  membri  ai  unei  familii  care  au  grijă  de 
bolnavi  de  Alzheimer  prezintă  o  reacţie  foarte  slabă  la  vacci- 
nul împotriva  gripei8.  Aşa  că  astăzi  ştim  că  stresul  poate  să 
aibă  un  impact  foarte  mare  asupra  acestor  reacţii  imunitare." 

Davidson  ştia  şi  din  propriile  sale  cercetări  că  o  activitate 
pronunţată  în  aria  prefrontală  stîngă  indică  faptul  că  sistemul 
imunitar  al  persoanei  respective  va  reacţiona  mai  bine  la  vac- 
cinul împotriva  gripei,  producînd  mai  mulţi  anticorpi  împotri- 
va bolii.  Dar  în  acest  experiment  voia  să  meargă  şi  mai  depar- 
te şi  să  vadă  care  este  efectul  meditaţiei  contemplative. 

„Scopul  acestui  experiment  a  fost  acela  de  a  vedea  dacă 
meditaţia,  ca  antidot  la  stres,  poate  avea  un  efect  benefic  asu- 
pra sistemului  imunitar.  Această  întrebare  nu  fusese  pusă 
niciodată  într-un  astfel  de  context.  La  sfîrşitul  experimentu- 
lui, participanţii  au  fost  vaccinaţi  împotriva  gripei.  Apoi  au 
fost  aduşi  iarăşi  în  laborator  şi  le-am  făcut  încă  o  EEG  pentru 
a  le  măsura  activitatea  cerebrală.  Am  repetat  apoi  măsurători- 
le la  un  interval  de  patru  luni.  Subiecţii  din  grupul  de  control 
au  fost  supuşi  aceloraşi  examinări;  singura  diferenţă  era  aceea 
că  ei  nu  urmaseră  încă  antrenamentul  de  meditaţie,  ci  l-au  în- 
ceput abia  după  încheierea  măsurătorilor. 

Aş  vrea  să  vă  relatez  patru  descoperiri  şi  o  observaţie  im- 
portantă care  au  ieşit  la  iveală  în  urma  acestui  studiu.  Prima 
descoperire  a  fost,  aşa  cum  probabil  va  aşteptaţi,  aceea  că 
participanţii  la  grupul  de  meditaţie  au  relatat  ca  gradul  lor  de 
anxietate  a  scăzut.  Prin  comparaţie  cu  subiecţii  din  grupul  de 
control,  emoţiile  lor  negative  s-au  redus  şi  au  sporit  cele  po- 
zitive. Noi  ne  aşteptam  deja  ca  acest  lucru  să  se  întîmple  şi 
acest  rezultat  a  fost  pus  în  evidenţă  şi  de  alte  studii,  aşa  că  nu 
a  fost  o  surpriză.  Ceea  ce  ne  interesa  însă  în  mod  special  era 
să  vedem  dacă  ni  se  va  confirma  predicţia  cu  privire  la  schim- 
barea activităţii  cerebrale. 

Atunci  cînd  participanţii  au  fost  testaţi  pentru  prima  dată, 
între  iulie  şi  septembrie,  înainte  de  a-i  împărţi  în  cele  două 
grupuri,  nu  exista  nici  o  diferenţă  statistică  la  nivelul  EEG 
privind  activitatea  din  partea  frontală  stîngă  a  creierului,  aso- 
ciată cu  emoţiile  pozitive.  însă  la  cea  de-a  treia  serie  de  teste, 
la  patru  luni  după  încheierea  antrenamentului,  la  membrii 
grupului  de  meditaţie  s-a  înregistrat  o  creştere  semnificativă 
a  nivelului  de  activare  în  aria  frontală  stîngă,  în  raport  cu  re- 
zultatele anterioare  începerii  antrenamentului." 

Cu  cît  activitatea  în  aria  prefrontală  stîngă  era  mai  inten- 
să, cu  atît  subiecţii  resimţeau  în  viaţa  de  zi  cu  zi  mai  multe 
emoţii  pozitive  în  urma  antrenamentului,  potrivit  relatărilor 
lor.  în  schimb,  a  adăugat  Davidson,  grupul  de  control  a  luat-o 
în  direcţia  opusă.  „Starea  lor  se  înrăutăţea.  Una  dintre  inter- 
pretări spune  că  acest  lucru  s-a  întîmplat  deoarece  noi  le-am 
promis  că  vor  participa  la  antrenamentul  de  meditaţie,  iar  în- 
tre timp  i-am  supus  unor  teste  foarte  complicate,  lucru  care 
i-a  făcut  să  se  înfurie  pe  noi  (şi  pe  bună  dreptate).  însă  în  cele 
din  urmă  au  participat  şi  ei  la  antrenament. 

Iată  însă  care  este  descoperirea  care  ne-a  entuziasmat  cel 
mai  tare,  pentru  că  este  foarte  neobişnuită.  Nu  s-a  mai  de- 
monstrat niciodată  pînă  acum.  Am  descoperit  că  subiecţii  din 
grupul  de  meditaţie  au  avut  o  reacţie  imunitară  mai  puternică 

la  vaccinul  împotriva  gripei  —  imunitatea  lor  crescuse  prin 
comparaţie  cu  cei  din  grupul  de  control.  Acesta  era  reversul 
efectului  stresului  asupra  reacţiei  la  vaccin  şi  arăta  că  medita- 
ţia poate  spori  semnificativ  eficienţa  vaccinului.  Alte  studii 
au  arătat  că  acest  rezultat  se  corelează  cu  o  probabilitate  mult 
mai  scăzută  de  a  contracta  boala,  la  intrarea  în  contact  cu 
virusul." 

în  cercetările  anterioare,  Richie  descoperise  faptul  că  indi- 
vizii care  au  o  activitate  cerebrală  sporită  în  aria  frontală  stin- 
gă, asociată  cu  emoţiile  pozitive,  au  în  acelaşi  timp  şi  o  acti- 
vitate mai  robustă  la  nivelul  unora  dintre  funcţiile  sistemului 
imunitar.  Aceste  descoperiri  timpurii  l-au  condus  pe  Richie  la 
ipoteza  că  cu  cît  dispoziţiile  emoţionale  ale  unei  persoane  sînt 
mai  pozitive,  cu  atît  mai  mare  şi  mai  eficientă  este  abilitatea 
sistemului  său  imunitar  de  a  produce  anticorpi  ca  reacţie  la 
vaccinul  împotriva  gripei.  Membrii  grupului  care  au  practicat 
meditaţia  contemplativă  au  avut  o  reacţie  mai  accentuată  la 
vaccinul  împotriva  gripei  şi  —  lucrul  cel  mai  interesant  —  cu 
cît  activitatea  în  partea  stingă  a  creierului  unei  persoane  este 
mai  pronunţată,  cu  atît  reacţia  organismului  său  la  vaccinul 
împotriva  gripei  este  mai  mare. 

Dalai  Lama  a  fost  foarte  interesat  de  descoperirile  lui  Ri- 
chie cu  privire  la  reacţiile  sistemului  imunitar.  El  credea  că 
acestea  se  coroborau  cu  propriile  sale  convingeri,  potrivit 
cărora  emoţii  precum  mînia  sau  stresul  sînt  dăunătoare  pentru 
organismul  omenesc.  Pe  de  altă  parte,  liniştea  sufletească  şi  o 
atitudine  plină  de  compasiune  oferă  o  forţă  pozitivă,  compen- 
satorie. Şi  de  data  aceasta  era  vorba  de  date  ştiinţifice:  fară  să 
vorbească  de  religie,  Dumnezeu  sau  nirvana,  aceste  date  ofe- 
reau o  bază  solidă  pentru  afirmaţia  că  există  un  set  de  emoţii 
dăunătoare  şi  unul  de  emoţii  benefice.  Toate  acestea  repre- 
zentau, aşa  cum  mai  spusese  în  decursul  întîlnirilor  anterioa- 
re, un  arsenal  proaspăt  pentru  promovarea  eticii  sale  seculare. 


Creierul  proteiform 


527 


Puţină  nedumerire 

Richie  a  concluzionat,  spunînd  că,  deşi  a  fost  foarte  entu- 
ziasmat de  aceste  descoperiri,  şi-a  păstrat  totuşi  prudenţa, 
considerîndu-le  doar  rezultate  preliminare,  pentru  că  prove- 
neau de  la  un  eşantion  mic  de  subiecţi9.  A  spus  că  spera  să 
poată  repeta  experimentul,  folosind  măsurători  realizate  prin 
RMN,  şi  nu  cu  EEG;  RMN  ar  permite  o  sondare  mai  adîncă 
în  creier,  astfel  încît  să  se  poată  privi  direct  nucleul  amigda- 
lian.  De  vreme  ce  EEG  reflecta  o  activitate  în  aria  prefronta- 
lă  stingă,  putea  să  se  deducă  de  aici  faptul  că  la  nivelul 
amigdalei  avea  loc  o  scădere  a  activităţii  în  urma  meditaţiei 
contemplative;  iar  RMN-ul  putea  să  confirme  această  deducţie. 

Apoi  Richie  a  vorbit  despre  unele  rezultate  care  l-au  nedu- 
merit puţin.  „La  sfîrşitul  fiecărei  zile,  aşa  cum  am  menţionat, 
le-am  cerut  oamenilor  să  completeze  un  mic  chestionar  pen- 
tru a  afla  cît  de  mult  au  exersat  în  acea  zi.  Credeam  că  subiec- 
ţii ne  oferă  răspunsuri  sincere,  pentru  că  unii  mărturiseau  în 
chestionar  că  nu  au  exersat  niciodată  în  afara  şedinţelor  de 
antrenament.  Apoi  am  vrut  să  vedem  dacă  există  corelaţii  în- 
tre schimbările  din  sistemul  imunitar  şi  schimbările  din  acti- 
vitatea cerebrală  şi  intensitatea  exerciţiilor  efectuate.  Am  des- 
coperit că  nu  exista  nici  o  corelaţie.  Zero." 

Dalai  Lama  a  glumit,  spunînd:  „Poate  că  le  era  mai  bine 
pentru  simplul  motiv  că  nu  mai  mergeau  la  slujbă." 

Richie  a  continuat:  „Sfinţia  Voastră,  una  dintre  posibilită- 
ţile pe  care  le-am  luat  în  considerare  a  fost  aceea  că  subiecţii 
din  grupul  de  meditaţie  practicau  spontan  meditaţia,  în  timpul 
zilei,  în  viaţa  de  zi  cu  zi.  Cînd  apărea  un  eveniment  stresant, 
începeau  să-şi  controleze  respiraţia  sau  deveneau  atenţi  la 
senzaţiile  din  propriul  corp,  aşa  cum  fuseseră  învăţaţi  la  şe- 
dinţele de  meditaţie." 

Dalai  Lama  a  fost  de  acord  cu  teoria  lui  Richie:  „Dacă  li 
s-a  predat  meditaţia  contemplativă,  aceasta  poate  fi  exersată 
şi  în  timpul  activităţilor  zilnice." 

Dar  mai  există  şi  o  altă  explicaţie  la  această  situaţie.  în 
esenţă,  Davidson  a  descoperit  că,  pentru  aceşti  începători  în 
practica  meditaţiei,  simplul  fapt  de  a  participa  la  opt  şedinţe 
—  care  cuprindeau  între  30  şi  45  de  minute  de  meditaţie  — 
plus  opt  ore  de  meditaţie  în  timpul  ultimei  zile  de  antrena- 
ment era  suficient  pentru  a  produce  efectele  înregistrate  în 
privinţa  dispoziţiei  emoţionale,  a  activităţii  cerebrale  şi  a  re- 
acţiei imunitare.  Laolaltă,  toate  şedinţele  de  meditaţie  însu- 
mau minim  14  de  ore  de  meditaţie  pentru  fiecare  subiect.  Ne- 
dumerirea provenea  din  aceea  că  timpul  suplimentar  petrecut 
în  meditaţie  de  unii  dintre  practicanţi  nu  părea  sâ  fi  sporit  in- 
fluenţele benefice.  Cu  alte  cuvinte,  nu  exista  o  reacţie-la-doză 
lineară,  ca  atunci  cînd,  de  exemplu,  cu  cît  un  pacient  ia  mai 
multe  medicamente,  cu  atît  îşi  revine  mai  repede. 

Totuşi,  rezultatele  obţinute  de  Richie  sînt  asemănătoare 
celor  obţinute  de  studiile  asupra  corelaţiilor  dintre  exerciţiile 
fizice  şi  bolile  de  inimă  la  persoanele  sedentare.  în  cazul  su- 
biecţilor care  nu  au  făcut  niciodată  exerciţii  fizice,  cel  mai 
mare  beneficiu  iniţial  în  ce  priveşte  starea  de  sănătate  se  pro- 
duce atunci  cînd  ei  trec  de  la  o  viaţă  sedentară  —  lipsită  com- 
plet de  exerciţii  fizice  —  la  un  program  de  două  sau  trei  ore 
de  exerciţiu  fizic  pe  săptămînă;  acesta  este  punctul  declanşa- 
tor. Dacă  la  programul  acesta  se  mai  adaugă  trei  ore  de  exer- 
ciţii pe  săptămînă,  beneficiile  sînt  relativ  măi  reduse  în  pri- 
vinţa stării  de  sănătate.  Aşadar,  o  altă  posibilitate  era  aceea  ca 
respectivele  14  ore  de  meditaţie,  numărul  minim  de  ore  de 
exerciţii  pentru  cei  care  participau  la  şedinţele  conduse  de 
Kabat-Zinn,  să  reprezinte  un  punct  declanşator  pentru  rezul- 
tatele benefice  înregistrate  în  cursul  experimentului  lui  Da- 
vidson. 

Dar  oricare  ar  fi  explicaţia,  Richie  a  conchis:  „Aceste  re- 
zultate au  fost  foarte  încurajatoare,  Sfinţia  Voastră,  şi  sîntem 
animaţi  de  forţă  şi  de  zel  pentru  continuarea  cercetărilor"  — 
o  referire  şireată  la  discuţia  anterioară  despre  emoţiile  bune 
din  perspectiva  psihologiei  budiste.  „Sperăm  ca  pe  viitor  să 

continuăm  acest  gen  de  colaborare,  în  care  să  aplicăm  unele 
dintre  ideile  fundamentale  ale  budismului  şi  să  examinăm 
efectele  lor  pe  termen  lung,  pe  măsură  ce  ne  transformă  cre- 
ierul şi  corpul,  ajutîndu-ne  să  devenim  mai  fericiţi  şi,  poate, 
mai  sănătoşi." 

„Minunat!",  a  exclamat  Dalai  Lama. 

încercarea  de  a  înţelege  stările  minţii 

Pînă  în  această  ultimă  oră  a  întîlnirii  noastre,  masa  din  faţa 
vorbitorilor  se  umpluse  cu  rămăşiţele  săptămînii  de  discuţii: 
cărţi  şi  caiete,  piesele  dezasamblate  ale  mulajului  de  plastic, 
agende  electronice  şi  aparate  de  fotografiat,  echipament  vi- 
deo, sticle  de  apă. . . 

Am  deschis  ultima  rundă  a  discuţiilor  noastre  întrebîndu-1 
pe  Dalai  Lama:  „Din  perspectiva  prezentărilor  făcute  aici, 
există  o  direcţie  de  cercetare  care  vi  se  pare  mai  utilă?" 

După  o  pauză  lungă,  Dalai  Lama  a  început  prin  a  pune  mai 
intîi  în  legătură  expunerea  anterioară  a  lui  Richie  despre  emo- 
ţiile distructive  cu  ultimele  descoperiri  pe  care  ni  le  prezenta- 
se. „Cînd  Richie  a  vorbit  despre  tipurile  de  antidoturi  care  ar 
putea  fi  folosite  pentru  a  combate  emoţiile  negative,  am  cre- 
zut că  termenul  de  «antidot»  era  deja  un  termen  valorizator, 
evaluativ.  Ar  fi  posibil  să  plasăm  discuţia  despre  aceste  lu- 
cruri ce  ne  preocupă  într-un  cadru  care  să  ne  permită  să  ve- 
dem care  stări  se  opun  între  ele  sau  se  pot  combate  unele  pe 
altele,  într-o  manieră  asemănătoare  cu  cea  în  care  vorbim  despre 
relaţia  dintre  cortexul  prefrontal  stîng  şi  nucleul  amigdalian. 

Să  luăm  un  exemplu,  cel  al  unei  dispoziţii  emoţionale  scă- 
zute sau  apatice.  Nu  poţi  generaliza,  spunînd  că  orice  dispo- 
ziţie emoţională  scăzută  este  una  negativă  sau  distructivă, 
pentru  că  totul  depinde  de  circumstanţe.  Dacă  un  individ  este 
foarte  arogant,  avînd  un  respect  de  sine  exacerbant,  în  acest 
moment  scăderea  acestei  stări  mintale  ar  fi  un  lucru  bun.  Pe 
de  altă  parte,  dacă  uneori  cineva  are  un  respect  de  sine  foarte 

scăzut  sau  poate  are  o  stare  de  depresie,  în  acel  moment  o  dis- 
poziţia emoţională  scăzută  nu  ar  fi  de  folos.  Deci  nu  poţi  ge- 
neraliza, spunînd  că  este  fie  într-un  fel,  fie  în  altul;  ci  trebuie 
să  ţii  seama  de  context. 

In  mod  asemănător,  poţi  încerca  să  evaluezi  diferitele  ti- 
puri de  stări  emoţionale  în  funcţie  de  context  sau  în  raport  cu 
stările  care  le  sînt  diametral  opuse.  Dacă  facem  o  analogie  cu 
chimia,  e  ca  şi  cum  ai  identifica  un  acid  sau  o  bază.  Nici  unul 
nu  este  pozitiv  sau  negativ,  ci  sînt  doar  incompatibile  şi  se  vor 
neutraliza  reciproc." 

Apoi  Dalai  Lama  a  trecut  la  un  subiect  foarte  diferit.  „Un 
alt  aspect  interesant  este  acela  că,  în  timpul  viselor,  facultăţi- 
le senzoriale  sînt  de  regulă  adormite  şi  nu  poţi  auzi  sau  vedea. 
Şi  totuşi,  dacă  cineva  visează  şi  dintr-o  dată  strigi  la  el,  te  va 
auzi.  Se  va  trezi.  Aceasta  pare  să  implice  faptul  că  nivelul  de 
suprafaţă  al  facultăţilor  senzoriale  este  adormit,  dar  trebuie  să 
existe  un  nivel  mai  subtil  al  stării  de  conştienţă,  care  îţi  per- 
mite să  te  trezeşti  atunci  cînd  cineva  strigă  la  tine.  Ar  fi  inte- 
resant de  cercetat  în  această  direcţie." 

Apoi  a  întrebat:  „Atunci  cînd  vedem  anumite  imagini  în 
timpul  viselor,  ce  parte  a  creierului  este  activată  şi  care  ar  fi 
corelaţia  cu  discuţia  anterioară,  despre  distincţia  dintre  ariile 
din  creier  asociate  cu  realitatea  perceptivă  propriu-zisă  şi  cele 
asociate  cu  cogniţia  conceptuală  mintală?" 

Richie  i-a  răspuns:  „Ariile  din  creier  care  răspund  de  per- 
cepţia vizuală  sînt  aceleaşi  arii  care  se  activează  şi  în  timpul 
viselor.  în  plus,  Alan  Hobson  şi  colegii  săi  de  la  Facultatea  de 
Medicină  de  la  Harvard  au  studiat  cu  atenţie  conţinutul  emo- 
ţional al  viselor  şi  s-a  dovedit  că,  la  oamenii  obişnuiţi,  apro- 
ximativ două  treimi  din  vise  au  drept  conţinut  emoţional  pre- 
dominant anxietatea.  Studii  foarte  recente  au  arătat  că  în 
timpul  viselor,  nucleul  amigdalian,  care  este  asociat  cu  anu- 
mite tipuri  de  emoţii  negative,  este  foarte  activ,  iar  la  nivelul 
lobului  frontal  se  înregistrează  o  activitate  foarte  scăzută. 
Aşadar,  în  aceste  stări  naturale  există  un  echilibru  dinamic  în- 

tre  aceste  două  arii  —  cînd  activitatea  nucleului  amigdalian 
se  intensifică,  scade  activitatea  prefrontală."  Cu  alte  cuvinte, 
activitatea  excesivă  a  amigdalei,  necontrolată  de  aria  fronta- 
lă, joacă  un  rol  important  în  declanşarea  realităţii  emoţionale 
a  subconştientului,  aşa  cum  apare  în  vise. 

Dalai  Lama  a  întrebat:  „Dacă  în  timpul  viselor  individul 
resimte  bunăvoinţa  iubitoare  sau  compasiunea  sau  chiar  cul- 
tivă aceste  stări,  ar  corespunde  această  situaţie  unei  activări  în 
cortexul  frontal?" 

„Este  o  întrebare  interesantă",  a  răspuns  Richie.  „Noi  am 
publicat  de  curînd  un  studiu  în  care  arătam  că  oamenii  care  au 
multe  emoţii  pozitive  în  starea  de  veghe  manifestă  acelaşi  ti- 
par al  activităţii  Ia  nivelul  lobului  frontal  stîng  şi  în  timpul  vi- 
selor. Par  să  aibă  mai  multe  emoţii  pozitive  şi  în  timpul  vise- 
lor —  şi  o  treime  din  ei  nu  au  vise  de  anxietate."10 

„Aşadar",  a  comentat  Dalai  Lama,  „faptul  de  a  avea  o 
minte  plină  de  bunătate  îţi  aduce  beneficii  nu  numai  în  starea 
de  veghe,  ci  şi  în  timpul  somnului." 

El  se  referea  la  ştiinţa  clasică  budistă  cu  privire  la  benefi- 
ciile virtuţii,  care  susţine  că  dacă  înainte  de  a  adormi  ai  o  sta- 
re pozitivă  a  minţii,  aceasta  va  continua  şi  în  timpul  somnu- 
lui. Textele  budiste  mai  fac  referire  şi  la  visele  bune,  care  sînt 
una  dintre  consecinţele  cultivării  emoţiilor  pozitive  cum  ar  fi 
bunăvoinţa  iubitoare  şi  compasiunea. 

„Aşa  este",  a  recunoscut  Richie.  „Există  o  corelaţie  foarte 
puternică  între  emoţiile  din  starea  de  veghe  şi  cele  din  vise." 

Owen  a  adus  o  lămurire.  „Ar  fi  greşit  să  lăsăm  impresia  că 
o  treime  din  oameni  au  vise  pozitive.  Ideea  este  ca  aproxima- 
tiv două  treimi  din  vise  sînt  negative.  Unii  oameni  au  o  încli- 
naţie către  vise  pozitive,  dar  foarte  rar  găseşti  o  persoană  care 
sa  aibă  în  mod  sistematic  vise  pozitive.  O  altă  trăsătură  inte- 
resantă a  viselor  este  aceea  că  emoţiile  din  vise  tind  să  se  de- 
terioreze. Porneşti  cu  un  vis  neutru;  apoi  acesta  se  trasformă 
treptat  într-un  vis  urît  şi,  de  regulă,  lucrurile  nu  se  îmbunătă- 
ţesc, îmi  amintesc  că  am  avut  odată  un  vis  în  care  erau  impli- 

cate  nişte  episoade  cu  Marilyn  Monroe  care  promiteau  să  de- 
vină foarte  interesante."  (La  aceasta,  Dalai  Lama  a  întrebat: 
„Cine  e  Marilyn  Monroe?")  Owen  a  continuat:  „M-am  trezit 
din  vis  şi  apoi  am  vrut  să  adorm  la  loc  pentru  a  continua  sce- 
nariul din  vis.  N-am  reuşit." 

Matthieu  a  adus  în  discuţie  un  alt  punct  de  vedere.  „Din 
relatările  maeştrilor  şi  eremiţilor  din  trecut,  se  pare  că  există 
o  mulţime  de  exemple  de  practicanţi  care  au  dezvoltat  o  abi- 
litate de  a  fi  conştienţi  în  timpul  viselor  şi  de  a  transforma  în 
mod  voit  natura  propriilor  vise:  un  vis  începe  în  mod  drama- 
tic şi  apar  elemente  negative,  pentru  ca  apoi,  dintr-o  dată, 
acest  curs  al  acţiunii  să  se  risipească  şi  visul  să  se  dezvolte  în- 
tr-un mod  pozitiv."  Această  capacitate  de  a  influenţa  pozitiv 
visele  este  într-adevar  un  obiectiv  important  în  yoga  viselor 
sau  practica  visării  lucide11. 

Mtniefără  iluzie 

în  calitatea  "sa  de  coordonator  filozofic  al  întâlnirii,  Alan 
Wallace  ne-a  readus  la  tema  principală  a  discuţiei,  emoţiile 
distructive,  şi  a  trasat  un  contrast  foarte  puternic  între  poziţia 
budismului  şi  cea  a  ştiinţei.  „Am  pornit  de  la  semnalarea  unei 
diferenţe  fundamentale  şi  foarte  importante  între  viziunea  bu- 
distă şi  concluzia  ştiinţei  occidentale,  potrivit  căreia  toate 
emoţiile  noastre  îndeplinesc  un  anumit  rol.  Pentru  ştiinţă,  toa- 
te emoţiile  sînt  acceptabile  —  nu  vrem,  de  fapt,  să  scăpăm  de 
mînie  sau  de  vreuna  din  aşa-numitele  emoţii  distructive,  ci 
doar  să  găsim  măsura  şi  circumstanţele  potrivite  pentru  ele. 
în  budism  însă,  lucrurile  sînt  foarte  diferite:  vrem  să  smulgem 
din  rădăcini  toate  perturbările  mintale,  astfel  încît  să  nu  mai 
revină  niciodată.  Ideea  este  că,  în  principiu,  acestea  nu  sînt 
niciodată  potrivite  şi  chiar  şi  în  cantităţi  foarte  mici,  ele  tot 
sînt  echivalente  cu  o  boală  sau  o  otravă." 

Apoi  a  continuat  scoţînd  în  evidenţă  diferenţele  dintre  vi- 
ziunea budistă  şi  cea  occidentală  cu  privire  la  starea  de  nor- 

malitate;  pentru  Occident,  normalitatea  este  un  scop,  pe  cîtă 
vreme  pentru  budism  este  doar  un  punct  de  plecare. 

„în  viziunea  occidentală,  este  suficient  sa  fii  normal.  Din 
perspectivă  budistă,  a  fi  normal  înseamnă  doar  că  acum  eşti 
gata  să  practici  Dharma;  acum  eşti  capabil  să  înţelegi  că  ne 
scăldăm  cu  toţii  într-un  ocean  de  suferinţă,  pentru  că  minţile 
nostre  sînt  tulburate,  pentru  că  oamenii  obişnuiţi  sînt  în  mare 
măsură  supuşi  perturbărilor  mintale. 

Aşadar,  pare  să  existe  o  diferenţă  foarte  mare  pînă  cînd 
treci  la  o  examinare  mai  atentă.  în  special  din  expunerea  lui 
Paul  Ekman,  ies  în  evidenţă  doi  factori  importanţi.  în  primul 
rînd,  atunci  cînd  apare  mînia,  aceasta  ne  influenţează  percep- 
ţia şi  cogniţia  şi  există  o  perioadă  refractară,  în  care  nici  mă- 
car nu  ai  acces  la  propria  inteligenţă.  în  mod  similar,  în  bu- 
dism, mînia  este,  prin  definiţie,  o  stare  mintală  perturbatoare, 
care  derivă  din  iluzie  şi  distorsionează  întotdeauna  percepe- 
rea realităţii.  Dacă  există  ceva  care  seamănă  cu  mînia,  dar 
care  nu  apare  din  iluzie  şi  care  nu  distorsionează  percepţia  re- 
alităţii, aceasta  nu  se  numeşte  mînie. 

Iar  acest  aspect  ridică  o  întrebare  foarte  interesantă  pentru 
cercetare,  despre  care  am  discutat  cu  Richie  —  dacă  este  po- 
sibil să  apară  o  emoţie  care  să  semene  foarte  mult  cu  mînia, 
dar  a  cărei  perioadă  refractară  să  fie  foarte  mică  sau  chiar  ine- 
xistentă şi  care  să  influenţeze  foarte  puţin  sau  chiar  deloc  per- 
cepţia şi  cogniţia." 

Vorbind  despre  un  nivel  foarte  înalt  de  realizare  spirituală, 
Alan  a  spus:  „Poţi  să  simţi  o  energie  foarte  mare  atunci  cînd 
asişti  la  o  nedeptate,  dar  aceasta  ar  avea  din  ce  în  ce  mai  pu- 
ţin de-a  face  cu  o  perturbare  mintală.  Prin  urmare,  întrebarea 
este  următoarea:  dacă  mînia  poate  fi  constructivă,  nu  ar  fi  ea 
cu  atît  mai  constructivă,  cu  cît  ar  fi  mai  puţin  iluzorie?" 

Dalai  Lama  a  atras  atenţia  asupra  unei  alte  distincţii  im- 
portante: „Dorinţa  şi  antipatia  nu  sînt  prin  ele  însele  pertur- 
bări mintale.  Dacă  cineva  detestă  varza  de  Bruxelles,  aceasta 
nu  este  o  perturbare  mintală,  dacă  nu  este  combinată  cu  ata- 

şamentul.  Tot  aşa,  în  cazul  mîniei,  simpla  apariţie  a  unei  dis- 
poziţii mintale  mai  dure  sau  mai  aspre  —  ca  în  expresia  «dra- 
goste cu  sila»,  o  stare  mintală  impusă  sau  o  emoţie  —  nu  im- 
plică în  mod  necesar  apariţia  perturbării  mintale  a  mîniei, 
care  este,  prin  definiţie,  iluzorie." 

O  mînie  constructivă 

Paul  încerca  să  intervină  în  discuţie  de  ceva  vreme.  „Aţi 
ridicat  aici  două  chestiuni  diferite,  ambele  complexe  şi  inte- 
resante. Prima  se  referă  la  întrebarea  dacă  într-un  episod  de 
mînie  constructivă,  sau  orice  altă  emoţie,  individul  este  în- 
tr-adevăr influenţat  în  timpul  perioadei  refractare.  Aş  dori  să 
fac  două  observaţii.  în  primul  rînd,  dacă  este  o  mînie  con- 
structivă, perioada  refractară  este  scurtă  şi  sîntem  mai  în  mă- 
sură să  reacţionăm  la  schimbările  circumstanţelor  care  au 
provocat  apariţia  mîniei.  In  al  doilea  rînd,  termenul  «influen- 
ţat» nu  este  potrivit  în  acest  context.  Ar  trebui  să  folosim  mai 
degrabă  termenul  de  concentrat.  în  astfel  de  situaţii,  individul 
are  o  perspectivă  mai  îngustă,  dar  şi  mai  concentrată.  Atenţia 
sa  se  concentrează  asupra  evenimentului  care  a  provocat  mî- 
nia  şi  asupra  reacţiei  la  acesta. 

Atunci  cînd  perioada  refractară  este  mai  lungă,  nu  mai 
este  vorba  doar  de  o  îngustare  a  perspectivei,  ci  şi  de  o  influ- 
enţare. Adică  sînte  luate  în  considerare,  aş  spune  eu,  lucruri 
care  nu  au  neapărat  legătură  cu  situaţia.  Să  luăm  exemplul 
meu  cu  telefonul  soţiei,  care  cred  că  nu  ar  fi  deloc  încîntată  să 
ştie  că  vorbesc  atît  de  mult  despre  ea  în  absenţa  ei.  Faptul  că 
în  acea  situaţie  am  luat  în  considerare  şi  relaţia  cu  mama  mea 
(o  relaţie  proastă,  în  care  nu  am  fost  niciodată  în  stare  să-mi 
manifest  mînia  faţă  de  ea)  a  însemnat  că  eu  nu  reacţionam 
doar  la  ceea  ce  făcuse  sau  nu  făcuse  soţia  mea.  Ci  reacţia  mea 
era  influenţată  şi  de  alţi  factori,  iar  perioada  refractară  a  fost. 
în  consecinţă,  mai  lungă. 

Lucrul  minunat  în  legătură  cu  emoţiile  este  acela  că  ele  te 
fac  să  te  concentrezi,  te  pun  în  mişcare.  Şi  eşti  liber  să  reac- 
ţionezi la  ceea  ce  se  petrece  după  aceea.  De  aceea  joacă  ele 
un  rol  de  adaptare.  Cînd  nu  îndeplinesc  acest  rol,  ai  o  perioa- 
dă refractară  mai  lungă  şi  reacţionezi  la  lucruri  care  nu  sînt, 
de  fapt,  prezente.  Eu  cred  că  există  factori  care  pot  fi  de  aju- 
tor. Dacă  eşti  copleşit  de  alte  griji,  care  continuă  să  te  preocu- 
pe în  acea  situaţie,  poţi  să  afli  care  sînt  aceste  griji.  Deoarece 
vrei  să  te  eliberezi  de  ele  pentru  a  putea  reacţiona  la  situaţia 
de  faţă,  fără  să  fii  influenţat." 

Richie  a  luat  cuvîntul:  „Aş  vrea  să  comentez  puţin  pe  mar- 
ginea a  două  elemente  care  au  legătură  cu  ideea  influenţelor. 
Aşa  cum  aţi  putut  observa  în  imaginile  creierului  pe  care 
le-am  prezentat  miercuri,  ariile  nucleului  amigdalian  şi  hipo- 
campului sînt  apropiate  una  de  alta.  Nucleul  amigdalian  este 
asociat  cu  emoţiile  negative,  hipocampul,  cu  aspecte  ale  me- 
moriei. Nu  este  deloc  întîmplător  faptul  că  creierul  nostru  a 
fost  constituit  în  aşa  fel  încît  aceste  două  structuri  să  fie  înve- 
cinate, avînd  foarte  multe  conexiuni  între  ele. 

Cînd  vedem  un  obiect  care  ne  provoacă  o  emoţie,  aproape 
invariabil  acesta  declanşează  şi  amintiri  asociate.  Cînd  Paul  a 
început  să  se  gîndească  la  relaţia  cu  mama  sa,  nucleul  amig- 
dalian şi  hipocampul  conversau  între  ele.  Aşadar,  este  adevă- 
rat că  în  majoritatea  cazurilor  are  loc  o  adăugare  sau  o  colo- 
rare —  nu  trebuie  neapărat  să  folosim  cuvîntul  «influenţă» 
— ,  aplicată  de  emoţiile  noastre  propriilor  percepţii  şi  care 
provine  din  aceste  alte  zone  ale  creierului." 

Cu  o  mină  satisfăcută,  Paul  a  observat:  „în  decursul  aces- 
tei săptămîni,  am  avut  în  mod  repetat  senzaţia  pe  care  o  am 
atunci  cînd  îl  citesc  pe  Darwin:  de  fiecare  dată  cînd  îmi  vine 
vreo  idee,  îmi  dau  seama  că  Darwin  s-a  gîndit  la  asta  înaintea 
mea.  Am  avut  ocazia  să  observ  aici  clarificarea  şi  confirma- 
rea multora  dintre  ideile  mele.  Acesta  este  un  lucru  care  m-a 
încîntat  în  mod  deosebit  în  cadrul  acestor  discuţii." 

O  furie  plină  de  compasiune 

„Cred  că  Alan  a  adus  o  provocare  extrem  de  importantă 
pentru  ştiinţa  occidentală  care  se  ocupă  cu  studiul  emoţiilor", 
a  intervenit  Richie.  „Nu  cred  ca  ştiinţa  s-a  preocupat  pînă 
acum  de  ideea  că  emoţiile  negative  ar  putea  conţine  mai  mul- 
te elemente  bune,  care  să  fie  păstrate.  în  cazul  mîniei,  de 
exemplu,  ar  putea  exista  un  fel  de  furie  plină  de  compasiune, 
o  compasiune  foarte  puternică,  care  păstrează  unele  dintre 
trăsăturile  mîniei,  dar  nu  are  componenta  distorsionantă  sau 
iluzorie."  Dalai  Lama  a  dat  din  cap  în  semn  de  aprobare,  în 
timp  ce  Richie  a  adăugat:  „în  studiul  cogniţiei,  oamenii  de  şti- 
inţă au  început  să  deconstruiască  astăzi  anumite  procese  cog- 
nitive. Nu  ne  mai  raportăm  la  atenţie,  memorie  sau  învăţare 
ca  la  un  singur  construct  unitar.  Fiecare  dintre  acestea  are  mai 
multe  forme  şi  mai  multe  subtipuri  diferite.  La  fel  stau  lucru- 
rile şi  în  cazul  emoţiilor  de  genul  mîniei,  care  are  o  multitu- 
dine de  forme:  anumite  forme  pot  fi  separate  de  trăsăturile 
care  aduc  cu  ele  componenta  iluzorie  sau  distorsionantă. 
Acest  lucru  nu  a  fost  încă  studiat,  însă  una  dintre  consecinţe- 
le acestei  întîlniri,  pentru  mine,  constă  în  provocarea  de  a  în- 
cerca să  văd  cum  ar  putea  funcţiona  un  astfel  de  proces  la  ni- 
velul creierului." 

Matthieu  a  făcut  o  analogie:  „Este  la  fel  ca  atunci  cînd  pri- 
vim un  zid  de  departe.  Pare  foarte  neted  de  la  distanţă,  dar 
cînd  te  apropii,  vezi  că  este  plin  de  găuri  şi  denivelări.  Tot  aşa. 
la  o  cercetare  mai  atentă,  putem  distinge  mai  multe  tipuri  de 
ataşament.  Evident,  ataşamentul  — -  dorinţa  sau  obsesia  — 
este  unul  dintre  cei  mai  distructivi  şi  mai  negativi  factori  min- 
tali. Dar  în  cadrul  ataşamentului,  poţi  găsi  şi  elemente  de  tan- 
dreţe sau  altruism,  după  cum  se  pot  face  distincţii  şi  în  cazul 
mîniei. 

De  asemenea,  atunci  cînd  spunem  că  mînia  trebuie  elimi- 
nată în  întregime,  cred  că  ar  trebui  să  facem  o  distincţie  între 
mînia  ca  emoţie  şi  mînia  ca  rezultat  al  înlănţuirii  gîndurilor. 
Este  o  distincţie  foarte  importantă,  pentru  că  fixează  diferen- 

ţa  între  o  persoană  antrenată  şi  una  neantrenată.  Lucrul  despre 
care  spunem  că  trebuie  eliminat  în  întregime  este  forma  obiş- 
nuită a  mîniei,  care,  în  majoritatea  cazurilor,  este  percepută 
drept  animozitate,  mai  puţin  atunci  cînd  trebuie  sa  acţionăm 
foarte  energic  pentru  a  opri  pe  cineva  să  cadă  de  pe  o  stîncă, 
de  pildă.  De  regulă,  ceea  ce  numim  mînie  este  o  formă  de  ani- 
mozitate faţă  de  cineva. 

Noi  spunem  că  în  primul  stadiu  de  pregătire  în  tehnica  me- 
ditaţiei, mînia  va  apărea  în  acelaşi  fel  ca  şi  pînă  atunci,  însă 
ceea  ce  se  întîmplă  după  aceea  stabileşte  diferenţa  fundamen- 
tală —  dacă  sîntem  aserviţi  de  mînie  sau  dacă  putem  să  o  lă- 
săm să  treacă  după  o  clipă  sau  două  de  la  apariţie,  fără  nici  o 
consecinţă.  Sigur  că,  în  final,  atunci  cînd  atingem  starea  lui 
Buddha,  mînia  nu  mai  are  nici  un  motiv  să  apară.  Aceasta  este 
cea  de-a  treia  etapă.  Am  menţionat  în  treacăt  că  în  momentul 
în  care  apare  mînia  ca  atare,  în  natura  sa  proprie,  ea  nu  este  în 
mod  intrinsec  şi  fundamental  negativă.  Ne-am  referit  în  aces 
sens  la  aspectul  clarităţii.  In  acelaşi  fel,  dacă  putem  să  nu  ne 
lăsăm  purtaţi  de  dorinţă,  ci  să  o  înţelegem  în  adevărata  ei  na- 
tură, şi  acesta  este  un  moment  de  beatitudine.  Chiar  şi  în  con- 
fuzie apare  un  aspect  al  eliberării  de  concepte.  Nici  una  din- 
tre aceste  stări  nu  are  proprietatea  intrinsecă  de  a  fi  negativă 
sau  pozitivă.  Totul  depinde  de  faptul  de  a  fi  sau  nu  aserviţi  de 
emoţii." 

Paul  a  răspuns:  „Dacă  nu  ar  exista  nici  o  amintire  a  mîniei, 
nu  am  învăţa  niciodată  nimic  despre  experienţa  mîniei,  însă 
unele  dintre  lucrurile  pe  care  le  învăţăm  şi  le  aplicăm  nu  se 
potrivesc,  iar  atunci  se  înregistrează  o  perioadă  refractară  mai 
lungă.  Dar  noi  am  deprins  în  acelaşi  timp  şi  moduri  corecte 
de  a  reacţiona  atunci  cînd  sîntem  mînioşi.  Cred  că  ceea  ce  ne 
învaţă  natura  nu  este  neapărat  impulsul  de  a  ataca  acea  per- 
soană, ci  dimpotrivă,  de  a  depăşi  obstacolul.  Numai  că  pe  mă- 
sură ce  creştem  şi  îi  observăm  pe  cei  din  jur,  experienţa  poa- 
te să  ne  înveţe  exact  pe  dos.  Putem  învăţa  că,  atunci  cînd 
sîntem  mînioşi,  nu  depăşim  obstacolul,  ci  reacţionăm  într-o 

manieră  violentă  faţă  de  persoana  care  este  cauza  obstacolu- 
lui." Şi  a  demonstrat  această  idee  apucîndu-1  de  umeri  şi  scu- 
turîndu-1  pe  Owen. 

Acesta  este  un  element  învăţat  al  mîniei,  care  devine  un 
automatism  şi  de  care  trebuie  să  ne  dezvăţăm.  Există  anumi- 
te procese  pe  care  le  putem  folosi  pentru  a  deveni  conştienţi 
şi  a  ne  dezvăţa  de  aceste  reacţii  automate  sau  de  aceste  amin- 
tiri şi  percepţii.  Ele  pot  să  fie  atît  bune,  cît  şi  rele  în  raport  cu 
noi  înşine,  dar  din  perspectiva  darwinistă  pe  care  am  încercat 
sa  o  susţin,  emoţiile  nu  sînt  în  mod  intrinsec  bune  sau  rele. 
Ele  devin  astfel  în  decursul  unor  experienţe  neplăcute.  Oare 
aşa  este  în  cazul  tuturor?  Unii  dintre  noi  intră  în  viaţă  cu  tem- 
peramente care  ne  fac  să  ne  fie  mai  uşor  să  învăţăm  lucruri 
dăunătoare  şi  avem  mai  mult  de  luptat  cu  acestea.  Dar  sînt  to- 
tuşi mult  mai  optimist  acum  decît  eram  în  urmă  cu  o  săptămî- 
nă  în  ce  priveşte  concluzia  că  pînă  şi  temperamentul  poate  fi 
privit  nu  ca  un  lucru  fix,  ci  mai  degrabă  ca  unul  care  poate  fi 
schimbat. 

în  acest  moment,  timpul  nostru  a  expirat.  Aşa  că  am  înce- 
put sa  fac  rezumatul  discuţiei.  „Cred  că  acest  eveniment  a  fost 
foarte  productiv,  cu  siguranţă  pentru  tabăra  ştiinţifică,  şi  sper 
că  şi  pentru  dumneavoastră,  Sfinţia  Voastră,  de  asemenea." 

La  aceasta,  Dalai  Lama  şi-a  apropiat  palmele  în  semn  de 
apreciere. 

„Această  discuţie  a  fost  un  dar  pentru  dumneavoastră  şi  o 
experienţă  foarte  bogată  pentru  noi.  Sînt  convins  că  acest  dia- 
log ne-a  schimbat  pe  toţi  şi  că,  la  întoarcere,  faptul  că  am  pu- 
tut sta  de  vorbă  cu  dumneavoastră  îşi  va  pune  amprenta  asu- 
pra activităţilor  noastre  şi  va  schimba  în  bine  tot  ceea  ce  vom 
face  de  acum  înainte.  Aşa  că  vă  mulţumesc  din  tot  sufletul, 
Sfinţia  Voastră/' 

Dalai  Lama  a  spus:  „Aş  vrea  să  vă  mulţumesc  tuturor.  Sar- 
cina la  care  ne-am  angajat  este  una  nobilă,  care  merită  toate 
eforturile."  A  adăugat  apoi  că  în  toţi  aceşti  13  ani  în  care  au 

avut  loc  întâlnirile  organizate  de  Institutul  pentru  Minte  şi 
Viaţă,  acestea  au  constituit  un  prilej  de  învăţare  şi  progres, 
izvorîte  dintr-o  căutare  sinceră. 

Apoi  a  continuat  cu  o  notă  de  prudenţă:  „Unul  dintre  lu- 
crurile de  care  trebuie  să  ţinem  tot  timpul  seama  este  acela  că 
atunci  cînd  lucrurile  merg  într-adevăr  bine  şi  avem  succes, 
uneori  apare  pericolul  ca  obiectivele  şi  motivaţia  celor  impli- 
caţi să  fie  pierdute  din  vedere.  De  aceea  consider  că  este  foar- 
te important  să  rămînem  fideli  principiilor  puternice  şi  idea- 
lului originar  pe  care  l-am  avut  cu  toţii.  Dacă  vom  continua 
să  ne  apropiem  de  obiectivul  nostru  cu  această  stare  de  spirit, 
atunci  în  viitor  vom  avea  cu  atît  mai  mult  succes. 

Expunerile  oamenilor  de  ştiinţă  şi  ale  tuturor  participanţi- 
lor au  scos  în  evidenţă  rigoarea  şi  detaliile  activităţilor  în  care 
sînteţi  angajaţi  cu  toţii  şi  acest  lucru  a  fost  foarte  impresio- 
nant. Şi  am  simţit,  de  asemenea,  că  atunci  cînd  şi-au  susţinut 
expunerile,  vorbitorii  nu  au  transmis  doar  informaţii,  ci  şi  un 
autentic  sentiment  de  umanitate.  Apreciez  foarte  mult  acest 
lucru  —  întreaga  atmosferă  care  s-a  creat  aici  a  fost  cu  totul 
aparte.  Acesta  este  lucrul  cel  mai  important.  Dacă  vom  putea 
păstra  sau  nu  această  atmosferă  în  sufletele  noastre  de  acum 
încolo  nu  ştiu  să  vă  spun.  Dar  cel  puţin  ne-am  putut  bucura  de 
ea  cît  timp  am  fost  aici  cu  toţii.  Vă  mulţumesc  foarte  mult." 

Şi  aşa  s-a  încheiat  bogata  împletitură  a  tapiseriei  noastre 
intelectuale,  acest  dialog  complicat  şi  uneori  foarte  antrenant. 
Impactul  său  asupra  vieţii  şi  activităţii  profesionale  ale  mul- 
tora dintre  participanţi  se  va  dovedi  la  fel  de  bogat. 


POSTFAŢĂ 
CĂLĂTORIA  CONTINUĂ 


Călătoria  noastră  la  Dharamsala  a  avut  savoarea  unui  pe- 
lerinaj —  fiind  nu  doar  o  călătorie  care  se  risipeşte  treptat  din 
memorie,  pînă  cînd  singura  amintire  rămasă  este  un  album  de 
fotografii,  ci  o  călătorie  care  îi  transformă,  într-un  fel  sau  al- 
tul, pe  cei  care  au  luat  parte  la  ea.  N-a  existat  nici  o  îndoială 
printre  noi,  cei  care  am  participat,  asupra  faptului  că  întîlni- 
rea  cu  Dalai  Lama  a  fost  un  eveniment  neobişnuit  —  iar  acest 
eveniment,  avea  să  lase  urme  durabile  în  viaţa  şi  activitatea 
noastră  profesională.  Şi,  ca  orice  pelerin,  fiecare  dintre  noi 
s-a  întors  acasă  cu  propriile  învăţăminte,  unice. 

Călătoria  spre  casă  trebuia  să  înceapă  cu  un  drum  de  patru 
ore  cu  maşina  pînă  la  aeroportul  din  Jammu,  de  unde  urma  să 
luăm  un  avion  către  New  Delhi.  Drumul  cobora  în  cea  mai 
mare  parte  şi  ne  aşteptam  să  dureze  mult  mai  puţin  decît  la 
venire.  Dar  se  părea  că  orice  maşină,  camion  şi  chiar  ricşă 
merge  mai  repede  decît  autobuzul  nostru  hodorogit,  care,  chi- 
nuindu-se  cu  greu  să  se  menţină  pe  drumurile  de  munte  în- 
guste şi  întortocheate,  ne-a  adus  la  destinaţie  după  opt  sau 
nouă  ore  interminabile. 

Cînd  am  ajuns  la  aeroportul  din  Jammu,  discuţia  noastră 
intelectuală  elevată  despre  emoţiile  distructive  a  lăsat  locul 
unei  realităţi  mult  mai  austere:  în  oraş  domnea  legea  marţia- 
lă şi  peste  tot  erau  soldaţi.  Cu  cîteva  zile  în  urmă,  teroriştii 
uciseseră  peste  30  de  membri  ai  populaţiei  sikh  într-un  dis- 
trict de  la  marginea  oraşului  Srinagar,  capitala  agitatei  pro- 

vincii  Kaşmir,  aflată  în  apropiere.  Mirosul  terorismului  — 
mobilizarea  emoţiilor  distructive  în  serviciul  războiului  psi- 
hologic —  plutea  în  aer.  La  aeroport,  am  fost  surprinşi  atunci 
cînd  soldaţii  indieni  ne-au  scotocit  fiecare  bagaj  în  parte  şi  au 
confiscat  toate  obiectele  ascuţite,  chiar  şi  bateriile.  (Nci  nu  ne 
trecea  prin  cap  că  aceasta  era  o  prevestire  a  măsurilor  de  si- 
guranţă aeriană  care  urmau  să  devină  o  rutină  în  propriile 
noastre  oraşe  într-un  viitor  apropiat.) 

în  pofida  acestei  atmosfere,  grupul  nostru  părea  învăluit 
într-un  balon  de  protecţie.  Paul  Ekman  a  exprimat  foarte  su- 
gestiv sentimentele  care  ne  animau  pe  toţi,  spunînd  că  în 
urma  acestei  întîlniri  avea  de  revizuit  unele  dintre  materiale- 
le sale  ştiinţifice  despre  zîmbet  Scrisese  în  trecut  că  oamenii 
nu  pot  păstra  mult  timp  pe  faţă  un  zîmbet  „Duchenne"  — 
zîmbetul  care  semnifică  bucuria  autentică  şi  face  să  ne  apară 
riduri  în  jurul  ochilor.  Dar  a  observat  un  uşor  zîmbet  Duchen- 
ne pe  propriul  chip  pentru  perioade  lungi  de  timp  în  decursul 
acestei  săptămîni  şi  era  foarte  conştient  de  sentimentul  de  bu- 
curie continuă  care  i-a  însoţit  zîmbetul. 

De  fapt,  deşi  urăşte  de  regulă  întrunirile  şi  încearcă  să  le 
evite  (sau  să  plece  mai  devreme)  pe  cît  posibil,  Paul  şi-a  dat 
seama  că  această  întrunire  1-a  captivat  complet.  Cele  cinci 
zile  au  trecut  ca  şi  cum  ar  fi  fost  una  singură,  a  mărturisit  el. 
A  fost  atît  de  concentrat,  încît  timpul  a  trecut  pentru  el  cu  to- 
tul altfel  —  ceea  ce  este,  de  obicei,  un  indiciu  al  faptului  că 
eşti  complet  absorbit,  în  acea  stare  de  captivare  plină  de  en- 
tuziasm. Şi  vorbea  în  numele  tuturor. 

Cu  siguranţă,  fiecare  dintre  noi  a  fost  profund  impresio- 
nat, însă  efectul  cel  mai  tangibil  avea  să  se  manifeste  într-o 
seamă  de  proiecte  care  au  luat  naştere  în  săptămînile  şi  luni- 
le următoare,  fiecare  dintre  ele  reflectînd  idei  şi  perspective  noi. 

O  revizuire  a  filozofiei 

Unul  dintre  primele  indicii  ale  acestui  impact  a  venit  la 
doar  două  săptămîni  după  întrunirea  noastră,  cînd  Owen  Fia- 

nagan  a  susţinut  o  prelegere  la  Universitatea  Boston  în  cadrul 
seriei  de  prelegeri  John  Findley,  iar  tema  prelegerii  a  fost 
„Emoţiile  distructive".  Deşi  în  cea  mai  mare  parte  a  săptămî- 
nii  el  a  fost  scepticul  nostru  de  serviciu,  în  prelegerea  sa  (şi 
într-un  articol  cu  acelaşi  titlu,  publicat  ulterior  în  revista  Con- 
sciousness  and  Emotions,  Owen  a  introdus  în  discursul  filo- 
zofic occidental  poziţia  budismului  tibetan  cu  privire  la  emo- 
ţiile distructive,  schiţată  de  Dalai  Lama  şi  de  alţi  vorbitori  la 
Dharamsala. 

De  pildă,  el  a  comparat  supoziţia  occidentală  de  bază,  po- 
trivit căreia  emoţiile  reprezintă  un  dat  natural  biologic  — ■  adi- 
că nu  putem  modifica  prea  mult  nici  măcar  reacţiile  emoţio- 
nale dăunătoare  —  cu  teza  budismului  tibetan,  potrivit  căreia 
emoţiile  distructive  pot  fi  reduse  simţitor.  „Unii  adepţi  ai  bu- 
dismului tibetan",  cum  a  spus  el,  „consideră  că  este  posibil  şi 
chiar  recomandabil  să  depăşim  şi  chiar  să  eliminăm"  emoţii 
cum  ar  fi  mînia  sau  ostilitatea,  pe  care  filozofii  occidentali  le 
consideră  naturale  şi  imuabile. 

Apoi  a  pus  în  discuţie  ideea  că  emoţiile  distructive  servesc 
în  mod  necesar  o  funcţie  vitală,  de  adaptare  în  cursul  evolu- 
ţiei. A  atras  atenţia  asupra  faptului  că  în  toate  marile  tradiţii 
religioase  şi  filozofice  se  recomandă  controlarea  acestor  emo- 
ţii, de  la  Biblie,  Confucius  şi  Coran  pînă  la  textele  budiste  — 
ca  şi  în  operele  unor  filozofi  precum  Aristotel,  Mill,  Kant  şi 
alţii.  Owen  a  reiterat  argumentul  lui  Richard  Davidson,  acela 
ca  în  ciuda  scepticismului  unor  neurologi  cu  privire  la  elasti- 
citatea creierului,  există  dovezi  „abundente  care  arata  că  este 
într-adevăr  elastic"  şi  că,  în  principiu,  putem  să  exercităm 
acel  autocontrol  emoţional  pe  care  îl  recomandă  dintotdeau- 
na  tradiţiile  religioase. 

Ca  o  concluzie,  Owen  a  adăugat  că  a  fost  plăcut  impresio- 
nat de  budismul  tibetan  datorită  mesajului  pe  care  acesta  ni-1 
adresează  tuturor,  de  a  ne  „angaja  în  găsirea  unor  metode 
pentru  «depăşirea  genotipului.»  Noi  sîntem  într-adevăr  ani- 

male,  însă  nişte  animale  mai  puţin  obişnuite,  capabile  să  eli- 
mine, să  ajusteze  şi  să  modifice  planul  pe  care  1-a  avut  Mama 
Natură  cu  noi." 

Owen  va  dezvolta  aceste  teme  în  cartea  la  care  lucra  şi  în 
timp  ce  se  afla  la  Dharamsala,  The  Problem  of  the  Soul  {Pro- 
blema sufletului),  în  care  încearcă  să  reconcilieze  adevărul 
umanist  cu  cel  ştiinţific  şi  astfel  să  regăsească  un  sens  chiar  şi 
în  împrejurările  în  care  descoperirile  din  neurologia  cogniti- 
vă modifică  drastic  concepţia  pe  care  o  avem  despre  noi  înşi- 
ne ca  fiinţe  raţionale,  înzestrate  cu  liber  arbitru  sau  cu  ceva 
asemănător  sufletului.  El  sugerează  că  budismul,  datorită  fon- 
dării sale  pe  o  abordare  fenomenologică  solidă  a  realităţii, 
„este  aproape  singura  dintre  marile  tradiţii  etice  şi  metafizice 
care  susţine  o  viziune  asupra  persoanei  în  strînsă  armonie  cu 
modul  în  care  ştiinţa  ne  arată  că  ar  trebui  să  ne  vedem  pe  noi 
înşine  şi  locul  nostru  în  lume." 

•  Owen  Flanagan,  „Destructive  Emotions"  („Emoţiile  dis- 
tructive"), Consciousness  and  Emotions,  1:2,  2000,  pp. 
259-281. 

•  Owen  Flanagan,  The  Problem  of  the  Soul:  Two  Visions  of 
Mină  and  How  to  Reconcile  Them  {Problema  sufletului: 
două  viziuni  asupra  minţii  şi  cum  le-am  putea  reconci- 
lia), Basic  Books,  New  York,  2002. 

O  provocare  pentru  psihologie 

Acolo  unde  se  intersectează  doua  sisteme  de  gîndire,  exis- 
tă un  mare  potenţial  pentru  ceea  ce  se  cheamă  „fertilizare  în- 
crucişată". Aceasta  s-a  întîmplat  şi  în  cazul  întîlnirii  dintre 
psihologia  budistă  şi  cea  occidentală,  cu  ocazia  întrunirii 
noastre,  iar  fertilitatea  acestui  schimb  între  două  paradigme 
intelectuale  a  inspirat  un  articol  —  de  data  aceasta  adresat  nu 
filozofilor,  ci  psihologilor. 

în  acest  articol  —  menit  să  scoată  în  evidenţă  utilitatea 
unui  astfel  de  dialog  pentru  apariţia  unor  ipoteze  noi  de  cer- 

cetare  în  psihologie  —  Alan  Wallace  şi  Matthieu  Ricard  au 
susţinut  perspectiva  budismului,  iar  Paul  Ekman  şi  Richard 
Davidson,  pe  cea  a  psihologiei  occidentale.  Articolul  intitulat 
„Buddhist  and  Western  Perspectives  on  Well-Being"  („Per- 
spectiva budistă  şi  cea  occidentală  asupra  sănătăţii  mintale") 
accentuează  provocările  modelului  budist  la  adresa  presupo- 
ziţiilor fundamentale  ale  psihologiei  cu  privire  la  natura  stării 
de  sănătate. 

De  pildă,  budismul  postulează  posibilitatea  unei  stări  nu- 
mite sukha,  „un  sentiment  profund  de  serenitate  şi  de  împli- 
nire care  provine  dintr-o  minte  extrem  de  sănătoasă"  —  un 
concept  care  nu  are  nici  un  corespondent  în  limba  engleză, 
nici  un  echivalent  direct  în  psihologie  (deşi  unii  psihologi  au 
argumentat  recent  în  favoarea  unei  „psihologii  pozitive",  care 
să  cuprindă  astfel  de  concepte).  Mai  mult,  budismul  susţine 
că  abilitatea  de  a  atinge  sukha  este  la  îndemîna  celor  care  în- 
cearcă şi  oferă  şi  un  set  de  metode  pentru  a  ajunge  la  această 
stare.  Acest  antrenament  începe  cu  cultivarea  emoţiilor  pozi- 
tive, care  duce  apoi  la  schimbări  de  durată  la  nivelul  dispozi- 
ţiilor emoţionale  şi,  în  cele  din  urma,  la  o  schimbare  a  tempe- 
ramentului. 

Această  perspectivă  constituie  o  provocare  la  adresa  psi- 
hologiei moderne,  pentru  că  vine  cu  un  model  de  funcţionare 
optimă  a  individului,  superior  celui  occidental.  Articolul  re- 
comandă ca  psihologii  să  studieze  practicanţi  ai  budismului, 
pentru  a  putea  evalua  dacă  aceste  practici  induc  o  schimbare 
la  nivelul  funcţiilor  creierului,  al  activităţii  biologice,  al  expe- 
rienţelor emoţionale,  al  abilităţilor  cognitive  sau  al  interacţiu- 
nilor sociale.  Acest  program  de  cercetare  a  început  deja,  aşa 
cum  am  arătat  în  primul  capitol,  dedicat  întâlnirii  de  la  Madison. 

Sinteza  realizată  în  acest  studiu  între  ideile  psihologiei  bu- 
diste şi  ale  celei  occidentale  se  aseamănă  cu  schimbările  pe 
care  le-a  declanşat  întîlnirea  de  la  Dharamsala  în  cartea  lui 
Paul  Ekman,  Gripped  by  Emotion.  Pentru  Paul,  conversaţia 
cu  Dalai  Lama  a  dus  la  cristalizarea  unor  idei  foarte  apropia- 

te  de  ale  sale  sau  care  au  venit  să-i  confirme  propriile  intuiţii. 
De  pildă,  printre  ideile  sale  care  aveau  un  corespondent  în 
gîndirea  budistă  se  afla  şi  aceea  că  strategiile  de  a  administra 
emoţiile  distructive  diferă  în  funcţie  de  momentul  în  care  in- 
tervin, înainte,  în  timpul  sau  după  declanşarea  emoţiilor.  Mul- 
te dintre  aceste  idei  au  fost  introduse  pe  parcurs  în  paginile 
cărţii  lui. 

•  Richard  Davidson,  Paul  Ekman,  Alan  Wallace  şi  Mat- 
thieu  Ricard,  „Buddhist  and  Western  Perspectives  on 
Well-Being",  în  curs  de  publicare. 

•  Paul  Ekman,  Gripped  by  Emotion,  Times  Books/Henry 
Hoit,  New  York,  2003. 

Cercetarea  minţii 

Această  fertilizare  încrucişată  între  gîndirea  budistă  şi  şti- 
inţele minţii  a  căpătat  şi  o  altă  formă,  care  lărgeşte  sfera  con- 
versaţiei, astfel  încît  să  includă  un  cerc  mai  mare  de  specia- 
lişti, în  ultima  zi  a  întîlnirii  noastre  de  la  Dharamsala,  Dalai 
Lama  a  acceptat  invitaţia  de  a  veni  la  Universitatea  Harvard 
pentru  a  lua  parte  la  o  întîlnire  a  Institutului  pentru  Minte  şi 
Viaţă,  în  cadrul  căreia  cercetătorii  din  ştiinţele  biocomporta- 
mentale  urmau  să  analizeze  împreună  cu  învăţaţii  budişti  fap- 
tul dacă  perspectivele  lor  diferite  pot  îmbogăţi  studiului  ştiin- 
ţific al  minţii.  întrebarea-cheie  a  întîlnirii  va  fi  următoarea: 
„Poate  folosi  ştiinţa  modernă  experienţa  de  2.500  de  ani  a  bu- 
dismului în  cercetarea  minţii?" 

Această  a  unsprezecea  întîlnire  organizată  de  Institutul 
pentru  Minte  şi  Viaţă  —  numită  „Cercetarea  minţii"  —  a  fosî 
coordonată  de  Richard  Davidson,  împreună  cu  Anne  Harrin- 
gton,  director  al  Programului  Minte/Creier/Comportament  de 
la  Harvard  (unul  dintre  sponsorii  evenimentului),  care  a  par- 
ticipat la  cea  de-a  cincea  întîlnire  a  Institutului  pentru  Minte 
şi  Viaţa,  dedicată  altruismului  şi  compasiunii.  Ei  au  progra- 
mat o  întîlnire  de  două  zile,  cu  sesiuni  de  discuţii  împărţite  pe 

trei  subiecte:  atenţia  şi  controlul  cognitiv  al  activităţii  minta- 
le, emoţiile  şi  imagistica  mintala.  Programată  să  aibă  loc  pe 
13-14  septembrie  2003,  întîlnirea  „Cercetarea  minţii"  va  fi 
primul  eveniment  organizat  de  Institutul  pentru  Minte  şi  Via- 
ţă care  va  fi  deschis  parţial  publicului  larg,  deşi  discuţiile  se 
adresează  în  primul  rînd  specialiştilor  din  domeniile  psiholo- 
giei, ştiinţelor  cogniţiei,  neurologiei  şi  medicinii  —  şi  mai 
ales  studenţilor  de  la  studii  masterale  care  caute  subiecte  pen- 
tru lucrările  de  disertaţie. 

Cercetătorii  occidentali  care  studiază  atenţia  au  manifestat 
un  interes  redus  faţă  de  metodele  orientale  de  educare  a  aten- 
ţiei, deşi  înţelegerea  mecanismelor  care  stau  la  baza  dezvol- 
tării atenţiei  este  un  obiectiv  de  interes  major  şi  pentru  cerce- 
tările ştiinţifice  din  domeniu.  în  budism  însă,  pregătirea  care 
sporeşte  abilitatea  minţii  de  a  menţine  atenţia  concentrată  este 
o  poartă  către  lărgirea  capacităţii  de  a  ne  controla  viaţa  lăun- 
trică şi  stă  la  baza  practicii  spirituale.  Sesiunea  de  discuţii  de- 
dicată atenţiei  încearcă  să  recupereze  această  oportunitate  ra- 
tată, explorînd  implicaţiile  concepţiei  budiste  asupra  atenţiei 
pentru  cercetătorii  occidentali. 

Emoţiile  reprezintă  o  oportunitate  asemănătoare  pentru 
ştiinţă.  Psihologia  occidentală  a  presupus  pînă  acum  că  emo- 
ţiile sînt  capabile  să  copleşească  raţiunea  şi  abilitatea  de  a  ne 
exercita  controlul  asupra  minţii;  antrenamentul  budist  oferă 
strategii  pentru  administrarea  emoţiilor.  Unul  dintre  elemen- 
tele centrale  ale  discuţiei  despre  emoţii  va  fi  examinarea  pre- 
supoziţiilor ştiinţifice  cu  privire  la  posibilitatea  limitată  de  a 
ne  controla  emoţiile  în  mod  voluntar.  Un  alt  subiect  explorat 
va  fi  puterea  compasiunii,  o  emoţie  în  mare  măsură  ignorată 
de  ştiinţa  occidentală. 

în  sfîrşit,  în  sesiunea  dedicată  imagisticii  mintale,  oamenii 
de  ştiinţă  vor  avea  ocazia  să  afle  ce  metode  sînt  folosite  în  bu- 
dism pentru  a  genera  şi  a  controla  în  mod  sistematic  imagini- 
le mintale  —  un  sistem  fără  corespondent  în  ştiinţa  occiden- 
tală şi  care  poate  duce  la  un  progres  în  studierea  imaginilor 
care  ne  populează  lumea  lăuntrică. 

Pe  lingă  Dalai  Lama,  lista  susţinătorilor  tradiţiei  budiste  îi 
include  pe  Alan  Wallace,  Thupten  Jinpa  şi  Matthieu  Ricard, 
ce  şi  pe  Georges  Dreyfus,  profesor  de  religie  la  Williams  Col- 
lege,  care  a  obţinut  titlul  de  geshe  în  calitate  de  călugăr  budist 
tibetan,  şi  pe  Ajahn  Amaro,  un  britanic  care  actualmente  este 
stareţul  unei  mănăstiri  budiste  de  tradiţie  tailandeză  din  Cali- 
fornia. 

De  partea  ştiinţei,  „Cercetarea  minţii"  a  atras  o  listă  de 
aproximativ  12  specialişti  de  prim  rang.  Pentru  sesiunea  asu- 
pra atenţiei,  principalul  conferenţiar  ştiinţific  va  fi  Jonathan 
Cohen,  psihiatru,  care  conduce  Centrul  pentru  Studierea  Cre- 
ierului, Minţii  şi  Comportamentului  de  la  Universitatea  Prin- 
ceton.  Sesiunea  dedicată  imagisticii  mintale  îl  va  avea  ca 
principal  conferenţiar  pe  Stephen  Kosslyn,  şeful  departamen- 
tului de  psihologie  de  la  Universitatea  Harvard  şi  psiholog  la 
departamentul  de  neurologie  de  la  Massachusetts  General 
Hospital.  Iar  veteranii  Richard  Davidson  şi  Paul  Ekman  se 
vor  număra  printre  participanţii  la  sesiunea  despre  emoţii.  In 
timpul  ultimei  sesiuni,  Jerome  Kagan,  specialist  eminent  în 
psihologia  creşterii  de  la  Universitatea  Harvard,  va  vorbi  de- 
spre semnificaţia  unui  astfel  de  dialog. 

în  acord  cu  tradiţia  Institutului  pentru  Minte  şi  Viaţă  de  a 
aduce  la  discuţii  şi  un  filozof,  Evan  Thompson,  un  filozof  de 
la  Universitatea  York  din  Toronto,  va  vorbi  în  final  alături  de 
Kagan.  Thompson,  care  participă  de  multă  vreme  la  dialogul 
dintre  gîndirea  budistă  şi  ştiinţa  occidentală,  a  fost  un  colabo- 
rator apropiat  al  lui  Francisco  Varela  şi  a  scris  împreună  cu 
acesta  lucrarea  The  Embodied  Mind:  Cognitive  Science  and 
Human  Experience,  care  explorează  contribuţiile  gîndirii  bu- 
diste la  studiul  ştiinţific  al  minţii. 

Unii  dintre  participanţi  au  manifestat  deja  un  viu  interes 
pentru  extinderea  ariei  cercetărilor  lor,  în  special  Stephen 
Kosslyn  de  la  Universitatea  Harvard,  ale  cărui  cercetări  se 
ocupă  de  imagistica  mintală.  Kosslyn  a  fost  atît  de  intrigat  de 
discuţiile  preliminare  cu  Matthieu  Ricard  despre  cultivarea 

abilităţilor  imaginative,  sporite  prin  intermediul  vizualizării 
meditative,  încît  a  început  să  studieze  practicanţi  experimen- 
taţi, ca  lama  Oser. 

•  Minte  şi  Viaţă  XI,  „Investigating  the  Mind:  Exchanges 
Between  Buddhism  and  the  Biobehavioral  Sciences  on 
How  the  Mind  Works"  („Cercetarea  minţii:  Dialoguri  în- 
tre budism  şi  ştiinţele  biocomportamentale  despre  meca- 
nismele de  funcţionare  ale  minţii"),  Boston,  Massa- 
chusetts,  13-14  septembrie  2003.  Pentru  mai  multe  in- 
formaţii despre  această  întrunire,  puteţi  vizita  site-ul 
web:  www.InvestigatingTheMind.org. 

O  sursă  de  inspiraţie  pentru  profesori 

Alături  de  filozofie  şi  de  ştiinţele  care  studiază  mintea, 
educaţia  reprezintă  un  alt  domeniu  care  e  a  beneficiat  de  pe 
urma  acestei  întîlniri  a  Institutului  pentru  Minte  şi  Viaţă. 
După  ce  a  părăsit  Dharamsala,  Mark  Greenberg  a  mărturisit 
că  Dalai  Lama  1-a  inspirat  să  se  gîndească  cum  anume  i-ar  pu- 
tea ajuta  pe  copii  să  cultive  emoţiile  pozitive  —  o  schimbare 
majoră  de  perspectivă.  El  a  înţeles  că  programe  de  genul 
PSGA  au  fost  utile  pentru  că  i-au  ajutat  pe  copii  să  adminis- 
treze aspectele  negative,  reactivitatea  din  emoţiile  lor  —  prin 
calmare,  autocontrol,  stăpînirea  mîniei.  Dar  acum  a  mai  înţe- 
les că  un  obiectiv  diferit,  dar  la  fel  de  important,  ar  fi  acela  de 
a-i  ajuta  pe  copii  să  cultive  o  „minte  pozitivă":  atitudini  cum 
ar  fi  optimismul,  toleranţa  şi  grija  faţă  de  ceilalţi.  Simţea  că 
prin  aceasta  putea  ajuta  şi  la  atingerea  primului  obiectiv,  o 
mai  bună  administrare  a  emoţiilor  supărătoare. 

El  a  imaginat  planuri  de  lecţii  care  să  încurajeze  cultivarea 
emoţiilor  de  genul  compasiunii  la  copiii  de  6  ani  şi  şi-a  pro- 
pus să  cerceteze  efectele  lecţiilor  despre  grijă,  iertare  şi  res- 
ponsabilitate socială  asupra  copiilor  de  12  şi  13  ani.  O  suges- 
tie mai  directă  pe  care  a  primit-o  la  întîlnirea  noastră  —  să 
încurajeze  copiii  foarte  mici  să  se  complimenteze  unii  pe  al- 

ţii  pentru  atitudinile  îndatoritoare  —  a  fost  adeja  implemen- 
tată în  unele  dintre  programele  sale  şcolare.  Iar  reacţiile,  spu- 
ne Mark,  au  fost  bune:  profesorii  relatează  că  o  practică  atît 
de  simplă  a  avut  un  impact  pozitiv  deosebit  asupra  atmosfe- 
rei din  clasă. 

O  altă  sursă  de  inspiraţie  pentru  Mark  a  venit  din  discuţia 
despre  pregătirea  profesorilor.  S-a  arătat  interesat  de  ideea  ca 
profesorii  să  petreacă  cinci  minute  pe  zi,  dimineaţa,  înaintea 
începerii  lecţiilor,  discutînd  în  grupuri  restrînse  despre  ce  in- 
tenţionează să  facă  în  acea  zi.  Ar  putea  reflecta  asupra  moti- 
velor pentru  care  şi-au  ales  slujba  de  profesor,  ar  putea  discu- 
ta despre  speranţele  lor,  despre  copiii  cu  care  vor  lucra  în  acea 
zi,  despre  nevoia  copiilor  de  a  primi  grija  şi  dragoste,  despre 
cum  i-ar  putea  ajuta  pe  aceştia  să  se  îndrepte  atunci  cînd  gre- 
şesc şi  despre  cum  i-ar  putea  ajuta  pe  copîî  sa  simtă  mai  mul- 
tă empatie  şi  grijă  unii  faţă  de  alţii.  Mark  voia  să  studieze  ce 
efecte  ar  avea  asupra  profesorilor  —  şi  asupra  elevilor  lor  — 
acest  procedeu  simplu  de  concentrare  asupra  aspectelor  pozi- 
tive, aplicat  la  începutul  zilei. 

Mark  a  găsit  o  sursă  de  inspiraţie  şi  în  relatările  lui  Ri- 
chard  Davidson,  despre  schimbările  care  au  loc  în  creierul 
practicanţilor  meditaţiei.  Acestea  l-au  făcut  să  se  întrebe  ce 
efecte  neurologice  ar  avea  programele  sale  de  educaţie  socia- 
lă şi  emoţională  asupra  creierului  copiilor  şi  s-a  hotărît  să  ca- 
ute neurologi  care  să-1  ajute.  Această  colaborare  a  fost  anali- 
zată ulterior  şi  în  timp  ce  scriu  aceste  rînduri  s-a  înaintat  un 
proiect  de  finanţare  către  guvernul  federal. 

Poate  că  pentru  Mark  momentul  cel  mai  emoţionant  în 
plan  personal  a  fost  pauza  de  ceai  de  după  expunerea  sa 
legată  de  programele  de  învăţare  emoţională,  cînd  Dalai 
Lama  1-a  invitat  să  revină  la  Dharamsala  pentru  a  le  împărtăşi 
experienţa  sa  şi  profesorilor  tibetani.  Sfinţia  Sa  1-a  rugat  pe 
Mark  să  vorbească  despre  programele  sale  în  cadrul  întîlniri- 
lor  anuale  de  pregătire  la  care  participă  profesorii  de  la  şcoa- 
la Satul  Copiilor  Tibetani  şi  de  la  alte  şcoli  din  taberele  de  re- 

fugiaţi  tibetani  din  India.  în  ciuda  dificultăţilor  iniţiale,  lega- 
te de  stabilirea  datelor  precise,  Mark  are  acum  în  program  ex- 
cursia la  Dharamsala. 

•  Pentru  informaţii  despre  PSGA,  vezi  www.colora- 
do.edu/cspv/blueprints/model/ten_paths.htm. 

Proiectul  Madison 

Pentru  Richard  Davidson,  cele  cinci  zile  petrecute  la  Dha- 
ramsala au  avut  un  impact  major  asupra  programului  său  de 
cercetări.  în  anii  din  urmă,  el  manifestase  un  interes  puternic 
pentru  neuroelasticitate,  capacitatea  oamenilor  de  a-şi  trans- 
forma emoţiile,  comportamentul  şi  funcţiile  creierului.  întîl- 
nirea  i-a  întărit  hotărîrea  de  a  continua  în  această  direcţie  şi 
de  a  include  studiul  meditaţiei  ca  mijloc  de  cultivare  a  emoţi- 
ilor pozitive.  Dacă  în  trecut  munca  sa  s-a  concentrat  asupra 
metodelor  de  reducere  a  emoţiilor  negative,  acum  a  devenit 
extrem  de  interesat  de  cercetări  care  să  ajute  oamenii  să  dez- 
volte o  mai  mare  deschidere  pentru  compasiune  şi  bucurie. 

Richie  a  fost  uimit  de  faptul  că  multe  calităţi  pozitive  — 
inclusiv  compasiunea  şi  bunăvoinţa  iubitoare  —  nu  se  regă- 
sesc la  ora  actuală  în  lexiconul  psihologic  occidental  al  emo- 
ţiilor. Acum  crede  că  acestea  ar  trebui  să  ocupe  un  loc  central 
datorită  importanţei  lor  vitale  pentru  psihologie,  ca  să  nu  mai 
vorbim  de  valoarea  lor  pentru  indivizi  şi  societate.  Acum 
avem  la  îndemînă  o  nouă  generaţie  de  instrumente  ştiinţifice 
—  îndeosebi  tehnicile  de  scanare  a  creierului  —  care  pot  mă- 
sura impactul  în  timp  al  metodelor  tradiţionale  seculare  de 
cultivare  a  acestor  emoţii.  Astfel,  studiul  emoţiilor  pozitive  va 
intra  în  planurile  de  cercetare  ale  psihologiei. 

Către  finalul  întrunirii,  Richie  a  invitat  la  laboratorul  său 
de  la  Madison  practicanţi  experimentaţi  ai  meditaţiei,  precum 
lama  Oser,  care  de  regulă  au  exersat  mai  mulţi  ani  în  sihăs- 
trie, pentru  a-i  fi  colaboratori  în  studiile  ce  folosesc  scanarea 
cerebrală.  La  Dharamsala,  Dalai  Lama  a  acceptat  invitaţia  de 

a  vizita  laboratorul  lui  Richie  din  Madison  în  primăvara  ur- 
mătoare (aşa  cum  am  văzut  în  capitolul  1),  ceea  ce  i-a  dat  lui 
Richie  imboldul  necesar  şi  un  termen-limită  pentru  începerea 
proiectului.  Aceste  cercetări  au  început  deja  să  dea  rezultate 
promiţătoare.  Acum  se  aşteaptă  ca  acest  program  de  cercetări 
să  se  întindă  pe  mai  mulţi  ani,  timp  în  care  sînt  căutaţi  şi  in- 
vitaţi în  laborator  alţi  practicanţi  experimentaţi  şi  se  analizea- 
ză datele  oferite  de  aceştia.  El  intenţionează  sa  adune  sufi- 
ciente date  pentru  a-şi  putea  publica  rezultatele  într-o  revistă 
ştiinţifică  de  prim  rang  —  pentru  aceasta  ar  fi  de  ajuns  înjur 
de  şase  practicanţi  experimentaţi  ai  meditaţiei,  dată  fiind  pre- 
cizia RMN-ului. 

într-un  anumit  sens,  acest  proiect  de  cercetare  este  o  îm- 
plinire a  carierei  ştiinţifice  a  lui  Richie.  în  timpul  studiilor 
postuniversitare  efectuate  la  Harvard,  era  foarte  interesat  de 
tehnica  meditaţiei  —  teza  sa  de  doctorat  tratează  tocmai  su- 
biectul atenţiei  în  meditaţie.  Totuşi,  ulterior,  el  a  renunţat  la 
cercetările  dedicate  meditaţiei,  în  parte  pentru  că  acestea  se 
bazau  în  mare  măsură  pe  evaluări  ale  unor  mărturii  persona- 
le şi  (raportat  la  standardele  actuale)  pe  date  fiziologice  su- 
perficiale, care  măsurau  efecte  tranzitorii.  Ştia  că  nu  aceste 
schimbări  de  moment  erau  adevăratul  obiectiv  al  meditaţiei 
—  aspectul  cel  mai  interesant  de  studiat  era  transformarea 
vieţii  cotidiene.  Dar  acum,  avînd  mijloace  de  scanare  a  creie- 
rului, Richie  deţine  instrumentele  ştiinţifice  necesare  pentru  a 
studia  schimbările  de  durată. 

•  Pentru  mai  multe  informaţii,  vezi  http://keckbrainima- 
ging.org  şi  http://psyphz.psych.wisc.edu 

Cultivarea  echilibrului  emoţional 

Poate  că,  dintre  toţi  participanţii,  Paul  Ekman  a  resimţit 
impactul  cel  mai  profund  în  urma  discuţilor.  în  timpul  acelei 
călătorii  lungi  cu  autocarul  hurducăit  şi  plin  de  praf,  de  la 
Dharamsala  la  aeroportul  din  Jammu,  Paul  s-a  tot  gîndit  ce 

schimbări  avea  sa  determine  această  săptămînă  în  viaţa  sa  de 
om  de  ştiinţă.  înainte  de  a  participa  la  întrunire,  primise  cu 
scepticism  povestirile  despre  oamenii  de  ştiinţă  care  s-au 
transformat  în  urma  unor  astfel  de  discuţii.  Acum,  acelaşi  lu- 
cru i  se  întîmplase  şi  lui. 

în  mod  uluitor,  simţea  că  şi-a  regăsit  idealurile  care  l-au 
determinat  să  studieze  psihologia  încă  de  la  început.  „M-am 
ocupat  mai  bine  de  40  de  ani  de  psihologia  emoţiilor  —  şi 
motivaţia  mea  iniţială  a  fost  să  fac  tot  ce-mi  stă  în  putinţă 
pentru  a  diminua  suferinţa  şi  cruzimea  oamenilor."  Aşa  cum 
a  spus  el,  „M-am  întors  acum  la  propriile  rădăcini  şi  motiva- 
ţii —  şi  acest  lucru  îmi  permite  să  folosesc  ce  am  învăţat  în 
aceşti  40  de  ani  pentru  a  mă  apropia  de  idealurile  mele  de 
început." 

Prin  urmare,  a  adăugat  el,  această  săptămînă  „m-a  ajutat  să 
înţeleg  ce  mai  am  de  făcut  în  următoarea,  şi  totodată  ultima, 
perioadă  din  viaţa  mea."  Deşi  renunţase  la  multe  dintre  obli- 
gaţiile sale  curente,  dorea,  pentru  prima  dată  după  aproape  un 
deceniu,  să-şi  asume  o  sarcină  nouă:  programul  de  educare  a 
minţii  pentru  adulţi,  schiţat  în  timpul  discuţiilor  de  la  Dha- 
ramsala,  numit  acum  Cultivarea  echilibrului  emoţional. 

La  Madison,  Paul  i-a  prezentat  pe  scurt  lui  Dalai  Lama 
progresele  făcute  în  această  direcţie.  „îmi  amintesc  că  la  Dha- 
ramsala  aţi  sugerat  un  program  de  cercetare  care  să  scoată  în 
evidenţă  beneficiile  unei  versiuni  seculare  a  tehnicii  medita- 
ţiei. Cîţiva  dintre  noi  am  preluat  această  idee  şi  am  dezvoltat 
o  abordare  care  combină  practica  meditaţiei  cu  tehnici  din 
psihologia  occidentală.  Folosim  un  grup  de  control  şi  facem 
măsurători  atît  psihologice,  cît  şi  biologice  înainte  de  experi- 
ment, imediat  după  terminarea  acestuia  şi  la  un  ân  după 
aceea,  astfel  încît  să  putem  observa  în  ce  constau  efectele 
benefice." 

Paul  a  fost  uimit  şi  puternic  impresionat  atunci  cînd,  as- 
cultînd  planurile  de  viitor  pentru  acest  proiect  —  şi  înţelegînd 

nevoia  de  a  se  strînge  fonduri  — ,  Dalai  Lama  a  promis  că  va 
dona  50.000  de  dolari  din  drepturile  de  autor  obţinute  din  pu- 
blicarea cărţii  sale,  un  indiciu  foarte  concret  al  importanţei  pe 
care  o  acordă  acestui  proiect  ştiinţific. 

Cultivarea  echilibrului  emoţional  s-a  dezvoltat  în  jurul 
unei  versiuni  secularizate  a  meditaţiei  contemplative,  studiată 
de  Richie  şi  Jon  Kabat-Zinn,  aşa  cum  a  relatat  Richie  şi  în 
discuţiile  de  la  Dharamsala  (vezi  capitolul  14).  Pe  lîngă  acest 
antrenament  în  meditaţia  contemplativă,  participanţii  vor  be- 
neficia şi  de  unele  metode  din  psihologia  occidentală,  cum  ar 
fi  cele  de  rezolvare  pozitivă  a  conflictelor,  preluate  din  cerce- 
tările asupra  interacţiunilor  în  cuplu,  ca  şi  de  instrucţiuni  din 
cercetările  lui  Paul  pentru  recunoaşterea  expresiilor  faciale 
subtile  ale  emoţiilor.  în  ansamblu,  programul  poate  spori  fie- 
care aspect  al  inteligenţei  emoţionale:  o  mai  mare  conştienti- 
zare a  propriilor  emoţii  şi  a  celorlalţi  şi  abilitatea  de  a  le  ad- 
ministra mai  bine. 

Mulţi  dintre  cei  care  au  participat  la  discuţiile  noastre  de 
la  Dharamsala  au  dat  şi  ei  o  mînă  de  ajutor  în  realizarea  pro- 
gramului Cultivarea  echilibrului  emoţional:  Alan  Wallace  şi 
Matthieu  Ricard,  ca  şi  Jon  Kabat-Zinn  au  contribuit  la  schiţa- 
rea programului  de  iniţiere  în  meditaţia  contemplativă.  Mark 
Greenberg,  unul  dintre  participanţii  care  au  susţinut  cu  cel 
mai  mare  entuziasm  ideea  unui  program  de  educaţie  emoţio- 
nală a  adulţilor,  s-a  numărat  printre  coordonatorii  ştiinţifici, 
contribuind  la  elaborarea  grilei  de  evaluare  a  eficienţei  pro- 
gramului. Iar  Jeanne  Tsai  şi-a  oferit  experienţa  în  studiul 
emoţiilor  prin  elaborarea  şi  coordonarea  evaluării  gradului  de 
conştientizare  interpersonală,  care  va  fi  folosită  apoi  pentru  a 
evalua  eficienţa  programului.  în  momentul  de  faţă,  a  fost  deja 
pusă  la  punct  etapa-pilot  a  programului. 

•  Pentru  informaţii  de  ultimă  oră,  vezi: 
www.MindandLife.org 

Proiectul  persoanelor  excepţionale 

Un  proiect  înrudit  s-a  născut  în  timpul  unei  conversaţii  ex- 
trem de  fertile,  care  a  avut  loc  între  Paul  Ekman  şi  Dalai 
Lama,  în  timpul  pauzei  de  ceai  de  miercuri.  în  timp  ce  fiica 
lui  Paul,  Eve,  îi  cerea  lui  Dalai  Lama  un  sfat  despre  relaţiile 
personale,  Sfinţia  Sa  i-a  ţinut  de  mîini,  pe  rînd,  mîngîindu-le 
cu  afecţiune.  Această  scurtă  întîlnire  privată,  şi-a  amintit  mai 
tîrziu  Paul,  a  fost  ceea  ce  „unii  oameni  ar  numi  o  experienţă 
mistică,  care  transfigurează.  M-am  simţit  inundat  de  o  inex- 
plicabilă căldură  fizică  în  decursul  acelor  cinci-zece  minte  — 
o  senzaţie  extraordinară  de  căldură  pe  care  o  resimţeam  în  tot 
corpul  şi  pe  chip.  Era  ceva  foarte  palpabil.  Tot  timpul  cît  am 
stat  acolo  am  simţit  un  fel  de  bunătate  pe  care  n-o  mai  simţi- 
sem niciodată  în  întreaga  mea  viaţă." 

Acesta  a  fost  un  moment  unic  pentru  Paul,  care  a  trăit  sen- 
timentul că  este  înconjurat  de  generozitate,  grijă  şi  compasiu- 
ne. Şi  acest  moment  a  fost  încununarea  observaţiei  lui  Dalai 
Lama  din  timpul  discuţiilor  noastre,  că  Paul  este  un  tată  foar- 
te bun.  în  mod  misterios,  această  combinaţie  a  atins  cele  mai 
adînci  motivaţii  personale  ale  lui  Paul. 

Cam  la  un  an  după  întîlnire,  Paul  a  pus  în  legătură  expe- 
rienţa avută  atunci  —  şi  schimbările  pe  care  le-a  resimţit  de 
atunci  încoace  —  cu  un  incident  foarte  traumatizant  din  via- 
ţa sa.  „Tatăl  meu  era  un  om  violent.  La  18  ani,  i-am  spus  că 
vreau  să  studiez  psihologia,  şi  nu  medicina,  ca  el  —  el  era 
medic  pediatru.  Mi-a  spus  că  nu-mi  va  oferi  nici  un  sprijin. 
L-am  întrebat  dacă  vrea  ca  şi  eu  să  simt  faţă  de  el  ce  simte  el 
faţă  de  tatăl  lui,  care  îi  refuzase  sprijinul  material  pentru  stu- 
dii. Atunci  m-a  lovit,  aruncîndu-mă  la  podea.  Cînd  m-am  ri- 
dicat de  jos,  i-am  spus  că  aceasta  era  ultima  oară  cînd  mă  mai 
lovea,  pentru  că  acum  crescusem;  şi  dacă  mă  mai  lovea 
aveam  să-1  lovesc  şi  eu.  Am  plecat  de  acasă  şi  nu  l-au  mai  vă- 
zut timp  de  zece  ani." 

De  atunci  încoace,  a  adăugat  Paul,  „cam  o  dată  pe  săptă- 
mînă  în  ultimii  50  de  ani,  am  un  atac  de  mînie  pe  care  apoi  îl 

regret."  însă  lucrurile  s-au  schimbat  din  ziua  în  care  Paul  a 
avut  acea  conversaţie  particulară  cu  Sfinţia  Sa.  „După  aceea, 
nu  am  mai  avut  nici  un  impuls  de  mînie  timp  de  patru  luni  şi 
nici  un  episod  de  furie  aproape  un  an  de  zile.  Eu  sînt  o  per- 
soană care  s-a  luptat  toată  viaţa  cu  aceste  explozii  de  mînie, 
însă  chiar  şi  acum,  la  aproape  un  an  de  la  acea  întîlnire,  am 
foarte  rar  astfel  de  ieşiri.  Cred  că  contactul  fizic  cu  acel  gen 
de  bunătate  poate  avea  un  efect  de  transformare." 

în  psihologie,  mai  mult  decît  în  orice  altă  ştiinţă,  autobio- 
grafia inspiră  teoria  —  experienţa  de  viaţa  a  psihologului  îi 
oferă  o  sursa  de  materie  primă  pentru  teoretizare.  Şi,  în  cali- 
tate de  om  de  ştiinţă,  Paul  mi-a  spus  că  vrea  să  investigheze 
acest  efect  de  transformare  pe  care  îl  pot  determina  interac- 
ţiunile cu  oameni  excepţionali,  precum  Dalai  Lama.  Această 
hotărîre  la  condus  la  schiţarea  Proiectului  Persoanelor  excep- 
ţionale, pe  care  1-a  prezentat  la  Madison  —  în  cadrul  căruia 
lama  Oser  a  fost  primul  său  subiect  pentru  experimente  (aşa 
cum  am  văzut  în  capitolul  1). 

Pentru  că  astfel  de  subiecţi  excepţionali  sînt  foarte  puţini 
şi  la  mari  depărtări,  ei  sînt  studiaţi  pe  rînd  de  mai  multe  labo- 
ratoare cu  metodologii  şi  instrumente  diferite.  La  Madison. 
Richard  Davidson  a  folosit  metodele  de  scanare  a  creierului 
pentru  a  studia  efectele  neurologice  pe  termen  lung  ale  prac- 
ticării meditaţiei,  în  vreme  ce  la  Universitatea  California, 
Paul  a  folosit  metode  cum  ar  fi  evaluarea  preciziei  în  citirea 
expresiilor  faciale  pentru  a  măsura  impactul  asupra  empatiei 
şi  a  altor  abilităţi  emoţionale. 

•  Pentru  informaţii  referitoare  la  progresul  cercetărilor, 
vezi:  www.paulekman.com 

Un  schimb  reciproc 

Venerabilul  Ajahn  Maha  Somchai  Kusalacitto  (pentru  a-i 
da  numele  întreg)  a  venit  cu  o  perspectivă  diferită  asupra 
acestor  proiecte  de  cercetare,  una  care  avea  să  ne  reaminteas- 

că  de  faptul  că  dialogul  dintre  budism  şi  ştiinţele  minţii  este 
un  schimb  reciproc.  într-o  conversaţie  cu  un  oaspete  din 
America,  la  cîteva  luni  după  întîlnirea  de  la  Dharamsala,  el  a 
accentuat  cît  de  important  este  ca  maeştrii  experimentaţi  ai 
meditaţiei  să  fie  studiaţi  cu  instrumente  ştiinţifice  pentru  a  se 
măsura  efectele  realizărilor  spirituale  asupra  creierului. 

Unul  dintre  motivele  pentru  care  susţinea  aceste  cercetări 
era  legat  de  problemele  din  ce  în  ce  mai  mari  pe  care  le  ob- 
servase în  Tailanda  —  costurile  sociale  ale  emoţiilor  pertur- 
batoare, care  se  manifestă,  de  pildă,  prin  creşterea  ratei  abu- 
zurilor asupra  copiilor.  El  considera  că  studiile  ştiinţifice  care 
atestă  beneficiile  budismului  ar  putea  exercita  o  influenţă 
asupra  ţărilor  asiatice,  unde  se  temea  că  valoarea  învăţături- 
lor şi  practicii  budiste  începe  să  fie  tot  mai  puţin  cunoscută. 
Aşa  cum  a  spus  el,  „Influenţa  Occidentului  va  avea  un  rol  im- 
portant în  stimularea  interesului  pentru  valorile  budiste  şi  ac- 
ceptarea acestora.  Dacă  noi,  tailandezii,  avem  anumite  reali- 
zări, tindem  să  le  ignorăm  — ,  dar  devenim  foarte  interesaţi  de 
ceva  care  provine  din  Occident." 

Cade  o  cortină 

Cît  despre  Francisco  Varela,  vestea  tristă  a  sosit  cu  cîteva 
zile  înainte  de  întîlnirea  de  la  Madison.  Am  aflat  că  s-a  des- 
coperit o  revenire  virulentă  a  cancerului  în  ficatul  care  îi  fu- 
sese transplantat  şi  că,  în  pofida  unei  chimioterapii  foarte 
agresive,  boala  s-a  răspîndit.  Doctorii  au  pierdut  orice  speran- 
ţă; medicina  nu  mai  putea  face  nimic  pentru  el.  A  rămas  aca- 
să, alături  de  familie  şi  nu  avea  să  vină  la  Madison.  în  schimb, 
Adam  Engle,  care  înfiinţase  Institutul  pentru  Minte  şi  Viaţă 
împreună  cu  Francisco,  a  aranjat  o  conexiune  video  particu- 
lară de  două  zile  prin  Internet.  Francisco  avea  să  fie  o  prezen- 
ţă virtuală,  urmînd  să  privească  întîlnirea  pe  ecranul  unui  mo- 
nitor din  dormitorul  său  din  Paris. 

După  încheierea  întrunirii,  am  scris  cu  toţii  gînduri  calde 
de  încurajare  pentru  Francisco  pe  o  carte  poştală  pe  care  avea 
sa  i-o  înmîneze  a  doua  zi  la  Paris  colaboratorul  său,  Anton 
Lutz,  cel  care  venise  la  Madison  să-i  ţină  locul. 

Francisco  a  murit  acasă,  cîteva  zile  mai  tîrziu.  Participarea 
sa  virtuală  la  prezentarea  făcută  pentru  Dalai  Lama  la  Madi- 
son avea  sa  tragă  cortina  peste  periplul  său  de  o  viaţă  în  ştiinţă. 


DESPRE  PARTICIPANŢI 


Tenzin  Gyatso,  Sfinţia  Sa  cel  de-al  Paisprezecelea  Da- 
lai Lama,  este  liderul  budismului  tibetan,  şeful  guvernului  ti- 
betan  din  exil  şi  un  lider  spiritual  respectat  în  întreaga  lume. 
S-a  născut  într-o  familie  de  ţărani  pe  6  iulie  1935,  într-un  mic 
sat  numit  Taktser,  în  nord-estul  Tibetului.  A  fost  recunoscut  la 
vîrsta  de  2  ani,  potrivit  tradiţiei  tibetane,  ca  reîncarnare  a  pre- 
decesorului său,  cel  de-al  treisprezecelea  Dalai  Lama.  Dalai 
Lama  sînt  consideraţi  reîncarnări  ale  lui  Buddha  al  Compa- 
siunii, care  alege  să  se  reîncarneze  pentru  a-i  ajuta  pe  oameni. 
Cîştigător  al  premiului  Nobel  pentru  Pace  în  1989,  el  este  res- 
pectat în  întreaga  lume  ca  un  militant  pentru  blîndeţe  şi  rezol- 
varea paşnică  a  conflictelor  dintre  oameni.  A  călătorit  mult  şi 
a  ţinut  conferinţe  pe  teme  cum  ar  fi  responsabilitatea  univer- 
sală, dragostea,  compasiunea  şi  bunătatea.  Interesul  său  pro- 
fund pentru  ştiinţă  este  mai  puţin  cunoscut;  a  spus  la  un  mo- 
ment dat  că  dacă  n-ar  fi  fost  călugăr,  i-ar  fi  plăcut  să  fie 
inginer.  în  vremea  adolescenţei  petrecute  în  Lhasa,  el  era  cel 
chemat  cînd  trebuia  reparată  vreo  maşinăre  de  la  palatul  Po- 
tala,  fie  că  era  vorba  de  un  ceas  sau  de  un  automobil.  Mani- 
festă o  vie  curiozitate  pentru  cele  mai  noi  descoperiri  din  şti- 
inţă, iar  aportul  său  constă  atît  în  formularea  implicaţiilor 
umaniste  ale  descoperirilor  ştiinţifice,  cît  şi  într-un  înalt  nivel 
de  rafinament  metodologic. 

Richard  J.  Davidson  este  directorul  Laboratorului  pentru 
Neurologia  Afectelor  şi  al  Laboratorului  W.  M.  Keck  pentru 
Studierea  Comportamentului  şi  Scanarea  Funcţională  a  Cre- 
ierului de  la  Universitatea  Wisconsin,  Madison.  A  studiat  la 
Universitatea  New  York  şi  la  Harvard,  unde  şi-a  susţinut  di- 
ploma de  licenţă  şi,  respectiv,  doctoratul  în  psihologie.  în  cer- 
cetările sale  s-a  concentrat  asupra  relaţiei  dintre  creier  şi  emo- 
ţii. La  ora  actuală,  este  profesor  la  Catedra  William  James  şi 
profesor-cercetator  de  psihologie  şi  psihiatrie  la  Catedra  Vi- 
las,  Universitatea  Wisconsin.  Este  coautor  sau  redactor  a 
nouă  cărţi,  cele  mai  recente  fiind:  Anxiety,  Depression  and 
Emotion  (Anxietate,  depresie  şi  emoţie)  (Oxford  University 
Press,  2000),  şi  Visions  of  Compassion:  Western  Scientists 
and  Tibetan  Buddhists  Examine  Human  Nature  (Oxford  Uni- 
versity Press,  2002).  Profesorul  Davidson  a  scris  de  asemenea 
peste  150  de  capitole  în  lucrări  colective  şi  articole  de  revis- 
tă. A  primit  numeroase  premii  pentru  activitatea  sa  ştiinţifică, 
inclusiv  Premiul  pentru  Cercetare  Ştiinţifică  al  Institutului 
Naţional  pentru  Sănătatea  Mintală  şi  Premiul  pentru  Contri- 
buţii Ştiinţifice  Excepţionale  al  Asociaţiei  Americane  de  Psi- 
hologie. Este  membru  al  Comitetului  de  Consiliere  Ştiinţifică 
al  Institutului  Naţional  pentru  Sănătate  Mintală.  în  1992,  ca 
urmare  a  întrunirilor  organizate  de  Institutul  pentru  Minte  şi 
Viaţă,  a  făcut  parte  din  echipa  de  cercetători  care  a  făcut  cer- 
cetări neurologice  asupra  abilităţilor  mintale  excepţionale  ale 
unor  călugări  tibetani,  avansaţi  în  practica  meditaţiei. 

Paul  Ekman  este  profesor  de  psihologie  şi  director  al  La- 
boratorului pentru  Interacţiuni  Umane,  Facultatea  de  Medici- 
nă a  Universităţii  California  din  San  Francisco.  A  studiat  la 
Universităţile  Chicago,  New  York  şi  Adelphi,  unde  şi-a  susţi- 
nut şi  doctoratul.  Cercetările  sale  s-au  concentrat  asupra  ex- 
presiilor emoţionale  (şi  relaţia  acestora  cu  schimbările  fizio- 
logice) şi  înşelăciunii  şi  este  expertul  numărul  unu  în  lume  în 
privinţa  semnelor  faciale  ale  emoţiilor  Studiile  sale  transcul- 

turale  pe  tema  manifestării  emoţiilor  l-au  condus,  în 
1967-1968,  la  studierea  unei  culturi  primitive  din  Papua 
Noua  Guinee,  în  Japonia  şi  în  multe  alte  contexte  culturale. 
Printre  distincţiile  pe  care  le-a  primit  de-a  lungul  timpului  se 
numără  Premiul  pentru  Cercetare  Ştiinţifică  al  Institutului 
Naţional  pentru  Sănătate  Mintală  (primit  de  şapte  ori)  şi  un  ti- 
tlu de  Doctor  Honoris  Causa  în  ştiinţe  umaniste  de  la  Univer- 
sitatea Chicago.  A  publicat  peste  100  de  articole  academice  şi 
a  scris  sau  coordonat  19  cărţi;  dintre  acestea  amintim  TheNa- 
ture  of  Emotion  (Oxford  University  Press,  1997)  (editată  îm- 
preună cu  Richard  Davidson).  Cea  mai  recentă  carte  a  sa  este 
o  ediţie  adnotată  a  lucrării  lui  Darwin  din  1872,  Exprimarea 
emoţiilor  la  oameni  şi  animale,  în  care  evidenţiază  importan- 
ţa intuiţiilor  lui  Darwin  asupra  evoluţiei  emoţiilor  pentru  cer- 
cetările contemporane. 

Owen  Flanagan  este  profesor  de  filozofie  la  Catedra  Ja- 
mes B.  Duke  şi  şeful  departamentului  de  filozofie,  profesor 
de  psihologie  experimentală  şi  profesor  de  neurobiologie  la 
Universitatea  Duke.  în  1999-2000,  dr.  Flanagan  a  primit  ti- 
tlul de  Profesor  Romanell  Phi  Beta  Kappa,  un  titlu  acordat  în 
fiecare  an  de  biroul  Phi  Beta  Kappa  unui  filozof  american 
pentru  contribuţii  de  excepţie  în  filozofie  şi  la  înţelegerea  pu- 
blică a  filozofiei.  Dr.  Flanagan  se  ocupa,  în  principal,  de  pro- 
blema minte-corp,  psihologia  morală  şi  conflictul  dintre  ima- 
ginea ştiinţifică  şi  cea  umanistă  asupra  persoanei.  Este  autor 
al  lucrărilor  The  Science  of  the  Mind  {Ştiinţa  minţii)  (MIT 
Press,  1991);  Varieties  of  Moral  Personality  {Varietăţile  per- 
sonalităţii morale)  (Harvard  University  Press,  1991);  Con- 
sciousness  Reconsidered  {O  nouă  perspectivă  asupra  conşti- 
inţei) (MIT  Press,  1992);  Self-Expressions:  Mind,  Morals, 
and  the  Meaning  of  Life  {Exprimări  de  sine:  minte,  morală  şi 
înţelesul  vieţii)  (Oxford  University  Press,  1996);  şi  Dreaming 
Souls:  Sleep,  Dreams,  and  the  Evolution  of  the  Conscious 
Mind  {Suflete  visătoare:  somn,  vise  şi  evoluţia  minţii  con- 

ştiente)  (Oxford  University  Press.  2000).  A  publicat  de  ase- 
menea numeroase  articole,  printre  care  mai  multe  studii  re- 
cente despre  natura  virtuţilor,  emoţiile  morale,  confucianism 
şi  statutul  ştiinţific  al  psihanalizei. 

Daniel  Goleman  este  copreşedinte  al  Consorţiului  pentru 
Cercetarea  Inteligenţei  Emoţionale  din  cadrul  Centrului  de 
Studii  Aprofundate  în  psihologie  aplicată  şi  clinică  din  cadrul 
Universităţii  Rutgers.  Şi-a  luat  diploma  de  licenţă  la  Amherst 
College,  iar  masteratul  şi  doctoratul  în  psihologie  clinică  şi 
studii  de  dezvoltare  la  Harvard,  unde  s-a  întors  mai  tîrziu  ca 
profesor.  A  fost  unul  dintre  membrii  fondatori  ai  Grupului 
pentru  învăţarea  Academică,  Socială  şi  Emoţională  de  la  Uni- 
versitatea Illinois  din  Chicago,  un  grup  de  cercetători  care 
evaluează  şi  popularizează  programe  şcolare  pentru  educaţia 
afectivă.  Studiile  sale  se  concentrează  asupra  interfeţei  dintre 
psihobiologie  şi  comportament,  cu  un  accent  deosebit  asupra 
emoţiilor  şi  sănătăţii.  A  fost  de  două  ori  nominalizat  la  Pre- 
miul Pulitzer  pentru  activitatea  sa  de  jurnalist  la,  New  York  Ti- 
mes, în  domeniul  studiului  creierului  şi  ştiinţelor  comporta- 
mentale. A  scris  sau  editat  12  cărţi,  printre  care  best-seller-vl 
internaţional  Inteligenţa  emoţională  (ed.  rom.  Curtea  Veche 
Publishing,  2001)  şi  Healing  Emotions  (Shambhala,  1997), 
care  cuprinde  relatarea  celei  de-a  treia  întîlniri  organizate  de 
Institutul  pentru  Minte  şi  Viaţă. 

Mark  Greenberg  este  şeful  Catedrei  Bennett  pentru  Cer- 
cetări asupra  Prevenirii  din  cadrul  Departamentului  pentru 
dezvoltare  umană  şi  studii  asupra  familiei  de  la  Universitatea 
de  Stat  Pennsylvania,  unde  este  şi  director  al  Centrului  de 
Cercetări  asupra  Prevenirii  pentru  Promovarea  Dezvoltării 
Umane.  Şi-a  luat  diploma  de  licenţă  la  Universitatea  John 
Hopkins,  iar  masteratul  şi  doctoratul  în  psihologia  creşterii  şi 
a  copilului  la  Universitatea  din  Virginia.  Printre  obiectivele 
cercetărilor  sale  se  află  neuroelasticitatea  în  dezvoltarea  emo- 
ţională a  copiilor,  studiul  relaţiei  părinte-copil  şi  strategiile 

educaţionale  care  diminuează  riscul  apariţiei  problemelor 
comportamentale  şi  promovează  dezvoltarea  competenţelor 
sociale  şi  emoţionale.  Profesorul  Greenberg  a  fost  consultant 
pentru  Grupul  de  Control  al  Bolilor  şi  Prevenirea  Violenţei 
din  Statele  Unite  şi  este  copreşedinte  al  comitetului  de  cerce- 
tare al  CASEL  (Grupul  pentru  învăţarea  Academica,  Socială 
şi  Emoţională).  A  publicat  peste  100  de  articole  academice 
despre  dezvoltarea  copilului,  inclusiv  un  capitol  despre  fun- 
damentele neurologice  ale  dezvoltării  emoţionale  din  lucra- 
rea Emoţional  Development  and  Emoţional  Intelligence 
{Dezvoltarea  emoţională  şi  inteligenţa  emoţională)  (Basic 
Books,  1997). 

Geshe  Thupten  Jinpa  s-a  născut  în  Tibet,  în  1958.  Pregă- 
tindu-se  pentru  viaţa  de  călugăr  în  sudul  Indiei,  a  primit  titlul 
de  geshe  Iharam  (echivalentul  doctoratului  în  teologie)  de  la 
Shartse  College  din  cadrul  universităţii  monastice  Ganden, 
unde  a  predat  apoi  filozofia  budistă  timp  de  cinci  ani.  Mai  de- 
ţine de  asemenea  o  diplomă  de  licenţă  (cu  merite  deosebite) 
şi  un  doctorat  în  studii  religioase  de  la  Universitatea  Cam- 
bridge.  Din  1985,  a  fost  principalul  traducător  de  limbă  en- 
gleză al  Sfinţiei  Sale,  Dalai  Lama,  şi  a  tradus  şi  editat  mai 
multe  cărţi  scrise  de  Dalai  Lama,  printre  care:  The  Good 
Heart:  The  Dalai  Lama  Explores  the  Heart  of  Christianity 
{Bunătatea:  Dalai  Lama  explorează  fundamentele  creştinis- 
mului) (Rider,  1996)  şiEthics  for  the  New  Millennium  (River- 
head,  1999).  Cele  mai  recente  lucrări  ale  sale  sînt  Songs  of 
Spiritual  Experience  (Cîntece  ale  experienţei  spirituale) 
(Shambhala,  2000),  scrisă  împreună  cu  Ja's  Elsner, 
Tsongkhapas  Philosophy  ofEmptiness  {Filozofia  deşertăciu- 
nii a  lui  Tsongkhapa)  (în  curs  de  apariţie  la  Curzon  Press)  şi 
secţiunile  dedicate  filozofiei  tibetane  din  Encyclopedia  of 
Asian  Philosophy  {Enciclopedia  filozofiei  asiatice)  (Routled- 
ge,  2001).  Din  1996  pînă  în  1999,  a  fost  cercetător  în  religii 
orientale  la  catedra  Margaret  Smith  de  la  Girton  College, 
Universitatea  Cambridge.  în  prezent  este  preşedinte  al  Insti- 

tutului  pentru  Studii  Tibetane,  care  se  ocupă  cu  traducerea 
clasicilor  tibetani  în  limbi  de  circulaţie  internaţională.  Trăieş- 
te în  Montreal,  Canada,  împreună  cu  soţia  sa  şi  cei  doi  copii. 

Venerabilul  Ajahn  Maha  Somchai  Kusalacitto  s-a  năs- 
cut într-o  familie  de  fermieri  în  nordul  îndepărtat  al  Tailandei 
şi  a  fost  uns  călugăr  la  vîrsta  de  20  de  ani.  După  ce  a  obţinut 
o  diplomă  de  licenţă  în  studii  budiste  în  Tailanda  şi  un  docto- 
rat în  filozofie  indiană  de  la  Universitatea  din  Madras,  a  fost 
numit  decan  la  Universitatea  Mahachulalongkornrajavidyala- 
ya  din  Bangkok,  unde  deţine  în  prezent  postul  de  rector  ad- 
junct pentru  relaţii  externe  şi  ţine  prelegeri  pe  teme  de  budism 
şi  religii  comparate.  Publică  în  continuare  studii  academice 
despre  budism,  este  asistent  de  stareţ  la  mănăstirea  budistă 
Chandaram,  apare  în  emisiuni  radio  şi  TV  şi  scrie  pentru  re- 
viste şi  ziare  despre  budism.  Este  cofondator  al  unei  societăţi 
internaţionale  pentru  budiştii  angajaţi  în  activităţi  sociale,  al 
unui  grup  care  susţine  introducerea  unui  sistem  de  educaţie 
alternativ  în  Tailanda  şi  al  unei  asociaţii  de  călugări  tailande.ii, 
dedicată  păstrării  tradiţiei  monastice  în  pădurile  tailandeze. 

Matthieu  Ricard  este  călugăr  budist  la  mănăstirea  She- 
chen  din  Katmandu  şi  din  1989  interpret  de  limbă  franceză 
pentru  Sfinţia  Sa,  Dalai  Lama.  Născut  în  Franţa  în  1946,  şi-a 
luat  doctoratul  în  genetică  celulară  la  Institutul  Pasteur,  sub 
îndrumarea  laureatului  Nobel,  Franşois  Jacob.  Dintr-o  pasi- 
une, a  scris  lucrarea  Animal  Migrations  (Hill  and  Wang, 
1969).  A  călătorit  pentru  prima  dată  în  Himalaya  în  1967  şi 
trăieşte  acolo  din  1972,  devenind  călugăr  budist  în  1979. 
Timp  de  15  ani  a  studiat  cu  Dilgo  Khyentse  Rinpoche,  unul 
dintre  cei  mai  prestigioşi  profesori  tibetani  din  perioada  con- 
temporană, împreună  cu '  tatăl  său,  filozoful  francez 
Jean-Frangois  Revel,  a  scris  lucrarea  Le  moine  et  le  philoso- 
phe  (Pocket,  1997)  şi  este  de  asemenea  coautor,  alături  de  as- 
trofizicianul  Trinh  Xuan  Thuan,  al  cărţii  The  Quantum  and 
the  Lotus  (Crown,  2001).  A  publicat  mai  multe  albume  de  fo- 

tografie,  printre  care  The  Spirit  of  Tibet  {Spiritul  Tibetului) 
(Aperture,  2000)  şi,  împreună  cu  Olivier  şi  Danielle  Follmi, 
Buddhist  Himalayas  (Himalaya  budistă)  (Abrams,  2002). 

Jeanne  L.  Tsai  este  profesor  în  cadrul  departamentului  de 
psihologie  de  la  Stanford.  Şi-a  luat  diploma  de  licenţă  la  Stan- 
ford,  iar  masteratul  şi  doctoratul  la  Universitatea  California 
din  Berkeley.  Cercetările  sale  s-au  concentrat  asupra  relaţiilor 
dintre  cultură  şi  emoţii,  explorînd  impactul  socializării  asupra 
trăirii  emoţionale,  expresiilor  fiziologice  şi  emoţionale.  în 
cercetările  sale,  s-a  folosit  de  o  diversitate  de  metode,  de  pil- 
dă, a  comparat  diferenţele  dintre  fiziologia  şi  trăirea  emoţii- 
lor la  chinezi  şi  la  alte  grupuri  etnice  din  America.  A  publicat 
articole  în  numeroase  reviste  academice  şi  antologii,  printre 
care  The  Enciclopedia  of  Human  Emotions  {Enciclopedia 
emoţiilor)  (Gale,  1999)  şi  The  Comprehensive  Handbook  of 
Psychopathology  {Tratat  de  psihopatologie  generală)  (Ple- 
num,  1993). 

Francisco  J.  Varela  şi-a  luat  doctoratul  în  biologie  la 
Harvard,  în  1970.  Interesele  sale  s-au  concentrat  asupra  me- 
canismelor biologice  ale  cogniţiei  şi  conştiinţei  şi  a  scris  pe 
aceste  subiecte  peste  200  de  articole  în  reviste  ştiinţifice.  De 
asemenea,  a  scris  sau  a  editat  15  cărţi,  multe  dintre  ele  fiind 
traduse  în  mai  multe  limbi,  printre  care  The  Embodied  Mind 
(MIT  Press,  1992).  lucrarea  mai  recentă  Naturalizing 
Phenomenology:  Contemporary  Issues  in  Phenomenology 
and  Cognitive  Science  (Fenomenologia  naturalizată:  teme 
contemporane  în  fenomenologie  şi  ştiinţele  cogniţiei)  (Stan- 
ford University  Press,  1999)  şi  The  View  from  Within:  First- 
Per  son  Methods  in  the  Study  of  Consciousness  {Vedere  di- 
năuntru: metodele  persoanei  întîi  în  studiul  conştiinţei) 
(Imprint  Academic,  1999).  A  primit  mai  multe  premii  pentru 
cercetările  sale,  a  fost  profesor  de  ştiinţele  cogniţiei  şi  episte- 
mologie la  catedra  Fondation  de  France  de  la  Ecole  Poly- 
technique,  director  de  cercetare  la  Centre  National  de  la  Re- 

cherche  Scientifique  din  Paris  şi  şeful  Departamentului  pen- 
tru Neurodinamică  de  la  LENA  (Laboratorul  pentru  Neurolo- 
gie Cognitivă  şi  Scanarea  Creierului),  din  cadrul  Spitalului 
Salpetriere  din  Paris.  Este  unul  dintre  fondatorii  Institutului 
pentru  Minte  şi  Viaţă  şi  a  publicat  mai  multe  articole  şi  cărţi 
despre  dialogul  dintre  ştiinţă  şi  religie,  printre  care  Gentle 
Bridges  {Punţi  ale  blîndeţii)  (Shambhala,  1991)  şi  Sleeping, 
Dreaming  and  Dying  {Somn,  vise  şi  moarte)  (Wisdom,  1997), 
care  acoperă  prima  şi  cea  de-a  patra  întîlnire  a  Institutului  pen- 
tru Minte  şi  Viaţă.  Dr.  Varela  a  decedat  la  28  mai  2001. 

B.  Alan  Wallace  s-a  pregătit  mulţi  ani  în  mănăstiri  budis- 
te din  India  şi  Elveţia  şi  a  predat  teorie  şi  practică  budistă  în 
Europa  şi  America  încă  din  1 976.  A  fost  interpret  pentru  mulţi 
învăţaţi  şi  maeştri  budişti,  inclusiv  pentru  Sfinţia  Sa  Dalai 
Lama.  După  ce  a  absolvit  Amherst  College  cu  summa  cum  la- 
ude, unde  a  studiat  fizica  şi  filozofia  ştiinţei,  şi-a  luat  docto- 
ratul în  studii  religioase  la  Universitatea  Stanford.  A  editat,  a 
scris,  a  tradus  şi  a  contribuit  la  mai  mult  de  30  de  lucrări  de- 
spre budismul  tibetan,  limbajul,  medicina  şi  cultura  tibetană. 
A  scris  de  asemenea  despre  relaţia  dintre  ştiinţă  şi  religie. 
Frintre  lucrările  sale  publicate  se  numără  Tibetan  Buddhism 
from  the  Ground  Up  (Budismul  tibetan  de  jos  în  sus)  (Wis- 
dom Publications,  1993),  Choosing  Reality:  A  Buddhist  Viewof 
Physics  and  the  Mind  (Alegerea  realităţii:  o  viziune  budistă 
asupra  fizicii  şi  minţii)  (Snow  Lion  Publications,  1996);  The 
Bridge  of  Quiescence:  Experiencing  Buddhist  Meditation  (O 
punte  către  linişte:  experienţa  meditaţiei  tibetane)  (Open  Co- 
urt  Publishing,  1998)  şi  The  Taboo  of  Subjectivity:  Toward  a 
New  Science  of  Consciousness  (Tabu-ul  subiectivităţii:  către 
o  nouă  ştiinţă  a  conştiinţei  (Oxford  University  Press,  2000). 
Este  de  asemenea  editorul  unei  antologii  de  eseuri,  intitulată 
Buddhism  and  Science:  Breaking  New  Ground  (Budismul  şi 
ştiinţa:  găsirea  unor  noi  puncte  comune),  în  curs  de  apariţie 
la  Columbia  University  Press. 


DESPRE 

INSTITUTUL  PENTRU  MINTE  ŞI  VIAŢĂ 


Dialogurile  din  seria  „Minte  şi  Viaţă"  între  Sfinţia  Sa  Da- 
lai Lama  şi  oamenii  de  ştiinţă  occidentali  au  luat  naştere  în 
urma  colaborării  dintre  R.  Adam  Engle,  avocat  şi  om  de  afa- 
ceri american,  şi  Francisco  L  Varela,  neurolog  de  origine  chi- 
liana, care  a  trăit  şi  a  lucrat  la  Paris.  în  1983,  Engle  şi  Varela, 
care  la  momentul  respectiv  încă  nu  se  cunoşteau,  au  avut  fie- 
care, în  mod  independent,  iniţiativa  de  a  organiza  o  serie  de 
întruniri  transculturale,  în  care  Sfinţia  Sa  să  dialogheze  cu  oa- 
meni de  ştiinţă  occidentali  pe  diverse  teme,  pe  parcursul  mai 
multor  zile. 

După  ce  a  absolvit  facultatea  de  drept  de  la  Harvard,  En- 
gle a  început  să  lucreze  pentru  o  firmă  de  avocatură  din  diver- 
tisment situată  în  Beverly  Hills,  după  care  a  fost  consilier 
GTE  timp  de  un  an  de  zile  în  Teheran.  Spiritul  său  entuziast 
1-a  dus  curînd  la  petrecerea  unui  prim  an  sabatic  în  Asia,  unde 
a  fost  fascinat  de  mănăstirile  tibetane,  pe  care  le-a  vizitat  în 
Himalaya.  în  1974,  1-a  întîlnit  pe  lama  Thubten  Yeshe,  unul 
dintre  primii  budişti  tibetani  care  preda  în  limba  engleză  şi  a 
petrecut  patru  luni  la  mănăstirea  Kopan  din  Katmandu.  La  în- 
toarcerea în  Statele  Unite,  Engle  s-a  stabilit  lîngă  Santa  Cruz, 
California,  unde  lama  Yeshe  şi  discipolul  sau,  lama  Thubten 
Zopa  Rinpoche,  aveau  un  centru  de  meditaţie. 

Prin  intermediul  lui  lama  Yeshe,  Engle  a  ajuns  să  afle  pen- 
tru prima  dată  de  interesul  viu  al  lui  Dalai  Lama  pentru  ştiin- 
ţă, de  dorinţa  Sfinţiei  Sale  de  a-şi  îmbogăţi  cunoştinţele  cu 

privire  la  ştiinţa  occidentală  şi,  în  acelaşi  timp,  de  a-şi  împăr- 
tăşi cunoştinţele  despre  ştiinţa  contemplativă  din  Orient.  En- 
gle  a  simţit  imediat  că  acesta  este  un  proiect  de  care  i-ar  fi 
plăcut  foarte  mult  să  se  ocupe. 

în  toamna  lui  1984,  Engle,  căruia  între  timp  i  se  alăturase 
în  această  aventură  un  bun  prieten,  Michael  Sautman,  s-a  în- 
tîlnit  cu  fratele  mai  tînăr  al  Sfinţiei  Sale,  Tendzin  Choegyal 
(Ngari  Rinpoche),  la  Los  Angeles,  cei  doi  i-au  prezentat  pla- 
nul lor  de  a  organiza  o  serie  de  întîlniri  ştiinţifice  intercultu- 
rale,  cu  durata  de  o  săptămînă,  daca  Sfinţia  Sa  ar  fi  de  acord 
să  participe.  Cu  multă  amabilitate  Rinpoche  s-a  oferit  să-i 
prezinte  propunerea  lui  Dalai  Lama.  Peste  cîteva  zile,  Rinpo- 
che le-a  spus  că  Sfinţia  Sa  ar  fi  bucuros  să  participe  la  un  dia- 
log cu  oameni  de  ştiinţă  şi  i-a  autorizat  pe  Engle  şi  Sautman 
sa  organizeze  o  întîlnire.  Astfel  a  început  carierea  lui  Tendzin 
Choegyal  de  consilier-cheie  pentru  ceea  ce  acum  se  numeşte 
Institutul  pentru  Minte  şi  Viaţă. 

între  timp,  Francisco  Varela,  care  practica  şi  el  budismul 
din  1974,  s-a  întîlnit  cu  Sfinţia  Sa  la  o  întrunire  internaţiona- 
lă, Simpozionul  Alpbach  despre  Conştiinţă,  în  1983,  unde 
Dalai  Lama  era  unul  dintre  vorbitori,  şi  au  intrat  imediat  în 
contact.  Sfinţia  Sa  era  foarte  bucuros  că  avea  oportunitatea  de 
a  discuta  cu  un  specialist  în  studiul. creierului  care  avea  şi  cu- 
noştinţe despre  budismul  tibetan,  iar  Varela  era  hotarît  să  gă- 
sească mijloace  de  a  continua  acest  dialog  ştiinţific.  în  primă- 
vara lui  1985,  o  prietenă  apropiată,  Joan  Halifax,  pe  vremea 
aceea  director  la  Fundaţia  Ojai,  care  auzise  de  eforturile  lui 
Engle  şi  Sautman,  i-a  sugerat  să  se  alăture  celor  doi. pentru  a 
contribui  cu  experienţa  sa  la  organizarea  întîlnirilor.  în  oc- 
tombrie 1985,  s-au  întîlnit  toţi  patru  la  Fundaţia  Ojai  şi  au  că- 
zut de  acord  sa  colaboreze.  Au  decis  să  se  concentreze  asupra 
disciplinelor  ştiinţifice  care  au  legătură  cu  mintea  şi  viaţa, 
considerînd  că  acestea  reprezintă  interfaţa  cea  mai  potrivită 
între  ştiinţa  occidentală  şi  tradiţia  budistă.  Acesta  a  fost  şi  nu- 


Despre  Institutul  pentru  Minte  şi  Viaţă 


569 


mele  pe  care  1-a  purtat  prima  întrunire  şi,  în  cele  din  urmă,  a 
devenit  numele  Institutului  pentru  Minte  şi  Viaţă. 

A  mai  fost  nevoie  de  încă  doi  ani  pentru  ca  Engle,  Sautman, 
Varela  şi  secretariatul  particular  al  Sfinţiei  Sale  să  pună  la 
punct  prima  întrunire,  care  a  avut  loc  în  octombrie  1987  la 
Dharamsala.  în  acest  interval,  Engle  şi  Varela  au  colaborat  în- 
deaproape pentru  a  găsi  o  formulă  cît  mai  utilă  pentru  întîlni- 
re.  Adam  a  preluat  sarcina  de  coordonator  general,  avînd  ca 
primă  responsabilitate  strîngerea  de  fonduri,  comunicarea  cu 
Sfinţia  Sa  şi  cu  secretariatul  sau,  şi  s-a  ocupat  de  toate  cele- 
lalte aspecte  administrative  ale  proiectului,  în  vreme  ce  Fran- 
cisco, în  calitate  de  coordonator  ştiinţific,  s-a  ocupat  de  con- 
ţinutul ştiinţific  al  întîlnirii,  de  invitarea  participanţilor  şi  de 
editarea  unui  volum  care  să  relateze  discuţiile  purtate. 

Această  împărţire  a  responsabilităţilor  între  un  coordona- 
tor general  şi  unul  ştiinţific  a  funcţionat  atît  de  bine,  încît  a 
fost  folosită  la  toate  întîlnirile  care  au  urmat.  Cînd  Institutul 
pentru  Minte  şi  Viaţă  a  fost  înfiinţat  oficial  în  1990,  Adam 
Engle  a  devenit  preşedinte  şi  a  fost  coordonatorul  general  al 
tuturor  întrunirilor  organizate  de  institut;  deşi  Francisco  nu  a 
participat  în  calitate  de  coordonator  ştiinţific  la  toate  întîlniri- 
le, el  a  fost  pînă  la  moartea  sa,  în  2001,  un  îndrumător  şi  co- 
laboratorul cel  mai  apropiat  al  lui  Engle  în  ce  priveşte  activi- 
tatea Institutului  pentru  Minte  şi  Viaţă. 

Trebuie  spuse  aici  cîteva  cuvinte  despre  caracterul  unic  al 
acestei  serii  de  conferinţe.  Este  bine  cunoscut  faptul  că  astfel 
de  colaborări  care  pot  îmbogăţi  ştiinţele  moderne  ce  studiază 
fenomenele  lumii  vii  şi,  în  special,  ştiinţele  creierului  sînt 
foarte  greu  de  organizat.  Francisco  a  avut  prilejul  să  constate 
acest  lucru  cu  ocazia  participării  sale  la  alcătuirea  unui  curri- 
cidum  ştiinţific  pentru  Institutul  Naropa  (astăzi,  Universitatea 
Naropa),  o  instituţie  dedicată  artelor  liberale,  din  Boulder, 
Colorado,  înfiinţată  de  un  maestru  tibetan  de  meditaţie,  Cho- 
gyam  Trungpa  Rinpoche,  In  1979,  Naropa  a  primit  o  finanţa- 
re de  la  Fundaţia  Sloan  pentru  organizarea  unei  conferinţe  in- 

titulate  „Abordări  comparative  ale  cogniţiei:  perspectiva  bu- 
distă şi  cea  occidentală",  probabil  prima  conferinţă  pe  aceas- 
tă temă.  S-au  întrunit  aproximativ  25  de  savanţi  de  la  institu- 
ţii academice  proeminente  din  Statele  Unite,  din  diverse 
discipline:  filozofie,  ştiinţele  cogniţiei  (neurologi,  psihologi 
experimentali,  lingvişti,  specialişti  în  inteligenţa  artificială) 
şi,  desigur,  studii  budiste.  întîlnirea  a  fost  o  lecţie  aspră  pen- 
tru Francisco,  în  ce  priveşte  fineţea  şi  grija  de  care  este  nevo- 
ie în  organizarea  unui  astfel  de  dialog  intercultural. 

Astfel  că,  în  1987,  profitînd  de  experienţa  de  laNaropa  şi 
vrînd  să  evite  unele  dintre  capcanele  întîlnite  în  trecut,  Fran- 
cisco a  cerut  adoptarea  unor  principii  operative  generale,  care 
s-au  dovedit  extrem  de  utile  pentru  succesul  extraordinar  al 
întîlnirilor  organizate  de  Institutul  pentru  Minte  şi  Viaţă.  Poa- 
te că  cel  mai  important  principiu  a  fost  acela  de  a  decide  ca 
oamenii  de  ştiinţă  aleşi  sa  nu  fie  selectaţi  numai  în  funcţie  de 
reputaţia  lor,  ci  şi  în  funcţie  de  competenţa  pe  care  o  deţin  în 
domeniul  lor  şi  de  deschiderea  faţă  de  lucruri  noi.  O  oareca- 
re familiarizare  cu  budismul  era  utilă,  dar  nu  esenţială,  atîta 
vreme  cît  exista  respectul  cuvenit  faţă  de  disciplinele  contem- 
plative orientale. 

Programul  a  fost  ajustat  pe  măsură  ce  conversaţiile  cu  Da- 
lai Lama  au  clarificat  ce  fel  de  bază  ştiinţifică  trebuia  adusă 
la  discuţii,  pentru  ca  Sfinţia  Sa  să  poată  participa  pe  deplin. 
Pentru  a  se  asigura  cu  privire  la  accesibilitatea  discuţiilor, 
acestea  au  fost  structurate  astfel  încît  oamenii  de  ştiinţă  occi- 
dentali să-şi  susţină  prezentările  în  cursul  sesiunilor  de  dimi- 
neaţă. In  acest  fel,  Sfinţia  Sa  putea  fi  informat  cu  privire  la 
elementele  de  bază  ale  domeniului  respectiv  Această  expune- 
re de  dimineaţă  urma  să  se  bazeze  pe  un  punct  de  vedere  şti- 
inţific larg  împărtăşit  şi  nepartizan.  Sesiunea  de  după-amiază 
urma  să  fie  dedicată  în  întregime  discuţiilor,  care  ar  decurge 
în  mod  firesc  în  urma  expunerii  de  dimineaţă.  în  timpul  aces- 
tei sesiuni  de  discuţii,  vorbitorul  din  sesiunea  de  dimineaţă  ar 

putea  să-şi  prezinte  şi  preferinţele  sau  punctele  de  vedere  per- 
sonale, dacă  acestea  ar  fi  diferite  de  concepţia  unanimă. 

Chestiunea  traducerii  din  engleză  în  tibetană  şi  invers,  în 
cadrul  unei  discuţii  ştiinţifice,  a  constituit  o  mare  provocare, 
pentru  că  părea  imposibil  de  găsit  un  vorbitor  nativ  de  tibeta- 
nă care  să  vorbească  fluent  în  engleză  şi  să  fie  familiarizat  cu 
ştiinţa.  Această  dificultate  a  fost  totuşi  depăşită  odată  cu  gă- 
sirea a  doi  interpreţi  excelenţi,  un  tibetan  şi  un  occidental,  cu 
educaţie  ştiinţifică,  care  au  lucrat  împreună  în  timpul  întâlni- 
rii. Acest  sistem  a  permis  o  clarificare  rapidă,  pe  moment,  a 
termenilor,  un  lucru  absolut  esenţial  pentru  a  putea  depăşi  ne- 
înţelegerile iniţiale  între  două  tradiţii  foarte  diferite.  Thupten 
Jinpa,  călugăr  tibetan  care  pe  vremea  aceea  studia  pentru  a 
obţine  titlul  de  geshe  la  mănăstirea  Ganden  Shartse  şi  care  de- 
ţine în  prezent  un  doctorat  în  filozofie,  acordat  de  Universi- 
tatea Cambridge,  şi  B.  Alan  Wallace,  fost  călugăr  în  tradiţia 
tibetană,  care  are  o  licenţă  în  fizică  de  la  Amherst  College  şi 
un  doctorat  în  studii  religioase  de  la  Stanford,  au  fost  inter- 
preţii la  prima  întrunire  organizată  de  Institutul  pentru  Minte 
şi  Viaţă  şi  au  continuat  să  participe  şi  la  întîlnirile  ulterioare. 
La  cea  de-a  cincea  întîlnire,  cînd  B.  Alan  Wallace  nu  a  fost 
disponibil,  rolul  interpretului  occidental  a  fost  îndeplinit  de 
dr.  Jose  Cabezon. 

Un  ultim  principiu  care  a  stat  la  baza  succesului  seriei  de 
întruniri  organizate  de  Institutul  pentru  Minte  şi  Viaţă  a  fast 
acela  ca  întîlnirile  să  fie  în  întregime  private:  fară  presă  şi 
doar  cu  cîţiva  oaspeţi  invitaţi.  Acest  gen  de  întîlnire  se  deose- 
beşte radical  de  întîlnirile  din  Occident,  unde  imaginea  publi- 
că a  lui  Dalai  Lama  face  ca  o  discuţie  relaxată  şi  spontană  să 
fie  practic  imposibilă.  Institutul  pentru  Minte  şi  Viaţă  înregis- 
trează discuţiile  pe  suport  video  şi  audio,  pentru  arhivă  şi 
transcriere,  însă  în  afară  de  aceste  înregistrări,  întîlnirile  sînt 
un  mediu  închis,  pentru  desfăşurarea  în  bune  condiţii  a  discu- 
ţiilor. 

Primul  dialog  din  seria  celor  organizate  de  Institutul  pen- 
tru Minte  şi  Viaţă  a  avut  loc  în  octombrie  1987,  la  reşedinţa 
privată  a  lui  Dalai  Lama  de  la  Dharamsala.  Varela  a  fost  co- 
ordonatorul ştiinţific  şi  moderatorul  întrunirii,  în  cadrul  căre- 
ia s-au  discutat  teme  foarte  generale  din  ştiinţele  cogniţiei, 
metodologie  ştiinţifică,  neurobiologie,  psihologie  cognitivă, 
inteligenţă  artificială,  dezvoltarea  creierului  şi  evoluţionism. 
Tot  în  calitate  de  coordonatori  ştiinţifici,  pe  lîngă  Varela  au 
mai  fost  Jeremy  Hayward  (fizică  şi  filozofia  ştiinţei),  Robert 
Livingston  (neurologie  şi  medicină),  Eleanor  Rosch  (ştiinţele 
cogniţiei)  şi  Newcomb  Greenleaf  (cibernetică). 

Evenimentul  a  constituit  un  succes  enorm  şi  foarte  mulţu- 
mitor prin  aceea  că  atît  Sfinţia  Sa,  cîVţi  ceilalţi  participanţi  au 
simţit  că  a  fost  un  autentic  dialog  al  minţilor  şi  că  s-au  făcut 
progrese  semnificative  în  apropierea  dintre  cele  două  tradiţii. 
Această  primă  întîlnire  a  Institutului  a  fost  transcrisă,  editată 
şi  publicată  sub  titlul  Gentle  Bridges:  Conversations  with  the 
Dalai  Lama  on  the  Sciences  of  Mind  {Punţi  între  civilizaţii: 
conversaţii  cu  Dalai  Lama  despre  ştiinţele  minţii),  editată  de 
I  Hayward  şi  E  J.  Varela  (Shambhala,  Boston,  1992).  Cartea  a 
fost  tradusă  în  franceză,  spaniolă,  germană,  japoneză  şi  chineză. 

Minte  şi  Viaţă  II  a  avut  loc  în  octombrie  1989  la  Newport 
Beach,  California,  cu  Robert  Livingston  în  calitate  de  coordo- 
nator ştiinţific,  şi  s-a  concentrat  în  jurul  neurologiei.  Invitaţii 
au  fost  Patricia  S.  Churchland  (filozofia  ştiinţei),  J.  Allan 
Hobson  (somn  şi  vise),  Larry  Squire  (memorie),  Antonio  Da- 
masio  (neurologie)  şi  Lewis  Judd  (sănătate  mintală).  în  timpul 
acestei  întîlniri,  Engle  a  primit  un  telefon  la  3  dimineaţa,  prin 
care  a  fost  anunţat  că  Dalai  Lama  tocmai  a  primit  premiul 
Nobel  pentru  Pace  şi  că  la  8  dimineaţa  ambasadorul  Norve- 
giei îl  va  vizita  pe  Dalai  Lama  pentru  a-i  transmite  oficial 
această  veste.  După  ce  a  primit  vestea,  Dalai  Lama  a  partici- 
pat la  discuţia  cu  oamenii  de  ştiinţă  conform  programului, 
lipsind  doar  cîteva  minute  pentru  o  scurta  conferinţă  de  presă 

dedicată  primirii  premiului.  O  relatare  a  acestei  întîlniri  este 
acum  disponibilă  sub  titlul  Consciousness  at  the  Crossroads: 
Conversations  with  the  Dalai  Lama  on  Brain  Science  and 
Buddhism  {Conştiinţa  la  răscruce:  conversaţii  cu  Dalai 
Lama  despre  ştiinţele  creierului  şi  budism),  editată  de  Z.  Ho- 
ushmand,  R.  B.  Livingston  şi  B.  Allan  Wallace  (Snow  Lion 
Publications,  Ithaca,  N.Y,  1999). 

Minte  şi  Viaţă  III  s-a  ţinut  tot  la  Dharamsala,  în  1990.  Or- 
ganizatori ai  primelor  două  întîlniri,  Adam  Engle  şi  Tenzin 
Geyche  Tethong,  secretarul  lui  Dalai  Lama,  au  căzut  de  acord 
asupra  faptului  că  întîlnirea  din  India  a  avut  rezultate  mult 
mai  bune  decît  cea  din  Occident.  Daniel  Goleman  (psiholo- 
gie) a  fost  coordonatorul  ştiinţific  al  celei  de-a  treia  întîlniri, 
care  s-a  concentrat  asupra  relaţiilor  dintre  emoţii  şi  sănătatea 
mintală.  Printre  participanţi  s-au  numărat  Daniel  Brown  (psi- 
hologie clinică),  Jon  Kabat-Zinn  (medicină  comportamenta- 
lă), Clifford  Saron  (neurologie),  Lee  Yearly  (filozofie),  Sha- 
ron  Salzberg  (budism)  şi  Francisco  Varela  (imunologie  şi 
neurologie).  Daniel  Goleman  a  editat  volumul  care  prezintă 
discuţiile  din  cadrul  celei  de-a  treia  întîlniri  organizate  de  In- 
stitutul pentru  Minte  şi  Viaţă,  intitulat  Healing  Emotions: 
Conversations  with  the  Dalai  Lama  on  Mindfulness,  Emo- 
tions, and  Health  {Emoţiile  care  vindecă:  conversaţii  cu  Da- 
lai Lama  despre  contemplaţie,  emoţii  şi  sănătate)  (Shambha- 
la,  Boston,  1997), 

în  timpul  celei  de-a  treia  întîlniri  a  apărut  o  nouă  direcţie 
de  explorări,  care  constituia  o  continuare  firească  a  dialoguri- 
lor, dar  ieşea  din  formatul  conferinţelor.  Clifford  Saron,  Ri- 
chard  Davidson,  Francisco  Varela,  Gregory  Simpson  şi  Allan 
Wallace  au  iniţiat  un  proiect  de  cercetare  pentru  a  investiga 
efectele  unei  practicări  îndelungate  a  meditaţiei.  Ideea  era 
aceea  de  a  fructifica  bunăvoinţa  şi  încrederea  care  se  înfiripa- 
seră în  comunitatea  tibetană  din  Dharamsala  şi  dorinţa  Sfin- 
ţiei Sale  de  a  vedea  realizate  astfel  de  cercetări.  Cu  ajutorul 
unei  finanţări  obţinute  de  la  Fundaţia  Familia  Hershey,  s-a  în- 

fiinţat  Institutul  pentru  Minte  şi  Viaţă,  al  cărui  preşedinte  a 
fost,  încă  de  la  înfiinţare,  Adam  Engle.  Institutul  Fetzer  a  fi- 
nanţat etapele  iniţiale  ale  proiectului  de  cercetare.  în  1994,  a 
fost  înaintat  un  raport  către  Institutul  Fetzer,  în  care  s-au  pre- 
zentat progresele  înregistrate. 

A  patra  conferinţă  a  Institutului  pentru  Minte  şi  Viaţă, 
„Somn,  vise  şi  moarte",  s-a  ţinut  la  Dharamsala  în  octombrie 
1992,  Francisco  Varela  fiind  din  nou  coordonatorul  ştiinţific 
al  întrunirii.  Pe  lîngă  Francisco  şi  Sfinţia  Sa,  participanţii  au 
fost  Charles  Taylor  (filozofie),  Jerome  Engel  (neurologie  şi 
medicină),  Joan  Halifax  (antropologie,  moarte  şi  fenomene 
asociate  morţii),  Jayne  Gackenbach  (psihologia  visării  lu- 
cide) şi  Joyce  McDougal  (psihanaliză).  Relatarea  acestei  con- 
ferinţe este  disponibila  în  lucrarea  Sleeping,  Dreaming,  and 
Dying:  An  Exploration  of  Consciousness  with  the  Dalai 
Lama  {Somn,  vise  şi  moarte:  o  explorare  a  conştiinţei  împre- 
ună cu  Dalai  Lama),  editată  de  F.  J.  Varela  (Wisdom  Publica- 
tions,  Boston,  1997). 

Minte  şi  Viaţă  V  s-a  ţinut  tot  la  Dharamsala,  în  aprilie 
1995.  Titlul  a  fost  „Altruism,  etică  şi  compasiune",  iar  coor- 
donatorul ştiinţific  a  fost  Richard  Davidson.  Pe  lîngă  dr.  Da- 
vidson,  participanţii  au  fost  Nancy  Eisenberg  (dezvoltarea 
copilului),  Robert  Frank  (altruismul  în  economie),  Anne  Har- 
rington  (istoria  ştiinţei),  Elliott  Sober  (filozofie)  şi  Ervin  Sta- 
ub  (psihologie  socială  şi  comportamentul  de  grup).  Volumul 
care  acoperă  discuţiile  din  cadrul  întrunirii  este  intitulat  Vi- 
sions  of  Compassion:  Western  Scientists  and  Tibetan  Bud- 
dhists  Examine  Human  Nature  (Viziuni  asupra  compasiunii: 
savanţii  occidentali  şi  budiştii  tibetani  examinează  natura 
umană)  şi  este  editat  de  R.  J.  Davidson  şi  A.  Harrington  (New 
York,  Oxford  University  Press,  2001). 

Minte  şi  Viaţă  VI  a  inaugurat  o  nouă  direcţie  de  explorări, 
pe  lîngă  cele  deschise  de  întîlnirile  anterioare.  Conferinţa  s-a 
desfăşurat  la  Dharamsala  în  octombrie  1997,  cu  Arthur  Za- 
jonc  (fizică)  în  calitate  de  coordonator  ştiinţific.  Pe  lîngă  dr. 

Zajonc  şi  Sfinţia  Sa,  au  mai  participat  David  Finkelstein  (fi- 
zică), George  Greenstein  (astronomie),  Piet  Hut  (astrofizică), 
Tu  Weming  (filozofie)  şi  Anton  Zeilinger  (fizică  cuantică). 
Volumul  dedicat  întîlnirii  este  intitulat  The  New  Physics  and 
Cosmology  {Noua  fizică  şi  cosmologia),  editat  de  Arthur  Za- 
jonc (Oxford  University  Press,  New  York,  2003). 

Dialogul  despre  fizica  cuantică  a  continuat  şi  în  cadrul 
conferinţei  Minte  şi  Viaţă  VEI,  care  s-a  desfăşurat  la  laborato- 
rul lui  Anton  Zeilinger  de  la  Institut  fur  Experimentalphysic 
din  Innsbruck,  Austria,  în  iunie  1998.  Au  participat  Sfinţia  Sa, 
dr.  Zeilinger  şi  dr.  Zajonc  şi  interpreţii  dr.  Jinpa  şi  dr.  Walla- 
ce.  întîlnirea  a  constituit  subiectul  unui  articol  de  prima  pagi- 
na, apărut  în  numărul  din  ianuarie  1999  al  revistei  Geo  din 
Germania. 

întîlnirea  relatată  în  volumul  de  faţă,  Minte  şi  Viaţă  VIII, 
a  avut  loc  la  Dharamsala  în  martie  2000,  Daniel  Goleman  fi- 
ind coordonatorul  ştiinţific,  iar  B.  Alan  Wallace  coordonato- 
rul în  materie  de  filozofie.  Titlul  acestei  întîlniri  a  fost  „Emo- 
ţiile distructive",  iar  participanţii  au  fost:  Venerabilul 
Matthieu  Ricard  (budism),  Richard  Davidson  (neurologie  şi 
psihologie),  Francisco  Varela  (neurologie),  Paul  Ekman  (psi- 
hologie), Mark  Greenberg  (psihologie),  Jeanne  Tsai  (psiholo- 
gie), Venerabilul  Somchai  Kusalacitto  (budism)  şi  Owen  Fla- 
nagan  (filozofie). 

întîlnirea  Minte  şi  Viaţă  IX  a  fost  găzduită  de  Universita- 
tea Wisconsin  din  Madison  în  colaborare  cu  Institutul  de  Cer- 
cetare Sănătate-Emoţii  şi  cu  Centrul  de  cercetare  a  interacţiu- 
nilor minte-trup.  Participanţii  au  fost  Sfinţia  Sa,  Dalai  Lama, 
Richard  Davidson,  Antoine  Lutz  (care  i-a  ţinut  locul  lui  Fran- 
cisco Varela)  Matthieu  Ricard,  Paul  Ekman  şi  Michael  Mer- 
zenich  (neurologie).  Această  întîlnire  de  două  zile  a  avut  în 
centru  studiul  utilizărilor  tehnologiilor  RMN  şi  EEG/MEG  în 
cercetarea  meditaţiei,  percepţiei,  emoţiei  şi  a  relaţiilor  dintre 
plasticitatea  neurală  a  omului  şi  practicile  meditaţiei. 

Minte  şi  Viaţă  X  a  avut  loc  la  Dharamsala  în  octombrie 
2002,  Tema  a  fost  „Natura  materiei,  natura  vieţii".  Coordona- 
tor ştiinţific  şi  moderator  a  fost  Arthur  Zajonc,  iar  participanţi 
au  fost  Sfinţia  Sa,  Steven  Chu  (fizică),  Arthur  Zajonc  (teoria 
complexităţii),  Luigi  Luisi  (biologie  celulară  şi  chimie),  Ur- 
sula  Goodenough  (biologie  evoluţionistă),  Eric  Lander  (gene- 
tică), Michel  Bitbol  (filozofie)  şi  Matthieu  Ricard  (filozofie 
budistă). 

Minte  şi  Viaţă  XI  va  fi  prima  conferinţă  publică  din  aceas- 
tă serie.  Va  avea  loc  la  Boston  pe  13  şi  14  septembrie  2003  şi 
se  va  numi  „Investigarea  minţii:  o  cooperare  între  budism  şi 
ştiinţele  comportamentale  pe  tema  mecanismelor  de  funcţio- 
nare a  minţii".  în  cadrul  acestei  întâlniri,  22  de  savanţi  de  ta- 
lie mondială  se  vor  alătura  Sfinţiei  Sale  într-o  discuţie  de 
doua  zile  pe  tema  modului  în  care  s-ar  putea  institui  o  cola- 
borare între  budism  şi  ştiinţa  modernă  pentru  cercetarea  aten- 
ţiei şi  controlului  cognitiv,  emoţiilor  şi  imagisticii  mintale. 
Pentru  informaţii  suplimentare,  vizitaţi  www.investigating- 
themind.org. 

începînd  din  2000,  şi  de  fapt  ca  o  extindere  a  cercetării  în- 
cepute în  1990,  membrii  Institutului  pentru  Minte  şi  Viaţă  au 
continuat  să  cerceteze  tehnicile  de  meditaţie  cu  ajutorul  unor 
practicanţi  avansaţi,  în  laboratoarele  ştiinţifice  occidentale  de 
studiere  a  creierului.  Folosind  ca  aparatură  de  măsurare 
RMN,  EEG  şi  MEG,  aceste  cercetări  se  desfăşoară  în  prezent 
la  Centre  de  Recherche  en  Epistemologie  Appliquee  (CREA) 
din  Paris,  la  Universitatea  Wisconsin  din  Madison  şi  la  Har- 
vard.  Cercetările  asupra  expresiilor  emoţionale  şi  psihofîzio- 
logiei  autonome  se  desfăşoară  la  Universitatea  California  din 
San  Francisco  şi  din  Berkeley. 

Dr.  Paul  Ekman  de  la  Universitatea  California  din  San 
Francisco,  unul  dintre  participanţii  la  discuţiile  descrise  în 
acest  volum,  a  elaborat  un  proiect  de  cercetare,  intitulat  Cul- 
tivarea echilibrului  emoţional.  Acesta  este  primul  proiect  de 
cercetare  de  anvergură  al  Institutului  pentru  Minte  şi  Viaţă, 

desemnat  să  popularizeze  şi  să  evalueze  impactul  meditaţiei 
asupra  vieţii  emoţionale  a  practicanţilor  începători.  Proiectul 
are  două  obiective  de  cercetare  principale:  elaborarea  şi  tes- 
tarea unui  program  desemnat  să-i  înveţe  pe  oameni  să-şi  ad- 
ministreze episoadele  emoţionale  distructive,  folosind  tehni- 
cile contemplative  budiste  şi  cercetările  psihologice 
occidentale;  şi  evaluarea  impactului  acestui  program  asupra 
vieţii  emoţionale  şi  interacţiunilor  dintre  participanţi.  B.  Alan 
Wallace,  un  alt  participant  la  întîlnirea  relatată  în  volumul  de 
faţă,  a  colaborat  la  elaborarea  proiectului  de  cercetare  şi  îi  va 
învăţa  pe  subiecţii  experimentului  tehnicile  de  meditaţie.  Ek- 
man  a  ales-o  pe  Margaret  Kemeny  pentru  a  conduce  realiza- 
rea proiectului,  el  rămînînd  în  continuare  un  îndrumător  con- 
stant. Institutul  Fetzer  a  finanţat  etapele  preliminare  ale 
proiectului,  care  a  beneficiat  de  asemenea  şi  de  o  donaţie  a 
Sfinţiei  Sale,  Dalai  Lama. 

Mind  and  Life  Institute 
2805  Lafayette  Drive 
Boulder,  Colorado  80305 
www.mindandlife.org 
www.InvestigatmgTheMind.org 
info  @mindandlife .  org 


MULŢUMIRI 


De-a  lungul  anilor,  Institutul  pentru  Minte  şi  Viaţă  a  fost 
susţinut  prin  generozitatea  mai  multor  indivizi  şi  organizaţii. 

fondatorilor 

Fără  interesul  iniţial,  participarea  constantă  şi  sprijinul 
preşedintelui  nostru  de  onoare,  Sfinţia  Sa,  Dalai  Lama,  Insti- 
tutul pentru  Minte  şi  Viaţă  nu  ar  fi  luat  niciodată  fiinţă  şi  nu 
ar  fi  continuat  să  se  dezvolte  de-a  lungul  anilor.  Este  un  lucru 
cu  adevărat  excepţional  ca  un  lider  religios  de  talie  mondială 
şi  un  om  politic  să  fie  atît  de  deschis  faţă  de  descoperirile  şti- 
inţifice şi  atît  de  dornic  să-şi  ofere  timpul  pentru  crearea  şi 
consolidarea  unui  dialog  semnificativ  între  ştiinţă  şi  budism, 
în  ultimii  15  ani,  Sfinţia  Sa  a  petrecut  alături  de  participanţii 
la  dialogurile  Institutului  pentru  Minte  şi  Viaţă  mai  mult  timp 
decît  cu  orice  alt  grup  netibetan  din  lume,  iar  pentru  aceasta 
îi  sîntem,  cu  umilinţă,  veşnic  recunoscători  şi  dedicăm  activi- 
tatea noastră  împlinirii  viziunii  sale,  ca  bogăţia  ştiinţelor  şi 
budismului  să  se  îmbine  într-un  dialog  şi  colaborare  ştiinţifi- 
că pentru  beneficiul  tuturor  oamenilor, 

Francisco  J.  Varela  a  fost  cercetătorul  nostru  fondator  şi  ne 
lipseşte  enorm.  Fiind  în  acelaşi  timp  un  neurolog  recunoscut 
în  întreaga  lume  şi  un  practicant  foarte  serios  al  budismului, 
Francisco  a  trăit,  de  fapt,  din  plin  la  intersecţia  dintre  ştiinţe- 
le cogniţiei  şi  budism  şi  a  nutrit  convingerea  că  o  colaborare 

profundă  şi  sistematică  între  ştiinţă  şi  budism  ar  fi  extrem  de 
benefică  pentru  ambele  tradiţii  şi  pentru  întreaga  umanitate. 
Direcţia  în  care  el  a  îndreptat  Institutul  pentru  Minte  şi  Viaţă 
a  fost  foarte  îndrăzneaţă  şi  plină  de  imaginaţie,  dar  în  acelaşi 
timp  a  respectat  cerinţele  rigorii  cercetării  ştiinţifice  şi  sensi- 
bilitatea budistă.  Dar  mai  presus  de  toate,  în  această  lume  a 
vitezei,  el  a  reuşit  să-şi  facă  timp  pentru  a  îndruma  activitatea 
Institutului  într-o  manieră  sistematică,  logică  şi  orientată  că- 
tre progresul  ştiinţific.  Vom  continua  să  mergem  pe  calea  des- 
chisă de  el. 

R.  Adam  Engle  este  întreprinzătorul  care,  auzind  că  Sfin- 
ţia Sa  este  interesat  de  un  dialog  între  budism  şi  ştiinţă,  a  dat 
curs  acestei  ocazii  şi  printr-un  efort  constant  şi  multă  ingenio- 
zitate a  reuşit  să  pună  pe  picioare  Institutul  şi  să-1  facă  să  se 
dezvolte. 

Sponsorilor 

Barry  şi  Connie  Hershey  de  la  Fundaţia  Familia  Hershey 
au  fost  cei  mai  loiali  şi  mai  statornici  sponsori  ai  noştri  încă 
din  1990.  Sprijinul  lor  generos  nu  numai  că  a  garantat  conti- 
nuitatea conferinţelor,  dar  a  insuflat  viaţă  Institutului  pentru 
Minte  şi  Viaţă. 

Din  1990,  Daniel  Goleman  şi-a  dedicat  cu  generozitate 
timpul,  energia  şi  spiritul  activităţii  Institutului.  A  pregătit 
acest  volum  şi  volumul  Healing  Emotions  fară  nici  o  com- 
pensaţie, ca  un  omagiu  adus  Sfinţiei  Sale  Dalai  Lama  şi  Insti- 
tutului pentru  Minte  şi  Viaţă,  care  va  primi  toate  drepturile  de 
autor  de  pe  urma  publicării  acestor  cărţi. 

De-a  lungul  anilor,  Institutul  a  beneficiat  de  sprijinul  fi- 
nanciar generos  oferit  de  Institutul  Fetzer,  Fundaţia  Nathan 
Cummings,  Branco  Weiss,  Adam  Engle,  Michael  Sautman,  dl 
şi  dna  R,  Thomas  Northcote,  Christine  Austin,  regretatul 
Dennis  Perlman,  Marilyn  Gevirtz  şi  regretatul  Don  L.  Ge- 
virtz,  Michele  Grennon,  Klaus  Hebben,  Joe  şi  Mary  Ellyn 

Sensenbrenner,  Edwin  şi  Adrienne  Joseph,  Howard  Cutler, 
Bennett  şi  Fredericka  Foster  Shapiro.  Din  partea  Sfinţiei  Sale, 
Dalai  Lama  şi  a  tuturor  acelora  care  au  participat  de-a  lungul 
anilor  la  activitatea  Institutului,  le  mulţumim  tuturor  acestor 
persoane  şi  organizaţii.  Generozitatea  lor  a  avut  un  impact 
profund  asupra  vieţii  multor  oameni. 

Oamenilor  de  ştiinţă,  filozofilor 
şi  învăţaţilor/practicanţilor  budişti 

Am  dori  de  asemenea  să  mulţumim  mai  multor  persoane 
pentru  ajutorul  pe  care  ni  l-au  oferit,  astfel  încît  activitatea  In- 
stitutului să  fie  un  succes.  Multe  dintre  aceste  persoane  au 
sprijinit  institutul  încă  de  la  înfiinţare.  în  primul  rînd,  am  dori 
să  le  mulţumim  oamenilor  de  ştiinţă,  filozofilor  şi  învăţaţilor 
budişti  care  au  participat  la  întîlnirile  noastre  din  trecut,  caie 
participă  la  întîlnirile  noastre  prezente  şi  la  proiectele  de  cer- 
cetare pe  care  le  desfăşurăm,  ca  şi  consilierilor  noştri  ştiinţi- 
fici: regretatul  Francisco  Varela,  Richard  Davidson,  Paul  Ek- 
man,  Arme  Harrington,  Arthur  Zajonc,  Robert  Livingston, 
Pier  Luigi  Luisi,  Newcomb  Greenleaf,  Jeremy  Hayward, 
Eleanor  Rosch,  Patricia  Churchland,  Antonio  Damasio,  Allan 
Hobson,  Lewis  Judd,  Larry  Squire,  Daniel  Brown,  Daniel 
Goleman,  Jon  Kabat-Zinn,  Clifford  Saron,  Lee  Yearley,  Jero- 
me  Engel,  Jayne  Gackenbach,  Joyce  McDougall,  Charles 
Taylor,  Joan  Halifax,  Nancy  Eisenberg,  Robert  Frank,  Elliott 
Sober,  Ervin  Staub,  David  Finkelstein,  George  Greenstein, 
Piet  Hut,  Tu  Weiming,  Anton  Zeilinger,  Owen  Flanagan, 
Mark  Greenberg,  Matthieu  Ricard,  Jeanne  Tsai,  Michael 
Merzenich,  Sharon  Salzberg,  Steven  Chu,  Ursula  Goodeno- 
ugh,  Eric  Lander,  Michel  Bitbol,  Jonathan  Cohen,  John  Dun- 
can,  David  Meyer,  Arme  Treisman,  Ajahn  Amaro,  Daniel  Gil- 
bert,  Daniel  Kahneman,  Georges  Dreyfus5  Stephen  Kosslyn, 
Marlene  Behrmann,  Daniel  Reisberg,  Elaine  Scarry,  Jerome 
Kagan,  Evan  Thompson,  Antoine  Lutz,  Gregory  Simpson, 

Alan  Wallace,  Margaret  Kemeny,  Erika  Rosenberg,  Thupten 
Jinpa,  Ajahn  Maha  Somchai  Kusalacitto,  Sogyal  Rinpoche, 
Tsoknyi  Rinpoche,  Mingyur  Rinpoche  şi  Rabjam  Rinpoche. 

Secretariatului  particular  al  lui  Dalai  Lama 
şi  susţinătorilor  noştri  tibetani 

Le  sîntem  recunoscători  şi  le  mulţumim  lui  Tenzin  Geyche 
Tethong,  Tenzin  N.  Taklha,  Venerabilului  Lhakdor  şi  celor- 
lalţi oameni  minunaţi  din  secretariatul  particular  al  Sfinţiei 
Sale.  Le  sîntem  de  asemenea  recunoscători  lui  Rinchen  Dhar- 
lo,  Dawa  Tsering  şi  Nawang  Rapgyal  de  la  Biroul  pentru  Ti- 
bet din  New  York,  şi  lui  Lodi  Gyari  Rinpoche  de  la  Campa- 
nia Internaţională  pentru  Tibet,  pentru  sprijinul  pe  care  ni  l-au 
acordat  de-a  lungul  anilor.  Şi  ţinem  să-i  adresăm  mulţumiri 
speciale  lui  Tendzin  Choegyal,  Ngari  Rinpoche,  care  este  un 
membru  al  consiliului  de  conducere  al  Institutului,  un  sfătui- 
tor excelent  şi  un  prieten  adevărat. 

Altor  susţinători 

Mulţumirile  noastre  pentru  Kashmir  Cottage,  Chonor  Ho- 
use,  Perna  Thang  Guesthouse  şi  Glenmoor  Cottage  din  Dha- 
ramsala;  Maazda  Travel  din  San  Francisco  şi  Middle  Path 
Travel  din  New  Delhi;  lui  Elaine  Jackson,  Zara  Houshmand, 
Richard  Gere,  John  Cleese,  Alan  Kelly,  Peter  Jepson,  Thup- 
ten Chodron,  Laurel  Chiten,  Billie  Jo  Joy,  Nancy  Mayer,  Pa- 
trie ia  Rockwell,  George  Rosenfeld,  Andy  Neddermeyer, 
Kristen  Glover,  Maclen  Marvit,  David  Marvit,  Wendy  Miller, 
Sandra  Berman,  Will  Shattuck,  Franz  Reichle,  Marcel  Hoehn, 
Geshe  Sopa  şi  călugării  şi  călugăriţele  de  la  Centrul  Budist 
Deer  Park,  Dwight  Kiyono,  Eric  Janish,  Brenden  Clarke,  Ja- 
clyn  Wensink,  Josh  Dobson,  Matt  McNeil,  Penny  şi  Zorba 
Paster,  Jeffrey  Davis,  Magnetic  Image,  Inc.,  Dissapearing, 
Inc.,  Sincerely  Yours,  HealthEmotions  Research  Institute  — 

Universitatea  Wisconsin,  Programul  interdisciplinar  Min- 
te/Creier/Comportament de  la  Harvard,  Karen  Barkow,  John 
Dowling,  Catherine  Whalen,  Sara  Roscoe,  Jennifer  Shephard, 
Sydney  Prince,  Metta  McGarvey,  Ken  Kaiser,  T&C  Film, 
Shambhala  Publications,  Wisdom  Publications,  Oxford  Uni- 
versity  Press,  Bantam  Books,  Snow  Lion  Publications,  Meri- 
dian Trust,  Geoff  Jukes,  Gillian  Farrer-Halls,  Tony  Pitts,  Ed- 
win  Maynard,  Daniel  Drasin,  David  Mayer,  Fundaţia  Gere, 
Jennifer  Greenfield,  Robyn  Brentano,  Dinah  Barlow,  Nick 
Ribush  şi  Sarah  Forney. 

Interpreţilor 

In  sfîrşit,  mulţumirile  noastre  speciale  se  îndreaptă  către 
interpreţii  pe  care  i-am  avut  de-a  lungul  anilor:  Geshe  Thup- 
ten  Jinpa,  care  a  fost  interpret  la  multe  întîlniri;  B.  Alan  Wal- 
lace,  care  a  fost  alături  de  noi  la  toate  întîlnirile,  cu  o  singură 
excepţie;  şi  lui  Jose  Cabezon  care  i-a  ţinut  locul  lui  Alan  cînd 
acesta  nu  a  putut  participa,  în  1995.  Pentru  a  putea  crea  un 
dialog  şi  o  colaborare  între  budiştii  tibetani  şi  oamenii  de  şti- 
inţă occidentali  este  nevoie  de  traducători  şi  de  interpreţi  ex- 
celenţi. Aceşti  prieteni  sînt  literalmente  cei  mai  buni  din  lume. 

R.  Adam  Engle 

La  mulţumirile  lui  Adam,  aş  dori  să  le  adaug  şi  pe  ale 
mele.  Ca  întotdeauna,  apreciez  sfatul  înţelept  şi  sprijinul  plin 
de  afecţiune  al  soţiei  mele,  Tara  Bennett-Goleman.  îi  datorez 
mulţumiri  speciale  lui  Zara  Houshmand,  pentru  că  a  observat 
şi  consemnat  aspectele  poetice  ale  întîlnirii  şi  evenimentelor 
care  au  urmat  (unele  dintre  aceste  observaţii  au  fost  incluse  în 
carte),  pentru  că  a  coordonat  întîlnirile  preliminare  şi  şedinţe- 
le de  informare  a  participanţilor  de  dinaintea  întrunirii  şi  pen- 
tru munca  sa  devotată  de  supervizare  a  redactării  cu  precizie 
a  transcrierilor.  Ii  sînt  recunoscător  lui  Alan  Wallace  pentru 
comentariile  suplimentare,  speciale  asupra  unor  aspecte  mai 

sofisticate  ale  dialogurilor,  şi  lui  Thupten  Jinpa  pentru  con- 
sultaţiile pe  care  mi  le-a  acordat  în  legătură  cu  textele  budis- 
te şi  cu  întîlnirile  avute  de  Dalai  Lama  cu  oamenii  de  ştiinţă 
în  timpul  anului,  Ngari  Rinpoche  mi-a  oferit  informaţii  ne- 
preţuite despre  interesul  ştiinţific  de  o  viaţă  al  fratelui  său, 
Dalai  Lama.  îi  mulţumesc  lui  Rachel  Brod  pentru  cercetările 
suplimentare  pe  care  le-a  făcut,  lui  Achaan  Pasanno,  pentru 
interviul  luat  lui  Bhikku  Kusalacitto  în  Bangkok,  lui  Arthur 
Zajonc,  Sharon  Salzberg  şi  Joseph  Goldstein  pentru  lămuriri- 
le oferite  cu  privire  la  aspectele  tehnice,  legate  de  fizica  cuan- 
tică şi  de  budism,  şi  lui  Erik  Hein  Schmidt  pentru  clarificări- 
le unor  aspecte  mai  dificile  ale  budismului.  Şi  îi  mulţumesc 
în  special  lui  Adam  Engle  pentru  extraordinarul  său  efort  de 
a  ţine  această  corabie  pe  linia  de  plutire.  Fără  viziunea  lui 
Adam,  fară  mîna  sa  fermă  şi  energiile  sale  pozitive,  această 
strădanie  nu  ar  fi  ajuns  niciodată  atît  de  departe. 

Daniel  Goleman 


NOTE 


1:  O  colaborare  ştiinţifică 

1 .  Cele  şase  stări  studiate,  în  transliterarea  din  tibetană,  sînt  vizua- 
lizarea, kyerim  yidam  Iha  yi  mig  pa;  concentrarea  asupra  unui 
punct,  tse  chik  ting  ngey  dzin;  compasiunea  vastă,  migmey  nyin- 
gjey;  devotamentul,  lama  la  mogu;  lipsa  de  teamă,  gang  la  yang  jig 
pa  med  pey  mig  pa;  starea  deschisă,  rigpa'i  chok  shag. 

2.  Sharon  Salzberg,  Lovingkindness  (Bunăvoinţa  iubitoare),  Shambhala, 
Boston,  1995. 

3.  In  cazul  reflexului  de  tresărire,  există  o  ciudăţenie  transcultura- 
lă:  în  cel  puţin  cinci  limbi  din  lume  există  un  cuvînt  aparte  pen- 
tru cei  care  tresar  foarte  puternic,  adică  indivizi  care  au  o  reacţie 
foarte  puternică  la  şoc  sau  surpriză.  Astfel  de  oameni  au  încă  din 
copilărie  un  reflex  de  tresărire  foarte  pronunţat,  iar  reacţia  lor 
este  atît  de  exagerată,  încît  e  de-a  dreptul  hazlie  —  cel  puţin  pen- 
tru privitori.  în  toate  aceste  cinci  culturi,  indivizii  care  tresar  exa- 
gerat sînt  ţinta  favorită  a  farselor;  pentru  a  se  distra  pe  seama  lor, 
ceilalţi  obişnuiesc  să  se  strecoare  pe  la  spatele  lor  ca  să-i  sperie. 
Vezi  Ronald  C.  Simons,  Boo!  Culture,  Experience,  and  the  Startle 
Reflex  (Bau!  Cultură,  experienţă  şi  reflexul  de  tresărire),  Oxford  Uni- 
versity  Press,  New  York,  1996. 

4.  Totuşi,  neurologii  nu  ştiu  cu  certitudine  cum  apare  această 
schimbare  —  poate  să  fie  vorba  de  o  schimbare  la  nivelul  număru- 
lui de  sinapse,  pe  măsură  ce  noi  conexiuni  adună  laolaltă  neuronii, 
sau  dacă  creşterea  numărului  de  neuroni  ar  putea  juca  de  aseme- 
nea un  rol.  T.  Elbert,  C.  Pantev,  C.  Wienbruch,  B.  Rockstroh  şi  E. 
Taub,  „Increased  Cortical  Representation  of  the  Fingers  of  the 
Left  Hand  in  String  Players"  („Creşterea  reprezentării  corticale 

corespunzătoare  degetelor  mîinii  stingi  la  cei  care  cîntă  la  instru- 
mente cu  coarde")/  Science  270,  5234/1995,  pp.  305-307. 

5.  K.  A.  Ericsson,  R.  T.  Krampe  şi  C.  Tesch-Romer,  „The  Role  of 
Deliberate  Practice  in  the  Acquisition  of  Expert  Performance" 
(„Rolul  exersării  deliberate  în  obţinerea  performanţelor  ridica- 
te"), Psychological  Review  100,  1993,  pp.  363-406. 

6.  De  pildă,  Paul  Whalen,  neurolog  şi  coleg  al  lui  Davidson  la  Uni- 
versitatea Wisconsin,  a  descoperit  că  nucleul  amigdalian  şi  cir- 
cuitele adiacente  răspund  de  recunoaşterea  microexpresiilor  fa- 
ciale. Cercetările  lui  Whalen  arată  că  nucleul  amigdalian  poate 
recunoaşte  unele  expresii  chiar  şi  atunci  cînd  acestea  trec  foarte 
repede  şi  sîrtt  urmate  de  ceea  ce  se  cheamă  stimul  de  mascare 
(cum  ar  fi  o  expresie  neutră),  care  blochează  abilitatea  persoanei 
de  a  recunoaşte  în  mod  conştient  o  expresie  emoţională.  De  re- 
gulă, expresia  emoţională  este  prezentă  aproximativ  33  de  miimi 
de  secundă  în  cadrul  acestor  experimente.  Rezultatele  obţinute 
cu  Oser  şi  cu  celălalt  practicant  avansat  al  meditaţiei  în  urma  tes- 
tului de  recunoaştere  a  microexpresiilor  sugerează  că  aparate 
precise  de  măsurare  a  creierului  ar  putea  scoate  în  evidenţă 
schimbări  la  nivelul  circuitelor  specifice  nucleului  amigdalian  ca 
efect  al  practicării  pe  termen  lung  a  meditaţiei  (deşi  nu  este  lim- 
pede despre  care  practică  anume  poate  fi  vorba). 

7.  R  S.  Eriksson,  E.  Perfilieva,  T.  Bjork-Eriksson,  A.  M.  Alborn,  C. 
Nordborg,  D.  A.  Peterson  şi  E  H.  Gage,  „Neurogenesis  in  the 
Adult  Human  Hippocampus"  („Neurogeneza  în  hipocampul 
creierului  uman  adult"),  Nature  Medicine  4,  11,  1998,  pp. 
1313-1317. 

8.  Francisco  Varela,  „Neurophenomenology:  A  Methodological  Re- 
medy  to  the  Hard  Problem"  („Neurofenomenologia:  Un  reme- 
diu metodologic  pentru  problema  dificilă"),  Journal  of  Conscious- 
ness  Studies,  3/1996,  pp.  330-350. 

9.  în  această  serie  de  experimente,  electroencefalograma  lui  Oser  a 
fost  supusă  unei  analize  sofisticate  pe  computer  pentru  a  identi- 
fica momentul  în  care  încep  şi  se  încheie  conexiunile  funcţionale 
dintre  diferitele  regiuni  ale  creierului.  Varela  a  inventat  un  test 
pentru  a  arăta  dacă  grupurile  de  neuroni  încep  să  funcţioneze  în- 
tr-un anume  ritm  şi  apoi  adună  grupuri  de  neuroni  din  alte  părţi 
ale  creierului,  cărora  le  imprimă  acelaşi  ritm  —  dinamica  esen- 
ţială care  marchează  activarea  unei  mase  suficiente  din  creier 
pentru  susţinerea  unui  gînd.  Această  abordare  se  sprijină  pe  ca- 
pacitatea de  a  izola  din  masa  haotică  a  ativităţii  mintale  o  singu- 

ră  percepţie  clară.  Pentru  aceasta,  Varela  s-a  folosit  de  momentul 
în  care  subiectul  recunoaşte  brusc  o  formă  care  iniţial  părea  o 
masă  lipsită  de  sens. 

10.  Poate  că  cel  mai  dramatic  efect  a  fost  observat  în  timpul  stării 
deschise,  cînd  starea  mintală  a  lui  Oser  nu  viza  nici  anticiparea, 
nici  urmărirea  gîndurilor  sau  a  percepţiilor,  ci  o  „renunţa- 
re/alungare" a  tot  ce  apare  în  minte,  fără  a  arăta  vreun  interes. 
Această  atitudine  specifică  stării  deschise  părea  să  fie  reflectată 
la  nivelul  creierului  prin  absenţa  în  mare  parte  a  sincronicităţii 
neurale.  In  schimb,  atunci  cînd  Oser  se  afla  în  stare  de  atenţie 
concentrată,  în  momentul  recunoaşterii  erau  active  în  mod  sin- 
cron multe  alte  arii  ale  creierului. 

11.  Antoine  Lutz,  J.-P.  Lachaux,  J.  Martinerie  şi  R  J.  Varela,  „Guiding 
the  Study  of  Brain  Dynamics  by  Using  First-Person  Data:  Syn- 
chrony  Patterns  Correlate  with  Ongoing  Conscious  States  Dur- 
ing  a  Simple  Visual  Task"  („Coordonarea  studiului  dinamicii 
creierului  prin  utilizarea  relatărilor  la  persoana  întîi:  tiparele  de 
sincronicitate  se  corelează  cu  procesele  conştiente  aflate  în  desfă- 
şurare în  timpul  unei  sarcini  vizuale  simple"),  Proceedings  of  the 
National  Academy  of  Sciences  of  the  United  States  of  America 
99/2002,  pp.  1586-1591. 

12.  De  pildă,  un  studiu  îndelung  discutat  asupra  meditaţiei  a  folosit 
SPECT,  un  aparat  care  creează  o  imagine  a  ratei  cu  care  ariile  cre- 
ierului preiau  un  anumit  tip  de  moleculă,  în  acest  caz,  una  spe- 
cifică fluxului  sanguin.  S-a  comparat  o  singură  perioadă  de  me- 
ditaţie cu  o  singură  perioadă  de  odihnă  la  mai  mulţi  subiecţi  ale 
căror  stări  meditative  variază  considerabil.  Informaţiile  obţinute 
au  fost  valoroase,  deoarece  au  pus  în  evidenţă  ariile  mari  ale  cre- 
ierului care  sînt  activate  în  timpul  meditaţiei,  cum  ar  fi  regiunile 
din  cortexul  prefrontal.  Insă  metodele  folosite  pentru  analiza  re- 
zultatelor erau  relativ  primitive,  iar  utilitatea  studiului  a  fost  li- 
mitată şi  mai  mult  de  faptul  că  s-a  comparat  o  singură  perioadă 
de  meditaţie  cu  o  singură  perioadă  de  repaos;  de  aceea  a  fost  im- 
posibil să  se  verifice  dacă  tiparele  observate  erau  repetitive  şi 
erau  într-adevăr  corelate  în  mod  sistematic  cu  meditaţia.  Pe  lin- 
gă aceste  probleme,  cercetătorii  au  depăşit  cu  mult  rezultatele 
obţinute,  emiţînd  declaraţii  dubioase  cu  privire  la  rolul  tiparelor 
de  activitate  cerebrală  pe  care  ei  le-au  observat  în  producerea 
unei  „percepţii  modificate  a  spaţiului"  în  timpul  meditaţiei,  care 
ar  putea  induce  un  sentiment  de  transcendere  a  propriilor  limi- 
te. A.  Newberg  et  al.,  „The  Measurement  of  Cerebral  Blood  Flow 

During  the  Complex  Cognitive  Task  of  Meditation:  A  Prelimina- 
ry  SPECT  Study"  („Măsurarea  fluxului  sanguin  cerebral  în  tim- 
pul unei  sarcini  cognitive  complexe  cum  este  meditaţia:  un  stu- 
diu SPECT  preliminar"),  Psychiatry  Research  106,  2/2001,  pp. 
113-122. 

13.  Noţiunea  de  trăsături  modificate  ale  conştiinţei  a  fost  propusă  de 
Davidson  şi  de  mine  într-un  articol  pe  care  l-am  scris  împreună 
pe  vremea  cînd  ne  aflam  la  Harvard,  prin  anii  '70  —  el  încă  doc- 
torand, iar  eu,  la  acea  vreme,  profesor  invitat.  Vezi  Richard  J. 
Davidson  şi  Daniel  J.  Goleman,  „The  Role  of  Attention  in  Meditation 
and  Hypnosis:  APsychobiological  Perspective  on  Transformations 
of  Consciousness"  („Rolul  atenţiei  în  meditaţie  şi  hipnoză:  o  per- 
spectivă psihobiologică  asupra  transformărilor  conştiinţei"),  The 
International  Journal  of  Clinical  and  Experimental  Hypnosis,  25, 
4/1977,  pp.  291-308. 

2:  Un  cercetător  al  naturii 

1.  Cosmologia  tradiţională  era  cuprinsă  în  vastul  compendiu  al  gîn- 
dirii  budiste,  cunoscut  sub  numele  de  Abhidharma. 

3:  Perspectiva  occidentală 

1 .  Lucrarea  de  licenţă  a  lui  Alan  Wallace  a  fost  în  cele  din  urmă 
publicată  în  două  volume:  Choosing  Reality:  A  Budâhist  Viezv  of 
Physics  and  the  Mină  {Alegerea  realităţii:  o  viziune  budistă  asupra  fi- 
zicii şi  minţii),  Snow  Lion,  Ithaca,  N.Y.,  1989,  şi  Transcendent  Wisdom 
(înţelepciunea  transcendentă),  Snow  Lion,  Ithaca,  N.Y.,  1988,  care 
cuprinde  şi  o  traducere  a  lucrării  lui  Shantideva  împreună  cu  co- 
mentariul lui  Dalai  Lama. 

2.  O  altă  versiune  a  tezei  lui  Alan  Wallace  a  fost  publicată  mai  tîr- 
ziu  sub  titlul  The  Bridge  of  Quiescence:  Experiencing  Tibetan  Bud- 
âhist Meditation  (O  punte  către  linişte:  experienţa  meditaţiei  tibetane 
budiste),  Open  Court,  Chicago,  1998. 

3.  Vezi  Daniel  Goleman,  ed.,  Healing  Emotions:  Conversations  with  the 
Dalai  Lama  on  Mindfulness,  Emotions,  and  Health  (Emoţiile  care  vin- 
decă: conversaţii  cu  Dalai  Lama  despre  contemplaţie,  emoţii  şi  sănăta- 
te), Shambhala,  Boston,  1996.  Acelaşi  subiect  referitor  la  respec- 
tul de  sine  scăzut  a  intervenit  şi  în  cursul  unui  dialog  anterior; 
vezi  Daniel  Goleman,  ed.,  Worlds  in  Harmony:  Dialognes  on 
Compassionate  Action  (Lumi  în  armonie:  dialoguri  despre  compasiune), 
Parallax,  Berkeley,  1992. 

4:  O  psihologie  budistă 

1 .  Matthieu  Ricard,  Journey  to  Enlightenment:  The  Life  and  World  of 
Khyentse  Rinpoche,  Spiritual  Teacher  from  Tibet  (Călătorie  către  ilu- 
minare: Viaţa  şi  lumea  lui  Khyentse  Rinpoche,  un  învăţător  spiritual 
din  Tibet),  Aperture,  New  York,  1996.  în  anii  de  călugărie,  Mat- 
thieu Ricard  a  fost  îndrumat  mai  întîi  de  fiul  mai  mare  al  lui  Kan- 
gyur,  Tulku  Perna  Wangyal,  care  mai  tîrziu  a  întemeiat  sihăstrii 
de  meditaţie  în  Valea  Dordogne  din  Franţa. 

2.  Acest  nivel  extrem  de  subtil  este  numit  în  textele  tibetane  „spec- 
trul fundamental  al  conştiinţei  luminoase  care  este  dincolo  de 
distincţia  subiect-obiect" 

5:  Anatomia  perturbărilor  mintale 

1.  O  imagine  mintală  produsă  ca  rezultat  al  unei  concentrări  min- 
tale prelungite  este  considerată  un  fel  de  formă:  în  epistemologia 
budistă,  conceptul  de  formă  nu  este  restrîns  în  mod  necesar  la 
obiectele  materiale.  Există  trei  tipuri  de  formă.  Una  este  obiectul 
material,  tangibil,  pe  care  îl  putem  vedea,  cu  calităţile  sale  vizi- 
bile: configuraţie,  culoare  şi  aşa  mai  departe.  Dar  în  acest  con- 
text, cuvîntul  „formă"  nu  se  aplică  doar  la  formele  vizuale,  ci  are 
o  utilizare  mult  mai  largă,  referindu-se  la  obiectele  tuturor  celor 
cinci  simţuri,  inclusiv,  de  pildă,  la  „formele"  sunetului.  Al  doilea 
tip  de  forme  sînt  cele  considerate  vizibile,  dar  nu  tangibile  sau 
solide,  cum  ar  fi  reflexia  în  oglindă.  Al  treilea  tip  de  formă  este 
pur  şi  simplu  un  obiect  al  cogniţiei. 

2.  Acestea  sînt  cinci  tipuri  de  forme  care  aparţin  categoriei  de  „for- 
me pentru  conştiinţa  mintală":  (1)  forme  care  apar  din  agregare 
—  obiectele  simţurilor,  (2)  forme  spaţiale,  în  sensul  cîmpului  fi- 
zic în  care  au  loc  percepţiile,  (3)  forme  care  apar  din  promisiuni 
(acesta  este  un  sens  foarte  tehnic  —  se  referă  la  forme  care  apar, 
de  pildă,  atunci  cînd  cineva  adoptă  preceptele  monastice),  (4) 
forme  imaginare  şi  (5)  forme  care  apar  ca  rezultat  al  meditaţiei. 
Vezi  lucrarea  lui  Jeffrey  Hopkins,  Meditation  on  Emptiness  (Medi- 
taţia asupra  deşertăciunii),  Wisdom,  Boston,  1996,  pp.  232-235. 

3.  Imaginile  mintale  care  apar  din  vizualizare  în  timpul  meditaţiei 
nu  sînt  perturbate. 

4.  Termenul  în  discuţie  este  drotok,  care  se  referă  nu  doar  la  reifica- 
re, ci  la  orice  situaţie  în  care  proiectăm  asupra  realităţii  calităţi 
sau  entităţi  care  nu  există  de  fapt.  Concepţia  nihilismului  sau  ne- 
gării se  aplică  ori  de  cîte  ori  negăm  ceva  care  există  în  realitate. 

5.  Stephen  Jay  Gould,  The  Panda 's  Thumb  (Degetul  mare  al  ursului 
Panda),  W.  W.  Norton,  New  York,  1980. 

6.  Teza  lui  Thupten  Jinpa  a  fost  publicată  de  Curzon  sub  titlul  Tsong- 
khapa's  Philosophy  of  Emptiness:  Seif,  Reality  and  Reason  in  Tibetan 
Thought  (Filozofia  deşertăciunii  a  lui  Tsongkhapa:  şinele,  realitatea  şi  ra- 
ţiunea în  gîndirea  tibetana). 

7.  Oliver  Leaman,  edv  Encyclopedia  ofAsian  Phiîosophy  (Enciclopedia 
filozofiei  asiatice),  Routledge,  New  York,  2001. 

8.  Din  punct  de  vedere  istoric,  nu  a  existat  niciodată  în  filozofia  bu- 
distă un  termen  care  să  corespundă  direct  cuvîntului  „emoţie". 
Aşa  cum  observă  Georges  Dreyfus  (care  este,  ca  şi  Thupten  Jin- 
pa, traducător  pentru  Dalai  Lama,  dar  de  limba  franceză,  deţine 
titlul  de  geshe  şi  predă  la  ora  actuală  filozofia  la  Williams  Colle- 
ge),  unii  profesori  tibetani  au  inventat  de  curînd  un  termen  nou 
(tshor  myong)  care  să  corespundă  cuvîntului  „emoţie",  în  sensul 
folosit  de  occidentali.  Acest  cuvînt,  care  în  traducere  literală  în- 
seamnă „experienţa  sentimentelor",  nu  este  încă  folosit  în  mod 
curent  în  tibetană  şi  nu  prea  are  semnificaţie  în  context  budist. 
Vezi  Georges  Dreyfus,  „Is  Compassion  an  Emotion?  A  Cross- 
Cultural  Exploration  of  Mintal  Typologies"  („Este  compasiunea 
o  emoţie?  O  cercetare  transculturală  a  tipologiilor  mintale"),  în 
Richard  J.  Davidson  şi  Anne  Harrington,  edv  Visions  of  Compassion: 
Western  Scientists  and  Tibetan  Buddhists  Examine  Human  Nature 
(Viziuni  asupra  compasiunii:  savanţi  occidentali  şi  budişti  tibetani 
examinează  natura  umană),  Oxford  University  Press,  New  York, 
2002. 

9.  Comentariu  despre  percepţia  valida  al  lui  Dharmakirti  (din  surse  ti- 
betane). 

10.  In  privinţa  mîniei  vituoase,  un  text  budist,  O  introducere  în  stilul 
de  viaţă  al  unui  Boddhisattva  a  lui  Shantideva,  îi  încurajează  pe 
practicanţi  să  dezvolte  resentimentul  faţă  de  propriile  perturbări 
mintale  şi  egocentrism  —  o  utilizare  pragmatică  a  energiei  mî- 
niei în  slujba  unor  obiective  spirituale  —  ceea  ce  s-ar  putea  numi 
o  rnînie  virtuoasă.  In  mod  asemănător,  Shantideva  îi  încurajează 
pe  practicanţi  să  dezvolte  o  conştiinţă  a  curajului  şi  încrederii  în 
abilităţile  proprii  de  a  atinge  iluminarea,  în  locul  unei  mîndrii 
perturbatoare  —  adică  o  conştiinţă  arogantă  a  unei  presupuse 
superiorităţi.  învăţăturile  lui  Vajrayana  recomandă  şi  ele  trans- 
formarea ataşamentului  în  fericire,  a  mîniei  în  claritate,  a  iluziei 
într-o  înţelepciune  nonconceptuală  —  toate  acestea  prin  inter- 
mediul unui  proces  asemănător  alchimiei  mintale.  Vezi  lama 

Thubten  Yeshe,  Introduction  to  Tantra:  A  Vision  ofTotality  (Introdu- 
cere în  Tantra:  o  viziune  a  totalităţii),  Wisdom/  Boston,  1987. 

11.  Richard  Lazarus,  Emotion  and  Adaptation  (Emoţie  şi  adaptare), 
Oxford  University  Press,  New  York,  1991. 

12.  In  tradiţia  indo-tibetană  există  diferite  nuanţe  ale  celor  două  ver- 
siuni principale  ale  Abhidharmei,  precum  şi  unele  diferenţe  în- 
tre varianta  pali  şi  cea  sanscrită.  Majoritatea  diferenţelor  între 
aceste  versiuni  sînt  minore,  în  literatura  pali,  de  exemplu,  există 
două  versiuni  diferite  ale  listei  factorilor  mintali,  una  dintre  ele 
enumerînd  52  de  factori,  iar  cealaltă  doar  48.  Cele  două  variante 
principale  ale  Abhidharmei  —  care  este  sursa  listei  factorilor 
mintali  —  din  tradiţia  tibetană  sînt  Abhidharma  Samuccaya  şi 
Abhidharmakosha;  versiunea  pali  este  numită  Abhidamma. 

6:  Universalitatea  emoţiei 

1 .  Paul  Ekman,  Gripped  by  Emotion  (în  încleştarea  emoţiilor),  Times 
Books/Henry  Hoit,  New  York,  în  curs  de  apariţie. 

2.  R  Ekman,  W.  Friesen  şi  M  O'Sullivan,  „Smiles  When  Lying" 
(„Zîmbeşte  cînd  minţi"),  Journal  ofPersonality  and  Social  Psychology 
54/1988,  pp.  414-420,  şi  R  Ekman,  R.  J.  Davidson  şi  W.  Friesen, 
„Emoţional  Expression  and  Brain  Physiology  II:  The  Duchenne 
Smile"  („Expresiile  emoţionale  şi  fiziologia  creierului  II:  Zîmbe- 
tul  Duchenne"),  Journal  of  Personality  and  Social  Psychology 
58/1990,  pp.  342-353.  într-un  experiment  nepublicat,  John 
Gottman  de  la  Universitatea  din  Washington  a  comparat  cuplu- 
rile căsătorite  fericite  şi  cuplurile  căsătorite  nefericite  în  momen- 
tul în  care  se  văd  pentru  prima  dată  la  sfîrşituî  zilei  de  lucru.  în 
cazul  cuplurilor  fericite  s-a  observat  zîmbetul  care  foloseşte  muş- 
chii din  jurul  ochilor.  Cuplurile  nefericite  zîmbeau  doar  din  buze. 

3.  P.  Ekman,  M.  O'Sullivan  şi  M.  G.  Frank,  „A  Few  Can  Catch  a 
Liar"  („Puţini  sînt  cei  care  pot  prinde  un  mincinos"),  Psychological 
Science  10/1999,  pp.  263-266. 

4.  R.  }.  Davidson,  R  Ekman,  S.  Senulius  şi  W.  Friesen,  „Emoţional 
Expression  and  Brain  Physiology  I:  Approach/Withdrawal  and 
Cerebral  Asymmetry"  („Expresiile  emoţionale  şi  fiziologia  creie- 
rului I:  Apropiere/Retragere  şi  Asimetria  Cerebrală"),  Journal  of 
Personality  and  Social  Psychology  58/1990,  pp.  330-341. 

5.  Vezi  Peter  Salovey  şi  John  D.  Mayer,  „Emoţional  Intelligence" 
(„Inteligenţa  emoţională"),  Imagination,  Cognition  and  Personality 
9,  3/1990,  pp.  185-211,  şi  Daniel  Goleman,  Inteligenţa  emoţională, 
ed.  cit. 

6.  Termenii  tibetani  cei  mai  generali  pentru  gîndire  se  referă  de  ase- 
menea şi  la  emoţii:  tokpa  şi  namtok. 

7.  Vezi,  de  pildă,  Daniel  Goleman,  „Buddhist  Psychology"  („Psiho- 
logia budistă"),  în  Calvin  Hali  şi  Gardner  Lindzey,  Theories  of 
Personality  (Teorii  ale  personalităţii),  Wiley,  New  York,  1978. 

8.  Pentru  o  discuţie  despre  semnificaţia  relaţiei  mamă-copil,  în  spe- 
cial legată  de  cultivarea  prin  meditaţie  a  compasiunii  în  budism, 
vezi  Tsongkhapa,  The  Principal  Teachings  ofBuddhism  (Principale- 
le învăţături  ale  budismului),  traducere  de  Geshe  Lobsang  Thar- 
chin,  Classics  of  Middle  Asia,  Howell,  N.  Jv  1988,  pp.  95-107. 

9.  Dalai  Lama  a  menţionat  două  exemple:  contemplarea  shunya,  sau 
contemplarea  deşertăciunii,  şi  analiza  interdependenţei  dintre 
toate  lucrurile. 

7 :  Cultivarea  echilibrului  emoţional 

1.  Dalai  Lama  a  observat  că  conceptul  de  dhyana  —  nivelurile  de 
captivare  în  dezvoltarea  concentrării  meditative  —  şi  subtilităţi- 
le diferitelor  stări  contemplative  ale  minţii  se  regăsesc  în  multe 
alte  tradiţii  indiene  şi  budiste.  Distincţiile  între  niveluri  sînt  de- 
scrise prin  diferenţele  nivelurilor  stărilor  de  extaz,  încîntare,  bu- 
curie sau  serenitate  care  îl  caracterizează  pe  fiecare.  Poate  că  în 
alte  tradiţii  în  care  se  pune  un  accent  mult  mai  mare  pe  astfel  de 
meditaţii  şi  pe  înţelegerea  nivelurilor  de  concentrare,  ca  şi  pe 
meditaţiile  asupra  naturii  distructive  a  ceea  ce  numim  perturbă- 
rile sferei  dorinţelor,  ar  putea  exista  termeni  aproximativ  echiva- 
lenţi cu  termenul  „emoţie". 

2.  Vezi,  de  exemplu,  R.  J.  Davidson  şi  W.  Irwin,  „The  Funcţional 
Neuroanatomy  of  Emotion  and  Affective  Style"  („Neuroanatomia 
funcţională  a  emoţiilor  şi  stilului  afectiv"),  Trends  in  Cognitive 
Science  3/1999,  pp.  11-21. 

3.  Există  mai  multe  versiuni  ale  listei  factorilor  mintali  în  diferitele 
şcoli  şi  ramuri  ale  budismului.  O  altă  sursă  tibetană  prezintă  80 
de  factori  mintali;  textul  principal  respectat  în  tradiţia  birmaneză 
şi  tailandeză  descrie  52  de  factori  mintali,  dar  menţionează  de 
asemenea  că  lista  poate  să  fie  nesfîrşită.  Pe  scurt,  lista  pare  să  fie 
mai  degrabă  o  convenţie  utilă  decît  un  raport  exhaustiv.  Fiecare 
stare  bună  sau  negativă  este  însoţită  de  alţi  cinci  factori  mintali 
neutri:  senzaţia,  recunoaşterea,  voliţia  (etimologic,  „ceea  ce  miş- 
că mintea"),  atenţia  şi  contactul  (sesizarea  pur  şi  simplu  sau  con- 
tactul minţii  cu  un  obiect  dat.) 

4.  Alan  a  explicat  ce  se  înţelege  în  acest  context  prin  reificare:  „Dacă 
pur  şi  simplu  iei  cunoştinţă  de  o  floare,  atunci  ştii  că  există  o 
floare.  Reificarea  înseamnă  să  te  agă  ţi  de  ideea  că  floarea  există 
exact  aşa  cum  apare.  Floarea  apare  ca  şi  cum  ar  exista  în  sine, 
prin  propria  natură,  în  mod  obiectiv  şi  independent  —  aşa  apa- 
re ea.  La  prima  vedere,  reacţia  la  floare  este  o  simplă  luare  la  cu- 
noştinţă. Dar  să  consideri  că  floarea  există  numai  aşa  cum  apare 
—  aceasta  este  o  falsă  cogniţie,  o  percepţie  greşită/' 

8:  Neurologia  emoţiilor 

1.  Vezi  Richard  J.  Davidson  şi  Daniel  J.  Goleman,  „The  Role  of 
Attention  in  Medita  ti  on  and  Hypnosis:  A  Psychobiological 

coarde"),  Science  270,  5234/1995,  pp.  305-307. 

4.  E.  A.  Maguire  et  al.,  „Navigaţi on-related  Structurai  Change  in 
the  Hippocampi  of  Taxi  Drivers"  („Schimbări  structurale  la  nivelul 
hipocampului,  legate  de  orientare  la  şoferii  de  taxi"),  Proceedings 
of  the  National  Academy  of  Science  of  the  United  States  of  America  97, 
9/2000,  pp.  4414-4416. 

13:  Studiul  ştiinţific  al  conştiinţei 

1.  Vezi  Humberto  Maturana  şi  Francisco  Varela,  Autopoiesis  and 
Cognition:  The  Realization  ofthe  Living  (Autopoiesis  şi  cogniţie:  actu- 
alizarea existenţei),  Reidel,  Dordrecht  and  Boston  1980. 

2.  Vezi  interviul  cu  Francisco  Varela  în  John  Brockman,  The  Third 
Culture  (A  treia  cultura),  Simon  and  Schuster,  New  York/ 1995. 

3.  Humberto  Maturana  şi  Francisco  Varela7  The  Tree  of  Knoioledge: 
The  Biological  Roots  of  Human  Understanding  (Copacul  cunoaşterii: 
rădăcinile  biologice  ale  intelectului  omenesc),  New  Science  Library, 
Boston,  1987. 

4.  în  toamna  lui  1984,  Dalai  Lama  a  fost  abordat  de  Adam  Engle  şi 
Michael  Sautman  în  California  şi  a  acceptat  să  participe  la  o  în- 
trunire despre  budism  şi  ştiinţă.  Cei  patru  organizatori  ai  acelei 
prime  întâlniri  —  Adam  Engle,  Michael  Sautman,  Francisco  Va- 
rela şi  Joan  Halifax  —  s-au  întîlnit  mai  tîrziu  la  Fundaţia  Ojai  din 
California  şi  au  căzut  de  acord  să  lucreze  împreună,  formînd  nu- 
cleul a  ceea  ce  avea  să  devină  Institutul  pentru  Minte  şi  Viaţă. 

5.  Printre  cărţile  sale  se  numără:  Francisco  Varela,  Principles  of 
Biological  Autonomy  (Principiile  autonomiei  biologice),  North  Holland, 
Amsterdam,  1979;  împreună  cu  Humberto  Maturana,  Autopoiesis 
and  Cognition:  The  Realization  of  the  Living,  Reidel,  Dordrecht  and 
Boston,  1980;  şi  cu  Evan  Thompson  şi  Eleanor  Rosch,  The 
Embodied  Mind:  Cognitive  Science  and  Human  Experience  (Mintea 
întrupată:  ştiinţele  cogniţiei  şi  experienţa  umana),  MIT  Press,  Cam- 
bridge,  Mass.,  1992. 

6.  Noua  deschidere  a  ştiinţei  faţă  de  studiul  conştiinţei  este  atesta- 
tă, de  exemplu,  de  întemeierea  revistei  Journal  of  Consciousness 
Studies,  în  1994,  şi  de  seria  de  conferinţe  anuale  de  la  Tucson,  in- 
titulată „Către  o  ştiinţă  a  conştiinţei",  conferinţe  în  cadrul  cărora 
Francisco  Varela  a  susţinut  multe  comunicări. 

7.  Varela,  Thompson  şi  Rosch,  The  Embodied  Mind.  Argumentele  în 
favoarea  metodei  persoanei  întîi  în  neurologia  cognitivă  au  fost 
continuate  în  alte  două  cărţi,  Francisco  J,  Varela  şi  Jonathan 
Shear,  edv  The  Viezo  from  Within:  First-Person  Approaches  in  the 
Study  of  Consciousness  (Vedere  dinăuntru:  perspectivele  persoanei  în- 
tîi în  studierea  conştiinţei),  Imprint  Academic,  Londra,  1999,  şi 
Jean  Petitot,  Francisco  J.  Varela,  Bernard  Pachoud  şi  Jean-Michel 
Roy,  ed.,  Naturalizing  Phenomenology  (Fenomenologia  naturalizată), 
Stanford  University  Press,  Stanford,  2000. 

8.  Francisco  Vareia,  „Neurophenomenology:  A  Methodological 
Remedy  for  the  Hard  Problem "  („Neurofenomenologia:  reme- 

dini  metodologic  pentru  problema  dificilă"),  Journal  ofConscious- 
ness  Stuâies  3/1996,  pp.  330-350;  Varela  şi  Shear,  edv  The  View 
from  Within. 

9.  N.  Depraz,  R  Varela  şi  R  Vermersch,  On  Becoming  Azuare:  The 
Praginatics  ofExperiencing,  John  Benjarnins  Press,  Amsterdam,  2002. 

10.  R  Varela,  J.-R  Lachaux,  E.  Rodriguez  şi  J.  Martinerie,  „The  Brain- 
web:  Phase  Synchronization  and  Large-Scale  Integration"  („Re- 
ţeaua cerebrală:  sincronizarea  de  fază  şi  integrarea  pe  scară  lar- 
gă"), Nature  Reviews:  Neuroscience  2/2001,  pp.  229-239. 

11.  E.  Rodriguez,  N.  George,  J.-R  Lachaux,  J.  Martinerie,  B.  Renault 
şi  R  J.  Varela,  „Percep  ti  on's  Shadow:  Long-Distance  Synchroni- 
zation of  Human  Brain  Activity"  („Umbra  percepţiei:  sincroni- 
zarea la  distanţă  a  activităţii  cerebrale  la  oameni"),  Nature 
397/1999,  pp.  430-433. 

12.  Trei  dintre  şcoli  sînt  de  acord  asupra  faptului  că,  în  ansamblu, 
există  situaţii  în  care  percepţia  senzorială  nu  este  distorsionată. 
Insă  şcoala  Prasangika  Madhyamaka  susţine  că  toate  percepţiile 
senzoriale  sînt,  prin  natura  lor,  şi  iluzorii,  pentru  că  obiectele  sînt 
percepute  ca  existînd  în  acord  cu  propria  lor  natură  inerentă,  în 
vreme  ce  în  realitate  nu  este  aşa. 

13.  Printre  aceste  şcoli  de  gîndire  mai  sofisticate  se  află  Sautrantika, 
Yogachara  şi  Madhyamaka,  concepţiile  acestora  fiind  cele  mai 
influente  printre  filozofii  budişti  tibetani  de  astăzi. 

14.  A.  Lutz,  J.-R  Lachaux,  J.  Martinerie  şi  R  J.  Varela,  „Guiding  the 
Study  of  Brain  Dynamics  by  Using  First-Person  Data:  Synchrony 
Patterns  Correlate  with  Ongoing  Conscious  States  During  a 
Simple  Visual  Task"  („Coordonarea  studiului  dinamicii  creieru- 
lui prin  utilizarea  informaţiilor  la  persoana  întîi:  tiparele  de  sin- 
cronicitate  se  corelează  cu  procesele  conştiente  aflate  în  desfăşu- 
rare în  timpul  unei  sarcini  vizuale  simple"),  Proceedings  of  the 
National  Acaâemy  of  Sciences  of  the  United  States  of  America 
99/2002,  pp.  1586-1591. 

15.  Varela,  Thompson  şi  Rosch,  The  Embodied  Mină.  B.  Alan  Wallace 
lansează  ipoteze  asemănătoare  în  cartea  sa  The  Taboo  of 
Siibjectivity:  Towarâ  a  New  Science  of  Consciousness  (Tabuul  subiec- 
tivităţii: către  o  nonă  ştiinţă  a  conştiinţei),  Oxford  University  Press, 
New  York,  2000,  în  special  capitolul  „Observarea  minţii". 

14:  Creierul  proteiform 

1.  R  S.  Eriksson,  E.  Perfilieva,  T.  Bjork-Eriksson,  A.  M.  Alborn,  C. 
Nordborg,  D.  A.  Peterson  şi  R  H.  Gage,  „Neurogenesis  in  the 

Adult  Human  Hippocampus"  („Neurogeneza  în  hipocampul 
creierului  uman  aclult//)/  Nature  Medicine  4,  11/1998,  pp. 
1313-1317. 

2.  Vezi,  de  exemplu,  H.  van  Praag,  G.  Kempermann  şi  R  H.  Gage, 
„Riînning  Increases  Cell  Proliferation  and  Neurogenesis  in  the 
Adult  Mouse  Dentate  Gyrus",  Nature  Neuroscience  2,  3/1999,  pp. 
266-270. 

3.  M.  S.  George,  Z.  Nahas,  M.  Molloy,  A.  M.  Speer,  N.  C.  Oliver,  X. 
B.  Li,  G.  W.  Arana,  S.  C.  Risch  şi  J.  C.  Ballenger,  „A  Controlled 
Trial  of  Daily  Left  Prefrontal  Cortex  TMS  for  Treating  Depression" 
(„O  încercare  controlată  de  stimulare  magnetică  zilnică  a  corte- 
xului prefrontal  stîng  ca  tratament  împotriva  depresiei"),  Biolo- 
gicul Psychiatnj  48  (10)  /  2000,  pp.  962-970. 

4.  Vezi  S.  Frederick  şi  G.  Loewenstein,  „Hedonic  Adaptation" 
(„Adaptarea  hedonistă"),  în  D.  Kahneman,  E.  Diener  şi  N. 
Schwartz,  edv  Well-Being:  The  Foitndations  of  Hedonic  Psychology 
(Sănătatea  mintală:  fundamentele  psihologiei  hedoniste),  Russell 
Sage,  New  York,  1999;  R  Brickman,  D.  Coates  şi  R.  Janoff- 
Bullman,  „Lottery  Winners  and  Accident  Victims:  Is  Happiness 
Relative?"  („Cîştigătorii  la  loterie  şi  victimele  accidentelor:  este 
oare  fericirea  relativă?")  Journal  of  Personality  and  Social  Psychology 
36/1978,  pp.  917-927. 

5.  Jon  Kabat-Zinn  a  fost  unul  dintre  vorbitori  la  cea  de-a  treia  întîl- 
nire  organizată  de  Institutul  pentru  Minte  şi  Viaţă;  vezi  Daniel 
Goleman,  edv  Healing  Emotions:  Conversations  with  the  Dalai  Lama 
on  Mindfulness,  Emotions  and  Health,  Shambhala,  Boston,  1996. 

6.  R.  J.  Davidson  et  al.,  „ Altera tions  in  Brain  and  Immune  Function 
Produced  by  Mindfulness  Meditation"  („Modificări  la  nivelul 
creierului  şi  al  sistemului  imunitar,  provocate  de  meditaţia  con- 
templativă"), Psychosomatic  Medicine,  în  curs  de  apariţie. 

7.  Cursul  include  o  meditaţie  de  calmare,  care  se  concentrează  asu- 
pra respiraţiei,  ca  şi  o  meditaţie  asupra  senzaţiilor  resimţite  de 
întregul  corp.  Pentru  mai  multe  detalii  despre  acest  tip  de  antre- 
nament, vezi  Jon  Kabat-Zinn,  Full  Catastrophe  Living,  Dell,  New 
York,  1990. 

8.  J.  Kiecolt-Glaser  et  al.,  „Chronic  Stress  Alters  the  Immune  Res- 
ponse  to  Influenza  Virus  Vaccine  in  Older  Adults"  („Stresul  cro- 
nic afectează  reacţia  imunitară  la  vaccinul  antigripal  la  oamenii 
vîrstnici"),  Proceedings  of  the  National  Academy  of  Sciences  of  the 
United  States  of  America  93,  7/1996,  pp.  3043-3047. 

9.  Gupul  de  meditaţie  avea  23  de  membri  iar  grupul  de  control  16, 
ceea  ce  sugerează  necesitatea  de  a  reface  experimentul  cu  un 
grup  mai  mare  de  subiecţi, 

10.  R.  M.  Benca,  W.  H.  Obermeyer,  C.  L.  Larson,  B.  Yun,  I.  Doiski,  S. 
M.  Weber  şi  R.  J.  Davidson,  JEEG  Alpha  Power  and  Alpha  Asym- 
metry  in  Sleep  and  Wakefulness"  („Undele  alfa  şi  asimetrii  în 
circulaţia  undelor  alfa  observate  cu  ajutorul  EEG  în  starea  de 
somn  şi  în  starea  de  veghe"),  Psychophysiology  36/1999,  pp. 
430-436. 

11.  Vezi,  de  exemplu,  traducerea  şi  comentariul  despre  yoga  viselor 
în  Gyatrul  Rinpoche,  Ancient  Wisdom:  Nyingma  Teachings  of 
Dream  Yoga,  Meditation  and  Transformation  (O  înţelepciune  străve- 
che: învăţăturile  lui  Nyingma  despre  yoga  viselor,  meditaţie  şi  trans- 
formare), traducere  de  B.  Alan  Wallace  şi  Sangye  Khandro,  Snow 
Lion,  Ithaca,  N.YV  1993.  Acesta  a  fost  unul  dintre  subiectele  prin- 
cipale şi  în  cadrul  întrunirii  organizate  de  Institutul  pentru  Min- 
te şi  Viaţă,  relatată  în  Francisco  Varela,  edv  Sleeping,  Dreaming 
and  Dying  (Somn,  vise  şi  moarte),  Wisdom,  Ithaca,  N.Y.,  1997. 

